
Suomenkielen  kansanjohdannaisista  *). 

Sivistymättömän  kansan  jokapäiväisessä  puheessa  kuulemme  sangen 
usein  sanoja,  jotka  hyvinkin  hyvästi  tiedämme  vääristellyiksi,  väärää  mieli- 
kuvaa herättäviksi,  mutta  kuitenkin  niitä  itsekkin  käytämme  —  niin  muka- 
vilta, niin  aito  suomalaisilta  ne  toisinaan  meistä  tuntuvat.  Kuka  meikä- 
läinen ei  tietäne,  että  esim.  puumerkki  on  ruotsin  «bomärke»»  siis  oikeas- 
taan «talousmerkki»,  talon  puisiin  irtaimistokapineisiin  pantu  omistusmerkki? 
Kuinka  moni  kuitenkin  on  valmis  sovittamaan  sitä  kotoiseen  «puu»  sa- 
naansa, jonka  kanssa  se  tuntuu  olevan  niin  sanoakseni  «yhtä  puuta». 

Luontevalta  kajahtaa  korvaamme  semmoinenkin  sanan  käytäntö,  kun 
talonpoikainen  mies  joskus  sanoo  vetävänsä  asian  senaattiin,  vaikka  itse 
sanoisimme  sinne  «vetoovamme».  Kuka  ei  hymähtäisi,  jospa  ei  hyväksyi- 
sikään,  kun  kuulisi  maalaisjunnun  kutsuvan  jotakuta  uljasta  kalvankalskutte- 
lijaa  De  la  Chapellea  Ttnasapeliksi  tai  suurta  runoilijaamme  Runebergiä 
Runoperiksu  Tämmöistä  rahvaan  kielielämässä  rehevästi  versovaa,  jopa 
joskus  omaankin  kielenparteemme  tunkeutuvaa  äpärikköä  alinomaa  kohda- 
tessamme, samalla  huomaamme  olevan  edessämme  sattuman,  joka  näyt- 
tää ajatukselta,  ilmiön,  sielutieteellisen  omituisuuden,  joka  kaipaa  seli- 
tystänsä. 

Näiden  rivien  tarkoituksena  on  vaatimattomasti  kertoa  muutamia  suo- 
menkieleen rajoitettuja  huomioita  tämän  ilmiön  alalta. 


*)  Esitelmä,  alkujaan  pidelty  Pohjalaisen  osakunnan  vuosijuhlassa  18  •/n^^-  — 
Kirjallisina  lähteinä  etupäässä  käytetty:  I.rinnrotin  sanakirjaa,  Keinholinin  kirjoitusta 
^Suomalaisia  kasvunimejä"  (Suomi   1650)  y.  m.  tekstissä  erittäin  niainiluita  teoksia. 


A,    V,  Forsman. 


Kaikissa  kielissä  ilmestyy  toisissa  valtavampana,  toisissa  heikompana 
taipumusta  tehdä  kielitunteellc  selvemmiksi  sanoja  ja  lauselmia,  jotka  syystä 
tai  toisesta  muuten  tuntuvat  hämäriltä.  Mielellään  ei  puhelija  ota  käyt- 
tääkseen sanoja,  joiden  oikeaa  ymmärrettä  hän  ei  tajua.  Jos  hän  kuiten- 
kin kuulee  sanaa  käytettävän  asiaan,  jonka  hän  puolittain  edes  käsittää, 
niin  hän  omistaa  itselleen  tuon  käsitteen  kielellisen  ilmaisumuodonkin,  tuon 
asiaa  tarkoittavan  sanan,  mutta  voi  sen  silloin  monin  tavoin  muunnella, 
soveUuttaaksensa  sen  entisiin  käsite-  tai  sanavaroihinsa. 

Täten  syntyy  niin  kutsuttu  kansanetymologiia^  se  kansan  käsittely-  t. 
käsitystapa,  joka  välittää  alkujaan  sille  vieraiden  tai  vähitellen  vieraantu- 
neiden sanojen  ja  lauseparsien  käytäntömuodon. 

Tietääkseni  on  saksalainen  kielentutkimus  ensimmäiseksi  ottanut  var- 
teen tämän  ilmiön,  ja  Ernst  Förstemann^)^  kuuluisan  Altdeutschcs  Na- 
menbuchin  toimittaja,  sen  ristinyt  yllämainitun  nimiseksi.  Tutkiessaan  mui- 
naissaksalaisia paikannimiä  hän  huomasi,  että  kansan  käsitystapa  usein  so- 
vittaa semmoisiin  paikannimiin,  joiden  oikea  ymmärtäminen  sille  vähitellen 
on  käynyt  mahdottomaksi,  jonkun  uuden,  sanan  alkuperäistä  ää^nteistöä  ta- 
vottelevan  merkityksen,  ja  nimitti  silloin  tämän  menettelyn  kansanetymo- 
logiiaksi.  Siellä  täällä  Saksalaisten  kieJitieteellisissä  aikakauskirjoissa  ja 
ohimennen  muissakin  kieliteoksissa  on  tuo  pari  kolmekymmentä  vuotta  ta- 
kaperin keksitty  tutkimusesine  ollut  tieteellisen  huomion  alaisena,  —  mai- 
nitsen ainoastaan  paitsi  Förstemannia  tutkijanimet  Max  MillUr  ja  IVacker- 
nagel  —  mutta  vasta  toistakymmentä  vuotta  takaperin  on  sitä  laveam- 
massa teoksessa  varsinaisesti  käsitelty. 

*)  Koska  asia  kenties  on  tuntematon,  mainittakoon  tSss3,  että  F.  oli  hyvin  li- 
keisessä ystävyydessä  meidän  Kellgrenin  kanssa.  Nimiteoksensa  I:sen  osan  esipuheessa 
(v.  1855)  muistelee  hän  heidän  yhteisiä  sanskriittiopintojaan,  joita  Boppin  johdolla 
harjoittelivat  Berliinissä  (v.  1843?).  Sanat  kuuluvat:  »Mit  freude  denke  ich  noch  zu- 
rQck  n  n  unsem  damaligen  kleinen  sprachforscherverein  und  an  die  halb  ernsten  halb 
heiteren  zusammenkQnfle  desselben;  mein  freund  Hermann  Kellgren  aus  Helsingfors, 
der  damals  meinem  herzen  so  nahe  stand  wie  kein  anderer,  wird  auch  noch  unseres 
gemeinsamen  eifers  gerne  gedacht  haben". 


Suomenkielen  kansanjohdannaisista. 


K,  G,  Andresemi\  kirja  ^Ober  deutsch  e  Volksetymologie-»  (1876,  toinen 
painos  1883)  sisältää,  mikäli  tiedän,  ensimmäisen  seikkaperäisen  tutkimuk- 
sen tästä  aineesta.  Vasta  hänen  kauttansa  tämä  tutkimusala  saatettiin  ylei- 
semmin tunnetuksi.  Sittemmin  on  Pohjoismaissakin  kielimiestcn  huomio 
siihen  teroittunut.  Tanskassa  Nyrop^  Ruotsissa  E.  Tegnir^  Noreen^  Geete^ 
meillä  Vendell  ovat  tätä  ainetta  käsitelleet.  Unkarista  voimme  myöskin 
mainita  eräitä  tähän  kuuluvia  tutkimuksia:  Känos  Ignäcz^  N^petimologia 
a  termdszet  orszägäban  (Magyar  Nyelvör  1883);  —  A  helynevekben  levö 
n^petimologiäröl  (M.  N.  1884,  1885);  —  Fordftott  n^petimologiäk  (Ny- 
elvtud.  Közlemönyek  XVII). 

Andresen  määrittelee  kansan  etymologiian  ^voimaksi^  jonka  avulla 
kaksi  alkuperältään  tavallisesti  ventovierasta  sanaa  lUttäyfyvät  toisunsay^. 

Edelleen  lausuu  hän:  «Mutta  jos  tämän  etymologiian  mukaista  on, 
että  se  pyrkii  selittämään  sitä,  mikä  muuten  on  käsittämätöntä,  tavatonta 
tai  vierasta,  eikä  selittäessään  kysykkään  tosiperustusta,  vaan  pintapuoli- 
sesti tyytyy  enemmän  tai  vähemmän  pettävään  ulkonäköön,  niin  on  sen 
ala  myöskin  laajennettava,  niin  kuuluu  siihen  myöskin  semmoiset  sanat, 
jotka  ovat  joutuneet  tuontapaisen  selittelyn  alaiseksi,  vaikkei  niiden  muoto 
perustukkaan  mihinkään  vääristelyyn  tai  yhtäläistymiseen». 

Jos  jo  edellisessä  nfiainitsemani  esimerkit  ehkä  toistaiseksi  riittävät 
valaisemaan  Andresenin  määrittelemää  säännöUistä  eli  ahtaampi-alaista  kan- 
sanjohdantoa,  niin  pyydän  seuraavassa  saada  esiintuoda  muutamia  esimerk- 
kejä avarampi-alaisen  selitykseksi. 

Jahka  Juslenius  ja  Renvall  olisivat  oikeassa,  kun  arvelevat  sanan  är- 
mätti  alkujaan  olevan  yhtä  kuin  eremiitti  (erakkolainen),  jota  se  miltei 
äänne  äänteeltä  vastaa,  niin  tämä  sana  on  kansanjohdannainen,  sillä,  jos 
sen  perijuuri  ehkä  lieneekin  tuo  vastamainitsemamme,  on  se  kuitenkin  yh- 
tynyt kotoisiin  sanavaroihin,  jopa  niistä  uuden  merkityksenkin  ottanut.  Ny- 
kyjään näet^  ärmätti  on  =  äreä  ihminen,  kurillinen  poikanulikka.  Toinen 
esimerkki.  Run  Suomalainen  on  ottanut  kieleensä  bajonett  sanan,  niin 
hän  fainetiksi  panemalla  on  siitä  tekaissut  kotoisen  sanan,  jota  käyttäes- 
sään hän  varmaankin  ajattelee  semmoista  asetta,  mikä  kelpaa  vihollisen 
rintaan  «painaa».  Taikka  kun  hän  Kertuksi  nimittää  tyttönsä,  jonka  pappi 
alkujaan  risti  Gertrudiksi,  niin  hän  tuosta  ottotyttärestä  on  saanut  oi- 
kein oman  lintusensa,  jonka  voi  kuvailla  suloiseksi  kuin  kesäisen  kertun, 
joka  kukkalatva-kuusikossa  helliä  säveleitään  helkyttää.     'i'aikka  valinnenko 


4  ^.    K  Forsman, 

esimerkiksi  sanan,  joka  kaikille  Pohjalaisille  on  varsin  tuttu,  nimittäin  sa- 
nan Hurru  Hyvin  harva  niistä,  jotka  sitä  nimitystä  useinkin  käyttävät, 
tietää,  että  se  alkujaan  on  yhtä  kuin  «tulokas»;  sen  sijaan  joka  Pohja- 
lainen —  tarkoitan  talonpoikaa — ,  jolta  tiedustelet  tuon  nimen  alkuperää, 
heti  on  valmis  kertomaan  sinulle  tarinan  noista  ruotsalaisista  tulokkaista, 
jotka  saadessansa  Suomalaisista  voiton,  ylimielisesti  hurrasivat,  ja  siitä 
sitten  ovat  soimausnimensäkin  perineet. 

Vaan  sattuu  se  virhe  viisaallckkin ;  niinpä  oppineellekkin  sananselittä- 
jälle.  Se  näkyy  seuraavasta.  Vanhemmassa  suomalaisessa  kirjallisuudessa 
tapaa  sanan  kutsevi  (eli  «gutzcui»,  Agr.).  Lauseyhteydestä  huomaa  nyt 
tuo  oppinut,  että  kutsevi  tarkoittaa  kummia,  mutta  yhtä  hyvin  liittää  hän 
sen  umpiarviolta  sanaan  kutsua,  arvellen  sen  alkujaan  merkitsevän  kutsu- 
vierasta tai  muuta  sentapaista;  vaan  tarkemmin  asiaa  tutkiessaan  on  hän 
huomaava,  että  tuo  kumma  sana,  joka  vei  hänen  arvostelunsa  väärään, 
olikin  tykkänään  toista  alkuperää,  kuin  se  näytti  olevan,  nim.  skandinaavi- 
Iäinen,  yhtli  merkitsevä  kuin  muinaisruots.  gudsif,  engl.  gossip  ~  kummi. 
Sanakirjoissamme,  parhaimmissakin,  missä  tämä  sana  esiintyy,  ilmoitetaan 
sen  merkityksiksi  empimättä  nuo  molemmat:   i)  kutsuvieras;  2)  kummi. 

Tämmöinen  on  yleensä  kansanjohdannon  luonne.  Mutta  lähtekääm- 
me sitä  yksityiskohdissa  tarkastelemaan. 

Silloin  täytyy  meidän  erottaa  siitä  semmoiset  heimo-ilmiöt,  jotka  hel- 
posti saattavat  meidät  harhaan.  Kansanjohdanto  menettelee  aina  luonte- 
vasti, aprikoimatta.  Sen  vuoksi  ei  voi  sen  tuotteiksi  lukea  semmoisia  sana- 
yhtäläisyyteen  perustuvia  sariansutkauksia,  joita  sivistyneiden  puheessa  alin- 
omaa syntyy  ja  sitten  hoennaisina  voivat  kulkea  miehestä  mieheen,  jopa 
perinnäisinä  polvesta  polveen.  V^asta  niiden  suussa,  jotka  eivät  tajua  tuota 
sanaleikkiä  tahalliseksi,  on  se  luontosyntyisten  kansanjohdannaisten  arvoi- 
nen. Semmoisina  kansassa  luontosyntyisiksi  muuntuneina  pilasanoina  pi- 
täisin esim .  lipilaari  =  liberaali,  sampankalja  =  samppanja,  susila 
=  sositeetti,  seurahuone,  papuryssä  —  paperossi  (ruots.  «papers- 
ryss».  Pohjanmaalla);  sitä  vastoin  on  nimi  A«ö/örr/ö  B u  o  n  a  p a r  t e  syn- 
tynyt bona  fide  kansan  keskuudessa  (vrt.  Kanteletarta). 

Helposti  jo  ensi  kuulemalta  huomaa  noiden  herrastekoisten  kansan- 
johdannaisten ja  muiden  senlaatuisten  pilasanojen  tahallisuuden.  Mainitta- 
koonpa  ilman  vaan  huvin  vuoksi  vielä  muutamia  lisäksi,  semmoisia,  jotka 
ovat  omaan  piiriinsä  jääneet,  tunkeumatta  kansaan.     Tunnettu  on,  mitenkä 

viikingit  entisinä  vihan  aikoina  selittivät  erään  pontevan  vastustajansa  ni- 
mimerkin E.  G.  P.  Akäpääksi;  mitenkä  erästä  kaupunkiamme,  ilkeästi  kyllä, 
kutsutaan    Hameenlinnaksi^  kyyppäriä  (ylioppilaskielcllä)   kippariksi  j.  n.  e. 

Kansakin  tietysti  voi  muodostella  tahallisia  pUasanoja,  jotka  voivat 
saavuttaa  melkoisen  käytäntöalankin,  mutta  kansanjohdannaisina  niitä  ei  voi 
pitää,  paitsi  jos  tahallisuuden  tarkoitus  ei  ole  tunnettu.  Semmoisena  kan 
san  sukkeluutena  voisi  mainita  esim.  seuraavan  lauseen  eräästä  Andelin 
nimisestä  pitäjän  kappamiehestä :  ^Anieliini  anottaissa,  OtteUini  ottaessa» 
Edelleen  on  semmoinen  Itä-Suomessa  käytetty  herastuomari^  s.  o.  piimä' 
kokkare  juotavana  käytetyssä  hapanmaitoherassa.  Sitä  vastoin  herrastuo 
mari  on  todellinen  kansanjohdannainen. 

Tässä  sopii  myöskin  muutamalla  sanalla  mainita  eräs  johtolaji,  jonka 
tuotteita  voisi  sanoa  oppineiksi  eli  pikemmin  oppitekoisiksi  kansan- 
johdannaisiksi. Tieteitten  historia  saattaisi  kaikista  kansoista  tuoda 
esiin  semmoisia  tekokukkasia  paksut  kiehkurat.  Viittaamalla  vaan  noihin 
tunnettuihin  rudbeckiläisselityksiin,  joita  vanhemmassa  historian-  ja  kielen- 
tutkimuksessa niin  ololta  tavataan  ja  niihin  aikoihin  uskottiin  kuin  evanke- 
liumia, sivuutan  koko  lajin.  Varsinaisten  tiedemiesten  asialliset  erhetykset 
eivät  tietysti  nekään  voi  tässä  puheeksi  tulla  oppitekoisten  kansanjohdannais- 
ten nimellä.  J03  esim.  Ahlqvist  on  selittänyt  Kuopio  nimen  johdetuksi  sa- 
nasta kuoppa,  jota  johtoa  täydestä  syystä  sopii  epäillä,  niin  kulkee  tämä 
arvelma  vaan  hänen  nimissään  eikä  liene  yleisen  käsitystavan  omaksi  kos- 
kaan kohonnut,  joskin  Mustalaiset  näyttävät  samaan  suuntaan  ajatelleen 
kääntäessään  omaan  sekakieleensä  tämän  nimen :  Gruopako-furos  —  «kuoppa- 
kaupunki».  Vaan  löytyy  kyllä  meidän  aikoina  todellisiakin  kansanjohdan- 
naisia tätä  lajia.  Mainitsen  vaan  pari  ensikatsannolta  hyvinkin  viehättävää 
sananparannusta,  joista  toinen  jo  on  hylätty,  toinen  tarvitseisi  heti  päästä 
seuraan.  Ne  ovat  uute/iaSy  joka  nyt  jo  taaskin  kulkee  oikeassa  asussaan 
utelias,  ja  otso^  joksi  tietääkseni  Lönnrot  muunsi  ohto  sanan,  luullen 
sen  johtuvan  otsasta  ja  niinmuodoin  olevan  =  leveäotsainen  eläin;  mutta 
tämä  sana  onkin  heimokielissä  Uman  ts-ääntä,  esim.  vir.  ott^  mordv.  o/tat 
=  karhu  *).     Mitä    kutsevi  sanaan  tulee,  olen  jo  siitä  edellisessä  puhunut. 


*)  Hiljan  on   l:ri  Setälä  laveamman  ja  tarkemman  perubtelun    nojalla   tullut  sa- 
maan pääteokseen  otbo-sana.sla.     (Kts.  hänen  teostaan  Suomenkielen  klusiileista.) 

Äskeisestä  är mätti  sanasta  huomautan  edellisen  lisäksi,  että  sekin  on  pi- 
dettävä oppitekoisena  kansanjohdannaisena,  jos  se  todella  ei  olisikaan  vie- 
rasta alkuperää.  Tämmöiset  sanateelmät  ja  toisinselitelmät  tietysti  myös- 
kin jäävät  ulkopuolelle  kansanjohdannaisten  piiriä. 

Varsinaisiksi  suomalaisiksi  kansanjohdannaisiksi  ei  voi  lukea  sanoja, 
jotka  jo  siinä  kielessä,  mistä  ovat  lainatut,  ovat  tulleet  kansan  johto- 
opin  käsiteltäviksi,  jos  kohta  ne  Suomalaisenkin  kielessä  ovat  saaneet  ko- 
toisen asun.  Semmoisia  sanoja  on  esim.  tuomiokirkko  ja  tuomiokapiiuli  = 
domkyrka,  domkapitel,  jotka  ruotsissa  äännetään  umpinaisella  käänteellä, 
mutta  ranskassa  ja  saksassa  avonaisella  (d6me,  ddm  =  hiippakirkko).  Ruot- 
salaisen käsitystavan  välittäminä  on  ne  meidän  kieleen  käännöksinä  suoras- 
taan omistettu.  —  Vrt.  edelleen  salpietari^  ruots.  salpeter.  —  Kiina» 
kuori  johtaa  kummassakin  kielessä  mieleen  Kiinan,  joka  valtakunta  ei 
suinkaan  ole  puheena  olevan  rohdon  kotimaa.  Saksankin  kielessä  ajatel- 
laan samaa  alkuperää,  jotenka  sana  kirjoitetaan  CA:Ua.  Nimen  perusteena 
on  muinaispeerulainen  sana  quinaquina,  jota  vielä  ranskassakin  käy- 
tetään (quinquina).  Niin  on  myös  suomalaisten  kansanjohdannaisten 
piiristä  poissulkeminen  suoranaiset  käännökset  toisen  kansan  tämänlaatuisista 
sanoista,  esim.  semmoinen  sana  kuin  hisikkavesi  z=  kuninkaanvesi,  ruots. 
skedvatten,  vrt.  saksalaista  «rScheidewasscri>. 

Täten  viitattuamme  kansanjohdannaisten  oikean  alan  sopii  meidän 
ryhtyä  tarkastelemaan  siinä  versovaa  viljaa. 

Varsin  hupainen  ilmiö  kansanjohdannaisten  hyötyisällä  vainiolla  on 
mielestäni  se  toisinselittely,  jonka  avulla  kielitunteille  hämäriksi  käyneitä 
alkuperäisiä  sanoja  koetetaan  käsityksen  saavutettaviin  uudestaan  saattaa 
sen  kautta,  että  ne  asetetaan  yhteyteen  muiden  tunnetumpien  sanojen  kanssa. 
Edellisessä  olemme  jo  jonkun  kerran  siitä  nähneet  osotuksia,  nyt  valai- 
semme asian  runsaammin,  tuomalla  esiin  useampia  esimerkkejä. 

Muudan  sananlasku  lausuu:  «Kaikkia  kauon  pussissa».  Siinä  on 
Kalevalasta  tunnettu  ominaisnimi  Kauko  tehty  appellatiiviksi,  joka  tarkoit 
taa  kaukaista  matkamiestä.  Kansanjohdanto  on  niin  muodoin  mää 
rännyt  tälle  nimelle  sen  merkityksen,  mikä  niin  itsestään  näyttäisi  sille  tu 
van  oletettuun  kantasanaan  nähden.  Siltä  ei  ole  sanottu,  että  ominaisnimi 
Kauko  tod«  Ha  on  tämmöisestä  nimiaiheesta  lähtenyt.  Todellisen  ja  näen< 
naisen  merkityksen  suhde  on  yhä  vielä  hämäränä.  Tunnettu  on,  että  /. 
Krohn   pi^i    puheena  olevan  nimen  alkuperänä  liettualaista  Kaukas  (gen 

Kauko),  joka  ou  tässä  kansassa  kodiDhaltian  nimenä.  Jos  tässä  arvclassa 
olisi  perää,  olisi  Kauko  ominaisnimenäkiD  kansanjohdannainen.  —  Tevana 
merkitsee  hirvieläintä  (naarasta?),  vaan  myöskin  vallatonta  lasta.  Vaan 
tuossa  toisessa  merkityksessä  sanotaan  yleisemmin  tenava^  joka  takaheittoi- 
nen  sivumuoto  näyttää  liittäytyvän  puheenparsiin  semmoisiin  kuin  «tehdä 
tenää»  1.  «teniä»,  «tenimys»  (=  vikuri  hevonen).  —  Perin  hauska  on  sana 
peninkulma  (peninkuulema  h  peninkuuluma)  toisintoiaecn  peninkuorma,  peri- 
kuorma,  perinkuulema.  Niinkuin  jo  aikaa  sitten  on  osotettu,  on  peninkuU 
ma  yhtä  kuin  peninkuulema  1.  peninkuuluma,  s.  o.  se  taival,  jonka 
päähän  penin  (=  koiran)  äänen  kuulee  (1*  ääni  kuuluu).  Vaan  kun  nuo 
ikivanhat  sanat  alkoivat  käydä  kielitunteelle  himmeäksi,  vaihtuivat  ne  yllämai- 
nituiksi ohimuodoiksi,  jotka  ovat  antaneet  aihetta  siihenkin  selitykseen,  että 
«peninkuorma»,  «perikuormaB  tarkoittaa  sitä  matkaa,  jonka  peni  jaksaa  le- 
vähtämättä vetää  kuormaa.  Silloin  tietysti  otaksutaan  Muinais-Suomalaxstenkin 
käyttäneen  koiraa  vetoeläimenä.  —  Tässä  sopinee  myöskin  mainita  yleinen 
koiran  nimi  Penni^  joka  nähtävästi  sekin  nojautuu  peni  sanaan.  —  Erään 
perhoiskoteron  nimi  on  (uomenkoira  eli  iuonenkoira;  eräs  sudenkorento  on 
myös  «tuonen  koira».  Toinen  tai  toinen  on  näistä  nimenmuodoista  uus- 
syntyinen,  kansanjohdannainen.  —  Helsingissä  olen  erään  toriakan  kerran 
kuilut  käyttävän  osviitan  sijaan  omaa  sanaansa  osviisi^  ikäänkuin  tuoseka« 
syntyinen  uudissana  olisi  vanhaa  selvempi.    Vrt.  vi  isät  a  (visa). 

Omituisella  tavalla  kansa  toisinaan  käyttää  kirjakielestä  keksimiään 
uusia  sivistyssanoja,  joko  muodoltaan  tai  merkitykseltään  muuntuneina. 
Sana  sivistys  muunnellaan  paikoin  «siivistykseksi»!  Jopahan  se  sivistys 
tosiaan  siivet  kasvattaakin  saajansa  kylkeen,  antaa  korkeamman  lennon  aja- 
tuksiUe !  Näin  nuo  sanan  muuntajat  tuskin  kuitenkaan  lienevät  todellisuudessa 
ajatelleet.  Se  on  vaan  tuo  siipi  sanan  taivutusmuodoista  korvaan  jäänyt 
tuttu  äänneyhtymä,  joka  mukaansa  lienee  vetänyt  tuon  toisen  vaillinaisesti 
tajutun  sanan.  Sopii  kuitenkin  mainita,  että  Agricolakin  sanoo  siiviä  («sijvie») 
siviän  asemasta  (vrt.  myös  siivo),  —  Vkfiö  ja  lukio  käsitetään  Savossa 
joskus  olijannimityksiksi  (vrt.  sikiö,  ilkiö) ;  edellinen  yhdyskumppaniksi,  jäl- 
kimmäinen lukiolaiseksi,  koululaiseksi.  —  Eräs  puolisivistynyt  kauppias 
muutamassa  pikkukaupungissamme  puhuu  mielellään  periaarteista^  mikä 
sana  hänen  kielessään  on  suunnille  sama  kuin  meillä  muilla  periaate. 
Yksin  Päivärintakin  joskus  käyttää  nuorikko  sanaa  merkityksessä  «nuori  ih- 
minen», kenties  kotimurteensa  mukaisesti. 

Kielemme  sisällinen  muuntuminen,  sen  äänteellinen  kehitys  historial- 
lisena aikana  on  ollut  verraten  vähäinen.     Siinä  syy,   miksi  jotensakin  vä- 
hän   löytyy    alkuperäisiä    sanoja,  jotka  perijuurestaan  poiketen  olisivat  ke- 
hinneet    niin    pitkälle    tai    perijuurcssaan  pysyen  yleisestä  kehityksestä  jää- 
neet   niin    vanhoilleen,    että  sen  kautta  ovat  joutuneet  ymmärtämättömiksi 
ja  siten  kansanjohdolle  alttiiksi;  ainakin  on  tutkimus  tähän  saiakka  niin  vä- 
hän   liikkunut    tällä  alalla,  että  on  vaikea  päättää,  mikä  muoto  milloinkin 
on    pidettävä  oikeana  ja  alkuperäisenä.     Selvä  on  siis,  että  etusijassa  vie- 
rasperäiset   sanat  rahvaan    käsiin  jouduttuaan  ovat  saaneet  taipua  sen  aja- 
tus-  ja  äännelakiin  ja  niinmuodoin  useinkin  ovat  merkitykseltään  tai  muo- 
doltaan mukautuneet  kotoisten  sanojen  kaltaisiksi.     Selvä  on  myöskin,  että 
nämä    vierasperäiset    sanat    uudessa    asussaan    liikkuvat    etenkin  juuri  rah- 
vaassa, sillä  n.  k.  sivistyneet   ovat  joko  paremmin  käsittäneet  niiden  alku- 
perän   taikka    vähemmin  suomenkieltä  viljelleet,  jotenka  he  eivät  ole  voi- 
neet   niitä    suuresti    muunnella.     Päinvastoin    on    asia    niin  ymmärrettävä, 
että    rahvas    on  nuo  sanat  juuri  heiltä  alkujaan  saanut  ja  sitten  niitä  sula- 
tellut, käytellyt    oman  kielensä  valimessa.     Aina  ei  ole  silloin  tapahtunut, 
paremmin  harvoin,  että  lainattu  sana  on  sattunut  liittäytymään  semmoiseen 
omaan    sanaan,   joka  samalla  tukeisi  tuon  lainatun  alkuperäistä  merkitystä. 
Semmoisia    esimerkkejä    voisi    Ruotsin     puolisesta    ruotsinkielestä    löytää 
useampia,  esim.   «ansjofisk»  (ansjovis),  «stirreskäp»  (stereoskop),  «badsäng» 
(bassäng),    «undervisitet»,    «äkepasch»    j.  m.  m.     Meikäläisiä  esimerkkejä 
mainittakoon  muutamia.     «Kilstupa»,   ruotsiksi  alkujaan  «gillestuga»,  josta 
sitten  kansanjohdannainen    «gäldstuga»,  kuuluu  myöskin  kiristupa.     Katoli- 
laisten   purgatorium    on    meillä  kiristuli  (ruots.  skärseld).     Kummassa  hy- 
vänsä   ollessaan    kyllä    tunteneekin    tuo    minä-vaivainen  olevansa  tavallista 
kovemmassa  kiristyksessä*).     Vaan  kiristuli  on  myös  kiirastuli^  joka  vielä 
paremmin  soveltuu  piu-gatorium-käsittecseen.    Vrt.  Lnrt:  kiiras  1.  kiira  = 
bräd,  häftig;  ren,  blank;  kiirka  1.  kiira  glöd,    tiamma.    (Myös  mainitaan 
«kiris-»,    «kihla-»    1.   «kirsitorstaita»   (ruots.  skärstorsdag),  jotka  muastumat 
aineksiltaan    eivät    enää    näytä    soveltuvan    merkittäväänsä.).    —   Luettelen 
vielä    pari    selvemmäksi    suomistunutta    lainasanaa:    konehtyöri^   joka  risti- 
muodostelma,    syntynyt    sanoista    kone   ja    konduktööri,    sopisi  vaikka 


*)    Johto-    ja   liitänt^opin    kannalta  voipi  näitä  sanoja  verrata  puheentapoihin: 
„hevonen  makaa  länget  kaulassa  kiriskurkuissa",  „kiiissolmu"  =  kireä  solmu  (Lönnrot). 

kirjakieleenkin  umpinfiuukalaisen  konduktöörin  sijaan,  sekä  kappalainen^  joka 
OD  varsin  mukava  nimi  tällä  virkamiehellä,  koska  hänkin  on  muudan  seu- 
rakunnan   «  kappamiehiä» . 

Tässä  yhteydessä  sopii  myöskin  mainita  muutamia  venäläisperäisiä 
sanojaj  jotka  lainattaessa  ovat  kotoisista  sanavaroistamme  saaneet  apu  väri- 
tystä ja  siten  tulleet  selvempiä.  Viikko^  joka  itämurteessa  merkitsee  pit- 
kää aikaa,  on  saatu  sanasta  B'6K'I»,  vuosisata  ja  suomistuisi  siis  äänteellisesti 
viekko,  vaan  yhtyykin  lännestäpäin  lainattuun  tavalliseen  «viikko»  sanaan, 
jota  Itäsuomalainen  sanoo  «viikkokaudeksi».  Pohmelo  (noxifbJIbe)  kuuluu 
usein  kohmelo  ja  on  siten  saanut  täydellisen  suomalaisen  leiman  (vrt.  «sor- 
met ovat  kohmelossa  1.  kohmeessa» ;  «kohmelo»  1.  «kohmo»  =  kömpelö, 
tyhmänsekainen,  unelias  ihminen) ;  rospuute  (pacnyxie)  panee  meidät  ajat- 
telemaan «puutetta»,  nimenomaan  kelin  puutetta,  viesti  (BtCTb)  «viemistä» 
(vrt.  «viedä  sana»,  «viedä  viesti»).  —  Vielä  muudan  venäjänkielestä  saatu, 
vaikkei  selvennetty  sana.  Pohjalaiset,  joiden  joukosta  paha  kyllä  Siperia 
on  saanut  enimmät  suomalaiset  asukkaansa,  puhuvat  usein  jostakin  Pbslinia- 
nimisestä  maanpaikasta,  joka  selityksistä  päättäen  näyttää  olevan  perim- 
mäinen Siperia.  Jostakin  venäläisestä  puheentavasta  se  varnrMian  on  lähte- 
nyt, vaikka  en  voi  sanoa  mistä.  Vrt.  kuitenkin  sanaan  nociltAHitI,  viimei- 
nen, äärimmäinen,  huonoin.  Nimen  äänneasuun  näyttää  tuttu  p osiini  sana 
väkisinkin  vaikuttaneen.  Luontevampi  muastuama  on  Erkon  «Uskovaisessa» 
Posinlinnalaiset^  joten  siinä  Siperiaan  tuomituita  nimitetään. 

Sen  verran  venäläisperäisistä  kansanjohdannaisista.  — 

Verrattomasti   laajin    ryhmä   suomalaisia  kansanjohdannaisia  on  sem- 
moisia,   joissa    kansanomaisesti    muuntunut   sana,  tavallisesti  lainaperäinen, 
merkitykseltään    tuskin    ollenkaan    sopii    sukulaiseksi    sille    sanalle,  jota  se 
äänteellisesti    tavottelee.     Korkeimmalla   asteella  ovat  tässä  semmoiset  sa 
nat,    jotka    uuteen    muotoon    siirryttyään    ovat  saaneet  uuden  merkityksen 
taikka  jotka  jo  ennestään  niin  läheisesti  äänteistöllään  muistuttavat  sitä  sa 
naa,  johon  uudessa  käytännössä  liittäytyvät,  että  ovat  oman  merkityksensä 
menettäen  omistaneet  itselleen  oletetun  sukulaissanansa  merkityksen.    Edel 
lisen    laatuisia  on  esim.  elomentti^  jonka  olen  Savossa  kuullut  tämmöisessä 
lauseessa:    «siin^  oiv  koko  elomentti!»    s.  o.  kaikki  elantoneuvot ;  semmoi 
nen  on  myöskin  mahomätti,     «Sin^  oot  oikia  mahomätti!»  kuulee  toisinaan 
Kyröläisen  tokaisevan.     Selvittäkööt  orienttalistimme  mättikö  todella  tuo 

suuri  Mekkalaincn  mahaansa  enemmän,  kuin  hänen  profeetallisuutcnsa 
olisi  sallinut. 

Otanpa  vielä  toisenkin  esimerkin  aamuruskon  mailta,  esimerkin,  joka 
valaisee  tuota  jälkimmäistä  lajia.  Holofernes  on  Kyröläisen  suussa  iso- 
äShinen  ihminen,  joka  «puhua  holottaa»  enemmin  ja  kovemmin,  kuhi  toi- 
nen oikein  sietäisi.  Pian  kautta  koko  maan  sanotaan  miltei  samanlai- 
sesta ihmisestä,  jonka  kuitenkaan  ei  tarvitse  olla  kovin  äänevä,  kunhan 
vaan  on  kidevä:  «sillä  on  hyvä  suppHikkin^  jossa  epäilemättä  ajatellaan 
suu  sanaa.  —  Paikoin  Uudellamaalla  tarkoittaa /««/<iö/t*  yksinomaisesti 
puu-   1.  tukkiyhtiötä  (vrt.  puumerkki). 

Erityisiin  alaluokkiin  karsinoimatta  lueteltakoon  tässä  muutamia  yllä- 
seliteltyyn    pääryhmään    kuuluvia  kansanjohdannaisia: 

aapelus  =  aapiskirja;  vrt.  Aapeli,  joka  on  vaan  äänneyhtymänä  joh- 
dannaiseensa vaikuttanut.     (H.) 

alunakka  :=  almanakka;  vrt.  aluna  tai  alku.     (E.-P.) 

aussyyni  ^  z,w\&\oovl\\  vrt.  syyni.     (E.-P.) 

-5/df«a«ÄjrÄa  =  Eläintarha;  vrt.  elämä.     (Hls.) 

tlmatsuuni  —  ilotulitus  (illumination) ;  vrt.  ilma,  joka  vaan  on  totut- 
tuna äänneyhtymänä  vaikuttanut.    (Hls.) 

juphteeri  (=  «pojista  tulee  oikein  jupistecrit»  =:  jubelmagistrar);  vrt. 
äänneyhtymää  jupi.     («Seitsemän  veljestä».) 

kaartano  =  kartano;  vrt.  kaartaa.    (Ylistaro.) 

kcripikki,  lähtenyt  latmalaisesta  scorbutus,  on  nähtävästi  saksalais- 
ten välimuotojen  «Scharbiik»  (buk  =  Bauch),  «Scharbock»  vaikutuksesta  ruot- 
sissa muodostunut  kansanjohdannaiseksi  «skörbjugg»,  ja  siitä  semmoiseksi, 
jona  se  meidän  kielessä  tavataan. 

komero  =  kauppaneuvos  (kommcrseräd) ;  vrt.  komero.  (Oulu,  Raahe.) 

konirapankki  —  r.  kontraband  1.  salatavara;  vrt.  pankki.  (Säkkijärvi.) 

koritikaaU^  korttikaari  (-in)  —  corps  de  gardc  s.  o.  kaupungin  kurra 
1.  putka;  vrt.  äänneyhtymiä  kortti  +  kaali  1.  kaari. 

krinaassi  ~  courage;  vrt.  grimace.    (Jalasjärvi.) 

kuliikki  («pitää  kuliikkia»)  —  ilve;  vrt.  kolik  +  komik  1.  komisk. 

laatrokki  ^  yöv\\x{i\x  (schlafrock) ;  vrt.  ruots.  lat.     (Hls.) 

napakoira  =  napakaira;  vrt.  koira.    (Sakkula.) 

normanmnkou/u  ■=  noTimaAikoulu]  vrt.   «Norrman».  (Hls. 

patavala  =  pattovala;  vrt.  pata.    (Lnrt.) 

pekkatouru^  pekka  (peccatorium  t.  in  loco  peccatorum  se.  sedere) 
=  kirkon  mustapenkki;  vrt.  Pekka +  touru  (=  tousu). 

perinHe^  -tien,  tietä  j.  n.  e.  (yksikössä)  =  perintö  Lappajärvellä  ja 
Raahen  seuduDla,  jossa  sanansisäinen  e  ei  muuten  muunnu  diftongiksi.  Oi- 
kea muoto  olisi  perinne  {-teen)^  jota  ei  käytetä.  Vrt.  myös  Suontienselkä 
=  Suonteenselkä.     Sana  tie  on  pahennuksen  syynä. 

prosessi  («lainata  6:n  prosessin  jälkeen»)  =  prosentti;  vrt.  prosess. 

prosähii  z=.  resehti;  prosäntti  +  resehti,  joista  sekajohdannainen. 
(Kemin  murre.) 

punssisuoni  (puis)  :=  valtasuoni;  vrt.  punssi.    (E.-P.) 

rinki  (grind)  =  veräjä;  vrt.  rinki.     (Kemin  m.) 

runsu  =1  riMSM]  vrt.  runsas.    (Laihia.) 

sakaristo;  vrt.  sakara,  sakari  +  s t o-päätteiset  sanat. 

/r^K^tf/i/Zr  =:  lennättelevä  tenava;  vrt.  travata  +  drabant. 

tärpäntikkeli^  tärpentikkeii^  tärppätikku^  tärpästikku  =  tikkeli  (perpen- 
dikcl);  vrt.  tärppä  +  tikku. 

*     vesimaalivouvi   (decimalväg)  =  kymmennys  vaaka ;    vrt.  v  es  im  aa  li. 
(L-Kyrö.) 

Virolainen  =  karhun,  suden  tai  poron  haamuun  heittäytynyt  noita; 
«ihmissusi ft,  «susivappu»,  viroksi  «soend».  Tämä  on  nähtävästi  hyvin 
vanha  kansanjohdannainen  ja  muutenkin  tietääksemme  harvinainen.  Castren 
sen  mainitsee  Lapista,  jossa  se  on  syntyasukkaiden  kieleen  tunkeutunut 
muodossa  virota^.  Alkuperänä  on  muinaisruotsalainen  verulf  (nyk.  var- 
ulO,  jossa  «ver»  =  latinan  «vir»  ja  merkitykseltään  siis :  mies  eli  ihmi- 
nen. (Saksankielessä  sana  kuuluu  VVerwolf  (Währwolf),  jossa  myöskin 
kätkeytyy  vanha  «wer»  mies.  Siitä  muodostui  keskiajan  latinassa  ge- 
rulphus,  ranskassa  loup-garou.  Kreikaksi  on  ihmissusi  Xvxdvd-Qtafcog 
—  susi-ihminen).  «Verulf»  sanassa  oleva  äänne  e  vaihtui  ääntimelliseksi 
vieruskumppanikseen  irksi,  ja  niin  oli  «Virolainen»  valmis.  Vaan  ci  sillä 
hyvä.  Syntyipä  tuolle  pohjalle  kokonainen  tarinakin,  joka  kertoo,  kuinka 
muinoin  Virossa  koko  hääjoukko  muuttui  susiksi.  (Kts.  Suomalaisia  kan- 
sansatu/a^ r  osa,  s.  268  seur.;  vrt.  myös  Olaus  Magnuksen  teoksessa  Hi- 
storia gentium  septentrionalium  löytyvää  kertomusta  Liivinmaan  ihmissusista, 
saksaksi  E.  Pabstin  kääntämänä  Bungen  toimittamassa  Archiv  fiir  die  Gesch. 
Liv-,  Esth-  u.  Curlands,  IV,  s.  loi  — 102.  Tartto  1845).  —  Vielä  lopuksi 
pari  sanaa  tähän  luetteloon. 

urvut  (-rpujen)  —  urut;  vrt.  urpu  —  urpa,  nrpi.    (E.-P.) 

«r/««wA' =  urkunisti,  urkuri;  vrt.  edell.     (E.-P.) 

ymmärkki  Kantelettaressa  =  taivaanvaltakunta.  Klaus  Kurjen  ja  Elina 
rouvan  virressä  Jesus  vaeltajan  haamussa  näillä  mailla  kulkiessaan  vakuut- 
taa viattoman  vaimonsa  surmaajalle  Klaus  herralle: 

«Tuollapa  on  Elina  rouva 
Ylisessä  ymmärkissä, 
Tuolla  laivahan  talossa 
Jalan  juuressa  Jumalan!» 

Tämän  sanan  asussa  kenties  pakanalliset  esi-isämme  itselleen  omisti- 
vat ensimmäisen  hämärän  tietonsa  kristittyjen  taivaasta,  ehkä  varsin  ai- 
neellisesti verraten  sitä  näkyvään  ympyräiseen  1.  ymmyrkäiseen  tai- 
vaan kupuun.  Puheena  olevan  sanan  alkuperänä  on  kuitenkin  ruots.  him- 
melrike.  —  Loitsuissa  tapaamme  myös  «Ukko  himmerkin  kuningas»,  taikka 
«itse  ilman  Herra  Jesus,  itse  Immerkin  kuningas»  —  jonka  jälkimmäisen 
sijaan  myös  sanotaan:  «itse  Tmmerten  kuningas».  Immer-muotoon  vihdoin 
näyttävät  Arvoitusten  hinner^  jänner^  unner  (n  ylä-ilmat)  perustuvan;  vrt. 
esim.  Arv.   131,   1882.     Tämä  vaan  ohimennen. 


Niinkuin  luonnollista  onkin,  joutuvat  etupäässä  nimisanat,  sangen  har- 
voin muut  puheenosat,  kansanjohdannon  muokattaviksi.  Tähän  vivahtava 
on  kuitenkin  laatusana  yyssyr jäinen  (E.-P.)  =  ynseä,  ynsyrjäinen  (Lnrt) 
[vrt.  samea:  sameriainen],  jossa  «syrjä»  johtuu  mieleen.  —  Teonnimistä 
ansaitsee  huomauttamista  jo  ennen  mainittu  (Et.-Pohjm.)  iHtää  =  vedota, 
r.  vädja  (vrt.  myös  veto  —  vad) ;  orneerata  —  määrätä;  vrt.  ordna  +  or- 
dinera  (Hls.);  pärmäntätä  (Et.-Pohjm.)  torua,  jonka  alkuperä  on  vanha 
ruotsalainen  perlement  (s.  o.  parlament)  jupakka,  muistuttaa  äänneainek- 
siltaan noita  luonnonäänisiä  «i)ärpättää»,  «pörpöttää»  y.  ni.  s.  —  Apu- 
sanoista ainoat  tähän  kuuluvat,  mitkä  tunnen,  ovat  sen  kovemmin  —  sen 
koommin  (Et.-Pohjm.)  ja  paki-parrastaan  =  paki-paraastaan  (Lnrt), 

(Jatket.) 

A.  V.  For*sman. 

Edes-  vaiko  taaksepäin. 

Tuskin  tarvitsee  olla  luonnontutkimiseen  liioinkaan  perehtynyt  huo- 
mataksensa  sitä  moninnuotoisuiitta,  joka  vallitsee  kaikkialla  elimellisessä 
luontomail massa.  Sillä  yksinkertaisimmista  alkueläimistä  alkaen  aina  ih- 
misiin saakka,  tahi  pienimmistä  bakteereista  aina  suuriin  mammut-petäjiin 
kohtaa  meitä  sekä  eläin-  että  kasvikunnassa  ääretön  joukko  olentoja,  jotka 
heimoina/ lajeina,  sukuina  ja  yksilöinä  eroavat  toisistansa.  Ja  tyystin  kat- 
soen ulottuu  monimuotoisuus  vielä  edemmäskin.  Sillä  tuskin  löytynee  edes 
kahta  indiviidiäkään,  jotka  olisivat  kaikin  puolin  toistensa  kaltaiset. 

V^aan  sama  erimuotoisuus,  jqka  huomataan  olennoissa  kokonaisuuk- 
sina, käy  myöskin  esiin  tutkistellessa  yhtä  ja  samaa  elintä  eri  eläin-  tahi 
kasviryhmissä.  —  Siten  ovat  esim.  ihmisen  käsi,  yölepakon  siipi,  valaska- 
lan evä  ja  hevosen  kavio  ainoastaan  eri  kehitysmuotoja  rakennukseltaan  ja 
synnyltään  samanlaisesta  elimestä. 

Vihdoin  ei  myöskään  ole  unhotettava,  että  yksilönkin  ruumiissa  eli- 
met, jotka  sikiötilassa  johtuvat  samasta  solukosta,  sittemmin  voivat  kehit- 
tyä tykkänään  eri  suuntaan.  Onhan  siten  esim.  ihmisen  iho  ja  hermosto 
ainoastaan  eri  kehitysmuotoja  samasta  alkuperäisestä  kudoksesta. 

Miten  tällainen  monimuotoisuus  on  elävässä  luonnossa  syntynyt,  sitä 
ei  meidän  nyt  tarvinne  laveammin  selittää.  Onhan  uudenaikainen  kehitysoppi, 
joka  perustuu  Darivitim  todisteeseen  lajien  (ja  ylipäänsä  muotojen)  syn- 
nystä luonnon  valikoimisen  vaikuttaessa,  siksi  yleisesti  tunnettu.  Samoin 
ovat  myöskin  yleisölle  tuttuja  IVeismannm  tutkimusten  tulokset,  jotka  aset- 
tavat perinnöllisyyden  pääalaksi,  missä  luonto  toimittaa  alituista  luomis- 
työtään. 

Luonnon  valikoimisen  vaikutus  perinnöllisy}'teen  on  siis  tieteen  ny- 
kyiseltä kannalta  katsoen  se  voima,  joka  vähitellen  on  muunnellut  ja  vie- 
läkin yhäti  muuntelee  kasvi-  ja  eläinkuntaa. 

\Tidellä  sanalla  kutsutaan  tätä  voimaa  myöskin  kehitykseksi.  Sillä 
joka  kasvi-  ja  eläinryhmä,  joka  yksilö,  joka  elinkin  on  ainoastaan  ihankuin 
erityinen  oksa  tuossa  monihaaraisen  puun  muotoon  ijäti  ylöspäin  pyrkivässä 
kehityksessä. 

Mutta  älköön  kuitenkaan  luultako,  että  kaikki  olento-  ja  elinmuodot 
luonnossa  ovat  syntyneet  vaillinaisten  muuttumisella  täydelliscmmiksi,  että 
siis  kehitys  näyttäytyisi  alituisessa  täydellistymisessä.  —  Päin  vastoin  nä- 
kyy monesta  seikasta  käyvän  todeksi,  että  sen  askeleet  miltei  yhtä  usein 
kulkevat  taaksepäin.  Sillä  miten  voisi  muuten  selittää  muodot  semmoiset 
kuin  esim.  loiskasvit  ja  loiseläimet,  jotka  nuorena  ovat  paljon  täydellisem- 
mät kuin  täysikasvaneena,  miten  myöskin  nuo  jokaisessa  korkeassa  eläi- 
messä löytyvät  n,  s.  «surkastuneet»  elimet  eli  aistit.  —  Eiköhän  luonto 
näissä  kaikissa  ole  luopunut  ennen  saavutetuista  eduista? 

Ottakaamme  vaan  muuan  esimerkki  luonnon  korkeimmasta  olennosta, 
ihmisestä.  —  Varmaan  olisi  vieläkin  hyvä  etenkin  talvipakkasessa  ja  kyl- 
missä maissa,  jos  nuo  hienot  karvat,  jotka  peittävät  niumistamme,  muodos- 
taisivat lämpimän,  luonnollisen  turkin,  niinkuin  ne  alkujaan  lienevät  tehneet. 
Eikä  olisi  myöskään  haitaksi,  jos  metsässä  eksyksiin  käytyään  omilla  hais- 
timillaan  löytäisi  jälleen  kadonneet  jälkensä  —  jota  ei  edes  villit  luonnon- 
kansatkaan kehittyneemmillä  hajuaistimillaan  enää  voi,  mutta  johon  useim- 
mat eläimistä,  esim.  koirat,  kykenevät.  Täten  olisi  epäilemättä  moni  aar- 
niometsiin hukkunut  voinut  pelastaa  henkensä,  puhumatta  siitä  että  tämän 
aistin  kehitys  olisi  monessa  muussakin  tapauksessa  vielä  hyödyksi.  —  Sa- 
moin on  myöskin  selvä,  että  kulttuuri-ihmisen  likinäköisyys  olisi  ennemmin 
haitaksi  kuin  hyödyksi,  jos  hänen  täytyisi  indiaanien  tapaan  elättää  itseänsä 
metsästämisellä.  Vaan  ovatko  indiaanien  silmät  edes  puoliväliinkään  niin 
kehittyneet  kuin  tarkkanäköisimmällä  eläimellä  eli  kondoorikotkalla ! 

Miten  onkaan,  kysynemme  siis,  ihmisen  täydellisyyden  laita,  koska 
hänen  koiransakin  voi  olla  häntä  täydellisempi?  Ja  mikä  on  syynä  sii- 
hen, että  elimet  sekä  aistit,  jotka  varmaankin  kerran  ovat  olleet  ja  vielä- 
kin joskus  voisivat  olla  hyödyksi,  surkastuvat  ja  katoovat?  Hyödyksikö 
vai  haitaksi  luonto  täten  purkaa  kerran  tehdyn  työnsä?  Käypikö  kehitys 
tällä  tavoin  edes  vaiko  taaksepäin? 

Mutta  selitykset  saanemme  paraiten  luonnosta  itsestänsä.  Luokaam- 
me sentähden  ainakin  koetteeksi  lyhykäinen  silmäys  muutamaan  surkastu- 
mistapankseen  eläinkunnassa. 

Niinkuin  tiedetään  ovat  lintujen  ryhmässä  siipien  täydellisyys  sekä  siitä 
riippuva  lentokyky  hyvin  vaihtelevaiset.  Siten  ovat  ne  esim.  nuolihaukalla, 
tervapääskysellä  ja  tiiralla  kieltämättä  korkeammalla  kehitysasteella  kuin 
variksella  ja  kanalinnuilla.     Mutta  löytyyhän  lintuja  semmoisiakin  kuin  ka- 

inelikurki,  pinguini  ja  Uudessa  Seelannissa  elävä,  sikäläisten  asukasten  kut- 
suma nimellä  tfkiwi-ki\vii>,  joilla  ei  ole  siivistä  jäljellä  muuta  kuin  pienet 
tyngät,  tykkänään  kelvottomat  edes  kohottamaan  eläintä  maasta. 

Näillä  viimeksi  mainituilla  näyttävät  siis  lentoneuvot  epäilemättä  huo- 
nontuneen, sillä  luultavaa  on,  että  niiden  esiisiUä,  kuten  linnuilla  aina- 
kin, oli  täydellisemmät  ja  käytölliset  siivet.  Mutta  mikä  lienee  ollut  syynä 
tähän  surkastumiseen  ja  mikä  on  sen  seurauksena  —  sen  näyttäköön  meille 
silmäys  heidän  elämäänsä  ja  olosuhteisiinsa. 

Mitä  ensin  kameli kurkeen  tulee,  on  se  ruumiinsa  koolta  suurin  kai- 
kista linnuista  ja  tarvitsisi  sentähden  mahdottoman  kehittyneet  siivet  voi- 
dakseen lennellä  ilmassa.  Mutta  olisikohan  lentäminen  sille  niin  välttä- 
mättömästi  tärkeätä,  sillä  kaiken  ruokansa  hakee  se  maasta,  ja  asuinpai- 
koillaan, Afrikan  äärettömillä,  aukeilla  hiekkatasangoilla,  huomaa  se  vihol- 
lisensa jo  pitkien  matkain  päästä  sekä  voi  päästä  sitä  pakoon  yhtä  hy- 
vin nopeilla  jaloilla  kuin  keskinkertaisilla  siivillä.  Luultavaa  on  sentähden, 
että  viimeksi  mainitut  eivät  olekkaan  tälle  linnulle  sen  olosuhteissa  niin 
tärkeät  kuin  voimakkaat  ja  nopeat  juoksujalat.  Ne  kamelikurjet,  joilla  on 
täydellisemmät  koivet,  kestänevät  siis  paremmin  taistelua  olemisesta  kuin 
heikkojalkaiset  toverinsa,  huolimatta  siitä,  olisivatko  siivet  jälkimmäisillä 
vaikka  paremmatkin.  Ja  tästä  seuraa  loppupäätöksenä,  että  taistelussa  ole- 
misesta kameelikurjella  jalat  lienevät  kehittyneet,  koska  niistä  on  ollut  hyö- 
tyä, siivet  sitä  vastoin  saaneet  surkastua  hyödyttöminä,  mutta  ainoastaan 
niin  pitkälle  kuin  niitä  ei  ole  tarvittu,  eli  vaan  pieniksi  levyiksi,  jotka  rä- 
pistelemisellään  ovat  juoksulle  avuksi. 

Niin  ikään  näyttää  ckiwi-kiwi» Häkin  siipien  surkastuminen  tapahtu- 
neen, jotta  lintu  tulisi  olosuhteillensa  soveliaammaksi.  Asuinpaikkana  on 
sillä  näet  Uuden  Seelannin  tiheät  metsä  varvikot,  ruokana  madot,  jotka  se 
kaivaa  pehmeästä  maasta.  Yhtä  vähän  kuin  kamelikurki  tarvitsee  siis  tä- 
mäkään lintu  siipiä  ravintonsa  hakemiseen,  eikä  sen  maanpinnalla  juostessaan 
ole  edes  vihollisiakaan  pelkääminen,  koska  Uudessa  Seelannissa,  paitsi 
kahta  yölepakkolajia,  ei  löydy  ollenkaan  nisäkkäitä.  Sitä  vastoin  ovat  sille 
lyhyet  mutta  voimakkaat  jalat  suureksi  hyödyksi  matoja  muUasta  tonkies- 
saan  tahi  nopeasti  pensaistoon  piiloon  puikahtaessaan,  jos  nimittäin  joku 
vaara  petolinnun  muodossa  sattuisi  uhkaamaan.  Ja  luultavaa  on,  että  täl- 
laisissa olosuhteissa  tavalliset  siivet  olisivat  linnulle  haitaksikin,  sillä  tietysti 
ne   estäisivät    sitä  hiiren  tapaan  risukossa  hiipimästä,  ainakin  suuremmassa 

määrin  kuin  nuot  pienet  surkastuneet  jäännökset,  jotka  ovat  tykkänään  höy- 
henien peitossa. 

Etelä- A  menkassa  elävä  pinguini  on  meille  vihdoin  esimerkkinä  siitä, 
että  siivetön  kehitysmuoto  voi  syntyä  vesilintujenkin  ryhmässä.  Oleskellen 
kaiken  aikansa  rantakallioiden  loivilla  penkereillä  voi  se  ilman  siipiensä 
avutta  sekä  syöstä  mereen  kalastelemaan  että  myöskin  jälleen  kömpiä 
maalle  lepäämään.  Näyttää  siis  tämänkin  linnun  toimeentulolle  olevan 
yhdentekevää,  onko  lentokykyä  olemassa  tahi  ei.  Ja  luultavasti  siitä 
syystä  ovat  siivet  surkastuneet  lentoneuvoina,  kadottaneet  sulkansa  sekä 
muodostuneet  suomumaisilla  höyhenillä  peitetyiksi  levyiksi,  jotka  melkein 
kuin  kalojen  evät  auttavat  liikunnoita  meren  pinnalla.  Pinguinin  siivet 
ovat  siis  yhtä  vähän  kuin  kamelikurjenkaan  tykkänään  supistuneet  vaan 
ainoastaan  siinä  määrin  kuin  niiden  käytöllisyys  on  sen  sallinut. 

Jos  nyt  yhdistämme  kaikki,  mitä  näistä  kolmesta  esimerkistä  olemme 
huomanneet,  nähdään  ensinnäkin,  että  elimen  surkastuminen  alkaa  vasta 
silloin  kun  eläin  taistelussa  olemisesta  kääntyy  uralle,  jossa  puheena  oleva 
osa  tulee  tarpeettomaksi  tahi  haitalliseksi.  Toiseksi  näkyy  myöskin  surkas- 
tuminen tarkalleen  riippuvan  hyödystä,  minkä  tämä  taaksepäin  käyminen 
tuottaa  elimen  omistajalle,  jotta  esim.  kamelikurjen  ja  pinguinin  siivet  su- 
pistuvat ainoastaan  osittain,  «kiwi-kiwin»  sitä  vastoin  tykkänänsä. 

Niin  pitkälle  havaintomme  lintumailmasta.  Mutta  nämät  eivät  vielä 
valaise  asiaa  kaikin  puolin.  Sillä  huomataanhan  usein,  että  elin,  joka  ei 
millään  mahdollisuudella  voi  olla  haitallinen,  vaan  päin  vastoin  voisi  jos- 
kus olla  hyödyksikin,  kuitenkin  surkastuu.  Sellainen  tapaus  on  esimerkiksi 
silmien  katoaminen  eläimiltä,  jotka  aina  asuvat  pimeässä. 

Viimeksi  mainittu  on  nimittäin  niin  tavallinen  ilmiö  koko  eläinkun- 
nassa, että  surkastuminen  tällaisissa  oloissa  näkyy  olevan  aivan  yleisenä 
sääntönä.  Sen  osottavat  meille  etenkin  maanalaisten  luolien  sokeat  asuk- 
kaat. Sillä  esim.  Krainin  vuotokiviluolissa  Itävallan  Alppimaissa  löytyy 
paitsi  olmia,  tuota  tunnettua  kidussammakkoa,  myöskin  äyriäisiä,  simpu- 
koita ja  hyönteisiä,  jotka  kaikki  ovat  sokeita.  SatAoin  tavataan  Mammut- 
luolassa  Amerikassa  rapuja  ja  kalojakin,  ilman  minkäänlaisia  näkimiä.  — 
Mutta  luolaeläimet  eivät  ole  ainoat,  jotka  elävät  alituisessa  pimeydessä. 
Viime  aikojen  tutkimukset  ovat  näyttäneet,  että  suurissa  vesissäkin  170 — 
400  metrin  syvyydeltä  ikuinen  pimeys  alkaa  vallita.  Vaan  samoilta  pai- 
koin   saadut    eläimetkin,    äyriäiset,    simpukat,    madot  ja  kalat   ovat   olleet 

sokeita.  —  Eikä  meidän  tarvitse  mennä  alituiseen  pimeyteenkään  löytääk- 
semme huonosilmäisiä  jopa  sokeitakin  olentoja.  Onhan  meidän  kotimai- 
sella myyrälläkin  niin  surkastuneet  silmät,  että  ne  ovat  näkimiksi  jotenkin 
kelvottomat.  Ja  Afrikassa  elää  eräs  myyrälaji,  joka  on  tykkänään  sokea. 
Mutta  tarkemmin  ajatellessa  tämä  ei  kuitenkaan  ole  mitään  niin  erittäin 
kummallista.  Sillä  tuskin  eroavat  myyrätkään  olosuhteidensa  puolesta  suu- 
ressa määrin  luolaeläimistä,  koska  ne  viettävät  enimmän  aikansa  maan  si- 
sään kaivetuissa  käytävissä.  Joka  tapauksessa  voimme  eri  myyrälajien  sil- 
missä askel  askeleelta  seurata  mainittujen  elinten  surkastumista  näkevistä 
pelkkään  sokeuteen  saakka.  Mutta  myöskin  muissa  sokeissa  eläimissä  ta- 
vataan todisteita  muinaisista  näkimistä.  Siten  löytyy  sekä  olmilla  että 
Mammutluolan  sokealla  kalalla  nahan  alla  pienet  silmät  vaikka  tosin  hy- 
vin surkastuneessa  ja  näkemiseen  kelvottomassa  muodossa.  Samoin  ovat 
myöskin  sokeiden  rapujen  silmävarret  jäännöksiä  näkimistä,  joitten  verkko- 
kalvo on  tykkänään  hävinnyt. 

Kaikista  pimeässä  elävien  olentojen  säännöllisestä  sokeudesta  päät- 
täen näyttää  siis  jotenkin  varmalta,  että  näköaistin  katoaminen  lienee  jon- 
kunlaisessa yhteydessä  pimeässä  olon  kanssa.  Mutta  vaikeampi  on  päät- 
tää, mistä  syystä  silmien  surkastuminen  on  tullut  niin  tuiki  tärkeäksi,  eten- 
kin koska  näitten  pimeässä  vaeltavien  olentojen  elämääkään  ei  voida  tar- 
kemmin seurata.  Tuskin  nä}rttää  kuitenkaan  missään  tapauksessa  edellytettä- 
vältä, että  silmät  olisivat  olleet  jonkunlaiseksi  haitaksi  eläimen  toimeen 
tulolle  yhtä  vähän  kuin  hyödyksikään. 

Ainoaksi  tavaksi,  millä  seikan  voipi  selittää,  jääpi  sentähden  otak- 
suma elinten  katoamisesta,  jotta  eläimen  ei  tarvitsisi  ylläpitää  ruumiin 
osia,  jotka  ovat  sille  hyödyttömät,  jotta  se  päin  vastoin  voisi  säästää  nii- 
hin kulkevat  ravintomenot  olosuhteillensa  tärkeämpiin  tarpeisiin. 

Sälä  onhan  selvää,  jos  oletetaan  kaksi  pimeässä  asuvaa  eläintä, 
joista  toisella  olisi  täydelliset  mutta  toisella  sitä  vastoin  vaillinaiset  silmät, 
että  viimeksi  mainittu  mahtaisi  voittaa  edellisen  taistelussa  olemisesta,  jos 
se  voisi  käyttää  kaiken  sen  ravinnon,  minkä  edellinen  tarvitsee  ylläpitääk- 
sensä  turhia  näkimiänsä,  jonkun  toimeen  tulolle  tarpeellisemman  elimen, 
esim.  haistimien,  kehitykseen.  —  Ja  sivumennen  voimme  tähän  lisätä,  että 
useimmilla  sokeista  eläimistä  haistimet  ovatkin  erittäin  kehittyneet,  luulta- 
vasti syystä,  että  eläin  juuri  niiden  avulla  voi  paraiten  löytää  saaliinsa  pi- 
meästä. 

2 


l8  D.  A.   mksiröm. 


Mutta  ihan  samanlaisen  yhden  elimen  surkastumisen,  jotta  toinen 
voisi  tulla  täydellisemmäksi,  osottaa  meille  ennen  mainituistakin  esimer- 
keistä muiden  muassa  kamelikurjen  sekä  ckiwi-kiwi>n  jalkain  ja  siipien 
keskinäiset  kehityssuhteet.  —  Ja  samoin  lienee  myös  ihmisenkin  «sielulli- 
nen» etevyys  voitettu  monen  alkuperäisemmän,  «elukkamaisen»,  aistin  sur- 
kastumisella. Sen  todistaa  meille  esim.  tuo  tunnettu  seikka,  että  näkö, 
haisti  ja  kuulo  ovat  täydellisemmät  villeillä  kansoilla  kuin  sivistyneillä. 
Sillä  luonnontilassa  ovat  nämät  aistit  ihmisten  toimeen  tulolle  ihan  välttä- 
mättömät. Kulttuurin  kehittyessä  sitä  vastoin  tekevät  muuttuneet  olosuh- 
teet sekä  keksityt  apukeinot  niiden  tärkeyden  vähemmäksi.  Ja  heti  alka- 
vatkin aistit  surkastua,  sillä  niiden  ravintomäärä,  tarvitaan  nyt  uusissa  olo- 
suhteissa toisien,  tärkeämpien  voimien  kehittämiseen  ja  ylläpitämiseen. 

Likinäköisyyden  eneneminen  käsi  kädessä  kulttuurin  kanssa  on  valai- 
seva esimerkki  aistien  surkastumisesta  ihmiskunnassa.  Vanhan  ajan  villille 
erämiehelle,  jopa  keskiajan  soturillekin  olisi  näet  likinäköisyys  ollut  yhtä 
haitallinen  taistelussa  olemisesta  kuin  mikä  ruumiinvamma  tahansa,  josta 
syystä  tätä  vaillinaisuutta  niihin  aikoihin  tuskin  lienee  löytynytkään.  Vaan 
silmälasien  keksiminen  sekä  sivistyneemmät  olosuhteet  tekivät  sittemmin 
likinäköisenkin  yhtä  kelvolliseksi  kuin  tarkemmilla  silmillä  varustetim.  Nä- 
kimien  luonnollinen  täydellisyys  ei  siis  enää  ollut  taistelussa  olemisesta 
tuiki  välttämätön  ja  luonnon  valikoiminen  ryhtyikin  pian  kääntämään  ke- 
hitystä suuntaan,  jonka  usein  valitettu,  nopeasti  kasvava  likinäköisyyspro- 
sentti  kyllin  osottaa. 

Näytteeksi  mihin  määrään  tarpeeton  elimistö  todellakin  voi  surkas- 
tua mainittakoon  vihdoin  loiseläimet.  Näissä  ei  nimittäin  taaksepäin  käy- 
minen rajoitu  yhden  tai  toisen  elimen  vaillinaistumiseen,  vaan  kohtaa  usein 
eläintä  kaikin  puolin.  Esimerkiksi  otettakoon  tässä  suhteessa  ainoastaan 
muutamat  rapueläimet  siirojen  ryhmästä,  jotka  nuorena  hakevat  itse  ruo- 
kansa, vaan  vanhemmiksi  tultuaan  tunkeuvat  toisten  rapueläinten  ruumii- 
seen, kiinnittyvät  maksaan  ja  imevät  sieltä  toisen  ruumiinnesteitä  ravinnok- 
sensa. Mutta  yhteydessä  näiden  vaihtelevien  olosuhteiden  kanssa  muuttuu 
samalla  siirojen  ruumiskin  suuressa  määrin.  Vapaasti  liikkuessansa  vedessä 
ovat  eläimet  näet  muodoltaan  sellaisia  kuin  äyriäiset  ainakin,  mutta  ruvet- 
tuaan  elämään  toisen  kustannuksella,  muuttuu  ruumis  madonmuotoiseksi  pah- 
kaksi, jota  olisi  mahdoton  enää  tuntea  äyriäiseksi,  tuskin  eläimeksikään,  vaan 
jota  pitäisi    ennemmin  jonkunmoisena  kasvannaisena.     Kaikki  elimet  paitsi 

äärettömästi  kehittynyt  munasarja  ovat  nim.  tältä  loiselta  kadonneet  tarpeet- 
tomina, sillä  suvun  ylläpitäminen  lieneekin  moisissa  olosuhteissa  eläimen  ai- 
noana välttämättömänä  tehtävänä. 

Mutta  ehkä  tässä  mainitut  esimerkit  riittävät,  sillä  käyhän  niistä  jo 
selväksi  surkastumisen  merkitys  luonnossa.  Yhdistääksemme  nyt  lopuksi 
vaan  tulokset  kaikesta,  mitä  yllä  on  nähty,  voimme  siis  sanoa,  että  luon- 
non valikoiminen  lakkaamatta,  vaikka  sangen  vähitellen,  pakottaa  elävää 
luontoa  kulkemaan  uusilla  teillä,  muodostumaan  uusiin  suuntiin  tullaksensa 
vallitseville  olosuhteille  sopivimmaksi,  kestääksensä  siten  taistelua  olemi- 
sesta. Vaan  samalla  myöskin  valikoiminen  toimittaa  niin,  että  kaikki,  mikä 
ei  ole  toimeen  tulolle  välttämätöntä,  katoaa,  säästääksensä  siten  uusien  muo- 
tojen valmistamiseksi,  mitä  säästää  voidaan.  —  Ensiksi  mainittua  ilmiötä 
kutsutaan,  kuten  jo  tiedämme,  kehitykseksi^  jälkimmäistä  surkastumiseksi. 

Toisin  sanoen  kehitys  siis  alituisesti  hankkii  luontoon  uusia  muotoja, 
surkastuminen  sitä  vastoin  pitää  huolta  vanhojen  katoamisesta.  Mutta  mo- 
lemmat ovat  yhtä  tärkeitä  aseita  luonnon  valikoimisen  käsissä,  ovat  juuri 
kuin  kaksi  puolta  samasta  seikasta,  sillä  kaikki  kehittyminen  edellyttää  myös 
surkastumista,  kaikki  edespäin  kulku  yhteen  suuntaan,  on  sama  kuin  taakse- 
päin toisiin  suuntiin. 

Molempain  näiden  voimain  yhdessä  toimiessa  syntyy  vihdoin  täydelli- 
syys^ s.  o.  sopivin  muoto  kestämään  taistelua  olemisesta.  Sillä  parem- 
maksi kuin  olosuhteissa  toimeen  tullakseen  ei  elävä  olento  voi  kehittyä, 
siihen  puuttuu  siltä  edellytyksiä  luonnossa  —  huonommaksi  sen  sitä  vas- 
toin ei  tarvitse  tulla,  muuten  se  tykkänään  häviää. 

Pessimistit  ovat  siis  tavallansa  oikeassa  väittäessään  tämän  mailman 
olevan  niin  huonon,  että  olisi  se  vaan  hiukkasenkin  huonompi,  niin  sen 
täytyisi  hävitä.  Mutta  älkööt  optimistitkaan  olko  pahoillansa,  sillä  onhan 
yllämainitusta  nähty,  että  yhtä  suurella  oikeudella  voi  myöskin  sanoa  tä- 
män mailman  olevan  niin  täydellisen  knin  luonnossa  vallitsevien  voimien 
avulla  ylipäänsä  on  mahdollista,  niin  ettei  se  enää  olosuhteiden  muuttu- 
matta voi  tulla  hiukkastakaan  paremmaksi. 

Meidän  tulee  siis  lopuksi  itsekunkin  puolestamme  päättää,  kummanko 
katsantotavan  me  aina  valitsemme  «olosuhteillemme  edullisimpana»:  epä- 
toivoisan  pessimismin,  joka  johtaa  surkastumiseen  ja  häviöön,  vaiko  elävän, 
sitkeän  ja  voimakkaan  optimismin. 

D.  A.  V/ikström. 

Björnstjerne   Björnson 
ja  hänen  nosin  romaaninsa. 


Ibsen  ja  Björnson,  kas  siinä  Norjan  kunniakas  kaksoistähti  nykyisen, 
uudenaikaisen  kaunokirjallisuuden  alalla.  Maansa  ylpeyden  esineinä  he  mo- 
lemmat ovat,  ihmishengen  vapaata  kehittymistä  he  molemmat  tahtovat  ja 
totuuden  täydellistä  voittoa  heistä  kumpikin  toivoo,  vaikka  Ibsen  katsookin 
sen  saavuttamista  äärettömän  vaikeaksi,  melkein  mahdottomaksi.  Mutta 
Björnson,  hän  ei  ole  epäilyksen  mies.  Hän  voi  tosin  hetkelliseen  hapa- 
roimiseen  joskus  vaipua,  mutta  kauvan  ei  sitä  kestä,  se  on  vain  edellytys 
uuteen  kehitysaskeleeseen,  uuteen  vakaumukseen  ja  näkökantaan,  jota  hän 
sitten  sitä  suuremmalla  voimalla  ja  luonteensa  lujuudella  ajaa.  Eikä  tyydy 
hän  tätä  vakaumuksensa  asiaa  ajaessaan  yksistään  siihen,  mitä  hän  kauno- 
kirjallisilla tuotteillaan  voi  ympäristöönsä  ja  kansaansa  vaikuttaa,  hänen  toi- 
mekas,  sotahaluinen  luonteensa  pakottaa  hänet  suoranaisempiakin  keinoja 
käyttämään,  pakottaa  hänet  nousemaan  puhujalavalle  taajan  kansajoukon 
keskelle. 

Björnson  onkin  avuiltaan  ja  luonteeltaan  ihan  kuin  aiottu  kansanpu- 
hujaksi.  Hänen  miehekäs  muotonsa,  kookas  vartalonsa,  uljas  ryhtinsä  ja 
varma,  päättäväinen  olentonsa  herättävät  jo  semmoisenaan  luottamusta  kan- 
sassa. Ja  kun  hän  sitten  korottaa  mahtavan,  laajan  äänensä  ja  alkaa  esi- 
tyksensä, jonka  jokMkinen  sana  kuuluu  etäimpänäkin  seisovalle,  niin  on 
koko  tuo  lukematon  joukko  pelkkänä  korvana.  Björnson  tietää,  kenelle  hän 
puhuu  ja  miten  rahvaalle  on  asiat  esitettävät.  Hän  ei  käytä  minkäänlaisia 
mutkikkaita,  vieraita  lausetapoja,  hän  ei  pue  ajatuksiaan  kuivaan,  tieteelli- 
seen pukuun  eikä  väisty  askeltakaan  jokapäiväisen  elämän  kovaperäiseltä 
pohjalta.  Koko  esitys  on  yksinkertaista,  selvää  ja  innokasta,  ja  jos  hän 
joskus  vertauksellisia  kuvia  käyttää,  ovat  ne  aina  valaisevia  ja  mutkattomia, 
ja  elämästä  suoraan  temmattuja.  Joita  ei  kenenkään  tarvitse  kauvan  aikaa 
miettiä.  Mutta  kun  hän  asiaa  esittäessään  yhä  innostumistaai^  innostuu, 
kun  hän  harmaata,  pystytukkaista  jalopeuran  päätänsä  rohkean  uljaasti  taak- 
sepäin heittää,  voimakkailla  käsillään  ilmaa  huitoo  ja  samalla  ääntänsä  pai- 

suttamistaan  paisuttaa,  silloin  on  hän  kuin  mikäkin  ylenluonnollinen  ilmiö, 
johoD  rahvas  silmiänsä  räpäyttämättä  tuijottaa  ahmien  jokaikisen  sanan  hä- 
nen huuliltaan.  Tällä  tavoin  on  hän  ympäri  Norjaa  matkustellen  ja  naa- 
purimaihinkin käyntinsä  ulottaen  ajanut  milloin  siveyden,  milloin  Norjan 
itsenäisyyden,  milloin  yleisen  maailmanrauhan  asioita. 

Valtiomiehet  pitävät  häntä  vintiön  riivaamana  hutiluksena  politiikan 
alalla,  jonka  periaatteissa  ehkä  voi  olla  hitunen  järkeä,  vaan  jolta  puuttuu 
täydelleen  olojen  vaatimuksia  ja  otollista  hetkeä  käsittävä  valtiollinen  äly. 
Hänen  oppejansa  eivät  he  juuri  niinkään  pelkäisi,  ne  ovat  heistä  siksi  sil- 
miinpistäviä hullutuksia,  mutta  hänen  mahtavaa  puhelahjaansa,  populariteet- 
tiansa  ja  vaikutustansa  rahvaaseen  eivät  he  itseltänsä  salaa,  ja  niiden  kaut- 
tapa juuri  voi  hän  aikaansaada  vahingollisia  ja  arveluttavia  mullistuksia 
yltiöpäisyydessään  ja  ajattelemattomuudessaan.  Niinpä  on  hän  suuressa 
määrin  vaikuttanut  siihen,  että  Ruotsin  ja  Norjan  väli  on  häiriytynyt,  ja 
jos  hän,  Norjan  itsenäistyttämistä  ajaessaan  monessa  suhteessa  onkin  an- 
siokkaita tuloksia  saavuttanut,  on  hän  sentään  usein  tarpeettoman  uhkaroh- 
keasti ja  ärsyttävästi  esiytynyt.  Ja  Björnson  on  tosiaankin  poliitikkona  ai- 
van aoberäknelig».  Joku  aika  sitten  kävi  hän  täällä  Suomessa  esitelmiänsä 
pitämässä,  ihastui  suuresti  maahamme  ja  laitoksiimme  ja  sai  julkisia  run- 
saita mielenosotuksia  etenkin  nuorisomme  puolelta.  Nyt  on  hän  hiljat- 
tain kuitenkin  Norjassa  esiytynyt  julkisuudessa  tavalla,  joka  ei  ainoastaan 
ole  omiansa  lisäämään  vanhaa  katkeruutta  Ruotsissa,  vaan  joka  myöskin 
antaa  meille  suomalaisillekin  oikeutettuja  syitä  pitämään  häntä  tuiki  kypsy- 
mättömänä  politikkona  ja  aivanpa  vaarallisenakin  ystävänä.  Lukijamme 
tuntevat  sanomalehtien  kertomuksista  hänen  lausumanpa  mielipiteet  prof. 
Tegn^rin  tunnetun  puheen  johdosta  ja  sen  tavan,  millä  hän  kohtelee  meitä 
suomalaisia  nykyisissä  ahtaissa  oloissamme,  samoin  kuin  ne  mielistelyt, 
joita  hän  itäiselle  naapurimaallemme  tuhlaa. 

Näin  loukkaa  hän  meitä  ajattelemattomalla  valtiollisella  esiytymisel- 
lään  yhtä  paljo  kuin  hän  runoilijana  saavuttaa  suosiotamme.  —  Mutta 
semmoisillakin  aloilla,  joilla  eivät  valtiolliset  intohimot  kiihota,  hän  on 
hankkinut  itselleen  vastustajia.  Uudenaikaisimmat  «vapaan  rakkauden» 
puolustajat  tahi  ainakin  harjottajat  eivät  häntä  voi  sietää,  sillä  hän  vihaa 
haureellista  «monivaimoisuutta»  (mangkonesystem)  niinkuin  hän  voi  vihata, 
ja  vaatii  mieheltäkin  ehdotonta  puhtautta  ennen  avioliittoon  menoa.  Van- 
hoilliset   taas  ovat  hänelle  peräti  snutuksissaan,  sillä  onhan  hän  nyt  viime 

aikoinaan  alkanut  kaivaa  juurtuneen  kirkon  perusteita  omaksumalla  yhä  va- 
paampia uskonnollisia  aatteita  ja  hylkäämällä  toisen  sovinnaisen  uskonkap- 
paleen toisensa  jälkeen,  niin  että  hän  nyt  jo  seisookin  sillä  kannalla,  joka 
nykyaikaisen  sivistyksen  perustuksella  on  ainoa  pysyvä  ja  vahva  ihanteelli- 
selle ihmisluonteelle.  Mikä  tämä  kanta  on,  siitä  tulemme  myöhemmin  se- 
lon tekemään.  Luokaamme  nyt  sitä  ennen  lyhyt  silmäys  tämän  miehen 
elämänvaiheisiin. 

Bjömstjeme  Björnson  syntyi  8  p:nä  joulukuuta  1832  Dovretunturin 
laaksossa  ja  on  hän  siis  nykyään  58  vuoden  vanha.  Hänen  isänsä  oli 
pappi,  ensin  Dovren  laaksossa,  sittemmin  tuossa  luonnonihanassa  Roms- 
dalcnissa,  josta  hän  ensimmäiset  runolliset  vaikutuksetkin  lie  saanut.  Jo 
koulupoikana  huomattiin  hänessä  johtajahalua,  hän  muodosti  näet  yhdistyk- 
siä nuorison  kesken.  Historia  ja  kirjallisuus,  etenkin  Wergeland,  olivat  hä- 
nen lempilukujansa  opistossa,  ja  kun  hän  17-vuotiaana  tuli  ylioppilaaksi, 
teki  hän  pysyvän  ystävyydcnliiton  tunnetun  norjalaisen  historioitsijan  Sarsin 
kanssa.  Jonkun  aikaa  ylimielistä  nuoruudenelämää  elettyään  antautui  hän 
alkuperäisen  henkensä  koko  voimalla  arvostelijaksi  ja  hoiteli  lahjakkaan 
nuorukaisen  säälimättömällä  ankaruudella  ja  loukkaavalla  yksipuolisuudella 
tcaatterikritiikkiä.  Sen  ohessa  tutki  hän  tanskalaisia  filosoofeja,  etupäässä 
Kierkegaardia  ja  Grundtvigia.  Tässä  jälkimmäisessä  hänen  janoinen  hen- 
kensä silloin  luuli  löytäneensä  elämän  korkeimman  ihanteen:  inhimilli- 
syyden (humaniteetin)  kärkeensä  kehittyneessä  vapaudessaan  ja  ihanuu- 
dessaan. 

Kirjallisuuden  alalla  ei  hän,  paitsi  arvosteluja,  ollut  vielä  tuottanut 
muuta  kuin  joukon  kansanlaulun  mukaisiksi  kyhättyjä  runoja,  joita  hänen 
kotipitäjässään  kylällä  laulettiin.  Vaan  vuodesta  1856  (hän  oleskeli  silloin 
Kööpenhaminassa)  kasvoi  hänen  halunsa  kaunokirjalliseen  tuotantoon  vas- 
tustamattomaksi. Hän  kirjoitti  tuon  pienen,  tunnetun  näytelmän  «Taiste- 
lujen väliajoilla»,  joka  keskittyneen,  lyhyen  esitystapansa  kautta  oli  suora- 
nainen vastakohta  silloiselle  sovinnaiselle  stiilille,  johon  etenkin  Oehlen- 
schläger  oli  leimansa  lyönyt.  Meistä  nykyajan  draamaan  tottuneista  on  tä- 
mä kappale  kovin  romantillinen  ja  idyllimäinen ;  silloin  pidettiin  sitä  kovin 
jokapäiväisenä  ja  törkeänä. 

Mutta  tämä  ci  Bjömsonia  tyydyttänyt ;  lapsuuden  muistot  ja  elämä 
rahvaan  keskuudessa  olivat  hänellä  vielä  niin  hyvässä  muistossa,  että  ne  vas- 
tustamatta pyrkivät  esille.    Ja  niin  syntyivät  hänen  herttaiset  kansankuvauk- 

seosa  (Synnöve,  Faderen,  Arne  7.  m.)*  joissa  hän  on  osannut  kansan  kan- 
nalta pukea  kertomuksensa  taiteelliseen  nouotoon.  Näitäkin  pidettiin  alussa 
kovin  kuivina  ja  runoutta  kaipaavina,  mutta  pian  tottui  niihin  yleisö  ja  sil- 
loin oli  Björnsonin  maine  taattu.  Kansankertomusten  kyhääjänä  ei  Björn- 
son, niinkuin  useimmat  muut,  m.  m.  saksalainen  Auerbach,  katsele  kansaa 
sivistyneen  miehen  silmälaseilla,  vaan  asettuu  kerrassaan  rahvaan  miehen 
kannalle,  jolta  asiat  näyttäytyvät  yksinkertaisimmassa  ja  mutkattomimmassa 
muodossaan.  Auerbach  on  teoksissaan  ajattelijakin  eikä  ainoastaan  taitei- 
lija; jota  vastoin  Björnson  kansaa  kuvatessaan  on  yksinomattain  taiteilija, 
naiivi  luonne  etuineen,  puutteineen.  Hän  oli  idyllimäinen  realisti,  niinkuin 
kansanrunoilijat  ovat 

Mutta  hänen  kehityskykyinen  henkensä  ei  tyytynyt  tähänkään.  Bjöm- 
sonia  tuskin  voi  sanoa  neroksi,  sillä  mitään  uusia  aatteita  hän  ei  ole  kek- 
sinyt. Ne  aatteet,  joita  hän  ajaa,  on  hän  ulkoapäin  muilta  saanut,  mutta 
tultuansa  vakuutetuksi  niiden  totuudesta  on  hän  luonteensa  intohimolla  an- 
tautunut niiden  levittämiseen.  Nuorena  voi  hänen  näköpiiriänsä  sanoa  ker- 
rassaan ahtaaksi,  seikka,  joka  kuitenkin  antoi  esityksen  kokonaisuudelle 
eheyttä  ja  taiteellisuutta;  vanhempana  on  hän  kohonnut  yhä  rikkaampaan 
ja  korkeampaan  sielunelämään,  säilyttäen  aina  tuon  taiteellisen  esitystapansa. 
Hänen  kehityksensä  on  kehitystä  naiivisuudesta  itsetietoon.  Kansankuvaus- 
ten kertojasta  on  tullut  nykyaikaisen  sivistyneen  ja  rikastunteisen  ihmisen 
sielunelämän  kuvaaja;  Synnöve  ja  Thorbjörn  ovat  kehittyneet  Det  flaget\vk 
ja  Pd  Guds  vejen  monipuolisiksi,  nykyaikaisiksi  henkilöiksi. 

Mutta  kauvan  sai  Norjan  yleisö  tätä  kehitystä  odottaa.  Björnson  on 
näet  peräti  myöhään  tuolta  alkuperäiseltä  naiivisuutensa  kannalta  irtautu- 
nut, jos  hän  edes  vieläkään  on  kovin  kaukana  siitä.  Hän  on  turmeltu- 
mattoman, hermostumattoman  luonnon  kyvykäs  ja  intohimoinen  lapsi  ja 
juuri  tällaisen  ovat  hänen  ansionsa  ja  puutteensa  olleet.  Hänessä  on  her- 
poutumatonta  intohimoa,  alkuperäistä  voimaa,  lamautumatonta  sitkeyttä  ja 
kykyä  todellakin  tulla  vakuutetuksi  jostakin,  mutta  häneltä  puuttuu  samalla 
epäilijän  monipuolisuus  ja  käytännöllisen  miehen  tarkoin  punnitseva  ja 
oloihin  perustuva  arvostelukyky. 

Brandes  jakaa  Björnsonin  kehityksen  ottamalla  rajapyykiksi  hänen 
Konkurssi  teoksensa  ilmestymisen.  Mikä  sitä  ennen  syntyi  oli  tavallansa 
naiivin  ihmishengen  tuotetta,  jota  vastoin  tämän  jälkeen  alkoi  laajempi, 
itsetietoinen  ja  arvosteleva  tuotanto.     Teoksissaan  ennen  «Konkurssia»  kä- 

sittelee  hän  melkein  yksinomattain  muinaiskansallisia  aiheita,  sillä  tuo  yk- 
sinkertainen, voimakas  ja  hillitsemätöntä  intohimoa  uhkuva  muinaisaika  tar- 
josi kosolta  kuvattavia  luonteita,  jotka  hänelle  ovat  ihan  kuin  sukulaisia. 
Niinpä  Sigurd  Slembekin  ja  Arnljot  Gelline.  Molemmat  ovat  olevinaan 
mailmanparantajia,  jotka  lannistumattoman  tahtonsa  voimalla  ajavat  tuu- 
mansa perille,  vaikka  heidän  maaliin  tullakseen  täytyykin  kolhia  oikeaan 
ja  vasempaan.  Hänen  näytelmänsäkin  siltä  ajalta  ovat  vielä  oikeastaan 
sankarirunoutta,  vaikka  esitys  tapahtuukin  nykyaikaisessa  muodossa.  Niinpä 
juuri  nuo  mainitsemamme  kappaleetkin,  Taistelujen  väliajoilla  ja  Sigurd 
Slembe.  Samaan  suuntaan  käy  vielä  Maria  Stuartkin.  Se  on  tarkka  ja  his- 
toriallisiin oloihin  tunnollisesti  perustuva  teos,  jossa  tekijällä  ainakin  yh- 
teen  henkilöön,  John  Knoxiin,  on  ollut  kotimainen  perikuva,  nimittäin 
Norjan  uskonnollisen  elämän  virkistäjä  19:11a  vuosisadalla  Hans  Nielsen 
Hauge.  Kappaleen  muidenkin  luonteiden  sielutieteellistä  perustelua  ja  ke- 
hittämistä pidetään  ylipäänsä  onnistuneena  ja  onkinhan  sitä  Skandinaavian 
näyttämöillä  esitetty  lukuisat  kerrat  aina  sen  syntymävuodesta  (1864)  läh- 
tein nykyaikaan  saakka.  Sama  menestys  näyttämöllä  on  myöskin  ollut  hä- 
nen tunnetulla  näytelmällänsä  «Vastanaineet»,  joka  sisällykseltään  ei  juuri 
erittäin  merkillinen  ole. 

Koko  ajan  pysyi  Bjömson  tuolla  tavallansa  lapsellisella  kannalla. 
Mutta  juuri  tämä  naiivisuus  yhteydessä  tosikansallisen  käsityksen,  tuoreen 
mielikuvituksen  ja  luonnon  herttaudelle  avonaisen  mielen  kanssa,  juuri  tä- 
mä se  on  tehnyt  hänelle  mahdolliseksi  luoda  sellaisia  oikean  norjalaisen 
sydämestä  puhjenneita  ihania  kukkasia,  kuin  useat  hänen  lyyrillisistä  tuot- 
teistansa ovat.  Kukapa  meillä  ei  tuntisi  Norjan  reipasta  kansallislaulua 
aja  vi  olsker  dette  Landet» ;  kukapa  ballaadin  Nils  Finnistä  luettuaan 
voi  väittää  sen  unohtuneen  jälkeä  jättämättä  ja  kehenpä  lienee  Einar  Tam- 
barskelven  lesken  runollisen  realistinen  valitus  ollut  vaikuttamatta,  muita 
mainitsemattakaan. 

Vaan,  niinkuin  sanottu,  mitään  kehitystä  Bjömsonin  mailmankatsan- 
nossa  ei  ollut  huomattavissa.  Hänen  näköpiirinsä  pysyi  yhtä  ahtaana,  hä- 
nen uskontonsa  ihan  tavallisen  rahvaankirkon  pohjalla  ja  siltä  kannalta  hän 
sitten  lauloi  «lapsuuden  uskosta»,  «viattomuudesta»,  kuninkaan  isällisen 
hellästä  huomasta  ja  kaikkia  erikseen  ohjaavasta  armollisesta  luojasta. 
Vielä  silloinkin  kun  Ibsen  jo  oli  alkanut  omatakeisen,  kritiseeraavan  ja 
mietiskelevän    kiijailijatoimensa,   joka    alussa  kyllä  jäi  jokseenkin  huomaa- 

matta,  vielä  silloin  oli  Björnson  ihan  vanhoillaan.  Kehitysopin  tuores 
tuulahdus  ei  ollut  vielä  häneen  koskenut  ja  Norjassa  useimmat  istuivatkin 
vielä  komeroissaan  vatvoen  entisiä  aatteitansa  ja  vartioiden  lapsuutensa  py- 
hiä aarteita:  isiltään  perittyä  uskoa  ja  —  tiedottomuutta.  Jos  ulkoapäin 
joku  vapaampi  henkäys  jaksoi  päästä  yli  laineiden  Norjan  rannikoille 
Millin,  Danvinin  ja  Spencerin  isänmaasta,  niin  oli  sillä  jo  vastassaan,  paitsi 
itsekyUäisyyden  ja  ahtaan  kansallisylpeyden  tukevaa  kiertomuuria,  joukko 
tullimiehiä,  jotka  kansansa  omavaltaisina  edusmiehinä  määräsivät,  mikä  sai 
maahan  tulla,  mikä  ei.  Ja  ihmiset  tunsivat  itsensä  niin  varmoiksi  tuossa 
kotoisan  lämpimän  lieden  rauhallisilla  liepeillä  ja  uneksivat  käyvänsä  «ju- 
malan teitä»  pysyessään  erillään  ja  kaukana  tuosta  pahasta,  suuresta 
mailmasta. 

Mutta  tämmöistä  ei  toki  kehittymistä  ja  elämää,  ikuista  eteenpäin 
pyrkimistä  varten  luotu  ihmishenki  voi  sallia  muuta  kuin  levätäkseen.  Eikä 
ole  mikään  muuri  mailmassa,  eikä  mikään  mahti  taivaan  alla  kyllin  vahva 
ja  voimakas  ikuisiksi  ajoiksi  kahlehtimaan  kokonaisen  kansan  kehityskel- 
poista henkeä.  Ennemmin  tai  myöhemmin  täytyy  sen  avata  ovensa  edis- 
tyksen virralle  ja  astua  piilostaan  yhteiselle  taistelukentälle.  Ja  viimein 
alkoivatkin  vapaammat  tuulet  puhallella  tuoden  Ranskasta  ja  Englannista 
edistyneiden  tieteiden  nuorentavia  aatteita,  jotka  ikäänkuin  taikahöyrynä 
maahan  leviten  ja  ihmisrintoihin  tunkion  loihtivat  esille  tuossa  kuihtuneessa 
kukkaistarhassa  mitä  kauniimpia,  kansallisimpia  ja  tuoreimpia  ruusuja.  Björn- 
son oli  silloin  jo  40  vuotias.  Mutta  hänen  henkensä  oli  nuorekas  ja  al- 
tis ulkoapäin  tuleville  vaikutuksiUe.  Runollisen  luonteen  hennoimmilla  tun- 
nusteluelimillä  oli  hän  vainunnut  aikansa  jaloimmat  ja  suurimmat  aatteet 
ja  väsymättömällä  innolla  ammensi  hän  noista  uusista,  nuorentavista  läh- 
teistä tutkien  Stuart  Millin  ylevää,  laajanäköistä  oppia,  tutustuen  Darwinin 
suurenmoisiin  arveluihin,  saksalaisten  kansapsykoloogein  uskontoa  uudista- 
viin tutkimuksiin  ja  ranskalaisen  Hippolyte  Täinen  avarampaan,  käsitysha- 
luiseen  kirjallisuuden  arvosteluun.  En  malta  tässä  olla  käyttämättä  hyväk- 
seni paria  Brandesin  painattamaa  lausuntoa  Bjömsonilta  itseltään,  sillä  ne 
kuvaavat  niin  erittäin  hyvin  hänen  luonnettansa.  Toinen  on  pieni  runon- 
pätkä ja  kuuluu  se  suomennettuna  näin: 


Kas  huhtikuuta  lemmin  ma: 
Saa  silloin  vanha  murtua 

Ja  juurtuu  uudhin ; 
On  silloin  elo  vilkkaiota  — 
£i  rauha  ookkaan  parhainta, 
Vaan  tahto  johonkiD. 

Tämä  on  suoraan  sanoen  hänen  sydämestään  puhjennut.  Juuri  tuo 
tahto  se  se  on  hänestä  tärkein  ja  tällainen  valpas  ja  vakaa  tahto  hyvään, 
vapaaseen  ja  oikeaan  hänessä  kieltämättä  on.  Toisessa  lausunnossaan, 
eräässä  yksityisessä  kirjeessä  Georg  Brandesille  sanoo  hän: 

«Innostamalla  houkuttaa  voi  minua  kuka  hyvänsä,  mutta  ei  mikään 
mailmassa  voi  minua  lahjoa.  Sen  vuoksi  olinkin  tähystämässä,  kun  vain 
sain  silmäni  auki.  Pahimmilla  vihamiehilläni  voi  olla  käsissään  totuus; 
minä  olen  tuhma  ja  voimakas,  mutta  niin  pian  kuin  käsitän  jossakin  to- 
tuuden piilevän  olen  minä  siellä,  olkoonpa  se  missä  tahansa.  Eikös  sel- 
lainen   luonne    ole  helppo  ymmärtää?  —   —  —    Norjalainen  minä  olen. 

Ihminen    minä    olen —   ja    tämä  jälkimmäinen  sana  se  tunnustaa 

meissä  ikäänkuin  synnyttävän  uusia  käsitteitä». 

Ja  näitä  «uusia  käsitteitä»  hän  nyt  alkoi  syntyperäisellä  runollisella 
taiteellisuudellaan  käsitellä.  Hän  oli  taas  saanut  uutta,  jonka  puolesta 
taistella  ja  tämä  uusi  oli  jo  ehtinyt  hänessä  vakaumukseksi  kypsyä,  sem- 
moiseksi epämääräiseksi  vakaumukseksi  kuin  se  hänen  luonteisellansa  mie- 
hellä voi  kypsyä.  Hän  ymmärsi  ja  oli  vakuutettu  itse  aatteen,  itse  käsit- 
teen oikeudesta,  mutta  miten  ja  minkälaisilla  muodostuksilla  se  oli  oleviin 
oloihin  sovitettava,  sitä  oivaltamaan  ei  hän  ollut  kyllin  käytännöllinen  ja 
maltillinen.  Niin  kauvan  kun  hän  siis  pysyy  kaunokirjallisuuden  alalla 
ajaen  «uusia  käsitteitänsä»  periaatteen  kannalta,  niin  kauvan  on  hän  oi- 
kealla alallaan  ja  onnistuu.  Tuo  lukuisa  liuta  yhteiskunnallisia  periaate- 
draamoja,  joka  alkaa  Konkurssi  nimisellä  näytelmällä  ja  loppuu  Hansik- 
kaalla^ osottaa  kyllin  selvään,  että  vaikka  Björnsonilta  puuttuu  suuren  kil- 
l)ailijansa  Ibsenin  syvämietteisyys,  ja  tämän  heti  silmiin  pistävä  indivi- 
dualisuus  ja  vaikka  hänen  draamallinen  tekniikkinsäkään  ei  ole  saavuttanut 
sitä  sommittelun  jännittäväisyyttä,  suorituksen  johdonmukaisuutta  ja  vuoro- 
puhelun kärkevyyttä,  joka  Henrik  Ibsenin  teoksissa  on  huomattavissa,  niin 
on  hän  kaikissa  tapauksissa  suuri  ja  huomattava  kirjailija. 

On  väitetty  Björnsonin  useimmiten  saaneen  impulsseja  eli  vaikutuk- 
sia   Ibsenistä    tahi  joltakin  muulta,  siis  ulkoapäin.     Hyvin  mahdollista  voi 

tuo  ollakin.  Olemme  jo  enncD  huomauttaneet,  ettei  Björnson  ole  mikään 
syvämietteinen,  uusia  käsitteitä  tai  periaatteita  keksivä  nero.  Hän  lie  al- 
kuperäisen siemenen  ulkoapäin  saanut,  mutta  sen  on  hän  taitavalla  tarhu- 
rin älyllä  ja  aistilla  kauniiksi  kasviksi  kasvattanut.  Ei  ole  minulla  aikaa 
eikä  aikomuskaan  ruveta  vertaamaan  näiden  kilpailevain,  vaikka  ihan  eri 
luonteisten  ja  eri  teitä  käyvien  miesten  kirjallisia  tuotteita  toisiinsa  ja  ru- 
veta tutkimaan  kumpi  milloinkin  on  toisestaan  vaikutusta  saanut.  Ibsen 
on  kuin  erakko,  itseensä  sulkeunut  ja  mailman  pauhusta  yksinäisyyteen 
vetäynyt  erakko,  joka  entisten  kokemustensa  ja  muistojensa  perustukselle 
ja  uuden  ajan  välillisten  vaikutusten  hengessä  on  luonut  itselleen  oman 
realistisen  mailmansa,  jossa  hän  on  säilyttänyt  todellisen  elämän  oleelli- 
set ulkopiirteet,  mutta  huokunut  luomiinsa  henkilöihin  omaa  individuaalista 
ja  erikoista,  mutta  sentään  yleisinhimillistä  henkeä.  Björnsonin  täytyy  elää 
mailman  pauhussa,  keskellä  päälle  tunkevia  kuohuja,  jotta  hänen  taistelu- 
haluinen,  voimakas  luonteensa  vertyisi  ja  nuorena  pysyisi,  ja  hänen  luo- 
millansa kuvilla  ja  ihmisluonteilla  on  aina  Norjan  maaperän  tuttu  tuoksu 
ja  norjalaisten  ominaispiirteet.  Ibsen  on  kosmopoliitti,  ihmiskunnan  ku- 
vaaja ja  kirjailija.  Björnson  on  mitä  puhtain  patriootti,  ja  etupäässä,  ellei 
juuri  yksinomattain,  Norjan  kansan  kuvaaja  ja  kansalliskirjailija.  Siksi  kai 
onkin  Ibsen  niin  .pian  saavuttanut  yleiseurooppalaisen  maineen,  jota  vas- 
toin Björnsonin  kuuluisuus  on  pohjoismaihin  ja  Pohjois-Saksaan  rajoittunut. 
Sanoin  siksi^  sillä  tietysti  ovat  tärkeinä  vaikuttimina  olleet  ne  Ibsenin 
erikoislahjat  ja  ominaisuudet,  joista  äsken  juuri  huomautin. 

Björnson  taisi  olla  noin  40 :n  vaiheilla  julkaistessaan  «Konkurssin», 
johon  alkuvaikutus  nähtävästi  oli  saatu  Ibsenin  aikaisemmin  ilmestyneestä 
«Nuorten  liitosta».  Björnson,  joka  tätä  ennen  kahteen  toviin  oli  ollut 
teaatterinjohtajanakin,  nim.  Bergenissä  1857 — 59  ja  Kristiaaniassa  1865  — 
67,  on  «Konkurssissaan»  lahjoittanut  kansallensa  todellakin  etevän  taide- 
teoksen sekä  sisällyksen  että  tekniikin  suhteen.  Ja  samalla  on  se  ihan 
nykyaikainen  tapauksiltaan.  Ja  jo  siinä  esiytyy  tuo  totuuden  vaatimus,  joka 
sittemmin  on  käynyt  ajan  tunnussanaksi  ja  joka  tavallansa  muodostaa  taka- 
alan  kaikissa  Ibsenin  ja  Björnsonin  myöhemmissä  teoksissa.  Ole  tosi  it- 
seäsi ja  muita  kohtaan !  se  on  ajanhuuto.  Konkurssissa  vaaditaan  kauppa- 
mieheltä  rehellisyyttä,  joka  sentään  ei  lienekään  niin  yksinkertaisen  selvä 
käsite  kuin  luullaan.  Varsinkin  kauppamiehelle,  joka  ei  saisi  antautua 
muiden  rahoilla  uhkarohkeisiin  yrityksiin.    Mutta  voiko  kauppias  edeltäpäin 

tietää,  mikä  on  uhkarohkeaa?  Nuoli  ei  siis  kohtaa  ainoastaan  henkilöä, 
vaan  koko  yhteiskuntaa  ja  nykyaikaisia  oloja.  Tämän  näytelmän  kautta, 
joka  selvään  osotti  Björnsonin  harpanneen  arvaamattoman  askeleen  kehi- 
tyksen tiellä  nykyaikaiseen  suuntaan,  menetti  hän  paljo  entisiä  ystäviänsä, 
mutta  voitti  myös  joukon  uusiakin.  Ne,  jotka  olivat  tottuneet  hänen  viat- 
tomiin ja  kaikkea  pahennusta  karttaviin  naiivisiin  tuotteisiinsa,  eivät  häntä 
tässä  uudessa  teoksessa  ensinkään  tunteneet.  Heidän  taiteellinen  Björn- 
soninsa  tämä  muka  ei  ollut,  vaan  taiteen  kukkuloilta  alas  pudonnut  räy- 
hääjä,  mailmanparantaja.  Mutta  tendenssimäisyys  ja  taiteellisuus  voivat 
hyvinkin  hyvin  sopia  saman  teoksen  kehyksiin,  sen  on  Björnson  ja  mo- 
net muut  osottaneet  piilottamalla  ajatuksensa  luonteisiin  ja  ylipää- 
tään toimintaan.  Tosin  on  myöntäminen,  ettei  Björnson  kaikissa  myöhäi- 
semmissä teoksissaan  ole  voinut  säilyttää  samaa  taiteellisuutta  kuin  edelli- 
sissä, naiivisemmissa.  Syynä  siihen  on  ollut  hänen  riehahtava,  intohimoi- 
nen luonteensa,  joka  valveuduttuaan  ja  uusia  ihanteita  saatuaan  kovin  suo- 
ranaisesti ja  pappimaisesti  (onkinhan  hän  papin  poika)  pyrki  esille.  Mutta 
tästäkin  huolimatta  ovat  näytelmät  sellaiset  kuin  «Redaktören»,  «Kongen», 
«Det  ny  system»,  «Leonarda»  ja  «En  Hanske»  arvokkaita  lisiä  ei  ainoas- 
taan norjalaiseen,  vaan  myöskin  mailmankirjallisuuteen.  «Redaktören» 
käsittelee,  kuten  jo  nimestä  voi  päättää,  sanomalehtimiehen  kirjavaa  elä- 
mää, tuota  monessa  suhteessa  moitittavaa,  mutta  oloissamme  sentään  ihan 
välttämätöntä  uudenaikaista  ilmiötä  yhteiskunnallisella  taivaallamme.  Gu- 
stav Freytag  on  huvinäytelmässään  «Die  Journalisten»  jotenkin  realistisesti, 
vaikka  hiukan  irvikuvan  tapaan  esittänyt  nämä  kummalliset  kameleontit 
(«Es  muss  auch  solche  Käuze  geben).  Björnson  on  pohjoismaisen  luon- 
teensa mukaisesti  näytelmästään  tehnyt  vakavan  manauksen  totuuteen  sa- 
nomakiijallisuudenkin  alalla.  Sanomalehti  ei  saa  kieltää  tahi  vaitiolollaan 
salata  totuutta;  juuri  olemalla  vaiti  silloin  kun  puhua  pitäisi,  rikkoo  se 
yhtä  ankarasti  totuutta  kohtaan  kuin  suoranaisesti  valehtelemalla.  Se  on 
näytelmän  päätarkoitus.  Kuninkaassa  on  Björnson  ottanut  ratkaistakseen 
erään  syvän  sielutieteellisen  tehtävän.  Päähenkilönä  on  hallitsija,  joka  kä- 
sittää kuninkuuden  olevan  vain  väliasteen  tasavaltaiseen  valtiomuotoon  ja 
koettaa  sen  vuoksi  sovittaa  asemansa  vaatimuksia,  mutta  kohtalon  pyörän 
alle  sittenkin  sortuu.  «Leonardassa»  taas  on  tekijä,  kuitenkin  mitä  hellä- 
varoisimmin,  käsitellyt  uskonnollisia  ja  siveellisiä  kysymyksiä  viskaten  riita- 
kentälle  tuon  kysymyksen  siveettömäin  avioliittojen  purkamisesta,  jota  hän 

sittemmin  on  «Hansikas»  nimisessä  näytelmässään  käsitellyt  ja  jonka  Ibsen 
Noorassaan  on  niin  mestarillisesti  esittänyt.  Ibsen  on  ankara  tuomari,  eikä 
hän  tunnusta  oikeutetuksi  minkäänlaista  tinkimistä  omantuntonsa  kanssa. 
Häneen  on  syvälle  juurtunut  tuo  Brandin  vaatimus:  kaikki  tai  ei  mi- 
tään. Björnson  sitä  vastoin 'on  sovinnollisempi,  leppeämpi  ja  suvaitsevai- 
sempi,  vaikka  hän  onkin  tämän  yleisinhimillisen,  elämää  käsittävän  kan- 
tansa vasta  viime  vuosikymmenenä  saavuttanut.  Hän  on  ollut  syvästi  juur- 
tuneena isänsä  uskontoon,  kirkon  oppiin  ylenluonnollisista  ihmeistä  ja  us- 
kon kautta  Jumalalta  saatavasta  voimasta.  Björnson  on  optimisti,  etenkin 
tulevaisuuteen  nähden.  Ibseninkään  pessimismi  ei  ole  tuota  sairaalloista 
Schopenhauerin  pessimismiä,  vaan  enemmän  harmin,  siveellisen  harmin 
synnyttämää  mielipahaa  siitä,  etteivät  ihmiset  seuraa  siveyden  vaatimuksia. 
Hän  ei  epäile  sitä,  löytyykö  absoluuttista  siveysnormia,  vaan  ihmisten  heik- 
koja voimia  ja  niiden  riittäväisyyttä  siveyden  määräyksiä  täyttämään. 
Björnson  ei  epäile  edes  sitäkään,  ei  ainakaan  toivottomasti.  Jos  ihmisten 
nyt  vielä  onkin  mahdoton  seurata  niitä,  niin  löytyy  mahti,  joka  voi  hei- 
dät   siihen   kykeneviksi  tehdä,  ja  se  on  siveellinen,  järkiperäinen  kasvatus. 

Ja  nyt  tulemmekin  viimeiseen  kehityskauteen  Bjömsonin  tähänasti- 
sessa kirjallisessa  tuotannossa.  Ajan  hengen  herätyshuudosta  valveuduttuaan 
oli  hän  näihin  saakka  käsitellyt  nykyaikaisia  yhteiskunnallisia  ja  uskonnolli- 
sia riitakysymyksiä  ainoastaan  draaman  muodossa.  Niinpä  esim.  näytel- 
mässään «Over  aevne»,  jossa  uskonto,  taikausko  sekä  viime  aikoina  yhä 
enemmän  keskustelun  alaiseksi  käynyt  suggestiooni  ja  sen  vaikutus  oli  su- 
launut  vaikuttavaksi,  vaikka  ainakin  meistä  kovin  liioitelluksi  probleemi- 
näytelmäksi. 

Mutta  nyt  hylkäsi  Björnson  toistaiseksi  tämän  taidelajin  valiten  tuo- 
tantonsa muodoksi  romaanin,  tuon  laajaperäisille,  mutkikkaille  sommitte- 
luille ja  realistiselle  pienoiskuvailulle  niin  sopivan  esitysmuodon.  Tosin 
hän  täten  menetti  sen  välittömästi  vaikuttavan  tenhovoiman,  jonka  taidolla 
sommiteltu  ja  keskittyneesti  suoritettu  näytelmä  esitettynä  aina  katsojiin  te- 
kee, mutta  sitenpä  sai  hän  myös  suuremman  vapauden  käsitelläkseen  yh- 
teiskunnallisia kysymyksiä  tarkemmin  ja  juurtajaksaisemmin,  ja  sitenpä  hä- 
nen luonnonherttaudelle  altis  mielensäkin  voi  puhjeta  noihin  ihanoihin 
luonnonkuvauksiin,  joita  olemme  tavanneet  hänen  ensimmäisissä  teoksissaan 
ja  joita  iloksemme  löydämme  hänen  viimeisessäkin  romaanissaan  «Juma- 
lan teillä». 

TämäD  edellimäisessä,  sangen  laajaperäisessä  ja  sisältörikkaassa  ro- 
maanissa on  Björnson  vielä  täydellinen  agitaattori,  mutta  semmoisena  mes- 
tarillinen. Ja  vaikka  voidaan  väittääkin,  että  henkilöiden  todellisuus  Det 
flager  %  byen  og  pä  havnen  nimisessä  teoksessa  on  saanut  hiukan  kärsiä 
liian  selvästi  esiinpistävän  tendenssin  vuoksi,  niin  täytyy  mielestämme  kui- 
tenkin jokaisen  myöutää,  että  kaikki  teoksessa  on  mitä  tarkimmin  perus- 
teltu ja  mitä  johdonmukaisimpaan  todennäköisyyteen  johdettu.  Tekijä  on 
tässä  ottanut  käsiteUäkseen  kahta  erittäin  tärkeää  nykyaikaista  kysymystä, 
nimittäin  perinnöllisyyttä  ja  sen  vastavoimaa,  kasvatusta.  Hän  uskoo  tai- 
pumusten ja  luonteenominaisuuksien  siirtyvän  perintönä  vanhemmista  lap- 
siin, mutta  hän  uskoo  myöskin  noita  taipumuksia  voitavan  hillitä  järkipe- 
räisellä ja  luontonsa  herruuteen  tähtäävällä  kasvatuksella.  Ellei  sitä  ensi 
polvessa,  eikä  vielä  toisessakaan  voida  täydelleen  saavuttaa,  voidaan  luon- 
non mahti  kuitenkin  rajoittamistaan  rajoittaa,  niin  etteivät  raivoisatkaan  pe- 
rintövietit  käy  yhteiselämälle  ja  yhteiskunnalle  kovin  vaarallisiksi.  Raadan, 
eläimellisesti  hillitsemättömän,  intohimoisen  ja  nautinnonhaluisen  Kurt- 
suvun  ottaa  hän  kuvattavakseen  ja  seuraa  sitä  polvi  polvelta,  kunnes  se 
vihdoin  lujaluontoisen  ja  terveen  sekautumisen  kautta  suuntaupi  oikealle 
tolalle.  Jo  John  Kurtissa  huomataan  oireita  parempaan  päin  ja  hän  kä- 
sittää, että  ainoa  ehkäisykeino  on  ottaa  lujaluontoinen,  järkevä  ja  hermo- 
heikkoudesta  vapaa  vaimo.  Mutta  alkuperäinen  raaka  intohimo  hänet 
vielä  voittaa  ärtymisen  hetkenä.  Hänen  pojassaan,  Tuomas  Rendalenissa 
näemme  kuitenkin  kasvatuksen  käyvän  perinnöllisyyden  voittajaksi,  ja  Kurt- 
suvun  voimakkaasta,  sairaalloisen  intohimoisesta  alkuperästä  kehittyy  luon- 
teen lujuus  ynnä  luontoperäinen  rohkeus  ja  vapaus  ajatuksissa,  yrityksissä. 
Sen  saa  toimeen  sekä  äidin  huolellinen  ja  järkevä  ohjaus,  että  varsinkin 
Rendalenin  valpas  ja  sitkeä  itsensä  kasvatus.  Ja  kun  hän  ensin  on  itsensä 
kasvattanut  ja  kasvatuksen  oikean  tarkoituksen  keksinyt,  ryhtyy  hän  Kurt- 
suvun  lannistumattomalla  innolla  elämäntyöhönsä,  jona  hän  pitää  kasvatuk- 
sen täydellistä  uudistamista  Spencerin  antamain  ohjeiden  mukaan.  Tuo- 
mas Rendalenin  avauspuheessa  on  Björnson  mitä  suoranaisimmin  julkaissut 
ohjelmansa  koulukysymyksessä  ja  Det  J^agerissa,  kokonaisuudessaan  on  hän 
jo  jokseenkin  hyvin  todistanut  valheeksi  sen  väitteen,  ettei  muka  kauno- 
kirjallinen teos  voisi  sisältää  tendenssiäkin. 

Mutta    vielä    paremmin   on    hän    sen  tehnyt  kirjoittamalla  teoksensa 
Jumalan    teillä^   joka    on    viimeinen    hänen    lukuisista  tuotteistansa  ja  jota 

nyt  käymme  hiukan  perusteellisemmio  tarkastamaan.  Tässä  on  Björnson 
osannut  piiloutua  niin  hyvin  kuvaamiinsa  henkilöihin  ja  niin  puolueettoman 
realistisesti  kuvata  mitä  erilaisimpia  luonteita,  että  on  perin  vaikea  sanoa, 
minkä  henkilön  takana  tekijä  itse  on  katkoksissa.  Ja  kuitenkin  on  hän  tässä 
käsiteUyt  niin  peräti  arkaluontoista  ja  niin  suurta  hienotuntoisuutta  ja  malt- 
tia vaativaa  kysymystä,  kuin  uskonnon  käsittely  epäilemättä  on.  Olemme 
ennen  jo  maininneet  siitä  säännöllisestä  kehityksestä  vapaampiin  näköaloi- 
hin, joka  Bjömsonissa  uskonnonkin  alalla  on  huomattavissa.  Tässä  teok- 
sessaan on  hän  luonut  elämää  ja  todellisuutta  huokuvan  kuvan  tuollaisesta 
kehityksestä  sovinnaisen  uskonnon  ahtaista  kehyksistä  luonnontieteiden, 
historian  ja  elämän  avaamaan  vapaaseen,  yleisinhimilliseen  näkökantaan. 
Tämän  kehityksen  näemme  personoittuna  eräässä  teoksen  päähenkilöitä,  ni- 
mittäin pastori  Ole  Tuftissa.  Mutta  tehkäämme  lyhyesti  selko  niistä  puit- 
teista, joihin  tekijä  on  sanottavansa  sovitellut,  ja  niistä  tapahtumista,  joita 
kuvattujen  henkilöjen  elämän  tiellä  risteytyvä  toiminta  synnyttää. 

Romaani  on  jaettu  kolmeen  osaan,  joiden  pelkät  nimet  «Koulun- 
käynnin aikana»,  cNuoruuden  päivinä»  ja  »Miehuuden  ijässä»,  jo  kyllin 
selvään  osottavat,  mitä  kussakin  osassa  esitetään.  —  Ensimmäinen  osa, 
koulonkäynnin  aikana,  on  mitä  herttaisin,  todenmukaisin  ja  reippain  kuvaus 
koulupoikain  elämästä  eräässä  Norjan  pikkukaupungissa,  jossa  teoksen  mie- 
hiset päähenkilöt,  Ole  Tuft  ja  Edvard  Kallem,  nauttivat  alustavan  ope- 
tuksensa. Edvard  on  leskeksi  jääneen,  ankaraluontoisen  apteekkari  Kallemin 
poika,  hyväpäinen,  vilkasjärkinen  ja  äidinrakkauden  puutteessa  vallattomaksi 
veitikaksi  kehittynyt  ihmisvesa.  On  hänellä  yksi  sisarkin,  Josefine,  mutta 
tämän  on  koulun  rehtori  ottanut  luoksensa  hoitotyttärekseen,  jotenka  sisa- 
rukset jo  varhain  tottuvat  käymään  omia  teitään,  jotka  ajan  vierressä  yhä 
enemmän  loittonevat  toisistaan.  Oikeastaan  on  heissä  molemmissa  —  su- 
kupuolten tuottamilla  muutoksilla  tietysti  -^  sama  luonnonomainen  tuoreus 
ja  elämän  pyörteeseen  pyrkivä  voimakas  halu,  vaikka  he  olojen  vaikutuk- 
sesta niin  tuntuvasti  toisilleen  vierautuvat.  Miehekkään  aktiivinen  Josefine 
etsii  vastakohtaansa  lapsuutensa  ystävässä  ja  veljensä  koulutoverissa  Olessa, 
joka  on  uskonnollisessa  talonpojan  kodissa  kehittynyt,  haaveksiva  ja  hiljai- 
nen poika.  Jo  nuorena  on  Olen  silmissä  Josefine  hänen  vaimonsa,  niin 
pian  kun  hän  vaan  ehtisi  papiksi  taikkapa  myös  lähetyssaarnaajaksi.  Ed- 
vardilla on  ura  myöskin  selvillä:  hän  aikoo  lääkäriksi. 

Nuoruuden  päiviin  siirrymme  sitten  ja  tapaamme  äskeiset  tuttavamme 

eräällä  huviretkellä;  Edvard  on  «medisiioaii»,  Ole  «teoloogi»  ja  Josefine 
—  terve  ja  raidsluontoinen,  pulska  tyttö,  johon  Ole  yhä  pysyvämmin  on 
kiintynyt.  Kovin  käypi  sentähden  Olen  sydämelle  ja  kunnialle,  kun  hän 
eräässä  uskontoa  koskevassa  kiistassa  Edvardin  kanssa  ja  Josefinen  läsnä- 
ollessa auttamattomasti  joutuu  alakynteen.  Edvard  on  nykyaikainen  luon- 
nontieteeseen nojautuva  lääketieteilijä,  Ole  tavallinen  ahdasmielinen  van- 
hoillinen. Lorun  loppu  on  kuitenkin  se,  että  Josefine  Olen  surkeudesta 
vain  heltyy  ja  tavallansa  k«siikin. 

Vuosi  tämän  jälkeen  tapaamme  Edvard  Kallemin  pääkaupungissa 
suorittamassa  lääketieteellistä  tutkintoansa.  Hänen  paras  ystävänsä  täällä 
on  Det  flagervsXz.  meille  ennestään  tuttu  Tuomas  Rendalen,  joka  täällä 
muka  on  valmistautumassa  vastaiseen  elämäntehtäväänsä,  kasvatuksen  pa- 
rantamiseen. Hän  asuu  erään  perheen  luona,  jonka  nimi  on  Kule;  isäntä 
Sören  on  ilkeäluontoisesta  taudista  halvauksen  saanut,  työhön  kykeiiemätön, 
tylsynyt  koroistaan-eläjä  ja  on  toisissa  naimisissa  entisen  vaimonsa  i8- 
vuotiaan  sisaren,  Ragnin  kanssa.  Edellisistä  naimisista  on  Rulella  kaksi 
lasta  ja  näiden  hoitajattarena  tuo  erinomaisen  hienoluonteinen  ja  lahjoil- 
taan soitannollinen  Ragni  parka  oikeastaan  onkin.  Tämä  Ragni  hän  on 
niin  sanomattomalla  hienoudella  ja  niin  hellällä  hentoudella  kuvattu,  että 
kovin  järkevä  ja  jokapäiväinen  lukija  ehkä  saattaa  väittää  häntä  runoilijan 
luomaksi  utukuvaksi  eikä  elämästä  otetuksi  henkilöksi.  Saattaapa  ollakin, 
että  tekijä  tässä  on  yhteen  henkilöön  ja  ikäänkuin  tarpeellisen  vastakohdan 
Rulelle  saadakseen  kaikki  tuollaisten  luonteiden  ihanteelliset,  henkisesti  ihan 
läpikuultavat  hienoudet  koonnut  ja  tällä  keskittäväQä  luomisvoimallaan  tuot- 
tanut hiukan  liioitellun  ihmisluonteen;  mutta  tuo  kuva  on  kuitenkin  niin 
todennäköinen  ja  selvin,  vaikka  hienoin  piirtein  tehty,  että  se  meitä  vas- 
tustamattomasti viehättää  ja  myötätuntoisuutemme  voittaa.  Me  inhoomme 
hänen  yhteiselämäänsä  tuon  kurjan  miehen  kupeella  ja  tunnemme  siveelli- 
sen tunteemme  tyydytetyksi,  kun  Edvard  Kallem  taloon  muutettuaan  ja 
Ragniin  tutustuttuaan  päättää  pelastaa  hänet  surkean  kohtalonsa  painosta. 
Ragnin,  joka  hänelle  omituisella,  hienoUa  tavallaan  ilmoittaa  Edvardille 
aina  odottavansa  uneksimaansa  «valkeaa  pashaa»  pelastajakseen,  saa  hän 
taivutetuksi  jättämään  entisen  kotinsa  ja  pakenemaan  Amerikkaan,  jossa 
hänelle  hankitaan  tilaisuutta  kehittää  hengenlahjojaan^  kunnes  Kallem  voipi 
hänet  puolisonaan  tuoda  takaisin. 

Nyt  siirrymme  «miehuuden  ikään».     Hyvä  ystävämme  Ole  Tuft  on 

suorittanut  papin  tutkinnon,  nainut  Josefinen  ja  saanut  hyvän  paikan  eräässli 
pienessä  maaseutukaupungissa,  jossa  kaikki  tämän  tärkeimmän  ajan  tapah- 
tumat kuvataan  tapahtuviksi.  Kallem  on  ulkomailla  tutkinut  lääketiedettä, 
erittäin  tuberkuloosin  parannusta  ja  on  määrätty  lääkäriksi  samaan  kaupunkiin. 
Ole  on  kuullut  Edvardin  suhteesta  Ragniin  ja  tämän  hänen  mielestänsä 
epäsiveellisen  naimisen  estämiseksi  on  hän  sanomalehdissäkin  aviokysy- 
mystä  käsitellyt  ja  omalta  kannaltaan  tuoUaisen  yhtymisen  huoruudeksi  se- 
littänyt. Kovin  hämille  hän  sitte  joutuu,  kun  Kallem  hennon  rouvansa 
kanssa  kaupunkiin  saapuu.  Hän  tosin  tuntee  hiukan  myötätuntoisuutta 
Ragnia  kohtaan,  mutta  hänen  uskontoon  perustuva  siveellisyydentuntoosa 
tuomitsee  tuon  avioliiton  epäsiveelliseksi.  Ja  samaa  mieltä  on  Josefine 
ja  pappilan  väen  kanssa  melkein  koko  seurakunta.  Ja  kun  Kallem  sitten 
ottaa  luoksensa  asumaan  erään  musikaalisen  nuorukaisen  (Karl  Meekin), 
joka  usein  nähdään  nuoren  lapsettoman  rouvan  seurassa,  saa  ihmisten  pa- 
netteluhalu  vettä  myllyynsä.  Mitäpäs  tuollaiselta,  miehestään  eronneelta, 
vapaauskoiselta  naikkoselta  muuta  voi  odottaakaan,  tietysti  elää  hän  irs- 
tasta elämää  nuorukaisen  kanssa  ja  vielä  ihan  miehensä  silmäin  edessä. 
Se  on  hävytöntä!  Näin  ajattelee  mailma  ja  puhuu  kaikkialla,  eikä  pap- 
pilankaan isäntäväki  puheita  perättömäksi  julista,  vaikka  asian  oikean  lai- 
dan hyvin  tuntevat.  Josefine  on  Ragnille  vihassa  siitä,  että  tämä  on  vel- 
jen häneltä  kerrassaan  vieroittanut  ja  Ole  taas  on  aina  kantanut  hiukan 
kaunaa  Edvardia  kohtaan.  Kun  sitten  nuo  ilkeät  juorut  vihdoin  Ragnin 
korviin  saapuvat,  tuon  hennon  ja  mailman  pahuutta  tuntemattoman  lap- 
sen, niin  jäytävät  ne  vähitellen  hänen  hienon  elämänlankansa  poikki  ja 
hän  kuolee  keuhkotautiin.  Mutta  vieläkin  pysyy  Ole  Tuft  kannallaan,  Jo- 
sefine tosin  jo  alkaa  horjua.  Käänteen  kuitenkin  aikaan  saa  se,  että  Tuftin 
ainoa  lapsi  pahasti  sairastuu,  onpa  kuolemaisillaankin,  mutta  pelastuu  vih- 
doin Edvard  Kallemin  huolellisen  hoidon  alaisena.  Vanhemmat  saavat 
tämän  tapauksen  kautta  ihan  toisellaiset  käsitykset  kristillisyydestä  ja  si- 
veellisyydestä ja  Olen  uskontoa  kuvaa  parhaiten  seuraava  ote  hänen  saar- 
nastansa: 

«Mikä  on  tärkein  meille  kaikille?  Onko  se  uskoi  Eipä,  rakkaus 
opettaa  meille,  että  elämä  on  tärkein.  Enkä  minä  koskaan  tämän  päivän 
jälkeen  etsi  jumalaa  tai  jumalan  tahtoa  missään  määrittelyssä,  missään  sak- 
ramentissa enkä  myöskään  missään  kirjassa  ikäänkuin  hän  muka  etupäässä 
olisi    siellä;    ei,   etupäässä  etsikäämme  häntä  elämästä,  elämästä  semmoi- 

sena  kuin  se  kuolemanahdistuksen  kuilusta  eteemme  kuvastuu,  valon  ja  in- 
nostuksen ihastuksessa  ja  ihmisten  yhteiselämässä.  —  —  —  Enkä  enää 
koskaan  ole  kangistuva  mihinkään  oppiin,  vaan  annan  donlämmön  muo- 
dostella tahtoani.  En  koskaan  tahdo  tuomita  ihmisiä  entisistä  ajoista  säi- 
lyneiden vanhurskauden  vaatimusten  mukaan,  elleivät  meidän  aikamme  rak- 
kauden tarkoitusperän  kanssa  yhtäpitäväisiä  ole,  En  koskaan!  Sillä  minä 
uskon  häneen,  elämän  jumalaan  ja  hänen  ijankaikkiseen  ilmestykseensä 
elämässä^. 

Näin  on  Ole  Tufl  vapautunut  kaikesta  dogmiopista  ja  kristinuskossa 
vihdoinkin  ytimen  löytänyt,  joka  on  rakkaus,  rakkaus  elämään  ja  sen  eh- 
toihin. Ja  tältä  yleisinhimilliseltä  suvaitsevaisuuden  kannalta  asioita  kat- 
soessaan voi  tietysti  kuka  hyvänsä  yhtyä  Tuflin  lauseeseen:  «missä  hyvät 
ihmiset  kulkevat,  siellä  ovat  jumalan  tiet«. 

Yksinkertaisen  selvästi  on  Björnson  tässä  osottanut,  mitä  pahennuk- 
sia tavallinen  uskonoppimme  tuottaa.  Se  ei  määrää  ihmisarvoa  yksilön 
luonteen  puhtauden,  vilpittömyyden  ja  siveellisyyden  mukaan,  vaan  «us- 
kon». «Ellette  usko,  ette  autuaiksi  tule».  Ja  kuitenkin  todistaa  elämä 
meille  joka  hetki,  että  toisen  ihmisen  on  ihan  mahdotonta  uskoa  kirkon 
oppia,  joka  toisesta  on  niin  ihana.  Olipa  edellinen  muuten  mimmoinen 
tahansa,  uskotta  on  hän  «synnintekijä  pyhää  henkeä  vastaan»  ja  semmoi- 
sena paholaisen  oma.  Ellei  tämä  oppi  ole  ihmisyyttä  ja  oikeutta  vailla, 
niin  sitten  ei  mikään.  Mutta  joka  näin  uskaltaa  väittää,  se  on  ahdasmie- 
listen uskovaisten  mielestä  jumalan  valtakunnan  vastustaja.  Mutta  eikö 
vilpittömyys  ajatuksissa,  totuus  tunteissa  ja  rakkaus  teoissa  sitten  olisikaan 
«jumalan  teillä»  kulkemista?  Jos  määriteltyjen  uskontunnustusten  hyväksy- 
mistä pidetään  välttämättömänä,  kylvetään  siten  ihmissydämiin  suvaitse- 
mattomuuden ja  ahdasmielisyyden  siementä,  joka  kasvattaa  eripuraisuutta 
ihmisten  kesken.  Kaikeksi  onneksi  ovat  ihmiset  sentään  siksi  epäjohdon- 
mukaisia, että  he  käytännössä  voivat  olla  paljo  suvaitsevaisempia  kuin 
heidän  uskonnolliset  periaatteensa  ovatkaan. 

Yleisinhimilliselle,  laajentuneelle  ja  jalomieliselle  kannaUe  on  Bjöm- 
son  nyt  kehittynyt.  Sen  innon  ja  luonteenlujuuden,  jonka  hän  masentu- 
mattomana  on  isältään  perinyt  ja  aina  säilyttänyt,  käyttää  hän  nyt  suvait- 
sevaisuuden ja  vapaamielisyyden  periaatteita  mailmaan  levittääkseen.  Jospa 
hän  rajoittaisikin  toimintansa  tällä  alalla  pelkästään  kaunokirjallisten  teos- 
ten julkaisemiseen,  silloin  olisi   hän  varmaankin  kaikkien  vapaamielistä  ke- 

hitystä  harrastavain  mieleen.  Sillä  Idrjailijana  häD  yhä  enemmän  on  ru- 
vennut teostensa  taiteellisuutta  silmällä  pitämään  ja  esitystapa  on  tarkkaa 
ja  viimeisteltyä. 

Todellisia  nautinnonhetkiä  ovat  lukijalle  ne  mestarilliset  luonnonku- 
vaukset, joita  hänen  viimeisessä  teoksesaan  tapaamme,  semmoisia  kuin 
myrskynkuvaus  alussa,  pyryilman  esitys  kirjan  koskipaikoilla  ja  Ragnin  idyl- 
limäisen  herttainen  kukkasten  poiminta  lehdossa.  —  Ehkä  olisi  joku  noista 
tieteellisistä  taudinselityksistä  voinut  jäädä  pois  tai  tulla  supistetuksi.  Toi- 
vottavaa olisi  myöskin  ollut,  että  Josefinen  luonne  olisi  selvemmin 
esiytynyt. 

Tässä  viimeisessä  teoksessaan  Björnson  on  osottanut  omaavansa  ehkä 
tuoreemmat  ja  voimakkaammat  kirjailijalahjat  kuin  kukaan  muu  pohjois- 
mainen kaunokirjailija.  Emmekä  voi  muuta  kuin  toivoa  hänen  saavan 
vielä  kauvan  aikaa  jatkaa  tuotantoansa,  johon  tutustuminen  varmaan  on 
jokaiseen  vaikuttava  innostavasti,  jalostuttavasti  ja  kehittävästi. 

Kasimir  Leino. 


'^" 


Vanha  laulaja. 

Usein  tapaa  jossain  kaukaisessa  maanpaikassa  jonkun  noita  koko 
kansan  suosimia  laulajia,  jotka  aikoinaan  muodostivat  tuon  kuuluisan  mies- 
köörin.  Hän  on  nyt  tavallisesti  joku  hiljainen,  vaatimaton  virkamies,  kiin- 
nitett3mä  kuiviin  soinnuttomiin  toimiinsa ;  useimmittain  ovat  hänen  velkansa 
suuret,  palkka  pieni  ja  tulot  vähäiset,  jotka  tuskin  riittävät  korkojen  mak- 
samiseen ja  välttämättömimpien  elantotarpeiden  suorittamiseen.  Seurapiiri 
on  rajoitettu,  ympäristö  ikävä.  Työnteko  on  vaan  velvollisuuden  täyttä- 
mistä eikä  tuota  mitään  huvia.  Tuomari  hän  voi  olla  hyväkin,  toinen 
voi  oUa  säntillinen  kamreeri,  asemapääUikkö  tai  koUeega  pikkukaupungin 
koulussa.  Hän  suorittaa  tehtävänsä  ajaUaan  ja  tekee  tilit  määräpäivälleen. 
Mutta    elämässä   on    kuitenkin  jotain  puolinaista  ja  usein  pyrkii  mieli  hai- 

keaksi.     Hän  kaipaa  laulua  ja  noita  vanhoja  hauskoja  tovereita,  joita  tämä 
laulu  yhdisti  toisiinsa. 

Yksinäisinä  hetkinään,  kun  talvinen  iltahämärä  tupsuttaa  pimeää 
huoneeseen,  hän  alakuloisena  ja  kaukomielenä  hyräilee  omaa  ääntään, 
sitä,  jota  hän  köörissä  ollessaan  niin  suurella  menestyksellä  lauloi. 

Ne  herättävät  monenlaisia  muistoja  nuo  hyräily-otteet  tutuista  säve- 
listä. Hän  muistaa  niin  kirkkaasti,  kuinka  hän  ensiksi  tuli  ylioppilaslaula- 
jana  huomatuksi  ja  sen  jälkeen  tuohon  valiojoukkoon  otetuksi;  —  kuinka 
hän  joutui  pääkaupungin  parhaimpiin  seuroihin  ja  oli  kaikkialla  tervetullut 
vieras;  —  kuinka  hän  suurissa,  isänmaallista  innostusta  kajahtelevissa  konser- 
teissa lauloi  sooloaan  toisten  säestäessä  ja  sai  omistaa  itselleen  parhaan 
osan  hurmautuneen  ja  seisoaUeen  kohahtavan  yleisön  suosionosotuksista;  — 
kuinka  hän  oli  mukana  Pietarissa  ja  Moskovassa,  lauloi  lempeää  ja  vie- 
hättävän keisarinnan  balkongin  alla  ja  ajeli  hovin  vaunuissa  leveää  Nev- 
skiä; —  ja  kuinka  sitten  tulivat  matkat  länteen  päin,  laulajaiset  Tukhol- 
massa ja  Kööpenhaminassa  •  .  •  päiväpaistetta  tyvenillä  saaristoulapoilla, 
huviretkiä  h'putetuissa  laivoissa,  kukkaissadetta,  kauniita  naisia,  helliä  sil- 
mäyksiä ja  lopuksi  haikea  ero  rakkailta  rannoilta,  väririkkaiden  päivänvar- 
jojen hyvästiä  viuhtoessa  ja  sormisuukkosten  vaUattomina  kaarina  lennel- 
lessä  yli  isonevan  juovan  laivasillalta  poistuvan  laivan  kannelle! 

Ja  mikä  kansallinen  sankari  kotiin  tultaessa  noilta  riemuretkiltä,  joista 
oli  kirjoitettu,  että  pienen  maan  maine  oli  heidän  kauttansa  levinnyt  sinne, 
missä  meitä  tuskin  tiedettiin  oleviksikaan!  Olla  yksi  tuon  pienen  valio- 
joukon muutamista  harvoista,  jotka  olivat  tehneet  isänmaallisen  urotyön  ja 
joita  kotona  olevat  ihaellen  kadehtivat!  Ja  tietää,  että  oli  tenoorillaan 
aivan  tuntemattomia  sydämmiä  hellyttänyt.  Ne  eivät  siellä  hänen  oudon 
kielensä  sanoja  ymmärtäneet,  mutta  niiden  paljas  sointu  sai  jo  niiden  si- 
sältöä aavistamaan,  se  hurmasi  muukalaiset  ja  herutti  silmän  kulmasta  mo- 
nen salaisen  kyyneleen. 

Mutta  kenties!  kaikista  unhoittumattomimpia  olivat  sittenkin  ne  het- 
ket, kun  pienissä  kööreissä  eri  pöytien  ääreen  istuutuneina  laivan  kannella 
valoisina,  lämpiminä  kesäöinä  toverien  kanssa  sulettiin  hienoihin,  ihanteel- 
lisiin mielialoihin.  Haaveksiva  silmä  noudatteli  jäleUo  jäävien  saarien  ran- 
tapuita, äänet  otettiin  puhtaammin  kuin  koskaan  ennen  ja  ajatus  oli  kiin- 
nitettynä rakkaaseen  olentoon,  jonka  kotona  omisti  —  tai  jos  ei  omistanut- 

kaaD,  niin  ainakin  sen  kuvaili.  Silloin  he  eivät  ajatelleet  yleisöään,  ei 
menestystään,  he  olivat  jokainen  taiteilijoita  ja  nauttivat  ainoastaan  taitees- 
taan. Sellaisten  hetkien  tunneelämän  vivahduksia,  niitä  ei  ymmärrä  ku- 
kaan, joka  ei  kerran  itse  ole  laulanut  mukana. 

Se  oli  huoletonta,  ihanaa  aikaa  .  .  .  Mutta  nyt  se  on  mennyttä 
kaikki,  haihtunut  unelmaksi,  ja  koko  laulukuntakin  hajonnut.  Paitse  noita 
muutamia  iloisia  muistoja,  jotka  nekin  yksinäisyydessä  muuttuvat  surulli- 
siksi, ei  siitä  ole  muuta  tähdennä  kuin  valkoinen,  kellastunut  lakki,  valo- 
kuvataulu  seinällä  ja  sen  päällä  kuivunut  kukan  lehti,  jonka  aikoinaan  rin- 
taan kiinnitti  yksi  niistä  monista,  joiden  nimetkin  jäivät  tietämättä.  Hän 
on  kuin  vanha  arpinen  sotavanhus,  jota  eivät  enää  olevaksikaan  muista 
muut  kuin  ne,  jotka  ovat  ajautuneet  yhtä  kauaksi  entisestä  elämästä  kuin 
hän  itsekin. 

Välistä  heitä  sentään  sattuu  yhteen  kesäisissä  juhlissa  niin  monta, 
että  saavat  kvartetin  kokoon.  Kuinka  he  silloin  laulavat  kuin  pakahtuneen 
sydämmen  kyllyydestä!  He  kertovat  vanhimmat  laulunsa  ja  läpikäyvät 
kauneimmat  muistonsa.  Heidän  pikku  köörinsä  kasvaa  siinä  suureksi  ja 
mahtavaksi,  heidän  omat  korvansa  kuvailevat  sen  yhtä  moninkertaiseksi 
kuin  se  oli  entisinäkin  aikoina.  He  kuulevat  Olav  Tryggvasonin  ukkosena 
J3m[iähtelevän  sadasta  rinnasta  ja  näkevät  aavain  ulappain  eteensä  aukeavan. 

Tieto  on  levinnyt  siitä,  että  on  vanhoja  laulajia  koolla.  Ja  ikkunain 
alle  tai  puutarhan  pensaiden  taaksi  hiipii  varpaillaan  harras  kuulijajoukko, 
joka  yhtäkkiä  täydentää  vanhat  muistot  remahtaen  lämpimiin  käsientapu- 
tuksiin  ja  innokkaisiin  hyvähuutoihin.  Vanhat  laulajat  juovat  maljansa  poh- 
jaan ja  laulavat  totisen  tyytyväisinä  edelleen. 

Juhani  Aho. 


-IHie^ 

Kotimaan  kirjallisuutta. 


Karl  Ervast,  Suomalais-Saksalainen  Sanakirja.  —  Finnisch-Deutschcs  VVÖrtcrbuch.  — 
(Suomalaisen  Kirjallisuuden  Seuran  Toimituksia.  69  osa.)  Hämeenlinnassa  1888. 
805  siv.  isoa  8:0.     Hinta  sid.  15:  — . 

NormaalllyseoD  yliopettajan  K.  Ervastin  suomalais-saksalainen  sana- 
kirja, joka  ilmestyi  toissa  vuonna,  on  koulukirjallisuudestamme  poistanut 
sangen  tuntuvan  puutteen,  samalla  kun  se  on  tehnyt  Suomen  kieleen  pe- 
rehtymisen monelle  ulkomaalaiselle  mahdolliseksi  tai  kumminkin  helpom- 
maksi. Tällaisen  teoksen  toimittaminen,  jolla,  niinkum  sanotusta  huomaa, 
on  kahdenlainen  tarkoitus,  vaatii  tietysti  paljon  työtä,  ja  moni  vastus  siinä 
on  voitettava.  Ensiksikin  sanain  selitykset  ovat  sovitettavat  niin,  että  niistä 
hyötyy  suomalainen  yhtä  hyvin  kuin  saksalainenkin.  Kaikki,  mikä  saattaa 
sanojen  oikeaan  tuntemiseen,  on  siis  huomioon  otettava:  sekä  suomalaisten 
että  saksalaisten  sanojen  taivutus,  saksalaisten  substantiivien  suku  j.  n.  e. 
Tähän  koskevat  seikat  onkin  yleensä  —  sen  verran  kuin  me  olemme  ha- 
vainneet —  selvästi  ja  johdonmukaisesti  tuotu  esiin.  —  Toinen  vaikeus 
syntyy  siitä,  ettei  ole  ennestään  mitään  suomalaisten  sanojen  luetteloa, 
jota  tämänlaatuisesaa  työssä  ehdottomasti  sopisi  noudattaa.  Lönnrotin 
sanakirjan  runsaista  varoista  täytyy  tietysti  karsia  pois  suuri  joukko  harvoin 
käytettyjä  sanoja,  ja  toiseksi  siitä  puuttuu  paljon  niitä  uusia  sivistyssanoja, 
joita  viime  aikoina  melkein  päivä  päivältä  on  kieleemme  karttunut,  ja  nä- 
mähän juuri  tämmöisessä  sanakirjassa  ovat  varsin  tarpeellisia;  sDlä  sana- 
kirjan käyttäjä,  olkoonpa  saksaa  kirjoittava  suomalainen  tai  suomea  lukeva 
saksalainen,  enimmissä  tapauksissa  liikkuu  sellaisessa  ajatuspiirissä,  jossa 
kirjakielen  uudet  sanat  tulevat  kysymykseen.  Tekijä  on  ottanut  sanavarat 
Ahlmanin  suomalais-ruotsalaisesta  sanakirjasta,  ja  siinä  noita  uusia  sanoja 
tosin  on  enemmän  kuin  Lönnrotilla,  muttei  kuitenkaan  riittävästi.  Sen 
huomaa  siitä,  että  puuttuu  sellaisia  kirjakielessä  tavallisia  sanoja  kuin  ha- 
vainnollinen^ johtooppi^  Uveys-aste  1.  -pykälä^  maantieteellinen^  muinaisHede^ 
sivistyshistoria  (=  Kulturgeschichtc,  —  «Kultur»  ei  ole  pantu  «sivistys» 
sanan  selitykseksi,  muutoin  sanakirjan  käyttäjä  itse  sen  helposti  voisi  muo- 
dostaa), valtionhoitaja^  valtiosääntö  y.  m.  Eipä  siitäkään  olisi  haittaa,  jos 
olisi  otettu  enemmän  noita  yleismailmallisia  lainasanoja,  joita  suomessa- 
kin on,  että  sanakirjasta  nähtäisiin,  miten  ne  saksaksi  muodostuvat,  esim. 
filosofia,  fysiikka^  fyysillinen^  joita  kirjoitetaan  /Ä:lla,  kemia  (saksaksi 
^Chemien)  j.  n.  e.    Mutta  uusien  sivistyssanojen  keräileminen  ja  sanakirjaan 

sovittamiDeo  olisi  vaatinut  vaivaloista  alustustyötä,  eikä  tekijää  sovi  moittia, 
ettei  hän  siihen  ole  ryhtynyt,  kun  hänen  tehtävänsä  muutenkin  on  kysynyt 
paljon  työtä  ja  aikaa.  Itse  hän  viittaakin  alkulauseessa  tähän  puutteeseen. 
Yhteydessä  tämän  kanssa  on  eräs  toinen  seikka.  Kirjakieli,  varsinkin 
semmoisena,  kuin  sitä  tieteellisissä  kirjoituksissa  käytetään,  on  jo  merkityk- 
sen puolesta  vakauttanut  monta  sanaa,  joiden  käsitteet  ovat  lähellä  toi- 
siansa. Sitä  ei  ole  aina  silmällä  pidetty.  Niin  on  esim.  kuvausUnde  (tosin 
Lönnrotin  mukaan)  käännetty  Bildhauerkunst^  nykyaikana  sitä  on  käytetty 
kuvaavaisista  taiteista  yleensä  (siis  =.  «bildende  Runst»).  Samoin  ei  mieli- 
kuvaa olisi  pitänyt  kääntää  sanalla  Idcal;  Varstellung  vastaa  sitä  säntilleen 
ja  riittää  siis  yksinään  («Ideal»  on  ihanne).  Valtio  ja  valtakunta  sanojen 
erotus  on  nykyaikana  saanut  poliitillisen  merkityksen ;  ne  olisi  pitänyt  erot- 
taa niin,  että  valtio  on  Staat^  valtakunta  Reich,  Nykyisessä  kielessä  ei 
näytelmä  enää  merkitse  «Ausstellung,  Exposition»;  sen  draamallinen  mer- 
kitys on  jo  vakaantunut.  Yleisö  on  niinikään  vakaantunut  merkitsemään 
«das  Publikum»,  muut  sanat  ovat  siis  tarpeettomia.  Kun  kirjantekijä  erot- 
taa maantiede  ja  maantieto  sanat  siten,  että  edellinen  on  «Geognosie»  ja 
jälkimäinen  «Geographie»,  niin  se  ei  perustu  näiden  sanojen  käytäntöön, 
jotka  nykyisessä  kielessä  molemmat  osottavat  geografiiaa. 

Kolmas  vaikeus  tulee  sellaisten  suomalaisten  sanojen  kääntämisestä, 
jotka  merkitsevät  Saksassa  tuntemattomia  käsitteitä.  Semmoisia  ovat  ne 
sanat,  jotka  tarkoittavat  kaskenviljelystä,  sekä  useat  muut  maanviljelystä  ja 
maakansan  elämää  koskevat,  niinkuin  aho^  huhta^  kaski,  röhi,  ruuhi  y.  m. 
Näiden  selittämisen  on  tekijä  mielestämme  tyydyttävästi  suorittanut,  ottaen 
toisinaan  avuksi  semmoisia  sanoja,  joita  vanhastaan  on  käytetty  Itämeren 
maakuntain  ja  Viipurin  läänin  saksassa  ja  jotka  osittain  johtuvat  Suomen 
tai  Viron  kielestä.  Senkaltaisia  ovat  Riege  (=  riihi),  Pergel  (=  päre,  — 
tässä  tarpeeton,  koska  löytyy  perin  saksalainen  sana  «Kienspan»),  Krumm- 
holz  (luokka  1.  luokki)  y.  m.  Näitä  ei  oikea  Saksalainen  ymmärrä,  ja  ne 
ovat  siis  kyllä  arveluttavia;  mutta  meidän  mielestämme  niihin  turvautumi- 
nen tässä  tapauksessa  kuitenkin  on  oikeutettu.  Niitä  olisi  vaan  pitänyt 
jollakin  tavalla  merkitä  epäsaksalaisiksi  sanoiksi,  joita  ei  saa  käyttää  muu- 
toin kuin  hätävarana. 

Sanat  on  ylimalkain  sopivalla  tavalla  käännetty  saksaksi;  kuitenkin 
tahtoisimme  tuoda  esiin  muutamia  pieniä  muistutuksia.  Maanpako  on  se- 
litetty: «die  Flucht  aus  dem  Lande;  die  Landesverweisung9.  Edellinen 
on  jokseenkin  tarpeeton;  mutta  jälkimäisen  viereen  olisi  lisättävä  paras  ja 
tavallisin  sana:  die  Verbannung,  Runoella  sanan  selitykseksi  olisi  niin- 
ikään pitänyt  panna  tavallisin  sana:  dichten  (ei  ainoastaan  «Runen  dichten»), 
ja  Runous  sanan  selityksestä  olisi  saanut  jäädä  pois  das  Reimen,  joka  vaan 
osoittaa  riimien  yhteen  sovittamista.  Käsivarsi  —  olkoonpa  niinkin,  että 
sen  varsinainen    merkitys    on  «Unterarm»,  niinkuin  Lönnrot   mainitsee,  — 

olisi  kuitenkin  ollut    selitettävä    myöskin  Arm  sanalla,  jolla   se    useimmin 
tulee    käännettäväksi,      Minkätähden    «käsivarsi»    toisessa   paikassa   (katso 
«Nojata»)  on  käännetty  «Ellbogen»  sanalla,    emme  ymmärrä;  «Arm»  sii- 
näkin olisi  sopiva.    Mänty  ja  kuusi  sanojen  saksantamisessa  kohtaa  se  vai- 
keus, että  havupuiden  nimitykset    suuresti    vaihtelevat  Saksan  murteissa,  ja 
varsinkin  «Tänne»  ja  «Fichte»  sanojen  merkitykset  ovat  hyvin  epämääräi- 
set.    l'ieteellisessä    terminologiiassa    nämä   nimitykset   kuitenkin    ovat  va- 
kaantuneet siten,  että  Fichte  osottaa  kuusta  (Pinus  Abies,  Abies  excelsa)  ja 
Kiefer^  jolla  sanalla  ei  olekkaan    mitään  muuta  merkitystä,  mäntyä  (Pinus 
silvestris),  mutta  Tanru   erästä    puuta,  jota  ei  ole    meidän    maassa  (Pinus 
picea,  Abies    pectinata).     Etelä-Saksassa  on  männyn  nimi  Föhre;  Pohjois- 
Saksassa,  Virossa  ja    Liivinmaalla  «Tänne»  merkitsee    mäntyä,    mutta  toi- 
sissa  paikoin    (etenkin   Koillis-Saksassa)    päinvastoin    kuusta.      Paras    olisi 
kääntää  näin:  kuusi  =  Fichte,  (harvoin)  Tänne;  mänty  1.  petäjä  =  Kiefer, 
Föhre,  (harvoin)  Tänne.     «Tänne»  sopisi  lisätä  edelliseen  paikkaan,  koska 
sillä  yleisesti  osoitetaan  joulukuusta,  jälkimäiseen,  koska  sitä  lähellä  meidän 
maata,  toisella  puolella  Sbomen    lahtea,  käytetään    männyn   merkityksessä. 
Mutta  kuusen  yksinomaiseksi  nimeksi  ei  sovi  panna  «Tänne»,  niinkuin  herra 
Ervast  on  tehnyt,  ja  «Kiefer»  on  pantava  pääsanaksi  «mänty»  sanan  seli- 
tysten joukkoon,  josta  «Fichte»  olisi  poistettava.    Suomi^  Saksa^  Ruotsi  on 
käännetty  ^das  Finnland»,  ^das  Deutschland»,  ^das  Schweden»;  koska  on 
väärin  tällä  lailla  käyttää  artikkelia    maiden  nimien  edessä,  olisi  das  kum- 
minkin pitänyt  panna  sulkumerkkien  väliin.     Tekstata  on  saksaksi  selitetty: 
«mit  Frakturbuchstaben  schreiben»;  eikö  voi  tekstata  muilla  kuin  fraktuuri- 
kirjaimilla?  —  «Mene  takani»  (k.  Taka)  ei  voi  merkitä  «geh  hinter  m/r», 
vaan:  «g.  h.  michn.  —  Zierrath  (k.  «Kirja»  ja  «Koristus»)  olisi  oikeam- 
mm  kirjoitettava  Zierath. 

Sanojen,  varsinkin  verbien,  konstruktsiooneja  olisi  muutamissa  paikoin 
kenties  tarvinnut  tarkemmin  selittää.  Kun  esim.  Riistää  muun  muassa 
käännetään  «an  sich  reissen  1.  rauben,  berauben,  pliindem»,  pitäisi  selit- 
tää, mihin  sijoihin  personaa  ja  asiaa  osoittavat  määräykset  niiden  ohessa 
ovat  pantavat,  varsinkin  kun  näitä  verbejä  siinä  suhteessa  käytetään  ihan 
eri  lailla.  Sivumennen  mainittakoon,  että  myöskin  «rauben»  yksinään  olisi 
ollut  pantava  selitysten  joukkoon. 

Muutamia  painovirheitä  olemme  huomanneet;  mutta  emme  katso 
tarpeelliseksi  niitä  luetella.  Semmoinen  lienee  muun  muassa  ^das  Köthe- 
rei»  pro:  die  K.  (k.  Torppa). 

Edellämainittuja  muistutuksia  olemme  tahtoneet  tuoda  esiin,  jotta 
niistä  olisi  apua,  kun  joskus  ruvetaan  uutta  painosta  ajattelemaan.  Niin 
laajassa  sanakirjatyössä,  kuin  puheena  olevassa,  ei  voi  tällaisia  pieniä  ereh- 
dyksiä välttää;  mutta  ne  eivät  vähennä  teoksen  arvoa  ja  käytettäväisyyttä. 

Yleensä  sopii  sanoa,  että  nyt    arvosteltava    teos    on    taidolla    suoritettu  ja 
siis  vastaa  tarkoitustansa. 

B.  F.  G. 


E,   W,  PalantUr^  Saksankielen  harjoitus   Suomalaisille.     Suomalais-saksalaisia  käännös- 
kappaleita.  Porvoossa  1890,  Wemer  Söderström.  98  4-48  siv.  8:0.   HinU  2:75. 

Kielenopetuksen  uudistajain  puolelta  on  nykyaikana  usein  väitetty,  ettei 
vierasten  kielten  opetuksessa  pitäisi  aivan  paljon  käyttää  käännösharjoituk- 
sia äidinkielestä,  ja  totta  onkin,  että  niihin  tähän  asti  on  pantu  liian  pal- 
jon aikaa  ja  että  niiden  asemesta,  etenkin  alemmilla  luokilla,  sopii  käyttää 
monta  muuta  varsin  hyödyllistä  harjoitusta;  mutta  ei  liene  kuitenkaan  epäi- 
lemistä, että  paraita  keinoja,  joilla  oppilaat  korkeammilla  asteilla  voivat 
saada  varmuutta  vieraan  kielen  käyttämisessä,  ovat  kirjalliset  ja  suulliset 
käännökset  äidinkielestä  vieraalle  kielelle  ja  että  nämä  harjoitukset  siis 
ovat  välttämättömät,  erittäinkin  tyttökouluissa  ja  reaalilyseoissa.  Saksan 
kielen  opetusta  on  tähän  asti  vaikeuttanut  se  seikka,  ettei  ole  ollut  mitään 
sopivaa  suomenkielistä  tekstiä,  jota  olisi  käännetty  saksaksi  ylemmillä  luo- 
killa, kun  oppilaat  jo  tuntevat  kieliopin  pääsäännöt  ja  tarvitsevat  semmoi- 
sia harjoituksia,  jotka  eivät  enää  tarkoita  vaan  yksityisten  sääntöjen  sovit- 
tamista erityistapauksiin.  Opettajan  on  siis  täytynyt  valita  sopivia  kappa- 
leita miUoin  mistäkin  kirjasta,  pääasiallisesti  niistä  lukemistoista,  jotka  muu- 
tenkin ovat  oppilaiden  käytettävinä;  muutamissa  kouluissa  on  esim.  kään- 
netty Jahnssonin  Lukemisista  ja  Maamme  kirjasta.  Mutta  tällaiset  tekstit 
eivät  kaikin  puolin  vastaa  tarkoitusta;  niissä  saattaa  ilmaantua  semmoisia 
kohtia,  joita  voi  kääntää  ainoastaan  kiertämällä  ja  jotka  siis  tuottavat  vai- 
keutta, vaikkeivät  kuitenkaan  anna  oppilaille  aihetta  harjoittaa  kielitai- 
toansa. Tämän  puutteen  poistamista  tarkoittaa  Lehtori  Palanderin  puheena 
oleva  kirja. 

Kirjan  toimittaja  on  monelta  eri  taholta  valinnut  käännettäviä  kap- 
paleita, joten  sisällys  on  varsin  monipuolinen  ja  antaa  tilaisuutta  hyvin 
erilaisten  sanojen  ja  lauseparsien  käyttämiseen.  Tämä  on  tietysti  ansioksi 
luettava.  Toiseksi  hän  on  sovittanut  tekstin  kirjan  tarkoituksen  mukaan; 
missä  on  ollut  monimutkaisia  lausetapoja,  jotka  tuottaisivat  tarpeetonta 
vaikeutta,  on  hän  ne  muuttanut  semmoisiksi,  että  niistä  kääntämällä  hel- 
posti saa  sujuvaa  saksaa.  Tämä  sovittaminenkin  on  yleensä  taidolla  suo- 
ritettu. Että  kirjaan  on  liitetty  sanakirja,  lisää  tietysti  sekin  sen  käytettä- 
väisyyttä.  Yksityiskohdissa  sopii  kyllä  tehdä  muistutuksia;  mutta  ne  vailli- 
naisuudet,  joita  tavataan,  eivät  käytöllisessä  suhteessa  ole  aivan  haitallisia. 
Osottceksi,  mitä  laatua  ne  ovat,  mainittakoon  niitä  muutamia* 

Käännettävistä    kappaleista    on    «Yhdeksästoista    ilta»   melkein    liian 

vaikea;  etenkin  eräs  mutkallinen  lausejakso  («Tarkemmin  tutkien 

viserrellä»  siv.  29)  tekee  kääntämisen  kovin  hankalaksi  ja  olisi  kaiken  mo- 
komin vaatinut  muodostelemista.  —  Siv.  7  sanotaan  Paikkarin  torpan  ole- 
van Valkjärven  pitäjässä;  se  on  nähtävästi  painovirhe  ja  on  luultavasti 
luettava:  V:n  rannalla.  Siv,  34  on  lause:  «Jos  voisitte  luoda  silmäyksen 
kauvas  siniseen  taivaasen»,  ja  tekstin  alla  selitetään,  että  «taivaasen»  on 
käännettävä  «zu»  sanan  avulla,  siis:  weit  zum  blauen  Himmel;  se  ei  kui- 
tenkaan sovi,  vaan  tässä  on  välttämättömästi  käytettävä  «in»  akkusatiivin 
kanssa.  Samalla  sivulla  sanotaan,  että  «alla»  lauseessa:  «Samassa  rupesi 
lintunen  laulamaan  niin  korkealla  sinisen  taivaan  alla»,  on  käännettävä 
«am»;  mutta  «am  Himmel»  merkitsisi,  että  lintu  olisi  kiinni  taivaassa, 
niinkuin  esim.  tähtien  ajatellaan  olevan,  kun  sanotaan:  die  Steme  am  Him- 
mel. Mahdollista  on  kuitenkin,  että  <ralla»  sanan  jälkeen  pantu  numero 
on  painovirhe.  —  Sanakirjassa  on  «Kardinal»  kirjoitettu  K:lla,  niinkuin 
nykyaikana  on  tavallista,  mutta  «Cardinalshut»  C:llä.  «Rouva»  on  kään- 
netty: die  Frau,  die  Dame.  Jälkimäinen  sana  ei  merkitse  rouvaa,  vaan 
rouvasihmistä  (myöskin  naimatonta).  «Monimutkainen»  ei  ole  «verschie- 
denartig»;  toinen  sana,  «kUnstlich»  sitä  vastoin  sopii  hyvin,  kun  esim.  mai- 
nitaan «monimutkaisia  liverryksiä».  —  «Seinävieri»  ei  ole  tarkasti  kään- 
netty sanalla  «Seitcngang»;  «oli  edes  pyrkinyt  seinävieressä  seisomaan» 
olisi:  hatte  doch  wenigstens  an  der  VVand  stehen  wolIen. 

Nämä  muistutukset  ovat  verrattain  vähäpätöisiä,  ja  loppupäätöksem- 
mc  on,  että  «Saksankielen  harjoitus  Suomalaisille»  on  varsin  tarpeeUinen 
lisäys  meidän  maan  koulukirjallisuuteen  ja  että  se  hyvin  soveltuu  opetuksen 
vaatimuksiin.  Paitsi  kouluissa,  saattaa  tästä  kirjasta  vielä  olla  paljon  hyö- 
tyä saksan  opetukselle  jatkoopistoissa,  niinkuin  myöskin  saksalaisille  kirjoi- 
tusharjoituksille yliopistossa. 

B.  F.  G. 


Registruni  Ecclesiae  Aboensis  eller  Äbo  Domkyrkas  Svartbok  med  tillägg  ur  Sko- 
klosters  Codex  Aboensis  i  tryck  utgifvcn  af  Finlands  Statsarkiv  genom  Reinh. 
Hauscn.     Helsingissä  1890.     XXXIII  +  668  siv.  4:o.     Hinta  15:  — . 

Meidän  keskiaikamme  tärkein  kirjallinen  muistomerkki,  Turun  tuo- 
miokirkon «Mustakirja»,  on  nyt  painettuna  isänmaan  vaiheita  tutkivain  kä- 
sissä. Se  ei  ole  mikään  niinkään  vähäinen  teos.  Siinä  löytyvät  asiakir- 
jat täyttävät  painettuina  588  sivua  isoa  kvartoa,  lukematta  sisällyslyetteloa, 
jota  lisäksi  on  kolmattakymmentä  sivua.  Tämä  asiakirjakokoelma  tosin  ei 
ennenkään  ole  jäänyt  käyttämättä  maamme  historiankirjoitusta  varten;  sen 
tunnetuksi    tekeminen    on    myöskin  yksi  Henrik  Gabriel  Porthanin  ansioita. 


Kotimaan  kirjallisuutta,  43 


Vaan  sittenkin  on  sen  julkaisennista,  joka  nyt  on  tapahtunut  valtioarkivaa- 
rin  R.  Hansenin  kautta,'  ilolla  tervehdittävä,  sillä  vasta  sen  kautta  on  tul- 
lut mahdolliseksi  historiantutkijoille  käyttää  kaikkea  sitä  yksityistietojen 
runsautta,  mikä  siinä  tavataan.  Kaikki  Suomen  kirkkoa  katoliseUa  ajalla 
koskevat  tärkeämmät  asiakirjat  ovat  tässä  koottuina  —  jossain  määrin  on 
kuitenkin  poikkeuksena  vanhin  aika  ennen  vuotta  13 18,  jonka  muistomer- 
kit suureksi  osaksi  jo  hävisivät  mainittuna  vuonna,  kun  venäläiset  hävit- 
tivät ja  polttivat  Kuusiston  linnan.  Kun  muistaa  mikä  mahtava  asema 
kirkolla  tuohon  aikaan  oli,  ja  että  useimmat  hallituksen  pitäjät  ja  merkil- 
lisimmät  yksityishenkilöt  joutuivat  tekemisiin  kirkon  kanssa,  niin  huomaa 
mikä  tärkeä  tietoaitta  tässä  on  Suomen  koko  keskiaikaiselle  historialle. 
Erinomaiseksi  onneksi  on  se  siis  luettava,  että  tämmöinen  Suomen  kirkkoa 
koskevain  asiakirjain  kopiokirja,  kuin  «Mustakirja»  on,  ajoissa  tehtiin  — 
se  tapahtui  pispa  Konrad  Bitzin  aikoina  1470-luvulla  ja  sitä  jatkettiin  sit- 
temmin —  sillä  kaikkien  kirjeitten  originaalit  ovat  kadonneet. 

Itse  Mustakirja  löytyy  nykyjään  Ruotsissa,  valtioarkistossa.  Se  on 
niitä  monia  kalliita  muinaisjätteitä,  joita  Ruotsin  vallan  aikana  Turusta  kul- 
jetettiin Ruotsiin  ja  jotka  sitten  ovat  sinne  jääneet,  huolimatta  siitä,  että 
kaikki  yksinomaan  Suomea  koskevat  asiakirjakokoelmat  oli  Haminan  rau- 
hanteossa määrätty  Suomeen  siirrettäviksi.  Jonkunlainen  toisinto  Mustasta- 
kirjasta  on  Skoklosterin  Codex  Aboensis,  jota  säilytetään  Brahein  kirjas- 
tossa Skoklosterin  linnassa.  Siitä  on  saatu  muutamia  kirjeitä  lisäksi,  jotka 
yksinomaan  siinä  tavataan.  Painetussa  laitoksessa  ovat  asiakirjat  painetut 
kronoloogisessa  järjestyksessä,  joten  tapaukset  ja  toimet  eri  piispojen  ai- 
koina sekä  eri  henkilöitten  vaikutus  astuu  silmiin,  ja  samanaikuiset  henki- 
löt ryhmittyvät  yhteen.  Itse  Mustassakirjassa  on  järjestys  asianmukainen, 
s.  o.  kaikki  eri  seikkoja,  esim.  veroja,  aneita,  tuomiokirkon  eri  alttareita 
j.  n.  e.  koskevat  todistuskappaleet  ovat  peräkkäin  kirjoitetut,  mutta  kun 
tämä  järjestys  nytkin  käy  esiin  alkuun  painetusta  alkuperäisestä  (ja  täyden- 
netystä) sisäUysluettelosta,  niin  en  luule  tämän  muutoksen  olleen  miksikään 
vahingoksi. 

Mustankirjan  lehtiä  selaillessa  nähdään  toisen  aikakauden  siirtyvän 
toisen  edeltä,  uusien  olomuotojen  tunkeutuvan  entisten  sijalle  Suomen  kan- 
san kehityksessä.  Vanhimmat  asiakirjat  (v:lta  1229)  ovat  paavin  kirjeitä: 
ne  ovat  siltä  ajalta,  jolloin,  sitten  kun  järkevä  Tuomas  piispa  1220  v:n 
paikoilla  jälleen  on  juurruttanut  kristinuskon  Suomenmaahan,  Gregorius  IX, 
Innocentius  IV  y.  m.  mahtavat  paavit  pitivät  huolta  meidänkin  syrjäisen 
maamme,  niinkuin  koko  Euroopan,  kohtaloista.  Ei  voi  kieltää,  että  tässä 
näyssä  on  jotain  suurenlaista:  koko  mailma  tuntee  itsensä  yhdeksi,  yhteis- 
ten pyrintöjen  yhdistämäksi,  jotka  poistavat  eri  maiden,  eri  kansain,  eri 
valtakuntain  rajat.  Ainoastaan  joku  kardinaalin-  tai  piispankirje  löytyy 
paavinkirjeitten    joukossa.     Vasta    seuraavan    vuosisadan    alussa,    sittenkun 

Torkel  RDUUtinpoika  oli  vahvistanut  Ruotsin  vallan  tällä  puolen  Pohjan- 
lahtea, rupeaa  Ruotsin  kuninkaitten  tai  heidän  Suomen  naaahan  asetettujen 
käskynhaltiainsa,  Harald  Torsteninpojan,  Matti  Rettilmundinpojan  y.  m., 
kirjeitä  ilmestymään  Mustassakirjassa.  Ja  melkein  samaan  aikaan  tulee 
myöskin  jo  esiin  jonkun  yksityisen  kirje,  esim.  kun  v.  13 19  Paavali  Ve- 
suntalainen  ja  hänen  vaimonsa  Melutha  (Mielitty?)  myyvät  tilansa  Gunno 
Ruumolaiselle,  jolta  se  sittemmin  (1357)  joutuu  Turun  tuomiokirkolle. 
Vähän  sen  jälkeen  (1324)  mainitaan  ensi  kerran  keräjiä  (maakuntakeräjät), 
niinkuin  muualta  tiedämme  laamannia  ensin  siihen  aikaan  Suomessa  mai- 
nittavan.    Maallinen  oikeuslaitos  saapi  Suomessa  perustuksensa. 

Vaan  Mustankirjan  asiakirjat  kultakin  vuodelta  rupeavat  taajenemaan 
ja  kasvamaan,  niin  pituuden  kuin  luvun  puolesta.  Ei  enää  voi  pitää  ku- 
takin eri  asiakirjaa,  eikä  kutakin  niissä  esiintyvää  henkilöä  silmällä:  elämä 
käy  yhä  monipuolisemmaksi.  Vaan  läpi  koko  keskiajan  on  kirkko  se  kes« 
kus,  jonka  ympärille  kaikki  kokoutuu,  niinkuin  koko  Mustakirja  onkin  sen 
tarpeeksi  syntynyt.  Yhä  uusia  pappisvirkoja,  yhä  uusia  alttareita  ja  kuo- 
roja perustetaan  Turun  tuomiokirkkoon,  jumalanpalveluksen  loiston  ja  ko- 
meuden enentämiseksi.  Kaikkein  syvimmän  kuvan  painavat  mielikuvituk- 
seemme ne  tapaukset,  jolloin  on  puhetta  jostain  katolisen  kirkon  tavasta 
tai  laitoksesta,  jonka  sittemmin  uskonpuhdistus  on  hävittänyt.  Kun  esim. 
paavi  Nikolaus  IV  v.  1292  myöntää  yhden  vuoden  ja  40  päivän  aneen 
jokaiselle,  joka  määrättyinä  pyhinä  käy  Turun  valmistumaisillaan  olevassa 
tuomiokirkossa  neitsyt  Maariaa  rukoilemassa  —  ja  tietysti  jotain  lahjaakin 
antamassa  —  ja  kun  Bonifacius  VIII  neljän  vuoden  päästä  korottaa  aneet 
kolmenkertaisiksi,  kolmen  vuoden  ja  120  päivän  synninpäästöksi,  silloin  tun- 
tee itsensä  ikäänkuin  siirretyksi  takaisin  tuohon  aikakauteen,  seisovaksi  tuo- 
miokirkon kaariholvien  alla  kaniikkien  ja  munkkien  messua  kuulemassa.  En 
tiedä  onko  se  sattumusta,  että  keskiajan  viime  vuosikymmeniltä  on  niin 
peräti  harvoja  kirjeitä  Mustaankiijaan  kopioittu;  ehkä  on  vaan  kopioitsijan 
laiskuus  ollut  siihen  syynä  —  mutta  kun  sen  huomaa,  niin  ei  voi  olla 
ajattelematta,  että  se  on  näytteenä  siitä,  miten  entinen  aika  ja  katolinen 
kirkko  on  kadottamaisillaan  valtansa  ja  vaikutuksensa  mielten  yli.  Uusi 
aika  on  tulossa. 

Mustankirjan  julkaisee  painosta  Suomen  valtioarkiston  puolesta  valtio- 
arkivaari  R.  Hausen,  jolla  on  ollut  käytettävänä  edelläkävijänsä  hra  K. 
A.  Bomanssonin  valmistustöitä.  Hra  Hausen  on  ennenkin  tunnettu  tar- 
kaksi julkaisijaksi,  ja  niinpä  tämäkin  teos,  mikäli  voipi  sitä  lukiessa  huo- 
mata, on  toimitettu  tarkkuudella  ja  taidolla,  jota  kyllä  kysytäänkin  keski- 
ajan lyhennyksiä  ja  «kommervenkkeja»  selvitettäessä.  Ainoastaan  nimi- 
luettelon lopussa  huomaa  mitä  kummaUisimpia  ja  ilmeisimpiä  virheitä  suo- 
malaisissa nimissä.  Esim.  Av^en  (sic!  tietysti  =  Avi^Vien),  Hö^talemp^ 
(=  Hyvälempi,  asiakirjassa  -^-päätteinen),  Hiri  (asiakirjassa  Hijri),  Hcii^^ip- 


Kotimaan  kirjaliisuuäa.  45 


poika  (asiakirjassa  yhdellä  ^:lla))  Kur^enpoika  (asiakirjassa  oikein  Kurgen- 
poyca),  YAalempa  (pro:  Ihalempi)  y.  m.,  y.  m.  Jos  tahtookiD  olettaa, 
että  semmoiset  virheet  kuin  Hö/ialempe,  Y^alempe  on  itse  Mustankirjan 
kopioitsijan  tekemiä,  niin  olisi  sittenkin  sopinut  odottaa,  että  julkaisija, 
joka  luettelossa  on  ollut  nimiä  oikaisevinaan,  ei  tekisi  niin  ilmeisiä  ereh- 
dyksiä. 

Nimilehdellä  pistävät  silmään  sanat  «Finlands  Statsarkiv»,  vaikka 
«Finska  Statsarkivet»  tähän  asti  on  pidetty  mainitun  laitoksen  viraUisena 
ruotsinkielisenä  nimityksenä.  Kuinka  lieneekään?  Suotavaa  olisi,  että  saa- 
taisiin tietää  kumpiko  on  oikea  ja  että  sitä  yhtä  käytettäisiin. 

G-t. 


L,  MecheUfh  StAr  Finlands  rätt  i  strld  med  Rysslands  fördel?    Helsingissä  1890,  G.  W. 

Edlund.     IV +  54  siv.  8;o.    Hinta  1:  — . 
—  ~  Ovatko  Suomen  oikeudet  ristiriidassa  VenÄjän  etujen  kanssa?    Hebingissä  1890, 

G.  W.  Edlund.     IV +55  siv.  8:0.     Hinta  1:  — . 

Suomalaisille  lukijoille  yUämainittu  kirjanen  ei  oikeastaan  ole  aiottu, 
niinkign  sen  tekijä  esilauseessakin  huomauttaa.  Se  on  tehty  niitä  venäläi- 
siä varten,  jotka  Suomen  oloja  lähemmin  tuntematta  tahtovat  saada  selkoa 
«suomalaisesta  kysymyksestä»,  ja  siinä  tarkoituksessa  esitys  lyhyytensä  sekä 
tasaisen  ja  selvän  esityksensä  kautta  on  erittäin  sopiva.  Vaikkemme  Voik- 
kaan noudattaa  Vjestnik  Jevropin  neuvoa,  ettemme  enää  puhuisi  historial- 
lisista oikeuksistamme  vaan  tyytyisimme  todistamaan,  että  nykyiset  olot 
ovat  valtakunnalle  edulliset,  niin  jälkimmäinenkin  keino  on  ylen  tärkeä,  ja 
arvattavasti  tätä  nykyä  Venäjän  yleisöön  vaikuttavampi  kuin  edellinen.  Se 
varotus,  jonka  Novoje  Vreroja  äsken  antoi  herrojen  Neoviuksen  ja  Meche- 
linin  kirjasia  vastaan,  muun  muassa  siitä  S3rystä,  että  ovat  hyvästi  kirjoite- 
tut Venäjän  kielellä,  todistaa  sekin,  että  mainitut  herrat  asiallisilla,  ytimek- 
käillä esityksillään  ovat  tehneet  isänmaalle  hyvän  palveluksen. 

Sanomalehdet  ovat  jo  puhuneet  herra  Mechelinin  kirjasesta,  vieläpä 
tehneet  siitä  otteitakin,  joten  meidän  ei  ole  syytä  mitään  lisätä.  Kirjasen 
tekijä  on  jo  ennen  tehnyt  niin  paljon  kansamme  oikeutten  ja  tilan  valaise- 
miseksi, ettei  vähäset  lisät  suuresti  tunnu,  mutta  vähyydessäänkin  tämä  kir- 
janen on  luettava  mainittavien,  muistettavien  toimitusten  joukkoon. 

E.  G.  Palman. 

Biografiskl  Albuni.  Med  13  porträtter  i  Ijustryck.  Ulgifvet  af  Finsk  Qvinnofftrening.   Hel- 
singissä 1890,  G.  W.  Edlund.     194  siv.  8:o     Hinta  4:  50. 

Toimelias  naisyhdistyksemme,  joka  tätä  ennen  useita  vuosia  on  jou- 
luksi toimittanut  oman  kalenterinsa,  lienee  nyt  nähnyt  sen  tarpeettomaksi, 
sittenkun  sen  mielipiteitä  ajamaan  on  astunut  kaksi  aikakauskirjaa,  koska 
viime  vuodeksi  ei  enää  ilmestynyt  mitään  kalenteria,  vaan  sen  sijaan  bio- 
graafinen albumi,  jossa  annetaan  lyhyitä  elämänkuvauksia  vaikuttavimmista 
nykyigan  naisista  eri  maissa.  Samaten  kuin  useimmilla  tämänkaltaisilla  teok- 
silla on  tälläkin  se  vika,  että  se  on  kovin  epätasainen.  Niin  on  mieles- 
tämme norjalaisen  yhteiskoulun  johtajattaren  Ragna  Nielsenin  biografia  ko- 
vin lavea  sen  pienen  kuvauksen  rinnalla,  minkä  saamme  suurenmoisen  un- 
karilaisen naisopiston  jalosta  johtajatarvanhuksesta  Janka  Zirzemista  ja  hä- 
nen elämäntyöstään.  Vielä  suurempi  on  ero  erään  vähäpätöisen  (ainakin 
häntä  miehenä  olisi  semmoisena  pidetty,  biografiasta  päättäen)  tanskalai- 
sen kirjailijan,  Mathilda  Fibigerin,  ja  etevän  venäläisen  kirjailijan,  Na- 
deshda  Hvostschinskajan  elämäkerran  välillä,  joka  viimeksi  mainittu  on 
erittäin  hauskasti  esitetty,  puhumattakaan  niistä  niukoista  tiedoista,  joita 
saamme  Euroopan  ehkä  enin  vaikuttaneesta  naisesta,  saksalaisesta  Lina 
Morgenstemista. 

Samaten  haluaisi,  luettuaan  neiti  Aleksandra  Gripenbergin  taitavan 
esityksen,  tietää  paljo  enemmän  miellyttävistä  amerikkalaisista  naisista,  Su- 
san B.  Anthonystä  ja  Elizabeth  Cady  Stantonista,  jotka  ovat  maassaan 
saaneet  niin  suuria  aikaan  orjien  vapauttamisessa,  raittius-  ja  naisasiassa; 
jälkimmäinen  niistä  on  tehnyt  sen,  vaikka  hän  kodissaan  on  hellänä  äi- 
tinä hoitanut  7  lasta. 

Suomesta  on  tähän  albumiin  otettu  Aurore  Karamsin,  josta  Z.  T. 
on  antanut  kauniin,  vaikka  tosiasioista  niukan  kuvan,  sekä  Emma  Aström, 
joka  ruotsalaisessa  kirjailijassa,  Ellen  Keyssä  on  saanut  lämpimän  elämän- 
kertojan. Tuntuupa  siltä  kuin  tämä  välistä  liioittelisikin  kuvatessaan  sitä 
vastusta,  joka  Emma  Äströmin  osalle  on  tullut.  Ellen  Keyn,  tuon  meil- 
läkin hyvin  tunnetun  niotsalaisen  reformiystävän,  toimintaa  ja  persoonaa 
kuvaa  hänen  maalaisensa  Elna  Tenow  suurella  innolla,  jopa  niinkin  suu- 
rella, että  hänen  kirjoitustapansa  välistä  käypi  melkein  kerskailevaksi. 

Noista  pienistä  epätasaisuuksista  huolimatta  on  albumi  kokonaisuu- 
dessaan erittäin  miellyttävä  kirja  (jo  ulkoasunsakin  puolesta)  ja  sangen  ter- 
veellinen oppikirja  niille,  jotka  naisen  julkista  toimintaa  ovat  tottuneet  hal- 
veksimaan. 

Hannes  Gebhard. 

George  Satu/,  Pikku  Marie-  Suomensi  Aattto  S.  Porvoossa  18^X),  Werner  Söder- 
ström.    Hinta  — :  65. 

Alfonse  Daudet,  Seinevirran  laivuri.  Suomennos.  Porvoossa  1889,  Wemer  Söder- 
ström.    Hinta  1:  — . 

«Nuorisolle  kirjoitti»  Daudet  kertomuksensa,  nuorisolle  sopinee  niin- 
ikään parahimmin  George  Sandin  yllämainittu  kyläkertomus.  Mutta  ei  kai- 
kelle nuorisolle;  sille  vaan,  jota  vielä  yksinkertainen,  viaton  juttu  saattaa 
huvittaa  ja  joka  ei  liian  aikaiseen  kehittyneenä  pyri  kirjallisuudessa  hake- 
maan tyydytystä  uteliaisuudelleen.  Voimme  hyvällä  omallatunnolla  kehot- 
taa vanhempia  lahjoittamaan  lapsilleen  nämä  kaksi  ranskalaisen  kirjallisuu- 
den tuotetta,  sillä  olemme  vakuutetut  siitä,  että  Daudet  omistaa  salaisuu- 
den miten  huvittaa  nuorisoa,  sekä  poikia  että  tyttöjä.  Taitaapa  George 
Sandkin  vielä  puhtaita  tunteita  ja  reipasta  maalaiselämää  kuvatessaan  in- 
nostuttaa moniaitakin  nuoria  tyttöjä,  vaikkei  hänen  ehkä  samassa  määrässä 
onnistu  huvittaa  poikia. 

Yhteistä  on  kirjoittajillemme  yksinkertainen  juoni.  Toinen  kertoo 
miten  nuori  leskimies  matkustaa  erääseen  naapurikylään  siellä  kosiaksensa 
leskeä,  jota  hän  ei  omin  silmin  ole  nähnyt.  Matkalla  hän  rakastuu  aivan 
nuoreen  Marie  nimiseen  käytännölliseen  tyttöön  omasta  kylästään  ja  naikin 
hänet  jonkun  ajan  kuluttua.  Toinen  taas  juttelee  pojasta,  joka  kasvattina 
eräässä  köyhässä  laivuriperheessä  kulkee  vanhassa  jaalassa  pitkin  Seinevir- 
taa.  Äkkiä  saadaan  tieto  hänen  omasta  isästään;  nyt  hänen  pitää  erota 
kaikesta,  jota  on  oppinut  pitämään  rakkaana.  Isä  panee  hänen  kouluun; 
mutta  poika  parka  ikävöi  niin  entistä  elämäänsä  ja  rakasta  laivuriperhettä,  että 
hän  sairastuu  ja  on  kuolemaisillaan.  Pelastuupa  kuitenkin,  saa  jatkaa  lem- 
pityötänsä  entisten  kumppaniensa  seurassa  ja  nai  vihdoin  kasvattisisarensa. 
—  Kirjailijamme  liikkuvat  niin  ikään  samalla  alalla,  kuvaten  maakansan 
elämää  yhtä  sattuvasti  ja  miellyttävästi,  jos  kohta  eri  tavalla.  Daudet 
näet  luo  muutamilla  sanoilla  eteemme  täydellisen,  elävän  kuvan  henki- 
löistä, seuduista  ja  esineistä.  George  Sand  taas  saa  hitaammin  kuvansa 
valmiiksi  ja  tarvitsee  sivuja,  missä  toinen  tulee  toimeen  muutamilla  riveillä. 
Vaikka  siis  kuvaustapa  onkin  erilainen,  niin  on  kuva  samankaltainen  ja  vai- 
kuttaa lukijassa  samaa,  nim.  kunnioitusta  noihin  kelpo  ihmisiin,  jotka  rik- 
kauden tuottamaa  ylellisyyttä  tuntematta,  raskasta  työtä  tehden  väliin  iloit- 
sevat, väliin  surevat  ja  aina  vastaan  ottavat  lapsellisella,  puhtaalla  taval- 
laan, minkä  Luoja  heille  soi,  oli  se  kovaa  tai  lempeätä. 

Näitä  kirjoja  lukiessaan  nuorisomme  on  siis  tUaisuudessa  tutustumaan 
Ranskan  maalaiskansan  elämään;  mutta  se  oppii  myöskin  tuntemaan  kahta 
kirjoitustavan  puolesta  ctevimpää  kirjailijaa  ja  tottuu  siten  panemaan  arvoa 
ei    ainoastaan    hyvään  sisällykseen,  vaan  myöskin  kaimiiseen  ulkomuotoon. 

Tämä  tietysli  paljon  riippuu  siitä,  millä  tavoin  suomennos  on  toimitettu. 
Ja  se  onkin  mielestämme  yleensä  kelpo  työtä,  sillä  luontevilta  ja  sujuvilta 
tuntuvat  kertomukset  suomalaisessa  puvussaan.  Vaikeata  on  kääntää  hyvin 
erittäinkin  Daudeta,  joka  niin  usein  sepittää  uusia,  erinomaisen  kuvaavia 
sanoja  ja  lausetapoja.  Eikä  suomenkieli  aina  näy  riittäneen  niitä  kaikkia 
kääntämään ;  sillä  joskus  on  jätetty  jopa  kokonaisia  lauseita  kääntämättä, 
joskus  taas  on,  luultavasti  epähuomiosta,  käännetty  liian  vapaasti,  siten  että 
esim.  «pöydän»  asemesta  käännetään  «tuoli»,  «olkilyhteen»  asemasta  «ma- 
tonrepale»  j.  n.  e.  Mutta  kun  ei  näitä  pikkuseikkoja  ota  lukuun,  niin  täy- 
tynee myöntää,  että  suomennos  tuntuu  hyvältä.  Mitä  «Pikku  Marie>hin 
tulee,  on  kääntäjän  nimi  takauksena  siitä,  että  suomennoksessa  kieli  on 
hyvää.  Meillä  ei  ole  ollut  tilaisuutta  verrata  sitä  alkuteokseen,  emme 
siis  voi  tietää,  onko  se  suorastaan  alkukielestä  käännetty.  Miten  lieneekin 
niin  tuntuu  hiukan  omituiselta  ranskalaisten  nimien  suomentaminen.  Par- 
haasta päästä  käytetään  ranskalaisia  nimiä;  mutta  niiden  joukossa  joku  suo- 
malainen esim.  Jaakko  ja  sitten  vielä  —  Petter,  joka  tietääksemme  ei  ole 
suomalainen  eikä  ranskalainen.  Tietystihän  on  mahdoton  suomentaa  kaik- 
kia ranskalaisia  nimiä;  mutta  miksi  sanoa  Jaakko  ja  heti  sen  jälkeen  Ma- 
rie, Kätenne  j.  n.  e.  — 

«Seinevirran  laivuri»  on  varsin  sievä  ja  siisti  ulkomuodoltaan;  paino 
on  hyvin  selvää  ja  virheetöntä.  «Pikku  Marie»  ollen  helppohintaisempi 
on  kaikin  puolin  yksinkertaisempi,  mutta  pitää  sekin  paikkansa,  koska  paino 
on  jotensakin  selvää. 

H.  An. 


B/ömstftme  Sflmson,    Jumalan  teillä.    Suomennos.    Porvoossa  1890,  W.  Söderström. 
422  Siv.  12:o.    Hinta  2:  75. 

Toisessa  paikassa  olemme  tehneet  selkoa  tämän  teoksen  sisällyk- 
sestä.   Tässä  pari  sanaa  suomennoksesta. 

On  tosiaankin  ilahuttavaa,  että  Bjömsonin  teoksia  saadaan  suomen- 
kieleenkin käännetyksi  suunnilleenkin  samaan  aikaan  kuin  alkuteos  ilmestyy. 
Mutta  surullista  on  kuitenkin,  jos  vastakin  suomennetaan  mestarein  kirjoja 
sillä  tavoin  kuin  «Jumalan  teillä»  (Porvoossa  1890,  Wemer  Söderström). 
Suomentaja  —  tai  ehkä  suomentajat  —  on  nähtävästi  kyllä  ollut  kieleem- 
me perehtynyt,  mutta  sitä  vähemmän  teoksen  alkukieleen,  johon  hän  ei 
näy  ottaneen  vaivakseen  sanakirjankaan  avuUa  tutustua.  Missä  oudompi 
sana  on  tullut  eteen,  on  hän  sen  suomentamisen  sievästi  välttänyt  jättä- 
mällä koko  seikan  pois.  Ja  missä  olisi  ollut  suomennettavana  hieno  ja 
tunteellinen    runo,   siinä  pelastautuu    hän  ilmoittamalla,  että  «sitten  lauloi 

hän  erään  laulunn.  Muutenkin  on  asu  korrehtuurista  alkaen  huoletonta  ja 
tekijän  nimelle  arvotonta.  —  Tämä  suomennos  on  ollut  novelliosastossa 
eräässä  sanomalehdessä  ja  siten  on  sen  huolettomuus  kai  selitettäväkin. 
Mutta  puolustukseksi  ei  se  meistä  ensinkään  kelpaa. 

Kasimir  Leino. 


7>tf,  Kehitysaikana.    Tytöistä.     Suomensi  E.  S.    Helsingissä   1890,  Kustannusosakeyhtiö 
Otava.     235  siv.  8:0.     Hinta  2:  — . 

Tämä  kirjanen  on  tuntematon  ainoastaan  suomalaiselle  yleisölle,  joUc 
se  nyt  tarjotaan  käännöksenä  1889  vuoden  jouluksi  ilmestyneestä  ruotsa- 
laisesta mutta  kotimaisesta  alkuteoksesta.  Niinkuin  otsakirjoituksessa  ole- 
vasta kirjan  nimestä  näkyy,  tavataan  tässä  kertomus  tytöistä  kehitysaikana 
ja  ensi  silmäys  siihen  näyttää  sen  olevan  aiotun  nuorisoa  varten.  Jo  sii- 
hen nähden,  että  meillä  nuorisolle  sopivaa  lukemista  on  aivan  vähän, 
mutta  muistakin  syistä,  otettiin  nimimerkki  Teaft  alkuperäinen  kertomus 
vastaan  huomattavalla  suosiolla,  jos  kohta  julkisessa  arvostelussa  sai  lukea 
viittauksia  kirjasen  puutteisiinkin. 

Samoista  syistä  —  kirjan  vilkkaasta  ja  rohkeasta  stiilistä,  sen  reip- 
paasti juoksevasta  toiminnasta,  sen  hyvästä  tarkoituksesta  —  ja  koska 
vielä  käännös  on  suurella  huolella  ja  hyvällä  menestyksellä  suoritettu,  us- 
komme kirjasen  saavuttavan  suomalaisen  puolen  nuorisossa,  varsinkin  tyttö* 
mailmassa,  ei  ainoastaan  paljo  vaan  myös  ihastuneita  lukijoita.  —  Jonkun 
rahtusen  siihen  päin  vaikuttanee  myöskin  kirjan  miellyttävä  ulkoasu,  sen 
hyvä  valkoinen  paperi  ja  harva,  isotyyppinen  painos. 

Sen  sisällyksestä  riittänee  lyhyt  viittaus :  se  käsittelee  muutamien,  eri- 
tyiseksi tuttavapiiriksi  sulkeutuneiden,  Helsingin  tyttökoululaisten  elämää  ja 
toimintaa  koulussa,  kotona  ja  sen  ulkopuolella.  Heidän  tuumiaan  nykyi- 
syydestään samoin  kuin  tulevaisuudestaankin  tuodaan  esiin,  lukija  saa  seurata 
heitä  huviretkille,  tanssiaisiin,  kävelymatkoille  j.  n.  e.  samalla  kuullen 
heidän  iloisia,  toisinaan  viisastelevia  keskustelujaan. 

Kirjan  vaikuttavin  puoli  on  epäilemättä  sen  kauttaaltaan  läpinäkyvä 
tendenssi.  Asettamalla  vanhaa  ja  uutta,  semmoisena  kuin  se  tavataan  nou- 
sevassa nuorisossa,  vastatuksin,  ottaa  tekijä  tarkastellaksensa  ja  löylyttääk- 
sensä  kasvatuksen  ja  katsantotapojen  nurinnarisuuksia  ja  puutteita.  Niinpä 
kurittaa  hän  kaikkia  naisten  vikoja:  turhamaisuutta,  valhettele vaisuutta,  lör- 
pötteleväisyyttä,  pintapuolisuutta  y.  m.,  osottaen  samassa  uudempiin  käsi- 
tyksiin naisesta,  mimmoisia  ominaisuuksia  hän  tarvitsisi  j.  n.  e. 

Suurin  osa  lukijoista  varmaan  tunnustaa  kirjan  tendenssin  kiitettäväksi, 
ja    se  into  ja  lämpimyys,  joka  osottaiksc  sen  esityksessä,  kyllä  innostuttaa 

nuoria  lukijoitakin.  Mutta  tendenssin  joutumista  ristiriitaan  luonnt^lisuuden 
kanssa  ei  tekijän  ole  onnistunut  välttää  —  ja  se  on  vahinko.  Georg 
Brandes  on  sanonut  jossain,  että  tendenssitöntä  kirjaa  hän  oi  saata  kärsiä, 
ja  siihen  yhtyy  luullaksemme  moni  nykyajan  lukija;  mutta  jos  tendenssi, 
niinkuin  nyt  «Tean»  kertomuksessa,  koettaa  tehdä  luonnon  palvelijakseen, 
niin  se  pilaa  taideteoksen  ja  heikontaa  omaa  vaikutustaan.  Ikävä  kyllä,  ei 
kirjan  sankaria,  jota  tekijä  käyttää  mic^lipiteittensä  ilmaisijana,  voi  tuntea 
luonnonmukaiseksi.  1 5  vuotinen  Hanna  Rappe  —  se  on  sankarimme  nimi 
—  puhuu  ja  toimii  aina  niinkuin  vanha,  kauvan  elämää  kokenut  ihminen. 
Ei  niin  suuri  ja  niin  johdonmukainen  viisaus  kuin  se,  mikä  hänen  suustaan 
puhutaan,  mahdu  niin  nuoren  tytön  päähän  —  saatikka  sitten,  että  se  siitä 
lähtisi  niin  muovacllussa,  viimeistellyssä  muodossa  kuin  sen  Hanna  Rappe 
lausuu.  Esimerkkinä  viitattakoon  hänen  mietteisiinsä  rakkaudesta  ja  ystä- 
vyydestä (siv.  80 — 82):.  «Meidän  i)itää  varoa  tuommoisia  luulotteluja  (että 
olemme  tyttösinä  rakastuneet).  Mc  siten  estämme  todellisten,  syvien  tun- 
teiden tulemista  ja  ikäänkuin  hajoitammc  niiden  voiman.  Minä  arvelen  sen 
olevan  saman  kuin  jos  lapset  syövät  kypsym£Cttömiä  hedelmiä.  He  luu- 
lottelevat, että  ne  maistuvat  hyvältä,  mutta  saavat  pian  niiden  vahingolli- 
suutta kokea».  Yhtä  toivottomia  sanoja  lausuu  hän  ystävyydestä.  Tekijä 
antaa  hänen  tosin  vakuuttaa,  ettei  hän  «tahtonut  mielellään  moraalia  saar- 
nata» —  mutta  kyllä  lukijasta  vaan  siltä  tuntuu,  että  hän  sitä  «mielellään» 
tekee.  Ollaksensa  luonnonmukainen  on  Hanna  Rappe  liian  viisas,  ollak- 
sensa todenmukainen  on  hän  liian  erehtymätön  —  ja  erehtymättömät  ih- 
miset ovat  niin  ikäviä. 

Mutta  tästä  «heikosta    puolesta»  huolimatta,  ansaitsee  kirjanen  hyvin 
sen  lukuisan  lukijakunnan,  jonka  uskomme  sen  pian  itselleen  hankkivan. 

Luoina  Hagman. 


Herman  KUncktf  Neitsyt.  Ruumiin  ja  sielun  terveysoppi  täysikasvuisen  \.y\X\\\  itsehoi- 
dossa sekä  itsekasvatuksessa.  Suomentanut  F.  F.  Brummer.  Tampereella 
1890,  Hj.  Hagell)erg.     252  siv.  8:0.     Hinta  3:  — . 

Että  maassa,  jossa  kirjoitetaan  «3000  sivua  kirpusta»  laitetaan  252:n 
sivuisia  kirjoja  «neitsyen  ruumiin  ja  sielun  terveysoppia»,  se  ei  ketään 
kummastuta,  mutta  että  sellainen  spesialiteetti  suomennetaan,  sitä  moni  pi- 
tää vaivan  maksamattomana  työnä.  Ikäänkuin  ei  mikä  «neitsyt»  hyvänsä 
voisi  tavallisista,  ihmistä  varten  yleensä  aiotuista,  terveysopeista  saada  niitä 
neuvoja  terveytensä  hoidosta  mitä  hän  tarvitsee  ja  kaipaa,  ikäänkuin  eivät 
sielutieteet  ja  siveysopit  olisi  kylliksi  niille  «neitsyille»,  joiden  tekee  mieli 
kirjoista  oppia  sielun  ja  sydämen,  luonnon  ja  luonteen  ominaisuuksia. 

Kirja  sisältää  viisi  lukua,  joissa  pidetään  pitkän veteisiä  ja.  väsyttäviä 
puheita  tunnettuun  saksalaiseen  malliin  naisen  ruumiillisista,  henkisistä  ja 
siveellisistä  ominaisuuksista,  mimmoisia  ne  ovat,  mimmoisia  niiden  pitäisi 
olla  ja  mimmoisiksi  ne  olisi  laitettavat.  Lukija  arvannee,  että  tekijä  on 
niitä,  jotka  naisten  yksityisominaisuuksina,  semmoisina,  joita  miehen  ei  ole 
tarvis  itsellensä  hankkia,  vaatii  «neitsyeltä»  kaikki  yleisinhimilliset  ja  kristil- 
liset avut.  Myötätuntoisuus,  sääliväisyys,  ilo,  hellyys,  armeliaisuus,  kärsi- 
vällisyys, sävyisyys,  vaatimattomuus,  nöyryys,  alamaisuus,  totuus,  vilpittö- 
myys, uskollisuus,  sielunpuhtaus  ja  monta  muuta  kirjassa  lueteltua  ominai- 
suutta täytyy  4 neitsyellä»  olla  -  sillä  tavallahan  mies  pääsee  semmoisen 
raskaan  taakan  kantamisesta.  Ja  minkä  vuoksi  tarvitsee  nainen  nuo  omi- 
naisuudet? Senkin  arvannette.  Sen  vuoksi  että  «hän  voisi  miellyttää». 
Sen  vuoksi  hänen  myös  pitää  pukea  itsensä  aistikkaasti,  kauniisti,  sove- 
liaasti —  toisessa  sijassa  tosin  myös  terveellisesti,  käytännöllisesti.  Sen 
vuoksi  on  hänen  kehittäminen  kauneudentunnettaan,  sen  vuoksi  on  hän 
oleva  esteettinen,  sillä  «naisen,  jolta  puuttuu  esteettistä  aistia,  on  mahdo- 
ton miellyttää»,  sanoo  tekijä.  Hän  ei  siinä  tapauksessa  kelpaa  koris- 
tukseksi. 

'  Koska  kaikellainen  sekaantuminen  ammatteihin  ja  julkiseen  työhön 
ylipäänsä,  opiskeleminen  kaikkia  ansioita  tuottavia  tarkoituksia  varten  teki- 
jän mielestä  ei  ainoastaan  heikontaisi  naisen  siveyttä  ja  tekisi  häntä  vä- 
hemmän soveliaaksi  luonnollisen  tarkoituksensa,  avioliiton,  täyttämiseen, 
vaan  myöskin  tekisi  hänet  vähemmän  miellyttäväksi,  niin  tekijä  vakavasti 
kieltää  naiselta  kaikellaiset  itsenäisyyden  houreet  ja  varottaa  «neitsyttä» 
antautumasta  millekään  varmalle  työuralle.  Kokonaisen  sivun  käyttää  hän 
sclvittääksensä  kuinka  sopimatonta,  naisen  luontoa  ja  esteettistä  tunnetta 
turmelevaa  on  lääkäriksi  oppiminen  ja  lääkärinä  toimiminen.  Sanotusta 
Däkyy  jo  tekijän  periaatteellinen  kanta. 

Me  suljemme  kirjan  kaikkien  niiden  suosioon,  jotka  rakastavat  eri 
moraalia  eri  sukupuolille,  jotka  tahtovat  sivistykselle  ja  siveydelle  säilyttää 
«todellisen  naisen»  ja  jotka  vastustavat  hänen  kohotustaan  perheessä  ja 
yhteiskunnassa. 

Lucina  Hagman. 


52  Kotimaan  kirjallisuutta. 


Karl  Lechler,  Kasteenliiton  Uudistus  ja  en>i  käynti  Herran  P.  Ehtoollisella.  Suomensi 
Eero  Hyvärinen.  Porvoossa  18W,  \Verner  Söderström.  64  siv.  16:o. 
Hinta  — :  40,  paremmin  sid.  — :  65,  koruk.  — :  85. 

Muistolehtiä  rippilapsille  heidftn  ensi  käynnistään  Herran  P.  Ehtoollisella.  Suomennos. 
Porvoossa  189(),  Werner  Söderström.  28  siv.  i6:o.  Hinta  — :  25,  sid.  ko- 
ruk. — -:  55. 

Rippilasten  kirja  muistoksi  ensi  käynnistä  Herran  P.  Ehtoolliselle.  Vapaa  suomennos. 
Porvoossa,  Werner  Söderström.  63  siv.  16:o.  Hinta  sid.  — :  40,  paremmin 
sid.  — :  65,  koruk.  — :  85. 

Valitettava  tosiasia  on,  että  rippikoululle  usein  annetaan  —  ainakin 
käytännössä  —  hyvin  pintapuolinen  merkitys,  että  sitä  pidetään  vain  jon- 
kinlaisen •  täysiikäisyyden  tuottajana.  Ne,  jotka  sen  päätyttyä  eivät  pääse 
Herran  Ehtoolliselle,  itkevät  ja  parkuvat,  mutta  eivät  suinkaan  siitä  syystä, 
että  sydämessään  tuntisivat  kipeää  tarvetta  päästä  osallisiksi  tuosta  pyhästä 
sakramentista.  Ne  taas,  jotka  koulunsa  ovat  «kunnialla»  suorittaneet,  as- 
tuvat ulos  elämään  papin  hyvät  neuvot  ja  varoitukset  mukanaan,  mutta  ~ 
hieno  neiti  on  jo  kauvan  ikävöinnyt  «päästä  mukaan»  ja  köyhän  työmie 
hen  pojan  täytyy  nyt  ruveta  itse  leipäänsä  ansaitsemaan,  useinkin  työ 
mailla,  joissa  ainoana  sielun  ravintona  ovat  renttulaulut  ja  juoppojen  to 
verien  kertomukset  «urotöistään»;  ainoastaan  vähäinen  on  varmaan  se  osa. 
jossa  rippikoulun  aikana  kylvetyt  siemenet  välittömästi  rupeavat  itämään, 
Tässäkin  olisi  papistollamme  paljon  työtä.  Luullaksemme  olisi  sangen 
hyödyllistä,  jos  seurakunnan  opettaja  jollakin  tavoin  vastaisiksikin  vuosiksi 
ikäänkuin  kiinnittäisi  seurakuntalaisia  heidän  rippikouluaikaansa.  Siihen  taas 
olisi  monta  keinoa.  Sopisi  esim.  jonkun  kerran  vuodessa,  niinkuin  tiedämme 
muutamien  pappien  tehneenkin,  kutsua  joitakuita  entisiä  rippikoulujoukkioita 
erityisiin  Jumalan  sanan  tutkistelemuksiin  j.  n.  e.  Yhdeksi  keinoksi,  jos- 
kin vähäiseksi,  luulisimme  myös  pienten  kirjasien  lahjoittamisen  niille,  jotka 
ensi  kerran  pääsevät  Herran  Ehtoolliselle. 

Sellaisiksi  ovatkin  aiotut  ne  kirjat,  jotka  tässä  ovat  ilmoitettavanam- 
me. Lyhyesti  ja  kauniisti  on  niissä  opettajan  kannalta  rippilapselle  esi- 
tetty, mitkä  vaarat  häntä  elämän  tiellä  uhkaavat  ja  miten  hänen  niitä  on 
välttäminen.  Paraiten  on  tämä  mielestämme  onnistunut  Rippilasten 
Kirjassa,  jossa  yksinkertaisella  mutta  selvällä,  sattuvalla  tavalla  esitetään, 
miten  jokainen  ihminen  kerran  joutuu  tienhaaraan,  miten  hänen  silloin  tu- 
lee ajatella  matkansa  määrää  ja  valita  joko  kaita  taikka  lavea  tie;  ja  jos 
hän  on  valinnut  kaidan  tien,  miten  hänen  silloin  on  tarvis  Raamattua  tut- 
kimalla. Herran  Ehtoollista  nauttimalla,  rukoillen  ja  lepopäivänsä  pyhittäen 
sekä  seurustelemalla  hurskasten  kristittyjen  kanssa  myöskin  pysytellä  tällä 
tiellä. 

Muistolchdissä  on  «tekstiksi»  otettu  Joh.  6:  67  —  69,  jossa  Jesus 
kysyy    opetuslapsiltaan   «ettekö  te  myös  talulo  mennä  pois»  ja  Pietari  sen 

johdosta  tunnustaa,  ettei  heillä  ole,  mihin  aienisivät,  sillä  hän  on  Kristus, 
elävän  Jumalan  Poika. 

Lechlerin  kirjassa  esitetään  sen  ohessa,  mitä  edellä  mainitsimme 
näistä  kirjoista  yhteisesti,  ripin  ja  Herran  Ehtoollisen  perusteita  ja  merki- 
tystä, ja  on  siinä  siten  myös  jonkun  verran  katkismuksen  selitystä. 

Kunkin  kirjan  alussa  on  lehti,  johon  on  painettu  kaava  konfirmat* 
sioonitodistusta  varten;  kieli  kirjoissa  on  yleensä  moitteetonta.  Suljemme 
ne  papiston  ja  rippilasten  vanhempain  huomioon. 

H.  H. 


-Ä- 

Germaanilaisen  kielentutkimuksen  ensyklopedia.  Erinomaisia  apuneu- 
voja kielentutkimuksen  ja  tieteellisen  oppimisen  harrastajille  ovat  ne  ensyk- 
lopediat, joita  viime  aikoina  on  alkanut  ilmestyä.  Romaanilaisten  kielien 
ensyklopedioja  on  jo  julkaistu  kaksikin,  toisen  on  G.  Körting  yksin  kirjoittanut 
(v.  1884),  toinen  oli  G.  Gröberin  toimittama  (v.  1886),  mutta  kirjoituksia 
siihen  oli  antanut  enemmän  kuin  25  fakkimiestä.  Samantapainen  on  viime 
vuodesta  aikain  ilmestyvä  «Grundriss  der  germanischen  Philologie»,  jonka 
toimittaja  on  Hermann  Paul,  Freiburgin  yliopiston  professori,  ja  johon 
paitsi  häntä  26  oppinutta  on  antanut  artikkeleja.  Teos  sisältää  aluksi  kir- 
joituksen germaanilaisen  filologian  käsitteestä  ja  tehtävästä,  sen  historian 
sekä  metoodiopin,  kaikki  Paulin  kirjoittamia.  Sen  jälkeen  seuraa  kielihis- 
toriallinen osa;  sen  alottaa  Sieversin  lyhyt  oivallinen  fonetiikka,  jota  seu- 
raa muinaisgermaanilaisten  murteiden  esihistoria  (F.  Klugen  kirjoittama) 
sekä  kaikkien  germaanilaisten  kielten  historiat  lyhyesti,  mutta  etevällä  ta- 
valla tieteen  uusimman  kannan  mukaan  esitettyinä.  Eri  kielten  historioista 
on  erittäin  mainittava  Noreenin  erinomainen  esitys  skandinaavilaisten  kiel- 
ten historiasta,  joka  on  laatuaan  ensimmäinen  ja  sisältää  suuren  joukon  uusia 
tuloksia  uutten  ainesten  perustalla.  Mutta  tämä  «filologian»  ensyklopedia 
ei  rajoitu  vain  kielelliseen  puoleen,  vaan  on  siinä  käsitelty  myös  sankari- 
tarut, sekä  eri  kielten  kirjallisuus  pääpiirteissään;    sitä    paitsi    esitetään  eri 

luvuissa  germaanilaisten  talous-,  oikeus-  ja  sotaoloja  sekä  tapoja.  Koska 
kaikki  kirjoittajat  ovat  eteviä  tiedcniiehiä,  kukin  erityisalansa  ensimmäisiä  on 
tämmöisestä  teoksesta  saatavana  parasta,  mitä  nykyinen  tutkimus  voipi  tar- 
jota. Opiskelevalle  siinä  on  tarjona  viehättävä  katsaus  germaanilaisen  filo- 
logian eri  haaroihin,  tiedemiehelle  siinä  on  uusia  tuloksia,  joita  melkein 
jok^ainoa  eri  artikkeli  sisältää.  Teos  on  kauniina  todisteena  germaanilaisen 
filologian  suuresta  kukoistuksesta  sekä  niistä  suurista  metoodillisista  edis- 
tyksistä, jotka  ovat  huomattavat  tutkimuksen  kaikilla  aloilla  ja  jotka  ovat 
kielitieteessä  vaikuttaneet  milt^ei  täydellisen  uudistuksen. 

Aikakauskirja  fonetiikkaa  ja  kielenopetuksen  parannusta  varten, 
V.  1887  alkoi  tunnettu  fonetiikan  tutkija  ja  parannetun  kielenopetuksen 
harrastaja  IV,  Vietor  Marburgissa  julkaista  vapaita  vihkoja  nimellä  «Phone- 
tische  Studien,  Zeitschrif^  fur  wissenschaflliche  und  praktische  Phonetik  mit 
besonderer  Rticksicht  auf  den  Unterricht  der  Aussprache»;  kun  kolme  vih- 
koa, jotka  yhteensä  muodostavat  i:sen  nidoksen,  oli  ilmestynyt,  muutettiin 
nimen  loppupuoli  «auf  die  Rcform  des  Sprachunterrichts»,  ja  samalla 
otettiin  aikakauskirjan  ohjelmaan  kielenopetuksen  metodiikkaa  koskevat 
kysymykset  ylimalkaan.  Nykyään  on  jo  ilmestynyt  4:nnen  nidoksen  i:nen 
vihko.  Toimittajan  on  onnistunut  saada  apulaisikseen'  paraimmat  fonetii- 
kan ja  kielenopetuksen  harjoittajat  eri  maista.  Kirjoituksia  ovat  antaneet 
esim.  semmoiset  kuin  ruotsalainen  Lundell,  norjalaiset  Storm  ja  VVesteru, 
saksalainen  Trautmann,  ranskalainen  P.  Passy,  apuansa  luvanneiden  jou- 
kossa on  esim.  nimiä  semmoisia  kuin  Bell,  Briicke,  Ellis,  Hoffory,  Noreen, 
Swect,  Techmer,  \Vinteler  y.  m.  *)  Saksalaisten  kirjoitusten  ohessa  tava- 
taan myös  joitakuita  ranskan-  ja  englanninkielisiä.  Emme  saata  tässä  ru- 
veta edes  luettelemaan  aikakauskirjan  monia  kirjoituksia;  saatamme  vain 
sanoa,  että  ne  käsittelevät  eri  kielten  (etupäässä  suurten  elävien  sivistys- 
kielten) ja  eri  äännetten  fonetiikkaa,  foneettisen  tutkimuksen  apuneuvoja, 
sekä  kielenopetuksen  moninaisia  kysymyksiä.  K[)äilemättä  on  jokaisella 
uutten  kielten  opettajalla  ja  kielenopetuksen  parannusta  harrastavalla  tästä 
aikakauskirjasta  paljo  oppimista,  puhumattakaan  fonetiikan  tieteellisistä 
harjoittajista. 


*)  Yksi  kirjoitus  „Zur  lateinischcn  Frosodik"  (11  n.,  3  v.)  on  suomalaisen  mie- 
hen, prof.  K.  Gustafssonin  kirjoittama. 

Unkarin  kansatieteellinen  seura  ja  aikakauskirja.  Viime  vuoden  alusta 
on  Budapestissä  ilmestynyt  aikakauskirja  ^Ethnographia»^  jota  «Unkarin 
kansantieteellisen  seuran»  puolesta  toimittaa  toht.  L.  Röthy.  Mainittu  seura 
perustettiin  v.  1889;  sen  suojelijana  on  mustalaisten  kielen  ja  olojen  tutki- 
jana työskennellyt  arkkiherttua  Josef,  esimiehenä  meilläkin  tunnettu  iäkäs 
kieli-  ja  kansatieteen  sekä  historian  tutkija  P.  Hunfalvy,  ja  sihteerinä  toht/ 
A.  Herrmann,  joka  on  asian  varsinainen  alkuun  panija.  Seura  jakautuu 
useihin  eri  osastoihin,  jotka  edustavat  Unkarin  moninaisten  kansojen  tutki- 
musta. Sitä  paitsi  on  myös  erityinen  suomalais-ugrilainen  osasto,  jonka 
esimiehenä  on  prof.  J.  Budenz  ja  referentteinä  prof.  J.  Szinnyei  ja  Bdla 
Vikdr.  Seura  on  vilkkaasti  toiminut:  pitänyt  kokouksia,  joissa  on  pidetty 
kansatieteellisiä  esitelmiä,  hankkinut  kansatieteellisiä  esineitä  —  eräs  seuran 
jäsen,  hra  Vikär,  on  opetusasiain  ministerin  myöntämillä  varoilla  toimitta- 
nut esineitä  Suomestakin  —  sekä  julkaissut  aikakauskirjaa.  «Ethnographia» 
sisältää  paljon  arvokkaita  ja  hauskoja  kirjoituksia,  joiden  joukosta  mainit- 
takoon K,  Pdpayii  kirjoitus  «Voguulien  ja  ostjakkien  luona»  (maaliskuun 
\dhossa)  ja  B,  Vikdt^m  hupaisesti  esitetty  «Opintomatkani  Suomeen» 
(toukokuun  vihossa). 

E.  N.  SetÄlÄ. 


Kirjanen  nimeltä  Im  Kampf  um  die  l^eltanschauung^  Bekenntnisse 
eines  Thcologen  (Taistelussa  mailmankatsannon  saavuttamiseksi,  erään 
tcoloogin  tunnustuksia)  ilmestyi  Saksassa  v.  1888.  Sitä  mielenkiintymystä, 
minkä  se  on  herättänyt,  todistaa  puolestansa  se,  että  v.  1889  ilmestyi  jo 
9:s  painos. 

Kirjoittaja  alkaa;  «Minulle  oli  opetettu,  että  uskonnottomat  ihmiset 
aina  ovat  pahoja  .  .  .  Mutta  todellisuus  opetti  minulle  toista».  Hän  tulee 
tähän  päätökseen:  on  olemassa  todellinen  siveellisyys  myöskin  ilman  us- 
kontoa. —  Tuo  saattaa  epäilemään:  onko  uskonto  yleensä  tarpeen?  Onko 
se  tosi?  Mutta  uskonto  on  hänen  henkensä  sisin  tarve  ja  vaatimus;  oli 
muiden  ihmisten  laita  miten  olikaan,  hän  puolestansa  ei  voi  elää  ilman 
sitä.  Se  sisällinen  todistus  on  hänen  johdattajansa  siinä  tutkimuksessa 
opitun  uskon  totuudesta,  johon  katsoo  velvollisuudekseen  ryhtyä.  —  Kirj. 
kysyy  edelleen  itseltään:  miksi  puhumme  mailman  tapahtumista  niin  eri 
tavoin?    Sanomme  esim.  toisinaan:  «lääke  on  auttanut  sairasta»;  toisinaan: 

«Jumala  on  tehnyt  sairaan  terveeksi».  Eikö  tämä  puhetapojen  erilaisuus 
ole  eksyttävä?  Eikö  siinä  ole  epätotuutta?  Hän  tulee  puolestansa  siihen 
päätökseen,  että  Jumalan  tahto  ja  luonnon  lainmukaisuus  ovat  jollakin  ta- 
voin, me  emme  voi  täysin  käsittää  kuinka,  sama  asia.  —  Mailmassa  ja  ih- 
misten kohtaloissa  hän  näkee  kovin  paljon  semmoista,  johon  katsoen  hän 
ei  ymmärrä  miten  se  sopii  yhteen  tuon  sanan  kanssa:  «Jumala  on  rakkaus». 
Mutta  hän  on  kuitenkin  sydämmessään  varma  siitä  sanasta,  ja  rauhoittuu 
siihen  luottamukseen,  että  saa  jättää  selvittämättömät  arvoitukset  sillensä, 
saa  «nostaa  silmänsä  ylös  ja  huutaa:  minun  Isäni!»  uskoen  Jumalaan  ra- 
kastavaisena ja  inhimillisesti  puhuen  persoonallisena  olentona. 

Samassa  hengessä  hän  käsittelee  muutamia  muita  uskonnon  ja  us- 
konnonfilosofian peruskysymyksiä.  Kysymyksissä  Kristuksen  persoonasta, 
raamatun  erehtymättömyydestä  ja  synnin  sovituksen  saavuttamisesta  hän 
päättyy  mielipiteisiin,  jotka  poikkeevat  kristillisen  kirkon  opista.  —  Mitä 
kukin  lukija  ajatelleekin  kirjan  kannasta,  saanee  joka  tapauksessa  kenties 
pitää  sen  suurta  leviämistä  ilahuttavana  osotteena  siitä,  että  uskonnollinen 
mieliharrastus  on  Saksan  kirjallisessa  yleisössä  kasvamassa.  Hinta  on  huo- 
keammasta painoksesta  (95  s.,  sid.)  i  Saksan  mk.,  kompain oksesta  2:  80 
ja  3  Saks.  mk.  (Freiburg  i.  B.,  Mohr.) 

Arvi  Grotenfelt. 


Das  Lichi^  zw'ölf  Vorlcsungcn  gehaltcn  in  Aberdeen  j8Sj — 188^  nebst 
zwei  Vorlesungen  iiber  Absorption  und  Fiuoreseenz  des  Lichtes  von  George 
Gabriel  Stokes.  Autorisirte  deutsche  Ucbersetzung  von  d:r  Otto  Dziobek, 
Leipzig  1888,  Johan  Ambrosius  Bartk, 

Harvat  ovat  tätä  nykyä  ne  luonnontutkijat,  joitten  on  onnistunut 
helppotajuisesti  ja  samassa  tieteellisesti  esittää  tietccnsä  tuloksia.  Sitä  suu- 
remmalla mielihyvällä  täytyy  jokaisen  tervehtiä  yllä  mainittua  kirjaa,  jossa 
tekijä  ilman  matematiikan  apua  selvästi  ja  opettavaisella  tavalla  esittää 
valoopin  nykyistä  kantaa.  Omituisinta  on  että  kuvien  puute  ei  millään 
tavoin  vähennä  esityksen  selvyyttä.  Me  saamme  käsityksen  valoopin  ke- 
hityksestä ja  niistä  vaikeuksista,  joita  tieteen  on  täytynyt  voittaa  päästäk- 
sensä nykyiselle  kannalleen.     Valon  vaikutukset,  ja  etenkin    sen  hyvänteke- 

väiset  vaikutukset,  ovat  tÄssä  kirjassa  saaneet  etevflu  sijan  ja  tekijä  on 
suurella  taidolla  näyttänyt  kuinka  tärkeä  valo  on  luonnon  taloudessa.  Se 
osa  teoksesta,  joka  käsittelee  valon  merkitystä  tieteen  apukeinona,  ansaitsee 
myöskin  huomiota.  Lopussa  esittää  tekijä  myöskin  omia  tutkimuksiaan. 
Kirjan  arvoon  katsoen  täytyy  meidän  sulkea  se  suomalaisenkin  yleisön 
suosioon. 

K.  Melander. 


J,  Lehmannin  v.  1832  perustama  Das  Magazin  filr  die  Litteratur 
des  In-  und  Auslandes^  vanhastaan  meillä  hyvin  tunnettu  saksalainen  aika- 
kauskirja, joka  kauvan  aikaa  on  viettänyt  kituvaa  elämää,  on  viime  vuosina 
taas  suuressa  määrin  toipunut.  Päästäksensä  uuteen  virkeämpään  eloon 
näkyy  lehdellä  olleen  monia  vaikeuksia  ja  selkkauksia  voitettavina;  sen  on 
voinut  huomata  alituisista  toimittajain  ja  kannankin  muutoksista.  Niinpä 
i889:stä  alkaen  lehdellä  on  ollut  ainakin  5  eri  päätoimittajaa.  Mitä  kan- 
taan tulee,  niin  on  Magazin  yhä  vakavammin  pyrkinyt  niiden  virtausten 
kannattajaksi,  jotka  yhtyen  toiselta  puolen  Ibseniin  ja  yleensä  Skandinaa- 
vian  kansojen  kirjallisuuteen,  toiselta  puolen  Ranskan  naturalisteihin,  ovat 
ruvenneet  Saksassakin  avaamaan  uusia  uria,  uusia  näköaloja  ja  näyttävät 
lupaavan  Saksan  kauan  kesantona  olleelle  kirjallisuudelle  uutta  kukoistusta 
(jonka  enteitä  m.  m.  Sudermannin  «Kunnia»  on).  —  Lokakuussa  1890 
aikakauskirja  sai  päätoimittajakseen  Otto  Neumaim-Hoferin ;  samalla  se 
muutettiin  takasin  Saksan  nykyisen  kirjallisen  elämän  keskipisteeseen,  valta- 
kunnan pääkaupunkiin  Berliiniin,  joka  olikin  sen  alkuperäinen  toimitus- 
l)aikka.  Nimikin  muutettiin;  tätä  nykyä  se  on  Das  Magazin  f iir  Litteratur, 
Ja  niinä  3  kuukautena,  jotka  siitä  ovat  kuluneet,  lehden  tilaajamäärä  on  kas- 
vanut nelikertaiseksi.  —  Tämän  vuoden  alusta  on  toimitukseen  liitty- 
nyt Fr.  Mauthner,  jonka  toimittama  viikkolehti  «Deutschland»  sulautuu  yh- 
teen Magazinin  kanssa. 

Tätä  nykyä  Das  Magazin  fiir  Litteratur  epäilemättä  ansaitsee  kaik- 
kien niiden  huomiota,  jotka  tahtovat  seurata  Saksan  nykyistä  henkistä  elä- 
mää ja  etenkin  sen  nuoren  kirjallisuuden  kehittymistä,  joka  nyt  näkyy  nou- 
sevan taimelle.  —  Paraikaa  Magazinissä  julkaistaan  Sudermannin  synkkää 
draamaa  «Sodoms  Ende». 


5<S  Kirjallinen  katsaus. 


Ernest  Renan,  tunnettu  uskonnonhistorian  ja  seemiläisten  kielten  tut- 
kija, Ranskan  ehkä  loistavin  nykyään  elävä  stilisti,  on  v.  1890  julkaissut  laa- 
jan kirjan:  Vavenir  de  la  science,  Pensies  de  iH^S,  —  Vuoden  1848 
herätykset  ja  pettymykset  olivat  näet  saattaneet  25-vuotiaan  uutteran  tie- 
teenharjoittajan jättämään  vähäksi  aikaa  tutkimuksensa  ja  koettamaan  it- 
sellensä ja  muillekin  selvittää  kantaansa  ihmishengen  ja  yhteiskunnan  kor- 
keimpiin probleemeihin  katsoen.  Siten  syntyi  laaja  teos,  jossa  tekijä  miet- 
teittensä  tuloksena  esitti  sen  vakaumuksen,  että  inhimillisen  edistymisen  pää- 
keinona  ja  päämääränä  on  Hede.  Tarkastellen  tältä  kannalta  ihmiskunnan 
henkisen  kehittymisen  pääpiirteitä  hän  määritteli  eri  tieteiden,  etenkin  hu- 
manististen tieteiden  luonnetta  ja  niiden  osuutta  tuossa  suuressa  yhteisessä 
tehtävässä.  Esitys  hehkui  nuorekasta  innostusta  ja  osolti  samalla  laveita 
näköaloja  ja  hämmästyttävää  perehtymistä  ihmishenkeä  koskevien  tieteiden 
kaikkiin  haaroihin.  —  Mutta  siitä  huolimatta  tekijän  ystävät  ja  opettajat 
neuvoivat  häntä  jättämään  teoksensa  julkaisematta,  koska  se  käsitteli  liian 
paljoa  ja  koska  ei  siinä  ollut  sitä  sommittelun  tasasuhtaisuutta  ja  selvyyttä 
ja  yleensä  sitä  muodon  siroutta,  jota  Ranskan  yleisö  vaati.  Ja  vasta  nel- 
jänkymmenenkahden  vuoden  kuluttua  nuo  1848  vuoden  mietteet  pääsivät 
julkisuuteen!  Nyt  yleisö  onkin  67-vuotiaan  kuuluisan  tiedemiehen  ja  kir- 
jailijan käsistä  vastaanottanut  kirjan  aivan  toisin  kuin  se  olisi  sen  ottanut 
25-vuotiaalta  haaveksijalta.  Kirja  on  herättänyt  suurta  huomiota;  yhden 
vuoden  kuluessa  sitä  ilmestyi  ainakin  6  painosta.  —  Renan  on  julkaissut 
kirjansa  muuttamatta  siinä  mitään.  Yksi  ja  toinen  seikka  tietysti  saattaa 
tuntua  vanhentuneelta,  kaikki  ennustukset  eivät  ole  toteutuneet,  mutta 
yleensä  nuo  1848  vuoden  aatteet  antavat  nykyisellekin  lukijalle  paljon 
miettimisen  aihetta,  samalla  kuin  ne  nuorekkaan  tuoreutensa  kautta  tuntu- 
vat virkistäviltä,  innostuttavilta.  Siinä  esipuheessa,  jonka  Renan  on  kir- 
jaansa liittänyt,  hän  osottaa  olevansa  yhä  vielä  samalla  innokkaan  intellek- 
tualismin  kannalla  kuin  40  vuotta  sitten;  vieläpä  hänen  kantansa  on  tullut 
jyrkemmäksikin,  hänen  intellektualisminsa  yksipuolisemmaksi,  aristokraatti- 
semmaksi,  samalla  kun  hänen  nuorukais-optimismiinsa  on  sekoittunut  pet- 
tymysten katkeruutta.  -  Omituisen  vaikutuksen  tekee  nykyiseen  lukijaan  se 
seikka,  että  tekijä  läpi  kirjansa  asettaa  saksalaiset  tosi  ihanteellisten  riento- 
jen harrastajina  esikuviksi  omille  kansalaisillensa,  jotka  hänestä  ovat  piin- 
tyneet pintapuoliseen  ulkomuodon  ihailuun.  Toisin  esipuheessa:  «olen 
säilyttänyt,    sanoo    hän,  kaikki  ne  lauseet,  joissa  esitin  saksalaisen  sivistyk- 

sen  samaamcrkitsevänä  ihanteeseen  pyrkiniisen  kanssa.  Ne  olivat  t(3sia  sil- 
loin kuin  ne  kirjoitin.  Enkä  minä  ole  muuttunut.  Herra  Treitschke  ei 
olJut  vielä  meille  opettanut,  että  ne  ovat  vaan  muodista  joutuneita  unelmia». 

o.  E.  T. 


Kirjeitä   valtiopäiviltä. 

I. 

Ei  ole  helppoa  kirjoittaa  perustuslakia,  ja  valiiopäiväjärjcstyksemme, 
vaikka  se  onkin  tärkein  kaikista  viime  vuosikymmenien  aikana  syntyneistä 
laoistamme,  osottaa  kyllä  olevansa  puutteellinen  muutamissa  kohdin,  — 
seikka,  joka  varsinkin  valtiosäätyjen  kokoontuessa  tulee  näkyviin. 

Tärkein  aukko  on  vaan  näennäinen  ja  sitä  laatua,  ettei  1867  vuoden 
lainsäätäjiä  voi  katsoa  siihen  syypääksi.  Uusi  hallitusmuoto  ja  uusi  val- 
tiopäiväjärjestys tehtiin  yhtaikaa;  tarkoitus  oli  että  no  täydentäisivät  toinen 
toistansa,  eikä  aavistettu,  että  edellinen  ehdotus  ainaiseksi  jäisi  ehdotukseksi. 
Vielä  vähemmin  saatettiin  aavistaa  sellaista  mielettömyyttä,  joka  sittemmin 
on  keksitty,  —  ettei  vanhoja  ruotsinaikaisia  perustuslakejamme  muka  olisi 
ensinkään  vahvistettu.  Ei  ole  aukkoa  olemassa  muuta  kuin  asianomaisien 
tarkastajan  omissa  tiedoissa  ja  valtiollisissa  alkukäsilteissä,  kun  Moskovskia 
Vjädomostin  tavoin  riemuitaan  siitä,  ettei  lainsäätämisestä  ole  täydellisiä 
sääntöjä  annettu  Suomen  valtiopäiväjärjestyksessä.  Monarkian  periaattei- 
siin kuuluu,  ettei  hallitsijaa  koskaan  puutu:  samassa  silmänrä[)äykscssä  kuin 
entinen  kuolee  on  ruununperillinen  laillinen  seuraaja.  Mutta  ihan  samalla 
lailla  vanha  ja  hyväksytty  laki  pysyy  voimassa  kunnes  sen  sijaan  lain  mää- 
räämällä tavalla  tulee  uus'.  Valtiopäiväjärjestyksemmc  määräykset  ovatkhi 
kyllin  selvät,  kun  ottaa  huomioon  myöskin  mitä  1772  vuoden  Hallitus- 
muoto sekä  Yhdistys-  ja  Vakuuskirja  määräävät  valtiomahtien  keskinäisestä 
asemasta.  Ei  silmänkääntäjän  taitokaan  voi  sitä  päivän  selvää  määräystä 
poistaa,  jonka  Aleksanteri  II  on  tässä  kohden  liittänyt  valtiopäiväjärjes- 
tykseen. 

Mutta  muissa  kohdin  huomaa  kyllä  valtiopäiväjärjestyksessä  kieltä- 
mättömiä puutteita.  Heikko  puoli  on  esim.  juhlamenojen  paljous.  Päivä- 
kausia menee  valtiopäiväin  alussa  valmistuksiin,  jotka  eivät  asiaan  vaikuta. 
Joka  kerta  kuuluu  valituksia,  että  aikaa  kulutetaan  turhiin,  mutta  vastedes 
niinkuin  tähänkin  asti  saanemme  nähdä,  että  runsaasti  viikon  päivät  me- 
nee, ennenkun  valiokuntia  saadaan  asetetuksi.  Valtiopäivämiesten  kes- 
kinäinen tutustuminen  ja  ensikertalaisten  helpompi  opastuminen  tärkeään 
toimeensa  ovat  tämän  odotusajan  ainoa  mainittava  etu. 

Hämmästyttävän  lyhyt  on  valtiopäiväjärjestyksemme  sitä  vastoin,  kun 
on  puhe  pöytäkirjasta,  joka  nykyiselle  ja  vastaisille  polville  antaa  luotet- 
tavat tiedot  kansanedustajain  vaikutuksesta.  Käytäntö  on  tässä  kohden  saa- 
nut korjata  ja  täydentää,  mitä  lailta  on  jäänyt  sanomatta. 

Valtiopäiväjärjestys  määrää,  että  kussakin  säädyssä  pitää  oleman  sih- 
teeri, joka  siinä  kirjoittaa  pöytäkirjan;  sitä  paitsi  talonpoi kai ssäädy n  sihtee- 
rillä on  erinäiset  tehtävät.  Päätökset  säädyn  sihteeri  paneekin  paperille  ja 
allekirjoituksellaan  hän  vahvistaa  pöytäkirjan,  mutta  keskustelut  kirjoittavat 
pikakirjoittajat.  Alussa  pantiin  vielä  kanslistejakin  valvomaan  pikakirjureja, 
joka  oli  yhtä  viisasta  kuin  lähettää  pilven  ottamaan  myrskyä  kiinni,  mutta 
pian  sjitä  tuhlauksesta  luovuttiin.  Kaikki  valmistukset  tekee  nykyänsä  pi- 
kakirjoittajain  yhdistys  jo  ennen  säätyjen  kokoontumista;  säädyt  ovat  aina 
hyväksyneet  yhdistyksen  toimet,  joita  tehdessä  myös  on  koetettu  paras- 
tansa tehdä. 

Valtiopäiväasiakirjain  julkisuuteen  saattaminen  on  ollut  mutkikkaampi 
asia,  jota  ei  vieläkään  ole  saatu  täydelleen  tyydyttävälle  kannalle.  Pu- 
hukaamme erikseen  itse  asiakirjoista  ja  pöytäkirjoista. 

Valtiopäivillä  1863,  1867  ja  1872  painettiin  kaikki  esitykset  ja  mie- 
tinnöt nelitaitteisessa  koossa  säätyjä  varten,  ja  säätyjen  erottua  i)ainettiin 
ne  sitten  uudestaan  kahdeksan taitteiscssa  koossa  yhdessä  säätyjen  alamais- 
ten vastausten  kanssa.  Tuota  tuhlausta  vastaan  tämän  kirjoittaja  v.  1S76 
teki  huomautuksia  Dagbladissa,  ja  v.  1S77  ruvettiinkin  painattamaan  esi- 
tyksiä ja  mietintöjä  heti  alussa  tavallisen  kirjan  koossa  ja  riittävä  määrä. 
Kirjavuus,  joka  siitä  syntyy,  että  esityksiä  ja  mietintöjä  painetaan  eri  kir- 
japainoissa sekä  johonkin  määrin  erilaisilla  kirjaimilla,  ei  tietysti  ole  lä- 
heskään niin  haitallinen,  kuin  ennen  tavallinen  vuosikautinen  viivytys  ja 
kustannusten  kahdenkertaisuus. 

Keskustelupöytäkirjain  painatus  on  saanut  vielä  enemmän  vastuksia 
kestää.  Aateli  on  ainoa  sääty,  jonka  toimintaa  mo  arkistoon  menemättä 
voimme  tarkasti  seurata  aina  Porvoon  valtiopäiviltä  asti;  mutta  aluksi  se 
suorittikin  omasta  kassasta  painatuskustannukset.  Muitten  säätyjen  pöytäkir- 
joja ainoastaan  osaksi  on  painettu  ennen  vuotta  1885.  Ja  aatelinkin  pöy- 
täkirjat ilmestyivät  ennen  hyvin  myöhään:  vielä  v.  1882  tehtiin  päätös 
siinä  asiassa  vasta  valtiopäiväin  lopussa.  Kolmatta  vuotta  myöhemmin 
yleisö  vihdoin  oli  tilaisuudessa  pöytäkirjoista  lukemaan  mitä  sanomalehdet 
milloin  lyhykäisesti,  milloin  laajasti  olivat  seuravana  päivänä  kertoneet  ta- 
pahtuneista keskusteluista. 

Tämä  ei  tietysti  ollut  tyydyttävä  järjestys,  ja  1885  ruvettiin  erityi- 
sen siitä  tehdyn  ehdotuksen  mukaan  painattamaan  pöytäkirjoja  valtiopäi- 
väin kestäessä.  Aateli  teki  päätöksensä  asiassa  kaksi  viikkoa  sen  jälkeen 
kun  valtiopäivät  olivat  avatut,  ja  puolet  pöytäkirjoista  olivatkin  painetut 
ennen  valtiopäiväin  loppua.  Muut  säädyt  seurasivat  esimerkkiä,  ja  vuo- 
desta 1885  asti  menot  painatusta  varten  tunnustettiin  yhteisiksi  valtiopäi- 
väkustannuksiksi.  Yksityisten  säätyjen  asiaksi  jäi  vaan  sopimus  kirjapaino- 
jen kanssa.  Mutta  kysymys  nostettiin  esim.  v.  1888  vasta  valtiovaliokun- 
nassa,  joten  painatus  ei  voinut  alkaa  ennenkun  jo  toista  sataa  painoarkkia 
kussakin  säädyssä  löyt}'i  käsikirjoituksena.  Niinpä  painettu  pöytäkirja  aina 
oli  viikkokausia  suullisten  keskustelujen  jälessä;  talonpoikaissäädyn  pöytä- 
kirjaa ei  saatu  julkisuuteen  vähäksikään  osaksi  ennen  säätyjen  eroamista. 

Selvää  on  mihin  täytyy  tässä  kohden  pyrkiä.  Ensimmäisessä  tahi 
toisessa  istunnossaan  voipi  joka  sääty  tehdä  päätöksensä  pöytäkirjan  pai- 
nattamisesta samassa  kuin  käsitellä  muutkin  kanslian  järjestämistä  koskevat 
asiat ;  valtio  valiokunta  kyllä  aikoinaan  voipi  rahallisesta  puolesta  huolen  pitää. 
Siinä  tapauksessa  liikenevä  aika  alussa  käytetään  painatuksen  hyväksi  ja  niin 
vähän  kuin  mahdollista  jätetään  valtiopäiväin  viimeiseen  kiireiseen  jaksoon. 
Mikä  etu  siitä  on  sekä  puhujille  että  säädyille  yhteisesti,  että  on  jokaisella 
selvillä  mitä  on  tehty  ja  keskusteltu,  sen  sanomattakin  käsittää  jokainen, 
joka  vaan  on  julkisissa  kokouksissa  ollut.  Viime  viikkojen  keskustelut  ja 
rekisteri  jäisivät  kyllä  painettaviksi  ja  jaettaviksi  valtiopäiväin  loputtua, 
mutta  sitä  ei  voine  auttaa. 

Mainitsimme  puhujain  etua,  tullen  tässä  kysymykseen,  jota  kyllä  on 
käsitetty  ja  osaksi  vieläkin  käsitetään  eri  lailla. 

Entisten  aikojen  pgytäkirjuri- ideaalina  oli  seimnoinen  sihteeri,  joka 
laittoi  muodon  puolesta  huonotkin  lausunnot  retorillisesti  tyydyttäviksi. 
Pappissäädyllä  oli  1863  ja  1867  semmoinen  auttaja,  joka  taidostaan  oli 
kuulu,  ja  pöytäkirjaa  lukiessa  tuntuukin  usein  siltä,  kuin  yksi  ja  sama  mies 
pitkin  matkaa  olisi  kysymystä  esittämässä  eri  näkökohdilta.  Sellaisella 
pöytäkirjalla  ei  tietysti  ole  suurta  historiallista  todistusvoimaa.  Siihen  tu- 
lee vielä  lisätä,  ettei  hyviä  puhujia  koskaan  sillä  lailla  kasvateta. 

Pikakirjoituksella  tehdyn  pöytäkirjan  tarkoitus  on  aivan  toinen;  valo- 
kuvan tarkkuudella  kuvataan  keskustelua  ja  puhujia,  paitsi  että  puolinaisiksi 
jääneet  lauseet  ja  ilmeiset  lausumavirheet  korjataan.  Nähdessään  itsensä 
ikään  kuin  peilissä  tottuu  puhujakin  välttämään  virheitä,  tavottelemaan  yhä 
parempaa  esitysmuotoa.  Tuskin  tarvitsee  nyt  enää  selittää,  kuinka  paljon 
parempi  tämä  tapa  on  kuin  edellinen. 

Mutta  kun  jätetään  asianomaisten  omaksi  asiaksi  tarkastaa  ja  korjata 
lausuntojaan,  tapahtuu  toisinaan,  että  puhuja  tekee  liiaksi  parannuksia  niin 
kuin  ennen  muinoin  Cicero,  jonka  puheet  eivät  suinkaan  jälkimailmalle 
säilyneet  siinä  muodossa  kuin  ne  pidettiin.  Itsessään  se  tietysti  olisi  var- 
sin viatonta  huvitusta  asianomaiselle,  jos  suurella  vaivalla  koettaa  jälki- 
mailman  edessä  esiintyä  juhlapuvussa  eikä  jokapäiväisessä  nutussa.  Jos 
tapahtuukin,  että  joku  puhe,  niinkuin  esim.  herra  Montgomery  n  1885  vuoden 
plenum  plenorumissa  keskellä  yötä  pitämä,  täytyy  pöytäkirjaa  varten  kir- 
joittaa ihan  uudestaan,  niin  se  ei  tietysti  tee  mitään,  jos  väitteet  ja  pu- 
heen tarkoitus  pysyvät  samoina. 

Mutta  korjaukset  ovat  välistä  vaarallisempaa  laatua. 

Ruotsin  toisessa  kamarissa  «justeerasi»  kuuluisa  kreivi  Posse  kerran 
erään  huonosti  aprikoidun  lausunnon  sillä  lailla,  ettei  koko  puheesta  jää- 
nyt painettuun  pöytäkirjaan  muuta  kuin  —  puhujan  nimi  ja  koolonimerkki, 
ja  jollemme  erehdy  on  jotakin  samallaista  v.  1867  tapahtunut  meidän  aa- 
telissa; nimikin  taisi  silloin  kadota.  Puhuja  oli  näet  keskellä  istuntoa  tul- 
lut sisälle,  ei  tietänyt  mistä  oli  puhetta,  lateli  puuta  heinää  ja  otti  sitten 
kaikki  pois  pöytäkirjasta.  Somilta  seuraavain  puhujain  muistutukset  näyt- 
tävät, jos  niin  suuri  vapaus  myönnetään  puhujille.  Ja  kyllä  sitä  vähem- 
milläkin  korjauksilla  voi  hämminkiä  tehdä.  Kokonaisen  sivun,  toisinaan 
ainoan  lauseen  poispyyhkimisellä,  kovien  sanojen  heikontamisella,  uusien 
lisäämisellä  voipi  jälestä[)äin  lyödä  aseet  vastustajan  kädestä  —  ainakin 
pöytäkirjassa.     Ja  tämmöistä  vallattomuutta  voipi  joskus  nähdä  luuUaksem- 

me  kaikissa  sdädyissä.  Kahdessa  tämän  kirjoittaja  itse  on  saanut  sem- 
moista kokea,  ja  talonpoikaissäädyn  pöytäkirjat  antanevat  vielä  parem[)ia 
esimerkkejä.  Verrattakoon  vaan  toisiinsa  edusmies  J.  Castrenin  lausuntoja 
semmoisina  kuin  olivat  alkujaan  sekä  painettuina.  Plenum  plenofumissa 
V.  1885  teimme  ensi  kerran  sen  havainnon,  mutta  kun  sama  puhuja  viime 
valtiopäivillä  kovasti  soimasi  sanomalehtireferaattien  puolueellisuutta,  saim- 
me erityisen  syyn  ottaa  asiasta  selkoa  sekä  tutustua  niihin  korjauksiin,  jotka 
mainittu  edusmies  säätynsä  puolesta  tarkastusmieheksi  valittuna  teki  omiin 
lausuntoihinsa. 

Parissa  säädyssä  on  nimenomaan  päätetty,  ettei  asiallisia  muutoksia 
saa  tehdä,  ja  ennemmin  tahi  myöhemmin  täytynee  jokaisen  säädyn  antaa 
samallainen  määräys.  Paras  turva  on  kuitenkin  pöytäkirjain  pikaisessa  pai- 
nattamisessa olemassa,  sillä  säädyn  koossa  ollen  väärinkäytökset  tulevat 
helpommin  näkyviin. 


Tätä  kirjoittaessa  ei  voi  vielä  puhua  muuta  kuin  valtiopäiväin  val- 
mistuksista. Onhan  tosin  jo  pieni  rettelökin  ehtinyt  tapahtua,  kun  por- 
varissäädyn  viikingit  eivät  aikoneet  suoda  säädyn  varapuhemiehelle  sijaa 
puhemiesten  konferensissa,  mutta  koska  asianomaiset  sitten  korjasivat  ereh- 
dyksensä niin  se  «jääköön  kostamatta». 

Lähimmät  viikot  tulevat  anomus-  ja  esitysehdotusten  ajaksi.  Silloin 
saapi  kyllä  monenmoisia  ehdotuksia  odottaa.  Säätylaitoksen  aikana  näytti- 
vät muutamat  Ruotsissa  katsovan  velvollisuudekseen  tuoda  esiin  niin  pal- 
jon keskusteluaineita  kuin  mahdollista.  Tapahtuipa  kerran,  että  eräs  yk- 
sinkertainen edusmies  saatiin  anomaan,  «että  silloiseen  heinänpuutteescen 
nähden  aika  pääsiäisen  ja  helluntain  välillä  armossa  tulisi  lyhennetyksi». 
Sellaisia  ei  meillä  ole  nähty,  mutta  kyllä  toisinaan  on  siltä  näyttänyt,  kuin 
kysymysten  esittäminen  itsessään  pidettäisiin  ansiona.  Ettei  sillä  ole  edis- 
tetty säätyjen  tointa  on  sanomattakin  selvä. 

Miten  puolueet  aikovat  esiintyä  niissä  suurissa  ja  tärkeissä  asioissa, 
jotka  ovat  jokaisen  mielessä,  vaikkei  niistä  aina  saa  julkisuudessa  puhua, 
tulee  ensimmäiseksi  tärkeäksi  kysymykseksi.    Että  yksi  ja  sama  käsitys  vai- 

lit-^cc  pääasiassa  nähtiin  kyllä  puhemiesten  puheista,  mutta  keinoista  voi- 
daan olla  ja  ollaankin  tiettävästi  jokseenkin  eri  mieliä.  Toivottavasti  uu- 
den säätyhuoneen  olemassa  olo  on  omansa  saattamaan  eri  ryhmien  miehiä 
lähempään  keskinäiseen  käsitykseen. 

Valiokuntain  kokoonpano  on  vielä  tätä  kirjoittaessamme  epätietoinen, 
mutta  varmana  voi  pitää,  etteivät  suuresti  tule  ennen  tavallisesta  eroamaan. 
Tämä  on  kyllä  ikävä,  sillä  olisihan  siinäkin  korjaamisen  varaa. 

Kuinka  paljon  ruotsinmieliset  meillä  puhuvatkin  kieltemme  tasa*ar- 
vosta,  —  itse  ho  ani  harvoin  tietävät  tätä  sääntöä  noudattaa.  Valiokuntiin, 
semmoisiinkiin,  joissa  suomenkielen  tunteminen  on  tuiki  tärkeä  ehto,  lähe- 
tetään huoleti  sellaisia,  jotka  eivät  sitä  osaa.  Sitä  paitsi  rettelöjä  ja  tyy- 
tymättömyyttä kyllä  useassakin  valiokunnassa  on  syntynyt  syystä  että  suo- 
mennos vaan  pidetään  syrjäasiana,  joko  se  sitten  on  suullinen  tahi  kirjalli- 
nen. Korkeasukuisct  ja  hyvinarvoisat  herrat  ovat  usein  pitäneet  joutohet- 
kina  suomenkieliselle  laitokselle  omistettua  aikaa;  he  silloin  tupakoivat, 
juttelevat,  kävelevät,  vaikkapa  samassakin  huoneessa  ollen,  ja  häiritsevät 
sillä  tuntuvasti  muitten  kylläkin  huomiota  ja  tarkkuutta  kysyvää  työtä.  Ei- 
pähän läheskään  aina  ole  sitäkään  muistettu,  että  sihteerin,  joka  on  koko 
valiokunnan  eikä  vaan  sen  toisen  puoliskon  palvelija,  tulee  hyvin  osata 
suomea. 

Tämmöisestä  tahallisesta  suomenkielen  halveksimisesta  pitää  tehdä 
loppu;  sen  tulokset,  muista  näkökohdista  ensinkään  puhumatta,  ovat  liian 
haitalliset  lainsäädännölle  ja  säätyjen  yhteistyölle.  Arvostelumme  ei  ole 
tuulesta  temmattu;  katsottakoon  vaan  siihen  viime  valtiopäiväin  valiokun 
tain  suorittaman  työn  arvosteluun,  jonka  me  kolme  vuotta  sitten  annoimme 
tässä  lehdessä  (Valvoja  i888,  siv.  499 --- 507),  ja  jokainen  tunnustanee, 
että  asialla  on  ylen  suuri  käytännöllinen  merkitys.  Jos  tätä  nykyä  vielä 
on  mahdotonta  saada  valiokunnille  sihteerejä  ja  suomentajia,  jotka  huolel- 
lisesti tekevät  suomalaisetkin  tekstit  ja  lausunnot,  niin  määrättäköön  niiden 
palkkakin  sen  mukaan ;  siinä  on  keino,  joka  voi  asianomaisille  opettaa  yhtä 
ja  toista. 

E.  G.  Palmön. 


IlelHiiiKiHsil,  SiiomahtiNon  Kirjalli.snuilen  Bouran  kirjapainosna,  18U1. 


Kansannaisen  elämästä  maalla. 

Kuvauksia  kansannaisen  elämÄstä  maalla.     Suonien    NaisyhiJiityk.sen  ulosantama.     Por- 
voossa   1890,  Werner  Srulerstr?)m.     86  siv.  8:0.     Hinta    1:  50. 

Sen  rinDalla  kuin  säätynaisen  tila  ja  elämä  on  uudempina  aikoina 
saatettu  erityisen  tarkastuksen  alaiseksi,  on  kansannaisen  elämä  ylipäätänsä 
jäänyt  tarkempaa  huomiota  vaille.  Muutamat  kaunokirjailijoistamme,  niin- 
kuin kansankirjailijat  Päivärinta,  Kauppis- Heikki  ja  osaksi  myös  Alkio  sekä 
Minna  Canth  ovat  kyllä  teoksissaan  antaneet  kansannaisen  kuvailemi- 
selle etevän  sijan,  mutta  varsinaisessa  naisasian  työssä  ja  siinä  kirjalli- 
suudessa, joka  sitä  on  edistänyt,  ei  tämä  laaja  ala  naisen  asemasta  ole 
tullut  käsitellyksi.  Vaikka  eivät  tämän  puutteen  syyt  ole  vaikeat  löytää, 
ne  kun  tavataan  siinä  luonnollisessa  seikassa,  että  enimmät  asiata  harras- 
tavat itse  sivistyneistä  kansanluokista  lähteneinä  pääasiallisesti  ovat  tunte- 
neet ja  ajatelleet  oloja  niissä,  niin  tämänkaltainen  yksipuolisuus  kuitenkin 
estää  naisen  aseman  selvitystä  kokonaisuudessaan  ja  tekee  sen  kautta  uu- 
distuspyrinnöt  usein  vaillinaisiksi.  Tähän  asiaan  onkin  jo  joskus  viitattu. 
On  sanottu,  että  kouraUinen  tyytymättömiä  rouvia  ja  neitiä  pääkaupungissa 
innostelee  kaikellaisia  uudistuksia,  joihin  ei  löydy  yleisiä  perusteita  ja 
jotka  eivät  tuota  merkitystä  naisen  tilaan  yleisesti,  vaan  ainoastaan  muu- 
tamiin vähäpätöisiin  poikkeuskohtiin.  Vaikka  useat  harrastukset  ja  toimen- 
piteet, niinkuin  esimerkiksi  ne,  jotka  on  saatu  aikaan  naisen  sekä  tiedollisen 
että  käytännöllisen  sivistyksen  kohottamiseksi,  kyllin  ovat  näyttäneet  edelli- 
sen väitteen  vääryyden,  myönnämme  mielellämme,  että  naisasian  keliittäjäin 
esiintymisessä  on  saattanut  näyttäytyä  jonkinmoinen  aristokraattinen  suunta, 
ei  siten,  että  he  olisivat  alempiin  kansankerroksiin  kuuluvan  naisen  tilasta 
olleet  väliäpitämättömät,  vaan  mahdollisesti  siten,  että  ovat  tahtoneet  aat- 

teitänsä  sovittaa  semmoisilla  aloilla  ja  semmoisiin  oloihin,  joiden  sisällistä 
luonnetta  eivät  ole  tunteneet.  Syynä  ei  ole  ollut  minkäänlainen  ylenkat- 
sova mielensuunta,  vaan  tarpeellisen  laajalle  ulottumaton  kokemus,  niinkuin 
tässä  edellä  jo  sanoimme. 

Täytyy  sen  vuoksi  pitää  nyt  ilmestyneitä  «Kuvauksia  kansannaisen 
elämästä  maalla»  tarpeellisena  ja  tervetulleena  lisänä  naisen  aseman  selvit- 
tämiseksi yleensä;  sitä  enemmän  koska  useammat  niistä,  sikäli  kuin  me 
olemme  voineet  huomata,  enimmäkseen  kuvaavat  oloja  todellisuuden  mu- 
kaan.    Pari  sanaa  näiden  «kuvauksien»  synnystä. 

Ensimmäisen  aiheen  niiden  ilmestymiseen  antoi  nimimerkki  li—  li  — 
(Lilli  Lilius),  jolta  oli  kirjoitus  «Kansannaisen  elämästä  maalla»  1889  vuo- 
den «Excelsioraissa.  Tästä  syntyi  «Kodissa  ja  Yhteiskunnassa»  väittely, 
johon  otti  osaa  useampikin  lähettäjä.  «Excelsioraissa  olevan  kirjoituksen 
antama  kuvaus  kansannaisen  tavoista  ja  sivistyskannasta  toi  ilmi  koko  jou- 
kon varjopuolia,  joita  toiset  lähettäjät  väittivät  vääriksi,  toiset  tunnustivat 
oikeiksi.  Siitä  käyvän  ajatustenvaihdon  aK:ssa  ja  Y:ssa»  oli  juuri  onnistu- 
nut tehdä  hyvä  alku,  ja  tulla  huvittavaksi,  kun  mainitun  lehden  toimitus 
odottamatta  katkaisi  keskustelun  asiasta,  selittäen  ettei  lehden  palstoilla  ol- 
lut tilaa  tämän  keskustelun  jatkamiseen.  Seuraavassa  numerossa  luvattiin 
kuitenkin  muulla  tavoin  pitää  huolta  asiasta  tulleiden  kirjoitusten  saattami- 
sesta julkisuuteen,  ja  tämän  huolenpidon  seurauksena  on  nyt  yleisölle  tar- 
jottu, otsakirjoituksessamme  mainittu  kirja,  Suomen  naisyhdistyksen  jul- 
kaisemana. 

Kirja  sisältää  kokonaista  yksitoista  eri  kirjoitusta,  eri  henkilöiden  te- 
kemiä. Kun  tekijät  eivät  ole  tietäneet  toisistaan,  on  tapahtunut,  että  on 
saatu  aikaan  kaksi  kuvausta  jotcnkiii  samoista  osista  maatamme,  jota  vas- 
toin niitä  toisista  osista  kokonaan  puuttuu.  Samaten  tapaamme  joskus  toi^ 
sessa  kuvauksessa  laveasti  esiteltynä  samoja  asioita,  joista  toisessa  jo  luim- 
me yhtä  laveita  ja  yhtäpitäviä  esityksiä.  Tämä  luonnollisesti  ei  ole  teki- 
jäin syy,  vaan  seuraus  kirjan  julkaisemistavasta.  Jos  aineen  olisi  onnistu- 
nut päästä  käsittelyn  alaiseksi  aikakauskirjassa,  olisimme  saaneet  ilmoille 
enemmän  vaihtelua,  enemmän  vilkkautta,  ajatuksia  ajatuksia  vastaan,  toinen 
olisi  ottanut  huomioon  mitä  toisen  esityksessä  kaipasi  j.  n.  e.,  joten  nyt 
ilmaantunut  yksitoikkoisuus  olisi  vältetty.  Mutta  siitä  huolimatta  asiaa  ra- 
kastava lukija  löytää  niissä  paljon  huomiota  ansaitsevaa,  paljon  valaistusta 
siihen  aineeseen,  jota  ne  koskevat. 

Naisen  elämä  ja  asema  kansassa  on  jo  aikaisemmasta  lapsuudesta 
monessa  suhteessa  toisellainen  kuin  miehen.  Pienestä  pahasesta  täytyy  ty- 
tön istua  pienempäin  siskojensa  kätkyen  ääressä,  tuntikausia  yhtä  mittaa 
kuumassa  kamarissa  heiluttamassa  tuutia  ja  sillä  välin  kanniskella  lasta  hei- 
koilla käsivarsillaan.  Sillä  aikaa  samanikäiset  pojat  tavallisesti  saavat  juosta 
joutavina  teillä  ja  kujilla,  heiltä  ei  kodissa  toimia  kysytä.  Samaten  pää- 
sevät he  aikaiseen  ehtoolla  maata  ja  saavat  aamulla  nukkua  ne  ajat,  jol- 
loin sisaren  pitää  pysyä  pystyssä  pienempiään  vaalimassa.  Tämä  näkyy 
olevan  totuttuna  tapana  kaikissa  niissä  osissa  maata,  joita  nämä  «kuvauk- 
set» koskevat,  Pohjois-  ja  Itä-Pohjanmaalla,  Eurassa,  Orimattilassa,  Uu- 
dellakirkolla ja  Karjalassa.  Samaten  asian  laita  on  monin  paikoin  muual- 
lakin Suomessa.  Että  tämänkaltainen  raskas  ja  vaikea  työ  useissa  tapauk- 
sissa pilaa  tytön  terveyttä  ja  ehkäisee  hänen  kasvuaan,  on  itsestään  selvä. 
Vanhempien  lapsien  osa  on  aina  vaikeampi  kuin  nuorempien,  köyhempien 
vaikeampi  kuin  rikkaampien.  Heikki  Meriläinen  kertoo  kuvauksessaan  Itä- 
Pohjanmaalta,  että  siellä  usein  nähdään  lapsiparvia,  joiden  ikää  alla  kah- 
denkymmenen on  vaikea  erottaa,  niin  yhtäläiset  he  ovat  kasvultaan,  syystä 
siitä  kim  nuorimpain  lasten  varalle  on  tullut  parempi  hoito  ja  helpommat 
päivät  kuin  vanhemmille,  joiden  on  täytynyt  retustaa  siskojansa  koko  lap- 
suutensa aika.  Niinpä  nuorimmat  seitsen toista  vuotisina  jo  ovat  täysikas- 
vuisia, kun  vanhimmat  sitä  vastoin  vasta  neljän-  tai  viiden  koi  matta  van- 
hoina saavuttavat  täysikasvuisen  varren. 

Paitsi  lapsien  hoitamista,  johon  emäntä  ei  muista  töistään  kerkiä,  pi- 
detään pientä  tyttöä,  milloin  vaan  joutuu,  opettelemassa  neulomista,  karstaa- 
mista ja  talon  askareitten  tekemistä,  köyhissä  kireemmällä  kuin  rikkaissa. 
Nimimerkki  «Kerttu»,  joka  antaa  meille  i)itkän  ja  erittäin  rikassisältöisen 
kuvauksen  talonpoikaisnaisen  elämästä  Karjalassa,  huomauttaa,  että  varsin- 
kin jos  tyttö  ei  lupaa  kauniiksi  tulla,  äidillä  köyhemmässä  kodissa  on 
kova  kiire  totuttamaan  häntä  aikaisesta  lapsesta  talonaskareita  tekemään. 
Äiti  pelkää  ettei  tyttärensä  kelpaa  kosijoille,  ja  tulee  siis  hänelle  kovaksi 
vastukseksi,  jollei  edes  osaa  työllään  korvata  matkaansaattamaansa  vahin- 
koa ja  häpeää.  Venäjän-Karjalassa,  jossa  metsästykseen,  kalastukseen  ja 
kaupantekoon  mielistyneet  miehet  panevat  talon  hoidon  miltei  kokonaan 
naisten  niskoille,  tulee  alaikäisille  tyttölöille  sitäkin  raskaampi  työ  osaksi. 
He  saavat  käydä  sellaisissa  miesten  töissä,  joita  suinkin  tekemään  kykene- 
vät:   valmistavat    hevosten    appeet,    sahaavat  lialkoja,  hakkaavat  havuja  ja 

turpeita  eläinten  parsiini  ajavatpa  hevostakin  vähimmissä  ajoissa.  Monissa 
paikoin  maatamme  käytetään  pieniä  tyttöjä  karjan  paimenessa  taikka  kar- 
jan saatossa  laitumelle  ja  sen'  haussa  sieltä.  Muistamme  vielä  S3mtymä- 
seuduiltamme  läntisellä  Pohjanmaalla,  mitenkä  pienet  tytöt  aikaisina  kesäaa- 
muina kutsuivat  tanhualla  karjaansa:  «Hiluu  -—  —  huu,  hiluu,  tulkaa  pois 
piikani,  tulkaa!»  —  samaan  aikaan  kun  pienet  poikaset  vielä  vuoteillansa 
venyen  hieroivat  unta  silmistään  ja  paapottivat:   «äiti,  äiti,  voitaleipää». 

Henkisen  opetuksen  kodissa  tytöt  enimmäkseen  saavat  jakaa  poikien 
kanssa.  Askartensa  ohessa  neuvoo  äiti  niin  toiselle  kuin  toisellekin  kirjaimet 
—  usein  ulkolukuna  —  ja  vähitellen  lukemista.  Apuneuvona  tähän  sekä 
muuhun  oppiin  käytetään  vieläkin  monin  paikoin  runsaasti  kovia  sanoja, 
uhkauksia  ja  ruumiin  kuritusta,  niin  ettei  ole  muuta  kuin  asianmukainen 
puhetapa  kun  sanotaan,  että  äidit  «takovat»  lukemista  lastensa  päähän. 
«Koe»  Etelä-Pohjanmaalta  tosin  panee  kummakseen,  että  niin  vielä  jos- 
sain tapahtuu,  mutta  luulemme  varmaan,  ettei  hänen  tarvitsisi  kauas  astua 
voidakseen  sitä  omin  silmin  todistaa.  Missä  kierto-  ja  kansakouluja  on, 
siellä  lukemisen  opetus  osittaisin  on  siirtynyt  pois  kodista,  mutta  luulta- 
vasti tulee  kauvankin  viipymään  ennenkun  kansanlasten  ensimmäinen  koulu- 
pulpetti  tulee  kokonaan  siirretyksi  rukin  ja  karstapallin  äärestä  kouluhuo- 
neen  lattialle.  Mutta  sitä  sopii  toivoa,  että  kansakoulut  aikoja  voittaen 
tuovat  kotiopetukselle  taitavampia  opettajia  ja  parempia  metoodeja,  jotka  ' 
eivät  enää  apulaisikseen  tarvitsisi  karstaa  ja  kuontalokeppiä.  -—  Niin 
pian  kun  tyttö  on  saatu  rippikoulun  läpi  käyneeksi,  loppuu  kaikellai- 
nen  kirjallisuuden  viljeleminen  sekä  puuttuvan  halun  tähden,  jota  kodin 
antama  opetus  ei  juuri  ollut  omiansa  virittämään,  että  ankaran  työn  ja  uu- 
sien harrastuksien  vuoksi,  jotka  tästä  alkaen  rupecvat  tytärtä  äitineen  huo- 
lestuttamaan. Tarkoitamme  valmistuksia  tyttären  naimista  varten.  Siellä 
täällä  eri  osissa  maatamme  löytyy  kylläkin  talon  tyttäriä,  jotka  lukevat 
kirjallisuutta  ja  muutenkin  hakevat  osallisuutta  sivistyksen  siemenistä,  mutta 
tätä  tavataan  ainoastaan  poikkeuicsena,  ei  sääntönä. 

Mitä  työntekoon  tulee,  niin  näk3ry  kuvauksista  sekin,  mikä  jokaiselle  ta- 
lonpojalle on  ennestäänkin  tuttu  ja  luonnollinen  asia,  mutta  monelle  sivisty- 
neelle outoa  kuulla,  nimittäin  että  nainen  maalla  varsinaisten  naisten  toimien  ja 
omien  ulkotöittensä  rinnalla  käypi  miesten  töissä.  Pohjanmaalla,  etenkin 
pohjoisissa  ja  itäisissä  osissa,  talontyttäret  yleisesti  rinnan  palvelijain  kanssa 
ottavat    osaa    työntekoon  sisällä  ja  ulkona.     Kun  varallisuus  täällä  on  ta- 

saisemmassa  jaossa  kuin  kenties  missään  muualla  Suomessa,  niin  ei  raja 
kasva  korkeaksi  köyhien  ja  rikkaittenkaan  välillä  tässä  kohden.  Yhdessä 
ruokitaan  ja  lypsetään  karja,  kannetaan  heinät  ja  haudevedet  jopa  siivo- 
taan lehmäin  parretkin  ja  navetat.  Tupaan  jouduttua  autetaan  emäntää 
sisätöissä,  pestään  astiat  ja  pöydät,  laastaan  lattiat  ja  kannetaan  vedet. 
Ulkotöiden  aikana,  jolloin  isäntä  vaatii  kaiken  vaimoväen  ulkotyöhön,  ei 
emäntä  vaadikkaan  «piikoja»  —  niin  sanoo  pohjalainen  —  tai  päiväläisiä 
tupatoimiin,  jolleivät  itsestään  auttamaan  rupea.  Muutoinkin  on  emäntä 
hidas  palvelijoita  käskemään  ja  «harvoin  hän  palvelusväelle  pauhaa  — 
sculaista  emäntää  pidetään  hyvin  pahana  —  mutta  hän  mököttää,  s.  o. 
näyttää  nurjalta  ja  on  harvasanainen.  Siitä  saa  palvelija  huomata,  ettei 
asiat  ole  hyvin»,  sanoo  — a  —s  kuvauksessaan  Kalajoelta. 

Pohjolan  naisen  kätevyys  ja  kykeneväisyys  käsitöihin  on  vanhastaan 
tunnettu.  Nytkin  vielä  kun  tehtaan  työ  on  laajalle  levinnyt  muissa  osissa 
maata  ja  toimittaa  sen,  mitä  ennen  käsin  tehtiin,  karstaavat  ja  kehräävät 
pohjan  tyttäret  itse  villansa,  kutovat  kankaansa  sekä  itselleen  että  talon- 
tarpeiksi  ja  neulovat  vaatteensa.  Ostokankaissakin  käydään,  mutta  oma- 
tekoinen vielä  voittaa.  Itä-Suomessa  sitävastoin  käsitöiden  teko  supistuu 
välttämättömimpään;  mitä  suinkin  voidaan,  se  ostetaan. 

Ulkotöiden  aikana  naisella  useimmissa  paikoin  on  ankarampi  työ 
kuin  miehellä.  Pohjanmaalla  useat  naiset  kyntävät  peltoa,  niittävät  ja  kan- 
tavat heiniä  latoon  miesten  kanssa  rinnan^  Muissa  maamme  osissa  taas, 
niinkuin  kerrotaan  esimerkiksi  Orimattilasta,  käyvät  naiset  kuokkimassa,  ojaa 
lykkäämässä,  viljan  korjuussa.  Monin  paikoin  Pohjanmaalla  ja  samaten 
Karjalassa  heitetään  miltei  kaikki  riihityökin  naisten  tehtäväksi,  samaten 
hampiui  loukutus,  joka,  jos  mahdollista,  on  terveydelle  vielä  pahempaa  kuin 
Hihittäminen.  Näiden  ulkotöiden  ohessa  saavat  naispalvelijat,  monin  pai- 
koin talontyttäret  ja  kaikkialla  varattomat  talontyttäret  ottaa  osaa  kotitöi- 
hinkin. Kun  ruokaaikoina  miehet  loikovat  savuja  vedellen,  auttavat  naiset 
emäntää  sisätöissä,  aamulla  ennen  työhön  menoa  lypsävät  karjan  ja  lait- 
tavat laitumelle,  illoin  työstä  tultua  sen  taas  yösijoilleen  valmistavat.  Yö- 
kunnissa  oltaissa  Pohjanmaalla  he  keittävät  ruoan  aamuin  ja  illoin,  tai 
neulovat  ja  kutovat  sukkaa.  Pohjalaisille  omituinen  on  se  tapa,  että 
vaimoväki  työhön  mennessä  ja  siitä  tullessa  kutoo  sukkaa,  jolloin  mie- 
het kantavat  naisten  työaseita  ja  eväitä.  Muutoinkin  Pohjanmaan  naiset 
kesäaikana    useimmiten    kutovat  sukkaa  kävellessään,  kutovat  sukkaa    —  ja 

polttavat  tupakkaa,  voimme  lisätä.  Aivan  tavallista  on  näetten  muutamissa 
pohjanpuolen  rantapitäjissä  nälidä  vanhempia  ja  nuorempia  vaimoihmisiä 
pieni  puinen  piippunysä  hampaissa.  Ettei  tämä  viime  aikoina  tosin  kas- 
vamassa oleva  tapa  ole  luettava  uudenaikaisen  naisemansipatsioonin  seu- 
raukseksi, voimme  kunniasanallamme  vakuuttaa. 

Itäosissa  maata  käytetään  nuoria  naisia,  paitsi  jo  mainittuihin  töihin, 
myöskin  aidanpanoon,  heinien  ja  puiden  ajoon.  Jälkimmäisestä  on  Meri- 
läinen kertonut  kertomuksessaan  Venäjän-Karjalasta;  otamme  hänen  oivalli- 
sesta kuvauksestaan  kappaleen: 

«Kun  talot  ovat  yksissä  ryhmissä  —  löytyypä  kyliä,  joissa  on  kol- 
mesataa tai  enemmänkin  taloja  vieri  vieressään  —  ja  kaikissa  taloissa  pol- 
tetaan puina  kuivia  honkia,  niin  niitä  kun  aina  otetaan  likimmäisiä,  niin  ne 
vuosi  vuodelta  urkenevat  etemmä  ja  etemmä.  Niinpä  onkin  useassa  ky- 
lässä nuo  hongat  jo  peninkuorman  päässä  ja  vieläpä  enemmänkin.  Ei 
olekaan  Icikintekoa  sieltä  puiden  saaminen.  Mutta  kun  talvisena  pouta- 
aamuna  päivän  koittaissa  sattuu  kulkemaan  sen  kankaan  ohi,  jossa  on  sen- 
vuotinen  honkametsä,  niin  mielellään  seisattuu  kuulemaan,  kun  korvan  kan- 
tamalla metsän  helmasta  kuuluu  satain  kirveiden  tuimat  iskut,  ja  tuolla 
täällä  ryskyen  roiskahtaa  lattiaan  aikainen  patvi,  ja  ankara  kaiku  lakkaa- 
matta kiirii  vuorien  huutcisilla  liepeillä  ja  pakkastaivaan  tyynellä  kannella. 
Honka  kun  on  saatu  kumoon,  niin  leikataan  noin  viiden  tai  kuuden  sylen 
korkuiselta,  joskus  pitemmältäkin  tyvipuolta.  Se  pannaan  kahdelle  reelle, 
joista  toinen  on  tyven,  toinen  latvan  alla.  Tätä  kun  ei  voi  yksin  tehdä, 
niin  liittyvät  useat  naapurukset  yhteen  tuumaan,  ja  niin  pannaan  yksi  kuor- 
ma ensin,  sitte  toinen.  Kun  kaikki  kuormat  ovat  saatu  valmiiksi,  niin 
kohta  nähdään  joukottain  hevosia  ponnistelevin  askelin  kulkevan  kylään- 
päin  jumiscva  kuorma  perässään  ja  hongan  tyvellä  istuu  iloinen  vaimo  tai 
tyttö  hehkuvin  poskin  ja  laulelee  joko  Kantelettaren  lauluja  tai  jotakin 
uudenaikaista  kisavirttä.  Niin  kuletaan  matkaa  ja  saavutaan  kotiin  vasta 
illankuhjDssa.  Heinät  ja  jäkälät  ovat  useimmilla  pcninkuormien  päässä 
tiettömän  kiveliön  sisässä.  Heinien  hakeminen  on  vieläkin  pahempaa  kuin 
honkien,  sillä  tuo  pieni  niittykappale  kun  on  yksinään  tuolla  äärettömän 
erämaan  helmassa,  niin  sinne  ei  seuraa  mukana  toisia  heinän  vetäjiä,  vaan 
saa  yksinään  ajaa  aivan  vastaratkoumpea  monet  monituiset  virstat.  Kun 
sitte    viimein    on    perille    tultu,    niin    nyt    täytyy  lumessa  ryömiteu  pann^ 

kuorma  yksinään.  Ja  hun  kuorma  on  pantu  niin  hameen  helmat  ovat 
jäässä  ja  himen  kalkkareissa  polvia  myöten.  —  —  Tämä  heinämatka  kes- 
tää melkein  vuorokauden.  —  —  Seisovalla  ilmalla  se  jonakin  menee, 
mutta  kun  sattuu  tuisku  nousemaan,  niin   siellä  on  henki  kahden  isännän». 

Kun  nainen  kansassa  viettää  näin  työn  ahdistamaa  elämää  ja  sitä 
vielä  usein  niukassa  ja  tarkoitustaan  vastaamattomassa  pukimessa,  kärsii  kyl- 
mää ja  kuumaa  ja  nauttii  etenkin  kesäaikoina  vähän  unta,  voisi  luulla  hä- 
nen menettävän  terveytensä,  tulevan  aikaisin  kivulloiseksi  ja  kuolevan  ai- 
kaisin. Niin  ei  ole  kuitenkaan  asian  laita.  Jos  hän  pääsee  onnellisesti 
lapsuuden  ajan  luonnottomista  rasituksista  lapsenhoitajana  ja  emännän  käs- 
kyläisenä, jona  hänen  usein  täytyy  tehdä  raskaampia  askareita  kuin  voimat 
sallivat,  niin  hän  ylipäätään  on  terve,  reipas  ja  iloinen  —  ainakin  ennen 
naimistaan.  Varsi  vahvistuu  ankarassa  työssä,  jäsenet  voimistuvat,  mutta 
notkistuvat  samassa,  ja  vaikka  ulkomuotoon  ja  luonteeseenkin  painuu  jotain 
karkeaa,  lujaa,  jäntevää,  niin  se  ei  hänen  naisellisuuttaan  haittaa,  ei  oman 
eikä  toisen  sukupuolen  silmissä.  Yhtä  hyvin  hän  kelpaa  vaimoksi  vertai- 
sellensa miehelle  ja  emännäksi  taloon  kuin  hienommissa  oloissa  kasvanut 
hienompi  sisarensa  ylemmistä  kansanluokista  kelpaa  vertaiselleen. 

Yhtä  paljon  erehtyisi  jos  luulisi  ahkeran  ja  karkean  työnteon  vähen- 
tävän nuoren  naisen  omaa  naimahalua.  Ei  suinkaan.  Se  on  päin  vastoin 
usein  liiankin  suuri,  jos  saamme  uskoa  puheena  olevien  kuvauksien  teki- 
jöitä. Väkistenkin  on  tytön  naimisiin  mentävä,  kuta  pikemmin  sitä  pa- 
rempi. Se  kuuluu  hyvään  tapaan.  Pidetään  häpeänä,  jos  talossa  on  20 
täyttänyt  tytär,  jolla  ei  ole  kosijaa.  Rippikoulun  tiedetään  antavan  julki- 
sen kelpoisuuden  todistuksen  miehelää  varten,  ja  sen  vuoksi  «työnnetään» 
tytär  kiireimmän  kautta  rippikouluun,  tavallisesti  15  vanhana.  Sieltä  pääs- 
tyä alkaa  tyttärelle  ja  vielä  enemmän  äidille  ahkerat  ja  kestäväiset  hom- 
mat sulhasen  valinnassa,  jos  semmoisia  viljalta  liikkuu,  niinkuin  kyllä  on 
laita  rikkaissa  ja  komeissa  taloissa,  taikka  sulhasen  hankinnassa,  jos  tytär 
on  varattomammasta  talosta  tai  pidetään  rumana  ja  kosijoista  on  puu- 
tetta. Herrasluokissa  kuulee  monasti  kummastelemisia  siitä,  että  semmoiset- 
kin äidit,  jotka  itse  ovat  saaneet  avioliitossaan  kovinta  kokea,  yhtä  hyvin 
näkevät  suurta  vaivaa  saadakseen  oman  tyttärensä  aviosäätyyn.  Samaten 
voisi  kummastella  sitä,  että  kansannaisen  äiti,  varsinkin  se  joka  on  ras- 
kaan   raskaaksi    kuvattua   miniän    iestä  kantanut,  niinkuin  tuhannet  kansan- 

naisista  ovat  tehneet,  että  hänkin  hyvällä  tai  pahalla  tyttärensä  naimisiin 
laittaa.  Mutta  emme  saa  olla  kovin  nopeita  kummastelemaan,  pikemmin 
muistakaamme,  että  niin  toisessa  kuin  toisessakin  säädyssä  vaikuttavat  vuosi- 
satoja vanhat  katsantotavat,  joiden  mukaan  avioliitto  ei  ole  niinkään  paljon 
siveellinen  rakkaudenliitto  kahden  sydämen  kesken,  vaan  enemmän  kauppa- 
sopimus, jonka  solmiamista  seuraa  vissit  edut  sekä  sukuelämän  suhteen 
että  aineellisesti  ja  ulkonaiseen  arvoon  nähden. 

Yhtä  aikaisin  kuin  sulhasien  katsominen,  alkavat  muut  valmistukset  nai- 
misiin —  ainoastaan  Venäjän-Karjalassa  niistä  ei  välitetä.  Nämä  valmis- 
tukset tarkoittavat  yksinomaan  myötäjäisten  hankkimista.  Sillä  myötäjäiset 
täytyy  jokaisella  tytöllä  olla,  ja  kuta  enemmän  sitä  parempi.  Rikkaus  on 
tässä  arvokkaampi  kuin  rakkaus,  eikä  ensinmainitulle  kauneuskaan  vertoja 
vedä.  Poikkeustapauksia  on  kuitenkin  niitäkin.  Rakkaus  joskus  oikeuteensa 
pyrkii;  ulkonaisista  vastuksista  huolimatta  talon  poika  ottaa  köyhän  palve- 
lustytön ja  rikas  talontytär  menee  vaimoksi  köyhälle  miehelle,  vasten  van- 
hempainsa  tahtoa.  Pohjanmaan  vapautta  rakastavammassa  kansassa  sydän 
useammin  valitsee  kuin  Itä-Suomessa,  jossa  morsian  usein  ei  näekkään  sul- 
hastansa ennenkun  vasta  sittc  kun  kaupat  jo  on  kosiomiesten  kanssa  tehty. 

Jos  suinkin  on  mahdollista  pitää  varattomankin  talon  tyttärellä  olla 
oma  kamarinsa  ja  siihen  hän  kokoo  mitä  irti  saapi,  «rikkaammat  julki  ja 
köyhemmät  sekä  julki  että  salaa  vanhemmiltaan,  erittäinkin  isältä,  jota 
vastoin  äiti  usein  avustaa  tytärtään»,  kerrotaan  Ilmajoelta  ja  Lapualta. 
Paitsi  pitovaattcita  ja  liinaisia  vaatteita,  joita  pitää  olla  monet  kerrat  sei- 
nillä ja  aittain  orsilla  rippumassa,  on  toimitettava  sänkyvaatteita  useamman 
laatuisia,  yksinkertaisempia  omaa  tarvetta  varten  ja  arvokkaampia  vieraiden 
varaksi,  monenlaisia  raanuja,  vällyjä,  rekivaatteita  ja  lisäksi  huonekaluja  ai- 
nakin oman  kamarin  täydeltä  ja  jos  talo  on  varakas,  enemmänkin.  Hevo- 
nen rekincen  ja  rattaineen  kuuluu  myös  asiaan,  lampaista  puhumattakaan. 
Kätevät  Pohjanmaan  naiset,  ja  tietääksemme  myös  osa  Savon  ja  Hämeen 
tyttäristä  —  niistä  maamme  osista  i)uuttuu  kuvauksia  nyt  ilmestyneessä 
kirjassa  —  kutovat  ja  neulovat  myötäjäisvaatteensa  itse,  viimemainituissa 
maamme  osissa  teetetään  kuitenkin  verrattain  paljon  palkatuilla  tekijöillä. 
Palvelustytöt  varsinkin  Pohjanmaalla  säästävät  palvelusaikanansa  paljon 
vaatteita  ja  kangasta  ja  asettavat  ne  järjestään  orsille  luhdissaan  ja  aitois- 
saan, joissa,  niinkuin  torpan  tytötkin,  makaavat  kesät  ja  talvellakin  sun- 
nuntaiöisin.     Luhdissa  on  tytöillä  myös  maalattu  pöytäkaappi  laatikkoineen, 

joskus  iso  peilikin.  Ulosvedettävää  sänkyä  hyvine  vaatteineen  ci  milloinkaan 
puutu.  Lisäksi  vielä  aetehittejä»,  «nukkaroiteja»,  «täkänöitä'>,  «taulapeit- 
toja»,  joskus  pienet  vällytkin  —  syntymätöntä  esikoista  varten.  Naimisiin 
jouduttuaan,  melkein  aina  tyhjälle  renki-  tii  työmiehelle,  on  naisella  an- 
saittuna mitä  pieneen  talouteen  tarvitaan,  kun  sen  sijaan  miehellä,  joka 
aina  nauttii  kahden-,  kolmenkertaista  palkkaa  naiseen  verraten,  harvoin  on 
muuta  säästössä  kuin  pyhä-  ja  arkivaattcensa,  arvelee  «Riika»,  päät- 
täen, ettei  palvelustytön  asuntopahanen  «kaikkein  typerämpi  säästöpankki 
olekkaan». 

Tässä  myötäisten  kokoomisessa,  niinkuin  muutenkin  pitopuvun  suh- 
teen, ilmestyy  kansannaisessa  suuri  kilpailemisen  halu  ja  turhamielisyys. 
Karjalan  naisten  kerrotaan  somistelevan  hameensa  ja  liivinsä  silkillä  ja  sa- 
metilla ja  ahkerasti  jäljittelevän  herrasnaisten  värejä  ja  kuoseja;  «Ääni  Kar- 
jalasta» väittää,  että  tumyyritkin,  vaikka  kotitekoisessa  muodossa,  pääsivät 
karjalattarien  suosioon,  kuitenkin  ainoastaan  hyvin  lyhyeksi  ajaksi.  Pohjan- 
maalla yleensä  kuosi  on  yksinkertainen  ja  koristelematon,  sametit  ja  «rim- 
sut»  hyljätään  kokonaan.  Tästä  sanoo  — a  — s:  «Naisten  moitittu  turhamai- 
suus ei  meillä  (Kalajoella)  ilmesty  vaatteiden  koreudessa  ja  muotien  ta- 
voittelemisessa, vaan  niiden  paljoudessa.  —  —  Hyvin  tarkka  on  kansan- 
nainen siitä,  ettei  pukunsa  vaan  ,herraselta^  näyttäisi».  Etelä-Pohjanmaalla 
ja  muutamin  paikoin  muuallakin  on  kuitenkin  jo  melkoisessa  määrässä 
sielläkin  ruvettu  vaatteusta  likentämään  säätyläisten  malliin,  ja  turhamieli- 
syys on  samassa  myöskin  muuttanut  muotoa.  Löytyy  niitä,  varsinkin  si- 
vistyneissä, jotka  ylenkatseellisesti  nauravat  ja  pilkkaavat  kansannaisen  tur- 
hamielisyyttä  ja  koristelemisen  halua.  Hyvän  vastauksen  antaa  heille  «Ääni 
Karjalasta» :  «Ei  kannata  kansan  lasten  tyhmyyksille  nauraa,  kcrnaammin 
niiden  hulluudelle,  joiden  kasvatuksesta  on  nähty  paljon  vaivaa». 

Kansannaisen  päähuvitus  on  tanssi.  Milloin  vaan  aikaa  on,  arki- 
tai  sunnuntai-illoin,  ja  milloin  vaan  huone  jostain  saadaan,  niin  kylän 
nuoriso  kokoontuu  tanssimaan.  Useat  kuvausten  tekijät  valittavat  nuorison 
tansseista  leviävän  paljon  epäsivcellisyyttä.  Ruokottomat  puheet,  rivolau- 
lut,  juominen  ja  ylenmääräinen  tupakin  poltto  tekee  tanssituvan  ilkeäksi 
paikaksi.  «Paljon  on  pahaa,  paljon  sellaista,  jonka  yli  on  huntu  heitet- 
tävä». Monin  paikoin  ovat  isännät  ruvenneet  huonetta  kieltämään  ja  kun- 
nallishallituksetkin panemaan  esteitä  nuorison  tansseille,  mutta  kun  nuoruuden 
ilo  ja    luonnollinen  huvituksen  halu  etsii  tanssista '  tyydytystä,  niin  sitä  on 

ollut  vaikea  ehkäistä.  Parempi  olisi  jos  isännät  huonnaisivat,  että  sivistyk- 
sen ja  siveellisten  käsitysten  kohottaminen  yleensä  mukanansa  toisi  toisen 
hengen  ja  tavan  myöskin  tanssitupaan. 

Tansseissa,  markkinoilla  ja  muissa  kokouspaikoissa  tytöt  ja  pojat  kat- 
selevat toisiaan,  tutustuvat,  ja  ruvetaan  usein  hakemaan  toistensa  seuraa 
muuallakin  ja  useimmin.  Miltei  yli  koko  Pohjanmaan,  monissa  paikoin 
Länsi-Suomea  ja  siellä  täällä  Etelä-Suomessakin  kulkevat  nuoret  miehet 
sunnuntai-  ja  maanantaiöisin  tyttöjen  luona.  Tämä  on  niin  yleinen  tapa, 
ettei  sitä  kukaan  kummeksi.  Yhdessä  vuodessa  voi  tytön  luona  käydä 
kymmeniä  nuoria  miehiä,  siksi  kun  mielehinen  sattuu,  jolloin  toiset  lak- 
kaavat käymästä  ja  etuoikeutettu  ainoastaan  jääpi.  Luulisi  että  tämmöinen 
tapa  matkaansaa  suurinta  siveettömyyttä.  Mutta  sitä  tuskin  voipi  sanoa, 
jos  vertaa  siveydentilaan  niissä  paikkakunnissa,  joissa  kosinnastapa  on  toi- 
sellainen.  Se  kyllä  tapahtuu,  että  nuorelle  vaimolle  esikoinen  syntyy  muu- 
tama kuukausi  häiden  jälkeen,  mutta  sitä  vastoin  harvoin,  että  talontyttä- 
rellä  on  aviottomia  lapsia,  ei  useilla  palvelijain  joukossakaan.  Että  sivey- 
den tunne  kansassa  on  verrattain  puhdas  ja  pilaantumaton  nähdään  siitä- 
kin, että  miestä,  jonka  varmaan  tiedetään  elävän  siveettömästi  ja  jolla  on 
lapsia,  ei  kunniallinen  tyttö  miehekseen  ota,  eikä  hän  nauti  kyläläistensä 
kunnioitusta. 

Itä-Suomessa  kosiminen  tapahtuu  paraasta  päästä  puhemiesten  kautta. 
Nämä  ajavat  komeilla  hevosilla  toisesta  rikkaasta  talosta  toiseen,  kertoen 
päämiehensä  hyviä  ominaisuuksia  ja  mahtavaa  kotia,  kysyen  vanhemmilta 
talontytärtä.  Jos  näiden  kanssa  kauppa  saadaan  aikaan  kutsutaan  tytär  tu- 
paan ja  ruvetaan  hänelle  asiaa  esittelemään;  muussa  tapauksessa  lähtevät 
kosijat  toiseen  taloon  tyttöä  näkemättä.  Otetaanko  vai  ci  kysymyksessä 
oleva  naimatarjous  vastaan  riippuu  ensi  sijasta  siitä,  mitä  aineellisia  etuja 
se  tarjoo.  Enemmän  katsotaan  taloa  kuin  miestä.  «Kerttu»  on  kosimi- 
sista  ja  miehelään  menosta  Karjalassa  tehnyt  tarkan  ja  runollisen  kuvauk- 
sen, jossa  kerrotaan  kaikki  ne  moncnmonituiset  temput  ja  vehkeet,  joista 
jokaisen  naimiseen  menijän  on  vaari  ottaminen.  Uskomaton  on  se  vaat- 
teiden paljous,  lahjat  ja  antimet,  joilla  morsiamen  pitää  vastaisia  sukulai- 
siansa hyvitellä,  niinkuin  hänen  omat  tavaran -keräämismatkan sakin  tutuissa 
ja  tuntemattomissa.  Tupakaisissa,  naittajaisissa,  läksiäisissä,  häissä  — 
kaikki  eri  tilaisuuksia,  joita  vietetään  vuoroin  morsiamen  vuoroin  sulhasen 
kodissa  —  syödään  ja  jTiodaan,  iloitaan,  annetaan  ja  saadaan  tavaraa,  suu 

reksi  osaksi  morsiamen  kustannuksella.  Morsian  itse  elää  tämän  aikaa  ali- 
tuisessa huumauksessa,  joka  tuskin  jättää  tDaa  ainoallekaan  ajatukselle  tai 
tunteelle  sulhastansa  kohtaan. 

Suurin  osa  tyttäristä  tulee  miniöiksi  miehensä  kototaloon.  Nyt 
vasta,  astuttuansa  uuden  katon  alle,  alkaa  elämä  näyttää  nuorelle  nai- 
selle totisimpia,  tukalimpia  puoliaan.  Niin  pian  kun  oman  kotitalon 
väestä  ja  sukulaisista  viimeinen  kuorma  on  lähtenyt  häätalosta,  uuden  ko- 
din kartanolta,  saa  nuori  vaimo  kokea  mille  sijalle  hän  on  tullut.  Jos  ta- 
lossa on  miniöitä  ennestään,  saa  hän  oltavakseen  äärimmäisen  sijan  oven- 
suun vieressä.  £i  monta  päivää  kulu  ennenkun  hän  ymmärtää  miksi  van- 
hempi miniä  surulliselta  näytti,  kun  hän  oli  «kaivon  sijaa  katsomassa». 
Hän  tulee  nyt  kaiken  muun  väen  käskyläiseksi.  Karjan  hoitajana,  palve- 
lijain apuna,  emännän  apulaisena,  vettä  kantamassa  pitää  hänen  olla  ai- 
kaisesta aamusta  myöhäiseen  iltaan.  Ja  kun  hänelle  esikoinen  syntyy,  niin 
se  on  kaikkien  tiellä,  hän  ei  jouda  sille  antamaan  hoitoa,  se  saa  väliin  tunti- 
kaudet itkeä  tuutissaan.  Vaikka  vaimo  olisi  kuinkakin  suuren  omaisuuden 
tuonut  taloon,  siitä  hän  tuskin  jälkiä  näkee.  Hän  on  köyhä  kuin  taivaan 
lintu,  miehen  ja  appivaarin  takana  on  kaikki  mikä  hänen  omaansa  kerran 
oli.  Kun  muassaan  tuomat  vaatteensa  loppuun  kuluvat,  niin  vaikea  on  uusia 
saada.  Samassa  kohtalossa  näkee  hän  toistenkin  miniäin  elävän.  Raskas, 
vaivaloinen  iyö^  suru  ja  rakkauden  puute  —  miehensäkin  usein  kohtelus- 
saan vaimoansa  vastaan  noudattaa  muun  talonväen  esimerkkiä  —  painaa 
ennen  pitkää  leimansa  hänen  kasvoihinsa  ja  koko  hänen  olentoonsa.  «Kan- 
sannaisista enimmät  heti  naimisiin  tultuaan  kadottavat  hilpeytensä,  surkas- 
tuvat, kuihtuvat  ja  ennen  aikaansa  vanhentuvat  sekä  terveytensä  puolesta 
sortuvat»,  sanoo  yksikin  kuvauksien  tekijöistä. 

Ne  naiset,  jotka  talonemänniksi  pääsevät,  saavat  verrattain  paremmat 
oltavat,  mutta  emäntänäkin  kansanvaimo  vielä  useasti  saapi  luonnottomien 
olojen  alaisena  kärsiä.  Työtä  täytyy  tehdä  usein  enemmän  kuin  yhdelle  ih- 
miselle on  mahdollista,  olla  aisoissa  hiljan  ja  varhain  ja  ilman  työtänsä 
ja  asemaansa  vastaavia  oikeuksia.  Kaikki  puheena  olevien  kuvauksien  te- 
kijät yksimielisesti  osottavat  kansannaisen  vielä  ylehensä  olevan  miesten 
orjuudessa.  Mies  yksin  määrää  kaikki  asiat,  sekä  uiko-  että  sisäpuolella 
tuvan  seiniä.  Tämä  sekä  naimattoman  että  naidun  vaimon  holhonalainen 
asema  ei  ainoastaan  ole  hänelle  itselleen  raskas  ja  hänen  kehitystään  eh- 
käisevä,   vaan    se    sen  ohessa  vaikuttaa  suorastaan  pahaa,  ci  yksistään  hä- 

nccn  itseensä,  vaaii  koko  sukuun.  Yksi  näistä  paheista  on  yleisesti  tun- 
nettu ja  viimeaikoina  syyllä  moitittu  «kotivarkaus»,  tuo  emännän,  tyttärien 
ja  poikain  tapa  salaa  isännältä  koota  ja  myödä  talon  tuotteita  ja  niistä 
saaduilla  rahoilla  hankkia  itselleen  vaatetta  ja  muita  tarpeita.  Tämä  epä- 
rehellinen, kansan  siveellistä  oikeudentunnetta  turmeleva  tapa  on  suoranai- 
nen seuraus  siitä,  että  laki  ja  katsantotapa  kieltää  aviovaimolta  oikeuden 
ottaa  osaa  aviopuolisojen  «.yhteiseny^  omaisuuden  hallitsemiseen.  Katsanto- 
tapa on  kuitenkin  tässä  kaksipäinen :  toiselta  puolen  se  heti  vihkimisen  jäl- 
keen siirtää  kaiken  vaimon  omaisuuden  miehen  käteen,  toiselta  puolen 
se  tuota  salaista  tavaran  kauppaa  ei  pahana  pidäkkään.  «Omastaanhan 
ottaa«  on  nimittäin  kansan  tapana  sanoa,  kun  kerrotaan  toisen  taikka  toisen 
emännän  puhuttua  pahetta  harjoittavan. 

Ainoastaan  Venäjän  Karjalassa  sanoo  Meriläinen  naisella  olevan  hel- 
pomman aseman.  Siellä  mies  hoitaa  metsästystä,  kalastusta  ja  kauppaa, 
ja  vaimo  on  talon  haltija.  Kun  paikottain  Pohjanmaalla  miehen  edustus- 
valta niin  pitkälle  ulottuu,  että  isäntä  itse  pöydässä  vieraille  kahvikuppiin- 
kin kaataa,  emännän  takan  pielessä  nöyränä  vartoessa,  niin  Venäjän-Kar- 
jalassa isäntä  itse  teet  vieraillensa  keittäköön  ja  vaivan  nähköön,  jos  niille 
mitä  tarjota  mielii.  Onpa  kuitenkin  paikkoja  semmoisiakin,  —  esimerkkiä 
mainitaan  Itä-Pohjanmaalta  —  joissa  miehet  ja  naiset  ovat  yksituumaisia, 
joissa  miehellä  ja  vaimolla  on  totinen,  rakkauden  jalostama  vapaus  mo- 
lemmin puolin,  «ja  ainoastaan  niitä  perheitä  hyvyys  ympäri  piirittää»,  saa- 
tamme Heikki  Meriläisen  kanssa  sanoa. 

Luonnollista  on,  etteivät  puheena  olevat  kuvaukset  kansannaisen  elä- 
mästä anna  siitä  tyhjentäviä  tietoja.  Saattaahan  yksi  ja  toinen  kohta  niissä 
olla  erehdyttävä,  löytyyhän  tietysti  paikkakuntia  ja  seutuja,  joissa  kansan- 
naisen elämä  enemmän  tai  vähemmän  poikkeaa  siitä,  mitä  näissä  on  esi- 
tetty. Mutta  sen  verta  on  selvää,  että  sivistyksen  työllä  vielä  on  paljon 
tehtävää  kansannaisen  elämässä,  että  hänen  tilan :a  perheessä  ja  yhteiskun- 
nassa vielä  on  siksi  alhainen,  että  se  tarvitsee  tuntuvaa  kohotusta.  Eikä 
suinkaan  hänen  itsensä  vuoksi  ainoastaan,  vaan  koko  sen  sukukunnan  täh- 
den, jonka  kasvattajana  hän  on.  Kansannaisen  tilan  selvittäminen  ja  hä- 
nen asemansa  parantaminen  ei  siis  suinkaan  yksinomaan  ole  naisasia,  se 
on  kansanasia  ja  semmoisena  käsiteltävä. 

Että  monta  kansannaista  maassamme  on  hereillä,  sitä  muun  muassa 
osottavat    nyt   puheena  olleet  kuvaukset,  ja  että  vielä  useampia  on  herää- 

maisillaan,  ci  ole  tuntematonta  niille,  jotka  kansan  parissa  ovat  olleet. 
Selviä  valon  enteitä  näemme  esimerkiksi  siinä  hartaassa  halussa,  millä 
kansan  tyttäret  kiirehtivät  osallistumaan  heille  tarjotusta  opetuksesta  mei- 
dän yhä  kasvavissa  kangas-  ja  käsityökouluissamme.  Ei  ole  myöskään 
harvinaista,  että  talonpoikaistytöiltä  tulee  yksitybiä  kirjeitä,  joissa  kysellään 
tietoja  ja  neuvoja  miten  päästäisiin  suuremman  sivistyksen  osallisuuteen. 
Missä  vaan  antajia  on,  ei  siellä  ottajia  puutu. 

Lucina  Hagman. 


Suomenkielen  kansanjohdannaisista. 

II. 

Edellisessä  lueteltuja  kansanjohdannaisia  ci  ole  mukavasti  käynyt  so- 
vittaminen mihinkään  eri  merkitysryhmiin.  Sen  sijaan  tästä  eteenpäin 
seuraa  esitettäväksi  kansanjohtoisia  sanoja,  jotka  voi  ryhmitellä  eri  käsite- 
ryhmiksi,  mitkä  useinkin  kuvaavat  kansan  sivistjrsasteen  lainan  vastaan  ot- 
taessaan, sillä  useinhan  nuo  kansanjohdon  muodostettavina  olleet  sanat 
ovat  lainattuja  sivistyssanoja. 

Koska  nykyiset  ristimäni  m  emme  ovat  vierasta  alkuperää,  niin- 
kuin ne  enimmäksi  osaksi  jo  monet  vuosisadat  ovat  olleet,  on  luonnollista, 
että  ne  miltei  etusijassa  ovat  joutuneet  rahvaan  johto-opin  alaisiksi.  Tä- 
män seikan  jo  Reinholm  vainaja  huomautti  teoksessaan  Om  Finska  Folkets 
for  dna  hedniska  dop  och  dopnamn.  Hls.  1853.  Niin  arvelee  hän,  että 
nimet  Manu  (Emanuel),  Manni  (Maunu)  ovat  liittäytyneet  pakanallisiin  hal- 
tiain  nimityksiin.  Olihan  sangen  mukavaa  omiin  käsitevaroihinsa  yhdis- 
tellä tämmöisiä  kristinuskon  tuomia  uusia  nimiä,  kun  ennestään  tunnettiin 
^Manulan  neiti,  maan  tyttö,  Pohjan  tyttö,  viljaneiti»  (Ktr.  II:  350),  kun 
kalman  sanoissa  loittiin:  «Jos  oot  Manni  maasta  noussut,  Manni  maasta, 
peikko  pellosta,  Manni  maahan  painukohon»  j.  n.  e.  Kalevalassa  esiinty- 
vää, Neitsyt  Maariata  tarkoittavaa  nimeä  Marjatta  näyttää  hän  myöskin  pi- 
tävän   alkuperäisenä    marja  sanasta   johdettuna  nimenä,  jota  runotarinassa 

on  kiiytetty  tuon  ihmeellisen  marja-sikeytymisen  vuoksi  Maaria  emosen 
nimenä.  (Luultavampaa  kuitenkin  on,  että  Marjatta  on  sekamuoto,  synty- 
nyt ruotsalaisesta  Mariet  (Margit)  ja  suomalaisesta  marja.  Yhtyminen 
marja-sanaan  on  sittemmin  vaikuttanut  mainitun  sikeämistarinan).  —  Heika^ 
jota  muistellaan  Ritvalan  Helkavirsissä  ja  Kantelettaren  «Helka  vaimo  hem- 
piätär»  säkeissä,  on  hänestä  niin  ikään  alkuansa  suomalainen,  jonka  rah- 
vas myöhemmin  on  yhdistänyt  itäroo  m  alaiseen  Helena- nimeen.  Yleistä 
selitystä,  että  Helka  on  syntynyt  ruotsalaisesta  Helga^  pitää  hän  vääränä. 
Suomalaiset  ovat,  arvelee  hän,  helpommin  muistiinsa  teroittaakseen  vieras- 
peräisiä sanoja  muunnelleet  niitä  omien  äänneyhtäläisyyttä  tarjoovien  sa- 
nojensa kaltaisiksi.  Siten,  sanoo  hän,  on  Anna  nimestä  saatu  Ansa 
(paula),  Danielista  Tanu  (tanu  =  valkoinen  naispäähine),  Gregoriuk- 
sesta  Korjus  (kasan  alimmainen  kivi  t.  pinon  alimmainen  puu),  Nata- 
liasta Talja  (parkitsematon  nahka) ,  Urbanuksesta  Urpu  (joka  niinkuin 
tunnetaan  merkitsee  koivun  t.  lepän  hedelmäterttua).  Seuraavia  Georg- 
nimen  suomalaisia  muodostelmia  Yrkä^  P>yÄ,  Yrjö^  Yrjänä  pitää  hän 
niinikään  alkusuomalaisina,  syystä  että  ne  ilmaantuvat  kansan  puheessa  ja 
runossa  mikä  minäkin  appellatiivina  (mies,  sulho,  karhu,  mörkö).  Tässä 
ei  kuitenkaan  tilaisuus  salli  minun  esittää  missä  määrin  omat  mielipiteeni 
yksityiskohdissa  poikkeevat  Reinholmin  mielipiteistä.  Olkoon  vaan  sanottu, 
että  yleensä  hyväksyn  hänen  ajatustapansa.  Esitän  ainoastaan  muutamia 
rahvaanomaisia  nimenmuodostelmia  lisäksi. 

Niinkuin  tiedämme,  vastaa  muutamissa  murteissa  ruotsalaista  Sigfrid 
nimeä  muoto  Sipi;  se  yhtyy  yleisesti  tunnetun  linnun  nimeen  sipi  (Totanus 
hypoleucus),  jonka  nimen  toisintomuoto  on  sipitillus.  Se  sopii  sitä  parem- 
min ihmisnimeksi,  kun  alkuperäisistäkin  nimistämme  monet  olivat  «lintu- 
peräisiä»,  esim.  Kokko  (—  kotka) j  Joukahainen  (=  joutsen). 

Edelleen  puhuaksemme  ristimänimistämme,  mainitsen  vielä  muuta- 
mia. Panun,  tulenhaltian,  nimeen  yhtyy  Länsi-Suomen  Panu  (=  Basi- 
lius),  joka  esiintyy  esim.  sananlaskussa:  «Vielä  Urpukin  urajaa,  vielä  Erk- 
kikin inuu,  ei  Panunkaan  pahaa  tekisi».  (Karjan  rehu  näet  toukokuun 
lopussa  näiden  nimipäivien  tienoissa  olisi  kyllä  vieläkin  hyvä  olemassa,  — 
ei  tosin  noiden  autuaiden  tarpeeseen,  vaikka  siltä  näyttäisi).  —  Teppo  on 
yhtä  kuin  Stefanus.  Mutta  sillä  on  myytillinenkin  merkityksensä  Matka- 
Teppo^  «tiejumala»,  ja  sen  välittämänä  muastumana  lienee  ihmisnimi  Teppo 
pidettävä.     Mainittakoon  myös  Ilmarinta  =  Ilmari  (Karj.  run.);  vrt.  rinta. 

Valpuri  1.  Vappu  on  Karjalassa  Varpu^  joka  sana  myöskin  mer- 
kitsee meidän  pensasmaisten  kangas-  ja  suokasvien  varsia  ja  lehtipuiden 
hienoja  oksia  ja  versoja.  Varpu  on  myös  yhtä  kuin  varpunen.  Niin- 
muodoin tuo  karjalainen  tytön  nimi  on  kaksinkertainen  kansanjohdannainen 
ja  kumpaiseenkin  sivumcrkitykseensä  nähden  sangen  luonteva  kansanjohdan- 
nainen, sillä  niin  eläin-  kuin  kasvikuntakin  -ovat  monissa  kansoissa  tarjon- 
neet miltei  mieluisimmat  nimiaiheet.  —  Liisa,  varsinkin  nuori  Liisa,  on 
Etelä-Pohjanmaalla  Littu;  mutta  littu  1.  litukka  on  myöskin  nimenä 
muutamien  kasvien  litteällä  siemenkodalla  eli  palolla.  —  Lopuksi  saakoon 
tässä  sijansa  naisnimi  Oleksranta^  joksi  Aleksandra  muutetaan  Sortava- 
lan seutujen  kreikanuskoisessa  väestössä.     Vrt.  ranta. 

Eräs  Lappajärven  mies  kertoi  minulle  kerran  pilasadun,  jonka  ku- 
jeellisena  sankarina  esiintyi  muudan  Haans  Pinnari,  Oudolta  tuntui  tuo 
ruotsalainen  etunimi  ilmestyessään  siksi  hyvän  kielipaikan  kertomuksessa, 
jonka  vuoksi  epäilin  sen  alkuperäisyyttä.  Pian  selvenikin,  että  Haans  Pin- 
nari, tuo  vanha  vekkuli,  oli  niin  kertojalle  kuin  minuUenkin  tehnyt  soman 
kepposen  jo  nimelläänkin.  Haans  Pinnari  näet  olikin  vaan  hampspin- 
nare  (köydenpunoja),  muukalainen  kulkuri,  joka  meidät  suomalaiset  oli 
silmänkääntäjätempullaan  pettänyt. 

Yhteydessä  ristimänimien  kanssa  otettakoon  puheeksi  sukunimet- 
kin,  joihin  tietysti  kansanjohdanto  yhtä  kernaasti  käy  käsiksi  kuin  edelli- 
siin, jos  ne  syystä  tai  toisesta  ovat  vaikeat  oppimattoman  tajuta  tai  lau- 
sua. Niinpä  muukalaiset  herrassukunimemme  usein  saavat  muukalaisuu- 
tensa kostoksi  hullunkurisia  jopa  ilkeitäkin  muotoja  suomalaisen  suussa. 
Muutamia  esimerkkejä  jo  ennen  mainittujen  lisäksi.  Arvoisan  Alopaeus- 
suvun  jäseniä  sanotaan  paikkapaikoin  Itä-Suomessa  Alapbksyksi.  Kettus- 
parka,  jos  tämän  tietäisit,  kai  haudastas  haamuna  nousisit  kostamaan  her- 
jaajoille!  Mutta  kuolleet  ovat  sopuisat.  —  Grotenfelt  on  Savon  mur- 
teessa RuoUnvältHy  ikäänkuin  joku  ruotsalaisuuden  peltoa  viljavaksi  muok- 
kaava aura  —  honny  soit  qui  mal  y  pense!  —  Pohjanmaalla  on  Alajär- 
ven pitäjässä  muudan  talo  Nelimarkka.  Nimen  sanotaan  lähteneen  saksa= 
laisesta  Neumark.  Jos  siinä  on  perää,  on  edellinen  muoto  kansanjoh- 
dannainen eikä  huonoimpia.  —  Savossa  oli  ennen  Putilofifin  teollisuuslai- 
toksissa muudan  kirjanpitäjä  Bogomoloff.  Hänen  nimensä  kuului  kan- 
san suussa  FohmelOy  kentiesi  vallan  syyttömästi.  —  Viipurin  seuduilla  löy- 
tyy talonpoikainen  suku  Potinkara^  joka  ei  ole  muuta  kuin  vanha  Botne- 

kari  =  Pohjalainen.  Lienee  ennen  muinoin  Vii[)urin  linnueesta  kansaan 
joutunut.  Savossa  kansaan  kulkeutunut  suku  Schadewitz  kuuluu  nykyi- 
sin Kalvitsa^  siksi  muodostunut  kielen  /i/r-päättcisten  sanojen  mukaisesti. 
—  Vaan  uurteessa  siemyt:  Berghäll  on  suomeksi  —  tokko  pilkoillaan 
vai  bona  fide  en  ota  ratkaistakscni  —  Perkele  l 

Kansan  johto-opin  harjottacssa  näin  kiusallisia  kepposia  tosiaan  teki 
simme  viisaasti,  jos  kielontaitamatonta  eksyttävät  vieraat  sukunimemme 
muuttaisimme  suomalaisiksi.  Eräs  tunnettu  tutkija  onkin  hyvän  sään  ai- 
kana sukunimestään  muodostanut  kirjailijanimensä  Jännes^  ettei  vaao  ku- 
kaan tekisi  hänestä  jänestä,     Kelpaisihan  tuo  muillekin  osviitaksi ! 

Ei  olisi  vaikea  jatkaa  tämmöistä  vertailua  lainattujen  nimien,  varsin- 
kaan ristimänimien,  alkuperäisten  ja  jälkisyntyisten,  todellisten  ja  teennäis- 
ten muotojen  välillä  miltei  loppumattomiin  saakka;  jonka  vuoksi  siirryn 
paikannimiin,  osottaakseni  mitenkä  niissäkin  vierasperäiset  taikka  omat 
joko    vanhentuneet  tai  hämäräperäiset  sanat  ovat  yhtyneet  omiin  sanoihin. 

Marstrand  esiintyy  joskus  (esim.  Lönnrotin  Mehiläisessä),  en  tällä 
kertaa  voi  sanoa  tokko  jonkun  oppineen  vai  kansan  itsensä  muuntelemana, 
muodossa  Mastoranta;  Hernösand  muodossa  Hernessanta  (Etelä*Pohjan- 
maalla);  Upsala  muodossa  Upsalo  (esim.  1674  v:n  virsikirjassa). 

Kaukaisempien  ulkomaan  paikkojen  nimiä  on  niinikään  joitakuita 
suomalaisia  kansanjohdannaisia. 

Semmoisena  mainitsen  avk^im^i  Jerusalmi  (vrt.  salmi),  joka  kreikka- 
lais-roomalaistakin  muotoaan  varten  Hierosolyma  oli  kansanjohdon  vali- 
messa käynyt;  vrt.  U^o^  pyhä. 

Varmaankin  on  itsekutakin  asiaa  tarkemmin  miettimätöntä  kummas- 
tuttanut lukiessaan  Pispa  Henrikin  ja  Lallin  virressä: 

«Kaks  oli  pyhä'ä  miestä, 
kaksi  kansan  ruhtinasta, 
ristiveljea  jaloa, 
yksi  kasvoi  Kaalimaassa^ 
varttui  maalla  vierahalla, 
toinen  Ruotsissa  yleni: 
joka  kasvoi  Kaalimaassa 
se  kasvoi  kananitiunilla, 
joka  Ruotsissa  yleni, 
se  Ruotsin  sianlihoilla». 


Suomenkielen  kansanjohdannaisista,  8l 


Että  Eirikki  ritari,  Ruotsin  kuuluisa  kuningas,  yleni  omassa  kotimaas- 
saan se  tietysti  ei  ole  mitenkään  omituista;  mutta  «herra  Heinrikki»  Kaa- 
limaassa —  miten  se  on  ymmärrettävä?  Kaalimaa  on  Gaeli  n  m  aa  (I. 
Wales),  Suomen  ensimmäisen  apostolin  syntymämaa.  Jos  kohta  Kaalimaa 
on  äänteellisesti  muodostunut  gael  sanasta,  niin  ei  se  kuitenkaan  näytä 
olevan  vapaa  kansan  toisin-selityksestä,  sillä  ilman  tämmöistä  taipumusta 
se  varmaankin  kuuluisi  Kaalinmaa, 

Saman  tien  maininnen  toisenkin  suomalaisen  muodostelman,  joka  on 
samaa  alkuvartaloa  kuin  gael.  Agricola  nimittää  U.  Testamentissaan  (kts. 
Kielettärestä  Ahlqvistin  kirjoitusta  Agricolan  kielestä)  Italiaa  nimellä  Vai- 
linmaa  1.  Vaaiinmaa,  Kumpaisenkin  perijuuri  on  saksalainen  VVale  (= 
Gale)  Gallialainen,  josta  nykyissaksalainen  w  ä  1  s  c  h,  ruots.  v  ä  1  s  k  =  ro- 
maanilaisperäinen,  sekä  VVälschland,  Välskland  =  Italia.  Edellinen 
Agricolan  käyttämistä  muodoista  Vallinmaa  on  tavallaan  sekin  kansanjoh- 
dannainen, joka  nojautuu  suomenkielen  lainasanaan  valli.  — 

Kantelettaressa  (III:  59)  esiintyy  Tanskan  nimenä  omituinen  sana 
Tanumartti,  Alkuperäisestä  muodostaan  äännelakien  mukaan  muunneltuna 
olisi  mainitun  maan  nimi  Tam markki.  Tanumartti  on  siis  rahvaanjoh- 
dannainen.     Ties  minkämoista  tanupää  Marttia  lienee  ajateltu!  — 

Eräässä  kohden  Suomen  historiaansa  (s.  36,  muist.  5)  mainitsee 
Kajaani  Venäjän  Karjalassa  Kiiovaa  kutsuttavan  Kiijoeksi^  joka  nimi  hä- 
nestä näyttää  olevan  lyhennetty  Kivijoesta.  Tätä  Kiiovan  suomalaista  ni- 
meä pitää  hän  jonkinmoisena  todistuksena  «suomalaisten  muinaisesta  elan- 
nosta etelässä;  ja  mahdollisesti  Kiiovan  kaupungin,  niinkuin  nimenkin,  Suo- 
malaisilta kaikkian  ensimmäisen  alkunsa  saaneen».  Niin  pitkälle  ei  ollut 
tarvis  mennä.  Venäläisvallan  kuuluisa  emokaupunki,  pyhä  Kiiova,  väikkyy 
Karjalaisenkin  mielikuvituksessa  hyvin  elävänä.  Helpostihan  semmoinen 
usein  puheena  pidetty  nimi  saattaa  kotoisiin  sanavaroihin  liittäytyä,  varsin- 
kin kun  muistamme,  että  Karjalan  kielessä  «joki»  taipuu:  jogi  joven; 
j ovessa  j ovesta  j.  n.  e.  —  Lopuksi  mainittakoon  tässä  kansannimi 
Turkki  ja  siitä  saatu  maannimi  Turkinmaa^  jotka  myös  tuntuvat  kansan- 
johdannaisilta. 

Kotoisista  vierasperäisistä  nimistämme  mainittakoon  esim.  Herttonai- 
nen  (=  Härtonäs,  Helsingin  p:ssä),  Firkkinäinen  (=  Birknäs,  Kokemäellä), 
Nätnppinäinen  (=  Nämpnäs,  Närpiössä),  jotka  seuraavalla  tavalla  ovat  suo- 
malaistuneet.    Alkuperäisinä  nämä  nimet  sisäisissä  paikallissijoissa  kuuluvat 

Härtonäsissä,  Birknäsissä,  Nämpniisissä.  jotka  muodot  likipitäin  ovat  yhtä 
kuin  Herttonäisissä,  Pirkkinäisissä  j.  n.  e.  Siis  oli  vaan  lyhyt  askel  täm- 
möisten sanojen  sovittamiseen  -J^-vartal öisiin  paikannimiimme,  semmoisiin 
kuin  Karinainen^  Männäinen^  I kalinen ^  Jokioinen^  Joroinen^  Kuhmoinen  j. 
n.  e.,  jotka  kielessämme  ovat  niin  yleisiä. 

Lohjalla  oleva  vanha  historiallinen  kartano  Gerknäs,  ennen  Ge- 
rickenäs,  Girckenäs  (Jesp.  Matinp.  Krus),  joka  on  nimensä  saanut 
keskiaikana  meilläkin  käytetystä  miehennimestä  Gericke^  on  suomeksi  muo- 
dostunut Kirkniemi^  liittyen  siis  kirkko  janaan. 

Alkuperäiset  suomalaisetkin  nimet  ovat  kielitunteelle  himmettyään 
vaihtuneet  toisiksi. 

Niin  oli  Ulvilassa  oleva  Karanluoto  ennen  Karmaluoto;  Taivas- 
salo kentiesi  alkujaan  Toi  von  s  ai  o,  päättäen  semmoisista  vanhoista  kirjoi- 
tusmuodoista kun  Toifvesalo,  Töfvensalo  y.  m.;  Tottijärvi^  niinkuin 
toisinaan  vielä  nytkin,  Totkijärvi  j.  n.  e. 

Ohimennen  voimme  myöskin  huomauttaa  muutamia  ruotsalaisen  kieli- 
aistin  muuntamia  kotimaisia  paikkain  nimiämme. 

Siestarjoki,  nykyjään  nimitetty  Rajajoeksi,  joka  erottaa  etelä- 
osan Viipurin  lääniä  Inkeristä,  kuuluu  ruotsinkielisen  suussa  Systerbäck^ 
(ven.  myös  Cecipa  —  sisar),  vaikka  nimen  alkuosana  on  siestar  (musta 
viinimarja),  joka  pensas,  miten  muudan  sen  nimiä  «ojukka»  osottaa- 
kin,  etupäässä  viihtyy  jokien  ja  ojien  höysteisissä  rantatörmissä.  —  f^aga^ 
vapaaherraisen  Boije  suvun  kartano  Janakkalassa,  on  nimensä  saanut 
likellä  kartanoa  olevasta  vuoresta,  nimeltä  Hakoistcn  linna,  jossa  en- 
nen sanotaan  linnan  Olleenkin;  ruotsalaisen  hage  sanan  kanssa  se  siis 
kyllä  ei  ole  yhteydessä,  vaikka  tästä  sanasta  onkin  syntynyt  useita  Haga- 
nimiä.  —  Omituinen  kylän,  rautatieaseman  ja  joen  nimi  on  Hindhdr  eli  en- 
nen Hindehär  (Porvoon  pitäjässä),  jota  seudun  suomalaiset  sanovat  H  in  t - 
haaraksi.  Varmaankin  on  jälkimmäinen  alkuperäinen,  sillä  kovin  outo 
olisi  «Naarashirvenkarva»  paikannimeksi.  Mutta  mitä  Hinthaara  voisi  olla 
sitä  on  vaikea  sanoa.  Ehkä  Hintun  (s.  o.  Heikin)  jokihaara?  Hint- 
haara-joki  on  näet  muudan  Mäntsälän  joen  olkajokia.  —  Pitäjännimi  Suon- 
nejoki  on  hyvin  yleisen  vääristyksen  alaisena.  Siitä  näet  on  tehty  Suo- 
nenjoki^ johon  muunnokseen  on  syynä  sikäläisen  väestön  veltto  ääntämis- 
tapa «Suonejoki». 

Herrasmiesten    tahallisesta  kaunistelun  harrastuksesta  ovat  semmoiset 

uudismuodostelmat  syntyneet  kuin  Lempisaari^  kansankielessä  Lemunsaari 
{=  Lemsjöholm),  tunnettu  herraskartano  Lounais-Suoaiessa,  ja  Perheniemi^ 
oikeastaan  Pärhäniemi^  Iitissä. 

Tässä  voinee  puheeksi  ottaa  nuo  kansanoppinciden  jopa  kirjallisesti- 
kin sivistyneiden  päässä  niin  usein  kummittelevat  outojen  paikkain  nimien 
selitykset,  joita  joka  pitäjässä  saapi  kuulla.  Pitäjänkertomuksissa  ja  Mui- 
naismuistoseuran  kihlakuDtaesityksissä  niitä  tapaa  viljalta. 

Mainitkaammepa  joitakuita. 

Karkun  pitäjän  nimestä  käypi  kansassa  seuraava  tarina:  «Kerran  ko- 
vana sodanaikana  karkasi  tänne  väkeä  vihollista  pakoon.  He  rakensivat 
kylän,  jonka  kutsuivat  Karkurien  kyläksi  eli  Karkun  kyläksi.  Kylästä  sai 
ajan  kuluessa  koko  pitäjä  nimensä».  (Suomi  II,  2,  s.  129).  Sanalla 
k  arkku  on  kuitenkin  suomenkielessä  useita  merkityksiä,  esim.  tulusrauta, 
puu-  eli  lautalatomus,  jotka  tavalla  tai  toisella  ovat  voineet  antaa  paikka- 
kunnalle nimen.  -  Ruoveden  nimestä  kerrotaan:  «Kun  Lappalainen  poi- 
kinensa kerran  söi  Däillä  vesillä  pyydettyjä  kalojansa,  istui  ruoto  pojan 
kurkkuun.  Lappalainen,  kiskoessaan  ruotoa  pojan  kurkusta,  sanoi:  ruo- 
t  o  isiä  p  a  kalat  näissä  vesi^ssä  ovatkin;  kutsuttakoon  järvet  täällä  tästälä- 
hin ruoiovesiksi!  —  josta  sitten  on  tullut  Ruovesin,  (Suomi  II,  2,  s.  147). 
—  Kihniön  kylä  Peräseinäjoella  sanotaan  olevan  Ilmajoen  emäasutus,  josta 
sitten  viljelys  on  levinnyt  Ilmajoen  varsille.  Kerran  kun  seitsemän  Kih- 
niön poikaa  tuli  Ilmajoelle  asuntoa  etsimään,  niin  tapasivat  Kyröläisiä, 
jotka  myös  yrittivät  aluettansa  tännepäin  levittämään.  Kyröläiset  kysyivät 
tulokkailta,  millä  asialla  he  olivat  kulkemassa,  johon  vastattiin:  «tulimme 
ilman  jokia  katsomahan»,  josta  sitten  Seutukin  sai  nimensä.  (Suomi  II, 
9,  s.  164).  Ilmeistä  on,  että  koko  tarina  on  tuulesta  temmattu  mitä  ni- 
men alkuperään  tulee,  ja  lisäksi  verraten  uusikin.  Sillä  Ilmajoki  pitäjän 
nimenä  tuskin  lienee  kuinkaan  vanha.  Alkujaan  se  lienee  vaan  jokea  tar- 
koittanut, jota  vastoin  asutuksen  nimenä  oli  Ilmola  (Ilmoila),  niinkuin  pi- 
täjän nimi  vielä  nytkin  ruotsinkielessä  kuuluu.  Näiden  nimien  todellisena 
alkuperänä  pitäisin  omasta  puolestani  muinaista  miehennimeä  Ilma  1.  Ilmo^ 
jonka  niminen  henkilö  ensiksi  lienee  seudulle  sijoittunut.  —  Ylistarossa  on 
siitä  läpijuoksevan  Kyrönjoen  sivuhaarana  pieni  ojelma  nimeltä  Kitinoja]^ 
sen  luona  samanniminen  kyläryhmä.  Paikasta  on  seuraava  tarina:  «Kun 
Ilmajokelaiset,  jotka  suurilla  veneillä  kulkivat  Kyrön  kirkolla,  kun  ennen 
pitivät    yhteistä    kirkkoa    Kyröläisten    kanssa,  paluumatkalla  kirkolta  olivat 

tulleet  välillä  olevien  koskien  sivuitse,  niin  he  lepäsivät  mainitun  ojan  koh- 
dalla ja  pitivät  siinä  jonkinlaisen  jumalanpalveluksen  kiitokseksi  onnellisesta 
matkasta.  Siitä  sai  paikka  nimekseen  Kiiiosoja  eli  Kiiiinojaj».  (Suomi  II, 
9,  s.  173  seur.)*  Nykyjään  kutsutaan  sitä  Kitinojaksi,  entisestä  muka  vää- 
rennetyllä nimellä.  —  Asian  laita  lienee  kuitenkin  semmoinen,  että  paikka 
jostakin  syystä  on  nimitetty  jonkun  Kitti-niqnisen  henkilön  mukaan.  Tämä 
Kitti  saattaa  silloin  olla  joko  alkuperäinen  suomalainen  taikka  lainattu 
muukalainen  nimi.  Onkin  vielä  paikkapaikoin  käytännössä  vanhanaikainen 
naisnimi  Kitti  (=  Kirsti  1.  Kirstinä),  joka  sekin  sisältää  kansanjohdannaisen, 
sillä  «kitti»  merkitsee  myös  keltavästäräkkiä.  —  Iin  pitäjän  alueella  on  Oi- 
järvi-mwmtv\  paikka.  Sinne  kuuluvat  ensimmäiset  asukkaat  tulleen  Savosta. 
Kauvan  olivat  siirtolaiset  maita  mantereita  haihatelleet  itselleen  aasunmaata 
arvaellen».  Vihdoin  viimein  oli  heidän  eteensä  auennut  vihriäinen  seutuja 
järvi  sen  keskellä.  Ihastuksissaan  olivat  vaeltajat  huudahtaneet  nuo  nimeksi 
tulleet  sanat:  «oi,  järvi!»,  aivan  samoin  kuin  muinen  Xenofonin  soturit: 
vid^dXarta,  d-dXattah  kun  heille,  monet  vastukset  kestettyään,  vihdoin 
siinsi  Pontosmeren  aukeat  ulapat.  —  Vaan  proosaan!  Nimen  alkuosa  oi 
ei  liene  muuta  kuin  ojo,  joka  esiintyy  esim.  Ojoisten  kartanon  nimessä 
(ruots.  Ois)^  taikka  sitten  tavallinen  oja  sana.  —  Pappien  keksimä  juttu 
on,  että  Kemissä  oleva  Valmarin  niemi  on  saanut  nimensä  latinan  sa- 
noista: vale  marel  hyvästi  meri!  Munkit  muka,  kun  muinoin  Kemiin  oli- 
vat purjehtineet  ja  kovan  myrskyn  käsissä  merellä  oltuaan  vihdoin  pääs- 
seet maalle  mainittuun  niemeen,  olivat  nuo  sanat  huudahtaneet,  ja  siitä 
syystä  sitten  paikallekin  nimi  oli  tullut  Valmari.  Kuitenkin  on  tuon  ni- 
men alkuperänä  Valdemar  1.  Valmar^  jota  meidän  maassakin  muinoin  käy- 
tettiin rahvaan,  varsinkin  ruotsalaisen  keskuudessa.  Mutta  tämmöisiä  nimen 
johdatuksia  voisi  esittää  jos  kuinka  monta.  Mainitsen  vielä  pari  kolme 
ruotsinkieleen  perustuvaa  selitystä. 

Lapualla  olevaa  vuorta  Simsiötä  kirjoitettiin  ennen,  niinkuin  vielä  nytkin 
kuulee  lausuttavan,  Simsjö,  vaikkei  siinä  ole  vettä  nimeksikään,  saatikka  sitten 
uimajärveksi.  Samanlaatuinen  kansanjohdannainen  on  Jämsjö,  kuten  Ruot- 
sin aikana  yleisesti  Jämssä  kirjoitettiin.  — Jepuan  kappelin  nimen  sano- 
taan siitä  johtuneen  kun  muinoin  jossakin  tappelussa,  joka  oli  syntynyt 
Lapualla  asuvien  suomalaisten  ja  Jepualle  eli  miten  sitä  ennen  nimitettiin 
Kainuuseen  tunkeuneiden  ruotsalaisten  välillä,  jälkimmäiset  olivat  kehotel- 
leet toisiaan:   «ge  pä!  ge  pa!»  (Suomi  II,  9,  s.   184). 

Siuntion  pitäjän  ruotsinkielinen  nimi  Sjunded^  jonka  seudun  ruotsa- 
laiset selittävät  seitsemänneksi  joeksi^  nimittäin  Aurajoesta  itäänpäin  (Suomi 
II,  6,  s.  301),  niinkuin  Siuntion  joki  sattuukin  olemaan,  on  arvatenkin  ai- 
van toista  alkuperää;  jos  ruotsalaista,  niin  muinaisesta  miehen  nimestä 
Siunde^  vaan  jos  suomalaista,  niin  alkuperäinen  nimi  pitäjän  vanhojen  ni- 
mimuotojen  mukaan  Sivende^  Sivunda^  olisi  Sivenne  tai  Sivunta,  Gylddn 
kutsuukin  teoksessaan  Suomenmaan  joista  ja  järvistä  jokea  Siventeen-)oeV.su 

Olen  kertonut  nuo  nimijutut  Karkusta,  Ruovedestä,  Ilmajoelta  y.  m., 
osottaakseni  esimerkeillä,  mitenkä  nimien  selityshalu  usein  synnyttää  koko- 
naisia tarinoita,  joissa  kyllä  saattaa  olla  osaksi  perää,  nimittäin  asutastari- 
noina,  mutta  jotka  kielitieteen  kannalta  katsoen  ovat  hyvinkin  epäilyttävät, 
jopa  auttamattomasti  perättömät.  —  Tahtoisin  nimittää  tätä  kansanjohdannai- 
sen lajia  tarustelevaksi  eli  myytejä  synnyttäväksi  kansanjohto-opin  suunnaksi. 

Kasvien  nimet  ovat  hyvinkin  usein  kansanjohdannaisia.  Syynä 
tähän  ilmiöön  pidän,  mitä  kotoisiin  sanoihin  tulee,  alkuperän  hämärtymi- 
sen, mitä  jälleen  lainattuihin,  joita  juuri  tässä  asialuokassa  niin  runsaasti 
tavataan,  on  vieras  äännemuoto  tähän  seikkaan  vikapäänä.  Erityistä  jär- 
jestystä noudattamatta  panen  tähän  muutamia  esimerkkejä. 

Sortavalan  seuduilla  on  jslIb^vsl  jatat/inen,  ikäänkuin  sen  vartalosana 
olisi  jalka;  saarni  (fraxinus  excelsior)  on  paikoin  Itä-Suomesssi  sarafiuu, 
muastuen  sanaan  sara  (=:carex),  tai  saanipuu,  muastuen  saan  ii  n  (=  reki), 
jopa  saarenpuu^  josta  myöskin  saarenterva^  eräs  keite,  joka  saadaan  kui- 
vatusta saarnipuusta  ja  joku  aika  takaperin  oli  Itä-Suomen  apteekeissa  hy- 
vin mielitekoisena  lääkkeenä  säilöstykseen  ja  muihinkin  kipuihin.  Tyrni 
(Hippophae  rhamnoides)  johtuu  ruotsalaisesta  nimestä  hafstörne,  vaikka 
äänneyhtäläisyys  tavottelee  suomalaista  sanaa  tyrneä  s.  o.  tyrmeä,  tön- 
keä,  jommoinen  puheena  oleva  pensas  kyllä  onkin.  —  Viburum  opu- 
lus  on  suomeksi  hyvin  moniniminen.  Alkuperäinen  nimi  heisipuu  1. 
koiranhöysipuu^  viroksi  myös  koera  oiipuu^  s.  o.  (koiran)  kukkapuu 
[viron  oiz  =  kukka,  vrt.  suom.  hetiä,  heitiä  =  kukkia,  hedelmöidä]. 
Tämä  kaunis  pensas  onkin  kukintaaikanaan  kuin  yhtenä  valkoisena  kuk- 
kana. Saksalaiset  nimittävätkin  sitä  sopivasti  Schneeball.  —  Kielitun- 
toelle  himmentyneestä  heisipuu-xivoie&vk  on  muodostunut  kansanjohdan- 
nainen koiran  höystöpuu,  (pAirassa).  Sama  pensas  on  ruotsiksi  hälstry, 
Helin  s.  o.  Tuonen  puu,  josta  nähtävästi  ovat  syntyneet  nimitoisinnot 
helspuu^  helispuu,  herspuu  (HcinjoeUa),  nähtävästi  kuitenkin  vanhaan  kotoi- 

seen  nimeen  nojautumalla.  —  Kirsimarja,  kirsikka  pyöräyttää  ajatuksem- 
me käsitteeseen  kirsi,  vaikka  kyllä  mainittua  kasvinnimeä  ei  ole  lainat- 
taessa väkisin  siihen  suunnattu,  sillä  vanhemmassa  ruotsissakin,  josta  laina 
tapahtui,  löytyi  vastaavassa  kohdassa  /  (vrt.  esim.  «kirsedrank»).  Muudan 
ulkomaan  ohralaji  on  ruotsiksi  Himalajakorn;  vaan  sitä  Savitaipaloinen 
sanoo  Himalaiseksi^  muistaen  savolaista  paikannimeä  H  im  ala  a.  Samaa 
kasvia  sanotaan  ruotsiksi  kansanjohtoiscsti  himlakorn^  ja  siitä  sitten  suo- 
meksi toisinaan  taivaan- \.  otavanohraRsi,  Flaamilaiset  herneet  (ttfla- 
miska  ärter»)  tunnetaan  paikoin  nimellä  lammiska^  äzww/>^^,  jossa  1  a  m  m  i 
1.  lammisko  (=  lampi,  lammikko)  sanain  äännemuoto  näyttää  lainasanaan 
vaikuttaneen.  Convallaria  majalison  (Tananderilla  vilkunvalkku^  sopiva 
nimitys  tuolle  iloisesti  vilkkuvalle  valkokukkaiselle  lehdon  lemmikille;  vaan 
tämän  nimensä  se  näyttää  saaneen  ruotsalaiselta  siskoltaan  liljckonval- 
jelta,  jos  kohta  sitä  suomeksi  lyhemmällä  nimellä  sanotaankin  paljaaksi 
viikaksi,  —  Hepoherrankukka  on  uudismuodostclma  nimestä  hepohicra 
(rumex  domestica).  Kansanluulo  kuitenkaan  ci  liene  otaksunut  tämän  kas- 
vin olevan  hevospyhimyksen  erinäisessä  suojeluksessa,  vaikka  «Tahvanus 
hevosten  herra»  kyllä  näyttää  olleen  suomalaisille  tuttu.  — 

Libsticka,  ruotsissakin  kansanjohdannainen,  latinalaisesta  ligustiium, 
on  suomeksi  iipcri  (=  lipiscvä  esine,  esim.  papinkaulus);  lavendclia^  jota 
Etelä-Pohjanmaan  talonpojat  panevat  lievikkccksi  huonoon  kartuusitupak- 
kaan,  sanovat  he  laverinkukaksi^  vaikka  tuo  kasvi  tiettävästi  ei  ketään  la- 
veri n  käyttäjää  tupakkamiestä  tee  akkamaiseksi  laveriksi  1.  lavertelijaksi. 
Leijona  on  akleija  (Rautalammilla);  kananjalat  —  kanervat  (Pirkkalassa), 
vrt.  kana  +  sananjalat.  Juolukoita  (Vacc.  ulig.)  kutsutaan  Jämssässä 
huolukoiksi^  ehkä  siitä  syystä  että  niistä  hampaat  huokuvat..  Matrica- 
ria  chamomilla  on  paikoin  (Lohtajalla)  kamelikukka,  paikoin  (Rauta- 
lammilla) kanelikukka. 

Yhteen  liittoon  sopisi  eläinten  nimistäkin  puhua.  Niitäkin  näet 
löytyy  muutamia  lainaperäisiä,  jotka  ovat  joutuneet  kansanjohdannon  käsiin. 
Luettelen  seuraavat:  clofantti  =i  elefantti;  vrt.  elo  (E.-P.);  havukka  1.  ha- 
vulintu =L  haukka;  vrt.  havu  (I.-S.);  papukaija^  vrt.  papu  +  kaija  —  muu- 
dan lintu  (kalakaija)  t.  Kaija  —  Kaisa.  Lisäksi:  louhikärme  =  lohikäär- 
me (Agr.)  ja  sikaliisko  ~  sisälisko  (Pirkkala);  vrt.  louhi,  sika. 

Vahvistussanat,  jotka  kristityissä  kansoissa  enimmät  ovat  kahta 
alkuperää,  toiset  jumalan,  toiset  paholaisen  nimen  muodostuksia,  ovat  saa- 

nect  pcrijuurestaan  kutakuinkin  poikkeavia  lievenny  s  muotoja.  Mainit- 
takoon vaan  ranskalaiset  «mortbleu»,  «parbleu»,  «corbleu»,  «samblcu», 
joissa  laatusana  «bleu»,  sininen,  näyttää'  olevan  jälkiosana,  vaan  jotka  al- 
kujaan ovat  kuuluneet  «nnort  de  dieu»,  «par  dieu»,  «corps  de  dieu», 
«sang  de  dieu»,  taikka  saksalaiset  «Potz  Tausend»  =  GoUs  Tausend  s.  o. 
Gotts  Teufel,  ynnä  monta  muuta,  jotka  usein  vaan  ovat  verhoina,  kun  oi- 
keita nimiä  ei  hirvitä  suoraan  lausua,  esim.  «O  Jemine»,  O  Jerum»  = 
O  Jesus.  Ruotsissa  niitä  myös  on  koko  joukko  varsin  tunnetulta.  Semmoisia 
suomenkielikin  oikein  viljavalta  sisältää.  Jukoliste  on  yhtä  kuin  Juma- 
liste; Jukol-auta  •=.  Jumal  auta;  Herra  Jeiuna  =  Herra  Jesus;  voi 
Jutinan  tähden^  voi  Juhana  y.  m.  ~  voi  Jumalan  tähden,  voi  Ju- 
mala. Perhana^  pirhana^  persatti^  persana^  pirkule^  pernales^  pirnales^ 
saamari^  saakeli^  saaperi^  saaieri^  saakuri^  heisinkin  hemmetti^  heikkari  j. 
n.  e.  ovat  kaikki  lähteneet  sanoista  piru,  perkele,  saatana,  helvetti 
vaikka  niille  kyllä,  ainakin  useille,  voisi  olettaa  suomenkielestäkin  vartalo- 
sanoja.  Pentele^  peijakas  ovat  hämäräperäisiä,  mutta  arvattavasti  nekin 
perkele -sanan  toisinneltuja  verhomuotoja.  Aleksis  Kiven  kSiyttämä  peijooni 
näyttää  olevan  sekamuodostuma,  joka  on  syntynyt  sanoista  spion  ja  pei- 
jakas. Peeveli  on  lainattu  ruotsalaisesta  böfveln,  joka  siinäkin  on  pi- 
meyden ruhtinaan  verhonimiä. 

Vigfiisson  (Cleasby- Vigfusson :  Icclandic-english  dictionary,  s.  253*-^) 
arvelee  tanskalaisen  sadatuslauselman  gd  tili  Hackenfjäld^  pohjoissaksalai- 
sen gch  zum  Hackelberg  ja  skotlantilaisen  go  to  John  Hacklebirnies  house 
viittaavan  Islannissa  olevaan  Heklaan.  Siinä  tapauksessa  voisi  myöskin 
suomalaiset  helkkari  ja  kakatti  johtaa  sama3ta  nimestä.  Mutta  kaiketikkiu 
ovat  niin  edelliset  kuin  jälkimmäisetkin  pidettävät  helvetin  lievennys-  ja 
vcrhonimityksinä. 

Kirkollisten  juhlien  ja  merkkipäivien  nimiä  on  toisia  kan- 
sanjohtoisesti  suomeksi  muodostuneita.  Semmoisina  mainitsen  ensiksi: 
mcttomaaria^  mettumaaria^  tnittomaaria^  mettomaari^  mittomaari^  tnittumaari 
=  juhannusjuhla  (ruots.  midsommar).  Tämä  nimi  on  ilmeisesti  -  ken- 
ties jo  katolisaikana  —  muastunut  Neitsyt  Maaria  Emosen  nimeen,  vaikka 
puheena  oleva  juhla  ci  ole  välittömässä  yhteydessä  raamatullisen  Maarian 
kanssa,  ainoastaan  kansautajunnossa  siihen  yhtynyt.  Edelleen  kuuluvat  tä- 
hän tunnettu  kiristuorstai  sekä  lankapzrjantai  =  pitkäperjantai  («langfre- 
dag»},    jonka    sanan    olen    tavannut   jo    Eerikki  Sorolaisen  katkisraaksessa 

{Catechismus  eli  Christilisen  opin  pääcappalrt^  Sthm  1614,  s.  253 — 254), 
siinä  kirjoitettuna  «Langaperiandai».  Nimi  on  antanut  aihctt^f  siihen  luu- 
loon, että  tänä  päivänä  olisi  kangas  luotava.  (K.ts.  Lnrt,  «Lankaperjan* 
tai»).  Siten  kai  toivottiin  lankain  hyvin  kestävän.  —  Agricolalla  on 
hitnmurtai^  jos  oikein  muistan  hänen  Rucouskirja  bibliasta  nimiseen  teok- 
seensa liitetyssä  kalenterissa,  ja  merkityksessä:  helatuorstai  (aK risti  him- 
raelsfärdsdag»).  Tietysti  tämäkin  sovitettu  suomalaisiin  sanavaroihin. 
Jouduttuaan  yhteyteen  vierasten  kansojen  kanssa,  kävivät  meidän  kan- 
san alkujaan  hyvin  yksitoikkoiset  huvitukset  monipuolisemmiksi.  Niinpä 
vasta  silloin  tanssiinkin  tutustuttiin.  Tosin  löytyi  joku  alkuperäinen  laji 
tanssiakin  —  kisa^  tanhu  —  mutta  täten  nimitetjrt  huvitukset  olivat  varsin 
yksinkertaisia.  Varsinainen  tanssi  eurooppalaisessa  merkityksessä  on  iloi- 
semmilta naapurikansoilta  saatu. 

«Tanssi  on  tuotu  tuolta  puolen, 
kisa  taampata  taluttu: 
Vienan  päälliltä  vesiltä, 
Saksan  salmilta  syviltä.» 

Tämän  vieraan  alkuperän  takia  ovatkin  useat  meillä  tavallisien  tans- 
sien nimitykset  lainaperäisiä,  jotkut  sen  ohessa  kansanjohdannaisia,  esim. 
lännestäpäin  saadut  purppuritanssi  (potpourri),  vrt.  purppuri,  Hampurin 
polkka^  oikeastaan  nimensä  saanut  H  ambo-nimisestä  seurakunnasta  Upian- 
nissa,  vaan  sitten  sekaantunut  tuttuun  Hampuri  nimeen,  ikäänkuin  se  sieltä 
olisikin  kotoisin. 

Kortinlyönnissä  käytetyistä  termeistä,  jotka  enimmäkseen  ovat 
lainapcräiset,  joko  lännestä  tai  idästä  päin  tulleet,  olisi  myös  joitakuita 
kansanjohdannaisia.  Mainitsemme  vaan  pata  sanan,  niotsalaisesta  spa- 
der,  joka  on  yhtynyt  ennestään  tunnettuun  tavalliseen  pata  sanaan. 

Hyväksi  lopuksi  tälle  jo  liian  pitkälle  esitelmälle  osotan  vaan  yh- 
dellä ainoalla  esimerkillä,  jonka  valitsematta  joukosta  otan,  kuinka  koko- 
naiset lauseetkin  voivat  kulkea   kansanjohdannaisina. 

Laululintigen  ääniä  matkitaan  kansassamme  hyvin  yleisesti.  On  koetettu 
sanoiksi  pukea  niiden  vaihettclevia  säveleitä.  Varsinkin  on  laulurastaan  laulua 
siten  tulkittu.  Joku  Aatami  niminen  mies  keskustelee  rastaan  kanssa  esim.  näin : 

«Aatami,  Aatami!»  —  «No  mitä?»  —  «Paitas  on  rikki!»  —  «Niin- 
hän se  on,  vaan  minkäs  minä  sille  teen?»  —  «Ota  akka,  ota  akka!»  — 
«En    minä    saa!»     —    «Oo  juu,  00  juu;  tiijän  vissiin,  tiijän  vissiin:  kyllä 

saat,  kyllä  saat!»  —  «Mistäpä  minä  sen  saan?»  —  «Nai  Kirppu- Liisa, 
nai  Kirppu-Liisa!»  —  «Ei  se  tule  mulle.»  —  «Oo  juu,  00  juu,  tiijän 
vissiin,  tiijän  vissiin!  kyllä  saat,  kyllä  saat!»  —  Tämä  on  tosiaan  linnun 
kielen  taitoa,  joka  sattuvasti  kuvaa  kansamme  elävää  luonnontajua  ja  lisäksi 
kansamme  halaa  ominpäin  selittää  sitä  mikä  muuten  ei  ole  sille  selkeätä. 
Tähän  lopetan  sanottavani  suomenkielen  kansanjohdannaisista,  rohje- 
ten toivoa,  että  moni  lukijoistani  asian  itsensä  takia  viehättyisi  jatkamaan 
huomioita  samalla  alalla.  Siten  varmaan  selkiäisi  moni  äänne-  ja  muoto- 
opin  ongelma,  joka  outoudellaan  nyt  hämmästyttää  säännöllisyyttä  ja 
eheyttä  rakastavan  kielemme  tarkastelijaa.  *) 

A.  V.  Forsman. 

Zach,  ToptUus,   SAnger.    III   Ljung.     Helsingissä  1889,  G.  W.  Edlund..  282  siv.    8:0 
Hinta  5:  25;  kans.  6:  75. 

—  —  Helsning    tili  de  den  30  Maj  1890  promoverade  filosofie  niagistrarne  frän   1840 

Ars  magistrar.     Helsingissä  18W.     10  siv.  4:o. 
[Paavo  Cajander],    Tervehdyssanoja    30    p.    Toukokuuta  189)  seppelöidyille  filosofian 

maistereille.     Helsingissä  1890.     21  siv.  4:o. 
[Kaarle  Ä^roAn],    Kantaatti  tohtorin-  ja  maisterinvihkijäisissä  30  päivänÄ  Toukokuuta 

18%\     Helsingissä   189C>.     8  siv.   4:o. 
A'arl  A.  Tavaststjerna,    Dikter  i   väntan.     Porvoossa  18^X),  \Vemer  Söderström.     175 

siv.  8:0.     Hinta  3:  75;  kans.  5:  — . 

Marin  och  genre.    Porvoossa  1890,  Werner  Söderström.  192  siv.  8:0,    Hinta  3:  25. 

Jae,  Akrenbergy    Österut.     Berättelser.     Med   teckningar  af  A.  Edelfelt,  G.  Berndtson, 

E.  Järnefelt,  H.  Schjerfbeck,  J.  A.     Porvoossa  1890,  VVerner  Söderström.    176 

siv.    8:0.     Hinta  2:  75 

—  —  Idästä.     Kei-tomuksia.     Kuvia  piirtäneet  A.  Edelfelt,  G.  Berndtson,  E  Järnefelt, 

H.   Schjerfbeck,   J.  A.     Porvoossa   18W,    Werner  Söderström.     189  siv.    8:0. 
Hinta  2:  75. 


♦)  FosUnia  nimestä,  josta  tämän  esitelmän  edellisessä  osassa  puhuttiin,  kirjoittaa 
minulle  lehtori  E.  W.  Palander  Hämeenlinnasta:  „Poslinia  ei  voi  olla  muuta  kuin  ve- 
näläisestä sanasta  noc&i^Hie  (die  Ansicdelung,  Colonie)  muodostunut  sana.  CocjaTb 
Ba  n.  Einen  nach  Sibirien  vcrbannen.  CoosaRHHft  na  DOceJieRie  der  Verbannte  (nach 
Sibirien)  zum  Anbau". 

Tässä  kirjoituksessa  käytetyt  lyhennykset  ovat :  E.-P.  =  Etelä-Pohjanmaa,  H.  =^ 
Häme.  Hls.  =  Helsinki  Lnrt  =  Lönnrotin  Sanakirja.  A.  V.  F. 

Kaslmir    JMno,    RisUaallokoisa.     Kokoelma   runoelmia.     Porvoossa   1890,  Werner  Sö- 
derström.    219  siv.  8:0.     Hinta  2:   75;  koruk.  4:  — . 
y.  //.  Erkko,  Kuplia.     \Vjipurissa   18^X\  Matti  Kurikka.     ICK.)  siv.    8:0.     Hinta   l:  lO, 
Alinna  Canth,    Papin    perhe.     Näytelmä    neljässä  näytöksessä      Helsingissä   1891,  Kiis- 
tannusosake\iUiö  Otava.     227  siv.   12:o.     Hinta  3:  — . 

Tuo  vanha  kysymys  runoilijan  ja  ajan  «polttavain  kysymysten»  kes- 
kinäisestä välistä,  se  on  nyt  itse  meillä  tullut  «polttavaksi».  Voisi  ky- 
syä: jos  kansalle  koittaa  aika,  joka  on  vaaroja  täynnä,  onko  suotavaa,  että 
runoilijat  vanhan  estetiikan  vaatimusten  mukaan  kaikessa  rauhassa  laulavat 
vaan  semmoisista  aineista,  joilla  ei  ole  mitään  yhteyttä  yleisen  aseman 
kanssa?  Eikö  heilläkin,  ja  heillä  ennen  kaikkia  muita,  ole  henkinen  ase- 
velvollisuus, joka  velvoittaa  heitä  vaikeissa  oloissa  olemaan  kansansa  oh- 
jaajina, lohduttajina,  tahi  vaikkapa  varoittajinakin? 

Kohtuutonta  olisi  tähän  kysymykseen  vastata  ehdottomasti  myöntä- 
mällä. Runoilijalle  ei  voi  kirjoittaa  sääntöjä  aineen  valitsemisesta^  Mitä 
hänen  mielikuvituksensa  luopi,  sillä  voi  olla  juuria  hänen  entisyydessänsä, 
ja  hänellä  voi  olla  sisällinen  pakko  muodostamaan  se  taideteokseksi,  huo- 
limatta ajan  luonteesta. 

Mutta  jos  hän  kerran  itse  siirtyy  ajan  kysymysten  alalle,  niin  silloin 
on  myös  luonnollista,  että  hänen  tcoksiansa  arvostellaan  noitten  kysymys- 
ten kannalta.  Ei  toki  niin,  että  teosten  arvo  olisi  määrättävä  yksinomai- 
sesti sen  mukaan,  miten  niissä  on  vastattu  mainittuihin  kysymyksiin.  Vielä 
vähemmin  niin,  että  jos  yhden  runoilijan  teoksissa  ilmestyy  optimismia  ja 
idealismia,  toisia  moitittaisiin  siitä,  että  he  ovat  epäileviä.  Vaan  niin, 
että  niistä  eri  tavoista,  joilla  ajan  kysymyksiä  käsitellään,  tehdään  johto- 
päätöksiä niistä  oloista,  jotka  ovat  vaikuttaneet  nämä  eri  suunnat,  ja  siten 
samassa  saadaan  tietää,  mihin  yhteiskunnallisiin  voimiin  kansa  vaaran  het- 
kenä voi  luottaa,  tahi  toiselta  puolen,  mitä  yhteiskunnassa  on  parannetta- 
vaa, jotta  saataisiin  epäilijätkin  tyydytetyiksi  ja  innostetuiksi. 


Silloin  kun  ^Jnfii^  ilmestyi,  taivaamme  ci  vielä  ollut  niin  synkkä 
kuin  nyt.  Ja  ovathan  muuten  useimmat  tähän  kootut  runoelmat  paljoa 
vanhempia  kuin  kokoehna.  Mutta  se,  joka  nyt  lukee  tuon  kokoelman,  hän 
löytää  siitä  paljon,  joka  on  kirjoitettu  ikäänkuin  ennustukseksi  nykyisistä 
oloistamme.     Poctac  suut  prophetae ! 

Niinkuin  tunnettu,  usea  Topeliuksen  kauniimpia  runoja  on  tilapää- 
runoelma.  Tämä  seikka  oli  ensin  luonnollinen  seuraus  siitä,  että  runoilija 
sanomalehtimichenä  tarkkaan  seurasi  päivän  tapauksia.  Ja  sittemmin  To- 
pelius on  ollut  yleisön  tunteitten  ikäänkuin  itsemäärätty  tulkki  monessa 
tilaisuudessa,  erittäin  kun  on  ollut  voitto  voitettu  tahi  muisto  vietettävä 
sivistyksen  ja  taiteen  alall^i.  Semmoisia  tilapää-runoelmia  on  tässä  kol- 
mannessa kokoelmassa  verrattavasti  miltei  enemmän  kuin  edellisissä.  Sitä 
vastoin  on  esim.  pelkkien  luonnonkuvaelmain  luku  supistunut  kovin  vä- 
häksi :  missä  motiiveja  valitaan  luonnosta  on  melkein  aina  niistä  johdettu 
joku  yleinen  tarkoitusperä:  isänmaallinen  tahi  uskonnollinen.  Yksityiselä- 
mästä otetuita  aineita  on  samaten  kovin  vähän :  niistä,  jotka  löytyvät,  ovat 
enimmät  runoilijan  omasta  elämästä  otetuita  (esim.  Lapsuudenmuistoja), 
Mutta  niitä  puoleksi  lyyrillisiä,  puoleksi  eepillisiä  kappaleita,  joita  oli  edel- 
lisissä kokoelmissa  niin  eteviä  (esim.  Esplanaadeissa^  Matkustava  ylioppilas^ 
usea  Sylvian  lauluista  ja  Metsä  ja  järvi  nimisestä  sarjasta)  —  niitä  ei 
tässä  ole  ensinkään. 

Onhan  tämmöinen  muutos  luonnollinen  vanhenevalle  runoilijalle,  sitä 
enemmän  koska  jo  aikaisemmin  Topelius  oli  ehtinyt  kannalle,  jolla  kor- 
keimmat aatteet  luonnon-  ja  elämänkuvacl missäkin  usein  tulivat  esille. 
Onpa  esim.  tässä  kokoelmassa  löytyvä  kaunis  Neva  niminen  runoelma 
selvä  vastine  tunnettuun  Jäänlähtöön.  —  Ja  tuo  tilapäärunoilomincn  on 
kai  yhä  enemmän  vahvistanut  samaa  kantaa,  kiinnittämällä  tekijän  huo- 
miota etupäässä  suuriin  tarkoituksiin  ja  jaloihin  tekoihin. 

Niin  löydämme  tässä  kokoelmassa  sarjan  mahtavia  nimiä,  joita  te- 
kijä on  ylistänyt:  Kustaa  II  Adolf,  Aleksanteri  II,  Pehr  Brahe,  Porthan, 
Calonius,  Franz6i,  Runeberg, -Nordström,  Cygnaeus,  Lönnrot.  Samoin  Pa- 
cius, Ekman,  Karl  Collan,  K.  E.  Jansson,  M.  v.  \Vright,  Ida  Aalberg,  vie- 
läpä Nordenskiöld,  Hcethovcn,  Thorvaldsen,  Jenny  Lind.  On  luonnol- 
lista, että  seurustellessaan  semmoisten  henkilöin  kanssa,  Topeliuksen  runo- 
tar nostaa  katseensa  korkealle,  aatteiden  avaraan  mailmaan.  Mutta  kai- 
kissa näissä  henkilöissä  Topelius  etupäässä  näkee  voimia,  jotka  ovat  yksi- 
tyisiä henkilöitä  korkeampia. 

Alit  hvad  högst  och  bäst  och  renast 
talar  ur  ett  menskohjärta 
är  en  andesuck  allenast. 

Och  den  oförtjenta  gafvan 

är  det  bleka  äterskenct 

af  oändligt  Ijus  därofvan.     (Nya  blad). 

Missä  hyvänsä  siis  suuri  teko,  jalo  luonne  herättää  hänen  intonsa, 
siinä  hän  melkein  aina  muistuttaa,  että  kunnia  on  Luojan  eikä  ihmisen. 
Ihmisen  kunnia  on  vaan,  että  hän  ymmärtää  tehtävänsä  ja  nöyränä  astuu 
sen  palvelukseen. 

Luonnollista  on  siis,  ettei  ulkonainen  valta  ja  loisto  häikäise  runoi- 
lijan silmää.     Niin  hän  jo  Aleksanteri  Ilista  lopettaa  laulunsa  näin : 

Statsklokhet  sviker,  maktens  kronor  falla, 
nutids  idoler  dö  i  tacklös  glömska. 
Rista  i  marmorn  ett,  som  ej  förvittrar, 
skrif:  folkens  kärlek. 

Ja  lausuessaan  Suomen  myötätuntoisuutta  keisarinsa  surussa  suuriruh- 
tinas Nikolain  kuoleman  johdosta  hän  kansansa  puolesta  näyttää  tämän 
kauniin  valtakirjan: 

Vi  kanna  sorgen.     Var  hon  cj  den  amma, 

som  närde  vid  sin  barm  värt  linska  folk, 

som  bröt  dess  harda  bröd,  som  sjöng  dess  sang, 

som  lärde  detta  folk  att  älska,  Iida, 

försaka,  hoppas,  tro!     Och  därför  nu, 

ehuru  främlingar  pa  maktens  höjdcr, 

första  vi  jordens  mäktige,  som  Iida; 

ja,  da  första  vi  dem  törhända  bäst; 

ty  ocksä  vi  ha  lidit  .  .  . 

Sitä  vastoin  Topelius  terävillä  sanoilla  nuhtelee  itsekkäisyyttä  ja  yl- 
peyttä varsinkin  missä  ne  sotivat  näitä  ylevämpiä  aatteita  vastaan.  Hän 
ottaa  puolustaaksensa  Ekmania  sydämetöntä  kritiikkiä  vastaan,  syystä  että 
Ekman  oli  uhrannut  elämänsä  isänmaallisen  tehtävän  palvelukseen.  Ja 
hän  vastustaa  ylöllisyyttä  ja  rahanhimoa  scntähden,  että  se  saa  Suomen 
kansan  unhottamaan  sen  köyhyyden  nöyryydeq,  joka  on  ollut  sen  kunniana. 

Lopuksi  hän  vastustaa  veljesriitaa  syystä,  että  siinäkin  ihminen  tahtoo,  joko 
vastustamalla  tahi  liiaksi  jouduttamalla  historian  menoa,  asettaa  itsensä  his- 
toriaa korkeammaksi. 

Ylipäänsä  sopisi  sanoa,  että  moni  Topeliuksen  myöhemmistä  runoista 
on  niitten  varoitussanojen  toistamista,  jotka  Saarijärven  Paavo  lausuu  vai- 
mollensa: onnen  päivänä  elä  unhota  mitä  koetuksen  aikana  opit,  elä  un- 
hota että  ihmisen  tosielämä  on  samaa  kuin  itsekkäisyyden  alituinen  voit- 
taminen. 

Merkillistä  kyllä  nämä  muistutukset  nöyryydestä  ja  alttiiksi  antaumi- 
sesta  tulevat  yhä  pontevammiksi  mitä  enemmän  aika  kuluu.  Ja  kuitenkin 
olisi  sopinut  odottaa,  että  olisi  käynyt  päin  vastoin.  Noina  «synkkinä  ai- 
koina^ 1840-  ja  1850-luvuilla,  silloin  nöyryys  painui  luonnollisesti  jokai- 
sen isänmaanystävän  mieleen.  Mutta  seurasihan  sitten  suotuiscmpia  aikoja, 
ja  monasti  7'opeliuskin  on  niiden  voitoista  lausunut  ilonsa.  Miksi  siis 
yhäti  noita  varoituksia? 

Vastaus  ei  ole  vaikea  löytää.  Synkkinä  aikoina  Topelius  oli  löytä- 
nyt lohdutusta  katsellessaan  Suomen  kansan  entisyyttä.  Historia  oli  opet- 
tanut häntä  luottamaan  kansan  tulevaisuuteen,  kun  vaan  kansa  sitkeästi  pi* 
täisi  kiinni  niistä  voimista,  jotka  sillä  ennestään  oli  ja  jotka  olivat  kestä- 
neet niin  monta  ko/aa  koetusta.  Sen  tähden  hän  sittemminkin,  valoisem- 
pina  aikoina,  on  pitänyt  sitkeästi  kiumi  siitä  historiallisesta  yhteydestä, 
joka  sitoo  menneitä  aikoja  nykyisyyteen.  Hän  ei  sentään  ole  vanhoillaan 
olija.  Jos  hän  hartaasti  uskookin  esiisiemme  Jumalaan,  niin  hän  samassa 
muistuttaa : 

Hvad  tvistar  du  ora  mätt  och  förg 

uppa  den  staf  dig  stöder? 

Vili  du  med  tron  förflytta  berg 

och  dömer  dina  bröder? 

Läs  om  Guds  bud!     I  Kristi  tro 

är  kärleken  dess  a  och  o.     {Uskontunnustus). 

Löytyypä  samoin  tässä  kokoelmassa  runoja,  joissa  hän  innokkaasti 
puolustaa  naisen  edistymistä  tiedoissa  ja  työssä.  Ja  tunnettu  on  että  hän 
kielikysymyksessäkin  on  ollut  vapaamielinen.  Mutta  mainitun  historiallisen 
kantansa  on  hän  selvästi  määrännyt  runoelmassa    Lohikäärmeen  hampaita: 

I  män  af  Finlands  folk  med  skilda  spräk,   —    — 

Hvi  sliten  I  den  ärorika  fanan, 

som  genom  sekler  skuggat  samma  leder, 

i  tvenne  trasor  dll  ett  hän  för  vinden 

och  skrifven  pä  den  ena:  forntids  minne 

och  pä  den  andra  nutids,  franitids  rätt? 

Liksom  man  kunde  rycka  tidens  lemmar 

ifrän  hvarandra,  stynipare!  —  -- 

Hvi  susar  där  en  annan  vind  i  björkens, 

en  annan  där  i  granens  krona  nu? 

Är  han  ej  en,  den  sekelgamla  skog?  —     - 

Hvi  säger  dä  den  ena:  jag  är  skogen, 

och  jag  är  skogen  svarar  stolt  den  andra, 

när  öfver  bäda  bänger  pä  ett  här 

den  yxa,  som  tili  marken  bäda  slär. 

Tämä  kirjoitettiin  1874.  Jos  silloin  ehkä  ci  ollut  otollinen  aika 
tämmöisille  varoituksille,  niin  niitä  varmaan  nyt  sitä  hartaammin  kuun- 
nellaan. 

Ja  täytyyhän  jokaisen  nyt  kunnioittaa  tätä  runoilijavanhuksen  histo- 
riallista kantaa,  kun  näkee  mitä  hedelmiä  se  taas  tuopi  kohta  kun  «synk- 
kiä aikoja»  uudestaan  koittaa  Oltuaan  kansansa  varoittajana  hän  taas  nyt 
muuttuu  lohduttajaksi. 

Tarkoitan  tietysti  hänen  ihmeellisen  kaunista  tervehdystään  1840  vuo- 
den maistereilta  1890  vuoden  maistereille.  Ikään  kuin  uudestaan  elpy- 
neellä nuoruuden  innolla  runoilija  tässä  ensin  kertoo  mitkä  tunteet  elivät 
hänen  aikalaistensa  sydämissä ;  ja  sitten  hän  kääntyy  meidän  aikamme  nuo- 
risoon, ensin  tällä  vapaamielisellä  lauseella: 

Edert  slägte  dömer 
värt  verk.     Ett  annat  dömer  edert. 
Men  son  skall  varda  mer  än  fader  var. 
Tid  stannar  aldrig.     Ve  det  folk,  den  man, 
som  ej  gär  framät:  han  skall  gä  tillbaka. 

Lyhyissä,  nerokkaissa  piirtcissii  hän  sitten  kertoo  kuinka  maamme  on 
edistynyt  i84o:sta  saakka  ja  mitä  kaikkea  runoilijan  aikalaiset  —  «Juma- 
lan, ei  omalla  voimallaan»  —  voivat  jättää  uudelle  ajalle  perinnöksi,  ja 
hän  kehottaa  tämän  uuden  ajan  nuorisoa  jatkamaan  rätä  työtä  vaikka  aika 
onkin  taas  muuttunut.  Yhä  edelleen  samaa  nuoruuden  intoa,  mutta  sen  vank- 
kana pohjana  on  pitkän  elämän  kokemuksissa  saavutettu  luja  usko  kan- 
samme tulevaisuuteen: 

Vi  seglat  med  vär  tid  för  morgonbris: 

I  läggen  ut  frän  land  i  disig  lufl, 

och  barometern  sjunker.     Ref  i  seglen ! 

Utkik  i  fbren!     Alle  man  pä  däck! 

Rätt  framför  makt,  men  framom  rätten  pligt, 

och  mer  än  pligt  den  kärlek,  som  försakar, 

den  starka  tro,  som  öfvcrvinner  världen, 

den,  som  har  mod  att  dö  och  mod  att  lefva, 

när  intet  synes  värdt  att  lefva  för! 

Än  klarna  moln,  som  fruktan  fegt  förstorar. 

Förlorad  är  blott  den  sig  själf  förlorar. 

Det  folk,  som  bar  hvad  dctta  folket  bar, 

Star  oförstörbart  pä  vär  as  ka  qvar. 

Mc  puolestamme  voimme  lisätä:  kansa,  joka  on  synnyttänyt  runoili- 
joita semmoisia  kuin  Runeberg  ja  Topelius,  ja  niiden  kautta  asettanut 
ideaalikscen  itsekkäisyyden  kuolettamisen,  hartaan  työn  isänmaansa  hyväksi, 
se  kansa  ansaitsee  elää,  ja  se  on  elävä. 


2. 

Mutta  mimmoinen  on  nuorempien  sukupolvien  suhde  tähän  mailman- 
katsomukseen  ?    Miten  nuoret  aikovat  jatkaa  mit{i  vanhukset  ovat  alkaneet? 

Selvä  on  siinä  kohden  hra  Cajanderin  kanta,  semmoisena  kuin  se 
esiintyy  hänen  promotsiooni-tervehdyksessään.  Yhtä  innokkaasti  kuin  Tope- 
lius hän  laulaa  valon  voittoja  Suomessa,  ja  etupäässä  hän  muistuttaa  nuo- 

rille    maistereille   mitä  menneet  ajat  ovat  siinä  kohden  toimittaneet:  ensin 
Pehr  Brahen  aika,  sittemmin  riemumaisterien  aikakausi,  ja  etenkin  runoilija, 

mi  rakkaaks  teki  sulienkin  tään  maan, 
työn  sille  kehoittain  sua  uhraamaan. 

Työ  ja  rakkaus  olkoon  siis  nuortenkin  tunnussana,  sillä  paljon  työtä, 
paljon  rakkautta  tarvitsee  maa  yhä  vielä,  varsinkin  nyt  kun  äitimme  otsa 
taas  on  huolen  pilviin  peittynyt.  Mutta  tässä  kohden  tekijä  taas  viittaa  enti- 
syyteen, huudahtaen  isänmaalle:  vielä  onnen  päivä  sulle  paistaa,  sillä 

Ennenkään  ei  vastoinkäynti  ole  sua  runnellut, 
kovan  onnen  kouluss^  olet  vanha  tuttu,  kokenut. 

Mutta  tänä  päivänä  Suomi  iloitkoon,  kun  sen  palvelukseen  astuu 
«uusi  nuori  sankka  parvi,  vannotettu  valohon».  Ja  kaikki  muutkin  Suomen 
lapset  rientävät  yhtymään  ikililttohon 

varjellakseen  äitiänsä  viime  hengenvetohon. 

Ja  sun  vaunuun  istuttavat,  itse  käyden  valjaihin, 
ja  sun,  kansan  riemutessa,  vievät  valon  templihin, 
kunnes  määrän  päässä  hiljaa  uuvahtavat  kuolemaan, 
jättäin  muiston  maailmalle  lapsenrakkaudestaan. 

Aivan  samaan  suuntaan  käy  myös  hra  K.  Krohnin  kantaatti.  «Se- 
pät nuoret  nuoren  Suomen»  kehotetaan  takomaan  onnensampoa  kansal- 
lensa. Ahjosta  ajaiksc  ensin  kultauuhi,  varallisuuden  kuva,  sitten  kulta- 
impi,  taiteen,  tieteen  ja  sivistyksen  kuva.  Mutta  kultauuhi  on  valmis  kar- 
kaamaan, löytäessään  lihavampia  laitumia,  ja 

Sivistyksestä  yksin  ei  onnea  saa! 
Jos  kultaneitonen  viekoittaa 
kotimaata  ja  kieltänsä  halveksimaan, 
edistystä  kansan  se  estää  vaan. 

Ensi  kerralla  on  pantu  orjat  (=  luonnon  voimat)  lietsomaan,  toisella 
kertaa  tuulet  (=  uuden  ajan  virtaukset)  mutta  lopuksi  runoilija  kehottaa: 

Käykää  itse  lietsomahan, 
omin  voimin  vääntämähän! 

Vasta  silloin  syntyy  onnensampo,  joka  on  kansan  yhteys. 

Yks'  on  Jumalanne, 
yks'  on  isäinmaanne, 
yksi  kansa  tää, 
joUe  elämänne, 
työnne,  pyrintönne 
saatte  pyhittää. 

Ei  ole  sattumuksesta  tapahtunut,  että  nuo  kolme  promotsioonirunoel- 
maa  niin  ihmeellisesti  käyvät  yhteen,  vaikka  niiden  tekijät  ovat  syntyneet 
181 8,  1846,  1863,  siis  edustavat  kolmea  eri  sukupolvea.  Epäilemättä  se 
on  yliopisto,  joka  on  näin  säilyttänyt  traditsioonin  sukupolvesta  sukupol- 
veen, yliopisto,  johon  miltei  kaikki  suuret  runoilijamme  ovat  olleet  lähei- 
sesti liitettyinä.  Eikä  siis  Topelius  suotta  sano  ylioppilasten  «nuoresta 
vahdista»  että  se  on: 

I  dag  densamma  som  i  gär, 
densamma  efler  tusen  ar. 

Ne  aatteet,  joille  yliopiston  mies  pyhittää  elämänsä,  ne  ne  ovat  ikui- 
sia, jos  kohta  yhäti  uusissa  muodoissa  esiintyviä,  niitten  palvelukseen  voi 
toinen  sukupolvi  toisen  jäljestä  astua. 

Mutta  yliopisto  ei  enää  ole  ainoa  henkisen  elämämme  keskuspaikka. 
Ja  ikäänkuin  todistukseksi  siitä  on  ilmautunut  runoilija  semmoinen  kuin 
Tavaststjema.     Hän  puolestansa  laulaa  polyteknikkojen  nimessä: 

Vi  äro  en  slägt,  som  af  anor  ej  vet, 
af  fomtida  bragdfer  och  ära; 
vi  ega  ej  minnen,  men  i  vara  fjät 
skall  framtiden  skördama  skära. 

Med  nygjorda  vapen  af  menniskorätt, 
i  oöfverskadliga  leder, 
vi  standa  vär  kamp  f5r  den  ofödda  ätt, 
för  Ijus  och  för  ädlare  seder. 

Paremmin  hän  ei  olisi  voinut  määrätä  kantaansa.  Entisyyttä  ei  ole 
olemassa  hänen  silmissään;  mailma  alkaa  hänen  omasta  sukupolvestaan, 
kaikki  mikä  on  sen  takana,  se  on  «satuaikakausi  ennen  Kyröstä»,  niinkuin 
ukko  Eklund  aikanansa  sanoi. 

Mutta  ei  siinä  kyllä.  Hän  asettaa  oman  sukupolvensa  ja  sen  rien- 
not jyrkäksi  vastakohdaksi  vanhempien  ihanteisiin.  Olen  ennen  (Valvoja 
1889,  s.  417)  kertonut  Tavaststjernan  sanat:  «Tuota  vanhaa  suurta  ja 
ihanteellista  suuntaa,  joka  auttoi  Paavo  talonpoikaa  katovuodesta  katovuo- 
teen, kohtaa  toinen,  joka  ei  tahdo  tietää  mistään  katovuosista  ensinkään». 
Ja  sama  ajatus  kohtaa  meitä  runoelmassa  Suomen  aamuiaulajalU,  Jo  ru- 
non suunnitelma  osottaa  selvästi,  kuinka  kaukana  Tavaststjerna  on  siitä 
oman  itsensä  unhottamisesta,  joka  juuri  on  Topeliuksen  parhaimpia  tunnus- 
merkkejä. Tervehtiessään  Topeliusta,  kun  tämä  täyttää  70  vuotta,  hän  ei 
tarvitse  kuin  kaksi  stroofia  kuvaellakseen  sitä  aikaa,  jolloin  Sylvian  suloinen 
laulu  kaikui,  kun  hän  sitä  vastaan  käyttää  muut  kahdeksan  kertoaksensa 
omasta  ajastansa  ja  tullaksensa  tähän  päätökseen :  me  nuoret  ehkä  näytäm- 
me poikkeavan  siitä,  mihin  vanhat  ovat  luottaneet,  mutta  vanhojen  kunnia 
on  mitä  nuoret  ovat  saaneet  perinnöksi.     Ja 

Vi  veta  att  icke  mangen 
fätt  arf  likt  det,  vi  ha  delt: 
ett  land,  som  dikten  och  sängen 
och  kärleken  murat  helt. 
Oroa  ej  gränad  hjässa 
i  grubbel  pä  bamens  fel; 
än  kunna  vi  svärden  hvässa 
för  denna  var  arfvedel. 

Ja  rakkautensa  Sylvian  suloiseen  lauluun  nuoret  voivat  osottaa  siten, 
että  koettavat  poistaa  kaikkea,  mikä  häiritsee  luomisen  sopusointua. 

Sylvian  aika,  se  on  siis  runoilijan  mielestä  köyhyyden,  viattomuuden 

ja  sopusoinnun  aikakausi,  jolloin  vaan  lauleltiin  ja  rakastettiin.  Mutta  Ta- 
vaststjeraan  oma  aikakausi  se  on  a  kulttuurin»,  työn  —  ja  epäilyksen  aika. 
Kulttuuri  ja  työ  taas,  ne  ovat  hänestä  etupäässä  aineellista  laatua,  niiden 
tarkoitus  on  köyhyyden  poistaminen.     Niin  ikään  polyteknikotkin 

sjunga  en  nyare  lära, 
att  ädlare  frukter  pä  jorden  ej  fanns, 
än  välstand  och  arbete  bära. 

Samaten  jos  katselemme  mitä  tekoja  Tavaststjerna  enemmiten  ihai- 
lee, niin  ne  ovat  semmoisia  kuin  Suomen  osanotto  Pariisin  mailmannäyt- 
telyyn  tahi  Murtajan  työ.  Viimemainittua  katsoUessaan  tekijä  lausuu 
(Marin  och  genre,  s.  55 — 58): 

«Tämä  uudenaikaisen  mekaniikin  taistelu  jäätä  vastaan  on  ehkä  maal- 
lemme enemmän  merkillinen  kuin  mikään  muu  taistelu,  joka  on  taisteltu 
sen  valkoisilla  hangilla.  Se  oli  vapautus  köyhyyden  ja  kylmän  kahleista. 
Me  vietimme  neron  voittoa  ennakkoluulojen  ja  sitkeän,  jäisen  suomalaisen 
luonnon  yli». 

Sentähden  myös  tekijä,  nähdessään  suomalaisia  emigrantteja  Ruot- 
sissa, kehottaa  isänmaatansa,  joka  lapsilleen  «leipoo  kivenko  vaksi,  vai  van 
leipää»  uhraamaan  nuot  lapset  ihmiskunnalle  kahta  tyynemmin  kuin  se 
ennen  on  uhrannut  niitä  kansallisuudelle  (Transitokulkti). 

Ja  saatuansa  Ruotsalaisella  alueella  tiedon  Suomen  nykyisestä  ase- 
masta, hän  etupäässä  surkuttelee  maata  siitä,  että  se  muuten  juuri  nyt 
oUsi  ollut  antamaisillaan  viljaa,  kun  se  tähän  asti  on  antanut  vaan  pettua. 
Hän    kuitenkin  kunnioittaa  petun  aikaakin,  vieläpä  hän  kansastansa  sanoo: 

med  dess  öde,  sidant  det  har  värit, 
man  fostras  manbar,  stolt  och  allvarsam, 
och  ledes  icke  som  ett  offerlam 
tiu  flirdigredda  slaktarbänken  fram, 
—  man  viii  ha  resultat  af  det  som  farit! 

Niinkuin  nähdään  esiintyy  tässä  mitä  jyrkin  vastakohta  siihen  köy- 
hyyden nöyryyteen,  jota  Topelius  edlistaa.     Ylpeä  on  suomalainen,  ja  hän 

tahtoo    tuloksia    siitä    mikä    od    ollut.     Mutta  semmoisia  tuloksia  hän  voi 
toivoa  vasta  kun  se  aika  koittaa,  jolloin  kiistamme  on  ohitse, 

da  nationaliteters  kamp  och  fall 

ej  mer  som  världshistorie  rör  mig; 

da  samarbetets  stora  frälsarkall 

en  värld  i  spillror  nyiörena  skall! 

—  Det  är  den  enda  tro  som  lyckliggör  mig. 

Mutta  tätä  nykyä  mc  vielä  olemme  kaukana  siitä.  Runoelmassa 
Koitin  tekijä  kertoo  kuinka  hän  tulee  ulkomailta  rohkeine  ajatuksineen,  hän 
on  saanut  itseensä  «etelämaista  verta».  Hän  rakastaa  kuitenkin  isänmaa- 
tansa, ei  siitä  kysymystä.     Mutta: 

Märkvärdigt!     Jag  är  en  styf  patriot, 
sä  snart  jag  är  utom  gränsen. 
Jag  vet  sä  godt  hvar  jag  har  min  rot, 
men  hemma  slocknar  jag,  blir  idiot, 
pegasen  gär  längsamt  fot  för  fot, 
och  jag  behöfver  ej  tränsen. 

Ja  syy  siihen  on,  ettei  kukaan  kotona  häntä  ymmärrä,  siellä  kun  on 
vaan  «fenno-  ja  svekomaaneja»,  ja  sen  ohessa  myös,  että  hänen  täytyy 

med  ögon  som  tappat  sinä  fjäll 
bli  vittne  tili  godtycke  morgon  och  qväll, 
men  uppträda  hygglig  och  from  och  snäll, 
som  ett  slags  andlig  beväring. 

Sanalla  sanoen:  kotiin  tultuaan  hän  on 

En  hemkommen  hemlös  diktaresven, 
som  sökte  i  tankama  cfter  en  vän, 
men  hamnade  ensam  pä  källaren 
och  sväljde  sitt  hopp  med  pirägen. 

Eikä  runoilija  ole  ainoastaan  ilman  ystävätä,  vaan  hänellä  on  viha- 
miehiäkin:  arvostelijat.  On  luonnollista,  että  nuo  arvostelijat  ovat  type- 
riä, sillä  nekin  ovat  samassa  politikkoja.  Sitä  paitsi  yhdessä  heistä  vallit- 
see kateus:  hän  on  onnistumaton  tekijä,  häntä  voi  verrata  lehmään,  joka 
on  synnjrttänyt  kuolleen  vasikan  eikä  sentähden  siedä  muitten  vasikoita: 

Din  första  litterära  kalf 
nedkom  du  med  som  dödfödd, 
—  sen  dess  ditt  modershjärta  skalf, 
om  nagon  anns  blir  brödfödd. 

En  tiedä  onko  se  vaan  «kohtalon  ironiaa»,  että  runoilija  juuri  krii- 
tikkoa vastaan  on  kirjoittanut  stroofin,  joka  antaa  tarkastajalle  mainioita 
aseita  käteen.  Kuka  on  koskaan  kuullut,  että  kuolleena  syntynyt  lehmä 
on  synnyttänyt  vasikan,  taikka  että  vasikkaa  syötetään  leivällä? 

Voisi  melkein  luulla,  että  tekijä  on  tahallaan  kirjoittanut  tämän  mah- 
dottoman stroofin  näyttääksensä  kuinka  vähän  hän  välittää  kritiikistä. 
Mutta  löytyyhän  muitakin  paikkoja,  joissa  hän  rohkeasti  poikkeaa  siitä,  mitä 
tähän  asti  on  katsottu  kielellisesti  oikeaksi.  Hän  esim.  sanoo  «di  tog 
han  sig  för  att  smila^^  kun  tarkottaa  le^  ja  «han  gjorde  beqvämt  i  sofian 
och  log»  pro  gjorde  sig.  Näyttää  melkein  siltä  kuin  hän  halveksisi  ruot- 
sinkieltäkin ja  tahtoisi  eurooppalaistuttaa  sitä  sekoittamalla  siihen  muitten 
kielien  sanoja  ja  lausetapoja. 

Vielä  yksi  esimerkki  tekijän  kannasta. 

Vaikkapa  aineellisen  kulttuurin  ihailija,  hän  kuitenkin  ihailee  yhtä 
aatteen  miestäkin,  Hjalmar  Neiglickiä.  Ei  ole  muuta  kuin  hyvää  sanotta- 
vaa tässä  runoelmassa  vaUitsevasta  lämpimästä  ystävyyden  tunteesta,  johon 
minä  puolestani  täydellisesti  yhdyn.  Mutta  mikä  on  hyvin  kuvaavaa  Ta- 
vaststjemalle  on  se  paikka  runoelmassa,  jossa  hän  lausuu  kuinka  Neiglick 
taistellessaan  kolmea  professoria  vastaan 

glömdc  framtid,  protektorat 
och  farliga,  lärda  busar, 

jotka    istuivat    «areopaagissa».     Ja    hän    ihmettelee,  että    huolimatta  siitä 
Neiglick    kohta    sen  jälkeen  itse  pääsi  «areopaagiiu»  s.  o.  että  hän  pääsi 

filosofian  dosentiksi  ja  v.  t.  professoriksi,  vaikka  hän  oli  taistellut  luonnon- 
tieteen professoreja  vastaan.  On  siis  Tavaststjernan  mielestä  miltei  itses- 
tään sanottu,  että  areopaagin  miehet  ovat  ahdasmielisiä.  Ovathan  he  van- 
hoja ja  sitä  paitsi  —  suomalaisia.  Neiglickillä  taas  oli  «etelämaidcn  heh- 
kua ja  kolmekymmentä  vuotta»  ja  tekijä  soisi,  että 

han  skuUe  ha  lagts  pa  sin  vackra  bar 
draperad  i  Frankrikes  trikolor 
med  Finlands  tärar  begjuten. 

Tämä  ajatus  on  ninollisesti  niin  kaunis,  etten  oikein  hennoisi  siitä 
johtaa  tätä  kylmäkiskoista  päätöstä:  eivätkö  siis  Suomen  värit  olisi  olleet 
kylläksi  hyviä  Neiglickille  ? 

Mutta  semmoiseen  kysymykseen  runoilija  varmaan  empimättä  vas- 
taisi: ei.  Sillä  kaikesta  päättäen  hän  ankarasti  sairastaa  tuota  tunnettua 
Eurooppakuumetta.  Tämän  taudin  näkyvimmät  symptoomit  ovat  muitten 
maitten  ihaileminen  ja  oman  maan  olojen  halveksiminen ;  mutta  sen  ohessa 
on  vielä  hyvin  tavallista,  että  potilas  luulee  itsensä  olevan  ainoan,  joka 
potee.  Ja  kuitenkin  on  tauti  jotensakin  yleinen.  Hommattiinpa  Helsin- 
gissä noin  vuosikymmen  sitten  seuraa,  jonka  nimi  olisi  Eurooppa^  ja  jossa 
muun  muassa  olisi  sakon  uhalla  kielletty  lausumasta  sanoja  fennomaani  ja 
svekomaanu  Mutta  ei  siinä  kyllä.  Semmoinen  mies  kuin  Snellman,  eikö 
hän  sairastanut  juuri  samaa  tautia,  silloin  kun  hän  Tukholmasta  kirjoitti 
Cygnaeukselle  tuon  kuuluisan  kirjeen,  jossa  väitti  että  Suomen  kansallisuus 
oli  kuollut? 

Älkäämme  siis  suuttuko  Tavaststjernaan,  jos  hän  onkin  epäkohtelias 
isänmaatansa  kohtaan.  Tahi  älköön  ainakaan  lukijani  kummeksiko  sitä,  ettei 
se,  joka  kerran  on  tuntenut  saman  kuumeen  polttavan  suonissaan,  voi  ru- 
noilijaan suuttua.  Kaikissa  tapauksissa  on  hyödyllisempää  vähän  tarkem- 
min tutkia  itse  tuota  tautia. 

Katsottuna  asteena  nuoren  miehen  kehityksessä  Euroopan  ihailemi- 
nen on  yhtä  hyödyllinen  kuin  se  on  luonnollinen.  Se  on  luonnollinen, 
koska  ulkomaan  olot  tietysti  näyttävät  suuremmoisemmilta  kuin  oman 
maan.  Ja  se  on  hyödyllinen,  koska  me  yhä  edelleen  tarvitsemme  uusia 
aatevirtauksia  ulkoapäin  pysyäksemme  pystyssä»  Sillä  jos  meillä  ylipää 
tään    on    oikeus    elämään    kansana,    niin  tämä  oikeus  ei  yksistään  perustu 

siihen,  että  olemme  omituinen  yksilö  kansakuntien  joukossa,  vaan  etupäässä 
siihen,  että  tämä  yksilö  on  eurooppalaisen  sivistyksen  etuvartija  jäätä  ja 
hallaa  vastaan.  Sitä  esim.  Topelius  ei  ole  unohtanut,  ja  hra  Krohnkin 
kantaatissaan  laulaa  kuinka 

Ulkomailman  tuulahdukset  tulevat 
ilmaa  puhdistavan  myrskyn  lailla, 
uuden  ajan  virtaukset  tuntuvat 
Suomen  syrjäisillä  salomailla. 

Hyvin  lyhytnäköisesti  siis  ne  menettelevät,  jotka  niin  ahkerasti  sol- 
vaavat «kosmopolitismia»  ja  «poikanulikoita».  Ja  etupäässä  täytyy  surku- 
tella sitä  tapaa,  jolla  uudenaikaista  kirjallisuutta  usein  meillä  arvostellaan. 
£i  oteta  ensinkään  lukuun  mitä  tekijä  on  tarkoittanut,  vaan  ainoastaan  se,  että 
hänen  teoksensa  ei  ole  valettu  siihen  kaavaan,  jota  on  totuttu  pitämään 
ainoana  autuaaksi  tekevänä.  Tämmöinen  typerä  kritiikki  tietysti  suututtaa 
tekijöitä  ja  sitten  Suomi  parka  usein  saa  kantaa  syyn,  se  muka  kun  on 
ahdasmielisyyden  luvattu  maa.  Ja  mikä  on  vielä  pahempi:  kritiikki  me- 
nettää kaiken  mahdollisuuden  vaikuttaa  kirjailijaan. 

Sen  sijaan  runoilija  ehkä  on  enemmän  taipuvainen  kuuntelemaan  ää- 
niä, jotka  kuiskaavat,  jopa  huutavat  hänelle:  älä  huoli  mistään  «kannasta», 
anna  itsesi  vaan  lukijalle  semmoisena  kuin  olet.  Vähät  siitä  jos  toisessa 
ninoelmassa  lupaat  mitä  toisessa  kiellät,  vähät  jos  toisessa  ylistät  isänmaa- 
tasi, toisessa  soimaat  sitä.  Juuri  tämä  vaihtelevaisuus  voi  kuvailla  sinun 
sielunelämääsi,  ja  juuri  siihen  lukija  etupäässä  tahtoo  tutustua,  koska  hän 
katseUessaan  yhden  ihmisen  sielunelämää  voi  oppia  tuntemaan  ihmisen 
sielunelämää  yleensä.     Ja  sehän  on  kirjallisuuden  tarkoitus. 

Näyttää  siltä  kuin  Tavaststjerna  olisi  kuunnellut  semmoisia  neuvoja. 
Sillä  onhan  hänen  oma  itsensä  aina  se  keskus,  jonka  ympäri  kaikki  liikkuu, 
ja  hänen  tilapäisen  mielentilansa  vaatimuksien  alaiseksi  täytyy  sekä  Suomen 
että  Euroopan  alistua.  Eikä  voi  kieltää,  ettei  hän  rehellisesti  antaisi  lu- 
kijan tunkeutua  hänen  sielunsa  joka  sopukkaan.  Ja  kaikkien  noitten  val- 
tiollisten laulujen  jälkeen  hän  tunnustaa: 

Tungt  blef  i  vismansrunden 
tjudras  af  tankens  träk. 

Sen  tähden  hän  tahtoo  jättää  politiikin  ja  palajaa  siihen  mailmaan,  jossa 
hän  vanhastaan  on  kotona:  yksityiselämään,  varsinkin  rakkauden  elämään. 
Mutta  tälläkään  alalla  hän  ei  esiinny  eheämpänä  kuin  valtiollisella  alalla. 
Hän  ei  löydä  siinäkään  oikeata  tyydytystä,  ei  ainakaan  muilla  ehdoilla,  kuin 
että  eräs  neiti  uhraa  hänelle  oman  itsensä  ja  kunniansa  {Nocturne). 
Vasta  silloin  epäilys  on  poistettu  runoilijan  sielusta,  vasta  silloin  elämä 
hänelle  alkaa  uudestaan. 

Viimeksi  mainittu  kappale  näyttää  selvästi,  kuinka  vaaralliseksi  tuo 
kannaton  kanta  voi  tulla,  se  kun  voi  viedä  mitä  äärettömimpään  itsekkäi- 
syyteen.  En  nyt  tarkoita  tämän  seikan  moraalista  puolta,  vaan  sen  ru- 
nollista. Jos  myöntääkin,  että  lukija  runoilijan  teoksissa  etupäässä  tah- 
too nähdä  ihmissielun  vapaata  elämää  kaikkine  vivahduksineen,  niin  nau- 
tinto siitä  katoaa,  jos  samassa  täytyy  nähdä  toinen  sielu,  joka  on  vaan 
välikappaleena  ensimmäisen  kehitykseksi.  Ja  sekin,  joka  vahvistuaksensa 
tarvitsee  toisen  uhraumista,  se  kadottaa  auttamattomasti  paljon  lukijan  myö- 
tätuntoisuudesta. 

Näyttää  siltä  kuin  Tavaststjerna  olisi  aavistanut,  ettei  tuo  itsekkäi- 
syyden  kanta  voi  ajan  pitkään  tyydyttää  ketään.  Runoelmassa  Vapautta 
hän  ensin  iloitsee  siitä,  ettei  hänellä  ole  velvollisuuksia  ensinkään,  hän  voi 
hymyillä  sidotuille  veljilleen,  hän  saa  itse  muodostaa  kohtalonsa;  mutta 
lopussa  hän  valittaa  olevansa  —  ilman  tarkoitusperää.  Ja  vielä  merkilli- 
sempi  tunnustus  on  pieni  luonnos  Kevään  suudelma.  Vaikea  on  muuta- 
missa riveissä  tehdä  selkoa  tästä  tuntehikkaasta  sydämen  purkauksesta: 
mutta  päätarkoitus  on  siinä  kuitenkin  se,  että  kevät  sanoo  runoilijan  alka- 
van liian  aikaisin  vanhettua  ja  lupaa  pelastaa  hänet  «ellet  koskaan  ole  si- 
simmässä tunnossasi  ilkkunut  minulle,  jos  kaikista  kokemuksistasi  huoli- 
matta olet  uskaltanut  pidättää  itsellesi  yhden  toiveen,  toivon  sukusi  ke- 
väästä ja  tulevaisuudesta».  Ja  hän  kysyy,  tahtooko  runoilija  tulla  häneu 
ja  Suomen  liittolaiseksi.  Ja  runoilija  vakuuttaa,  että  hän  aina  on  sitä  ol- 
lut, «minä  joka  aina  olen  työskennellyt  Suomen  edistykseksi,  vaikka  ai- 
vojen rasittavassa  toiminnassa  olin  luopunut  katselemasta  noita  laajoja 
näkyaloja  kootakseni  kaikki  voimani  lähinnä  olevaan,  saavutettavaan!» 

Tämä  tunnustus  osottaa  ainakin  hyvää  tahtoa  tulla  yhteyteen  Suo- 
men kanssa.     Ja  koska  Tavaststjerna  on  ensikertalainen  valtiollisella  alalla, 

ja  koska  hänen  viimeisen  runokokoelmansa  nimi  on  Dikter  i  väntan^  niin 
meidän  kai  on  odottaminen  muuttuuko  hyvä  tahto  vastedes  teoiksi  ja 
työksi. 


Mutta  myös  jos  tarkastaa  sitä  tapaa,  jolla  Tavaststjerna  ylipäätään 
katselee  ihmisiä,  niin  täytyy  tulla  siihen  päätökseen,  ettei  hän  vielä  ole 
valmis  runoilijana.  Sen  näyttää  etenkin  Marin  och  genre  kokoelman  en- 
simmäinen luonnos,  Meri, 

Vaihteleva  meri  on,  sanoo  tekijä,  suuri  näyttelijä,  siihen  ei  saa  luot- 
taa* Tekijä  on  tarkasti  seurannut  sen  vivahduksia,  samaten  kuin  parterrilta 
seuraa  näyttelijän  taitoa.  «Minua  huvitti  tutkia  sitä,  viippuella  (balansera) 
sen  kanssa  ja  hallita  sitä.  Minä  sain  siitä  voiton,  sillä  en  antanut  itseäni 
kokonaan  sen  valtaan»  niinkuin  antautuu  esim.  rakkauteen.  Ja  samoin  hän 
menettelee  ihmisten  kanssa.  Sillä  jokaisessa  ihmisessä,  ainakin  jokaisessa 
mielenkiinnittävässä,  on  vähän  meren  luonnetta,  jolle  katselija  älköön  an- 
tako itseänsä  kokonaan.  «Se  on  näyttelijä,  meri,  ihmisessä  joka  tekee  hä- 
net mielenkiinnittäväksi.  Huvi  tutkia  häntä,  viippuella  hänen  kanssaan  ja 
hallita  häntä,  siinä  on  elämä». 

£i  koskaan  antaa  itseänsä  kokonaan!  Onpa  tämä  tavallansa  kanta, 
mutta  runoilijan  kantana  se  on  hyvin  kummallinen.  Vaaditaan  jo  arvoste- 
lijaltakin, että  hän  niin  paljon  kuin  mahdollista  antautuu  sille  luon- 
teelle, jota  hän  tutkii.  Eikö  siis  runoilijan  olisi  sitä  enemmän  tekeminen 
samoin? 

Näyttääksensä  että  arvostelija  puolestansa  ainakin  rehellisesti  koettaa 
täyttää  tämän  vaatimuksen,  olkoon  hänen  suotu  kertoa,  että  omasta  ko- 
kemuksestaan varsin  hyvin  tuntee  sen  kehitysasteen,  jolla  Tavaststjerna  nyt 
on.  Mutta  sen  voi  hän  myös  kertoa,  että  aika,  jolloin  oli  sillä  kannalla, 
oli  kovin  ikävä.  Kummako  siis  jos  runoilijakin  «oudostelee  aikojansa,  tus- 
kastuu elämätänsä»? 

Ja  senkin  arvostelija  muistaa,  että  tuota  «viippuelcmista»  toisten  ih- 
misten kanssa  harjoitettiin  enimmiten  tanssijaisissa  ja  pidoissa.  Aivan  sa- 
moin myös  Tavaststjerna  enimmiten  liikkuu  seurusteluelämässä,  ylipäänsä 
mailmassa,  jossa  ihmiset,  puhuakseni  Aronin  kanssa,  esiintyvät 

niin  kuni  kukkien  päiss*  asuloissaan  kiiltelevissä 
perhot  nyökkyelee,  kun  lämpösä  käy  suvituuli. 

Kummako  siis,  jos  hän  ci  niille  antaudu  kokonaan?  Ja  kummako,  että  hal- 
veksii suomalaisia,  ne  kun  ylipäänsä  eivät  edes  ole  sopivia  viippuelemisen 
esineitäkään  —  tekijä  nimenomaan  sitä  valittaakin.  Ja  kaikkein  vähimmin 
sopii  kai  viippuella  Paavon  kanssa;  kummako  siis,  että  hän  tekijän  mielessä 
edustaa  voitettua  kantaa? 

Mutta  miksi  «Paavon  kanta»  on  niin  pontevasti  edustettuna  vanhem- 
massa kirjallisuudessamme?  Sen  tähden,  että  silloin  ei  vaan  lauleltu  ja 
rakasteltu,  silloin  tehtiin  ahkerasti  työtäkin,  raskasta  työtä.  Ja  joka  sem- 
moinen työntekijä  tunsi  siis  itsensä  Paavon  vertaiseksi,  toveriksi  yhteisessä 
taistelussa  Suomen  hyväksi.  Sen  tähden  voitiinkin  antautua  semmoisen 
suomalaisen  luonteen  ymmärtämiseen  ja  kuvaelemiseen,  ja  sen  kautta  tul- 
tiin yhteyteen  isänmaankin  kanssa. 

Itse  asiassa  siis  oli  vanhemmilla,  idealisteilla,  todellisuuden  vankka 
pohja  jalkojensa  alla,  jota  vastoin  aineellisen  työn  ihailija,  se,  joka  luulee 
aina  «koonneensa  kaikki  voimansa  lähinnä  olevaan,  saavutettavaan»  —  hän 
hapuilee  pilventakaista  ideaalia. 

Eikä  siinä  kyllä.  Jos  runoilija  pitää  muitten  ihmisten  tutkimisen  «hu- 
vina» vaan,  niin  on  vaara  tarjona,  että  lukija  samoin  «viippuelee»  hänen 
kanssaan.  Antautukoon  hän  sitten  vaikka  kuinka  rehellisesti  yleisöUe: 
se  ei  auta,  hän  esiintyy  helposti  yleisön  silmissä  —  näyttelijänä. 

Herra  Ahrenbergln  kuvaukset  Itä-Suomesta  näyttävät  meille  taas  ih- 
misiä, joiden  kanssa  ei  käy  viippuella.  Eikähän  juuri  «näyttelijä»  noissa 
ihmisissä  tule  paljon  ensinkään  esille.  Päin  vastoin.  Risto,  joka  ampuu 
Jegor  naapurinsa  hevosen,  jonka  hän  itse  ennen  on  omistanut,  ja  jota 
Jegor  rääkkää,  hän  haastetaan  siitä  käräjiin.  Ei  ole  todistajia,  mutta  «käy- 
köön kuinka  tahansa,  minä  kuitenkin  kerron  koko  jutun».  Pastori  Hultila, 
joka  on  antanut  viekoitella  itsensä  viinaan,  hän  tekee  samoin  omantun- 
tonsa käräjissä.  Ja  hra  Fritz  Nikolaicvitsh  von  Dravershausen,  tuo  onne- 
ton herra  Ilman  äidinkieltä^  hän  yhtä  avosydämisesti  paljastaa  kaikki 
puutteensa. 

Ovatko  siis  nuo  ihmiset  ikäviä,  kun  eivät  osaa  näytellä?  Ovatko 
he  edes  vanhanaikaisia? 

Ei  ensinkään.     Noissa  kuvauksissa  on  uudenaikaista  «kulttuuria»  kyl- 

]äksi:  kilpa-ajoa,  tukkien  lauttaamista  jopa  dynamiittiakin.  Ja  elävästi  ku- 
vailtuina 'esiintyvät  nuo  henkilöt  ja  suurella  mielenkiinnolla  me  sentään  heitä 
seuraamme,  kun  sitä  vastoin  välisti,  luettuaan  jonkun  Tavaststjeman  vaik- 
kapa kuinka  hienosti  tehdyn  psykoloogisen  luonnoksen,  on  sittenkin  taipu- 
vainen kysymään:  mitä  kaikki  tämä  meitä  koskee? 

Mikä  on  syynä  tähän?  Epäilemättä  se,  että  Ahrenberg  on  itse  innostu- 
nut kuvailemiinsa  ihmisiin,  antautunut  heiUe.  Ja  tämä  seikka  taas  on  likeisessä 
yhteydessä  sen  seikan  kanssa,  että  nuo  ihmiset  kaikessa  mutkattomuudes- 
sansakin  edustavat  jotakin  yleisempää:  kansallisuuden  taistelua  olemassa 
olonsa  puolesta.  Ei  ensinkään  niin,  että  he  esiintyisivät  virheettöminä 
ideaaleina,  vaan  heidän  puutteensakin  asettavat  samassa  vastakohtansa  sil- 
miemme eteen.  Kansallisuuden  halveksijalle  on  hra  Fritz  Nikolaievitshilla 
monta  kultaista  sanaa  sanottavana,  ja  samoin  ne,  jotka  yhä  edelleen  pi- 
tävät juoppopappia  Suomen  kansan  lohdutuksena  ja  tukena,  lukekoot  ja 
pankoot  talteen  mitä  venäläinen  virrenveisaaja  ennustaa  puhellessaan  pas- 
tori Hultilan  kanssa.  Lopuksi  mainittakoon,  että  pieni  anekdootti  Leirielä- 
mää sisältää  sekin  kuvan  kansallisuuden  taistelusta,  joka  kuva  on  ikäänkuin 
kirjoitettu  niitä  varten,  jotka  katselevat  nykyistä  asemaamme  liian  pessi- 
mistisillä silmillä.  « 


Sille,  joka  runoilijan  teoksissa  ennen  kaikkea  etsii  monipuolista,  vaih- 
televaa sielunelämää,  sille  ei  Kasimir  Leino  tarjoa  niin  paljo  viehätystä 
kuin  Tavaststjerna.  Se  taas,  joka  mieluisemmin  näkee  ihmisen  puettuna 
eheään,  jos  kohta  koruttomaankin  takkiin,  kuin  aistikkaasti  poimuttelevan 
päällensä  ryysyjä  ja  repaleita,  hän  varmaan  suuremmalla  mielihyvällä 
lukee  Leinoa. 

Eheämpi  on  Leino  ensiksi  siinä  kohden,  ettei  itsellensä  vaadi  niin 
paljoa.  Ihaellessaan  Nukkuvaa  tyttöä  vuoristossa  hän  sievästi  antaa  tytön 
nukkua,  saatikka  että  olisi  kysymyskään  kunnian  uhraamisesta.  Ja  Lempi 
sarjansa  ensimmäiseksi  kappaleeksi  on  hän  pannut  runoelman  Lemmittyni 
muistoksi.  Lieneekö  tarkoitus,  että  kaikki  mitä  sarjassa  kerrotaan  nyt  on 
muistona  vaan  ?  Näyttää  melkein  siltä,  ja  jos  niin  on,  niin  emme  tietysti 
tästä  sarjasta  saa  päättää  mitään  tekijän  nykyisestä  kannasta.  Sitä  vastoin 
siitä  jo  selvenee  tekijän  kanta  isänmaan  suhteen. 

Että  lemmen  iloja  tulisilla  väreillä  kuvaellaan,  se  on,  tahi  ainakin 
pidetään  olevan,  nuoren  runoilijan  runovihkossa  yhtä  välttämätöntä  kuin 
tuhkarokko  lapsissa.  Mutta  huomattava  on,  että  Leinon  ehkä  tulisin  rak- 
kaudenruno  Tuommoinen  tyttö  on  mieleeni  mun  nimenomaan  on  laulettu 
etelättärestä  ja 

eteJättäret  kaikki  ne  lemmessään 
ovat  pelkkää  tunnetta^  tulta. 

Mutta  heti  sen  jälkeen  seuraa  toinen  runo  Vieraalla  maalla^  jossa 
tekijä,  kerrottuaan  kuinka  etelässä  sekä  luonto  että  naiset  ovat  hehkuvam- 
pia kuin  Suomessa,  lopettaa 

Vaan  miksikä  nyt  juur^  Suomea  muistan, 
muistan  sen  neitoa,  taivasta, 
ja  miksikä  nyt  niin  selvähän  tunnen: 
tää  kaikki  on  sentähän  vierasta? 

Ja  Pohjolan  neitosesta  hän  taas  laulaa: 

Puhdas  on  Pohjolan  vilpeä  ilma, 
puhdas  on  juokseva  laaksosen  virta, 
puhdas  ja  kaino  on  kielosen  kukka. 
Puhtaampi  näitä  on  armahan  immen 
tuntehin  puhtain  aaltoova  rinta. 

Näkyy  siis  selvästi,  ettei  tekijä  ainakaan  tässä  kohden  sairasta  Euroop- 
pakuumetta.  Vaan  ei  paljo  muissakaan  kohdin.  Hän  on  kyllä  käynyt 
Lontoot,  Pariisit  ja  Berliinit;  hän  laulaa  välistä  ulkomaisista  aineista,  vie- 
läpä yhdessä  runoelmassa  on  useita  ranskalaisia  värssyjäkin;  mutta  Suo- 
men halveksimiseen  hän  ei  ole  ehtinyt.  Onko  hän  siis  niin  piintynyt 
kielikiistaan  ?  Ei  sitäkään.  Tietysti  ei  ole  epäilemistäkään,  ettei  hän  olisi 
hyvä  fennus,  onpa  hän  sitä  paitse  laulanut  Suonion  ja  Castrenin  muistoksi. 
Mutta  kieliriita  semmoisenaan  ei  esiinny  hänen  runoelmissaan.  Se  on  «voi- 
tettu kanta»,  ja  tämäkin  seikka  näyttää  kuinka  väärässä  Tavaststjerna  on, 
kun  luulee,  ettei  SuQmessa  ajatella  muuta  kuin  fenno-  ja  svekomaniiaa^ 


Isänmaa  ja  yhteiskunta  runoilijaimme  silmillä  katsottuna,  109 

Sama  od  laita  mitä  tiilec  kansan  köyhyyteen.  Sen  Leino  kyllä  nä- 
kee, ja  runoelmassa  Kansan  lapsi  hän  sitä  kuvaileekin  elävillä  väreillä. 
Vaan  ei  hän  sentään  tahdo  uhrata  kansalaisiansa  ihmiskunnalle,  sillä 

Koti  on  koti  sentään  aina,  jos  köyhäkin  kuinka  lie, 
ja  armas  on  synnyinpaikka  ja  pystyä  orvon  tie. 

Jos  taikuri  tenhova  öisin,  joka  kummia  tehdä  vois, 
pian  niemet  ja  lahdenpohjat  ne  peltona,  puistona  ois, 
vaan  tuota  en  taitoa  saanut,  vähävoimainen  olen  myös, 
sen  ymmärrän  minä  sentään:  sun  onnesi,  kansa,  on  — -  työs! 

Siis  sama  kanta  kuin  vanhemmilla  runoilijoilla.     Mutta  eikö  Leinolla 
« 
ole  mitään  uutta,  joka   edustaa   hänen    sukupolvensa    aikaa,  paitsi  tuo  ne- 
gatiivinen kohta,  että  kieliriita  on  loppunut? 

On  kyllä,  ja  tämä  uusi  kohta  on  vapaamielisyys.  Tosin  voi  sanoa, 
ettei  vapaamielisyyskään  meillä  ole  mitään  uutta:  olivathan  Runeberg, 
Snellman  ja  heidän  aikalaisensa  vapaamielisiä.  Ja  että  suomalaisuuden 
asia  selvästi  on  vapaamielisyyden  asia,  sen  ymmärtänevät  vähitellen  kaikki 
muut  kuin  ne,  joJ:ka  yhäti  märehtimällä  samoja  tyhjiä  sanomalehden- 
puheenparsia  ovat  tylsistäneet  oman  ajatuskykynsä  niin,  että  päivä  näyttää 
heistä  yöltä. 

Mutta  tunnettu  on,  että  kielikiista  on  muihin  vapaamielisyyden  kysy- 
myksiin katsoen  synnyttänyt  luonnottoman  puoluejaon.  Oli  siis  välttämä- 
töntä, että  kohta  kun  kielikiista  ei  enää  ollut  polttava,  huomio  kääntyisi 
tämän  epäkohdan  poistamiseen.  Ja  yhtä  luonnollista  oli,  että  kapina  kon- 
servatismia vastaan  nostettaisiin  nuorison  puolelta. 

Vaan  se  tapa,  jolla  Kasimir  Leino  ajaa  vapaamielisyyden  asiaa,  on 
sekin  kuvaava. 

Välisti  tekijä  suoraan  hyökkää  vanhan  katsantotavan  edustajien  kimp- 
puun, esim.  runoelmassa  Mahtatfa  mies^  joka  kuvailee  yhtä  noita  tunnettuja  ar- 
vostelijoita, joista  äsken  oli  puhetta.  Myös  Kalitkin  kansan  vuoksi  käy 
samaan  suuntaan.  Mutta  paljoa  useammin  tekijä  kääntää  ivansa  ja  keho- 
tuksensa nuoriin,  jotka  ovat  veltostuneita,  eivätkä  huoli  taistella  vapauden 
puolesta.  Hän  muistuttaa  heille,  että  Innotta  nuoruus  päiv'  on  auringotta. 
Ja    hän    antaa    niistä    kuvauksen,   jossa    epäilemättä  on  paljon  totta.     Se 

sukupolvi,  jota  ei  kielikiista  enää  innostuta,  se  on  usein  olevinansa  niin 
käytännöllinen,  että  se  jää  innostusta  vaille. 

Tekijä  siis  enimmiten  esiintyy  yksinäisenä  aatteittensa  puolustajana. 
Tämä  on  kahdessa  kohden  vaikuttanut  hänen  runoelmiinsa. 

Kun  ei  ole  muita,  jotka  taistelevat  saman  ideaalin  puolesta,  niin  te- 
kijä sulkeutuu  omaan  sieluelämäänsä.  Samassa  hän  ei  näe  ideaalin  to- 
teuttamista ulkomailmassa.  Ja  kun  sen  lisäksi  ne  ideaalit,  joiden  puo- 
lesta taistellaan,  ovat  sitä  laatua  kuin  ajatuksenvapaus  j.  m.  s.,  niin  seuraa 
kaikesta  tästä,  ettei  ideaaleja  niin  helposti  saa  puetuiksi  havainnolliseen 
muotoon.  Ei  siis  kumma,  jos  Leinon  «mietelmissä»  ja  herätysninoelmissa 
välistä  on  hyvin  abstraktisia  paikkoja,  niinkuin  esim.  tämä: 

Kehityksessä  paljo  ei  merkitse  kansa, 
siis  pieni  on,  yksilö,  merkitys  sunkin; 
vaan  erikoisuutensa  hedelmät  siihen 
on  kypsinä  tuotava  sentään  kunkin. 

Mutta  toiselta  puolen  tuo  yksinäisyys  tekee,  että  suuremmalla  mie- 
lenkiinnolla seuraamme  runoilijan  omaa  sielunelämää.  Alkulaulusta  Risti- 
aallokossa alkaen  ja  monen  muun  runoelman  läpi  näemme  kuinka  tekijä 
rehellisesti  taistelee  oman  vapautensa  edestä.  Totuuden  harrastus  ajaa 
häntä  eteenpäin,  vaikka  totuuden  etsiminen  monesti  tuntuukin  raskaalta  ja 
vaatii  monen  siteen  katkaisemista.  Siis  vapautuminen  vanhoista  mielipi- 
teistä ei  esiinny  itsekkäisyyden  vaikuttamana,  vaan  antautumisena  yleisten 
aatteiden  palvelukseen.  Ylinnä  kaiken  vapaus  l  hän  kerran  huudahtaa. 
Hengen  tasavaltaa  hän  taistelee.  Ja  taistelun  lopputarkoituksen  näemme 
seuraavassa  runoelmassa. 

Mieleiseni  mies. 

Into  työhön,  kunto  siihen, 

luja  tahto,  sydän  suora, 

avo  sämä,  vapa  aate, 

lempi  kansaan,  isänmaahan  — 

semmoiseksi  soisin  miehen  mielen. 

kieleksensä  vielä  suomenkielen. 

Epäilemättä  jokainen  vapaamielinen  lukija  toivottaa  runoilijalle  me- 
nestystä hänen  vastaisessa  työssään  tämän  ideaalin  saavuttamiseksi. 

Semmoinen  mies,  kuin  I^ino  tässä  on  kuvaillut,  on  jo  Erkko.  Hän- 
kin on  taistellut  saavuttaaksensa  oman  vakaumuksen,  mutta  taistelu  on 
päättynyt  voitolla.  Ja  nyt,  jos  häntä  syytetään  «väärän  uskon  mieheksi», 
niin  hän  vastaa: 

Terve,  syytöksien  keihäät, 
teitä  syleilen! 
Ystävinä  rintahani 
painan  jokaisen. 

Ja  tämä  vakaumus  se  esiintyykin  havainnollisessa  muodossa,  sillä  ru- 
noilija tietää  että  hän  on  osallinen  mahtavassa  liikkeessä.  Käynti  koti- 
kylässä osottaa  hänelle  kuinka 

Kaikk^  uudistuu  ja  nuortuu.  Jos  ränstyneet  se  kaataa 

Siis  miksi  huudellaan,  niin  uutta  rakentaa, 

ett'  uusi  polvi  kaataa  Myös  sen  työt  aikanansa 

kumohon  kaikki  vaan?  uus  suku  uudistaa. 

Siis  sama  ajatus  katkaisemattomasta  edistymisestä,  jonka  jo  Topelius 
on  lausunut.  Ja  samaten  kuin  tämä,  Erkkokin  laulaa  valon  ja  vapauden 
voittoja  Suomessa.  Erkon  Ketfätruno  Viipurin  laulujuhlaan  1889  on  mer- 
killinen ja  kaunis  todistus  siitä,  miten  vanhempain  runoilijain  mailmankat- 
somus  on  juurtunut  kansaan  ja  siten  tavallansa  on  saanut  «korkeemman 
kaiun». 

Vihdoin  tiedon  teljet  särkyi,  Naiset  nousivat  kuin  miehet, 

valo  vyöryi  virtanaan,  valo,  valo  huulOlaan. 

pyrki  päästä  joka  laaksoon  —  Sydänmaankin  syvät  joukot 

siellä  täällä  torjutaan  I  läksi  valon  noudantaan. 

Valo  nosti  puoltajoikseen  Aika  huutaa:  Päästäkäätte 

pojat  päivärintaiset;  valo  kaiken  kansan  luo! 

alkoi  Suomen  kevätkesä,  Valtava  kuin  kevätvalo, 

kuohui  kaikki  sydämmet,  joka  uudistusta  tuo. 

Luonnollista  on,  että  mies,  joka  on  ehtinyt  niin  pitkälle  kuin  Erkko, 
ei  enää  tarvitse  herätyksiä  ulkoapäin.  Sen  tähden  runoilija  Matkan  jäl- 
keen kertookin  kyllä  saaneensa  housut  Pariisista,  takin  Englannista,  hatun 
Belgiasta,  vaan  alusvaatteet  ovat  Suomen  villaa,  kotikutoiset.     Samoin 

mielenikin,  juro  karttavainen, 
muuttumaton  on  ja  suomalainen.  — 
Missä  ovat  uudet  aattehet? 

Niin,  missä?     Se  on  helposti  sanottu :  lihassa  ja  veressä. 


«Naiset  nousevat  kuin  miehet!» 

Papin  perhe  vahvistaa  ja  täydentää  sen  kuvan  yhteiskunnastamme, 
jonka  äsken  mainitut  runoilijat  ovat  antaneet.  Se  esittää  vanhojen  ja  uu- 
sien aatteiden  taistelua  tyynesti  ja  puolueettomasti,  mutta  samassa  niin 
elävillä  piirteillä,  ettei  kukaan  enää  voi  sanoa  tuota  taistelua  poikanulikoi- 
den  keksimäksi  vaan.  Kuulinhan  minä,  kun  kappaletta  ensi  kerta  näyteltiin, 
toisen  näytöksen  jälkeen  kahdelta  eri  haaralta  aivan  saman  lauseen:  tämä 
näytös  on  meidän  maassa  näytelty  monessa  kodissa. 

Kielikiista  on  tässäkin  «voitettu  kanta».  Mutta  selvästi  näkee  että 
tuo  kiista  on  ollut  mainio  kasvattaja  vapaamielisyyteen.  Onhan  monesti 
suomenmielisen  pojan  täytynyt  astua  toista  tietä  kuin  ruotsinmielinen  isä; 
miksei  siis  poika  seuraisi  vakaumustansa  muissakin  kysymyksissä?  Sen 
tähdcn^^ikun  Jussi  pelkää,  että  isä  kaiken  kesää  kiusaisi  häntä  kirjoittamaan 
Aamuruskoon,  niin  äitikin  vastaa:  «tuskinpa  hän  kiusaa,  jos  kerran  var- 
masti päätät».  Hänestäkin  on  siis  luonnollinen  asia,  että  poika  käy  omaa 
tietänsä. 

Suoruus  on  siis  kaikkien  näytelmän  henkilöin  tunnusmerkki,  «viip- 
puelemisesta»  ei  ole  kysymystäkään.  Ainoastaan  Maiju  parka  pakoitetaan 
asianhaarain  kautta  teeskentelemään,  ja  isä  joutuukin  siitä  kovempaan  vim- 
maan kuin  Jussin  vastustelemisesta. 

Tämä  suoruus  tulee  siitä,  etteivät  isä  ja  lapset  lausuessaan  mielipi- 
teitänsä   puhu    ainoastaan    omasta  puolestaan,  he  kun  kaikki  ovat  antautu- 

neet  yhteiskunnan  palvelukseen.  Kun  Jussi  eroaa  isästänsä,  niin  Hannan 
ensimmäinen  ajatus  on:  «Sinulle  aukeaa  lavea  työala,  Jussi,  sanomalehden 
toimittajana».  Ja  kantansa  tahtoo  Jussi  selvittää  työssä  eikä  sanoissa. 
Maijukin  on  lupaamaisillaan  serenaadinlaulajille  tahtovansa  «koko  elämän - 
ikänsä  rakastaa  ja  palvella  isänmaata».  Mutta  silloin  Hanna  taas  vastaa: 
«Ei,  Maiju,  parempi  kun  teet  sen  ilman  ennenaikaisia  lupauksia». 

Ainakin  lapsissa  siis  itsekkäisyyden  kärki  jo  on  katkaistu  ja  tämä 
seikka  tekee  sovinnon  heidän  puolestaan  mahdolliseksi.  Isä  taas  on  itsek- 
käisempi  varsinkin  Maijua  kohtaan.  Hän  myöntää,  että  taiteellakin  voi  olla 
merkityksensä.  «Mutta  minun  lapseni  ei  saa  näyttelijäksi  ruveta.  Minä 
sen  kiellän  ja  minulla  on  siihen  oikeus».  Sentähden  onkin  aivan  oikein, 
että  hänen  kovuutensa  murtuu  juuri  Maijua  uhkaavan  vaaran  kautta. 

Mutta  siinä  tietysti  toinenkin  seikka  on  vaikuttamassa:  isällinen  hel- 
lyys, josta  jo  ennen  olemme  nähneet  näytteitä  juuri  Maijua  kohtaan.  Ja 
se  sitten  ulottuu  Jussiinkin:  «kuinka  hyvänsä  olemme  kaikessa  tapauksessa 
isä  ja  poika». 

Tämän  perheellisen  hellyyden  varsinaisena  edustajana  on  kuitenkin 
Hanna,  hän,  jolla  ei  koskaan  ole  kovaa  sanaa  sanottavaa.  Äitikin  on  sa- 
manluontoinen ;  mutta  miksi  juiui  Hanna  on  se,  joka  löytää  vapauttavan 
sanan:  «Jumala  ei  pakota  ketään»?  Hanna,  jota  päälle  päätteeksi  isä 
pitää  tyhmänä,  veli  epäkäytöllisenä,  ja  joka  itse  kerran  huoahtaa:  «minä 
olen  tarpeeton  ihminen  mailmassa».  Kuinka  hän  voi  vaikuttaa  isään  ja 
veljeen  enemmän  kuin  kokenut  äiti? 

Syy  siihen  on  selvä.  Hän  ei  ole  ainoastaan  lempeä  ja  helläsydä- 
minen, vaan  hän  sen  ohessa  ajatteleekin.  Silläaikaa  kun  isä  ja  veli  «ot- 
tavat akoilta  viran»  ja  riitelevät  sanomalehdissä,  siiraikaa  tuo  jatkolainen 
ajattelee    Suomen  kansan  tulevaisuutta,  ajattelee  tämän  rohkean  ajatuksen: 

«Jos  Suomen  kansa  uskaltaisi  kuolla  marttyyrikuoleman  rauhan  aat- 
teen tähden,  niin  eipä  se  silloin  olisi  suotta  elänytkään». 

Jussin  mielestä  on  tämä  «suoraa  hulluutta»,  Teuvon  mielestä  aina- 
kin «turhaa  haaveilua».  Mutta  jos  «rauhan  aatteen»  sijaan  pannaan  ylei- 
sempi käsite,  esim.  «oikeuden»,  eikö  silloin  ajatus  nykyisissä  oloissamme 
sietäisi  miettimistä? 

Oli  sen  asian  laita  miten  oli,  varmaa  on,  että  Hanna  juuri  siten,  että 
hänen  ajatuksensa  ulottuu  niin  korkealle,  tulee  aatteiden  miesten  vertai- 
seksi  ja    voi  vaikuttaa  heihin.     Kyllä  kai  hänen  lempeytensä  on  vaikutta- 

4 


1 1 4  Isänmaa  ja  yhteiskunta  runoilijaimme  silmillä  katsottuna. 

vin  ase  epäsointua  vastaan,  mutta  lempeys  ei  ole  vaan  tuota  vanhanaikaista 
kärsivän  naisen  lempeyttä,  se  on  käynyt  ajatuksen  koulua  ja  se  on  siten 
yhdistänyt  hänet  kaikkiin  niihin,  jotka  huokaavat:  maassa  rauha! 

Ja  varmaa  on  myös,  että  maassa,  jossa  jatkolaisilla  on  semmoisia 
ajatuksia  kuin  Hannalla,  siinä  ei  kenenkään  miehen  tarvitse  «idiootistua», 
jollei  hän  itse  tahdo. 

Hyvin  mielelläni  seuraisin  tätä  merkillistä  draamaa  yksityiskohtiin, 
mutta  minun  täytyy  tässä,  niinkuin  edellisten  teosten  suhteen,  rajoittaa  kat- 
saukseni valitsemaani  alaan.  Siis  vaan  vielä  muutamia  yleisiä  muis- 
tutuksia. 

Olemme  nähneet,  että  nuoremmat  runoilijat  kukin  kohdastansa  yhty- 
vät muutamiin  vanhempien  runoilijain  lausumiin  suuriin  periaatteisiin.  (Ai- 
noa, joka  ei  sitä  tee,  näyttää  itse  kärsivän  siitä).  Nuo  periaatteet  tarkoit- 
tavat katkaisematonta  edistymistä  valossa  ja  vapaudessa,  mutta  niin  että 
yksilö  käyttää  vapauttansa  ja  voimaansa  jalojen  aatteiden  ja  etenkin  isän- 
maan palveluksessa.  Idealistinen  katsantotapa  on  siis  niin  vahvasti  juurtu- 
nut runouteemme,  ettei  voi  ajatellakaan  sen  poistamista  siitä.  Eikä  kum- 
minkaan tarvitse  peljätä,  että  tuo  idealismi  kangistuu  kuolleisiin  kaavoihin, 
sitä  takaa  jo  tämän  katsantotavan  vapaamielinen  luonne. 

Mutta  sitä  paitsi  on  tuo  idealismi  jo  Runebergin  teoksissa  saanut 
realistisen  muodon.  Ensiksi  sen  kautta  että  isänmaanrakkaus  ilmautuu 
teoissa  ja  töissä,  toiseksi  sen  kautta  että  käsi  kädessä  isänmaallisen  yhtey- 
den tunteen  kanssa  käy  perheellinen  yhteydentunne.  Ylevimpien  aatteiden 
mailmaan  liittyy  siis  kaikkien  yksinkertaisten  tunteitten  ahdas  piiri.  Aja- 
telkaa esim.  Hautaa  Perhossa  ja  Jouluiltaa,  Ja  missä  ristiriitaisuutta  noit- 
ten mailmain  välillä  syntyy,  siinä  esiintyy  usein  välittäjänä  yleväaatteinen 
mutta  samassa  lempeäluontoinen  nainen,  semmoinen  kuin  Augusta  tahi 
Tekmessa. 

Tähän  katsantopiiriin  on  nyt  etevin  realistinen  kirjailijammekin  astu- 
nut. Hän  ei  sentään  ole  uhrannut  omaa  itseään;  se  näkyy  siitä  suuresta 
erotuksesta  joka  on  Augustan  ja  Hannan  välillä.  «Aika  ei  koskaan  py- 
sähdy», ja  puolessa  vuosisadassa  ennätetään  pitkälle.  Mutta  samassa  on 
olemassa  yhtäläisyyskin,  joka  osottaa  että  tuo  mailmankatsomus  pääpiir- 
teissään vielä  nytkin  vastaa  kansamme  syvimpiä  tarpeita,  että  meillä  siinä 
on  lähde,  josta  uusi  elämänvoima  yhäti  pulppuaa.  Ja  koska  ei  mikään 
mailmassa    voi    meiltä    ryöstää    tätä    kallista    aarretta,    niin    voimme  tyy- 

ncsti    katsoa    tulcvaisuuteeOi    yhtyeo    Erkon    ihanan    Syyslaulun   loppulau- 
seeseen : 

Vier  armas  päivä  nousee, 

valaisten  Suomea, 

kun  säilyy  valo  ja  lämmin 

sydämmen  pohjassa. 

Volfrid  Vasenius. 


-®- 


Vähä-Heikkilä. 


Maat  viime  kerran  tarkastaa 
Jo  silmä  isännän, 
Ja  työtä  sai  ja  hoidon  maa, 
Mut  nään  sen  menevään. 


Pien'  luku  noinko  heitä  jää, 
Joiss'  Suomen  turva  on? 
Oi  onko  silloiD  maamme  tää 
Niin  vapaa,  huoleton? 


Vier  ennen  eli  aikojaan. 
Nyt  koskee  köyhempään; 
Vain  kartano  on  kannoillaan, 
Ja  torppariks  sen  jään. 


Ja  kansa,  sorron  torjunut, 
Mi  maastas  voimas  toit. 
Mihinkä  silloin  nojaudut, 
Mit'  irtolaisna  voit? 


Kenties  on  muilla  yksi  tie, 
—  Niin  käi  jo  naapurin  — 
Kenties  viel'  ajat  verkkaan  vie 
Maan  harvain  käsihin. 


Susikin  kestää  kankaillaan, 
Jos  vainottukin  lie  — 
Sä  häädä  kansa  turpeeltaan, 
Sa  hautahan  se  vie! 


En  tohdi  luulla  käyvän  noin 
Ja  pelkään  sentään  kai. 
Mut  mitä  näin  ja  mitä  koin, 
Ja  kuink'  on  käynyt  —   vai? 


Sua  Jumala  jo  rukoilen 
Ja  huudan  hädissäin. 
Suo  ollakseni  viimeinen, 
Mi  maaltaan  sortui  näin. 


Valter  Juva. 

A.  Meurman,  Sanakirja  yleiseen  sivistykseen  kuuluvia  tietoja  varten.    HelsingLss.1   1883 
—90,  G.  W.  Edlund.     945  siv.  8:o.     Hinta  9:  — . 

Viimein  v.  1890,  odotettuaoi  kahdeksatta  vuotta,  vaikka  se  luvattiin 
minulle  valmiiksi  jo  v.  1884,  on  minulla  pöydälläni  täydellisenä  tämä 
kirja!  Mutta  ei  voi  mitään  hyvää  odottaa  liian  kauvan,  ja  niinpä  minä- 
kin vilpittömästi  ja  sydämestäni  nyt  iloitsen  siitä,  että  a  sivistyssanakirja» 
on  valmiina.  Jospa  se  sitten  lienee  hyvä?  Noh,  ainakin  saan  minä  iloita 
siitä,  että  nyt  voin  kirjasta  antaa  lopullisen  arvostelun.  Ja  välttääkseni 
alusta  asti  kaikkea  väärinkäsitystä,  niin  sanottakoon  kohta  mielipiteeni:  täyden- 
nys- ja  painovirheluetteloineen  voipi  se  huolelliselle  lukijalle  —  joka  edeltä- 
päin korjaa  nuo  kaikki  virheet  —  olla  joksikin  hyödyksi.  Tosin  ei  sen- 
kään jälkeen  suinkaan  saa  luulla,  että  teos  olisi  virheettömäksi  tullut  — 
päin  vastoin  erehdyksiä  tavataan  vielä  runsaasti:  Petri^  0\kv\  Pietarinpoika ; 
Petterkofer  (pi;o:  Pette«kofer) ;  Schässburg  (paikan  yleisesti  tunnettu  nimi 
on  Segesvär);  Partenon  ja  Akropolis;  Philadelphiassa  on  100  t.  asukasta, 
nämä  virheet  ovat  kaikki  kahdella  sivulla  —  mutta  kuitenkin  ovat  nyt  pa- 
himmat ja  erehdyttävimmät  poistettuina. 

Sivistyssanakirjan  toimittaminen  ei  ole,  ei  ly hytlännänkään,.  mikään 
helppo  tehtävä.  Jopa  itse  lyhyyskin  muutamissa  suhteissa  tekee  vaikeuk- 
sia. Niinpä  on  yksi  puute,  johon  helposti  joudutaan  ja  joka  tässäkin 
teoksessa  usein  tulee  esiin,  että  outojen  sanojen  ja  käsitteitten  selityk- 
set lyhyytensä  kautta  usein  käyvät  epätäydellisiksi,  jopa  virheellisiksikin. 
Sallojen  valikoiminen  ei  ole  tapahtunut  niin  huolellisesti,  kuin  olisi  pitänyt, 
ja  usein  on  tekijä  määrännyt  ne  tiedot,  jotka  annetaan,  esim.  historialli- 
sista henkilöistä  ja  erittäinkin  maantieteellisistä  paikoista,  hyvin  omituisella 
tavalla,  niin  että  suuresti  voipi  epäillä,  saapiko  halullinen  lukija  mitään 
valaisevaa  ajatusta  asiasta  (ks.  esim.  Tukholma).  Yhteydessä  tämän 
kanssa  on  se  muistutus  tehtävä,  että  kaupungeista  puhuttaessa  useimmiten 
jätetään  mainitsematta  niiden  asukasluku,  seikka,  jonka  kuitenkin  ensi  si- 
jassa odottaisi  tämmöisestä  kirjasta  löytävänsä;  onko  esim.  Riiassa  tuhat 
vaiko  miljoona  asukasta  jääpi  lukijalta  tietämättä.  Vierasten  sanain  ja  ni- 
mien kirjoitustapa,  josta  tein  muistutuksia  edellisissä  arvosteluissani,  on  teok- 
sen loppuosassa  tullut  säännöllisemmäksi  —  valitettavasti  usein  toiseen 
suuntaan  kuin  olisin  suonut  (esim.  schakali,  schamani,  tschekit,  Tschernaja, 
Tschemajew  j.  n.  e.,  jommoisissa  sanoissa  ^^ääntä  merkitsemään  aivan 
suotta  käytetään  sch). 

Että  teoksen  myöhemmät  vihkot,  viidennen  jälkeen,  sitte  kun  useita 
epätarkkuutta  moittivia  sanomalehtiarvosteluita  oli  ollut  näkyvissä,  jossakin 
määrässä  ovat  edellisiä  huolellisemmin  toimitetut,  on  myönnettävä.  Mie- 
lelläni olisin  vain  nähnyt,  että  tähän  toimeen  olisi  ryhdytty  jo  ensimmäi- 
sen vihon  jälkeen,  jota  arvostellessani  (Valvoja  1883,  N:o  20)  esitin  useim- 
mat ne  muistutukset,  joita  myöhemminkin  on  esiintuotu.  Toistaiseksi  on 
kaikissa  tapauksissa  hra  Meurmanin  sivistyssanakirja  ainoa  laatuansa  Suomen 
kielellä  ja  siis  ainoa  tämmöinen  apuneuvo,  joka  on  umpisuomalaisen  käytet- 
tävänä. Täyttäköön  semmoisena  paikkansa,  siksi  kun  täydellisempi  ja  pa- 
rempi saadaan! 

G— t. 


Alexandra  Gripenberg,    Naiskysymyksessä.    1.     Suomennos.     Porvoossa    18W,    Werner 
S6derstr5m.     32  siv.  8:0.     Hinta  — :  60. 

Esipuheessa  ilmoittaa  kirjoittaja,  että  tämä  vihkonen  sisältää  sen  esi- 
telmän, jonka  hän  Suomen  Naisyhdistyksen  toimesta  piti  maaseutukaupun- 
geissa syksyllä  1889. 

Ollen  lyhyt  yleiskatsaus  naiskysymyksen  eri  puoliin  muodostuu  esi- 
telmä edellisessä  osassaan  harvoilla  piirteillä  tehdyksi  kuvaukseksi  naisen 
tilasta  historiallisen  kehityksen  eri  aikoina.  Kuta  enemmän  ihmiskunta  on 
edistynyt  sivistyksessä,  sitä  enemmän  on  naisen  tila  parantunut,  sitä  va- 
paammaksi ja  omatakei seksi  on  hän  tullut  —  se  on  tässä  ajatuksen  pää- 
juoksu,  joka  selvänä  ja  valaisevana  tulee  näkyviin. 

Esitelmän  loppupuoli  on  omistettu  niiden  mielipiteiden  tarkastami- 
seen, jotka  vielä  meidän  aikanamme  naisen  itsenäisyyspyrintöä  vastustavat. 
Ne  ovat,  sanoo  kirjoittaja,  pääasiallisesti  kahta  eri  laatua:  toinen  uuden- 
aikaisten pessimistein,  toinen  kirkollisten  vanhoillaolij öiden  käsitys  naisky- 
symyksestä. Nämä  suunnat  ovat  tosin  ylipäätään  aivan  vastakkaiset,  mutta 
yhtyvät,  omituista  kyllä,  naisliikkeen  vastustamisessa.  Edellinen  vastustaa 
sitä  sUlä  perustuksella,  että  nainen  muka  on  luonnoltaan  vaillinaisempi 
olento  kuin  mies,  jälkimmäinen  taas  sen  vuoksi,  että  heidän  käsityksensä 
mukaan  raamattu  määrää  naiselle  mieheen  nähden  alamaisen  aseman.  Mo- 
lempia näitä  väitteitä  vastaan  kääntää  kirjoittaja  lyhyen,  mutta  asiallisen 
ja  sattuvan  kritiikin. 

Lopullisesti  viittaa  kirjoittaja  niihin  kohtiin,  joissa  nainen  vielä  kai- 
paa yhteiskunnallisessa  asemassaan  täyttä  oikeutta  ja  yhdenar  voi  suutta. 
Kirjanen    on    kaikessa    lyhyydessään   arvokas  lisä  naiskysymystä  koskevaan 

kirjallisuuteemme. 

M.  j. 

B,  C  Rodhe,  Onnellisen  avioliiton  ehdoista.  Suomensi  Aatto  S,  Porvoossa  18W 
Werner  SöderstrAra.  100  siv.  8:0.  .Hinta  kovissa  kansissa  1:  — ,  korukan- 
sissa  1:  60. 

Kirjan  tekijä  pitää  avioliittoa  siveellisen  kehittymisen  eikä  yksinomaan 
itsckohtaiscn  tyydytyksen  ja  onnen  välikappaleena.  Sentähdcn  tahtoo  hän 
laskea  itsensä  kieltävän  rakkauden,  jonka  tukena  hän  pitää  totisen  ja  har- 
taan uskonnollisuuden,  kaiken  avio-onnen  perustukseksi.  Kuinka  tällä  pe- 
rustuksella seisten  voi  välttää  erehdyksiä  avioliiton  rakentamisessa,  säilyttää 
sen  onnea,  kun  se  kerran  on  solmittu,  ja  karttaa  niitä  vaaroja,  jotka  uh- 
kaavat sen  rauhaa  —  tämä  esitetään  edessämme  olevassa  kirjassa  lämpi- 
mästi ja  elävällä  vakaumuksella.  Tosin  ei  kirja  sisällä  pääasiassa  muuta, 
kuin  mitä  jo  usein  ennenkin  on  sanottu,  mutta  nämä  totuudet  kuuluvat 
epäilemättä  niiden  joukkoon,  jotka  ansaitsevat  tulla  yhä  uudelleen  mieleen 
johdetuiksi. 

Niistä  virtauksista,  jotka  nykyajan  vilkkaassa  keskustelussa  miehen  ja 
naisen  keskinäisistä  suhteista  ovat  joutuneet  vastatusten,  ei  tässä  kirjassa 
näy  paljon  jälkiä.  Emme  tahdo  ylipäänsä  moittia  sitä  periaatetta,  ettei 
laajimpiin  piireihin  levitettäviksi  aiotuissa  kirjoissa  oteta  kaikenlaisia  vielä 
keskustelun  alaisia  kysymyksiä  esille.  Olisi  mielestämme  kuitenkin  tässä 
huoleti  voinut  viitata  muutamiin  tämän  keskustelun  kautta  jo  jotenkin  va- 
kaantuneisiin totuuksiin,  jotka  koskevat  myöskin  avioliittoa.  Mainitsemme 
esimerkin  vuoksi  siitä  syntyvän  vaaran,  että  nuoret  miehet  ja  naiset  taval- 
lisesti eivät  ennen  tuon  ikuisesti  sitovan  liiton  solmimista  riittävästi  tui^ne 
toisiansa  eivätkä  edes  helposti  saa  tilaisuutta  toisiinsa  arkielämässä  tu- 
tustua. Myöskin  olisi  mielestämme  voinut  ja  pitänyt  selvemmin  huo- 
mauttaa siitä,  että  toistensa  ymmärtäminen,  s.  o.  sivistyskannan,  ajatuspii- 
rin  ja  taipumusten  vastaavaisuus  on  tärkeä  avio-onnen  ehto.  Ei  tosin  sovi 
sanoa,  ettei  avio-onnea  saata  olla  ilman  tämmöisiä  ehtoja,  ci  myöskään 
että  ne  ehdottomasti  sen  tuottavat;  mutta  varmaa  kuitenkin  on,  että  moni 
hyvin  tavallinen  loukkauskivi,  johon  itsensä  kieltävä  rakkaus  usein  kom- 
pastuu, poistettaisiin  avioliitosta,  jos  nämäkin  kohdat  ja  ne  yhteiskunnalli- 
set olot,  joista  ne  riippuvat,  otettaisiin  paremmin  huomioon. 

M-  J. 


Z.  Schalin^  Kristillisestä  liistenkasvatulcjesta.    Tekijän  johdannolla  suomennettu.    (Kylä- 
kirjasto 1890,  N:o  1).    Jyväskylässä  1890.  K.  J.  Gummerus.     77  siv.  8:0. 

Tämä  kirja,  joka  muodostaa  i:sen  vihkon  «Kyläkirjastoa»  vuodelta 
1890,  on  syntynyt,  kuten  tekijä  alkulauseessa  ilmoittaa,  muutamista  hänen 
pitämistänsä  esitelmistä.  Esitys  koskee  kasvatuksen  uskonnollista  puolta; 
se    ei  siis  ole  aiottukaan  yleiseksi  kasvatusopiksi.     Uskonnollisen  kasvatuk- 

sen  tahtoo  kirjoittaja  perustaa  tarkasti  raamatulliselle  pohjalle.  Siitä  on 
hän  ottanut  esimerkkinsä,  siitä  tukeensa  kaikille  ohjeille  ja  neuvoille.  Esi- 
tyksessä on  sentähden  runsaasti  raamatunlauseita  ja  viittauksia  muihin  sa- 
manlaisiin, joita  ei  tilan  ahtaus  ole  sallinut  ottaa  kirjaan. 

Tekijä  näyttää  käsittelevän  ainettaan  suurella  asiantuntemisella  ja  rak- 
kaudella. Pelkäämme  ainoastaan,  että  tuo  melkein  saarnan  tapainen,  liki 
80  pienikirjaimista  sivua  pitkä  esitys  on  tuntuva  monesta  raskaalta  lukea. 
Mutta  jos  vain  lukijalla  on  halua  tutustumaan  itse  aineeseen,  jonka  tärkeys 
on  jokaiselle  selvä,  ei  tämä  haitta   liene  erin  tuntuva,  saati  kun  esitystapa 

itsessään  on  elävä  ja  lämmin. 

M.  j. 


y,    V.  Kallen,    Kasvatus-    ja    Opetusoppi  kodille  ja  koutulle.     Neljäs  lavennettu  ja  pa- 
rannettu   painos.     1  osa:    Kasvatusoppi     II    osa:    Opetusoppi.     Haaparannalla 
-    18<X),  tekijän  kustantama.     111  +  115  siv.  12:o.     Hinta  2:  — . 

Jo  nimilehdestä  näkyy,  mitä  lukijakuntaa  varten  tekijä  on  kirjansa 
kirjoittanut.  Se  on  aiottu  kodille  ja  Koululle.  Esipuheessa  selitetään  tar- 
kemmin, minkälaisia  kouluja  on  tarkoitettu.  Tekijän  mielestä  on  jokainen 
ihminen  välillisesti  tai  välittömästi  kasvattaja  ja  sen  tähden  soisi  hän  kas- 
vatus- ja  opetusoppia  luettavaksi  myöskin  yleistä  sivistystä  tarkoittavissa 
oppilaitoksissa;  ei  siis  ainoastaan  seminaareissa,  vaan  myöskin  lyseissä, 
kansanopistoissa  y.  m. 

Tekijä  ei  ole  mielestämme  väärässä,  kun  hän  arvelee  jokaiselle  ih- 
miselle tarpeelliseksi  perehtymisen  kasvatusopi)iin.  Kuitenkin  lienee  nykyi- 
sissä oloissa  vaikea  ajatella  sitä  opetettavaksi  näin  laajoissa  [}iireissä.  Luu- 
lemme sentähden;  että  tässä  tarjottu  kirja  enimmäkseen  jääpi  kodin  ja 
koti-  sekä  mahdollisesti  kicrtokoulunopettajien  luettavaksi.  Seminaareihin 
on  se  aivan  riittämätön  ja  minkälaisiksi  olot  kansanopistoissa  muodostuvat 
on  vielä  vaikea  tietää. 

Jos  nyt  tältä  kannalta  arvostelemme  kirjaa,  luulemme  sen  täyttävän 
mainitun  tarkoituksen  monessa  suhteessa,  jota  sen  esiintyminen  neljäntenä 
painoksena  jo  todistaa.  Opetusopissa  huomautamme  varsinkin  niistä  käy- 
tännöllisistä neuvoista,  jotka  koskevat  eri  oppiaineiden  käsittelyä  (siv.  55 
loppuun).  Vaikka  muistutuksia  yksityiskohdista  voisi  tehdä,  ovat  nämä 
epäilemättä  hyödyksi  alottelevalle  opettajalle.  Enemmän  muistutuksen  ai- 
hetta antaa  meistä  vieläkin  sama  seikka,  josta  jo  edelliseen  painokseen 
nähden  huomautimme:  kirjassa  on  yhtä  ja  toista,  joka  on  liian  oppinutta 
sen  lukijakunnalle  ja  myöskin  jotenkin  tarpeetonta.  Tekijän  ei  myöskään 
mielestämme  ole  itse  onnistunut  näitä  kohtia  "selvästi  esittää.  Semmoi- 
nen kohta  on  yritys  temperamenttien  selittämiseen  (kasvatusoppi,  siv.  30). 


120  Väittelyä. 

Se  kuitenkin  on  tehty  muistutuksen  muodossa.  Vielä  hämärämmäksi  käy 
opetustien  analyysin  ja  synteesin  selittäminen,  jolle  tekijä  omistaa  muuta- 
mia sivuja  (opetusoppi  siv.  35 — 40).  —  Kieli  on  monin  paikoin  mur- 
teellista. 

M.  J. 


Väittelyä. 


On  pyydetty  tilaa  Valvojassa  alla  olevalle  vastaväitteelle  erästä  ai- 
kakauskirjan tammikuun  numerossa  ollutta  arvostelua  vastaan.  Siihen  är- 
tyneen mielen  purkaukseen,  joka  vastaväitteen  alkukappaleessa  tulee  sekä 
yleensä  aikakauskirjassamme  olevien  arvostelujen  että  erittäin  puheena  ole- 
van arvostelun  tekijän  osaksi,  tuskin  maksanee  vaivaa  vastata.  Sitä  vastoin 
olemme  itse  kysymyksenalaisen  asian  valaisemisen  vuoksi  katsoneet  suota- 
vaksi, että  arvostelija  saisi  tilaisuutta  vastata  vastaväitteeseen. 

Valvojan  toimitus. 


Miten  ovat  suomalaiset  sanat  ^kuusi**  ja  ntfiänty"  1.  npeiäjä"  käännettävät  saks;iksi? 

Valvojan  viime  numerossa  on  herra  B.  F.  G.  ylipäänsä  ystävällisesti 
tarkastanut  minun  tekemääni  suomalais-saksalaista  sanakirjaa.  Tällaisista 
hätätilassa  tehdyistä  ilmoituksista  tietysti  ei  saa  odottaa  mitään  täydelli- 
syyttä. Niissä  saapi  myöskin  usein  lukea  tiu-hamaisia  saivartelcmisia,  joi^a 
rikkiviisaita  mahtavuuksiakin.  Mutta  tämmöistä  ei  ole  totuttu  B.  F.  G:n 
kynästä  lähteneeksi  näkemään.  Sitä  enemmän  olen  hämmästynyt  siitä, 
ettei  hän  kysymyksessä  olevassa  ilmoituksessaan  ole  aivan  sama  kuin  en- 
nen, vaan  antaa  siellä  täällä  pujahtaa  esiin  semmoistakin,  joka  ei  pitäne 
paikkaansa. 

Tämmöinen  seikka  on  muitten  muassa  hänen  käännöksensä  suoma- 
laisista sanoista  <tkuusii>  ja  ^mäntyn.  Valvojan  lukijat,  joilla  ei  ole  aikaa 
eikä  luultavasti  haluakaan  asiata  tarkemmin  tutkia,  saattavat  B.  F.  G:n  il- 
moituksesta saada  sen  käsityksen,  että  nämät  sanat  ovat  minun  sanakirjas- 
sani väärin  käännetyt,  ja  että  tämä  käännös  on  tapahtunut  tietämättömyy- 
destä eikä  mistäkään  muusta  syystä.  Hra  B.  F.  G.  ainakin  väittää,  «ettei 
sovi,  niinkuin  herra  E.  on  tehnyt».  Kun  nämät  sanat  {kuusi  ja  mänty) 
kirjoitin  sanakirjaani,  menettelin  samalla  tapaa  kuin  muutenkin.     Siis  ensin 

kysyin  mitä  itse  olin  kuullut.  Kokemukseni  oli,  että  sanoja  «Tänne»  ja 
«Fichte»  käytetään  aivan  sekaisin  Saksanmaalla  niUlä  seuduin^  missä  havu- 
puita ylipäänsä  ei  kasva^  mutta  että  niitä  tarkemmin,  jopa  muutamissa 
paikoin  jotenkin  tarkkaan  erotetaan  toisistaan,  missä  tällaisia  puita  löytyy. 
Ja  tämä  erotus  on  ehkä  parahiten  tuotu  ilmi  eräässä  Stuttgartin  gymna- 
siumin opettajan  väitteessä  opetustunnilla,  kun  oppilas  hänen  mielestään 
käänsi  latinan  kielen  abies  sanan  väärin.  «Man  irrt  sich  nie»,  sanoi  hän,  »wenn 
man  aHes  immer  mit  Tänne  und  pinus  mit  Ftckte  iibersetzt».  ^Föhren 
en  olo  kuullut  puheessa^  uKie/ern  harvoin,  vaikka  olen  kauemman  aikaa 
esim.  VViirttenbergissä  oleskellut.  Mutta  koska  en  nyt  tohtinut  niin  ehdot- 
tomasti luottaa  korvaani  ja  muistiini,  rupesin  tietysti  sanakirjoja  katsomaan. 
Tartuin  siis  ensiksi  Helmsin  sanakirjaan.  Siinä  löysin:  ^Gran  ■=  die  Tänne, 
VVeisstanne,  Edellänne»  ja  kaikissa  yhdistyksissä  gran  sanan  kanssa  aina 
vaan  Tannen,  Samoin  ^Fur,  Fura  =  das  Fichtenholz,  Föhrenholz».  Ja 
lopuksi:  ttTall  z=i  die  Fichte^  Föhre^  Kiefer,  der  Fichtenbaum»  ja  kaikissa 
yhdistyksissä  tali  sanan  kanssa  aina  Fichten^  paitse  talikolle  sanassa,  jossa 
on  sekä  Fichten-  että  Tann  (pitäisi  oUa  Tannen)  zap/en.  Siis  tukea  sii- 
hen mitä  korvani  sanoi.  Mutta  koska  Helms  ei  aina  ole  aivan  luotettava, 
otin  Sandersm  ison  sanakirjan  esille  ja  hain  Tänne  sanan.  Tässä  sanotaan: 
<i Tänne  =  i)  eine  Zunft  hober  Nadelbäume  (s.  Fichte);  2)  zuw.  =  Tan- 
nenholz  etc».  Sitten  löysin:  ^Fichte  =  Gattungsname  mehrerer  hohen  Bäu- 
me  mit  quirlförmigen  Ästen  und  dunkeln  Nadelblättern,  Piti  us,  insonder- 
heit  dio  Rothtanne,  P.  abies.  Die  Unterscheidung  zw.  F.,  Tänne,  Föhre, 
Kiefer  ist  selbst  bei  Botanikern,  also  begreiflichonveise  noch  mehr  im 
gew.  Leben  schwankend».  Ja  sitten:  9 FöAre  =  ein  Nadelbaum,  Pinus 
silvestris  (s.  Fichte,  Kiefer).»  Lopuksi  taas:  ^Kiefer  =  ein  Nadelholz- 
baum,  vgl.  Fichte,  Pinus,  bei  genauern  botan.  Schriflstellem  nur  von 
den  Arten,  die  2  Nadeln  in  einer  Scheide  haben,  ohne  Zusatz  meist  P 
silvestris».  Tästä  siis  en  voinut  perille  päästä.  Ryhdyin  siis  sanakir- 
jaan, jota  hra  B.  F.  G.  itse  on  minulle  kiittänyt  luotettavana  auktoriteet- 
tina, nim.  IVeigandm  synonyymiseen  sanakirjaan.  Tässä  sanotaan :  « Tänne. 
Fichte,  Föhre.  Kiefer.  Kienbaum  .  .  ,  Die  Tänne  ist  der  bekannte  Na- 
delholzbaum  mit  einzeln  und  abgesondert  stehenden  Nadeln  ....  —  bei 
den  Römem  abies.  Die  Fichte  ist  die  s.  g.  Rothtanne,  d.  i.  die  Tänne 
mit  braunrother  Rinde,  um  die  Zweige  zerstreuten,  vierseitigen  Nadeln, 
walzigen  hängenden  Zapfen  ...  bei  den  Römem  pinus.  Manche  wol- 
len  die  Tänne  von  der  Fichte  schärfer  unterscheiden  und  nennen  nur  die 
Tänne  mit  einzeln  und  ausdauemden,  aber  ztveireifdg^  d.  h.  in  doppclter 
Reihe  zur  beiden  Seiten  des  Zweiges  wie  die  Zähno  eines  doppelten 
Kammes  in  einer  Fläche  stehenden  Nadeln, '  Tänne,  wohin  z.  B.  unsere 
gemeine  oder  VVeisstanne  (pinus  picea)  gehört.  Die  Kiefer  ist  der  Na- 
dclholzbaum  mit  zwei,  drei  und  fiinf  Nadeln  in  einer  Scheide   .  .  .     Der 


122  Väittelyä. 

dicsen  Nainen  schlechthin  tragende  Baum  heisst  bei  Linnd  pinus  silvcstris 
.  .  .  Die  Föhre  ist  nur  altcr  iind  oberd.  Namc  der  Kiefem,  Kun  sitten  ru- 
pesin kasvioppia  katsomaan,  tapasin  täydellisen  sekasotkun.  Katsoin  kui- 
tenkin vielä  muutamia  saDakirjoJa,  koska  kaikesta  edellisestä  ainakin  yksi 
tosiasia  on  vastustamattoman  selvä,  nim.  että  Tänne  on  sama  kuin  roo- 
malaisten abies  ja  Fichte  sama  kuin  roomalaisten  pinus.  Kraföu  sanakirja 
myöskin  niin  väittää  ja  kääntää  myöskin  Kie/er  =  pinus.  Jos  nyt  katson 
Rothstemn  sanakirjaan,  niin  hän  sanoo:  ^ Abies  =  kuusi»  ja  ^ Pinus  tz: 
mänty,  petäjä,  honka». 

Onko  herra  B,  F.  G.  vielä  valmis  aivan  ehdottomasä  sanomaan,  *  et- 
tei sovi  panna  kuusen  yksinomaiseksi  merkitykseksi  Tänne  n  ja  että  ^.Kiejer 
on  pantava  pääsanaksi  mänty  sanan  selitysten  joukkoon».  Molemmat  väit- 
teet ovat  liian  rohkeita.  Tosi  on  kyllä,  että  herra  B.  F.  G:n  saksalais- 
suomalaisessa  sanakirjassa  on  käännetty  hänen  mielipiteensä  mukaan  sanat 
Fichte  ja  Tänne;  mutta  se  onkin  ainoa  teos,  missä  minä  olen  nähnyt,  että 
Fichte  ei  merkitsisi  mitään  muka  kuin  kuusi^  Tänne  taas  ei  muuta  kuin 
valkopetäjä.  Olkoon  tämä  B.  F.  G:n  omasta  mielestä  hyvä  käännös; 
minä  ainakin  pidän  sen  vääränä  ja  luulen  toistaiseksi  oman  kä^tnnökseui 
paremmaksi. 

Karl  Ervast. 


Vastaus. 

Herra  Ervast  on  paheksinut  arvosteluani,  ja  etenkin  havupuiden  ni- 
mitykset näyttävät  häiritsbvän  hänen  mielensä  rauhaa.  Koettakaamme  siis 
niitä  selvittää.  Otetaan  ensin  tarkastettavaksi,  mitä  herra  E.  itse  tuopi 
esiin.  Helmsin  sanakirjaan  hän  ei  luota,  enkä  minäkään;  se  jääköön  siis 
syrjälle.  Sitten  herra  E.  mainitsee  Sandersin  isoa,  kelvolliseksi  tunnustet- 
tua sanakirjaa.  Siinä  sanotaan  sekä  Fichte  että  Tänne  sanaa  käytettävän 
/i««j-suvun  yleisenä  nimityksenä,  mutta  edellisen  muutoin  olevan  =  Roth- 
tänne,  Pinus  abies.  «Tänne»,  «Föhre»  ja  «Kiefer»  ovat  merkitykseltään 
epävakaiset;  mutta  tarkemmin  määrättynä  on  Föhre  «Pinus  silvestris»,  ja 
samaa  merkitsee  Kxe/er  «bei  genauem  botanischen  Schriflstellern».  Herra 
Ervast  tosin  sanoo:  «tästä  en  voinut  perille  päästä»;  mutta  minun  mie- 
lestäni hän  itse  on  näyttänyt,  että,  ainakin  Sandersin  mukaan,  Fichte  on 
«Pinus  abies»  eli  suomeksi  kuusi  ja  Kiefer  «Pinus  silvestris»,  suomeksi 
mäntyä  petäjä,  VVeigand,  johon  sitten  viitataan,  mainitsee  Ftc/itestä  muu- 
tamia kasviopissa  tavallisia  Abies  excelsan  eli  Pinus  abiesin  tunnusmerk- 
kejä, «vierseitige  Nadeln,  walzige  hängende  Zapfen»  y.  m.  (vertaa  esim. 
Johannes  Leunis,  Schul-Naturgeschichte.  II,  siv.  241),  ja  lausuu  viimein, 
että  Tänne,    kun  se  on  tarkemmin  erotetUva  «Fichte»  käsitteestä,  osottaa 

erityistä  puunlajia,  johon  etupäässä  on  luettava  «VVcisstanne»  eli  «Pinus 
picea»,  Kie/er  ja  Föhre  ovat  Weigandinkin  mukaan  «Pinus  silvestris». 
Herra  Ervastin  todistukset  vahvistavat  niinmuodoin  minun  mielipidettäni, 
että  kuusi  (Pinus  abies  L-,  Abies  excelsa  DC,  Lam.)  on  saksaksi  Ftchte, 
ja  tnäniy  (Pinus  silvestris  L.)  on  KUfer  (miutecUisesti -«Föhre»  y.  m.)» 
jota  vastoin  Pinus  picea  L,  (Pinus  pectinata  DC),  «valkopetäjä»,  on 
Tänne  (myöskin :  VVeisstanne,  Edeltanne  y.  m.). 

Samoihin  päätöksiin  viepi  myös  vanha  Adelungin  sanakirja,  ja  Hoppe 
kääntää  saksalais-ruotsalaisessa  sanakirjassaan:  viFUhte^  gran,  ♦  tali»;  o^^- 
/?r,  tali,  ♦  gran;»  ja  i^ Tänne ^  silfvergran  (Pinus  Picea)».  Se  merkki, 
jota  tässä  vastaa  ♦  on  selitetty  osottavan:  «mindre  brukligt»,  —  Mitä 
puita  Roomalaiset  ennen  muinoin  tarkoittivat  «abies»  ja  «pinus»  sanoilla, 
ei  koske  tähän  kysymykseen. 

Mutta  katsokaamme  vielä,  mitä  varsinaisilla  kasveintutkijoilla  on  sa- 
nomista. Herra  E.  heitä  tykkänään  halveksii;  mutta  minun  mielestäni 
heidän  selityksensä  tässä  asiassa  ovat  tärkeimmät.  Mainittakoon  siis  ly- 
hyesti, miten  havupuita  nimitetään  muutamissa  kasviopillisissa  teoksissa. 
P.  F.  Ciirie  («Anleitung  die  im  mittleren  und  nördlichen  Deutschland 
wildwachsenden  Pflanzen  —  —  —  zu  bestimmen»)  käyttää  «Fichte»  Pi- 
nus-suvun  yhteisenä  nimityksenä;  «Pinus  silvestris»  on  «gemeine  Kiefcr 
oder  Föhre»,  «Pinus  picea»  =  VVeisstanne,  «Pinus  abies»  =  Fichte,  Roth- 
tanne.  J.  Leunisin  yllämainitussa  teoksessa  on  seuraava  terminologiia : 
Pinus  L.  (suvun  nimenä):  Tänne;  P.  sylvestris  L.  =  Kiefer;  Abies  excelsa 
Lam.,  Pinus  abies  L.  =  Fichte  (Rothtanne);  Abies  pectinata  DC,  Pinus 
picea  L.  =  Edeltanne.  Paitsi  näitä  päänimityksiä  mainitaan  koko  joukko 
toisintonimiä,  joista  näkyy,  kuinka  suuresti  näiden  puiden  nimitykset  vaih 
televat  puhekielessä.  Yleensä  kaikki  nämä  selitykset  käyvät  samaan  suun 
taan.  Lisätodistuksia  saadaan  Brockhausin  tunnetusta  konversatsiooni-sana- 
kirjasta,  jonka  luonnontieteelliset  selitykset  ovat  hyvin  tarkat  ja  täydelliset. 
Ne  yhtyvät  kaikin  puolin  siihen,  mitä  tässä  on  esitetty ;  mainittakoon  vaan 
että  Tänne  sanalle  erittäin  annetaan  «Pinus  picean»  merkitys  (=  Edel 
tänne,  VVeisstanne).  Sen  lisäksi  luetellaan  eri  tutkijain  antamat  latinaisct 
nimet  ja  koko  joukko  murteellisia  nimityksiä.  Muutoin  yksi  ainoa  silmäys 
Brockhausin  sanakirjaan  liitettyihin  kuviin  riittää  todistamaan,  mitä  puita 
puheena  olevat  sanat  merkitsevät. 

Toivon  tästä  kaikesta  selviävän,  ettei  arvosteluni  ole  niinkään  «hätä- 
tilassa» eikä  hätäisesti  tehty,  kuin  herra  Ervast  luulee. 

B.  F.  G. 


"^" 

Kirjeitä  valtiopäiviltä. 

II. 

Säätykokouksen  avatuksi  saatua  on  oikoastaan  vaao  kaksi  asiaa,  jotka 
antavat  alkuviikoille  niiden  näkyvän  merkityksen:  valiokuntien  asettaminen 
sekä  esitys-  ja  anomusehdotukset. 

Valiokuntain  kokoonpanosta  oli  jo  viimen  puhetta,  siltä  kannalta 
näet,  miten  on  ollut  tapana  pitää  silmällä  tahi  jättää  sikseen  asianomais- 
ten suomen  kielen  taitoa.  Nyt  vaan  lisättäköön,  että  tässä  kohden  saatiin 
mitä  voitiin  odottaa.  Edistys  on  kieltämätön,  jos  kohta  hidas.  Tuntuva 
se  on  valiokuntien  sihteereihin  nähden :  mikäli  niiksi  on  valittu  uusia  voi- 
mia, sikäli  on  paremmin  voitu  tätä  kompetenssiehtoa  pitää  silmällä,  eikä 
tietääksemme  ole  koskaan  niin  suuressa  määrin  kuin  nyt  otettu  nuoria  sii- 
hen toimeen. 

Hedelmät  siitä  tulevat  arvattavasti  valtiopäiväin  loppupuolella  näky- 
viin. Toimitus-  ja  tarkastusvaliokunnat  ovat  ennen  saaneet  työskennellä 
kuukausia  valtiosäätyjen  erottua,  muun  muassa  kärsiäkseen  pois  virheitä 
lakiehdotusten  motiiveista  ja  tekstistäkin,  (katso  esim.  niitä  mietintöjä,  jotka 
1888  vuoden  lakivaliokunta  ensimmäisellä  sihteerillään  tahi  talousvalio- 
kunta oli  valmistellut).  Siitä  puhumatta,  että  nämä  pitkälliset  jälkityöt  tu- 
levat suunnattoman  kalliiksi—  yksinään  ne  v.  1888  maksoivat  koko  40,350 
markkaa  —  on  itse  ajanhukkakin  hankala.  Tietääksemme  onkin  tällä  ker- 
taa olhit  tarkoituksena  mahdollisuuden  mukaan  saada  säätyjen  vastaukset 
jo  säätyjen  koossa  ollessa  toimitetuiksi  ja  tarkastetuiksi,  joten  alamaisia  kir- 
jeitä oi  tarvitse  niinkuin  viimen  lähettää  allekirjoitettaviksi  Helsingistä 
Alaveteliin,  Alavetelistä  Vaasaan,  Vaasasta  Turkuun  ja  Turusta  —  Nizzaan. 

Sellaisista  asioista  yleisö  ei  tavallisesti  kuule  puhuttavankaan,  mutta 
sitä  paremmin  se  voipi  huomata,  miten  puolueet  ovat  jakautuneet  valio- 
kunnissa. Niistähän  muutamat  ovat  tulleet  siitä  kuuluksi,  että  kaksi  yhtä 
lukuisaa  ryhmää  on  seisonut  vastakkain,  joten  varmaankin  olisi  aikaa  voi- 
tettu jos  alusta  asti  eikä  vasta  pitkien  keskustelujen  perästä  olisi  puolue- 
kysymyksissä  lyöty  arpaa,  kumpiko  mielipide  on  vastalauseihin,  kumpi  mie- 
tintöön   pantava.     Mutta    tällaista    valtiosäätyjen  arvoa  alentavaa  peliä  — 

jota  kyllä  nähdään  muuallakin,  missä  vaan  vastakkaisia  mielipiteitä  on 
edustajakamareissa  vallalla  —  ei  nykyään  ole  suuremmassa  määrässä  odo- 
tettavissa. Jos  puoluemiehiä  onkin,  niin  puoluekysymyksiä  on  sitä  vä- 
hemmin. 

Niin,  —  jollei  yleisessä  valitusvaliokunnassa  Nya  Pressin  päätoimit- 
taja ja  Porvoon  raatimiesrunoilija  kaikkia  maamme  kansakouluja  kohtaan 
yritä  toteuttamaan  sitä  ruotsalaistuttamitohjelmaa,  joka  —  eräästä  tunnetusta 
lentokirjasta  päättäen  -^  yksin  voisi  jälkimmäisen  mielestä  pelastaa  suomalai- 
set raakuuteen  joutumasta.  Mutta  vaikkapa  siihen  rupeaisivatkin,  niin  eivät 
siihen  kykene.  Pitkä  pino,  halkoja  vähäväkinen.  Eivätpä  tässä  kohden 
saa  edes  kaikilta  omankaan  puolueen  miehiltä  apua. 

Emmekä  myöskään  luule,  että  pankkivaliokunta  tulisi  mainittavassa 
määrässä  puolueitten  tepastelutantereeksi.  Kuuluu  kyllä  olevan  niitä,  jotka 
aikovat  tehdä  hyökkäyksiä  Suomen  pankkia  vastaan,  jotta  saisi  jonkun  pilkun 
takertumaan  —  Kansallisosakepankkiin.  Mutta  edellisen  voitot  nousevat 
miljooniin  ja  puhuvat  kyllä  selvää  kieltä,  miten  maamme  ensimmäistä  ra- 
halaitosta on  hoidettu,  ja  todennäköisesti  pillit  pistetään  pussiin  ennenkun 
«prikkaukseen»  ruvetaan.  Pahempi  on  tietysti  kysymys  Längmanin  varo- 
jen jaosta.  Svenska  folkskolans  vänner  ja  Folkvännen  ovat  ennen  olleet 
vastuksena,  ja  kysymys  on  polttavamman  muodon  saanut  sen  kautta,  että 
Suomen  kansakoulun  ystävät  ovat  eri  seuraksi  muodostuneet  suojellaksensa 
ja  edistääksensä  suomenkieltä  missä  se  vähemmistön  kielenä  kituu  tahi  syr- 
jäytetään. Mutta  ehkä  tästäkin  pulmasta  päästään,  kun  asioita  maltilla  aje- 
taan. Eiväthän  isänmaalliset  seuramme  ole  kaikki  yhteisessä  edesvastauk- 
sessa  toinen  toistensa  synneistä,  vaan  jokainen  toimii  erikseen.  Jollemme 
voi  jonkun  seuran  tarpeeUisuudesta  sopia,  hiin  se  yksinänsä  jääköön  kan- 
nattamatta, pikemmin  kuin  että  tämän  eripiu-aisuuden  tähden  kaikki  jäisivät 
ilman  ja  varat  kasaantuisivat  pankin  holviin. 

Tulee  vihdoin  huomioon  lakivaliokunta,  sillä  uskokaa  pois,  senkin 
kokoonpanon  puoluenäkökohdat  tällä  kertaa  ovat  saaneet  määrätä  —  jo- 
ten siihen  ei  voitukaan  porvarissäädystä  päästää  esim.  lainvalmistelukunnan 
esimiestä ! 

Nya  Pressen  antoi  selitystä  arvoitukseen.  Porvarissäädyn  vaalioi- 
keuksien laajentamista  kammoksuen  asianomaiset  eivät  uskaltaneet  laskea 
muuta  kuin  luotettavia  miehiä  lakivaliokuntaan.  Jotta  vähemmistö  eikä 
enemmistö    edelleenkin    saisi  Helsingissä,  Turussa,  Viipurissa   y.   m.  mää- 

rätä  valtiopäivämiehet,  jätettiin  siis  kaikki  muu  sillensä!  Suuresta  plcnum 
plenorumista  ii  — 12  p.  Huhtikuuta  1885  asti  on  jo  tunnettu,  millä  ta- 
voin viikingit  tässä  kohden  harrastavat  vapaamielisyyden  asiaa.  Uutta  ei 
myöskään  ole,  etteivät  he  tavallisesti  ymmärrä  vastustajainsa  kantaa  arvos- 
tella. Ruotsinmielinen  puolueemme,  joka  muuten  rakastaa  puhua  pelkää- 
mättömyydestään,  pelkäsi  tällä  kertaa  pöppöjä.  Välttääksensä  tulista  si- 
sällistä  riitaa  sekä  nykyhetkellä  sCfkaluontoisen  asian  virittämistä  suomen- 
mieliset  lykkäsivät  toistaiseksi  tämän  ja  jonkun  muunkin  tärkeän  asian  — 
maltti  ja  hienotunteisuus,  jommoista  emme  ole  tottuneet  odottamaan  vii- 
kinkien puolelta.  Varmaankaan  puolueemme  ei  ole  ajattelevain  ihmisten 
silmissä    kadottanut  mitään  sillä,  että  on  välttänyt  tyhjää  suun  soittamista. 

Jos  vastakkaisten  puolueitten  keskinäinen  väli  on  entistä  eheämmäksi 
tullut,  niin  se  on  vielä  ilahuttavampi  ilmiö,  että  suomenmielisten  leirissä 
yhteen  aikaan  vallinnut  erimielisyys  on  kadonnut. 

Ikävimpiä  muistoja  edeUisiltä  valtiopäiviltä  oli  se  eripuraisuus  van- 
hain ja  nuorten  välillä,  jota  neljännessä  säädyssämme  nähtiin.  Näyttipä 
yhteen  aikaan  siltä,  kuin  pankinvaltuusmiehen  vaali  olisi  tärkeimpiä  kysy- 
myksiä valtiopäivillä,  ja  sanomalehtiä  löytyi  —  lieneeköhän  niitä  vielä- 
kin? —  joilla  ei  ollut  oikeastaan  mitään  muuta  valtiopäiviltä  kerrottavaa, 
kuin  mitä  herra  Jonas  Castrdn  oli  siinä  ja  siinä  kysymyksessä  lausunut. 
Kun  ei  kauvan  valmisteltu  vaali  sittekään  käynyt  mielenmukaisesti,  pantiin 
yleinen  rahankeräys  aikaan,  jotta  mainittu  johtaja  siten  saisi  taloudellisen 
asemansa  turvatuksi.  Keräyksen  tulosta  emme  tunne,  mutta  keräyskeho- 
tuksen  allekirjoittajista  kaksi  kolmatta  osaa  jäi  näille  valtiopäiville  tule- 
matta. Muutkin  seikat  ovat  vaikuttaneet  tasottavasti.  Haitaksi  on  kum- 
mallekin puolelle  vanhain  ja  nuorten  ero,  jos  muusta  kuin  persoonallisista 
eduista  puhutaan.  Emme  huoli  mennä  syvemmälle  tähän  asiaan;  löytyy 
seikkoja  ja  seikkailuja,  jotka  on  paras  jättää  unhotuksen  valtaan. 


Anomus-  ja  esitysehdotukset  ovat  toisena  «^vdnementinä»  valtiopäi- 
väin alussa.  Joukossa  on  jos  jotakin,  eivätkä  läheskään  kaikki  ehdotukset 
edusta  yleistä  mielipidettä.  Mutta  asiaa  tarkemmin  punnitessa  näkee  hel- 
posti, että  anomukset  sittenkin  ovat  hyvin  huomattava  yleisen  mielipiteen 
kuvastin. 

1863  ja  1867  vuosien  valtiopäivillä  oltiin  vielä  vasta-alkajoita,  eikä 
moni  tärkeä  asia  silloin  tullut  kansanedustajain  initsiatiivista  esille.  Esityk- 
sistä kaikki  riippui;  vakaasti  keskusteltiin  siitäkin,  oliko  kansanedustajilla 
edes  oikeutta  tehdä  anomuksia.  Valiokunnat  olivat  niin  kokemattomat, 
että  sihteeri  joskus  merkitsi  enemmän  kuin  muut  yhteensä.  Vanhoja,  ko- 
keneita tiedemiehiä  tahi  virkamiehiä  olikin  otettu  sihteereiksi;  moni  mie- 
tintö on  sitä  laatua,  että  sillä  yhä  vielä  on  pysyvä  arvo.  Katsottakoon 
esim.  pankkivaliokunnan  ensimmäistä  mietintöä  v:lta  1863,  joka  on  ollut 
lähteenä  kaikille  rahaoloistamme  1809 — 63  kirjoittaneille. 

V.  1872  oli  asema  jo  muuttunut.  Vapaamielisyyden  sijaan  oli  hal- 
lituksessa tullut  kansallisuusaatteelle  vastahakoinen  kanta;  tunnettu  kenraali 
oli  päässyt  vastaperustetun  kouluylihallituksen  esimiehenä  sekaantumaan  si- 
vistystöihin. Hallituksen  erehdykset,  silloin  niinkuin  aina,  pakottivat  kansan- 
edustajia pontevampaan  esiintymiseen.  Kuinka  katkerasti  kansa  paheksui 
paroni  von  Kothenin  mullistuksia,  sitä  eivät  mahtavat  aavistaneetkaan,  en- 
nenkun  anomusten  aika  tuli,  mutta  silloin  syntyi  todellinen  myrsky,  jota 
ei  piintyneinkään  virkavaltaisuus  voinut  ajan  pitkään  vastustaa.  Ensi  kerta  oli 
näytetty,  mikä  voima  on  kansanedustajain  yksimielisessä  paheksumisessa 
olemassa  ja  mitä  anomusoikeus,  hyvin  käytettynä,  saattoi  vaikuttaa. 

V.  1877  tuli  tärkeäksi  toisella  lailla.  Anomusehdotuksista  tärkeim- 
mät koskivat  kieli-  ja  koulukysymystä,  mutta  ne  tulivat  näkyviin  paljon  ke- 
hittyneemmässä  muodossa  kuin  viisi  vuotta  ennen.  Suomalaisuus  ei  voi- 
nut siihen  tyytyä,  mitä  v.  1872  oli  ajateltu.  Suurta  hämmästystä  se  he- 
rätti, kun  suomenmieliset  kahdessa  säädyssä  astuivat  esiin  valtaavana  enem- 
mistönä. Dagbladilaisten  ryhmä,  johon  kuului  sekä  liberaaleja  että  viikin- 
kejä, horjui  myönnytysten  ja  vastustuksen  välillä,  mutta  suostui  lopulta 
päätöksiin,  jotka  aikaa  voittaen  tulivat  uusien  olojen  perustukseksi. 

V.  1882  suomenmieliset  täydellä  itsetietoisuudella  rupesivat  toimeen, 
saadakseen  vihdoin  viimeinkin  nähdä  edellisten  valtiopäiväin  päätösten  to- 
teuttamista. Suomalaisia  lyseitä  ja  naiskouluja  lähimmiten  ajateltiin  ja  ano- 
musten joukko  oli  tavattoman  suuri.  Mutta  vähempiä  saatiin  aikaan  kuin 
oli  odotettu.  Dagbladilaiset  eivät  enää  voineet  hallita  varsinaisia  ruotsin- 
mielisiä, ja  viime  mainitut  tarmonsa  takaa  ajoivat  karille  jokaista  muutos- 
ehdotusta. Kaksi  säätyä  kahta  vastaan  näytti  tulevan  pysyväiseksi  epäkoh- 
daksi valtiolaitoksessamme. 

1885    vuoden  valtiopäivät  alkoivat  huonoilla  enteillä;  vähäisillä  toi- 

vdlla  tuotiinkin  kieliasiaa  anomuksia  esiin.  Mutta  nähtiin  myös,  että 
oikea  asia  voi  suuretkin  vastukset  syrjäyttää.  Niinpä  Helsingin,  Porin  ja 
Joensuun  suomalaiset  lyseet  saivatkin  enemmistön  kannatuksen,  ja  vaikka 
kielto  kyllä  olikin  kahden  säädyn  pysyväinen  vastaus  kun  suomenkielelle 
vaadittiin  sijaa  niissäkin  opistoissa,  jotka  valmistavat  käytännöllisiä  uria 
varten,  niin  monesta  merkistä  saattoi  päättää,  että  vastustus  ajan  pitkään 
olisi  tehoton. 

V.  1888  varsinaiset  kielianomukset  eivät  olleet  läheskään  niin  tär- 
keitä kuin  ennen :  pahimmat  epäkohdat  olivat  poistetut  tahi  poistumaisil- 
laan;  uusia  kysymyksiä  nostettiin.  Kulttuuriasioita  tuotiin  esiin  ja  ennen 
kaikkea  rautatieanomuksia.  Oli  jo  v.  1882  tapahtunut,  että  säädyt  olivat 
poikenneet  hallituksen  ehdottamasta  rautatiepolitiikista :  Pohjanmaan  rata 
tuli  silloin  rakennettavaksi  ennen  Savon  rataa,  uusia  ratoja  oli  anottu  v. 
1885.  Nyt  Porin  rautatie  anomuksen  kautta  viivytyksettä  tuli  päätetyksi 
yhtaikaa  Karjalan  radan  kanssa  rakennettavaksi. 

Nykyisillä  valtiopäivillä  kehitys  on  vielä  pitemmälle  päässyt:  kieli- 
kysymyksellä ei  ole  enää  ylen  huomattua  sijaa  anomuksissa.  Rautatieano- 
mukset  säilyttäisivät  kyllä  entisen  merkityksensä,  jollei  varojen  puute  te- 
kisi mahdottomaksi  ruveta  suuriin  uusiin  toimiin,  ennenkun  tekeillä  olevat 
radat  ovat  valmistuneet.  Mutta  kansanvalistusta  tarkoittavat  ehdotukset 
ovat  sitä  tärkeämmät:  ei  ole  koskaan  yhtaikaa  tuotu  esiin  niin  monta  eh- 
dotusta siinä  kohden,  ja  vaikka  sellaisia  ehdotuksia  on  peruutettu  tahi  ta- 
pettu ja  muitten  kohtalo  vielä  on  epätietoinen,  voipi  sittenkin  katsoa  var- 
maksi, että  juuri  nämä  kysymykset  tulevat  olemaan  nykyisen  säätykokouk- 
sen  kuvaavimpia  piirteitä.  Hyvä,  että  niin  on,  sillä  yhä  karttuva  sivistys 
on  kuitenkin  paras  turva  olemiselleen  minkä  pieni  kansa  voipi  löytää. 

E.  G.  PalmÄn. 


^ 


HelsingiBBft,  Suomalaisen  KirjalliBundon  Seuran  kirjapainoasa,  1891. 


Keisari  Aleksanteri  II,  Suomen  Suuriruhtinas. 


Oli  13  p.  maaliskuuta  1881.  Päivä  oli  sunnuntai  ja  sitä  vietettiin  sen 
mukaan;  mikä  kävi  Herran  huoneessa,  mikä  lepäsi  kotona  viikon  vaivoista. 
Ilma  oli  tavallinen;  tavallista  oli  niin  ikään  kaikki  muu.  Mitään  erin- 
omaista ei  kukaan  odottanut.     Tietäähän  sen, 

Koittaapi  päivä,  loppuun  käy, 
Monesta  jälkeä  ei  näy, 
Kun  kulunut  on  suotta. 

Mutta  puolipäivästä  vähän  aikaa  huomattiin  Helsingin  kaduilla  jota- 
kin outoa.  Kulkija  pysäytti  toista,  ja  kysyi  tahi  kertoi.  Hämmästys,  epäi- 
lys kuvautuivat  kasvoissa.  Tuon  tuostakin  muodostui  pieniä  keskustelevia 
ryhmiä,  ja  kaikkialla  nähtiin  levottomuutta,  jopa  kauhistustakin.  Jokainen 
säpsähti,  vaaleaksi  kävi  monen  kasvot  kuullessaan  sanomaa,  jota  ei  tahdottu 
uskoa  ja  josta  kukaan  ei  varmaan  tiennyt  mistä  se  oli  tullut. 

Joku  tunti  myöhemmin  ei  ollut  enää  epäilyksellä  sijaa:  murhatyön 
uhrina  oli  Aleksanteri  II,  vapauttajakeisari,  kaatunut  oman  pääkaupun- 
kinsa  kadulla.  Kaikkien  mielet  olivat  kuin  huumattuina.  Rikkaissa  ja  köy- 
hissä, miehissä  ja  vaimoissa,  jopa  lapsissakin  nähtiin  sama  sanomaton 
kauhu.  Myöhäiseen  illalla  seisoivat  ihmiset  katujen  kulmissa  lukien  kuun 
valossa  sanomalehtien  ensimmäisiä  lyhykäisiä  sähkösanomia  hirmutapauk- 
sesta,  ja  odotellen  uusia  tietoja. 

Ja  kaikissa  Suomen  kaupungeissa,  yli  koko  laajan  Suomen  maan, 
uudistui  seuraavina  päivinä  sama  näky.  Sähköteitsc  tieto  levisi  kaupunkei- 
hin,  ja  matkustaja,  joka  oli  sen  kaupungissa  kuullut,  levitti  hirmusanoinan 

edemmäs.  Häo  ei  voinut  olla  matkallaan  seisahtumatta  niin  kartanon  kuin 
mökin  ovelle,  eikä  asukasväelle,  joka  hämmästyen  katseli  hänen  kalpeita 
poskiansa,  kuiskaamatta:  keisari  on  murhattu.  Ja  niin  hän  jatkoi  mat- 
kaansa, jättäen  hämmästystä  ja  kauhistusta  jälkeensä.  Tuskinpa  on  kos- 
kaan mikään  tieto  semmoisella  nopeudella  tunkeutunut  Suomen  salomai- 
den joka  sopukkaan. 

Syvä  suru  vallitsi  joka  mökissä.  Se  ei  ollut  ainoastaan  kauhua  ilki- 
työstä, se  oli  lisäksi  valitusta  jalon,  rakastetun  hallitsijan  kuolemasta.  Jos 
olisit  rahvaan  mieheltä  kysynyt,  minkätähden  Aleksanteri  II  oli  ollut  hä- 
nelle erittäin  rakas,  niin  ehkä  hän  ei  aina  olisi  osannut  sitä  niin  tarkkaan 
selittää.  Mutta  näin  paljon  olisi  jokainen  sinulle  vastannut:  hän  piti  huolta 
meistäkin,  siitäkin  syrjäisestä  valtakuntansa  osasta,  joka  sanotaan  Suomen- 
maaksi. Taikka:  hän  on  rakastanut  meitä,  ja  sentähden  me  rakastimme 
häntä.  Eikä  kansan  tietämätön  tunne  ollut  siinä  suhteessa  erehtynyt,  niin- 
kuin se  harvoin  erehtyy.  Aleksanteri  II:n  työt  Suomen  hyväksi  ovat  siksi 
monet  ja  muistettavat. 

Aikomukseni  ei  ole  tässä  antaa  mitään  kuvausta  keisari  Aleksanteri  II:n 
elämäntyöstä,  siihen  tarvittaisiin  laajempi  esitys  ja  parempi  kynä,  tahdon 
vain  nyt,  kun  kymmenen  vuotta  on  kulunut  hänen  kuolinhetkestään,  aivan 
lyhyesti  ottaa  puheeksi  pääkohdat  jalon  hallitsijan  elämästä.  Tahdon  huo- 
mauttaa siitä,  mitenkä  hän  on  tehnyt  itsensä  rakastetuksi  ja  siunatuksi  Suo- 
men kansan  keskuudessa,  ja  muistoon  johdattaa  kuinka  jokainen  hänen 
käyntinsä  meillä  on  jättänyt  jälkeensä  tuntuvat  jäljet  Suomen  maan  ke- 
hitykseen. 


Kun  Aleksanteri  II  syntyi  29  p.  huhtik.  18 18  Moskovassa,  ei  vielä 
tiedetty  pitää  hänen  isäänsä  suuriruhtinasta,  sittemmin  keisaria  Nikolai 
Paulovitshia  Venäjän  tulevana  hallitsijana.  Nikolain  vanhempi  veli  Kons- 
tantin, jonka  jo  tapahtunut  luopumus  kruunusta  oli  salassa  pidetty,  oli 
vielä  Nikolain  omissa,  saati  sitten  Venäjän  kansan  suuren  joukon  silmissä 
oikea  kruununperillinen  keisari  Aleksanteri  I:n  kuoltua,  ja  niin  ollen  voi 
Aleksanteri  II:n  kätkyen  vieressä  näyttää  epäiltävältä  tokko  hän  milloin- 
kaan nousisi  Venäjän  laajaa  valtakuntaa  hallitsemaan.  Aleksanterin  äiti  oli 
Aleksandra    Feodorovna,    Preussin    kuninkaan    Fredrik  Vilhelm  III:n  tytär. 

Suuriruhtinas  Nikolai  piti  kohta  huolta  etevän  o])ettajan  hankkimisesta  en- 
sisyntyneelle  pojalleen  ja  siksi  määrättiin  tuo  lempeä,  jalomielinen  venä- 
läinen runoilija  Shukovski,  jonka  varsinaiset  virkatoimet  tietysti  voivat  al- 
kaa vasta  muutamien  vuosien  kuluttua.  Joulukuussa  1825  nousi  Nikolai, 
kukistettuansa  dekabristein  kapinan,  Venäjän  keisariksi  ja  Suomen  suuriruh- 
tinaaksi, ja  silloin  oli  siis  Aleksanteri  tullut  tuon  suuren  valtakunnan  pe- 
rilliseksi.   ^ 

Isänsä  hallitusaikana  ei  Aleksanteri,  ei  sen  lopullakaan,  vaikka  jo  aika 
•mieheksi  kasvaneena,  paljon  ottanut  valtioasioihin  osaa,  paitsi  että  pari  ker- 
taa isän  matkoilla  ollessa  oli  määrättynä  hallitusta  hoitamaan.  Vaan  kui- 
tenkin oli  hän  jo  perintöruhtinaana  niitten  lukuisain  kansain  rakkauden  esi- 
neenä, jotka  kuuluvat  Venäjän  mahtavan  valtikan  alle.  Tiedettiin  että  hän 
oli  rikaslahjainen,  rauhaa  rakastava  ja  ylevämielinen  ruhtinas.  Hänen  mie- 
lensä lempeydestä  olivat  todistuksena  muutamat  Siperiasta  palanneet,  hä- 
nen pyynnöstänsä  vapautetut  entiset  valtiovangit  —  hän  oli  näet  perintö- 
ruhtinaana  tehnyt  vaivalloisen  matkan  Siperian  halki  ja  silloin  tullut  näke- 
mään vaqtcien  kärsimykset  siellä. 

Vksi  julkinen  vaikutusala  oli  kuitenkin,  jolla  Aleksanteri  jo  perintö- 
ruhtinaana  pitkät  ajat  vaikutti,  Suomen  yliopiston  kanslerina.  Jo  kohta 
hallitsijaksi  noustuansa  oli  näet  keisari  Nikolai  määrännyt  pojallensa  tämän 
toimen,  joka  oli  hänellä  itsellään  sitä  ennen  oUut.  Ensi  alussa  oli  ni- 
mitys tietysti  nimellinen.  Mutta  v.  1841,  samaan  aikaan  kun  Robert  Hen- 
rik Rehbinder  rikkaan  elämäntyönsä  jälkeen  meni  Tuonelan  tuville,  ryhtyi 
pcrintöruhtinas  itse  virkaa  hoitamaan.  Ja  tätä  tointa  hän  innolla  ja  mieli- 
hyvällä jatkoi  siksi  kun  kohtalo  hänet  kutsui  valtaistuimelle. 

Venäjälle  mitä  ankarimmalla  hetkellä  3  p.  maalisk.  1855  Aleksan- 
teri II  sai  tarttua  hallituksen  ohjiin.  Sota  raivosi  maalla  ja  merellä,  Kri- 
missä Mustanmeren  rannoilla  ja  Itämeren  lahdilla.  Venäjän  kunnia  vel- 
voitti hänet  sotaa  jatkamaan  isän  kuolemankin  jälkeen,  mutta  niin  pian 
kun  kunnialla  voi,  seuraavana  vuonna,  hän  teki  rauhan  vastustajainsa 
«länsivaltojen»,  Ranskan  ja  Englannin,  kanssa. 

Sitten  ryhtyi  keisari  Aleksanteri  kohta  siihen  toimeen,  joka  on  nos- 
tanut   hänet    ihmiskunnan  suurimpien  hyväntekijäin  joukkoon,  maaorjuuden 

poistamiseen  Venäjältä.     Valmistavien  toimien  perästä  ja  voitettuansa  kaikki 

» 
ne    vastukset,  jotka  koettivat  vapautustyötä  ehkäistä,  julisti  Aleksanteri  or- 
juuden    lakkauttamisen     Venäjällä     valtaistuimellcnousu-päivänänsä     1861. 

Enemmän  kuin  20  miljoonaa  orjaa  oli  tämän  kautta  tehty  vapaiksi  kansa- 
laisiksi. Mutta  jos  tämä  onkin  Aleksanterin  hallituksen  suurin  työ,  jonka 
rinnalla  toiset  helposti  himmenevät,  niin  se  ei  suinkaan  ole  ainoa,  joka 
osottaa  hänen  jaloa  mieltänsä  ja  hänen  haluansa  edistää  Venäjän  kehi- 
tystä. Hän  on  parantanut  oikeuslaitosta,  poistanut  ruumiinrangaistuksen, 
piireille  ja  kunnille  antanut  itsehallinnon  alun,  poistanut  pappissäädyn  pe- 
rinnöllisyyden, lyhentänyt  sotapalvelusajan  ja  tehnyt  sotakurin  ihmiselli- 
semmäksi,  vapauttanut  Puolan  ja  Liettuan  maakansan  aateliston  ylivallasta. 
Todellakin:  ei  ole  helppoa  löytää  hallitsijaa  jonka  hallitus  voi  näyttää 
yhtä  monta  ja  suurta  työtä  kansansa  hy\'äksi. 

Keisari  Aleksanteri  II:n  hallitus  ei  kuitenkaan  saanut  Krimin  sodan 
jälkeen  yksistään  rauhassa  kulua.  Paitse  taisteluita  Aasian  rajoilla,  jossa 
hän  levitti  Venäjän  valtaa  ja  vaikutusta  laajojen  alojen  yli,  oli  hänellä 
omassa  valtakunnassaan  tukahutettavana  Puolan  verinen  kapina  v.  1863. 
Huolimatta  niistä  suurista  myönnytyksistä,  joita  keisari  heille  teki,  nousi- 
vat Puolalaiset  kapillaan,  joka  teki  lopun  Puolan  erikoisasemasta.  Hallituk- 
sensa loppuvuosina  ryhtyi  Aleksanteri  II  auttamaan  slaavilaisia  veljeskan- 
soja Balkanin  niemimaalla  Turkkilaisten  sortovaltaa  vastaan.  Miekkaan 
tarttumaan  oli  häntä  kehottanut  Venäjän  kansan  yksimielinen  tahto  ja  tuo 
sota  onkin  aikaansaanut  noitten  slaavilaisten  kansain  melkein  täydellisen  it- 
senäisyyden. 

Vaan  kaikesta  huolimatta  Venäjän  vapauttaja- tsaari  kaatuu  murhaajan 
kädestä  13  p.  maalisk.  1881  omassa  pääkaupungissaan.  Sittenkun  monet 
murhayritykset  ihmeellisellä  tavalla  ovat  käyneet  tyhjiksi,  onnistuu  vihdoin- 
kin rikoksentekijän  kamala  hanke.  Tuskin  voipi  mailmanhistoriassa  löytää 
toista  yhtä  synkän  traagillista  tapausta.  Henrik  IV  Ranskassa  ja  Abraham 
Lincoln  Amerikan  Yhdysvalloissa  muistuvat  ensin  vertauskohtina  mieleen; 
hekin  molemmat  samalla  lailla  kansansa  hyväntekijät  ja  murhaajan  kädestä 
surmansa  saaneet.  Mutta  heidän  kohtalonsa  ja  Aleksanteri  II:n  kohtalon  välillä 
on  olemassa  suuri  ero :  nuo  molemmat  olivat  töillään,  kukistamalla  oikeude- 
tonta sortoa,  herättäneet  vastustajia  vihaan  ja  näiden  käsi  ohjasi  kuoleman 
iskua:  Aleksanteri  II:n  kaatoi  murhaajan  heittämä  pommi,  ci  sentäbden, 
että  hän  oli  vapautustyössään  ketään  loukannut,  vaan  sentähdcn,  ettei  h;*in 
ollut  vielä  enempää  tehnyt!  Ja  kuitenkin  hänen  elämänsä  työ  oli  ollut 
—    niinkuin    ylempänä   sanottiin  —   ehkä  suurempi  kuin  minkään  hallitsi- 

jan    milloinkaan.     Sentäbden  Aleksanteri  II:n  kohtalo  on  niin  syvästi  mie- 
leen painuva. 


Kääntykäämme  nyt  katsomaan  miten  Aleksanteri  II  erittäinkin  on 
Suomen  kansan  rakkauden  voittanut. 

Kovin  monta  kertaa  ei  keisari  Aleksanteri  itse  käynyt  Suomessa  omin 
silmin  meidän  olojamme  näkemässä,  mutta  nekin  käynnit  riittivät  hänelle 
ymmärtämään  meidän  kansaamme  ja  mieltymään  meidän  oloihimme.  Jo- 
kainen niistä  on  todistus  siitä  huolesta  ja  rakkaudesta,  jolla  hän  seurasi 
maamme  asioita  ja  ohjasi  sen  hallitustoimia.  Katsokaamme  sentähden  vä- 
hän likemmältä  näitä  käyntejä,  sillä  ne  liittyvät  läheisesti  Aleksanterin  töi- 
hin Suomen  hyväksi.  Ne  tarjoovat  meille  pari  hauskaa  kohtausta  Suomen 
uusimmasta  historiasta  ja  monen  muisto  on  syvästi  ja  lähtemättömästi  piir- 
rettynä Suomen  kansan  sydämeen. 

Yhteensä  seitsemän  kertaa  kävi  Aleksanteri  meidän  maassa,  kolme 
kertaa  perintöruhtinaana,  vv.  1842,  185 1  ja  1854,  ja  neljä  kertaa  Keisa- 
rina ja  Suuriruhtinaana,  vv.  1856,   1863  kahdesti  ja  1876. 

Kevätkesällä  v.  1842  tuli  Aleksanteri  ensikerran  Suomeen.  Kun 
muistamme,  että  hän  juuri  edellisenä  vuonna  itse  oli  ryhtynyt  hoi- 
tamaan Suomen  yliopiston  kanslerin  tointa,  niin  voimme  hairahtumatta 
päättää,  että  se  oli  tämä  seikka,  joka  teki  että  hän  tahtoi  omin  sil- 
min nähdä  sitä  yliopistoa  ja  sitä  kansaa,  jonka  korkeimmaksi  opetuksen 
valvojaksi  hän  nyt  oli  tullut.  Perjantaina  27  p.  toukokuuta  kello  4  i.  p. 
kanuunain  jyryävät  laukaukset  ilmoittivat  Helsingin  asukkaille  perintöruhti- 
naan  saapuvan,  ja  Ulriikaporin  vuorilta  nähtiin  kolmen  mahtavan  höyry- 
laivan, Kamtshatkan,  Ishoran  ja  Herkuleen,  tulla  tuhuttelevan  Helsingin  sa- 
tamaan päin.  Aleksanteri  itse  astui  ensin  maalle  Viaporin  linnassa,  mutta 
jonkun  tunnin  päästä  hän  saapui  kaupunkiin  ja  kulki  illalla  vaunuissa  ym- 
päri kaupunkia  katsomassa  illuminatsioonia  ja  niitä  tiheitä  ihmisjoukkoja, 
jotka  kaduilla  riemuhuudoilla  häntä  tervehtivät.  Seuraavana  päivänä  oli 
juhlallinen  virkakuntien  vastaanotto  ja  kaupungissa  olevien  sotajoukkojen 
katselmus.  Vaan  erittäin  on  mainittava  perintöruhtinaan  käynti  Keisarilli- 
sessa Senaatissa  ja  yliopistossa.  Jälkimmäisessä  paikassa  sai  konsistoori 
korkean  kanslerin  läsnäollessa  pitää  istunnon,  jolloin  m.  m.  ilmoitettiin, 
että    oli    perustettu    Aleksanterinstipendin   nimellä    tunnettu  matkaraha  tie- 

teellisiä  tutkimuksia  varten  ulkomailla.  Sen  jälkeen  esitettiin  hänelle  erit- 
täin ylioppilaat  osakunnittain,  inspehtorit  ja  kuraatorit  etunenässä.  Illalla 
pidettiin  seurahuoneella  «maan  puolesta»,  niinkuin  sanottiin,  loistavat  tans- 
siaiset. Perintöruhtinas  suvaitsi  itse  vilkkaasti  ottaa  osaa  tanssiin  ja  ar- 
mollisesti puhella  useain  naisten  ynnä  muitten  kanssa.  Seuraava  päivä 
kului  samalla  lailla.  Illalla  oli  tanssiaiset  kenraali  Theslefiin  luona;  mutta 
keskellä  näitä,  muutama  minuutti  yli  yhdeksän,  otti  perintöruhtinas  jäähy- 
väiset lähteäksensä  paluumatkalle.  Ulriikaporin  kylpyhuoneen  sillalle,  josta 
lähtö  tapahtui,  oli  ylioppilaskunta  -  asettunut  ja  lauloi  perintöruhtinaan  läh- 
tiessä tilaisuutta  varten  suomeksi  ja  ruotsiksi  sepitetyn  ja  painetun  laulun, 
jonka  ensimmäinen  värssy  kuuluu: 

«Ruhtinas  nuori !  rinnoissa  nuorten 
Toivon  tuottaja  riemuisen! 
Suo  toki  Suomen  poiilta 
Ylistystä  Sinulle  annettaal» 

Samoin  kuin  ylioppilaat  häntä  ylistivät  «toivon  tuottajaksi  riemui- 
sen», niin  jätti  hän  lähtiessänsä  kaikki  muutkin  viehättyneinä  ja  ihastu- 
neina itseensä.  Helsingin  senaikuiset  sanomalehdet  arvelevat,  että  hänen 
esiintymisensä,  hänen  lempeät  kasvonpiirteensä,  kaikki  muistutti  «unhottu- 
matonta  Aleksanteria»,  sitä  Venäjän  hallitsijaa,  joka  ensimmäisenä  oli  suo- 
malaisten sydämet  voittanut.  «Se  muisto,  jonka  Hän  jätti»,  sanotaan  pc- 
rintöruhtinaasta,  «on  häviämätön  ja  kaunis;  Suomen  kansa  ei  ole  unhotta- 
nut että  se  ennen  on  rakastanut  yhtä  Aleksanteria,  ja  se  on  onnellinen 
saadessaan  nyt  siirtää  tämän  rakkauden  Hänen  nimensä.  Hänen  valtakuntansa 
ja  Hänen  sydämmensä  perilliselle». 

Mikä  oli  se  vaikutus,  jonka  Suomen  yksinkertaiset  olot  tekivät  Alek- 
santeriin hänen  ensi  kerran  täällä  ollessaan?  Sitä  emme  tiedä,  jollemme 
sitä  saa  päättää  siitä  ystävällisestä  ja  suosiollisesta  mielialasta,  joka  hä- 
nessä aina  meidän  maatamme  kohtaan  vallitsi.  — 

Kun  Aleksanteri  perintöruhtinas  toisen  kerran  kävi  meillä,  niin  toti- 
set syyt  kutsuivat  hänet  yliopiston  kanslerina  tänne.  1848  vuoden  vallan- 
kumoukselliset liikkeet  olivat  saattaneet  keisari  Nikolain  vetämään  hallituk- 
sen ohjakset  vieläkin  kireemmälle  kuin  ennen,  ja  kammoamaan  kaikkia  va- 
pauden   pyrinnöitä,    joiden   pesäpaikkana  muka  etupäässä  olivat  yliopistot. 

Suomen  yliopiston  varakansleriksi  oli  joulukuussa  1847  Dimitettyjuur' ikään 
Venäjältä  palannut  soturi  J.  M.  Nordenstam,  joka  hellittämättömällä  kä- 
dellä ryhtyi  ankariin  toimenpiteisiin  meidän  yliopistoa  vastaan.  Se  herätti 
yleistä  tyytymättömyyttä,  niin  ylioppilaissa,  kuin  muissakin.  Nordenstamia  — 
jota  sittemmin  kyllä  opittiin  paremmiltakin  puolilta  tuntemaan  —  pidettiin 
häpeänä  koko  maalle  ja  nimitettiin  yleisesti  «Nordenskam»iksi.  Silloin  ta- 
pahtui, että  varakansleri  11  p.  tammik.  1851  piti  suuret  tanssiaiset,  joihin 
kutsuttiin  muitten  muassa  40  ylioppilasta  —  mutta  ei  kukaan  niistä  tullut 
sinne.  Se  oli  selvä  mielenosotus,  sitä  valitettavampi,  koska  tanssiaiset  pidet- 
tiin kanslerin,  perintöruhtinas  Aleksanterin,  2  5 «vuotisen  virassaolon  joh* 
dosta.  Keisari  Nikolain  suuttumus  tästä  tapauksesta  oli  suuri,  ja  varmana 
kerrotaan,  että  hän  ensin  jo  oli  päättänyt  sulkea  koko  yliopiston.  Mutta 
lopuksi  lähti  itse  kansleri  Helsinkiin  asiata  selvittämään.  Pietarista  läh- 
dettiin aamulla  12  p.  maalisk.  reessä;  Viipurissa  syötiin  päivällinen.  Seu- 
raavana yönä  klo  V2  ^  tultiin  Haminaan,  missä  oli  juhlavalaistus;  aa- 
mulla tarkastettiin  kadettikoulua.  Loviisan  ja  Porvoon  kautta  tuli  perintö- 
ruhtinas  yöllä  14  päivää  vasten  Helsinkiin.  Aamulla  vastaanotti  hän  Se- 
naatin jäsenet,  sen  jälkeen  hän  klo  11  lähti  yliopistoon,  jossa  professorit 
hänelle  esitettiin.  Vaan  tämä  hetki  oli  jättävä  pysyvän  jäljen.  Aleksanteri 
suvaitsi  kutsua  esiin  Mattias  Aleksanteri  Castrenin,  jonka  tieteellinen  nimi 
jo  oli  tunnettu  koko  Euroopassa,  ja  omin  käsin  antaa  hänelle  valtakirjan, 
millä  hän  määrättiin  Suomenkielen  ja  kirjallisuuden  ensimmäiseksi  professo- 
riksi yliopistoon.  Yliopiston  juhlasalissa  yliopiston  nuoriso  syyllisenä  odotti 
kansleriansa.  Siellä  piti  Aleksanteri  puheen,  jossa  moitti  tehtyä  mielenosotusta, 
vaan  lopuksi  julisti  syyllisille  armon  «koska  varakanslerikin  on  heidän  puo- 
lestaan puhunut».  Nyt  oli  riemu  yleinen.  Kansajoukkojen  seuraamana 
kävi  perintöruhtinas  kaupungin  eri  laitoksia  katsomassa,  m.  m.  juuri  val- 
mistuneessa Nikolainkirkossa,  nousten  suuria  portaita  Senaatintorilta.  Päi- 
vällisille oli  kutsuttu  useat  korkeat  virkamiehet.  Ylioppilaat  olivat  saapu- 
neet laulamaan  ja  lauloivat  «Maamme»,  jolloin  Aleksanteri  ruotsiksi  lau- 
sui: «Minä  kiitän  teitä»  ja  viimeksi  «Jumala  teitä  siunatkoon».  Jo  ennen 
klo  5  vielä  samana  päivänä  tapahtui  lähtö.  Porvoossa  vastaanotettiin  pe- 
rintöruhtinas laululla  ja  juhlavalaistuksella.  Kun  hän  lähti,  ei  voitu  estää 
kansajoukkoa  syöksemästä  huoneisiin,  missä  rakastettu  vieras  oli  ollut,  kat- 
somaan voisiko  niissä  löytää  jotain  muistoa  hänestä.  Jos  Porvoossa  ei 
paljon    nukuttu    sinä    yönä,    niin    Loviisassa  vielä  vähemmin.     Vaikka  pe- 

rintöruhtinas  kulki  seD  läpi  keskellä  yötä,  niin  oli  joka  akkuna  valaistu  ja 
kaikki  väki  liikkeellä.  Viipuriin  tultiin  klo  10  a.  p.  ja  viivyttiin  kaksi  tun- 
tia, ja  illalla  oli  Aleksanteri  taas  Pietarissa. 

Aleksanterin  toinen  matka  Suomeen  ei  ollut  kuin  pikainen  läpikulku, 
vaan  kuitenkin  oli  hän  sillä  lopullisesti  tullut  suomalaisten  alamaistensa 
lemmen  esineeksi.  Hän  oli  tullut  hairahdusta  rankaisemaan,  vaan  oli  tuo- 
nut anteeksiannon,  vieläpä  lahjankin,  joka  oli  tehnyt  tämän  käynnin  aina 
muistettavaksi  Suomen  kansallisen  tieteen  ja  sivistyksen  historiassa.  Nämät 
molemmat  Aleksanterin  ensimmäiset  käynnit  Suomessa  ikäänkuin  perusti- 
vat sen  mielialan,  sen  luottamuksen,  jolla  suomalaiset  aina  katsoivat  hä- 
neen. —  Olen  näillä  Aleksanterin  kahdella  ensimmäisellä  käynnillä  meidän 
maassa  seurannut  hänen  kaikkia  askeleitansa,  näyttääkseni  mitenkä  hän 
läällä  esiintyi  ja  kuinka  häntä  otettiin  vastaan;  voin  tämän  jälkeen  oUa 
vähän  lyhyempi  esittäissäni  seuraavia. 

Seuraavalla  kertaa  kun  Aleksanteri  perintöruhtinaana  täällä  kävi,  niin 
hän  oli  isänsä  keisari  Nikolain  seurassa;  Aleksanteri  siis  tällä  kertaa  joutui 
vasta  toisessa  sijassa  huomion  esineeksi.  Varhain  aamulla  14  p.  maa- 
liskuuta 1854,  siis  päivällä  tasan  kolme  vuotta  perintöruhtinaan  edellisestä 
käynnistä,  keisari  Nikolai  kaikkein  poikainsa  kanssa  saapui  Helsinkiin  ja 
meni  asumaan  keisarilliseen  linnaan.  Aika  ei  nyt  ollut  sopiva  riemulle  ja 
juhlille.  Englanti  ja  Ranska  olivat  juuri  ruvenneet  Turkin  liittolaisiksi  so- 
dassa Venäjää  vastaan.  Pari  päivää  ennen  oli  julistettu  keisarin  kirje  Suo- 
men V.  t.  kenraalikuvernöörille  kreivi  Bergille  hänelle  silloisten  valtiollis- 
ten seikkojen  tähden  annetusta  erinomaisesta  vallasta,  jonka  ohessa  hänelle 
annettiin  toimeksi  «vihollisen  hyökkäyksiä  vastaan  puolustaa  Meidän  Suo- 
men Suuriruhtinaskuntaamme».  Jos  siis  tällä  kertaa  kaikki  suuremmat  juh- 
lallisuudet jäivätkin  pitämättä,  niin  pidettiin  kuitenkin  tavallinen  vastaan- 
otto, päivälliset  y.  m.  Sen  ohessa  keisari,  perintöruhtinas  ja  suuriruhti- 
naat kävivät  yliopistoa,  kirjastoa,  tähtitornia,  Nikolainkirkkoa  y.  m.  laitok- 
sia katsomassa.     Seuraavana  päivänä  iltapuolella  tapahtui  lähtö. 


Kun  Suomenmaa  jälleen  sai  nähdä  Aleksanteri  Ilm  rajojensa  sisä- 
puolella, oli  suuri  muutos  tapahtunut :  hän  tuli  silloin  hallitsijana.  Krimin 
sodan    vastoinkäymiset    olivat    murtaneet  keisari  Nikolain  rautaiset  voimat. 

Isän  kuoltua  oli  Aleksanteri  II  noussut  Venäjän  keisarikunnan  ja  siihen  criä- 
mättömästi  yhdistettyjen  Puolan  kuningaskunnan  ja  Suomen  suuriruhtinas- 
kunnan valtaistuimille.  Kun  tahdomme  itsellemme  luoda  kuvan  Aleksan- 
terin hallituksen  merkityksestä  Suomelle,  niin  tulee  meidän  muistaa  millai- 
set olot  sitä  ennen  olivat  olleet. 

Tunnettua  on  kuinka  kuollutta  kaikki  oli  Suomessa  meidän  vuosisa- 
tamme alussa.  Tuo  suuri  muutos,  Suomen  erottaminen  entisestä  yhtey- 
destänsä Ruotsin  kanssa  ja  yhdistäminen  Venäjän  valtakuntaan,  oli  ikään- 
kuin saattanut  henkisen  elämän  maassamme  tainnoksiin.  Virkamiehistö 
teki  tehtävänsä,  mutta  mitään  yhteistä  harrastusta  muuten  ei  siinä,  yhtä 
vähän  kuin  kansassakaan,  ollut.  Vaan  maamme  tointui  tainnoksista.  En- 
sin nousivat  suuret  miehet  uutta  harrastusta  ja  rohkeutta  luomaan,  ja  T840- 
luvulla,  sittenkun  Snellman  oli  ilmi  lausunut  kansallisen  elämän  syntysanat, 
rupesi  harrastus  ja  into  leviämään  yhä  laajempiin  piireihin.  Lönnrotin, 
Runebergin  ja  Snellmanin  kautta  oli  koko  kansalle  ennen  tuntemattomalla 
taialla  selvinnyt  se  seikka,  joka  vielä  v.  1809  oli  ainoastaan  muutamien 
silmiin  kangastanut,  että 

avaikk'  onni  mikä  tulkohon, 
maa,  isänmaa  se  meillä  on». 

Tämän  isänmaan  tulevaisuutta  muodostamaan  tahtoi  kansa  itse  osaa 
ottaa.  Nämä  ajatukset  liikkuivat  Suomen  kansan  povessa  silloin  kun  Alek- 
santeri II  tuli  Venäjän  keisariksi  ja  Suomen  suuriruhtinaaksi.  Mutta  oliko 
hän  ymmärtävä  nuo  tunteet?  Niissä  tosin  ei  ollut  uhkaa,  ei  vaaraa  val- 
takunnan yhteydelle.  Ne  tarkoittivat  vain  Suomen  sisällistä,  kansallista  va- 
pautta. Mutta  niitä  voitiin  väärin  selittää,  ja  oli  väärin  selitetty.  Niinhän 
Menshikov,  Suomen  kenraalikuvernööri,  v.  185 1  yliopiston  rehtorin,  Gabriel 
Reinin  käydessä  hänen  puheillansa  Pietarissa  oli  arvellut  suomalaisten  tah- 
tovan perustaa  eri  Suur-Suomen  valtakunnan.  Ja  kun  Rein  huomautti  sem- 
moisen tuuman  mahdottomuutta,  sai  hän  vastaukseksi:  «onhan  mailmassa 
niin  paljon  hulluja».     Oliko  nuori  keisari  huomaava  totuuden? 

Suuret  olivat  ne  toiveet,  jotka  nuoreen  ruhtinaaseen  pantiin.  Olihan 
opittu  hänen  jaloa  mieltänsä'  tuntemaan,  olihan  hän  pelastanut  yliopistom- 
me, silloin  kun  ankara  isä  jo  oli  päättänyt  sen  sulkemisen.  Sentähden 
luotettiin  häneen,  että  hän  täyttäisi  kaikki  kansan  palavat  toiveet.     K.ylmä 

järki  voi  ehkä  täydellä  syyllä  väittää,  että  tuolla  luottamuksella  ci  ollut 
kylliksi  selviä  perustuksia  entisyydessä ;  mutta  Suomen  kausa  luotti  —  eikä 
pettynyt. 

Tunnettua  on  kuinka  Suomen  kansan  silloinen  mieliala  yhtä  'suoralla  , 
kuin  arvokkaalla  tavalla  Gabriel  Reinin  ja  Frans  Ludvig  Schaumanin  kautta 
lausuttiin  julki  siinä  juhlassa,  jonka  Suomen  yliopisto  vietti  keisarin  juhlal- 
lisen kruunauksen  johdosta  20  p.  syysk.  1856.  Edellinen  siinä  kutsumus- 
kirjassa,  jonka  yliopiston  rehtorina  juhlaa  varten  julkaisi,  jälkimmäinen 
juhlapuhujana,  toi  esiin  kansan  hartaat  toiveet  valitsemainsa  edusmies- 
ten kautta  jälleen  saada  itse  ottaa  osaa  isänmaan  yhteisiin  toimiin.  He 
huomauttivat  mitenkä  niinä  pian  50  vuotena  jolloin  Suomen  säätyjä  ei 
oltu  kutsuttu  kokoon  —  tämä  saattoi  tapahtua,  koska  vanha  hallitusmuoto 
jätti  kokoonkutsumisen  hallitsijan  mielivaltaan  —  kansan  ajatukset  ja  toi- 
veet hyvin  vähässä  määrin  olivat  valtaistuimen  luo  ehtineet,  kuinka  monta 
tärkeätä  parannusta,  jotka  ainoastaan  säätyjen  avulla  olivat  aikaan  saata- 
vat, oli  täytynyt  jättää  sikseen.  «Vaikka  Suomen  valtiomuodon  mukaan», 
sanoo  Rein,  «valtiopäiväin  kokoonkutsumus  kokonaan  riippuu  hallituksesta 
.  .  .  täytyy  kuitenkin  jokaisen  rehellisen  suomalaisen  mitä  hartaimmin  toi- 
voa ja  pitää  ainoastansa  yhteiskunnan  laillisten  laitosten  kehitystä  sekä  vau- 
rastuksen  ja  sivistyksen  varmempaa  leviämistä  edistävänä,  jos  tilaisuus  Suo- 
men kansalle  voitaisiin  valmistaa  useammin  edusmiestensä  kautta,  tärkeissä, 
maan  yhteistä  hyvää,  lainsäädäntöä  ja  verotusta,  koskevissa  kysymyksissä, 
keskenään  neuvoteltuansa  ja  kaikista  maaseuduista  hankittuansa  tietoja 
oloista  ja  tarpeista,  saada  lähestyä  Keisarillista  Herraansa  ja  Suuriruhtinas- 
tansa alamaisilla  toivomuksilla  ja  lausunnoilla».  Ja  Schauman  lausui: 
«Hallitsijan  katse,  jos  kuinkakin  terävä,  ei  voi  kaikkea  nähdä  eikä  arvos- 
tella kaikkea,  hänen  tahtonsa,  jos  kuinkakin  hyvä  ja  jalo,  voi  yhtä  vähän 
yksin  kaikkea  hyvää  aikaan  saada,  kuin  kaikkea  pahaa  ehkäistä».  «Yksi 
tärkeimmistä  määräyksistä  maan  laissa  on  se,  että  kansalla  neljästä  sää- 
dystä valittujen  edustajainsa  kautta  on  oikeus  hallitsijan  kutsumuksesta  ko- 
koontua yleisille  valtio-  eli  maapäiville  keskustelemaan  yleisistä  maalle  tär- 
keistä asioista;  että  erityinen  osallisuus  lainsäädännössä  sekä  verotusoikeu- 
dessa on  näille  säädyille  suotuna,  niin  että  ilman  säätyjen  tiedotta  ja  suos- 
tumuksetta «elköön  yhtään  uutta  lakia  tehtäkö  eikä  vanhaa  poistettako» 
(1772  v:n  Hallitusmuoto  }5  4°)»  elköönkä  myöskään  mitään  muutosta  teh- 
täkö  säätyjen  privilegiumeissa  (1772  v:n  Hallitusmuoto  S  52),  että  «kaii- 

salia  on  kieltämätön  oikeus  hallitsijan  kanssa  keskustella,  sovitella,  kieltää 
ja  suostua  siitä,  mikä  maan  voimissa  pitämiseksi  on  tarpeen»  (1789  v:n 
Yhd.  ja  Vakuutuskirja  J$  5);  että  « vaiti orahaston  tila  näytetään  valtakunnan 
säätyjen  valiokunnille,  että  näkevät  rahain  olevan  käytettyinä  valtakunnan 
hyväksi  ja  hyödyksi»  (1772  v:n  Hall.-muoto  jj  50);  sekä  että  yleensä 
kansan  edusmiehillä  on  oikeus  esittää  hallitsijalle  alamaisia  toivomuksiansa 
maan  yleisten  tarpeitten  suhteen».  Olkoon  näissä  lauseissa  ky  liaksi  osot- 
tamaan  miten  silloin  ajateltiin. 

Vaan  jo  ennenkun  Rein  ja  Schauman  pitivät  pontevat  puheensa  oli 
keisari  Aleksanteri  keväällä  1856  käynyt  Suomessa.  Hän  lähti  kaikkien 
veljiensä  seurassa  maantietä  Pietarista  21  p.  maalisk.  ja  saapui  Viipurin 
ja  Haminan  kautta  Helsinkiin  23  p.  varhain  aamulla,  pääsiäisyönä.  Aa- 
mulla hän  kävi  yliopistossa,  missä  ylioppilaille  suvaitsi  lausua  sanat:  «minä 
luotan  teihin  täydellisesti».  Sittemmin  kävi  keisari  sekä  Nikolainkirkossa 
että  venäläisessä  kirkossa.  Illalla  panivat  ylioppilaat  toimeen  suuren  soih- 
tukulun  ja  tervehtivät  keisaria  tilaisuutta  varten  «Savolaisen  laulun»  säve- 
liin sepitetyllä  toivorikkaalla  runolla,  jossa  sanottiin: 

«Kring  Finlands  snöbetäckta  Strand 
Star  varen  ung  pä  nytt. 
.  Det  dagas  öfver  folk  och  land. 
Och  natten  flyr  för  Ijuscts  brand, 
Och  morgonen  har  grytt. 

Du  som  oss  unnat  Ijusets  lott 
Och  hägnat  Finlands  vär, 
Som  älskat  oss,  som  oss  förstätt, 
Som  mildrat  och  försonat  blott, 
Nu  här  bland  oss  Du  stär.  — 

För  Finlands  Furste  och  hans  hus 
Ett  högt,  ett  gladt  hurral  —» 

Toisena  päivänä  piti  keisari  tuon  ikimuistettavan  istunnon  Suomen 
Senaatissa,  jolloin  hän  Senaatille  ranskankielisessä  kirjelmässä  esitti  ne  pa- 
rannustoimet maan  hyväksi,  joihin  hän  tahtoi  ryhdyttävän.  Ne  olivat:  i) 
kaupankäynnin  vaurastuttaminen  sen  sodassa  kärsittyjen  vaurioitten  jälkeen; 
2)  teollisuuden   auttaminen;    3)  ehdotuksen  tekeminen  koulujen  pcrustami- 

seksi  kansanopetusta  varten;  4)  kulkuneuvojen  parantaminen  uusilla  kana- 
voilla ja  rautateillä,  jotta  yhdistys  rantakaupunkien  ja  maan  sisäosien  vä- 
lillä sekä  keisarikunnan  pääkaupungin  kanssa  tulisi  helpommaksi;  5)  pal- 
kankorotus alemmille  virkamiehille.  Se  oli  ohjelma  hallituksellensa,  jonka 
keisari  Aleksanteri  näin  oli  julkisesti  Suomen  kansalle  esittänyt,  ja  siitä 
kasvoi  Suomelle  mitä  rikkaimmat  hedelmät.  Tarvitsee  vain  viitata  kan- 
sakoululaitokseemme ja  rautatieverkkoomme,  joiden  perustamiseen  varmaan- 
kaan ei  olisi  ryhdytty  niin  suurella  voimalla,  jollei  olisi  tiedetty  itse  kei- 
sarin niitä  harrastavan. 

Vielä  viipyi  keisari  Helsingissä  yhden  päivän,  jonka  iltana  kaupun- 
gin porvaristolla  oli  kunnia  pitää  seurahuoneessa  tanssiaiset,  joihin  myös- 
kin keisari  saapui  ja  otti  osaa  tanssiin.  Se  ystävällisyys,  jolla  keisari  nyt- 
kin kaikkia  kohteli,  herätti  yleistä  ihastusta.  Muun  muassa  kerrotaan  seu- 
raava tapaus.  Eräs  nuori  suomalainen  upseeri,  sittemmin  kuvernööri,  oli 
kihloissa  erään  Suomen  ylhäisimpiin  sukuihin  kuuluvan  ja  myöskin  keisa- 
rille  tutun  neiden  kanssa,  ja  keisari  suvaitsi  kysyä  milloinka  aiottiin  viet- 
tää häät.  «Sodan  päätyttyä»  vastattiin.  Silloin,  lausui  keisari,  voin  ila- 
huttaa  teitä  sillä  sanomalla,  ettei  teidän  tarvitse  kauvan  odottaa.  Viikkoa 
myöhemmin  solmittiinkin  Pariisin  rauha.  Vaan  kello  12  yöllä  lähti  keisari 
suuriruhtinaitten,  ministeri  valtiosihteerin  ja  kenraalikuvernöörin  seurassa  Tur- 
kuun, nähdäksensä  myöskin  Suomen  vanhan  pääkaupungin.  Sinne  tultiin 
viihää  ennen  2  päivällä  26  p.  maalisk.  Iltapäivällä  kävi  keisvi  Tuomio- 
kirkossa ja  katseli  sen  muistomerkkejä.  Illalla  oli  loistava  juhlavalaistus 
koko  kaupungissa;  ylialkeiskoulun  pihassa  luettiin  kuultokuvassa: 

CoUectasque  fugat  nubes,  solemque  reducit. 
(Hän  karkoittaa  kokoutuneet  pilvet  ja  saattaa  päivän  paistamaan). 

Vielä  seuraavan  päivän  keisari  viipyi  Turussa,  ja  kunnioitti  läsnäolollaan 
tanssiaisia,  jotka  porvaristo  illalla  piti.  Vaan  kello  ^\^  12  lähdettiin.  Kello 
I  i.  p.  28  p.  tultiin  Tampereelle.  Sinne  oli  kokoontunut  suuri  joukko 
kansaa  lähiseuduilta  keisaria  näkemään,  ja  useat  olivat  olleet  valveilla  ja 
odottaneet  koko  yön.  Keisari  meni  asumaan  tehtaanisäntä  v.  Nottbeckin 
luo,  jonka  kauniissa,  nyt  tosin  talven  vallassa  olevassa  puistossa  kävi 
koskea  katsomassa.  Kaksi  tuntia  Tampereella  viivyttyä,  jatkettiin  matkaa. 
Seurauksena    tästä  käynnistä  oli,  että  keisari,  myöhemmin  samana  vuonna, 

edelleen  50  vuodeksi  vahvisti  keisari  Aleksanteri  I:n  Tampereelle  antamat 
oikeudet,  joihin  kuului  vapaus  tullista  niin  tuotavain  tehtaan-työaineitten, 
kuin  ulos  vietäväin  valmistusten  puolesta.  Hämeenlinnan  ja  Viipurin  kautta 
kävi  sitten  paluumatka  Pietariin,  johon  keisari  saapui  aamulla  29  p. 
maalisk. 

Jälleen  oli  Aleksanteri  II  keisarina  Suomessa  käyden  kaikki  ihastut- 
tanut samoin  kuin  ennen  perintöruhtinaana.  Jälleen  oli  hän  näyttänyt  lem- 
peätä  mieltänsä.  Mutta  oliko  sentähden  varma,  että  hän  kuulisi  nuo  toi- 
veet, jotka  lausuttiin  valtiopäiväin  kokoonkutsumuksesta?  Ehkä  valtioseikat 
ja  yleiset  näkökannat,  jotka  meidän  maatamme  mahdollisesti  eivät  suoras- 
taan koskeneetkaan,  voisivat  saada  keisarin  jättämään  sen  toimen  sillensä, 
vaikkapa  hän  monessa  suhteessa  olisikin  ollut  siihen  taipuvainen?  Tämä 
oli  se  suuri  kysymys,  jonka  edessä  Suomen  kansa  seisoi.  Useat  seikat, 
muiden  muassa  nuo  laajat  valmistustyöt  orjuuden  poistamista  varten  Ve- 
jällä,  jotka  kiinnittävät  Aleksanterin  huomion,  lykkäsivätkin  Suomen  valtio- 
säät3rjen  kokoonkutsumisen  muutaman  vuoden  eteenpäin.  Mutta  turhaan 
ei  tarvinnut  toivoa.  Valistunut  hallitsija  oli  hänkin  huomannut  säätyjen 
kokoontulon  välttämättömäksi  maan  edistymiselle.  Se  ei  ollut  tyhjää  ko- 
rupuhetta  eikä  erehdystä,  kun  hänelle  ensi  kerran  keisarina  täällä  käydes- 
sään oli  laulettu:  «Sinä  joka  olet  meitä  rakastanut,  joka  olet  meitä  ym- 
märtänyt». 10  p.  huhtik.  1861  kutsuttiin  seuraavan  vuoden  tammikuuksi 
kokoon  valiokunta,  12  miestä  kustakin  säädystä,  joiden  tuli  valmistella 
asioita  valtiopäiväin  käsiteltäväksi.  18  p.  kesäk.  1863  annettiin  Tsarskoje- 
Sjeloosta  käsky  Suomen  suuriruhtinaskunnan  säädyille  kokoontua  syksyllä 
valtiopäiville  Helsingin  kaupunkiin. 

Että  keisari  itse  täydellisesti  käsitti  minkä  tärkeän  askeleen  hän  teki 
ja  mitenkä  Suomenmaa  täten  oli  astuva  uusille  kehityksen  urille,  siitä 
voimme  pitää  todistuksena  sitäkin  seikkaa,  että  keisari  sinä  vuonna  kah- 
desti kävi  Suomessa. 

Jo  kesällä  28  p.  heinäkuuta  tuli  keisari  ensin  tänne,  käyden  Helsin- 
gissä, Hämeenlinnassa  sekä  Luolaisten  malmilla,  Suomen  ruotujakopatal- 
joonia  tarkastamassa.  Vastaanotto  oli  tietysti  nyt,  ikävöidyn  valtiopäivä- 
kutsumuksen  annettua,  kansan  puolelta  jos  mahdollista  vielä  innostuneempi 
kuin  milloinkaan  ennen.  Helsinki,  jonne  keisari  Aleksanteri  tuli  meritse, 
oli  pukeutunut  juhlapukuun  tervehtiäksensä  Keisaria  ja  Suuriruhtinasta  koko 
maan    puolesta.     Rannalla    oli    iso    kunniaportti,    jossa    nähtiin  ylempänä 


142  Kustavi  Grotenfelt. 

Suomen  vaakuna,  aletnpana  sanat:  «Terve  tultua»  sekä  maakunta- vaakunat. 
Esplanaadein  päässä  oli  toinen  kunniaportti,  jossa  luettiin  sana:  «Välkom- 
men» ;  äsken  palaneen  Uuden  Teaterihuonoen  eteen  oli  rakennettu  seinä, 
koristettu  kukilla  ja  köynnöksillä,  jotka  muodostivat  ^-kirjaimen  sekä  päi- 
vämäärän: 15  p.  syysk.  1863.  Valtiopäiväin  kokoonkutsujalle  Suomen 
kansa  näin  lausui  kiitoksensa  ja  tervehdyksensä.  Pari  tuntia  Helsingissä 
oltuansa,  jatkoi  keisari  matkaansa  uudella  rautatiellä  Hämeenlinnaan,  josta 
palasi  30  p. '  Viivyttyänsä  seuraavan  päivän  Helsingissä  tapahtui  keisarin 
lähtö  yöllä.  Niin  Hämeenlinnassa  kuin  Helsingissäkin  oli  keisaria  terveh- 
timässä ja  kiittämässä  käynyt  lähetyskuntia  maalta,  Hämeen  ja  Itä- Uuden- 
maan maanomistajain  puolesta,  joita  johti  edellistä  talonpoika  Idänpää- 
Heikkilä,  jälkimmäistä  kreivi  Creutz. 

Mutta  tämäkin  käynti  on  erityisen  hallitustoimen  kautta  syvästi  piir- 
rettynä Suomen  kansan  historiaan.  Hämeenlinnassa  ollessaan  pani  keisari 
lain  hengen  mukaan  käytäntöön  Oikeudenkäymiskaaren  määräyksen :  «äl- 
.köön  vierasta  kieltä  käytettäkö  maan  tuomioistuimissa»,  vahvistaen  asetuk- 
sen suomenkielen  yhdenvertaisuudesta  ruotsinkielen  kanssa;  ja  jos  siinä 
kyllä  vielä  toistaiseksi  toimeenpanossa  määrättiin  muutamia  rajoituksia,  niin 
oli  kuitenkin  tässä  jo  yhdenvertaisuuden  ja  oikeuden  perusaate  tullut  niin 
selvään  lausutuksi,  että  vastustajain  ajan  pitkään  tuli  vaikeaksi  tutkainta 
vastaan  potkia.  Hyvin  voipi  siitä  ja  sen  seurauksista  sanoa,  niinkuin  Ju- 
hana Villielmi  Snellman,  se  mies,  jonka  toimesta  etupäässä  tämä  asetus 
aikaan  saatiin,  kirjoittaa  muistoonpanoissaan  (ks.  Valvoja  1883  siv.  479): 
«Sellainen  kuin  se  olikin  on  ja  pysyy  se  Suomen  kansan  tulevaisuuden 
kulmakivenä.  Mitä  asianomaisten  on  toimeenpanossa  onnistunut  siitä  tin- 
kiä, otetaan  kyllä  kerta  korkoineen  takaisin». 

Syyskuussa  tuli  Aleksanteri,  perintöruhtinas  Nikolai,  suuriruhtinas  Alek- 
santeri (nykyinen  keisarimme)  y.  m.  seurassaan,  uudestaan  Helsinkiin  val- 
tiopäiviä avaamaan.  Syyskuun  18  p.  piti  Keisari  ja  Suuriruhtinas  ranskan- 
kielellä valtaistuimelta  Suomen  säädyille  puheen,  joka  epäilemättä  on  ja- 
loimpia, mitä  milloinkaan  mikään  hallitsija  on  kansansa  edusmiehille  pi- 
tänyt. «Suomen  Suuriruhtinaanmaan  edusmiehet»,  niin  alkoi  tämä  mer- 
killinen puhe,  «nähdessäni  Teidät  tässä  kokountuneina  tunnen  Minä  Itseni 
onnelliseksi,  että  olen  voinut  täyttää  teidän  toivomuksenne  ja  oman 
mielihaltmi.  Minun  huomioni  on  kauvan  ollut  kääntyneenä  useampiin 
maan    parasta  syvälti  koskeviin  kysymyksiin,  jotka  aika-ajoin  ovat  ilmautu- 

neet,  vaan  joita  ei  ole  voitu  päättää,  koska  Valliosäätyjen  osallisuus  on 
tarpeellinen  niiden  ratkaisemiseen.  Tärkeät  valtioUiset  syyt,  joiden  arvos- 
teleminen kuuluu  Minulle  yksinäni,  ovat  estäneet  Minun  ensimmäisinä  hal- 
litusvuosinani kutsumasta  Suuriruhtinaanmaan  säätyjä  kokoon».  Sittenkuin 
sen  jälkeen  on  puhuttu  niistä  toimenpiteistä  ja  ehdotuksista,  jotka  hallitus 
on  katsonut  tarpeelliseksi  tehdä  maan  edistymiseksi,  mainitaan  että  muuta- 
mat säädökset  Suuriruhtinaanmaan  perustuslaissa  eivät  enää  ole  sopivia, 
jonka  tähden  seuraaville  valtiopäiville  aiotaan  tehdä  selitysten  ja  lisäysten 
ehdotuksia  siinä  suhteessa,  fi Pysyen  sen  perustuslaillisesti  rajoitetun  ruhtt- 
nasvallan  f  ohjalla^  jota  Suomen  kansan  mieliala  suosii  ja  josta  kaikki  sen 
lait  ja  laitokset  ovat  todistuksena^  tahdon  Minä  mainituilla  ehdotuksilla  laa- 
jentaa sen  itseveroitusoikeuden,  joka  säädyillä  perustuslain  mukaan  nyt  on, 
sekä  antaa  säädyille  takaisin  sen  ehdotusoikeuden  valtiopäivillä,  joka  heillä 
vanhastaan  on  ollut,  kuitenkin  pidättäen  ainoastaan  Itselleni  oikeuden  nos- 
taa kysymystä  perustuslakien  muuttamisesta».  Puheensa  lopussa  lausui 
keisari  Aleksanteri  nuo  jalot  sanat:  •Minun  puoleltani  ei  yksikään  teko  ole 
voinut  hämmentää  sitä  luottamusta^  joka  on  välttämätön  Hallitsijan  ja  kan- 
san  kesken  n. 

Semmoinen  oli  se  puhe,  jonka  kautta  Aleksanteri  II  osotti,  etteivät 
suurimmatkaan  toiveet,  joita  Suomen  kansa  oli  häneen  pannut,  pettäneet 
vaan  täydessä  määrin  toteutuivat.  Sillä  nämä  sanat  eivät  olleet  korupu- 
hetta  vaan,  ne  osotettiin  todeksi  myöskin  teoissa:  v:n  1867  säädyille  esi- 
tettiin uusi  valtiopäiväjärjestys,  joka  teki  valtiopäivät  määräaikaisiksi,  ja  15 
p.  huhtik.  1869  sai  se  Keisarin  ja  Suuriruhtinaan  vahvistuksen  säätyjen 
hyväksymässä  muodossa.  Aleksanteri  Ilin  oli  onnistunut  ymmärtää  Suomen 
kansansa,  ja  yhdistää  se  itseensä  ja  valtakuntaansa  katkeamattomilla  siteiUä. 

Kuusi  päivää  viipyi  keisari  Aleksanteri  tällä  kertaa  Suomessa,  syys- 
kuun 14 — 19  pp.  Mainittakoon  tässä  lyhyesti  miten  nämä  merkilliset  päi- 
vät kuluivat.  14  p.  päivällä  hän  saapui  höyrylaivalla  vStandard»,  ja  kävi 
sinä  päivänä  yliopistossa,  jossa  opettajat  esitettiin  ja  ylioppilaita  tervehdit- 
tiin. Seuraavana  päivänä  tapahtui  keisarin  Helsingissä  ollessa  valtiopäi-. 
väin  juhlallinen  «ulospuhallus».  Se  oli  juhlallinen  hetki  tuo,  jolloin  Suo- 
men kansa  näki  vuosikymmenten  toiveitten  toteutuvan.  Kansajoukko  täytti 
Senaatintorin  ja  siihen  päättyvät  kadut  ja  monen  «silmä,  harvoin  vetty- 
nyt, nyt  valui  kyynelin».  16  p.  käytiin  everstinna  Karamsinin  luona 
Järvenpään    kartanossa,  missä  oli  loistavat  pidot  metsästysjuhlineen  y.  m., 

joista  palattiin  vasta  myöhään  yöllä.  Lepoon  käytettiin  sentähden  seu- 
raava päivä,  vaan  kuitenkin  oli  keisari  sinä  päivänä  tarkastamassa  Lapin- 
lahden sairashuonetta  ja  teki  kävelyretken  Töölön  lahden  ympäri.  Valtio- 
päiväin avajaisten  päivänä  pidettiin  illalla  1,500  kutsutulle  vieraalle  tanssiaiset 
rautatien  asemahuoneella,  jonka  iso  perronki-huone  tilaisuutta  varten  oli 
muutettu  komeaksi  tanssiaissaliksi.  19  p.  pidettiin  Keisarin  ja  Suuriruhti- 
naan puolesta  valtiopäivämiehille  päivälliset,  joissa  keisari  suvaitsi  esittää 
maljan  toivottaen  Suomelle  onnellisuutta  (pour  la  prosp^rit^  de  la  Finlande). 
Illalla  tapahtui  keisarin  lähtö. 

Hallituksensa  loppupuolella  kävi  Aleksanteri  II  ainoastaan  kerran 
Suomessa.  Hän  tuli  katsomaan  mikä  oli  ollut  tuloksena  hänen  hallitsijatyös- 
tänsä  Suomessa.  Erityisellä  tavalla  osottaa  tämäkin  käynti,  kuinka  keisari 
yhä  piti  silmällä  ja  myötätunnolla  katseli  Suomenmaan  edistystä.  Kesällä 
1876  pidettiin  Suomen  ensimmäinen  yleinen  taide-  ja  teollisuusnäyttely. 
Pian  ruvettiin  kertomaan,  että  myöskin  ylhäinen  hallitsijamme  perheineen 
kunnioittaisi  näyttelyä  käynnillään,  ja  huhu  muuttui  tiedoksi.  Oli  heinäk. 
14  p:n  ilta  kun  keisari  puolisoineen,  perintöruhtinas,  nykyinen  keisa- 
rimme, puolisoineen,  ja  useimmat  muutkin  keisarillisen  perheen  jäsenet  ju- 
nalla saapuivat  Helsinkiin.  Seuraavana  päivänä  aamulla  oli  vastaanotto 
Senaatin  jäsenille,  joille  Keisari  suvaitsi  esittää  H.  K.  K.  Perintöruhtinaan, 
lausuen  sen  toivon,  että  sama  luottamus,  joka  aina  oli  vallinnut  hänen 
itsensä  ja  Suomen  kansan  välillä,  säilyisi  myöskin  Perintöruhtinaan  aikana, 
tämä  kun  on  kahdenkertaisilla  siteillä  Suomeen  liitettynä.  Kello  i  saapui- 
vat keisarilliset  näyttelyrakennukseen  Kaivopuistossa,  ja  viipyivät  siellä  pari 
tuntia.  Keisari  lausui  ilonsa  Suomen  teollisuuden  suuresta  varttumisesta 
—  ja  kyllä  tämä  näyttely  kaikessa  yksinkertaisuudessaan  voikin  keisarille 
todistaa  köyhän  maamme  ääretöntä  edistystä  siitä  ajasta,  jolloin  hän  halli- 
tuksensa alussa  oli  täällä  käynyt. 

Sen  jälkeen  pidettiin  keisarillisessa  linnassa  suuret  päivälliset,  jolloin 
suomalaisilla  laulajattarillamme,  neiti  Basilierilla,  neiti  Fohströmillä  ja  rouva 
Engdahlilla  oli  kunnia  saada  esiintyä.  Päivällisen  loputtua  saapuivat  yli- 
oppilaat keisarillisen  linnan  edustalle,  jossa  lauloivat  Venäjän  kansallislau- 
lun suomalaisilla  sanoilla,  «Kong  Christian  stod  ved  höitn  mast»,  jolloin 
keisari  toi  balkongiUe  esiin  suuriruhtinattaren  Dagmar  Marian,  ja  sitten  kei- 
sarin pyynnöstä  aMaamme»,  johon  keisari  itse  yhtyi.  Laulun  loppuessa 
suvaitsi    keisari    lausua    ruotsiksi:    minä  kiitän.     Ulalla  kävivät  keisari,  pe- 

riDtöruhtinas  puolisoineen  ja  Edinburgin  herttuatar  ruotsalaisessa  teaatterissa. 
Vielä  kaksi  päivää  viipyi  keisari  Helsingissä,  käyden  muun  muassa  tarkas- 
tamassa Viaporin  linnaa  ja  katsomassa  suurta  kansanjuhlaa,  jonka  Hel- 
singin kaupunki  pani  toimeen  Töölössä.  17  p.  illalla  tapahtui  lähtö.  Pe- 
rintöruhtinas  puolisoineen  jäi  kuitenkin  vielä  yhdeksi  päiväksi  jälkeen,  ja 
kävi  silloin  yliopistossa,  ylioppilastalossa,  toisen  kerran  näyttelyssä  ja  il- 
lalla Suomalaisessa  Ooperassa,  jossa  esitettiin  kohtauksia  «Sevillan  Partu- 
rista» ja  «Luciasta». 

Se  oli  keisari  Aleksanteri  U:n  viimeinen  käynti  Suomessa.  Hän  oli 
nähnyt,  että  hänen  jalo  työnsä  oli  tuottanut  hedelmiä,  että  hän  oli  an- 
sainnut suomalaisten  alamaistensa  rakkauden  ja  että  hän  oli  sen  saanut. 
Ehkä  tuo  tieto  voi  jonkun  kerran  muistua  hänelle  mieleen  ja  olla  hänelle 
iloksi  hänen  hallituksensa  parina  viimeisenä  synkkänä  vuotena. 


Jälleen    henkiin    herättämällä  yhdysvaikutuksen  hallituksen  ja  kansan 
välillä  on  Keisari  ja  Suuriruhtinas  Aleksanteri  II  tehnyt  työn,  joka  ainiaaksi 
asettaa    hänet    Suomen   kansan  rakkaimpien  hallitsijain  joukkoon.     Kuinka 
kansan    edusmiesten  näin  jälleen  alkanut  osanotto  yhteisiin  asioihin  on  el 
vyttänyt  maatamme  kaikilla  aloilla,  sitä  ei  tarvitse  suomalaiselle  muistuttaa. 
Vaan  tämän  rinnalla  on  muistettava  pitkä  sarja  muita  tärkeitä  toimia,  joi 
hin    keisari    suoranaisemmin    on    vaikuttanut  ja  joista  osaksi  ylempänä  on 
huomautettu.     1863  v:n  asetus  suomenkielen  asettamisesta  yhdenarvoiseksi 
hiotsinkielen    kanssa;   suomenkieliset    korkeammat    poika-    ja    tyttökoulut 
kansakoululaitos,   jonka   kehitykseen    Aleksanteri    otti    niin    hartaasti  osaa 
1865  v:n  painolaki,  joka  valitettavasti  oli  voimassa  vain  puolentoista  vuotta 
varmalle  ja    vakavalle    kannalle    perustettu  rahakantamme;    1859  v:n  uusi 
tullitaksa   (jos    kohta  ei   kaikin  puolin  moitteeton);  asevelvollisuus;  rauta 
tieverkkomme;    1865    v:n    asetus  kimnallishallituksesta  maalla:  kaikki  o  vai 
todistuksena  Aleksanteri  II:n  Suomelle  onnellisesta  hallituksesta  ja  ovat  hä 
nelle  hankkineet  Suomen  kansan  kiitollisuuden. 

Olkoon  ainoastaan  parilla  mutta  paljon  ilmoittavalla  numerolla  oso- 
tettu  maamme  edistys  Aleksanteri  II:n  hallitessa.  V.  1860  oli  Suomen 
väkiluku  1,745,000,  V.  1889  2,340,000  henkeä.  V.  1860  ei  ollut  Suo- 
messa   vielä   järjestettyä    kansakoululaitosta,    v.    1889  oli  olemassa  1,010 

kansakoulua,  joissa  65,000  poikaa  ja  tyttöä  sai  kasvatuksensa.  V.  1860 
ei  ollut  Suomessa  yhtään  rautatietä  käytännössä,  v.  1890  on  rautateitä 
1,901  kilometriä.  V.  1860  olivat  Suomen  tullitulot  5,720,000  markkaa 
ja  valtion  vuotuinen  tulo-  ja  menoarvio  noin  15  milj.,  v.  1890  olivat 
tullitulot  23,100,000  ja  kulunkiarvio  noin  45  milj.  markkaa. 

Nämä  edistystoimet  tunkivat  niin  syvälle,  ettei  köyhinkään  rahvaan 
mies  voinut  olla  niitä  huomaamatta.  Kun  hän  virkakunnissa  sai  käyttää 
omaa  kieltänsä  ja  sai  sillä  vastauksen;  kun  hän  päki  lastensa  kouluissa 
saavan  paljoa  paremman  kasvatuksen  kuin  hänelle  itselle  aikoinaan  oli  tul- 
lut osaksi;  kun  hän  vapaasti  lausui  mielensä  ja  antoi  äänensä  omia  asioi- 
tansa järjestettäessä :  niin  hänen  sydämmensä  täyttyi  syvällä  kiitollisuudella 
hyväntekijäänsä  kohtaan.  Sentähden  kiilsi  kyynel j'okaisen  suomalaisen  sil- 
mässä, kun  tieto  Aleksanteri  II:n  murhasta  levisi  maahamme. 

Vaan  olkoon,  nykyhetkellä,  vielä  erittäin  yksi  vaikutus  Aleksanteri 
II:n  hallituksesta  huomautettuna:  hän  liitti  Suomenmaan  Venäjään  likem- 
min  kuin  se  ennen  oli  ollut.  Ei  ainoastansa  sen  kautta  että  Suomen  kan- 
aan rakkaus  kiintyi  häneen  itseensä,  Venäjän  hallitsijaan,  vaan  senkin  kautta 
että  hän  näytti  kuinka  Venäjän  ja  Suomen  edut  eivät  sodi  toisiansa  vas- 
taan, vaan  kuinka  voitiin  molemmista  yhtäaikaa  huolta  pitää.  Hänen  aika- 
nansa katosi  Suomessa  se  vanha  viha  venäläisiä  vastaan,  josta  valitetta- 
vasti useampi  esimerkki  voitaisiin  esiintuoda  vielä  tämän  vuosisadan  alku- 
puoliskolta. Hän  sai  suureksi  osaksi  hälvenemään  ne  epäluulot  Venäjän 
tarkoituksista  Suomen  suhteen,  jotka  estivät  täydellisen  sopusoinnun  synty- 
mistä meidän  maamme  ja  keisarikunnan  välillä. 

Mutta,  sanovat  meidän  vihamiehemme  Venäjällä,  keisari  Aleksanteri 
II:nkin  täytyi  moittia  Suomalaisia  heidän  vastahakoisuudestaan  Venäjän  suh- 
teen 1864  v:n  valtiopäiväin  lopettajaispuheessa,  josta  suomalaiset  eivät 
hiiskukkaan.  Olkoon  koko  tämä  moite  tähän  otettuna.  Keisari  lausui: 
«Minä  kiitän  Teitä  niistä  uskollisuuden  ja  rakkauden  tunteista  Minua  koh- 
taan, joita  Suomen  kansan  puolesta  olette  erinäisissä  tiloissa  lausuneet, 
mutta  samalla  en  voi  olla  siitä  valittamatta,  että  muutamat  keskustelut 
valtiopäivillä  ovat  saattaneet  väärään  käsitykseen  siitä  suhteesta,  jossa  Suuri- 
ruhtinaanmaa on  Venäjän  Keisarikuntaan.  Eriämättömässä  yhdistyksessään 
Venäjän  kanssa  on  Suomi  saanut  sortamattomina  pitää  sille  vakuutetut  oi- 
keutensa ja  nautitsee  yhtenään,  lakiensa  turvassa,  kaikki  ne  henkiset  ja 
varalliset    edut,   joihin    Keisarikunnan    voimallisuus   antaa  mahdollisuuden. 

Venäjä  avaa  Suomeo  asukkaille  avaran  ja  vapaan  kaupankäynti-  ja  teolli- 
suusalan, ja  hyväntahtoinen  Venäjän  kansa  on  jo  useammasti  silloin,  kun 
kovat  koettelemukset  ovat  Teidän  isänmaatanne  kohdanneet,  osottanut  vel- 
jellistä tunnollisuutta  ja  toimellista  apua.  Selvä  käsitys  Suomen  totisesta 
hyvästä  pitää  siis  vaatiman  Teitä  lujemmaksi  tekemään,  eikä  suinkaan  hei- 
kontamaan,  sitä  läheistä  yhteyttä  Venäjän  kanssa,  joka  on  varmana  takauk- 
sena Teidän  isänmaanne  menestykselle».  Kuinka  toisenlaisilta  kaikuvat 
nämä  sanat,  kuin  ne,  joilla  nykyiset  vihan  kylväjät  koettavat  meidän  kan- 
saamme soimata!  Että  erotusta  mielipiteissä  voi  syntyä  niidenkin  välillä, 
jotka  saman  asian  menestystä  harrastavat,  on  meillä  katsottu  luonnonmu- 
kaiseksi. Ja  siitä,  että  keisari  Aleksanteri  lausui  suoraan  ajatuksensa,  siitä- 
kin Suomen  kansa  häntä  kunnioittaa.  Hän  lausui  sen  perustuslaillisena 
hallitsijana  vapaalle  kansalle,  ei  pakoUa,  vaan  vapaasti  koettaen  saada  kan- 
san mielipidettänsä  muuttamaan.  Vaan  koska  tämä  asia  on  tullut  pu- 
heeksi, niin  mainittakoon  vielä  että,  niinkuin  meillä  tunnettu  on,  tässä  tar- 
koitettiin erästä  erityistä  tapausta.  Ritaristossa  ja  aatelistossa  oli  näet 
noussut  kysymystä,  tokko  Venäjän  palveluksessa  oleva  suomalainen  voi 
istua  säädyssä,  ja  sääty  oli  siihen  myöntävästi  vastannut,  vaikka  toistakin 
mieltä  oli  useilta  tahoilta  puolustettu.  Keisarin  lausuma  ei  siis  koskenut 
mitään  valtiopäiväin  päätöstä,  eikä  säätyä,  vaan  säädyn  vähemmistöä.  Vaan 
keisari  katsoi  tärkeäksi,  että  tämmöistä  mielipidettä  ei  ainoastaan  saataisi 
tukahutetuksi,  vaan  mielistä  poistetuksikin.  Niin  oli  tämäkin  tapaus  todis- 
tuksena hänen  ylevästä  mielenlaadustansa. 

Niin  pysyi  Aleksanteri  U  Suomen  kansansa  rakkauden  esineenä. 
Kuinka  tuo  rakkaus  oli  tunkeunut  syvälti  sydämmiin  kansan  laajoissakin 
piireissä,  siitä  muistuu  mieleeni  eräs  tapaus  keisarin  viimeisiltä  vuosilta. 
Se  oli  siihen  aikaan,  jolloin  jo  rikokselliset  kädet  olivat  monta  kertaa  uu- 
distaneet murhayrityksiänsä  jaloa  keisaria  vastaan.  Silloin  talonpoikainen 
mies,  jos  en  muista  väärin  Itä-Suomesta,  täydellä  todella  esitti  tuuman, 
että  keisarin  tulisi  siihen  paikkakuntaan  kansan  keskelle  muuttaa:  kyllä  me 
häntä  suojelemme  ja  hukka  perii  jokaisen,  joka  pahassa  aikomuksessa  lä- 
hestyy. Jos  kansan  rakkaus  olisi  voinut  keisari  Aleksanteria  suojella,  ei 
hänen  olisi  tarvinnut  peljätä  murhaajan  pommia.  —  Joku  aika  myöhem- 
min tuli  sanoma  keisarin  murhasta. 

Keisari  ja  Suuriruhtinas  Aleksanteri  II:n  muistopatsaassa  Suomen  his- 
torian   lehdillä   luetaan   vielä  tänään  hänen  kuoltuansa  yhtä  kirkkaina  kuin 

milloin  ne  lausuttiin  nuo  sanat,  jotka  hän  valtaistuimelta  lausui  Suomen 
kansan  edusmiehille :  Aucun  de  Mes  actes  tCa  pu  traubler  PentenU  qui  doii 
rigner  entre  ie  Sauverain  ei  ia  nation,  (Minun  puoleltani  ei  yksikään  teko 
ole  voinut  hämmentää  sitä  luottamusta,  joka  on  välttämätön  HalHtsijan  ja 
kansan  kesken). 

Kustavi  Grotenfelt. 


Siveellisyystilasto  ja  ihmistahdon  vapaus. 


Säännöllisyyttä  luonnon  ilmiöissä,  luonnon  lakeja,  on  ihmiskunta  jo 
kauvan  sitten  oppinut  tuntemaan,  ainakin  suuressa  määrässä  pysyväisinä 
pitämään  ja  niitten  alle  useimmiten  nurkumatta  mukaantumaan.  Mutta  ih- 
miselämän ilmiöitä  oli  totuttu  pitämään  aivan  satunnaisina,  niissä  ei  olti 
huomattu  mitään  sääntöjä.  Se  on  vasta  tilastotiede,  joka  viime  vuosisa- 
dan loppupuolella  ja  tämän  vuosisadan  aikana  on  vähiteUen  vetänyt  ilmi 
toisen  hämmästyttävän  säännön  toisensa  perästä,  jotka  vallitsevat  yh- 
teiskunnallisessakin elämässä.  Nyt  jo  pidetään  aivan  selvänä  lakina,  että 
aina  syntyneitten  poikalapsien  luku  on  syntyneitten  tyttölasten  lukuun  kuin 
1005  :  1000,  niin  ikään  että  vuosittain  suunnille  yhtä  monta  henkeä 
tuomitaan  rikoksista,  että  vuosittain  suunnille  sama  määrä  kirjeitä  lähete- 
tään postissa  väärällä  osotteella,  että  suunnille  yhtä  monta  henkeä  kuolee 
siitä  tai  tästä  taudista.  Mutta  näitten  lakien  keksiminen  ei  ole  ainoastaan 
hämmästyttänyt  ihmiskuntaa  ja  etenkin  oppineita,  se  on  myöskin  tuskastut- 
tanut  meitä.  Se  näet  on  saanut  meitä  ajattelemaan,  että  tuo  säännölli- 
syys yhteiskuntaelämässä  ehkä  on  yhtä  pysyväinen,  yhtä  välttämätön,  yhtä 
ankarasti  käskevä  ja  lannistava,  kun  säännöllisyys  luonnossa.  On  tultu 
ajatelleeksi,  että  me,  yhtä  vähän  kuin  voimme  estää  talven  tuloa  syksyllä, 
emme  myöskään  voi  sille  mitään,  että  vuosittain  niin  ja  niin  monta 
rikosta    tehdään,    eli    että,    koska    säännöllisesti    joka    vuosi    miljoonasta 

henkilöstä  136,6  ihmistä  tuomitaan  rikokseen  syyllisiksi  (Ranskassa  w.  1826 
— 1844),  mitä  takeita  on  siitä,  etten  juuri  minä  ensi  vuonna  satu  noit- 
ten tuomittujen  joukkoon. 

Lyhyesti  sanottuna,  tuo  säännöllisyys  semmoisissakin  tapahtumissa, 
joita  oli  totuttu  pitämään  ihmisen  omasta  tahdosta  riippuvina,  sai  mo- 
nen epäilemään  ihmisen  vastuunalaisuutta  teoistaan.  Tutkimustenkin  kautta 
luultiin  tultavan  tuohon  tunnettuun  luonnonihmisten  kannalta  selvään  filo- 
soofiseen  päätelmään:  «se  oli  sallittu». 

Kysymys  ihmisen  vapaasta  tahdosta  ja  siitä  johtuvasta  tekojensa  vas- 
tuunalaisuudesta on  kaikkina  aikoina  viisaustieteen  alaUa  ollut  tärkeimpiä 
tutkimusten  ja  riitojen  esineitä;  äärimmäiset  ovat  toiselta  puolen  tulleet 
siihen  päätökseen,  että  ihmisellä  ei  ole  ollenkaan  omaa  tahtoa,  vaan  toimii 
hän  ainoastaan  joko  muuttumattomien  luonnonlakien  tahi  Jumalan  edeltä- 
päin määräävän  tahdon  mukaan;  toiselta  puolelta  on  väitetty,  että  ihmi- 
seUä  aina  on  täydellisesti  vapaa  tahto  ja  että  hän  siis  joka  eri  tilaisuu- 
dessa voi  toimia  minkäänlaisista  edellytyksistä  tahi  sivuvaikutuksista  häiriin- 
tymättä. 

Kun  alettiin  tilastollisten  laskujen  kautta  keksiä  säännöllisyyksiä  ih- 
mistahdosta riippuvien  tekojenkin  alalla,  niin  luonnollisesti  tuo  jäUdmmäi- 
mäinen  väite  tahdon  rajattomasta  vapaudesta  ei  ole  saanut  enää  yhtään 
etevämpää  puolustajaa,  ainakaan  niitten  joukossa,  jotka  ovat  ottaneet  tu- 
tustuakseen noihin  tilastotieteen  uusiin  keksintöihin.  Päinvastoin  ovat 
useammat  ja  varsinkin  kaikki  ensimmäiset  tilastotieteen  tutkijat  empimättä 
kallistuneet  niitten  puolelle,  jotka  ovat  kieltäneet  ihmistahdolta  kaiken  va- 
pauden. 

Luokaammepa  siis  ensiksi  silmäys,  jospa  aivan  lyhytkin,  niihin  vai- 
heisiin, joiden  alaisena  kysymys  ihmistahdon  vapaudesta  on  ollut  sitten  kun< 
se  joutui  tilastotieteen  tutkijain  käsiin. 

Snssmilch,  alkujaan  saksalainen  jumaluusoppinut,  luterilainen  uskontun- 
nustukseltaan, on  ensimmäinen  etevämpi,  joka  on  mainittava  tällä  alalla. 
Hän  ei  tosin  ole  suorastaan  lausunut  mielipidettään  siitä,  miten  tahdon 
vapaus  on  yhdistettävä  siitä  riippuvien  tekojen  säännöllisyyteen,  mutta  kautta 
koko  hänen  tieteellisyytensä  käypi  ankara  uskonnollisuudesta  johtuva  edel- 
lyttäminen, että  meitä  korkeampi  jumalallinen  tahto  on  edeltäpäin  kaikki- 
viisaudessaan  määrännyt  kohtalomme,  josta  siis  johdonmukaisesti  seuraa, 
ettei  tahdollamme  ole  mitään  vapautta. 

Häneen  liittyy  hyvin  läheisesti  eräs  toinen  suurmies  tilastotieteen 
alalla,  Tarttolainen  jumaluusoppinut  Aleksander  von  OeUingen.  Hän  tulee 
laajojen  ja  seikkaperäisten  tutkimuksiensa  kautta  siihen  päätökseen,  että 
ihmistä  ei  voi  oikein  arvostella  muuten,  kuin  katsomalla  häntä  jäseneksi 
suuressa,  elimellisesti  järjestetyssä  yhteiskunnassa,  niin  että  hänen  hyveensä 
ja  paheensa,  hänen  suurtyönsä  ja  konnantyönsä  ovat  laskettavat  yhtä  paljon 
elimistön  kokonaisuuden,  yhteiskunnan,  ansioksi  tahi  viaksi,  kuin  yksilön.  Hän 
huomauttaa  kumminkin,  että  se  säännöllisyys,  joka  tulee  ilmi  ihmistahdosta 
riippuvissa  teoissa  (willkurliche  Erscheinungen)  ei  ole  samanlainen,  yhtä 
absoluuttinen,  kuin  säännöllisyys  luonnon  ilmiöissä;  ne  ovat  historiallisia, 
sosiaalisia  lakeja,  jotka  vähitellen  voivat  muuttua,  myöskin  ihmistahdon 
mukaan.  Oettingen  pysyy  siis  tosiluterilaisena  ja  myöntää  ihmistahdolle 
vapauden,  vaan  ainoastaan  relatiivisen  vapauden,  vapauden,  joka  on  riip- 
puva ajasta  ja  oloista,  ja  joka    siis    eri  yksilöillä  voi  olla  hyvin   erilainen. 

Se,  joka  ehkä  enin  kaikista  on  aikanaan  vetänyt  oppineitten  huomion 
tilastotieteen  puoleen,  on  ranskalainen  QuiUleU  Tämä  oli  ollut  matemaa- 
tikko, suuren  tähtitieteen  tutkijan  Laplacen  vaikutuksen  alainen.  Tältä  alalta 
astuessaan  yhteiskuntatieteen  mailmaan,  toi  Q.  mukanaan  matemaatikoille 
omituisen  selvyyden  ja  johdonmukaisuuden,  joista  hänen  teoksilleen  on  ollut 
tavaton  hyöty,  mutta  myös  saman  tieteen  harjoittajille  tavallisen  yksipuoli- 
suuden, joka  juuri  sosiaalisia  oloja  tutkivalle  on  epäilemättä  haitaksi  ja 
viepi  usein  vääriin  johtopäätöksiin.  Sillä  tuskin  mikään  tiede  vaatii  niin 
monipuolista  sivistystä,  kuin  tämä.  Nämä  ominaisuudet,  selvä  johdonmu- 
kaisuus ja  yksipuolinen  sivistys,  veivätkin  Q:n  niin  pitkälle,  että  hän  esim. 
luuli  vuosittain  melkein  yhtä  suureksi  kasvavissa  rikosten  luvuissa  näkevänsä 
yhtä  säännöllisen  arviolaskun,  kuin  valtion  tulo-  ja  menoarviot ;  tämä  oli  hä- 
nen mielestään  välttämättömänä  seurauksena  taipumuksesta  rikoksiin  (pen- 
chant  au  crime),  joka  muka  on  olemassa  kaikissa  ihmisissä.  Rikos  — 
niin  väitti  Qu^telet  —  ei  tapahdu  ihmisen  tahdosta,  vaan  on  tuloksena 
kaikenlaisista,  osaksi  luonnollisista  osaksi  yhteiskunnallisista  asianhaaroista. 
Lyhyesti:  yhteiskunta  valmistaa  eli  alustaa  rikoksen,  yksilö  ainoastaan  suo- 
rittaa sen.  Qudtelet  väitti  suoraan,  että  ihmisen  teot  ovat  yhtä  riippu- 
vat yhteiskunnallisista  laeista,  kuin  vapaasti  ilmassa  liikkuva  kappale  pai- 
nonvoimasta. 

Qu^teletin  osottamilla  laeilla  sosiaalisella  alalla  on  ollut  suurempi 
vaikutus,    kuin    tavallisesti    tunnetaankaan.     Ensiksikin    on  eräs  meidän  ai- 

kamme  nerokkaimpia  historiankirjoiUajia,  Thomas  BuckU  käyttänyt  hänen 
keksintöjään  historian  alalla  teoksessaan  «Englannin  sivistyshistoria»,  joka 
aikanaan  hurmasi  sivistyneen  mailman  ja  epäilemättä  vaikutti  mahtavasti 
sen  katsantokantaan,  vaikka  emme,  hurmauksen  ohi  mentyä,  enää  voi- 
kaan uskoa  kaikkia  tekijän  väitteitä. 

Toinen  englantilainen,  Herbert  Spencer^  on  niin  ikään  suuressa  mää- 
rässä ollut  Qudteletin  vaikutuksen  alaisena.  Varmaankin  ovat  ne  melkein  yhtä 
paljon  kuin  Danvinin  oppi  laikuttaneet  hänen  kehittymisteoriaansa,  joka, 
jos  ei  aina  suoranaisesti,  niin  ainakin  välillisesti  on  vaikuttanut  useamman 
nykyajan  sivistyneen  ihmisen  mailmankatsantokantaan.  Ja  näitten  kautta 
on  varmaankin  usko  ihmistahdon  rajattomaan  vapauteen  useammissa  ajat^ 
telovissa  ainakin  jonkun  verran  päässyt  horjahtamaan. 

Sekä  Buckle  että  Spencer  eivät  siis  myöskään  voi  pitää  historian 
suurmiehiä  kovin  suuressa  arvossa.  He  puhuvat  vaan  tilastotieteen  läpi- 
leikkaus- eli  keskiihmisestä,  jonka  itsekunkin  ajan  ihmiset  yhteisesti  muo- 
dostavat ja  tälle  abstraktiselle  käsitteelle  he  antavat  elävän  ihmisen  lihan 
ja  veren,  aikansa  hyveet  ja  paheet,  tietysti  keskiarvon  kaikesta.  Mutta 
tämä  keski-ihminen  on  ainoastaan  tulos  entisyydestään  ja  hänen  oman 
aikansa  ympärillään  olevista  olosuhteista;  tämmösellä  tuloksella  ei  voi  siis 
olla  omaa  tahtoa. 

Tämänkaltainen  historian  selittäminen  oli  luonnollinen  reaktsiooni 
sitä  historiatiedettä  vastaan,  joka  siihen  asti  oli  pääasiallisesti  vallinnut,  ja 
joka  etupäässä  oli  käsitellyt  yksilöjen  elämäkertoja,  osotellut  hallitsijain, 
yksin valtijain  tahdosta  riippuvaa  vaikutusta  ihmiselämään.  Mutta  saraa 
yksipuolinen,  vanhanaikuinen  historiankirjoitus  on  epäämättömästi  kummin- 
kin näyttänyt,  että  esim.  Napoleonin,  Lutherin,  Richelieun  y.  m.  muun 
yksilön  persoonallinen  vaikutus  yleiseen  kehittymiseen  on  ollut  suuri,  ja  se 
opetus  pitää  paikkansa  vielä  sittenkin,  kun  olemme  oppineet  tuntemaan 
yhteiskunnallisen  elämän  säännöllisyydenkin. 

Mutta  monella  muulla  alalla  huomaamme  Qudteletin  uusien  keksin- 
töjen vaikutuksia. 

Italiassa  kasvoi  pian  kokonainen  oppisuunta,  jota  on  kutsuttu  antropolo- 
giallis- tilastolliseksi.  Sen  etevimmät  edustajat  olivat  myös  alkujaan  luon- 
nontieteen oppineita  ja  sen  vuoksi  heitä  lumosi  Q:n  teosten  suuremmoinen 
johdonmukaisuus  ja  säännöllisyys.  Lombroso^  eteväksi  tunnettu  sielutieteen 
tuntijana,  otti  rikostilaston  laajaperäisen  ja  tarkan  tutkimuksen  alaiseksi,  ja 

toi  selvästi  esille,  miten  sekä  fyysiUiset  että  yhteiskunnalliset  välisuhteet 
vaikuttavat  rikoksentekijään  ja  hänen  rikokselliseen  aikeeseensa,  miten  sairas 
ruumis,  miten  korkea  viljanhinta  y.  m.  s.  vaikuttavat  rikosten  tekemiseen 
Mutta  kaikesta  tästä  Lombroso  tuli  siihen  johtopäätökseen,  että  rikoksen 
tekijää  on  kohdeltava  sairasmielisenä,  ettei  häntä  siis  ole  vietävä  tuomioistui 
men    eteen  ja  sieltä  rangaistuspaikalle,  vaan  lääkärin  luokse  ja  sairaalaan 

Tällä  Lombroson  y.  m.  selityksellä  on  epäilemättä  nyt  jo  ollut  suuri 
käytännöllinenkin  merkitys  sivistyneessä  mailmassa.  Se  ei  ollut  tosin  uutta, 
mitä  he  toivat  esille,  samaa  olivat  jo  filosoofit  kaikkina  aikoina  saarnan- 
neet, mutta  tilastotutkijain  eksaktiset  todistukset  saivat  silmät  aukenemaan 
ja  mielet  kääntymään  siihen  suuntaan,  että  rikoksentekijöitä  koetetaan  mei- 
dän päivinämme  parantaa  samalla  kun  heitä  rangaistaan,  eikä,  niinkuin 
ennen,  enään  rangaistusta  pidetä  ainoastaan  yhteiskunnan  kostona  rikoksen- 
tekijälle. 

Mutta  tämä  ei  ole  kumminkaan  samaa,  kuin  L:n  ja  hänen  seuraa- 
jiensa väite,  että  rikos  kerrassaan  on  pidettävä  mielen  vikana,  väite  joka 
ihmiseltä  kieltää  tahdon  vapauden  kerrassaan  ja  sen  mukana  vastuun- 
alaisuuden. 

Vasta  myöhempinä  aikoina  on  reaktsiooni  noussut  näitä  tahdon  va- 
pauden kieltäjiä  vastaan  tilastotieteenkin  alalla.  Edellä  mainittu  Oettingen 
oli  jo  puhunut  ihmistahdon  relatiivisesta  vapaudesta.  Selvemmin  ovat  Ril- 
melin  ja  Drobisch  osottaneet  tahdon  vapauden  suhteen  säännöllisyyteen  ja 
seuraavassa  tahdomme  näitten  ja  etenkin  Drobischin  mielipiteitten  mukaan 
katsella  siveellisyystilaston  tärkeimpiä  kohtia. 

Mitä  on  siis  siveellisyystilasto  paljastanut,  minkälaisia  ovat  ne  lait, 
jotka  se  on  tuonut  ilmi  yhteiskunnallisessa  elämässä,  ihmistahdosta  riippu- 
vissa teoissa? 

Drobisch  sanoo  täydellä  syyllä,  että  kuolevaisuustilastoa  voi  pitää 
ikäänkuin  etehisenä  siveellisyystilastolle. 

Kuolevaisuudessa  vallitsee  m.  m.  se  laki,  että  vissistä  määrästä  yb- 
denikäisiä  henkilöitä  säännöllisesti  seuraavana  vuonna  kuolee  vissi  määrä. 
Eräitten  laskujen  mukaan,  joita  on  tehty  Preussissa  v.  1776 — 1852  on 
tultu  siihen  päätökseen,  että  io,ooo:sta  aviomiehestä,  jotka  ovat  eläneet 
4o:ntcen  ikävuoteensa,  115  kuolee  ennenkun  ovat  täyttäneet  41  v.  Tämä 
säännöllisyys    ei    kumminkaan    merkitse    sitä,    että   jos    esim.  nuo  10,000 

miestä  jaettaisiin  115  yhtä  suureen  joukkoon,  jokaisesta  näistä  tuon  vuo- 
den kuluessa  varmaan  kuolisi  yksi  henkilö;  useasta  ei  tarvitsisi  kuolla  yh- 
tään, toisista  voisi  kuolla  montakin.  Säännöllisyys  ilmoittaa  vaan,  että 
kuolema  on  välttämätön  seuraus  luonnollisista  syistä,  jotka  voivat  olla  joko 
pysyväisiä  tahi  satunnaisia.  Edellisistä  on  yleisin  se,  että  elimistön  luonto 
vaatii,  että  se  ei  elä  yli  jonkun  vissin  ajan.  Mutta  ihmisen  elimistön  ikää 
lyhentävät  vielä  kaikenlaiset  yleiset  taudit;  sillä  ikäloppuun  harva  kuolee, 
enimmät  joko  keuhkotauteihin,  halvaukseen,  sydänvikaan  tahi  johonkin  muu- 
hun tautiin.  Näihin  pysyväisiin  kuoleman  syihin  liittyy  useita,  monenlaisia 
satunnaisia,  niinkuin  kulkutaudit,  suuret  surut;  sitä  paitsi  elämäntavat  ja 
työ,  ruoka  ja  asumus,  ilmanala  y.  m.  voivat  paljo  vaikuttaa  ihmisen  liian 
aikaiseen  kuolemaan,  jos  ne  eivät  ole  sopivia.  Näitäkin  täytyy  pitää  py- 
syväisinä kuoleman  syinä,  kun  tarkoitamme  yleisöä,  yhteiskuntaa,  kaikkia, 
mutta  yksilön  suhteen  täytyy  niitä  kutsua  satunnaisiksi.  Yksilölle  ei  kuo- 
lema ole  ainoastaan  luonnon  voima,  ei  puhdas  välttämättömyys,  sillä  joka 
päivä  näemme,  miten  hänen  oma  tahtonsa  voi  elämää  pitentää  tai  lyhen- 
tää. Vähävaraiselta  kuolee  heikko  lapsi  paljoa  helpommin,  kuin  varak- 
kaalta, joka  voi  lapselleen  antaa  parempaa  hoitoa  ja  lääkärin  apua.  Jos 
tuberkuloosi  tarttuu  varakkaaseen,  voi  hän  matkustamalla  toiseen  maahan, 
jossa  on  sopiva  ilmanala,  pitentää  ikäänsä  monta  vuotta,  jopa  parantua- 
kin,  jota  vastoin  köyhä  voi  muutamissa  kuukausissa  joutua  Tuonen  uhriksi. 
Sitä  paitsi  on  tilastollisten  lukujen  kautta  toteen  näytetty,  että  yleiset  sää- 
dännöt ja  toimenpiteet,  niinkuin  esim.  rokotuksen  pakollisuus,  puhtaan  juo- 
maveden hankkiminen  suuriin  kaupunkeihin,  pienten  lasten  hoidon  ja 
kouluhygienian  parantaminen,  ovat  silminnähtävästi  vähentäneet  kuolevai- 
suutta. Mutta  kaikki  nämä  asiat,  jotka  vaikuttavat  muuttuvaisuutta  kuo- 
levaisuuteen, riippuvat  ihmisen  tahdosta,  joko  yksilön  tahi  lainsäädän- 
nön tahdosta.  Tästäkin  jo  näemme,  ettei  kuolevaisuudenkaan  säännölli- 
syys ole  niin  aivan  absoluuttinen  ja  muuttumaton,  vaan  että  siihen  vai- 
kuttavat verrattain  paljon  yhteiskunnalliset  olot,  joitten  parantamiseen  sekä 
yksilön  että  yhteiskunnan  kokonaistahto  (lainsäädäntö)  voi  tehdä  paljo. 
Ja  toiseksi  näimme,  että  tuo  laki  ei  koske  yksityiseen  ihmiseen,  vaan  n. 
s,  keskimääräihmiseen,  joka  ainoastaan  on  tilastotieteen  laatima  abstrakti- 
nen käsite. 

Jos  nyt  käännymme  siveellisyystilaston  alalle,  joka  käsittelee  ihmistah- 
dosta riippuvia  tekoja,  niin  tapaamme  niiden  joukosta  ensi  sijassa  avioliitot^ 

Tällä  alalla  teemme  ensiksikiD  sen  huomion,  että  vuosittain  solmittujen  avio- 
liittojen luvut  eivät  hetikään  eri  maissa  vaihtele  niin  paljon  kuin  kuoleman- 
tapauksien luvut;  samaten  näkyy  pysyvän  jokseenkin  tasaisena,  että  kym- 
menestä avioliitosta  8 — 9  solmitaan  ennen  4o:ttä  ikävuotta.  Mutta  alla  ole- 
vista numeroista  näemme  kumminkin,  että  avioliitot  ovat  hyvin  eri  tavoin 
jaetut  eri  ikäluokkien  välillä  eri  maissa.  Numerot  merkitsevät  ennen  4o:ttä 
ikävuotta  solmittujen  avioliittojen  prosenttilukuja  erittäin  miehiä  (M)  ja  vai- 
moja (V)  varten. 


Alle  20  V.    20—25  v.    25—30  v.    30—35  v.    35—40  v.    Summa. 


Norja  M.  • 

V.   . 

Englanti  M. 

V. 

Baieri  M.  . 

V.    . 

Sardinia  M. 

V. 


I 

«3 

39 

20 

8 

91 

s 

35 

33 

14 

6 

93 

2 

46 

26 

II 

S 

90 

13 
0 

50 
12 

30 
32 

8 

1» 

__4 

94 
82 

4 
4 

»5 
34 

3* 
30 

13 

J9_ 

7 

92 
88 

*S 

41 

18 

7 

4 

95 

Tästä  näemme,  että  ylimalkaan  Etelä- Euroopassa  mennään  paljoa 
varemmin  naimisiin,  kuin  pohjoismaissa.  Siihen  ovat  luonnollisia  syitä 
varhaisempi  ruumiillinen  kypsyminen,  kevyempi  mieli,  ynnä  ilmanalasta, 
luonnosta  riippuva  helpompi  toimeentulo  Etelämaissa. 

Kun  rupeamme  yhden  maan  eroavaisuuksia  tarkastelemaan,  niin  huo- 
maamme esim.  että  Englannissa  noin  puolet  kaikista  avioliitoista  solmitaan 
20 — 25  ikävuosien  välillä.  Tästä  on  Quötelet  tehnyt  sen  naturalistisen 
johtopäätöksen,  että  Englannissa  n.  k.  avioliittovietti  (tendence  au  ma- 
riage,  Heirathstrieb)  olisi  silloin  vahvin,  jota  vastoin  se  esim.  Norjassa 
vasta  25  —  30  ikävuosien  välillä  nousisi  kovimmiUeen.  Mutta  tätä  väitettä 
Drobisch  täydellä  syyllä  vastustaa  ja  sanoo,  että  täytyy  tehdä  erotus  suku- 
puolivietin ja  avioliiton  perustamisen  välillä.  Ensiksikin  näkee  kyllä  nuo- 
ria miehiä,  joilla  sukuvietti  on  suuri  ja  jotka  mielellään  tyydyttävätkin  sen, 
mutta  jotka  silti  eivät  suinkaan  tahtoisi  vielä  solmita  iäksi  kestävää  avio- 
liittoa. Tärkein  on  kuitenkin  se  tosiasia,  ettei  avioliiton  perustamisen  pää- 
ehtona  ole  sukuvietti,  vaan  taloudellinen  toimeentulo,  joka  toisessa  maassa 
on    helpompi,   toisessa   vaikeampi,  ja  sose  tietysti  itsekunkin  pakottaa  siir- 

tämään  unelmansa  oman  kodin  perustamisesta  vuosi  vuodelta  etemmäksi. 
Tämän  tärkeimmän  syyn  pätevyyttä  todistaa  sekin  asia,  mikä  tilastollisten 
laskujen  kautta  on  huomattu,  että  nälkävuosien  perästä  solmittujen  avio- 
liittojen luku  äkkiä  vähenee,  ja  hyvien  vuosien  jälkeen  yhtä  äkkiä  nousee. 
Leivänhinnan  laskeuminen  ei  siis  kohota  sukuviettiä,  vaan  rohkeutta  perus- 
tamaan omaa  taloutta. 

Otamme  toisen  esimerkin  tältä  alalta,  todistaaksemme  miten  lyhyt- 
näköistä on  puhua  «Luonnon  taloudenpidosta»  ja  yleisestä  laista,  joka 
aina  samalla  lailla  pakottaisi  yksityisiä  tottelemaan. 

Keskimäärin  vietetään  10,000  henkeä  kohti  vuosittain  häitä  seuraava 
määrä  eri  maissa: 

Preussissa  87  Norjassa  77 

Englannissa  85  Ruotsissa  72 

Tanskassa  83  Belgiassa  69 

Hannoverissa  80  Bayerissa  66. 

Ranskassa  79 

Preussi  tämän  luettelon  etupäässä  ja  sen  naapurimaa,  saksalainen 
Bayeri  alapäässä.  Ja  eroavaisuus  on  niin  suuri,  että  edellisen  luku  jälkim- 
mäiseen on  kuin  4  :  3.  Tämäkin  jo  osottaa,  miten  paljo  sukuviettiä  kult- 
tuuriolot, valtiolliset  laitokset  y.  m.  s.  polkevat  samankin  kansallisuuden 
sisäpuolella. 

RikoUisuustilastonkin  alalla  on  Qudtelet  tehnyt  hyvin  tarkkoja  laskuja 
ja  huomioita.  Muun  muassa  on  hän  saanut  selville,  että  Ranskassa  vv.  1826 — 
1844  keskimäärin  4^644  henkeä  on  tuomittu  rikoksesta.  Tästä  hän  sitten 
on  laskenut,  että  joka  miehellä  on  ollut  todennäköisyyttä  tulla  tuomituksi 
rikoksesta  vuosittain  0,0002293  ja  joka  naisella  0,0000449.  Ja  tätä  joka  hen- 
kilön osalle  laskujen  kautta  saatua  todennäköisyyden  määrää  Q.  nimittää 
joka  ihmisessä  olevaksi  rikollisuuden  haluksi  eli  vietiksi  (penchant  au  cri- 
me).  Mutta  ensiksikin  tämä  laskettu  todennäköisyys  on  niin  tavattoman 
pieni,  että  sitä  yhtä  hyvin  voisi  kutsua  uskomattomuudeksi.  Ranskassa  on 
60- vuotiaalla  miehellä  todennäköisyys  kuolla  seuraavana  vuonna  ainoastaan 
0,0357.  Mutta  tämä  todennäköisyys  on  kumminkin  156  kertaa  niin  suuri, 
kuin  se,  että  hän  samana  vuonna  tuomittaisiin  jostakin  rikoksesta.  Ja  toi- 
seksi   on    taas  tässäkin  muistuttaminen,  että  tuo  laskettu  todennäköisyyden 

määrä  koskee  ainoastaan  matemaatisesti  (abstrakdsesti)  ajateltua  keski-ih- 
mistä  (mittlere  Mensch),  jota  todellisuudessa  ei  ole  olemassa,  ja  että  siis 
on  aivan  väärin  päätellä,  että  se  mitä  taosta  voi  sanoa,  sopisi  jokaiseen 
yksilöön.  Se  todistaa  vaan,  että  ihmisiä  voi  vietellä  rikokseen,  mutta  ei 
suinkaan,  että  heillä  jokaisella  on  jonkunlainen  kaipuu  tahi  mielenhalu  ri- 
koksen tekoon. 

Enimpiin  rikoksiin  viettävät  kurjuus,  työnpelko  ynnä  inhimilliset  into- 
himot. Huomattava  on  tässä  suhteessa  suhde  rikosten  välillä,  joita  teh- 
dään omaisuutta  ja  persoonaa  vastaan.  Ranskassa  esim.  tuli  looo  syytet- 
tyä kohti 


likoksesta  omabuutta 

persoonaa 

vastaan. 

vastaan. 

.  1826 — 30 

744 

256 

1836—40 

727 

273 

1846—50 

6^^ 

328 

1856—60 

.       621 

379 

Näemme  siis,  että  rikokset  omaisuutta  vastaan  ovat  aivan  säännöl- 
lisesti p£^joa  useammat,  kuin  rikokset  persoonaa  vastaan,  josta  voimme 
tehdä  sen  päätelmän,  että  kurjuus  ja  työnpelko  ovat  mahtavimmat  viette- 
lykset rikollisuuteen. 

Tilasto  näyttää  meille  sitä  paitse,  että  rikokset  omaisuutta  vastaan 
tehdään  enimmiten  16 — 3o:n  ikävuosien  välillä,  ja  rikokset  persoonaa  vas- 
taan enimmät  21 — 35:n  ikävuosien  välillä.  Näitten  vuosien  välillä  siis 
intohimot  ovat  ihmisten  vaikeimmat  voittaa,  jota  vastoin  tämän  jälkeen 
aivan  säännöllisesti  laskeuvat  rikosten  luvut  todistavat,  että  täysikasvuista 
jo  järki  ja  ajattelevaisuus  ovat  päässeet  vallitsemaan.  Merkillinen  on 
myös  se  tosiasia,  että  julmimmat  rikokset  tehdään  tavallisesti  ihmisen  voi- 
mallisimmalla  iällä,  jota  vastoin  ne  rikokset,  joihin  kysytään  oikein  ilkeätä 
kavaluutta,  useinkin  ovat  ikäihmisten  tekemiä. 

Ylimalkaan  ovat  useimmat  rikollisista  miehiä.  Ainoastaan  15 — 20 
%  kaikista  rikoksista  on  naisten  tekemiä.  Tällä  ei  ole  kumminkaan 
sanottu,  että  miehillä  on  5 — 6  kertaa  niin  suuri  halu  rikollisuuteen  kuin 
naisella,  vaan  ainoastaan  että  naista  on  vaikeampi  viekotella  ja  hänellä 
on  vähemmän  «syytä»  rikoksen  tekoon,  kuin  miehellä.  Sillä  kun  muis- 
tamme,   että    kurjuus    saa  enimmät  rikokset  aikaan  ja  että  miehen  tavaili- 

sesti    on    vastattava    perheen  toimeentulosta  ja  ainakin  ulkonaisesti  taistel- 
tava kurjuutta  vastaan,  niin  on  luonnollista,  että  hän  tekee  rikoksenkin. 

Mutta  tähän  tulee  seuraava  merkillinen  tosiasia  lisäksi,  joka  todistaa, 
että  vaimon  läheisyys,  eli  avioliitto,  ainakin  suuressa  määrässä  kohottaa 
miehen  siveellisyyttä.  Bayerin  rikoUisuustilaston  laskujen  mukaan  oli  ioo:sta 
rikoksentekijästä 


naimattomia. 

naimisissa. 

V.  1862  —  63 

78 

22 

V.   1863—64 

79 

21 

V.   1864—65 

80 

20 

V.   1865—66 

78 

22. 

Näitä  jokseenkin  selvää  kieltä  puhuvia  numeroita  katsellessamme 
emme  saa  kumminkaan  unhottaa,  että,  niinkuin  edeUisestä  jo  sanoimme, 
useimmat  rikokset  tehdään  niin  varhaisella  iällä,  ettei  naimisiin  meneminen 
vielä  ole  tullut  kysymykseen.  Tämä  tietysti  vähentää  sitä  kunnioitusta 
avioelämää  kohtaan,  jonka  nuo  viimeksi  mainitut  numerot  meissä  herättä- 
vät, mutta  ei  se  voi  sitä  kerrassaan  poistaa* 

Tämä  rikollisuustilasto  on  yhtä  laajaperäinen  kuin  viehättävä  tarkas- 
tella, mutta  tilan  puutteessa  sen  tällä  kertaa  täytyy  jäädä  näihin  viittauk- 
siin. Tahdomme  vielä  vaan  tuoda  esille  muutamia  tosiasioita,  jotka  pu- 
huvat aivan  päin  vastoin  niitä,  jotka  vihaavat  sivistystä  ja  pelkäävät,  että 
tietojen  leviäminen  kansaan  turmelee  sitä. 

Ranskan  rikoUisuustilasto  vuosilta  1855  — 1864  näyttää,  että  ioo:sta 
syytetystä  oli  semmoisia, 

•   jotka  eivät  voineet  lukea  eivätkä  kirjoittaa.     ^     .  43—48  % 

jotka  huonosti  osasivat  lukea  ja  kirjoittaa  •     .     •  38 — 44  % 

jotka  hyvin  osasivat  lukea  ja  kirjoittaa  .     .     .     •  9 — 14  Vo 

jotka  olivat  korkeammin  sivistyneitä 3—  ^  Vo' 

Samaa  todistaa  eräs  vertailu  Ranskan  ja  Preussin  välillä.  Preussissa 
näet  tehdään  verrattain  vähän  rikoksia  ennen  24:ttä  ikävuotta,  ja  enimmät 
rikokset  tulevat  ikävuosille  24—40,  jota  vastoin  Ranskassa  rikosten  luku 
tällä  iällä  jo  on  pienempi,  kuin  vuosien  16 — 25  välillä.  Tämä  on  täy- 
dellä   syyllä  selitetty  siten,  että  Preussissa  koulunkäynti  ja  koti  vaikuttavat 

pitemmäD  aikaa  varjelevasti  lapsiin,  —  koulunkäynti,  joka  Ranskassa  vielä  sii- 
hen aikaan,  jolta  nämä  tiedot  ovat,  oli  hyvin  takapajulla. 

Rikollisuustilastonkin  alalla  huomaamme  säännöllisyyden  vallitsevan. 
Mutta  emme  missään  voi  merkitä  yleisen  luonnonlain  leimaa,  tahi  paljasta 
«luonnon  taloudenpitoa».  Tuo  säännöllisyys  johtuu  vaan  seurauksena 
luonnollisista  ja  yhteiskunnallisista  syistä,  jotka,  jos  ne  pysyvät  yhtäläisinä, 
antavat  yhtäläisiä  lukuja,  mutta  niin  pian  kuin  ne  muuttuvat,  muuttuvat 
myöskin  luvut 

Tulemme  sitten  kysymykseen  itsemurhasta^  kysymykseen,  joka  välttä- 
mättömästi  vetää  ajattelevien  huomion  puoleensa  sen  vuoksi,  että  kaikkien 
maitten  tilasto  kertoo  meille  sen  yhtäpitävän  kauhean  tosiasian,  että  itse- 
murhain  luku  vuosi  vuodelta  kasvaa,  ja  kasvaa  suuressakin  määrässä.  Esim. 
Ranskassa  se  kasvaa  siinä  määrässä,  että  joka 

100   itsemurhaa  vastaan  vv.  1835 — 39  oli 

113,4  vv.  1840—44 

135.7  VV.  1845—49  ja 

143.8  VV.  1850— 1854. 

Mutta  eri  maissa  on  itsemurhain  luku  väkilukuun  nähden  hyvin  eri- 
lainen. Seuraavat  numerot,  jotka  ovat  ajanjaksolta  1840 -1860,  hiukan 
eri  ajoilta  eri  maista,  osottavat  sen  selvästi.  Yhtä  miljoonaa  ihmistä  kohti 
tapahtui : 

Suomessa         44  itsemurhaa.     Ranskassa       79  itsem. 

Belgiassa  56  »  Sachsenissa  202     > 

Englannissa     62  —  65  *  Tanskassa     256     » 

Ruotsissa  67  » 

Sekä  siitä,  että  itsemurhien  luku  niin  suuressa  määrässä  karttuu,  että 
siitä,  että  se  on  niin  suuresti  erilainen  semmoisissakin  maissa,  joissa  olot 
ovat  jokseenkin  yhdenkaltaiset  (vertaa  Ruotsia  ja  Tanskaa!)  täytyy  selvästi 
nähdä,  ettei  tässä  ole  puhumistakaan  säännöllisestä,  välttämättömästä  luon- 
nonlaista, joka  vuosittain  määräisi  vissin  luvun  itsemurhia. 

Lähtekäämmepä  vähän  tarkemmin  katselemaan,  mitä  itsemurhatilasto 
on  saanut  selville. 

Jos    ensiksikin    Ivymme,    missä    suhteessa  eri  sukupuolten  osanotto 

itsemurhain  lakuun  on  toisiinsa,  niin  vastaa  tilastotiede,  että  melkein  sään- 
nöllisesti miespuolisten  itsemurhaajain  luku  naispuolisten  lukuun  on  kuin 
3:1.  Eri  ikävuosina  se  vaihtelee  niin  että  (vv.  1835 — 44  Ranskassa) 
sadasta  itsemurhaajasta  oli: 

miesp.  naLsp. 
alle  16  V.  vanhoja     65  35 

16  — 21  V.        »  64  36 

30 — 40  V.        »  78  22 

50 — 60  V.        »  74  26 

70  — 80V.        »  78  22 

Näistä  numeroista  opimme  m.  m.  sen,  että  naiset  nuorella  iällä 
eli  alle  21  vuoden  ovat  suhteellisesti  herkimmät  lopettamaan  ikänsä.  Se 
on  onneton  rakkaus,  ilmaantukoonpa  se  toisessa  tai  toisessa  muodossa, 
joka  saapi  luvut  tällä  iäUä  nousemaan. 

Miten  itsemurhat  hämmästyttävässä  määrässä  kasvavat  ikävuosien 
kanssa,  näemme  seuraavista  numeroista,  jotka  osottavat  Ranskan  oloja  vv* 
1835 — 1857.  Tuhannesta  miespuolisesta  ja  yhtä  monesta  naispuolisesta 
itsemurhaajasta  oli: 


miesp. 

naisp. 

alle  16 

vuoden 

2 

3 

16 — 21 

30 

60 

21—30 

74 

»S 

40—50 

123 

118 

50 — 60 

145 

139 

70 — 80 

lOS 

177 

80  V.  ja 

yli 

185 

172. 

Kaikkia  näitä  lukiessa  pysyy  levottomuutta  herättävänä  meissä  ky- 
symys, voiko  tilastotiede  selvittää,  miksi  itsemurhia  tehdään  ja  varsinkin, 
miksi  niitten  luku  kasvaa  meidän  aikanamme  niin  suuressa  määrässä.  Tä- 
hän saamme  siitä,  mitä  tilastotiede  nykyään  tietää,  vastaukseksi,  että  hy- 
vinkin kolmas  osa  kaikista  itsemurhaajista  on  ollut  mielisairaita.  Muina 
syinä  mainitaan  enin  epäsiveellisyyttä,  taloudellista  ahdinkoa,  riitoja  omais- 
tensa kanssa  y.  m.  s.  Verrattain  harvoja  ovat  ne  itsemurhat,  jotka  teh- 
dään jaloimmista  syistä,  niinkuin  haaveksivista  intohimoista,  rakastetun  kuole- 

man  johdosta,  katumisesta,  häpeän  pelosta  y.  m.  s.  Drobisch  on  lausu- 
nut, että  itsemurhain  luvun  yleinen  eneneminen  on  pidettävä  kasvavan  si- 
veellisen turmeluksen  (demoralisation)  merkkinä. 

Mutta  siihen  emme  tahtoisi  yhtyä  muussa  tapauksessa,  kuin  että  en- 
siksi on  todistettu,  että  hulluinhuoneetkin  meidän  aikanamme  täyttyvät  ene- 
nevän siveellisen  turmeluksen  johdosta.  Sillä  hyvin  luultavaa  on,  että  nuo 
muut  syyt,  jotka  mainitaan  tavallisimpina  (esim.  ylpeys,  taloudellinen  ah- 
dinko ja  epäsiveellisyys)  ovat  saaneet  itsemurhaajan  mielen  sairaaksi,  vaikka 
se  ei  ole  tullut  näkyviin  ennenkun  juuri  itsemurhassa.  Ja  sen  vuoksi 
voipi  ehkä  tarkempi  tilastollinen  tutkimus  saada  kolumnin,  joka  osottaa 
itsemurhain  syyksi  hulluutta,  kasvamaan  vielä  ^3  osaa  suuremmaksikin. 

Itsemurhatilastosta  käypi  selville,  että  useimmat  itsemurhat  tapahtu- 
vat varattomissa  kansanluokissa,  yhteiskunnan  kurjimmissa  kerroksissa.  Edel- 
lisessä nähtiin  samaten,  että  kurjuus  saapi  useimmat  rikoksetkin  aikaan. 
Eiköhän  tästä  luonnollisesti  meissä  herää  se  ajatus,  että  meidän  aikamme 
epätasainen  omaisuudenjako  se  on,  joka  viepi  onnettomat  lopettamaan  tä- 
män elämänsä,  samaten  kuin  kurjuuteenkin.  Siinä  voi  epäsiveellisyys  olla 
väHssä,  mutta  todenmukaiselta  näyttää  mielestämme  seuraava  järjestys:  ta- 
loudellinen ahdinko  eli  kurjuus,  epäsiveellisyys,  mielisairaus,  itsemurha. 
Tietysti  näiden  väliasteiden  ei  tarvitse  olla  kaikkien  näkyvissä  jokaisen 
itsemurhaajan  historiassa. 

Mutta  mieletöntä  on  joka  tapauksessa  puhua  yleisestä  ihmisissä  asu- 
vasta mielihalusta  itsemurhaan.  Ei  edes  voi  puhua  ihmisessä  alkujaan 
liikkuvasta  taipumuksesta  siihen  —  niinkuin  esim.  pahantekoon  —  sillä 
jokainen  terve  ihminen  todistaa  jokapäiväisessä  elämässään,  että  rakkauden 
elämään  on  luonto  meihin  painanut  syvälle  ja  että  itseylläpidon  vaisto  on 
meissä  tärkeimpiä  vaikuttimia,  joten  siis  itsemurha  aina  tulee  meistä  ole- 
maan luonnotonta. 


Tässä  olemme  tutustuneet  siveellisyystilaston  pääkohtiin  ja  oppineet 
monta  hämmästystä  herättävää  tosiasiaa  sekä  avioliittotilaston,  rikollisuus- 
tilaston  että  itsemurhatilaston  alalta.  Yhteistä  näissä  ja  alussa  levotto- 
muuttakin herättävää  on  tuo  verrattain  suuri  säännöllisyys,  joka  astuu  sil- 
miimme joka  taholta.  Mutta  lähemmin  tätä  säännöllisyyttä  tarkastelles- 
samme   voimme    rauhoittua,    sillä   me  huomaamme,  että  joskin  nämä  lait 

osaksi  sitovat  ihmisen  tahtoa,  voivat  ne  itse  päin  vastoin  suuressa  mää- 
rässä muuttua  juuri  ihmistahdon  kautta,  ja  siinä  ne  suuresti  eroavat  luon- 
nonlaeista. Siveellisyystilastokin  siis  todistaa  puolestaan,  että  ihmishenki 
voi  saada  voiton  aineesta. 

HanneB  Gebhard. 


Parasten  rinnalla. 


Tule,  eukko,  kirjettä  kuulemaan 

Ja  heitä  jo  arkihuolet, 

Juhon  koulut  kaikki  on  suorillaan 

Ja  opinnoistansa  puolet. 

Rivit  taajat  jo  nousevat  toimintaan, 

Mökinpoikakin  lisäksi  sa^aUe. 

Tule,  eukko,  kirjettä  kuulemaan, 

Oma  poika  on  kunniaks  maalle! 

Tuot'  itseeni  nähden  jo  tuumasin, 
—  Jäin  mieron  kulkijaksi  — 
Jos  öisin  heittynyt  varkaakskin, 
Tai  miksi  kirjattomaksi ! 
Mut  mies  olin  aina  ja  lisänä  sa'an: 
Mökin  sain,  kävi  koulua  lapsi  — 
Tule,  ystävä,  kuistille  vilppaampaan 
Oma  eukkoni  harmaahapsi! 


Valter  Juva. 

Suomalainen  Teaatleri. 

Papin    perhe.    —    Hedda   Gabler   y.    m. 

Iloksensa  isänmaanystävä  niin  synkkinä  kuin  valoisinakin  päivinä  luopi 
katseensa  suomalaisen  teaatterin  uutteraan  työhön.  Ilmaantuuhan  siinäkin 
sitä  uhkuavaa  elinvoimaa  ja  sitä  lujaa  tarmoa,  jotka  todistavat  että  Suo- 
men kansa  ansaitsee  elää  ja  kykenee  elämään.  Onhan  sekin  työ  koko- 
naan pyhitetty  henkisten  voimain  palvelukseen,  voimain,  joiden  varttumi- 
sessa ja  edistymisessä  on  turva  Suomen  maan.  Monia  ja  monenlaisia  on 
jo  Suomessa  henkisen  työn  pajoja;  on  kyllä  niitäkin,  joiden  työ  suoranai- 
semmin  ja  helpommasti  huomattavalla  tavalla  tulee  koko  kansan  hyväksi. 
Mutta  ei  ole  yhtään,  jossa  tuota  yhteistä  tarkoitusperää  varten  työskennel- 
täisiin  ripeämmin,  innokkaammin  kuin  suomalaisessa  teaatterissa« 

Tämän  vuoden  alussa  suomalaisen  teaatterin  toiminta  on  tarjonnut 
kotimaisen  taiteen  ystäville  kaksi  erityistäkin  iloitsemisen  syytä.  Toinen 
on  siinä,  että  on  esiintynyt  niin  merkillinen  kotimainen  näytelmä  kuin 
rouva  Minna  Canthin  Papin  perhe.  Toinen  taas  on  siinä,  että  olemme 
saaneet  nähdä,  että  meillä  on  Ida  AaJdergisssi  vielä  nerokkaampi  taiteilija 
kuin  mitä  ennältään  olemme  tietäneet,  niin  suuresti  kuin  olemmekin  hänen 
kykyänsä  ihaelleet. 

Papin  perheen  jalon  periaatteen  ja  sen  isänmaallisen  merkityksen  on 
hra  V.  Vasenius  jo  Valvojan  lukijoille  selvittänyt  (kirjoituksessa  «Isänmaa 
ja  yhteiskunta  runoilijaimme  silmillä  katsottuna»).  Tekijää  on  totisesti  on- 
nitteleminen siitä,  että  hänen  innokas,  ihannetta  tavotteleva  mielensä  on 
riitaisten  tunteiden  rajuista  myrskyistä  päässyt  sille  katsomuskannalle,  jolta 
hän  Papin  perheessä  sopusointuisesti,  lempeästi  arvostelee  ja  selvittää  elä- 
män ristiriitaisuuksia.  Hänen  runoilijamahtinsa  on  kyllä  tässäkin  näytel- 
mässä entisellään,  vaikkei  se  katselijan  mieltä  järkytäkkään  samalla  tavoin 
kuin  ne  näytelmät,  joissa  hän  niin  sanoakseni  kuvasi  yhteiskunnan  synnit 
veripunaisiksi  omalla  sydänverellään. 

Samoin  kuin  näytelmän  p^usaate  sen  sommittelukin  osottaa  edis- 
tystä.    Papin    perheessä   juoni    on    eheämpi,  toiminnan  liitokset  ovat  tar- 

kemmat,  sen  eri  osat  paremmin  suunnatut  loppupäätöstä  kohti,  kuin  teki- 
jän edellisissä  draamoissa,  etenkin  kuin  Kovan  onnen  lapsissa.  Taiteel- 
lista täydellisyyttä  ei  tosin  Papin  perheenkään  sommittelu  vielä  ole  saa- 
vuttanut. Näytelmässä  näet  on  useita  piirteitä,  jopa  kohtauksiakin,  jotka 
parhaasta  päästä  kuvaavat  oloja  ja  luonteita,  viemättä  ollenkaan  toimintaa 
eteenpäin  (niin  esim.  Hannan  ja  sanomalehtimiesten  keskustelu  viimeisessä 
näytöksessä).  Mutta  vasta  kun  draaman  kaikki  ainekset  on  taiteellisesti 
muokattu,  niin  että  ne  kaikki  alistuvat  toiminnan  palvelukseen,  vasta  silloin 
teos  on  tullut  siksi  voimaperäiseksi  hengen  aseeksi,  joksi  näytelmärunouden 
suurimmat  mestarit  ovat  tätä  taidelajia  laatineet. 

Luonteiden  kuvaamisessa  on  niin  ikään  edistys  selvästi  havaittavana. 
Kaikki  Papin  perheessä  esiintyvät  luonteet  on  ihka  elävinä  otettu  tosielä- 
mästä. Näytelmässä  ei  ole  mitään  konnaa,  jonka  sisuksissa  asuisi  kaikki 
halpamaisuus  mitä  vaan  ajatella  voi  (vrt.  Risto  Työmiehen  vaimossa), 
eikä  yleensä  ketään  henkilöä,  jonka  puhe  ja  toiminta  ei  tuntuisi  täysin  so- 
veltuvan yhteen  kuvattujen  olojen  kanssa  ja  siis  katselijoissa  herättäisi  häi- 
ritsevää epäilystä  (vrt.  Topra-Heikki  Kovan  onnen  lapsissa).  Papin  per- 
heen henkilöt  ovat  todenmukaisia,  siksi  että  tekijä  on  ne  elämästä  havain- 
nut rakkauden  silmällä.  Merkillisiä  ovat.  etenkin  ne  kaksi  luonnetta,  jotka 
nä3rtelmässä  ovat  varsinaisina  vastakohtina,  pastori  ja  hänen  tyttärensä 
Hanna.  Vaikka  pastori  edustaa  kovin  jyrkkää  kantaa,  j>akon  kantaa,  jota 
Minna  Canth  aina  on  tulisella  innolla  vastustanut,  niin  hän  on  kuitenkin 
hienoilla  piirteiUä  kuvattu  niin  perin  inhimilliseksi,  että  katselija  häntä  täy- 
dellisesti ymmärtää  eikä  voi  häneltä  kieltää  myötätuntoisuuttansa.  Hannaa 
kuvattaessa  sitä  vastoin  oli  tarjona  se  vaara,  että  hänestä  tulisi  abstrakti- 
nen ihanneolento,  joka  jättäisi  katselijain  (ja  lukijam)  sydämet  kylmiksi. 
Mutta  niin  ei  ole  käynyt.  Keveällä  siveltimellä,  harvoilla  piirteillä  hän 
on  kuvattu,  mutta  kuitenkin  hänestä  on  tullut  konkreettinen  ihminen,  ihan- 
teellinen, mutta  samalla  täynnä  tosielämän  lämpöä.  Heikompi  kuin  mui- 
den henkilöiden  kuvaus  on  Jussin.  Tosin  hänkin  on  täydelleen  todenmu- 
kaisesti kuvattu  luonne.  Mutta  hän  ei  oikein  riitä  täyttämään  sitä  asemaa, 
johon  tekijä  on  hänet  asettanut.  Hänen  isäUänsä  ei  ole  hänessä  vertais- 
tansa vastustajaa;  siksi  hän  on  liian  kehkeymätön,  liiaksi  vailla  omatakeista 
sisällystä.  Hän  on  kuvattu  nuorukaiseksi,  jonka  epämääräinen  intoileminen 
on  enemmän  nuoruuden  veren,  temperamentin,  kuin  kokemukseen,  aattee- 
seen ja  syvempiin  tunteisiin  perustuvan  vakaumuksen  asia.     Näin  ollen  on 

vaikea  luottaa  siihen,  että  se  kaunis  sovinto,  johon  näytelmä  päättyy,  tulee 
pysyväiseksi  mitä  Jussiin  koskee.  Sillä  kuinkahan  Jussi  vastedeskään  voi 
rakkaudessa  vaihtaa  mielipiteitä  isänsä  kanssa,  kun  hänellä  ei  (mikäli  katselija 
tietää)  ole  muita  mielipiteitä,  kuin  että  isän  mielipiteet  ovat  hulluutta? 
Toisin  olisi  ollut,  jos  Jussi  olisi  kuvattu  vähä  kypsyneemmäksi.  Jos  hän 
olisi  ryhtynyt  positiiviseen  työhön  jonkun  uuden  aatteen  toteuttamista  var- 
ten —  oli  se  aate  sitten  kuinka  radikaalinen  tahansa  —  niin  meidän  olisi 
ollut  helpompi  uskoa,  että  hän  todella  voi  antaa  arvoa  isänsä  rehelliselle 
tahdolle,  ja  samalla  olisi  käynyt  helpommaksi  uskoa,  että  isänkin  silmät 
aukenisivat  näkemään  jotakin  oikeutettua  pojan  pyrinnöissä.  Mutta  senlaa- 
tuisten sanomalehtikirjoitusten  sepittäminen,  kuin  se  jota  viimeisessä  näy- 
töksessä luetaan,  —  menkööt  ne  sitten  vapaamieliseen  tai  konservatiiviseen 
suuntaan  —  ei  ole  positiivista  työtä.  —  Näytelmän  ja  sen  loppusuorituk- 
sen  vaikutus  ei  kuitenkaan  välttämättömästi  riipu  Jussin  kuvauksesta.  Sillä, 
niinkuin  jo  olen  huomauttanut,  S3rvin  juopa  ei  ole  isän  ja  pojan  periaattei- 
den välillä,  vaan  näiden  molempain  ja  Hannan  katsantotavan  välDlä.  An- 
kara on  taistelu,  kovasti  yltyvät  isä  ja  poika,  kovaa  saapi  isä  kokea,  en- 
nenkun  taipuu  tunnustamaan,  että  rakkaus  on  kaikista  mahtavin.  Ja  yhtä 
jännittävä  kuin  taistelu  on,  yhtä  vapauttava  on  sen  loppu. 

Näytteleminen  oli  hyvää.  Vallan  oivallisesti  näyteltiin  etenkin  kap- 
paleen varsinainen  I  päärooli,  pastori  Valtari.  Herra  Leino  olikin  tykkä- 
nään antautunut  rooliinsa  ja  siitä  luonut  tuoreen  tyypin,  jossa  ei  ollut 
mitään  istaantunutta  maneeria.  Erittäin  taiteellisesti  hän  osasi  pitää  koossa 
tuon  tulisen  luonteen  näennäisesti  ristiriitaiset  puolet;  rakkauden  tarve  ja 
itsekylläisyys,  hellyys  ja  tylyys  yhtyivät  yhdeksi  voimakkaaksi,  täysin  luon- 
nonmukaiseksi, osanottoa  herättäväksi  ihmisolennoksi. 

Maijun  rooli  tarjosi  neiti  Finnelle  erittäin  kiitollisen  tehtävän.  Maiju 
tulee  isäänsä:  kumpaisellakin  on  sama  tulinen  luonne,  vaikka  se  tosin  17- 
vuotiaassa  neitosessa  ilmaantuu  toisin  kuin  harmaapäisessä  isässä.  Neiti 
Finne  sai  varsin  hyvin  näkyviin  sekä  lapsen  hilpeän  veitikkamaisuuden,  että 
sen  levottoman,  herkkähermoisen  huimapäisyyden,  jota  nerokkaassa  nuo- 
ressa naisessa  vaikuttaa  tuo  omaan  luontoperäiseen  toimintaan  pyrkivä  si- 
säinen voima,  jota  hänen  omaisensa  eivät  ymmärrä  vaan  jota  äiti  turhaan 
koettaa  hillitä,  isä  tukehduttaa  tai  johtaa  omien  tarkoitusperäinsä  mu- 
kaan. Yhteen  muistutukseen  neiti  Finnen  näytteleminen  kuitenkin  antoi  ai- 
hetta.    Ensimmäisissä    näytöksissä    se    näet    oli  liiankin    rajua,  hillitsemä- 

töDUU  Äänessä,  liikunnoissa  ja  kasvojen  ilmeissä  oli  välistä  jotakin  ko- 
vaa, jyrkkää,  jota  rooli  ei  vaatinut  ja  joka  vähensi  sitä  myötätuntoisuutta, 
jota  Maiju  muuten  herättää.  Jos  näyttelijä  sillä  tavoin  tahtoi  saattaa  nä- 
kyviin sitä  tarmoa,  joka  tuossa  i  y-vuotiaassa  tytössä  on,  niin  hän  siinä 
varmaan  erehtyi.  Se  toiminnan  rohkeus,  jota  Maiju  osottaa,  ei  perustu 
eritjdseen  luonteen  lujuuteen  vaan  sisäisen  kutsumuksen  vastustamattomaan 
pakkoon.  Siinä  (samoin  kuin  esim.  Ibsenin  Tea  Elvstadin  toiminnan  roh- 
keudessa) 01}  enemmän  tunteen  kuin  tahdon  voimaa.  —  Viimeisessä  näy- 
töksessä neiti  Finnen  näytteleminen  oli  kaikin  puolin  taiteellista;  se  oli 
hillittyä  ja  samalla  täynnä  luontevaa  tunnetta.  Siinä  tuli  heti  näkyviin, 
että  tosielämän  vakavat  riennot  jo  olivat  ennättäneet  painaa  Maijuun  lei- 
mansa. Elävästi  kuvattiin  tuo  kimmoavainen  taiteilijaluonne,  hermostutta- 
vine  jännityksineen  ja  hurmaavine  menestyksen  iloineen.  Erittäinkin  an- 
saitsee yksi  piirre  kiitosta:  tuon  perin  suomalaisen  tunteen,  joka  aina  elä- 
mämme parliaimpina  hetkinä  saattaa  meidät  ensiksi  kääntämään  ajatuksem- 
me isänmaan  puoleen,  sen  neiti  Finne  kuvasi  ilman  vähintäkään  väärää 
pathosta;  se  tunne  tuli  hänen  näyttelemisessään  ilmi  yhtä  teeskentelemät- 
tömänä, yhtä  luonnollisena,  kuin  se  elääkin  Suomen  poikien  ja  tyttärien 
povissa. 

Jussin  rooli  ei  juuri  soveltunut  herra  Salalle.  Tekijän  kuvauksen 
mukaan  Jussi  on  jotenkin  tavallinen  ylioppilas,  täynnä  nuoruuden  naiivista 
itsetietoisuutta ;  hänen  katsantotapansa  on  tykkänään  järkiperäistä,  eikä  hän 
tunteista  paljo  välitä;  niihin  katsoen  hän  näet  vielä  on  koulupojan  kau- 
nalla. Herra  Salan  Jussilta  sitä  vastoin  kokonaan  puuttui  ylioppilaan 
reippaus.  Hän  oli  liian  hento  ja  haaveksivainen,  jopa  hänessä  ilmaan- 
tui jotakin  fanatikerin  alkua,  joka  ei  soveltunut  yhteen  luonteenkuvauk- 
sen kanssa. 

Hannan  roolin  näytti  sympaattisesti  neiti  Kunnas.  Mielihyvällä  yleisö 
on  pannut  muistiinsa  ne  hyvät  lupaukset,  jotka  tämä  nuori  näyttelijä  on 
antanut.  Hänen  näyttelemisessään  ilmaantuu  sekä  selvää  ymmärrystä,  että 
varmaa  luontoperäistä  tunnetta.  Hänen  liikkeensä  tosin  vielä  ovat  jäy- 
kät, mutta  niissä  ei  ole  mitään  vaikeasti  poistettavaa  maneeria.  Hänen 
äänensä  on  soinnukas,  hänen  lausumisensa  selvää  ja  sielun  liikkeitä  kuvaa- 
vaa. Ja  yleensä  hänen  näyttelemisessään  on  jonkunmoista  hiljaista  malt- 
tia, joka    vaikuttaa  miellyttävästi.     Häntä  katsellessaan  yleisö  selvästi  ym- 

märsif    että    Hanna  oli  isänsä  mielestä  näyttänyt  vähä|)ätöise]tä,  vaan  että 
hänessä  kuitenkin  asui  se  voima,  joka  kaikki  voittaa. 


Viimeisinä  kuukausina  Suomen  taiteen  ystävillä  taas  on  ollut  ilo 
nähdä  Ida  Aalbergin  esiintyvän  suomalaisen  teaatterin  näyttämöllä,  —  ja 
esiintyvän  suurempana  taiteilijana  kuin  koskaan  ennen.  Hänep  näyttelemi- 
sessään on  tällä  näytäntökaudella  ollut  erityistä  tuoreutta  ja  intoa,  ja  sa- 
malla hän  on  kaikki  ihmeteltävät  avunsa  hallinnut  taiteellisella  maltilla, 
joka  todistaa  että  hän  on  kun  onkin  noussut  taiteen  korkeimmille  kukku- 
loille. Romeota  ja  Juliaa,  jonka  näyttelemistä  vuoden  alussa  vielä  jatket- 
tiin, en  tosin  sattunut  näkemään.  Mutta  Regina  von  Emmeritm^  joka 
näytettiin  Topeliuksen  syntymäpäivänä  sekä  pari  kertaa  sen  jälkeen,  Ida 
Aalberg  osasi  antaa  päähenkilölle  enemmän  todenmukaista  inhimillisyyttä, 
enemmän  elonlämpöä,  kuin  mitä  ennen  olen  nähnyt  hänen  —  saatikka  sit- 
ten muiden  näyttelijäin  —  siinä  roolissa  saavan  aikaan.  «Reginan  rooli 
on  aina  oleva  vaikeimpia  draamallisia  tehtäviä»  sanoo  runoilija  itse  näy- 
telmänsä esipuheessa.  Regina  onkin  rohkea  runoilijanaate.  Niitä  mahta- 
via voimia,  jotka  hänen  tulisessa  sielussaan  taistelevat  masentavaa  taiste- 
luansa, hänen  uskonvimmaansa  ja  sitä  rakkautta,  joka  hänen  aavistamat- 
tansa juurtuu  hänen  sydämeensä,  hänen  lapsellista  luottamustansa  ja  tulista 
tarmoansa,  ja  ennen  kaikkea  sitä  puhtauden  loistetta,  joka  häntä  ympäröi, 
kaikkea  tätä  on  vaikea  ymmärtää  todenmukaiseksi,  jollei  muista  että  Re- 
gina on  kuusitoistavuotias.  Mutta  sitä  saattaa  olla  vaikea  pitää  muistissa, 
siksi  että  ne  syvämieliset  mietteet  ja  suurenmoiset  haaveilut,  joita  Regina 
lausuu,  välistä  enemmän  johtavat  mieleen  kypsyneen  runoilijain  lyyrillistä 
innostusta,  kuin  lapsuuden  rajalla  olevan  neitosen  sielunelämää.  Hänen 
roolinsa  tulee  helposti  deklamatooriseksi,  ja  komeat  alcksandriinit  soinnul- 
laan estävät  tuon  nuoren  sydämen  tykytyksen  kuulumasta.  Mutta  Ida  Aal- 
bergin näytellessä  oli  katselijalla  koko  ajan  silmiensä  edessä  ihminen,  hento 
1 6-vuotias  ihmislapsi,  jonka  tunne  elämä  on  tuoreudessaan  äärettömän  herkkä 
ulkoapäin  tuleville  vaikutuksille,  mutta  jonka  sielun  pohjassa  on  jalon  ihmis- 
luonteen puhtain  kulta.  Siten  Reginan  persoona  ja  hänen  kanssaan  runoi- 
lijan ylevä  aate  painui  entistä  syvemmin  katselijan  sydämeen. 

Hauskaa   oli   nähdä  Ida  Aalbergin  eräässä  toisessakin  kappaleessa  ja 

aivan  erilaisessa  roolissa  esiintyvän  yhtä  1 6-vuotiaaDa  kuin  Reginassa.  Tar- 
koitan Moserin  iloista  Sotaa  rauhan  aikana.  Rouva  Aalbergin  Dka  säteili 
nuoruuden  hilpeyttä,  jota  oli  mahdoton  vastustaa. 

Giovanni  Vergan  kamala  Talonpojan  ritarillisuus  ei  saavuttanut  suo- 
malaisen teaatterin  yleisön  suosiota.  On  totuttu  ihailemaan  kevyttä  etelä- 
maista  elämäniloa  ja  romantisia  etelämaisia  intohimoja  kun  ne  esiintyvät 
ooperoiden  ja  laulunäytelmien  ruusunhohteessa.  Mutta  kun  niitä  esitetään 
alkuperäisessä  realistisessa  raakuudessaan,  niin  ne  ovat  meistä  vastenmieli- 
siä. Ja  syystäkin.  Sitä  paitsi  puheena  oleva  kappale  on  niin  lyhyt,  ettei 
ehditty  riittävästi  tutustua  kuvattuihin  oloihin  ja  henkilöihin,  ennen  kuin 
kaikki  jo  oli  päättynyt.  —  Rouva  Aalbergilla  oli  siinä  näytelmässä  pää- 
henkilön, onnettoman  Santuzzan  rooli.  Hän  kuvasi  hienosti  ja  liikuttavasti 
tuon  hyljätyn  tytön  turvattomuutta.  Ja  hänen  hillitsemättömiä  tunteitansa, 
hänen  toivotonta  rakkauttansa,  hänen  mustasukkaisuuttansa  ja  hänen  katu- 
muksen masennustansa  hän  näytteli  yhtä  vaikuttavasti  kuin  intohimojen  ra- 
juja myrskyjä  ainakin. 

£ntäs  Hedda  Gablerl  Tuo  kummallinen  Hedda  Gabler,  joka  ei  ole 
missään  muualla  onnistunut  kuin  meidän  luonamme,  suomalaisessa  teaat- 
terissa ! 

Niin,  onhan  Ibsenin  uusin  teos  tosiaankin  omituinen  kappale.  Kun 
tämän  arvostelun  kirjoittaja  oli  lukenut  sen  ensi  kerran,  niin  hän  äreämie- 
lisenä  laski  sen  kädestään:  onhan  kirja  hyvin  kirjoitettu,  oikea  taideteos 
teknilliseltä  kannalta  katsoen;  mutta  miksihän  Ibsen  on  ottanut  kuvatak- 
sensa  semmoisen  kylmän  hirviön,  jonka  elämällä  ei  ole  mitään  tarkoitus- 
perää ja  joka  huvittelee  vaan  itseänsä  levittämällä  tuhoa  ympärillensä? 
Kuinka  hän  on  saattanut  tehdä  semmoisen  henkilön  draamansa  päähenki- 
löksi, jopa  kuvata  häntä  jonkunmoisella  myötätuntoisuudella?  Mitä  ideaa 
tuo  henkilö  kannattaa?  —  Luin  kirjan  sitten  toisen  kerran,  sillä  kertaa  ää- 
neen. Silloin  siitä  jo  pilkahti  esiin  toinen  inhimillinen  piirre  toisensa  pe- 
rästä. Eihän  Hedda  ollut  ainoastansa  paha,  hän  oli  itsekin  onneton.  Ru- 
pesin huomaamaan,  että  näytelmässä  oli  muitakin  ansioita  kuin  teknillinen 
etevyys.  Ja  mieleeni  muistui  vanha  kokemukseni,  että  näet  turhaan  koet- 
taa saada  selville  niitä  aatteita,  joita  Ibsen  draamoissaan  esittää,  jollei  etu- 
päässä pidä  silmällä  hänen  kuvaamiansa  ihmisiä  ihmisinä.  —  Mutta 
pianpa  sain  nähdä  Hedda  Gablerin  suomalaisessa  teaatterissa.  Ja  mitä 
näin?     En    mitään    hirviötä    enkä    demoonia,  vaan  ihmisen.     Näin  ihmis- 

sielun,  suurilahjaisen  ihmissielun,  joka  on  kasvanut  ja  kehittynyt  ja  elänyt 
koko  elinaikansa  korkeiden  muurien  sisäpuolella.  Muurit  ovat  kimaltelevia 
jäämuureja,  aristokraattisen  konventsional ismin  jäämuureja.  Se  elämä,  jota 
siinä  jäälinnassa  eletään,  näyttää  hyvinkin  komealta.  Ja  hyvinpä  sen  asuk- 
kaat näyttävät  siellä  viihtyvän.  Tunkeehan  kylmyys  sydämeen  asti,  ja  kyl- 
myyshän on  mainio  anaestheticum,  mainio  kipujen  ja  muiden  häiritsevien 
tunteiden  turruttaja.  Moni,  joka  vaan  ulkoa  tuntee  jäälinnan,  jopa  moni- 
kin, joka  itse  tietämättänsä  elää  toisessa  samanlaatuisessa  mutta  toisennä- 
köisessä jäälinnassa,  arvelee  että  tuon  kylmyyden  pitäisi  ilmaantua  elämän 
ulkomuodoissakin,  että  noiden  konventsionaalisuuden  orjien  täytyisi  ulko- 
muodoltaan olla  kangistuneita  jääpatsaiksi.  Mutta  siinäpä  suuri  erehdys. 
Ne  jotka  ovat  lapsuudestaan  siihen  harjaantuneet,  ne  liikkuvat  liukkaalla 
jäällä  hyvinkin  notkeasti  ja  luontevasti.  Ja  kuinka  mukavasti  voidaan  hu- 
vitella, kuinka  älykkäästi  laskea  leikkiä  kun  ei  liiallinen  lämpö  sydäntä 
vaivaa,  sitä  ulkopuolella  olevat  eivät  aavistakkaan.  —  —  Semmoinen  on 
Hedda  Gablerin  elämä  ollut.  Ja  kun  hän,  Ida  Aalbergin  toteuttamana 
astui  esiin,  aristokraattina  kiireestä  kantapäähän,  intelligenttinä,  eloisana, 
päätä  korkeampana  ympäristöänsä,  niin  tosin  ensin  hämmästyin;  mutta  ei 
kestänyt  kauvaa  ennenkun  häntä  katsellessani  havaitsin  mitenkä  kaikki  ru- 
noilijan piirtämät  piirteet,  moni  hieno  piirrekin,  jota  kirjaa  lukiessani  en 
ollut  tullut  huomanneeksi,  liittyivät  yhteen  ja  yhtyivät  todenmukaiseksi  ja 
tosi-inhimilliseksi  kokonaisuudeksi. 

.  Hedda  Gablerin  elämä  kimaltelevien  jäämuurien  sisällä  on  ollut  su- 
rutonta, työtöntä,  tavallansa  hilpeätä  huvittelemista.  Että  ihmiselämällä 
voisi  olla  toinen,  syvempi  tarkoitus,  sitä  hän  ei  ole  tullut  ajatelleeksikaan; 
onhan  kasvatuksen  ja  tottumuksen  voima  siksi  suuri.  Mutta  sittenkin  ja 
niin  hyvin  kuin  hän  jäälinnassa  viihtyykin,  niin  hänen  sielunsa  ei  ole  vielä 
aivan  umpijäässä.  Hänessä  on  joku  hämärä  aavistus  siitä,  että  jäämuu- 
rien ulkopuolella  on  elämää,  toisenlaista,  voimaperäiscmpää  elämää  kuin 
niiden  sisäpuolella,  ja  jossakin  hänen  sydämensä  sopessa  vielä  hehkuujaru, 
polttava  kaipuu,  elämän,  rakkauden,  onnen  kaipuu.  Ja  kun  jäälinnan  muu- 
reihin  avautuu  aukko,  josta  näkyy  kappale  tosielämää  myrskyineen,  aurin- 
gonlämpöineen,  niin  tuo  näkö  hänt^  hurmaisee.  Eilert  Lövborg  on  hä- 
nelle avannut  semmoisen  tähystysreijän.  Kummako  jos  Eilert  hänen  sil- 
missänsä ikäänkuin  olennoitsee  kaiken  tuon  ihmeellisen,  joka  on  jäämuu- 
rien ulkopuolella?     Ja  etenkin  hän  Eilertissä  ihmettelee  sitä,  mitä  hänessä 

itsessään  on  vähimmin:  tuota  rajatonta  persoonallista  vapautta,  tuota  roh- 
keutta elää  elämätä  oman  mielensä  mukaan.  Heistä  tulee  tovereja,  oikein 
avomielisiä  ystäviä.  Mutta  sittenkin  se  tosielämän  kuva,  joka  Eilertin 
kautta  kuvautuu  Heddalle,  ei  ole  niinkään  todenmukainen.  Hurmaantu- 
neena Hedda  Gabler  kuulee  Eilertin  kertovan  tuosta  elinvoimaa  uhkuvasta 
nuoruuden  elämästä,  jota  hän  elää ;  hän  näkee  mitenkä  intohimot  panevat 
kaikki  sielun  voimat  kuohuksiin;  ja  hän  kuvaelee  itsellensä  mitenkä  Eilert 
innostuksen  hetkenä,  «viinilehvät  hiuksissa»,  säihkyy  neroa  ja  elämän  roh- 
keutta. Mutta  tuon  kauniin  kuvauksen  synkkää  varjopuolta  hän  ei  opi  tun- 
temaan.   Ja  Eilertin  työstä  ei  heidän  keskensä  ole  puhetta.  On- 
han se  puoli  ihmiselämää  Heddalle  vallan  vieras,  eikä  sitä  jäälinnassa  is- 
tuja niin  helposti  opi  oivaltamaan.  Ja  koskei  Hedda  tutustu  Eilertin  työ- 
hön, niin  hän  ei  myöskään  voi  päästä  hänen  suurien  aatteittensa  osallisuu- 
teen. Heidän  toveruutensa  on  siis  toveruus  elämän  halussa.  Mutta  kun 
siihen  uhkaa  tulla  todellisuutta,  niin  silloin  käy  näkyviin,  että  Heddassa  on 
jäätä.  Hän  on  pelkuri,  hän  ei  rohkene  noudattaa  sydämensä  ääntä,  vaan 
sysää  Lövborgin  luotansa,  huolimatta  siitä,  että  tämä  siten  suinpäin  syök- 
syy turmioon. 

Menee  sitten  vuosia.  Hedda  Gabler  rupeaa  huomaamaan,  ettei  hä- 
nen elämänsä  jäälinnan  tanssiaiskuningattarena  vof  iäksi  kestää;  hän  menee 
naimisiin,  väliäpitämättömästi,  samoin  kuin  hän  tanssiaisissakin  on  tottunut 
siirtymään  toisen  kavalierin  luota  toiselle.  Mutta  kauhuksensa  hän  huo- 
maa tulleensa  elämän  todellisuutta  koko  joukon  lähemmäs  kuin  ennen. 
Ei  sitä  hurmaavaa  todellisuutta,  jota  Eilert  oli  hänelle  kuvannut,  vaan 
tuota  jokapäiväistä,  poroporvarillista  todellisuutta,  jota  jäälinnan  ko- 
meat muurit  ennen  aikaan  olivat  häneltä  torjuneet.  Niitä  tehtäviä,  joita 
tuo  halveksittu  todellisuus  hänelle  tarjoaa,  hän  ei  ymmärrä.  Ja  kun  hä- 
nelle koittaa  uusi  elämän  jakso,  jolloin  hänellä  on  oleva  todenperäinen 
tehtävä,  jaloin  luonnon  tarjoama  tehtävä,  äidin,  niin  sekin  vaan  tuntuu  al- 
haiselta, alentavalta.  Elämä  käy  tuskalliseksi.  Välistäpä  hänestä  näyttää 
kuin  ei  hänellä  olisi  taipumusta  mihinkään  muuhun  kuin  —  ikävystymään 
kuoliaaksi.  Ja  kuitenkin:  kun  hän  kerran  «ymmärtäväiselle  ystävälleen» 
asessori  Brackille  on  sattunut  lausumaan,  että  hänen  aikansa  oli  mennyt, 
niin  hän  heti  värähtäen  peruuttaa  sen  sanan  ja  koettaa  torjua  sitä  ajatus- 
takin. Sillä  yhä  hänen  sydämensä  pohjassa  kytee  jonkunmoinen  epämää- 
räinen   elämän    toivo.     Näennäisesti    hän    tyytyy  kohtaloonsa;   onhan  hän 

jäälinnassa  siksi  hyvin  kasvatettu,  ettei  aivan  usein  salli  sydämensä  katke- 
ruuden purkautua  näkyviin.  Kovin  ikävä  on  tosin  elämän  matka,  kun  to- 
verina on  tuo  sävyisä  aviomies,  joka  on  häneen  rakastunut,  mutta  ei  ole 
koettanutkaan  rakentaa  henkistä  yhteyttä  vaimonsa  kanssa  eikä  tiedä  sitä 
edes  kaivata.  Mutta  voihan  hän  silloin  tällöin  virkistää  mieltänsä  haus- 
kalla pakinalla  tuon  ymmärtäväisen  ystävän  kanssa.  Ja  todellisuutta  hän  yhä 
toivoo  voivansa  pitää  parahultisen  matkan  päässä  itsestään. 

Mutta  todellisuus  ei  enään  laske  Heddaa  kouristansa.  Miehensä  ta- 
loudellisista huolista  hän  tosin  ei  pidä  paljo  väliä.  Niin  tuiki  vähän  hän 
tietää  todellisuudesta,  että  tuo  pelätty  kilpailu  professorinvirasta  —  josta 
kuitenkin  riippuu  saako  hän  itse  edes  johonkin  määrin  elää  sitä  komeata 
elämää,  joka  hänestä  on  ainoa  mahdollinen  —  on  hänestä  vaan  hauskaa, 
jännittävää  urheilua.  Mutta  kuitenkin  Eilert  Lövborgin  uudestaanesiintymi- 
minen  tuottaa  hänelle  aivan  uusia  kokemuksia.  Kuinka  onkaan  tuo  pikku 
Tea,  jota  hän  aina  on  pitänyt  niin  tuiki  vähäpätöisenä,  kuinka  on  hän 
voinut  saada  valtaa  Eilertin  yli,  tulla  hänen  toverikseen?  Kuinka  hän, 
tuo  pikku  hupsu,  on  voinut  muuttaa  Eilert  Lövborgin  elämän  suunnan? 
Pelastaa  Eilertin,  niin,  mutta  turmella  hänen,  Heddan,  ideaalia,  tuota  hui- 
maa vapautta,  tuota  rohkeutta  elää  elämätä  oman  mielensä  mukaan?  Täs- 
täpä Heddalle  syntyy  uusi  lu-heilu,  koko  hänen  olentoansa  jännittävä. 
Mutta  kuta  syvemmältä  Hedda  oppi  Eilertin  ja  Tean  väliä  tuntemaan,  sitä 
rajummaksi  yltyy  myrsky  hänen  sydämessään.  Eihän  Teaa  ja  Eilcrtiä  yh- 
distämässä ole  tuota  luontoperäistä  yhdyssidettä,  joka  vastustamattomalla 
voimalla  on  vetänyt  ja  yhä  vetää  Heddaa  ja  Eilertiä  toistensa  luo. 
Mitä  tuo  pikku  hupsu  voipi  tietää  Eilertin  sydämen  hehkusta,  tuosta  tuli- 
sesta elämänvaatimuksesta,  jossa  Hedda  Gabler  tuntee  oman  sydämensä 
sisintä  kaipuuta?  Onhan  hän  siksi  liian  tyhmä  ....  Ja  kuitenkin,  tuota 
pikku  hupsua  täytyy  hänen,  Hedda  Gablerin,  niin  katkerasti,  niin  tuskalli- 
sesti kadehtia.  Kuinka  rikas  hän  on,  ja  kuinka  köyhä  on  Hedda.  Ovat- 
han Lövborgin  ja  Tean  sielut  yhdessä  luoneet  henkisen  työn,  jossa  on  tu- 
levaisuuden aatteet.  Ei  Hedda  niitä  ymmärrä  eikä  koeta  ottaa  niistä  sel- 
koa, mutta  jotakin  suurta  niissä  mahtaa  olla,  ne  mahtavat  avata  silmät 
näkemään  paljoa  kaukaisempia,  laajempia,  ihanampia  näkyaloja  kuin  ne, 
joita  Lövborg  ennen  aikaan  hänelle  aukaisi.  Ja  tuo  suuri,  tuo  merkillinen 
teos  on  Lövborgin  ja  Tean  lapsi.  Ja  hän,  Hedda?  Oi,  hän  on  synnyt- 
tävä   tavallisen  ihmislapsen,  siitetyn  ilman  rakkautta,  kannetun  ilman  iloa; 

hän  on  synnyttävä  sen  Jörgen  Tesmanille !  —  Niin,  nyt  hän  tuntee  kuinka 
tyhjä  hänen  elämänsä  on.  Mutta  onko  kaikki  ihan  auttamattomissa?  Eikö 
hän,  Hedda  Gabler,  voi  saada  aikaan  mitään  tässä  mailmassa,  eikö  hän 
voi  hallita  yhtään  ihmissielua,  jota  maksaa  vaivaa  hallita?  Tea  on  ku- 
kistettava, Lövborg  on  takasin  valloitettava,  ja  on  vapautettava  tuosta  poro- 
porvarillisesta vapaan  luontonsa  hillitsemisestä,  joka  turmelee  hänen  oi- 
keata olemustansa. 

Ja  Hedda  ryhtyy  toimeen.  Mutta  eipä  käy  hänen  toivonsa  mukaan. 
Kaikkeen  mihin  hän  kajoaa  sekaantuu  irvistellen  tuo  halveksittu,  kammottu 
todellisuus  .  .  .  Hän  kyllä  on  saanut  Lövborgin  palaamaan  kerraksi  enti- 
seen «hilpeään»  elämään.  Mutta  ei  ole  Lövborgilla  ollut  viinilehviä  hiuk- 
sissa! Hän  on  juovuksissaan  kadottanut  kallisarvoisen  käsikirjoituksensa, 
saanut  aikaan  raakaa  skandaalia,  ja  joutunut  selkkauksiin,  jotka,  ainakin 
Heddan  kannalta  katsoen,  ovat  häväisseet  hänen  elämäänsä.  Mutta  eipä 
Hedda  vielä  tunnusta  tulleensa  tappiolle.  Kun  Eilert  Lövborg  murtimeena 
miehenä  sanoo  Tealle  jäähyväiset  ja  ilmoittaa  ettei  hän  enää  voi  kestää 
sitä  elämää,  jonka  hän  tietää  olevan  edessänsä,  nyt  kun  taas  on  joutunut 
törkeiden  viettien  valtaan,  vaan  että  siitä  tulee  pian  loppu,  niin  ei  Hedda 
koeta  häntä  pidättää.  Onhan  jäälinnan  asukkaissa  vanhoista  ajoista  pysy- 
nyt se  romanttinen  käsitys,  että  sovinnaisen  kunnian  saastutuksen  voi  pestä 
pois  verellä,  omalla  tai  muiden.  Lövborg  on  rohjennut  elää  elämänsä 
oman  mielensä  mukaan,  nyt  hän  on  rohkeneva  vapaasta  tahdosta,  ylpeästi 
heittää  luotansa  elämän  lahjan.  Se  on  ihana  teko,  hän  on  sen  tekevä 
ihanasti.  Niin  sen  Hedda  näkee  sielussansa.  Ja  hän  antaa  Lövborgillc 
pistoolin.  — 

Nyt  Lövborg  on  vapaa,  nyt  ei  ole  Tea  enään  hänen  ja  Heddan  vä- 
lillä, nyt  on  Hedda  kuitenkin  johtanut  ihmissielun  ja  saanut  aikaan  roh- 
kean, vapauttavan  teon.     Ja  lapsen,  Lövborgin  ja  Tean  lapsen  hän  polttaa. 

Ensi  kerran  elämässään  Hedda  Gabler  on  kokenut  jotakin  herättä- 
vää, jotakin  jonka  vuoksi  on  maksanut  vaivan  elää.  Nyt  hän  voipi  hen- 
gittää, nyt  hän  ehkä  voi  elää,  voi  tehdä  sovinnon  tuon  jokapäiväisen, 
poroporvarillisen  tosielämän  kanssa.  Hän  voipi  osottaa  myötätuntoisuutta 
Julie  tädille,  jota  hän  ennen  on  kohdellut  niia  ynseästi.  Ja  hän  koet- 
taa lähetä  miestänsä,  vaikka  hänen  täytyy  ottaa  siihen  valhe  avuksi. 
Mutta  kun  hän  koettaa  hänelle  ilmoittaa  sitä  uutta,  luonnollista  yhdys- 
sidettä,  joka    vastedes   on   heidät  yhdistävä,  niin  sanat  eivät  pääse  hänen 

huuliltansa.     «Oi  minä  menehdyn,  minä  menehdyn   kaikesta  tästä  —  nau- 
rettavasta!» 

Ja  sitten  tulee  loppu.  Leppymättömänä  todellisuus  syöksee  kumoon 
kaiken,  minkä  Hedda  luulee  saavuttaneensa.  Lövborgin  kuolemassa  oi 
olekkaan  ollut  tuota  ihanuutta,  jota  Hedda  on  haaveksinut.  Lieneekö  itse 
tehnyt  tuon  «vapauttavan»  teonkaan.  Hän  ei  ole  viimeiseen  asti  ollut 
henkisessä  yhteydessä  Heddan  kanssa;  hän  on  .vielä  kerran  epätoivoisena 
mennyt  taistelemaan  Tean  lapsen  puolesta,  ja  siinä  taistelussa  hän  on  kaa- 
tunut, ei  tiedetä  oikein  millä  tavalla.  Eikä  siinä  kyllin.  Eilert  Lövborgin 
ja  Tean  lapsi  ä  ole  kuollut.  Tean  rakkaus  on  säilyttänyt  noiden  suurten 
aatteiden  syntysanat;  hän  ryhtyy  niitä  virittämään  uuteen  eloon.  Ja  Tes- 
man,  tuo  poroporvarillinen  Tesman,  joka  ci  itse  kykene  luomaan  suuria 
aatteita,  hän  innostuu,  hän  unohtaa  oman  itsensä  ja  astuu  Tean  auttajana 
tuon  ylevän  työn  palvelukseen. 

Toveruus  työssä  on  ollut  mahtavampi,  elinvoimaisempi  kuin  tove- 
ruus clämänvaatimuksessa.  ~  Ja  pahin  on  vielä  jälellä.  Heddan  käytök- 
sellä Lövborgia  kohtaan  on  ollut  seurauksia,  joita  hän,  joka  toimessaan  ei 
pitänyt  silmällä  mitään  muuta  kuin  itseänsä  ja  Lövborgia,  ei  ole  voinut 
aavistaakaan.  Nyt  todellisuus  astuu  hänen  eteensä  kauheimmassa  muodos- 
saan. Heddan  on  valitseminen  kolmen  ehdon  välillä:  joko  nähdä  Eilert 
Lövborgin  muiston  valheeDisesti  tahrattuna  alhaisen,  ilettävän  rikoksen  tah- 
ralla, tai  itse  joutua  julkisen  skandaalin  uhriksi,  tai  —  tulla  «ymmärtäväi- 
sen ystävänsä»  mielivallan  alaiseksi.  Sillä  konventsionaalisuuden  liukkaat 
säännöt  eivät  ollenkaan  estä  tuota  ymmärtäväistä  ystävää  ajamasta  omia 
somia  aikeitansa.  Ensimmäiseen  ehtoon  Hedda  heti  päättäväisesti  vastaa: 
ennemmin  kuolla.  Toinen,  sehän  on  hänelle  tuiki  mahdoton,  hänelle,  joka 
lapsuudesta  saakka  on  tottunut  kammoamaan  skandaalia  enemmän  kuin 
kuolemaa.  Mutta  Hedda  orjana?  Hän,  joka  aina  on  osannut  pitää  it- 
sensä vapaana  kaikista  todellisuuden  siteistä?  Hedda  Gablerko  ei  enää 
voisi  käydä  |jää  pystyssä,  ei  enää  vapaana,  ylpeänä  katsoa  ihmisiä  sil- 
miin? Ei,  ei  ole  kuin  yksi  tie  edessä,  kuolema.  Ja  vasta  nyt  kun  hä- 
nen on  jättäminen  tuo  elämä,  joka  on  ollut  niin  tyhjän  tyhjä,  vasta  nyt 
näkyy  hänessä  heräävän  aate,  jota  hän  pitkin  elämäänsä  ei  ole  tullut  ajatel- 
leeksikaan. Eikö  hänkin  voisi  tehdä  työtät  Mutta  liian  myöhään.  Tes- 
man   ja   Tea  eivät  työinnossaan  huoli  hänen  avustaan,  he  eivät  voi  häntä 

käyttää,  eivät  niin  mihinkään.  Pysyköön  vaan  jäälinnassa,  asessorin  kanssa. 
—  Heti  sen  jälkeen  Hedda  ampuu  itseänsä  ohimoon. 

Olen  koettanut  esittää  Ibsenin  uusimman  draaman  pääpiirteet,  sem- 
moisina kuin  ne  Ida  Aalbergin  näyttelemisestä  kävivät  selviksi.  Sillä  Hedda 
Gablerin  roolissa  on  koko  draaman  ydin;  sen  käsitys  määrää  koko  draa- 
man käsityksen.  Ja  että  Ida  Aalberg  on  draaman  ja  roolin  oikein  käsit- 
tänyt sitä  todistaa  se  tosiasia,  että  hänen  —  ja,  niinkuin  näyttää,  ainoastaan 
hänen  —  näyttelemisessään  joka  ainoa  runoilijan  piirtämä  piirre  tuli  esiin 
ja  selveni,  ja  että  ne  kaikki  yhtyivät  konkreettiseksi  ja  samalla  aaterik- 
kaaksi  kokonaiskuvaksi,  joka  kauttaaltaan  on  Ibsenin  käsitys-  ja  kuvaamis- 
tavan mukainen.  Tällä  tietysti  ei  ole  sanottu,  että  Ida  Aalbergin  luoma 
Heddan  kuva  kaikkiin  ulkonaisiin  yksityisseikkoihinkin  katsoen  olisi  kongrucntti 
Ibsenin  mielikuvituksessa  elävän  Heddan  kanssa.  On  kyllä  mahdollista, 
että  Ibsen  ei  ole  ajatellut  Heddaansa  aivan  niin  eloisaksi,  kuin  minä  hän 
suomalaisessa  teaatterissa  esiintyi.  Mutta  tokkopahan  jääpatsaaksi  tai  de- 
mooniksi?  «Hvad  ...  vii  det  sige  at  vaere  daemouisk?  Det  er  jo  bare 
noget  sludder,  som  jeg  fandt  pä  .  .  .»  sanoo  Relling  Vildandemss2L,  Ei, 
Ibsen  kuvaa  ihmisiä.  Ja  Ida  Aalbergin  selvittämänä  Ibsenin  Hedda  Gabler 
on  alusta  loppuun  inhimillinen,  syvästi  järkyttävä,  vapauttava  draama. 

Hedda  Gablerissa  Ibsenin  teknDlinen  taito  on  noussut  korkeimmilleen. 
Tuskin  hän  on  missään  muussa  draamassa  niin  täydellisesti  piiloittanut 
aatteitansa  konkreettisen  elämänkuvauksen  sisään.  Hän  ei  kertaakaan  pane 
omia  ajatuksiansa  jonkun  esiintyvän  henkilön  suuhun.  Jokainen  henkilö 
elää  omaa  omatakeista  elämätänsä.  Eikä  heillä  ole  aikaa  selittääksensä  kat- 
selijoille periaatteitansa  pitkissä  perustelmissa.  Pysähtymättä  toiminta,  sisäi- 
nen ja  ulkonainen  toiminta  rientää  loppua  kohti.  —  Tällä  tekniUisellä  ete- 
vyydellä on  varjopuolensakin.  Tuo  aatteiden  piiloittaminen  on  vaikuttanut 
sen,  että  vaan  harva  heti  ymmärtää  runoilijan  teoksen.  Ja  sitä  tietysti  ei 
ole  katsottava  ansioksi.  Mutta  onhan  ihmiskunnan  suurten  runoilijoiden 
joukossa  ennenkin  ollut  niitä,  joiden  selittäminen  on  antanut  vuosisadoille 
työtä.  —  Vaan  se  sikseen.  Että  Ida  Aalberg  niin  selvästi  on  ymmärtä- 
nyt Ibsenin  hengen  viimeisen  tuotteen,  että  hän  Heddassa  on  havainnut 
ihmisen,  että  hän  siten  on  voinut  katselijoille  selvittää  tuon  syvämielisen 
teoksen,  se  on  todellinen  nerontyö.  Häntä  katsellessa  katselijalla  oli  se 
intensiivinen  henkinen  nautinto,  jota  tuntee,  kun  hengen  voimat  jän- 
nittyvät ja    kun    hetki    hetkeltä    huomaa    näkönsä    selviävän,  näköpiirinsä 

laajenevan,  sydämensä  lämpiävän,  aatteensa  kohoavan.  Joka  semmoista 
voipi  saada  aikaan  on  suuri  taiteilija. 

Olen  koettanut,  kertomalla  mitenkä  Ida  Aalberg  kuvasi  päähenkilöä, 
selvittää  näytelmän  toiminnan  Ja  sen  pohjana  olevan  perusaatteen.  SiUä 
tietysti  en  suinkaan  luule  läheskään  tyhjentäneeni  Ibsenin  draaman  syvää, 
monipuolista  sisällystä.  Ibsenin  aatteet  eivät  salli  itseänsä  asettaa  yhden 
kaavalauseen  muotoon.  Onhan  usein  huomautettu,  että  hänen  lauseensa- 
kiu  ovat  monitahkoisia  jalokiviä,  jotka  lennättävät  säteitä  monelle  haa- 
ralle. Sallittakoon  minun  kääntää  lukijan  huomiota  vaan  yhteen  seikkaan. 
Ibsenin  draamoissa  löytää  siellä  täällä  kohtia,  joissa  hänen  aatteensa  ei- 
vät ole  kokonaan  mahtuneet  todellisuuden  kuvaukseen,  vaan  jossa  hänen 
on  täytynyt  ottaa  symboliikki  avuksi.  Ja  missä  jonkun  luonteenkuvauksen 
piirteet  eivät  tunnu  niin  varmoilta,  niin  todenmukaisilta  kuin  ne  Ibsenissä 
tavallisesti  ovat,  missä  joka  toiminnan  käänne  ei  tunnu  perustuvan  selvään 
kausaliteettiin,  siellä  on  enimmäkseen  juuri  symbooli  astunut  ihmisen  si- 
jaan. —  Varmaan  on  moni  lukija  ja  katselija  Hedda  Gablerissa  huoman- 
nut yhden  sillä  tavoin  epäilyttävän  kohdan.  Tuntuu  näet  luonnottomalta 
että  Tea  Elvstad,  tuo  hellä  Tea,  kun  on  saanut  tuon  masentavan  tiedon 
Eilertin  kuolemasta,  siis  hetkenä,  jolloin  luulisi  koko  hänen  sielunsa  ole- 
van polttavan  surun  vallassa,  heti  kykenee  ryhtymään  työhön,  tosin  Ei- 
lertin aatteiden  puolesta,  mutta  kuitenkin  työhön,  joka  vaatii  ennen  kaik- 
kea mielenmalttia  ja  selvää,  tyynesti  arvostelevaa  järkeä.  Mutta  entäs 
jos  tässäkin  kohden  syy  olisi  siinä,  että  symboliikki  on  tunkeutunut  etu- 
sijaan ?  Sen  aatteen,  jonka  Ibsen  siinä  on  tahtonut  saada  Omi,  selitti  mi- 
nulle äskettäin  eräs  nerokas  naiskirjailija.  Hän  näki  siinä  aatteessa  koko 
draaman  perusaatteen.  Siksi  sitä  tosin  en  voi  myöntää.  Mutta  että  se 
on  oUut  Ibsenin  mielessä,  ja  että  se  on  puheena  olevaan  kohtaan  vaikut- 
tanut, se  minusta  näyttää  varmalta.  Se  aate  on:  Itsekäs,  sydämetön,  toi- 
meton nainen  turmelee  ja  menee  hukkaan,  mutta  itsensä  uhraavalla,  rakas- 
tavalla, toimekkaalla  on  taskussansa  tulevaisuuden  kulttuurinkehitys! 

Paljo  olisi  Ibsenin  draamassa  vielä  puhumisen  aihetta.  Mutta  aika 
ja  tila  jo  alkavat  ehtyä. 

Lopuksi  vaan  muutama  sana  sen  näyttelemisestä  suomalaisessa  teaat- 
terissa.  Näyttämöllepano  oli  erittäin  onnistunut.  Ida  Aalbergin  loista- 
vasta taiteilijatyöstä  olen  jo  ylempänä  kyllin  selvästi  ilmoittanut  mieli- 
piteeni.    Muut  näyttelijät  eivät  läheskään  kohonneet  hänen  tasaileen ;  mutta 

varsin  tyydyttävällä  tavalla  hekin  yleensä  suorittivat  tehtävänsä.  Yhteis- 
näytteleminen  oli  yleensä  tasaista  ja  hyvää.  Herra  Sala  teki  Tesmanin 
hyvin  eläväksi  ja  todenmukaiseksi.  Häntä  on  kuultu  moitittavan  siitä,  että 
olisi  liioitellut  roolin  koomillisia  puolia;  sitä  syytöstä  en  voi  katsoa  oi- 
keutetuksi. Neiti  Stenberg  oli  herttainen  poroporvarillinen  Julie  täti. 
Herra  Leinon  asessori  Brack  todisti  ilahuttavalla  tavalla  kuinka  uutterasti 
tämä  tunnokas  taiteilija  yhä  pyrkii  eteenpäin.  Hän  oli  luonut  uuden,  mer- 
killisen tyypin,  joka  kokonansa  erosi  hänen  tavallisesta  esiintymisestään. 
Ettei  se  ollut  mikään  helppo  tehtävä,  sen  saattoi  päättää  siitä,  ettei  hra 
Leino  (ei  ainakaan  kaikissa  näytännöissä)  jaksanut  laatimansa  tyypin  vaati- 
muksia aivan  johdonmukaisesti  noudattaa.  Herra  Ahlbergilla  oli  Löv- 
borgina  useita  hyviä  kohtia  (esim.  keskustelussa  Hedda  Gablerin  kanssa, 
2  näytöksessä),  mutta  toisinaan  tuli  esille  liioittelua  ja  maneeria.  Neiti 
Kunnas  ei  tosin  pystynyt  Tean  hienon  roolin  näyttelemiseen  yhtä  hyvin 
kuin  Papin  perheen  Hannan  kuvaamiseen;  mutta  varsin  hyviä  lupauksia 
hän  Teanakin  antoi.  Hänen  näyttelemisessään  oli  lämpöä,  eikä  siinä  ollut 
mitään  väärää  nuottia. 

Muut  näytelmät,  joita  vuoden  ensi  kuukausina  tähän  asti  on  näytetty, 
täytyy  minun  täksi  kertaa  jättää  sikseen. 

o.  E.  Tudeop. 


Valvojan  toiminnasta  vv.  1881-1890. 


Lukijoitamme  ehkä  huvittanee  katsella  numeroissa  sitä  työtä,  minkä 
Valvoja  kymmenvuotisena  vaikutuskautenaan  on  suorittanut.  Se  ei  suin- 
kaan ole  ollut  tasaista,  sen  on  toimitus  itsekin  aina  tuntenut,  mutta  siihen 
ei  ole  ollut  syy  ainoastaan  sepissä  eli  toimittajissa. 

Jos  ensiksikin  katselemme  artikkeleita,  niin  näemme,  että  eri  vuosina 
on  kirjoitettu 

Valtiollisia  ja  yh- 
teiskunnallisia 
kirjoituksia. 

Tiedettä,  kir- 
jallisuutta 
ja  taidetta. 

Kaunokir- 
jalli- 
suutta. 

Yhteensä. 

Vuosikerran 
sivu- 
luku. 

V.   1881 

14 

29 

8 

51 

536 

»   1882 

.      .      . 

24 

23 

10 

57 

522 

»  1883 

.      .      . 

14 

29 

9 

52 

706 

»   1884 

.      .      . 

9 

25 

10 

44 

644 

»  1885 

•      •      • 

7 

24 

13 

44 

620 

»  1886 

.      .      . 

7 

21 

13 

41 

546 

»  1887 

.      .      . 

8 

19 

14 

41 

540 

»  1888 

.      .      . 

13 

22 

6 

41 

S94 

»  1889 

. 

13 

20 

10 

43 

622 

»   1890 

. 

16 

15 

10 

41 

638 

Yhteen 

125 

227 

103 

455 

S.968 

Eli  keskimäärin   . 

12,5 

22,7 

10,3 

45i5 

596,8 

Näemme  yllä  olevista  numeroista,  että  artikkelien  lukumäärä  on, 
paitse  kolmea  ensimmäistä  vuosikertaa,  pysynyt  jokseenkin  tasaisena,  vaih- 
dellen ainoastaan  41  ja  44  välillä.  Vuosina  1 881  — 1882,  jolloin  sivu- 
luku oli  pienin,  on  artikkelien  lukumäärä  kumminkin  paljoa  suurempi,  kuin 
viimeisinä  vuosina.  Se  kuvaa  selvästi  Valvojan  kehittymistä  oikeaksi  aika- 
kauskirjaksi. Ensi  vuosina  otettiin  pienissä,  sanomalehtikiijoitusten  tapai- 
sissa kyhäyksissä  osaa  päivän  useimpiin  kysymyksiin,  viime  aikoina  on  tah- 
dottu sanoa  perusteellisemmissa  kirjoituksissa  sanansa  niin  monessa  kysy- 
myksessä, kuin  ahdas  tila,  jota  kumminkin  viime  vuosina  on  koetettu  laa- 
jentaa, sen  on  sallinut. 

Erilaatuisista  artikkeleista  astuu  enin  silmiin  valtiollisten  kirjoitusten 
suuresti  vaihteleva  luku,  jonka  kanssa  kaunokirjallisten  kirjoitusten  luku  nä- 
kyy olevan  merkillisessä  vuorovaikutuksessa. 

Toisen  ryhmän  kirjoituksista  on  ensiksikin  merkittävänä,  että  taidetta 
on  ensi  vuosina  paljo  suuremmalla  innolla  seurattu,  kuin  viime  vuosina. 
Sitä  vastoin  on  kotimaan  kirjallisuutta  viime  vuosina  seurattu  paljo  suurem- 
malla tarkkuudella,  kuin  alussa,  mutta  sen  sijaan  ovat  ilmiöt  ulkomailla 
jääneet  syrjäytetyiksi.  Yleinen  on  myöskin  se  huomio,  että  tieteen  eri 
aloilla  on  ensi  vuosikerroissa  otettu  prinsiippikysymyksiä  selviteltäviksi, 
jota  vastoin  viime  aikoina  noitten  prinsiippien  ja  uudistusten  toteuttaminen 
meidän  maassamme  on  astunut  etusijalle. 

Ja  aivan  samanlainen  on  ilmiö  Valvojan  kaunokirjallisenkin  osan 
alalla.  Kun  esim.  v.  1882  kaikki  kymmenen  artikkelia  olivat  suomennet- 
tuja ulkomaan  kirjallisuudesta,  näemme  v.  1890  ainoastaan  kaksi  otetun 
ulkomaan  kirjallisuudesta,  muut  kahdeksan  ovat  kotimaisia. 

Niin  tarpeellista  kuin  tuo  yleinen  kääntyminen  kotimaisten  olojen 
seuraamiseen  onkin  ollut,  täytyy  sitä  kumminkin  pitää  yksipuolisena,  ja 
ilahuttavaa  olisi,  jos  tilaajamäärä  olisi  sallinut  suuremmassa  määrässä  laa- 
jentaa aikakauskirjaa,  niin  että  siihen  olisi  saatu  tilaa  monipuolisemmalle 
sisällykselle. 

Yritys  tähän  suuntaan  on  tänä  vuonna  tehty,  kun  on  laitettu  erityi- 
nen osasto  nimeltä  «Kirjallinen  katsaus»,  jossa  lyhyissä  tiedonannoissa  esi- 
tetään aikamme  ilmiöitä  ulkomaan  kirjallisuuden  ja  tieteen  alalta. 

Kun  taasen  käännymme  kirjallisuusarvosteluja  katsomaan,  niin  näem- 
me ensiksikin,  että  eri  vuosina  on  Valvojassa  arvosteltu  seuraava  määrä 
teoksia : 


V. 

I88I 

noin 

80. 

v. 

1886 

noin  80. 

V. 

1882 

» 

150. 

v. 

1887 

»   100. 

V, 

1883 

» 

90. 

V. 

1888 

»   120. 

v. 

1884 

» 

IIO. 

V. 

1889 

»   150. 

V. 

1885 

» 

70. 

v. 

1890 

»   160. 

Eli  yhteen  noin  1,110  teosta. 

Arvostelluista  teoksista  on  yli  400  ollut  alkuperäisiä  suomenkielisiä 
ja  yli  180  Suomessa  painettuja  ruotsinkielisiä.  Sitä  paitse  oli  suomen- 
noksia 

Suomessa  painetusta  ruotsinkiel.  kirj.  33 

Ruotsissa         »  »             »35 

Saksan     kielestä  70  Espanjan   kielestä     4 

Englannin     »       45  Tanskan          »         3 

Norjan          »       29  Kreikan           »         3 

Ranskan        »       28  Latinan           »         2 

Venäjän        »        17  Italian              »          i 

Unkarin         »          6  Puolan             »          i 
Viron            »         6 

Sitä  paitse  käännöksiä  suomenkielestä 

Ruotsin  kieleen  6 
Venäjän  »  5 
Saksan  »       2 

Ranskan       »        i,  ynnä 
Venäjästä  ruotsiksi  2. 

Alkuperäisiä  teoksia  ulkomaan  kielillä  on  arvosteltu 


Ruotsalaisia 

59 

Englantilaisia 

10 

Saksalaisia 

35 

Virolaisia 

3 

Ranskalaisia 

35 

Tanskalaisia 

I 

Norjalaisia 

22 

Unkarilaisia 

I 

Venäläisiä 

13 

Kreikkalaisia 

I 

Näistä  numeroista  näemme,  miten  saksalainen  kulttuuri  meihin  on 
viime  aikoina  ollut  suuressa  määrässä  vaikuttamassa,  samalla  kuin  olemme 
itäiseltä  naapuriltamme  lainanneet  hämmästyttävän  vähän.  Sitä  vastoin 
on  meillä  ollut  paljon  opittavaa,  eli  ehkä  paljon  henkistä  yhteyttä  pienen 
Norjan  kansan  kanssa. 

Jos  tahdomme  tietoja  siitä,  minkä  verran  kirjailijamme  ovat  ottaneet 
osaa  Valvojan  toimittamiseen,  niin  näemme  että  kahdestakymmenestä  enin 
kirjoittaneesta  tulee  alla  nimitetyille  seuraava  osuus:  *) 


E.  G.  Palman    . 

.     .  62 

Th.  Rein .     .     . 

.     .  29 

Eliel  Aspelin 

.     .   18 

V.  Vasenius  .     . 

.     .  22 

J.  R.  Danielson . 

.     .  23 

0.  E.  Tudeer    . 

.     .   12 

Kustavi  Grotenfelt  . 

.   10 

Arvi  Grotenfelt  . 

•     •     9 

vuniäära 

.     Vuosikerrassa 

650 

10 

300 

10 

250 

10 

250 

8 

200 

4 

170 

8 

160 

10 

150 

9 

*)    Näissä    samaten   kuin    muissakin    tässll    esitetyissS  numeroissa  voi  olla  pie- 
nempiä virheitä,  sillä  niitä  ei  ole  kontrolleerattu. 

Artikkeleita. 

Sivumäärä. 

Vuosikerrassa. 

Julius  Krohn      .     . 

15 

120 

6 

Werner  Söderhjelm 

10 

120 

8 

Hanna  Andersin 

8 

120 

6 

Hannes  Gebhard     . 

7 

90 

4 

0.  Hannikainen .     . 

4 

90 

5 

K.  Forsman  .     .     . 

4 

80 

7 

Edv.  Hjelt     .     .     . 

13 

70 

7 

0.  Relander       .     . 

2 

70 

3 

J.  A.  Palmdn     .     . 

8 

60 

3 

B.  F.  Godenhjelm  . 

7 

60 

10 

E.  N.  Setälä      .     . 

6 

60 

7 

Aleksandra   Gripenberg 

6 

60 

4 

Juhani  Aho   .     .     . 

. 

6 

60 

3 

Mikael  Johnsson 

. 

S 

60 

4 

Toimitus  on  eri  vuosina  kirjoittanut  seuraavat  määrät: 

V.  1881    —   233  siv.,  eli  noin  */9  ^oko  vuosikerrasta. 


»  1882  —  133 

» 

74 

B 

«►  1883  —  185 

» 

'/* 

» 

»      1884    —     121 

» 

Vs 

» 

»      1885    —     184 

» 

V7 

)» 

»     1886    —        95 

» 

Ve 

» 

»      1887     —     136 

» 

V* 

» 

»      1888    —     195 

» 

Vs 

» 

»     1889    160 

» 

V4 

» 

»    i80o  —  210 

» 

Vs 

» 

Yhteen  1,652 

» 

» 

Va 

9 

Vielä  tahdomme  lukijoillemme  esittää  numeroita,  jotka  eivät  ole  ai- 
van hauskoja.  Ne  koskevat  Valvojan  taloudellista  puolta.  Tilaajia  Val- 
vojaUa  oli 


V.  1881  noin  900. 

V.  1882   »  700. 

V.  1883   »  700, 

V.  1884   »  650. 

V.  1885   »  550. 


V.  1886  noin  450. 

V.  1887  —  436. 

V.  1888  —  452. 

V,  1889  —  526. 

V,  1890  —   665. 

Näemme  tässä  siis  merkillisen  tasaisen  aaltoileminen.  Tilaajamäärä 
laskeupi  9oo:stä  436:ecn  ja  siitä  se  on  noussut  665:een.  Tilaajamäärän 
suureen  laskeumiseen  on  ollut  monta  syytä.  Ensiksikin  v.  1881  moni 
ensin  luuli  lehteä  helppotajuiseksi  kansanlchdeksi.  Sitten,  v.  1883,  koho- 
tettiin tilaushinta,  joka  ensi  vuosina  oli  ollut  12  markkaa,  1 5 :ksi  markaksi, 
kun  Valvoja  laajennettiin. .  Sitä  ci  jaksettu  pitkittää,  koska  yritys  tuotti 
suurta  tappiota.  Vuonna  1884  hinta  vielä  pysyi  15  markassa,  vaikka  lehti 
ei  tullut  kuin  kerran  kuukaudessa.  V.  1885  annettiin  lehti  herra  VVerner 
Söderströmin  kustannettavaksi  Porvooseen.  Herra  Söderström  laski  hinnan 
heti  io:een  markkaan,  mutta  tilaajamäärä  väheni  sittenkin  ja  vuosi  vuo- 
delta yhä  suuremmassa  määrässä.  Siihen  vaikutti  tietysti  silloin  se, 
että  toimittamista  vaikeutti  lehden  ilmestyminen  eri  paikkakunnassa,  kuin 
toimittajat  asuivat,  sekä  myöskin  se,  ettei  huono  aineellinen  toimeentulo 
sallinut  lehdelle  tarpeellista  tilaa.  Vuonna  1888  otti  toimitus  taas  itse 
kustantaakseen  Valvojaa,  sitten  kun  lähes  parikymmentä  isänmaanystävää 
oli  lupautunut  ottamaan  osaa  sen  kustannuksiin.  Sen  jälkeen  on  lehti 
vuosi  vuodelta  saanut  yhä  enemmän  tilaajia,  mutta  tilaajamäärä  on  sitten- 
kin ollut  siksi  alhainen,  etteivät  tulot  hetikään  ole  vastanneet  menoja. 
Valvojan  menot  ovat  nimittäin  olleet 

V.  1888  —  8,227:  70 

v.  1889  —  8,791:  17 

V.  1890  noin  9,500:  — ; 

ja  vaikka  näitä  suorittaakseen  Valvojan  on,  paitse   vakinaisia  tulojaan,  täy- 
tynyt käyttää  takausrahoja  sekä  toimituksen  ja  lehden  ystävien  lahjottamaa 

työtä 

v.   1888    —     2,764:  — 

v.   1889   —     2,931:  75 

V.   1890  noin  3,340:  — , 

niin    lienee    viime  vuodei^  tilinpäätöksen  mukaan  lehden  vaillinki  kolmelta 
viime  vuodelta  yhteensä  noin  1,000  markkaa. 

Edellisiä  tosiasioita  verratessamme  tulemme  huomaamaan,  että  Val- 
vojan olemassa  oleminen  ja  vireillä  pysyminen  on  ollut  yhteisvaikutusta 
toimituksen  ja  yleisön  eli  lukijakunnan  välillä.  Kun  toinen  on  veltto,  lan- 
nistaa se  toistakin  ja  päin  vastoin  vaikuttaa  toisen  virkeys  toiseen. 

Alkio,     Aikamme    kuvia.      JI.     Torvoossa    1890.    Werner    Söderström.      73    siv.    8:0. 

Hinta   1:  25. 
Esko    Virtala,     Kovalle    ottaa.     Porvoossa    18<X),    Werner    Sörleri»lröm.     180  siv.  8:0. 

Hinta  2:  75. 
P,    Päivärinta,     Oukkari.     Kertomus   kansanelämästä,     [.apualla    1889,   J.    W.    Hissa. 

183  siv    8:0.     Hinta  2:  25. 
Syvistä    riveistä.     Kansankirjailijairame    novellikokoelma.      Kuudes   vihko.     Porvoossa 

1890,  Werner  Söderström.     355—410  siv.  8:0.     Hinta  — .  85. 
Pekka  K,     Kotiliedeltä.     Käkisalmessa   1890,  N.  Lankinen.    86  siv.   8:0     Hinta   1:  — . 

Ensimmäisessä    vihossa    « Aikamme  kuvia»   nimistä  sarjaa  Alkio  mel- 
kein yksistään  kuvasi  viinan  tuhoja.     Tässä  toisessa  vihossa  on  hän  moni- 
puolisempi; vaikka  epäkohtia  hän  tässäkin  esittelee  viidessä  vihkon  kuudesta 
pikku  kertoelmasta.     Näistä  ovat  paralmpia  mielestäni  kolme  ensimmäistä. 
Vauhkosen    emännän   ylpeys  ja  tyhmyys  saattavat  naurettavaan  pulaan.  — 
Kahdenkymmenen  pennin  arvonen  «rinni»  kierreltyään  lainassa  vuosikausia 
synnyttää    käräjäjutun    ja    tuottaa  turhia  kulunkia  kummallekin  riitaveljelle, 
vaikka   molemmille  jää  sama  lohdutus:  «jos  en  voittanut  minä  niin  et  si- 
näkään.»  —  Mattiparka   on  elättiläspoika,    kaiken   mailman  ilveet  hän  op 
pii,  ja  kun  antaa  narrata  itsensä  hankkimaan  väärän  passin  Amerikkaan  ase 
velvollisuutta  pakenevalle,  joutuu  hän  linnaan  oikein  pahantekijäin  kouluun, 
—   «Maineen    uhreja»  nimisessä  on  tekijä  käsitellyt  aihetta,  jota  jo  tuhan 
nesti  ennen  on  käytetty  aiheena  kirjallisuudessa.    Pappilan  maisteri  viekoit 
telce    piikatytön    ja-  hylkää    hänet    sitten.     Tyttö  toimitetaan  Amerikkaan 
jossa  hän  ja  hänen  vastasyntynyt  lapsensa  kuolevat  kurjuudessa,  maisterista 
tulee  pappi  ja  aviomies.  —  «Rutakkalan  hyvät  isännät»  elävät  vanhoillaan 
ja  ovat   kaikessa  aikaansa  jälellä,  pankolla  istuvat  ja  arvelevat,  että  mikä- 
hän   tästä  viimeinkin  neuvoksi  tulee.     Ja  kun  viimeinkin  uudistushommaan 
ryhtyvät,    ei  heissä  ole  sen  toimeenpanijoita.   —   Viimeisessä  kertoelmassa, 
«Pyhä  valo»,  lastenlaulu  uutta  kansakoulurakennusta  vihittäessä  tunkee  van- 
hoilla olijan  ukonkin  sydämeen  ja  jää  sinne  ainaiseksi  lämmittämään. 

Alkio  on  tarkka  havaintojen  tekijä,  ja  hänen  esittämistapansa  on  vil- 
kas ja  sattuva.  Ala  on  hänellä  kumminkin  hyvin  ahdas:  ympäristönsä 
epäkohtia  hän  näkee,  mutta  harvoin  syvemmälle  tunkee. 

Niinkuin  aikaisemmissa  teoksissaan,  niin  yllä  mainitussakin  kertomuk- 
sessa Esko  Virtala  kuvaa  kansanelämää  Pohjanmaalla.  Päähenkilö  on 
huonolahjainen  talonpoikainen  mies.  Hänen  yksinkertaista  elämänjuoksuaan 
tekijä  on  ottanut  kuvatakseen.     Ja   kaikkein  jokapäiväisimpiä  onkin  Jaakon 

elämä,  ei  siiDä  mitään  erinomaista  tapahdu,  ei  ulkonaisesti  eikä  sisällisesti. 
—  Lapsuutensa  hän  elää  vanhempiensa  luona  kotitalossaan,  kovassa  kurissa 
häntä  pidetään,  mutta  ei  sentään  liian  kovassa;  mieluisimmat  muistot  hä- 
nellä ovat  leikit  naapurin  Annin  kanssa.  Huono  hän  oli  lukemaan,  kovin 
huono,  mutta  eihän  hän  ollut  lukumicheksi  luotukaan.  Varttui  sitten  Jaa- 
kosta voimakas,  harteikas;  varma  hän  oli  syömään,  mutta  hidas  ja  köm- 
pelö kaikkeen  muuhun,  rippikoulu  oli  hänelle  kova  vastus,  mutta  pääsi 
hän  siitäkin  viimein.  Sitten  alkoi  oma  koti  käydä  ahtaaksi  ja  Jaakon  piti 
lähteä  mailmalle  työtä  ja  leipää  etsimään.  «Alapuolessa»  sanottiin  pa- 
rempaa työansiota  olevan  ja  sinne  Jaakkokin  lähti.  Rengiksi  pääsi  muuta- 
maan taloon.  Hän  oli  huononlainen  työmies,  hidas  ja  kömpelö,  ja  usein 
hänelle  vahinkoja  tapahtui  kaikenlaisia,  toruttiin  häntä  niistä  mutta  ei  kovin 
paljon.  Sai  hän  hyviä  ystäviäkin.  Talon  piian  ja  hänen  välinsä  alkoi 
käydä  helläksi  ja  kotikylän  Anni  alkoi  mielestä  unehtua.  Lähetettiin  hänet 
sitten  kerran  kaupunkiin,  siellä  sattui  hän  yhteen  kotipuolen  miehen  kanssa, 
yhdessä  kaupunkia  katselivat  ja  iltaa  viettivät  ja  seurauksena  oli,  että 
Jaakko  sai  viettää  yönsä  «korttikaaressa».  Kun  tämä  tuli  isännän  tiedoksi 
kadotti  hän  paikkansa.  Hän  palasi  omaan  kotiinsa,  alkoi  siellä  tehdä  työtä 
niinkuin  ennenkin.  Vanha  rakkaus  Anniin  heräsi  uuteen  voimaan,  mutta 
aluksi  ei  Anni  hänestä  huolinut,  kun  oli  kuullut  hänen  muita  armastelleen, 
mutta  taipui  kuitenkin. 

Tämmöinen  mutkaton  on  Jaakon  elämänjuoksu,  se  on  kaikkein  joka- 
päiväisimpiä,  ehkä  jokapäiväistä  tyhjempikin.  Vastuksia  hänellä  jonkun 
verran  on,  mutta  helposti  hän  ne  aina  saa  voitetuksi  tai  ne  väistyvät  hänen 
edestään.  «Kovalle  ottaa»  sanoo  Jaakko  ja  hänen  isänsä,  mutta  todelli- 
suudessa ei  ota  kovalle,  sen  verran  ja  enemmänkin  joka  ihmisellä  vastuk- 
sia on.  Olisi  tekijä  pannut  kirjan  nimen  lainausmerkkien  väliin,  niin  olisi 
se  vielä  ollut  oikeutettu.  -  Kertomistapa  on  Esko  Virtalalla  kovin  pitkän- 
veteinen.  Pienimpiä  yksityisseikkoja  myöten  kuljetaan  eteenpäin  vähimpiä- 
kään  hyppäyksiä  tekemättä.  Siellä  täällä  on  kuitenkin  joitakuita  vilk- 
kaampia paikkoja,  jotka  yhdessä  sujuvan  kielen  kanssa  auttavat  lukijan  kir- 
jan loppuun. 

Useimmissa  teoksissa,  jotka  Päivärinta  viime  aikoina  on  julaissut  on 
vallinnut  hyvinkin  katkera  mieliala,  häijyyttä  ja  epäkohtia  on  hän  kuvannut 
niin  suuriksi,  ettei  niitä  ole  jaksanut  uskoa,  eivätkä  hänen  kuvaamansa  sen 
vuoksi  ole  lukijan  myötätuntoisuutta  voineet  herättää.  Tendenssi  on  vie- 
koitellut tekijän  luonnottomiin.  Oukkari  on  teos,  jolla  Päivärinta  taas 
suuremmassa  määrässä  saavuttaa  lukijan  osanottoa  ja  mielenkiintoa. 

Oukkarilla  on  hyvät  rehelliset  vanhemmat,  mutta  ne  kuolevat  aika- 
seen  jättäen  poikansa  armottomaksi.  Hän  joutuu  rikkaille,  mutta  kitsaille 
ihmisille  ruotuun.  Ja  koko  lapsuutensa  ajan  hän  saa  kärsiä  paljon  kur- 
juutta  ja    sortoa   ja  hänen  kasvatuksensa  kaikin  puolin  laiminlyödään,  hän 

ei  saa  mitään  oppia  tekemään.  Hänen  luonteensa  kehittyy  araksi^  jäykäksi. 
Mieheksi  hän  varttuu  kuitenkin  ja  pääsee  palvelemaan  hyvään  taloon.  Pit- 
kät ajat  siinä  palveltuaan  rakastuu  hän  itsensä  kaltaiseen  naiseen.  Yksissä 
tuumin  perustavat  he  torpan  ja  ahkeralla  työllään  he  alkavat  edistyä,  mutta 
maan  omistaja  koventaa  yhä  ehtojaan,  kunnes  Oukkarin  joukkoineen  täytyy 
luopua  torpasta.  Sitten  on  heillä  taas  kurjat  päivät  edessä,  puutetta  kai- 
kenlaista ja  sortoa  he  saavat  kärsiä,  kunnes  Oukkari  viimein  epätoivoissaan 
korven  sydämeen  tekee  itselleen  ja  joukolleen  pienen  mökin  pahasen. 
Siellä  he  sitten  elostavat  kaikin  puolin  puutteellista  ja  niukkaa  elämää  — 
pettu  on  heidän  ainaisena  ravintonaan  —  mutta  he  ovat  tyytyväisiä  oloonsa, 
heitä  ei  kukaan  sorra.  Tulee  sitten  hyvä  täti  Pietarista  ja  toimittaa  Ouk- 
karilaisille  suurta  Doa,  lahjoittaa  heille  ruokavaroja,  vaatteita  ja  vähän  ra- 
hoja, ja  kun  sitten  vielä  muut  hyvät  ihmiset  tulevat  apuun,  koittaa  ihmis- 
paroille paremmat  päivät,  he  saavat  lisätyksi  lehmäkarjansa  kolmeksi,  saa- 
vat oman  hevosen,  ja  tuvan,  jossa  on  oikea  lattia,  ikkunat  ja  uunit,  ja 
pääsevätpä  vielä  puhdasta  leipääkin  syömään.  Se  onni,  jonka  he  viimein- 
kin saavuttavat  ei  ole  kovin  suuri,  mutta  heistä  se  on  hyvinkin  suuri,  he 
ovat  paljon  kurjemmissakin  oloissa  eläneet  tyytyväisinä  ja  onnellisina,  kun- 
han vaan  ovat  saaneet  olla  itsenäisinä  ja  vapaina. 

Tämmöisiä  Oukkarin  tapaisia  yksinkertaisia,  kurjissa  oloissa  eläviä, 
mutta  kuitenkin  tyytyväisiä,  perinrehellisiä  ihmisiä  on  meidän  kansassamme 
useita,  ja  tämmöisen  yleisemmän  tyypin  kuvaaminen  antaa  tälle  Päivärin- 
nan teokselle  taas  suuremman  arvon,  sillä  se  opettaa  meitä  ymmärtämään 
kuinka  paljon  kovaa  meidän  kansamme  on  saanut  kokea  ja  kuinka  se  on 
saattanut  sen  kestää. 

Syvistä  riveistä  nimistä  kokoelmaa  on  vihdoinkin  viimeinen,  kuu- 
des vihko  ilmestynyt.  Siinä  on  jatko  ja  loppu  viidennessä  vihkossa  alka- 
neeseen Jakke  Hongan  kertomukseen  Perukkalaisetja  Emil  Vainion  kir- 
joittama Selman  hääpäivänä.  —Jakke  Honka  kertomuksessaan  kuvaa 
syrjäisen  kylän.  Perukan  elämää,  nuorison  tanssia,  kuinka  nuoret  miehet 
ilvehtivät  itaran  kulkukauppiaan  kanssa,  saman  kauppiaan  onnistumatonta 
kosioretkeä,  lukukinkeriä  y.  m.  Lujempaa  yhteyttä  eri  kuvauksien  välillä 
tekijä  ei  ole  saanut  aikaan;  luonteen  kehityksestä  ei  ole  puhettakaan.  Kui- 
tenkin täytyy  myöntää  että  tekijällä  on  jonkin  verran  kuvaamiskykyä ;  mo- 
net yksityiset  kohtaukset  ovat  elävästi  ja  hauskasti  kerrotut.  Tekijä  luul- 
lakseni osaa  kertoa  kun  hänellä  vaan  on  jotain  kerrottavaa. 

EmV^  Vainio  ei.  suorastaan  kuvaa  kansanelämää  vaikka  hänenkin  ker- 
tomuksensa on  puheena  olevaan  kokoelmaan  otettu.  —  Nuori  mies,  joka 
sivistyksensä  suureksi  osaksi .  on  saanut  romaaneista,  rakastuu  pintapuoliseen 
ja  hyvin  jokapäiväseen  tyttöön.  Ensi  aikansa  he  ainoastaan  haaveilevat  ja 
puhuvat  kukkakieltä  huonojen  romaanien  esikuvien  mukaan.  Mutta  opit- 
tuaan tuntemaan  toisen,  järkevämmän  ja  todellisemmalle  pohjalle  perustu- 

van  parin,  herää  nuoressa  miehessä  käsitys  heidän  suhteensa  höllyydestä. 
Samassa  määrässä  kuio  hänessä  herää  paremman  larve  huomaa  hän  mor- 
siamessaan  yhä  enemmän  pintapuolisuutta  ja  huonojakin  puolia.  He  vie- 
raantuvat toisistaan;  sulhanen  lähtee  Kuopioon  jäähyväisiä  sanomatta.  — 
Tekijä  tavottclee  leikillisenivallista  kertomistapaa,  jota  käytetään  mennyttä, 
voitettua  kantaa  kuvatessa.  Kumminkaan  tämä  kanta  päähenkilössä  ci  näy 
olevan  voitettu.  Kertomista  vasta  on  oikeutettu  otaksumaan,  että  muutos 
hänessä  on  tapahtunut,  mutta  sitä  ci  ole  kuvattu;  hän  on  tuskin  huoman- 
nutkaan omaa  puutteellisuuttansa. 

Jo  ennenkin  on  kirjallisuusarvosteluissa  ollut  puhetta  siitä,  että  ny- 
kyinen suunta  viekottelee  kirjailijatoimeen  sellaisiakin,  joilla  siihen  ei  ole 
taipumusta.  Pekka  K.  on  tämmöinen.  Hän  tuntee  kansanelämää,  on  näh- 
nyt siinä  monta  mielenkiintoa  herättävää  puolta,  hän  on  oppinut  ihaile- 
maan Suomen  luontoa  ja  niinkuin  muutkin  on  hän  huomannut  monta  elä- 
män naurettavaa  puolta,  sekä  myöskin  sen  epäkohtia,  mutta  ei  hänestä 
sentään  ole  kirjailijaksi.  Kirjallista  luomiskykyä  en  hänen  kirjasestaan  päät- 
täen ole  hänessä  huomannut,  eikä  hänellä  juuri  ole  kertomiskykyäkään. 
Välistä  tavotellaan  toista  kcrtomistapaa,  välistä  toista. 

o.  Relander. 


E.    Bonsdorff^     Kansakoulun    niitlausoppi.     Jyväskylässä     18'A.),    K.    J.  Gummerus.     38 
siv.  8:0.     Hinta  — .  50. 

Alkulauseessaan  tekijä  sanoo,  että  oppikurssin  päämäärä  on  yksinker- 
taisimpien kuvioiden  ja  kappalten  pinta-alan  ja  tilavuuden  laskeminen,  mutta 
että  hän  samalla  on  koettanut  niin  paljon  kuin  mahdollista  saattaa  oppi- 
laita havaintokeinoja  käyttämällä  käsittämään,  miten  on  sääntöihin  tultu, 
sekä  myös  ymmärtämään  muutamien  tärkeimpäin  mittausopillistcn  väittä- 
mäin syyt.  Tuskin  lienee  tarpeellista  mainita,  että  tekijä  on  täydellisesti 
saavuttanut  sen,  mitä  hän  on  tarkoittanut,  ja  on  luonut  kansakoulujen  tar- 
peita erinomaisen  hyvin  vastaavan  teoksen.  Esimerkkinä  tahdon  vaan  mai- 
nita, että  tekijä  määrittelee  kuvion  neliösisälfyksen  minun  mielestäni  hyvin 
käytännöllisellä  tavalla.  Määritys  kuuluu:  «luku,  joka  osottaa,  montako 
kertaa  kuvion  alaan  sisältyy  neliömitta,  sanotaan  kuvion  neliösisällöksi.» 
Tämän  kautta  hän  saa  kuvioiden  neliösisällyksen  määräämiseen  tarvittavat 
säännöt  hyvin  yksinkertaisiksi  ja  kuitenkin  täydelleen  oikeiksi. 

Mutta  ei  ole  mitään  niin  hyvää,  ettei  voisi  löytää  syytä  muistutuk- 
sien tekemiseen,  jos  vaan  etsijällä  on  hyvä  tahto.  Koetan  minäkin.  Viiva 
määritellään  pinnan  rajaksi.  Silloin  lienee  tuskin  sopivaa  viivan  ainoana 
esimerkkinä  mainita:  «auringon  säteen  kulkema  tie  ja  päiväntasaaja»;  sillä 
arvattavasti    lasten    on   hyvinkin  vaikeata  ymmärtää,  minkä  pintojen  rajana 

mainitut  viivat  ovat,  varsinkin  auringon  säteet.  Tokko  lapsilla  ensinkään 
on  niin  selvää  käsitystä  auringon  säteestä,  että  tätä  sopisi  käyttää  havainnol- 
liselta kannalta  selittämään  toista  käsitettä.  Tästä  johtuu,  ettei  pisteen  esi- 
merkkikään ole  vallan  hyvin  valittu.  Kielellistä  epätasaisuutta  osottavat 
seuraavat  lauseet  rinnakkain  pantuina:  «Jos  kaksi  semmoista  väliä  ovat 
yhtä  suurta^  ...»  (i2  s.);  «Jos  kaksi  sivua  on  yhtä  suurta^  ...»  (16  s.); 
«Jos  kaksi  viereistä  sivua  ovat  yhtä  suuret^  .  .  .»  (17  s.). 

Onni  Hallsten. 


August    Ramsay^     Algebran    oppikirja.     Suoineiitaiiut    Ivar    NVilskman      Porvoossa 
1890,   NVerner  Söderström.     207  siv.  8:0.     Hinta  3:   75. 

Tämä  teos  on  tohtori  Ramsayn  tekemän,  vuonna  I889  painetun 
«Lärobok  i  algebra  »-nimisen  oppikirjan  suomennos.  Esipuheessaan  ilmoit- 
taa tekijä,  että  hänen  oppikirjansa  tarkoitus  on  tehdä  oppilaille  täydellisesti 
tutuksi  se  lukuala,  joka  on  välttämättömän  tarpeellinen  ja  myöskin  riittävä 
analyysin  käyttämiseen.  Sen  vuoksi  käykin  lukukäsitteen  astcettain  tapah- 
tuva laajentaminen  punaisena  lankana  koko  teoksen  läpi.  Kun  lisätään,  että 
tekijä  on  täydellisesti  sitovalla  tavalla  todistanut  esittämänsä  väittämät  sekä 
että  määritykset,  väittämät  ja  laskusäännöt  ovat  oikeat  ja  selvät,  ovat  kir- 
jan pääasialliset  ansiopuolet  esitetyt. 

Jonkun  pienemmän  muistutuksen  voisi  toki  tehdä.  Niin  esimerkiksi 
lausekkeiden  suurimman  yhteisen  tekijän  määritelmä  ei  ole  täysin  oikea. 
Tuskin  on  selvyyttä  lisännyt  se  seikka,  että  murtolukujen  laventaminen  ja 
supistaminen  esitetään  keskellä  jakolaskua.  3i:ssä  kappaleessa  olevat  lu- 
kujen yhtäsuuruuden  ja  erisuuruuden  määritelmät  esitetään  ilman  mitään 
selvitystä.  Niin  ikään  olisi  laskusääntö  polynoomin  jaolle  polynoomilla 
ehkä  tarvinnut  täydellisemmän  selityksen,  jos  tahdotaan,  että  oppilaat  tu- 
lisivat käsittämään  ei  ainoastaan  että  tullaan  oikeaan  tulokseen  käyttämällä 
yllämainittua  laskusääntöä,  vaan  myöskin  minkä  vuoksi  juuri  senkaltainen 
menettely  on  luonnollinen  ja  asianmukainen.  Irratsionaalilukujen  opin 
esittää  tekijä  Cantor^xvi  järjestelmän  mukaan,  mutta  tuntuu  tämä  itsessään 
vallan  oikea  ja  selvä  esitys  kuitenkin  olevan  liian  vaikea  oppilaille.  He 
voivat  ehkä,  jos  kyllin  aikaa  siihen  käytetään,  hyvinkin  oppia  kunkin  yksi- 
tyisen todistuksen  sekä  oivaltaa  aineen  kehityksen  eri  asteita,  mutta  on 
pelättävä,  että  heidän  on  mahdoton  käsittää  kokonaisuutta  ja  yleistä  kehi- 
tystä. Näistä  muistutuksista  huolimatta  on  alkuteos  aina  pidettävä  arvok- 
kaana lisänä  meidän  koulukirjallisuuteemme. 

Viimeistä  lausetta  tuskin  voidaan  sovittaa  teoksen  suomalaiseen  kään- 
nökseen. Siinä  on  näet  suuri  joukko  hyvinkin  pahoja  käännösvirheitä, 
joista  näkee,  että  suomentaja  ei  ole  täydelleen  ymmärtänyt  sitä,  minkä  hän 

on  kääntänyt.  Tahdon  tämän  väitteeni  todistamiseksi  tuoda  esiin  joita- 
kuita sieltä  täältä  kirjasta  poimittuja  esimerkkejä.  Kirjan  ensi  lause  kuu- 
luu: «Laskuopissa  ensiksi  esiintyvät  luvut  ovat  ne  luonnolliset  luvut,  jotka 
osottavat  lukumäärää  —  — ».  Onko  olemassa  muitakin  luonnollisia  lu- 
kuja? Alkuteoksessa  sanotaankin:  De  första  tai,  med  hvilka  bekantskap 
göres  i  räkneläran,  äro  de  naturliga  talen,  hvilka  .  .  .  5:nnellä  sivulla 
sanotaan  että  yksi  lukua  ei  käytetä  koeffisienttina.  Sitä  kyllä  käytetään  sem- 
moisena, vaan  sitä  ei  koeffisienttina  kirjoiteta.  35:s  sivu:  Murtolukujen  supis- 
taminen ei  tapahdu  siten,  että  osottajan  ja  nimittäjän  yhteiset  tekijät /yA//äa^ 
pois^  vaan  ne  häviävät  jaon  kautta.  Äsken  mainitulla  sivulla  olevassa  muistu- 
tuksessa huomautetaan  alkuteoksessa,  että  eräässä  juuri  ennen  esitetyssä  lasku- 
toimituksessa käytetyt  luvut  ovat  konstanttilukuja,  mutta  tästä  suomentaja 
saapi  jonkinmoisen  konstanttilukujen  määritelmän,  69:s  sivu:  Ei  verrannolla 
ole  mitään  arvoa^  eikä  siis  tämä  olematon  arvo  voi  muuttua  eikä  pysyä  muut- 
tumattomana. 74:s  sivu:  Yhtälö  ei  ole  kahden  lausekkeen  merkitty ^'Ätö/ä/- 
syys^  vaan  yhtäsuuruus,  i28:s  siv:  Tuskin  kukaan  voi  ymmärtää  lausetta: 
« ,  niin  verranto-opin  väittämiä  voidaan  käyttää  realilukujen  alaan  kuu- 
luviin olosuhteihin  nähden,  olkoot  käytettävät  luvut  muuten  mitä  lukuja  ta- 
hansa.» Vertaamalla  alkuteokseen  huomaa,  että  tällä  tarkoitetaan :  «niin  ver- 
ranto-opin väittämiä  voidaan  yleisesti  sovittaa  sellaisiin  suhteisiin,  joiden  jä- 
senet ovat  mitkä  realiluvut  tahansa.»  143:11a  sivulla  sanotaan,  että  eräs  kaava 
«huomataan  oikeaksi,  kun  kummastakin  membrumista  neliöjuuri  lasketaan.» 
Tehtävä  ei  ole  helppo,  tnutta  alkuteoksessa  sanotaankin  vallan  oikein,  että 
tämä  asia  saadaan  selville  «genom  kvadrering»,  s.  o.  korottamalla  neliöön. 
156:3  sivu:  Funktsioonin  maksimi-  ja  minimiarvon  määritelmä  on  vallan 
väärin  ja  erehdyttävällä  tavalla  käännetty. 

«Omgifningen  af  Xq»  kuuluva  ruotsinkielinen  matemaatinen  termi  mer- 
kitsee niiden  lukujen  yhteyttä,  joiden  arvo  on  lähes  niin  suuri  kuin  Xq^  ja 
olisi  siis  suomennettava  «x^in  läheistö;»  ei  ainakaan  suomentajan  käyttämä: 
«suureen  Xo:n  rajoittama  ala»  millään  lailla  ole  tarkoituksenmukainen.  Lau- 
sekkeiden maksimi-  ja  minimiarvo  voidaan  määrätä,  vaan  ei  yhtälöiden. 
Monasti  kun  on  puhetta  jonkun  yhtälön  realijuuresta  tai  luvun  realiarvosta, 
suomentaja  nimittää  sen  todelliseksi  juureksi^  todelliseksi  arvoksi^  vaikka  hän 
määritellessään  realilukuja  vallan  oikein  välttää  tätä  sopimatonta  ja  ereh- 
dyttävää nimitystä.  Luulen  jo  tuoneeni  esille  riittävän  määrän  käännös- 
virheitä, jotka  todistavat  lausumani  arvostelun  oikeaksi. 

Ikävää  on  myöskin,  että  suomentaja  paikottain  on  poikennut  nykyään 
suomenkielisissä  matemaatisissa  oppikirjoissa  käytetystä  terminologiasta.  Pu- 
hutaan esimerkiksi  tavallisesti  luvun  merkistä^  eikä  sen  etumerkistä.  Täysi- 
lukuinen lauseke  ei  osota  sitä,  mitä  sen  pitäisi,  nimittäin  että  lausekkeen 
koeffisientit  ovat  kokonaisia  lukuja,  vaan  olisi  tässä  käytettävä  «kokonais- 
luvullinen  lauseke»,  joka  täysin  vastaa  ruotsalaista  «heltalig»  ja  saksalaista 

«ganzzahlig.D  Yhtäläisyyden  merkkiä  ei  sovi  paikottain  sanoa  yhdysmer- 
kiksi, Logaritmijärjestelmällä  on  kantalukunsa  (=  bas)  ja  perusluku  on 
suomenkielisessä  terminologiassa  saanut  vallan  toisen  merkityksen.  Otetaan 
jonkun  luvun  neliöjuuri,  vaan  ei  sitä  luvusta  vedetä, 

Ennenkun  tätä  kirjaa  sopii  oppikirjana  kouluissa  käyttää,  olisivat  pa- 
himmat viat  jollakin  lailla  korjattavat  ja  olenkin  kuullut,  että  kirjan  kus- 
tantaja jo  on  tänkaltaisiin  toimenpiteisiin  ryhtynyt. 

Onni  Hallsten. 


'inton   Nielsen,    Hannu    kansanopistossa.     Kuvaelma    Tanskasta.     Suomensi    Aatto  vS. 
Porvoossa   18W.     Eero  K.  jaäskö.     56  siv.  8:0.     Hinta  — -:  65. 

Meidänkin  maassamme  on  kansanopistokysymys  tullut  päivänkysy- 
mykseksi,  hyvinkin  erilaisissa  piireissä  on  »e  herättänyt  lämmintä  harras- 
tusta. Kansanopistokirjallisuutta,  semmoista,  jossa  jossain  muodossa  tätä 
kysymystä  käsitellään,  on  tämän  harrastuksen  seurauksena  alkanut  meillä 
ilmestyä.  Yllä  mainitun  pikku  kuvaelman  tarkoituksena  on  näyttää,  mitä 
suuria  ja  hyviä  muutoksia  kansanopistossaolo  saa  aikaan.  Hannu,  nuori 
hyväntahtoinen,  hiljainen,  hidas  tanskalainen  talonpoika  oli  ensinnä  kaiketta 
yleisemmättä  harrastuksetta,  hänen  elämänsä  oli  sisällyksetön  ja  tyhjä.  Mutta 
kansanopistossa  hän  suuresti  mauttui,  hän  sai  siellä  oppia  paljon  hyvää  ja 
hyödyllistä  ja  hänestä  kehittyi  innokas  sivistyksen,  kaiken  hyvän  ja  jalon 
harrastaja.  —  Kirjanen  oi»  kaikin  puolin  tendenssikirja.  Kansanopisto  on 
kuvattu  paraimpia  ihanteitaan  toteuttavaksi,  sen  opettajat  jaloimmiksi,  kan- 
san parasta  harrastaviksi  miehiksi,  oppilaat  hyviksi,  isänmaallisiksi  nuoru- 
kaisiksi ja  se  muutos,  joka  Hannussa  tapahtuu,  on  suuren  suuri.  Kuitenkin 
tekee  kirja  todellisuuden  vaikutuksen,  mielellään  sen  saattaa  lukea  ja  viel$ 
mieluummin  sen  neuvoo  luettavaksi  kansanmiehille  ja  naisille,  joissa  kan- 
sanopistoasia  juuri  alkaa  herättää  huomiota  ja  harrastusta. 

o.  Relander. 


Kirjallinen  katsaus. 

Die  Entstehung  der  Arten  au/  Grund  von  Vererben  envoröener  Ei- 
genschaften  nach  den  Gesetzen  organischen  fVachsens.  Von  Dr  G.  II, 
Theodor  Eimer.  I  Theil.  Jena.  Gustav  Fischer,  1888.  9  Rmk.  Oppi 
eläin-    ja    kasvilajien    polveutumisesta    eli   descemienssistä  on  tämän  vuosi- 


l88  Kirjallinen  katsaus. 


sadan  loppupuoliskolla  kehittynyt  hypoteesista  varmuudeksi,  johon  nyky- 
aikaiset selitykset  elimellisen  luonnon  ilmiöistä  yleensä  penistuvat.  Mutta 
syitä  lajien  syntyyn  on  selitetty  eri  tavoin.  Danvxn  koetti  selittää  tätä 
kuuluisalla  teoriallaan  «olemisen  taistelua»  seuraavasta  «luonnon  vali- 
koimisesta». Darwinin  selityksen  koe  on  tähän  saakka  ollut  kaikista 
todennäköisin.  Kuitenkaan  ei  ole  unohdettava,  että  on  toisienkin  perus- 
teiden avulla  koetettu  ratkaista  kysymys  lajien  muuttumisen  syistä.  Minkä 
suuren  painon  esim.  saksalainen  luonnontutkija  M.  Wagner  vainaja  asetti 
elimistöjen  vaelluksille  luonnossa  (migratsiooniteoria)  sekä  niiden  isolce- 
raukselle,  niiden  jouduttua  uusiin  paikallisoloihin !  Samoin  prof.  Eimer  arve- 
lee, että  luonnollisen  valikoimisen  vaikutusta  on  johonkin  määrään  liioiteltu. 
Valikoimista  ei  voi  olla  ennenkun  on  jotakin  valittavaa.  Enemmän  kuin 
yleensä  on  totuttu  tekemään  kiinnittää  Eimer  huomion  siihen  vaikutukseen, 
joka  ulkonaisilla  muuttuneilla  luonnonsuhteilla  on  elimistöön.  Tässä  suh- 
teessa hän  kääntyy  toista  tunnettua  saksalaista  luonnontutkijaa  \Vcismannia 
vastaan,  joka  arvelee  olevan  hyviä  syitä  siihen  olettamiseen,  ettei  yksilön 
elämässä  saavutetut  ominaisuudet  periydy  jälkeisiin,  vaan  että  kaikki  n.  s.  uudet 
ominaisuudet  ovat  seurauksia  perinnöUisyysainecsta,  ja  joka  sen  vuoksi  on 
tullut  siihen  johtopäätökseen,  ettei  luonnollisen  valikoimisen  vaikutusta  yli- 
päänsä ole  arvosteltu  liian  isoksi,  vaan  ennemmfn  päin  vastoin.  Runsailla, 
eläinten  sekä  ruumiillisista  että  henkisistä  ominaisuuksista  otetuilla  esimerkeillä 
ja  liavainnoilla  koettaa  Eimer  kumota  VVcismannin  johtopäätöksiä  sekä  to- 
teen näyttää,  että  saavutetut  ominaisuudet  käyvät  kun  käyvätkin  perintönä. 
Eimer  puolustaa  useita  vanhempia,  lajimuuttumisopin  ensimmäisen  perus- 
tajan Lamarckin  mielipiteitä.  Tämä  nerokas  ranskalainen  luonnontutkija 
samoin  kuin  muutkin  kehitysoppi-filosoofit  ennen  Darwinia  arveli,  että  uusien 
lajien  muodostuminen  riippui  yksinkertaisesti  muuttuneiden  ulkonaisten  olosuh- 
teiden suoranaisesta  transformeeraavaisesta  vaikutuksesta  *)  siihen  elimis- 
töön, joka  niiden  alaiseksi  joutui,  sekä  elinten  käyttämisestä  ja  käyttämättö- 
myydestä ynnä  niiden  keskinäisestä  vuorosuh teestä  (korrelatsioonista).  Tä- 
ten asettuu  Eimer  jonkinlaiselle  uus-lamarckismin  kannalle,  huomauttaen, 
että    valikoimi soppi    voi  ainoastaan  selittää  jonkun  määrätyn  ominaisuuden 

*)  On  mainittava,  ettei  Dar\vin  ole  ollut  huomaamalta  näitä  vaikuUimia,  vaikka 
hän  piti  niitä  vähempiarvoisina  verrattuina  siihen  mahtavaan  valtaan,  joka  luonnon  va- 
likoinii:>ella  hänen  mielestään  oli. 

kasvamisen  ja  varttumisen  sukupolvien  kuluessa,  vaan  ei  niiden  aiheiden 
ensimmäistä  syntyä. 

Pääajatuksen  puheenaolevassa  teoksessa,  joka  jo  on  käännetty  Eng- 
lanninkin kielelle,  kuvaa  ehkä  paraiten  seuraava  kohta  kirjassa:  «ne  ke- 
mialliset ja  fysikaaliset  muutokset,  joiden  alaisiksi  elimistöt  elämänsä  ajalla 
joutuvat  ympäristön,  valon,  pimeän,  ilman,  lämmön,  veden,  kosteuden,  ra- 
vinnon j.  n.  e.  vaikutuksesta  ja  jotka  käyvät  perintönä,  ovat  ensimmäisiä 
aiheita  elimistömailman  moninaisuuteen  ja  uusien  lajien  syntyyn.  Täten 
syntyneissä  aineksissa  harjoittaa  taistelu  olemisesta  karsimistyötänsä.  Nuo 
muutokset  esiintyvät  yksinkertaisesti  kasvamisenani. 

Tälle  viimeiselle  käsitteelle  Eimcr  rakentaa  paljon.  Yksilö  kasvaa  s. 
o.  muuttuu.  Lajien  muodostus  noudattaa  samoja  lakeja  kuin  yksinkertai- 
nen kasvaminenkin.  Muunnokset  ja  lajit  eivät  varsinaisesti  ole  muuta  kuin 
eri  kehitys-  eli  kasvamisasteita.  Lajien  erilaistuminen  seuraa  siitä,  että 
eräät  yksilöt  pysähtyivät  kehityksessään,  jäävät  alemmille  portaille,  samalla 
kun  toiset  muuttuvat  edelleen  (Genepistase), 

Yleensä  käsitellään  tässä  luonnonfilosoofillisessa  teoksessa  lukuisia 
tärkeimpiä  bioloogisia  oppeja  nykyaikana,  niinkuin  eläinten  henkisistä  ky- 
vyistä, vaistojen  synnystä,  perinnöllisyydestä,  valon,  lämmön  ja  muiden 
fysikaalisten  olosuhteiden  vaikutuksesta  elimistöihin,  alempien  eläinten  her- 
moston toiminnasta  j.  n.  e. 

Toinen  osa  teosta  on  vielä  odotettavissa. 

K.  M.  I.. 


Esitys  unkarinkielestä  sivistyneelle  yleisölle.  Unkarin  kielen  profes- 
sori Budapestin  yliopistossa  Zs,  Simonyi  on  julkaissut  teoksen  «Magyar 
Nyelv.  A  milvelt  közönsögnck  ...»  (Unkarin  kieli.  Sivistyneelle  ylei- 
sölle .  .  .),  jonka  tarkoituksena  on  antaa  sivistyneelle  yleisölle  käsitys  kie- 
len elämässä  vallitsevista  prinsiipeistä  yleensä  sekä  erittäin  unkarinkielen 
kehityksestä.  Teos  on  ilmestynyt  kahdessa  osassa,  joista  edellisen  nimenä 
on  a  unkarinkielen  elämä»  ja  jälkimmäisen  «unkarinkielen  rakennus».  Edel- 
lisen osan  eri  luvuissa  kerrotaan  unkarinkielen  alkuperästä  ja  sukulaisista, 
vieraista  vaikutuksista,  kielihistoriasta  ja  kielenmuistoista,  kansankielestä  ja 
murteista,  kirjakielestä  ja  oikeakielisyydestä.  Jälkimmäisessä  osassa  esite- 
tään äänteet,  äänteenmuutokset  ja  oikeinkirjoitus,  sanojen  liitto  ja  johto, 
merkitysten    vaihtelut,    etymologia,  taivutus-  ja  lauseoppi.     Tekijä  on  tätä 

teosta  varten  käyttänyt  niitä  runsaita  ainckokoelmia,  joita  hän  vuosikausien 
kuluessa  on  kerännyt  vanhasta  kirjallisuudesta  ja  puhekielestä.  Vaikka  teos 
onkin  oikeastaan  aiottu  suurelle  yleisölle,  niin  se  ei  suinkaan  ole  vain 
kompendiumi  muiden  tutkimusten  tuloksista,  vaan  sisältää  myös  varsin  pal- 
jon uutta,  vieläpä  semmoista,  joka  ei  ole  ainoastaan  unkarlnkielen  tutki- 
mukselle tärkeätä,  vaan  myöskin  yleistieteellisessä  suhteessa  viehättävää. 
Tosin  kyllä  minun  käsitykseni  mukaan  teos  osittain  esittää  vannoina 
asioina  semmoisia  seikkoja,  jotka  ovat  hyvinkin  epäiltäviä,  mutta  joka  ta- 
pauksessa se  antaa  sivistyneelle  yleisölle  pääasiassa  oikean  kuvan  unkarin- 
kielen  elämästä  ja  rakennuksesta  sekä  sen  suhteesta  muihin  kieliin.  Teok- 
sen esitystapa  on  selvä  ja  helppotajuinen,  sisällys  rimsas,  ja  tekijä  vilje- 
lee suurella  menestyksellä  niitä  apukeinoja,  joita  meidän  aikamme  tiede 
tarjoaa;  etenkin  on  analogiasclitystä  mallinmukaisella  tavalla  käytetty.  Olisi 
erittäin  suotava,  että  teos  ilmestyisi  myöskin  jollakin  tutummalla  kielellä, 
sillä  se  sisältää  hyvin  paljo  varteenotettavaa  indoeurooppalaisillekin  tutki- 
joille. Tätä  teosta  lukiessaan  tulee  ajatelleeksi,  kuinka  erittäin  suotava 
meillä  olisi  samanlaisen  teoksen  aikaansaaminen,  joka  suuremmalle  ylei- 
sölle esittäisi  suomenkielen  elämää  ja  rakennusta  nykyaikaisen  tieteen 
kannalta. 

Suomen  kielioppeja  ulkomaalaisille.  Ulkomaalaiselle,  joka  syystä  tai 
loisesta  on  tahtonut  tutustua  suomenkieleen,  ei  ole  ollut  mitään  sopivaa 
apukeinoa  tarjona.  Jonkinmoisia  muoto-oppeja  on  ollut  tarjona  ranskaksi 
sekä  lyhyt  saksaksikin,  mutta  lauseoppia  ei  minkäännäköistä.  Erittäin  ila- 
huttavaa  on,  että  tämä  puute  on  nyt  tullut  poistetuksi  sen  englanninkieli- 
sen suomen  kieliopin  kautta,  jonka  C  N,  E.  Eliot  on  julkaissut  nimellä: 
Vi  A  finnish  grammarrt  (Oxford,  Clarendon  Press  1890).  Teoksen  alussa 
oleva  johdatus  (47  sivua)  käsittelee  lyhyesti  muutamia  kielihistoriallisia 
seikkoja,  joissa  tekijä  mainitsee  saaneensa  erityistä  johtoa  prof.  Donnerin 
ja  minun  teoksistani  (tarkoittaen  etupäässä  minun  «Tempus-  und  Modus- 
stammbildung»  teostani,  jota  hän  laveanlaisesti  refereeraa)  sekä  Mullerin 
«Grundriss  der  Sprachwissenschafl)»  kirjassa  olevasta  uraalilaisten  kielten 
osasta.  Luonnollista  on,  ettei  hra  EliotiUa  ole  ollut  käytettävänä  semmoi- 
sia aineksia,  joiden  avulla  hän  olisi  saattanut  sanottavasti  oikaista  edeUis- 
ten  tutkijain  mielipiteitä,  joita  hän  enimmäkseen  vain  esittelee.  Hänen 
johdatuksensa  sisältää  kuitenkin  muutamia  hauskoja  näkökohtia,  joissa  hän 
mainitsee  saaneensa  johtoa  hra  J-  Marshallilta;  varsin  huvittavia  ovat  siinä 

lausutut  ajatukset  suomalaisista  alkuperäisistä  aksenttioloista  sekä.  «konso- 
nantin pehmennyksen»  yhteydestä  aksenttiolojen  kanssa,  s.  o.,  että  «konso- 
nantin pehmennys»  on  jotakin  samantapaista  kuin  n.  s.  VVernerin  laki  ger- 
maanilaisissa kielissä  *).  Itse  kielioppiansa  varten  tekijä  ilmoituksensa  mu- 
kaan on  käyttänyt  Genetzin  ja  Hämäläisen  muoto-oppeja  sekä  Jahnssonin 
ja  minun  lauseoppiani,  sekä  sitä  paitsi  suomalaista  kirjallisuutta.  Kieli- 
oppiosa  on  varsin  lavea,  229  sivua,  sekä  siinä  määrässä  tieteen  vaa- 
timuksia vastaava,  kuin  hänelle  käytetyillä  apuneuvoilla  suinkin  on  ollut 
mahdollinen  aikaan  saada.  Erityisellä  kiitoksella  on  mainittava,  että  sään- 
nöt ja  tiedonannot  ovat  oikeat,  sekä  suomalaiset  muodot  virheettömästi 
kirjoitettuja  (semmoiset  erehdykset  kuin  pojat  olevat  s.  121  ovat  perin  har- 
vinaisia). Lopuksi  on  vielä  muutamia  näytteitä  suomalaisesta  kirjallisuu- 
desta: luku  raamatusta,  otteita  Kalevalasta  ja  yksi  kansanlaulu  englannin- 
kielisen käännöksen  ja  muistutusten  kanssa.  Meidän  on  syytä  oUa  erittäin 
kiitolliset  hra  Eliotille  siitä,  että  hän  sillä  mahtavalla  kulttuurikielellä,  joka 
on  hänen  äidinkielensä,  on  toimittanut  näin  lavean  ja  oivallisen  apuneu- 
von suomenkielen  oppimiseksi.  Teoksessa  on  ^»^m^nkielincn  omistus: 
«Hänen  Kuninkaallisen  Majestetinsa  lähettiläälle  Pietarissa  Hänen  Ylhäi- 
syydellensä Sir  R.  Morierille  kunnioituksella  omistaa  tekijä». 

Paljoa  vaatimattomampi  on  äsken  ilmestynyt  saksankielinen  suomen 
kielioppi  ^.Praktische  Gratnmatik  der  Finnischen  Sprache  fiir  den  Selbstun- 
terricht,  Mit  Lesestucken,  Gesprächen  und  VVörterbuch.  Von  M,  fVelle- 
will,r^  Kirja  ilmestyy  3o:na  osana  «Bibliothek  der  Sprachenkunde»  elikkä 
«Die  Kunst  der  Polyglottie»  nimistä  sarjaa.  Tekijä  lausuu  esipuheessaan, 
että  hänen  kirjasensa,  koska  käytännöllisiä  suomenkielen  oppikirjoja  koko- 
naan puuttuu,  «on  oleva  tervetullut  kaikille  niille,  jotka  tieteellisiä,  kirjal- 
lisia tai  matkailijatarkoituksia  varten  tahtovat  oppia  tätä  hyväsointuista 
kieltä».  Tarkoituksena  on  ollut  antaa  «selvä,  helppotajuinen  johdatus, 
joka  tekee  suomalaisen  kirja-  ja  puhekielen  nopean  oppimisen  ilman  opet- 
tajaakin mahdolliseksi».  Suomenkielen  rakennuksen  pääseikat  on  esitetty 
6o:ssä  «oppitunnissa»,  jotka  sisältävät  sääntöjä,  taivutuskaavoja,  sanoja  ja 
sen  lisäksi  harjoituskappaleina  sekä  suomalaisia  että  saksalaisia  hajanaisia 
lauseita;    ainoastaan    harvoja    yhdenjaksoisia    lukukappaleita  ja  keskusteluja 

♦)  Samaa  olen  ininäkin  tähdännyt  «Yhteissuomalaisten  klusiilien  historiassa**  (s. 
125),  ja  aikomukseni  on  puhua  näistä  seikoista  vasta  laveammalta. 

tavataan.  Lopussa  on  aakkosellinen  suomalaissaksalaincn  ja  saksalaissuo- 
maJainen  «hätäsanakirja  matkaa  ja  keskustelua  varten».  Lähteinään  tekijä 
mainitsee  käyttäneensä  «paraita  teoksia  suomesta  ja  suomenkielestä»,  nk. 
Eurdnin,  Jahnssonin,  Kockströmin  ja  Saloniuksen  oppikirjoja,  Renvallin  ja 
Dupontin  kielioppeja,  Ahlmanin,  Lönnrotin  ja  Rothstenin  sanakirjoja,  Ahl- 
qvistin sananlaskuja  ja  Kieletärtä  sekä  Castrenin  «Nordiska  resor  och  forsk- 
ningar»  teosta  ja  Suomi-kirjaa.  Päälähteenä  on  kuitenkin  silminnähtä- 
västi ollut  Kockströmin  oppikirja,  josta  hän  on  saanut  hyvin  suuren  osan 
lukukappaleissa  esiintyviä  esimerkkejä  sekä  sääntöjä,  ja  on  siis  sillä  käy- 
tännöllisenä oppikirjana  enimmäkseen  lähteensä  ansiot  ja  puutteet.  Mitään 
ticteellisempään  käsitykseen  perustuvaa  esitystä  ei  ole  kirjassa  tarkoitettu- 
kaan. Johdannossa  tekijä  sanoo,  että  suomenkieli  on  «uraali-altailaisen 
kieliheimon  baltilaisen  haaran  kehittynein  jäsen»,  «kuuluu  agglutineeraaviin 
kieliin»,  on  «miehekäs  ja  sointuisa,  samalla  rikas  ja  erittäin  taipuisa,  vält- 
tää konsonanttien  kasautumista  ja  soveltuu  erittäin  lauluun».  Hän  sanoo 
kielessä  olevan  paljon  «allegorioja,  pleonasmeja  ja  hyperbelejä»,  jotka  an- 
tavat kielelle  runollisen  värityksen;  kirjallisuudesta  hän  mainitsee  erittäin 
«ihanan  kansanrunouden  runsaat  aarteet».  Suomen  nykyisen  kirjakielen 
perustana  hän  sanoo  olevan  «eteläsuomalaisen  murteen  (Turun  ja  Helsin- 
gin ympärillä)».  Koska  kirja  on  käytännöllisesti  järjestetty  ja  jotenkin  va- 
paa suoranaisista  virheellisyyksistä,  niin  se  varmaankin  vastaa  sitä  tarkoi- 
tusta, jota  sillä  on  tahdottu  täyttää. 

E.  N.  Setälä. 


Vastaus. 

Valvojan  Toimitukselle. 
Teidän  aikakauskirjanne  Tammikuun  vihossa  on  nimimerkki  G — t:n  allekirjoit- 
tama suopea  Turun  tuomiokirkon  Mustankirjan  arvostelu.  Mainitun  arvostelun  lopussa 
kysytään  kumpiko  nimitys,  „Finlands  Statsarkiv"  vai  „Finska  Statsarkivet**,  on  viralli- 
sesti oikea.  Tämän  johdosta  minulla  on  kunnia  ilmoittaa,  eitä  puheenaolevalla  viras- 
tolla vuodesta  1869  alkaen,  jolloin  se  lakkasi  olemasta  yksinomaan  „ Keisarillisen  Se- 
naatin arkisto",  vuoteen  1884  asti  ei  ollut  mitään  erityisesti  määrättyä  nimeä,  mutta 
että  viimemainitusta  vuodesta  alkaen  nimitys  ,,Finlanäs  Statsarkiv'*  (yhdenmukaisesti 
semmoisten  nimien  kanssa  kuin  „Finlands  Bank",  «Finlands  Slatskontor"  y.  m.)  on  ol- 
lut virallinen.  „Archivum  Finlandiae  publicuni"  muuten  on  luettavana  uuden  arkisto- 
huoneuksen  etuseinällä.     Helsingissä  24  p.  Helmik.   1891. 

R.  H  au  s  e  n. 


Helsingissä,  Suoxualaisoii  Kirjallisuuden  Seuran  kirjapainossa,  1891. 


Kansakoululaitoksesta  Ranskassa. 


Tavallansa  on  suuri  vallankumous  kansanopetuksenkin  alalla  Rans- 
kan nykyisyyden  ja  entisyyden  erottaja.  Ei  niin,  että  se  muka  on  luonut 
kansanopetuksen  Ranskassa  tahi  käytännössä  saanut  edes  jonkun  suu- 
remman edistyksen  aikaan.  Sen  oma  positiivinen  työ  hävisi  ilman  pie- 
nintäkään tulosta  ja  ainoastaan  niistä  aatteista,  jotka  se  perintönään  jätti 
jälkimailmalle,  on  sen  vaikutus  nykyajan  opetusharrastuksiin  haettava. 
Näistä  aatteista  tärkein  ja  niiden  varsinainen  ydinkohta,  sen  verran  kuin 
ne  koskevat  nyt  käsittelemäämme  ainetta,  oli  vaatimus,  että  opetus  on 
ulotettava  koko  kansan,  jokaisen  kansalaisen  osaksi.  Kansalliskonventti 
sääti  sen  nojalla  yldsen  oppipakon  ja  määräsi  johdonmukaisesti,  että 
koulu  oli  perustettava  jokaista  i,ooo  henkeä  kohti.  Jo  sitä  ennen  oli 
kansalliskokous  vuoden  1791  perustuslaissa  julistuttanut,  että  alkeis-  s.  o. 
kansanopetus  oli  oleva  maksuton.  Nämä  päätökset  jäivät  kyllä  toimeen- 
panoa vaille  ja  osaksi  ne  pian  kumottiinkin,  mutta  ne  viittasivat  maaliin, 
jota  kohti  meidän  ajan  Ranska  voimiaan  säästämättä  pyrkii,  ja  osottivat 
myöskin  tietä,  jonka  nykyinen  sukupolvi  on  kulkeaksensa  valinnut. 

Takatalvi  oli  kova.  Vallankumouksen  parannusvaatimuksista  on  Na- 
poleon toteuttanut  useamman,  mutta  kansansa  sivistämisestä  kansojen  or- 
juuttaja ei  ohjelmassaan  mitään  tietänyt.  Ilkkuen  on  huomautettu,  että 
käyttihän  valtio  kuitenkin  Napoleonin  hallitusaikana  kerran  kokonaista  4,250 
markkaa  kansanopetuksen  hyväksi.  Restauratsiooni,  joka  sitten  seurasi, 
haki  ihanteensa  menneistä  ajoista  eikä  ymmärtänyt  uuden  sukupolven  tar- 
peita. Mutta  pian  lakasi  myrsky  toisen  kerran  Ludvig  XIVmen  jälkeläiset 
Ranskan  valtaistuimelta;  «porvarikuninkaan»  valtikan  alla  joutui  päävaiku- 
tus   sivistyneelle  keskisäädylle,  ja  nyt  oli  vihdoin  aika  tullut,  jolloin  halli- 

tus  ja  eduskunta  kävivät  toden  teolla  toimiin  kansan  suuren  enemmistön- 
kin henkisen  tilan  kohottamiseksi.  Saksassa,  nimenomaan  Preussissa,  oli 
silloin  jo  paljo  samaan  suuntaan  aikaan  saatu  ja  saavutetut  tulokset  herät- 
tivät huomiota  länsipuolella  Rheiniä.  Filosoofina  tunnettu  Cousin  ja  histo- 
rioitsijana mainio  Guizot  astuivat  liikkeen  johtajiksi.  Opetusasiain  ministe- 
rinä sai  jälkimmäinen  säädetyksi  vuoden  1833  kansakoululain,  joka  merki- 
tykseltään Ranskassa  on  ehkä  yhtä  tärkeä  kuin  kansakouluasetus  vuodelta 
1866  on  Suomessa.  Sen  kautta  velvoitettiin  jokainen  kunta  perustamaan 
vähintäin  yhden  kansakoulun ;  pienemmät  kunnat  saattoivat  kuitenkin  yhtyä. 
Kunnat  ovatkin  Ranskassa  ylipäänsä  paljoa  pienemmät  kuin  Suomessa; 
niitä  on  päälle  36,000  ja  useimmissa  ei  asukasluku  vielä  tätä  nykyäkään 
nouse  1,000  henkeen.  Lain  määräys  tunki  siis  syvälle:  15,000  kuntaa, 
jotka  eivät  siihen  saakka  olleet  mitään  tehneet  kansanopetuksen  hyväksi,  pa- 
kotettiin koulun  hankkimiseen  joko  erikseen  tahi  yhdessä  toisen  kunnan 
kanssa.  Älkäämme  kuitenkaan  erehtykö.  Tämä  koulu  ei  mitenkään  pys- 
tynyt antamaan  kaikkia  niitä  tietoja,  jotka  nykyaika  katsoo  kansakoulun  an- 
nettaviksi. Todellisuudessa  se  harvoin  lienee  ollut  muuta  kuin  laitos,  jolla 
sisäluvun  opetuksessa  oli  sama  tehtävä  kuin  kodeilla  pohjoismaissa  ja  joka 
sen  lisäksi  totutti  oppilaansa  kirjoituksen  ja  luvunlaskun  alkeisiin.  Mutta 
tässäpä  onkin  huomattava,  että  Guizotin  ehdottama  laki  teki  muidenkin 
kuin  vaan  näiden  alempien  koulujen  perustamisen  pakolliseksi.  Jokaisen 
departementin  —  tämä  piiri  vastaa  lähimmin  Suomen  läänejä  —  pää- 
paikkaan oli  korkeampi  kansakoulu  sijoitettava  ja  sitä  paitsi  jokaiseen  kun- 
taan, jonka  asukasluku  nousi  6,000. 

Meistä  suomalaisista,  jotka  olemme  tottuneet  Cygnaeuksen  ajatubeen, 
että  naispuolisen  nuorison  sivistäminen  on  kaiken  sivistystyön  välttämätön 
pohja,  tuntuu  omituiselta,  että  Guizotin  ehdottama  laki  tarkoitti  yksinomaan 
poikakoulujen  perustamista.  Tyttökoulujen  asettaminen  jäi  yhä  edelleen- 
kin kokonaan  vapaaehtoiseksi. 

Mutta  opettajien  valmistus?  Jo  vallankumouksen  aikana  oli  tätä  tar- 
koitusta varten  ajateltu  suurta  oppilaitosta  Pariisiin,  mutta  toimeenpano 
oli  ollut  epäkäytännöllinen  ja  yritys  raukesi  tyhjiin.  Ensimmäinen  todelli- 
nen kansakouluopettaja-seminaari  —  di  käyttääksemme  ranskalaista  nimi- 
tystä dcole  normale  —  perustettiin  v.  1810  saksalaista  esikuvaa  noudat- 
taen Strassburgiin.  Se  sai  alkunsa  paikkakunnallisena  laitoksena,  ilman 
hallituksen    suoranaista   osanottoa,  ja  sama  oli  myöskin  niiden  seminaarien 

laita,  joita  1820  luvulla  siellä  täällä  syntyi.  Ranskassa  oli  jo  silloin  va- 
littu edustuskunta  departementeissa,  vastaava  meilläkin  ehdotettuja  läänin- 
keräjiä.  Ymmärtäen  seminaarien  tarpeellisuuden  ryhtyi  se  paikoittain 
omiUa  varoillaan  ja  odottamatta  haUituksen  toimenpidettä  niiden  perusta- 
miseen. Yleisiksi  kävivät  seminaarit  kuitenkin  vasta  Guizotin  koululain 
kautta.  Se  velvoitti  departementit,  kunkin  yksinään  tahi  yhdessä  toisen 
kanssa,  perustamaan  seminaarin.  Tulos  oli  kylläkin  tyydyttävä,  sillä  jo 
1836  Guizotin  erotessa  ministeristöstä  oli  opettajaseminaarien  lukumäärä 
74  eli  vaan  12  pienempi  kuin  departementtein.  Älköön  kuitenkaan  niitä* 
kään  millään  tavoin  asetettako  Suomen  seminaarien  tasalle.  Opettajia  oli 
useimmissa  ainoastaan  pari  kolme,  heidän  palkkansa  enimmiten  aivan  mi- 
tättömät, ja  opetusaika  tavallisesti  vain  kaksivuotinen.  Ja  nämäkin  laitok- 
set olivat  yksinomaan  miehistä  sukupuolta  varten ;  niinkuin  laki  jätti  tyttö- 
jen opetuksen  riippumaan  vapaaehtoisesta  harrastuksesta,  niin  jätti  se 
myöskin  naisopettajien  valmistuksen  kokonaan  vapaaehtoisuuden  huostaan. 
Katolisessa  kirkossa  on  kuten  tunnettu  hengellisiä  veljes-  ja  sisaryhdistyk- 
siä,  jotka  ovat  asettaneet  opetuksen  päätehtäväkseen.  Näiden  viimemai- 
nittujen keskuudesta  saatiin  useimmat  opettajat  tyttökouluihin,  joko  suoras- 
taan siten,  että  niiden  jäsenet  itse  antautuivat  siihen  toimeen  tahi  siten, 
että  luostareihin  ja  myöskin  muuanne  nunnien  johdettaviksi  perustettiin 
opetuskursseja  opettajiksi  aikoville.  «Sisarien»  omat  tiedot  ja  heidän  pe- 
dagooginen  kykynsä  eivät  suinkaan  aina  olleet  taattuja  ja  niin  oli  heidän 
antamansa  opetuskin  usein  kaikkea  muuta  kuin  tyydyttävä. 

Kuinka  olikaan:  kaikkine  puutteineen,  joita  Guizotin  kansakoulujärjes- 
telmässä  helposti  huomataan,  oli  se  toki  edellisiin  oloihin  verraten  suuri 
edistysaskel.  Se  lupasi  kansan  sivistykselle  Ranskassa  valoisaa  tulevai- 
suutta, sillä  ehdolla  kuitenkin,  että  kehitys  kerran  lasketulla  pohjalla 
ymmärrettiin  välttämättömäksi.  Vaan  näin  ei  käynyt;  syntyi  pysähdys  ja 
osittainen  taantuminenkin.  Guizotin  väistyttyä  jäi  määräys  korkeammasta 
kansakoulusta  kuolleeksi  kirjaimeksi;  monessakin  paikoin  missä  niitä  oli 
perustettu  muodostettiin  ne  oppineen  koulun  tapaan,  joten  ne  siis  kadotti- 
vat alkuperäisen  tarkoituksensa.  Ja  mikä  ehkä  oli  vielä  arveluttavampi: 
seminaarilaitos,  joka  oli  kykenevän  opettajakunnan  välttämätön  edeUytys, 
joutui  vaaraan.  Katoliset  kiihkoilijat  näkivät  mielipahalla,  ettei  kansan- 
opetus enää  kokonaisuudessaan  ollut  kirkon  hallussa,  ja  toivoen  voivansa 
uudelleen    siirtää   poikakoulutkin  hengellisten  yhdistysten  hoitoon  suuntasi- 

vat    he    lyntäyksensä    ensi   sijassa  niitä  laitoksia  vastaan,  joissa  heidän  vi- 
haamiansa   maallikko-opettajia    valmistettiin.     Eivätkä   heidän    tätä   varten 
viskaamansa    syytökset  olleetkaan  pieniä.     Milloin  julistettiin  suoraan,  että 
kirkosta    erillään   oleva  opetus  vei  perikatoon,  että  se  jäyti  valtion  ja  yh- 
teiskunnan   penisteita    levittämällä    vaarallisia    kumousoppeja    alhaisimpiin 
kansankerroksiin.     Milloin    taas,  kun  ei  menty  noin  pitkälle,  väitettiin  kui- 
tenkin,   että    se    opetus,  joka  maallikkoseminaareissa  tarjottiin,  oli  tarpeet- 
toman laaja  ja  sen  kautta  omansa  vieroittamaan  kansan  vastaiset  opettajat 
heidän  varsinaisesta  tehtävästään  ja  siitä  piiristä,  jonka  keskellä  heidän  oli 
vaikuttaminen.     Ranskassa,    samoin  kuin  asian  laita  on  ollut  meitä  lähem- 
pänäkin,    saavutti    tämä  viimemainittu  syytös  kannatusta  toisinaan  sellaisil- 
takin   tahoilta,  joissa  tosin  ei  oltu  kiihkokirkollisia  ollenkaan,  mutta  joissa 
ei  luultu  kansan  muuta  tietomäärää  tarvitsevan  kuin  kaikkein    alhaisimman. 
Tuli    sitten    äkkiä    1848    vuoden    vaUankumous,  ja  ulotti  kerrassaan 
koko  kansalle  valtiollisen  vaalioikeuden,  josta  sitä  ennen  suhteellisesti  har- 
vat   olivat   olleet    osallisia.     Tasavaltaisessa    puolueessa   oli  miehiä,  jotka 
ymmärsivät,  että  kansanvalta  edellyttää  kansan  sivistämisen  ja  että  yleinen 
valtiollinen  vaalioikeus  ilman  yleistä  oppipakkoa  uhkaa  yhteiskuntaa  arvaa- 
mattomilla vaaroilla.     Opetusasiain  ministeri  Carnot,  Ranskan  nykyisen  pre- 
sidentin   isä,    esitti    kansalliskokoukselle    lain,   jonka   oli  tarkoitus,  osittain 
pakkomääräyksillä,    osittain    valtioavun    myönnytyksillä,    tehdä  alkeisopetus 
yleiseksi.     Mutta    aika    oli    metelinen,   ja  pian  oli  reaktsiooni  jälleen  val- 
lalla.    Kirkollinen   puolue    sai   opetusasioissa  ohjakset  käsiinsä,  sitä  enem- 
män   kuin    muutamat  vapaamielisetkin,  joista  ennen  muita  Thiers  on  mai- 
nittava,   säikähtyneinä    sosialistisista  liikkeistä,  alkoivat  peljätä,  että  kirkko 
yksinänsä  pystyi  vaikutuksellansa  kansaan  pelastamaan  yhteiskunnan.     Näin 
S3mtyi  1850    vuoden  koululaki,  joka  laajalta,  vaikkei  suinkaan  täydellisesti, 
toteutti    kirkollisten    toiveet.     Se    rajoitti   ja  vaikeutti  maallikko-opetuksen, 
edistäen    sitä    vastoin    monella  tavoin  hengellisten  veljeskuntain  opetustoi- 
mintaa.    Niin   esim.  lainsäätäjä  tosin  ei  itse  rohjennut  suorastaan  hävittää 
seminaareja,    mutta  jättämällä    departementtein   yleisneuvostojen  ratkaista- 
vaksi, tokko    tahtoivat    säilyttää  nämä  laitokset,  hän  ikäänkuin  kehotti  nii- 
den lakkauttamiseen.     Mutta  kehotusta  seurattiin  kuitenkin  ani  harvassa,  ja 
seminaarit   jäivät    siis    eloon.     Niiden  oli  kuitenkin  astuminen  askel  alem- 
maksi:   oppimäärä    supistettiin.     Pakollisia    olivat   vaan  samat  oppiaineet, 
joita  oppilasten  itse  vastedes  oli  koulussa  opettaminen  I 


Kansakoululaitoksesta  Ranskassa,  197 


Tietysti  ne  koulut,  joihin  opettajia  täten  valmistettiin,  eivät  suuria 
aikaan  saaneet.  Mutta  vielä  tuntuvasti  huonompia  —  jos  saatamme  kuu- 
luisien ammattimiesten  lausuntoihin  luottaa  —  olivat  hengellisten  veljes- 
kuntien perustamat  ja  johtamat  koulut,  erittäinkin  maaseudulla,  sillä  kau- 
pungeissa ne  toisinaan  olivat  tyydyttävämpiä.  Michel  Br^al,  institutin  jä- 
sen ja  coUdge  de  Francen  professori,  lausuu  veljeskuntien  opetuksesta 
maalaiskunnissa :  «jos  se  valaiseekin  lastemme  ymmärrystä,  tekee  se  sen  niin 
heikolla  ja  pian  sammuvalla  valolla,  että  vähä  siitä  väliä,  vaikka  yötä  yhä 
jatkuisi.  —  —  Minkä  arvoinen  on  opetus,  joka  ei  kehitä  ajatusvoimaa 
eikä  arvostelukykyä,  joka  ei  laske  ihmishenkeen  mitään  positiivista  tietoa 
eikä  jätä  jälkeensä  opin  halua?»  Sellaisia  olivat  ne  koulut,  joita  joukot- 
tain  perustettiin  jälkeen  v.  185  o  ja  joissa  kolmas  osa  Ranskan  nuorisoa 
halki  Napoleon  ni:n  hallituksen  ja  vielä  myöhemminkin  saavutti  ope- 
tuksensa. 

Aivan  ansioitta  ei  1850  vuoden  koululaki  kuitenkaan  ollut.  Valo- 
puolia oli  m.  m.,  että  v.  1833  jäänyt  aukko  nyt  tukittiin  säännöksellä, 
että  kunnat,  joissa  oli  800  henkeä  tahi  enemmän  ja  jotka  eivät  olleet  pe- 
räti köyhiä,  olivat  velvollisia  perustamaan  kansakoulun  tyttöjäkin  varten. 
Paha  vaan,  että  mitä  valtio  täten  sääti  naissivistyksen  edistämiseksi,  kadotti 
suurimman  osan  merkitystään  sen  kautta,  että  tyttökoulut  olivat  poikakouluja 
vielä  huonommat.  Suhteellisesti  harvoilla  poikkeuksilla  oli  opetus  niissä 
yhä  edelleen  hengellisten  sisarkuntien  hallussa,  ja  niin  lainsäätäjä  asian 
tahtoikin,  sillä  opinnäytteistä,  joita  maallikkonaisen,  opettajaksi  päästäk- 
seen, tuli  suorittaa,  oli  hänen  hengellinen  sisarensa  täydelleen  vapaa. 

Nämä  tosiasiat  mielessä,  ja  yhä  muistaen,  että  kotiopetusta  on  ka- 
tolisissa maissa  tuskin  nimeksikään,  voimme  hyvin  ymmärtää,  että  Br^al 
vielä  toisen  keisarikunnan  kukistuttua  arvasi  ^/4  Ranskan  lapsista  luvun  tai- 
tamattomiksi. ViraUinen  tilasto  luki  niihin  vaan  ^/g,  mutta  silloin  laski 
se  opin  saaneiksi  kaikki  nekin,  jotka  osasivat  vähän  kirjaa  lukea,  sisällystä 
ollenkaan  ymmärtämättä. 

Näin  olivat  asiat,  vaikka  keisarikunnan  viime  vuosina  monta  tuntu- 
vaa parannusta  olikin  tapahtunut.  V.  1863 — 1869  oli  Victor  Duruy  ope- 
tusasiain  ministerinä,  —  mies,  joka  historiankirjoittajana  on  eduksensa  tun- 
nettu kaukana  Ranskan  ulkopuolellakin,  mutta  jonka  maine  kotimaassa  ehkä 
vielä  enemmän  perustuu  hänen  toimintaansa  Ranskan  opetuslaitoksen  uu- 
distajana.    Yliopisto-opetuksen,    oppineen    koulun  ja  myöskin  kansakoulun 

alalla,  kaikilla  näillä  eri  asteilla,  on  hänen  lämmin  ja  valistunut  harrastuk- 
sensa jättänyt  syvät  jäljet  ja  ollut  niiden  vielä  paljoa  suurempien  muutos- 
ten edelläkävijänä,  joita  Ranskan  kolmas  tasavalta  osaksi  jo  on  toimeen- 
pannut, osaksi  paraikaa  valmistaa 

Ymmärtäen  kunnollisten  opettajaseminaarien  välttämättömyyden,  käänsi 
Duruy  uudelleen  hallituksen  suosion  niiden  puoleen  ja  ryhtyi  tehokkaisiin 
toimiin  niiden  kohottamiseksi  äskeisestä  rappiotilasta.  Opettajistoa  paran- 
nettiin ja  oppiohjelmaa  laajennettiin.  Kuitenkin  ainoastaan  miesseminaa- 
reissä,  sillä  kansakoulujen  naisopettajien  valmistus  oli  yhä  edelleen  hen- 
gellisten hallussa.  Tosin  olivat  muutamat  departementit  omin  neuvoin 
perustaneet  naisseminaareja,  mutta  niissäkin  oli  johto  useimmiten  kirkon 
käsissä  ja  laitokset  supistuivat  taloudellisistakin  syistä  vähäpätöisiksi.  Du- 
ruyllä  oli  kyUä  aikomus  kehittää  täydellisiksi  seminaareiksi  niitä  n.  s.  nor- 
maalikursseja  naisopettajiksi  aikoville,  joita  hallitus  jo  aikaisemmin  pai- 
koittain oli  perustanut,  mutta  ennenkun  tuumasta  ehti  mitään  syntyä,  saat- 
toivat valtiolliset  sekaannukset  v.   1869  hänet  luopumaan  ministerisijalta. 

Aivan  osattomiksi  Duruyn  toimesta  kansanopetuksen  hyväksi  eivät 
toki  tyttökoulutkaan  jääneet.  V.  1867  sat  tämä  ministeri  aikaan  lain, 
joka  ulotti  tyttökoulujen  perustamisvelvollisuuden  kaikille  kunnille,  joiden 
väkiluku  nousi  viiteen  sataan.  Oikeus  poikkeustiloissa  vapauttaa  tämän  sään- 
nön noudattamisesta  annettiin  departementin  kouluneuvostolle  (conseil  ddpar- 
temental),  joka  laitos  oli  asetettu  valvomaan  opetusta,  erittäinkin  yhteisen 
kansan  opetusta,  departementin  alueella.  Prefekti,  kuvernööri,  esimiehenä,  oli 
siinä  jäseninä  hallinnollisia  virkamiehiä  ja  eri  kirkkokuntain  edustajia,  mutta 
myöskin  opetusasioihin  perehtyneitä  ammattimiehiä,  nimittäin  kouluntarkas- 
tajia.  Vasta  mainitsemamme  1867  vuoden  laki  jätti  näille  neuvostoiUe 
muutenkin  kansakoulujen  perustamisessa  laajan  päätäntövallan.  Edelliset 
asetukset  velvoittivat  suurempiakin  kuntia  ainoastaan  yhden  poika- ja  yhden 
tyttökoulun  perustamiseen;  nyt  sai  departementtineuvosto  oikeuden  mää- 
rätä montako  koulua  molempaa  lajia  kunnan  oli  ylläpitäminen,  ja  oliko 
niiden  lisäksi  vielä  n.  s.  kyläkoulujakin  asettaminen,  joissa  pojat  ja  tytöt 
tavallisesti  kävivät  yhdessä  ja  joissa  opetusta  kesti  lyhyemmän  ajan  kuin 
täysin  järjestetyissä,  säännön  mukaisissa  kansakouluissa.  Muuan  virallinen 
kirjailija  on  äskettäin  sanonut  näitä  määräyksiä  todelliseksi  käänteeksi  Rans- 
kan opetusjärjestelmässä.  Sitäkin  ennen  oli  kyllä  lainsäätäjän  tarkoitus  ol- 
lut,   että    alkeisopetuksen    piti    olla    kaikkien  saatavissa,  mutta  todenteolla 

oli  sitä  ollut  vaan  kaupungeissa  ja  suurissa  kyläkunnissa.  «Kaikki  lapset, 
jotka  asuivat  4  ä  5  kilometria  kunnan  koulusta,  ja  niitä  oli  paljo,  olivat 
sitä  vailla.  Heidän  vanhempansa  suorittivat  kuitenkin  osan  koulun  kustan- 
nuksista; siinä  oli  ilmeinen  kohtuuttomuus.  Mutta  kuinka  olisikaan  heidän 
ollut  inahdollinen  menestyksellä  valvoa  etujaan  kunnallisneuvostossa,  jossa 
heidän  edustajansa  useinkin  olivat  turhan  pienenä  vähemmistönä,  ja  lain 
vallitessa,  joka  jätti  alkeisopetuksen  järjestämisen  kuntien  omaan  mielival- 
taan? Laki  10  p:ltä  huhtik.  1867  art.  2  muutti  asian  tässä  kohden  tun- 
tuvasti. Vastedeskin,  se  on  kyllä  totta,  pid  kunnallisneuvoston  antaa  lau- 
suntonsa kunnassa  ylläpidettävien  koulujen  lukumäärästä,  mutta  se  ei  enää 
yksinään  kysymystä  ratkaissut.  Sen  jälkeen  vielä  toinen  neuvosto,  depar- 
tementtineuvosto,  seisoen  vähäpätöisten  paikkakunnallisten  riitojen  ja  ka- 
teuden ulkopuolella  ja  harrastaen  yksinomaan  opetuksen  levittämistä  kaik- 
kien osaksi,  tutki  prefektin  tekemiä  esityksiä  ja  määräsi,  montako  koulua 
kussakin  kunnassa  oli  tarpeen».  *) 

Syysk.  2  p.  1870  täytyi  Napoleonin  antautua  sotajoukkoineen  ja 
kaksi  päivää  myöhemmin  julistettiin  tasavalta  Pariisissa.  Ranskan  kansa 
jännitti  Gambettan  johtamana  voimansa  viimeiseen  asti  vihollisen  karkoit- 
tamiseksi  isänmaan  alueelta,  mutta  loppupäätökseksi  jäi  kuitenkin,  että  Pa- 
riisin oli  avaaminen  porttinsa  piirittäjille  ja  kansalliskokouksen  luovutta- 
minen SaksaUe  Elsass  ja  Lothringi.  Eikä  ainoastaan  sotalaitoksen  rappeu- 
tumista, vaan  myöskin  yhteiskunnan  sisällisempiä  vammoja  oli  sota  pelot- 
tavassa määrin  saattanut  ilmi.  Se  oli  niinikään  osottanut,  kuinka  yleisen 
koulupakon  alaiset  saksalaiset  juuri  suuremman  sivistyksensä  kautta  olivat 
suorastaan  sotaisessakin  suhteessa  vastustajiaan  ylemmällä.  Lentävänä  sa- 
nana kulki  halki  mailman  lauselma:  preussilainen  koulumestari,  se  se  on 
ranskalaisten  todellinen  voittaja.  Juuri  Ranskassa  tämä  käsitys  levisi  laa- 
jalle ja  sen  ohessa  vakaumus,  että  jos  mieli  turvata  onnettomalle  isänmaalle 
parempi  tulevaisuus  ja  säilyttää  Ranskan  kansa  Euroopan  etevimpien  kes- 
kuudessa, oli  täytymys  alottaa  uudistustyö  kansan  sivistämisellä. 

Jo  V.  187 1  tapaamme  Versaillesin  kansalliskokouksessa  sekä  halli- 
tuksen että  yksityisten  edusmiesten  puolelta  ehdotuksia,  jotka  tarkoittivat 
yleisen  oppivelvollisuuden  säätämistä.  Toistaiseksi  jäivät  ne  kuitenkin  tu- 
loksetta,  sillä  katolinen  papisto,  joka  pelkäsi  valtansa  menettämistä,  aset- 


*)  M.  F.  Poitrineau,  Les  ecoles  de  hamcau,  s,  48. 

tui  vastustavalle  kannalle  ja  olikin  kyllin  vahvasti  edustettu  ehkäisemään 
muutoksen.  Niin  kauvan  kun  puolueitten  taistelu  ensi  sijassa  oli  taistelua 
tasavallan  ja  monarkian  kesken,  ja  kaikki  voimat  siis  olivat  tarpeen  suo- 
rastaan valtiollisella  alalla,  täytyi  vaikeitten,  syvälle  tunkevien  yhteiskun- 
nallisten parannuskysymysten  itsestään  jäädä  syrjään.  Mutta  iSyd  luvun 
lopulla  olivat  olot  muuttuneet.  V.  1875  hyväksytty  valtiomuoto  tunnusti 
tasavallan  Ranskassa  ei  vain  väliaikaiseksi,  jona  sitä  siihen  saakka  oli  pi- 
detty, vaan  pysyväiseksi,  ja  kun  monarkiset  puolueet  vielä  kaksi  vuotta 
myöhemmin  koettivat  kuningasvallan  palauttamista,  päättyi  taistelu  heidän 
perinpohjaiseen  tappioonsa.  V.  1879  luopui  marsalkka  Mac  Mahon  presi- 
dentin virasta  ja  silloin  joutui  hallituskin  kokonaan  tasavaltaisille,  niinkuin 
jo  sitä  ennen  lainsäädäntö  ja  valtiokulunkiarvion  määrääminen.  Heidän  oli 
siis  mahdollinen  ja  heidän  oli  velvollisuus  kansanopetuksessakin  toteuttaa 
aatteensa. 


II. 

Ranskan  kansakoulujärjestelmässä  vallitsee  tätä  nykyä  kolme  tärkeätä 
periaatetta,  jotka  kokonaan  määräävät  sen  luonteen.  On  säädetty  yleinen 
oppipakko,  opetus  on  tehty  maksuttomaksi  ja  uskonto  on  siirretty  koulusta 
yksinomaan  kirkon  opetettavaksi  (Obligation,  gratuitd,  laicitd).  Niitä  la- 
keja, joissa  nämä  periaatteet  säädettiin,  on  kuvaavasti  nimitetty  Ranskan 
kansanopetuksen  perustuslaiksi.  Ne  ovat  kaikki  ankaran  taistelun  tuloksia. 
Kirkollinen,  s.  o.  kiihkokatolinen,  puolue  on  vastustanut  niitä  sanomatto- 
malla raivolla  ja  on  väistynyt  ainoastaan  askel  askeleelta. 

V.  1881  16  p.  kesäk.  tähtäsi  vallalle  päässyt  tasavaltainen  puolue 
ankaran  iskun  kirkollisten  veljes-  ja  sisarkuntien  ylivallalle  opetuksen  alalla. 
Silloin  poistettiin  määräys,  että  hengelliset  kelpasivat  opettajiksi,  suoritta- 
matta maallikoilta  vaadittuja  tutkintoja.  Samalla  kertaa  määrättiin  opetus 
kaikissa  julkisissa,  s.  o.  valtion  tahi  kuntain  ylläpitämissä,  kansakouluissa 
maksuttomaksi.  Tapahtui  sitten  seuraavana  vuonna  vielä  tärkeämpiä  muu- 
toksia. Laki  28  p.ltä  maalisk.  1882  toi  mukanaan  oppipakon,  samalla  ra- 
joittaen opetuksen  julkisissa  kouluissa  maallikkoaineisiin. 

Oppipakon  säätäminen  on  ikäänkuin  se  keskus,  jonka  ympärille  muut 
muutokset    ovat    ryhmittyneet.     Tästä    pakosta    käytetään    usein    myöskin 

koulupakon  nimeä,  mutta  se  on  erehdyttävää,  sillä  ei  oppipakko  Rans« 
kassa,  enemmän  kuin  muuallakaan,  velvoita  vanhempia  lähettämään  lap- 
siaan kouluun,  d  julkiseen  eikä  yksityiseen.  Vanhempain,  tarkemmin  sa- 
noen isän,  päätöksestä  riippuu,  onko  lapsi  nauttiva  opetusta  koulussa  vai 
kotona.  Lainsäätäjä  on  määrännyt  vaan  sen,  että  lasta  ei  saa  jättää  ope- 
tusta vaille,  ja  isä  tahi  hänen  sijaisensa  on  velvoitettu  hankkimaan  lapselle 
ne  tiedot,  jotka  valtio  katsoo  olevan  jokaiselle  kansalaiselle  aivan  ehdot- 
tomasti tarpeen.  «Perheenisän  vapautta  ei  ole  rajoitettu  laajemmalta  kuin 
missä  se  voi  tuottaa  auttamatonta  vahinkoa  lapsen  kalliimmiUe  eduille. 
Valtio  ei  muuta  tarkoitusta  varten  sekaannu  asiaan  kuin  muistuttaakseen 
ymmärtämättömiä  ja  huolimattomia  vanhempia  heidän  pyhimmän  velvol- 
lisuutensa täyttämisestä». 

Oli  aika,  jolloin  oppipakkoa  vastustettiin  vapaamieliseltäkin  taholta, 
ja  Ranskassa  ehkä  kiivaammin  kuin  muualla,  sillä  siellähän  individualistinen 
katsantotapa,  erittäinkin  ekonomisteissa,  kauvan  on  ollut  vallalla.  Oppi- 
pakon  säätäminen  näytti  loukkaavalta  sekaantumiselta  isän  pyhimpiin  ja 
luonnoUisimpiin  oikeuksiin.  Unohdettiin,  ettei  lapsi  ole  isän  omaisuus,  ei 
tavara,  jonka  suhteen  laki  muka  ei  voi  häntä  mihinkään  velvoittaa. 
Unohdettiin,  että  lapsella  on  oikeus  vaatia,  ettei  sitä  ilman  tarpeellisitta 
tiedoitta  viskata  ulos  mailman  taisteluihin,  ja  että  valtio,  joka  on  heikko- 
jen suoja,  tässäkin  kohden  on  heikon  luonnollinen  auttaja.  Valvoessaan 
lapsen  oikeutta  edistää  valtio  omaa  menestymistään,  sillä  onhan  valistuk- 
sen levittäminen  alhaisimpiinkin  kansankerroksiin  nykyajan  valtion  elinehto. 
Ja  niinkuin  valtio  on  yksityisiä  ylempänä,  niin  on  se  oikeutettu  pakon  sää- 
tämiseen, missä  sen  oma  oleminen  tahi  edistyminen  sitä  vaatii.  Näiden 
kieltämättömien  tosiasiain  edessä  hälveni  vihdoin  Ranskassakin  vastustus» 
Maan  jaloimmat  ajattelijat  —  ensi  sijassa  on  Jules  Simon  heistä  mainit- 
tava —  puolustivat  innolla  yleistä  oppivelvollisuutta,  ja  ne  satatuhat  mää- 
rät oivallisia  lentokirjasia,  joita  La  Ligue  de  Tenseignement  (Opetusliitto) 
levitti  kansaan,  taivuttivat  monessa  paikoin  alemmankin  väestön  pakkoa 
suosimaan. 

Vuoden  1882  laki  määräsi  pakollisen  oppiajan  seitsenvuotiseksi. 
Kuusi  ikävuotta  täytettyänsä  ovat  niin  hyvin  tytöt  kuin  pojat  velvollisia 
alottamaan  lukunsa  joko  koulussa  tahi  kotonaan,  ja  sääntönä  on,  että  lu- 
kuja tulee  jatkaa  siksi  kun  lapsi  on  kolmentoista  vuoden  ijässä.  Opinto- 
aikaa    käy    kuitenkin    sen   nojalla  lyhentäminen,  että  lapsella,  jos  hän  tie- 

doiltaan  siihen  pystyy,  on  oikeus  suorittaa  kansakoulun  päästötutkinto  jo 
yhdenkintoista  vuotisena. 

«Ei  riittänyt»,  sanotaan  eräässä  virallisessa  kertomuksessa,  jota  tässä 
käytämme  lähteenämme,  «että  laissa  säädettiin  pakon  periaate,  täytyi 
myöskin  luoda  ne  välikappaleet,  joilla  se  saatiin  toteutetuksi.  Siinä  oli 
asian  arkaluontoinen  ja  vaikea  kohta.  Jokainen,  joka  vähänkin  pystyi  ar- 
vaamaan tulevaisuutta,  käsitti,  että  niin  tärkeä  ja  monen  etuja  koskeva 
muutos  kohtaisi  useammalla  taholla  vastarintaa,  jonka  voittamiseksi  vaa- 
dittiin lujia  toimenpiteitä».  Kysymys  oli  miten  valvoa,  että  lasten  kou- 
lunkäynti on  säännöllinen,  ja  millä  tavoin  pakottaa  vastahakoiset  ja  huo- 
limattomat vanhemmat  noudattamaan  lain  määräyksiä. 

Mairelle,  kunnan  esimiehelle,  jätettiin  asiaksi  valmistaa  joka  vuosi 
luetteloita  kouluijässä  olevista  lapsista.  Vanhemmat  ja  lasten  holhoojat 
velvoitettiin  ilmoittamaan  hänelle,  millä  tavalla,  kotonako  vai  julkisessa 
tahi  yksityisessä  koulussa,  he  aikovat  pitää  huolta  lastensa  tahi  holhottiensa 
opetuksesta.  Elleivät  sitä  tee,  tulee  mairen  virkansa  vallalla  määrätä  lapsi 
julkiseen  oppilaitokseen.  Ja  säännöllisen  koulunkäynnin  aikaansaamiseksi 
tulee  opettajien  antaa  kunkin  kuukauden  lopussa  hänelle  ja  myöskin  kou- 
lun tarkastajalle  ilmoitus  poissa  oUeista  lapsista. 

Velvollisuutensa  laiminlyöneitten  vanhempain  rankaiseminen  ei  kui- 
tenkaan ole  uskottu  suorastaan  mairelle,  vaan  erityiselle  kunnan  kouluneu- 
vostolle, jossa  maire  tosin  on  esimiehenä,  mutta  jonka  muista  jäsenistä 
kunnallislautakunta  (conseil  municipal)  valitsee  useimmat.  Ne  rangaistuk- 
set, joita  kouluneuvosto  voi  käyttää,  ovat  ensi  kerralla  syyllisen  muistutta- 
minen ja  toisella  hänen  nimensä  naulaaminen  viideksitoista  päiväksi  kun- 
nallistalon  ovelle.  Jos  laiminlyönti  sittenkin  uudistuu,  on  kouluneuvoston 
tahi,  ellei  se  sitä  tee,  kansakouluntarkastajan  ilmoittaminen  asia  rauhan- 
tuomarille,  joka  tuomitsee  sakkoihin  tahi  vankeuteenkin,  korkeintaan  viiden 
päivän  ajaksi.  Toisaalta  taas  on  kouluneuvostolla  valta  sallia  koulunkäyn- 
nin keskeyttämistä  joksikin  aikaa,  huomatessaan  siihen  olevan  riittävästi 
syytä. 

Jos  mieli  tehdä  yleisestä  oppivelvollisuudesta  täyttä  totta,  on  tie- 
tysti valvominen,  että  nekin  lapset,  joita  on  ilmoitettu  opetettavan  heidän 
kotonaan,  tosiaan  tulevat  riittävän  opetuksen  osallisuuteen.  Tätä  varten 
on  jokaiseen  kuntaan  asetettu  tutkijaneuvosto,  jonka  edessä  näiden  lasten 
vuosittain  tulee  osottaa  omaavansa  samat  tiedot  kuin  ne  heidän  ikäisistään. 

jotka  käyvät  kouluissa.  Milloin  tutkinnon  tulokset  eivät  ole  tyydyttäviä, 
velvoitetaan  vanhemmat  määrätyn  ajan  kuluessa  sijoittamaan  lapsensa  jul- 
kiseen tahi  yksityiseen  kouluun. 

Yleisen  oppivelvollisuuden  säätäminen  on  mahdollinen  ainoastaan 
sillä  ehdolla,  että  perustetaan  riittävä  määrä  kouluja  ja  että  niihin  niin- 
ikään on  riittävästi  opettajia  saatavissa.  Me  olemme  nähneet,  miten  eten- 
kin naisopettajien  valmistus  oli  puutteellinen  ennen  vuotta  1870.  Jo  tasa- 
vallan ensi  aikoina  perustettiin  sitten  useita  uusia  seminaareja,  ja  laki  9 
p:ltä  elok.  1879  ^^^  vihdoin  seminaarien  ylläpidon  uudelleen  pakolliseksi. 
Eikä  siinä  kohden  vaan  palattu  oloihin  ennen  v.  1850.  Laki  määräsi  de- 
partementtien asiaksi  panna  toimeen  ja  ylläpitää  miesseminaarien  ohessa 
myöskin  naisseminaareja,  joista  dcpartementiin  kuuluvat  kunnat  saisivat  kou- 
luihinsa tiedollisesti  ja  käytännöllisesti  kykeneviä  opettajia.  Mitä  Guizot 
tällä  alalla  oli  tehnyt  miehisen  nuorison  hyväksi  jo  v.  1833,  sen  sai  puo- 
len vuosisataa  myöhemmin  Jules  Ferry  opetusasiain  ministerinä  aikaan  tyt- 
töjenkin sivistyksen  kohottamiseksi.  Hänen  ehdottamansa  laki  pantiin  vii- 
pymättä käytäntöön,  ja  tätä  nykyä  on  miltei  kaikissa  Ranskan  departe- 
menteissa sekä  mies-  että  naisseminaari.  V.  1889  mailmannäyttelyn  ai- 
kana oli  näitä  oppilaitoksia  kaikkiaan  171. 

Siitä,  mitä  ylempänä  olemme  kertoneet,  tietää  lukija  kansakoulujen 
perustamisen  olleen  kuntien  velvollisuutena  jo  kauvan  ennen  kolmannen 
tasavallan  asettamista.  Vuodesta  1867  departementin  yhteinen  koulu- 
neuvosto tutki  ja  määräsi,  montako  koulua  kussakin  kunnassa  oli  tar- 
peen. Niin  on  asian  laita  vieläkin.  Mutta  oppipakon  tultua  yleiseksi 
näytti  *  välttämättömältä  antaa  tarkempia  lainsääntöjä  koulujen  perustami- 
sesta. Jo  keväällä  1881  pidettiin  Pariisissa,  opetusasiain  ministerin  Jules 
Ferryn  esimiehenä  ollen,  suuri  kasvatusopillinen  kongressi,  johon  kaikki 
Ranskan  kansakouluopettajat  olivat  lähettäneet  edustajia.  Siinä  oli  m.  m. 
keskustelualueena,  miten  yleinen,  säännöllinen  koulunkäynti  oli  aikaan 
saatava.  Kongressi  katsoi  pahimmaksi,  usein  ainoaksi  esteeksi  sen,  että 
koulu  oli  kodista  liian  kaukana.  Sen  ehdotuksesta  on  sittemmin  asetuk* 
sessa  20  p:ltä  maalisk.  1882  säädetty,  että  jokaisen  kunnan  on  perustami* 
nen  koulu  paitsi  pääkylään  (au  chef  lieu)  kaikkiin  niihinkin  kyliin,  jotka 
ovat  siitä  ja  toisistaan  3  kilometrin  matkan  päässä  ja  joissa  on  vähintäin 
20  lasta  kouluiässä.  Luotettavaa  ilmoitusta  siitä,  miten  kansakoulujen  lu- 
kumäärä   tämän    lain   nojalla  nyicyhetkeen  asti  on  enentynyt  ei  ole  meillä 

tiedossa,  mutta  jo  18S7  luettiin  varsinaisia  kunnallisia  kansakouluja  Rans- 
kassa 67,000  paikoille,  eli  toisin  sanoen  koulu  noin  kutakin  570  henkeä  kohti. 

Jo  silloin  kun  oppipakon  aate  ensin  alkoi  voittaa  laajemmissa  pii- 
reissä kannatusU,  huomautettiin,  että  kuntien  olisi  mahdoton  lyhyessä 
ajassa  perustaa  tarvittava  koulumäärä,  ellei  valtio  ottaisi  niitä  runsaasti 
auttaakseen.  Mitä  Ranskan  valtio  tässä  kohden  on  tehnyt,  siitä  esitäm- 
me tuonnempana  muutamia  numeroita.  Valtion  ja  kuntain  menoja  li- 
säsi sekin,  että  opetus,  niinkuin  jo  ylempänä  näimme,  oli  tehty  maksut- 
tomaksi. Tämä  maksuttomuus  katsottiin  oppipakon  välttämättömäksi  edel- 
lytykseksi. Sillä  miten  pakottaa  köyhiä  vanhempia  kouluttamaan  lapsiaan, 
jos  koulutusta  ei  edes  tarjota  maksutta?  Tosin  varoitti  monikin  vapaut- 
tamasta varakkaampia  köyhien  ohessa,  ja  siten  luopumasta  tulolähteestä, 
josU  esim.  1875  oli  lähtenyt  vähä  vaiUe  18  V2  miljoonaa  markkaa. 
Mutta  loppupäätös  oli  kuitenkin,  että  maksuttomuus  säädettiin  yleisebi. 
Selitys  on  haettava  vallitsevasta  demokraattisesta  katsantotavasta.  Väitettiin 
opettajien  useinkin  kohtelevan  eri  tavaUa  maksavia  ja  maksamattomia  op- 
pilaite,  ja  siinä  vääryys,  jonka  poistamista  rahaUiset  näkökohdat  eivät  saa- 
neet estää.  Mutta  sitä  paitsi  vaadittiin  maksuttomuutta  periaatteellisistakin 
syistä.  Uhkaahan  raakuus  ja  tietämättömyys  vauriolla  koko  yhteiskuntaa, 
onhan  siis  oikeuden  mukaista,  että  kaikki  yhteiskunnan  jäsenet,  naineet  ja 
naimattomat,  rikkaat  ja  köyhät,  varallisuutensa  mukaan  kantavat  osansa 
yleisen,  kaikille  välttämättömän  kansanopetuksen  tuottamista  kustannuksista 
—  sitä  ollenkaan  lukuun  ottamatta,  kenellä  on  lapsi,  jonka  osaksi  tämä 
opetus  saattaa  joutua. 

Mutta  olkoon  vaan  opetus  maksuton,  säännöllinen  koulunkäynti  on  sit- 
tenkin köyhälle,  ellei  häntä  erikseen  auteta,  monesti  tuiki  mahdoton.  Sentäh' 
den  kehotti  Duruy  jo  v.  1867  koulurahastojen  perustamiseen  ja  lupasi  tätäkin 
varten  kunnille  valtion  apua.  Niihin  kokoontuvilla  varoilla  piti  hankittaman 
köyhille  koululapsille  kirjoja,  vaatteita,  jalkineita  ja  talvisaikaan  keittoruo- 
kaakin.  Kun  oppipakko  säädettiin,  tehtiin  nämä  koulurahastot  pakollisiksi, 
ja  uudelleen  sitoutui  valtio  niitä  kannattamaan  määrätyllä  osuudella.  Tämä 
laki  on  niitä,  joiden  säätämisessä  ei  ole  kyllin  otettu  huomioon  voitetta- 
via esteitä.  Itäisissä  ja  pohjoisissa  osissa  maata,  joissa  varallisuus  ja  kan- 
san sivistys  on  suhteellisesti  hyvä,  pääsi  puheena  oleva  laitos  kyllä  ylei- 
sesti käytäntöön,  mutta  juuri  niillä  alueilla,  joissa  koulurahastot  olisivat  ki- 
peimmin   tarpeen,    ovat   ne  jääneet  perustamatta.     Syynä  on  kuntien  köy- 

hyys,  niissä  kun  väestö  useinkin  on  alle  500  hengen,  mutta  ennen  kaikkea 
se  seikka,  että  hallituksella  ei  aina  ole  ollut  varoja  auttaa  rahastoja  luva- 
tulla valtion  osuudella.  Näyttää  kuitenkin  luultavalta,  että  koulurahastot 
eivät  suinkaan  tule  häviämään,  vaan  että  niiden  merkitys  päin  vastoin  jo 
läheisessä  tulevaisuudessa  on  oleva  hyvinkin  suuri.  Niiden  vaikutusta  ke- 
hutaan jo  nytkin  monessa  paikoin  erittäin  siunausta  tuottavaksi,  ja  asian- 
tuntijat näkevät  niissä  välikappaleen,  jolla  koulunkäynti  voidaan  saada  ylei- 
seksi ja  tyydyttäväksi  siellä,  missä  ankarinkin  lainkäsky  yksinänsä  jäisi  köy- 
hyyttä vastaan  kokonaan  voimattomaksi. 

Tulemme  nyt  siihen  kohtaan  Ranskan  kansakoululaitoksen  uudistus- 
työssä, joka  ranskalaisten  itsensä  kesken  on  herättänyt  kiivaimmat  riidat 
ja  muuallakin  kansansivistyksen  ystävissä  synnyttänyt  paljon  epäilystä.  Tar- 
koitamme uskonnonopetuksen  sulkemista  pois  valtion  ja  kunnan  koulujen 
oppiohjelmasta.  Lainsäätäjä  ei  suinkaan  ole  tällä  määräyksellä  tahtonut 
estää  uskonnon  opettamista  nousevalle  sukupolvelle,  sillä  laki  21  p:ltä 
maalisk.  1882  säilyttää  päin  vastoin  siihen  tilaa  ja  aikaa  määrätessään, 
että  kaikissa  julkisissa  kansakouluissa  pitää  sunnuntain  lisäksi  vielä  yksi 
[)äivä  viikossa  olla  luvusta  vapaa,  jonka  vanhemmat  saattavat  käyttää  us- 
konnonopetuksen hankkimiseksi  lapsilleen  *).  Mutta  lainsäädännön  kärki 
oli  kuitenkin  kieltämättä  suunnattu  papistoa  sekä  hengellisiä  veljes-  ja  si- 
sarkuntia  vastaan.  Niin  oli  vielä  selvemmin  sen  määräyksen  laita,  joka  sää- 
dettiin V.  1886  ja  sisältää,  että  kaikissa  julkisissa  kouluissa  on  opetus  us- 
kottava yksinomaan  maallikoille.  Viiden  vuoden  sisässä,  s.  o.  ennen  ku- 
lumassa olevan  1891  vuoden  loppua,  piti  opettajavirat  poikakouluissa  olla 
maallikko-opettajien  käsissä;  tyttökoulujen  suhteen  näin  pikainen  muutos 
ci  ollut  mahdollinen,  opettajavoimain  puutteeseen  nähden,  mutta  pitkiä  ai- 
koja ei  kulune  ennenkun  «sisaret»  ja  «veljet»  ovat  niistäkin  tykkänään 
poistuneet. 

Mitä  tämä  koulun  erottaminen  kirkosta  —  sen  «lajcisatsioni»,  maal- 
listuttaminen,  niinkuin  ranskalaiset  sanovat  —  todella  tietää,  sen  ymmär- 
tää lukija  muistaessaan,  että  suurin  osa  tyttö-  ja  melkoinen  osa  poikakou- 
lujakin  oli  ennen  ollut  hengellisten  hoidettavina,  siitä  puhumatta,  että  pa- 
pistolla oli  maallikkokouluissakin  epämääräinen,  käytännössä  hyvinkin  laaja, 

*)  Tämän  määräyksen  täyttämiseksi  pidetään  tätä  nykyä  koikki  Ranskan  kou- 
lut torstaisin  suljettuina. 

tarkastajavalta.  Ennen  oli  kansakoulunopettaja  enemmän  tahi  vähemmän 
papiston  käskyläinen;  nyt  suljettiin  hengellisiltä  koulun  ovet,  niin  etteivät 
saaneet  käyttää  edes  koulun  huoneita  heille  uskottuun  uskonnon  ope- 
tukseen. 

Ranska  ei  ole  ollut  ainoastaan  valtiollisen  kiihkon,  vaan  uskonnolli- 
senkin vihan  kultainen  kotimaa.  Bartholomeuksen  yö  ja  Ludvig  XIV:n  dra- 
gonnadit  ovat  jättäneet  syvät  jäljet  kansan  katsantotapaan.  Se  sorto,  josta 
nämä  tapaukset  ovat  esimerkkejä,  herätti  katolista  kirkkoa  vastaan  laajoissa 
piireissä  sanomattoman  vihan,  jonka  seurauksia  tämä  kirkko  jo  Ranskan 
vaUankumouksen  aikana  sai  tuntuvasti  kokea.  Mitä  se  silloin  tasavallan 
miehiltä  kärsi,  lätti  kirkon  ja  monarkian  niin  läheisesti  toisiinsa,  että  Rans- 
kan toinen  ja  vielä  kolmaskin  tasavalta  on  katsonut  katolista  kirkkoa,  tahi 
ainakin  kiihkokatolista  puoluetta,  pahimmaksi  vihollisekseen.  Eikä  suinkaan 
ilman  syyttä.  Sillä  se  suunta,  joka  jesuiittien  johdolla  on  päässyt  kato- 
lilaisuudessa valtaan,  on  kieltämättä  niin  etäällä  niistä  aatteista,  joihin 
Ranskan  nykyinen  kansanvalta  rakentaa  olemuksensa,  että  molempia  puo- 
lueita tyydyttävä  rauha  yhä  vielä  näyttää  mahdottomalta.  Muistettakoon, 
että  jesuiitit  ovat  vanhastaan  voittaneet  suurimmat  voittonsa  nuorison  opet- 
tajina. Vuosisatamme  alussa  näyttivät  he  voimattomilta,  Ranskan  kansan 
enemmistö  kun  oli  heistä  kokonaan  vieraantunut.  Mutta  kasvavan  suku- 
polven opetus  joutui  uudelleen  suuressa  määrin  heidän  ja  heidän  hengen- 
heimolaistensa  käsiin,  uudelleen  istuttivat  he  aatteensa  matalien  majojen 
niinkuin  muhkeitten  linnojenkin  nuorisoon.  Seuraus  on  tunnettu.  Kun  tasa- 
vallan ihailijat  jo  virittivät  riemulauluaan  heinäkuun  kuninkuuden  raunioilla, 
odottaen  tasavallan  lopullista  voittoa  yleisen  äänivaUan  säätämisestä,  silloin 
marssitti  kirkollinen  puolue  hiljaisuudessa  järjestetyt  joukkonsa  vaaliuurnain 
ääreen,  ja  pian  istui  Kolmas  Napoleon  kiihkokatolisuuden  suojelijana  ja 
suojaamana  setänsä  valtaistuimella. 

Oliko  tämä  näytelmä  vielä  kolmannenkin  tasavallan  turmioksi  uudistuva? 
Oliko  valtio  salliva,  että  sen  kannattamissa  oppilaitoksissa  istutettiin  vihaa 
tasavaltaista  valtiomuotoa  ja  kaikkia  niitä  tarkoitusperiä  vastaan,  joiden  to- 
teuttamisen suuri  vaUankumous  oli  jättänyt  perintönään  seuraavain  suku- 
polvien tehtäväksi?  Näin  kysyttiin,  ja  näistä  kysymyksistä  selviää  pääsyy, 
minkätähden  koulu  on  kokonaan  erotettu  kirkon  välillisestäkin  vaikutuk- 
sesta. Koulun  ja  kirkon  erottaminen  on  tasavallan  puolelta  ollut  oman 
olemisen    suojelemista.     Mutta   paha  kyllä  on  itsensä  puolustus  vuoroonsa 

muuttunut  vainoksi.  Täysin  oikeutettuihin  toimenpiteisiin  on  liittynyt  toi- 
sia, jotka  väkisinkin  herättävät  vastenmielisyyttä  ja  surkuttelua.  Kiihko- 
katolisuus  on  tehnyt  monet  vastustajistaan  ei  yksin  roomalaisen  opin, 
vaan  kaiken  uskonnon  silmittömiksi  vihaajiksi.  Tämä  viha'  ei  ole  ollut  ai- 
van painamatta  leimaansa  jo  puheena  oleviin  lakeihin  vuosilta  1882  ja 
ja  1886,  mutta  vielä  paljoa  enemmän  se  ilmaantui  siinä  tavassa,  jolla 
näitä  lakeja  paikoittain  pantiin  toimeen.  Niin  esim.  Pariisin  kunnallisneu- 
voston  menettely  koulujen  maallistuttamisessa,  ja  ehkä  vielä  enemmän  siellä 
pidetyt  puheet  uskontoa  vastaan,  ovat  törkeän  materialismin  ja  kaiken 
ihanteellisuuden  kammon  ilmauksia,  joita  nykyajan  historia  ei  paljo  tiedä 
pahempia. 

Moni  tasavallan  ystävä  Ranskassa  tunnustaa  sen  haikealla  surulla,  itse 
puolestaan  tehtyään  mikä  oli  mahdollista  uskonnollisen  vainon  estämiseksi. 
Niinpä  Edouard  Laboulaye,  jonka  nerokkailla  teoksilla  aikoinaan  oli  mei- 
dänkin maassamme  huomattava  vaikutus  liberaalisen  katsantotavan  vakaan- 
tumiseen, niin  myöskin,  ja  jälleen  ensi  rivissä,  Jules  Simon,  jolle  joku 
ihailija  on  antanut  kunnianimen  «Ranskan  kansan  omatunto»,  ja  jonka 
kirja  «Dieu,  Patrie,  Liberty»  (Jumala,  isänmaa,  vapaus)  tosiaankin  näkyy 
oikeuttavan  tähän  nimitykseen.  Se  ankaruus,  jolla  Jules  Simon  siinä  ruos- 
kii vallalla  olevan  puolueen  menettelyä  kirkkoa  kohtaan,  on  ollut  sitä  huo- 
mattavampi kuin  tekijän  oma  vapaamielisyys  on  kestänyt  kaikki  koetukset 
ja  juuri  hän  enemmän  ehkä  kuin  kukaan  muu  on  osottanut  harrastustaan 
yleisen  oppipakonkin  aikaansaamiseksi. 

Jules  Simon  on,  tahi  oli  ainakin  vielä  1880  luvun  alulla,  sitä  mieltä, 
että  valtion  oikeutettu  itsensäpuolustus  ei  vaatinut  koulun  ja  kirkon  ehdo- 
tonta eroa.  Mutta  siinäpä  kohden  on  kirkolliseltakin  taholta,  nimittäin 
protestanttisen  vähemmistön  keskuudesta,  lausuttu  vastakkainen  ajatus.  Edes- 
säni on  tätä  asiaa  koskeva,  monessa  kohden  huomiota  ansaitseva  kirja, 
jonka  tekijä  hra  Lichtenberger  on  dekaanina  Pariisin  protestanttisessa  ju- 
maluusopillisessa tiedekunnassa.  Siinä  kehutaan  tapahtuneen  muutoksen 
seurauksia.  «Konfessionaalisten  koulujen  katoaminen  on  onneksi  oppilaille, 
opettajille  ja  papistollekin».  «Kouluissamme  vallitsee  suvaitsevaisuuden  ja 
yksimielisyyden  henki :  niissä  asetetaan  etusijaan  se,  mikä  ihmiset  yhdistää, 
eikä  sitä,  mikä  heidät  erottaa.  Sijoitettuina  sekaisin  samoilla  penkeillä,  sa- 
mojen metoodien  mukaan  opetettuina,  saman  ihanteen  elähyttäminä,  saat- 
tavat eri  uskontoa  olevat  lapset  perheetkin  unohtamaan  vanhat  riitansa.  Kah- 

den  tahi  kolmen  koulun  sijasta,  jotka  olivat  sovitetut  kukin  eri  uskonlahkoa 
varten,  on  samalla  paikkakunnalla  nyt  vaan  yksi  koulu,  mutta  kahdella, 
kolmella  luokalla,  jotka  vastaavat  eri-ikäisten  lasten  tarpeisiin  ja  taipumuk- 
siin. Opettaja, '  vapautettuna  uskonnon  opetuksen  antamisesta,  johon  hän 
ei  ollut  riittävästi  valmistunut,  ei  ole  enää  pakotettu  luettamaan  koneelli- 
sesti uskonkappaleita,  joita  hän  ei  ymmärrä.  Pappi,  jolle  yksinään  tämä 
opetus  on  uskottu  ja  joka  tästä  lähin  yksinään  kantaa  siitä  edesvastauksen, 
panee  siihen  enemmän  intoa,  enemmän  aikaa,  enemmän  huolta». 

Lichtenberger  ehdottaa  vaan  siinä  kohden  muutosta,  että  uskonnon- 
kin opetus  tapahtuisi  koulun  huoneissa  osotteeksi,  ettei  koulun  ja  kirkon 
väli  ole  vihamielinen.  Mutta  hän  pelkää  esteitä  juuri  papiston  puolelta. 
«Papiston  pitäisi  suostua  palajamaan  kouluun,  ei  käskijänä,  vaan  työtove- 
rina, sen  pitäisi  tottua  tähän  asemaan  ja  kunnioittamaan  entisestä  käskyn- 
alaisuudesta  vapautetun  opettajan  itsenäisy3rttä  ja  arvoa». 

Loppupäätöksenään  lausuu  Lichtenberger  sen.  ajatuksen,  että  koulu- 
jen lafcisatsiooni  on  omantunnon  vapauden  ainoa  tehokas  turva  maassa, 
joka  siihen  määrään  kuin  Ranska  on  uskonnollisten  riitojen  rikkirepimä. 
Ja  hän  vakuuttaa  tämän  käsityksen  voittavan  yhä  enemmän  alaa  ja  Rans- 
kan kansan  suuren  enemmistön  jo  nykyään  olevan  muutokseen  tyytyväisen. 
Se  suunnaton  kiihko,  jolla  koulun  vapauttamista  papiston  yliherruudesta 
alkuaan  vastustettiin,  sen  lukee  tämä  protestanttinen  pappi  paljoa  enem- 
män valtiollisten  kuin  uskonnollisten  asianhaarain  vaikuttamaksi. 

«Mutta  siitä,  ettei  koulu  enää  opeta  uskontoa,  seuraako  siitä,  ettei 
se  anna  oppilailleen  mitään  siveellistä  ravintoa?»  Tämän  kysymyksen 
luemme  pedagogikan  professorin  Henri  Marionin  kirjasessa:  «Le  mouve- 
ment  des  iddes  p^dagogiques  en  France  depuis  1870»  (Kasvatusopillisten 
aatteiden  vaiheet  Ranskassa  jälkeen  vuoden  1870).  Saman  kysymyksen 
teki  lainsäätäjäkin  jo  erottaessaan  uskonnon  koulun  oppiaineista,  ja  hänen 
vastauksensa  oli  jyrkästi  kieltävä.  Kiertokirjeessä  Ranskan  kansakoulun* 
opettajille  lausuu  Jules  Ferry:  «Vapauttamalla  Teidät  uskonnon  opetuk- 
sesta ei  olla  suinkaan  ajateltu  päästää  Teitä  moraalinkin  opettamisesta: 
tämä  olisi  ollut  samaa  kuin  riistää  Teiltä  se,  mikä  juuri  on  ammattinne 
kunnia.  Päin  vastoin  on  katsottu  aivan  luonnolliseksi,  että  opettaja,  joka 
ohjaa  lapset  luku-  ja  kirjoitustaitoon,  myöskin  saattaa  heidät  tuntemaan  ne 
siveellisen  elämän  alkeissäännöt,  jotka  ovat  yhtä  yleisesti  hyväksyttyjä  kuin 
koskaan  kieli-  tahi  laskuopin  sisältämät».    Tavan,  jolla  ministeri  tahtoo  tä- 

män  opetuksen  annettavaksi,  selittää  hän  in.  m.  näin:  «vähän  sääntöjä, 
vähän  abstraktsiooneja,  paljon  esimerkkejä  ja  nimenomaan  esimerkkejä  to- 
dellisesta elämästä.  Nämä  tunnit  vaativat  toista  säveltä,  toista  menettelyä 
kuin  koko  muu  opetus,  jotakin  enemmän  persoonallista,  enemmän  sydä- 
mellistä, enemmän  vakavaa.  Se  ei  ole  kirja,  joka  siinä  puhuu,  ei  virka- 
mies, se  on  niin  sanoaksemme  perheenisä  vakaumuksensa  ja  tunteensa 
koko  voimaUa». 

Moni  Ranskatl  etevimmistä  ajattelijoista  riensi  valmistamaan  käsikir- 
jasia kansakouluille  avuksi  ja  ohjeeksi  siveysopin  opetuksessa.  Täysin  ym- 
märtääksemme heidän  tarkoituksensa  ja  toiveensa  kerromme  tässä  vielä 
kohdan  Marionin  yllämainitsemastamme  kuvauksesta:  Siunattu  se  päivä, 
jolloin  koulusta,  missä  se  jo  itää,  on  levinnyt  koko  kansaan  käsitys,  että 
yläpuolella  puolueita  on  isänmaa  ja  riippumattomana  uskonnollisesta  käsi- 
tyksestämme  kaikkein  meidän  ensimmäinen  ja  yhteinen  velvollisuutemme 
olla  rehellisiä  ihmisiä  ja  kunnon  kansalaisia. 

Ranskan  kansakouluissa  opetetaan  siis  nykyään  velvollisuuksien  täyt- 
tämistä kanssaihmisiä  ja  isänmaata  kohtaan  aivan  erityisenä  oppiaineena. 
Se  on  yritys,  joka  ainakin  näin  laajalta  toimeenpantuna  on  kansain  sivistä- 
misen historiassa  jotakin  tuiki  uutta.  Kuinka  se  päättyneekin,  aina  on  se 
toki  oleva  todistuksena  siitä  innostuksesta,  jolla  Ranskan  kolmannen  tasa- 
vallan johtavat  miehet  koettavat  siveellisen  tunnon  vahvistamisesta  ja  ja- 
lostuttamisesta  saada  apua  valtiollisesti  ja  uskonnollisesti  hajaanrevitylle 
isänmaalleen. 


III. 

Ranskan  kansakoulu  eroaa  siinä  kohden  suomalaisesta,  ettei  se  edel- 
lytä pohjaksensa  kotiopetusta.  Se  ottaa  vastaan  oppilaansa  niiltä  mitään 
alkeistietoja  vaatimatta.  Mutta  sittenkin  kiuiluu  valtion  ja  kuntain  ylläpitä- 
mään kansanopetusjärjestelmään  Ranskassa  erityisiä  laitoksia  pienten  lasten 
opetusta  ja  kasvatusta  varten.  Niinikään  on  yhteiskunta  siellä  katsonut 
velvollisuudekseen  järjestää  tyydyttävän  jatko-opetuksen  kansakoulun  läpi- 
käyneille ja  tässä  tarkoituksessa  perustanut  kouluja,  joissa  on  runsas  tilai- 
suus niiden  tietojen  ja  osittain  käytöUisen  taidonkin  hankkimiseen,  joita 
elämän  eri  urilla  on  tarvis. 

N.  s.  lastentarhojen  ja  pienten  lasten  luokkien  tarkoituksena  on  luon- 
nollisesti paljoa  vähemmin  jonkun  tietomäärän  antaminen  kuin  lapsen  to- 
tuttaminen  järjestykseen,  siisteyteen,  tarkkuuteen,  tottelevaisuuteen.  Ope- 
tuksen välikappaleena  on  ensi  sijassa  leikki  ja  laulu,  ja  ainoastaan  täyt- 
teenä liittyvät  siihen  luku-  ja  kirjoitustaidon  sekä  luvimlaskun  alkeet. 
Opetus  ja  kaikki  muu  ohjaus  on  uskottu  yksinomaan  naisille.  Laitokset 
eivät  ole  pakollisia,  vaan  riippuu  niiden  perustaminen,  jota  koetetaan  val- 
tioavulla  edistää,  kokonaan  kuntain  vapaasta  päätöksestä.  Ne  ovat  hyö- 
dyksi erittäinkin  niillä  paikkakunnilla,  joissa  äidit  työskentelevät  tehtaissa 
eivätkä  siis  jouda  riittävästi  hoitamaan  pienem päinkään  lastensa  kasvatusta. 
Kodista  tahi  lastentarhasta  tahi  muista  sen  tapaisista  valmistuskou- 
luista,  joutuu  lapsi  5^7  vuoden  ijällä  varsinaiseen  kansakouluun  (^cole 
primaire  dldmentaire),  jonka  oppimäärän  suorittaminen,  niinkuin  edellisestä 
tiedämme,  on  kaikille  pakollinen.  Oppiaineet  ovat  seuraavat:  siveelliset 
ja  kansalaisvelvollisuudet;  luku  ja  kirjoitus;  ranskankieli;  luvunlasku  ja 
metrinen  järjestelmä;  historia  ja  maantiede,  erittäinkin  Ranskan;  havainto - 
oppi  (les  legons  de  choses,  Anschauungsunterricht)  ja  luonnonopin  alkeet; 
piirustus,  laulu  ja  käsityöt;  voimistelu-  ynnä  sotaiset  harjoitukset. 

Tätä  ohjelmaa  on  moitittu  liian  moniaineiseksi,  mutta  niinkuin  muualla, 
niin  on  Ranskassakin  se  käsitys  päässyt  voitolle,  että  todellinen  kansalais- 
sivistys  sellaisena  kuin  nykyaika  sen  vaatii  ei  ole  vähemmällä  aikaan  saa- 
tava. Niinkuin  kansakoulu  Ranskassa  nyt  on  suunniteltu,  pitäisi  lapsen, 
joka  ei  sitä  edemmäksi  jatka  lukujaan,  saada  siinä  ne  tiedot,  joita  ilman  hän 
ei  voi  elämässään  toimeen  tulla,  ja  sillä  taas,  jolle  tämä  opetus  on  vaan 
pohjana  jatketuille  luvuille,  pitäisi  siinä  olla  tilaisuus  panna  työnsä  pa- 
raimpaan  mahdolliseen  alkuun.  Kaikille  tulee  tämän  opetuksen  olla  vielä 
enemmän  kasvatusta,  ajatuskyvyn  ja  tahdonvoiman  kehittämistä,  kuin  suo- 
ranaista tietojen  lisäämistä.  «Ei  mitään  ahdasta,  ei  mitään  ammattimaista: 
koulu  ei  ole  verstas,  kansakouluopetus  ei  ole  oppipojan  ohjaamista.  Käsi- 
töitäkään ei  opeteta  suoranaisena  valmistuksena  ammatteihin,  vaan  sen 
opettavan  arvon  tähden,  joka  niillä  on,  ne  kun  tuottamalla  yleistä  käte- 
vyyttä totuttavat  oppilaat  ruumiillista  työtä  rakastamaan  ja  kunnioittamaan». 
Käsitys  on  siis  sama  kuin  meilläkin.  Lukiessamme  näitä  Marionin  sanoja,  on 
ikäänkuin  lukisimme  Uno  Cygnaeuksen  kirjoituksia  tahi  kuulisimme  hänen 
ystävällisessä  keskustelussa  teroittavan  läsnäolijoihin  lempiaatteitaan.  Ja 
iloksensa    suomalainen    huomaa,    että  Cygnaeus  ei  olekkaan  vaikutukseltaan 

aivan  tuntematon  Ranskassa.  Hänen  nimensä  tapaa  joskus  sikäläisessä  kir- 
jallisuudessa, ja  asiantuntijat  myöntävät,  että  se  ajatus  käsitöitten  merki- 
tyksestä kansakoulun  oppiohjelmassa,  joka  alkaa  Ranskassakin  voittaa  alaa, 
polveutuu,  ainakin  osaksi.  Suomen  kansakoulun  isästä. 

«Yhteiskoulun»    aate   on  Ranskassa  vaan  vähän  suosittu,  se  on  liian 
jyrkässä  ristiriidassa  entisiltä  sukupolvilta  perittyä  käsitystä  vastaan.  Kansa-  ^ 
koulutkin    ovat    enimmiten    erityisiä  kumpaakin  sukupuolta  varten;  ainoas- 
taan   niissä    kunnissa,  joissa  väkiluku  ei  nouse  500  henkeen,  on  koulu  ta- 
vallisesti yhteinen  niin  pojille  kuin  tytöillekm. 

Kolmas  ja  korkein  aste  Ranskan  kansakoululaitoksessa,  se  nimittäin, 
joka  tarjoaa  jatko-opetusta  yli  kansakoulun  oppimäärän,  on  uusimman  ajan 
tuote.  Tosin  oli  Guizot  selvään  käsittänyt  sen  tarpeellisuuden,  ja  koulu- 
laki vuodelta  1833  sääti,  niinkuin  olemme  nähneet,  korkeamman  kansakou- 
lun perustettavaksi  kunkin  departementin  pääpaikkaan  ja  jokaiseen  kuntaan, 
jonka  väkiluku  nousee  vähintään  6,000  asukkaaseen.  Mutta  edellisestä  jo 
tiedämme,  että  tämä  istutus  hävisi  ja  että  korkeamman  kansanopetuksen 
vielä  kauvan  täytyi  odottaa  aikaansa.  Se  voitti  jalansijaa  vasta  sittenj  kun 
oli  käynyt  jokaisen  nähtäväksi,  että  Ranskan  onni  ja  onnettomuus  riippuu 
siitä,  millä  järkevyydellä  kansan  suuri  enemmistö  pystyy  käyttämään  sen 
käsiin  joutunutta  lopullista  päätäntövaltaa  yhteiskunnan  ja  valtion  asioissa. 
Ennenkun  se  pääsi  menestymään,  täytyi  senkin  käsityksen  juurtua,  ettei 
Ranska  taloudellisilla  eikä  muiUa  aloilla  voi  enää  ylläpitää  asemaansa 
naapurimaitten  rinnalla,  ellei  kansan  kaikille  jäsenille  helpoteta  kehitty- 
misen tilaisuutta  ja  nimenomaan  ellei  yhteisestä  kansasta  itsestä  kohoa 
elinvoimaisia  aineksia  yhdistysniveleksi  sen  ja  korkeampain  kansaluokkain 
välille.  Oppinut  koulu  antaa  yhteiskunnalliseen  työhön  johtajat,  upseerit; 
varsinainen  kansakoulu  antaa  harjaantuneet  sotamiehet;  alaupseerien  val- 
mistukseen tarvitaan  kansakoulua  seuraava  jatko-opetus.  Lainaamme  tä- 
män vertauksen  Th.  Fernedlin  kirjasta  «La  rdforme  de  Tenseignement  pub- 
lic  en  France»,  jossa  tekijä  v.  1880  suunnitteli  useimpia  niistä  muutok- 
sista, joita  sittemmin  koulun  alaUa  on  toimeen  pantu. 

Niinkuin  koko  kansakoululaitoksen,  niin  vaikutti  jatko-opetuksenkin 
järjestämiseen  ulkomaan  esimerkki.  Tässä  kohden  ehkä  erittäinkin  Pohjois- 
Amerikan.  Sama  mies,  joka  nykyään  opetusasiain  ministeristössä  korkeim- 
pana ammattimiehenä  johtaa  Ranskan  kansakoululaitosta,  M.  Buisson,  jul- 
kaisi   Filadelfian  näyttelyn  johdosta  1876  kertomuksen  kouluoloista  Liitto* 

valloissa,  kuvaten  siinä  maanmiehilleen  m.  m.  kuinka  valtavasti  n.  s. 
high  schools  (korkeat  koulut)  kansakoulun  jatkona  vaikuttavat  yleisen  kan- 
salaissivistyksen  varttumiseen  Franklinin  ja  VVashingtonin  kotimaassa.  Paitsi 
itse  asian  tärkeyttä  oppivat  ranskalaiset  amerikkalaisilta,  että  jatko -opetus 
menestyäksensä  tarvitsee  vapautta  muodostumaan  paikallisten  olojen  mu- 
kaan, ja  ettei  sitä  siis  käy  kaavaileminen  kaikkialla  aivan  muuttumattoman 
maUin  mukaan,  niinkuin  keskikaikkisuuden  luvatussa  maassa  koulunkin  alalla 
ylipäänsä  on  ollut  tavallista. 

Vuonna  1878  määräsi  eduskunta  Ranskassa  ensi  kerran  valtioapua 
puheena  olevan  korkeamman  kansanopetuksen  hyväksi.  Sitä  on  sittemmin 
jatkunut  ja  vuodesta  1880  on  tämä  opetus  antanut  aihetta  useampiin  lain- 
määräyksiin.  Näiden  mukaan  on  se,  niinkuin  sanottu,  järjestynyt  paikoit- 
tain enemmän  paikoittain  vähemmän  laajaksi  ja  monipuoliseksi. 

Väliaskeleena  kansakoulusta  erityiseen  jatko-opistoon  ovat  n.  s.  täyte- 
kurssit  (cours  compldmentaires),  jotka,  siellä  missä  niitä  on  perustettu,  on 
liitetty  kansakoulun  yhteyteen  saman  johdon  alaisiksi.  Oppiaika  on  vä- 
hintäin yksi,  korkeintaan  kaksi  vuotta. 

Varsinaisessa,  täydellisessä  muodossaan  esiintyy  jatko-opetus  korkeim- 
missä  kansakouluissa  (^coles  primaires  supdrieures).  Nämä  koulut  ovat 
tavallisesta  kansakoulusta  kokonaan  riippumattomia  ja  useimmiten  myöskin 
erinäisen  johtokunnan  hoidettavina.  Kurssi  on  vähintäin  kaksivuotinen,  mutta 
koulua  ei  tunnusteta  täydelliseksi  (de  plein  exerdse),  ellei  oppiaikaa  kestä 
ainakin  kolme  vuotta.  Oppilaaksi  ei  kelpaa  muu  kuin  se,  joka  on  vähin- 
täin kaksitoista  ikävuotta  täyttänyt  ja  on  saanut  kansakoulusta  päästötodis- 
tuksen, eikä  taas  kukaan  saa  jäädä  opistoon  kauemmaksi  kuin  kahdeksan- 
teentoista vuoteensa. 

Opetus  käsittää  ensiksikin  kansakoulun  oppimäärän  kertaamisen.  Li- 
säksi tulee  melkoinen  määrä  muita  aineita.  Niin  luetellaan  asetuksissa  ma- 
tematiikka, kirjanpito,  luonnontieteet  (nimittäin  se,  mitä  niistä  on  tarpeen 
tuntea  maanviljelyksessä,  teollisuudessa  ja  terveydenhoidossa),  käytännölli- 
seen tarkoitukseen  sovitettu  piinistus,  kansallistalousopin  perusteet,  koti- 
maan historia  ja  kirjallisuus,  yleisen  historian,  erittäinkin  uudemman  ajan 
tärkeimmät  ajanjaksot,  teollisuus-  ja  kauppamaantiede  sekä  vielä  joku  vie- 
ras kielikin.  Tämän  tietopuolisen  opetuksen  lisäksi  tulee  veisto-  ja  rauta- 
työt  pojille,  neulomatyöt  tytöille. 

Näin   järjestetyt  jatko-opistot    ovat    ktiitenkiQ    vaan    yksi  laji  toisen, 

käytäODÖlliseen  elämään  suoranaisemmin  valmistavan,  ryhmän  rinnalla.  Näissä 
jälkimmäisissä  on  taas  eri  vivahduksia  aina  sen  mukaan  missä  määrin  suora- 
nainen ammattiopetus,  koski  se  sitten  maanviljelystä,  kauppaa  tahi  teollisuutta^ 
on  saanut  niissä  sijaa  yleistä  sivistystä  tarkoittavien  aineitten  rinnalla.  Näyt- 
tää siltä  kuin  yleinen  mielipide  alkaisi  suosia  korkeampien  kansakoulujen 
muodostamista  enemmän  tahi  vähemmän  ammattikouluiksi,  joka  onkin  luon- 
nollista niiden  pitkään  opetusaikaan  ja  siihen  seikkaan  nähden,  että  oppi- 
laat useinkin  ovat  siksi  varattomia,  että  heidän  vastedes  on  työmiehinä 
hankkiminen  toimeentulonsa.  Mutta  sittenkin  tarvinnee  tuskin  epäillä,  että 
monet  näistä  opistoista  pysyvät  uskollisina  alkuperäisessä,  enemmän  ihan- 
teellisessa harrastuksessaan. 

Korkeammat  kansakoulut  eivät  suinkaan,  sen  lukijja  huomaa,  ole  aio- 
tut yksinään  varakkaille.  Saattaakseen  köyhemmätkin  niiden  opetuksesU 
osallisiksi,  on  valtio  aina  vuodesta  1880  melkoisilla  summilla  kustantanut 
vapaaoppilaita  näihin  laitoksiin,  jotka  monessa  paikoin  ovat  internaatteja, 
ja  auttanut  toisia  oppilaita  suurilla  stipendeillä.  Tätä  apua  saavat  ainoas- 
taan ne,  jotka  erityisissä  kokeissa  ovat  osottaneet  etevyyttään. 

Lisäämme  vielä,  ettei  laki  velvoita  kuntia  eikä  departementteja  min- 
käänlaisten jatko-opistojen  perustamiseen.  Mutta  sittenkin  oli  näitä  laitok- 
sia jo  V.  1887  256,  joiden  lisäksi  vielä  on  huomioon  otettava  431,  kan- 
sakoulujen yhteyteen  asetettua,  täytekurssia.  Jotakin  puhuvat  nämäkin 
numerot. 

Tähän  kuvaukseen  niistä  oppilaitoksista,  jotka  tekevät  työtä  yhteisen 
kansan  sivistyksen  kohottamiseksi,  liittyisi  luonnollisesti  esitys  niidenkin  jär- 
jestämisestä, jotka  valmistavat  opettajia  joko  tavallisiin  tahi  korkeampiin 
kansakouluihin.  Departementtien  opettajaseminaareista  emme  kuitenkaan 
siihen,  mitä  jo  ylempänä  olemme  niistä  maininneet,  saata  juuri  suuria  li- 
sätä, joutumatta  kysymyksiin,  joiden  arvostelemiseen  meillä  ei  ole  riittä- 
västi ammattitietoja.  Ylipäänsä  on  järjestelmä  sama  kuin  meidänkin  maas- 
samme. Niin  on  jokaiseen  seminaariin  oppilaitten  käytännöllistä  harjaan- 
tumista varten  yhdistetty  mallikoulu  (tavallinen  kansakoulu)  ja  sitä  paitsi 
naisseminaareihin  lastentarha.  Sen  yhtäläisyyden  rinnalla,  joka  muutenkin 
vallitsee  opetustapoihin  ja  oppiaineisiin  nähden,  astuu  kuitenkin  eteemme 
tuntuva  erilaisuus.  Seminaarin  opettajalta  ei  Ranskassa  välttämättömästi 
vaadita  yliopistossa  suoritettuja  tutkintoja.  Heitä  varten  on  säädetty  eri- 
tyinen   tutkinto,   jossa  kokelaan  on  osottaminen  sekä  riittäviä  tietoja  ope- 

tettavissa  aineissa  että  myöskin  käytännöllistä  harjaantumista.  Jatkamalla 
lukujansa  muutaman  vuoden  saattaa  tavallisen  opettajaseminaarin  tahi  kor- 
keamman kansakoulun  läpikäynyt  valmistautua  seminaarinopettajaksi.  Toi- 
mittaakseen tilaisuutta  tähän  lukujen  jatkamiseen  ja  sillä  tavoin  pitääkseen 
huolta  kunnollisten  opettajavoimain  saamisesta  on  valtio  perustanut  kaksi 
n.  s.  korkeampaa  opettajaseminaaria  {icoles  normales  supiri€ures\  toisen  mie- 
hiä, toisen  naisia  varten.  Molemmat  on  sijoitettu  Pariisin  läheisyyteen, 
edellinen  Saint-Cloudiin,  jälkimmäinen  Fontenay-aux-Rosesiin.  Niissä  suo- 
ritettu päästötutkinto  oikeuttaa  hakemaan  opettajavirkoja  tavallisissa  semi- 
naareissa ja  niinikään  korkeammissa  kansakouluissa.  Jos  saamme  uskoa 
mitä  meille  suullisesti  on  vakuutettu,  ilmaantuu  näissä  laitoksissa  ikäänkuin 
keskipisteessä  se  innostus  ja  se  ylevä,  suuria  tavoitteleva  katsantotapa, 
josta  Ranskan  kansanopetuksen  uudistus  on  lähtenyt 

Esityksessämme  on  meidän  tyytyminen  pääpiirteisiin.  Mutta  jo  näi- 
hinkin kuuluu  tiedonanto,  kenen  vallassa  on  nimittää  opettajat  ja  kenen  on 
asia  johtaa  ja  tarkastaa  heidän  toimintaansa.  Me  tulemme  tässä  puhumaan 
oloista,  jotka  melkoisesti  eroavat  Suomessa  vallitsevista. 

Ranskassa  on  kyllä  tapahtunut  vallankumouksia,  mutta  ei  niin  sy- 
välle tunkevaa,  että  Tancien  r^gimen  ja  Napoleonin  hallintotapa  olisi  pe- 
rinpohjin hävinnyt.  Kolmannenkin  tasavallan  aikana  ratkaisee  hallitus  vir- 
kamiestensä kautta  monta  asiaa,  joka  monarkillisesti  hallituissa  maissa  on 
jätetty  kuntien  tahi  muitten  itsehallintopiirien  valtaan.  Opettajien  nimittä- 
minenkin on  todistus  tästä  keskikaikkisuudesta.  Kunnan  kansakouluihin  ei 
kunta  itse  luottamusmiestensä  kautta  aseta  opettajaa,  vaan  hänet  nimittää 
departementin  prefekti,  s.  o.  kuvernööri.  Kuinka  vähän  kunnallisen  itse- 
hallinnon aate  tässä  kohden  on  vallannut  alaa,  osottanee  parhaiten  se 
seikka,  että  vaikka  kyllä  opettajisto  ja  monet  muutkin  uudemman  suunnan 
miehet  ovat  vaatineet  nimittämisoikeuden  ottamista  prefekteiltä,  ei  kuiten- 
kaan monikaan  ole  ehdottanut  sen  uskomista  kuntien  kouluneuvostoille. 
On  vaan  vaadittu,  että  opettajat  nimittäisi  sellainen  valtion  virkamies,  jonka 
koko  toiminta  liikkuu  koulun  alalla  ja  josta  siis  enemmän  kuin  prefektistä 
käy  toivominen,  että  hän  käsittää  ja  on  ottava  huomioon  koulun  tarpeet 
ja  edut.  Mutta  tämäkin  toivomus,  vaikka  periaatteessa  tunnustettu  oikeaksi, 
on  yhä  vielä  jäänyt  toteuttamatta.  Ranskan  kansakoulunopettajat  olivat 
edellisinä  aikoina  useinkin  välikappaleita  hallituksen  käsissä  valtiollisten  tar- 
koitusten   saavuttamiseksi,  valtiollisten  mielipiteitten  levittämiseksi  kansaan. 

On  kieltämätöntä,  ettei  tasavaltainenkaan  puolue  valtaan  päästyänsä  ole 
tässä  kohden  täysin  vapautunut  edelläkävijäinsä  menettelystä.  Se  on  aina- 
kin tahtonut  estää  sellaisten  henkilöiden  joutumista  opettajiksi  kansakoului- 
hin,  joista  on  pelkääminen  heidän  käyttävän  asemaansa  tasavaltaa  vastaan 
vihollisten  aatteitten  istuttamiseksi  nuorisoon.  Ja  siksi  on  sekin  toistaiseksi 
valtiovallan  korkeimmalle  edustajalle  departementissa,  s.  o.  prefektille,  säi- 
lyttänyt oikeuden  nimittää  opettajat  kansakouluihin.  Parannuksena  on  kui- 
tenkin mainittava,  että  prefektin  entistä  valtaa  siirtää  opettaja  vastoin  hä- 
nen tahtoaan  koulusta  toiseen  —  mikä  valta  oli  terävänä  aseena  niitä 
opettajia  vastaan,  jotka  eivät  tyydyttäneet  prefektin  valtiollisiakin  vaatimuk- 
sia —  on  melkoisesti  rajoitettu,  niin  että  sellainen  siirto  nykyään  on  mah- 
dollinen ainoastaan  koulun  tarkastajan  nimenomaisesta  ehdotuksesta. 

Johtajat  ja  vakinaiset  opettajat  korkeampiin  kansakouluihin  ja  opet- 
ajaseminaareihin  nimittää  opetusasiain  ministeri,  joka  on  koko  opetus-  ja 
siis  myöskin  kansakoululaitoksen  ylin  johtaja.  Ministerihallinto  on,  niinkuin 
tunnettu,  monessa  kohden  toista  laatua  kuin  se  kollegiaalinen  ratkaisutapa, 
jota  noudatetaan  esim.  meidän  senaatissamme.  Siitä,  mitä  senaattorit  päät- 
tävät yhteisesti,  ratkaisevat  ministerit  Ranskassa  suurimman  osan  erikseen, 
kukin  yksin  omassa  piirissänsä.  Sitä  enemmän  on  tietysti  siellä  tarpeen, 
että  ministerillä  on  apunaan  maan  etevimmät  ammattimiehet.  Näitä  si- 
joitetaan sentähden  hänen  kansliaansa,  ja  mitä  kansakouluasioihin  tulee, 
niin  juuri  se  mies,  joka  jo  kauvan  on  ollut  tämän  osaston  päällikkönä 
(directeur  de  Tenseignement  primaire)  lienee  se,  jonka  ansioksi  ensi  si- 
jassa on  luettava,  että  näiden  asiain  johdossa  on  säilynyt  yhteyttä  ja  on 
noudatettu  samoja  aatteita,  vaikka  ministerit  ovatkin  alinomaa  vaihdelleet. 
Mutta  Ranskassa  on  ymmärretty,  että  laajempienkin  piirien  myötävaikutus  on 
tarpeen,  ja  se  tapa,  jolla  sitä  on  koetettu  aikaan  saada,  ansaitsee  suuressa 
määrin  huomiota. 

Ensiksikin  on  asetettu  neuvoa  antoina  komitea  (comitö  consultatif), 
jossa  on  erityinen  osasto  kansakouluasioita  varten.  Tässä  on  jäseninä  enim- 
mäkseen kouluntarkastajia,  ja  se  kokoontuu,  milloin  ministeri  niin  hyväksi 
näkee,  antamaan  lausuntoa  sen  tutkintoon  alistetuista  kysymyksistä. 

Tätä  komiteaa  paljoa  tärkeämpi  on  opetusasiain  ylineuvosto  (con- 
seil  sup^rieur  de  Tinstruction  publique),  jonka  alku  ulottuu  aina  vuo- 
teen x8o8,  mutta  joka  järjestettiin  nykyiseUe  kannalleen  —  väbän- 
laisia   myöhempiä    muutoksia   lukuunottamatta    —    v.    1880.     Puheenjoh- 

tajana  on  siinä  niinisten  itse,  jäseniä  on  57,  niistä  13  hallituksen  nel- 
jäksi vuodeksi  määräämää,  muut  samaksi  ajaksi  valittuja.  Ranskan  korkein 
tieteellinen  ja  kirjallinen  akatemia,  Tinstitut  de  France,  sekä  ne  oppilai- 
tokset, joissa  opetus  vastaa  muitten  maitten  yliopisto-  tahi  polyteknikumi- 
opetusta,  valitsevat  kukin  säädetyn  määrän  edustajia,  samoin  tekee  opet- 
tajisto lyseoissa  ja  muissa  oppikouluissa,  ja  kolmannen,  kansakoululai- 
tosta edustavan,  ryhmän  valitsevat  kansakouluntarkastajat,  seminaarien  ja 
jatko-opistojen  johtajat  ja  johtajattaret  sekä  ne  kansakoulunopettajat  ja 
opettajattaret,  jotka  ovat  departementtinsä  kouluneuvoston  jäseniä.  Aina- 
kin kahdesti  vuodessa  on  ylineuvosto  kokoon  kutsuttava,  mutta  väliaikoina- 
kin  on  pienempi  osasto  siitä  koossa  valmistelemassa  asioita  yleiseen  ko- 
koukseen ja  sitä  paitsi  antamassa  lausuntoaan  uusien  opistojen  ja  opettaja- 
virkojen  asettamisesta,  käytettävistä  oppikirjoista  j.  n.  e.  Ne  asiat,  joissa 
laki  vaatii  koko  ylineuvoston  kuulemista,  ovat  määräykset  koulukursseista, 
opctusmetoodeista,  tutkintotavoista  ja  ylipäänsä  koulujen  sisälHstä  ja  ulko- 
naista järjestystä  koskevat  ohjesäännöt.  On  kyllä  totta,  että  ratkaisuvaltaa 
ci  ole  ylineuvostolla  yhdessäkään  näistä  kysymyksistä,  mutta  mikä  hyöty 
jo  on  siitäkin,  että  ammattimiehiä  opetuksen  eri  asteilta  täten  säännölli- 
sesti kokoontuu  yhdessä  käsittelemään  kaikkia  suurempia  muutosehdotuksia 
ja  lausumaan  niistä  mielipiteensä  hallitukselle,  sen  ymmärtää  ainakin  se, 
joka  on  nähnyt  vastakkaisen  järjestelmän  huonoja  seurauksia.  Ja  vielä  on 
ylineuvostolla  toinenkin  tehtävä,  jossa  sen  valta  ei  rajoitu  paljaaseen  lau- 
sunnon antamiseen.  Se  toimii  korkeimpana  tuomioistuimena  useissa  kou- 
luja koskevissa  riita-asioissa  ja  niinikään  opettajien  virkavirheitä  koskevissa 
kysymyksissä. 

Ne  asianomaiset,  joille  ministerin  ja  hänen  kansliansa  ylimmän  sil- 
mälläpidon alla  kansakoululaitoksen  hoito  Ranskassa,  suuremmissa  tahi  pie- 
nemmissä piireissä,  on  uskottu,  ovat  monilukuiset  ja  monenlaiset.  Tarkas- 
tajia,.  ylempiä  ja  alempia,  on  kokonainen  legioona.  Mutta  erittäinkin  tah- 
domme tässä  mainita  departementin  kouluneuvoston^  josta  jo  ennenkin  on 
ollut  puhe.  Sen  asema  ja  tehtävä  on  pienemmällä  alueella  jossakin  mää- 
rin sama  kuin  ylineuvoston  koko  Ranskaan  nähden.  Sen  nykyisessä  ko- 
koonpanossa noudatetaan  niinikään  samoja  periaatteita.  Puheenjohtajana 
on  prefekti,  jäseninä  muutamia  departementin  eduskunnan  (lääninkäräjäin) 
keskuudestaan  valitsemia,  muutamia  kansakouluntarkastajia,  miesseminaarin 
johtaja   ja    naisseminaarin   johtajatar,  ja  lopuksi  kaksi  mies-  ja  kaksi  nais- 

opettajaa,  jotka  departementin  vaidnaiset  kansakoulunopettajat  keskuudes- 
taan siihen  määräävät.  Tämä  neuvosto  antaa  lausuntonsa  kaikista  tär- 
keämmistä departementin  kansakouluja  koskevista  kysymyksistä,  olivat  ne 
sitten  pedagoogista  tahi  Hallinnollista  laatua.  Muutamia  se  itse  ratkai- 
seekin,  niinkuin  esim.  missä  uusi  koulu  on  tarpeen  ja  mihin  kouluun  va- 
kinaisen opettajan  lisäksi  on  asetettava  apuopettaja.  Ja  samallaisia  asioita 
kuin  ylineuvosto  tuomitsee  departementinkin  kouluneuvosto,  vaikka  tietysti 
vain  alioikeutena. 


Luomme  vieJä  silmäyksen  kansakoululaitoksen  rahalliseet^  puoleen. 
Jo  edellisessä  on  kä3myt  selville,  että  kustannukset  ovat  jaettuina  kuntien, 
departementtien  ja  valtion  kannettaviksi.  Jaon  perusteet  olivat  ennen  hy- 
vinkin mutkikkaat,  mutta  sitte  kun  laki  19  p:]tä  heinäk.  1889  ne  järjesti, 
on  kullakin  kolmesta  maksajasta  tarkasti  määrätty  osuutensa.  Valtio  palk- 
kaa  opettajat  lastentarhoihin,  kansakonluihin  —  korkeampiin  ja  tavallisiin 
—  seminaareihin,  sanalla  sanoen  kaikkiin  yhteisen  kansan  opetusta  tarkoit- 
taviin julkisiin  kouluihin.  Sen  lisäksi  suorittaa  se  koulujen  tarkastuksesta 
syntyvät  kustannukset.  Departementit  hankkivat  ja  ylläpitävät  seminaarien 
ja  muitten  departementin  perustamien  koululaitosten  huoneukset  ja  opetus- 
tarpeet, ja  vastaavat  muutamista  pienemmistä  menoista.  Kunnilla  taas 
on  varsinaisten  kansakoulujen  suhteen  sama  velvollisuus  ja  sen  lisäksi  tu- 
lee heidän  hankkia  asuntohuoneet  tahi  maksaa  vastaavat  hyyryrahat  näit- 
ten koulujen  opettajille. 

Vastamainittu  laki  19  p:ltä  heinäk.  1889  paransi  tuntuvasti  opetta- 
jien palkkaussuhteet.  Vakinaisen  kansakoulunopettajan  palkka  on  tätä  ny- 
kyä Ranskassa  alkuaan  1,000  markkaa,  mutta  nousee  siitä  vähitellen  mies- 
opettajalle 2,000  ja  naisopettajalle  1,600  markkaan.  Siihen  tulee  väki- 
rikkaammissa  paikkakunnissa,  etupäässä  kaupimgeissa,  lisämaksuja,  joiden 
määrä  riippuu  väkiluvun  suuruudesta,  s.  o.  paikan  oletetusta  kalleudesta. 
Jatkokoulujen,  toisin  sanoen  korkeampien  kansakoulujen,  johtajalle  ja  joh- 
tajattareUe  kasvaa  palkka  i,8oo:sta  2,800  markkaan,  ja  näiden  laitosten 
opettajille  ja  opettajattarille  i,ioo:sta  2,100  markkaan.  Nämäkin  sum- 
mat ovat  kalliimmilla  paikkakunnilla  korotettavat  eri  lisämaksulla,  joka  Pa- 
riisissa on  kokonaista  2,000  markkaa. 

Se  työ,  joka  tasavallan  aikana,  on  Ranskassa  tapahtunut  kansan  si- 
vistyksen kohottamiseksi,  kuvautuu  selvästi  sen  vaatimissa  rahallisissa  uh- 
rauksissa. Miten  kansakoulumenot  ovat  kasvaneet,  näyttää  vaikkei  aivan 
täydellisesti*)  seuraava  taulu: 


Vuosi. 

Kuntien 
osuus  *♦) 

Departementtien 
osuus. 

Valtion  osuus. 

Summa. 

1870 

41,823,077:46 

10,013,931:79 

11,858,661:  92 

637695,671:17 

1875 

48»237,986:o7 

i3»384>336:oi 

17,9671943:52 

79,590,265:60 

1880 

57,315,278:55 

i9.S73»Si5:28 

31,296,620:49 

108,185,414:32 

1885 

^S»994i77i:9o 

18,045,512:78 

86,564,586:  68 

170,604,871:36 

1887 

70,561,085:51 

i7»S95»62o:62 

84,743,646:  78 

I  72.9001352: 9' 

Niissä  laitoksissa,  joita  näiUä ,  varoilla  kannatetaan,  vaikutti  v.  1887 
104,765  mies-  ja  naisopettajaa.     Oppilaitten  lukumäärä  oli  4,963,392. 

Eivätkä  kuitenkaan  nämä  numerot,  niin  suuria  kun  ovatkin,  anna  yk- 
sinänsä täydellistä  kuvaa  kansanopetuksen  nykyisestä  tilasta  Ranskassa. 
Lukuun  on  lisäksi  otettava  ne  kansakoulut  (lastentarhoista  puhumatta),  joita 
yksityiset  henkilöt  tahi  yhdistykset  tahi  kirkko  ylläpitävät.  Vieläkään  nii- 
den merkitys  ei  suinkaan  ole  pieni.  Niitä  ilmoitetaan  olleen  v.  1887 
13,613,  ja  opettajien  lukumäärä  nousi  niissä  39,886:een.  Lopuksi  huo- 
mattakoon ne  lapset,  jotka  nauttivat  kotiopetusta  ja  sentähden  vuosit- 
tain kutsutaan  julkisen  tutkijakunnan  eteen  näyttämään,  ettei  tämä  ope- 
tus ole  vaan  nimeksi.  Niitä  ei  kuitenkaan  ole  ollut  enemmän  kuin  muu- 
tamia tuhansia. 


*)    Puutteellisuus    on    siinä,    ettei  menoja  koulukartanoitten  rakentamisesta  ole 
kaikilta  vuosilta  otettu  lukuun. 

*♦)   Siihen    luettuina  oppilaitten  koulumaksut  silloin  kuin  ei  koulunkäynti  vielä 
ollut  ninkiuton. 

Gambettan  ystävä  Eugene  SpuUer  käytti  opetusasiain  ministerinä  tun- 
nuslauseenaan Proudhonin  sanoja  «la  d^mocratie  est  la  d^mop^die»  (kan- 
sanvalta merkitsee  kansan  sivistämistä).  Koettaessaan  toteuttaa  tätä  aja- 
tusta on  Ranskan  tasavalta  suorittanut  työn,  joka,  en  epäile  lausua  sitä, 
kerran  on  luettava  Euroopan  kulttuurihistorian  merkillisimpiin  ilmiöihin 
i9:nen  vuosisadan  toiseUa  puoliskolla. 

Meillä    Suomessa,    ja   ylipäänsä    pohjoismaissa,    tunnetaan    Ranskan 
oloja    miltei    vaan    pinnalta.     Seuraamme  päivän  kirjavia  tapauksia  ja  ar- 
vostelemme niiden   mukaan  Ranskan  kansan  valtiollista  älyä;  luemme  ku- 
vauksia  Pariisin   boulevardielämästä  ja  muodostamme  niiden  perustuksella 
ajatuksemme    ranskalaisten    siveellisestä  katsantotavasta.     Mitä  aineksia  on 
syvemmällä,  mikä    työ    siellä  tapahtuu,  siitä  ei  useinkaan  tunge  tietoa  sa- 
nomalehtiimme   ja   enimmiten  jäänee  se  niiltäkin  huomaamatta,  jotka  ker- 
ran tahi  useammin  ovat  ihailleet  Seine-kaupungin  ihmeitä.     Saksaan  ja  uu- 
delleen   Saksaan  lähdemme  kukin  alallamme  oppia  hakemaan,  Ranska  jää 
syrjään.     Ja  kuitenkin  on  epätietoista,  kummallako   taholla  meillä  nykyään 
olisi  enemmän  opittavaa,  erittäinkin  niillä   aloilla,  joilla  —  niinkuin  kansa- 
koululaitoksessa   —  jo  aikoja  sitten  olemme  tutustuneet  saksalaisen  järjes- 
telmän yksityiskohtiinkin.     Berliinin  kansallistaloudeUinen  seura  julkaisi  vii- 
me vuonna   kirjasen,  jossa  Ranskan  nykyisiä  kansakouluja,  niihin  kuuluvine 
monenlaisine  jatko-opistoineen,    kuvataan  useammassa  kohden  mallikelpoi- 
siksi.    «Ranskan    kansakoululaitoksen   tunteminen»,    huomauttaa  tekijä,  «ei 
ole    ainoastaan    teoreettiselta   kannalta  tärkeä,    vaan    siinä  on  paljo  näkö- 
kohtia,   periaatteita  ja    laitoksia,  joiden  huomioon  ottamisesta  saattaa  olla 
hyötyä  meidänkin  kansallemme.  —  —  Ne  periaatteet,  jotka  1882  vuoden 
lainsäädäntö    asetti    Ranskan  kansakoululaitoksen  perusteeksi,  ovat  yleväm- 
piä ja  suuremmasta  käytännöUiscstä  arvosta  kuin  meiUä  noudatetut;  jos  ei 
tarkoitus  vielä  olekkaan  kaikkialla  toteutettu,  niin  sehän  tunnustettanee  luon- 
nolliseksi   ajan    lyhyyteen   ja   tehtävän  laajuuteen  nähden.     Mutta  meidän 
a^^salaisteo     on    tunnustaminen,    että    oma  kansakoulumme,  josta  syystäkin 

luulemme  voivamme  ylpeillä,  ci  enää  ole  ajan  vaatimusten  tasalla,  että 
tällä  alalla  emme  enää  ole  opettajia,  vaan  opetettavia»  *). 

Ranskan  koulupolitiikin  suuri  kulttuurihistoriallinen  merkitys,  se  se 
oli,  joka  antoi  ensimmäisen  ja  pääasiallisimman  aiheen  tähän  kirjoituk- 
seemme. Mutta  jos  yksin  saksalaisillakin  on  Ranskan  kansakouluoloista 
käytännössä  opittavaa,  niin  varmaan  meillä  suomalaisilla  vieläkin  enem- 
män. On  kyllä  totta,  että  tuskin  mikään  kelpaa  sieltä  meidän  maahamme 
suorastaan  lainattavaksi,  mutta  monet  ovat  ne  kohdat,  jotka  herättävät  ajat- 
telemaan, ollen  välillisesti  todisteena,  että  oma  kansanopetuksemme  on 
vielä  heikolla  oraalla  ja  kansakoululaitoksemmekin  vasta  keskeneräinen. 
Monet  ovat  niinikään  ne  kohdat,  joista  saatamme  ammentaa  voimaa  ja  kes- 
tävyyttä, niistä  nähdessämme,  että  mitä  täällä  tavoitamme  ei  ole  tuulen- 
tupia, vaan  on  täysin  saavutettavissa,  on  muualla  jo  toteutettua. 

Monipuolisempana  kuin  koskaan  ennen  on  kysymys  kansan  opetuk- 
sesta näillä  valtiopäivillä  Suomen  säätyjen  käsiteltävänä.  Tämän  opetuk- 
sen kaikki  eri  asteet,  pienten  lasten  koulu,  kansakoulu  ja  jatko-opisto,  ovat 
kukin  antaneet  aihetta  yhteen  tahi  useampaan  anomusehdotukseen.  Mutta 
vielä  ei  suinkaan  näytä  yleisemmin  käsitetyltä,  miten  läheisesti  nämä  eri 
asteet  liittyvät  toisiinsa,  edellyttäen  toinen  toistaan.  Meidän  maassamme 
on  vielä  kovinkin  tavallista,  että  kirkollisia  pikkulasten  kouluja  harrastava 
henkilö  on  kylmäkiskoinen  —  tämä  sana  on  muutamissa  tapauksissa  liian 
lievä  —  kunnallisia  kansakouluja  vastaan,  tahi  päin  vastoin.  Eikö  sitten 
näillä  kouluilla  ole  kummallakin  omaa  erityistä  tehtäväänsä,  ja  onko  tääl- 
läkin —  protestanttisessa  maassa,  jossa  kansan  opetus  vanhastaan  on  ollut 
kirkon  päätehtäviä  —  se  käsitys  väkisin  juurrutettava  kansaan,  että  yhteis- 
työ kirkon  ja  koulun  välillä  on  mahdoton? 

Jo  1686  vuoden  kirkkolaki  asetti  maahamme  yleisen  oppivelvolli- 
suuden. Että  se  tietomäärä,  joka  1 7:11a  vuosisadalla  tehtiin  pakolliseksi, 
ei  enää  kaksi  vuosisataa  myöhemmin  ole  riittävä,  se  myönnetään,  mutta 
sittenkin  ajatus  laajempain  tietojen  vaatimisesta  on  useimmille  kauhistus. 
Eikä  edes  sallita  kuntain  velvoittamisesta  perustaa  kansakouluja.  Mikä 
Ranskassa  säädettiin  jo  v.  1833,  mikä  Ruotsissa  päätettiin  jo  1840  —  41 
vuosien  valtiopäivillä,  sitä  vastustetaan  vielä  v.  1891  Suomessa  perusteilla, 
joista   toisinaan   liioittelematta  voimme  sanoa,  että  vapaus  ja  vallattomuus 

*)  Max  NVeigert,  Die  Volksschule  unU  der  gewerbliche  Unterrichl  in  Frankieicb. 

sekaantuu  niissä  samaksi  käsitteeksi  ja  että  niistä  puuttuu  ymmärrys,  mihin 
valtio  kansanopetuksen  suhteen  on  oikeutettu  ja  velvollinen.  Mutta  ol- 
koon, etteivät  säädyt  näilläkään  valtiopäivillä  tahdo  suorastaan  velvoittaa 
kuntia.  Lopputarkoitusta  ei  meidän  maassamme,  niinkuin  ei  tähän  saakka 
missään  muuallakaan,  täysin  saavuteta  pakkoa  säätämättä,  mutta  tätäkin 
ilman  voivat  hallitus  ja  säädyt  epäilemättä  kansanopetuksen  edistämiseksi 
tehdä  paljon  enemmän  kuin  tähän  saakka  on  tapahtunut.  Tutkittakoon, 
montako  kansakoulua  ja  miten  sijoitettua  eri  paikkakunnilla  on  tarvis,  vä- 
hitellen saattaaksemme  koulunkäynnin  mahdolliseksi  kaikkiaUa,  missä  ei  ole 
aivan  voittamattomia  esteitä,  ja  myönnettäköön  sitte  niille  kunnille  ja 
koulupiireille,  jotka  ovat  valmiit  asettamaan  määräajan  kuluessa  riittävän 
määrän  kouluja,  niin  runsas  apu,  etteivät  kuntien  kannettavat  kustannuk- 
set enää  ole  pelottavia. 

Varsinaisen  kansakoulun  pohjalle  perustuvan  jatko- opetuksen  aate  on 
vasta  ihan  viime  aikoina  alkanut  voittaa  alaa  maassamme  ja  kysymys  sen 
toteuttamisesta  onkin  näillä  valtiopäivillä  ensimmäisen  kerran  säätyjen  kä- 
siteltävänä. Mitä  siinä  kohden  voimme  Ranskan  esimerkistä  oppia  on 
ehkä  ennen  kaikkea  se,  että  yksityisten  toimesta  S3mtyvät,  etupäässä  ihan- 
teellista tarkoitusta  tavoittelevat  «kansanopistot»  eivät  meilläkään  ajan  pit- 
kään voi  yksinänsä  tarvetta  tyydyttää.  Käytännölliseen  malliin  luotu  jatko- 
opetus  on  luultavasti  ennemmin  tahi  myöhemmin  täälläkin  joutuva  pysy- 
väksi renkaaksi  valtion  ja  kuntain  ylläpitämään  kansakoululaitokseen.  Mutta 
sen  rinnalla  tullee  toivottavasti  «kansanopistoilla»  aina  olemaan  katoamaton 
merkityksensä  opetuksen  elähyttäjinä,  kaiken  koneellisuuden  vihollisina. 

Kuinka  useita  ne  yksityiskohdat  Ranskan  kansanopetusjärjestelmässä 
ovatkin,  jotka  tavalla  tahi  toisella  saattavat  olla  meille  ohjeeksi,  niitä  kaik- 
kia monin  verroin  tärkeämpi  noudatettavana  esimerkkinä  on  se  aulius  ja 
tavaton  voimain  ponnistus,  jolla  Ranskan  tasavalta  koettaa  kohottaa  yhtei- 
sen kansan  sivistystä.  Me  suomalaiset  puhumme  mielellämme  kansakoulu- 
laitoksemme erinomaisesta  edistymisestä  ja  kuvittelemme  työmme  ja  uh- 
rauksemme tällä  alalla  olleen  viime  vuosikymmeninä  jotakin  aivan  suu- 
remmoista.  Edistys  entisiin  oloihin  nähden  on  kieltämätön,  mutta  tosi- 
asia on  sittenkin,  että  varsinaiset  sivistyskansat  uhraavat  saman  asian  eteen 
verrattomasti  enemmän.  Sen  ne  tekevät,  vaikka  sotavarustusten  taakka  on 
niillä  raskaampi  ja  vaikka  yleinen  sivistys  ei  ole  niille  samassa  määrin 
kuin  Suomen  kansalle  eloon  jäämisen  ehtona. 

Lausun  nämä  vertailevat  huomautukset  haikealla  mielellä,  sillä  val- 
tiopäivillä näkyy  suomenmielisen  puolueen  enemmistö  ja  melkoinen  osa 
vastapuoluettakin  päättäneen  vastustaa  kaikkia  tehokkaampia  toimenpiteitä 
kansanopetuksen  hyväksi,  ja  etenkin  juuri  niitä,  joiden  välttämättömyydestä 
muut  kansat  jo  ovat  yksimielisiä. 

J.  R.  Danielson. 


Muutama  sana  Kalevalan  kuvittamisesta. 


Huhtik.  8  p. 

Näinä  päivinä  on  Ateneeumissa  ollut  näytteillä  kokoelma  Kalevalan 
luonnoksia,  jotka  varsin  suuressa  määrässä  ovat  ansainneet  yleisön  huo- 
miota. Nämä  luonnokset  olivat  lähetetyt  Savo-karjalaiselle  ylioppilasosa- 
kunnalle siihen  kilpailuun,  minkä  osakunta  äskettäin  oli  julistanut  tapahtu- 
vaksi ja  johon  5  taiteilijaa  oli  jättänyt  teoksensa.  Kahdelle  näistä  annet- 
tiin palkintoja,  suurempi  800  markan  ja  pienempi  500  markan  suuruinen, 
osakunnan  vuosijuhlassa  Helmikuun  28  p:nä  tänä  vuonna. 

Tämä  tosin  ei  ole  ensimmäinen  yritys  saada  aikaan  kuvia  Kaleva- 
laan. Tämä  kansalliseepoksemme  on  kuvaamataiteelle  avannut  runsaan 
uusien  aiheiden  lähteen,  jonka  käyttämistä  vasta  voi  pitää  alkaneena,  vaikka 
jo  sangen  moni  kuvanveistäjistämme  ja  maalareistamme  on  siitä  ammen- 
tanut. Erittäin  tärkeä  tehtävä  on  Kalevalan  «illustreeraaminen»  eli  sen 
varustaminen  sellaisilla  kuvilla,  jotka  eivät  ole  erityisiä  tauluja,  vaan  liitty- 
vät itse  tekstiin,  selvittäen  sitä.  Ensimmäinen,  joka  koetti  saada  aikaan 
sarjan  seUaisia  kuvia,  oli  R.  V,  Ekman^  joka  vuosina  1863 — 64  julkaisi 
kaksi  vihkoa  Kalevala-piirustuksia.  Niissä  tuli  näkyviin  mieltymys  aineeseen, 
ja  Ekmanin  tavallinen  keksimisvoimakin,  mutta  suurien,  esityksessä  löytyvien 
puutteiden  tähden  niiden  kuitenkaan  ei  onnistunut  saavuttaa  kritiikin  eikä 
yleisön  suosiota.  Kuitenkin  ovat  Ekmanin  omat  piirustukset,  jotka  tätä  nykyä 
lienevät  taideyhdistyksen  huostassa,  paremmat  kuin  painetut  kuvat.  Sit- 
temminkin on  ajatus  seUaisten  kuvain  toimittamisesta  aika  ajoittain  uudes- 
taan   esiintynyt.     Mies,  jonka  ansioita  tässä  suhteessa  ei  sovi  unohtaa,  on 

t:ri  M,  Äyräpään  jonka  esityksestä  Savo-karjalainen  osakunta  Suomalaisen 
kirjallisuuden  Seuralle  jätti  4,000  markan  suuruisen  summan  perustukseksi 
rahastoon  Kalevalan  kuvittamiseksi.  Tästä  rahastosta  on  määrätty,  että 
sen  täytyy  kasvaa  10,000  markan  suuruiseksi,  ennenkun  sitä  saa  käyttää 
tarkoitukseensa.  Mutta  valmistukseksi  siihen  ja  kääntääkseen  taiteilijaimme 
huomion  tähän  suuntaan  päätti  osakunta,  niinikään  t:ri  Äjrräpään  esityksestä, 
julistaa  kilpailun  tapahtuvaksi  ja  määrätä  palkintoja  sellaisten  piirustusten 
luonnoksista.  Tässä  tilaisuudessa  v.  1885  kilpailevista  taiteilijoista  sai 
i:sen  palkinnon  hra  S.  A.  Keinänen  ja  toisen  hra  R.  Akerblom.  Nyt  on 
osakunta  toistamiseen  pannut  toimeen  palkintokilpailun,  ja  tuloksena  tästä 
ovat  ne  teokset,  jotka,  niinkuin  jo  yllä  mainittiin,  näinä  päivinä  ovat  olleet 
Ateneeumissa  näytteillä.  Ensimmäisen  palkinnon  oli  osakunta  tällä  kertaa 
määrännyt  hra  A.  GalUmSle^  toisen  hra  Keinäselle,  Sanomalehtien  moi- 
tittavan kielevyyden  kautta  ovat  toistenkin  kilpailijain  nimet  tulleet  julki 
mainituiksi.  Kun  niin  on  tapahtunut  olisi  tarpeetonta  käsitellä  sitä  salai- 
suutena, mikä  jo  on  tuttua  yleisölle,  nimittäin  että  nämät  ovat  hrat  E, 
Järnefelt^  Z.  Sparre  ja  y.  Koriman. 

Mielihyvällä  huomaa,  että  joka  uudessa  kilpailussa  sisäänjätetyt  teok- 
set yhä  ovat  lähestyneet  lopullista  päämäärää,  aikaansaada  täysin  arvokas 
kuvallinen  esitys  kansalliseepoksestamme.  Myös  äsken  näytteille  pannut 
piirustukset  todistavat,  että  nuori  maalaustaiteemme  on  melkoisesti  edisty- 
nyt, mitä  teknilliseen  kätevyyteen  ja  taiteen  ilmauskeinojen  hemiuteen 
tulee.  Siinäkin  suhteessa  huomataan  tällä  kertaa  ilahuttavaa  edistystä,  että 
taiteilijamme  ovat  alkaneet  tarkemmin  kuin  ennen  tutkia  elintapoja,  pu- 
kuja, työaseita  y.  m.  niillä  seuduilla,  joista  laulut  ovat  kotoisin. 

Etenkin  ovat  hra  Gallonin  kuvat  vetäneet  puoleensa  hyvin  ansaitun 
huomion.  Ne  ovat,  n  luvultaan,  eri  suuruisia  ja  muotoisia,  osaksi  väril- 
lisiä, kaikki  reippaasti  ja  rohkeasti  suunnitellut  sekä  todistaen  nuoren  tai- 
teilijan tavatonta  lahjakkaisuutta.  Mitä  tulee  sijaan  lähinnä  hra  Gallonia, 
riippuu  kokonaan  näkökannasta  mille  asettuu,  tahdotaanko  myöntää  sitä 
toiselle  tai  toiselle  muista  kilpailijoista.  Mielenkiintoa  herättäviä  ovat  erit- 
täin hra  Louis  Sparren  6  värillistä  kuvaa  Kullervo  sadusta.  Ne  ovat 
kaikki  taitavasti  suoritetut  ja  todistavat,  että  hra  S.  on  tutkinut  kansanelä- 
mää itäisissä  rajamaissamme  sekä  suomalaista  muinaistiedettä,  mikä  sitä 
enemmän  ansaitsee  kiitosta,  kuin  hra  S.  on  ulkomaalainen  (ruotsalainen). 
Herra  Jämefeltinkin  luonnokset  todistavat  niistä  perinpohjaisista  opinnoista, 

joita  hän  Pariisissa  oleskellessaan  on  harjoittanut.  Jos  sitävastoin  pidetään 
aineen  käsitystä  silmällä,  niin  vienee  hra  Keinänen  voiton  näistä  mo- 
lemmista. 

Mutta  meidän  on  puolestamme  suoraan  tunnustaminen,  että  vaikka 
näyttely  epäilemättä  todistaakin  edistymistä  taiteilijoittemme  taiteellisessa 
kyvyssä,  se  ei  kuitenkaan  ole  meitä  täysin  tyydyttänyt.  Päin  vastoin 
on  se  meissä  herättänyt  jonkinlaista  epäilystä  siitä,  onko  nykyaika  aivan 
sopiva  sellaisen  yrityksen  toteuttamiseksi,  kuin  Kalevalan  kuvittaminen. 
Lahjakkaimmat  nuoremmista  maalareistamme  ovat  täydesti  liittyneet  «rea- 
listiseen» suuntaan  nykyaikaisessa  ranskalaisessa  maalaustaiteessa.  Pape- 
rille tai  kankaalle  kuvata  mitä  näkee  ja  niinkuin  sen  näkee  tai  luulee  nä- 
kevänsä —  siinäpä  ainoa  tehtävä,  jonka  äärimmäinen  realismi  tunnustaa 
taiteelle  tärkeäksi.  Kaikki  muu:  aine,  kokoonpano,  käsitys,  tyyli,  kauneus 
pidetään  tältä  näkökannalta  vähäpätöisenä  tai  oikeudettomana  taiteessa. 
Tehkäämme  nyt  itsellemme  selkoa  sen  tehtävän  laadusta,  joka  tässä  on  edes- 
sämme. On  kysymys  runoteoksen  kuvittamisesta.  Piirustimella,  sen  ver- 
ran kuin  on  mahdollista,  on  ilmi  tuotava  Kalevalan  henkilöt  ja  olot,  sel- 
laisina kuin  ne  elivät  kansanrunoilijain  mielikuvituksessa.  Taiteilijan  vel- 
vollisuus on  tässä  liittyä  heidän  tapaansa,  käsittää  ainetta,  ja  esittää  sitä 
sen  mukaan.  Mutta  Kalevalan  käsitykselle  on  ennen  kaikkea  omituista 
rohkea,  usein  määrättömään  ja  muodottomaan  liitelevä  mielikuvitus.  To- 
sin osotaksen  useinkin  terävä  ja  sattuva  ulkoilmiöiden  havainto,  mutta 
yleensä  ei  luontoa  käsitetä  yleisten  lakien  alaisena;  päin  vastoin  luullaan, 
että  sisälliset,  henkiset  voimat  välittömästi  voivat  sen  järjestystä  muutella 
ja  hallita.  Tuon  haaveellisen,  loihdullisen,  schamanilaisen  piirteen  täytyy 
päästä  näkyviin  kuvissakin.  Kun  tahdotaan  Kalevalan  kuvissa  esittää  ai- 
noastaan mitä  taiteilija  itse  on  luonnossa  nähnyt  tai  ainakin  voinut  nähdä, 
on  se  yhtä  mieletöntä,  kuin  jos  joku  olisi  asettanut  saman  vaatimuksen 
Gustave  Dor^e,  kun  hän  teki  piirustuksensa  Danten  Divina  Commediaan, 
tai  niille  taiteilijoille,  jotka  ovat  kuvilla  varustaneet  muinaisskandinaavilaista 
jumalaistarustoa,  tai  Goethen  Faustia  tai  Rabelaisia.  Kalevalan  kuvittaja 
tosin  ei  saa  laiminlyödä  luonnollisuuden  vaatimusta  yksityisissä  esineissä, 
mutta  hänen  on  täyttäminen  tämä  vaatimus  niin,  että  haaveellisuus  kuiten- 
kin pääsee  ilmaantumaan.  Että  hän  voi  päästä  tämän  pyrinnön  perille, 
sitä  osottaa  tarpeeksi  moni  esimerkki.  Hän  voi  sen  paljoa  täydellisem- 
min   kuin  kuvanveistäjä,  jolle  haaveellisen  ja  verrattain  muodottoman  aina 

täytyy  jäädä  enemmän  vieraaksi.  Ellei  tahdota  siirtyä  haaveellisuuden 
alalle,  niin  on  paras  kokonaan  luopua  tuumasta  varustaa  kansalliseepos- 
tamme kuvilla.  Kuka  on  koskaan  luonnossa  nähnyt  sellaista  kuin  kotkan 
lentävän  Väinämöinen  selässään  tiii  Tuonelan  synkän  asunnon  tahi  Vipu- 
sen, jonka  suolissa  Väinämöinen  kulkee  veneellä,  tai  Ilmarisen,  jonka 
myrsky  vie  ilman  halki  Pohjolaan,  tai  tuhannen  samanlaista  asiata?  £i 
ole  tarkoituksemme,  että  taiteilija  orjallisesti  noudattaisi  tekstiä  —  päin 
vastoin  hänellä  täytyy  olla  se  vapaus  poiketa  yksityisasioissa  tekstistä, 
minkä  hänen  taiteensa  omituinen  luonne  vaatii.  Mutta  hän  ei  saa  poiketa 
Kalevalan  hengestä,  johon  muun  muassa  mielikuvituksen  rohkeus  kuuluu. 
Jos  hän  rajoittuu  ainoastaan  siihen  ainepiiriin,  joka  mahdollisesti  voisi  jäädä 
jälelle,  kun  tämä  ominaisuus  poistuu,  niin  tulee  piiri  siksi  ahtaaksi,  ettei 
voi  antaa  käsitystä  Kalevalasta  kokonaisuudessaan  ja  sen  varsinaisesta 
luonteesta. 

Viimeksi  näytteillä  olleet  luonnokset  ovat  yleensä  huolellisesti  kart- 
taneet kaikkia  aineita,  jotka  käyvät  jokapäiväisen  todellisuuden  ulkopuolelle. 
Ainoastaan  hra  GaUdn  tekee  parissa  kuvassa  tästä  poikkeuksen.  «Sammon 
taonnassa»  tulee  Kalevalan  kertomuksessa  oleva  haaveellisuus  ja  jättiläisen- 
muotoisuus  hyvästi  ilmi,  ja  tämä  luonnos  onkin  ehkä  paras  kaikista.  Saman 
taiteilijan  «Pohjolan  häissä»  on  niinikään  jotain  suurenmoista,  huomataan 
ainakin,  että  tässä  on  kysymys  jostakin  ylhäisemmästä  koin  tavallisesta  Ma- 
tin ja  Liisan  vihkimysjuhlasta.  Kuvassa,  joka  esittää  Ainon  luikahtamista 
Väinämöisen  veneestä,  täytyy  tietysti  Ainon  itsensä  esiytyä  yliluonnollisena 
olentona. 

Runoilijan  mielikuvitus  saa  tosin  aina  sisällyksensä  siitä,  mitä  hän 
itse  näkee  ja  kokee.  Ja  Kalevalankin  runoilijain  mielikuvitukselle  näyttäy- 
tyivät, niinkuin  runo  kylläkin  todist^,  heidän  laulamansa  tapaukset  ja  hen- 
kilöt saman  luontoisina  kuin  ne,  jotka  heitä  ympäröivät.  Kalevala  on 
sentähden  kuvastus  Suomen  kansan  muinaisesta  elämästä.  Tästä  seuraa, 
että  kuvaavan  taiteilijan  on  antaminen  teokselleen  kansallinen  leima  niin 
hyvin  henkilöiden  kuin  heidän  asuntoinsa,  pukujen,  aseiden  y.  m.  esit- 
tämisessä. 

Niinkuin  jo  myönsimme  ovat  taiteilijamme,  vaikkeivät  olekkaan  tyydyt- 
täneet kaikkia  vaatimuksia,  kuitenkin  yhä  enemmän  alkaneet  kääntää  huo- 
miotansa tähän  suuntaan,  vartavasten  tutkimalla  kansanelämää  ja  vanhojen 
tapojen  jäännöksiä  runojen  synnyinseuduilla.     Mutta  he  ovat  mielestämme 

jättäneet  huomaamatta  toisen,  niinikään  oikeutetun  vaatimuksen.  Kalevalan 
laulamat  henkilöt,  Väinämöisen,  Ilmarisen,  Lemminkäisen,  Kullervon,  Lou- 
hen, Pohjolan  tyttären  y.  m.,  kuvailee  runoilija  tosin  samanlaatuisiksi,  mutta 
ei  samanlaisiksi,  kuin  tavalliset  ihmiset,  jotka  runoilija  näki.  Nämät  hen- 
kilöt ovat  alkuperäisesti  luonnon  tai  hengen  voimia,  jotka  kansan  mieliku- 
vitus vähitellen  on  personoinnut,  mutta  vielä  on  niillä  jäljellä  liian  paljon 
alkuperäisestä  merkityksestään,  voidakseen  olla  tavallisia  ihmisiä.  Runo 
esittää  heitä  puolijumalina,  jotka  ovat  varustetut  voimilla  paljon  yli  joka- 
päiväisen inhimillisen  määrän.  Sanalla  sanoen  runossa  heidät  käsitetään 
suuressa  määrin  «idealiseeratuiksi»  ihmisiksi,  ja  taiteilijan  velvollisuus  on 
esittää  heidät  sellaisina,  huolimatta  kaikista  nykyaikaisista  makusuunnista.  Sama 
on  laita  myös  sen  ympäristön,  jossa  nämä  henkilöt  elävät.  Heidän  hevo- 
siansa, venheitään  y.  m.  ylistetään  ihmeellisistä  ominaisuuksistaan.  Kullasta, 
hopeasta,  helmistä  ja  silkistä  ei  ole  puutetta  nmoissa.  Kun  sentähden 
Väinämöistä,  Ilmarista  y.  m.  kuvataan  kokonaan  tavallisten  karjalaisten 
talonpoikain  muodossa,  heidän  asuntojaan,  vaatteitaan  ja  työkalujaan  ai- 
van sellaisiksi  kuin  näiden,  niin  on  tämä  mielestämme  täydellistä  väärin- 
käsitystä. Taiteen  tulee  tosin  näissä  sankareissa  esittää  suomalaisia  tai  vaik- 
kapa karjalaisia  tyyppejä,  mutta  se  ei  saa  laiminlyödä  esittää  heitä  siinä 
jalostuneessa  muodossa  jota  runot  tarkoittavat.  Muuten  se  ei  täytä  vel- 
vollisuuttaan asettaa  ulkonaisten  siimäimme  eteen  sitä  samaa  jonka  runous  on 
asettanut  meidän  sisällisen  silmämme  eteen.  Muistamme  vuoden  1885  kil- 
pailusta piirustuksen,  joka  oli  tehty  kokonaan  muodinmukaisella  pariisilaisella 
luonnostavalla,  ja  siltä  näkökannalta  kylläkin  ansiollinen,  jossa  Väinämöi- 
sen ja  Joukahaisen  kohtaamista  esitettiin  samoin  kuin  kahden  renttumaisen 
markkinaukon  yhtymistä  maantiellä,  jotka  —  kenties  markkinahumalan  vai- 
kutuksesta —  ovat  ajaneet  yhteen  «kurjilla  reillään,  joita  yhtä  kurjat  he- 
voskonit  vetävät.  Katsojalle  oli  tietysti  mahdotonta,  muusta  kuin  allekir- 
joituksesta, aavistaa  että  toinen  näistä  markkin aukoista  muka  esitti  puoli- 
jumalaa, joka  oli  ollut  osallinen  mailman  luomisessa  ja  jonka  mahtava 
laulu  lumosi  koko  luonnon.  Meidän  vakaumuksemme  on,  että  kaikista 
niistä,  jotka  tähän  asti  ovat  kilpailleet  Savo-karjalaisen  osakunnan  määrää- 
mistä palkinnoista,  hra  R.  Akerblom  v.  1885  sisäänannetuissa  luonnoksissaan 
parhaiten  on  tuonut  ilmi  Kalevalan  henkeä,  vaikka  tosin  hänen  piirustuk- 
siansa  vastaan  pelkältä  taiteilijakannalta  voi  tehdä  paljon  muistutuksia. 

1891    vuoden  kilpailussa  ovat  juuri  ne  taiteilijat,  joiden  teokset  tek- 

niUisessä  katsannossa  lienevät  etevimmät,  enimmin  tehneet  itsensä  syy- 
päiksi  yllämainittuihin  väärinkäsityksiin.  Mitä  on  esim.  sanominen  niistä 
kahdesta  hra  Gallonin  tekemästä  kuvasta,  jotka  esittävät  Väinämöistä  Ai- 
noa kosivana?  Toinen  niistä  on  värillinen,  toinen  väritön;  jälkimmäisessä 
näemme  Ainon  pienen  nenäkkään  tyttöheitukan  muodossa  —  muuten  oi- 
vallisesti tehty  —  joka  rohkealla  katseella  irvistää  ukko  Väinämöiselle  vas- 
ten silmiä,  niin  että  valkoiset  hampaat  kiiltävät.  Ja  Väinämöinen  itse  esiintyy 
mitä  surkeimpana  vanhana  karjalaisena  ruotiukkona.  Toinen  kosintakuva 
tekee  Ainon  perkirumaksi.  Ei  kummassakaan  huomata  jälkeäkään  runon 
herttaisesta,  eeterisestä  olennosta.  Kolmannessa  luonnoksessa  «Aino  itkee 
äidin  kehottaessa  häntä  suostumaan. kosintaan»  on  hra  Gallen  varustanut 
Ainon  äidin  kasvoilla,  jotka  näyttävät  siltä,  kuin  olisivat  poltetut  noeksi. 
Sanalla  sanoen,  hra  Galldn  on  huvittanut  itseään  esittämällä  Aino-tarun 
puhtaiden  karikatyyrikuvain  sarjassa.  Hra  Sparre  esittää  Kullervoa,  joka 
katselee  leivässä  olevaan  kiveen  katkennutta  veistänsä,  mitä  vastenmie- 
lisimmässä  muodossa.  Katsojalle  tulee  sen  vuoksi  mahdottomaksi  tun- 
tea Kullervoa  kohtaan  sitä  myötätuntoisuutta,  jota  itse  runo  herättää,  ja 
tässä  on  siis  poikkeus  runon  hengestä  ja  tarkoituksesta,  jota  ei  auta  se 
seikka,  että  kuva  itsessään  on  taitavasti  tehty.  Hra  Järnefeltin  luonnos, 
joka  kuvaa  Kullervon  kostavan  Untamolle,  on  pelkästään  inhottava  poikki- 
hakattuine  paineen,  kuristu ksineen  y.  m.,  eikä  tätä  vaikutusta  lievennä  mi- 
kään suuruuden  piirre  siinä  kostotyössä,  jonka  Kullervo  suorittaa  sukunsa 
murhaajaa  ja  omaa  sortajaansa  vastaan.  Kullervon  kuolossa  antaa  hra 
Järnefelt  miekkaansa  langenneen  uroon  maata  kasvoi  poiskäännettyinä  pal- 
jaine verisine  selkineen  muistuttaen  raatoa  leikkuuhuoneen  pöydällä.  Villi- 
sian näköinen  koira  juoksee  kuolleen  läheisyydessä.  Mutta  missä  näemtne 
traagillisen  sankarin,  tuon  rikoksen  painaman,  mutta  joka  vielä  kukistues- 
saankin  on  suuri  ja  ihmeteltävä? 

Me  emme  kiellä  realismin  oikeutta  taiteessa.  Luonnonmukaisuus  on 
siinä  tarpeellinen,  koska  taideteos  muutoin  kaipaisi  sitä  todellisuuden  illu- 
sioonia,  mikä  sillä  täytyy  olla  tehdäkseen  syvemmän  vaikutuksen.  Mutta 
luonnollisuuteen  täytyy  olla  yhdistettynä  kaunoaisti,  kyky  käsittää  jaloa 
muotoa;  muutoin  ci  tämä  vaikutus  tule  sen  laatuiseksi,  jonkalainen  taide- 
teoksen tulee  aikaansaada.  Luonnollisuus  ilman  jaloa  muotoa  on  paikoil- 
laan piirustuksissa,  jotka  valaisevat  jotain  tieteellistä  teosta,  esim.  jotain 
anatoomista  atlasta,  mutta  taidenautintoa  etsivällä  yleisöllä  on  oikeus  pyy- 

tää  päästä  siitä  vapaaksi.  Että  voimakas  realismi  kyllä  voi  olla  yhdis- 
tettynä kaunoaistiin,  siitä  on  muun  muassa  Johannes  Takasemme  todistuk- 
sena, jolla  tämä  aisti  näkyy  oUeen  syntyperäisenä  luonnonlahjana.  Missä 
taas  kauneudenaisti  ei  ole  synnynnäinen,  voidaan  sitä  kuitenkin  taiteili- 
jassa suuressa  määrässä  kehittää.  Toinenkin  vanha  totuus,  joka  meidän 
päivinämme  muutamalla  taholla  näyttää  jäävän  huomaamatta  ja  joka  siitä 
syystä  ansaitsee  nimenomaista  huomauttamista,  on,  että  taiteilija  tarvitsee 
perinpohjaista  ja  monipuolista  sivistystä,  eikä  ainoastaan  valmistusta  varsi- 
naiseen ammattiinsa.  Sellainen  sivistys  suojelee  sitäkin,  jolta  puuttuu  syn- 
nynnäinen kauneudenaisti,  joutumasta  liian  suuriin  mauttomuuksiin.  Ja 
etenkin  meidän  päivinämme  on  se  tarpeellinen,  varokeinona  sitä  raakuu- 
den viettelystä  vastaan,  jonka  realistinen  taidesuunta  niin  helposti  tuottaa 
vähemmin  viljeUylle  taiteilijasielulle.  Omaan  mietintään  yhtynyttä  sivis- 
tystä vaaditaan,  että  taiteilija  joka  eri  tapauksessa  löytäisi  oikean  käsittely- 
tavan eli  «tyylin»  määrätylle  tehtävälle.  Muuten  tapahtuu,  että  hän  ottaa 
käsitelläkseen  entisajan  jumalaistaruston  jättiläisen  kokoisia  pilvihaamuja 
tavalla,  joka  soveltuu  jonkun  katukohtauksen  kuvaamiseen  nykyajan  Parii- 
sissa tahi  Helsingissä  —  mikä  on  yhtä  nurinpäistä,  kuin  olisi  maalata  jär- 
ven rannalla  vaatteita  sotkevia  piikoja  Miilolaisen  Venuksen  tai  kilpeä  kan- 
tavan Pallas  Ateenen  muodoissa. 

Th.  Rein. 


Attalea  princeps. 

Kirjoittanut    Vsevolod    Garsliin. 
Venäjän  kielestä  suomentanut  M.  Vuori. 

Eräässä  isossa  kaupungissa  oli  kasvitarha  ja  tässä  kasvitarhassa  suun- 
nattoman suuri  ansari,  raudasta  ja  lasista  rakennettu.  Se  oli  hyvin  kaunis  : 
soleat,  kierteiset  pylväät  kannattivat  koko  rakennusta;  niihin  nojautuivat 
köykäiset,  kuvikkaat  kaaret,  toisiinsa  kudotut  ikäänkuin  hämähäkin  verkon 
muotoisista    rautakehyksistä,   joihin    lasit    olivat    sovitetut.     Erittäin  kaunis 

oli  ansari,  kun  aurinko  meni  mailleen  ja  valaisi  sitä  punaisella  loisteel- 
laan. Silloin  se  oli  kuin  ilmitulessa,  heijastavat  sätehet  kimaltelivat  ja 
välkkyelivät,  kuin  äärettömän  suuressa,  hienosti  hiotussa  hohtokivessä. 

Paksujen,  kuultavaisten  lasien  läpi  näkyivät  sisään  suljetut  kasvit. 
Vaikka  ansari  iso  olikin,  oli  niiden  siellä  kuitenkin  ahdas.  Juuret  kietou- 
tuivat toisiinsa  ja  riistivät  toinen  toiseltaan  kosteutta  ja  ravintoa.  Puiden 
oksat  sekaantuivat  palmujen  isoihin  lehtiin,  taivuttivat  ja  taittoivat  niitä  ja 
itsekin,  painuen  rautaisia  kehyksiä  vastaan,  taipuivat  ja  taittuivat.  Tarhu' 
rit  lakkaamatta  leikkelivät  oksia,  sidoskelivat  rautalangoilla  lehtiä,  etteivät 
saisi  kasvaa,  miten  tahtoivat,  mutta  huonosti  se  auttoi.  Kasvit  kaipasivat 
avaraa  alaa,  omaa  kotimaataan  ja  vapautta.  Ne  olivat  kotoisin  kuumista 
maista,  hentoja,  upeita  olentoja;  ne  muistelivat  synnyinmaataan  ja  ikävöi- 
vät sitä.  Lasikatto,  vaikka  läpikuultava  olikin,  ei  se  ollut  kirkas  taivas 
sittenkään.  Toisinaan,  talvisaikaan,  lasit  jäätyivät;  silloin  tuli  ansarissa  ai- 
van pimeä.  Tuuli  vonkui,  pieksi  ruutuja  ja  tärisytteli  niitä.  Katto  peittyi 
paksuun  lumeen.  Kasvit  seisoivat  ja  kuuntelivat  tuulen  ulvontaa  ja  muis- 
telivat toisellaista  tuulta,  lämpöistä,  lauhkeaa,  joka  antoi  heille  elämää  ja- 
terveyttä.  Ja  heidän  teki  mieli  saada  jälleen  tuntea  sen  huountaa,  tuntea 
sen  liekuttelevan  heidän  oksiansa,  heidän  lehtiensä  kanssa  leikittelevän. 
Mutta  ansarissa  oli  ilma  muuttumaton;  toisinaan  vain  ehkä  sattui,  että  tal- 
ven tuisku  rikkoi  lasin  ja  tuima,  viluinen  viima,  härmää  huokuen,  tunki 
sisään  katon  alle.  '  Ja  minne  se  viima  sattui,  siellä  lehdet  kellastuivat,  ku- 
tistuivat ja  lakastuivat. 

Mutta  toiset  lasit  pantiin  kohta  sijaan.  Kasvitarhan  johtajana  oli  oi- 
vallinen, oppinut  mies,  joka  ei  suvainnut  mitäkään  epäjärjestystä,  huoli- 
matta siitä,  että  hän  isoimman  osan  aikaansa  viettikin  mikroskoopillisissa 
askareissa  erinäisessä  lasikojussa,  joka  oli  rakennettu  ansarin  pääraken- 
nukseen. 

Olipa  kasvien  joukossa  muudan  palmu,  muita  korkeampi  ja  kau- 
niimpi. Kojussaan  istuva  johtaja  nimitteli  sitä  sen  latinalaisella  nimellä 
Attaleaksi.  Mutta  tämä  nimi  ei  ollut  sen  oikea  nimi:  sen  olivat  vain  kas- 
vientutkijat  keksineet.  Sen  oikeata  nimeä  eivät  tutkijat  tunteneet  eikä  se 
ollut  kirjoitettu  noella  valkoiseen  lautaan,  joka  oli  palmun  runkoon  nau- 
lattu. Kerran  tuli  kasvitarhaan  matkustaja  siitä  kuumasta  maasta,  missä 
palmu  oli  kasvanut;  kun  hän  sen  näki,  niin  hän  hymähti,  sillä  se  muis- 
tutti hänelle  hänen  kotimaastaan.- 

—  Ail  sanoi  hän:  —  minä  tunnen  tämän  puun.  Ja  hän  nimitti 
sitä  sen  oikealla  nimellä. 

—  Suokaa  anteeksi,  huudahti  hänelle  silloin  kojustansa  johtaja,  joka 
sillä  kertaa  tarkkaavasti  leikkeli  veitsellä  jotakin  kasvin  vartta:  —  te  ereh- 
dytte. Sellaista  puuta,  kuin  te  suvaitsitte  mainita,  ei  ole  ollenkaan.  Tämä 
on  Attalea  princeps  ja  kotoisin  Brasiliasta. 

—  No,  k}'llä,  sanoi  Brasilialainen:  —  minä  uskon  täydellisesti,  että 
kasvien  tutkijat  sitä  Attaleaksi  nimittävät,  mutta  on  sillä  omakin,  oikea  ni- 
mensa. 

—  Oikea  nimi  on  se,  jonka  tiede  antaa,  sanoi  kasvientutkija  kuivasti 
ja  sulki  kojunsa  oven,  etteivät  häntä  häiritsisi  ihmiset,  jotka  eivät  ym- 
märrä edes  sitä,  että  jos  kerran  tiedemies  jotakin  on  sanonut,  niin  pitää 
olla  vaiti  ja  totella. 

Brasilialainenpa  vain  seisoi  kauvan  ja  katseli  puuta  ja  hänen  kävi 
mielensä  yhä  alakuloisemmaksi.  Hän  muisteli  kotimaataan,  sen  aurinkoa 
ja  taivasta,  sen  muhkeita  metsiä  ihmeellisine  eläimineen  ja  lintuineen,  sen 
aavikoita,  sen  hurmaavia  etelän  öitä.  Ja  hän  muisti  vielä,  ettei  hän  mis- 
sään muualla  ole  ollut  onnellinen,  kuin  kotimaassaan;  ja  hän  oli  maan 
ympäri  matkustellut.  Hän  kosketti  kädellään  palmua,  ikäänkuin  hyväs- 
tiksi, ja  meni  pois  kasvitarhasta;  ja  toisena  päivänä  jo  lähti  hän  lai- 
valla kotia. 

Vaan  palmu  jäi.  Sen  tuli  nyt  vieläkin  raskaampi  olla,  vaikka  siihen 
saakka  jo  oli  ollut  hyvinkin  raskasta.  Se  oli  aivan  yksin.  Viisi  syltä 
kohosi  se  yli  kaikkien  muiden  kasvien  latvoja  ja  nuo  muut  kasvit  eivät 
sitä  rakastaneet,  kadehtivat  vain  ja  pitivät  ylpeänä.  Tämä  sen  kasvu  tuotti 
sille  vain  surua;  paitse  sitä,  että  kaikki  olivat  yhdessä,  vaan  se  yksin, 
muisti  se,  paremmin  kuin  muut,  kotitaivasta  ja  ikävöi  sitä,  enemmän  kuin 
muut,  senkin  tähden,  että  se  oli  muita  likempänä  sitä,  joka  heillä  taivaan 
verosta  oli:  inhottavaa  lasikattoa.  Sen  läpi  näkyi  sille  toisinaan  jotakin 
sinistä:  se  oli  taivas,  vaikka  vieras  ja  vaalea,  niin  sittenkin  oikea,  sininen 
taivas.  Ja  kun  kasvit  keskenään  juttelivat,  niin  Attalea  oli  aina  vaiti,  ikä- 
vöi ja  ajatteli  vain  sitä,  että  olisipa  hyvä  seisoa  vaikkapa  tämänkin  vaa- 
lean taivaan  alla. 

—  Sanokaapa,  olkaa  niin  hyvä,  kohtako  meitä  kastellaan?  kysyi 
saakupalmu,  joka  kovin  rakasti  kosteutta.  —  Minä  tässä  taidan  todenperään 
kuivaa  tänään. 

—  Minua  kummastuttaa  teidän  sananne,  hyvä  naapuri,  sanoi  möhö- 
mahainen  kaktus.  —  Onko  teistä  todellakin  liika  vähän  se  ääretön  veden 
paljous,  jolla  teitä  joka  päivä  valellaan?  Katsokaapas  minua:  minulle 
annetaan  hyvin  vähän  vettä,  vaan  sittenkin  olen  tuore  ja  mehevä. 

—  Me  emme  ole  tottuneet  olemaan  liian  säästäväisiä,  vastasi  saaku* 
palmu.  —  Me  emme  voi  kasvaa  sellaisessa  kuivassa  ja  kelvottomassa  maa- 
perässä, kuin  te  mokomat  kaktukset.  Me  emme  ole  tottuneet  elämään 
kuinka  tahansa.  Ja  sitä  paitsi  sanon  teille  vielä,  ettei  teitä  pyydetä  muis- 
tutuksia tekemään. 

Sen  sanottuaan  saakupalmu  suuttui  ja  vaikeni. 

—  Mitä  minuun  koskee,  puuttui  kaneeli  puheeseen:  —  niin  olen 
minä  melkein  tyytyväinen  tilaani.  Tosin  täällä  on  vähän  ikävä,  mutta  ai- 
nakin olen  minä  vakuutettu,  ettei  minua  kukaan  reviskele. 

—  Mutta  eihän  meitä  kaikkia  ole  revittykään,  sanoi  puuntapainen 
sananjalka.  —  Tietysti  saattaa  monesta  nä3rttää  paratiisilta  tämäkin  tyrmä 
kurjan  elämän  jälkeen,  jota  he  vapaudessa  ovat  viettäneet. 

Silloin  kaneeli,  joka  oli  unhottanut,  että  sitäkin  oli  reviskelty,  pahas- 
tui ja  alkoi  riidellä.  Toiset  kasvit  puolustivat  sitä,  toiset  sanajalkaa  ja 
kiivas  kiista  syntyi.  Jospa  he  olisivat  voineet  liikkua,  olisivat  varmaan* 
kin  ruvenneet  tappelemaan. 

—  Mitä  te  riitelette?  sanoi  Attalea.  —  Tokko  teille  siitä  mitään  apua 
lähtee  ?  Te  vain  suurentelette  onnettomuuttanne  vihalla  ja  kiukustumiscUa. 
Jättäkää  ennemmin  kiistanne  ja  ajatelkaa  tosiasiaa.  Kuulkaa  minua!  kas- 
vakaa korkeammiksi  ja  tuuheammiksi,  levitelkää  oksianne,  ponnistakaa  ruu- 
tuja ja  puitteita  vastaan;  ansarimme  hajoaa  pirstaleiksi  ja  me  pääsemme 
vapahiksi.  Jos  joku  oksa  vain  yksinään  painaa  lasia,  niin  sen  tietysti  leik- 
kaavat poikki,  mutta  mitäs  voipi  tehdä  sadalle  väkevälle  ja  rohkealle  run- 
golle? Enemmän  yksistä  mielin  pitää  vain  työtä  tehdä  ja  voitto  on 
meidän. 

Ensin  ei  kukaan  palmua  vastustanut:  kaikki  olivat  vaiti  eivätkä  tie- 
täneet, mitä  sanoa.     Vihdoin  saakupalmu  rohkaisi  mielensä. 

—  Mitä  loruja,  lausui  se. 

—  Loruja,  loruja!  puhuivat  puut  ja  kaikki  alkoivat  yhdellä  kertaa 
todistaa  Attalealle,  että  se  esitteli  hirveätä  tuhmuutta.  —  Toteutumaton 
haave!  huusivat  he:  —  joutavaa!  mahdotonta!  Kehykset  ovat  lujat,  em- 
mekä mo  niitä  saa  koskaan  rikki,  ja  jospa  rikkosimmekin,  piip  mitäs  siitä? 

Ihmiset  tulevat  veitsin  ja  kirvein,  hakkaavat  oksat  poikki,  korjaavat  kehyk- 
set ja  kaikki  käy  jälleen  entiseen  tapaansa.  Leikkaavat  meistä  vain  isoja 
kappaleita,  eikä  muuta  .  .  . 

—  No,  kuinka  tahdotte!  vastasi  Attalea.  —  Nyt  minä  tiedän^  mitä 
teen.  Minä  jätän  teidät  rauhaan:  eläkää,  miten  tahdotte,  nuriskaa  toinen 
toisellenne,  riidelkää  veden  annosta  ja  olkaa  iät  päivät  lasiholvin  alla. 
Löydän  minä  yksinkin  itselleni  tien.  Minä  tahdon  nähdä  taivasta  ja  au-. 
rinkoa  muutoinkin  kuin  näiden  ristikkojen  ja  lasien  läpi,  —  ja  säänkin 
nähdä ! 

Ja  kopeasti  katseli  palmun  vehreä  latva  hänen  aliansa  leviävää  to- 
verien metsää.  Ei  kukaan  heistä  uskaltanut  hänelle  mitään  sanoa;  saaku- 
palmu  vain  kuiskasi  hiljaa  naapurilleen,  cycas  kasville: 

— .  No,  katsotaanpa,  katsotaanpa,  kuinka  sinulta  vielä  iso  kallosi  tai- 
tetaan, ettet  liiaksi  rehentelisi,  pöyhkeä! 

Toiset,  vaikka  olivatkin  vaiti,  olivat  kuitenkin  suutuksissaan  Attalealle 
hänen  ylpeistä  puheistaan.  Muudan  pieni  ruoho  vain  ei  suuttunut  palmuun 
eikä  loukkaantunut  sen  sanoista.  Se  oli  kaikkein  viheliäisin  ja  halveksitta- 
vin nioho  ansarin  kasveista:  hauras,  kalvakka,  ryömivä,  veltto-  ja  paksu- 
lehtinen.  Siinä  ei  ollut  mitäkään  merkillistä  ja  se  käytettiinkin  ansarissa 
vain  paljaan  mullan  peitoksi.  Se  kierteli  suuren  palmun  juurta  ja  siitä 
näytti,  että  Attalea  oli  oikeassa.  Se  ei  tuntenut  eteJän  luontoa,  mutta  ra- 
kasti myöskin  ilmaa  ja  vapautta.  Ansari  tuntui  siitäkin  vankeudelta.  «Jos 
minä  olenkin  mitätön  rento  ruoho,  niin  kärsin,  ilman  harmaata  taivasta, 
ilman  kelmeätä  aurinkoa  ja  kylmää  sadetta,  samaa,  jota  tuo  kaunis  ja 
mahtava  puu  varmaan  vankeudessaan  kärsii!»  Niin  ajatteli  se  ja  kiertäy- 
tyi  hellästi  palmun  ympäri  ja  hyväili  sitä.  «Miksi  en  ole  iso  puu?  Mi- 
näpä neuvoa  noudattaisin.  Me  kasvaisimme  yhdessä  ja  yhdessä  vapauteen 
pääsisimme.     Silloinpa  muut  näkisivät,  että  Attalea  on  oikeassa». 

Mutta  se  ei  ollut  suuri  puu,  vaan  pieni,  rento  ruoho  ainoastaan.  Se 
saattoi  vain  hellemmin  kietoutua  Attalean  rungon  ympäri  ja  kuiskata  sille 
rakkauttaan  ja  onnentoivotusta  yritykseen. 

—  Tietysti  ei  meidän  maassa  ole  lainkaan  niio  lämmin,  taivas  ei 
ole  niin  selkeä,  sateet  eivät  ole  niin  suloiset,  kuin  teidän  maassa,  mutta 
yhtä  kaikki  on  meilläkin  taivas  ja  aurinko  ja  tuulta.  Meillä  ei  ole  niin 
uhkeita  kasveja,  kuin  te  ja  toverinne,  joilla  on  noin  suuret  lehdet  ja  kau- 
niit   kukat,   mutta  meilläkin  kasvaa  hyvin  kauniita  puita:  petäjiä,  kuusia  ja 

koivuja.  Minä  olen  vähäinen  ruoho  enkä  pääse  koskaan  vapauteen,  mutta 
tehän  olette  niin  suuri  ja  mahtava!  Teidän  vartcnne  on  luja  ja  teillä  ei 
ole  enää  kauvan  aikaa  lasikattoon  kasvamista.  Te  sen  puhkaisette  ja  pää- 
sette vapaaseen  ilmaan.  Silloin  te  kerrotte  minulle,  onko  siellä  vieläkin 
yhtä  kaunista,  kuin  ennen.     Minä  kyllä  tyydyn  siihenkin. 

—  Miksikäs  et  sinä,  pikku  ruoho,  tahdo  lähteä  ulos  minun  kans- 
sani? Minun  varteni  on  vahva  ja  kestävä:  nojaudu  minuun,  ryömi  pitkin 
minua.     Minulle  ei  merkitse  mitään  sinun  kantaminen. 

—  Vielä  minä  minne!  Katsokaahan  minkälainen  minä  olen,  veltto 
ja  heikko:  enhän  voi  edes  ainoata  oksaanikaan  nostaa.  Ei,  en  minä  ole 
teille  toveriksi.  Kasvakaa  ja  olkaa  onnellinen.  Sitä  pyydän  vain:  kun 
vapauteen  joudutte,  niin  muistakaa  toisinaan  pientä  ystävätännekin ! 

Silloin  alkoi  palmu  kasvaa.  Ennenkin  ansarissa  kävijät  olivat  sen 
ääretöntä  kasvua  ihmetelleet,  ja  nyt  se  kasvoi  joka  kuukausi  yhä  korkeam- 
maksi. Kasvitarhan  johtaja  piti  sellaista  nopeaa  kasvamista  hyvän  hoidon 
seurauksena  ja  ylpeili  taidostaan,  jolla  oli  ansarin  rakentanut  ja  tointaan 
hoitanut. 

—  Niin,  katsokaapas  Attalea  princepsiä,  sanoi  hän.  —  Tuollaisia 
suuria  palmuja  harvoin  tapaa  Brasiliassakin.  Me  olemme  käyttäneet  kai- 
ken tietomme,  jotta  kasvit  ansarissa  voisivat  kehittyä  aivan  yhtä  vapaasti, 
kuin  ulkonakin  ja  näköjään  olemme  jotakuinkin  menestystä  saavuttaneet. 

Tämän  ohessa  koputteli  hän  tyytyväisen  näköisenä  vankkaa  puuta 
kepillänsä  ja  lyönnit  kajahtivat  kovasti  ansarissa.  Palmun  lehdet  niistä 
värähtelivät.  Oi,  jospa  se  olisi  voinut  huoata,  minkä  vihan  valituksen  olisi 
silloin  johtaja  kuullut! 

—  Hän  luulee,  että  minä  kasvan  hänen  huviksensa,  ajatteli  Attalea. 
—  Mutta  luulkoon  vain! 

Ja  se  kasvoi,  tuhlaten  kaikki  nesteensä  siihen  yksistään,  että  pitkäksi 
ylenisi,  ja  riistäen  niitä  juuriltaan  ja  lehdiltään.  Välistä  siitä  näytti,  ettei 
matka  kattoon  lyhennytkään.  Silloin  se  ponnisti  kaikki  voimansa.  Ke- 
hykset tulivat  yhä  lähemmä  ja  vihdoin  koski  muuan  nuori  lehti  jo  kyl- 
^mään  lasiin  ja  rautaan. 

—  Katsokaa,  katsokaa,  puhelivat  kasvit:  —  minne  se  on  kavunnut! 
Oikeinko  se  todella  uskaltaa? 

—  Kuinka  kauheasti  se  on  kasvanut,  sanoi  puuntapainen  sana- 
jalka. 

—  Mitäs    siitä,    että    on    kasvanut!     Etteikö    mokomaa   ole  nähty 
Jospa  se  osaisi  lihoa  niinkuin  minä,  sanoi  paksu  cycas  kasvi,  jonka  runko 
oli  kuin  tynnyri  ikään.   —  Ja  mitä  se  venyttelekse  ?    Ei  se  kuitenkaan  saa 
mitään  toimeen.     Ristikot  ovat  lujat  ja  lasit  paksut.    - 

Kului  vielä  kuukausi.  Attalea  yleni  yhä.  Vihdoin  se  jo  oli  aivan 
kiinni  kehyksissä.  Ei  ollut  enää  minne  kasvaa.  Silloin  alkoi  sen  runko 
taipua.  Sen  lehtilatva  rutistui,  kylmät  rautapuitteet  viilsivät  sen  hentoja 
nuoria  lehtiä,  katkoivat  ja  rumensivat  niitä,  mutta  puu  oli  itsepäinen,  ei 
säälinyt  lehväänsä,  painoi  sittenkin  ristikkoja,  ja  ristikot  alkoivatkin  jo  tai- 
pua, vaikka  olivatkin  vahvasta  raudasta  tehdyt. 

Pikku  ruoho  seurasi,  taistelua  ja  oli  oikein  hengetön  mielenliiku- 
tuksesta. 

—  Sanokaahan,  eikö  teidän  tee  kipeää?  Koska  kehykset  ovat  noin 
lujat,  niin  eikö  olisi  parempi  jättää  kesken?  kysyi  se  palmulta. 

—  Kipeääkö?  Mitä  merkitsee  kipu,  kun  minä  Vsxizxi  tahdon  päästä 
vapauteen.     Etkös  sinä  itse  minua  kehotellutkin?  vastasi  palmu. 

—  KyUä,  kchottelinhan  minä,  mutta  en  minä  tietänyt,  että  se  on 
niin  vaikeata.     Minun  on  sääli  teitä.     Te  kärsitte  niin  kovin. 

—  Vaiti,  kehno  kasvi!  Älä  sääli  minua!  Minä  kuolen  tahi  va- 
paudun ! 

Ja  samassa  kuului  kova  rytinä.  Paksu  rautakaari  taittui.  Lasisirpa- 
leet  lensivät  helisten  maahan.  Yksi  niistä  sattui  johtajan  päähän,  joka 
juuri  astui  ulos  ansarista. 

—  Mitä  se  on?  huudahti  hän,  säpsähtäen,  nähtyään  ilmassa  lentä- 
vät lasipalaset.  Hän  juoksi  etemmäksi  ansarista  ja  katseli  kattoa.  Lasi- 
holvin  yli  kohosi  ylpeästi  palmun  suoristunut  vehreä  latva. 

—  Eikö  muuta?  ajatteli  se.  —  Ja  onko  tämä  kaikki,  jonka  tähden 
olen  niin  kauvan  vaivautunut  ja  kärsinyt?  Tämänkö  saavuttaminen  oli 
minun  ylimpänä  päämääränäni. 

Oli  myöhä  syksy,  kun  Attalea  oikasi  latvansa  särjetystä  aukosta. 
Tihrueli  hieno  lumensekainen  sade;  tuuli  ajeli  matalalta  harmaita  pilven- 
siekaleita.  Palmusta  näytti,  että  ne  koskivat  häneen.  Puut  olivat  jo  pal- 
jaat ja  seisoivat  siinä  kuin  mitkä  kuolleet.  Petäjissä  ja  kuusissa  vain  oli 
tumman  vehreitä  havuneuloja.  Karsaasti  katselivat  puut  palmua.  «Jäädyt!» 
ne  ikäänkuin  puhuivat  sille.  «Sioä  et  tiedä,  mikä  pakkanen  on.  Sinä  et 
osaa  kärsiä.     Minkätähden  sinä  ansaristasi  ulos  tulit?» 

Ja  Attalea  ymmärsi,  että  kaikki  oli  häneltä  lopussa.  Sen  oli  vilu. 
Palatako  jälleen  katon  alle?  Mutta  se  ei  voinut  enää  palata.  Sen  täy- 
tyi seisoa  kylmässä  tuulessa,  tuntea  sen  tuimuutta  ja  lumihiutaleiden  ki- 
peätä kosketusta,  katsella  likaista  taivasta,  köyhää  luontoa,  kasvitarhan  li- 
kaista takapihaa,  ikävää  isoa  kaupunkia,  joka  sumun  läpi  häämöitti,  ja  odot- 
taa kunnes  ihmiset  siellä  alahalla  ansarissa  päättäisivät  mitä  hänen  kans- 
saan tehdä. 

Johtaja  käski  sahata  puun  poikki.  «Voisihan  kyllä  rakentaa  sen 
päälle  eri  holvin,  sanoi  hän,  mutta  olisiko  sekään  pitkäksi  aikaa?  Puu 
kasvaisi  vieläkin  ja  särkisi  kaikki.  Ja  sitä  paitse  se  tulee  liian  kalliiksi. 
Poikki  se  on  sahattava». 

Palmu  sidottiin  köysillä,  ettei  se  kaatuessaan  särkisi  ansarin  seiniä, 
ja  sahattiin  juurta  myöten  poikki.  Pikku  ruoho,  joka  kiersi  sen  runkoa, 
ei  tahtonut  erota  ystävästään  ja  joutui  myöskin  sahan  hampaisiin.  Kun 
palmu  laahattiin  ulos  ansarista,  vetelehti  jäljelle  jääneen  kannon  päällä  sa- 
han repimät  kasvin  varret  ja  lehdet. 

—  Pois  tuo  roska  ja  heittäkää  se  pihalle,  sanoi  johtaja.  —  Se  on 
jo  kellastunutkin  ja  sitä  paitsi  sahankin  pilaama.  Jotakin  uutta  tähän  on 
istutettava. 

Muudan  tarhuri  tempasi  mukavasti  yhdellä  lapion  iskulla  sylillisen 
ruohoa.  Heitti  sen  vasuun,  kantoi  ulos  ja  heitti  takapihalle^  suoraan  kuol- 
leen palmun  päälle,  joka  makasi  loassa  ja  jo  melkein  lumen  peitossa. 

F,  M.  Dostojeivskif  Rikos  ja  Rangaistus.  Romaani  kuudessa  osassa  jälkipuheineen.  1, 
II.  Venäjän  kielestä  suomensi  M.  Vuori.  Jyväskylässä  1889.  K.  J.  Gum- 
merus.    Hinta  6:  — . 

Herra  M.  Vuoren  toimesta  on  suomalainen  kirjallisuus  yllämainitun 
suomennoksen  kautta  tullut  omistamaan  yhden  meidän  aikamme  merkilli- 
simmistä    kaunokirjallisista  tuotteista.     Sillä   onhan  tunnettu,  että  tämä  ro- 


236  Kotimaan  kirjallisuutta. 


maani,  joka  alkukielellä  ilmestyi  jo  v.  1866,  on  käännettynä  useihin  euroop- 
palaisiin sivistyskieliin  kaikkialla  nostanut  mitä  suurinta  huomiota  ja  vai- 
kuttanut, että  sen  tekijä,  v.  188I  kuollut  Feodor  Mibailovitsh  Dostojewski, 
on  ihmiskunnan  nerojen  joukossa  saanut  arvokkaan  sijan  maanmiestensä 
Ivan  Turgeniew'in  ja  Leo  Tolstoin  rinnalla. 

«Rikos  ja  Rangaistus»  on  tosin  realistinen  romaani,  vaan  ei  suinkaan 
samassa  merkityksessä,  kuin  esimerkiksi  Ranskan  nykyisimmän  naturalistisen 
koulun  tuotteet.  Se  ei  laisinkaan  ole  mikään  jokapäiväisen  elämän  tyh- 
jänperäisten  ilmeitten  kuvaus,  vaan  siinä  on  paljon  enemmän  sisäUistä 
pontta,  joka  tekee  teoksen  arvon  pysyväiseksi  tulevinakin  aikoma.  Se  si- 
sältää mitä  hienoimman  psykoloogillisen  analyysin  sairaan  ihmissielun  ole- 
muksesta ja  johdonperäisestä  kehityksestä  sellaiseen  toimintaan,  joka  saat- 
taa ihmisen  rikkomaan  yhteiskunnalliset  lait,  muka  korkeamman  päämaalin 
voittamiseksi.  Se  mestarillinen,  psykolooginen  tarkkuus,  jolla  tekijä  kuvaa 
köyhän  ylioppilaan  Raskolnikow'in  sieluntilaa  siitä  hetkestä  saakka,  jolloin 
hänessä  satunnaisesta  syystä  herää  ajatus  murhaamalla  vanhan,  ilkeän  ko- 
ronkiskurieukon  poistaa  yksi  yhteiskunnan  mätähaava  ja  murhatun,  tois- 
ten hiellä  ansaituilla  rahoilla  parantaa  monen  kurjan  tila,  sekä  kertomus 
murhamiehen  tunteista  ja  menettelystä  rikoksen  tehtyä,  pitävät  lukijan  mie- 
len tuiki  kovassa  jännityksessä  koko  romaanin  läpi.  Tätä  synkkää  maala- 
usta ihmiselämän  syvimmästä  kurjuudesta  eivät  mitkään  valokohdat  virkistä, 
eikäpä  tämä  r^^maani  olekaan  mikään  helppo  luettava  heikkohermoisille 
ihmisille. 

Muuten  tässäkin  Dostojewskin  etevimmässä  teoksessa  ilmestyvät  sa- 
mat puutteet  ja  varjopuolet,  jotka  yleensä  ovat  hänen  kirjailijaluonteellensa 
omituiset.  Sitä  nimittäin  vaivaa  usein  liikanainen  pitkän veteisyys  ja  väliin 
rasittava  tarkkuus  pienimpienkin  mielenliikutusten  kuvaamisessa,  jota  paitse 
teknillistä  kokoonpanoa  haittaa  .sen  melkoinen  hajanaisuus.  Kielenkin  suh- 
teen huomataan  tässäkin  Dostojewskin  romaanissa  sama  katkonaisuus,  joka 
myöskin  tekee  hänen  teostensa  kääntämisen  vieraaseen  kieleen  erittäin  vai- 
keaksi. Sellainen  tehtävä  vaatii  siltä,  joka  siihen  ryhtyy,  ei  ainoasti  tark- 
kaa venäjänkielen  taitoa,  vaan  myöskin  tavallista  suurempaa  kääntäjäkykyä. 

Mitä  nyt  edessämme  olevaan  suomennokseen  tulee,  niin  vertailun 
kautta  alkuteokseen  tulee  kohta  huomaamaan,  että  se  on  tehty  varsin  tar- 
kasti viimemainitun  mukaan.  Herra  Vuori  onkin  siksi  tarkka  venäjänkielen 
tuntija,  ettei  hänen  suomennoksissaan  ylipäätään  tarvitse  etsiä  sellaisia 
kohtia,  jotka  eivät  säntilleen  vastaisi  alkuteoksen  sanoja  ja  lauseita.  Päin- 
vastoin häntä  ehkä  voisi  moittia  siitä,  että  hän  paikottain  kovin  orjallisesti 
seuraa  alkuteoksen  lauserakennustakin,  jonka  kautta  useat  kohdat  suomen- 
noksessa käyvät  kovin  kankeiksi,  eikä  niitä  ole  helppo  ymmärtääkään,  ellei 
lukija  osaa  arvata  mitenkä  ne  kuuluvat  venäläisessä  muodossaan.  Varsinki 
Dostojewskia  kääntäessä  tulee  noudattaa  suurempaa  vapautta,  jotta  vieras- 

kielinen  lukija  voisi  helpommin  seurata  ja  käsittää  kertomuksen  juonta  ja 
venäjänkielen  mukaisia  käänteitä. 

Todistaakseni  tämän  arveluni,  sallittakoon  minun  tässä  esiintuoda  mo- 
niaita esimerkkiä.  Niinpä  esimerkiksi  kohta  I  osan  5  sivulla  tapaamme 
seuraavan  lauseen,  joka  ei  ainakaan  ole  suomalainen  konstruktiooninsa  puo- 
lesta: 

«Sennajatorin  läheisyys,  pahamaineisten  paikkain  paljous  ja  varsinki 
se  ammattilais-  ja  käsityöläisväestö,  jota  löytyy  kosolta  noilla  Pietarin  kes- 
kellä olevilla  i)oikkikaduilla,  kirjavoivat  välistä  yleistä  panoraamaa  sellai- 
silla yksilöillä^  että  olisi  omituista  kummastellakin  toisellaisen  henkilön  vas- 
taantuloapa 

Sivulla  242:  «Miespuoliset  maalataan  enimmäkseen  vaan  nuttuihin^ 
mutta  jo  niitä  on  naisten  osastossa  sellaisia  sufiööriä^  että  vaikka  muille 
kaikki  antaisit^  niin  on  vähä  sittenkin  h 

Sivulla  288:  «Sitte  nousi  hän  ylös,  kumarsi  vakaasti  ja  kohteliaasti 
ja  siunausten,  innokasten  kiitosten,  rukousten  ja  Avdotja  Romanovnan  hä- 
nelle, ilman  hänen  pyyntöänsä^  puristettavaksi  ojentaman  käden  seuraa- 
mana (!)  lähti  hän  ulos»  .  .  . 

Sivulla  379:  «Mutta  samalla  näytti  hänestä  kummalliselta  hänen  oma 
innostuksensa  ja  halunsa,  jolla  hän  viimeisen  selityksen  lausui,  sillä  välin 
kuin  hän  oli  ylläpitänyt  koko  edellisen  puhelun,  mielessä  tyly  inho^  nähtä- 
västi vississä  tarkoituksessa^  välttämättömyydestä,!!^ 

II  osa  sivulla  423:  «Lushin  teki  katkeran  ilmeen  ja  vaikeni  mahdik- 
kaasti, » 

Tällaisia  esimerkkiä  suomennoksesta,  ikävä  kyllä,  voisi  poimia  hy- 
vinkin monta.  Ovathan  sanat  näissä  lauseissa  suomalaiset,  mutta  kummin- 
kin lauseet  kokonaisuudessaan  ovat  vieraskieliset  eikä  niitä  suomalaisen  lu- 
kijan ole  helppo  käsittää,  eikähän  suinkaan  olisi  ollut  mahdoton  sommi- 
tella niitä  suomenkielen  mukaisiksi.  Tarkkuus  käännöksessä  on  tietysti  suu- 
rena ansiona  pidettävä,  varsinkin  suurten  kirjailijain  nerontuotteita  kääntä- 
essä, vaan  kun  se  ulettuu  aina  pisteisiin,  sekä  väli-,  huuto-  ja  viittausmerk- 
keihin  saakka,  kuten  tässä  suomennoksessa  on  tapahtunut,  niin  sellainen 
pieteetti  tekijää  kohtaan  ei  suinkaan  edistä  hänen  tuotteitensa  tajuamista, 
vaan  päinvastoin  tekee  niiden  sulattamisen  kovin  hankalaksi.  Dostojewskin 
kieli  on  muuten  jo  itsessäänkin  kovin  katkonaista  ja  paikottain  himmeätä, 
niin  että  sen  tajuaminen  vaatii  venäläiseltäkin  suurta  ajatuksen  ponnistusta. 

Huolimatta  näistä  muistutuksista,  tulee  meidän  olla  kiitolliset  hra 
Vuorelle  siitä,  että  suomalainen  kirjallisuus  hänen  kauttansa  on  saanut  niin 
arvokkaan  lisäkkeen,  jommoisena  DostojewskiD  paras  romaani  epäilemättä 
on  pidettävä. 

Heikki  Hyvärinen. 

Ivan  Turngeniau,  Senilia.     Suorasanaisia  runoelmia.     Suomentanut  Alho.    Helsingissä 
1889,  G.  W,  Edlund.     116  siv.  8:0.     Hinta  — :  75 

Nämät  viehättävät  saduntapaiset,  runsasaineiset  runoelmat  olivat  Tur- 
geniewin  kynän  viimeisiä  tuotteita.  Moniaat  niistä  ovat  ennen  olleet  suo- 
mennettuina Valvojan  1884  vuosikerrassa.  Niissä  löydämme  paljonkin  syvä- 
mielistä  filosofiaa  ja  tarkkoja  havaintoja  ihmiselämästä  hienon  runollisuuden 
verhoamina.  Runoelmat  säilyttävät  tuoksunsa  suomalaisessakin  muodossaan, 
sillä  Alhon  suomennos  on  kaikin  puolin  vallan  tyydyttävästi  suoritettu. 

Vihkosen  ulkonainen  asu  on  varsin  siisti  ja  hinta  kohtuullinen. 

Heikki  HyvÄrin^n. 


Kaikuja  Hämeestä.  Hämäläis-osakunnan  albumi.  V.  Helsingissä  1890.  293  siv.  8:0. 
Hinta  2:  50. 

1640—1890.  Suomen  Yliopiston  25<J  vuoden  muistoksi.  Tili  Universitetets  250  ärs 
minne.  Juhlakirjanen,  julkaissut  I^änsisuomalainen  osakunta.  Helsingissä  1890  85 
siv.  isoa  8:0.     Hinta   2:  — . 

Kaukomieli.  Viipurilaben  osakunnan  albumi.  Viborgska  afdelningens  älbum.  H.  Hel- 
singissä  1890.     127  siv.  8:0.     Hinta   2:  5U. 

Yliopiston  2  5  o- vuotisen  olon  viettämiseksi  ovat  myöskin  kolme  yllä- 
nimitettyä  osakunnan  albumia,  hämäläisten,  länsisuomalaisten  ja  viipurilais- 
ten, ilmaantuneet.  «Ylioppilas-albumit  ovat  jo  eläneet  aikansa»,  on  tosin 
ennustettu  jo  kymmenkunnan  vuoden  ajat,  mutta  aina  on  tuontuostakin 
siitä  huolimatta  ilmestynyt  joku  albumi,  syyttäen  ennustajia  valheesta.  Niin 
nytkin;  ja  luullakseni  suuri  osa  yleisöstä  ottaa  ne  käteensä  yhtä  suurella 
halulla,  kuin  muunkin  kirjallisuuden,  huolimatta  siitä  että  muka  jo  «ovat  elä- 
neet aikansa.»  Tosin  ylioppilas-albumien  sisällys  on  sekalaista,  parempaa 
ja  huonompaa,  runoa  ja  proosaa,  tieteellistä  ja  ei-tieteellistä,  mutta  sehän 
on  niiden  tarkoituskin.  Muutamain  tottuneempain  kirjoittajain  rinnalla  esiin- 
tyvät vasta-alkajat  sepustuksineen,  joiden  suhteen  lukiain  tulevaisuuden  toi- 
veet usein  saavat  korjata  esityksen  heikkoutta.  Tahdon  lyhyesti  ilmoittaa 
mitä  kukin  yllämainituista  vihoista  sisältää,  ja  hankkikoon  sitten  jokainen 
«varojensa  ja  taipumuksensa»  mukaan  minkä  tahtoo  ja  voi. 

Viides  vihko  «Kaikuja  Hämeestä»  sisältää  kolme  tutkimusta.  Albu- 
missa on  ensiksi  K,  O,  Lindeqvistin  esitys  hämäläisen  ylioppilas-maakun- 
nan vaiheista,  jonka  jo  ennen  olen  Valvojassa  ilmoittanut.  Tunnettu  nimi- 
merkki y.  R.  D,  julkaisee  kirjoituksen  «Uutena  vuonna  1808»,  joka  esiin- 
tuo valaisevia  tietoja  tästä  isänmaallemme  tärkeästä  ajanvaiheesta.  Varsin- 
kin on  merkillistä  nähdä  mitenkä  se  oli  Yrjö  Maunu  Sprengtporten,  joka 
oli  valmistanut  sen  venäläisten  sotasuunnitelman,  jota  sitten  1808 — 9  vuo- 
sien   sodassa   noudatettiin  ja  joka  johti  Suomen  valloitukseen.     Tulee  yhä 

silmään  pistä  vammaksi  kuinka  paljon  Sprengtporten  pani  alttiiksi  omasta 
ja  Suomen  puolesta  ja  kuinka  suureksi  hänen  ansionsa  taikka  syynsä  käy 
Suomen  uuden  aseman  suhteen.  —  Liian  aikaisin  poismenneeltä  Eljas 
Erkolta  on  lyhyt  kaunotieteellinen  esitys  «A.  Oksasen  Säkenistä».  —  A, 
A.  Granfdtilta  on  albumissa  puhe  u Suomen  nuorisolle»,  jossa  kehotetaan 
innokkaaseen  työhön  raittiusliikkeen  hyväksi. 

Muu  albumin  sisällys  on  kaunokirjallista.  Novellintapaisia  ovat  «Su- 
mussa» ja  «Siimeksessä»,  edellinen  tunnetun  nimimerkin  Samuli  Sin^\S^^' 
mainen  y.  Kanervan  kirjoittama.  Tässä  kuvataan  kesäpäivää  maalla:  on 
kovin  kuuma;  laitetaan  boolia  ja  poltetaan  sikaria  ja  paperossia;  lähdetään 
huviretkellekin ;  neiti  Stendal  ja  maisteri  Saarnio  kulkevat  rattailla  yhdessä 
ja  käyvät  punaposkisiksi  ja  nauraviksi;  perille  tultua  pitää  maisteri  meille 
monoloogin,  josta  saamme  tietää,  että  hän  oikeastaan  on  ihastunut  erääseen 
toiseen,  jonka  ohessa  taas  kilistetään  laseja  ja  sytytetään  paperosseja  — 
ja  kertomus  on  loppunut.  Minusta  on  tämä  kertomus  sattuva,  onneton  esi- 
merkki siitä,  mihin  nykyajan  realistinen  kirjallisuuden  suunta  voipi  viedä, 
kun  uiko-  ja  pikkukohtien  kuvauksen  tähden  kokonaan  unhotetaan,  että  jo- 
tain tapausta,  jotain  kehitystä  välttämättömästi  kaunokirjalliselta  esitykseltä 
vaaditaan.  Saadaan  kyllä  tarkkaan  tietää,  kuinka  monta  lasia  majuri  joi 
sekä  ennen  huviretkellc  lähtöänsä  että  jälkeen,  kuinka  monta  paperossia 
maisteri  Saarnio  sytytti  päivän  kuluessa  —  mutta  liian  paljon  on  vaatia, 
että  tämä  voisi  huvittaa  yleisöä  26  sivua  läpeensä.  Sitä  vastoin  on  kii- 
toksella mainittava  J,  Kinoksen  pikku  kertomus  «Kuinka  uusi  lukkari  kir- 
konkylästä taikauskon  karsi»,  varsinkin  kun  meillä  yleensä  on  puute  kai- 
kesta taipumuksesta  humoristiseen  kirjoittamiseen.  Epäilen  että  kukaan  voi 
lukea  mainittua  kirjoitusta  ilman  hyvää  naurun  hohotusta.  —  Runoilijoista 
ovat  jo  ennen  hyvin  tunnetut  nimimerkit  P.  C  («August  Ahlqvistille«  ja 
«Hämeenlinnan  lyseekartanon  vihkijäisissä»)  ja  O.  Uotila  («Suomen  yli- 
opistolle», «Lemmen  lehtiä»  ja  ballaadi  «Kaarinan  veri»)  antaneet  nytkin 
hyviä  lisiä.  Jälkimmäinen,  joka  ennen  taidolla  on  Heineä' kääntänyt,  jäljit- 
telee «Lemmen  lehdissään»  tämän  runoilemistapaa,  ja  taitavasti.*  Kukapa 
ei  voisi  pitää  esim.  seuraavaa  palasta  todellakin  Heinen  tekemänä: 


Se,  joka  jakoi  tunteihin  Kuu  poistut,  kulta,  synkkä  yA 

Ja  minuuteihin  ajan,  Mun  maailmani  voittaa; 

Ne  niääräs  ohjeeks  tymyrin,  Kun  palaat,  aamun  hetki  lyo 

Vaan  eipä  rakastajan.  Ja  päivä  mulle  koittaa. 

Minuutit  menkAAt  menoaan  Paisteessa  päivän  unhottuu 

Ja  tunnit  perätyksin,  Kaikk'  öiset  kärsimykset, 

Mä  elän  öin  ja  päivin  vaan  Ja  aikaani  ei  mittaa  muu 

Ja  silmnnr:\päyksin.  Kuin  silmäin  rSpäykset. 


240  Kotimaan  kirjallisuutta. 


Nuoremmista  runon  edustajista  mainittakoon  K,  H,  («Volmari  Por- 
kan muistoksi»),  Käniä ^  V,  Juva^  Severi^  Lieto ^  Kyösti  — «,  B.  J,  (jonka 
parodia  «Horatius  vainajan»  Intcger  vitac'stä  ei  ole  vailla  sukkeluutta)  y.  m. 
Olkoon  näistäkin  runoista  esimerkiksi  esiintuotuna  yksi,  seuraava  V.  Juvan  *) 
kaunis  karakteristiikki  Suomen  eri  maakunnista: 

Pohjamnaa^  Häme^  Karjala, 

Näin  laajan,  vihreSn  tasankoinaan, 

Jota  virrat  kasteli  aalloillaan; 

Meren  valtavan  näin  —  mut  sen  ääriä  en. 

Kesän  tenhosan  y6n,  vaionvoittoisen' 

Ui  siellä,  siellä 
Ma  ihanoin  suuria,   lassa  vielä. 

Savipalteet  viettävät,  viljavat  näin 
Välin  männikkftharjuin  synkeäin, 
Selät  tummat,  veet,  salot  jylhäkk/Mu 
Mäkipihlajat,  käen,  mi  kukkui  öin, 

Oi  siellä,  siellä 
Ilot  lemmen  ja  tuskat  koin  salon  tiellä. 

Maan  kunnaisen  nä'iny  kasketun, 

Maat  raastetut,  käymässä  koivuhun. 

Maat  köyhät  näin,  näin  sorretun  väen, 

Mut  sen  nousevan  näin  —  ajan  uuden  ma  nään; 

Oi  siellä,  siellä 
Tekemään  opin  työtä  hartaalla  miellä. 

Länsisuomalaisten  juhlajulkaisu  sisältää,  vastakohtana  edelliseen,  enim- 
min lisiä  vanhemmilta  kirjailioilta.  Toinen  erotus  on,  että  vihko  on  kaksi- 
kielinen, vieläpä  ruotsi  voiton  puolella.  Ensi  sija  vihkossa  on  annettu  Z. 
Topeliuksen  korkea- aatteiselle  kirjoitukselle  «Det  providentiela  i  verldshisto- 
rien,»  jossa  kirjoittaja  lopuksi  myöskin  viittailee  saavuttamainsa  tulosten 
sovittamiseen  Suomen  kansan  historiaan.  Historiallisia  sisällykseltään  ovat  useat 
kirjoitelmat,  joista  mainitsen  ainoastaan  kaksi.  Otto  E,  A,  Hjelt  antaa 
kirjoituksessaan  «Kupittaan  lähteestä»  muutamia  hauskoja  tietoja  terveys- 
hoidon  kannasta  maassamme  1700-luvun  loppupuolella.  Edv,  Hjelt  pai- 
nattaa otteen  eräästä  prof.  P.  A.  v.  Bonsdorflin  kirjeestä  Turun  palon  jäl- 
keen, joka  sattuvalla  tavalla  näyttää,  mitä  silloin  ajateltiin  yliopiston  siir- 
tämisestä   Helsinkiin.     Minkätähden    tämä    tapahtuu?   hän   kysyy  ja  vastaa 


*)  Sitä  vastoin  V.  Juvan  käännös  Bunifin  mukaan  «Tullut  läpi  viljan**  on  vä . 
hemmin  onnistunut;  ei  ole  mikä  klingklang-sepustus  tahansa,  jossa  riimit  sointuvat, 
runoa  —  runon  täytyy  myöskin  olla  niin  tehty,  että  voi  ymmärtää  mitä  sanotaan. 

itse:  «Niin,  vastaus  od  tietty  —  sentähden  että  meillä  oli  vapautta  rakas- 
tava maa  likeisenä  naapurina,  sentähden  että  meidän  opiskelevat  nuorukai- 
semme joskus,  ei  sisällyksen  eikä  ajatuksen  takia,  vaan  ainoastansa  sävellyksen 
sulon  tähden  ovat  laulaneet  jonkun  ruotsalaisen  kansallislaulun,  esim.  Kring 
Sveas  fana  samloms  vi.  Ja  tätä  on  kanneltu  korkeimpaan  paikkaan!!!» 
Erityistä  arvoa  saapi  tämä  vihko  sen  kautta  että  siihen  on  otettu  merkil- 
lisimpien aikoinaan  länsisuomalaiseen  osakuntaan  kuuluneitten  Suomen  mies- 
ten kuvat,  enimmäkseen  varsin  onnistuneita.  Niin  ovat  tässä  ministeri- val- 
tiosihteerien R.  H.  Rehbinderin  ja  Aleks.  Armfeltin,  valtaneuvos  J.  P. 
Lillienstedtin,  piispa  D,  Jusleniuksen,  prof.  J.  J.  Nordströmin,  prof.  Y.  A. 
Vallinin  ja  runoilia  J.  J.  Vecksellin  muotokuvat. 

Muutamia  runokappaleita  tavataan  myöskin,  joista  ensiksi  on  mainit- 
tava F,  Gustaf ssonin  \\j!c{\zi\mQ  latinan  kielellä  «Post  qvinqvaginta  Academiae 
lustra».  Suomeksi  on  m.  m.  pari  J—on  kääntämää  Vecksellin  runoelmaa. 
Ruotsiksi  on  George  Granfelt  painattanut  muutamia  runoja,  jotka  osoittavat 
enemmän  pontta  ja  sisällystä  kuin  usein  vasta-alkavissa  runoilijoissa.  Esi- 
merkiksi mainitsen  runot  *En  väu»  ja  «Gamla  garden.»  Eikö  jokainen, 
joka  on  ollut  tuommoisessa  vanhassa  herraskartanossa  maalla,  saa  sitä  sil- 
minnähtävästi eteensä,  kun  lukee  jälkimmäisen  loppurivejä: 

Förmaksmöbel  än  frän  mormors  dagar, 
Flydda  tiders  rest, 
Fog  i  spegeln  mot  moderna  lagar 
Hugger  hals  af  gäst. 

Fftnstret  bjuder  bild  af  holm  ocli  haga, 
Fridsäll,  blid  och  vän; 
—  Öfver  gamla  gärden  sp&rlftst  draga 
Tidcns  stormar  hän. 

Kommer  nägon  som  viii  där  befalla, 
Nya  seder  ri, 

Gamla  knutar  säga  trygt  tili  alla: 
,Här  skall  skdpet  st&!" 

«Kaukomieli  II»  esiintyy  eteemme  sievässä  ja  muhkeassa  ulkomuo- 
dossa, niinkuin  sennimiseltä  voipi  odottaakin.  Mutta  sievyys  ja  muhkeus 
ei  ole  ainoastaan  ulkonainen:  se  sisältää  myöskin  useamman  huvittavan  ja 
arvokkaan  kirjoituksen.  Tosin  sekin,  nimestä  huolimatta,  parhaiten  näyttää 
viihtyvän  kotij arven  rantasilla,  vaan  se  sisältää  kuitenkin  yhtä  ja  toista 
kauvempaakin  «suuresta  maailmasta.»  O,  E.  71  kuvaa  hauskassa  esityk- 
sessä «Cambridge  ja  Oxford,  hajanaisia  muistelmia»  oloja  Englannin  van- 
hanaikuisissa  yliopistoissa.  J.  V.  R.  esittää  (ruotsiksi)  «Maria  Stuartia 
uudemman    tutkimuksen    valossa,»   mutta  voinee  syystä  lausua  epäilyksensä 

siitä,  ovatko  uuden  tutkimuksen  tulokset  niin  varmasti  Marian  syyttdmyyttä 
todistavia  kuin  kirjoittaja  näyttää  päättävän.  V,  S\i\  kirjoitus  «Flygande  Hoi- 
ländaren»  esittää  tuota  tunnettua  eri  kansoissa  liikkuvaa  tarua  merillä  kul- 
jeksivasta, ijäksi  kirotusta  «lentävästä  Hollantilaisesta»,  jonka  toisintoja  ei 
kuitenkaan,  huomattavaa  kyllä,  näy  tulleen  meidän  muuten  saturikkaalle 
kansallemme. 

Kotimaata  koskevista  kirjoituksista  albumissa  on  ensiksi  mainittava 
Karjalan  jalointa  muinaismuistoa,  Viipurin  linnaa,  koskeva  A,  Hin  tekemä 
«Nägra  meddelanden  om  Viborgs  slott  under  Vasakonungarne.»  Useat  ku* 
vat  linnasta  ja  linnan  osista  kaunistavat  tätä  kirjoitusta.  E.  C  esittää 
muutamia  hauskoja  «Muistoja  kansatieteellisiltä  matkoiltani  Karjalassa.» 
Niiden  esitysten  lisäksi,  jotka  viime  aikoina  ovat  ilmestyneet  eri  ylioppilas- 
osakunnista, tulee  tähän  albumiin  painettuja  A.  H,  B:n  kokoomia  «Tietoja 
Viipurilaisesta  maakunnasta  vv.  1800 — 1833,»  jotka  näyttävät  olevan  huo- 
lella valikoittuja.  /  K  R,  esittää  Venäjällä  olleen  Hannoverin  lähettilään 
Fr.  Chr.  VVeberin  kiittävän  lausunnon  Suomesta  ja  Suomalaisista,  (kirjasta 
«Das  veränderte  Russland»    172 1). 

Myöskin  runoutta  on  tässäkin  albumissa.  Nimimerkki  y.  5— «  jul- 
kaisee pari  runoa  («Äiti»,  «Jouluyönä»),  jotka  osottavat  jonkunlaista  kykyä 
kertovaan  kuvaukseen.  Arso  julkaisee  pitemmän  ballaadin  «Pääsiäishäät,» 
joka  kertoo  erästä  tapausta  Laatokan  rantamaitten  entisajoista,  vaan  voi- 
mat eivät  näy  oikein  riittäneen  aineen  hallitsemiseen;  varsinkin  loppu  tun- 
tuu «öisen  utuiselta.»  Arson  runossa  «Rukous»  taas  on  käytetty  nykyajan 
tavoin  yksinomaan  korkoon  perustettua  nelijalkaista,  trokeista  runomittaa  — 
pidän  nimittäin  varmana,  ettei  ole  tahdottu  jäljitellä  Suomen  vanhaa  ru- 
noa, sillä  se  olisi  silloin  tapahtunut  peräti  virheellisesti  —  mutta  tuom- 
moinen värsyrakennus  mielestäni  ei  voi  olla  loukkaamatta  Suomalaisen 
korvaa,  joka  on  tottunut  Kalevalan  runomittaan;  sitä  olisi  siis  vältettävä. 

G-l. 


y.  //.  Tuhkatun,  Aapinen  ja  lukukirja  sekä  Kertomuksia  Biblian  historiasta.  Kotia 
ja  kiertokouluja  varten.     Tampereella  1890,  Hj.  Hagelberg.     Hinta  — :  50. 

Iferman  Ojala,  Lukemisen  alku-oppi  eli  Aapinen.  Kotia  ja  kiertokouluja  varten. 
Raamatun  kertomuksilla  varustettu  painos.  Porvoossa  ISSK.),  Werner  Söder- 
ström.    48  siv.  8:0.     Hinta  — :  35.     Ilman  Raamatun  kertomuksia  — :  25. 

Se  aika  on  jo  meidänkin  maassamme  ollut  ja  mennyt,  jolloin  pikku- 
lasten ensimmäistä  opetusta  pidettiin  niin  halpana,  että  se  uskottiin  miltei 
kelle  tahansa.  Kansakoululaitostamme  saamme  kiittää  siitä,  että  tässä  koh- 
den muutos  on  tapahtunut.  Jo  siitä  ajasta  saakka,  jolloin  Jyväskylän  se- 
minaari päästi  ensimmäisen  oppilasparvensa  ulos  työskentelemään  Suomen 
kansakoulun    työvainiolle,    on   se   käsitys  scivenemistään  selvennyt,  että  ai- 


Kotimaan  kirjallisuutta,  243 


keisopetuskin  sekä  metoodin  että  opetus välikappaleitten  puolesta  vaatii 
tarkkaa  huomiota,  asiantuntemista  ja  huolenpitoa.  Yhä  yleisemmiu  on  ru- 
vettu vaatimaan,  että  opetuksen  alusta  alkaen  tulee  pitää  päämääränään  ke- 
hittää lapsen  havaintokykyä,  terottaa  sen  tarkkaavaisuutta,  ohjata  ja  järjes- 
tää ajatusjuoksua  sekä  laajentaa  lapsen  käsityspiiriä.  Sentähdcn  onkin  tuo 
vanhanaikuinen  aakkos-  ja  tavausopetus,  joka  koneentapaisuutensa  tähden 
niin  väsyttää  ja  ikävystyttää  lasta,  saanut  siirtyä  yhä  syrjemmälle,  ja  ha- 
vainto-opetukseen perustuva  kirjoitusluku- opetus  on  astunut  sen  sijaan.  Tätä 
todistavat  likinnä  nuo  monet  viime  aikoina  ilmestyneet  lukukirjat,  jotka 
kaikki  pyytävät  tavalla  tai  toisella  noudattaa  uudenaikaisempia  vaatimuksia 
opetustavan  suhteen. 

Ne  molemmat  kirjat,  joita  nyt  ilmoitamme,  ovat  toimitetut  erittäin 
kotoa  ja  kiertokouluja  varten.  J,  H,  Tuhkanen  noudattaa  lukukirjansa  en- 
simmäisessä osassa  kirjoitusluku-metoodia  ja  liittää  sen  havainto-opetuksen 
kanssa  yhteen.  Havaintoesineet  opetusta  varten  ovat  otettavat  lapsille  tun- 
netusta piiristä,  niinkuin  hän  itse  alkulauseessaan  sanoo,  ja  kuitenkin  on 
kuvien  joukkoon  sivuilla  7,  U  ja  12  pujahtanut  esim.  riikinkukko,  dro- 
medaari ja  gorilla,  kuvia,  jotka  eivät  suinkaan  ole  otetut  ainakaan  maa- 
laislastemme  tunnetusta  piiristä.  Suotavaa  olisi  myöskin  ollut,  ettei  lasten 
eteen  olisi  asetettu  monta  kuvaa  yhtäaikaa,  niinkuin  on  asianlaita  sivuilla 
6,  7  ja  8.  Se  hämmentää  vaan  pienen  lapsen  huomiokykyä  eikä  kehitä 
sitä,  niinkuin  on  tarkoitus.  Jos  tekijä  olisi  asettanut  kuvat  yhteyteen  mal- 
lisanojen  eikä  äänien  kanssa,  niin  kuvista  olisi  ollut  enemmän  suoranaista 
johtoa,  erittäin  koska  tekijä  neuvoo  kirjan  käyttäjiä  lähtemään  kokonai- 
sesta sanasta  eikä  äänestä. 

Kirjan  toinen  osa  vastaa  paremmin  tarkoitustansa.  Lukukappaleet 
ovat  joko  tuttuja  kuvia  lasten  omasta  elämästä,  kertoelmia  eläinkunnasta 
tai  yksinkertaisia  luonnonkuvauksia.  Esitystapa  on  hyvä,  lauseet  lyhyet  ja 
kieli  sujuvaa.     Kuvat  liittyvät  tässä  osassa  luonnollisesti  tekstiin. 

Yhtä  mieltä  emme  kuitenkaan  ole  tekijän  kanssa  siinä,  että  varsinai- 
nen lukukirja  olisi  alotettava  kaikkein  korkeimmasta,  Jumalasta.  Jumalan 
luo  me  kaikki  tahdomme  johtaa  lapsemme;  mutta  kun  lapset  ottavat  en- 
simmäiset horjuvat  askelensa  lukutaidon  vielä  kankealla  polulla,  silloin  olisi 
parempi  käyttää  jotain  helppotajuisempaa,  jotain  konkreettisempaa  ainetta 
pohjana. 

Kolmas  osa  sisältää  «Kertomuksia  Pyhän  Raamatun  historiasta». 
Ilolla  voimme  sanoa,  että  tämä  osa  on  hyvin  toimitettu.  Kertomusten  va- 
litseminen osottaa  sekä  asian  tuntemista  että  järjestämistaitoa.  Vanhasta 
Testamentista  on  otettu  ne  kertomukset,  joita  sopii  pitää  välttämättömänä 
perustuksena  Uuden  Testamentin  käsittämiseen,  ja  Uudesta  Testamentista 
ne,  jotka  ovat  uskontomme  perustuksena.     Ansioksi  on  sekin  luettava,  että 

idrJaaD  on  sopivalla  tavalla  liitetty  uskonkappaleet,  käskyt,  Herran  siunaus 
ja  Isä -meidän. 

Ikävä  kyllä  on  kirjaan  pujahtanut  muutamia  painovirheitä,  joista  tekijä 
itse  luettelee  pahimmat;  niiden  lisäksi  tahdomme  vielä  mainita  seuraavia: 
Yhdistetyt  sanat  ilmaantuvat  toisinaan  kahdeksi  sanaksi  erotettuina,  esim. 
siv.  34:  leipä  kannikan  (~  leipäkannikan),  jonka  jäljestä  myöskin  kysy- 
mysmerkki on  jäänyt  pois;  siv.  39:  Suojelus  enkeli;  siv.  4!:  Elon  korjuu 
aika.  Runossa  «Lapsi  ja  koira»  lienee  säe:  «Vou,  vou  suustaan  kaikui» 
painovirheen  kautta  tullut  näin  kuulumaan;  ajatus  ja  runomitta  vaatisivat: 
Vou,  vou  hänen  suustaan  kaikui.  Samoin  «Rukous»  nimisessä  runossa 
säe:  aSun  ota  pienil/Ä9»  on  luettava:  —  —  pienil/ofj»,  niinkuin  seuraava 
loppusointu  «käsi»  osottaa. 

Herman  Ojala  noudattaa  lukemisen  alkuopetuksessa  vanhaa  tapaa, 
jota  hän  ainoastaan  siinä  kohden  on  muuttanut,  ettei  hän  aiota  aakkosista, 
vaan  neljästä  ääntiöstä,  ja  että  hän  sitten  ryhtyy  tavaamiseen.  Kun  ään- 
tiöt  ovat  suoritetut,  seuraavat  kerakkeet,  jotka  myöskin  tavausharjoitusten 
rinnalla  vähittäin  opitaan.  Niin  kauan  kun  kansan  kodeissa  ja  kiertokou- 
luissa ne  henkilöt,  jotka  johtavat  sisäluvun  opetusta,  suureksi  osaksi  eivät 
ole  saaneet  minkäänlaista  ohjausta  metoodin  suhteen,  niin  kirja  semmoinen, 
kuin  tämä  on,  pitää  paikkansa.  Toivottavaa  kuitenkin  on,  että  se  aika  pian 
on  koittava,  jolloin  ainakin  Jcaikki  kiertokoulun  opettajat  osaavat  menestyk- 
sellä käyttää  uudenaikaisempaa  opetustapaa.  Lukukappaleet  kirjan  toisessa 
osassa  käsittelevät  ylimalkaan  lapsen  havainto-  ja  käsityspiiriin  kuuluvia 
asioita,  joista  lapset  aivan  hyvin  omalla  ajatuskyvyllään  voivat  päästä  sel- 
ville. «Kirkkomatkaa»  vastaan  tahtoisimme  kuitenkin  muistuttaa,  että  se 
osa  kertomuksesta,  jossa  kuvataan  papin  saarnaa,  on  pikkulapsille  liika  vai- 
keata. Kertomus  olisi  ollut  onnistuneempi,  jos  lyhyesti  olisi  kerrottu,  että 
pappi  saarnasi  Jumalan  armosta  ja  rakkaudesta  ihmisiä  kohtaan ;  sen  pieni- 
kin lapsi  olisi  ymmärtänyt.  Tämänkin  kirjan  kolmas  osa  sisältää  «Pyhän 
Raamatun  kertomuksia.»  Ettei  Raamatun  historiaa  voi  aivan  laajasti  esit- 
tää kiertokoulussa,  on  itsestään  selvää;  suotava  olisi  kuitenkin,  että  tär- 
keimmät asiat  tulisivat  esiin.  Niin  on  meidän  mielestämme  pidettävä  puut- 
teena, ettei  mitään  ole  otettu  Israelilaisten  historiasta;  esim.  patriarkat,  lain 
antaminen  ja  profeettain  tärkeimmät  ennustukset  olisi  pitänyt  tähän  sovit- 
taa.    Uuden  Testamentin  kertomukset  ovat  paremmin  valitut. 

Kirjan  ulkomuoto  on  muuten  moitteeton,  paino  on  selvää  ja  paperi 
hyvää.  Kirjoitusharjoituksia  varten  käytetyt  kirjaimet  ovat  kuitenkin  liian 
pienet.     Ne  olisivat  saaneet  olla  ainakin  kahta  vertaa  suuremmat. 

I.  G. 

Vielä  vähäsen  „Fichte*^  ja  „7Ii««^"  sanoista. 

«Valvojan»  viime  helmikuun  vihossa  oli  luettavana  minun  kirjoituk- 
seni ja  hra  B.  F.  G:n  vastaus  siihen,  miten  yllä  olevat  sanat  ovat  suo- 
txieksi  käännettävät.  Monet  virkatoimeni  ovat  estäneet  minua  ennen  vas- 
taamasta, enkä  sitä  nytkään  tekisi,  jollen  olisi  vakuutettu,  että  jatketusta 
keskustelusta  olisi  asialle  hyötyä. 

Olisin  odottanut,  että  hra  B.  F.  G.  olisi  lausunut  edes  jotakin  täm- 
möistä: «vaikka  hra  E:n  väitteissä  ei  ole  totuutta,  niin  myönnän  kuiten- 
kin, että  sopii  tulla  samoihin  tuloksiin,  kun  käyttää  samoja  lähteitä  kuin 
hän».  Mutta  eipä  niin  sanotakkaan.  Tuodaan  päätukena  esille  «Juttelu- 
sanakirja»,  jolla  en  olisi  luullut  olevan  mitään  ratkaisevaa  merkitystä  kteli- 
tieteellisissä  kysymyksissä.  Rupesin  siis  laajemmalta  tarkastamaan  sanakirja- 
kirjallisuutta,  koska  hra  G:n  väitteet  aivan  sotivat  sitä  vastaan,  mitä  itse 
luulen  omin  korvin  kuulleeni  Saksanmaalla  ja  muutenkin  kirjoista  oppi- 
neeni.    Tässä  tulokset  lyhyestä  tarkastuksestani. 

Sain  käteeni  ensiksi  Tetraglott  Lexicon  af  Öhrlander  och  Leffier. 
Siinä  löysin:  Gran  =  VVeisstanne,  Edeltanne,  weisse  Fichte;  säpin;  pine, 
pine  trea,  spruce;  Fur^  f  ura  =  Fichte,  Föhre;  pin;  fire;  Tall  =  gemeine 
Fichte,  Föhre,  Kiefer,  Fichtenbaum  etc.  Sitten  katsoin  ranskalais-saksalaista 
sanakirjaa  ((9.  Z.  B.  IVolff,  Franz.-Deutsches  und  Deutsch-Franz.  VVörter- 
buch).  Tässä  sanotaan:  Fin  =  Fichte;  Säpin  —  Tänne,  Tannenbaum;  sa- 
moin Mozin  et  Bibierm  sanakirjassa:  Fin  =  Fichte;  Säpin  =  Tänne.  Uu- 
dempaa englantilais-saksalaista  sanakirjaa  en  ole  käsiini  saanut  kuin  Joh, 
Eöersin  aikoinaan  klassillisena  teoksena  pidetyn  sanakirjan.  Siinä  on: 
Fire  =  Tänne;  Fine  =  Fichte,  Fichtenbaum;  Spruce  =  eine  Art  nord- 
americanische  Tänne.  Vihdoin  katselin  Michaelism  kolme  vuotta  sitten 
(1888)  ilmestynyttä  italialais-saksalaista  sanakirjaa.  Lopulta  löysin  sieltä: 
Abete  =  Tänne,  Tannenbaum;  Fino  =  Fichte.  Luultavaa  on,  että  uudem- 
matkin sanakirjat  ovat  samaa  mieltä  kuin  Michaelis,  vaikka  en  ole  niitä 
saanut  käsiini. 

Minä  siis  kaikessa  nöyryydessä  kysyn  hra  B.  F.  G:ltä:  sopiiko  kään- 
tää kuusi  ja  mänty  sanat  niinkuin  minä  olen  ne  sanakirjassani  kääntänyt, 
kun  seuraa  koko  sivistyneessä  Euroopassa  käytettyjä  sanakirjoja?  Luuleeko 
hän  todellakin,  että  niitä  voi  jättää  syrjään,  lausuen:  «se  ei  koske  tähän 
kysymykseen?»  Eikö  saattaisi  olla  mahdollista,  että  hänen  «Juttelusana- 
kirjansa»  tarvitsisi  vähäsen  korjausta?  Eiköhän  ainakin  täytyne  myöntää: 
«sub  judice  lis  est?». 

«Valvojan»  toimitukselle  myöskin  pari  sanaa.  Teidän  muistutustanne 
en  käsitä,  koska  en  ole  mitään  pahaa  Teille  tahtonut  sanoa,  enkä  huomaa 
sanoissani  mitään  semmoista  olevankaan. 

Karl  Ervast. 


Lopullinen  vastaus. 


Herra  Ervast  tahtoisi  minua  myöntämään,  että,  vaikka  hänen  väit- 
teissään «ei  ole  totuutta»,  hra  £:n  lähteistä  kuitenkin  sopii  tulla  hänen 
tekemiinsä  päätöksiin.  Mutta  —  paha  kyllä  —  näistä  lähteistähän  juuri 
olen  saanut  vahvistusta  omalle  ajatukselleni.  Sitä  en  voi  auttaa.  Jos  män- 
nyn ja  kuusen  nimitykset  suuresti  vaihtelevatkin  saksalaisissa  murteissa  ja 
huolimattomassa  puhekielessä,  niin  eihän  sinae  tänne  horjuva  jokapäiväinen 
puhe  kelpaa  perustukseksi  sanakirjassa  selitettäville  luonnontieteellisille  ni- 
mityksille, vaan  tarkka  tieteellinen  kieli.  —  Mitä  «Juttelusanakirjaan»  tu- 
lee, on  tunnettu,  että  Brockliausin  teos  on  suurella  huolella  suoritettu  ja 
että  eri  tieteitä  koskevat  artikkelit  ovat  etevien  tiedemiesten  kirjoittamia. 
Mistä  paremmin  saisi  selkoa  tieteellisten  sanojen  merkityksestä  saksankie- 
lessä, kuin  semmoisesta  kirjasta,  jonka  tarkoituksia  on  niiden  selittäminen 
itse  Saksalaisille  ?  Paitsi  sitä  olen  ainoastaan  sivumennen  maininnut  Brock- 
hausin  Konversatsioonisanakirjaa;  «päätukena»  minulle  olivat  hra  £:n 
omat  lähteet,  Sandersin  ja  VVeigandin  sanakirjat,  sekä  muutamat  kasviopil- 
liset  teokset.  —  Herra  E.  asettaa  vihdoin  sotariviin  koko  joukon  eri  sana- 
kirjoista poimittuja  ranskalaisia  ja  saksalaisia  havupuiden  nimiä,  joiden  to- 
distusvoimaa en  voi  käsittää;  sillä  jo  ensi  silmäyksellä  huomaa  niiden  ole- 
van keskenänsä  ristiriitaisia.  Niin  esim.  Tetraglott  Lexicomn  mukaan  eng- 
lantilainen Jire  on  saksaksi  Fichte;  mutta  Eöersm  sanakirjassa  se  vastaa 
saksalaista  Tänne. 

Mahdollista  on,  että  hra  Ervast  vielä  jatkaa  tätä  hyödytöntä  kiistaa; 
mutta  minulla  ei  ole  enää  halua  siihen  tuhlata  aikaani.    Sat  sapienh  l 

B.  F.  G. 


Kirjallinen  katsaus,  247 


Kirjallinen  katsaus. 


Aristoteleen  teos  Atheenan  valHolaitoksesta,  Viime  vuoden  loppu- 
puolella levisi  sanomalehtien  kautta  ympäri  mailman  tieteellinen  uutinen, 
joka  mitä  suurimmassa  määrässä  jännitti  etenkin  historian  ja  klassillisen  filo- 
logian harrastajain  mieliä.  Kerrottiin  näet,  että  Aristoteleen  kadonnut  teos 
Atheenan  valtiolaitoksesta  oli  löydetty  eräästä  British  Museumin  huostaan 
joutuneesta  papyrus-käsikirjoituksesta.  Ensin  ei  tahdottu  oikein  luottaa  tuo- 
hon hämmästyttävään  uutiseen;  sillä  onhan  totuttu  siihen,  että  sanoma- 
lehdistö useinkin  tietää  kertoa  suurista  löydöistä  ja  keksinnöistä,  jotka  sit- 
ten, kun  tarkempia  tietoja  on  hankittu,  kutistuvat  jotenkin  mitättömiksi. 
Mutta  niin  ei  ollut  tällä  kertaa  asian  laita.  On  kun  onkin  löydetty  Aristo- 
teleen verrattoman  tärkeä  teos.  Jopa  se  on  painon  kautta  saatettu  ylei- 
sön arvosteltavaksi:  edessäni  on  komea  LI  -f-  190  sivun  suuruinen  kirja: 
'Ad-ijvalddv  stoX&rsia,  Aristotle  on  the  constitution  of  Athens^  ed,  by  F, 
G,  Kenyon,  Second  edition,  London  ö*  Oxford  i8gi.  Sitä  paitsi  on 
myöskin  julkaistu  koko  käsin  kirjoitetun  tekstin  facsimile-psanos. 

Käsikirjoitus  on  kotosin  Egyptistä.  SieUä  näet  oli  helleeniläisellä 
ja  roomalaisellakin  aikakaudella  tapa  panna  kuolleitten  hautoihin  muun 
muassa  kirjoja,  asiakirjoja,  runoteoksia  j.  n.  e.  Sitä  tapaa  meidän  on 
kiittäminen  siitä,  että  viime  aikoina  on  saatu  ilmoille  suuri  joukko  kirjalli- 
sia muinaisuuden  todistuskappaleita  (enimmäkseen  tosin  pieniä  katkelmia). 
Aristoteleen  teos  on  kirjoitettu  neljälle  10 —  11  tuuman  korkuiselle  papy- 
nislehdelle,  joista  yksi  on  noin  7:n,  toinen  5:n,  kolmas  ja  neljäs  kumpai- 
nenkin 3:n  jalan  levyinen.  Teksti  on  niihin  kirjoitettu  37:ään  vierekkäin 
olevaan  palstaan.  Kukin  lehti  on  luultavasti  muodostanut  kääryn  (volumen). 
Yleensä  papyrus  oli  tarkoitettu  vaan  toiselle  puolelle  kirjoitettavaksi.  Mutta 
puheena  olevaa  teosta  varten  on  käytetty  jo  ennen  kirjoitettuja  papyrus- 
lehtiä.  Niiden  etupuolelle  oli  näet  kirjoitettu  eräitä  tilejä,  joiden  päivän- 
määrä on  keisari  Vespasianuksen  n  hallitusvuodelta,  siis  v.  78— 79  j.  Kr. 
Lehtien  takapuolelle  on  sittemmin  kirjoitettu  Aristoteleen  teksti,  luultavasti 
i:n  vuosisadan  lopulla  tai  2:n  alkuvuosina.  Tekstin  alku  puuttuu,  ja  se 
nähtävästi  puuttui  jo  siitä  kappaleesta,  josta  käsikirjoitus  on  kopioittu. 
Loppuosa    käsikirjoitusta    on   pahasti  turmeltunut;  viimeiset  7   palstaa  (4:3 

lehti)  eivät  ole  kuin    katkelmia.     Suurin  osa  käsikirjoitusta  on  sitä  vastoin 
säilynyt  jotensakin  hyvässä  kunnossa. 

Aristoteleen  teos  Atheenan  valtiolaitoksesta  oli  ensimmäinen  ja  tär- 
kein osa  hänen  suurta  IloXirstai  nimistä  kokoelmaansa,  jossa  hän  oli  esit- 
tänyt i58:n  eri  yhteiskunnan  valtiolaitokset.  Lukuisista  citaateista  näkyy, 
kuinka  halukkaasti  sekä  historioitsijat  ja  muut  kirjailijat,  että  etenkin  reeto- 
rillisten  ja  antikvaaristen  sanakirjain  sepittäjät  ovat  siitä  ammentaneet.  Citaatit 
osottavatkin,  että  teos  oli  todellinen  aarreaitta,  täynnä  tärkeitä,  seikkaperäi- 
siä ja  luotettavia  tietoja.  Noin  6—9  vuosisatojen  välillä  j.  Kr.  se  näkyy 
joutuneen  unohdukseen.  Tuskin  on  yhtäkään  muuta  kadonnutta  muinais- 
helleeniläistä  teosta  niin  haikeasti  kaivattu,  kuin  tätä  Aristoteleen  teosta 
Atheenan  valtiolaitoksesta.  Ja  nyt,  tuhannen  vuoden  kuluttua,  se  jälleen 
nousee  haudasta  ja  astuu  päivän  valoon!  —  Että  näet  British  Museumin 
papyruskokoelmista  löydetty  kreikkalainen  teksti  todella  on  Aristoteleen 
mainio  teos,  on  voitu  todistaa  vertaamalla  sitä  noiden  ennältään  tunnettu- 
jen lukuisten  citaattien  kanssa. 

Teos  jakaantuu  2  osaan.  Edellinen,  20  palstan  pituinen,  on  sisäl- 
lykseltään historiallinen;  siinä  kerrotaan  Atheenan  valtiolaitoksen  kehitty- 
misen historia  vanhimmista  ajoista  5:nnen  vuosisadan  loppuun  asti.  Toi- 
nen osa  taas  on  deskriptiivinen;  siinä  kuvataan  Atheenan  valtiolaitos  sem- 
moisena kuin  se  oli  Aristoteleen  aikoina.  Näistä  kahdesta  osasta  edellinen 
on  meille  tärkein.  Jälkimmäisestä  näet  on  ammennettu  hyvin  runsaita  tie- 
toja etenkin  Harpokratioonin  ja  Polluxin  sanakirjoihin,  ja  sitä  paitsi  sen 
kuvaamat  olot  ovat  tutkijoille  jotensakin  tutut  4:nnen  vuosisadan  suurten 
puhujain  teoksista.  Historiallinen  osa  sitä  vastoin  on  täynnä  aivan  uusia 
tärkeitä  tietoja;  se  ratkaisee  monta  vaikeata  kysymystä, joita  tutkijat  tähän 
asti  ovat  koettaneet  selvittää  riitaisten  hypoteesien  avulla;  sanalla  sanoen 
se  asettaa  Attikan  yhteiskunnan  kehityshistorian  uudelle,  vankalle  pohjalle. 
Näytteeksi  kerrottakoon  tässä  lyhyesti  muutamia  teoksen  laatua  valaisevia 
kohtia. 

Aristoteleen  mukaan  Atheenan  valtiomuoto  oli  hänen  aikoihinsa  asti 
ollut  iT  muutoksen  alaisena.  Ne  ovat:  i)  Theeseuksen  aikoina  tapahtu- 
nut, joka  jo  vähän  vähensi  kuninkaanvaltaa,  2)  Drakoonin  ja  3)  So- 
loonin  laatima  yhteiskuntajärjestys,  4)  Peisistratoksen  yksinvalta,  5)  Klei- 
stheneen  laatima  järjestys,  joka  oli  kansanvaltaisempi  kuin  Soloouin,  6) 
Areiopagin    ylivalta    ensi    aikoina   persialaissotien   jälkeen,    7)   Ari- 

steideen  perastama,  Ephialteen  kehittämä  kansanvalta.  8)  n.  s.  4oo:n 
hallitus,  9)  palautettu  kansanvalta,  10)  3o:n  ja  10  tyrannin  valta,  11) 
uudistettu  kansanvalta,  joka  kesti  vielä  Aristoteleen  aikoina.  Teoksen  alku 
tosin  puuttuu;  käsikirjoitus  alkaa  kuvaamalla  mimmoiset  olot  olivat  ennen 
Drakoonin  lainlaadintaa.  Mutta  historiallisen  osan  lopussa  Aristoteles  on 
itse  esittänyt  yllä  olevan  luettelon.  Kummastusta  herättää  ensiksikin  se 
seikka,  ettei  noiden  valtiomuodon  muutosten  joukossa  ole  mainittu  kunin- 
kaanvallan  poistamista.  Tämä  todistaa  oikeaksi  sen  arvelun,  ettei  kunin- 
kaam^altaa  koskaan  nimenomaan  kumottu,  vaan  että  Atheenan  valtiomuoto 
aivan  vähitellen  kehittyi  kuninkaanvallasta  tasavallaksi.  Onhan  ennestään 
tunnettu,  ettei  kuninkaan  viran  nimeä  (basileus)  koskaan  poistettu.  — 
Arkhontien  viraston  synnystä  saadaan  aivan  uusia  tietoja,  jotka  jossakin 
määrin  valaisevat  tuota  mainittua  valtiomuodon  kehitystä.  Hyvin  aikaseen 
(jo  varsinaisen  kuninkaanvallan  aikoina)  asetettiin  kiminkaan  lisäksi  erityi- 
nen sotapääUikkö,  polemarkhos.  Sittemmin,  nähtävästi  niihin  aikoihin,  jol- 
loin kuninkaanvirka  vielä  oli  elinaikainen  ja  pysyi  vanhan  kuningassuvun 
erityisoikeutena,  lisättiin  arkhontin  virka.  Ja  vasta  paljoa  myöhemmin, 
niihin  aikoihin,  jolloin  esivaltavirat  olivat  tulleet  vuotuisiksi,  asetettiin  Thes- 
motheetain  virkakunta,  jonka  alkuperäisenä  tehtävänä  näkyy  olleen  jon- 
kunmoisten oikeussäännösten  muistiin  kirjoittaminen. 

Jo  antiikkisista  ajoista  alkaen  on  Areiopagin  neuvoston  iästä  ja  alku- 
peräisestä asemasta  ollut  olemassa  eriäviä  mielipiteitä.  Aristoteleen  teos 
todistaa,  että  se  oli  olemassa  jo  ennen  Drakoonin  aikoja  ja  että  se  silloin 
oli  Atheenan  varsinaisena  valtioneuvoskuntana.  Aivan  uusia  tietoja  saam- 
me Drakoonin  toimesta.  Tähän  asti  Drakoon  on  ollut  tunnettu  yksin- 
omaan rikoslakien  laatijana.  Tiedettiin  tosin,  että  hänen  lainlaadinnallansa 
oli  melkoinen  valtiollinen  merkitys;  sen  kautta  näet  koetettiin  tyydyttää 
sorrettua  rahvasta,  joka  vaati  kirjoitettuja  lakeja,  jotteivät  ylimykset  voisi 
sitä  tuomita  ja  rangaista  mielivaltansa  mukaan.  Mutta  sen  ohessa  Drakoon 
nyt  esiintyy  koko  valtiolaitoksen  uudistajana.  Syy,  miksei  siitä  ole  säily- 
nyt tietoja  muualla,  lienee  siinä,  että  Soloon  sittemmin,  kun  hänelle  an- 
nettiin valta  järjestää  yhteiskuntaa,  uuteen  yhteiskuntajärjestykseensä  otti 
Drakoonin  aikaansaamat  parannukset.  Jo  Drakoon  näkyy  luopuneen  van- 
hasta aristokraattisesta  sukujärjestelmästä ;  Aristoteles  näet  kertoo,  että  hän 
antoi  kansalaisoikeudet  (ainakin  aktiivisen  vaalioikeuden)  kaikille,  jotka  ky- 
kenivät varustamaan  itseänsä  hopliitin  aseilla.   Hämmästyttävimpiä  tietoja  on. 

että  jo  DrakooD  perusti  401 -miehisen  valtioneuvoston,  joka  oli  valittava 
arvalla;  tähän  asti  400-miehisen  neuvoston  asettaminen  on  katsottu  ole- 
van Soloonin  tärkeimpiä  uudistustoimia.  Myöskin  kansan  luokittaminen 
varallisuuden  mukaan  esiintyy  jo  Drakoonin  laeissa.  Yleensä  käypi  sel- 
väksi, että  Soloon  valtiollisten  perustuslakien  laatijana  vahvisti  ja  kehitti 
Drakoonin  laatimia  laitoksia  ja  yleensä  rakensi  Drakoonin  laskemalle  pe- 
rustukseUe. 

Siihen  mitä  tähän  asti  olemme  tietäneet  Soloonin  toimesta  on 
tuUut  lisäksi  moni  tärkeä  tieto.  Uutta  on  esim.  että  jo  Soloon  sääsi  ar- 
vanheittoa  käytettäväksi  virkamiehiä  asetettaessa,  tosin  siten,  että  ensin 
valittiin  joukko  ehdokkaita  ja  sitten  niiden  kesken  heitettiin  arpaa. 
Niinpä  9  arkhonttia  otettiin  arvalla  4o:stä  phyleiden  valitsemasta  ehdok- 
kaasta. —  Ratkaistuksi  voitaneen  nyt  katsoa  vanha  riitakysymys  Soloonin  ai- 
kaansaaman seisakhtheian  (ahdingon  poistamisen)  luonnosta.  Aristoteleen 
auktoriteetti  yhtyy  niiden  lähteiden  puolelle,  joidenka  mukaan  seisakhtheia 
oli  täydeUinen  velkasitoumusten  poistaminen.  Sillä  puolella  ovat  jo  en- 
nenkin parhaimmat  antiikkiset  auktoriteetit  olleet,  mutta  tuon  toimenpidon 
vallankumouksellinen  luonne  on  tähän  asti  epäilyttänyt  monta  etevää 
tutkijaa. 

Jo  ennen  on  ollut  tunnettu,  että  Areiopagin  neuvoston  viisaat  ja  tar- 
mokkaat toimenpiteet  toisen  persialaissodan  aikana  suuresti  enensivät  sen 
arvoa.  Mutta  vallan  uutta  on,  että  Areiopagi,  tuo  ylimysvallan  vankka 
tukiturva,  persialaisen  hyökkäyksen  torjumisen  jälkeen  17  vuotta  oli  Athee- 
nan  valtion  varsinaisena  johtajana.  ~  Sen  valtioUisen  vaikutusvallan  ku- 
kistamisesta (v.  462)  saamme  niinikään  ensi  kerran  tarkempia  tietoja.  Ja 
hämmästykseksemme  näemme  siinä  toimenpidossa  johtavana  henkilönä, 
Ephialteen  ohessa,  —  vanhan  Themistokleen,  jonka  tähän  asti  on 
luultu  olleen  niinä  aikoina  jo  3 — 4  vuotta  maanpakolaisuudessa  Aasiassa! 
Themistokleen  maineelle  hänen  osallisuutensa  Areiopagin  neuvoston  kukis- 
tamisessa ei  juuri  ole  eduksi;  hän  näet  siinä  esiintyy  mitä  petoUisimpana 
vehkeilijänä. 

Myöskin  Aristeideen  valtiolliseen  toimeen  luopi  Aristoteleen  teos 
uutta  valoa.  Tunnettu  on,  että  Aristeidestä  tavallisesti  kuvataan  Themi- 
stokleen täydellisenä  vastakohtana:  Themistokles  oli  petollinen,  Aristeides 
oikeutta  harrastava,  Themistokles  harrasti  kansanvaltaa,  Aristeides  oli  yli- 
mysvallan pylväs,  j.  n.  e.     Tosin  tutkijat  eivät  ole  voineet  olla  huomioon 

ottamatta,  että  Aristeideen  tärkein  valtiolliDen  toimi  Atheenan  sisällisten 
olojen  alalla,  valtiollisten  oikeuksien  ulotuttaminen  kaikkiin  kansalaisluokkiin, 
oli  itse  asiassa  merkillisimpiä  edistysaskeleita  kansanvaltaiseen  suuntaan. 
Mutta  ei  ole  yleensä  rohjettu  siitä  tosiasiasta  johtaa  täydellisiä  johtopää- 
töksiä (lähimmin  kuitenkin  A.  Holm,  teoksessaan  Griechische  Geschichte, 
Berl.  1886 — 1891).  Nyt  on  asian  todellinen  laita  tullut  ilmi.  Aristo- 
teleen teoksessa  Aristeides  esiintyy  rahvaan  puoltajana  ja  kansanvallan  var- 
sinaisena perustajana.  Merkillistä  tosiaan  on  nähdä,  mitenkä  myöhempien 
aikojen  puoluekiihko  sekä  halu  sovitella  historiallisia  tosiasioita  reetoril- 
listen  näkökohtien  mukaan,  on  saattanut  väärentää  mainion  Aristeideen  ku- 
van. Eihän  niinä  aikoina,  jolloin  filosofien  ja  hienon  mailman  mielestä 
ylimysvaltainen  ja  hyvä,  sekä  kansanvaltainen  ja  paha  olivat  synonyymejä, 
mitenkään  käynyt  laatuun  myöntää,  että  Aristeides,  jalo,  hurskaudestaan  mai- 
nio Aristeides  oli  ollut  kansanvallan  puolella!  —  Aristoteles  ei  suinkaan 
ollut  mikään  kansanvallan  ihailija.  Että  hän  kuitenkin  on  esittänyt  Aristei 
deen  valtiollista  kantaa  sillä  tavoin  kuin  hän  sen  on  tehnyt,  se  osottaa 
puolueettomuutta  ja  totuuden  harrastusta,  joilta  emme  voi  kieltää^  kunnioi- 
tustamme. 

Niin  hajanaiset  kuin  yllä  olevat  näytteet  ovatkin,  niin  ne  kuitenkin 
riittänevät  antamaan  aavistuksen  siitä,  kuinka  paljon  uutta  valoa  Aristote- 
leen äsken  löydetty  teos  on  omiaan  luomaan  Atheenan  yhteiskunnan  kehi- 
tyshistoriaan. Tietysti  tarvitaan  paljon  työtä  ja  paljon  aikaa  ennenkun 
kaikki  sen  antamat  tiedot  on  selitetty  ja  punnittu  sekä  sovitettu  yhteen 
ennen  tunnettujen  lähteiden  kanssa;  onhan  aluksi  tekstikritiikallakin  mel- 
koista työtä  ennenkun  Aristoteleen  tekstikään  on  kaikin  puolin  saatu  sel- 
vitetyksi ja  puhdistetuksi.  Mutta  sen  votpi  kuitenkin  jo  nyt  varmuudella 
väittää,  että  Aristoteleen  'Ad^ijvaliav  noXirslain  löytäminen  tekee  käänne- 
kohdan Hellaan  historian  tutkimuksessa. 

o.  E.  Tudeer. 


Aligemeine  Geschichte  in  Einzeldarstellungen^  herausgegeben  von  Wtl» 
helm  Oncken  on  epäilemättä  merkillisimpiä  ja  laajimpia  yrityksiä  historian- 
kirjoituksen alalla  viime  aikoina.  Tämä  sarja,  jonka  julkaiseminen:!  alkoi 
V.  1879  ja  josta  nyt  (1891)  puuttuu  ainoastaan  pari  osaa,  on  sisältävä 
yhteensä  32  laajaa  «yksityisesitystä»,  joista  useat  käsittävät  useampia  osia,  eri 
aikakausien   ja    eri    kansojen    historiasta,   ja   on  siten  esittävä  kaikki  mail- 

manhistorian  pääkohdat.  Kaikkien  osien  tekijöiksi  on  hankittu  alallaan 
tunnettuja  tutkijoita  ja  yleensä  tarjoaa  koko  teos  siis  lukijoille  tutkimuksen 
viimeiset  tulokset.  Monet  osat  esiintuovat  vielä  aivan  uusia  näkökan- 
toja. Koko  sarjan  arvo  ja  erittäinkin  huvittavaisuus  on  vielä  suuresti  enen- 
nyt sen  kautta,  että  se  on  runsaasti  varustettu  hienoilla  ja  valaisevilla  ku- 
villa kunkin  ajan  säilyneistä  muistomerkeistä,  taikkapa  tapauksista  saman- 
aikuisten  kuvien  mukaan. 

Tähän  saakka  ilmest3meistä  osista  mainittakoon  tässä  seuraavat:  Tär- 
keä ja  paljon  uutta  sisältävä  on  J.  Dumichenin  ja  E.  Meyerin  «Geschichte 
des  alten  Aegyptens».  Fr.  Hommelin  teoksesta  «Geschichte  Babyloniens 
und  Assyriens»  katso  alempana  erikseen.  B.  Stade  ja  O.  Holtzmann  koet- 
tavat kirjoittamassaan  Juutalaisten  historiassa  («Geschichte  des  Volkcs  Is- 
rael»)  yhteensovittaa  niitä  eri  tietoja,  joita  saadaan  Raamatusta  ja  profa- 
nisista  lähteistä  ja  muinaisjäännöksistä.  Breslaun  Professori  F.  Dahn, 
tunnettu  romaaninkirjoittajanakin,  esittää  neljäosaisessa  teoksessa  «Germaani- 
laisten ja  romaanilaisten  kansain  muinaishistoriaa»,  jolla  alalla  jo  hänen  en- 
tiset teoksensa  ovat  hankkineet  hänelle  kuuluisan  nimen.  Keskiajan  hajanaisia 
piirteitä  on  usein  vaikea  koota  yhteen  tarkoiksi  ja  selviksi  kuviksi,  sentäh- 
den  on  jo  ansionsa  niillä  huolellisilla  keskiajan  elämän  eri  puolista  teh- 
dyillä esityksillä,  jotka  kuuluvat  Onckenin  kirjasarjaan:  A.  Mullerin  «Der 
Islam  im  Morgen-  und  Abendland»,  B.  v.  Kuglerin  «Geschichte  der 
Kreuzzuge»,  H.  Prutzin  «Staatengeschichte  des  Abendlandes  im  Mittelalter», 
G.  F.  Hertz bergin  «Geschichte  der  Byzantiner  und  des  Osmanischen 
Reiches»,  L.  Geigerin  «Renaissance  und  Humanismus»,  S.  Rugen  «Ge- 
schichte des  Zeitalters  der  Entdeckungen»  ja  Th.  Schiemannin  «Russland, 
Polen  und  Livland  bis  ins  17  Jahrhundert».  Prof.  M.  Philippson  Briis- 
selistä  kuvailee  kahdessa  vilkkaasti  kirjoitetussa  teoksessa  «Länsi-Euroop- 
paa  Filip  II:n  aikana»  ja  «Ludvig  XIV:n  aikakautta».  Varsin  ansiokkaita 
ja  monta  uutta  tietoa  sisältäviä  ovat  Tarton  professorin  A.  Briicknerin 
kaksi  esitystä  Venäjän  historiasta  «Peter  der  Grosse»  ja  «Katharina  II». 
Kiitetty  on  samoin  A.  Sternin  esitys  «Englannin  vallankumous»,  ainoa  tä- 
män sarjan  teoksista,  joka  on  suomalaisessakin,  hyvässä  J.  Sjörosin  tekemässä 
käännöksessä  ilmestynyt.  VV.  Onckenin,  itse  toimittajan,  tekemiä  on  kolme 
osaa:  «Das  Zeitalter  Friedrichs  des  Grossen»,  «Das  Zeitalter  der  Revolu- 
tion,  des  Kaiserreiches  und  der  Befreiungskriege  1789  — 1815»  sekä  «Das 
Zeitalter    des    Kaisers    VVilhelm».     Erinomaisella    tarkkuudella   ja  tiedolla 

ovat  nämäkin  kirjoitetut;  ne  näyttävät  meille  sitä  nykyjään  Saksassa  val- 
lalla olevaa  historiallista  suuntaa,  «Bismarckin  suuntaa»,  jolle  Saksan  val- 
takunnan muodostus  on  uudemman  ajan  historian  päämäärä,  jonka  mukaan 
kaikki  muut  tapaukset  mailmassa  arvostellaan.  Tämän  vuosisadan  histo- 
riaa 181 5— 51  esittää  Th.  Flathe  kirjassa  «Das  Zeitalter  der  Restauration 
und  Revolution»;  O.  Hopp  kuvaa  Pohjois-Amerikan  Yhdysvaltain  kohoa- 
mista vuosisadan  kuluessa  mailman  mahtavimpien  valtakuntain  joukkoon 
(«Bundesstaat  und  Bundeskrieg  in  Nordamerika»).  Vielä  valmistumatto- 
mista osista  mainittakoon  «Kolmikymmenvuotisen  sodan  aikakausi»  (jonka 
kirjoittaa  G.  Droysen)  ja  «Itämaisen  kysymyksen  historia  1856 — 76»  (F. 
Bamberg).  —  Historian  ystäville  ei  siis  Onckenin  suuri  kokoelma  voi 
jäädä  vieraaksi;  useimmista  historian  pääkysymyksistä  tavataan  siinä  an- 
siokkaita ja  tutkimuksen  viimeiset  tulokset  antavia  esityksiä.  Teosta  koko- 
naisuudessaan ostamaan  ei  jokaisen  kukkaro  riitä,  sen  hinnaksi  on  näet  tu- 
leva ainakin  noin  620  Saksan,  siis  800  Suomen  markkaa. 


Geschichte  Babylanicns  und  Assyriens»  Von  Dr.  Fritz  HomtneL  Ber- 
liini 1885—88.  Aivan  uutta  valoa  ihmissuvun  vanhimpaan  kehitykseen 
ovat  parina  viime  vuosikymmenenä  luoneet  Kaksoisvirran  maasta  ilmi 
saadut  muinaisjäännökset,  joiden  «nuolenpääkirjoituksen»  lopuksi  on  täyty- 
nyt ilmaista  salaisuutensa  tutkimukselle.  Nykyajan  tiede  on  siinä  saavutta- 
nut mahdollisesti  suurimman  voittonsa.  Hävinneet  kansat  ja  kielet  ovat 
saaneet  astua  esiin  haudastansa  meille  kertomaan  sivistyksen  ensimmäisestä 
alusta.  Vuosituhansien  kuningassarjat,  sotinensa  ja  rauhallisine  töinensä, 
palatsi-  ja  temppelirakennuksinensa,  todistavat  niistä  ajoista,  jolloin  ensim- 
mäiset valtiolaitokset  maan  päällä  syntyivät.  Hyvän  yleiskatsauksen  tutki- 
muksen viime  tuloksista  tällä  alalla  saapi  F.  Hommelin  runsailla  kuvilla  varus- 
tetusta teoksesta  Geschichte  Babyloniens  und  Assyriens,  joka  on  julkaistu 
osana  \V.  Onckenin  yllämainitussa  sarjassa.  Babylonian  ja  Assyrian  historia 
alkaa  ainakin  seitsemättä  vuosituhatta  sitten,  sillä  jo  muutamia  vuosisatoja 
ennen  v.  4000  ennen  Kristuksen  syntymää  arvellaan  kuningas  Ur-Ghannan 
ja  hänen  jälkeläistensä  hallinneen  Sirgullassa,  Kaakkois-Babyloniassa.  Maa 
on  jaettuna  moniin  pieniin  osiin;  kuninkaita  ja  pappisruhtinaita  mainitaan 
seuraavilla  vuosisadoilla  monessa  paikassa:  Sirgullassa,  Erekissä,  Agadissa, 
Urissa    y.    m.     Näitten   ikivanhojen  kaupunkien  rinnalla  on  kuuluisa  Baby- 

lon  verrannollisesti  puhuen  ainoastaan  lapsi,  sillä  vasta  vähää  ennen  v. 
2000  se  ensi  kerran  astuu  esiin;  vaan  se  tulee  pian,  varsinkin  kuningas 
Kammuragaan  kautta  noin  v.  1900  koko  Babylonian  etunenään.  Assyria 
on  alkuansa  katsottava  vain  Babyloniasta  lähteneeksi  siirtokunnaksi,  joka 
kuitenkin  aikojen  vieriessä  nousee  kilpailemaan  emämaansa  kanssa,  jopa 
Tiglatpilesar  I:n  ajoista  asti  (mS — noo)  tulee  päävallaksi  Länsi- Aasiassa. 
Useista  Assyrian  hallitsijoista  meillä  nyt,  kiitos  Assurbanipalin  «savitaulu- 
kirjastolle»,  on  täydellisempiä  tietoja  kuin  monesta  Euroopan  keskiaikaisesta 
kuninkaasta.  Tuosta  3 00 o- vuotisesta  kehityksestä  (vuoteen  1000  e.  Kr.) 
oli  vielä  äsken  tuskin  hämärä  muistokaan  tunnettuna.  Nyt  näemme 
muinaisen  Babylonian  ihmisten  elävän  ja  toimivan  silmiemme  edessä; 
luemme  heidän  rukouksiansa  ja  loitsujansa,  heidän  tarujansa  suuresta  ve- 
denpaisumuksesta, josta  ainoastaan  hurskas  Shamashnapishti  jumalien  avulla 
pelastuu,  Nimrodin  käynnistä  esi-isänsä  haudalla  neuvoja  kysymässä,  Istar- 
jumalattaren  käynnistä  Manalassa  y.  m.  Sen,  mikä  vielä  on  jäänyt  hä- 
märäksi, voi  toivoa  uusien  löytöjen  selvittävän. 

Vielä  pari  sanaa  n.  s.  sumerilaisesta  kysymyksestä,  jonka  yhteen  ai- 
kaan melkein  luultiin  voivan  tulla  suomalaiseksikin  kysymykseksi.  Sumiriksi 
sanottiin  vanhimpina  aikoina  osa  Babyloniasta;  sen  asukkaitten,  Sumerilais- 
ten, on  arveltu  olleen  eri  kansansukua,  kuin  muut  Babylonialaiset,  sekä 
keksineen  vanhimman  n.  s.  sumerilaisen  nuolenpääkirjoitus-laadun.  Useat 
tutkijat,  Oppert,  Lenormant  y.  m.  ovat  pitäneet  Sumerilaisia  ja  heidän  kiel- 
tänsä ural-altailaisena  kansana  ja  kielenä,  mutta  kysymyksen  lopullista  rat- 
kaisua on  pidättänyt  se  seikka,  että  tuo  vanhin  nuolenpääkirjoitus  aina  tä- 
hän saakka  selvittämisyrityksille  on  tehnyt  suuria  vaikeuksia,  senkin  jälkeen 
kuin  muita  nuolenpääkirjoituksia  jo  yleensä  varmuudella  luetaan.  Muuta- 
mat tutkijat,  niinkuin  Delitsch  ja  Zimmem,  ovat  viime  aikoina  esittäneet 
senkin  mielipiteen,  että  sumerilainen  nuolenpääkirjoitus  ei  ole  mitään  eri 
kieltä,  vaan  ainoastaan  ideogrammaattinen  (kuvallinen)  kirjoituslaatu,  jota 
vanhuutensa  takia  pidettiin  suuremmassa  arvossa  ja  käytettiin  papillisissa 
y.  m.  kirjoituksissa.  Yllänimitetyn  teoksen  tekijä  Hommel  ei  kuitenkaan 
enää  arvele  mitään  epäilystä  voivan  olla  siitä,  että  kirjoituksen  oikea  avain 
jo  on  löydetty  ja  että  kieli  on  erästä  turkkilaista  murretta.  Sen  osottaa 
hänen  mielestään  sekä  kielen  yleinen  luonne  että  sanavertailut,  joita  hän  esiin- 
tuo, esim.  adda,  isä,  turkiksi  ata,  anna,  äiti,  turkiksi  ana;  ugul,  poika,  turk. 
oghul;  dingir,  Jumala,  turk.  tengri;  gig,  yö,  turk.  gidsche;  gul,  tähti,  turk. 

jol(duz);  gud|  lehmä,  turk.  iid;  gaz,  vuohi,  turk.  keci;  anshu,  aasi,  turk. 
eshek,  j.  n.  e.  Tämän  ural- altailaisen  kansanaineksen  Hommel  myöskin 
näkee  selvästi  erikseen  kuvattuna  vanhimmissa  muistomerkeissä  Sirgullassa, 
missä  kuninkaat,  niinkuin  Ur-Ghanna,  mahtava  Gudia  (noin  v.  3100  e. 
Kr.  s.)  y.  m.,  olivat  tätä  turkkilaista  rotua.  — -  Aivan  erityistä  viehätystä 
saapi,  niinkuin  Hommel  huomauttaakin  —  jos  hänen  päätelmänsä  pitävät 
paikkansa  —  Kaksoisvirran  maan  vanhin  historia  siitä,  että  siellä  jo  his- 
torian ensi  koitteessa  tavataan  vuorovaikutusta  kolmen  suuren  kansansuvun. 
Seemiläisten,  Iranilaisten  ja  Turkkilaisten,  välillä.  Ihmiskunnan  historia  osot- 
tautuu  yhä  selvemmin  siksi,  mitä  se  oikeasti  on,  kaikkien  kansojen  yhtei- 
seksi pyrinnöksi  tietoa  ja  valoa  kohti. 

«  • 

Vue  ginirale  de  Phistoire  politique  de  PEurope  par  E.  Lavisse,  Pa- 
riisi 1890.  Tässä  teoksessa  löytää  halullinen  lukija  lyhyesti  vaan  selvästi 
esitettyinä  pääpiirteet  valtiollisesta  historiasta  aina  vanhasta  Kreikasta  al- 
kaen meidän  päiviimme  asti.  Tekijän  lausumat  ajatukset  ovat  usein  varsin 
sattuvia  ja  antavat  aihetta  uusiin  mietteisiin.  Tasapuolisuutta  —  ominai- 
suus, jota  usein  kaipaa  suurten  sivistyskansaan  historioitsijain  esittelyissä  ja 
mietteissä  mailman  historiasta,  kun  tulee  puheeksi  jakaa  valoa  ja  varjoa 
eri  kansojen  välille  —  koettaa  tekijä  tunnollisesti  noudattaa  ja  onnistuukin 
siinä  jossakin  määrin.  Nähtävästi  on  hän  tuntenutkin,  etteivät  hänen  omat 
kansalaisensa.  Ranskalaiset,  tule  täysin  tyytyväisiksi  esitykseen,  vaan  vaati- 
vat vielä  suurempaa  kunniata  Ranskalle  yhteisestä  kehitystyöstä.  Hra  La- 
visse lausuu  sentähden  esipuheessa  puolustukseksensa  seuraavat  kuvaavat 
sanat:  «Minä  olen  parhaimman  voimani  mukaan  koettanut  vastustaa  patrio- 
tismin ennakkoluuloja,  ja  luulen,  etten  ole  liioitellut  Ranskan  asemaa  mail- 
massa.  Mutta  minun  esitykseni  antaa  aavistaa,  viimeisillä  sivuilla,  että 
jos  ne  ristiriidat,  jotka  pitävät  Eurooppaa  aseissa  ja  uhkaavat  sitä  hävittää, 
voidaan  saattaa  rauhaan,  niin  se  on  tapahtuva  Ranskan  hengen  kautta». 

G—t. 

Viron  kielen  vanhimmat  muistomerkit.  Ne  vironkielen  vanhimmat 
kirjalliset  muistomerkit,  jotka  ovat  tähän  asti  olleet  käytettävinämme,  ovat 
1630-luvulta.  Tosin  on  kyllä  ollut  tunnettu,  että  eräs  Franz  fVitte,  joka 
VV.  1525 — 1552  oli  apupappina  Tartossa,  oli  julkaissut  vironkielellä 
Lutherin    katkismuksen,    mutta   tämä  kirja,  joka  oli  i)ainettu  Lubeckissä  v. 

1533  j^  jo^  v\^^  V.  17 15  kuuluu  olleen  yksi  ainoa  kappale  jäljellä,  on 
nykyjään  tiettävästi  kokonaan  hävinnyt.  Vielä  aikaisemmin,  15  00-luvun 
alkupuolella,  on  mahdollisesti  painettu  viroksi  katolinen  katkismus,  mutta 
tämän  kirjan  olemassaolosta  ja  kohtaloista  ei  ole  mitään  varmoja  tietoja. 
Ensimmäiset  meille  säilyneet  vironkielen  kirjalliset  muistomerkit  ovat  tal- 
linnalaisen Heinr.  Stahlm  julkaisemat,  ja  on  siis  luonnollista,  että  häntä 
on  pidetty  viron  kirjakielen  varsinaisena  perustajana,  varsinkin  koska  edel- 
lisen virolaisen  kirjallisen  tuotannon  tiedettiin  olleen  niin  perin  vähäisen. 
Selville  on  kuitenkin  käynyt,  että  Stahlillakin  on  ollut  edeltäjiä,  jotka  vi- 
ronkielen käytännössä  ovat  ehkä  olleet  häntä  etevämmät.  Tallinnan  kau- 
punginarkistosta on  nimittäin  löydetty  virolaisia  saarnoja  vuosilta  1600 — 
1607,  jotka  osottavat,  että  jo  ennen  Stahlia  on  ollut  olemassa  jommoinen- 
kin määrä  käsinkirjoitettua  vironkielistä  hengellistä  kirjallisuutta,  johon 
Stahl  on  voinut  nojautua.  Se,  jonka  ansiona  on  näiden  saarnojen  löytä- 
minen, on  toht.  Th,  Schietnann^  joka  oli  vv.  1883  —  87  Tallinnan  kaupun- 
ginarkiston hoitajana.  V.  1885  mainitsi  provasti  Malm  «Baltische  Mo- 
natschrifl»  nimisessä  lehdessä  tästä  löydöstä,  mutta  lausui  samalla  sen  ar- 
velun, että  koko  löytö  oli  jotenkin  vähäarvoinen.  Pääansio  siitä,  että  näi- 
den saarnojen  arvoa  ruvettiin  huomaamaan,  tulee  pastori  Reimair^Q^  joka 
niistä  on  huomauttanut  sekä  kirjallisesti,  että  «Gelehrte  estnische  Gesell- 
schaft»in  kokouksessa.  Mainitun  seuran  esimies  prof.  Leo  Meyer  ryhtyi 
innokkaasti  toimiin  käsikirjoitusten  julkaisemiseksi,  ja  häntä  tulee  kiittää 
siitä,  että  painatus  jo  on  loppuun  saatettu,  vaikkei  kirja  tietääkseni  vielä 
ole  kirjakauppaan  ilmestynyt.  Niistä  arkeista,  jotka  prof.  Leo  Meyer,  erin- 
omaista hyväntahtoisuutta  osottaen,  minulle  on  edeltäpäin  lähettänyt,  nä- 
kyy, että  kokoelma  sisältää  39  saamaa,  yhteensä  341  8-taitteisen  paino- 
arkin sivua.  Julkaisua  seuraa  facsimile  näytteenä  alkukirjoituksesta.  Omi- 
tuista on,  että  keskellä  virolaista  tekstiä  tuon  tuostakin  tavataan  saksalaisia 
lauseita;  varmaankin  ne  ovat  siten  selitettävät,  niinkuin  prof.  Meyer  on 
huomauttanut,  että  papit  ovat  saksaksi  kirjoittaneet  konsepteihinsa  semmoi- 
set kohdat,  joita  ovat  varmaan  tienneet  ilman  muuta  saarnatessaan  voivansa 
viroksi  sanoa,  koska  saksalainen  kirjoitus  heiltä  on  käynyt  nopeammin.  En 
saata  tietysti  tässä  ruveta  laveammalti  esittämään  näiden  saarnojen  merki- 
tystä vironkielen  historialle.  Niissä  esiintyy  paljo  sangen  huvittavia 
muotoja,  jotka  luovat  valoa  vironkielen  kehkeymiseen.  Epäilemättä  on 
näidenkin    saarnojen    kirjoittajaa,    samoin    kuin    Stahlia   haitannut  puuttuva 

vironkielen    taito,   mntta  joka   tapauksessa    meiUä  nyt  on  paljoa  lujempia 
tukikohtia  Stahlin  kielen  arvostelemiseen,  kuin  tätä  ennen. 

Puheenalaisten  saarnojen  tekijästä  on  Tallinnan  kaupunginarkiston 
hoitaja  G.  v.  Hansen  tullut  päätökseen,  joka  näyttää  kaikin  puolin  toden- 
näköiseltä. V.  1715  ilmestyneen  virolaisen  Uudentestamentin  esipuheessa 
kerrotaan,  että  eräs  Georg  Muller  oli  ensimmäinen  oman  maan  mies,  joka 
oli  alkanut  vironkieltä  vQjeUä.  Tästä  MUUeristä  tiedetään,  että  hän  v. 
1601  tuli  vakinaiseksi  papiksi  Tallinnaan  ja  kuoli  1608;  nämät  ajanmää- 
räykset  soveltuvat  varsin  hyvin  näihin  saarnoihin,  joista  viimeinen  pidettiin 
joulukuussa  1607. 

Tarton  «Gelehrte  estnische  Gesellschaft»  ansaitsee  kaikkea  kiitosta  ja 
kunniaa  suomalaisten  tutkijain  puolelta  tämän  arvokkaan  lähdekirjan  julki- 
suuteen toimittamisesta. 

* 

Ruotsalaisen  miehen  tutkimuksia  venäjän  ääntämisestä.  Dosentti  J. 
A.  Lundell^  joka  meilläkin  on  tunnettu  ruotsin  murteiden  ja  folkloren  tut- 
kijana ja  joka  piakkoin  nimitettäneen  slaavilaisten  kielten  professoriksi  Up- 
salan yliopistoon,  on  julkaissut  ensimmäisen  vihon  teostansa  ^Audes  sur 
la  prononciaHon  russei^.  Tämä  ensimmäinen  osa  tekee  selkoa  kirjallisuu- 
dessa esiintuoduista  venäläisen  ääntämisen  esityksistä  tämän  vuosisadan  al- 
kupuolelta ruveten,  ja  tätä  osaa  on  nyt  ensimmäinen  vihko  ilmestynyt. 
Tämänlaatuinen  esitys  on  epäilemättä  varsin  tervetullut  kaikille  niille  kieli- 
miehille ja  foneetikoille,  joilla  ei  ole  tilaisuutta  eikä  aikaa  tutkia  usein 
vaikeasti  saatavia  alkuteoksia;  se  on  sitä  paitsi  erittäin  hauska  ja  arvokas, 
koska  se  valaisee  mielipiteiden  kehittymistä  tällä  alalla  ja  siten  tuottaa 
varmuutta  ja  selvyyttä  itse  ilmiöihinkin.  Tekijän  esitys  näistä  asioista  on 
hyvin  asiallinen  ja  laaja;  pikemmin  häntä  voipi  moittia  liiasta  tarkkuu- 
desta kuin  lyhyydestä,  mutta  samalla  tulee  oikeaksi  myöntää  se,  mitä  hän 
itse  jo  edeltä  päin  sanoo:  «jos  kerran  tämmöinen  työ  oli  tehtävä  niin  se 
oli  tehtävä  sillä  tavoin,  ettei  kenenkään  tarvitse  sitä  tehdä  uudestaan». 
Teoksen  2:sessa  osassa  tekijä  aikoo  antaa  oman  esityksensä  nykyisen  ve- 
näjän ääntämisestä  sekä  3:nnessa  tutkimuksen  Pietari  Suuren  ja  Katariina 
II:sen  aikuisesta  venäläisestä  ääntämisestä  kielioppien,  kirjoitustapojen  ja 
muiden  todisteiden  perustalla. 

E.  N.  Setälä. 

EesH  rakvalaulMd  Segakoorile^  kogunud  ja  triikki  andnud  Dr.  K.  A. 
Hermann.  Esimene  wihk«  Tartus  1890  (Eesti  Kirjameeste  Sdtsi  toimetuscd 
N:o  89).  40  virolaista  .kansanlaulua  sisältfiä  esillä  oleva  vihko;  mainitkaamme 
heti  alussa,  että  ne  ovat  yleensä  erittäin  taitavasti  sovitetut ;  varsinkin  vie- 
hättää yksinlaulun  ja  köörin  vaihtelu  niissä  lauluissa,  joiden  melodia  nä- 
kyy olevan  vanha  runonuotti.  Ne  muistuttavat  suuresti  suomalaisia  Kale- 
valan nuotteja,  vaan  sillä  croituksella  että  ^4  tahdin  asemesta  on  2  kertaa 
2/4  (suom.:  -^w  -'-w  -^^  -'-  ^,  vir.:  -^w  -^w|^w  -^w).  Olisikohan 
tuo  eroavaisuus  keräilijän  erehdystä?  Ken  kansanlauluja  on  koonnut,  tie- 
tää, kuinka  ääretöntä  tarkkuutta  vaaditaan  niiden  oikeaan  merkitsemiseen, 
varsinkin  jos  sattuu  olemaan  nykyisessä  taidemusiikissa  harvinaisia  rytmiä. 

Suomalaisiin  vivahtavia  lauluja  ovat  sitäpaitsi  numerot:  6  (erinomai* 
sen  kaunis),  8,  15,  17,  19,  24,  25,  27,  37;  useat  muut  ovat  tanssilaulu- 
jen kaltaisia,  joita  Suomessakin  lauletaan,  vaan  joiden  alkuperä  mahdolli- 
sesti on  germaanilainen;  niiden  melodiakin  kaipaa  originaalisuutta,  jonka 
tähden  ne  vaikuttavat  vaan  hilpeytensä  ja  taitavan  humoristisen  sovituksen 
kautta.  Parissa  laulussa  voi  selvään  huomata  venäläistä  tai  saksalaista  vai- 
kutusta. 

laulujen  erityinen  virolainen  luonne  ilmenee  kahdessa  kohden:  i) 
doorisessa  sävellajissa,  jossa  varsinkin  vanhemmat  laulut  käyvät  ja  josta 
päättäen  niiden  kokooja  esipuheessaan  arvelee  niiden  olevan  syntyisin  siltä 
ajalta,  jolloin  muka  mediläiset  esi-isämme  olivat  yhteydessä  Egyptiläisten 
ja  Kreikkalaisten  kanssa;  2)  rytmin  tasaisuudessa,  joka  enimmille  tavuille 
antaa  saman  nuottiarvon.  —  Edellinen  seikka  ilmestyy  usein  suomalaisis- 
sakin lauluissa;  jälkimmäinen  osottaa  kansanlaulun  alkuperäistä  kehitysas- 
tetta, joka  Suomessa  jo  on  ruvennut  väistymään  paljon  rikasrytmisemmän 
tieltä.  Erittäin  huvittavaa  siis  olisi  lähemmin  ja  laajemmin  tutustua  Vi- 
ron  kansanhengen  soitannollisiin  tuotteisiin,  joista  olisi  vertaavalle  tutki- 
mukseUe  suuri  hyöty. 

Enimmät  vihossa  löytyvistä  lauluista  ansaitsisivat  tulla  suomalaisten 
köörien  ohjelmiin;  useat  voisivat  tulla  yleisön  mielikappaleiksi.  Kiitämme 
siis  sydämestämme  tohtori  Hermannia  ja  hänen  edustamaansa  veljeskan- 
saamme tästä  kokoelmasta,  jonka  huokea  hinta  (50  kop.)  varmaan  on  sille 
hankkiva  laajaa  leviämistä  meidänkin  maassamme. 

Cis. 


HelfllnginRa,  .Suonialaison  Kirjallisunden  Senran  kirjapainossa,  1891. 


Jaakko  Juteini. 

Kirjoittanut  Julius   Krohn. 


Kysytty  on  joskus:  tokko  suomenkielinen  kirjallisuus  olisi  päässyt 
alkuun,  jos  ei  Suomi  olisi  tullut  erotetuksi  Ruotsista?  Tämmöiset  kysy- 
mykset mitä  olisi  voinut  tapahtua,  jos  se  tai  se  olisi  ollut,  ovat  enimmi* 
ten  vaikeat,  miltei  mahdottomat  vastata,  siitä  luonnollisesta  syystä,  että 
tavallisesti  ei  löydy  todellisia,  luonnollisia  perusteita,  joille  vastausta  rakentaa. 
Yllämainitussa  asiassa  on  kuitenkin  jonakin  vastauksena,  että  ensimmäinen 
varsinainen  kirjailija  suomenkielellä,  ensimmäinen  joka  ei  vaan  satunnai- 
sesti silloin  tällöin  viskannut  ulos  jotain  runoa,  vaan  oli  oikein  ottanut  ru- 
noilemisen ja  ylimalkaan  kirjallisuuden  elämäntyöksensä,  jo  alkoi  tointansa 
ennen  vuotta  1809.  Tämä  hänen  kirjailijatoimensa  on  samassa  myös  vas- 
taus toiseen,  joskus  esiintuotuun  kysymykseen,  nimittäin:  oliko  Porthanin 
työllä  suomalaisen  runouden  suhteen  ainoasti  muinaistieteellinen  tarkoitus 
vai  harrastiko,  toivoiko  hän  myös  uudenaikaisen  suomalaisen  runouden 
syntymistä?  Tässä  tarkoitettu  runoilija  oli  näet  saanut  ensimmäisiin  ko- 
keisinsa  harrasta  suosiota  sekä  isällistä  kehoitusta  ja  arvokkaita  neuvoja 
Porthanilta  niinkuin  myös  Franzenilta.  Hänen  ensimmäinen  painettu  ru- 
nonsa todistaakin  vielä  tätä  suhdetta,  sillä  se  on  oppilaan  syvää  surua 
ilmoittava  runo  Porthanin  kuolosta. 

Tuo  nuori  kirjailija,  joka  täten  ensikerran  astui  suuremman  yleisön 
eteen,  oli  Jaakko  Juteini.  Hän  oli  lähtenyt  kansan  «tiheistä  riveistä», 
niinkuin  moni  muukin  Suomen  parhaista  miehistä.  Hän  oli  syntynyt  Hei- 
näk.  15  p.  1781  isänsä  omistamassa  Jutilan  talossa,  Rahkoisen  kylässä, 
Hattulan  pitäjässä,  Hämeessä.  Pienenä  poikana  oli  hän  muitten  kylän  las- 
ten lailla  viettänyt  kesänsä: 

Metisillä  mättähillä, 
Kultaisilla  kunnahilla, 
Mustan  Muurikin  jälessä, 
Kimmon  kirjavan  keralla. 

Mutta  isän,  Heikki  Jutilan,  kuoltua  ei  Jaakko  suonut  äidillensä  rau- 
haa, ennenkun  pääsi  hartaimman  toivonsa  perille  —  kouluhun.  V.  1793 
vietiin  hän  siis  Hämeenlinnan  pedagogiaan.  Tässä  tietysti  oli  rehtorin 
ensimmäinen  toimi  nuoren  tulokkaan  saattamiseksi  tielle,  että  tuo  sivisty- 
mätön nimi  Jutila  muutettiin  Judinik€\^  jonka  kirjailijamme  sitten  pitikin, 
mutta  suomalaisissa  kirjoituksissaan  kuitenkin  aina  suomalaistutti  Juteim)iisu 
Koulussa  oli  pojan,  niinkuin  muitten  kansan  lasten,  taisteltava  kaikkein 
vaikcutten  kanssa,  jotka  tulivat  oudosta  opetuskielestä.  Mutta  terävällä 
älyllään  voitti  hän  ne  kaikki,  niin  että  hänen,  sen  perästä  kuin  vielä  oli 
ollut  yhden  lukukauden  Turunkin  koulussa,  onnistui  syksyllä  1800  päästä 
yliopistoon.  Kymmenen  vuotta  oli  hän  nyt  «Musain  vikkeläin  vesain» 
kirjoissa;  mutta  niistä  vuosista  sai  hän  yhtä  hyvin  ainoasti  vähäisen  osan 
käyttää  hyväkseen  «Helikonin  kukkulalla»  tarjona  olevaa  oppia.  Sillä  va- 
rattomuuden tähden  täytyi  hänen  kuluttaa  enin  osa  sitä  aikaa  kaukana  Tu- 
rusta kotiopettajana.  Hän  oli  muutaman  vuoden  Navon  pitäjässä  Varsi- 
nais-Suomessa,  loma-aikoina  siellä  myös  tehden  vaarinottoja  ilman  vai- 
heista, josta  sai  Suomen  talousseuralta  hopeametaljin.  Samoissa  opettajan 
toimissa  hän  sitten  oleskeli  ajoittain  Juvalla  Savossa,  Ruokolahdella  Vii- 
purin läänissä  ja  EUmäellä  Uudellamaalla.  Hyödyttömät  eivät  kuitenkaan 
nämät  väliajatkaan  olleet  hänelle  ihmisenä  niin  hyvin  kuin  kirjailijana.  Si- 
vistyneissä perheissä  oppi  hän  sen  opin,  jota  ei  kirjoista  voi  saada,  sivis- 
tyneen käytöstavan,  jossa  suhteessa  niinkuin  myös  hänelle  osotetetusta  ys- 
tävällisyydestä hän  oli  kaiken  ikänsä  erittäin  kiitollinen  vapaaherra  Wreden 
perheelle  viimeksimainitussa  opetuspaikassa.  Paitsi  sitä  oli  Juteinilla  näin 
tilaisuus  maamme  eri  äärillä  tutustua  kansan  eri  puhetapoihin.  Tämä  oli 
hänelle  sanomattomaksi  hyödyksi,  sillä  se  vapautti  hänet  suuresti  yksipuo- 
lisesta murteellisuudesta  kirjoitustavassa,  jota  hän  muuten  tuskin  olisi  voi- 
nut välttää,  koska  silloinen  kirjakieli  ei  suinkaan  voinut  olla  minään  esi- 
kuvana, vaan  juuri  oli  tuoreen  kansanpuheen  lähteestä  saaduilla  varoilla 
virutettava  puhtaaksi. 

Alusta    aikoi    Juteini    papiksi,   niinkuin  meillä  rahvaan  lapset  tavaili- 

sesti  tekevät  Mutta  kietouduttuansa  epäilyksiin  muutamien  uskomme  pää- 
perusteitten  suhteen,  luopui  hän  rehellisesti  tuumastansa.  Hän  ei  tahtonut 
tulla  paljaaksi  palkkapapiksi,  joka  rahan  edestä  saarnaa  toista  kuin  mitä 
itse  todeksi  käsittää.  Kun  ei  hän  voinut  täydellä  uskolla  ja  sydä- 
mellä antautua  tärkeään  sielunpaimenen  virkaan,  päätti  hän  poiketa  toi- 
selle elämän  tielle,  vaikka  kyllä  jo  oli  kuluttanut  paljon  aikaa  pappisviran 
valmistuksiin  ja  vaikka  hänen  varattomuutensa  oikeastaan  olisi  vaatinut 
häntä  mitä  joutuisimmin  leipään  pyrkimään. 

Totutulla  ahkeruudellansa  ryhtyi  nyt  Juteini  siviilivirkamiehille  tar- 
peellisiin opintoihin.  V.  18 10,  ennen  kun  hän  vielä  oli  tutkintonsa  suo- 
rittanut, välähti  kuitenkin  hänen  eteensä  yhtäkkiä  jo  aikaisemman  vakinai- 
sen toimeentulon  toivo.  Äsken  asetetussa  Suomen  hallituskonseljissa  oli 
myös  suomalaisen  translaattorin  virka.  Juteini  sitä  haki  ja  kaikki  ystävät 
pitivät  aivan  varmana,  että  hän  sen  oli  saava.  Hän  oli  jonkun  aikaa  jo 
ollut  tuttu  suomalaisista  kirjallisista  kokeistansa  ja  nyt  juuri  toimittanut 
painosta  ensimmäisen  runovihkonsa.  Asianomaisetkin  olivat  jo  puoleksi 
luvanneet  sen  viran  hänelle  —  silloin  tuli  yhtäkkiä  arvaamaton  este  vä- 
liin. Juteini  oli  runovihkossansa  hiukan  poikennut  entisestä  epäsuomalai- 
sesta oikeinkirjoituksesta  ja  kirjoittanut  xin  sijasta  ^:n,  zm  sijasta  /x:n. 
Häntä  tahdottiin  lupaamaan,  ettei  hän  virassa  tätä  uutta  tapaa  käytä; 
mutta  hänen  omatuntonsa  ei  sallinut  hänen  suostua  semmoiseen,  jota  hän 
vääräksi  katsoi.  Mahdottomaksi  taas  toiselta  puolen  katsottiin  virallisissa 
kirjoituksissa  sallia  tuommoista  uutta  hullutusta,  joka  kaikkea  säädyllisyyttä, 
kaikkea  vanhaa,  pyhää  tapaa  vastaan  soti.  Olisihan  sillä  annettu  itse  hal- 
lituksen keskustassa  sijaa  tuolle  levottomalle  vallankumoushengelle,  joka 
edellisinä  vuosikymmeninä  oli  koko  mailman  mullinmallin  pannut,  koko 
Euroopan  edestakaisin  kääntänyt.     Virka  siis  annettiin  toiselle. 

Epätoivoisena  nyt  jätti  Juteini  yliopiston,  oli  taas  kaksi  vuotta  koti- 
opettajana, juuri  Wreden  luona  Elimäellä,  ja  otti  sitten  ensimmäisen  hä- 
nelle tarjouvan,  matalan  viran.  Hän  otettiin  näet  v.  181 2  virkaatekeväksi 
majistraatin  sihteeriksi  sekä  notariukseksi  Haminan  kaupunkiin.  Seuraavana 
vuonna  pääsi  hän  vakinaisesti  samallaiseen  paikkaan  Viipurissa,  johon  tä- 
män kaupungin  porvaristo,  hänen  kirjallisten  ansioittensa  tähden,  oli  hä- 
net yksimielisesti  kutsunut.  Tässä  matalassa,  mutta  kuitenkin  kohtuullisen 
leivän  antavassa  virassa  pysyi  hän  sitten  27  vuotta  kunnes  v.  1840  van- 
huutensa tähden  siitä  erosi.    Hänen  kuntoansa  viran  toimituksessa  todistaa, 

että  hän  erotessaan  sai  porvaristolta  hopeamaljan  muistolahjaksi  ^).  Edel- 
leenkin piti  hän  vielä  eronsa  perästä  kuitenkin  laivamittarin  viran,  jonka 
V.  1814  oli  saanut,  siksi  kun  kuolema  Kesäk.  20  p.  1855  lopetti  kaikki 
hänen  työnsä  ja  toimensa. 

Olen  tässä  kertonut  Juteinin  yksinkertaisen  ulkonaisen  elämänradan 
yhteen  jaksoon  loppuun  asti,  josta  meidän  nyt  kuitenkin  tulee  palata  ta* 
kaisin  melkein  sen  alkuun  hänen  varsinaista  elämäntyötänsä  katselemaan. 
Me  olemme  nähneet  kuinka  suomalainen  kirjallisuus  jo  oli  pienellä  oraalla 
ennen  Suomen  eroamista  Ruotsista.  Mutta  luonnollista  oli,  että  tämä  ero 
kansallistuntoa  uuteen  voimaan  herättämällä  myös  antoi  suomenkielen 
viljelykselle  ennen  aavistamattoman  uuden  vauhdin. 

Sallittakoon  minun  tässä  vähän  laveammalta  kuvata  tuota  Suomen 
kansallistunnon  ensimmäistä  heräystä,  osaksi  koska  se  on  likeisessä  yhtey- 
dessä aineeni  kanssa,  ja  osaksi  sen  vuoksi  koska  se  on  niin  paljon  vä- 
hemmin tunnettu  kuin  toinen  heräys  Snellmanin  aikana. 

V.  zSiS  kevättalvella  oli  mainio  tanskalainen  kielentutkija  Rask  mat- 
kallansa Pietariin  viipynyt  useammat  kuukaudet  Turussa  suomea  oppimassa 
ja  suuresti  mieltynyt  meidän  kieleemme.  Rask  oli  niitä  miehiä,  jotka  itse 
voivat  innostua  ja  sen  kautta  myös  innostuttaa  toisia.  Kun  hän  tulisim- 
malla  ihastuksella  puhui  suomenkielen  ihmeteltävän  säännöllisestä  raken- 
nuksesta ynnä  sen  suloisesta  soinnusta  ja  kehoitti  Suomen  miehiä  sen  tut- 
kimiseen, eivät  voineet  nämät  sanat  olla  kaikua  herättämättä  sydämissä, 
joissa  samat  tunteet  jo  olivat  ennestään  olleet  alulla.  Ja  hänen  sanansa 
vaikuttivat  pian  suurempaakin,  kuin  mitä  hän  niillä  oikeastaan  tarkoitti. 
Hän  puhui  tietysti  ainoasti  tieteelliseltä  tutkimuksesta,  mutta  suomalaisten 
sydämissä  sai  tämä  harrastus  kohta  kansallisen  muodon.  Ihmeellinen, 
voimallinen^  riemullinen  suomalaisuuden  kevättuulahdus  kävi  Turun  yli- 
opiston läpi  joka  paikassa  herättäen  rakkautta,  toivoa  ja  intoa.  Seuraa- 
vat otteet  senaikuisista  kirjoituksista  todistavat  sitä  tarkemmin. 

Yliopiston  apulaisprofessorit  Juhana  Gabriel  Linsin  ja  Fredrik  Berg- 
bom rupesivat  v.  18 19  toimittamaan  kirjallista  lehteä,  nimeltä  Mnemosyne, 
jolla  etupäässä,  niinkuin  esipuheessa  sanoivat,  tahtoivat  herättää  halun  iha- 
nan,   rikkaan   ja    säännöllisen    suomenkielen    tutkimiseen.     Tämän  lehden 


*)    Samana    vuonna    seppeirattiin    hSn  yliopiston  riemujuhlassa  kunniatohtoriksi 
filosofisessa  tiedekunnassa. 

6o:ssä  numerossa  tapaamme  sangen  merkillisen  kirjoituksen  Suomen  kirjal- 
lisuudesta^ joka  pääjuonteeltaan  on  seuraava:  Ihmisen  arvo  on  sitä  suu- 
rempi, mitä  omituisempi,  itsenäisempi  hänen  luonteensa,  ja  samaten  on 
kansojenkin  arvo  sitä  suurempi,  mitä  omituisempana,  vierailla  aineilla  se- 
kaantumattomampana  ne  ovat  säilyttäneet  kansallisuutensa.  Sentähden  pi- 
tää suomalaistenkin  ruveta  pitämään  enemmän  kiinni  kansallisuudestansa. 
Kiittämättömyyttä  se  olisi  sitä  jaloa  hallitsijaakin  vastaan,  joka  on  niin 
paljon  tehnyt  kansallisuutemme  säilyttämiseksi,  jos  tässä  asiassa  olisimme 
penseät.  Ja  ne,  jotka  sanovat  kansallisuutemme  jo  niin  heikontuneen, 
ettei  sen  uudestaan  herättämistä  voi  ajatellakaan,  puhuvat  näin  vasten  to- 
dellista vakaumustansa  taikka  rakkaudesta  ulkomaalaiseen.  Varsinkin  on 
kansallisuuden  suhteen  kieli  tärkeä,  sillä  se  on  kansalaisten  yhdistyssiteenä, 
siinä  ilmautuu  kansan  omituinen  luonne  kaikkein  selvimmin.  Suomenkie- 
len viljelys  on  kyllä  myöhästynyt,  mutta  ei  ole  vielä  mahdoton.  Tällä 
viljelyksellä  on  vaan  kaksi  estettä,  molemmat  niin  helpot  poistaa^  ettei  sii- 
hen tarvitse  muuta  kuin  hiukan  hyvää  tahtoa.  Toinen  näistä  esteistä  on 
se,  että  suomi  on  hylätty  sivistyneitten  säätyjen  4;euroista  ja  että  sen  vil- 
jelys kujakielenä  on  laiminlyöty.  Tästä  on  ollut  suuri  vahinko  niin  hy- 
vin alhaiselle  kansalle  kuin  myös  itse  sivistyneillekin,  edelliselle  siten,  ettei 
kukaan  voi  kansaan  vaikuttaa,  joka  ei  tunne  sen  kieltä  perinpohjin;  ja  si- 
vistyneillekin on  tullut  ansaittu  kosto  ylenkatseestansa  kansan  kieltä  vas- 
taan, sillä  kaikella  todellisella  sivistyksellä  pitää  olla  juurensa  kansassa, 
muuten  sen  kukoistus  lakastuu  hedelmiä  tuottamatta.  Toinen  este  on 
ruotsin  valta  virkakielenä,  joka  seikka  on  vielä  turmioUisempi,  sillä  kan- 
san asioista  'päätetään  sille  käsittämättömällä  kielellä.  Tästä  on  vaan 
yksi  askel  siihen,  että  vaaditaan  Suomen  kansaa  kokonaan  luopumaan  kie- 
lestänsä. 

Sivistyneitten  säätyin  yleinen  kylmäkiskoisuus  suomalaisuuden  asialle 
oli  syynä,  että  tuo  ensimmäinen,  niin  hyvDlä  toiveilla  alkanut  herätys  ei 
todellisuudessa  tuottanut  suuria  käytännöllisiä  hedelmiä  yhteiskunnassa.  Ai- 
noat semmoiset  olivat  suomenkielen  lehtorin  viran  asettaminen  yliopistoon 
V.  1828  sekä  suomenkielen  ottaminen  opetusaineeksi  Gripenbergin  yksi- 
tyiseen kouluun  Haminassa,  joka  sitten  yhdistettiin  kadettikoulun  kanssa. 
Edellisen  suhteen  olen  muuten  tilaisuudessa  tuoda  esiin  pienen  seikan, 
joka  niille  ajoille  on  hyvin  kuvaava.  Ylioppilaat,  joihin  tuo  muuta- 
miin professoreihin  syttynyt  suomikiihko  myös  oli  tarttunut,  kävivät  v.  1820 

Turkuun  tulleen  kanslerinsa,  suuriruhtinas  Nikolain,  puheilla  ja  pyysivät, 
että  saataisiin  joku  suomenkielen  opettaja  yliopistoon.  Vaan  heille  vas- 
tattiin, että  hallitus  kyllä,  poikien  muistuttamattakin,  pitää  maan  asioista 
ja  tarpeista  huolen.  Muistettava  on  näet,  että  juuri  silloin  pelättiin  ja 
vainottiin  Saksan  ylioppilaitten  «demagogische  Umtriebe».  Luultavasti 
katsottiin  meidänkin  rauhallisten  ylioppilaitten  anomusta  saman  vaaraUisen 
hengen  lapseksi.  Mutta  mahdotonta  ei  kuitenkaan  ole,  että  heidän  de- 
monstratsiooninsa  yhtä  hyvin  jotain  vaikutti  asian  päätökseen,  vaikka  tie- 
tysti annettiin  ensin  muutamien  vuosien  kulua,  siksi  ettei  näyttäTsi,  kuin 
olisi  pidetty  lukua  heidän  neuvoistansa. 

Luonnollinen  seuraus  siitä,  ettei  uusi  harrastus  suomenkielen  hyväksi 
ollut  voinut  käytännöllisellä  alalla  mitään  suurempaa  toimeen  saada,  oli 
tietysti  itse  innon  ja  toivon  laimistus,  1820  luvun  loppupuolella  niinkuin 
myös  koko  1830  luvulla  ei  näy  sanomalehdessä  enää  paljon  mitään  kir- 
joituksia Suomen  kielen  koroittamisesta. 

Kuinka  vaikutti  yllä  kuvattu  kansallinen  herätys  Juteiniin  ja  oliko  hän 
siinä  osallinen  ?  Me  olemme  jo  nähneet,  että  hänen  työnsä  kuuluu  uuden- 
aikaisen suomenkielisen  kirjallisuuden  esikoihin;  samoin  myös  oli  hänen 
äänensä  ihan  ensimmäinen,  joka  rupesi  vieraan  kielen  valtaa  vastustamaan. 
Vuosina  1815  ja  1816  valittaa  hän  useammissa  runoissa  Suomen  herras- 
säädyn  ylenkatsetta  suomen  kieltä  vastaan.  Ja  v.  181 7  sepitti  hän  siitä 
aineesta  oikein  eri  runon,  nimeltä: 

Krvipiirros 
häpypatsaassa  Suomen  oppineille: 

Suomen  kansa  aivan  kauan  Valistuksen  vahingoksi, 

Ravinnut  on  rakkahasti  Häpiäksi  kansakunnan. 

Omiakin  oppineita  Jok'  on  tyhmästi  jätetty 

Pohjaisessa  povessansa;  Epäluulon  erämaahan; 

Mutta  miehet  muukalaiset.  Ehkä  ombi  oppineilla, 

Lihavina  levossansa  Menon  tähden  mielettömän. 

Oman  onnen  kalvehessa  Itse  häijymbi  häväistys 

Hylkäsivät  kotokielen  Tämän  patsahan  tasainen. 

Häpeä  suomalaiseD  kansallistunDon  heikkoudesta,  sanoo  hän  sitten 
V.  18 18  kielioppinsa  esipuheessa,  estää  minua  mainitsemasta  syitä,  mitkä 
ovat  pitäneet  voimassa  ja  enentäneet  tuota  anteeksiantamatonta  ylenkat- 
setta, jota  oman  maan  miehet  kilpaa  muukalaisten  kanssa,  parantamatto- 
maksi  vahingoksi  maamme  valistukselle  sekä  todelliselle  hyödylle,  ovat 
vuosisatoja  pitkin  osottaneet  äidinkielelleen,  vaikka  tällä  tuskin  on  vertaa 
muissa  kielissä.  —  Siksi  että  suomalaisen  sivistyksen  ratas  tulisi  saatetuksi 
enemmän  hyvää  vaikuttavaan  liikuntoon,  olisi  välttämätön,  että  maan  kieli 
autettaisiin  ylös  unohduksistansa.  Vaikkei  uskoisikaan  suomenkielen  kos- 
kaan enää  voivan  tieteeUiseen  sivistykseen  ja  hienouteen  päästä,  ansaitsisi 
tämä  kieli  kuitenkin,  harvinaisen  yksinkertaisuutensa  ja  sulosointunsa  täh- 
den, takaisin  saattamista  alkuperäiseen  puhtauteensa  ja  viljelemistä  sekä 
rikastuttamista,  niin  että  sen  kautta  voitaisiin  myös  korkeampia,  puhdistet- 
tuja käsitteitä  levittää  kansaamme. 

Tällä  tavoin  ensi  alussa  vaan  ilmoitettuansa  surunsa  suomenkielen 
tilasta  sekä  nöyrän  toivonsa  sen  viljelemisestä  rahvaan  kirjallisuudessa  tu- 
lee Juteini  yliopiston  myötätuntoisuuden  kautta  sitten  rohkeammaksi.  Hui- 
hm  huminassa  v.  1820  moittii  hän  ankarasti,  että: 

Akatemia  avara.  Tällä  lailla  tohtis  olla 

Ombi  meillä  muukalainen,  Vihollinen  vartijamme, 

Koulut  vierahat  kotona  Kuuro  tehty  tuomariksi. 

Laki  luja  umbinainen.  Mykkä  panduna  papiksi. 

Ja  ruotsinkielisessä  tähän  liitetyssä  muistutuksessa  vaatii  hän,  että 
sentähden  kun  suomi  vielä  on  köyhä  tieteellisiä  aineita  toimittamaan  sitä 
pitäisi  enemmän  harrastaman  maamme  opistoissa,  ja  siksi  että  se  laki- 
asioihin taipuisi,  ensi  aluksi  pitäisi  suoda  suomalaisille  oikeus  tuoda  pape- 
rinsa omalla  kielellä  virastoihin. 

Mutta  V.  1826  näemme  hänen  jälleen  vaipuneen  syvään  epätoivoon. 
Katkerasti  laulaa  hän: 

Koska  kuulet  kouluissamme, 
Taikka  lain  tulkinnoissa 

Oudon  kielen  kitisevän 

Naura  nationaliteelle, 
Virsku  vieraille  sanoille! 

KäytäDDöllisestä,  yhteiskunnallisesta  alasta  poissuljettu  suomalainen 
kieliharrastus  oli  sillä  välin  pannut  kaiken  voimansa  kielen  tutkimiseen  ja 
viljelemiseen.  Noina  parina  vuosikymmenenä  suomalaisuuden  ensimmäisen 
ja  toisen  heräyksen  välillä  ilmautai  kaksi  sanakirjaa,  Renvallin  1826  ja 
Heleniuksen  1838,  ynnä  4  kielioppia,  Strahlmannin  181 6,  Juteinin  18 18, 
Beckerin  1824  ja  Renvallin  1840.  Tähänkin  työhön  otti  siis  Juteini  osaa 
ensimmäisinä,  vaikkei  aivan  esimmäisinä  miehinä.  Hänen  kielioppinsa 
näet  ei  millään  muotoa  ansaitse  sijaa  Beckerin  ja  Renvallin  teosten  rin- 
nalla, sillä  se  on  suureksi  osaksi  vaan  järjestämätön  kieliopillisten  vaarin- 
ottojen  ja  ainesten  kokoelma.  Mutta  yhtähyvin  on  sillä  se  ansio,  että  se 
melkein  sadan  vuoden  päästä  oli  ensimmäisiä  uusia  yrityksiä  ja  että  se 
Vhaelin  kieliopin  perästä  oli  askel  eteenpäin. 

Kielen  viljelemisessä  oli  tälle  ajanjaksolle  omituista  pyrkimys  siihen- 
astisesta kovin  turmeltuneesta,  ruotsinvoittoisesta  kirjakielestä  kansankieleen. 
«Pitää  kirjoittaa  niinkuin  kansa  puhuu»  tuli  kirjallisen  työn  peruslauseeksi, 
ja  «pitää  kirjoittaa,  niinkuin  kansa  puhuu  maamme  sydänpaikoissa,  mihin 
ei  vieraan  kielen  turmeleva  vaikutus  ole  ulottunut».  Tämä  pyrkimys  ei 
rajoittunut  yksistään  siihen,  että  otettiin  puhtaita,  alkuperäisiä  sanoja  lai- 
nattujen sijaan,  että  ruvettiin  käyttämään  perisuomalaisia  lausetapoja  ruot- 
sinvoittoisten asemesta,  vaan  se  vaati  myös  alussa,  että  ääntämisessä  piti 
kaikin  puolin  mukailtaman  «syvän  Suomalaisen»  puhetapaa.  Ei  ole  yh- 
tään senaikuista  kirjailijaa  tai  kielentutkijaa,  joka  ei  tässäkin  suhteessa  olisi 
yhteen  aikaan  koettanut,  niinkuin  sanottiin,  palata  vanhaan  perustuskieleen. 
Ei  kyllä  siinä,  että  kaksinkertaiset  konsonantit  sanain  alusta  hylättiin  ja 
että  /  ja  h  saivat  lopullisen  maanpakolaispassinsa,  vaan  myös  d  ja  g  jou- 
tuivat mustiin  kirjoihin  sangen  epäluulon  alaisina.  Myöhemmin  mielet 
tässä  asiassa  erisivät  toisistaan.  Muutamat,  tarkemmin  mietittyään,  katsoi- 
vat kuitenkin  viisaaksi  ääntämisen  suhteen  pysyttää  kirjakielen  «puhtaan 
Länsi-Suomen»  perustuksella;  toiset  taas  tahtoivat  ottaa  siihen  kaikki  mur- 
teelliset puolimuodostuneetkin  luonnonäänet.  Becker  Turun  Viikkosano- 
missä  heitti  pois  //:n  ja  kirjoitti  Savon  tapaan  mehtä^  tarvihtee;  Gottlund 
lisäsi  siihen  vielä  moat  ja  piät^  kuitennikii  ja  sanamataki\.  y.  m.  m. ;  Lager- 
vallin kautta  viimein  tuli  pränttiin  itäisten  karjalaistenkin  paklai  ja  kakrat^ 
putrot  ja  tetriL  Suomen  kirjallisuudessa  vallitsi  pcrinjuurinen  vallatto- 
muus. Entinen  kirjakieli  oli  huonoutensa  ja  muukalaisuutensa  tähden  me- 
nettänyt valtikkansa,  mutta  vallankumoojista  ei  ollut  moneen  aikaan  kukaan 

tarpeeksi  voimallinen  sitä  valtikkaa  yksinomaisekseen  anastamaan.  Aika- 
kausi i8o9:stä  toiseen  suureen  suomalaisuuden  herätykseen  asti  1840  lu- 
vun koskipaikoilla  on  täydestä  syystä  nimitettävä  Murteitten  taistdun  aika- 
kaudeksi. Pääasiallisesti  riehui  sota  kahden  pääpuolueen,  Länsi-  ja  Itä-Suo- 
men välillä.  Mutta  kumpaisellakin  puolella  oli  vielä  paljon  pieniä  taiste- 
luita pienempäin  nurkkamurteitten  välillä.  Tätä  sotaa  sodittiin  samalla 
lujuudella  ja  itsepintaisuudella^  samalla  kiivaudella,  samalla  uhraavaisuu- 
della,  jolla  nyt  ruotsikiihkoiset  ja  suomikiihkoisct  keskenään  kiistelevät. 
Ne,  jotka  sanomalehtiin  kirjoituksia  lähettivät,  panivat  hyvin  usein  eh- 
doksi, ettei  heidän  kirjoitustavassaan  saisi  muuttaa  yhtään  puustaviakaan. 
Kuinka  Juteinin  hakemus  suomentajan  virkaan  hylättiin  z:n  ja  x:n  tähden, 
olemme   me  jo  nähneet. 

Tässä  taistelussa  oli  Juteini  alussa,  niinkuin  hänen  kirjasestaan  Kri- 
tik  öfver  länebokstäfverna  i  finska  spräket  näkyy,  myös  niiden  puolella, 
jotka  kaikki  vieraat  puustavit,  niissä  ^:nkin  ja  ^:nkin  tahtovat  poistaa.  Hän 
painattikin  siihen  aikaan  yhden  vihkosen  runoelmiansa  tällä  «peruskielellä». 
Mutta  pian  palasi  hän  enimmäkseen  vanhaan  tapaan,  niinkin  pitkälle,  että 
kirjoitti  randa^  parembi^  kuitengin^  loppuunsa  asti,  pysyen  näin  itsepintai- 
sesti vanhentuneen  kirjoitustavan  ainoana  viimeisenä  Mohikaanina.  Tämä 
hänen  omituisuutensa  koski  kuitenkin  ainoastaan  ulkomuotoa.  Muuten  hä- 
nen periajatuksensa,  tuotu  esiin  kieliopin  esipuheessa,  oli  se,  että  mur- 
teet tulee  sulattaa  yhteiseksi,  rikkaaksi  kirjakieleksi,  sillä  tavoin  että  joka 
murteesta  otetaan  ne  kohdat,  joissa  se  on  enimmin  kielen  periluonnetta  lä- 
hellä. Hän  itse  olikin  todella  myös  käytännössä  murteellisuudesta  vapaan, 
puhtaan  kirjakielen  ensimmäisiä  edusmiehiä  maassamme. 

Juteini  oli,  niinkuin  sanottu,,  tämän  sanan  oikeassa  merkityksessä  kir- 
jailija. Hän  oli  ottanut  kirjallisen  työn  elämänsä  päätarkoitukseksi;  viral- 
liset toimensa,  vaikka  hän  niissäkin  oli  ahkera  ja  uskollinen,  olivat  hänelle 
vaan  se  vihriä  oksa  istuinsijaksi,  jonka  Runebergkin  on  sanonut  välttämät- 
tömän tarpeelliseksi  jokaiselle  runolinnulle.  Juteinin  sydän  oli  kokonaan 
kiintynyt  suomenkielisiin  kirjallisiin  harrastuksiin.  Kaikkein  hänen  mietteit- 
tensä  sekä  tekoinsa  voimallisinna  vaikuttimena  oli  se  periajatus,  että  kukin 
ihminen  on  velvollinen  harrastamaan  yhteistä  etua  enemmän  kuin  omaansa. 
Ja  kaiken  yhteisen  onnen  ainoaksi  perustukseksi  katsoi  hän  valistuksen,  tie- 
toin  levittämisen.     Mutta  niinkuin  hän  itse  lauloi: 

Vieraan  kielen  kylmä  valo 
Hallainen  on  omaisille; 
Oman  kielen  lämmin  loiste 
Vaikuttaapi  valistusta. 

Sentähden  alkoi  hän  jo  hyvin  aikaiseen  kirjoitella  suomalaisia  ru- 
noja ja  jatkoi  tätä  tointa  ahkerasti  myöhäiseen  vanhuuteensa  saakka  väsy- 
mättä ja  monista  hänelle  siitä  sattuneista  vastuksista  suuttumatta. 

Kohta  sen  perästä  kun  maamme  oli  Ruotsista  erotettu,  v.  1810, 
tuli  jo  painosta  ensimmäinen  kokoelma  hänen  runojansa  nimellä  Kirjoituksia^ 
ensimmäinen  osa:  Runokirjoituksia.  Tämä  vihko  sisältää  21  runoa,  joista 
useimmat  pilallisia.  Nähtävästi  aikoi  Juteini  yhteen  menoon  toimittaa 
useampia  osia,  mutta  vastoinkäyminen  virkaa  hakiessa  ja  siitä  seuraava  lei- 
vättömyys  katkaisi  joksikuksi  aikaa  kaiken  toivon  siitä.  Katkerasti  valittaa- 
kin hän  itse  runossansa  Runolaisille  Suomessa^  joka  nähtävästi  on  tähän 
aikaan  kirjoitettu,  vaikka  se  on  myöhemmin  painettu.  Hän  sanoo:  Nälkä 
sotii  Suomen  maassa  vasten  lahjaa  Väinämöisen.  Oman  voiton  pyytäjät 
ne  nousevat  kunniaan  ja  rikkauteen,  mutta  levein  tie  leivättömyyteen  on 
sillä  edessä,  joka  koettaa  jotain  tehdä  yhteiseksi  hyödyksi.  Minäkin  olen 
köyhyydessäni  jo  kolme  kertaa  kuroitellut  leipää  kohden,  mutta  kolmasti 
on  minut  pudotettu  tikapuilta. 

Rakastetut  runolaiset! 
Ruunu  teille  runon  tähden 
Taitetahan  tappuroista. 
Vielä  väännetään  okainen, 
Panda  päähän  paistavaangin. 
Särkekäi  siis  suruisina 
Hyvät,  pauhaavat  pasuunat. 
Kumisevat  kandeleenne. 
Runot  hyljätkäi  hyvätkin! 


Mutta    ei ! 
edistämästä! 


Älkää    kuitenkaan    lakatko    valistuksella  kansanne   onnea 

Runoile  siis  runolainen,   —  — 
Soita,  laula,  Suomalainen, 
Ehkäs  itse  nälkään  näännyt, 

Kaadut  kandelees  sivulle; 
Palkattomat  päivätyösi, 
Huvitukses  hyödyllineD, 
Ovat  onneks^  ihmisille. 

Eikä  Juteini  itsekään  laannut  laulamasta.  Kohta  kun  oli  päässyt  va- 
kinaiseen virkaan,  missä  ei  enää  ollut  murhetta  jokapäiväisestä  leivästä, 
vaan  jäi  joku  muru  ylikin,  rupesi  hän  ihmeteltävällä  ahkeruudella  taas  kir- 
joja toimittelemaan.  V.  1815  ilmestyi  kokoelma  Juteinin,  sepittämiä  Uu- 
sia Sananlaskuja^  jotka  181 7  Hsättjmä  painettiin  uudestaan.  Vielä  tuli  v. 
1815  Muistopatsas  Suomessa  Aleksanterille  /ja  v.  1816  Suomalainen  elä 
runo  ahkeruudesta  Suomessa  sekä  Venäläinen  elli  runo  Pohjan  sodasta. 
Näistä  kolmesta  pitkästä  runosta  on  ensimmäinen  ylistysruno  Euroopan 
rauhan  rakentajalle  ja  kansain  vapauttajalle  Napoleonin  «Ilmarisen  pojan» 
ikeestä.  Sen  kanssa  yhteen  painettuna  oli  muiden  muassa  tuttu  laulu: 
Eläköön  armias.  Toinen  kertoelee  kuinka  kansain  alkuaikoina  hajotessa  ja 
levitessä  ei  kukaan  tohtinut  mennä  kolkoille  Pohjan  perille.  Mutta  Suo- 
malainen ei  pelännyt;  hän  meni  ja  raivasi  peltonsa  kylmään  korpeen. 
Turhaan  koetteli  sitten  Pohjoinen  kaikkia  keinojansa  sortaakseen  tätä  ur- 
hokasta valloittajaa.  Se  lähetti  hallan  hänen  työtänsä  hukkaamaan,  mutta 
Suomalainen  kylvi  uutterasti  yhä  uudestaan;  se  laittoi  talven  nälän  kanssa 
häntä  näännyttämään,  mutta  leivän  puutteessa  kokosi  Suomalainen  itsel- 
lensä ravintoa  puiden  kuorista;  se  uhitti  metsän  pedot  hänen  karjaansa 
raatelemaan,  mutta  Suomalainen  viihdytti  pedot  laulullansa  taikka  jos  ei 
se  auttanut,  ryösti  heiltä  turkit  keihäällään;  se  nosti  sodan  sekä  maalla 
että  merellä  hänen  päänsä  menoksi,  mutta  Suomalainen  piti  urheasti  puol- 
tansa; se  tuotti  vihdoinkin  kaikellaiset  pahat  tavat  häntä  turmellakseen, 
mutta  Suomalaisen  raikas,  rehellinen  mieli  ei  taipunutkaan  niihin.  Näin 
turhaan  kaikki  koeteltuansa  täytyi  Pohjoisen  viimein  tunnustaa  itsensä  voi- 
tetuksi. Tämän  nmon  kanssa  yhdessä  ilmestyi  myöskin  ensikerran  ylei- 
seen tunnettu  laulu:  Arvon  mekin  ansaitsemme.  Kolmas  runo,  Venäläinen, 
on  kirjoitettu  Napoleonin  retkestä  Venäjälle.  Kaikki  kolme  ovat  nämät 
runot,  totta  tunnustaakseni,  hyvin  ikävät,  johon  on  osaksi  syynä  itse  aineen 
mahdottomuus,  osaksi  runojen  pitkäpiimäisyys.  *  Kuitenkin  ilahuttaa  meitä 
joUoinkuUoin  kaunis  kuvaus,  esim.  kesän  voitosta  ja  meritappelu  Suoma- 
laisessa, Venäläisessä  alkupuoli. 

Vielä  tuli  V.  1816  runokokoelma  nimeltä  Vaikutuksia  Suomalaisen 
sydämessä^  joka  sisältää  viisi  runoa  (niissä  runo  Runolaisillekin)  ja  tutun, 
soman  Laulun  elämän  nautinnosta.  Kohta  sen  [)erästä  ilmestyi  taas  suu- 
rempi runokokoelma  nimeltä  Pilakirjoituksia^  joka  sisältää  29  pilkkarunoa 
(niissä  kuitenkin  useampia  jo  ennen  paineluita)  ja  kaksi  laulua;  esim. 
Kieldo  panettclcmisesta,  Perukista,  Maailman  turmeluksesta,  ja  Almusta, 
myöskin  Juomalaulu. 

Samana  vuonna  toimitti  hän  vielä  aapiskirjan  nimeltä  Lasten  kirja^ 
jossa  poikkesi  vanhasta  tavasta,  että  aapiskirjoissa  ainoasti  piti  olla  hen- 
gellistä lukemista.  Tämän  täytteenä  oli  toinen  kirjanen,  Lyhyt  neuvo  lap- 
sen opettajalle.  Viimeinkin  tuotti  v.  18 16  kaksi  ruotsinkielistäkin  kirjaa, 
ennen  jo  mainitun  Kritik  öfver  Idnebokstäfverna  uti  finska  sprdket  ja  An- 
märkningar  uU  finska  skaldekonsten. 

Seuraava  vuosi  181 7  oli  yhtä  runsastuloinen  kirjaUisista  tuotteista. 
Se  toi  Lausumisia  ja  Vilpittömiä  kirjoituksia^  joista  edellinen  sisälti  va- 
kaisia runoja,  jälkimmäinen  virsiä,  ei  kuitenkaan  kirkollisia,  vaan  deismin 
perustukselle  sovitettuja  kehotuksia  hyviin  tapoihin  ja  Luojan  voiman  ylis- 
tyksiä. Ajanviete  sitä  vastaan  oli  taas  enimmäkseen  vihko  pilkkarunoja  ja 
iloisia  lauluja.  Esimerkkeinä  mainittakoon:  Kaipaus  ja  lohdutus,  Ome- 
nasta, Kielletystä  puusta.  Tämä  sama  vuosi  toi  myöskin  vielä  kolme 
suorasanaistakin  kirjoitusta:  Liihe  lapsen  kasvatuksesta^  Tutkinnon  aineita 
ja  Tutkindo  kuolevaisuudesta^  joissa  kahdessa  viimeksi  mainitussa  on  en- 
simmäiset  filosofiallisen  kirjoituksen  kokeet  suomeksi.  Vielä  tulivat  v.  181 7 
Perhekunda  ja  Pila  pahoista  hengistä^  joissa  kumpaisissakin  Juteini  pilkkaa 
ja  koettaa  tehdä  tyhjäksi  taikauskoa  ja  epäluuloja.  Nämät  kirjoitukset  ovat 
siitä  merkilliset,  että  ne  ovat  puetut  näytelmälliseen  muotoon,  ja  siis  en- 
simmäiset sitä  lajia  meidän  kielellä.  Edellinen  on  huonosti  kokoonpantu, 
mutta  jälkimmäinen  on  useinkin  sukkela. 

V.  18 18  ei  Juteini  toimittanut  muuta  kuin  vihkon  Valittuja  Suoma- 
laisten sananlaskuja  ja  Suomen  kielioppinsa:  Försök  UU  utredande  af 
finska  spräkets  grammatik, 

V.  181 9  ilmestyi  taas  Huvitussanomia^  vihko  suomennettuja  lystilli- 
siä  juttuja,  ja  Kummituksia^  kertomuksia  nähdyistä  aaveista  luonnollisen 
selityksen  kanssa.  Myöskin  painatti  hän  nyt,  niinkuin  olen  ennen  mainin- 
nut, vihkosen  laulujansa  ilman  ^:tä,  //:tä  ja  ^:tä,  nimellä  Uusia  lauluja 
perustuskielellä.     Mutta  vielä  samana  vuonna  lauloi  hän  Lähtölaulunsa  elli 


Jaakko  Juteini.  27 1 


Hyvästijättönsä  Väinämöiselle^   jossa    ilmoittaa    päättäoeensä   kokonaan  la- 
kata ranotoimestaau. 

Syjmä  tähän  Juteinin  päätökseen  oli  seuraava.  Niinkuin  hänen  teos- 
tensa luettelosta  ja  parista  esimerkistä  on  näkynyt,  oli  Juteinin  runotar 
pääasiallisesti  opettavainen.  Se  enimmiten  saarnasi  hyviä  tapoja  ja  tais- 
teli turhia  epäluuloja  vastaan.  Yhtähyvin  ei  se  ollut  mikään  yksvakainen 
itkusuu,  vaan  salli  leikkiäkin  toden  vaiheeUa,  salli  viatonta  iloa,  vaikkapa 
oluthaarikan  ja  viinalasinkin  ääressä,  hyväin  ystäväin  seurassa.  Ja  opetuk- 
sissansa,  saarnoissansakin  se  kaikkein  mieluimmin  aina  käytti  aseinaan  pilkan 
teräviä  nuolia.  Näissä  pilkkarunoissaan  ei  Juteini  säästänyt  ketään;  milloin 
tuomaria  tokaisi,  milloin  pisti  pappiakin.     Tohtipa  hän  laulaa  siitä,  kuinka 

Sielun  laskeepi  sisälle 
Iankaikkiseen  ilohon, 
Kosk^  on  hinda  hypp3rsissä. 

Toisessa  runossa  oli  hän  piloillaan  valitellut  mailman  muka  turme- 
lusta, koska  pappi 

Kandoi  muinen  pitkän  kaavun, 
Ett^ei  ensingän  näkynyt 
Suden  händä  häilyväinen; 
Mutta  nyt  on  lieve  lyhyt. 
Lyhyt  saamakin  suloinen*). 

Kolmantena  mainittakoon  vielä  Paha  lammas. 

Kummako  siis  |os  koira  älähti,  kun  kalikka  niin  kipeästi  koski.  Eräs 
pappi,  kappalainen  Fredrik  Juhana  Ahlqvist  Virolahdella,  viimeinkin  tus- 
kissaan tarttui  kynään  ja  kyhäsi  pitkän  runon,  rdmelVk  Jälkipuhe  muuta- 
mista sihteeri  Juteinin  pilkkakirjoituksista.  Tämä  runo  levitettiin  käsinkir- 
joitettuna postin  kautta  ympäri  koko  maata  ja  tietysti  ei  jäänyt  Juteini  it- 
sekään yhtä  kappaletta  saamatta.     Se  alkoi: 

Voi,  Juteini,  juttujasi! 
ViUitsijä,  veisujasi  I 


*)  1856  vuoden  painoksessa:  Saarna  sitäkin  lyhembi! 


272  Julius  Krohn, 


Mitäs  konna  kirjoittelet? 
Mitäs  lasket  leu'oistasi 
Aivan  ilman  ajatusta? 

Sitten  moittii  hän  Juteinia  katkerasti  siitä,  että  hän  oli  pilkannut  pap- 
peja, uhkaapa  rangaistusta  esivallan  puolelta,  joka  on  luvannut  suojella 
kaikkia  säätyjä.  Sen  lisäksi  vielä  haukkuu  hän  häntä  juomalauluin  tekemi- 
sestä ja  väärän  opin  levittämisestä. 

Kauan  ei  Juteini  kuitenkaan  malttanut  pysyä  päätöksessään*  Jo  seu- 
raavana vuonna  ilmoitti  hän  pitkällä  runolla  Huilun  humina  elli  takaisin- 
tulo  Väinämöisen  hyvästijätöstä  kyllä  jättäneensä  kanteleen  Väinämöisen 
huostaan,  mutta  kuitenkin  vielä  mielivänsä 

Pajupillin  pirinällä 

Hyminällä  hiljaisella 
Tässä  tulkita  totuutta.  . 

Yhtähyvin  oli  hän  seuraavina  vuosina  melkein  aivan  vaiti.  Ainoasti 
V.  1824  tuli  painosta  kertomus  Nimipäivä.  Mutta  1826  kiihtyi  Juteini 
taas  uuteen  runointoon.  Silloin  toimitti  hän  suuren  mnovihkon  Runon- 
tähteitä^  joka  ei  kuitenkaan  enää  sisältänyt  yhtään  pilkkarunoa  eikä  leikki- 
laulua. Kaikki  olivat  yksivakaisia  mietteitä.  Samana  vuonna  ilmestyi 
myöskin  runo  Kissanpoika^  jossa  hän  moitti  pienten  kissanpoikain  hukutta- 
mista veteen.  Niinikään  vielä  hengellinen  runo  Sangari  Sionissa^  joka  on 
samanaineinen  kuin  Salamniuksen  Ilolaulu  Jesuksesta,  vaan  ei  millään 
muotoa  sen  vertainen  elävässä  kuvaamistaidossa.  Neljäntenä  tämän  vuo- 
den tuotteena  oli  suorasanainen  vertaus  Viisauden  vaellus  maan  päällä. 
Vuonna  1827  tuli  myöskin  suorasanainen  kirjanen  Erhefyksen  vaikutus^ 
jonka  aineena  on  lapsenmurha.  Samana  vuonna  toimitti  Juteini  taas  ruot- 
sinkielisenkin kirjan  Anteckningar  (rf  tankar  i  varianta  ämnen^  joka  tuotti 
hänelle  vielä  enemmän  harmia  kuin  pilkkarunotkin.  Juteinia  vastaan  nos- 
tettiin nimittäin  oikeudessa  kanne  kristinuskon  Vastaisten  oppien  levittämi- 
sestä, ja  seuraavana  vuonna  hovioikeuden  päätöksestä  poltettiin  hänen  kir- 
jansa julkisesti  Turun  torilla  pyövelin  käden  kautta. 

Mitä  itse  tuohon  tuleen  tuomittuun  kirjaan  tulee,  joka  enimmäkseen 
sisälti    mietteitä   ja    tutkimuksia    uskon   ja  autuuden  asioissa,  niin  on  sille 

tullut  kova  kohtalo  hyvin  kuvtuivainen  sen  ajan  ahdasmieliselle  luonteelle. 
Sitä  ei  kyllä  voi  kieltää,  että  Juteinin  ajatukset  monessa  suhteessa  jyrkästi 
erisivät  vallitsevasta  uskonopistamme,  esim.  siinä,  ettei  hän  tahtonut  tun- 
nustaa Kristuksen  itsekuolemaa  ristinpuussa  annon  perustukseksi,  arvellen 
kirkon  oppia  tästä  asiasta  jäännökseksi  vanhoista  uhreista.  Mutta  ei  Ju- 
teinin mietteet  kuitenkaan  olleet  millään  muotoa  pilkkaavaiset,  vaan  ilmai- 
sevat totuutta  etsivää  henkeä,  jota  olisi  ollut  kunnioittaminen,  vaikka  arve- 
lisikin  hänen  olevan  muutamissa  kohdin  eksyksissä. 

Juteiniin  tämä  asian  päätös  kovin  kipeästi  koski.  Ensi  tuskassansa 
poltti  hän  kaikki  mitä  hänellä  oli  painamattomia  runoelmia  ja  lausui  taas 
julkisesti  päätöksensä  lakata  iäksi  päiväksi  kirjallisista  toimista. 

Mutta  tätä  lupausta  ei  hän  kuitenkaan  pitänyt  tälläkään  kertaa  pa- 
remmin kuin  edellisellä.  Kun  senaatti,  johon  hän  vetosi,  oli  v.  183 1  ku- 
monnut hovioikeuden  tuomiopäätöksen,  ja  kun  aika  vähän  oli  lievittänyt 
sydämen  kipua,  rupesi  Juteini  kuitenkin  jälleen  mielitoimeensa.  V.  1833 
näet  ruvettiin  Viipurissa  toimittamaan  suomenkielistä  sanomalehteä,  ni- 
mellä Sanansaattaja  Viipurista^  ja  siihen  antoi  hän  yhtenään  sekä  runoel- 
mia että  muita  pieniä  kirjoituksia,  sekä  vanhoja  että  uusia.  Alussa  ei  hän 
tohtinut  panna  muuta  kuin  virsiä  ja  niiden  tapaisia  vakaisia  runoja,  mutta 
vähitellen  näkyy  synkeys  hänen  mielessänsä  valkenevan,  niin  että  hän  alkoi 
taas  kirjoittaa  leikillisiäkin  kappaleita.  Useammat  hänen  rakkaus-  ja  muista 
lauluistansa  ovat  tällä  ajalla  syntyneet.  Sanansaattajan  ensimmäisissä  vuosi- 
kerroissa ovat  Juteinin  antamat  runoelmat  aina  nimetönnä,  mutta  vv.  1840 
ja  1841  on  niiden  alla  nimimerkki  W —  s —  (Vanha  suomalainen). 

V.  1844,  kun  suomalaisen  kansallishengen  toinen  herätys  tapahtui, 
rohkeni  Juteinikin  taas  ruveta  painattamaan  runoelmainsa  omalla  nimeUään 
eri  kirjasiksi.  Ensimmäisen  vihkosen  alkuun  katsoi  hän  kuitenkin  tarpeel- 
liseksi panna  puolustuksen  siitä  kun  hän,  vastoin  1828  lausuttua  luopu- 
mustansa, kuitenkin  nyt  jälleen  oli  ruvennut  kirjailijatoimiin.  Mainittuansa 
syyksi  sen,  että  tuomionsa  oli  tullut  kumotuksi,  sanoo  hän  pitävänsä  vä- 
hemmänkin leiviskän  maahan  kaivamisen  luvattomana,  varsinkin  kun  hä- 
nellä nyt,  virasta  erottua,  oli  paremmin  aikaa,  ja  muutenkin  rakkauden  äidin- 
kieleen poistavan  kaiken  epäilyksen.  Loppuvuotensa  vietti  Juteini  suomen- 
kielisten teostensa  parantelemisella  ja  järjestämisellä,  aikoen  ne  toimittaa 
kaikki  yhteen  kerättynä  uudestaan  painosta.  Siitä  hänet  esti  kuolema, 
mutta  lapsellisella  kunnioituksella  on  hänen  poikansa,  kielenopettaja  Jud^n, 

täyttänyt  isä  vainajansa  aikomuksen.  Juteinin  suomalaiset  Opera  omnia  tu- 
livat painosta  yhdeksänä  vihkona  1856—58. 

Itse  tuon  uuden  kansallisen  herätyksen  vaikutuksesta  häneen  ci  ole 
meillä  paljon  tietoa.  Kirjoituksessa  Pari  sanaa  suomeksi  1844  hyväksyy 
hän  sen  vaatimuksen,  että  suomi  tulisi  virkakieleksi  ja  lohduttaa  maan 
ruotsalaisia  sillä,  että  ruotsalaisissa  paikkakunnissa  virkamiesten  tulisi  osata 
myös  ruotsia.  Mutta  toiselta  puolen  ilmoittaa  hän  suurta  toivottomuutta 
suomenkielen  valtaanpääsöstä,  siitä  syystä  muka  että  katkki  kirjamiehet  sitä 
eri  tavalla,  kukin  oman  puheenpartensa  mukaan,  kirjoittavat  ilman  tutkimatta, 
ilman  yhteistä  kirjoitustapaa.  «Ei  kuorma  kulje  matkan  päähän,  jos  ei 
vetäjät  yhtä  pidä».  Kuuluupa  vastahakoisuus  tuota  kirjallisuudessa  ilmau- 
tuvaa  kirjavuutta  vastaan  viimein  tehneen  koko  suomalaisuuden  harrastuk- 
sen ukolle  vastenmieliseksi.  Suupuheen  mukaan,  jonka  luotettavaisuutta  en 
kuitenkaan  voi  taata,  oli  Juteini  viime  vuosinansa  muuttunut  melkein  suo- 
malaisuuden viholliseksi. 

Sallittakoon  minun  nyt  vielä  puhua  pari  sanaa  Juteinin  luonteesta  ja 
vaikutuksesta  kirjailijana.  Todellista  runoniekkaa  hänessä  ei  ollut;  pikem- 
min oli  hän  luotu  filosoofiksi  ja  puhetaituriksi.  Suorasanaiset  kirjoituksensa, 
esim.  useammat  tutkimukset  kirjassa  Tankar  i  varianta  ämnen  ovat  kir- 
joitustapansa puolesta  miellyttävät  lukea.  Ajatus  ilmautuu  niissä  hy- 
vin omituisessa,  välähdyksen  tavoin  valaisevilla  vertauksilla  kaunistetussa 
muodossa.  Mutta  runoelmissa  sitä  vastaan  on  äly  liiaksi  yksinvaltiaana. 
Juteini  itse  on  eräässä  kirjoituksessaan  kokenut  selittää  runouden  luonnetta 
tavalla,  joka  hyvin  valaisee  hänen  oman  runolahjansa  luonnetta.  Hän  sa- 
noo: Runouden  tarkoituksena  pitää  olla  varsinkin  ihmiskunnan  hyödyttä- 
minen ja  parantaminen.  Järjen  ja  tunteen  tulee  johtaa  totuus  ikäänkuin 
poltinkohtaan,  jossa  sen  vaikutus  on  voimallisimpana.  Paljas  mielikuvituk- 
sen runous  on  kaleidoskopin  kaltainen,  jonka  vaihtelevaiset  kuvat  ja  hoh- 
tavat värit  eivät  voi  antaa  pysyväistä  ihastusta,  sentähden  että  niillä  ei  ole 
(hyödyllistä)  tarkoitusta. 

Tämän  Juteinin  käsityksen  runoudesta  tuntien,  me  emme  enää  kum- 
meksi, että  hänen  runoelmansa  enimmäkseen  ovat  runomittaan  puettua 
proosaa,  vaikka  kyllä  innokasta,  kuvilla  ja  vertauksilla  koristettua  proo- 
saa. Aine  niissä  on  enemmiten  aivan  ajatteellinen,  filosofiallinen,  ja 
opettavainen  tarkoitus  silminnähtävä.  Niinkuin  olemme  nähneet  ilmautui 
tämä    opettavainen    tarkoitus    alussa   enimmiten  pilkan  muodossa.     Se  oli 

usein  kehottavinansa  pahaan  tapaan,  tehdäksensä  sitä  oikein  naurettavaksi 
ja  inhottavaksi.  Muutamat  näistä  pilkkarunoista  ovat,  niinkuin  olemme 
nähneet,  jokseenkin  onnistuneita.  Mutta  ylimalkaan  ei  Juteinin  pilkka  kui- 
tenkaan ollut  oikein  terävä;  sen  kärki  oli  useimmiten  tylsänlainen.  Myö- 
hempinä aikoina  ei  hän  enää  kirjoittanutkaan  mitään  pilkkarunoja,  vaan 
antoi  opetuksensa  aivan  yksivakaisessa  muodossa.  Seurauksena  Juteinin 
runottaren  filosofiallisesta,  opettavaisesta  luonteesta  oli  myöskin  sen  taipu- 
mus lyhyisin  aphorismeihin  ja  epigrammeihin.  Juteini  toimitti  vihkosen 
omatekemiä  sananlaskuja  ja  jätti  muutoinkin  jäljellensä  summattoman  jou- 
kon pieniä  «runon  aineita»  ja  «runon  päitä»,  joiden  synnystä  tiedetään 
kertoa,  että  hän  niin  pian  hiin  hänelle  joku  ajatus  juohtui  päähän,  kohta 
pani  sen  muutamilla  värsyillä  paperille,  vaikka  hän  olisi  ollut  tulisimmassa 
työn  puuhassa  taikka  vaikka  olisi  siksi  täytynyt  sydänyöllä  nousta  sän- 
gystä. Jotttessaan  venytteli  hän  noita  pätkiä  sitten  runoiksi,  mutta  hyvin 
moni  jäi  tietysti  alkuperäiseen  muotoonsa  ja  painettiin  hänen  kuoltuaan 
semmoisenaan. 

Runoissansa  on  Juteini  sotinut  kaikkia  paheita  ja  pahoja  tapoja  vas- 
taan, mutta  useimmin  ja  innokkaimmin  moitti  hän  aina  näitä  kolmea:  oman- 
voiton  pyyntöä,  taikauskoa  ja  eläinten  rääkkäystä.  Omanvoiton  pyynnön 
syyksi  hän  luki  senkin,  että  ylhäiset  säädyt  Suomessa  olivat  hylänneet  kan- 
san kielen.  Uskoa  taikoihin  ja  kummituksiin  pilkkasi  ja  moitti  hän  yhte- 
nään ja  ylimalkaan  ei  uskonnonkaan  suhteen  sallinut  sokeaa,  ajattelema- 
tonta uskoa.  Niinkuin  sanoin,  seisoi  hän  deismin  kannalla  ja  oli  i8  vuosi- 
sadan hyvää  tarkoittavan,  mutta  pintapuolisen  valistusfilosofian  edustaja 
Suomessa.  Eläimet  hän  sanoi  ihmisen  mykiksi  velipuoliksi,  arvellen  sitä 
ajatusta,  ettei  eläimillä  ole  kuolematonta  sielua,  yhtä  vääräksi  kuin  sitä, 
että  ainoasti  aatelismiehet  saavat  omistaa  rälssitaloja.  1'ämän  vuoksi  saar- 
nasi hän  yhtenään  ja  kiivaasti  että  heitä  piti  kohdella  lempeästi,  arvellen 
syntiseksi  esim.  metsästystä,  jopa  melkein  eläväin  teurastamista  ruoaksi. 
Tämä  mielialansa  ei  näyttäynytkään  ainoasti  kirjoituksissa,  vaan  teoissakin ; 
sillä  usein  tapahtui,  että  Juteini,  nähdessään  jonkun  talonpojan  armotto- 
masti lyövän  hevostansa  tai  muuta  elukkaa,  antoi  pahantekijälle  kohta  pai- 
kalla kelpo  selkäsaunan  sauvastansa. 

Toinen  puoli  Juteinin  runoilijaluonteessa  on  lapsellinen,  viaton  iloi- 
suus.    Yksi    hänen  periajatuksiansa  oli,  että  tässä  mailmassa  hyvää  ja  pa- 

haa  on  tasan  ja  jos  jälkimmäistä  toisinaan  tahtoo  ollakin  enemmän,  niin 
pitää  tyytyväisyydellä  ja  toivolla  jälleen  saattaa  vaaka  tasapainoon. 

Juteinin  runoelmia  ylimalkaan,  niinkuin  hän  usein  valittaa,  ei  ostettu 
paljo.  Mutta  muutamat  niistä  ovat  kuitenkin  levinneet  ympäri  koko  maan 
ja  tulleet  kansan  yhteiseksi  omaisuudeksi  enemmän  kuin  tuskin  minkään 
muun  runoilijamme  teokset  tähän  asti.  Semmoisia  ovat  varsinkin  Suoma- 
laisten laulu  Suurelle  Ruhtinaalle^  Arvon  mekin  ansaitsemme  ja  Laulu  elä- 
män nautinnosta^  jotka  aikanaan  olivat  tunnetut  ja  fakastetut  niin  avaralta 
kuin  Suomenkieltä  puhuttiin. 

Vaikka  siis  hänen  kirjansa  ylimalkaan  eivät  ole  voineet  suuresti  vai- 
kuttaa kansaan,  on  kuitenkin  yhdessä  kohdin  hänen  kirjallinen  vaikutuk- 
sensa ollut  silminnähtävä  ja  suuri,  nimittäin  siinä,  että  hän  herätti  talon- 
pojissamme kansallistunteen,  näyttäen  monessa  runoelmassansa,  ettei  Suo- 
men kansa  olekkaan  se  halpa,  mitätön  kansa,  jona  sitä  on  pidetty,  vaan 
että  «Arvon  mekin  ansaitsemme».  Myöskin  oli  hän  ainoa,  joka  ennen 
vuotta  1844  suomenkielellä  katkerasti  moitti  maassamme  vallitsevaa  muu- 
kalaisuutta kielen  suhteen  ja  innokkaasti  vaati  suomenkielen  koroittamista 
valtakieleksi.  Sen  ajan  suomalaisissa  sanomalehdissä  näkyy  tosin  joskus 
joku  ainoa  kirjoitus  tästä  aineesta,  mutta  ne  harvatkin  ovat  erinomaisen 
miedot  ja  varovaiset.  Sentähden  sopinee  pääasiallisesti  Juteinin  ansioksi 
päättää,  että  jo  kolmansilla  kymmenillä  kieliliikkeen  ensimmäinen  alku  il- 
mausi  talonpojissakin  niinkuin  näkyy  tunnetusta  Korhosen  runosta. 

Vielä  varmemmin  todistettu  on  Juteinin  vaikutus  pariin  sen  ajan  en- 
simmäisistä suomalaisuuden  puolustajista  ja  suomenkielisen  kirjallisuuden 
harjoittajista. 

Niinpä  Juteinin  into  suomalaisuuden  puolesta  välittömästi  sytytti  toi- 
sen suomalaisessa  kirjallisuudessa  merkillisen  miehen  innon.  Vv.  1808 — 9 
ollessaan  kotiopettajana  Juvan  pitäjässä  sai  Juteini  kuulla  eräästä  sen  pi- 
täjän herraspojasta,  jolla  näytti  olevan  halua  ja  taipumusta  runoiluun, 
koska  hän  jo  niin  nuorena,  13:11a  vuodella  ollen,  sepitteli  laulunsipaleita 
sekä  ruotsiksi  että  suomeksi.  Juteini  kohta  meni  sinne  tätä  poikaa  katso- 
maan, luetti  itselleen  hänen  kokeitansa,  tarttui  sitten  nuoren  runoniekan 
käteen  ja  sanoi  hänelle:  «Älä  sinä  veikkonen  huoli  noista  ruotsalaisista 
runoista!  Heillä  on  kyllä  niitä,  jotka  runoilevat  heidän  kielellään  ja  har- 
joittavat heidän  puhettansa;  mutta  meidän  suomalaisesta  puheestamme  ei 
huoli  yksikään.     Sitä  alennetaan  ja  poljetaan,  vaikka  se  on  suloisempi  kuin 

mikään  muu.     Harjoita,  kultaneo,  sinä  ainoasti  tätä  omaa  kieltä,  sitten  si- 
nusta tulee  aikaa  myöten  aika  mies  ja  sinua  maamiehesi  siunaavat  I» 

Poika,  jolle  Juteini  nämät  sanat  lausui  ja  jolta  hän  oikein  käden- 
annolla  otti  juhlallisen  lupauksen  että  tämä  oli  noudattava  hänen  kehoi- 
tustansa,  oli  Kaarle  Aksel  Gottlund, 

Juteinin    kirjat    yhdessä    Beckerin   Turun  ViikkoSanomain  kanssa  ne 
myös    olivat,    jotka    ensin   herättivät  nuoren  apteekkioppilaan  Elias  Lönn- 
roffXi    hartauden  Suomenkielen  viljelykseen.     Näin  voimme  ensi  alussa  sil 
min  seurata  suomalaisuuden  menemistä  perintöön  miehestä  mieheen.    Uut 
ten  ajatusten    herääminen  on  siinä  aivan  kulkiTtautien  leviämisen  kaltainen 
Kun  ne  ovat  täydessä  voimassa,  on  ikäänkuin  koko  ilma  olisi  täynnä  tart 
tumusainetta,   ja    harva   voi    välttää  niiden  vaikutusta.     Mutta  alussa  voipi 
selvään  nähdä  kuinka  tauti  yhdestä  sairaasta  toiseen  tarttuu.     Juteinin  an 
sio    tässä    suhteessa    on  luultavasti   hänen  suurin,  varmaankin  hänen  pysy 
väisin  ansionsa.     Hänen  kirjoituksensa  tuskin  ylimalkaan  nytkään  enää  tul 
lee  toisten  kuin  tutkijain  silmäin  eteen;    hänen  enimmin  levinneet  laulunsa 
alkavat   jäädä    unohduksiin  runsahampain  runoin  tähden.     Mutta  se  ansio, 
että    hän    on    ensiksi  herättänyt  itsetunnon  Suomen  talonpojan  sydämessä, 
että  hän  on  viitannut  Lönnrotille  sen  tien,  jota  tämä  Suomen  kansan  on- 
neksi on  astunut,  se  ansio  on  Juteinilla  ijäti  katoamaton. 


Purjehdusoloista  Laatokalla. 


Laatokka  on  meru  Vaikka  siinä  vesi  on  suolatonta,  kutsumme  mc 
laatokkalaiset  sitä  mereksi,  eroitukseksi  niistä  lukemattomista  järvistä,  jotka 
laskevat  vetensä  siihen.  Ja  suuri  ja  aava  ja  syvä  se  onkin,  ja  jos  sinut, 
naapuri,  joka  meitä  laatokkalaisia  pilkkaat  meri-nimestä,  sattuu  sen  ula- 
palla yllättämään  myrsky,  niin  —  siitä  olen  vakuutettu  —  olet  sinäkin 
valmis  nöyränä  tunnustamaan,  että  meri  se  on. 

Laatokan  pituus  on  17  ^/^  peninkulmaa  ja  leveys  10  ^Z^,  sen  pinta- 
ala  on  292  neliöpeninkulmaa.  Mutta  suuruudestaan  huolimatta  on  Laa- 
tokka kaikin  puolin  muista  eroitettu.  Pitkä^  mutkikas  joki,  Neva,  sen  yh- 
distää muihin  meriin.  Tämä  seikka  ja  vielä  suuremmassa  määrässä  se, 
että  tämä  yhdistävä  side  on  kulkenut  toisen,  tullirajan  ja  eri  kansallisuu- 
den kautta  eroitetuu  maan  läpi,  on  vaikuttanut,  että  olot  ja  elämä  Laato- 
kalla ovat  muodostuneet  niin  omituisiksi,  monessa  suhteessa  erilaisiksi  kuin 
muualla.  Ja  nämä  omituiset  olot  ovat  semmoisinaan  pysyneet,  ja  minkä 
ne  ovat  kehittyneet,  ovat  ne  kehittyneet  ilman  tuntuvia  ulkoapäin  tulevia 
vaikuttimia.  Laatokka  täten  muodostaa  aivan  omituisen  rajoitetun  piirin, 
mutta  se  on  samalla  kahden  kokonaan  erilaisen  mailman  yhdistäjänä  ja 
eroittajana. 

Jos  ensinnäkin  katsomme  luontoa  ja  vertaamme  Etelä-  ja  Pohjois- 
laatokkaa  toisiinsa,  niin  tuskin  saattaa  löytyä  erilaisempia  ja  vastakkaisem- 
pia  seutuja.  Pohjoispuoli  on  ensinnäkin  syvää,  hyvinkin  syvää,  keskimää- 
rin noin  70—100  syltä.  -—  Vertauksen  vuoksi  mainittakoon,  että  Suomen- 
lahti on  keskimäärin  noin  40  syltä;  Itämeressä  on  vasta  Bomholmin  tie- 
noilla yhtä  syviä  onkaloita  kuin  Pohjoislaatokalla.  —  Laatokalla  on  kaksi 
suurta  bassiinia,  toinen  Valamon  ja  Kurkijoen  välillä,  toinen  Valamon  ja 
Sortavalan,  kummassakin  on  syvyyttä  150  syleen,  syvimmät  onkalot  ovat 
200  syltä  (uusimpien  venäläisten  merikorttien  mukaan).  Etelälaatokka 
taas  on  matalaa,  saa  kulkea  peninkulmia  rannasta  merelle  ennenkuin  pääs- 
tään yli  10  sylen.  Jos  vedetään  viiva  Konevitsasta  Variskiveen  itärannalle 
niin  tällä  linjalla  vaihtelee  syvyys  34 — 40  välillä.  (Variskivi  on  Stolbovan 
rauhan  jälkeen  vähän  matkan  päähän  rannasta  pystytetty  suunnattoman 
suuri  rajakivi).  Tästä  linjasta  pohjoiseen  alkaa  Laatokka  suuresti  syvetä. 
Ranta  on  etelässä  hiekkaista,  loivaa,  lahdetonta  ja  saaretonta.  Pohjoistuu- 
len puhaltaessa  syöksyy  vesi  kauvaksi  ylös  särkälle  ja  pakenee  sitten  taas 
takasin,  ja  tämä  tämmöinen  hyökylaine  on  monta  syltä  rannasta  syönyt 
kaiken  kasvullisuuden,  niin  että  jos  tyynellä  kulkee  Etelälaatokalla,  näyttää 
keltaisen  punainen  leveä  nauha  luikertelevan  pitkin  veden  rajaa. 

Pohjoisessa,  enimmässä  osassa  Laatokan  suomenpuoleista  rannikkoa, 
ovat  rannat  aivan  toisenlaisia.  Käkisalmesta  alkaen  aina  Salmiin  asti  ovat 
ne  uurretut,  vuorotellen  on  syviä  lahtia  ja  pitkiä  niemiä.  Jäät  ovat  ai- 
koinaan virranneet  sisämaasta  Laatokkaan,  ne  ovat  syöneet  maan  aaltoile- 
vaksi,   myöhemmin    on    vesi  huuhtonut  laaksoista  maan,,  siten  ovat  lahdet 

syntyneet.  Monin  paikoin  ovat  niemet  niin  sanoakseni  menneet  poikki  ja 
siten  on  syntynyt  saaria.  Saaret  ovat  aina  näin  peräkkäin  muodostaen  jo- 
noja sisästä  ulospäin.  Vuorenharjutkin  jatkuvat  samaan  suuntaan  saaresta 
saareen.  Lahtiensa,  niemiensä  ja  saariensa  kautta  onkin  Laatokan  pohjois- 
rannikko jylhän  kaunista.  Rannat  ovat  äkkijyrkkiä,  vuoren  rinteillä  kasvaa 
milloin  milläkin  penkereellä  usein  pienissä  kallion  onkaloissakin  sekamet- 
sää, kuusia,  mäntyjä,  koivuja,  pihlajoita,  haapoja,  vaahteroita  ja  lehmuk- 
sia. Puitten  välistä  pistää  alituisesti  näkyviin  harmaa  sammaltunut  kallio. 
Monin  paikoin  aukeaa  ikäänkuin  kallion  halkeamasta  lahtia  ja  salmia,  ja 
useinkin  melkein  paljaitten  synkkien  kallioitten  välitse  kuljettua  aukeaa 
eteen  lahti,  jonka  rannat  ovat  vihantia  ja  lehtometsäisiä  kuin  sisämaassa. 
KaUiot  syöksyvät  usein  äkkijyrkkinä  mereen.  Sortavalan  kulkuväylän  var- 
rella on  äkkijyrkkä  vuori  Haukkariutta  nimeltä,  aivan  sen  kupeessa  on  21 
syltä  syvyyttä  ja  vähän  etempänä  salmen  keskikohdalla  43.  Äärimmäisillä 
saarilla  on  kasvullisuus  hyvin  niukka,  siellä  tääUä  kallioitten  koloissa  joku 
petäjä.  Ja  nekin  ovat  alituisten  merituulten  pieksäminä  kasvsmeet  hitaasti, 
runko  on  usein  spiraalin  muotoisesti  kiertynyt  myötäpäivään.  Välistä  on 
kuitenkin  joku  puu  ikäänkuin  mikäkin  sankari  voittanut  luonnon  kovuuden 
ja  tuulista  ja  myrskyistä  ja  kallioisesta  maaperästä  huolimatta  kasvanut 
suureksi  ja  komeaksi.  Nämä  tämmöiset  puut  ovat  tuttuja  kaikille  merenkul- 
kijoille, ne  ovat  paraimpia  merimerkkiä.  Tunnetuimpia  ovat  Pellotsalon 
ja  Jalajan  merkkipuut.  Omituinen  on  etenkin  viimeinen  Jalajan  saari 
keskellä  Laatokan  aavaa  selkää  Valamosta  lounaaseen :  koko  saarella  ei  ole 
mitään  muuta  puuta  kuin  yksi  ainoa  komea  petäjä. 

Lintumaailma  on  Laatokalla  verraten  köyhää.  Sisämaan  linnut  ei- 
vät sen  aavoilla,  jyrkkärantaisilla  kallioisilla  vesillä  oikein  viihdy,  meren- 
linnut  eivät  saa  suolaista  vettä.  Tavallisimmin  saa  nähdä  kalalokkia,  kos- 
keloita,  sotkia  ja  meritetriä.  Etelälaatokalla  alkaa  lintumailma  samoin 
kuin  luontokin  olla  aivan  toinen. 

Mutta  vaikka  lintumailma  on  näin  köyhä  ja  saaret  ja  meren  niemet 
verraten  paljaita,  ei  Laatokka  näytä  sentään  kolkolta,  kulkijoita  on  pal- 
jon, tiheään  erikokoiset  alukset  sen  pintaa  uurtelevat.  Höyrylaivoja,  purje- 
laivoja, suuria  ja  pieniä,  ja  kalastajien  ja  hylkeenpyytäjien  pikkuveneitä  ris- 
teilee joka  suuntaan  aikaisesta  keväästä  myöhään  syksyyn.  Jo  ajojäitten 
välitse  ohjaa  salmilainen  «saimansa»  ja  hylkeenpyytäjä  veneensä. 

Muistan    keväisen    päivän,   läksimme  kuvilla  ampumaan  allia  ja  kos- 

kelolta  Markatsimcn  kallioisiin  ulkosaariin.  Monin  paikoin  täytyi  tunkeu- 
tua ajojäävyöhykkeitten  läpi.  Toisin  paikoin  oli  lahtia  aivan  täynnä  jäitä, 
niitten  keskellä  oli  sulaa,  ikäänkuin  lammikko.  Siinäkös  lintuja  vilisi, 
muuttolintuja  monenlaisia.  Saarellamme  olimme  sitten  pari  päivää.  Kor- 
vissamme soi  yhtämittainen  soitto,  jäitten  helinä  ja  kilinä.  Alituisesti 
muodostui  suuria  jääröykkiöitä,  jotka  taas  helisten  kokoon  rymähtivät. 
Aamulla  etenkin  olivat  nämä  luonnon  soittajaiset  vilkkaita.  Jäitten  heli- 
nään liittyi  mereltä  kuuluva  allien  laulu,  salmessa  kuorsaili  norppa  ja 
pohjoisesta  päin  suuremmalta  Tamhangan  saarelta  kuului  teeren  kuherrus. 
Syvemmällä  niemen  takana  oli  «galjotta»  lautalastissa,  ankkurissa  odottaen 
sopivaa  tuulta,  salmilainen  saima  tunkeutui  jäävyöhykkeen  läpi  ja  sorta- 
valalainen  hylkeenpyytäjä  vaani  norppia.  Keväisen  aamun  hauskuutta  li- 
säsivät vielä  kauniit  kangastukset  eli  kuvastukset  niinkuin  niitä  Laatokalla 
kutsutaan.  Valamon  saaret  milloin  riippuivat  alassuin,  milloin  oli  niitä 
useampia  päällekkäin,  toinen  oikeinpäin  ja  toinen  alassuin.  Välistä  ne 
muodostivat  suunnikkaan,  mutta  kohta  alkoi  syntyä  sininen  juova  keskelle 
ja  kaksi  saarta  muodostui  päällekkäin.  Sitten  mieni  kaikki  taas  ikäänkuin 
repaleiksi.  Kuva  muuttui  alituisesti,  sen  mukaan  kun  päivä  ilmakerroksia 
lämmitti.  Toisella  taholla  näkyy  laiva  mastoineen  ja  sen  yläpuolella  toi- 
nen samanlainen  alaspäin   mastot  yhteensulautunccna  allaolevan  mastoihin. 

Laatokka  on  tunnettu  myrskyiseksi.  Sen  nimi  arvellaankin  johtuvan 
vanhemmasta  Aallokas- nimestä.  Vesi  kun  siinä  on  suolatonta  on  se  ke- 
veätä,  ja  kun  se  vielä  on  syvää  ja  rannat  jyrkät  joutuu  se  helposti  liik- 
keelle ja  aalto,  kare  on  korkea  ja  jyrkkä.  Vaaralliset  ovat  ristiaallot;  ne 
ehkä  syntyvät  vastalaincina  jyrkistä  kalliorannoista.  Välistä  tämmöinen 
ristiaalto  kohoaa  korkeaksi  huipuksi;  semmoista  ei  ole  hauska  saada  pie- 
neen alukseen,  se  kastelee,  jos  hyvin  sattuu,  sekä  kokassa  olijan  että  perä- 
miehen. Myrskyn  jälkeen  käy  vielä  pitkälti  maininki.  Ikävämpi  melkein 
kun  myrsky  on  kuollut  aaltoileminen,  vesi  on  silloin  rauhatonta,  kohoaa 
ja  laskee,  ja  aalto  saattaa  olla  suurikin,  mutta  tuulen  henkeä  ei  tunnu, 
purjeet  riippuvat  höllinä  sijoillaan.  Semmoisessa  säässä  saattaa  olla  tuka- 
lakin olla,  vene  heiluu  ja  hyppii  paikoillaan,  niin  että  luulee  joka  sauman 
heltiävän.  Silloin  täytyy  koitella  päästä  jonkun  saaren  suojaan  tai  kostee^ 
seen  eli  koster annalle^  se  on  semmoiseen  paikkaan,  jossa  tuuli  käy  maalta 
päin ;  myös  täytyy  pysytellä  juutnalla^  se  on  syvällä. 

Tuulilla    tai    oikeammin   sanoen  ilman  suunnilla  on  Laatokalla  aivan 

omat  nimensä.  Jos  lähdemme  pohjoisesta  ja  käymme  kompassin  myötä- 
päivääD,  niin  on:  pohjoinen  (N)  pohjoinen;  koillinen  (NO)  päivän  nousu 
eli  täydellisemmin  kesäpäivän  nousu  sekä  myös  itä  ja  vielä  maallinen ; 
itä  (O)  QTX  kotUnen;  kaakko  (SO)  rantasuvi;  etelä  (S)  suvi;  lounanen 
(SVV)  Untutuuli;  länsi  (VV)  luuve;  luode  (NW)  päivänlasku  eli  kesäpäivän- 
lasku  sekä  koittanen.  Auringosta  puhuen  sanotaan  vielä,  että  päivä  on 
murkinassa  ja  päivä  on  lounaassa^  se  on  siellä  missä  päivä  on  kun  on 
murkinan,  aamiaisen  aika  ja  lounaan,  päivällisen  aika.  Sitten  on  vielä 
yksi  tuuli,  josta  usein  kuulee  puhuttavan,  vaikka  kyllä  hiukan  leikillisesti,  ja 
se  on  jauhotuuH,  Se  on  «kaksi  linjaa  rantasuvesta  koiliseen»,  sen  avulla 
jauholastissa  olevat  veneet  pääsevät  Sermaksesta,  Svirin  suulla  olevasta 
jauhosatamasta  Laatokan  pohjoisrannikolle.  Myö&  päinvastaista  tuulta,  joka 
vetää  Sermakseen  kutsutaan  jauhotuuleksi. 

Laatokka  on  myrskyinen  ja  tuulet  ovat  ylimalkaan  säännöttömiä. 
SäännöUisimmät  ne  ovat  loppupuolella  Heinäkuuta  ja  alkupuolella  Elo- 
kuuta. Silloin  puhaltaa  ensinnä  auringon  noustessa  hieno  rantatuuli,  sitten 
tyyntyy,  kunnes  yhdeksän  aikaan  aikaan  puhaltaa  tasainen  merituuli  kah- 
teen asti,  jolloin  tyyntyy  iltaan  asti.  Illalla  puhaltaa  hieno  ranta-  eli  maa- 
tuuJi  j^  yö  on  tyyni.  Usein  sattuu  niin,  että  saaristossa  puhaltaa  päin- 
vastainen tuuli  kuin  ulapalla.  Syksypuoleen  on  usein  sumu,  ume,  usma  eli 
tumana,  mutta  saattaa  se  sattua  keskikesän  aikaankin. 

Ylempänä  jo  oli  puhetta  siitä,  että  elämä  on  Laatokalla  vilkasta. 
Höyrylaivoja  lukuun  ottamatta  liikkuu  siellä  purjehtijoita,  suuremmilla  aluk- 
silla kulkijoita  ja  kalastajia  ja  hylkeenpyytäjiä.  Molemmista  viimeksi  mai- 
nituista en  tällä  kertaa  huoli  sen  enempää  puhua,  ehkä  joskus  toiste  saan 
tilaisuutta  heistä  puhumaan.  Tällä  kertaa  tahdon  puhua  suuremmista 
aluksista. 

Suurempien  alusten  tehtävänä  tietysti  on  kaupan  välittäminen.  Vienti- 
tavaraa on:  laudat,  halot,  parkki  eli  pajunkuori,  kivi,  sekä  graniitti  että 
felspaatti  ja  kvartsi,  kala  ja  tehtaantuotteita  Värtsilän  rauta  ja  Pitkänran- 
nan  vaski  ja  muut  tuotteet.  Tuodaan  taas  etusijassa  jauhoja  ja  kaiken- 
laista rihkamaa.  Suolan  tuonnilla  on  omat  vaikeutensa.  Tullitta  näet 
saadaan  tuoda  Laatokalle  Pietarin  läpi  vain  rajoitettu  määrä.  Eri  paikka- 
kunnat jakavat  tämän  määrän  keskenään  ja  taas  paikkakunnan  kauppiaat 
keskenään.  Suola  lastataan  Uuraassa  Laatokan  laivaan  ja  muassa  seuraa 
satamaan    asti  venäläinen  tullisotamies.     Jos  tämmöisen  sotamiehen  näkee 

Sortavalassa  esimerkiksi,  niin  jokainen  tietää,  että  on  suoloja  tullut.  Ennen 
aikaan  kun  ei  omaa  sotaväkeä  Suomessa  ollut  ja  syrjäisissä  seuduissa  ol- 
tiin tottumattomia  uniformuja  näkemään,  oli  tapana  sanoa,  kun  näki  minkä 
sotamiehen  tahansa:  «kah,  kellehän  lie  suoloja  tuotu».  « 

Yleisesti  on  tunnettu,  että  purjehdusolot  Laatokalla  ovat  hyvin  alku- 
peräisellä kannalla.  Laivat  ovat  vanhanaikaista  mallia  ja  kipparit  tutkin- 
non suorittamattomia.  Huonoja  nämä  laivat  ovat  purjehtimaan  eikä  niitä 
mikään  vakuutusyhtiö  ota  vakuutettavaksi.  Pietari  Suuri  on  aikoinaan  tuo- 
nut Hollannista  laivan  mallia  Venäjälle  ja  nämä  mallit  ovat  Laatokalla 
säilyneet.  Kerrotaan  Hollannin  kanavilla  vielä  tavattavan  samanlaisia. 
Syy  miksi  täällä  vanhat  mallit  ovat  säilyneet  on,  historiallisia  vaikuttimia 
lukuun  ottamatta,  etusijassa  Laatokan  croitettu  asema.  Kronstadtia  ja  Uu- 
rasta etcmmäksi  eivät  laivat  täältä  koskaan  kulje.  Muilta  vesiltä  taas  ei 
vielä  ole  monta  purjelaivaa  Laatokalle  eksynyt.  Viime  aikoina  on  halli- 
tuksen välityksellä  parannusta  ja  uudistusta  ruvettu  harrastamaan,  mutta 
sitkeästi  pidetään  vanhasta  kiinni.  Ne  vetävät  niin  paljon  lastia  ja  siksi 
ei  niistä  hevillä  raahdita  luopua. 

Kaikki  Laatokan  laivat  ovat  muodoltaan  jotensakin  rumia  ja  kömpe- 
löitä; ainoastaan  pienin  muoto  saima  on  sievcmpi  ja  keveämpi.  *  Kokasta 
ovat  kaikki  suuremmat  hyvin  leveitä,  leikkausviiva  laivan  rungon  läpi  pit- 
kittäin muodostaa  melkein  neliön.  Köliä  niillä  ei  ylimalkaan  ole  kuin  ni- 
meksi ja  ne  ovatkin  sen  vuoksi  huonoja  purjehtijoita,  myötäseen  pääsevät, 
laitaseen  ainoastaan  hätätilassa,  mutta  rejuimaan^  kryssäämään  eivät  ky- 
kene. Tämä  tietysti  vaikeuttaa  purjehtimista  suuresti.  Myötästä  usein 
täytyy  odottaa  viikkokausia.  Ja  monasti  sattuu  niin,  että  kun  jo  on  päästy 
myötäsellä  melkein  toiseen  reunaan,  ylä-  tai  alareunaan,  sillä  sehän  on 
Laatokan  laivojen  tavallinen  kulkureitti,  niin  sattuu  tuuli  kääntymään,  sil- 
loin alkavat  purjeet  lyödä  taapäin,  syntyy  paljon  hommaa  ja  vaivaa,  ja 
paljon  rimpuilemiscn  jälkeen  saadaan  vene  käännetyksi,  eikä  auta  muu 
kuin  laskea  myötäseen  takaisin  päin  yli  Laatokan  ulapan.  Ankkuria,  juak- 
keria^  ei  voi  laskea,  sillä  ei  laivan  kettinki,  tsieppi^  riitä  pohjan  syvyyksiä 
mittaamaan.  Välisatamiakin  on  vähän,  joihin  saattaisi  poiketa  tuulta  pitä- 
mään. Ainoa  on  Valamon  saariryhmä,  siinä  on  muutamia  sopivia  satama- 
paikkoja; paras  lienee  Hajonnoin  ja  Lempoisten  saarien  välinen  salmi,  joka 
on  noin  kymmenen  virstaa  luostarista. 

Kun  välistä  sattuu  pitkällisiä  samoja  tuulia,  voi  sattua,  ettei  laiva  saa 


Ihirjehdusoloista  Laatokalla.  283 


kesässä  monta  reissua  tehdyksi.  Hyvränä  pidetään  jo  8,  ainoastaan  reip- 
paimmat ja  valppaimmat  kipparit  pääsevät  10,  välistä  laikio,  kun  sattuu 
olemaan  oikein  sopivia  tuulia. 

Veden  korkeus  vaihtelee  Laatokassa  suuresti.  Yleensä  sanotaan  Laato- 
kan veden  nousevan  seitsemän  vuotta  ja  laskevan  seitsemän  vuotta.  Aina 
eivät  nämä  aikakaudet  ole  kuitenkaan  säännöllisiä,  mutta  useampia  vuosia 
kumminkin  aina  kestää  nousua  ja  laskua.  Tämän  kirjoittajan  muistaman  kor- 
keimman ja  matalimman  vesirajan  välillä  on  noin  4  kyynärää.  Tietysti  on 
tästä  purjehtimiselle  paljon  haittaa.  Hyväksi  onneksi  ei  Laatokka  ylimalkaan 
ole  karinen.  Salmet  pohjoissaaristossa  ovat  savipohjia  ja  moni  kippari  on 
laivansa  niin  syvään  lastannut,  että  satamasta  ulos  mennessä  on  laivan  jäljestä 
ajauhovesi  noussut»,    laivan  pohja  näet  on  pohjasaven  saanut  liikkeeseen. 

Pahempi  kun  pohjoissaariston  savisalmet,  jotka  pääsatamiin  vähän 
vedenkin  aikaan  ovat  joltisen  syviä,  ovat  Etelälaatokan  hiekkasärkät.  Noin 
kymmenen  virstaa  Nevan  alkupäästä,  jossa  on  «Lyyssinän»  (Schlusselburg) 
pieni  kaupunki,  merelle  päin  ulottuu  tämmöisiä  särkkiä  rannasta  rantaan. 
Ne  ovat  siitäkin  pahoja,  että  ne  alituisesti  hiukan  muuttelevat.  Näitä 
särkkiä  kutsutaan  «Koskinan  särkiksi»  rannalla  olevan  kylän  mukaan.  Vähä- 
vetisinä kesinä  eivät  suuremmat  laivat  pääse  ollenkaan  niitten  yli  vaan 
niitten  täytyy  heittää  ankkurinsa  niitten  yläpuolelle.  Mutta  helposti  sattuu 
laiva  hairahtumaan  liian  kauvaksi  tai  myös  hiukan  sivulle  ja  silloin  on 
pohja  hiekassa.  Jos  sattuu  tyyni  ilma,  voi  ehtiä  lastin  purkaa,  ja  saada 
laiva  irti.  Mutta  kun  myrsky  sattuu  mereltä  riehumaan,  on  laiva  mennyttä 
kalua  suojattomalla,  avonaisella  selällä.  Ja  toinenkin  laiva  onkin  Koski- 
nan  hiekoille  sortunut.  —  Mutta  taitava  kippari  pitää  varansa,  pienentää 
ajoissa  purjeitaan  ja  laskee  juakkerinsa.  Lasti  puretaan  proomuihin  ja  kul- 
jetetaan niissä  Pietariin,  jos  se  on  sinne  jääpää,  tai  Kronstadtiin,  jos  se  on 
kauvemmaksi  menevää. 

Hauska  on  tämmöisenä  kesänä  tulla  laivalla  pohjoisesta  päin  Koski- 
naan. Monia  kymmeniä  laivoja  on  ankkurissa  ja  toista  joka  hetki  tulee, 
kaikki  ovat  ne  samaan  malliin,  Venäjän  puoleiset,  jos  mahdollista  vieläkin 
kömpelömpiä  ja  useinkin  aivan  mustiksi  maalatuita.  Kohta  kun  on  saatu 
«vene»  —  niinkuin  Laatokan  merimies  mieluimmin  omaa  alustaan  nimittää 
—  asemilleen,  soutaa  useinkin  rinnalle  kömpelössä  lyyssinäläisessä  souto- 
veneessä  pitkä-  ja  valkopartainen  mies.  Hän  kiipeää  kannelle  ja  kutsutaan 
kajuuttaan.     Tehtyään  ristinmerkin  kajuutan  nurkassa  olevan  pyhän  Miikku- 

lan,  Merhniikkulan^  merimiesten  suojeluspyhimyksen  kuvan  edessä  hän  sa- 
noo: «Terve  perttiin».  Hän  on  mistä  lie  Salmista  kotoisin,  vuosikymme- 
niä on  hän  kuljetellut  venemiehiä  laivasta  maalle  ja  takaisin.  Kaikki  hä- 
net tuntevat  ja  hän  tuntee  kaikki  sikäläiset  kulkijat,  tuntee  laivat  ja  niitten 
vaiheet,  tietää  niitten  isännät.  Paraiksi  on  hän  ehtinyt  ensimmäiset  kuu- 
lumiset kysellä  ja  kertoa,  niin  jo  kuuluu  koputus  laivan  kylkeen.  Ensim- 
mäinen proomu  on  jo  tullut  lastinkuljetuksesta  tinkimään,  ja  kohta  tulee 
toinen  ja  kolmas,  ja  ken  huokeammasta  suostuu,  se  saa.  Mutta  ensinnä 
täytyy  kipparin  käydä  Lyyssinän  tullikammarissa  papereineen.  Ja  sitten 
alkaa  lastin,  gruushun  purkaminen,  mutta  usein  sitä  keskeyttää  tuuli,  joka 
kohottaa  aallon  niin  korkeaksi,  ettei  proomu  saata  laivan  sivussa  pysyä, 
ja  silloin  voi  sattua  että  päivämääriä  saadaan  tyhjin  toimin  odottaa  sopi- 
vaa säätä.  —  Vilkasta,  omituista  on  tämä  elämä  Koskinan  ulkosatamassa. 
Huvikseen  siinä  jonkun  päivän  saattaa  viettää  jos  niin  sattuu,  ja  katsella 
siinä  kiehuvaa  elämää.  Se  on  meidän  kansallisuutemme  rajamaita;  joka 
toinen  sana,  jonka  kuulet  on  venäjää,  mutta  joka  toinen  —  suomea. 

Vesikesinä  pääsevät  laivat  Koskinan  särkkien  yli.  Silloin  ne  kulke- 
vat suoraan  Pietariin  ja  Kronstadtiin  ja  Uuraansaareenkin  suolan  hakuun. 
Nevaa  alas  päästään  kyllä  purjeessakin,  mutta  silloin  täytyy  olla  erittäin 
edullinen  ja  navakanlainen  tuuli,  sillä  tämä  matka  on  erittäin  vaikea  ja 
vaarallinen.  Neva  on  näet  mutkikas,  virta  on  kova  ja  laivoja  ja  veneitä 
siinä  vilisee  paljon  sekä  suuria  että  pieniä.  Ylöskin  tullaan  joskus  pur- 
jehtimalla, mutta  usein  annetaan  hinauslaivan  hinata,  buksierata^  se  alas 
että  ylös. 

Kipparit  Laatokalla  ovat  ylimalkaan  tutkinnon  suorittamattomia,  ta- 
vallisesti ovat  he  oppivuotensa  palvelleet  ainoastaan  Laatokalla.  Useat 
heistä  samoin  kuin  merimiehistäkin  ovat  Salmista;  etenkin  Mantsin  saare- 
laiset ovat  tunnettuja.  Mutta  on  paljon  muistakin  rannikkopitäjistä.  Vaikka 
nämä  merimiehet  ovatkin  oppimattomia  eivätkä  tunne  kehittyneempää  me- 
renkulkutaitoa,  täytyy  kuitenkin  jokaisen  myöntää,  että  he  ovat  reipasta 
väkeä,  ketteriä  ja  rohkeita.  Ja  rohkeutta  ja  neuvokkuutta  vaaditaankin, 
kun  niin  alkuperäisillä  kojeilla  täytyy  selvitä  usein  hyvinkin  kovasta  myrs- 
kystä. Mutta  joskus  sattuu  myrsky  saamaan  ylivoiman  ja  silloin  on  mo- 
nen laivan  hukka  perinyt.  Myrskyjen  sanotaan,  kun  ne  milloin  oikein  yl- 
tyvät, riehuvan  yhtämittaa  «viiet  sutkat»,  viisi  vuorokautta. 

Kauheimpia  myrskyjä,  mitä  viime  aikoina  on  ollut,  oli  ijinä  ja  i6:n^ 

päivänä  Syyskuuta  v.  1882.  Sitä  yleisesti  vielä  muistellaan  «suuren  tu- 
hon» nimellä;  30  laivaa  silloin  joutui  haaksirikkoon.  «Etelätuulella  olim- 
me jo  päässeet  melkein  Valamoon  asti»,  kertoi  minulle  muuan  kippari, 
«kun  pohjoisesta  tuli  lumimyrsky  vastaan  ja  päivä  kävi  niin  pimeäksi  kuin 
yö».  Ja  hurjinta  vauhtia  sitten  laskettiin  myötäseen  alas  etelään  päin. 
Harva  laiva  vain  ehyenä  pääsi  satamaan  niistä,  jotka  silloin  ulapalle  sat- 
tuivat. Moni  laski  melkein  kuperikeikan  Etelälaatokan  hiekkarantoja  vas- 
taan, ja  monta  ihmishenkeäkin  hukkautui. 

Vaikkei  Laatokka  ole  sen  suurempi  kuin  se  on,  sattuu  kuitenkin,  että 
joskus  laiva  miehineen  katoaa  jälkiä  jättämättä.  Niin  kävi  muutamia  vuo- 
sia sitten,  iso  galjotta  ei  tullut  perille,  eikä  siitä  ole  mitään  kuultu  eikä 
nähty.  Yksi  hattu  löydettiin  aalloilta  ajelemasta,  ja  se  arveltiin  jonkun 
laivanmiehen  olleen,  mutta  eihän  sitäkään  voi  varmaan  tietää.  Vaarallisin 
tässä  suhteessa  on  Etelälaatokka,  jossa  ei  ole  mitään  satamia  ja  joka  on 
matala.     Etelälaatokalla  useimmat  haaksirikot  tapahtuvatkin. 

Kolme  peninkulmaa  Koskinasta  on  Laatokan  rannalla  Marjan  kylä, 
sen  kohdalla  on  pieni  lahden  pahanen.  Kerran  kovassa  myrskyssä  tämän 
kirjoittaja  toverineen  haki  siitä  satamaa.  Kamalalta  näytti  se  suojan  ha- 
kijasta: lahden  suulla  oli  neljä  vanhaa  laivan  hylkyä  ja  yksi  särkälle  tart- 
tunut halkolastissa  kulkeva  saima.  Me,  jotka  pienellä  jahdilla  kuljimme, 
pääsimme  paljon  vaivan  perästä  lahteen  laskevaan  jokeen,  mutta  halko- 
vene  meni  yön  kuluessa  aivan  pirstaleiksi.  Seuraavana  yönä  tarttui  lahden 
ulkopuolella  karille  kivilastia  kuljettava  galjotta.  Silloin  me  käsitimme  oi- 
keaksi sen  vanhan  kipparin  sanat,  joka  oli  sanonut,  että  «Marjaan  elkää 
mänkö,  sitä  karttakaa  viimeiseen  asti». 

Ryhdyn  nyt  tarkemmin  tarkastamaan  eri  laivamuotoja  ja  niitten  osia. 
Laatokalla  käytettäviä  laivoja  ovat :  riika  eli  briiga^  kukkari^  galjotta^  kai- 
jotU  eli  galjaassi^  kaljaassi,  stxima  eli  soima. 

Näistä  on  riika  harvinainen,  se  on  kolmimastoinen  ja  taklingiltaan 
saman  mallinen  kuin  seuraavat.  —  Hukkari  ja  galjotta  ovat  tavalliset  suu- 
remmat Laatokan  laivat.  Köliä  niillä  ei  ole  kuin  nimeksi^  keulasta  eli 
nenästä  ne  ovat  hyvin  leveitä  ja  pohja  on  myös  hyvin  leveä,  ne  näyttä- 
vät melkein  laatikoilta.  Sen  vuoksi  ne  juuri  niin  huonosti  purjehtivatkin, 
mutta  lastia,  gruushia  ne  vetävät  paljon,  kun  ruumat  ovat  niin  tilavia. 
Alin  osa  laivan  runkoa  on  tervattu  ja  sitä  osaa  kutsutaan  opsu/kaksi^ 
ylempi  osa  on  mustaksi  maalattu,  se  on  par/attu.    Kannen,  boaboban  ylä- 


286  O.  Relander. 


puolella  oleva  osa  on  puortH^  se  on  ulkopuolelta  useimmiten  kauniiksi 
maalattu,  viheriätä  on  siinä  aina  joku  osa,  myös  keltaista,  joskus  sinistä 
ja  punastakin,  valkeat  ja  mustat  juovat  eroittavat  eri  värit  toisistaan. 

Perässä  on  ensinnäkin  kajuutta^  jota  joskus  myös  sanotaan  puuriksu 
Suuremmissa  se  on  jaettu  kahteen  osaan,  joista  [perimmäinen  on  kipparin 
varalta.  Useimmissa  on  karjalaiseen  malliin  tehty  suuri  leivinuuni.  Kar- 
jalaiset näet  aina  syövät  pehmeätä  leipää,  eivätkä  he  siitä  tavastaan  luovu 
merillä  ollessaankaan.  Leivän  leivonta  niinkuin  muukin  ruuan  valmistus 
on  nuorimman  laivamiehen,  kokkipojan  tehtävänä.  Muuna  sisustuksena  ka- 
juutassa on  kiintonaisia  sänkyjä,  penkkiä  ja  kaappia,  pöytä  ja  joku  irtonai- 
nen jakkara.  Kaappien  seinät  ja  välistä  koko  kajuuttakin  sisältä  on  val- 
keaksi maalattu.  Kajuutan  sisustukseen  kuuluu  tavallisesti  vielä  samovaara, 
jota  ahkeraan  käytetään,  etenkin  tyynen  sattuessa.  Vielä  on  kajuutassa  ta- 
voUUauta^  shakkilauta,  jota  ahkeraan  käytetään,  kun  tyyni  tai  pitkä  vasta- 
nen  pakottavat  joutilaina  odottamaan  myötäistä  tuulta.  —  Useimmfit  meri- 
miehet ovat  kreikanuskoisia,  ja  sen  vuoksi  on  melkein  aina  kajuutassa 
myös  pyhimyksen  kuva.  Myrskyn  tullen  sen  eteen  sytytetään  vahatuohuk- 
sia.  Kerran  kerrotaan  tämmöisen  tuohuksen  sytyttäneen  laivan  tuleen.  Se 
oli  laivan  heilunnasta  pudonnut  alas,  eikä  kukaan  sitä  huomannut  kun 
kaikki  olivat  kannella  työssä. 

Kannella  kajuutan  yläpuolella  on  perämiehen  paikka.  Peräsintä, 
prulaa  hallitaan  nykyisin  melkein  aina  jo  pyörällä  *).  Peränpidossa  vuo- 
rottelevat laivanmiehct,  paitse  kokkipoika.  Jos  perämies  tarvitsee  mitä 
apua,  polkasee  hän  muutaman  kerran  kanteen  ja  samassa  syöksyy  kajuu- 
tasta väki  ulos.  Useimmissa  on  jo  kompassi  eli  kumpassi  peränpitäjällä 
apuna.  Tietysti  on  niitä  paljon  muitakin  merkkiä  ja  sääntöjä,  joita  käy- 
tetään matkan  suunnan  noudattamiseksi.  Erästäkin  linjaa  kulkiessa  oli  en- 
nen ja  ehkä  joskus  nytkin  vielä  määrä  tavallisen,  tasaisen  tuulen  vallitessa 
yhteen  suuntaan  kulkea  niin  kauvan  kuin  tavallinen  kynttilä  palaa,  sitten 
on  matkan  suuntaa  muutettava.  Maamerkit  ja  majakat  ovat  täällä  niinkuin 
muillakin  vesillä  tarkasti  silmällä  pidettävät. 

Kokkapuolessa  on  raspeli^  johon  jakkerin  eli  juakkerin  isieppi  kier- 
retään.    Raspelia    väännetään    anspukalla  eli  spaakiUa.  —  Köysiä  on  lai- 


*)    Kerran  kuulin  kipparin  komentavan  merimiestä  pyörää  kSäntelemäSn,  siihen 
kftytti  hän  sanoja  „ota  itsees^  ja  ^my^stä''. 

vassa  tietysti  monenlaisia,  paksumpia  sanotaan  rossiksi^  hienompia  nuoriksi^ 
kiimuska  on  hienoa  tervanuoraa,  veäski  vieläkin  hienompaa.  —  Merimie- 
het ovat  tietysti  taitavia  solmujen  tekijöitä  ja  niitä  on  monenlaisia;  vai- 
keimpia ja  paraimpia  on  nemeskoisolmu. 

Mastoja  on  niinkuin  jo  sanottiin  sekä  hukkarissa  että  galjotassa  kaksi. 
Roka  on  maston  jatko,  takamaston  hienompi  jatko  on  tanko.  Poikkipuut, 
raa'at  ovat  reit.  Niitä  on  useampia:  pekirei  ja  marereu  Hukkarissa  on 
kolmet  reit  etumastossä  ja  kahdet  takamastossa,  galjotassa  on  reit  ainoas- 
taan etumastossa,  takamastossa  on  niissä  kahveli  eli  kiikka,  Mastokori  on 
reki  nimeltä,  hukkarissa  niitä  on  kaksi,  galjotassa  yksi.  Boksprötti  on 
ruspukka^  se  on  hyvin  pitkä  ja  paksu,  jatkolla  varustettu.  Hukkarissa  on 
purjeita  12.  Niitä  on:  neljä  kliivaria^  nimittäin  suuri  vokka^  takseli^ pieni 
vokka  ja  kliiveri^  näitten  lisäksi  on  sitten  etumastossa  vielä  rotta-  eli 
grottapurje^  suuri  martseli^  toinen  martseli^  ramseli  eli  brammi;  takamas- 
tossa on  martselit  ja  ramseli  ja  mesani.  —  Galjotassa  on  etumasto  muu- 
ten samanlainen,  paitse  että  usein  on  vain  yksi  martseli;  takamastossa  on 
niissä  pisain  ja  mesani.  Purjeista  on  rotta  omituisen  näköinen,  siitä  näet 
ulottuu  pitkät  suikaleet  kahden  puolen,  joten  se  näyttää  suurilta  housuilta; 
tämä  muoto  tulee  luullakseni  siitä,  että  köydet  ovat  epäkäytännöllisesti 
asetetut  —  Köysiä  on  tietysti  paljon  ja  monen  nimisiä.  Vantat  menevät 
portista  rekiin,  varianat  martselpuuhun  ja  niitä  ylemmä  joablokkavartanat^ 
joka  nimi  tulee  siitä,  että  ne  ulottuvat  lähelle  maston  huipussa  olevaa 
omenaa,  joablokkaa.  Takat  menevät  ruspukasta  mastoon,  niitä  on  useam- 
pia ja  nimitetään  aina  kutakin  purjeensa  mukaan.  Kussakin  purjeessa  on 
vielä  vallinuorat.  Ne  nuoraportaat,  joilla  rekiin,  päästään,  ovat  vuibilkat. 
Nämä  nyt  ovat  pääköydet,  takkoja  tietysti  on  monta  ja  monen  nimistä,  sa* 
moin  vartanoita.  Ettei  kävisi  liian  sekavaksi,  en  huoli  tämän  enempää 
mennä  yksityisseikkoihin.  —  Lokki  antaa  voimaa  hallita  purjeita.  —  Ja 
maston  nenässä  on  ftugarka  eli  oluukari.  Se  nostetaan  huippuun,  jos  isäntä 
sattuu  laivalla  käymään,  ja  silloin  on  hänen  annettava  miehille  juoma- 
rahaa.    Se  on  tavallisesti  punainen,  pitkä  ja  kapea. 

Saima  on  paljoa  pienempi,  muodoltaan  on  se  suippeampi,  ja  alla 
on  vähän  köliä,  jonka  vuoksi  se  on  paljoa  parempi  purjehtia.  Mastoja 
on  kaksi,  raakapuita  ei  ole,  vaan  purjeet  nostetaan  tavallisesti  spriitangolla, 
jota  kutsutaan  rainaksi. 

Olen  muutamalla  sanalla  koittanut  kuvata  Laatokan  laivoja  ja  elä- 
mää niillä.  Asiantuntijalla  olisi  vielä  paljon  tiedusteltavaa,  mutta  tar- 
kempi selonteko  ehkä  kävisi  enimmille  muille  ikäväksi.  Nimityksistä 
ovat  muutamat  puhtaasti  suomalaisia,  muutamat  ovat  venäläistä  alkujuurta, 
mutta  useat  ovat  yleistä  merikieltä,  jotka  venäläisen  käänteen  jälkeen  ovat 
saaneet  vielä  suomalaisen  lisäksi. 

Niinkuin  jo  on  sanottu,  on  Laatokan  aivan  erityinen  asema  tehnyt 
sen,  että  nämä  omituiset  muodot  ovat  niin  kauvan  säilyneet  vanhoillaan. 
Viime  aikoina  on  kuitenkin  valtion  avulla  rakennettu  Laatokalle  uudem- 
manaikaisia  laivoja.  Monet  ovat  niitten  mukaan  ruvenneet  rakentamaan, 
ja  joka  vuosi  lisääntyy  uudenaikaisten  luku.  Monet  kuitenkin  yhä  pitävät 
vanhoista  malleista  kiinni.  «Ne  vetävät  niin  paljon  lastia  ja  onhan  niillä 
ennenkin  toime^ntultu».  Korinojan  veistämössä  Impilahdella  saa  nähdä 
rinnakkain  rakennettavan  Pietari  Suuren  tuoman  mallin  mukaista  ja  uusim- 
man eurooppalaisen.  Mutta  yhä  enemmän  uusiin  aletaan  mieltyä,  eikä 
kauvan  kestäne  ennenkuin  vanhat  kokonaan  katoavat. 

Pari  vuotta  sitten  «Vellamo»  ja  «Ahti»  nimiset,  uuden  mallin  mu- 
kaiset laivat,  ensimmäisinä  Laatokan  laivoista  lähtivät  suurten  valtamerten 
ulapoita  kyntämään.  Ne  jäätyivät  Kronstadtiin  kiinni,  mutta  sitten  tuli 
raitis  länsituuli,  särki  jäät  ja  avasi  väylän  ulos  aavalle  merelle. 

o.  Relander. 


Muukalaista  verta. 

Kirj.  Otto  Tuomi. 


Korventauksen  kylän  mustat  pystykorvaiset  koirat  katselivat  operoivin 
silmin  suurta  väen  liikettä  heidän  ennen  niin  hiljaisessa  ja  rauhallisessa  ky- 
lässä. Outoja,  muukalaisia  ihmisiä  tuli  joka  taloon.  Ne  eivät  olleet  sa- 
man näköisiä  eivätkä  muutenkaan  samanlaisia,  kuin  oman  kylän  asukkaat. 
Niissä    oli    aivan    vierasta  hajua.     Miehillä  ei  ollut  tutun  hajuisia  lammas- 

nahkaturklda  ja  sarkatakkia,  pikkuisissa,  ahtaissa  ja  tiukkakutoisissa  vaatteissa 
ne  olivat  ja  sekä  miesten  että  naisten  kengissä  ei  oUut  entistä  niin  tuttua 
pieksukengän  tervan  hajua. 

Ensin  he  luulivat  heitä  suureksi  mustalaismatkueeksi  ja  haukkuivat 
heitä  kuten  mustalaisia.  Vaan  ne  eivät  olleet  mustatukkaisia  eivätkä  pitä- 
neet  niin  suurta  ääntä,  kuin  mustalaiset,  eikä  heillä  muutenkaan  näyttänyt 
olevan  mustalaisten  tapoja.  Ja  vaikkei  niillä  ollut  noita  rakashajuisia  lam- 
masnahkaturkkia  eikä  tervapieksuja,  niin  olipa  niillä  sen  sijaan  hyvät  ruuat 
ja  lie  olleet  hyvät  juomatkin.  Lihaa  ne  söivät  vahvasti,  sillä  hyviä  luita 
ilmaantui  kosolta  roskasäiliöön,  jossa  piskit  kävivät  niitä  tappelun  väellä 
jakamassa.  Etenkin  tämän  viimemainitun  seikan  tähden  Korventauksen 
koirat  tavastuivat  noihin  vieraihin  ihmisiin  jotenkin  pian. 

Nuo  ihmiset  ryhtyivät  kummalliseen  toimeen.  He  menivät  synkim- 
pään  korpeen,  hakkasivat  suuret,  uhkeat  petäjät  ja  kuuset  maahan  ja  sär- 
kivät kallioita  lohkareiksi,  joita  vedättivät  sinne  korpeen.  Korpeen  muo- 
dostui vähitellen  pitkän  pitkä,  kahden  puolen  kaukaisuuteen  hienoksi  vii- 
vaksi katoava  tie.  Se  varmaan  ei  oUut  maantie,  sillä  sitä  myöten  ei  ajettu 
kirkkoon,  eikä  vedetty  kylän  luroirekeä. 

Nämä  näkemät,  niin  outoja  kuin  olivatkin,  eivät  Korventauksen  koi- 
rissa kuitenkaan  herättäneet  semmoista  ihmetystä  ja  huomiota  kuin  näke- 
mys, jonka  Alatalon  Sapakki  näki  eräänä  kipakkana  pakkaspäivänä  tulles- 
saan metsästä  oravia  puista  haukkuma&sta.  Sapakki  oli  innokas  oravakoira 
ja  kävi  huvikseen  haukkumassa  niitä  yksinäänkin.  Juostessaan  kauppiaan 
kartanon  ohi  poikkesi  hän  pikimältään  pihaan,  haisteli  portin  pielet  ja 
nuuski  nurkkajuuret.  Silloin  tunsi  hän  äkkiä  jonkun  nuuskivan  häntä  it- 
seään. Sapakki  kääntyi  päin  —  ja  oli  lentää  uurin  niskoin  takaperin. 
Edessä  seisoi  outo  elävä  kuin  kummitus.  Se  oli  suuri  eläin,  vähän  va&si- 
kan  näköön,  samalla  tavalla  valkeakarvainen,  ruumis  miltei  läpikuultava, 
onnettoman  laiha,  hoikkamahainen  ja  hontelojäseninen.  Se  värisi  koko 
ruumiissaan.  Vaan  sillä  oli  niinkuin  koiran  pää,  samanlaiset  vilkkuvat  sil- 
mät, koiran  asento,  ja  sen  häntä  liehui  ystävällisesti. 

Pienenläntä  Sapakki  oli  niin  tyrmistynyt  ja  hetken  ajan  ikäänkuin 
tainnuksissa,  ettei  voinut  paikaltaan  liikahtaa,  takaperin  kaatumassa  vaan 
kivotti  tuon  suuren  eläimen  edessä.  Vaan  sitte  kun  Sapakki  sai  tahtonsa 
takaisin  lähti  hän  juosta  pinkasemaan  minkä  töppösistä  lähti  ja  vähän  mat- 
kan   päässä  päästi  surkean  hätähuudon  kuin  hengiltä  otettava.     Yhtä  lauk- 

kaa  kiiti  hän  kotiinsa.  Oven  edessä  hän  hätäisesti  ulvahteli,  pyrkien  si- 
sään. Sisään  päästyään  työntäytyi  hän  penkin  alle  nurkkaan,  josta  pelok- 
kaasti kilmuili. 

Ihmiset  ihmettelivät  mikä  Sapakki  raiskaa  oli  kohdannut,  oliko  ta- 
pellut ja  saanut  sclkääi^^ä. 

Samanlainen  pelästys  tapahtui  Ylätalon  Pilkalle. 

Mutta  muutamia  päiviä  näiden  tapahtumain  jälkeen  tulivat  melkein 
kaikki  kylän  urhoolliset  koirat  kauppiaan  kartanon  edustalle  ja  varovai- 
sesti, kiertäen  ja  kaartaen  kuin  piirittävä  sotajoukko,  lähestyivät  pihaa. 

Pihaan  tultuaan  tuli  eräästä  lautakommakosta,  jonka  moista  Korven- 
tauksen koirat  eivät  olleet  ennen  nähneet,  se  suuri  valkea  vasikka  ja  sen 
jälestä  vielä  suuri,  pikimusta  rutale,  niinkuin  karhun  pentu,  joita  kylän  koi- 
rat olivat  nähneet. 

Kylän  pystykorvat  koirat  vavahtivat  joka  jäsenessään.  Eivät  olleet 
moisia  elukoita  ikipäivinään  nähneet.  Kumpaisellakin  oli  suuret  lerppa- 
korvat  ja  molemmat  olivat  niin  hentojäseniset,  että  hoippuen  liikkuivat. 

Nuo  oudot  eläimetkin  seisahtuivat,  ja  oltiin  nyt  rintamassa  vastatus- 
ten. Kylän  koirat  murisivat  oudostuksissaan,  vaan  ne  kaksi  rupesivat  rau- 
hallisesti istumaan,  kun  oli  heidän  vaikea  kannattaa  itseään  seisaallaan. 
He  värisivät  vilusta. 

Muukalaisten  levollisuus  rauhoitti  kylän  koiria  ja  antoi  rohkeutta. 
Penttilän  Nuoli,  tavattoman  teräväkuonoinen,  vanhin  ja  rohkein  kylän  koi- 
rista, jolta  karhun  sanottiin  hännän  puraisseen  ja  jolla  oli  arvettuneita  haa- 
voja muistoina  karhu-  ja  susijahdeista,  lähestyi  muukalaisia  verkalleen, 
kuono  maassa  juurottaen,  veti  vainua  ja  murisi  vihaisesti.  Hänelle  antoi 
vielä  vihaisemman  muodon  tuo  töpöhäntä,  sentähden  ettei  hänellä  ollut 
tätä  hänen  suvulleen  tärkeätä  välikappaletta,  jolla  ystävyyttä  osottaa,  sil- 
loin kim  sitä  joskus  sattui  olemaan.  Lähestyessään  pitivät  toverit  taka- 
naan vihaista,  rohkaisevaa  murinaa. 

Muukalaiset  ottivat  hupaisesti  vastaan  tämän  kummallisen  tervehdyk- 
sen. He  rupesivat  lyyhälleen  maahan,  taputtivat  etukäpälillään  maata  ja 
haukahtelivat  leikkisästi  päätään  viskoen,  niin  että  suuret  lerppakorvat 
heiluivat. 

Tämmöinen  käytöstapa  oudostutti  Nuolta.  Hän  seisahtui  ja  arveli, 
yhä  kuono  maassa  juurottaen.  Tekivätkö  ne  nuo  pilkkaa  heistä?  Sitte 
hän  näytti  päättävän  ja  lähestyi  varmasti. 

Muukalaiset  nousivat  ja  hyppien,  keikkuen  tulivat  Nuolen  luo.  He 
olivat  erinomaisen  ystävällisiä  ja  heti  panivat  suuret  käpälänsä  Nuolen 
päälle. 

Mutta  Nuoli  näytti  heille  terävät,  kirkkaan  valkoiset  hampaansa  sui- 
pussa  suussaan,  kuononsa  kipristyi  ja  hän  veti  ilmaa  että  korisi  vanhassa 
rinnassaan.  Hän  ei  ollut  suvainnut  leikkiä  pitkiin  aikoihin,  saatikka  täm- 
möisessä tilaisuudessa,  kun  hän  oli  niin  totisella  asialla. 

Muukalaiset  hämmästyneinä  vetäytyivät  vähän  takaisin,  vaan  sitten 
aikoivat  nuuskia  Nuolta,  tunnustellakaeen,  mitä  lajia  koiria  Nuoli  oikeas- 
taan oli.  Vaau  kun  he  yhtäaikaa  lähestyivät,  näytti  Nuoli  taas  hampaansa 
ja  silmänsä  näyttivät  iskevän  tulta. 

Muukalaiset  yhä  enemmän  hämmästyneinä  peräytyivät  vähän  matkaa 
takaisin. 

Sitten  meni  Nuoli  nuuskimaan  heitä,  hyvin  varovasti  ja  varmasti. 
Ensin  hän  lähestyi  mustaa  karhunpojan  näköistä*  Se  antautui  kernaasti 
tunnusteltavaksi,  katsellen  hyväntahtoisella  hymyllä  kolmatta  vertaa  pie- 
nempää Nuolta. 

Samalla  aikaa  lähestyi  vasikan  näköinen  Nuolta  ja  aikoi  haistella. 
Vaan  Nuoli  karkoitti  hänet  äkäisellä  murahduksella,  näytellen  veripunaisia 
ikeniään. 

Tarkasteltuaan  karhunpentua  ja  huomattuaan  sen  sukuunsa  kuuluvaksi, 
antoi  Nuoli  itsensä  sen  haisteltavaksi/ 

Tuttavuuden  tehtyä  karhunpennun  kanssa,  lähestyi  Nuoli  valkeata 
vasikkaa.  Vasikka  innostuneena  lierutti  häntäänsä  tuon  totisen  tuikean 
Nuolen  häntä  kaikilta  puolin  nuuskiessa. 

Vasikalle  oli  Nuoli  kylmempi,  huolimatta  sen  kiihkeästä  ystävyydestä. 
Vastatervehdykseksi  Nuoli  ei  antanutkaan  sen  haistella  itseään,  vaikka  va- 
sikka olisi  niin  suurella  halulla  tahtonut  ja  Nuolenkin  täytyi  tunnossaan 
tunnustaa  se  omaan  sukuunsa  kuuluvaksi.  Mutta  Nuolella  oli  antipatia  hä- 
nelläkin. 

Kenties  oli  Nuoli  vähän  kohteliaampi  karhunpennulle  sen  tähden, 
kun  se  oli  «heikompaa  sukupuolta».  Vasikka  taas  oli  tuota  «vahvempaa 
sukupuolta»,  samaa  mitä  Nuolikin. 

Virallisen  tervehdyksen  kylän  vanhimpana  tehtyään,  kääntyi  Nuoli 
takaisin  koirajoukkoon,  joka  haukuskellen  oli  seurannut  tervehdystä  ja  vä- 
hitellen lähestynyt  muukalaisia. 

3 


292  Otto  Tuotnu 

Nyt  seurasikin  heidän  vuoronsa.  He  jokainen  tekivät  tuttavuuden, 
arasti  ja  arvellen,  vaan  suurella  uteliaisuudella.  Vanhemmat  tekivät  sa- 
malla arvokkaalla  tavalla  kuin  heidän  päämiehensä,  nuoremmat  vähän  va- 
paammin. 

Penttilän  Nuoli  istui  etempänä,  katseli  ja  odotteli. 

Kylän  koirat  lähtivät  yhdessä  joukossa  pois,  haukkuen  ja  muristen, 
ikäänkuin  neuvotellen  näiden  uusien,  outojen  ilmiöiden  johdosta. 

Ne  kaksi  muukalaista  jäivät  portille  katsomaan  koiralauman  jälkeen 
ja  vaihtoivat  keskenään  silmäyksen,  joka  osotti  kummastelua,  ihmettelyä, 
hymyä  ja  pään  pudistusta. 

Rautaticinsinööri  tuli  työmaalta  päivälliselle  asuntoonsa  kauppiaan  ta- 
loon ja  keskeytti  koirainsa  mietteet.  Hän  käski  ne  kommakkoonsa  pakka- 
sesta värisemästä. 

Ne  olivat  vielä  pentukoiria,  suurikasvuisia,  honteloita  ja  raukeajäseni- 
siä,  että  hoippuen  kävelivät.     Mustan  nimi  oli  «Rabbe»,  valkean  «Caro». 


Korventauksen  koirat  näyttivät  tehneen  yksituumaisen  päätöksen  aset- 
tua viholliselle  kannalle  kahta  kylään  ilmest3myttä  muukalaista  vastaan. 
Milloin  muukalaiset  tulivat  heidän  seuraansa,  antoivat  he  niille  säälimättö- 
mästi  selkään.  Etenkin  kahden  naapuritalon  koirat  hammastivat  yhtenään 
näitä  pentukoiria,  jotka  suuruudestaan  huolimatta  olivat  vielä  hentoja  ja 
heikkoja.  Penttilän  vanha  vihainen  Nuoli  kerran  puri  Caroa  niin  pahasti, 
että  rautatieinsinööri  uhkasi  ampua  Nuolen. 

Mutta  ikä  antoi  muukalaisillekin  voimia  ja  karskiutta  luontoon  ja  en- 
nen pitkää  olivat  he  valtiaita  kylässä.  Noita  kahden  naapurinsa  koiraa  pi- 
tivät he  nyt  vuorostaan  kovassa  kurissa.  Milloin  ne  sattuivat  varsinkin 
Caron  maille,  täytyi  niiden  jo  Caron  lähestyessä  heittäytyä  selälleen  ja 
olla  nöyrästi  altisna  miltei  jaloin  tallattavaksi. 

Nyt  saivat  kylän  koirat  tuntea  vieraan,  muukalaisen  valtikan  valtaa. 

Yksi  ainoa  oli,  joka  ei  masentunut  ikipäivinään.  Penttilän  Nuoli, 
töppöhäntineen  ja  suurine  arpineen,  oli  kukistumaton.  Selkäänsä  hänkin 
tosin  sai  noilta  vierailta,  mutta  mielensä  ei  lannistunut. 

Nuo  muukalaiset  hallitsivat  raajalla  itsevallalla.  He  tekivät  rauhat- 
tomuuksia, söivät  ihmisten  lampaita  ja  pienempiä  kylän  koiria  purivat  vai- 
vaisiksi.    Nekin  päättivät  olla  leppymättömiä. 

Mutta  luonnossa  on  suhteita,  jotka  tekevät  tyhjiksi  itsepintaiset  pää- 
tökset ja  saattavat  unhottannaan  muukalaisen  rodun  ja  vieraan  veren,  kan- 
sallisuuden, lait  ja  uskonnon. 

Yhtäkkiä  alkoi  Caro  mielistellä  erään  naapurin  koiraa,  Siljua  nimel- 
tään, jota  ennen  oli  vihannut.  Mutta  samaan  aikaan  ilmestyi  Siljulle  pal- 
jon muitakin  rakastajoita,  jotka  yksissä  neuvoin  pitivät  Caroa  kaukana 
tuosta  hempukasta.  Nyt  sai  Caro  selkäänsä  vuorostaan.  Vaan  hän  tuli 
sitä  kiihkeämmäksi  tunteissaan,  jotka  hänellä  näyttivät  olevan  paljoa  sy- 
vemmät  kuin  kylän  koirilla,  ja  kärsi  sanomattomasti  mustasukkaisuudesta. 

Mutta  hempukka  vastasi  Caron  tunteisiin  ja  he  rakastivat  nyt  toisiaan 
yhtä  hellästi  kuin  ennen  olivat  vihanneet.  Hempukka  tuli  itsestään  Caron 
luo  kauppiaan  pihaan,  jonne  kylän  koirat  eivät  uskaltaneet  mennä,  kun 
siellä  oli  Caron  apuna  vahva  musta  Rabbe. 

Kuka  tiesi  minkätähden  tuo  Silju  rakastui  Caroon.  Caro  oli  kylän 
koirien  mielestä  hirvittävän  ruma  koira.  Vaan  Silju  viihtyi  Caron  seu- 
rassa, sillä  Caro  oli  ylhäissukuinen,  jaloverinen  rakastaja,  jolle  seikalle 
hempeä  sukupuoli  aina  antaa  niio  suuren  arvon.  Caro  osasi  mielistellä- 
kin  Siljua  paremmin  kuin  kylän  pystykorvat.  Hän  heittäytyi  Siljun  eteen 
selälleen  ja  liehakoi.  Hän  antoi  Siljun  leikillään  pureksia  hänen  käpä- 
liänsä. Erittäinkin  miellytti  Siljua,  kun  Caro  aina  otti  suureen  leveään 
suuhunsa  hänen  pienen  suipon  [)äänsä  ja  pureksi  sitä  helJävaraa.  Caro 
voitti  Siljun  kokonaan  omakseen. 

Mutta  sitte  kohta  rakastuivat  kaikki  kylän  pystykorvat  pienimmästä 
suurimpaan  tuohon  suureen,  vahvaan  ja  mustaan  Rabbeen. 

Caro  tahtoi  ensin  asettua  Rabben  lailliseksi  naittajaksi,  vaan  eipä 
Rabbe  näyttänyt  hänen  holhouksessaan  viihtyvän.  Rabbe  rakastui  Ylä- 
talon Pilkkaan  ja  piti  hän  vähän  muutamista  muistakin.  Häntä  huvittivat 
nuo  kovajänteiset  teräväkuonoiset  piskit,  jotka  olivat  niin  mielissään  hä- 
nen ystävyydestään. 

Molemminpuolinen  ystävyys  ja  sukulaisuus  oli  perustettu.  Kylään 
kasvoi  uljaita  sekarotuisia  koiria,  jotka  olivat  nerokkaampia,  vapaampia  ja 
uudenaikaisempia  kuin  entiset  pystykorvat.  Muukalainen  veri  imeytyi  sy- 
dänmaan synkkään  sukuun  ja  jalosti  sitä.  Pohjimmaisena  kuitenkin  aina 
huomasi  tuon  lujan  pystykorvan  suvun,  sen  terävä  kuono  se  aina  pisti 
esiin,  ja  sen  mukana  näytti  säilyvän  sekoittuneessa  rodussa  entisten  pysty- 
korvain  luonnonomainen  terävyys  ja  jäntevyys. 

Penttilän  Nuoli  kuoli  ainoana  uskollisena  mustalle  pystykorvasuvul- 
leen.  Hän,  joka  korvissa  taistellessaan  metsän  petoja  vastaan  oli  arpia 
saanut  ja  jolta  karhu  oli  hännän  puraissut,  hänen  uskollinen  sydämensä  ja 
tcrästahtonsa  voittamattomina  vastustivat  kaikki  uuden  ajan  ryntäykset.  Hän 
kulki  elinikänsä  töpöhäntänä,  kuono  maassa  juurottaen  ja  vihaisen  näköi- 
senä. Hän  murisi  joka  ihmiselle.  Kävi  vanhoillaan  kivuloiseksi  ja  äreäksi. 
Hänellä  ei  enää  ollut  niitä  tunteita,  himoja  ja  haluja,  jotka  nuoremmat 
oli  saattanut  pettämään  totisen  sukunsa. 

Viime  vuosinaan  hänen  arvettuneet  haavansa  vaivasivat  häntä  ko- 
vasti varsinkin  säiden  edellä.     Silloin  hän  ulvoi  pahaa  ennustavasti. 

Kun  rautatieveturi  alkoi  korvessa  vihellellä,  ulvoi  Nuoli  onnetto- 
muutta merkitsevästi.  Hän  ei  tahtonut  rautatietä  käsittää,  vaikka  isäntänsä 
kerran  käytti  häntä  viheltävää  junaa  katsomassa,  ettei  hän  peloittelisi  ih- 
misiä ulvonnallaan.  Mutta  joka  kerran  kun  juna  keskiyöUä  vihelsi  kor- 
vessa, heräsi  Nuoli  ja  ulvoi  kamalasti.  Vanhat  ruotilaiset  uskoivat  ulvon- 
taa ja  ennustivat  rautatiestä  sotavuosia,  ruttoa  ja  kalliita  aikoja. 

Kerran  yöllä  heräsivät  kaikki  talon  asukkaat  Nuolen  ulvontaan. 
Nuoli  ulvoa  ullitti  niin  kamalasti  ja  valittavasti,  että  pani  jokaisen  kauhis- 
tumaan. Rautatiejuna  korvessa  vihelti  samalla.  Isäntä  meni  pihalle  aset- 
tamaan entistä  urhoollista  metsästystoveriaan,  vaan  Nuoli  juoksi  metsään, 
ulvoen  kuin  surmaansa  pakeneva. 

Aamulla  tavattiin  Nuoli  metsässä  suuren  tuuhean  kuusen  juurella 
kuolleena  makaamassa. 


Kotimaan  kirjallisuutta. 


y.  H,  Erkkoy    Uskovainen.     Eletty    kertomus.     Viipurissa  1890.    Matti  Kurikka.     191 
siv.   12:o.     Hinta  2:  75. 

Tekijä  nimittää  teostaan  «eletyksi  kertomukseksi».  Ei  hän  itse  ole 
kertomiaan  elänyt,  vaan  on  hänelle  kertonut  elämänsä  vaiheet  mies,  joka 
ei  itse  ole  kyennyt  niitä  paperille  panemaan.  Ja  että  niin  on,  ei  voi 
cpäilläkään    kun    kirjan    kerran  on  lukenut.     Sillä  ei  vilkkain  mielikuvitus- 

kaan  voisi  keksiä  niitä  sielunelämän  käänteitä  ja  ilmauksia  jos  ei  niitä  itse 
olisi  elänyt.  Ainoastaan  kirjan  loppuun  luulen  tekijän  enemmän  panneen 
itseään,  mutta  siitä  myöhemmin. 

On  niinkuin  tekijä  esipuheessaan  sanoo,  että  «merikin  homehtuu  pit- 
kän tyynen  jälkeen».  —  —  Ja  samoin  «kaikki  elämä,  koko  luonto, 
koko  mailma  tarvitsee  liikuttamista;  se  on  kaiken  kehittymisen  ja  edisty- 
misen ehto,  henkisenkin».  Tämmöisinä  henkisen  kehittymisen  ehtoina  ovat 
läpi  aikojen  olleet  hengelliset  liikkeet.  Näitä  liikkeitä  on  ollut  meidänkin 
maassamme  runsaasti,  mutta  vähän  niitä  on  kirjallisuudessa  kuvattu.  Tämä 
hra  Erkon  kirja  «Uskovainen»  on  ensimmäisiä,  jossa  tämmöiseen  liikkee- 
seen osaa  ottaneen  elämää  jossain  määrässä  suoranaisesti  kuvataan,  jossa 
kuvastuu  se  sielunelämä  ja  ne  sisälliset  taistelut,  jotka  riehuvat  tuommoi- 
sen useinkin  raadan,  uskonnollista  tyyd3rty8tä  etsivän  rinnassa.  Senvuoksi 
on  täUä  kirjaUa  suurikin  arvo,  kulttuurihistoriallinen  arvo,  se  antaa  meidän 
luoda  silmäyksen  elämään,  jonka  ulkopuolta  me  usein  olemme  milloin 
myötätuntoisesti,  milloin  kammoksuen  katselleet. 

Päähenkilö,  Holpan  Paavo  on  köyhistä  vanhemmista  syntysin,  hänen 
isänsä  oli  taitava  loitsija  ja  oli  tahtonut  pojalleenkin  jättää  taitonsa  perin- 
nöksi, mutta  poika  ei  siitä  huolinut.  Jo  aikaisin  hän  sai  kovaa  kokea, 
kerjätä  ja  nälkää  nähdä.  Luonteeltaan  oli  hän  tunteikas,  pitkin  ikäänsä 
hänessä  tunne-elämä  oli  määräävä;  ja  eivätkö  ne  semmoisista  aineksista 
meidän  lahkomme  etupäässä  liekin  kootut?  —  Hän  oli  herkkä  iloon  ja  su- 
ruun, mihin  seuraan  joutui  tarttui  helposti  seuran  mieliala  häneen,  ja  kaikki 
tunteet  hänessä  kehittyivät  äärimmäiseen  kärkeensä.  Ensimmäinen  suru 
häntä  kohtasi  kun  hän  kadotti  nuoruutensa  rakastetun.  —  Kohta  sen  jäl- 
keen joutui  hän  palvelemaan  taloon,  jossa  vallitsi  ankara  uskonnollinen 
henki.  Siinä  hän  sai  ensimmäisen  uskonnollisen  herätyksensä.  «Kova  ala- 
kuloisuus ja  pelvon  henki  kävi  —  —  hänen  kimppuunsa».  Samassa  ta- 
lossa palveli  tummaverinen  tyttö  Karuliina,  joUa  oli  isot  haaveksivat  ruso- 
silmät  ja  pitkä  palmikko  niskassa.  Hän  hymyili  harvoin,  haasteli  vaan  va- 
kavia asioita,  luki  ahkerasti  «Huutavan  ääntä»  sekä  veisasi  virsiä.  Ja  kun 
Paavo  kuunteli,  luki  ja  veisasi  hän  yhä  hartaammin.  Hän  rupesi  Paavoa 
vähittäin  miellyttämään.  Heidän  välillään  syntyi  hieno  suhde.  Karuliina 
ei  sallinut  Paavon  kättäänkään  panna  hänen  olalleen.  «Vasta  kolme  vuo- 
rokautta vihkimisen  jälkeen  olen  omasi».  Mutta  usein  he  kuitenkin  vinni- 
kammarissa  veisasivat  yhdessä,  ja  Karuliina  luki  «Huutavan  ääntä»  ja  kes- 
kustelivat siitä. 

Talon  väki  luotti  Paavoon  yhä  enemmän  ja  kun  kerran  oli  naapu- 
riin häihin  kutsuttu,  lähetti  emäntä  Paavon  sinne  talon  puolesta  lasten 
kanssa  ja  pyysi  häntä  aikaiseen  tulemaan  takaisin.  Mutta  ilo,  nuoruus  ja 
muuan  nuori  leskiemäntä  valtasivat  Paavon  ja  hän  jäi  sinne  aamuun  saakka. 
Kun    hän    sitten    seuraavana  päivänä  taisteli  ristiriitaisissa  tunteissaan  hui- 

mahti  hänen  korviinsa  voimakas  lauhinsävcl:  «Tärnän  maaihnan  ilo  on 
kaikki  katoovaincn»,  ja  hän  vaipui  taintuneena  porstuvan  lattialle.  Sen 
jälkeen  lupasi  hän  alkaa  uutta  elämää,  mutta  surumielisyys  ei  hänestä 
poistunut.  Kun  he  kerran  muuanna  kevätsunnuntaina  veisasivat  yhdessä 
valtasi  «jalo  riemu»  Karuliinan  ja  hän  suuteli  ja  syleili  ja  muokkasi  Paa- 
voa ja  vaipui  lopulta  horroksiin.  Semmoisia  hourauksia  sanoi  Karuliina 
kiihkeämmissä  kristityissä  useinkin  tapahtuvan,  vaikka  se  silloin  heille  sat- 
tui ensi  kerran. 

Mutta  sen  jälkeen  kun  heidän  puhtaaseen  henkiseen  yhdyselämäänsä 
oli  tullut  muutakin  alkoi  heidän  välinsä  kylmetä.  Paavoa  alkoi  yhä  enem- 
män mairitella  miehekseen  se  leskiemäntä,  jonka  kanssa  hän  hääyönä  oli 
tanssinut.  Ja  viimein  tuli  tosi  ja  pakko  eteen  ja  Paavo  hänet  naikin,  it- 
seään koko  joukon  vanhemman,  puoleksi  väkinäisesti.  Mutta  suru  alkoi 
seurata  toistaan.  Talo  oli  velallinen  ja  lapsipuolten  holhoja  sen  korjasi, 
heidän  esikoisensa  kuoli  kiduttuaan,  ja  viimein  he  itse  läksivät  muille 
maille  työansiolle. 

Viina  oli  yhä  enemmän  alkanut  saada  Paavoa  valtaansa  ja  saattoi 
hänet  moneen  kommellukseen.  Kerran  siihen  taloon,  missä  Paavo  työs- 
kenteli, kokoontui  joukko  heränneitä,  siinä  laulettiin,  luettiin  ja  pidettiin 
puheita.  Enin  Paavoon  vaikutti  sokean  ukon  laulu,  hänen  veisatessaan  hän 
itki  sulaakseen  ja  kun  hän  oli  rukoillut,  nousi  Paavo  kuin  pesusta,  keveänä 
ja  virkistyneenä.  uSen  jälkeen  alkoi  kiivas  ja  intoileva  kilpajuoksu  pyhyy- 
den tiellä».  Tupakankin  polton  hän  heitti  pois.  Rukouksista  hän  vaipui 
monesti  horrostilaan,  jossa  hän  näki  kummallisia  näkyjä,  valoa  ja  kirk- 
kautta ja  kuuli  ihanaa  soittoa.  Omituisen  kiihkeä  oli  hänen  luonteensa, 
hän  saattoi  hurmautua  lukemisesta,  että  hän  «ihastuksissaan  huudahteli  kuin 
mielipuoli».  Niin  kauvan  kuin  hän  ei  tupakoinut  saattoi  hän  «jokapäivä 
hengessään  edeltäkäsin  aavistaa,  ketä  veljiä  ja  sisaria  minäkin  päivänä  tuli 
kohtaamaan». 

«Niinkuin  heränneitä  yleensä  yhdisti  lämpimämpi  side  toisiinsa  kuin 
muihin  ihmisiin,  niin  yhdisti  vielä  suurempi  lämpimyys  heidän  keskuudes- 
saan miehet  ja  naiset  toisiinsa.  He  elivät  jonkunlaista  sielujen  avioliittoa, 
joka  taivaaseen  ylettyy».  Semmoinen  hengenavio  syntyi  Paavonkin  ja 
Sohvin,  sepän  naisen  välillä.  Mutta  ei  se  häntä  loukannut,  «sillä  se  on 
ainoa  oikea»,  ei  sekään,  että  siitä  oli  muodostumai sillaan  ruumiinavio, 
mutta  se  vaan,  että  oli  ainiaaksi  vihitty  ainoastaan  ruumiilliseen  avioliit- 
toon, sillä  hänen  vaimonsa  oli  pysynyt  paljon  vieraampana  hengelliselle 
elämälle. 

Heille  oli  aikojen  kuluessa  syntynyt  tytär,  josta  alkoi  varttua  sorja 
impi,  hän  oli  Paavolle  hyvin  rakas,  ja  hänen  tähtensä  Paavo  päätti  Soh- 
vista luopua,  sillä  vaikka  hän  ei  pitänyt  suhdettaan  häneen  vääränä,  ei  se 
hänelle  rauhaa  antanut,  vaan  painoi  hänen  mielensä  syttäkin  synkemmäksi. 

Näkyjä  hän  yhä  Däld,  useimmiten  synkkiä  ja  kauheita.  Paikkakunnalla 
liikkui  useita  saarnaajia.  Muutaman  Kalajoen  vaimon  kanssa  hän  ensin 
joutui  kovaan  kiistaan  ja  uhkasi  suutuksissaan  panettaa  nuorat  hänen  käsi- 
kynkkiinsä.  Mutta  silloin  vaimo  hypähti  istualtaan  ylös  kuin  ammuttu,  että 
ruskeat  silmät  mustien  kulmien  alta  säkenöivät,  levitti  kätensä  ja  huudahti: 
«Jumala  sinut  vielä  nuorittaa  kuin  apostoli  Paavalin!»  Siitä  hän  säikäh- 
tyi  ja  vaipui  mietteisiin.  Sen  jälkeen  hän  asettui  heidän  kannalleen,  luki 
raamattua  ja  sovitti  sen  selitykset  uuteen  oppiinsa.  Ja  hän  alkoi  käydä 
heidän,  hihhulien  kokouksissa.  Ja  liike  levisi  laajalti,  saarnattiin,  tunnus- 
tettiin synnit  ja  annettiin  anteeksi  ja  tehtiin  parannusta.  Mutta  alkoi  jon- 
kun ajan  perästä  syntyä  riitaa  uskovaisten  keskuudessa  usein  kummallisista 
syistä. 

Siihen  aikaan  tapahtui  Paavolle  suuri  suru,  hänen  rakas  lapsensa  lan- 
kesi kiusaukseen,  —  hänet  viekoteltiin  ja  hyljättiin.  Se  rikkoi  kaiken  rau- 
han Paavon  rinnasta,  ja  hän  lähti  taas  mailmalle.  Palan  mailmaa  kierret- 
tyään hän  sai  pysyväisen  työpaikan.  Uskonnollisiin  liikkeisiin  hän  liittyi 
sielläkin,  mutta  sai  niistä  kärsiä  vainoa.  Viinaa  hän  pitkin  matkaa  viljeli 
ahkeraan  ja  se  sai  hänet  usein  viettämään  hyvinkin  huonoa  elämää.  Ja 
sisällistä  taistelua  ja  ristiriitaisuutta  yhä  kesti,  rauhaa  hän  ei  saanut.  Eräässä 
työpaikassa  hän  eli  likeisessä  yhteydessä  erään  räätälin  ja  hänen  vaimonsa 
kanssa.  Yhdessä  he  tämän  mailman  ja  omaa  kurjuuttaan  miettivät  ja  sit- 
ten yhdessä  joivat.     Ja  raaistumistaan  yhä  raaistui  Paavon  elämä. 

Silloin  hän  kerran  sai  kirjeen  tyttäreltään,  joka  oli  muualla  palve- 
luksessa ja  josta  hän  ei  ollut  mitään  kuullut  pitkiin  aikoihin.  Tyttö  oli 
joutunut  kihloihin  kunnon  miehen  kanssa  ja  pyysi  isänsä  lupausta  naimi- 
siin. Siitä  hetkestä  sarasti  uusi  päivä  Paavolle.  Hän  halusi  taas  pelastua 
törkeyden  vallasta,  mutta  elämänmuutos  ei  tapahtunut  yhtä  helposti  kuin 
mielenmuutos. 

Kevätpuoleen  lähti  Paavo  tyttärensä  luo.  Siellä  hän  sai  kokea  suurta 
iloa,  hänen  tyttärensä  oli  onnellinen  ja  hänellä  oli  pieni  poika.  Odotta- 
matonta oli  Paavolle,  että  hänen  vävynsä  äiti  oli  Karuliina,  hänen  entinen 
kihlattunsa.  Hän  oli  sairaana,  kuoloa  tehden  poikansa  luona  kun  Paavo 
tuli.  Hän  oli  viettänyt  hurskasta  elämää,  ja  oli  kuin  kirkastettu  erotes- 
saan.  Hän  teki  syvän  vaikutukseen  Paavoon,  mutta  vastapainona  oli  hä- 
nen poikansa.  Hän  ei  ollut  uskonnollinen  mieleltään,  järki  oli  hänellä 
määrääjänä  ja  usein  ryypiskellen  ja  totia  juoden  Paavo  ja  hän  väittelivät 
keskenään  uskonnollisista  asioista. 

Jonkun  aikaa  tyttärensä  luona  viivyttyään  lähti  Paavo  kotiseutuunsa. 
Siellä  olivat  olot  hänen  poissa  ollessaan  paljon  muuttuneet.  Uusia  rien- 
toja ja  pyrinnöitä  oli  kansassa  herännyt.  Loppupuolen  ikäänsä  sitten 
Paavo    vietti    rauhaisaa  elämää  hiljaisuudessa  ja  yksinäisyydessä.     Vanhoi- 

hin    seuroihin    ei    hänen    mielensä   tehnyt  liittäytyä  ja  uusiin  tunsi  hän  it- 
sensä liian  vanhaksi,  vaikka  mielellään  näki,  kuinka  nuoret  rientävät. 

Tämä  loppu  ei  ole  luonnollinen  mielestäni.  On  näet  vaikea  uskoa, 
että  mies,  joka  oli  niin  vaipunut  himojensa  pauloihin,  olisi  lapsensa  tuot- 
taman ilon  kautta  voinut  niin  suuressa  määrin  jalostua  ja  kohota.  Ainoas- 
taan uusi  kiihkeä  hengellinen  herätys  olisi  mielestäni  yksin  voinut  sem- 
moisen vapautumisen  aikaan  saada.  Ja  vielä  enemmän  uskomattomalta 
tuntuu,  että  hän,  joka  koko  elämänsä  oli  elänyt  niin  kiihkeätä  sielunelä- 
mää voisi  vanhoilla  päivillä  kohota  Semmoiseen  filosoofiseen  mailmaokat* 
somukseen,  kuin  hänen  viimeiset  mietelmänsä  osottavat.  Mutta  ehkä  ne 
ovatkin  luettavat  tekijän  omiksi  ajatuksiksi.  —  Samoin  Karuliinan  viimei- 
sissä puheissa  on  muutamia  lauseita,  jotka  tuntuvat  olevan  ristiriitaisia  hä- 
nen ajatusjuoksunsa  ja  katsantokantansa  kanssa.  —  Muuten  on  tekijä  joh- 
donmukainen. Hän  on  pysynyt  kertojansa  kannalla  ja  sen  kautta  suonut 
meille  syvän  silmäyksen  omituiseen  ilmiöön  kansamme  henkisessä  elämässä. 
Ja  siinä  hänen  kirjansa  ansio. 

o.  Relander. 


C   O.  Berg,    Kalle  Sarkkisen   I«ipsuuden  Muistelmia.     Suomentanut  Juho  Reijonen. 
Porvoossa  18W.     Werner  Sftderström.     15  siv.  8:0.     Hinta  1:  75. 

Useinkin  on  sangen  vaikea  valita  huvittavaa  kirjallisuutta,  jota  voisi 
antaa  kasvavien  lapsien  käsiin.  Senpä  vuoksi  onkin  hauska,  että  sellainen 
lapsille  sopiva  kirja  kuin  «Kalle  Sarkkisen  Lapsuuden  Muistelmia»,  on  tul- 
lut suomalaisen  kirjallisuuden  joukkoon. 

Kalle  Sarkkinen  kertoo  muistelmansa  tyynesti  ja  vaatimattomasti. 
Voi  kuinka  tuttuja  hänen  retkensä  ovat  lukijalle!  Marjassa  ja  ongella, 
nurminiityllä  ja  lumihangella,  mummon  luona  ja  koulussa  —  kaikkialla 
häntä  mielellään  seuraa.  Ja  opiksi  varmaankin  ovat  pienille  lukijoille 
Kallen  onnettomuudet,  joista  selvään  tulee  ilmi,  että  «ylpeys  käy  lankee- 
muksen edellä»  ja  kerskaus  on  onnettomuuden  sanansaattaja. 

Kieli  on  hyvää  ja  paino  siistiä.  Mutta  ikävätä  on,  että  kirjaan  on 
päässyt  pujahtamaan  muutamia  painovirheitä,  jotka  ovat  harmillisia  varsin- 
kin lasten  kirjoissa. 

Alli  N. 


Louisa   M,    AUoit,    Tytöistä  parahin.     Suom.   Aatto  S.     (Kodin  Kirjasto  IV).     Por- 
voossa  18W,  Werner  Söderström.     298  siv.  8:0.     Hinta  3:  25. 

W.  Söderströmin  kustantamaa  «Kodin  Kirjastoa»  on  nykyään  ilmes- 
tynyt   neljä  osaa,  joista  kuuluisan  amerikkalaisen  Alcottin  tekemä  yllämai- 

nittu  kirjanen  on  viimeinen.  Ilahuttavaa  on,  että  kustantaja  pyrkii  saatta- 
maan suoaudaista  nuorisoa  tutustumaan  teoksiin,  jotka  ovat  eri  kansain 
tuottamia,  ja  joihin  siis  kunkin  kansan  ja  ajan  luonne^  on  painanut  lei- 
mansa. Saatettuaan  nuoren  yleisönsä  silmien  eteen  tapauksia  vanhan  Krei- 
kan ja  Rooman  (II  ja  III  osa)  ajoilta,  tekee  hän  aika  hyppäyksen  tarjoo- 
maila  samalle  yleisölle  palasen  nykyaikaista  elämää,  jommoista  sitä  ele- 
tään toisella  puolella  valtamerta.  Mutta  ei  tämä  elämä  niinkään  omitui- 
selta tunnu;  sillä  se  rikkauden  tuottama  ylellisyys,  ylpeys  ja  turhamaisuus, 
jotka  rumentavat  useampia  kirjailijan  kuvaamia  henkilöitä,  ei  liene  tunte- 
maton edes  meidänkään  seuraelämällemme.  Tämänkaltaisen  piirin  kuvaa- 
minen on  nähtävästi  ollut  tarpeena,  jotta  päähenkilö,  nuori  reipas,  turmel- 
tumaton luonnonlapsi,  PoUy,  mitä  selvimmin  esiintyisi  kelpo  luonteineen 
ja  lukuisine  hyveineen.  Puhtaana,  raikkaana  tuulenpuuskana  tunkee  hän  sa- 
lonkien raskaaseen  ilmaan  kaikkialla  hämmästystä  herättäen.  Mutta  kaikki 
eivät  käännä  häneUe  ylenkatseella  selkäänsä;  löytyy  niitäkin,  joihin  hän 
pääsee  vaikuttamaan,  ja  jotka  siten  hylkäävät  entisen  joutilaana  olonsa  ja 
muuttuvat  toimeilijaiksi,  työtä  rakastavaisiksi  ja  siis  myöskin  olemassa 
oloonsa  tyytyväisiksi  ihmisiksi. 

Alcottin  kirja  siis  on  opettavaista  laatua.  Mutta  opetus  siinä  anne- 
taan jotensakin  hauskassa  muodossa,  ei  niin  paljon  henkilöitten  sanojen 
vaan  enemmän  heidän  elämänsä  ja  tekojensa  kautta.  Toimintaa  on  siis 
melkoisesti,  kertomustapa  on  jotensakin  vilkasta  ja  kuvaavaa.  Jos  voim- 
mekin epäillä  henkilöitten,  erittäinkin  päähenkilön  täydellistä  todenmukai- 
suutta, niin  täytynee  kuitenkin  tunnustaa,  että  Alcottin  kirjat  ylipäänsä 
ovat  paljoa  enemmän  omansa  huvittamaan  nuoria  tyttöjämme,  kuin  lukui- 
sat Englannissa  ilmestyneet  nuorisoa  varten  toimitetut  kertomukset. 

H.  A-n. 


Lasten  opik&i  ja  huviksi.     Imen  ja  2:nen  vihko.    Porvoossa  18^A>,  \Verner  Söderström. 
64  siv.  pientä  8:0a.     Vihon  hinta  — :   15. 

Lentokirjojen  avulla  voi  kansan  keskuuteen  levittää  paljon  hyödyllisiä 
tietoja^  voi  kylvää  monta  jaloa  siementä.  Sentähden  olisikin  suotava,  että 
senkaltaisia  kirjoja  aina  toimitettaisiin  hyvällä  aistilla  ja  suuremmalla  huo- 
lella ja  tarkkuudella,  kuin  mitä  tähän  saakka  meillä  on  ollut  tavallista. 
Olisi  pidettävä  huolta  siitä,  että  sisällys  on  opettavaa  ja  siveellistä,  ja  toi- 
selta puolen  myöskin,  että  esitystapa  on  helppotajuinen  ja  miellyttäväinen. 
Yllämainitut  molemmat  vihkoset,  joita  nyt  ilmoitamme,  tuottavat  hyvän 
lisäyksen  tähän  kirjallisuuteen;  ne  voi  huoletta  laskea  lasten  käteen.  Nii- 
den tarkoitus  on  johtaa  uskontoon  ja  siveellisyyteen.  Epäiltävää  kuitenkin 
on,    vaikuttavatko  nuo  kehotukset  ja  neuvot  kertomusten  lopussa  aina  sitä. 

mitä  kirjoittaja  on  tarkoittanut.  Kertomukset  semmoiset  kuin  «Kalliin  kai- 
kesta» ja  «Liian  kallishintainen»  painuisivat  aivan  vannaan  ilman  lisäkettä- 
kin lasten  mieleqp  ja  synnyttäisivät  inhoa  pahetta  vastaan  ja  rakkautta  hy- 
vään ja  oikeaan.  Pitkät  saarnantapaiset  neuvot  eivät  koskaan  tee  toivottua 
vaikutusta  lasten  mieleen.  Muuten  kertomukset  ovat  kaikin  puolin  tarkoi- 
tuksenmukaisia. 

I.  G. 


Joulukuusi.     Vaihtelevaa  lukemista  joulunaikana.    Viides  vuosikerta.     Porvoossa  1890, 
VVerner  Söderström.     %  siv.  8:0.     Hinta  — \  85. 

«Joulukuusen»  viides  vuosikerta  sisältää,  niinkuin  yleensä  entiset  ja 
niinkuin  nimilehdellä  luvataankin,  vaihtelevaa  lukemista,  runoa  ja  proosaa. 
Tunnetun  nimimerkin  K.  F:n  kääntämiä  ovat  Z.  Topeliuksen  ylevä  ru- 
noelma «Aleksander  II»  ja  J.  L.  Runebergin  tervehdys  «Franzenille». 
Proosakirjoitusten  joukossa  on  kertomuksia  — ijo— Ita  ja  Eero  L — Itä, 
«Suomalaisten  loitsutaidosta»  M.  A.  Castrenin  mukaan,  Vironkielestä  kään- 
netty palanen  eräästä  virolaisesta  kansantavasta  «Martit»  j.  n.  e.  Kun 
siihen  tulee  lisäksi,  että  kirja  on  runsaasti  kuvilla  varustettu,  joista  etenkin 
mainittakoon  keisarien  ja  eteväin  miestemme  (Yrjö-Koskisen,  Mechelinin, 
V.  VVeissenbergin)  muotokuvat,  joita  epäilemättä  joka  suomalainen  mielel- 
lään omistaa,  niin  kehotamme  lukioita  ostamaan  tämän  huokeahintaisen 
kirjan  itselleen.  Yhtä  tapaa  «JouluTcuusessa»  emme  kuitenkaan  voi  olla 
moittimatta,  sitä  nimittäin,  että  keskelle  kirjaa  pistetään  ilmoituksia  kus- 
tantajan muista  toimituksista. 

G-t. 


Emil  Murcn,    Mitn    on   filosofia,   ja  mitä  hyötyä  siitä  on?     Helsingissä   1890.     14  siv. 
8:0.     Hinta  — :  20. 

Yllämainittu  vihkonen  puolustaa  esityksessä,  joka  muodon  puolesta 
on  varsin  selvä  ja  helppotajuinen,  sitä  väitettä,  että  filosofian  pitää  täy- 
delleen ja  ehdottomasti  perustua  kristillisyyteen,  perustua  tuohon  yhteen 
ja  ainoaan  oikeaan  perustukseen  Jeesukseen  Kristukseen  (s.  11,  12)..  Kris- 
tillinen filosofia  on  ainoa  oikea  filosofia.  Sen  vuoksi  filosofian  ydin  on 
«Kristuksen  tuntemisen  kautta  .  .  .  saavutettu  selvä  ja  oikea  käsitys  Ju- 
malasta ja  Hänen  valtakunnastansa»  (13).  Tekijä  on  siis  sitämieltä,  ettei 
ole  tehtävä  mitään  tarkkaa  rajaa  filosoofisen  tietämisen  alan  ja  uskon  alan 
välillä,  vaan  ne  ovat  likimmästi  yhdistettävät  toisiinsa.  Minun  mielestäni 
voidaan  tätä  kantaa  vastaan  tuoda  esiin  painavia  epäilyksiä.  Mutta  jos 
nyt  tässä  kohdin  asettuu  tekijän  kannalle,  niin  sopii  mielestäni  kuitenkin 
muistuttaa    hänen    esitystänsä    vastaan  seuraavaa:    aineeseensa  ryhtyessään 


KoHmaan  kirjallisuutta,  301 

hän  määrittelee  filosofian  käsitteen  ylen  laajaksi,  kun  siksi  nimittää  kaikkea 
tieteellistä  pyrintöä  «oikeaan  ja  selvään  käsitykseen  Jumalasta,  ihmisestä 
ja  luomakunnasta» ;  filosofia  olisi  «tieteellinen  pyrintö  selvästi  käsittämään 
kaikkea  sitä,  mitä  ihminen  tietokyvyllään  voi  käsittää»  (6;  —  huomaa 
myös  siv.  14,  loppusanat:  «ihmisen  ajatustoiminta  eli  filosofia»).  Oikea 
filosofia  käsittäisi  siis  kaiken  todenperäisen  tietämisen  (vrt.  kuitenkin  s.  6, 
loppupuoL,  missä  ohimennen  viitataan  jonkunmoiseen  erotukseen  filosofian 
ja  muiden  tieteiden  välillä).  Tekijän  mietelmät  koskevatkin  sen  vuoksi 
kirjoituksen  suurimmassa  osassa  suorastaan  sitä  kysymystä :  mitä  hyötyä  on, 
kristilliseltä  kannalta  katsoen,  ihmisen  ajatuskyvystä  ja  sen  käyttämisestä. 
Filosofia  on  kumminkin  erotettava  yhdeksi  erityiseksi  tietämisemme  haa- 
raksi ;  sen  voi  määritellä :  se  on  tieteellinen  Jtutkimus  noista  omituisista 
viimeisistä  kysymyksistä  ja  viimeisistä  perusteista. 

Ar.  Gr. 


August  Ramsay.    P&  sommarf&rd  i  kanot.     Borgä  1890,  Werner  Söderström.    1<»  siv, 

8:0.    Hinta  l:  75. 
Augusi  Ramsay,     Kesämatkoilla    kanootissa.     Suomensi    Aatto    S.     Porvoossa    I89<J. 

Werner  Söderström,    lll  siv.  8:0.     Hinta  1:  75. 

T:ri  Ramsay  ei  ole  kirjassaan  ruvennut  puollustclemaan  kanoottiurhei- 
iua.  Hän  on  kirjoittanut  kanoottimatkaiUjoita^  niin  hyvin  mies-  kuin  nais- 
matkailijoita  varten.  Ollen  itse*  maamme  etevämpiä  kanootilla  kulkijoita, 
on  hän  tässä  kirjassaan  tarjonnut  suuren  kokemuksensa  avuksi  jokaiselle, 
joka  tahtoo  käyttää  hyväkseen  kanootin  tarjoamaa  tilaisuutta  oivalliseen 
ruumiinliikkeesen  ja  levossa  nauttia  luonnon  vapautta. 

Varsinkin  Suomessa  on  kanootti  matkailijaUe  mitä  sovelijain  ja  tar- 
koituksenmukaisin kulkuneuvo.  Kanootti  on  aivan  kuin  tehty  meidän  toi- 
siinsa palmikoittuitiin  vesistöihimme.  Sillä  ei  pääse  ainoastaan  naapurissa 
käymään,  se  houkuttelee  myöskin  pitemmille  matkoille,  järveltä  järvelle, 
järveltä  joelle,  läpi  koskien  ja  kapeitten,  ruovokkoisten  salmien,  maan  sy- 
dämestä kauvas  meren  ulapalle. 

Tämmöisiä  pitempiä  matkoja,  raittiita,  nautintorikkaita,  kertoo  tekijä 
kirjansa  ensi  osassa  Matkalla,  Siinä  kerrotaan  näet  kanoottimatkoista  mitä 
erilaisimmissa  vesistöissä,  Saimaalla;  Saimaalta  Päijänteelle;  Kymin  uitto- 
väylä;* Ätsäri?tä  ja  Virroilta  Poriin;  Vuoksella;  Nevalla.  —  Kaikkialla 
voimme  käyttää  hyväksemme  tekijän  omaa  kokemusta,  jonka  hän  esittää 
asianmukaisissa  ja  huvittavissa  kertomuksissaan.  Siellä  täällä  ilmaantuvat 
maisema-  ja  kansanelämäkuvaukset  antavat  huvitusta  vielä  sillekin  lukijalle, 
joka  ei  huoli  kanoottimatkustuksista.  Tuommoinen  reippaasti  ja  moninpai- 
koin  leikillisestikin  kirjoitettu  palanen  on  «Saimaalla».  Muutoin  on  kui- 
tenkin kirjoitustapa  kuivahkoa  ja  yksitoikkoista. 

Toisen  luvun  tekijä  alkaa  muutamiUa  innokkailla,  mielestämme  liian- 
kin innokkailla  ylistyslauseilla  kanootilla  kulkijan  erinomaisista  eduista  muit- 
ten matkailijain  rinnalla  ( —  «paremmin  kuin  mikään  muu  matkailija  voi 
hän  nauttia  kaikkia  järviluonnon  yksityiskohtia  ja  oppia  tuntemaan  elämää 
syrjäisissä  seuduissa»). 

Muuten  on  tässä  erittäin  hyvin  kokoonpannussa  osassa  Ohjeita  ja 
neuvoja^  joukko  sopivia  kanootti  matkoja  maamme  sisäosissa.  Näihin  liittyy 
tietoja  matkoihin  tarvittavasta  ajasta,  us«n  myöskin  kulkuväylien  laadusta, 
laivojen  kulusta  y.  m.  s. 

Kirjan  arvoa  lisää  vielä  se  seikkaperäinen  ohjaus  kanootin  rakenta- 
misessa, minkä  tekijä  antaa  meille  erityisessä  osassa,  ja  joka  ohjaus  lienee 
erittäin  tervetullut  sille,  joka  on  huvitettu  tahi  pakoitettu  rupeamaan  oman 
purtensa  sepäksi. 

Lopuksi  antaa  tekijä  yleisissä  ohjeissaan  neuvoja  vaatteuksesta,  varus- 
tuksista y.  m.  sekä  tietoja  matkakulungeista,  kanootin  korjauksista  ja  maalla 
kuljettamisesta  y.  m.  s. 

Kustantaja  sanoo  teosta  «täydeUiseksi  käsikirjaksi  kanoottimatkailijoille», 
ja  siihen  ei  voi  muuta  kuin  yhtyä. 

Vahinko  vaan,  että  vaikka  suomentajana  mainitaan  niin  taitava  suo- 
menkielen käyttäjä  kuin  Aatto  S.,  antaa  kirjan  suomenkielinen  osa  aihetta 
monenlaisiin  muistutuksiin.  Esimerkkejä  mainitsemme  vaan  muutamia  si- 
vulta 53:  «Yksi  meistä  oli  —  —  —  teettänyt  —  erinäisen  yöpuvun,  sa- 
mankaltaisen kuin  pohjoisnavalla  matkustsQain  makuusäkki,  voidakseen  siinä, 
suu  kurenauhaUa  kiini  vedettynä^  olla  rauhassa  kaikilta  («sänkyeläimistön») 
rynnäköiltä».  «Matkailija  —  —  purjehtii  höyrylaivalla.»  Samalla 
sivulla  on  vielä  seuraava  käännöskukkanen ;  «har  gjort  resan,  men  försum- 
mar  själfva  ra  alet»  suomennettu:  «on  tehnyt  matkan,  mutta  jättää  näke- 
mättä matkan  pään».     Luetteloa  emme  tarvinne  jatkaa. 

-dv-. 


K  dt  Pressem€,  Totinen  vapaus  kristillisyyden  kannalta.  Neljä  luentoa.  Ranskankie- 
lestä suomensi  Kyftsti  — n.  Jyväskylässä  1888,  K.  J.  Gummerus.  67  siv. 
isoa  12:oa.     Hinta  — :  50. 

Ranskalainen  protestanttinen  professori  Pressens6  on  saavuttanut  suu- 
ren maineen  niiden  monien  laajojen  ja  etevien  teosten  kautta,  jotka  hänen 
kädestään  ovat  lähteneet.  Tässä  ilmoitettavanamme  oleva  kirja  on  tosin 
vain  pieni  vihkonen  eikä  se  suomalaisessakaan  kirjallisuudessa  ole  aivan 
uusimpia  tuotteita,  mutta  emme  kuitenkaan  soisi  sen  joutuvan  unohduksiin. 
Meidän  aikoinamme  jolloin  niin  paljon  puhutaan  vapaudesta,  ja  sitä  niin 
monella  tavalla  käsitetään,  ei  varmaankaan  olisi  haitaksi,  jos  joskus  tutkit- 
taisiin sellaistakin  kirjaa  kuin  tässä  mainittu. 

AiDeen  on  tekijä  jakanut,  kuten  nimilehdelläkin  mainitaan,  neljään 
luentoon.  Ensin^mäisessä,  «Vapauttaja»,  hän  koettaa  osottaa,  miten  ihmi- 
nen sillä  vielä  ei  ole  totisesti  vapaa,  että  hänellä  on  tilaisuus  valita  hyvän 
ja  pahan  välillä,  vaan  vasta  kun  hän  valitsee  hyvän,  on  hän  oikein  vapaa. 
«Vapaus  käsittää  kaksi  ehtoa:  vapaan  vaalin  ja  hyvän  vaalina  (siv.  7). 
«Jos  siis  poika  teidät  vapaiksi  tekee,  niin  te  totisesti  olette  vapaat»  (Joh. 
^-  3Ö)*  —  Toisessa  luennossa^  jonka  nimenä  on  «Totinen  ajatuksen  va 
paus»,  tekijä  tahtoo  todistaa  «että  ajatuksen  totinen  vapaus  on  evankeliu 
min  kautta  toteutettu  ja  että  usko,  kaukana  siitä  että  se  olisi  orjistumista, 
päinvastoin  on  kunniakasta  vapautumista»  (siv.  18).  «Kristus  kartti  kaikkea 
mikä  olisi  näyttänyt  sorrolta,  pakolta.  Hän  kehottaa  mitä  innokkaimmasti 
tutkimiseen»  (siv.  23).  Vapahtajassa  ihminen  siis  tulee  vapaaksi  ajatuksen, 
mutta  ei  yksin  ajatuksen,  vaan,  kuten  kolmannessa  luennossa  osotetaan,  myös- 
kin sydämen  ja  tahdon  puolesta.  «Kristillisyys,  vaikkapa  se  ei  ryhdykään 
jokapäiväisiin  riitoihimme,  tahtoo  vapautta  kaikkialla»  (siv.  52).  —  Neljäs 
luento  lopuksi  puhuu  «kirkon  totisesta  vapaudesta».  Pressensd  on  koti- 
maassaan innokkaasti  taistellut  niiden  riveissä,  joiden  mielestä  valtio  ja 
kirkko  ovat  toisistaan  tykkänään  erotettavat.  Tämä  hänen  kantansa  tulee 
tässäkin  ilmi.  «Jesus  ei  tyydy  siihen,  että  hän  murtaa  kaikki  yhdyssiteet 
maailman  valtojen  kanssa.  Hän  puhuu  omasta  valtakunnastansa.  Mitä  on 
tämä  muuta,  kuin  että  kirkon  tulee  olla  kaikesta  vieraasta  vallasta  riippu- 
maton» (siv.  57).  Ei  tekijä  kuitenkaan  hyväksy  sitäkään,  että  aukaistaan 
portit  kaikille  aatteille  ja  kaikiUe  opeille.  Silloin  «te  aukaisette  uudelleen 
vanhan  Pantheonin,  kaikki  päivän  epäjumalat  saavat  siinä  paikkansa,  ja 
koska  te  sen  huipulle  asetatte  ristin,  niin  te  sanotte:  tämä  on  kirkko» 
(siv.  58). 

Siinä  lyhyesti  vihkosen  sisällys.  Nfinään  helppotajuisena  kansankirjana 
emme  saata  «Totista  vapautta»  pitää,  eikä  sitä  siksi  liene  aiottukaan.  Sel- 
laiseksi siinä  on  liiaksi  paljon  tieteellisiä  lauseparsiakin,  esim.  positiivinen 
totuus,  auktoriteetti,  fyysillinen  järjestelmä  y.  m.  Suomennoksessa  on  moni 
paikka  kankeata,  useita  omituisuuksia  vieläpä  kielivirheitäkin  tavataan. 

H.  H. 


L,  Neovius t  Oppikirja  Suomalaisessa  Pikakirjoituksessa.  Helsingissa  1891.    36  siv.  4:o. 
Hinta  3:  — . 

Pikakirjoitustaidon  hyödyllisyydestä  ei  enää  liene  maamme  sivisty- 
neessä yleisössä  muuta  kuin  yksi  mieli.  Puhumattakaan  siitä,  että  valtio- 
päiviä enää  tuskin  voidaan  ajatella  ilman  pikakirjoitusta,  on  sen  hyötyä  ja 
tarpeellisuutta  jo  alettu  tunnustaa  monella  alalla.  Kaikissa  tärkeissä  koh- 
dissa   pidetään  jo  pikakirjoittajaa  välttämättömänä  jäsenenä,    painavissa  oi- 

keus-asioissa  on  jo  ruvettu  käyttämään  pikakirjoittajan  apua,  monen  liike- 
miehen konttoorissa  nähdään  pikakirjoittajia.  Puhumattakaan  monesta  muusta. 
Minun  ei  tarvitse  kuin  viitata  siiten,  mikä  verraton  apu  mainitusta  taika- 
keinosta olisi  esim.  kirjailijalle  ja  sanomalehtimiehillc,  jahka  vaan  latojat 
saataisiin  pikakirjoitusta  oppimaan. 

Gabelsbergerin  järjestelmä  sellaisena  kuin  herra  L.  Neovius  on  sen 
Suomen  kieleen  sovittanut,  on  jo  kestänyt  kiirastulensa  ja  osoittautunut  kai- 
kin puolin  tarkotukseen  sopivaksi,  jopa  niinkin  sopivaksi,  että  —  liekö  sitte 
vokaalirikkaan  kielemme  ansio  —  suomalaiset  pikakirjoittajat  nopeudessa 
ovat  jättäneet  ruotsalaiset  pikakirjoittajat  taakseen.  On  jo  I5  vuotta  ku- 
lunut siitä,  kun  herra  Neovius  ensi  kerran  esitti  järjestelmänsä  yleisölle 
«Opastus  Suomalaiseen  Pikakirjoitukseen»  nimisessä  vihossa.  V.  1883  il- 
maantui herra  Neoviukselta  «Oppikirja  Suomalaisessa  Pikakirjoituksessa»  ja 
siinä  esiintyi  itse  järjestelmä  mielestäni  jo  hyvinkin  lähellä  kehityksensä 
kukkulaa.  Mainittu  teos  on  jo  kauan  ollut  kirjakaupoista  loppuneena,  ja 
kipeän  tarpeen  vaatima  oli  siis  se  uusi  pikakirjoituksen  oppikirja,  jonka 
nimi  on  tämän  kirjoituksen  johdantona. 

Tässä  tavallaan  kolmannessa  painoksessa  Neoviuksen  oppikirjaa  näh- 
dään taaskia  muutoksia  entisestä.  Kun  Valvoja  ei  ole  varsinaista  pikakir- 
joitus-yleisöä  varten,  niin  en  tahdo  väsyttää  lukijoita  tuomalla  esiin  paljon 
yksityismuistutuksia,  pidänkin  tämän  kirjoituksen  tarkoituksena  enemmän 
mainitun  teoksen  ilmoittamisen  kuin  sen  arvosteleminen.  Yhtä  ja  toista 
pyydän  kuitenkin  saada  lausua  vastaisen  painoksen  varalle,  etenkin  kun  te- 
kijä pitää  tätä  nyt  ilmestynyttä  kirjaansa  vaan  «uuden,  varsinaisen  oppi- 
kirjan luonnoksena».  Mitä  tulee  itse  oppikirjan  järjestykseen,  niin  se  mie- 
lestäni on  parempi  kuin  entinen,  sillä  oppilas  tottuu  tässä  vähitellen  ly- 
hennys-opin tärkeimpiin  kohtiin  jo  ennenkuin  varsinaiseen  lyhennys-oppiin 
lullaankaan.  Samoin  on  kirjalle  eduksi  se,  että  pikakirjoitus-  ja  kurrentti- 
osat  ovat  toistensa  rinnalla  eivätkä,  niinkuin  ennen,  eri  osina.  Itse  sään- 
nöt olisivat  mielestäni  saaneet  olla  paljon  lyhempiä  ja  yksinkertaisempia, 
sillä  monet  niistä  nykyisinään  sopisivat  paremmin  teokseen,  joka  esittää 
niin  sanoakseni  «tieteellisesti»  pikakirjoituksen  syntyä  kuin  käytännölliseen 
oppikirjaan.  Tarpeettomia  ovat  säännöissä  selitykset  sellaiset  kuin;  «^ 
ääni  on  a\n  ja  <f:n  välinen  ääni»,  «2  on  korkea  terävä  ääni,»  «^  äänellä 
on  ontto  sointu»,  «y  syntyy  e.u  sulaessa  »:hun»  y.  m.  Jota  yksinkertai- 
sempi ja  lyhyempi  sääntö,  sitä  helpommin  opittu  ja  päin  vastoin.  Sen- 
tähden  pidänkin  mallisääntönä  esim.  tällaista;  « TiV  osoitetaan  1V2  astei- 
sella w-merkillä»  (siv.  12).  Väärin  on  sanoa,  että  oja^  öjä  j.  n.  e.  ovat 
partitiivin  päätteitä,  koska  näissä  ei  ole  muuta  kuin  a  mainittua  päätettä, 
samoin  ei  myöskään  jen  ole  genetiivin  pääte,  vaan  ainoastaan  en,  «Peh- 
meistä  yhdysäänikkeistä»  puhuu  tekijä  (siv.  22);    tuo  nimitys  lienee  harvi- 

nainen.     «Konsonantti»    ja    «vokaali»    ovat  tavalHsempia  kuin  «kerake»  ja 
«äänike». 

Uudet  CU  ja  ^>-nierkit  ovat  mielestäni  kokonaan  onnistunoattomat, 
paljon  paremmat  ovat  entiset;  viittaan  siinä  kohden  vaan  siihen,  mitä  eräs 
toinen  arvostelija  lausuu  pikakirjoituslehden  5:ssä  numerossa.  Uudet  iu- 
merkit  ovat  hyvät^  mutta  epäjohdonmukaista  on  kirjoittaa  silloin  vanhalla 
tavalla  tuu.  Vanhaa  /»-merkkiä  ei  tämän  uuden  merkin  tarvitsisi  pois  sy- 
sätä. Uudesta  ä:n  merkitsemisestä  ei  tämän  kirjoittajalla  vielä  ole  mitään 
kokemusta.  f>-tä  ei  ole  hyvä  kirjoittaa  samoin  kuin  ee^  jos  se  ei  ole  dif- 
tongi, hankalaa  se  on  etenkin  monikon  genetiivissä.  Vanha  ^i;sr-pääte  on 
tarpeeksi  selvä,  mutta  lyhempi  kuin  uusi.  En  ymmärrä  miksei  maxi-päät- 
teen  merkistä  johdeta  -massa^  -masta  j.  n.  e.  päätteitä  samoin  kuin  minen- 
merkistä  -ntisessä  j.  n.  e.  T^ir»- pääte  olisi  parempi  kirjoittaa  niin  kuin  £n- 
qvistin  oppikirjassa  on  esitetty.  Samassa  oppikirjassa  löytyvä  /e^^-pääte 
olisi  myöskin  huomioon  otettava.  Jos  ja  niin  sanojen  entinen  määräämmen 
on  parempi,  koska  se  on  selvempi  kuin  uusi,  jossa  ne  helposti  sekaantu- 
vat jota  ja  eteen  sanoihin.  Siigeleistäkin  olisi  yhtä  ja  toista  sanottavaa. 
Etenkin  on  valtiopäiväkirjoittajalle  outoa,  että  vanha  tuttu  valtio-sngQlx  on 
toiseen  vaihdettu.  2uo^  Hetää  y.  m.  vanhat  siigelit  joutaisivat  kyllä  olla 
olemassa,  sillä  yksikin  varma  merkki  epäselvässä  kirjoituksessa  selvittää 
kokonaisia  lauseita. 

Näistä  muistutuksistani  huolimatta,  toivon  tälle  ilmoitettavalleni  kir- 
jalle nopeata  menekkiä.  Levittäköön  se  pikakirjoituksen  erittäin  hyödyl- 
listä taitoa  yhä  laajempiin  piireihin.  Jos  uudessa,  odotettavassa  oppikir- 
jassa muutamissa  kohdissa  tästä  poikettaisiin,  niin  varmaa  on,  että  itse 
systeemi  tulee  sellaisena  pysymään,  se  kun  on  jo,  kuten  alussa  sanoin,  kii- 
rastulensa kestänyt  ja  kunnolla  kestänyt. 

F.  o.  R. 


Etiv,  Simi/\  Genesis  kirjan  heprealais-suomalainen  sanasto      Helsingissä   1891.    164  siv, 
8:0.     Myytävänä  C.  F.  Vickströmin  kirjakaupassa.     Hinta  3:  5(1. 

Hyvin  ansiokkaan  työn  on  yliopiston  apulainen  Pyhän  raamatun  al- 
kukielissä tri  Edv.  Stenij  suorittanut  tekemällänsä  «Genesis  kirjan  heprea- 
lais-suomalainen sanasto»  nimisellä  kirjalla.  Sillä  tähän  saakka  on  suo- 
menkielinen nuorisomme  ryhtyessään  hepreankielen  oppimiseen  kokonaan 
kaivannut  omakielistä  sekä  sanakirjaa  että  kielioppia.  Sen  on  tähän  saakka 
ollut  turvaaminen  saksalaisiin  taikka  ruotsalaisiin  oppikirjoihin,  jotka  mo- 
nessa suhteessa  ovat  opintoa  hidastuttaneet.  Tosin  on  nyt  lähes  viisikym- 
mentä vuotta  ollut  käytettävissä  ja  ahkerasti  käytettykin  kotimainen  oppi- 
kirja ja  sanasto.     Tarkoitan    Gabriel    Geitlinin    eteviä    kirjoja.     Mutta  nä- 


306  Kotimaan  kirjallisuutta, 

mätkin  ovat  jo  kauan  olleen  loppuun  myydyt  ja  hepreata  oppiva  nuoriso, 
joka  viime  vuosina  yhä  lisääntyy  suomenkielisten  joukosta,  on  enemmän 
kun  ennen  kaivannut  omaa  kieltänsä  oppikirjoissa. 

Nyt  on  siis  ainakin  osa  puutteesta  korjattu.  Tosin  riittää  Genesis 
kirjan  sanasto  ainoastaan  pieneksi  aluksi  alotta ville.  Mutta  voimme  toivoa, 
että  pienestä  kasvaa  suuri.  Ehkä  tekijä  piankin  jatkaa  työnsä  valmista- 
malla kieliopin  ja  kerran  koko  vanhan  testamentin  sanaston. 

Parhaimpana  apuna  sanaston  seassa  on  tekijä  tietysti  käyttänyt  Geit- 
linin  ruotsalaista  sanakirjaa.  Tätä  hän  yleensä  hyvin  tarkkaan  on  silmällä 
pitänyt,  jopa  niin  tarkkaan  että,  kuten  alla  oleva  luettelo  näyttää,  muuta- 
mat puutteet  ovat  uudessa  teoksessa  jääneet  poistamatta.  Geitlin,  niinkuin 
vielä  hänen  aikanaan  tapa  oli,  mielellään  vertaeli  heprealaisia  sanoja  la- 
tinalaisiin, kreikkalaisiin,  saksalaisiin  ja  erittäin  venäläisiin  y.  m.  umpi  vie- 
raskielisiin sanoihin.  Tämä  tapa  loukkaa  uuden  sanaston  käyttäjää.  Sillä 
eihän  semmoisilla  vertailuilla  enään  ole  paljon  muuta  kuin  sattuman  tai 
kummituksen  arvoa.  Olisimme  mielusammin  nähneet,  että  tekijä  laajem- 
min ja  osaksi  tarkemmin  olisi  tuottanut  vertailun  ainekset  ainoastaan  semi- 
läisistä  sukulaiskielistä.  Tämä  olisi  ehkä  parhaiten  ja  kustannusten  vähen- 
tämällä tapahtunut  sukulaissanojen  transkribeeraamalla.  Suurin  osa  luki- 
joista ei  kumminkaan  tunne  Arabian  ja  Syrian  kielten  kirjaimia.  Transkri- 
beerattuina  olisivat  sukulaissanojen  muodot  tulleet  oppilaille  tutuiksi  ja 
auttaneet  nimien  muistamista.  Erittäin  on  valittaminen,  ettei  tekijä  kuin 
ani  harvoin  ole  välittänyt  Assyrian  kielestä,  jonka  tutkinto  kumminkin  viime 
aikana  mahtavasti  on  vaikuttanut  heprealaiseen  leksikografiaan.  Assyriolo- 
gian ja  nuolenpääkirjoitusten  antamia  selityksiä  turhaan  etsimme  monessa 
artikkelissa,  katso  esim.  Akkad,  Eden,  Gichon,  Kiish,  Kerubi  y.  m. 

Usein  olisi  pitänyt  tarkemmin  lueteUa  mitkä  muodot  kustakin  sanasta 
esiintyvät  esim.  hdjin-ssjxdJi  monikkomuodot  binim  ja  Mnöth  (Gen.  26,26). 
Tarpeellista  olisi  myös  ollut  luetella  semmoiset  säännöllisestä  taivutuksesta 
poikkeavat  muodot  kuin  impot.  mikhrä  (25,31),  hirhUM  y.  m. 

Huomatuista  virheistä  lueteltakoot  tässä  tärkeimmät,  jotta  ne  mah- 
dollisesti toimitettavassa  uudessa  painoksessa  tulisivat  korjatuiksi.  Kokonaan 
pois  jääneet  ovat  seuraavat  sanat  ja  merkitykset:  6pho  tmissä»  (371I6)} 
gall  akiviläjä»  (31,46,48;  puuttuu  Geitliniltäkin  I),  Hopkal-muoio  jumäth 
(26,11;  puuttuu  Geitliniltäkin!),  Niphcal-Tnnoto  niggaS (s^^i),  jiphgaS {^2,16), 
ma^K^ch  sanan  intransit.  merkitys  «onnistuva,  onnellineB»  (39,2)  rä^ä  ver- 
bin merkitys  «käydä  tapaamassa»  =  «besöka»  (34,1),  säiiS  «vihata»  (27,27. 
29,33.  37,4). 

Painovirheitä  löytyy  hyvinkin  runsaasti.  Niitten  syynä  on  vaan  osaksi 
epätarkka  korrehtuurin  lukeminen,  useimmiten  ne  riippuvat  kirjapainon  huo- 
noiksi kuluneista  kirjasimista.  Seuraavat  parannuksen  ovat  m.  m.  tehtävät: 
s.  6  r.  21  achath^    s.  23  r.  22  niq.  (pro  hiq.)j    s.  42  r.  6  alhaalta  hui- 

ledheth,  s.  49  r.  22  jljsra\  s.  $0  r.  2  ncchbethä,  s.  52  r.  4  jech^zaq^ 
s.  64  r.  12  idAa^  (prs  /ra»)»  s.  67  r,  TÖft  s.  80  r.  i  /taite,  pl.  hallöth, 
s.  81  r.  15  jikhsöphj  s.  92  alhaalla  m'jalledhefhj  s.  104  r.  11  alh.  Sa', 
s.  112  r.  5  jiä^aq,  s.  149  r.  5  alh.  se.  Monasti  on  cfm-kirjaimeen  pu- 
jahtanut liikanainen  dägheä-plste,  esim.  s.  155  rr.  8,  73,  19.  Sama  on 
^:n  laita  s.  58  r.  4,  ?:n  s.  50  r.  3  alh.,  w;n  s.  iio  r.  8  j.  n.  e.'  Kon- 
straktusmuoto  maqqel  ei  esiinny  Genesis-kirjassa. 


K.  L.  T. 


Kirjallinen  katsaus. 


Les  grands  ^crivains  de  la  France.  Ranskalaisten  klassikoitten  tutki- 
minen on  nykyaikana  jo  käynyt  helpoksi.  Ranskassa  on  näet  viime  ai- 
koina pidetty  huolta  siitä,  että  tutkija  työssään  voi  turvautua  täydellisesti 
luotettavaan  ja  monipuolisesti  valaistuun  alkutekstiin.  Tästä  huolenpidosta 
on  yleisön  kiittäminen  kuuluisaa  kustantajaa  Hachette^  Parisissa,  joka  jo 
useampia  vuosia  sitten  ryhtyi  suuremmoiseen  kirjalliseen  toimeen,  jota  hän 
yhä  jatkaa.  Nimellä  v^Les  grands  icrivains  de  la  Francen  on  vuosi  vuo- 
delta Hachetten  kustannuksella  ilmestynyt  jonkun  kuuluisan  ranskalaisen 
klassikon  teoksia.  Tätä  laajaa  sarjaa,  jonka  toimittamista  varten  kustantaja 
kääntyi  Ranskan  etevimpäin  kielimiesten  ja  kirjallisuuden  tuntijain  puoleen, 
valvoo  Ad,  Rignier^  akatemian  jäsen.  Mitä  suurimmalla  huolella  on  työ 
toimitettu.  Tekstiä  on  huolellisesti  tutkittu,  käsikirjoitubia  ja  eri  painok- 
sia toisiinsa  verrattu.  Sentähden  onkin  sarjassa  painettu  teksti  pidettävä 
parahimpana  ja  luotettavimpana  lähteenä  kunkin  kirjailijan  tuntemiseen. 
Alkutekstiin  on  sitä  paitsi  liitetty  toisintoja,  selittäviä  muistutuksia  ja  mui- 
takin tärkeitä  tietoja.  Niinikään  on  yritetty  tutkia  eri  kirjailijain  kieltä. 
Viimeinen  osa  kunkin  kirjailijan  teoksia  muodostaa  nim.  sanakirjan,  joka 
sisältää  kaikki  kirjailijalle  ja  hänen  aikakaudelleen  omituiset  sanat  ja  lause- 
tavat,  sekä  myöskin  selityksiä,  jotka  ovat  tarpeellisia  tavallisimpain  lause- 
tapain  ymmärtämiseen.  Tekijän  elämäkerta  ja  kunkin  teoksen  historia, 
sekä  joku  kuva  sieUä  ja  täällä  tekevät  työn  sekä  täydellisemmäksi  että 
hauskemmaksi.  Ne  kirjailijat,  joiden  teokset  tähän  saakka  ovat  ilmesty- 
neet   kokonaisuudessaan,    ovat    Corneille  (12  nidosta),  Racine  (8  nidosta), 

Malherbe^  La  Bruyhre^  La  Rochefoucatdd  ja  Mimt  de  Stoigni.  Paraikaa 
valmistetaan  La  Fontainen^  Moli^ren^  Saint-Simonm  ja  Pascalin  teokset. 
Tämän  vuoden  alkupuolella  ilmestyi  La  Fontainen  teoksia  VII  osa,  joka 
sisältää  hänen  murhe-  ja  huvinäytelmänsä  ja  muita  vähemmänarvoisia  teok- 
siansa.  —  Sarja,  joka  on  oktaavikokoinen,  on  erittäin  hieno  ulkomuodol- 
taan; joka  nidos  maksaa  puoli  kahdeksatta  francia. 

Les  grands  icrivains  franfais.  Meidän  pn  kiittäminen  Hachettesi 
eräästä  toisestakin  kirjallisesta  yrityksestä,  joka  sekin  on  herättänyt  mitä 
suurimman  huomion  sivistyneessä  maailmassa.  Tarkoitan  hänen  noin  neljä 
vuotta  sitten  alkamaansa  suurta  sarjaa  nimeltä  «Z«  grands  icrivains  fran- 
Cais^.  Tämä  sarja  on  aiottu  ikäänkuin  täydentämään  edellistä  siten,  että 
siinä  tutkitaan  kuuluisia  ranskalaisia  kirjailijoita  sekä  ihmisinä  että  kirjaili- 
joina. Näitä  kirjailijain  muotokuvia,  joita  tähän  saakka  on  ilmestynyt  kym- 
menkunta, ovat  kirjoittaneet  Ranskan  etevimmät  kirjallisuuden  tuntijat  ja 
arvostelijat.  Siten  on  esim.  tunnettu  ranskalainen  Jules  Simon  piirtänyt 
hienon  ja  sattuvan  kuvan  filosoofista  Victor  Cousin^ista,  Boissier^in  hauska 
ja  nerokas  esitys  M:me  de  Sevignen  luonteesta  ja  kirjevaihdosta,  Sorelin 
kirjoittamat  Montesqtäeun  ja  M:me  de  Staelin  muotokuvat  ovat  kritiikin  puo- 
lelta saaneet  kokea  miltei  paljasta  kiitosta.  George  Sandm  kuva  on  tun- 
netun filosoofin  Caron  viimeisiä  tuotteita;  de  Remusat  muistuttaa  mieleem- 
me erään  miehen  luonteen-  ja  kasvojenpiirteet,  jonka  nimi  meidän  aika- 
namme on  ollut  mitä  kuuluisimpia,  valtiomiehen  ja  historioitsijan  A,  Thiersin. 
—  Useita  osia  tätä  sarjaa  on  vielä  tekeillä.  Yleisö  odottaa  uteliaisuu- 
della, että  miehet  semmoiset  kuin  Bourget,  Bruneti^re,  Lemaitre,  Vogue, 
sanalla  sanoen  nykyajan  etevimmät  ranskalaiset  arvostelijat,  toimittaisivat 
painosta  ne  kirjailijain  muotokuvat,  jotka  ovat  heille  uskotut.  Kun  kaikki 
osat  kerta  ovat  ilmestyneet,  niin  kokonaisuus  on  oleva  jonkunmoinen  Rans- 
kan kirjallisuuden  historia,  jossa  nykyajan  mestarit  arvostelevat  menneitten 
aikojen  mestareja. 

Hanna  Andersin. 

III. 

Niistä  suurista  kysymyksistä,  jotka  näillä  valtiopäivillä  vetivät  eri- 
tyistä huomiota  puoleensa,  sopii  syystä  mainita  vnnakysymys  ensimmäisten 
joukossa. 

Muutamia  vuosia  sitten  —  ellemme  erehdy,  kesällä  1886  —  oli 
«Finlandissa»  luettavana  kirjoitus,  jossa  lehden  silloinen  päätoimittaja,  kun- 
nallisneuvos A.  Meurman,  tunnetulla  taidoUaan  osotti,  miten  perustuslailli- 
nen itsehallinto  on  ollut  viime  aikojen  nopean  kehityksen  välttämättömiä 
alkuehtoja.  Dman  säätyjen  myötävaikutusta,  huomautti  syystä  kirjoittaja, 
ei  olisi  millään  muotoa  voitu  saada  aikaan  sitä  tärkeätä  muutosta,  joka 
on  ollut  raittiusrientojen  perustuksena,  että  näet  kotitarvepoltto  lakkautet- 
tiin, ja  tämä  muutos  jo  riitti  saamaan  tukkeeseen  reikiä,  joista  vuosisato- 
jen kuluessa  oli  vuotamistaan  yhä  vuotanut  hukkaan  runsas  osa  kansamme 
säästöistä.  Jos  varsinkin  1860-luvusta  asti  kerrassaan  uudet  olot  ja  tavat 
ovat  saaneet  jalansijaa  maaseuduilla;  jos  taloudellinen  edistyminen  siten 
on  käynyt  mahdolliseksi,  jommoista  eivät  kokonaiset  vuosisadat  sitä  ennen 
voineet  synnyttää,  niin  kenties  kaikkein  vaikuttavimpana  syynä  siihen  on 
ollut  se  siunattu  muutos,  jonka  kautta  viinatulva  saatiin  supistumaan. 

Tämä  muistutus  on  epäilemättä  aivan  oikea;  yksityiskohtiin  menevä 
tarkastus  voisi  lukemattomilla  todistuksilla  osottaa,  miten  raittiusasian  mai- 
nittu ensimmäinen  suuri  voitto  on  ollut  miltei  kaiken  muun  edistymisen 
alkuna.  Mistäpä  olisikaan  muuten  tullut  tuo  nopeasti  kohoava  varallisuus, 
joka  osoitaksen  talonpojan  pelloissa,  niityissä  ja  asuinhuoneissa  niin  hyvin 
kuin  valtion  kulunkiarviossa,  mistä  kansakoulujen  ja  muitten  opistojen,  rau- 
tateitten,  yleisten  rakennusten  ja  sotajoukkojemme  kustantamiseen  riittävät 
verot,  jos  yhä  edelleenkin  joka  talossa,  joka  torpassa  olisi  käytetty  osa 
vuotta  viinan  valmistelemiseen  ja  siitä  seuraaviin  kaikellaisiin  kestityksiin, 
joten  sekä  välillisesti  että  välittömästikin  olisi  vähennetty  sekä  siveellisen 
että  taloudellisen  edistymisen  mahdollisuutta? 

Mutta  sillä  ei  ole  sanottu,  että  jo  olisimme  periUe  päässeet;  päin- 
vastoin   voipi  ja  täytyykin  juuri  tässä  kohden  odottaa  ja  vaatia  nykyajalta 

paljon  lisää.  Luullaksemme  jälkimaailma  onkin  kiittävä  189 1  vuoden  sää- 
tyjä siitä  askeleesta,  jonka  ne  ovat  viinalainsäädännön  alalla  ottaneet.  Kii- 
tos olisi  vieläkin  suuremmaksi  tullut,  elleivät  porvarissääty  ja  osaksi  aate- 
likin olisi  vetäneet  vastahankaa  raittiusriennoille.  Kysymys  anniskeluyhtiöit- 
ten  voittovaroista  ei  ole  läheskään  tullut  lopulliseen  päätökseen;  ainaiseksi 
ei  voi  oikeaksi  myöntää,  että  3/5  näistä  varoista,  jotka  parhaasta  päästä 
maaseutu  suorittaa,  käytetään  kaupunkikuntien  yksinomaiseksi  hyödyksi  ja 
huviksikin.  Luultavalta  kyllä  näyttää,  että  asianomaiset  viimeiseen  asti 
potkivat  tutkainta  vastaan  ennenkuin  näistä  aarteista  luopuvat,  mutta  siihen 
edistymiseen  nähden,  joka  tällä  alalla  viime  vuosikymmeninä  on  ollut 
sääntönä,  ei  sittenkään  voi  olla  toivomatta,  että  nyt  voitettu  ehdotus  en- 
nemmin tahi  myöhemmin  pääsee  voitolle. 

Tämän  yhteydessä  on  muistettava,  että  pappis-  ja  talon poikaissääty- 
jen  lopulta  täytyi  luopua  siitä  ajanmääräyksestä,  jolla  tahtoivat  viinalain 
voimassaolon  rajoittaa.  Tätä  päätöstä  emme  puolestamme  voi  lukea  vaa- 
rallisten myönnytysten  joukkoon;  päinvastoin  lienee  kylläkin  hyvä,  että 
tässä  kuten  muissakin  asioissa  on  pysyväinen  laki  olemassa.  Moni  kyllä 
arveli,  että  lain  ajottain  tapahtuva  uudistaminen  olisi  mahtava  ase  raittiu- 
den palveluksessa,  ja  puolusti  sentähden  talousvaliokunnan  määräämää  ra- 
joitusta. Kfutta  täytyy  muistaa,  että  tämä  miekka  on  kaksiteräinen:  voisi 
aikanaan  tapahtua,  että  viinatehtailijat  puolestaan  mieluummin  jättäisivät 
maata  aivan  ilman  lakia  kuin  suostua  uusiin  rajoituksiin,  ja  silloin  joutai- 
simme ojasta  allikkoon.  Nykyinen  laki  on  joka  tapauksessa  parempi  kuin 
ne  säädökset,  jotka  hätätapauksessa  olisivat  odotettavissa  hallinnon  puo- 
lelta; sitä  paitsi  voipi  esitysoikeuden  perustuksella  milloin  hyvänsä  ottaa 
voimassa  olevaa  lakia  parannettavaksi,  varsinkin  sen  johdosta,  että  veron 
suuruus  oikeastaan  on  jokaisilla  valtiopäivillä  päätettävä. 

Suuri  on  harppaus  viinasta  kansanvalistukseen^  mutta  vastakohdat  var- 
sinkin muistuttavat  toinen  toisestaan,  yhden  vähenevä  valta  on  toisen 
voitto.  Kansanvalistus  ei  ole  koskaan  siinä  määrässä  kuin  tänä  vuonna 
ollut  pääkysymyksenä  valtiopäivillä.  Valitettavasti  ei  kuitenkaan  siinä  kohden 
saatu  aivan  suuria  aikaan.  Ehdotettua  maalaiskuntiin  ulotettavaa  koulupak- 
koa ei  leppeästi  kohdeltu  pappis-  ja  talonpoikaissäädyissä,  vaikka  tehty 
suunnitelma  yleensä  näkyy  saavuttaneen  asiantuntijain  kannatusta  niinkuin 
se  olikin  asiantuntijain  avulla  laadittu,  ja  kiertokouluille  pyydetty  vähäpä- 
töinen   kannatussumma  jäi   kumma  kyllä  antamatta.     Sitä  vastoin  kansan- 

opistoaate  saavutti  sitä  helpomman  voiton,  vaikka  se  toistaiseksi  on  siksi 
epämääräinen  sisäUyksensä  puolesta,  että  mitä  erilaisimpia  odotuksia  tässä 
kohden  liittyy  yhteen.  Tiedämme  antaa  ansaittua  kunnioitusta  uusille 
^aatteille  ja  sille  tuliselle  innolle,  jolla  varsinkin  nuoriso  on  ottanut  tätä 
asiaa  kannattaaksensa,  mutta  emme  voi  oUa  lausumatta  pelkoamme,  että 
toivorikasta  optimismia  on  seuraava  aika,  jolloin  monikin  kansanopiston 
innokas  harrastaja  kääntyy  pois  nykyisestä  lempilapsestaan.  Niinhän  käy 
aina,  kun  liian  paljon  kannatusta  saapi  alussa,  ja  laitosta  arvostellaan 
enemmän  toiveitten  kuin  tosiasiain  avulla. 

Tulokseksi  siitä  innosta,  jolla  kansanvalistuksen  asiaa  ajettiin  ja  ajateltiin, 
jääpi  joka  tapauksessa  ne  runsaammat  varat,  jotka  myönnettiin  kansakoulu- 
laitokselle, sekä  rahanmääräys  kansanopistoille,  siitä  puhumatta  että  sekä 
kiertokoulu  että  koulupakko  ovat  tulleet  tarkemman  huomion  esineeksi  kuin 
koskaan  ennen.  Hyötyä  on  siitäkin  ollut  kansanvalistuksen  asialle;  on 
opittu  entistä  paremmin  tuntemaan,  ettei  nykyinen  asemamme  siinä  koh- 
den ole  kovin  kehuttava.  Menihän  eräs  puhuja  niinkin  pitkälle,  että  väitti 
epäsuhdan  koulutettujen  ja  koulua  käymättömien  lasten  välillä  yhä  olevan 
kasvamassa,  koska  väestön  lisääntymisen  kautta  koko  lukumäärä  kouluijässä 
olevia  lapsia  muka  nousisi  nopeammin  kuin  koulujen  oppilasten  luku.  Tuo 
on  luultavasti  liioiteltu,  mutta  täytyy  olla  varoillaan,  ettemme  siihen  mää- 
rään ihastu  saavutettuihin  voittoihin,  että  unohdamme  uusien  ponnistusten 
tarpeellisuutta.  Varmaa  on,  että  useimmissa  paikoin  ei  saa  kuntia  tehok- 
kaisiin toimiin  ryhtymään,  ellei  lainsäätäjä  niitä  siihen  velvota.  Samoin 
on  päivän  selvästi  osotettu,  että  ennen  ajateltu  keino  päästä  eteenpäin 
säätämällä  yhden  koulun  pakollista  perustamista  joka  kuntaan  ei  mihin- 
kään riitä,  eikä  edes  ole  otollinenkaan.  Koulupakon  ystävät  varmaan  kat- 
sovat velvollisuudekseen  yhä  eteenpäin  toimia  aatteensa  hyväksi,  varmat 
kun  ovat  että  lainsäätäjän  ennemmin  tahi  myöhemmin  täytyy  siihen  kei- 
noon turvautua.  Jos  vilkkaampi  liike  syntyy  tällä  alalla  jo  ensi  vuosien 
kuluessa,  niin  siihen  kyllä  on  syynä  etupäässä  vastapäättyneiden  valtiopäi- 
väin keskustelut  tästä  asiasta. 

RautaHeasia  ansaitsee  sekin  sijaa  tärkeimpien  asiain  joukossa,  vaikkei 
suuria  uusia  päätöksiä  tällä  kertaa  voitu  tehdä.  Vuonna  1888  oli  hyväk- 
sytty uutisrakennuksia  enemmän  kuin  kuudeksi  vuodeksi  eteenpäin,  joten 
lukuisista  rautatieanomuksista  hyvin  moni  tällä  kertaa  ei  voinut  antaa  ai- 
hetta minkäänlaiseen  toimeen;  muut^dn  saivat  korkeintaan  aikaan  tutkimusten 

toimittamista  eikä  sen  enempää.  Ainoastaan  Helsingin  satamarata  tuli 
päätetyksi,  vieläpä  minkin  yksimielisesti,  ettei  valiokunnassa  tahi  säädyissä 
yhtään  sanaa  tuhlattu  ehdotuksen  vastustamiseksi.  Pääkaupungin  edustajat 
sitä  vastoin  luulivat  saavansa  tätä  asiaa  varten  kestää  tulista  kiistaa,  ja  oli- . 
vat  suurenmoisesti  varustaineet  taisteluun,  aivan  turhaan  tietysti.  Asia  ei 
ole  koomillista  puoltansa  vailla,  ja  osottaa  minkä  verran  ruotsinmieliset 
Helsingin  herramme  yleensä  tietävät  maaseudun  mielialasta. 

Muissakin  kohden  1891  vuoden  vaitiopäivät  kuitenkin  jättävät  jälkiä. 
Sen  verran  selvisi  asema,  että  sisämaanrata,  joka  liittäisi  Vaasan  ja  Savon 
radat  yhteen,  voipi  ensi  valtiopäivillä  odottaa  kannatusta,  varsinkin  kah- 
dessa säädyssä.  Tämän  linjan  suuntakin  näyttää  olevan  jokseenkin  selvä, 
Keuruulta  Jyväskylän  kautta  Suonenjoelle,  jolloin  aiottuja  kallisarvoisia  ka- 
navoimistöitä  Keiteleen  seutujen  hyväksi  voisi  melkoisesti  supistaa.  Toi- 
selta puolen  on  enenevällä  kiihkoUa  joko  kannatettu  talii  vastustettu  Tur- 
kuun menevää  rannikkorataa,  ja  mahdolliselta  näyttää,  että  porvarissääty, 
ehkäpä  myöskin  aatelissääty,  taipuu  pistämään  tätä  yritystä  väliin  sisä- 
maan hyväksi  tuumittujen  ratojen  vahingoksi. 

Toivottavasti  tämäkin  asia  rauhassa  selviää,  niinkuin  olemme  vai- 
keammistakin riitakysymyksistä  voineet  päästä.  Jollei  syystä  olisi  peljätty, 
että  mainittu  rannikkorata  tulisi  aikoja  ennen  tuumittujen  linjain  tielle,  olisi 
sitä  varmaankin  leppeämmin  kohdeltu  kuin  nyt  tapahtui.  Tutkimiskustan- 
nuksct  ovat  siksi  vähäpätöiset  Helsingin  ja  Turun  kaupunkien  muihin  me- 
noihin verrattuina,  että  nämä  kaupungit  syystä  voivat  sen  maksun  suorittaa 
omasta  kukkarosta.  Soisimme  vaan,  että  mainittu  rata  aikoinaan  tulisi  val- 
tion välityksellä  rakennetuksi;  ulkomaan  raharuhtinaitten  sekaantuminen  ei 
olisi  suotava;  yksityisestä  radasta  tulisi  luultavasti  liikennettäkin  järjestet- 
täessä vaikeutta,  koska  Karjan  ja  Lohjan  välinen  pätkä  valtion  rataa  ar- 
vattavasti erottaisi  toisistaan  tuon  yksityisradan  puoliskot. 

Valtion  tulo-  ja  menoarviota  vuosiksi  1892  —  94  oli  tällä  kertaa  en- 
tistä vaikeampi  saada  tyydyttäväksi,  kun  ei  varmuudella  voitu  niin  tärkeätä 
veroa  kuin  tupakkasuostuntaa  ottaa  lukuun,  samassa  kuin  aksiisiesitykset 
hyljättiin.  Luottamalla  pankin  vastaiseen  voittoon  ja  ottamalla  tarkasti  lu- 
kuun muita  tuloja  voitiin  kuitenkin  saada  tulot  ja  menot  parempaan  tasa- 
painoon kuin  alkujaan  oli  syytä  olettaa. 

Muistuu  vihdoin  mieleen  ne  kysymykset,  jotka  ovat  olleet  arkaluon- 
toisimmat  kaikista  näiden  valtiopäiväin  keskusteluaineista,  —  rikoslaki^  sekä 

tulli-  ja  postiasiat,  Ensinmainitusta  kysymyksestä  antoi  lakivaliokunta  mie- 
tinnön, jommoista  ei  ennen  koskaan  ole  laadittu  Suomenmaassa,  ja  sama 
valiokunta  sai  vähän  myöhemmin  antaa  lausuntonsa  postiasiasta,  josta  jo 
valtiovaliokunnan  mietintö  oli  olemassa.  Valtiovaliokunta  yksin  antoi  lau- 
sunnon tulliasiasta. 

Ett^ei  näitten  kysymysten  suhteen  itse  asiassa  ollut  Suomen  kansan 
edustajissa  erimielisyyttä  olemassa,  on  kyllin  tunnettu,  mutta  yhtä  silmin- 
nähtävää on  että  muotoa,  jossa  niitä  piti  käsiteltämän,  käsiteltiin  osaksi 
hyvinkin  eri  kannalta.  Valtiovaliokunta  ja  säätyjen  enemmistö  ovat  taipu- 
neet varovaisuuteen ;  lakivaliokunta  ja  erityiset  puhujat  varsinkin  porvaris- 
ja  aatelissäädyissä  näkyvät  katsoneen  velvollisuudekseen  lausua  mielensä 
jyrkemmässä,  osaksi  hyvinkin  jyrkässä  muodossa. 

Nykyajan  asia  ei  ole  arvostella,  kumpiko  kanta  oli  paremmin  oikeu- 
tettu; siitä  jokaisen  tulee  tehdä  selkoa  oman  omantuntonsa  kanssa;  jälki- 
maailma voipi  aikoinaan  arvostella  niin  hallituksen  kuin  valtiosäätyjenkin 
jäsenten  työn  tuloksia.     Siitä  ei  siis  sen  enempätä. 

Mutta  tämä  ei  velvoita  meitä  olemaan  ääneti  niitä  puhujoita  koh- 
taan, jotka  itse  ollen  milfei  kaikkea  vastuunalaisuutta  vailla  katsoivat  oi- 
keudekseen viskailla  ankaria  soimauksia  niitä  vastaan,  jotka  mitä  vaikeim- 
missa oloissa  ovat  saaneet  puolustaa  Suomen  kansan  asemaa.  Siten  teki 
esim.  vapaaherra  von  Born  aatelissa,  samassa  kuin  kiitteli  eronsa  saaneita 
tai  pyytäneitä  senaattoreita,  ja  kumma  kyllä,  —  eipä  ylistetyistä  kukaan 
noussut  poissa  olevien  virkaveljiensä  puolesta  torjumaan  hyökkäyksiä  ja 
todistamaan,  millainen  uhraus  itse  asiassa  on  pysyä  rintamassa  ja  tais- 
tella epätoivoista  taistelua.  Tällaisessa  asiassa  luulemme  olevamme  täy- 
dellisesti oikeutetut  moittimaan  yhden  suurisuisuutta,  toisen  vaitioloa;  suu- 
resti asia  ei  parannut  sillä  että  protesteja  tehtiin,  kuin  vastaväitteen  oikeus- 
aika  jo  oli  ohitse.  Samoin  ei  myöskään  voi  olla  huomaamatta,  miten  ar- 
veluttavia yhteentörmäyksiä  oli  odotettavissa,  kun  säätyjen  tahi  yhden  sää- 
dyn kannatuksella  tahdottiin  vetää  julkisuuteen  mitä  viranomaiset  käskystä 
eivät  sallineet  sanomalehtien  painattaa.  Itse  raskaasti  tuntien  sitä  painoa, 
jonka  alaisena  jokainen  valtiollinen  kirjailija  nykyään  Suomessa  työskente- 
lee, emme  voi  vähintäkään  sanaa  lausua  sensuurin  puolustukseksi,  mutta 
siihen  nähden  mitä  todennäköisesti  olisi  seurannut,  jos  säätyjen  pöytäkirjan 
suojassa  ruvettaisiin  kiertämään  mitä  asetukset  muuten  määräävät,  emme 
voi  olla    tunnustamatta  suureksi  ansioksi,  että  maamarsalkka  teki  lopun  ret- 

telöstä,  joka  uhkasi  tulla  mitä  vaarallisimmaksi.  Hetki  ja  tehtävä  olivat 
varmaaokiD  maamarsalkan  vaikeimpia  oäillä  valtiopäivillä,  mutta  sitä  suoraa 
ja  selvää  tapaa,  jolla  hän  noudatti  vakaumustaan,  täytyy  senkin  kiittää, 
joka  kenties  ei  muuten  hyväksyisi  hänen  kantaansa  asiassa. 

Tiedetään  että  tulliasiassa  tehty  anomus  jo  on  hyvät  hedelmät  kan- 
tanut. Toivottava  olisi  vaan  että  lähin  aika  toisi  yhtä  suloisia  sanomia 
muista  arkaluontoisista  kysymyksistä,  jotka  1891  vuoden  valtiosäät3Jen  tuli 
käsitellä.  Silloinpa  päättynyt  säätykokous  tosiaankin  vetäisi  vertoja  mille 
hyvänsä  edellisistäkiQ  valtiopäivistämme. 

E.  G.  Palman. 

N.  Helsingissä  1889.  104  siv.  8:0.  Hinta  2:  50.  Kartoneerattuna  1:  50. 
Helsingfors  med  omgifningar.  En  handbok  for  resande.    Med  2  kartor.    Kirj.  E. 

N.  Helsingissä  1889.  KX)  siv.  8:0.  Hinta  2:  50.  Kartoneerattuna  l:  50. 
Matkailijakarttoja  matkustuksia  varten  Suomessa.    Helsingissä  1890.    Hinla  3:  50. 

—  —  La  Fiiilande.     Manuel  du  voyageur   de  St  Petersbourg  h  Stockholm.     Par  Au- 

gust Ramsay.     Helsingissä   1890.     54  siv.  8:0.     Hinta  2:  — . 
Turisti.     Aikatauluja  ja  kulkuvuoroja  Kesäk.— Syy.sk.  1891.     Helsingissä    1891. 

95  siv.  8:0.     Hinta  — :  75 
Turbten.  *  Tidtabeller    och    turlistor  Juni — September  1891,     Helsingissä   1891. 

108  siv.  8:0.     Hinta  — :  75. 
Suomen    matkailijayhdistyksen  vuosikirja.     Helsingissä    1887,   1888,   1889,   18W. 

58,    91,   123  ja  95  siv.  8:0.     Hinta    1889    2:  —  ja  1890    1:  50.     Edelliset 

jaettiin  ainoastaan  ilmaiseksi  jäsenille. 
Turistföreningens    i  Finland    ärsbok.     Helsingissä   1887,   1888,   1889,   18^)0.     58, 

91,    122    ja    95  siv.  8:0.     Hinta  1889  2:  —  ja   18*X)  1:  5().     Edelliset  jaet- 
tiin ainoastaan  ilmaiseksi  jäsenille. 

Viime  kahtena  vuonna  on  Suomi  enemmän  kuin  koskaan  ennen  as- 
tunut syrjäisestä,  unhotetusta  asemastaan  ulkomailman  näkyviin.  On  ru- 
vettu kääntämään  kaunokirjailijaimme  teoksia  vieraille  kielille,  on  erityi- 
sesti kiinnitetty  huomiota  meidän  osanottoomme  mailman  näyttelyihin,  on 
kirjoitettu  eri  teoksia,  jotka  mikä  miltäkin  kannalta  ovat  olleet  omiaan  tu- 
tustuttamaan ulkomaalaisia  Suomeen  ja  sen  asukkaihin.  Mutta  ennen  kaik- 
kea ovat  ikävät  valtiolliset  olomme  viime  aikoina  olleet  omiaan  herättä- 
mään huomiota  puoleemme  etempänäkin.  Näitten  johdosta  ovat  melkein 
kaikkien  maitten  etevimmät  valtiolliset  lehdet  viime  vuosien  kuluessa  si- 
sältäneet   kirjoituksia    Suomesta,    sen    asemasta,    sen  kulttuurikannasta,  sen 


3i6  Hannes  Gebhard, 


edistyksestä  ja  tulevaisuudesta.  Onpa  vielä  pidetty  ulkomailla  esitelmiä- 
kin samoista  asioista.  Ja  viime  aikoina  on  useassa  etevässä  aikakauskir- 
jassakin ollut  erittäin  merkillisiä  kirjoituksia,  jotka  varmaankin  ovat  herät- 
täneet uteliaisuutta  monessa,  joka  tätä  ennen  tuskin  on  tiennyt  mitään 
meistä  ja  meidän  maastamme.  Mainitsen  ainoastaan  laajalti  levinneen 
amerikkalaisen  kuvallisen  aikakauskirjan,  Harpers  Monthiy  Magazine^  jonka 
maaliskuun  numerossa  on  verrattain  lavea,  sympaatincn  esitys  maastamme 
ja  kansastamme  ja  jossa  sitä  paitse  näemme  useita  erittäin  onnistuneita 
ja  hauskoja  kuvia  maastamme  ja  kansastamme.  Artikkeli  onkin  etevän 
taiteilijamme    Edelfeltin  avulla  saatu  kokoon. 

Kaikilla  tässä  viittaamillani  tosiasioilla  on  arvatenkin  oleva  seurauk- 
sena, että  meille  tästä  lähtien  saapuu  yhä  enempi  ulkomaalaisia  matkusta- 
jia, jotka,  kuljettuaan  läpi  mailman,  täällä  löytävät  uuden  alan  matkai- 
lijainnoUeen.  Mutta  miten  olemme  täällä  valmiit  ottamaan  vastaan  näitä 
vieraitamme?  Olemmeko  tarpeeksi  asti  heille  valmistaneet  teitä,  jotta  ei- 
vät aivan  vastenmielisiä  muistoja  veisi  mukanaan  täältä  palatessaan? 

Ikäänkuin  vaistomaisesti  oli  Suomen  Matkailijayhdistys  perustettu 
vuotta,  paria  ennemin,  kuin  tuo  tavallista  yleisempi  huomio  oli  kääntynyt 
puoleemme,  ja  siitä  tulee  meidän  olla  kiitollisia  niille,  jotka  silloin  ottivat 
initsiatiivin  sen  perustamiseen. 

Helsingistä  lähti  aate,  sanomalehdissä  valmisteltiin  sille  alaa  ja  pian 
alkoi  maaseuduiltakin  kuulua  kehoituksia  siihen  suuntaan.  Ja  kun  vihdoin, 
keväällä  1887,  yhdistys  perustettiin,  yhtyi  siihen  lähes  1,900  jäsentä  kai- 
kista osista  maatamme,  rupesi  sen  asiamieheksi  60  henkilöä  maaseudulta 
ja  muodostettiin  siihen  erityiset  haaraosastot  työskentelemään  paikallisharras- 
tuksien  puolesta  Turussa,  Viipurissa,  Kuopiossa,  Lappeenrannassa  ja  Ka- 
jaanissa. Ja  heti  ryhdyttiinkin  toimiin.  Helsingissä  saatiin  vielä  samana 
keväänä  aikaan  ensimmäinen  laitos  Matkailuohjeiia^  ja  maaseuduilla  puu- 
hattiin suurella  innolla  näkötorneja,  kaunistuksia  ja  istuinpenkkejä  huomat- 
tavimmille  paikoille,  mukavuuksia  kesti kievareihin  y.  m.  Uusi  matkailija- 
yhdistys oli  siis  saanut  tavattoman  menestyksen  ja  yleisen  innostuksen 
osalleen  alottaessaan  toimensa,  ja  arvata  voi,  että  Keskustoimikunnalle 
tuli  muitten  vaikeuksien  lisäksi  myöskin  tämän  suuren  pääomansa  hoita- 
minen, tämän  yleisen  innostuksen  vireillä  pitäminen,  ohjaaminen  ja  yh- 
distäminen. 

Pian    kumminkin  kävi  selville,  että  ensi  voitot,  helpot  ja  suuria  toi- 

vcita  herättävät,  eivät  olleet  pysyväisiä.  Jo  seuraavana  vuonna  (1888) 
oli  jäsenluku  vähentynyt  i6oo:aan.  Ja  haaraosastojen  vuosikertomuksista 
näemme,  miten  mielialat  ovat  synkistyneet  ja  toiveet  supistuneet.  Kuopion 
haaraosasto,  joka  edellisenä  vuonna  uhkui  nuoruuden  innostusta,  valittaa 
vuosikertomuksessaan  itsekin,  ettei  se  enää  toimi  «yhtä  iloisilla  tulevaisuu- 
den tunteilla  kuin  vuosi  sitten  pitämässä  vuosikokouksessa»  sekä  sanoo, 
että  «Helsingin  keskustoimikunnan  ja  eri  osastojen  yhteistyö  ei  liene  ollut 
semmoinen  kuin  olisi  tullut  olla»,  jonka  epäkohdan  syyksi  arvellaan  sitä, 
että  sen  «varsinaisilla  jäsenillä  on  liian  paljon  muita  toimia,  jotka  silloin 
tällöin  matkaan  saattavat  häiriöitä».  Samaten  näkyy  Kajaaninkin  haara- 
osaston suhde  tulleen  jonkunlaiseen  epäsointuun  keskustoimikuunnan  kanssa, 
joka  kerrassaan  lamautti  kajaanilaisten  toiminnan.  Turun  haaraosasto  ei 
enää  kirjoita  sanaakaan  vuosikertomukseksi.  Samassa  I888  vuoden  vuosi- 
kertomuksessa ei  itse  keskustoimikunnallakaan  ole  kerrottavana  paljo. 
Saamme  enimmäkseen  tietää  siinä,  mitä  aiotaan  tehdä^  ja  mitä  on  jätetty 
tykkänään  muitten  tehtäväksi  (osanotto  Pariisin  näyttelyyn). 

Melkeinpä  samanlaisen  vaikutuksen  tekee  vielä  kertomus  seuraavan- 
kin vuoden  toimista.  Turun  haaraosasto  selittää  itsensä  liian  aikaiseksi  ja 
tarpeettomaksi,  Kuopiossa  uhotellaan  hajoittaa  koko  haaraosasto,  koska 
vieläkin  ollaan  tyytymättömiä  keskustoimikunnan  työhön,  ja  niinikään  on 
Kajaanissakin  tyytymättömyys  vallalla.  Jäsenluku  vähenee  yhä,  eikä  kes- 
kustoimikunta voi  sitä  enää  säntilleen  määrätäkkään,  asiamiesten  huolimat- 
tomuuden vuoksi.  Keskustoimikunta  koettaa  tänä  vuonna  selittää  syyt  nur- 
kumisiin  melkein  mitättömiksi,  mutta  lienee  sitä  kumminkin  ollut  jotakin 
syytä  sepissä  tähän  aikaan,  koska  tyytymättömyys  oli  yleinen. 

Ikävä,  usein  tunnettu  ja  tunnustettu  tosiasia  on  meillä  se,  että  ne, 
jotka  harrastavat  yhteisiä  asioita,  ovat  niin  harvat,  että  niitä  tarvitaan  mel- 
kein joka  taholla.  Niinpä  esim.  valtiopäivien  aikana  toiminta  useilla 
muilla  aloilla  pysähtyy  tykkänään.  Tämä  on  tietysti  osaksi  ehkäissyt  kes- 
kustoimikunnan työtä.  Toiseksi  näkyy  työala  olleen  niin  suuri  ja  kerras- 
saan valmistamatonta,  etteivät  siinä  ole  vähät  työvoimat  riittäneet.  Mutta 
kuitenkin  on  säännöttömyys  juoksevissa  asioissa  ollut  syystä  moitittu  ja 
olisi  se  voinut  tulla  jo  varemminkin  korjatuksi. 

Viime  vuonna  ei  näet  enää  ole  kuulunut  siinä  suhteessa  moitteita, 
sen  jälkeen  kuin  yhdistys  hankki  itselleen  palkatun  sihteerin.  Ja  on- 
neksi yhdistykselle  oli  sekin,  että  tämä  nykyinen  sihteeri  samalla  on  asias- 

taan  niio  innostunut,  ettei  hän  suinkaan  ole  asettunut  «palkkapaimeneksi», 
vaan  vaivojaan  ja  aikaansa  säästämättä  näkyy  ottaneen  huolekseen  kor- 
jata, mitä  edellisinä  vuosina  on  laiminlyöty. 

Jäsenluku  näkyy  tosin  vieläkin  vähenneen,  niin  ettei  niitä  enää  liene 
paljon  päälle  1,200,  mutta  hyvä  olisi  jos  se  voisi  tässäkin  pysyä.  I^uon- 
nollista  oli,  että  se  alussa  tulisi  vähenemään,  mutta  ikävä  olisi  toisaalta, 
jos  yleisö  alkaisi  kerrassaan  laiminlyödä  tätä  hyvää  yritystä. 

Matkailijayhdistys  ei  näet  tämän  ncljävuotiskautensa  aikana  olekaan 
ollut  niin  vähäjälkinen,  kuin  edellisestä  ja  varsinkin  muutamien  haaraosas- 
tojen valituksista  voisi  päättää.  Kun  käännymme  katselcmaai],  mitä  se 
on  saanut  positiivista  työtä  aikaan,  niin  rehellinen  tuomari  ei  voine  muuta 
kuin  ty}'tyväisyydellä  tunnustaa,  että  yhdistys  ainakin  kirjallisella  alalla  on 
toiminut  suurella  ahkeruudella  ja  saanut  suureksi  osaksi  kunnollista  työtä 
aikaan. 

Heti  alottaessaan  toimensa  katsoi  keskustoimikunta  velvollisuudekseen 
ensiksi  työskennellä  kotimaisen  matkailijan  hyväksi,  ja  vasta  sittemmin,  kuin 
kansamme  on  tottunut  matkailijaliikkeeseen,  kuin  tiet  ovat  raivatut,  ainakin 
pahimmat  kivet  ja  kannot  väännetyt,  ruveta  suuremmalla  toimella  hou- 
kuttelemaan ulkolaisia  tänne.  Tästä  matkailijayhdistyksen  työsuunnitelmasta 
on  oltu,  niinkuin  tunnemme,  eri  mieliä,  mutta  kuitenkin  täytynee  myöntää, 
että  se  pääasiassa  on  oikea,  vaikka  sitä  ei  ehkä  olisi  tarvinnut  aivan  joh- 
donmukaisesti seurata.  Tärkeämpää  tietysti  on,  että  me  itse  opimme 
tuntemaan  maamme  ja  kansamme,  kuin  että  ansaitsemme  ulkomaalaisten 
matkustuksista  muutamia  tuhansia  markkoja. 

Näin  alkoi  Matkailijayhdistys  työskennellä  ja  kokosi  aluksi  kaikki 
voimansa  saadakseen  aikaan  mahdollisimman  täydellisen  matkailijakäsikir- 
jan  Suomea  varten  molemmilla  kotimaisilla  kielillä.  Tästä  toimesta  on 
nyt  tuloksena 

Matkasuuntia  Suomessa  1 — /K,  joka  on  yhdistyksen  pääteos  ja  an- 
saitsee meidän  oloihimme  nähden  paljon  kiitosta.  Tulee  näet  muistaa, 
ettei  meillä  tätä  ennen  ollut  paljon  mitään  tällä  alalla,  ei  edes  täydel- 
listä maantiedettä,  sekä  että  Matkailijayhdistyksen  johtokunta  aivan  ly- 
hyessä ajassa  on  luonut  jokseenkin  täydellisen  ja  selvästi  kokoonpannun 
matkailijakäsikirjan  koko  maatamme  varten,  —  ja  vieläpä  tehnyt  tämän 
niinkuin  muutkin  toimensa  pelkästä  harrastuksesta,  pyytämättä,  saamatta 
mitään  palkkaa  työstään. 

Vaikeata  tietysti  on  tämmöisessä  esikoisteoksessa  noudattaa  mitään 
suunnitelmaa,  koska  useammat  eri  osat  ovat  eri  miesten  tekemät  ja  koska 
eri  vihot  ovat  eri  aikoina  julaistut,  nim.  I  ja  II  v.  i888,  III  v.  1889  ja 
IV  V.  1890.  Sen  vuoksi  onkin  tullut  esim.  sellaisia  epätasaisunksia,  että 
Pietarsaaresta  on  kirjoitettu  kokonaista  4  sivua^  Kajaanista  linnoineen, 
muistoinecn  ainoastaan  i  sivu,  ja  Raumasta  yhtä  paljon  kuin  Viipurista 
j.  n.  e.  Yleensä  ovat  useimmat  Pohjanlahden  rannalla  matkailijalle  vä- 
häisestä arvosta  olevat  pikkukaupungit  saaneet  osakseen  mielestämme  ai- 
van liiaksi  laveat  ja  tarkat  kertomukset,  joita  harva,  jos  kukaan  lienee 
käyttänyt  hyväkseen.  Suuri  on  myöskin  erotus  matkasuuntien  välillä  Länsi- 
Uudellamaalla  ja  Karjalassa.  On  esim.  kerrottu  laveammin  erään  paroo- 
nin  tilasta  (Svartasta),  kuin  koko  Valamon  saariryhmästä,  monta  muuta 
mainitsematta. 

Että  siitäkin,  mitä  tänkaltaisessa  kirjassa  on  esitettävä,  voi  olla  yhtä 
monta  mieltä  kuin  päätä,  ovat  nämä  matkasuunnat  todisteena.  Luullak- 
semme matkailija  ei  tahdo  kirjaa,  joka  muun  kerrottavan  puutteessa  olisi 
täytetty  useimmille  aivan  yhdentekevillä  historiallisilla  vuosiluvuilla  (esim. 
Pietarsaaren  maaseurakunnan  kirkosta,  siv.  302).  Tietysti  on  hauska  nähdä 
vähän  historiaakin,  varsinkin  jos  se  jotenkin  selittää  tahi  liittyy  nykyisiin 
silminnähtäviin  oloihin.  Mutta  enemmän  luullakseni  halutaan  maa-  ja 
kansatieteellisiä  esityksiä,  jotka  selvittävät  semmoista,  mikä  todellakin  sat- 
tuu matkailijan  eteen.  Nämä  saavat  venyä  hyvinkin  erityisasioita  esit- 
täviksi: matkailijaa  tulee  pitää  outona  paikkakunnalla,  mutta  ei  tuh- 
mana. Samaten  on  muistaminen  vanhaa  lausetta,  miten  «kaikki  on  rela- 
tiivista». Matkasuunnat  voivat  sanoa,  että  rautatie  kahden  aseman  vä- 
lillä kulkee  isojen  kauniitten  herrastalojen  ohitse,  vaikka  nuo  talot  usean 
matkustajan  silmissä  näyttävät  hyvin  tavallisilta  talonpoikaistiloilta.  Toi- 
sessa kohti  voidaan  kirjassa  puhua  jonkun  paikan  «etelämaiscsta  kasvulli- 
suudesta», vaikka  tuo  kasvullisuus  itse  asiassa  ainoastaan  ympäristöönsä 
nähden  on  vähän  rehottavampi  ja  viljavarapi. 

Lyhyys  on  matkailijakirjan  j)arhaimpia  ominaisuuksia.  Mutta  ei  siitä 
saa  puuttua  mitään  mcrkillisempää,  jonka  ohi  reitti  kulkee.  Kun  esim. 
tahtoo  laittaa  ohjeita  kululle  Kuusamosta  Kiannan  kautta  Oulunj arvelle, 
eikä  puhu  mitään  Ammänruukista  Kiannassa,  niin  silloin  on  jättänyt  mai- 
nitsematta kaikkein  hauskimman  katseltavan,  matkustajalle  parhaimman  olo- 

paikan  ja  yhden  luonnonihanimpia  seutuja  koko  reitiltä.  Muutenkin  on 
tämä  reitti  liian  summaariscsti  esitetty. 

Miten  tarkat  nämä  Matkasuunnat  yleensä  ovat,  on  tietysti  yhden 
miehen  mahdoton  tuomita.  Koska  kumminkin  korrchtuurin  luku  suo- 
malaisessa laitoksessa  on  siellä  täällä  ])uuttcellinen,  niin  että  samaa  nimeä 
mainitaan  eri  [)aikoissa  eri  lailla  (esim.  Ryhälänmäki  muuttuu  Pyhämäcksi), 
niin  teosta  kohtaan  näin  kammarista  katsoen  herää  epäilyksiä.  Ja  e[)äilystä 
lisää  ainakin  suomenkielisen  laitoksen  nimiluettelo,  sillä  se  on  erittäin  huoli- 
mattomasti tehty.  (Ruotsalainen  sitä  vastoin  tuntuu  huolella  tehdyn).  Kun 
rupeaa  näet  etsimään,  minkä  periaatteen  mukaan  tuo  luettelo  on  tehty,  koska 
siinä  ei  kaikkia  nimiä  löydy,  niin  näkee,  että  lopulta  kirjaa  ei  ole  otettu 
kuin  muutamia  nimiä,  toisin  paikoin  joka  toinen  ja  toisesta  kohti  joka 
nimi.  Näin  ovat  —  pysyäksemme  yksin  kaupunkien  nimissä  —  luette- 
losta kerrassaan  jääneet  pois  Kaskinen,  Naantali,  Oulu  ja  Uusikaupunki. 
Juuttaan  patsas  on  tähän  luetteloon  otettu  «Juustilan  patsaan» (!)  nimellä 
y.  m.  m.  virhettä.  Useinkin  ovat  tärkeämmät  sivuluvut  luettelosta  poissa, 
niin  että  monen  nimen  jälkeen  on  asetettu  ainoastaan  sivuluku,  joka  viit- 
taa johonkin  aivan  vähäpätöiseen  kohtaan.  —  Kuitenkin  ovat  ne,  jotka 
näitä  kirjoja  ovat  matkoilla  käyttäneet,  enemmän  kiitelleet  niitä  tarkoiksi, 
kuin  moittineet  niitä. 

Erittäin  käytännöllisiä  ovat  mielestämme  IV  vihon  alussa  ja  1888 
vuoden  vuosikertomuksessa  olevat  aMatkasuuntaehdotukset».  Toivottavaa 
olisi  vaan,  että  niitä  tehtäisiin  useampia. 

Useimpiin  niihin  puutteellisuuksiin,  joihin  tässä  on  viitattu,  ei  luon- 
nollisista syistä  Matkailijayhdistyksen  johtokunta  ole  voinut  paljoa.  Ylei- 
sön asia  on  niitä  korjata.  Tulevaa  painosta  varten  tulisi  itsekunkin  paik- 
kakunnaltaan lähettää  yhdistykselle  ei  ainoastaan  parannuksia  ja  oikaisuja 
näihin  matkasuuntiin,  vaan  myöskin  lisiä  niiltä  tienoilta,  joilta  vielä  koko- 
naan puuttuu  ohjeita.  Uusiin  laitoksiin  saisi  mielestämme  hankkia  uusia 
reittiä  melkeinpä  jos  kuinka  paljo.  Hauskaa  on  näet  ollut  nykyisestäkin 
katsella,  miten  kahden  paikkakunnan  väliä  voi  kulkea  maantietä,  rautatietä, 
höyrylaivalla,  kanootissa,  kaikki  eri  maisemien  läpi.  Meidän  tulee  ikään- 
kuin lähteä  löytömatkoille  ja  niiltä  kiiruhtaa  neuvomaan  toisia  samoille 
teille,  jos  ne  mielestämme  ovat  sen  veroisia,  että  niiltä  matkailija  saa  vai- 
vansa palkituiksi. 

Ja  kun  täten  yksissä  miehin  koetamme  auttaa  yhdistystä,  teemme  sa- 

maila  työtä  yhteiseksi  hyväksi,  jonka  arvoa  ei  ole  aina  kyllin  huomattu. 
Sillä  ainoastaan  se,  jolla  on  olemassa  nämä  Matkasuunnat^  joitten  puut- 
teellisuuksia tässä  on  täytynyt  luetella,  tietää  mikä  hyöty  niistä  on  kodis- 
sakin, eikä  ainoastaan  matkalla.  Useinkin,  kun  tahtoo  tietoja  eri  osista 
maatamme,  niitä  ei  löydä  mistään  muualta,  kuin  tästä  kirjasta. 

Vuonna  1889  ilmestyi,  paitsc  Matkasuuntien  II:ta  vihkoa,  E.  N[er- 
vandcr]in  kirjoittama  Helsinki  ympäristöineen^  Käsikirja  matkustajille.  Täm- 
möisiä on  tietysti  jo  ennenkin  ollut  olemassa.  Mutta  koska  pääkaupun- 
kimme kasvaa  tavattoman  nopeasti  ja  etenkin  viime  vuosina  on  melkein 
tuntemattomiin  saakka  muuttanut  ulkomuotoaan,  oli  varsin  tärkeää,  että 
saatiin  uusi  käsikirja  ja  samalla  niin  täydellinen  ja  tarkka  kuin  suinkin. 
Tämä  onkin  tehty  niin  suurella  huolella  ja  saatu  niin  runsastictoiseksi, 
että  varsinaisen  Helsinkiläisenkin  täytyy  hämmästyä,  huomatessaan  miten 
paljon  näytettävää  tässä  kaupungissa  todellakin  on. 

Ja  opastettuaan  matkustajan  Helsingin  kaikkiin  merkillisiin  raken- 
nuksiin, kirkkoihin,  museoihin,  teaattcreihin,  kävely-  ja  huvituspaikoille, 
sekä  selvitettyään  hänelle  tärkeimmät  laitokset  ja  seurat  tiedettä,  taidetta 
ja  hyväntekeväisyyttä  varten,  viepi  tekijä  meidät  ulapoillekin,  Helsingin 
ympäristöihin,  sekä  itää  että  länttä  kohti. 

Ikävä  vaan  on,  että  tämmöiseen  kirjaan  sattuu  joku  eksyttävä  virhe- 
kin. Kun  opas  esim.  kertoo  (siv.  60),  että  muka  «teollisuuskaupunkina 
ei  Helsinki  edes  Suomessakaan  ole  mainittavimpia»,  niin  hän  silloin  veisi 
meidät  pimeään  korpeen,  ellei  jo  ainakin  parikymmentä  vuotta  olisi  ollut 
yleisesti  tunnettu,  että  Helsinki  päinvastoin  on  «maan  etevin  teollisuuden 
ja  kaupan  keskuspaikka».  Lainatut  sanat  ovat  luettavat  eräässä  Matkailija- 
yhdistyksen toisessa  julkaisussa.  Oikea  käsi  siis  ei  ole  tietänyt  mitä  vasen 
on  tehnyt.     Ja  se  ei  näy  aina  olevan  niin  hyväkään. 

Siv.  67  sanotaan,  että  Helsingin  luistinklubi  ylläpitää  «suurinta  (!  ?) 
luistinrataa,  mikä  Euroopassa  löytyy». 

Kun  siv.  64  tehdään  selkoa  oppineista  seuroistamme,  jätetään  siinä 
kerrassaan  mainitsematta  kaikkein  tärkeimmät,  koska  niistä  puhutaan  toi- 
sissa kohdin.  Tämä  on  lukijalle  hankalaa,  sillä  saadakseen  kaikista  selkoa 
saapi  selaclla  melkein  läpi  koko  kirjan. 

Muista  muistutuksista  alempana. 

Mitä  tämän  kirjan  käyttämiseen  tulee,  niin  luulemme  että  matkailija, 
joka    lyhyessä    ajassa    tahtoo    tutustua    Helsinkiin,    mieluummin  tyytyy  ly- 

hyempään  esityksccu  ja  selvään  kaupungin  karttaan,  kuin  tähän  laajaan  ja 
perinpohjaiseen. 

Edellämainitut  käsikirjat  ovat  Keskustoimikunnan  alussa  mainitun 
suunnitelman  mukaan  ainoastaan  kotimaisilla  kielillä.  Tämän  ohella  on 
kuitenkin  jo  täytynyt  luopua  ohjelmasta  ja  koettaa  vähän  katsoa  ulkolaisten 
matkailijainkin  etuja,  jotka  tänne  jo  yhä  tiheämmin  alkavat  löytää. 

Yksityisestä  initsiatiivistä  oli  jo  Matkailijayhdistyksen  ulkopuolella 
saatu  aikaan  ennemmin  Valvojassa  mainittu  (1889,  s.  486)  O.  M.  Reu- 
terin «La  Finlande  et  les  Finlandais».  Tämän  lisäksi  Matkailijayhdistys 
seuraavana  vuonna  toimitti  toisen,  nimeltä  «La  Finlande,  manuel  du  Voya- 
geur  de  S:t  Pötersbourg  ä  Stockholm»,  kirj.  Aug.  Ramsay.  Tämä  tuntuu 
kaikessa  lyhyydessään  erittäin  käytännölliseltä  ja  asialliselta.  Suunnitelma 
on  hyvin  selvä,  esitys  lyhyt,  mutta  tarkka  ja  luotettava.  Alussa  on  pieni 
maantieteellinen  esitys  koko  maastamme,  niin  parhaiksi  [)itkä,  että  luulisi 
laiskimmankin  ja  väliäpitämättömimmän  matkailijan  lukevan  sen  höyrylai- 
van peräkannclla  istuessaan  päivällisen  jälkeen,  tahi  rautatievaunussa  loi- 
koessaan.  Nimestäkin  jo  näemme,  että  kirja  on  aiottu  niitä  varten,  jotka 
kulkevat  maamme  läpi  matkalla  Pietarista  Tukholmaan.  Sitä  varten  on 
tarkkaan  kerrottu  kulku  sekä  meritse  että  maitse  ja  lyhyesti  esitetty  kau- 
pungit Viii)uri,  Helsinki  ja  Turku.  Sen  lisäksi  on  vielä  viitattu  tietä  Vii- 
purista Imatran  kautta  Lappeenrantaan  ja  Lappeenrannasta  Savonlinnan 
kautta  Punkaharjulle.  Mutta  miks'ei  yhtä  suurella  syyllä  ole  lyhyesti  ker- 
rottu matka  Helsingistä  Tampereelle,  jota  ulkolaiset  kulkenevat  hyvin- 
kin usein? 

Toinen  vuonna  1890  ilmestynyt  teos 

Matkailijakarttoja  matkustuksia  varten  Suomessa^  ei  ole  mielestäm- 
me niin  onnistunut,  kuin  Matkailijayhdistyksen  muut  teokset.  Melkein  mahdo- 
ton käyttää  on  se  senkin  vuoksi,  että  esim.  Lappeenrannasta  tahi  Saimaan- 
kanavalta  lähtiessä  matkalle  pohjoiseen  päin  ei  ole  tarjona  yhdessä  jo- 
nossa parempaa  karttaa  koko  reitistä  Ouluun  saakka,  niinkuin  esim.  Ruot- 
sissa on  Götan  kanavan  matkasta  Tukholmasta  Göteporiin.  Ainoastaan 
näemme  katkonaisia  kartanpalasia  erityisistä  paikoista,  ja  nekin  puuttuvat  ko- 
konaan laivojen  kulkuväyliä  osottavia  viivoja,  jotka  matkailijalle  ovat  erit- 
täin tärkeät  ja  huvittavat.  Ja  Keski-Suomen  vesistöstä  ei  ole  yhtään  kart- 
taa. Karttojen  yksityiskohtiin  ei  tässä  ole  tilaisuutta  kajota,  mutta  olisi 
niissäkin  muistuttamisen  aihetta. 

Hauska  on  nähdä  useitten  kaupunkiemme  pohjapiirrokset  saman  mi- 
tan mukaan  piirrettyinä,  mutta  syystä  voi  kysyä,  miksi  ci  esim.  Turun  ja 
Helsingin  pohjapiirroksia  ole  otettu  yhtä  hyvin  kuin  monen  muun  kaupun- 
gin? Ja  miksikä  Oulun  kaupungin  pohjapiirroksessa  Aströmien  nahkateh- 
das on  merkitty  ainoastaan  pienellä  mustalla  pisteellä,  vaikka  sillä  on 
melkein  yhtä  suuri  ala  rakennuksia,  kuin  puolella  Oulun  kaupungilla? 

Vihdoin  on  äskettäin  ilmestynyt 

Turisti^  aikatauluja  ja  kulkuvuoroja.  Samoin  kuin  useimmat  muut- 
kin Matkailijayhdistyksen  teokset,  on  tämäkin  ilmestynyt  vasta  keskellä  ke- 
sää, mikä  erittäinkin  näin  efemäriselle  julkaisulle  on  suuri  virhe  ja  rahal- 
linen tappio. 

Muuten  tuntuu  kirja  hyvin  kokoonpannulta.  Kummastuksella  näkee 
siitä,  miten  höyrylaivaliike  on  levinnyt  vesistöjemme  kaukaisimpiin  solu- 
koihin, miten  useimmilla  suuremmilla  paikkakunnilla  jo  on  suuri  paikallis- 
liikc  lähiseutujen  välillä  y.  m.  Ikävä  vaan,  että  yhdistyksellä  tätäkin 
niinkuin  monta  muuta  työtä  suoritettaessa  on  ollut  muitten  vastusten 
ohella  kovia  ja  voittamattomia  esteitä  niitten  puolelta,  joilla  itse  asiassa 
on  suurin  persoonallinen  hyöty  koko  matkailijaliikkcestä,  nim.  höyrylaivo- 
jen kuljettajien,  omistajien  y.  m.  s.  puolelta.  Useat  näistä  eivät  näet  ole 
suvainneet  antaa  tietoja  omasta  laivastaan. 

Matkailijayhdistyksen  julkaisuista  puhuessa  ei  saane  unhottaa  sen 
vuosikirjoja,  jotka  vuodesta  1888  alkaen  sisältävät,  paitsc  vuosikertomuk- 
sia ja  tilejä,  myöskin  pienempiä  kirjoituksia  matkailija- alalta.  Näitten  kir- 
joitusten tarkoituksena  on  tietysti  elähyttää  matkustusintoa,  houkutella  lu- 
kijaa itse  näkemään,  mitä  toiset  ovat  kertoneet.  Tältä  näkökannalta  ar- 
vosteltuina ovat  A.  Ramsayn  Kanootissa  (v.  1888)  J.  Reuterin  Eräs  mat- 
kailijatien  ehdotus  (v.  1889),  O.  R:n  Hääpäivä  Suojärvellä  (1890)  ja 
J.  R.  A:n  Kuninkaiden  matkoilta  Suomessa  (1890)  mielestämme  hyvin 
onnistuneet.  Ansiokkain  kaikista  on  Karl  Resen  ^Lapissait  (1889),  vaikka 
tänkaltaisissa  julkaisuissa  lyhyemmät  kirjoitukset  olisivat  enemmän  paikallaan. 

Toiset  voivat  myöskin  olla  ansiokkaita  itsekukin,  mutta  ci  ne  mie- 
lestämme tätä  tarkoitusta  täytä.  Kuka  esim.  haluaisi  lähteä  herra  R. 
H — n'in  jälkiä  kelirikon  aikana  Ahvenanmaalle?  Houkutellakseen  toisia 
samoille  teille,  tulee  näitten  kirjoittajain  osata  viehättävällä  tavalla  esittää 
hauskoja  oloja,  ihania  nähtäviä. 

Valitettavasti    vaan  on  suomalaisen   lukijan  sangen  ikävä  lukea  näitä 


324  Hannes  Gebhard, 


ja  useampia  muitakin  Matkailijayhdistyksen  julkaisuja,  sillä  useinkin  kieli 
on  huolimatonta,  ja  sen  lisäksi  korrehtuuri  paikka  paikoin  myöskin 
huonoa. 

Toinen  ikävä  asia,  joka  jo  alkaa  väsyttää,  kun  sitä  täytyy  alituisesti 
uudestaan  tyrkyttää,  vaan  jota  tulee  pitää  velvollisuutenaan  muistutella, 
kunnes  asia  paranee,  on  kieliriidan  tuottama  puolueellisuus,  jonka  mielel- 
lämme olisimme  nähneet  kaukana  matkailijayhdistyksestä. 

Naurettava  «lapsus»  on  jäänyt  Matkasuuntien  suomalaista  laitosta  toi- 
mittaessa, kun  Lohjasta  kerrottaessa  usein  toistetaan,  että  siinä  ja  siinä 
talossa  puhutaan  ruotsia  l  Enemmän  merkitsee  se,  että  Aug.  Ramsay 
ranskankielisessä  matkailijakirjassaan  Helsingistä  puhuessaan  luettelee  ylei- 
sistä rakennuksista  m.  m.  ruotsalaisen  tyttökoulun  ja  ruotsalaisen  lyseon, 
mutta  ei  ole  suomalaisista  tietä vinänsäkään.  Ja  kun  hän  antaa  tietoja  tie- 
teellisistä ja  yleishyödyllisistä  seuroistamme,  niin  Duodecim  ja  Suomalai- 
sen Kansakoulun  Ystävät  ovat  poissa.  £i  suinkaan  Matkailijayhdistyksen 
tahto  ole  ollut,  että  ulkomaalaiset  matkailijat  näkisivät  Suomen  pääkau- 
pungin niin  vähän  suomalaisena  kuin  mahdollista? 

Huomaapa  vielä  toisessakin  julkaisussa  sitä  erityisempää  huolta,  millä 
ruotsalaista  puoluetta  on  hoidettu.  Kummastusta  herättää,  kun  kirjassa  Hel- 
sinki ympäristöineen  näkee  Uusmaalaisen  osakunnan  taloa  kerrottavan  mel- 
kein koko  sivulla,  mutta  Suomalaisen  Kirjallisuuden  Seuran  talolle  ja  itse 
Seuralle  riittävät  muutamat  rivit.  Ja  vaikka  muuten  kaikki  oppineet 
seurat  ovat  kirjassa  mainitut,  jää  tästäkin  Duodecim  pois.  Siv.  64  nuo 
seurat  luetellaan  useimmat  ainoastaan  nimeltä,  mutta  kun  päästään  puhu- 
maan Ruotsalaisen  kirjallisuuden  seurasta  ja  Ruotsalaisen  kansakoulun  ys- 
tävistä, niin  annetaan  tietoja  jäsenluvusta,  rahastoista,  tarkoituksista  y.  m. 
Voisimme  jatkaa,  mutta  lienee  tässä  jo  kyllin  huomautusta. 

Kaikesta  tästä  huolimatta  täytyy  kuitenkin  tunnustaa,  että  Matkai- 
lijayhdistys on  saanut  aikaan  vähässä  ajassa  koko  joukon  kirjallisuutta 
ja  suureksi  osaksi  hyvääkin.  Toinen  asia  on,  paljoko  tämä  kirjallisuus 
on  päässyt  leviämään,  onko  siitä  käytännössä  ollut  paljon  hyötyä  mat- 
kustajille ja  maallemme.  Että  tällä  alalla  ei  ole  tehty  kaikkea,  mitä 
olisi  ollut  toivottava,  voipi  tämän  kirjoittajakin  todistaa.  Äskettäin  tu- 
lin näet  Köpenhaminasta  Hankoon  laivalla,  joka  säännöllisesti  kul- 
kee tätä  väliä  joka  viikko  ja  tuopi  matkustajia  Suomeen.  Paitsi  meitä 
suomalaisia,    oli  laivalla  koko  joukko  ulkolaisia  matkailijoita,  jotka  samoin 

kuin  mekin,  olisivat  halunneet  tietää  edes  sen,  nnilloin  i)ääsce  Hangosta 
eteenpäin  matkalle,  mutta  mahdotonta.  Laivalla  ei  ollut  yhtään  Matkai- 
lijayhdistyksen julkaisua,  ei  Suomen  karttaa,  ei  edes  rautateitten  aikatau- 
luja. Ja  erityisten  kyselyjen  kautta  olen  saanut  selville,  että  harvoilla 
muillakaan  ulkomailta  tulevilla  laivoilla  näkee  Matkailijayhdistyksen  teok- 
sia.    Tässä  siis  tärkeä  levittämisala,  joka  on  jäänyt  huomaamatta. 

Näin  olemme  tulleet  Matkailijayhdistyksen  käytännöllisen  toimen 
alalle.  PLdellämainittu  ahkera  ja  mnsashedelmällinen  kirjallinen  työ  näkyy 
niin  suuressa  määrässä  kysyneen  keskustoimikunnan  työvoimia  ja  rahavaroja, 
että  käytännöllinen  puoli  on  jäänyt  siltä  syrjään,  s.  o.  etupäässä  haara- 
osastojen huoleksi. 

Haaraosastoista  ovat  Kuopiossa  ja  Lappeenrannassa  olevat  toimineet 
uutterasti  paikkakuntiensa  hyväksi,  jota  vastoin  Viipurin  ja  Kajaanin  haara- 
osastoissa parina  viime  vuonna  on  levätty  ja  koottu  säästöjä.  Mutta  omi- 
tuisin on  Turun  haaraosasto,  joka  ensi  vuonna  asetti  itselleen  uhkean,  useita 
,SS  käsittävän  «Työjärjestyksen»,  mutta  sen  jälkeen  ei  ole  mitään  työUi 
tehnyt.  Hauska  olisi  tietää,  mitä  varten  se  kokoo  kassaansa  varoja,  eikä 
voi  antaa  niitä  esim.  keskustoimikunnan  käytettäviksi. 

Yleensä  haaraosastojen  tointa  tarkastaessamme  huomaamme  sen  omi- 
tuisen yhteispiirteen,  että  ne  ovat  etupäässä  puuhanneet  omien  kaupun- 
kiensa tahi  niiden  kaikkein  lähimpien  ympäristöjen  kaunistamiseksi  ja  mu- 
kavuuksien hankkimiseksi  niihin  matkailijoita  varten.  Tämäkin  näyttää 
meille,  miten  peräti  alkuperäisellä  kannalla  olot  olivat  yhdistyksen  perus- 
tamisen aikana.  Sen  sijaan,  että  esim.  Norjassa  ja  Ruotsissa  matkailija- 
yhdistykset ovat  hankkineet  tienviittoja  ja  suojia  autioille  tuntureille,  on 
täällä  nähty  samanlaisia  tarvittavan  kaupunkien  läheisyyteen.  Näin  on 
matkailijayhdistys  Viipurin,  Lappeenrannan,  Kuopion  ja  Kajaanin  läheisyy- 
teen rakennuttanut  yhteensä  3  näkötornia  ja  6  huvimajaa,  hankkinut  istu- 
tuksia ja  muita  kaunistuksia,  viitannut  teitä  j.  n.  e.  Mutta  tähän  on  li- 
sääminen, että  nämä  työt  ovat  suurimmaksi  osaksi  saatu  aikaan  kaupun- 
kien ja  yksityistenkin  lahjoittamilla  varoilla. 

Toivottavaa  kumminkin  on,  että  nyt  kun  asianomaiset  kaupungit  ovat 
saaneet  tarpeeksi  istuimia  ja  istutuksia  puistoihinsa,  huvimajoja  (pavil- 
jongeja)  kfivelypaikoillccn  y.  m.,  matkailijayhdistyksen  haaraosastot  jatkavat 
tointansa  ulommaksi,  viittaavat  teitä,  rakentavat  «paviljongeja»  (=  maja- 
taloja) ctäämmällckin. 

Muutamin  paikoin  on  kyllä  nyt  jo  hankittu  mukavuuksia  matkusta- 
jille, saatu  yksityisiä  pitämään  huoneita,  kärryjä,  veneitä  y.  m.  matkusta- 
jain  varalla.  Mutta  tämä  toimi  on  vielä  aivan  alulla;  jokainen  joka  vä- 
hänkään on  liikkunut  maassamme,  tietää  että  tässä  on  työalaa  laajalti, 
työntekijöitä  tuiki  vähän. 

Olisi  hyvin  suotavaa,  että  maaseudulla  järjestyisi  useampia  haara- 
osastoja, jotka  eivät  tyytyisi  jäsenmaksujen  kantamiseen  ja  tallettamiseen, 
vaan  I>appeenrannan  haaraosaston  tavoin  saisivat  vähillä  varoilla  paljon  ai- 
kaan, innostamalla  jäseniään  ja  kuntaansa  työhön  yhteisen  hyvän  eteen. 

Erittäin  tärkeätä  on  se,  että  Matkailijayhdistys  on  koettanut  ruveta 
aukaisemaan  niitten  silmiä,  joilla  matkailijaliikkeestä  on  suurin  persoonalli- 
nen etu,  niinkuin  hotellit,  laivojen  omistajat  y.  m.  s.  Kun  nämä  saavat 
selvän  käsityksen  siitä,  että  matkailijat  enenevät  sen  mukaan  kuin  eri  tiet 
tulevat  tunnetuiksi  ja  varsinkin  hyinn  tunnetuiksi,  niin  silloin  vasta  on  toi- 
voa siitä,  että  yhdistyksen  pyrinnöt  pääsevät  toteutumaan.  Tällä  alalla 
on  jo  hyvä  alku  mainittavana.  Matkailijayhdistys  on  näet  tänä  vuonna 
hankkinut  10  —  25  7o  ^dennukscn  jäsenilleen  21  laivalla,  16  hotellissa, 
2  kirjakaupassa,   2   valokuvaajalla  ja  i   sporttimakasiinissa. 

Ennenkuin  lopetamme  tämän  katsauksen  Matkailijayhdistyksen  toi- 
miin, tahdomme  tähän  liittää  tietoja  sen  raha-asioista  erään  keskustoimi- 
kunnan laatiman  taulun  mukaan.     (Vuosikirja  1890,  s.  59). 


Matkailijayhdistyksen  tulot  v.   1887— 1890. 

Jäsenmaksuja 28,200:  — 

Apurahoja  ja  lahjoja 7 »7 00:  — 

Kirjojen  myymisestä 3»3oo:  — 

Muita  tuloja .  600:  - 


39,800;  — . 
Menot. 

Julkaistuihin  teoksiin  ......  19,900:  — . 

Näkötorneihin,   teihin,  istutuksiin    .     .  7,400:  -. 
Pariisin  näyttelyä  varten  annettu    .     .  2,000:  — . 
Perustuskustannuksct,    irtaimisto,    hoi- 
to y.  m 5»ioo:  — , 

Säästöjä  Keskusyhdistyksellä  870:  — 
Turun  haaraosastolla         480:  —  *) 
Viipurin  »  1,270:  — 

Kuopion  »  2,550:  — 

Kajaanin  »  230-  —     5,400:   — . 

39,800:  — . 

Olemme  siis  edellisestä  nähneet,  että  viime  neljän  vuoden  kuluessa 
on  uhrattu  sekä  työtä  että  rahoja  saadaksemme  matkailijaliikkeen  maas- 
samme virkistymään.  Mutta  miten  on  tämä  onnistunut?  kysynee  joku. 
Viime  vuosikertomuksessaan  sanoo  keskustoimikunta,  että  halu  matkustuk- 
siin omassa  maassa  epäilemättä  on  suuresti  enentynyt  ja  että  se  mielipide 
alkaa  päästä  voitolle,  että  jokaisen  kansalaisen  velvollisuus  on  oman  ko- 
kemuksen kautta  tutustua  kansaansa  ja  maahansa.  Mekin  luulemme  että 
näin  on  asian  laita.  Suotavaa  kuitenkin  olisi  ollut,  että  Matkailijayhdistys 
olisi  koettanut  todistaa  väitteensä  numeroilla.  Hauskaa  olisi  tietää,  mon- 
tako nimeä  viime  vuosina  on  kirjoitettu  esim.  Punkaharjun,  Kangasalan  ja 
Aavasaksan  nimikirjoihin.  Ainoastaan  Puijon  tornista  tiedämme,  että  sinne 
on  piirtänyt  nimensä 


V.    1888      .      . 

.     .     1,300  henkilöä, 

V.    1889      .      . 

.     .     2,100          » 

V.    1890      .      . 

.     .     2,700          » 

josta  näemme,  että  matkailijain  lukumäärä  todellakin  on  ollut  kasva- 
massa. Sitä  vastoin  ei  matkailijain  luku  Kajaanissa  näy  näinä  vuosina,  jol- 
loin yhdistys  on  ollut  toimessa,  kasvaneen  ollenkaan.  Noin  200  oli  niitä 
jo  V.    1887   eikä  niitä  sen  enempää  mainita  vielä  viime  vuodeltakaan. 


Matkailijayhdistys  on  tähän  saakka  etupäässä  työskennellyt  avatak- 
seen  ja    viitataksecn    teitä    matkailijoille  Suomessa  ja  se  on  mielestämme 

*)  Turun  haaraosaston  tilin  osottama  sslästo  on  tästä  matkailijayhdistyksen  laa- 
timasta taulusta  —  kumma  kylla  —  jäSnyt  kerrassaan  pois,  jonka  vuoksi  allekirjoit- 
tanut on  uskaltanut  muutella  laskuja. 

jo  näyttänyt  että  maassamme  voi  matkustella.  Samalla  kuin  tätä  tointa 
vielä  jatketaan,  tulee  suunnitelma  tietysti  muuttumaan  siten,  että  tästä  läh- 
tien Matkailijayhdistyksen  voimat  ovat  suurimmaksi  osaksi  käytettävät  hou- 
kutellakseen väkeä  noille  viitotuille  teille.  Sillä  eiväthän  kuivat  matka- 
käsikirjat  voine  innostaa  kovin  monta  liikkeelle;  toisia  keinoja  on  kek- 
sittävä. 

Ja  tällä  alalla  on  mielestämme  paljo  opittavaa  Matkailijayhdistyksen 
osanotosta  Pariisin  näyttelyyn.  Omituista  on  nähdä,  että  yhdistyksen  keskus- 
toimikunta alussa  oli  kerrassaan  tätä  osanottoa  vastaan,  pysyen  jyrkästi  päät- 
tämässään  suunnitelmassa:  en  siksi  työtä  kotimaisen  matkailijaliikkeen  hy- 
väksi, ja  puhuen  hyvinkin  selvällä  nurjamielisyydellä  sitä  käsitystä  vastaan, 
joka  «näyttää  erittäinkin  kuluneena  vuonna  (1888)  päässeen  pujahtamaan 
esiin»  muutamissa  yhdistyksen  jäsenissä,  mitkä  tahtoivat  «käyttää  kaikki 
voimansa  ohjatakseen  ulkomaista  matkailijatulvaa  tänne».  (Vuosikirja  1888, 
Siv.  9). 

Mutta  seuraavana  vuonna,  kuin  kaikki  oli  käynyt  hyvin,  kuin  ulko- 
maiset sanomalehdet  olivat  kiitelleet  näyttelyä,  ja  se  oli  saanut  useita 
palkintojakin,  puhuu  Matkailijayhdistyksen  keskustoimikunta  eri  äänellä: 
«Menneestä  toimintavuodesta  on  vielä  mainittava  mitä  kunniarikkain  muisto 
— »  (I)  sanoo  se  vuosikertomuksessaan.  Kaikki  kunnia  kyllä  tuli- 
kin matkailijayhdistykselle  (m.  m.  «le  grand  prix»)  vaikka  meidän  etupäässä 
siitä  on  kiittäminen  niitä  alttiiksiantavia  ja  toimelijaita  yksityisiä  helsinkiläi- 
siä, jotka  panivat  asian  alkuun  ja  johtivat  sitä  erinomaisella  menestyksellä, 
sekä  niitä  innokkaita  maaseutulaisia,  jotka  ojensivat  näille  auttavan  kätensä. 

Tärkeämpää  kuitenkin,  kuin  ne  muutamat  ulkomaalaiset,  jotka  tämä 
näyttely  mahdollisesti  houkutteli  maahamme,  oli  mielestämme  se,  että  se 
koetusnäyttely,  joka  pidettiin  yleisön  nähtävänä  täällä  Helsingissä,  ennen- 
kuin esineet  lähetettiin  Pariisiin,  herätti  niin  yleistä  mieltymystä  ja  osaksi 
hämmästystäkin. 

Se  avasi  näet  usean  helsinkiläisen  ja  eteläsuomalaisen  silmät  niille 
lukemattomille  ja  ennen  tuntemattomille  kauneuksille,  jotka  maahamme 
ovat  kätketyt  ja  sai  varmaankin  sinä  vuonna  matkailijatulvan  kasvamaan 
maassamme. 

Sen  vuoksi  pitäisi  mielestämme,  jos  suinkin  mahdollista,  jatkaa  koti- 
maisia näyttelyjä.  Pitäisi  saada  toimeen  pysyviä  Matkailijayhdistyksen 
näyttelyjä    sopiville    paikkakunnille.     Nämä    tietysti     vaatisivat    suuria    va- 

roja,  mutta  yhteisin  voimin  ja  vähistä  alkaen  pitäisi  kumminkin  jota- 
kin saada  aikaan.  Täällä  Helsingissä  esim.  voisi  näyttelyn  ehkä  yhdis- 
tää Suomen  Teollisuuskauppaan,  jossa  erityisessä  huoneessa  eli  osas- 
tossa olisi  nähtävänä  sama  valokuvakokoelma,  kuin  Pariisin  näyttelyssä, 
sitä  paitsi  sporttikaluja,  Matkailijayhdistyksen  julkaisuja  y.  m.  s.  Kesän- 
aikaan,  jolloin  Helsingissä  käypi  yleisissä  kokouksissa  paljo  maaseutulai- 
sia, tulisi  tuonkaltaiscssa  näyttelyssä  arvatenkin  käymään  paljon  väkeä. 
Samaten  ei  pitäisi  olla  mahdotonta  yhdistää  Matkailijayhdistyksen  näyt- 
telyä laulujuhliin  ja  suurempiin  maanviljelysnäyttelyihin,  joita  joka  kesä 
pidetään  maassamme.  Erittäin  tärkeätä  olisi  myös,  että  Teollisuuskau- 
pasta  saataisiin  Imatralle  haaraosasto,  jossa  samalla  olisi  Suomen  Käsi- 
työnystävicn  tavaroita,  valokuvia,  Matkailijayhdistyksen  julkaisuja  y.  m.  s. 
Ja  tämmöisiä  pieniä  myymälöitä,  joissa  olisi  ainoastaan  suomalaista  tava- 
raa (paitsi  sporttikaluja)  ja  etenkin  eri  paikkakunnalle  omituisia  esineitä, 
sopivia  muistoiksi,  olisi  hankittava  niinkin  pieniin  paikkakuntiin  kuin  esim. 
Sortavalaan  ja  Kajaaniin.  Ne  voisivat  vähitellen  muodostua  paikkakun- 
taansa kuvaaviksi  kansatieteellisiksi  museoiksi,  sillä  eroituksella  vaan,  että 
ne  olisivat  samalla  myymälöitä. 

Eivät  kumminkaan  näyttelytkään  voi  tulla  kaikkien  nähtäviksi.  Sen 
vuoksi  on  myöskin  julaistava  teoksia,  jotka  houkuttelevat  matkoja  teke- 
mään. Ja  yhdeksi  semmoiseksi  julkaisuksi  ehdottaisin  valokuvakokoelmia. 
Valokuvat,  uudet  ja  kauniit,  jommoisia  ei  ennen  oltu  nähty,  ne  ne  enin 
vetivät  väkeä  puoleensa  mainitussa  Pariisin  näyttelyssäkin.  Ne  voivat  pa- 
remmin kuin  mitkään  matkakertomukset  ja  käsikirjat  todistaa  maamme  kau- 
neutta, laulaa  sen  ylistystä.  Keskustoimikunta  on  tosin  viime  vuosikertomuk- 
sessaan maininnut,  ettei  se  aio  lähimpinä  vuosina  julkaista  suurempia  teok- 
sia, vaan  koota  aineksia  matkakäsikirjain  uutta  painosta  varten,  jota  aio- 
taan kehittää  siihen  suuntaan,  että  se  tulee  antamaan  kultakin  seudulta 
maassamme  niin  luotettavia  tietoja  kuin  mahdollista  sekä  seudun  luonnosta 
että  myös  sivistysseikoista  (väkiluvusta,  elinkeinoista  ja  tuotteista,  teollisuu- 
desta, kansansivistyksestä,  kansan  tavoista  y.  m.);  tämän  uuden  painoksen 
varustaminen  kuvilla  ja  luotettavilla  detaljikartoilla  on  myös  keskustoimi- 
kunnan toiveita.  Uskallamme  kuitenkin  ehdottaa  harkittavaksi,  eikö  jo 
piankin  voisi  samalla  kuin  kootaan  aineksia  noihin  uusiin  painoksiin,  ju- 
laista  jonkunlaisia  helppohintaisia  kuvakokoelmia,  joihin  käytettäisiin  sa- 
moja   kuvia,    mitkä    aiotaan    vastaisiin    matkakäsikirjoihin.     Tämä  julkaisu 

tietysti  tulisi  kalliiksi,  mutta  jos  se  tehtäisiin  sarjaksi  pieniä  vihkosia  eli 
albumeja,  jotka  kukin  käsittäisivät  erityisen  paikkakunnan  ja  sen  ympäris- 
tön, niin  luultavasti  voitaisiin  saada  itse  paikkakunnat  hankkimaan  yrityk- 
selle kannatusta.  Näin  voisi  tehdä  esim.  yksi  vihko  Sortavalan  tienoilta, 
toinen  Saimaan  vesiltä,  kolmas  Kuopion  seuduilta,  neljäs  Kajaanin,  Sotka- 
mon ja  Oulunjoen  seuduilta  j.  n.  e. 

Jos  nämä  kuvateokset  tahdottaisin  hienoiksi  ja  niihin  liitettäisiin  vähä 
tekstiä  ulkomaalaisia  varten,  niin  että  niistä  saataisiin  vähitellen  uusi  laa- 
jennettu «Matkustus  Suomessa»,  niin  voisi  ehkä  saada  apua  yleisistäkin 
varoista. 

Hannes  Gebhard. 


Muutamia  piirteitä  panslavismin  historiasta.  *) 


Nukkuvana  Endyymionina  oli  slaavilainen  mailma  elänyt  vuosisatoja. 
Etelä -slaaveja  painoi  turkkilainen  ies,  tshekkiläinen  oli  saksalaisuuden  ava- 
rassa kidassa  ja  runneltuna  ja  paloteltuna  kolmelta  taholta  väänteli  Ja- 
gellojen  ja  Sobieskien  isänmaa  tuskissaan  käsiänsä.  Vapaana  ja  mahtavana 
oli  vain  Venäjä.  Mutta  vuosisadan  alkupuolella,  kun  kansallisuuspyrintö 
rupesi  innostuttamaan  koko  Eurooppaa,  alkoivat  slaavilaisetkin  kansat  nos- 
taa päätänsä.  Kukin  heistä  pyrki  vapauteen  ja  kansalliseen  ehjyyteen.  Se 
herätti  Euroopan  huomiota  slaavilaisiin.  Silloin,  kolmekymmenluvulla,  ru- 
vettiin puhumaan  «panslavismista».  Euroopan  publisistit  näkivät  kokonai- 
sen rivin  erinomaisia  ilmiöitä  slaavilaisessa  mailmassa:  Serbia  vapautui 
osaksi,  Puola  nousi  kapinaan,  slaavilaisuus  elpyi  saksalais- slaavi  laisissa 
maissa,  joukko  slaavilaisia  kirjallisuuksia  sukesi  näkyviin  ja  puhuttiinpa 
slaavilaisten  keskenäisestä  solidaarisuudestakin.  Tätä  kaikkea  nimitettiin 
panslavismiksi.     Se    oli    läntiselle    Euroopalle    yhtä    vähän  kuin  slaaveille 


*)  Seuraava  kirjoitus  on  enimmäkseen  kompilatsioonia  tunnetun  venäläisen  kir- 
jallisuushistorioitsijan  Pypinin  artikkelei>ta  aikakauskirjassa   BtcTHHKi.  EBpoiiu. 

vilaisiUe  selvä  systeemiin  pantu  aate.  Eurooppalaisista  publisisteista  luulivat 
usdmmat,  että  se  on  slaavilaisen  niailman  pyrintö  yhdistyä  Venäjän  joh- 
don alle.  Toisten  mielestä  taas  oli  parempi  panslavismin  muoto  se,  jossa 
keskipisteenä  oli  Puola,  joka  yhdessä  läntisten  slaavien  kanssa  olisi  Euroo- 
palle sulkuna  venäläistä  tulvaa  vastaan.  Kolmansista  taas  olisi  paras  vapaa 
slaavilainen  liittovalta.  Tähän  aikaan  oli  näet  ikäänkuin  ilmassa  tuollai- 
nen yhtymisaate.  Samantapaista  oli  saksalaisten  riennot,  samantapaista 
skandinavismin  aate,  joka  niin  monessa  suhteessa  muistuttaa  aikaisempaa 
panslavismia.  Aate  ei  tosin  ollut  kokonaan  aivan  uusi.  Jotakin  sen- 
tapaista tapaamme  jo  paljoa  aikaisemmin,  puolitoista  vuosisataa  aikaisem- 
min, ja  koska  luultavasti  lukijaa  huvittanee  saada  tietoa  slaavilaisuusaatteen 
vanhimmista  vaiheista,  luokaamme  silmäys  sen  ensimmäiseen  edustajaan. 

Jurko  K  r  i  z  a  n  i  c  (synt  1 6 1 7  )  oli  kroaatilaista  aatelissukua.  Opillisen 
sivistyksensä  hän  sai  Aagramissa,  Wienissä,  Bolognassa  ja  lopulta  Roo- 
massa kreikkalaisessa  koUeegiumissa,  joka  oli  erittäin  perustettu  unioonin 
levittämistä  varten  kreikkalais-ortodoksien  joukossa.  Teoloogiseen  ja  po- 
liittiseen kirjallisuuteen  perehtyi  hän  tarkalleen  ja  osasi  paitsi  slaavilaisia 
kieliä  latinan,  saksan  ja  italian  kielet.  Oltuaan  vielä  muutaman  vuoden 
Koomassa,  sen  jälkeen  kuin  oli  lopettanut  opintonsa,  matkusti  hän  Kon- 
stanttinopoliin,  missä  hän  tutustui  likemmin  kreikankieleen  ja  kirjallisuu- 
teen. Itse  kreikkalaisia  hän  ei  voinut  kärsiä;  ne  olivat  hänestä  kavalia, 
kopeita  ja  tietämättömiä.  Vuonna  1658  Kri^anic  oli  Wienissä  ja  tutustui 
siellä  Venäjän  lähettilääseen  Lichareviin,  joka  kutsui  ulkomaalaisia  Venä- 
jän palvelukseen.  Moskovalaiset  lähettiläät  raakoine  tapoineen  eivät  teh- 
neet juuri  miellyttävää  vaikutusta,  mutta  halu  omin  silmin  nähdä  mahta- 
vinta slaavilaista  valtakuntaa  veti  hänet  Venäjälle,  josta  maasta  hän  toivoi 
kituvalle  slaavikunnalle  pelastajan  koituvan.  Vuonna  1659  lähti  hän  siis 
Moskovaa  kohden,  mutta  asianhaarat  pakottivatkin  hänet  viipymään  noin 
vuoden  Vähällä-Venäjällä.  Siellä  hän  oppi  tuntemaan  sikäläisiä  oloja 
tänä  aikana,  jolloin  Vähän- Venäjän  yhdistys  Moskovaan  valtakuntaan  juuri 
paraillaan  tapahtui.  Tutkintojen  tuloksena  oli  kaksi  kirjoitusta,  joissa  hän 
esitti  mielipiteensä  Vähän-Venäjän  suhteesta  Isoon- Venäjään  ja  Puolaan. 
Viime  mainitun  tuomitsi  hän  ankarasti  siinä  vallitsevan  valtiollisen  vallatto- 
muuden tähden  ja  Pikku-Venäläisiä  kehotti  hän  pysymään  uskollisina  Mos- 
kovalle. Saavuttuaan  vihdoin  Moskovaan  ei  hän  saanut  kauvaa  siellä  vii- 
pyä, sillä  jo  seuraavan  vuoden  alussa,  —   minkätähden,  sitä  ei  tiedetä  — 

lähetettiin  hän  Siperiaan.  Tosin  hän  lähetettiin  sinne  «valtakunnan  asioissa» 
ja  palkaksi  määrättiin  puolikahdeksatta  ruplaa  kuussa,  mutta  maanpakolai- 
suudelta se  kuitenkin  tuntui.  Kokonaista  kuusitoista  vuotta  oli  hän  To- 
bolskissa  ja  vapautettiin  vasta  tsaari  Aleksei  Michailovitshin  kuoleman  jäi- 
keen  v.  1676. 

Raskas  maanpako  ei  kuitenkaan  estänyt  Krizanicia  innokkaasti  työs- 
kentelemästä.  Siperiassa  ollessaan  kirjoitti  hän  nimittäin  kaksi  laveata 
teosta.  Toisessa  niistä  koittaa  hän  muodostaa  yhteistä  slaavilaista  kirja- 
kieltä. Sen  perusteeksi  hän  pani  venäjän  kielen,  koska  se  muka  oli  puh- 
taimmin kaikista  sukulaiskielistään  säilyttänyt  alkuperäisen  slaavilaisen  luon- 
teen. Muut  slaavilaiset  kielet  olivat  sen  sijaan  aivan  turmeltuneet: 
«Ijaachien  (puolalaisten)  puheessa  oli  melkein  toinen  puoli  vieraita  aineksia, 
melkein  samanlainen  oli  tshekin  kielikin,  mutta  serbialaiset  ja  kroaatit,  hä- 
nen maanmiehensä  olivat  muka  aivan  siihen  määrään  turmelleet  kielensä, 
etteivät  osaa  kunnollisesti  keskustella  muusta  kuin  taloudellisista  asioista. 
«He  puhuvat  melkein  kaikilla  kielillä,  mutta  ei  kuitenkaan  millään,  sen 
tähden  että  ensimmäinen  sana  heillä  on  venäläinen  (s.  o.  kirkollis-slaavi- 
lainen),  toinen  vuugerilainen  (unkarilainen),  kolmas  saksalainen,  neljäs  turk- 
kilainen ja  viides  kreikkalainen,  italialainen  tai  albaanilainen.  Paitsi  ve- 
näläistä pääelementtiä  otti  hän  kaikista  slaavilaisista  kielistä  ne  päätteet, 
jotka  olivat  kaikille  yhteisiä.  Muuten  hän  piti  venäläisiä  alkuperäisinä 
varsinaisina  slaaveina,  joista  sitten  muut  sukukansat  olivat  enemmän  tai  vä- 
hemmän eroavia  muunnoksia.  «Venäjän  kieli  ja  nimi  on  kaikkien  muiden 
huippu  ja  juuri»,  samoin  kuin  Moskovan  tsaarikunta  mitä  parain  valtio 
maan  päällä. 

Viimemainittua  hän  innokkaasti  puolusti  vihaamiensa  kreikkalaisten 
juonia  ja  saksalaisten  haukkumisia  vastaan.  Saksalaiset  muka  tahtovat  val- 
loittaa venäläisten  valtakunnan  ja  tehdä  heidät  orjikseen  sekä  haukkuvat 
heitä  «koiranraadoiksi,  varkai'csi,  petollisiksi,  irstaiksi»  kaikissa  kirjois- 
saan, niin  että  puolalaisetkin  ovat  ruvenneet  sitä  uskomaan  ja  laulavat  sa- 
maa virttä.  Se  tietysti  taas  kylvää  eripuraisuutta  venäläisten  ja  puolalais- 
ten välille,  joilla  kuitenkin  «on  sama  kieli  ja  ovat  saman  isän  lapsia». 
«Jos  meidän  välillämme  olisi  sopu,  niin  eivät  niin  äkkiä  saisi  valtaansa 
sitä,  mitä  jo  ryöstivät  puolalaisilta,  sen  kyllä  tietävät  saksalaiset  ja  eten- 
kin ruotsalaiset».  Tosin  on  syytä  itse  slaaveissakin,  kun  heissä  ei  ole 
kansallista,    slaavilaista    itsetajuntaa,  jota  hän  varsinkin  venäläisissä  koittaa 

herättää,  sillä  se  yksin  saattaa  tuottaa  heille  todellisen  arvon,  riippumatto- 
muuden ja  onnen. 

Vaikka  Krizanic  olikin  katoolilainen  pappi,  ei  hän  kuitenkaan  ollut 
«mikään  ankara  latinalainen».  Hän  oli  ystävällinen  ortodoksiialle  ja  kielsi 
slaavilaisia  ottamasta  osaa  latinalaisen  ja  kreikkalaisen  kirkon  riitoihin. 
«Repikööt  patriakka  ja  paavi  toisensa  partaa»,  eriuskoiset  slaavilaiset  kan- 
sat saattavat  siltä  elää  veljellisessä  sovussa.  •  Todellakin  vapaamielisiä  ja 
humaanisia  aatteita  niin  kaukaiseen  aikaan. 

Hänen  aikalaisensa  eivät  näykkään  ymmärtäneen  häntä,  ja  unhotuk- 
siin  joutuu  koko  ensimmäinen  panslavisti,  kunnes  tämän  vuosisadan  keski- 
palkoilla eräs  venäläinen  oppinut  hänet  «keksi»  Moskovan  kirjastoista. 
Mahdollista  on  kuitenkin  että  Pietari  Suuri  lukemalla  juuri  Krizani^in  kir- 
joituksia, koska  ne  jonkun  aikaa  olivat  «ylhäällä»  s.  o.  Kremlin  linnassa, 
sai  halun  tutustua  slaavilaisiin  kansoihin  ja  vieläpä  tuumaili  eteläslaavein 
vapauttamistakin,  jotka  olivat  «samaa  kansaa,  joilla  oli  sama  kieli  ja  usko». 
Mutta  vaikkei  hänen  aikeensa  menneet  toteen,  piti  hän  yllä  vilkasta  yh- 
teyttä etenkin  montenegrolaisten  ja  serbialaisten  kanssa.  Näiden  joukossa 
oli  hän  kansallisena  suosikkina,  hänen  nimeänsä  ylistivät  Dalmatian  ru- 
noilijat ja  serbialaiset  kansanlaulut.  Pidettiinpä  Fruska  Göran  luostarissa 
Pietari  Suuren  kuvaa  ihmeitätekevänäkin.  Puolassa  hän  isännöitsi  melkein 
oman  mielensä  mukaan.  Tshekkiläisten  joukosta  hän  otti  kanslisteja,  op- 
pineita ja  «komedianttejakin»  ja  puhutteli  VVienissä  böömiläisiä  paneja 
tshekiksi.  Yksin  serbialais-lausitsilaisten  eli  vendien  pienen  kansan  kanssa 
hän  tuli  persoonalliseen  tuttavuuteen.  Hänen  käydessään  Saksenissa  tervehti 
vendiläisessä  kirjallisuudessa  kuuluisa  Frencel  häntä  mahtavimpana  slaavi- 
laisena hallitsijana  ja  ilmoitti  hänelle  vendien  olevan  suuren  Venäjän  kan- 
san sukua.  Samalla  antoi  hän  tsaarille  tekemänsä  raamatun  käännökset. 
Kun  Pietari  17 12  taas  oli  Saksenissa,  näyttelivät  Wittenbergin  vendiläiset 
ylioppilaat  hänelle  kaupungin  merkillisyyksiä  ja  selittelivät  serbiaksi. 

Tahtoipa  hän  tietää,  missä  se  «slavenilainen  eli  slovatskilainen  eli 
shklavonilainen  maa»  oikeastaan  on  ja  lähetti  erään  Ostrovskin  tutkimaan 
sen  maan  oloja  ja  puhuuko  siellä  kansa  slavenilaista  kieltä,  jota  venäläi- 
nenkin ymmärtäisi.  Nähtävästi  tarkoitti  Pietari  Dalmatian  slaaveja,  koska 
käski  lähettiläänsä  ottamaan  selkoa  purjehdusasioistakin.  Ostrovski  ei  kui- 
tenkaan täyttänyt  tehtäväänsä.  Mutta  mielenkiinto  slaavilaisiin  ilmaantuu 
kirjoissakin.     Venäjän    kansaa  ja    kieltä    nimitetään   slaavilais- venäläiseksi. 

Niinpä  sanotaan  erään  Pietarin  aikuisen  historian  esipuheessa:  Tiedä,  oi- 
keauskoinen  lukija,  että  minä  en  ole  kirjoittanut  millekään  barbarilaiselle 
kansalle;  mutta  slaavilais- venäläinen  kansa  tuli  kuuluisaksi  yli  muiden  kan- 
sojen ymmärtäväisyydestään.  Muut  kansat  tuskin  ymmärtävät  rajanaapu- 
rinsa kieltä.  Mutta  slaavilais-venäläisellä  kansalla  on  se  Jumalan  lahja, 
että  heidän  kielensä  käy  läpi  melkein  koko  Euroopan:  en  mainitse  tässä 
puolalaisia  maita,  Preussia,  «tshekkejä,  moraaveja,  unkarilaisia(!),  italialai- 
sia(!),  slovakkeja,  koshubeja,  illyrialaisia,  aina  Aasiaan  asti  on  venäläiselle 
kieli  auki».  Tähän  tapaan  piti  muun  muassa  resoneerata  kaikissa  Tes- 
singillä  Amsterdamissa  painetuissa  kirjoissa;  Pietari  oli  näet  antanut  privi- 
leegiumin  hänelle,  sillä  ehdolla  että  kaikissa  hänen  kirjoissaan  ylistettäisiin 
Venäjän  tsaaria  ja  kansaa.  Melkein  samaan  tapaan  puhuu  eräs  toinen  op- 
pinut, joka  kirjoitti  kolmikielisen  sanakirjan.  Esipuheessa  hän  sanoo,  että 
Vapahtajan  kärsimyksistä  ilmoitettiin  kolmella  kielellä:  hepreaksi,  kreikaksi 
ja  latinaksi.  Mutta  sanakirjaansa  hän  pani  heprean  sijasta  «meidän  slaa- 
vilaisen kielemme,  ikäänkuin  todella  monen  kielen  hedelmällisen  isän, 
koska  siitä  ikäänkuin  alati  vuotavasta  lähteestä  saa  alkunsa  monet  muut 
kielet,  s.  o.  puolan,  tshekin,  serbian,  bulgarian,  liettuan  ja  vähän  venäjän 
ynnä  monet  muut.  Eikä  vähäinen  kunnia  ole  siitä  meidän  slaavilaisella 
kielellä,  että  se  saa  alkunsa  itse  kunniasta  (kunnia:  venäjäksi  slava),  «sla- 
vasta»  (kunniasta)  on  slaavilainen  suku  ja  kieli  saanut  kunniakkaan  alku- 
peränsä». Semmoinen  oli  muka  slaavilaisten  nimen  alkuperä.  Koittipa 
suuri  filosoofi  Leibnitzkin,  joka  oli  ahkerassa  kirjevaihdossa  Pietarin  kanssa, 
selvittää  asian  kirjoituksessa:  «slaavilaisten  alkuperästä»,  tulematta  kuiten- 
kaan juuri  mihinkään  päätökseen  tarpeellisten  lähteiden  puutteessa.  Aivan 
kritiikitön  on  dalmaattilaisen  Maurourbinou  «Historiografian  kirja»,  joka 
Pietarin  käskystä  käännettiin  venäjäksi  ja  jossa  tulisella  slaavilaisella  patrio- 
tismilla selvitellään  slaavilaisten  historiaa. 

Koska  Pietarin  aikana  intressi  toisiin  slaavilaisiin  kansoihin  oh  niin 
suuri,  niin  olen  sentähden  laajemmalta  kosketellut  sitä,  ennenkuin  menen 
tarkastamaan  varsinaista  meidän  vuosisatamme  panslavismia. 

Luokaamme  kuitenkin  ensin  lyhyt  katsaus  slaavilaisten  kansojen  ke- 
hityshistoriaan. 

Bulgariassa  oli  turkkilaisen  valloituksen  aikana  kaikki  henkinen  elämä 
masennettu.  Kansa  oli  pelkkänä  työtätekevänä  voimana,  alituisesti  muhametti- 
laisen mielivallan  alaisena.     Sillä  ei  ollut  kouluja  eikä  kirjallisuutta,  syystä 

että  viimemainitun  ylläpitäjät  ja  edustajat,  bulgarilainen  ylimystö  ja  sivisty- 
nyt sääty  oli  turkkilaisen  maahan  tullessa  juuriaan  myöden  hävitetty.  Ainoa 
itsetajunnan  säilyttäjä  oli  enää  kirkko.  Sen  alalta  ilmaantuikin  ensimmäiset 
kansallisen  uudestasyntymisen  yritykset.  Itse  kirkko  oli  fanarioottien  (niin 
nimitetään  Konstantinopolin  kreikkalaisia)  käsissä,  jotka  sekä  sortivat  että 
halveksivat  bulgaareja  ikäänkuin  alempaa  rotua,  jonka  oli  luopuminen 
muka  barbaarisesta  kansallisuudestaan  ja  rupeaminen  kreikkalaisiksi.  Kes- 
kimmäinen ja  alin  papisto  pysyi  kuitenkin  bulgarilaisena,  ja  sen  keskuu- 
desta nousi  i8-sataluvun  toisella  puoliskolla  ensimmäinen  sana  bulgarilai- 
sen  kansan  puolustukseksi.  Se  oli  hioromonakin  Paision  kirjoittama  «His- 
toria», jossa  hän  tulisesti  kehottaa  maanmiehiänsä  kansallisuuttansa  pelas- 
tamaan, muistuttaen  heille  heidän  kuuluisia  kirjallisia  traditsioonejaan  ja 
muinaista  kunniaansa.  Näihin  herätyksiin  liittyi  pian  uusia.  Muutamat  rik- 
kaat bulgarialaiset  kauppiaat  Moldaviassa  ja  Valakiassa  alkoivat  eurooppa- 
laisen sivistyksen  vaikuttaman  isänmaanrakkauden  johtamina  perustaa  kouluja 
kansallensa.  Vihdoin  vuosisatamme  kaksikymmenluvulla  ryhtyi  kuuluisa  kaar- 
paattilainen  rusiini  (rusiinit  eli  ruteenit  ovat  vähävenäläinen  kansa  Galitsiassa) 
Venelin  intoilemaan  slaavilaisuuden  asiassa.  Ollen  puoleksi  historioitsija, 
puoleksi  runoilija  antautui  hän  tutkimaan  slaavikunnan  vanhimpia  aikoja. 
Erittäin  viehätti  häntä  bulgarein  historia  muinaisuudellaan,  ja  täynnänsä 
sääliä  ja  myötätuntoisuutta  tuota  kituvaa  kansaa  kohden,  otti  hän  elämän- 
tehtäväkseen bulgarilaisen  kansallistunteen  herättämisen.  Venelin  kirjoitti, 
toimi  ja  kärsi  kurjuutta  Venäjällä,  ja  bulgarilaiset  eivät  pitkään  aikaan  edes 
tietäneet  mitään  hänestä,  mutta  kun  heidän  korviinsa  lopulta  tuli  tieto  Ve- 
nelinistä,  silloin  oli  bulgarilaisen  kansallisuuden  herääminen  varma.  Niin 
mahdottomissa  oloissa  kuin  elivätkin,  osottivat  bulgarilaiset  tavatonta  pon- 
tevuutta. Kansakouluja  perustettiin  suuret  määrät,  joukko  Bulgarian  nuo- 
rukaisia opiskeli  Venäjän  ja  Länsi-Euroopan  yliopistoissa,  ja  alkoipa  kan- 
sallisen kirjallisuuden  alkukin  versomaan.  Kreikkalaisten  kirkollista  ylival- 
taa vastaan  nousi  ankara  taistelu,  jonka  voitoksi  tuli  kansalliskirkollinen  it- 
senäisyys. Poliitillisen  vapauden  kiihkeä  odotus  synnytti  kapinoita,  jotka 
turkkilaiset  kukistivat,  kunnes  vihdoin  vapautus  tapahtui  tunnetun  venäläis- 
turkkilaisen  sodan  kautta. 

Bulgarilaisten  hcräymykseen  vaikutti  yhtä  aikaa  sekä  muutamat  kan- 
sallisen itsetajunnan  ilmiöt,  että  uuden  ajan  sivistyksen  vaikuttama  filan- 
troopinen    huoli    kansan    sivistämisestä  ynnä  lopuksi  kaiku  koko  slaavikun- 

nan  nousemisesta.  Kohdatessaan  Venäjän  sodissa  Turkkia  vastaan  suku- 
lais- ja  samanuskoisen  kansan,  syntyi  bulgarilaisissa  himmeä  toivo,  että 
siltä  apu  ja  vapautus  tulee.  Sitä  paitsi  on  yleis-slaavilainen  tiede  vaikut- 
tanut paljon  Bulgarian  kansan  uudestasyntymiseen.  Sen  muinaisuutta  ovat 
näet  etupäässä  valaisseet  länsislaavilaiset,  niinkuin  Safarik,  Kopitar  ja 
Jireöek,  jonka  viimemainitun  Bulgarian  historia  on  tunnettu,  ynnä  venäläi- 
set oppineet. 

Toisin  ja  paremmalla  onnella  tapahtui  serbialaisten  herääminen. 
Heidän  tilansa  ei  koskaan  ollut  niin  tukala,  kuin  bulgarilaistcn.  Kauem- 
pana turkkilaisuuden  keskipisteestä,  säilyivät  he  puoleksi  itsenäisinä  pitem- 
män aikaa.  He  asuivat  myöskin  laajalla  alalla  ja  muutamat  serbialaiset 
seudut,  niin  kuin  esim.  Dalmatia,  olivat  vain  jonkun  ajan  Turkin  val- 
lassa. Pienen  serbialaisen  keskustan  muodosti  sen  lisäksi  seitsemännellä- 
toista sataluvalla  Itävallan  alueelle  siirtyneet  serbialaiset,  joiden  joukossa 
myöhemmin  serbialaisuuden  uudestasyntyminen  sai  alkunsa.  Sielläkin  se 
tapahtui  historiallisten  traditsioonien  ja  siteiden  uudistumisella.  Vanhasta-Ser- 
biasta tulleet  siirtolaiset  rakensivat  itselleen  uuden  kansallishistorialliscn 
pallaadiumin  Fruska  Gorassa.  Sinne  he  perustivat  luostareita,  joille  antoivat 
vanhojen  serbialaisten  luostarein  nimet,  sinne  he  siirsivät  kansallisen  ruhti- 
naansa Lazarin  jäännökset.  Heidän  ensimmäinen  kirjallisuutensa  viime 
vuosisadalla  ammennettiin  vanhasta  ortodoksisesta  lähteestä.  Serbian  kir- 
jallisuuden menehdyttyä  turkkilaisen  ikeen  alle,  tuli  serbialaisille  kirjoja 
Venäjältä,  uutten  serbialaisten  koulujen  opettajat  kutsuttiin  Kievistä,  en- 
simmäiset serbialaiset  kirjat  olivat  osaksi  suorastaan  jäljennöksiä  slaavilais- 
vcnäläisistä  kirjoista,  osaksi  tehtyjä  puoleksi  kirkollisella  «slaavilais-serbia- 
laisella»  kielellä.  Se  oli  vain  suoraa  jatkoa  keskiajan  kirjakielelle,  jol- 
loin kirkko-slaavi  oli  yhteisenä  hengellisenä  kielenä  Venäjällä,  Serbiassa  ja 
Bulgariassa. 

Sillä  välin  alkoi  turkkilaisessa  Serbiassa  kiehua  ja  sitä  seurasi  ka- 
pina. Rauhattomuutta  kesti  useampia  vuosia  ja  se  kiihotti  suuressa  mää- 
rin kansallistunnetta.  Taistelu  kestettiin  ja  Serbiasta  tuli  ruhtinaskunta. 
Samalla  kääntyi  Serbian  kirjallisuuskin  toiselle  tolalle.  Se  ei  enää  matki 
entisyyttä,  vaan  vapautuu  keinotekoisesta  arkaismista.  Se  puhuu  kansan 
alkuperäistä  kieltä  ja  koittaa  muodostua  itsenäiseksi  sisällykseltään  uuden 
sivistyksen  pohjalla. 

Tämän    tehtävän    suoritti   kaksi  miestä,  Obradovic  ja  Vuk  KaradiSic. 

Molemmat  olivat  he  lähteneet  kansan  «syvistä  riveistä»,  mutta  olivat  kui- 
tenkin nousseet  aikansa  ja  sivistyksensä  tasapinnalle.  Obradovic  oli  alku- 
jaan puoleksi  munkki  ja  pappi,  kulki  sittemmin  opettajana  Serbiasta  ja 
Triestistä  Vähään  Aasiaan  ja  sieltä  Leipzigiin  ja  Halleen,  jonka  yliopis- 
tossa kuunteli  luentoja.  Myöskin  oli  hän  Länsi- VenäjäUä,  jossa  eli  köy- 
hyydessä antaen  yksityisiä  tunteja.  Miesikään  tultuaan  rupesi  hän  kirjaili- 
jaksi ollen  käytännöllinen  filosoofi  ja  idealisti  1 8-vuosisadan  maun  mukaan. 
Hänen  kirjansa  olivat  kansantajuisia  ja  opettivat  humanistista  siveysoppia, 
ihmisen  omaa  arvoa,  uskonnollista  suvaitsevaisuutta  ja  kansanvalistuksen 
edistämistä.  Mutta  hänen  kielensä  oli  uutta  kansan  puhumaa  serbian  kieltä. 
Vukia  taasen  sopii  mielestäni  nimittää  Serbian  Lönnrotiksi.  Samoin  kuin 
viime  mainittu  kaivoi  esiin  Suomen  kansan  henkiset  aarteet,  lahjoitti 
edellinenkin  melkein  samaan  aikaan,  ehkä  hiukan  aikaisemmin,  aivan  aa- 
vistamattoman löydön  Euroopalle,  serbialaisen  kansanlaulukokoelman,  jossa 
homeerolaisella  alkuperäisyydellä  ja  tuoreudella  esitetään  Serbian  vapau- 
tussodan vaiheita,  Milosin  ja  Mustan  Yrjön  urotöitä  ja  montenegrolaisten 
sankaritaisteluita.  Näissä  lauluissa  esiintyvä  runous,  joka  antoi  niin  kau- 
niin värityksen  ja  viehätyksen  Serbian  kansan  urotöille,  herätti  slaavikun- 
nassa  ja  Euroopan  kirjallisuudessa  tavatonta  huomiota  ja  arvonantoa  kan- 
saa kohtaan,  joka  nelisatavuotisesta  unheesta  oli  astunut  historian  näyttä- 
mölle. Ja  itse  serbialaisetkin  oppivat  noista  lauluista  tuntemaan  oman  it- 
sensä. Ollen  ensimmäisiä,  jotka  ottivat  tehtäväkseen  tutkia  kansanelämää 
ja  sen  hengen  ilmiöitä,  vaati  Karadzic,  että  kirjallisuuden  pitää  olla  kan- 
saa varten  ja  sentähden  pitää  kirjoittaa  kansan  puhtaalla  kielellä.  Vanha 
«slaavilais-serbialainen»  puolue  hyökkäsi  ankarasti  hänen  kimppuunsa,  ni- 
mittäen hänen  kansallista  kieltänsä  sikopaimenien  kieleksi  ja  syyttäen  häntä 
muinaisuuden  kirjallisten  traditsioonien  halveksimisesta.  Myöskin  venäläi- 
set slavofiilit  tuomitsivat  hänet  niiden  kirjallisten  siteiden  ratkomisesta, 
jotka  siihen  asti  ovat  yhdistäneet  serbialaiset  venäläisiin,  väittäen  että  Vuk 
toimi  Itävallan  aseena.  Ja  «slaavilais-serbialainen»  puolue  saikin  aikaan, 
että  Vukin  kirjat  ja  oikeinkirjoitus  kiellettiin  Serbian  ruhtinaskunnassa  (itse 
hän  eli  Wienissä),  eikä  tätä  kieltoa  lakkautettu  ennenkuin  Vukin  elämän 
loppupuolella,  kuusikymmenluvulla.  (Jatk.) 

Joos.  J.  Mikkola. 

^ 

Kalojen  äänestä. 


Kuten  tiedetään  ovat  kalat  kansan  käsitteessä  yleensä  tulleet  äänet- 
tömyyden esikuviksi.  Ja  luonnolliseltahan  näyttääkin  otaksuminen,  että  ää- 
nen kyky  puuttuu  siltä  elävältä  olennolta,  joka  mitään  hiiskumatta  antaa 
riistellä  sisuksiansa  terävillä  rautakoukuilla,  joka  mykkänä  kituu  tuntikausia 
tukehtuessaan  kuoliaaksi  sekä  kärsii  hiljaisena  kaikki  ne  tuhannet  muut 
rääkkäykset,  jotka  niin  runsaalla  mitalla  ovat  tulleet  kalojen  osaksi.  Eipä 
siis  ihmekään,  jos  esim.  ruotsin  kielessä  on  kehittynyt  erityinen  sananpar- 
sikin, joka  sanoilla  «mykkä  kuin  kala»  ilmaisee  tuon  vastamainitun  yleisen 
mielipiteen.  Mutta  kuitenkin  on  tällekin  sananparrelle  käynyt  kuten  mo- 
nelle muullekin  kansan  tarulle,  että  se  näet  tarkemmin  tutkittuna  ja  var- 
sinkin tieteen  valaisemana  rupeaa  horjumaan  eikä  pidäkään  ryhtiänsä.  Si- 
ten on  esim.  tästäkin  seikasta  aina  muinaisajoilta  saakka  tieteessä  ollut 
selvillä,  että  kalojenkin  joukossa  löytyy  ainakin  muutamia  «puhuvia»  olen- 
noita.  Sillä  jo  luonnontieteen  csiisä  Aristoteles  antoi  sellaisista  kaloista 
selvän  selityksen,  joka  omituisuutensa  vuoksi  liitettäköön  tähän  käännök- 
senä: «Mutta  kaloilla  ei  ole  ääntä*);  sillä  niillä  ei  löydy  keuhkoja,  ei 
henkitorvea,  eikä  kurkunpäätä;  vaan  kuitenkin  synnyttävät  ne,  joita  kut- 
sutaan puhuviksi  (kaloiksi),  tolkuttomia  ja  vinkuvia  ääniä,  siten  Lyra  **) 
ja  Chromis;  sillä  nämä  ihan  kuin  röhkivät;  myöskin  Kapros  Acheloos* 
virrasta  ja  sitäpaitsi  Seppäkala  sekä  Käkikala;  sillä  edellisen  ääni  on  ihan 
kuin  joku  hyrräys,  mutta  jälkimmäisen  ääni  muistuttaa  käkeä,  josta  se  on 
nimensäkin  saanut.  Mutta  kaikki  nämät  (kalat)  aikaansaavat  sen,  joka  kuu- 
luu ääneltä,  toiset  hieromalla  kiduskaariansa,  sillä  nämät  osat  ovat  piikil- 
liset,    toiset    ontelon    ympärillä  olevilla  sisälmyksillä  ***).     Sillä  jokainen 


*)  Tässä  tarkoittaa  A.  ääntä  samassa  merkityksessä  kuin  esim.  lintujen  ja  ih- 
misen ääni. 

**)  Nykyaikojen  tiedemiehet  ovat  määränneet  mitä  nykyisiä  kaloja  nuoi  Aristo- 
teleen nimitykset  osoittivat.  Ainoastaan  yhdelle  niistä,  nim.  Kapros-kalalle,  joka  A:n 
aikoina  eli  Acheloosjoessa,  ei  ole  saatu  vastakohtaa  nykyjään  elävissä  kaloissa. 

**♦)  Viimeksimainituilla  sanoilla  tarkoittaa  A.  uimarakkoa. 

näistä  (kaloista)  sisältää  ilmaa,  jota  hieromalla  ja  liikuttamalla  se  synnyt- 
tää äänet.  Samoin  tuntuvat  muutamat  rustokaloistakin  vinkuvan;  mutta 
näillä  ei  voi  oikeastaan  sanoa  olevan  ääntä  *),  vaan  ne  aikaansaavat  ää- 
niä ..  .  Samoin  meripääskyt  (=  lentokalat);  sillä  nämätkin  lentävät  il- 
massa koskematta  veteen;  sillä  niillä  on  leveät  ja  pitkät  evät.  Kuten 
nyt  se  ääni,  joka  syntyy  lentävän  linnun  siivistä,  ci  ole  mikään  (varsinai- 
nen) ääni  *),  samoin  sitä  ei  myöskään  ole  yhdelläkään  näistä  (lentokaloista 
y.  m.)».  — 

Täten  Aristoteles;  mutta  hänen  jälkeensä  joutui  koko  seikka  unoh- 
duksiin yli  kahdeksi  tuhanneksi  vuodeksi,  kunnes  nykyaikojen  tiedemiehet 
ottivat  sen  uudestaan  tutkimisen  alaiseksi.  Niistä  viimeksi  mainituista,  jotka 
enin  ovat  työskennelleet  kalojen  ääniilmiöitten  selittämiseksi,  mainittakoot 
tässä  ainoastaan  ranskalainen  Dufossi  ja  tanskalainen  William  Sörensen. 
Etenkin  lienee  viimemainitun  jotenkin  lavea  teos:  «Om  Lydorganer  hos 
Fiske»,  joka  on  ollut  pääasiallisimpana  lähteenä  tällekin  kirjoitukselle,  ai- 
neessansa perinpohjaisin. 

Mutta  ennenkuin  menemme  selittämään  näitten  tutkijain  sangen  haus- 
koja havainnoita,  sallittakoon  meidän  vielä  lausua  sananen  itse  käsitteestä, 
jota  seuraavassa  tarkoitetaan  nimityksellä:  kalojen  ääni.  —  Kuten  äsken 
mainitusta  näkyy,  selitti  Aristoteles  «puhuvat»  kalansakin  äänettömiksi, 
koska  niillä  ci  ollut  samoja  elimiä,  jotka  korkeammilla  eläimillä  löytyvät 
ääntämistä  varten.  Hänen  aikuisella  luonnontieteellä  ci  näet  vielä  liene 
ollut  selvillä,  että  eläinkunnassa  sama  toiminta  voi  tapahtua  siellä  yhdellä, 
täällä  tykkänään  toisella  elimellä,  että  siis  itse  toimintaa  voi  kutsua  sa- 
maksi, vaikka  elimet,  jotka  sen  synnyttävät  olisivatkin  erilaiset.  Jos  siis, 
kuten  seuraavasta  nähdään,  kaloilla  löytyy  erityisiä  elimiä  tahi  mitä  ruu- 
miin osia  tahansa,  jotka  ovat  muodostuneet  äänen  aikaansaamista  varten, 
voimme  kutsua  niitä  äänielimiksi  samalla  oikeudella  kuin  nisäkästen  ja  lin- 
tujen kurkunpäätäkin.  Tästä  tietysti  seuraa,  että  voimme  puhua  kalojen 
äänestäkin  samassa  merkityksessä  kuin  esim.  lintujen  laulusta.  —  Mutta 
samalla  on  tarkoin  muistettava,  että  kaloilla  paitsi  äskenmainituita  tahalli- 
sia ääniä  huomataan  usein  myöskin  aikeettomia  ääniilmiöitä,  joita  tietysti 
yhtävähän    voi    verrata    kalojen  varsinaiseen  ääneen  kuin  siipien  räpytystä 


♦)  Tässä    tarkoittaa    A.   äiintä  samassa  merkityksessä  kuin  oim.  lintujen  ja  ih- 
misen ääni. 

lintujen  lauluun.  Sellainen  aikeeton  ääni  on  esim.  se  napsutus,  jonka  säy- 
näät,  särjet  y.  m.  synnyttävät  suulla,  kuin  no  jouduttuansa  nnantereelle  hä- 
täisinä aukovat  leukojansa. 


Ne  elimet,  joilla  kalat  saavat  aikaan  tahalliset  äänensä  —  siis  kalo- 
jen äänielimet  —  ovat  pääasiallisesti  kahta  eri  laatua.  Muutamilla  on 
näet  ääniilmiö  liittynyt  piikilliston  eväruotojen  liikuntoon,  toisilla  ja  suu- 
rimmalla osalla  kaloista  näkyy  taas  uimarakko  olevan  äänen  tuottajana. 
Kalojen  äänielimet  ovat  siis  tykkänään  toista  luontoa  kuin  muitten  kor- 
keampien eläinten.  Koska  ne  sitäpaitsi  toiminnassansakin  tarjoovat  yhtä 
ja  toista  merkillistä,  tahdomme  seuraavassa  luoda  niihin  lyhykäisen  kat- 
sauksen. 

Mitä  ensin  piikillisiin  eväruotoihin  tulee,  tavataan  tällaisia  sangen 
yleisesti  kalojen  ryhmässä.  Siten  on  koko  suuri  lahkokin  saanut  nimensä 
näistä,  nim.  piikkieväisct  {Acanthopttrt).  Useimmat  kalojen  evistä  niinkuin 
selkäevä,  rinta-  ja  vatsaevät  sekä  kusetincvä  voivat  olla  tankeilla  piikeillä 
varustetut.  Niitten  yleisyydestä  päättäen  lienevät  siis  tällaiset  eväruodot 
kaloille  varsin  hyödylliset.  Vaan  älköön  luultako,  että  tämä  hyöty  seuraa 
niitten  merkitybestä  äänieliminä,  sillä  tällainen  ominaisuus  tulee  niille 
vasta  toisessa  sijassa  ja  onkin  huomattu  ainoastaan  sangen  harvoilla  ka- 
loilla. Sitä  vastoin  täyttänevät  eväpiikit  varsinaisimman  toimensa  kalojen 
suojelus-  ja  puolustusaseina,  sillä  näillä  kala  luultavasti  torjuu  vihollisensa. 
—  Ja  voivatkinhan  nuo  terävät  eväpiikit  vaikka  pienemmilläkin  kaloilla 
tehdä  hätyyttäjälle  jotenkin  tuntuvia  haavoja  —  sen  myöntää  jokainen, 
ken  on  sattunut  haavoittumaan  esim.  ahvenen  selkäevästä.  Mutta  vieläkin 
vaarallisemmaksi  käy  ase,  jos,  kuten  Pohjanmeressäkin  elävällä  Trachinus- 
suvulla,  piikit  sitä  paitse  ovat  varustetut  myrkyllisellä  nesteellä,  joka  valuu 
haavaan. 

Tavallisimmasti  vahvistuu  kuitenkin  puheena  olevien  puolustusaseitten 
voima  siten,  että  piikit  ovat  suuria  ja  tukevia  sekä  kiinnitetyt  ruumiin  si- 
sässä löytyvään  luurankoon.  Sitäpaitsi  ovat  ne  varustetut  lujiUa  lihaksilla, 
jotka  nostavat  ne  pystyyn  uhkaaviksi  aseiksi.  —  Tämän  seikan  lienee  jo- 
kainen käytännöllisestikin  huomannut  katsellessaan  vasta  vedestä  nostettua 
elävää  ahventa  —  eli  vielä  paremmin  pieniä  rautakalaa  {Gasierosieus) — , 

kuinka  se  vaaran  uhatessa  jännittää  piikilliset  selkä-  ja  vatsaevänsä.  — 
Kaikkein  täydellisimmiksi  tulevat  nämät  lujapiikkiset  puolustusasect,  jos 
ainoastaan  yksi,  tavallisesti  ensimmäinen,  piikeistä  kussakin  evässä  ke- 
hittyy muita  suuremmaksi.  Täten  kokoontuu  näet  evän  koko  voima  tähän 
yhteen  aseeseen^  joka  taistelussa  mahtavan  keihään  tavalla  syöksee  päälle 
hyökkäävän  vihollisen  ruumiiseen.  Mainitussa  muodossa  huomattanee  piikki- 
evät  paraiten  meidän  maamme  kaloista  pienellä  rautakalalla,  vaan  erittäin 
selvät  ja  säännölliset  ovat  ne  säkekalojen  heimossa  {Siluroidet).  Tämä 
sangen  suuri  ja  muotorikas  heimo  luetaan  n.  k.  rakkosuisten  (Physostotni) 
lahkoon,  johon  useimmat  meidän  pehmeäeväisistä  kaloista  kuuluvat  ja  joit- 
ten päätunnusmerkkinä  on,  kuten  tiedetään,  että  uimarakko  on  yhteydessä 
suuontelon  kanssa.  Mutta  päinvastoin  muita  rakkosuisia,  joitten  eväruodot 
ovat  pehmeitä,  tavataan  säkekaloilla  piikilliset  evät  usein  täydellisimmässä 
muodossaan.  Varsinkin  on  juuri  näillä  kaloilla  ensimmäinen  eväruoto  toi- 
sia paljon  suurempi  sekä  sangen  voimakas  ja  kehittynyt.  —  Muutoin  mai- 
nittakoon, että  säkekaloja  ei  löydy  Euroopassa  kuin  yksi  ainoa  laji,  nim. 
meidänkin  maassa  joskus  tavattu  monni  {Silurus  glanis\  joka  on  isoimpia 
Euroopan  sisävesien  kaloista.  Mutta  lämpimien  maitten  suurissa  vesis- 
töissä, esim.  Amasoonivirrassa  ovat  säkekalat  varsin  lukuisat  ja  siellä  löy- 
tyy niitten  seassa  semmoisiakin,  joilla  eväruodot  ovat  saavuttaneet  tuon 
tärkeän  sivutoimen  olla  äänenkin  tuottajina.  —  Näitä  kaloja  on  siis  lähem- 
min tarkastaminen,  jos  tahdotaan  saada  selville,  millaiset  tämänlaatuiset 
äänielimet  ovat  rakennukseltaan  ja  miten  ääni  niissä  syntyy. 

Niinkuin  jo  ennen  on  mainittu,  löytyy  eväruotojen  tukena  myöskin 
ruumiin  sisässä  olevia  luita,  nim.  selkäeville  n.  k.  kannatinluut  taikka  rinta- 
eville hartian  ja  vatsaeville  lantion  luut.  Tämä  tue  tulee  sitä  vakavam- 
maksi, koska  viimeksi  mainitut  luut  vielä  ovat  kiinni  joko  selkärangassa 
tahi  pääkallon  luissa.  SäkekaloiUa  on  sitä  paitsi  vielä  suuria  luulevyjä 
ruumiin  pinnallakin,  joihin  selkäevän  kannattimet  kiinnittyvät.  Muutoin 
on  tietysti  myöskin  sääntönä,  että  kuta  suuremmat  eväruodot  eli  piikit 
ovat  kooltaan,  sitä  vahvempi  on  niiden  tuekin.  Jos  siis  ensimmäinen 
eväpiikki,  kuten  säkekaloilla,  on  sangen  mahtava,  ovat  sen  tueluutkin  ke- 
hittyneet yhtäläisessä  suhteessa.  Saman  voi  sanoa  myöskin  nivelliitteestä, 
jolla  eväruoto  on  alustaansa  kiinittynyt.  Säkekalojen  suuren  eväpiikin  ala- 
osassa on  siis  mahtava  nivelnasta  ja  sen  tueluussa  siihen  vastaava  nivel- 
kuoppa,  jossa  edellinen  pääsee  vääntymään  edes  ja  takaisin.     Mutta  tässä 

nivelliitteessä  huomataan  säkekaloilla  vielä  muitakiD  sangen  omituisia  lai- 
toksia, nim.  nystermän  tahi  harjunmuotoisia  kuhmuja  sekä  nivelnastan  vie- 
ressä että  nivelkuopan  seinissä,  ynnä  niihin  vastaavat  syvennykset  evärao- 
dossa  ja  tucluussa.  Näitten  kuhmujen  tehtävänä  lienee  oikeastaan  kiin- 
nittää piikki  ja  pitää  se  pystyssä  yhteen  törmättäissä,  mutta  sekä  kuhmut 
että  syvennykset  ovat  kuitenkin,  vastoin  tavallista  nivelliitettä,  pinnaltaan 
aivan  erillaista  rakennusta  kuin  nivelnasta  ja  nivelkuoppa.  Ne  ovat  näet 
ihan  paljaat  ja  rustottomat,  sileät  ja  toisiansa  hankaavaiset.  Tämä  kuh- 
mujen ja  syvennyksien  pintarakennus  näyttää  tosin  vähäpätöiseltä,  mutta 
sen  merkitys  selviää  heti  evän  liikkuessa.  Joka  kerta  näet  kuin  eväpiikki 
lihaksien  avulla  nousee  tahi  laskee  nivclliitteessään,  kihnuttavat  nuot  pal- 
jaat ja  sileät  pinnat  toisiansa  ja  kihnutuksen  seiu-auksena  on  sama  ilmiö, 
jonka  huomaa,  jos  vetää  kosteata  korkinpalasta  sileätä  lasia  pitkin  —  siitä 
syntyy  kimeä  ääni.  Yksin  kosteuskin  on  nimittäin  saapuvilla  nivelnesteen 
muodossa.  Ääni,  joka  täten  saadaan  aikaan,  on  lyhyt  ja  pian  katoova 
rämähdys,  jos  nimittäin  eväpiikki  ainoastaan  kerran  nousee  ja  laskee.  Vaan 
erityisten  lihasten  avulla  voi  kala  pitää  viimeksi  mainittua  vilkkaassa,  täri- 
sevässä liikkeessä,  jotta  kihnuttaminen  tulee  jatkuvaksi  ja  erityiset  rämäyk- 
set  sulavat  yhteen  pitkäveteiseksi  ääneksi.  —  Muutoin  voi  tässä  huomaut- 
taa, että  äänen  syntyminen  tapahtuu  etenkin  rintaevissä,  vaikka  tosin  selkä- 
ja  vatsaevissäkin  joskus  tapaa  saman  ilmiön.  Lujuudeltaan  on  säkekalo- 
jen  ääni  hyvin  vaihtelevainen,  toisilla  niinkin  kova  että  se  kuuluu  aina  lo 
— 15  metrin  päähän,  toisilla  taas  niin  matala,  että  sen  tuskin  erottaa. 

Tähän  saakka  mainitut  tapaukset  koskevat  kaikki,  niinkuin  jo  ennen 
sanottiin,  säkekaloja.  Mutta  samanlaisia  ääniilmiöitä  on  huomattu  muit- 
tenkin kalojen  (heimoista:  piikkieväiset  ja  jäykkäleukaiset)  evissä,  varsinkin 
selkäevissä.  Ja  vieläpä  nekin  piikit,  jotka  lentosimpuilla  ja  meidänkin 
simppulajeillamme  varustavat  etukiduskannen,  ovat  luettavat  äänielimiksi. 
Kaikkien  näitten  aikaansaamat  äänet  ovat  kuitenkin  lyhyttä  ja  epäselvää 
napsutusta  säkekalojen  selvän  ja  pitkäveteisen  kitinän  rinnalla.  Siten  sano- 
taan meillä  jotenkin  harvinaisen  n.  k.  härkäsimpun  (CoUus  BubaUs)  saavan 
kiduskansiansa  piikeillä  ääniä,  jotka  kuuluvat  noin  6  jalan  päähän. 

Yllä  kerrotusta  käynee  jo  selväksi,  että  äänet,  joita  kalat  aikaansaa- 
vat piikeillänsä,  eivät  ylimalkaan  ole  lujia.  Mutta  ääntämisen  toimi  on- 
kin, kuten  jo  ennen  huomautettiin,  ainoastaan  sivuseikkana  näille  kalojen 
puolustusaseillc.     Luultavasti  on  tämä  ominaisuus  kehittynyt  piikeissä  vasta 


Kalojen  äänestä.  343 


myöhemmin,  kuin  kalat  taistelussa  olemisestaan  niin  sanoaksemme  ovat 
huomanneet,  että  «pyssy  tosin  etupäässä  on  ase,  mutta  voidaan  sitä  myös- 
kin käyttää  ilmoitusmerkkien  antamiseen»,  kuten  Sörensen  lausuu.  Ja  luul- 
tavaahan onkin  että  ääni,  joka  syntyy  ihan  sitä  varten  kehittyneissä  laitok- 
sissa ei  ole  ilman  merkitystä,  että  tämä  päinvastoin  lienee  tuottajallensa 
hyödyksikin,  jos  sitten  on  kysymys  vihollisen  säikyttämisestä  tai  läsnä- 
olonsa ilmaisemisesta  tovereille. 

Varsinaisempi  ja  paljon  yleisempi  kalojen  äänineuvo  on  kuitenkin 
uimarakko.  Tämä  useimmilla  kaloilla  löytyvä  elin  lienee  kaikille  siksi  tuttu, 
jotta  tässä  tuskin  tarvitsee  mainitakaan,  että  sen  paikka  on  vatsaontelossa 
heti  selkärangan  alla.  Muutoin  tiedetään  myöskin  yleisesti,  että  se  muo- 
doltaan vaihtelee  eri  kalaryhmissä,  että  sen  seinät  ovat  kiinteätä,  kimmoa- 
vaa  sidekudosta  ja  sen  sisällys  tavallisesti  hapinsekaista  ilmaa.  Mitä  taas 
uimarakon  merkitykseen  tulee,  on  siitä  aikojen  kuluessa  ollut  monta  eri- 
laista mielipidettä.  Siten  otaksutaan  nytkin  yleisesti,  että  kala  tätä  elintä 
laajentamalla  ja  supistamalla  voi  antaa  ruumiillensa  eri  painon  veden  suh- 
teen sekä  kohota  taikka  painua  sjrvemmäUe.  Se  olisi  siis  hyödyksi  tasa- 
painon saavuttamista  varten  sekä  helpottaisi  eläimen  liikkeitä  vedessä. 
Toiseksi  on  luultu  uimarakon  sitä  paitsi  olevan  jonkunmoisena  hengitys- 
elimenä varsinkin  niillä  kaloilla,  joilla  se  on  erityisen  tiehyeen  kautta  yh- 
teydessä nielun  kanssa.  Mutta  tätä  mielipidettä  ovat  muutamat  tutkijat, 
etenkin  ennen  mainittu  Sörensen,  ankarasti  vastustaneet.  J>opuksi  jää  sit- 
ten kolmas  ja  ainakin  tieteellisten  tutkimusten  kautta  vahvistettu  väitös, 
että  uimarakko  on  äänielin  —  kumminkin  muutamilla  kaloilla.  Ja  tästä 
uimarakon  viimeksi  mainitusta  toimesta  tulee  meidän  nyt  seuraavassa  an- 
taa tarkempaa  selkoa. 

Mutta  ennenkuin  ryhdytään  yksityiskohtiin,  lienee  ehkä  parasta  mai- 
nita, että  niin  sanoaksemme  yleinen  periaate  uimarakon  ääntämisessä  on 
saattaa  sen  seinät  sekä  niitten  sisällä  oleva  ilma  tärisemään.  Koko  lai- 
tosta voisi  siis  tavallansa  verrata  rumpuun,  jonka  kalvo  tärinällänsä  saat- 
taa sen  ympärillä  olevat  aineet  värähtelemään  sekä  synnyttää  siten  äänen. 
Mutta  kuten  rummussa  tarvitaan  ulkoapäin  tuleva  voima,  joka  ensin  panee 
kalvon  liikkeeseen,  siten  on  asianlaita  uimarakossakin.  Sen  muodostamassa 
äänielimessä  huomataan  siis  kaksi  pääosaa,  nim.  itse  kimmoava,  pingoi- 
tettu  rakko  sekä  erityiset  elimet,  jotka  liikkeellänsä  saattavat  tämän  tärise- 
mään.    Viimeksi  mainitut  ovat  tietysti  etäpäässä  lihaksia  —  sillä  niistähän 

kaikki  eläinten  liikkeet  saavat  alkunsa  —  mutta  lihakset  voivat  myöskin 
saada  auttajikseen  lujia  jänteitä,  jopa  luitakin.  Tästä  seuraa  tietysti,  että 
uimarakon  kehittyminen  äänielimeksi  esiintyy  kaloissa  toisissa  korkeam- 
malla toisissa  alhaisemmalla  asteella,  joka  ehkä  käynee  paraiten  selville 
muutamasta  esimerkistä. 

Mitä  ensinkin  tulee  sidekaloihin,  sillä  näillä  huomataan  uimarakon- 
kin äänineuvo  täydelli^mmässä  kehitysmuodossaan,  voimme  tarkastella  pu- 
heena olevan  elimen  rakennusta  ja  toiminnolta  esim.  tähän  heimoon  kuu- 
luvalla Doras  maculatus  nimisellä  kalalla.  Sen  uimarakko  on  sitkeä-  ja 
paksuseinänen  sekä  kiinnittynyt  selkärankaan  ynnä  erityisiin  pieniin  lisälui- 
hin,  jotka  ovat  yhteydessä  ensimmäisten  selkänikamien  kanssa.  Näistä 
lisäluista  ansaitsee  erittäinkin  yksi  pari  huomiota,  sillä  se  on  muodostunut 
kahdeksi  jäykäksi  pontimeksi,  jotka  toisella  päällään  ovat  kiinni  selkänika- 
massa ja  toisella  uimarakon  etuseinässä,  missä  ne  näyttäytyvät  kahtena  lit- 
teänä  luulevynä.  Sitä  paitsi  johtaa  kummastakin  pontimesta  tahi  oikeam- 
min sen  vasta  mainitusta  luulevystä,  luja  lihas  pääkallon  luihin  sekä  vahva 
ligamentti  ruumiin  sivuilla  löytyviin  peitinluihin.  Itse  uimarakosta  taas  läh- 
tee kummallekin  sivulle  kymmenkunta  haaranmuotoista  onttoa  lisäkettä, 
joista  muutamat  vieläkin  ovat  monihaaraisia.  Uimarakon  sisäpuolella  huo- 
mataan väliseinä,  vaikka  se  tällä  suvulla  on  jotenkin  vaillinainen.  Vihdoin 
tarvinnee  tuskin  mainitakaan,  että  rakko  vielä  ilmaputkiloUa  on  yhteydessä 
suuontelon  kanssa. 

Näin  esiintyy  äänielin  rakennukseltaan  mainitulla  Z>^r<»-lajilla.  — 
Jos  avaa  elävän  tällaisen  kalan  vatsan  ja  riistää  siltä  pikaisesti  pois  suo- 
let lisäkkeineen,  jotta  uimarakko  tulee  näkyviin,  huomaa  helposti,  että  se 
on  värisevässä  liikkeessä  ja  samalla  siitä  kuuluu  äänikin.  Uimarakosta 
lähtevän  äänen  voi  helposti  eroittaa  eväpiikkien  samanaikaisesta  kitinästä, 
sillä  se  on  järeä  ja  muriseva  eikä  niin  vastenmielinen  kuulla  kuin  edelli- 
nen. Kovuudeltaan  se  näkyy  vaihtelevan  kalan  tahdon  mukaan,  mutta 
voi  kasvaa  niinkin  korkeaksi,  jotta  sen  selvästi  eroittaa  aina  loo  jalan 
päähän.  Jos  sormillansa  koettelee  ääntävää  uimarakkoa,  huomaa  sen  etu- 
osan luulevyjen  läheisyydessä  olevan  kovimmassa  liikkeessä.  Niinikään 
näkyvät  myöskin  luupontimiin  menevät  lihakset  supistuvan  joka  kerta,  kuin 
ääni  syntyy,  vaan  jos  ne  katkaistaan,  lakkaa  ääntäminen  tykkänänsä.  Sitä- 
vastoin näkyy  ääni  olevan  vähemmin  riippuvainen  uimarakosta,  sillä  tämän 
voi    irroittaa   asemastansakin,    eikä    ääni  herkeä  sittenkään,  kun  vaan  luu- 

pontimet  lihaksioensa  pysyvät  vahingoittumatta.  Kuitenkin  heikkenee  ää- 
nen voima  viimeisessä  tapauksessa  suuressa  määrin.  Vihdoin  on  vielä 
huomattava,  että  myöskin  luulevyt  ruumiin  pinnalla  tärisevät  äänen  syn- 
tyessä. 

Jos  nyt  yhdistämme  havaintojemme  tulokset,  käypi  nibtä  selväksi, 
kuinka  kokeemme  esineenä  oleva  kala  aikaan  saa  äänensä  siten,  että  luiset 
pontimet  erityisten  lihasten  avulla  pannaan  niin  nopeasti  heiluvaan  liikkee- 
seen, että  ne  alkavat  ääntää.  Uimarakko  on  sitten  vaan  kumupohjana, 
joka  lisäkkein  ja  väliseinien  kautta  monimutkaisilla  seinillään  vahvistaa  ää- 
nen voiman  sekä  johtaa  sen  väreilyn  ympäri  kalan  ruumista  ja  sieltä  ve- 
teen. Tietysti  tämä  äänen  siirtäminen  tulee  vieläkin  täydellisemmäksi,  jos 
niinkuin  vasta  nähtiin  erityiset  jänteet  eli  ligamentit  johtavat  liikkeen  suo- 
rastaan tärisevistä  pontimista  luulevyihin  ruumiin  sivuilla. 

Tällaisina  esiintyvät  meille  uimarakon  äänielimet  puheenaolevassa 
Z^^rd^x-suvussa.  Mutta  älköön  luultako,  että  edes  kaikilla  säkekaloilla  ta- 
vatataan  tätä  laitosta  näin  karkeassa  kehitysmuodossa.  Päinvastoin  löytyy 
koko  StbiroideiAifaLXXkO^^sOi  ainoastaan  kolme  sukua,  joitten  äänielimet  ovat 
jotakuinkin  Doras^-vx^xsxi  kaltaiset.  Tosin  on  ääntämisen  kyky  huomattu 
joissakuissa  muissakin  säkekalojen  suvuissa,  vaan  äänen  aikaansaamista  var- 
ten aiotut  elimet  ovat  näillä  yksinkertaisempaa  rakennusta.  Siten  esim. 
nikamiin  kiinnitetyt  lisäluut  tosin  ulottuvat  näilläkin  selkärangasta  uima- 
rakon seinään,  vaan  ne  eivät  ole  muodostuneet  notkeiksi,  ääntäviksi  pon- 
timiksi  ja  niiltä  puuttuu  erityiset  lihakset,  jotka  niitä  liikuttaisi.  Äänen 
täytyy  siis  tällaisessa  tapauksessa  saada  alkunsa  uimarakosta  itsestään,  joka 
erityisten,  pääkallosta  tämän  elimen  seiniin  ulottuvien  lihasten  kautta  saa- 
daan tärisemään.  Uimarakon  värähteleminen  panee  sitten  lisäluutkin  liik- 
kumaan ja  näitten  hyöty  on  nyt  siinä,  että  ne  antavat  äänelle  suurempaa 
voimaa  ja  kestäväisyyttä.  Esimerkkinä  säkekalojen  äänien  voimasta  va- 
paassa luonnossa  liitämme  tähän  sivumennen  lyhykäisen  kertomuksen  ha- 
vainnoista, joita  Sörensen  teki  matkallaan  Brasiliassa  Paraguay  virralla. 
Hän  sanoo:  «Mitä  aikaan  tulee,  joUoin  kalat  (vapaehtoisesti)  ääntävät, 
kuulee  niitä  useinkin,  jos  kurkoittaa  yli  rantaäyrään,  missä  tämä  on  jyrkkä, 
tahi  vielä  paremmin,  jos  soutelee  ulkona  veneessä.  Tyyninä  iltoina  ja 
öinä  tai  tyveninä  päivinä,  kuin  taivas  on  pilvessä,  voi  silloin  kuulla  muri- 
nan ylt'ympärinsä  joka  taholta  —  sillä  Rio  Paraguay  on  hyvin  kalarikas. 
Paraiten    kuulee    äänen,  jos  oleskelee  purjelaivan  ruumassa,  kuin  alus  sei- 

laisena  iltana  hiljaisen  tuulen  ajamana  kiitää  vedessä  tai  on  ankkurissa. 
Ja  ääni  on  aivan  hämmästyttävän  kova:  olen  usein  —  ennenkuin  vielä 
tiesin,  miten  asian  laita  oli  —  noussut  ylös  keskellä  yötä  ja  mennyt  kan- 
nelle   kuuntelemaan    näitä  kummallisia  ääniä,  mutta  silloin  tuntui,  niinkuin 

en  olisi  kuullut  mitään;    niin  suuri  oli  eroitus. ».     (Ääni  heikkonee 

näet  vedestä  ilmaan  johtuessa). 

Lähinnä  viimeksimainituita  säkekalojen  sukuja  ovat  äänielimiensä  ra- 
kennuksen puolesta  muutamat  ulkomaiset  kalat  heimosta  Characinidae^ 
jotka  ovat  meidän  lohiemme  sukulaisia.  Näillä  tavataan  myöskin  lisäluut 
yhteydessä  uimarakon  kanssa,  vaikka  ilman  erityisiä  liikuntolihaksia.  Toi- 
sinaan puuttuu  tällaiset  lihakset  itse  uimarakoltakin.  Sen  sijaan  ovat  uima- 
rakon seinät  silloin  kiinnitetyt  vatsaontelon  sivu-  eli  selkälihaksiin,  jotka 
liikkeellänsä  saavat  sen  tärisemään  yhtä  hyvin,  kuin  jos  sillä  olisi  erityi- 
setkin liikuntolihaksensa. 

Kun  uimarakko  itse  on  äänen  synnyttäjänä,  värähtelee  se  siis  joko 
niumiin  seinien  tai  erityisten  lihaksien  avulla.  Viimemainitussa  tapauksessa 
voivat  nämät  äänilihakset  kiinnittyä  toiseUa  päällään  luurankoon,  kuten 
säkekaloista  huomattiin,  mutta  voivat  myöskin  olla  tykkänänsä  kiinni  uima- 
rakon seinissä,  peittäen  näitä  paksumpana  tahi  ohuempana  kerroksena,  joka 
aaltoilevilla  supistuksillaan  saattaa  kalvon  tärisemään.  Sellainen  on  asian 
laita  Pohjanmeressä  yleisillä,  7>-i^/a-sukuun  kuuluvilla  kaloilla.  Näitten 
ääni  ei  tosin  ole  kova,  sillä  se  kuuluu  ilmassa  ainoastaan  noin  3  jalan 
päähän,  vaan  kuitenkin  on  se  luonut  aikaansaajillensa  yleisen  maineen, 
jota  niitten  ruotsalainen  nimikin  «knorrhane»  kyllin  osottaa. 

Paitsi  Tlri^fAar-sukua  muistettakoon  uimarakolla  ääntävistä,  piikkieväi- 
sistä  kaloista  vielä  heimo  Sciaenaidae  eli  merikuhat.  Tähän  heimoon  kuu- 
luu näet  muitten  muassa  kaksi  sukua  Pogonias  ja  Sciaena^  jotka  ovat  ylei- 
sesti tunnetut  sangen  kovista  äänistänsä.  Edellisiä  kutsutaankin  rumpu- 
kaloiksi,  ja  niitten  melusta  löytyy  monen  luonnontutkijan  matkakertomuk- 
sissa hauskoja  tarinoita.  Niin  kertoo  Humboldt,  että  «20  p.  helmikttuta 
1803  noin  kello  7  illalla  koko  laivanväki  säikähtyi  kovasta  metelistä,  joka 
muistutti  rummunpärrytyksestä.  Luultiin  ensin,  että  tämä  tuli  tuulenpuus- 
kista, mutta  kohta  kuului  se  selvästi  laivan  vierestä  varsinkin  keulaan  päin. 
Nyt  pelättiin  että  alus  oli  ruvennut  vuotamaan  jostakin  paikasta,  mutta 
pian  kuului  ääni  joka  puolelta  laivaa  ja  jatkui  kello  9:ään,  jolloin  se  lak* 
kasi».     Luutnantti    John    VVhite,   joka    matkalla  Kiinaan  kuuli  samanlaisia 

ääniä,  sanoo,  että  ne  muistuttavat  välistä  urkujen  eli  jonkunlaisen  mahta- 
van harpun  soinnusta,  välistä  taas  sammakoitten  kurinasta.  Rumpukalat 
ovat  siis  korkeaäänisimpiä  kaloja,  mutta  monella  niistä  vetää  ruumiin  suu- 
ruuskin äänelle  vertoja.  Siten  tulee  esim.  Pohjoisamcrikan  rumpukala 
Pogonias  Chromis  5  —  8  jalan  pituiseksi  ja  painaa  80—100  naulaan  ja 
enemmänkin.  —  Rumpukalan  vertainen  sekä  kooltaan  että  ääneltään  on 
on  merikuha  Sciaena  Aquila^  joka  on  jotenkin  yleinen  Välimeren  ja  Lou- 
nais-Euroopan  rantavesissä.  Tämän  kalan  soitannolliset  huvitukset  luullaan 
antaneen  aihetta  Homeronkin  sadulle  vedenneitosten,  sireenein  laulusta. 
Tavallisesti  —  sanoo  Dufossd  —  ääntävät  merikuhat  harvoin,  mutta  kul- 
kiessaan kutemisaikana  laumoissa,  aikaansaavat  ne  milt^ei  lakkaamatta  ää- 
niä, jotka  kuuluvat  18  metrin  syvyydestä  vielä  2  metriä  yli  veden  pin- 
nankin. —  Sama  Dufossö  on  myöskin  tarkoin  selittänyt  tämän  kalan  sekä 
uimarakon  että  sen  toiminnat.  Hänen  mukaan  ei  merikuhallakaan  löydy 
mitään  lisäluita,  vielä  vähemmin  soivia  pontimia.  Uimarakko  on  kiinni- 
tetty vatsaontelon  seinien  lihaksiin.  Mutta  ne,  jotka  kuitenkin  tekee  meri- 
kuhan  äänet  niin  voimakkaiksi,  lienevät  uimarakon  jäntevät  seinät  sekä 
lukuisat  ja  suuret  lisäkkeet.  Viimeksi  mainituita  löytjy  näet  35 — 42  pa- 
ria, niistä  muutamat  monihaaraisiakin,  ja  —  mikä  on  aivan  omituista  tälle 
kalalle  —  näillä  lisäkkeillä  on  erityiset  rengasmaiset  äänilihaksensa.  Uima- 
rakko voi  siis  joutua  tärinään  sekä  ruumiin  seinien  että  lisäkkeitten  lihas- 
ten avulla,  josta  käy  selville,  miksi  äänet  tällä  kalalla  ovat  niin  vaihtele- 
vaiset  ja  soitannon  kaltaiset. 

Niinkuin  jo  näkyy,  ovat  merikuhat  äänielimiensä  puolesta  sangen  kor- 
kealla kehityskannalla,  voisipa  sanoa:  yhtä  korkealla  kuin  säkekalatkin. 
Näissä  molemmissa  heimoissa  tavataankin  useimmat  ja  paraiten  ääntävät 
kalat.  Mutta  paitsi  näitä  sekä  edellisessä  mainituita  kaloja  Characinidae 
y.  m.  heimoista  löytyy  vielä  sangen  paljon  muitakin  kaloja,  joista  tiede- 
tään, että  ne  ääntävät,  ja  vielä  enemmän  sellaisia,  joitten  uimarakko,  ra- 
kennuksesta päättäen,  luultavasti  on  äänielin.  Mutta  näitten  luetteleminen 
kävisi  tässä  liian  pitkälliseksi. 

Mainittakoon  sen  sijaan  muutamia  suuria  heimoja,  jotka  ainakin  tie- 
teen nykyisillä  tutkimiskeinoilla  tarkastettuina  ovat  osottautuneet  mykiksi. 
Sellaisia  ovat  esim.  ahvenet,  turskakalat  sekä  särkikalojen  suuri  heimo. 
Kuten  tietty,  löytyy  tosin  kaikilla  näillä  uimarakko,  ja  särkikaloilla  ennen- 
mainitut   lisäluutkin,    vaan    niiltä   puuttuu  kumpaisellakin  ääntämisen  kyky 

lieneekö  tähän  sitten  syynä  sen  surkastuminen  ja  taantuminen  tahi  äänen 
heikkous,  jotta  sitä  ei  voi  huomata.  Tässä  on  näet  muistettava,  että  mei- 
dän käsitteemme  mataloista  äänistä,  varsinkin  jos  ne  tapahtuvat  veden 
alla,  ovat  sangen  vaillinaiset. 

Uimarakko  on  siis  todistettu  äänielimeksi  ainoastaan  varsin  harvoilla 
jäsenillä  kalojen  äärettömässä  ryhmässä.  Mutta  kuitenkin  lienee  —  sanoo 
Sörensen  —  ainakin  mahdollista,  että  se  ylt'yleensä  kaloissa  tekee  ääni- 
elimen  tehtävän.  Jos  siis  ylipäänsä  voi  puhua  kalojeu  äänielimistä  ja  ää- 
nestä verrattuina  muitten  eläinten  ääneen,  täytyy  sillä  tarkoittaa  uimarak- 
koa ja  sen  ääniä.  Tämä  johtopäätös  kalojen  varsinaisesta  äänielimestä 
tulee  vielä  varmemmaksi,  jos  otetaan  huomioon,  milloin  ja  mihin  tarpei- 
siin kalat  käyttävät  uimarakkonsa  ääniä.  Siinä  suhteessa  on  jo  ennen  sa- 
nottu, että  kovasti  ääntävät  kalat,  joita  tietysti  paraiten  on  voitu  tutkia, 
käyttävät  «soitannollisia  harjoituksiansa»  varsin  ahkeraan  kutemisaikana, 
muutamat  melkein  ainoastaan  silloin.  Mutta  munimisaikanahan  lintukin  pa- 
raiten laulaa  ja  nisäkkäitten  kiima-ajasta  tarvitsemme  vaan  esimerkiksi  ot- 
taa kissain  «soitannolliset  harjoitukset»!  Ilmiö  on  siis  jotakuinkin  yhtäläi- 
nen. Mitä  taas  äänen  merkitykseen  tulee,  tarkoittanee  se  etupäässä  läsnä- 
olonsa ilmaisemista  toisille,  varsinkin  jos  kalat  elävät  yksinänsä  eivätkä  par- 
vissa. Tämä  otaksuminen  näyttää  vielä  uskottavammalta,  kuin  tiedetään, 
että  esim.  säkekalat  ja  merikuhat  enimmiten  oleskelevat  pohjalla,  liikkuen 
sen  sakeassa  mudassa,  jossa  niillä  tietysti  on  vaikea  löytää  toisiansa.  Tämä 
löytäminen,  joka  tietysti  eri  sukupuolten  kesken  on  ihan  välttämätön,  ta- 
pahtuu luultavasti  pääasiallisesti  kuulon  avulla,  sillä  vaikeata  lienee  niille 
sakeassa  pohjavedessä  eroittaa  toisiansa  silmillä,  varsinkin  kuin  näitten  ka- 
lojen väri  useimmiten  on  pohjan  mudan  karvainen. 

Mutta  ääntämisen  kyky  yhdeUä  edellyttää  tietysti  äänen  käsittämisen 
toisella.  Ja  löytyyhän  kaloillakin  kuuloelimet  eli  kuulohermot  pääkallon 
sisässä,  vaikka  niiltä  puuttuu  ulkokorvat.  Äänen  käsittämisessä  lienee 
myöskin  uimarakko  osallisena,  sillä  useilla  ennen  mainituista  ääntävistä  ka- 
loista on  tämä  elin  joko  yksistänsä  tahi  pienien  lisäluiden  kautta  yhtey- 
dessä pääkallon  takaosan  kanssa,  jossa  sisäkorva  sijaitsee.  Varsin  luulta- 
vaa on  sentähden,  että  pingoitettu  uimarakko,  kuten  kumupohja  ainakin, 
voi  joutua  värähdyksiin  ulkoapäinkin  tulevista  äänistä,  sekä  siten  johtaa 
veden  kautta  kulkevat  äänet  kalan  sisäkorvaan.  Luultavaa  on  myöskin, 
että    uimarakko    paraiten  kykenee  johtamaan  samankorkuisia  ja  samansoin- 

tuisia  ääniä  kuin  ne,  jotka  se  itse  aikaansaa  —  että  siis  uimarakko  pa- 
raiten  soveltuu  niin  sanoaksemme  äänenvaihtoon  saman  lajin  eri  yksilöit- 
ten välillä.  — 

Edellisestä  on  siis  nähty,  että  kalat  —  kuten  luonnontutkija  Klein 
sanoo  —  «eivät  ole  kuuroja  eivätkä  mykkiä».  Mutta  tässä  suhteessa  on 
vieläkin  kerran  muistettava,  että  väitös  tarkoittaa  vaan  aniharvoja  kaloja. 
Kaikista  muista  voi  ainoastaan  sanoa  mahdolliseksi,  että  ne  eivät  ole  myk- 
kiä. Tämän  mahdollisuuden  muuttaminen  tosiasiaksi  jää  kuitenkin  tule- 
vien aikojen  tehtäväksi,  ja  vasta,  jos  se  on  onnistunut,  vasta  silloin  voim* 
me  puhua  kalojen  äänestä  kaikille  näille  eläimille  kuuluvana  ominaisuutena. 

D.  A.  VVikström. 


Käynti  Hissarlikissa  Schliemannin  luona. 

Matkamuistelma. 

Tämän  vuoden  ensi  päivinä  levisi  Napolista  kuolemansanoma,  joka 
koko  sivistyneessä  mailmassa  herätti  mitä  suurinta  huomiota:  Heinrich 
Schiiemannj  nerokas  tutkija,  joka  muinaistieteelle  oli  avannut  niin  suuria, 
ennen  aavistamattomia  näkö-  ja  työaloja,  oli  äkkiä  temmattu  pois  uutte- 
rasta, voittoisasta  tutkimistyöstään. 

Schliemann  oli  tutkimistyönsä  alkuaikoina  saanut  kokea  sitkeätä  epä- 
luuloa tiedemiesten  puolelta.  Hän  oli  kehittynyt  aivan  ulkopuolella  näi- 
den ammattipiiriä,  ja  hänen  ensimmäisissä  teoksissaan  ilmautuivatkin  varsin 
silmäänpistävästi  itseoppineen  harrastelijan  tavalliset  heikot  puolet:  horjuva 
tieteellinen  kanta,  kritiikin  ja  metodin  puute.  Mutta  hänen  löytöjensä 
erinomaista  tärkeyttä  oli  sittenkin  mahdoton  kieltää.  Ne  muodostivat  käänne- 
kohdan muinaistieteessä,  siitä  ei  päästy.  Jokaisen  muinaistieteen,  Kreikan 
historian  ja  klassillisen  filologian  tutkijan  oli  pakko  tutustua  Schliemannin 
tutkimusten  tuloksiin,  verrata  niihin  entiset  tietonsa,  entinen  käsityksensä 
niistä  aikakausista,  jotka  ne  valasivat  uudella  hämmästyttävällä  valolla;  sa- 
nalla sanoen,  tutkijain  oli  uudestaan  selvittäminen  tieteellinen  kantansa  pu- 

heena  oleviiD  aikakausiin  katsoen.  Ja  aikaa  voittaen  täytyi  kuin  täjrtyikin 
myöntää,  että  Schliemannin,  tuon  muka  oppimattoman  harrastelijan,  löy- 
döt eivät  olleet  pelkkiä  satunnaisia  onnenkohtauksia.  Se  innostus,  joka 
pakotti  44-vuotiaan  kauppamiehen  antautumaan  tykkönään  työhön  aatteel- 
listen tarkoitusperien  saavuttamiseksi,  oli  niin  todenperäinen,  niin  valtaava, 
ettei  sen  vertaista  ole  monessa  tutkijassa  nähty.  Rautaisella  johdonmu- 
kaisuudella hän  suuntasi  kaikki  pyrintönsä  valitsemaansa  päämäärää  kohti; 
hänen  tahtonsa  tarmo  voitti  kaikki  esteet.  Hänen  sitkeä  kestäväisyytensä, 
hänen  uupumaton  uutteruutensa  olivat  yhtä  ihmeteltävät  kuin  hänen  omi- 
tuinen älynsä  —  tuo  hämmästyttävä,  melkein  vaistomainen  kyky  osata 
juuri  niihin  kohtiin,  jossa  mitä  tärkeimmät  löydöt  odottivat  tutkijaa,  ja 
jossa  uusien  näkyalojen  piti  avautuman  tieteelle.  Ja  näihin  ominaisuuksiin 
tuli  vielä  lisäksi  erinomainen  hengen  nuorteus;  vielä  vanhana  miehenä  hän 
otti  varteen  opetusta  joka  taholta,  tatkimistyönsä  hyödyksi.  Hän  oli  epäi- 
lemättä kunnianhimoinen,  jopa  hänen  kunnianhimonsa  näytti  vivahtavan 
turhamaisuuteenkin.  Mutta  tämä  ei  estänyt  häntä  luopumasta  alkuperäisen 
tutkimistapansa  heikoista  puolista,  kun  ne  hänelle  selvisivät.  Siten  hänen 
tutkimustensa  tulokset  tulivat  yhä  varmemmiksi  ja  luotettavammiksi,  eten- 
kin sen  jälkeen  kun  hän  rupesi  oman  alkuunpanija-  ja  johtajaneronsa  pal- 
velukseen ottamaan  tieteellisesti  ja  teknillisesti  koulutettujen  apumiesten 
metodia.  Kun  hänen  elämänsä  69  vuoden  iällä  päättyi,  tulikin  näky- 
viin, että  epäluulot  olivat  haihtuneet  ja  että  hänen  ansionsa  yleisesti  tun- 
nustettiin. 

Vuonna  1882  näiden  rivien  kirjoittajalla  oli  tilaisuus  tutustua  Schlie- 
manniin  ja  nähdä  hänet  hänen  tutkimistyössään  Hissarlikin  kummulla»  Ne 
jotka  tuntevat  Schliemannin  tutkimuksia,  tietävät  että  sen  vuoden  kaivan- 
not olivat  erittäin  tärkeät,  jopa  ovat  katsottavat  käännekohdaksi  Schlie- 
mannin tutkijauralle.  Nerokkaan  tutkijan  kuolema  on  minussa  herättänyt 
eleille  käyntini  muistelmat;  mahdollisesti  ne  saattavat  huvittaa  Valvojan 
lukijoitakin. 


Olin  oleskellut  Kreikassa  1881  vuoden  Joulukuusta  asti.  Ristin 
rastin  olin  matkustanut  Hellaan  mannermaalla  ja  saaristossa,  ja  väliaikoina 
tutkinut    Ateenan    muinaisjäännöksiä.     Niin    oli   kevät  kulunut,  kesäkuu  oli 

tullut;  jo  oli  aika  lähteä  pois  Kreikasta,  jos  mieli  vielä,  niinkuin  aiko- 
noukseni  oli,  käydä  Siciliassa  ja  Ala-Italiassa,  ennenkuin  kesän  helle  tekisi 
matkustamisen  ja  tutkimukset  siellä  liian  hankaliksi.  Mutta  juuri  niinä  ai- 
koina oli  yksityisten  kirjeiden  ja  sanomalehtien  kautta  ruvennut  leviämään 
merkillisiä  uutisia  Trooadin  Hissarlikista, jossa  Schliemann  paraikaa  olijat- 
kamassa  kaivoksiansa.  Kun  hän  vuonna  1881  julkaisi  suuren  //irie^j-nimisen 
teoksensa,  joka  perustui  viiden  eri  kaivantokauden  töihin  (vv.  1871,  1872, 
1873,  1^7^!  1^79))  QUi)  l^än  oli  luullut  jotensakin  lopullisesti  suoritta- 
neensa muinaista  Troiaa  koskevat  tutkimuksensa;  hän  luuli  todistaneensa, 
että  muinaisen  sankarirunouden  kuvaama  Troia  oli  löydetty  Hissarlikin  rau- 
niokummusta,  ja  että  tämä  Homeeroksen  Troia  oli  kolmas  niistä  7  :stä  asu- 
muksesta, jotka  vuosisatojen  kuluessa  olivat  toinen  toisensa  perästä  synty- 
neet ja  kävinneet  Hissarlikin  kummulla.  Mutta  pian  hän  oli  kuitenkin 
huomannut  tarpeelliseksi  vielä  kerran  tarkastaa  ja  täydentää  kaivoksiansa. 
Hän  oli  siis  Maaliskuulla  1882  lähtenyt  uudestaan  Hissarlikiin.  Hänellä 
oli  muassaan  tieteellisesti  oppineita  ja  teknillisesti  harjaantuneita  apumie- 
hiä.  Hyviä  toiveita  herätti  yleisössä  erittäinkin  se  seikka  että  Schlie- 
mannin oli  onnistunut  saada  työnjohtajaksi  arkkitehti  Wilhelm  Dörpfcldin, 
joka  oli  ollut  osallisena  Olympian  kuuluisissa  kaivannoissa  ja  siellä  kehit- 
tynyt erinomaisen  tarkaksi  ja  älykkääksi  tutkijaksi.  Eivätkä  toiveet  näyttä- 
neet pettyvän.  Hissarlikista  rupesi,  kuten  jo  mainittiin,  kuulumaan  merkil- 
lisiä huhuja.  Ne  tiesivät  kertoa,  että  oli  tehty  löytöjä,  jotka  toiselta  puo- 
len osaksi  kumosivat  Schliemannin  entisiä  päätöksiä  ja  arveluita,  vaan  toi- 
selta puolen  tekivät  entistä  paljoa  todennäköisemmäksi,  että  Hissarlikin 
rauniokummusta  oli  todellakin  löydetty  Troian  jäännökset,  s.  o.  sen  kau- 
pungin jäännökset,  jonka  sankarirunous  oli  tarkoittanut  Troian  nimellä  ja 
kuvaellut  Troialaistarun  keskukseksi. 

Uutiset  olivat  siksi  merkilliset,  että  saattoivat  minut  muuttamaan 
matkasuunnitelmaani.  Ennen  lähtöänsä  Schliemann  oli  kehottanut  Atheo- 
nassa  olevia  filologeja  ja  arkeologeja  käymään  katsomassa  hänen  kaivanto- 
jaan,  kunhan  ne  pääsisivät  hyvään  vauhtiin.  Hän  yleensä  mielellään  soi 
vieraiden  käyvän  hänen  luonaan  hänen  työpaikoDlaan,  —  seikka,  joka  osaksi 
mahtoi  perustua  hänen  kunnianhimoonsa,  mutta  jossa  myös  ilmautui  var- 
sin kiitettävä  halu  asettaa  löytönsä  ja  selityksensä  yleisön  tarkastelun  alai- 
siksi. Dörpfeldiltä  tuli  kirjeellisesti  kehotuksia  samaan  suuntaan.  Hyvä 
matkatoveri  oli  tarjona:  nuori  hollantilainen  filologi  Boissevain  (tätä  nykyä 

vanhan  ajan  historian  professori  Groningcnin  yliopistossa),  jonka  jo  parilla 
muulla  matkalla  olin  oppinut  tuntemaan  oivalliseksi  kumppaliksi,  oli  val- 
mis lähtemään  minun  kanssani. 

Kauniina  kesäiltana  —  oli  kesäkuun  7  päivä  —  astuimme  Pei- 
raieuksessa  suureen,  komeaan  Lloyd-yhtiön  höyrylaivaan,  jonka  oli  määrä 
lähteä  Konstantinopoliin;  kulkiessaan  Hellcspontin  lävitse  sen  piti  poiketa 
Tshanak-kalessiin  cli  «Dardanellein»  kaupunkiin.  Samassa  laivassa  mat- 
kusti myöskin  rouva  Schliemann  pojan  ja  tyttären  sekä  kotiopettajattaren 
kanssa;  hekin  aikoivat  Troiaan.  Tiesimme  että  Schliemann  oli  tuleva 
Tshanak-kalessiin  heitä  vastaan,  ja  saatoimme  toivoa,  että  hän  oli  oleva 
meillekin  avulias  kun  meidän  piti  astua  ensi  askeleemme  vieraassa  maassa, 
jonka  valtakieltä  emme  osanneet  ja  jonka  olot  olivat  meille  outoja. 

Aurinko  ennätti  jo  laskea  ennenkuin  kuljimme  Suunionin  ohitse;  sen 
ihania  marmoripylväitä  emme  tällä  kertaa  saaneet  nähdä.  Kun  seuraa- 
vana aamuna  nousimme  kannelle  olimme  aavalla  merellä. 

Oli  ihana  matka.  Taivas  oli  selkeä;  vieno  tuuli  pani  meren  tum- 
mansinisen pinnan  kimaltelemaan  auringon  valossa  avi^Qi^fiov  yii^aöfiay 
«epälukuista  hyroyilyään»;  raitis  ilma  oli  suloinen  hengittää.  Koko  päi- 
vän istuin  kannella,  Homeeros  kädessä.  Eikä  ole  tuo  ikivanha  ja  iäti 
nuori  runous  minua  koskaan  niin  hurmannut  kuin  sillä  matkalla.  Kuvau- 
tuivathan  siinä  runoudessa  himmencmättöminä  sama  meri,  sama  taivas, 
sama  aurinko,  huokuihan  siitä  sama  raitis  ilma.  Tuntui  ikäänkuin  ne, 
meri,  taivas,  aurinko,  ilma,  sulattaisivat  nykyisyyden  ja  muinaisuuden  yh- 
teen.    Ja  olinhan  itse  matkalla  Troiaan! 

Päivän  kuluessa  tulee  idässä  näkyviin  kalliosaari;  sen  nimi  on  Psara 
eli  Ipsara,  —  nimi  jota  ympäröi  verisen  sädekehän  hohde:  kreikkalaisten 
vapautussodassa  sen  asukkaat  taistelivat  sankareina  turkkilaisia  vastaan, 
mutta  sortuivat  vihdoin  ylivoiman  alle  ja  surmattiin  melkein  sukupuuttoon; 
tämä  tapahtui  v.  1824.  Heidän  oma  saarensa  on  yhä  vielä  tiu-kkilaisten 
vallassa,  mutta  heidän  veljensä  Euroopan  puolella  ovat  vapaat;  heidän 
verensä  ei  vuotanut  turhaan.  Psaran  takaa  siintää  ihana  Khios.  Pari  tun- 
tia myöhemmin  tulee,  niinikään  idässä,  mainehikas  Lesbossaari  näkyviin. 
Pian  sen  jälkeen  kuljemme  jo  pitkin  Vähän  Aasian  rantaa.  Viheriäin 
rantakumpujen  takaa  näkyvät  kaukana  Idan  jylhät  vuoret.  Kaukana  län- 
nessä aurinko  jo  näyttää  lähenevän  Leemnossaaren  siintävää  vuorihuippua. 
Kuljetaan    Tenedossaaren   ja    mannermaan  välitse.     Luoteessa  siintää  Im- 

brossaari  ja  sen  takaa  Samothraaken  korkeat  kukkulat.  Oikealla  puolellam- 
me mannermaan  ranta  muodostaa  avonaisen  lahdelman,  joka  ohi  matkus- 
taessammc  näyttää  hyvin  vähäpätöiseltä;  muutamia  vuosia  sitä  ennen  sen 
nimen  kuitenkin  oli  saatu  lukea  joka  sanomalehtinumerossa.  Se  on  Besika- 
lahti,  jossa  viime  venäläis-turkkilaisen  sodan  aikoina  englantilainen  laivasto 
väijyi  uhkaavan  ukkospilven  kaltaisena. 

Jo  tulee  Troian  tasanko  korkeine  hautakumpuineen  näkyviin.  Kiih- 
keästi tähystellään,  koetetaan  erottaa  Hissarlikin  kumpua  tasangosta.  Mutta 
jo  hämärtää,  ja  pian  rannan  kalliot  ja  hietasärkät  taas  estävät  tasankoa 
näkymästä.  Laiva  kulkee  Jeni-schehrin  (muinaisen  Sigeionin)  ja  Kum- 
kalehin  nienten  ohitse  ja  laskee  Hdlespontin  salmeen.  On  jo  jotensakin 
pimeä  kun  pysähdytään  Tschanak-kalessin  edustalle. 

Ja  täällä  nyt  syntyy  samanlainen  mellakka  kuin  Kreikankin  satamissa 
matkustajalaivan  saapuessa.  Laivaa  ympäröi  silmänräpäyksessä  joukko  ven- 
heitä, joiden  miehistöt  teuhaten  ja  huudellen  tarmonsa  takaa  tungeskele- 
vat laskuportaitten  luo.  He  ovat  tulisessa  riidassa  keskenänsä,  ja  riita- 
kapulana  ovat  matkustajaraukat.  On  kun  olisi  jouduttu  merirosvojen  val- 
taan. No,  matkatoverini  ja  minä  olimme  jo  harjaantuneita  matkustajia,  ja 
tiesimme  ettei  asia  ollut  aivan  niin  vaarallinen  kuin  miltä  näytti.  Mutta 
tällä  kertaa  meidän  ei  tarvinnutkaan  turvautua  omaan  kokemalla  saavutet- 
tuun taitavuuteemme,  sillä  eräässä  venheessä  näkyy  eurooppalaisiin  vaat- 
teisiin puettu  mies,  joka  viittaa  Schliemannin  perheelle;  se  on  Scliemann 
itse.  Hän  tulee  omaisiansa  noutamaan;  teräväsilmäinen  pikku  mies,  jonka 
liikkeet  ovat  vilkkaat  kuin  linnun,  tuntee  meidätkin  ja  tervehtii  meitä  ystä- 
vällisesti; me  pääsemme  maalle  hänen  venheessään.  Seuraamalla  hänen 
neuvojansa,  s.  o.  antamalla  kohtuulliset  juomarahat  oikealla  hetkellä  ja  oi- 
kealla paikalla,  pääsimme  heti  kampsuinemme  tullin  läpi,  sanaakaan  vaih- 
tamatta ankarannäköisten  turkkilaisten  virkamiesten  kanssa.  Ja  sitten  men- 
tiin, yhä  Schliemannin  ja  hänen  perheensä  seurassa  paikkakunnan  suurim- 
paan hotelliin.  Se  oli  nimeltä  Hellespontos  ja  laadultaan  samanlainen 
kuin  paremmat  hotellit  Kreikan  satamakaupungeissa:  välttävän  isot  suojat, 
joissa  ei  ollut  kuin  välttämättömimmät  huonekalut,  ilma  hirveän  ummeh- 
tunutta, kaikki  ränstyneen  näköistä,  siisteys  niin  ja  näin.  Kuten  nimi- 
kin osotti  oli  talo  kreikkalaisten  hallussa. 

Kun  seuraavana  aamuna,  vietettyämme  ensimmäisen  yön  Aasian  man- 
terella,   katsahdimme  ulos  ikkunasta,  levisi  edessämme  hurmaava  näköala: 


354  O,  E,  Tudeer. 


lähimmäisellä  etualalla  turkkilaineQ  kaupunki  heleävärisine  punaisioe  ja  kel- 
taisine taloineen,  laakeine  kattoineen,  solakkoine  minareteineen ;  sitten  hoh- 
tavan sininen  Hellespontti,  joka  1V2  ä  2  kilometrin  levyisenä  virtana  erot- 
taa toisistaan  kaksi  mannerta.  Sen  välkkyvällä  pinnalla  soluu  joka  hetki 
valkosiipisiä  purjelaivoja  ja  savua  tupruavia  höyrylaivoja.  Ja  taulun  taus- 
tana kohoaa  Euroopan  ranta;  sen  viheriäisiltä  kummuilta  välkkyy  aamu- 
auringon loisteessa  valkoisia  linnoja,  kaupunkeja,  kyliä.  Aivan  vastapäätä 
Tshanak-kalessia  näkyy  Kilid  Bahrin  linna;  tämä  ja  Tshanak-kalessin 
vieressä  oleva  Boghaz-hissar  nimitetään  yhteisellä  nimellä  Dardanellein  lin- 
noiksi ja  katsotaan  Hellcspontin  avaimiksi.  Vähä  pohjoisemmalta  silmä 
etsii  sitä  kohtaa  jossa  muinoin  Euroopan  puolella  oli  Seestos,  Aasian  puo- 
lella Abydos.  Siltä  kohden  Xerxes  laski  ikeen  mahtavan  virran  niskoille, 
viedäksensä  Eurooppaan  ne  suunnattomat  ihmislaumat,  joiden  oli  määrä 
tallata  maahan  Hellaan  vapaus,  vaan  jotka  sen  sijaan  itse  melkein  kaikki 
tuossa  vieraassa  maassa  vaipuivat  ennenaikaiseen  hautaan.  Samaan  koh- 
taan on  yhdistynyt  toinenkin  muisto,  aivan  toista  laatua;  se  on  Heeroon 
ja  Leandrokscn  lemmen  muisto.  — 

Mutta  täytyy  kuin  täytyykin  temmata  itsensä  irti  katselemisesta  ja 
haaveiluista;  pitää  ryhtyä  päivän  toimiin.  Schliemann  läksi  perheineen  jo 
varhain  aamulla  omalla  aluksella  Kum-kalehiin,  jossa  oli  hevosia  heitä 
odottamassa;  sieltä  piti  oleman  noin  tunnin  matka  Hissarlikiin.  Oli  ollut 
puhetta  siitä,  että  me  pääsisimme  heidän  kanssaan.  Mutta  aluksessa  olikin 
kuljetettavana  niin  paljo  muonavaroja  ja  muita  tavaroita  Hissarlikin  työ- 
väenjoukkoa  varten,  ettemme  me  siihen  mahtuneetkaan.  Meidän  oli  siis 
vuokraaminen  hevoset  ja  tekeminen  koko  matka  hevosen  selässä;  siihen 
piti  mennä  noin  7  tuntia.  Pian  tehtiin  —  Schliemannin  suosituksen  avulla 
-  -  sopimus  luotettavan  hevosajajan,  agojaatin,  kanssa.  Sillaikaa  kuin  he- 
voset valmistettiin  meillä  oli  aikaa  käydä  kaupungissa  hankkiaksemme  vähä 
evästä.  Tshanak-kalessin  asukkaista  sanotaan  puolet  olevan  turkkilaisia, 
muut  kreikkalaisia  ja  Espanjan  juutalaisia.  Vaan  vilkkaita  kreikkalaisia  vi- 
lisi kaikkialla;  kreikan  kieltä  kuuli  enimmin  puhuttavan.  Helposti  erotti 
heistä  turkkilaiset:  näitä  tunsi  yhtä  selvästi  juromaisesta  käytöksestä, 
hitaisista  liikkeistä,  vähäpuheisuudesta,  kuin  lyhytkalloisesta  päästä  ja  le- 
veästä niskasta.  Että  oltiin  turkkilaisessa  kaupungissa,  sen  näki  m.  m. 
siitä,  että  useissa  taloissa  ylikerran  harvat  ikkunat  olivat  suljetut  vähän  ul- 
konevilla    tiheillä   sälyristikoilla,  jotka  sallivat  asukkaiden  hengittää  raitista 

ilmaa  ja  katsoa  ulos  kadulle,  vaan  estivät  vieraan  silmän  ulkoa  tunkeutu- 
masta heidän  kotielämäänsä.  Välistä  tulee  kaduUa  vastaan  kummallisia 
olentoja,  jotka  näyttävät  väljiltä  kahdella  jalalla  liikkuvilta  säkeiltä.  Ne 
ovat  turkkilaisia  naisia.  Säkkimäinen  päällysvaate,  joka  peittää  koko  ruu- 
miin, päästä  nilkkoihin  asti,  on  helcänväristä  kankeata  kangasta;  samaa 
kangasta  on  huntukin,  joka  peittää  kasvot.  Kapeasta  raosta  kiiluu  uniset 
silmät;  jos  raosta  pilkottaa  vähäsen  ihoa,  niin  se  on  kellertävän  kalpeata, 
kivulloisen  näköistä.  Oudostusta  ja  sääliä  nuo  kömpelöt  ilmiöt  kyllä  eu- 
rooppalaisessa matkustajassa  herättävät,  mutta  romantillisia  haaveiluja  nii- 
den näkö  melkoisessa  määrin  hajoittelee. 

Kun  tultiin  takasin  hotelliin,  niin  meitä  jo  odottivat  ratsumme,  kaksi 
laihaa  konia,  selässä  mahdottoman  isot  puusatulat.  Olimme  jo  Kreikassa 
tottuneet  ratsastamaan  senlaatuisissa  satuloissa.  Ne  ovat  isoja  puutelineitä, 
jotka  väljänä  kuorena  peittävät  ratsun  selän  ja  kupeet.  Kun  ratsastaja 
heiluu  semmoisessa  telineessä,  niin  hän  ja  ratsu  ovat  jotensakin  riippumat- 
tomat toinen  toisestansa.  Laitokset  ovat  oikeastaan  kuormasatuloita,  ja 
niihin  sälytetäänkin  ratsastajan  taakse  hänen  matkalippaansa  ja  muut  kapi- 
neet. —  Olimme,  kuten  jo  mainittiin,  tottuneet  senlaatuisiin  satuloihin, 
mutta  niin  korkeita  puutorneja,  kuin  meidän  agojaattimme  Tshanak-kales- 
sissä  oli  meille  hankkinut,  emme  olleet  ennen  nähneet.  Minä  pääsin  toki 
jotenkuten  ylös  ja  asetuin  ratsumiehen  tavalliseen  asentoon  —  hyväksyvä 
«aa,  pallikakaari»  (reipas  poika!)  kuului  ympäri  olevien  tyhjäntoimittajien 
joukosta  — ,  mutta  matkakumppalini,  tanakka  pikku  mies,  pääsi  vaivoin 
ylös  satulaan,  joka  oli  niin  korkea  ja  niin  leveä,  että  hänen  oli  mukavinta 
istua  kuin  tuolissa,  jalat  eteenpäin  hevosen  lapojen  kohdalla.  Tietysti  ei 
sillä  tavoin  juuri  ratsasteta  tuulen  nopeudella,  eikä  se  ole  tarkoituskaan, 
sillä  agojaatti  kulkee  jalkapatikkaa  ratsastajien  perässä  koko  matkan. 

Ratsastetaan  etelään  päin  Hellespontin  rantaa  myöten;  meri  ei  pysy 
kuitenkaan  koko  aikaa  näkyvissä.  Luonto  tuntuu  toisenlaiselta  kuin  Krei- 
kassa, vuoret  ovat  kauvempana,  näköala  siis  laajempi.  Maanpinta  muo- 
dostaa leveitä  matalia  aaltoja.  Puita  ei  juuri  ollenkaan  näe  lähitienoilla, 
pensaita  vaan  jokien  partailla.  Ruohon  on  aurinko  jo  polttanut  ruskeaksi. 
Maisema  tuntuu  autiolta.  Kun  hevosemme  kahlaavat  jonkun  joen  yli 
näemme  rotevia  puhveleita  rypevän  kaulaa  myöten  liejussa;  ne  näyttävät 
siinä  viihtyvän  äärettömän  hyvin;  tuskin  viitsivät  nostaa  päätänsä  katsel- 
laksensa   ohikulkevia.     Silloin  tällöin  näkyy  kaukana  jollakin  toisella  tiellä 

jono  kamelia  kulkevan  kuormineen.  Pari  kertaa  hevosemme  säikkyvät  isoja 
käärmeitä,  jotka  venyvät  keskellä  tietä  auringon  herttaisessa  helteessä.  — 
Vähitellen  maanpinnan  aallot  tulevat  korkeammiksi,  tie  menee  polvitellen 
ylöspäin,  tullaan  vuorimaisomaan,  josta  on  ihana  näköala  merelle  päin. 
Pysähdytään  Al^/i^i^V-nimiscen  kylään.  Pienessä  bakaalissa  (kauppapuo- 
dissa ja  samalla  krouvissa)  virkistämme  voimiamme  eväillämme;  lisäksi 
saadaan  Trooadin  hyvää  mietoa  viiniä  ja  pikku  kupillinen  voimakasta  sa- 
keata kahvia.  Hauskaa  on  sillaikaa  kuunnella  vilkassilmäisen  puotipojan 
ja  passarin  juttelevan  maan  oloista.  Vaikka  kylän  nimi  on  turkkilainen 
niin  sen  asukkaat  ovat  kreikkalaisia.  Turkkilaisia  he,  samom  kuin  heidän 
kansalaisensa  yleensä,  vihaavat  ja  halveksivat  sydämen  pohjasta.  Eivätkä 
luovu  siitä  hartaasta  toivosta  että  vapauden  päivä  kerran  on  koittava  kai- 
kille kreikkalaisille.  Joku  turkkilainen  sotamies  kulkee  ohitse  juuri  kun 
nuori  kreikkalainen,  silmät  säihkyvinä,  purkaa  sydämensä  palavaa  kiihkoa. 
Mutta  nuorukainen  ei  hänestä  välitä:  «eiväthän  ne  kreikkaa  ymmärrä;  ne 
ovat  liian  tyhmät  ja  laiskat  sitä  oppiaksensa,  vaikka  elävätkin  koko  elä- 
mänsä kreikkalaisten  keskuudessa».  —  — 

Renkiöistä  tie  vetäytyy  vähäsen  lounaaseen  päin.  Ratsastamme  alas- 
mäkeä,  ja  Troian  tasanko  on  edessämme.  Parin  tunnin  päästä  tullaan 
alas  Dumbrek-su  nimisen  joen  laaksoon;  tämän  länteen  päin  juoksevan 
joen  luullaan  olevan  saman  kuin  muinainen  Simoeis.  Ratsastaessammc 
sen  yli  se  tuskin  kastaa  muuta  kuin  hevosten  kavioita.  Kosteikkoa  rajoit- 
taa etelässä  matalanpuolinen  harju.  Lännessä  tämä  päättyy  vähä  korkeam- 
paan, jotensakin  jyrkkään  kumpuun.  Se  on  Hissarlik.  Kaukaa  jo  huomaa 
niitä  korkeita  penkereitä,  jotka  ovat  syntyneet  sen  partaille  siitä  hiekasta 
ja  sorasta,  jonka  Schliemann  on  kaivattanut  pois  sen  pinnalta.  Vähä  en- 
nen kuin  sinne  saavumme  huomaamme  harjun  kyljessä  suuren  puolipyöreän 
syvennyksen:  siinä  on  roomalaisaikana  ollut  llium-kaupungin  teaatterin  kat- 
somo; sen  edustalla  näkee  näyttämönkin  perustuksia.  Nämät  jäännökset 
oli  Schliemann  keväällä  paljastanut. 

Ratsastettuamme  rauniokummun  luoteispään  ohitse  saavumme  sievän- 
näköiseen,  säännöllisesti  rakennettuun  pikku  kylään;  siinä  on  koko  joukko 
eri  huoneriviä;  pari  niistä  on  kivistä  rakennettu,  enimmät  puusta.  Se  on 
Schliemannin  työsiirtokunta.  Herttaisesti  meitä  siellä  otetaan  vastaan. 
Schliemann  ei  tahdo  kuulla  puhuttavankaan  muusta,  kuin  että  olemme  hä- 


Käynti  HissarHkissa  SchHemannin  luona.  357 

nen  vierainaan.  Häo  onkin  hyvin  varustautunut  osottamaan  vieraanvarai- 
suutta.    Muun  muassa  on  erityinen  huonerivi  sisustettu  vieraita  varten.  — 

Kaikki  minkä  näemme  todistaa  että  täällä  toimitetaan  työtä  suuren- 
laisen  mittakaavan  mukaisesti  Onhan  täällä  joka  päivä  varsinaisessa  kai- 
vostyössä  keskimäärin  150  miestä.  Ja  siihen  tulee  vielä  lisäksi  koko 
joukko  muuta  väkeä:  apumiehiä,  työnjohtajia,  kaikellaista  palvelusväkeä, 
jopa  kaksi  turkkilaista  tarkastajaa  ja  1 1  sotamiestä.  Ei  ole  kummaa  että 
näyttää  siltä  kuin  täällä  olisi  kaivantokaudeksi  syntynyt  kokonainen  pikku 
yhteiskunta. 

Oli  jo  jotensakin  myöhäistä  ikäpuolella  kuin  tulimme  perille;  täytyi 
kiirehtiä,  jos  teki  mieli  jo  sinä  päivänä  käydä  kaivantoja  katsomassa. 
Mentiin  siis  heti  ylös  rauniokummuUe.  £n  voi  kieltää,  että  ensi  hetkellä 
tunsin  vähäistä  pettymystä.  Kaikkialla  näki  vaan  keltaista  hiekkaa;  tuskin 
siitä  ensin  erotti  niitä  niinikään  hiekankarvaisia  muureja,  muinaisten  raken- 
nusten jäännöksiä,  jotka  ristin  rastin  kohosivat  maanpinnasta,  enimmäkseen 
vaan  jonkun  jalan  korkeuteen.  Romanttisia  linnanraunioita  muistuttivat 
enimmin  ne  korkeat  tomimaiset  savipatsaat,  jotka  siellä  täällä  on  jätetty 
seisoa  törröttämään  paljastettujen  paikkojen  väliin.  No  niin,  kyllä  noita 
savipatsaita  kannattaakin  katsella;  nehän  selvimmin  osottavat,  kuinka  suun- 
nattomia maakerroksia  on  täytynyt  kaivaa  pois,  ennenkuin  on  saatu  paljas- 
tetuiksi sen  muinaisen  asumuksen  jäännöksiä,  jota  sankarirunouden  laulajat 
ovat  saattaneet  tarkoittaa,  kun  lauloivat  Troiasta.  Ne  kohoavat  näet,  nuo 
patsaat,  noin  25  jalkaa  yli  sitä  pintaa,  joka  nyt  on  paljastettu. 

Pian  toki  totumme  havaitsemaan  ja  oivaltamaan  tuon  kaukaisen  mui- 
naisuuden jäännöksiä.  Huomaamme  jykeviä  maureja,  jotka  tukevat  linna- 
kumpua,  näemme  porttikäytävien  jäännöksiä,  ja  jotensakin  keskellä  linnaa, 
erään  syvän,  kallioperään  asti  ulottuvan  kaivannon  partaalla,  havaitsemme 
kahden  muita  paljoa  suuremman  ja  komeamman  rakennuksen  perustuksia, 
jopa  niiden  seinienkin  alimpia  kerroksia;  pohjakaavaltaan-  nämä  jäännökset 
muistuttavat  kreikkalaista  parastaditemppeliä  («templum  in  antis»). 

Rouva  Schliemann  on  jo  meitä  ennen  ennättänyt  ylös  kaivantoja 
katselemaan.  Dörpfeld  paraikaa  selittää  hänelle  niitä  tuloksia,  jotka  ke- 
vään kuluessa  on  saavutettu.  Rouva  Schliemann  on  solakka  nainen,  jonka 
kimmoinen  ryhti  osottaa  sekä  tarmoa  että  notkeutta.  Asiantuntijan  silmillä 
hän  tyynesti,  tarkkaavaisesti  katselee  ympärillensä.  Hänen  mielevissä  kas- 
voissaan luemme  selvästi  jonkunmoista  epäilyn  ja  kaipauksen  sekaista  häm- 

mästystä.  Emmekä  sitä  saata  kummeksia.  Onhan  hän  vuodesta  187 1 
alkaen  ollut  puolisonsa  innokkaana  auttajana  hänen  tutkimistöissään ;  hän 
oli  läsnä  kun  hänen  miehensä  1873  «Priamoksen  palatsin»  läheisyydestä 
löysi  «Priamoksen  aarteen»;  hänhän  salaa  matkavaipassaan  korjasi  tuon 
hämmästyttävän,  tuon  kallisarvoisen  löydön,  jottei  sitä  tarvittaisi  jakaa 
turkkilaisten  kanssa.  Yhtä  vakavasti  kuin  hänen  miehensäkin  hän  on  uskonut, 
että  heidän  paljastamansa  kolmas  rauniokerros  on  Homeeroksen  Troia.  Ja 
nyt  suurin  osa  tuon  «kolmannen  kaupungin»  jäännöksiä  on  kuorittu  pois, 
ja  sen  alla  oleva  «toinen  kaupunki»  on  alkanut  tulla  näkyviin.  «Pria- 
moksen palatsi»  on  tosin  vielä  säilytettynä,  mutta  kuinka  pieneksi  ja  vähä- 
pätöiseksi tuo  «palatsi»  {yyn^  Schliemann  v.  i88z  ilmestyneessä  Ilios- 
kirjassansa  nimittikin  varovaisemmin  «kaupungin  päällikön  taloksi»)  on  nyt 
supistunut,  kun  sitä  voipi  verrata  niihin  suurten  rakennusten  muureihin, 
jotka  on  paljastettu  tuon  «toisen  kaupungin»  tasalla,  Dörpfeldin  johtaessa 
kaivantotyötä  tarkan  Olympiassa  saavutetun  metodinsa  mukaan.  Noista 
suurista,  ja  kuten  jo  ensi  silmäyksellä  huomaa,  ylen  tärkeistä  rakennuksista 
oli  Schliemann  v.  1872  tietämättänsä  kaivattanut  pois  suuren  osani  — 
Dörpfeld  selittää  mitenkä  vasta  tämän  kaivantokauden  löydöt  ovat  toteut- 
taneet Schliemannin  suuren  elämänaatteen ;  ennen  ei  voitu  väittää  Hissar- 
likin  raunioita  sankarirunouden  Troian  jäännöksiksi,  otaksumatta  että  lau- 
lajien mielikuvitus  on  aivan  suunnattomasti  suurentanut  todellisuuden  ku- 
van, jopa  muuttanut  sen  vallan  tuntemattomaksi;  vasta  uusimmat  löydöt 
todistavat  Hissarlikissa  olleen  kaukaisessa  muinaisuudessa  asumuksen,  johon 
käy  mielivaltaisuudetta  sovittaa  sankarirunouden  kuvaus.  Rouva  Schliemann 
kuuntelee  tarkkaavaisesti,  mutta  näyttää  siltä  kuin  tuntuisi  raskaalta  luopua 
mielenkuvitelmista,  johon  ovat  yhtyneinä  innokkaan  työn  ja  suurten  löytö- 
jen riemun  muistot,  ja  jotka  vastustajien  hyökkäykset  ovat  vaan  syvem- 
mälle juurruttaneet.  Onhan  se  varsin  luonnollista.  Mutta  me  muut  taas, 
kuta  enemmän  näemme  ja  kuuntelemme,  sitä  enemmän  me  innostumme.  — 
Sinä  päivänä  emme  ehtineet  kauvan  tutkia  noita  merkillisiä  raunioita, 
sillä  iltahämärä  pian  ennätti  ja  katkaisi  sekä  työnteon  että  katselemisen. 
Mutta  oltiin  sitten  vielä  puolineljättä  päivää  Schliemannin  vieraina.  Enim- 
män ajan  tietysti  oltiin  rauniokummulla.  Itse  Schliemännia  tapasimme 
parhaasta  päästä  aterioiden  aikoina,  jolloin  hän  oli  hyvin  puhelias.  Lepo- 
hetket  aterioiden  jälkeen  vietettiin  pienissä  mutta  vilvakoissa  huoneissamme 
juttelemalla   havainnoistamme  ja   vertaamalla   niitä  Homeeroksen  kanssa* 

Meihin  yhtyi  silloin  Dörpfeld,  ja  hänen  kokemuksensa,  hänen  terävä  sil- 
mänsä, hänen  älykkäät  selityksensä  tekivät  nuo  keskusteluhetket  erittäin 
haaskoiksi  ja  opettavaisibi.  Schliemann  itse  ei  vielä  tahtonut  selvästi  lau- 
sua mielipiteitään  uusiin  löytöihinsä  katsoen ;  hänen  oli  nähtävästi,  samoin 
kuin  hänen  vaimonsakin,  vaikea  luopua  asemasta,  jota  niin  innokkaasti  ja 
itsepintaisesti  oli  puolustanut,  —  vaikka  olikin  nyt  tarjona  uusi  asema, 
joka  lupasi  paljoa  tehokkaammin,  vastustamattomammin  tukevansa  hänen 
suurta  pääatettansa. 

Lukija  varmaan  kysyy:  voipiko  siis  tuota  aatetta  nyt  pitää  todistet- 
tuna? Voipiko  pitää  ratkaistuna  asiana,  että  todella  muinaisen  Troian, 
Homeeroksen  Troian  jäännökset  ovat  nousseet  historiantakaisen  muinaisuu- 
den yöstä  meidän  nähtäviimme?  Vastauksen  täytyy  tietysti  muodostua 
erilaiseksi  sen  käsityksen  mukaan,  mikä  kullakin  on  Homeeroksen  runou- 
den syntyyn  ja  ikään  katsoen.  Mutta  koetan  kuitenkin  lyhyesti  esittää 
asian  nykyistä  kantaa,  siinä  määrin  kuin  sitä  voi  tehdä,  ryhtymättä  n.  s. 
Homecrolaiseen  kysymykseen. 

Niiltä  ajoilta  alkaen,  jolloin  kreikkalainen  historiankirjoitus  astui  ensi 
askeleensa,  on  historiallisia  tietoja  siitä,  että  Trooadissa  oli  olemassa  Hion 
niminen  kaupunki.  Makedonilaisella  ja  vielä  enemmän  roomalaisella  aika- 
kaudella tämä  historiallinen  Dion  hallitsijain  suosion  kautta  suuresti  vauras- 
tui, jopa  siitä  tuli  Trooadin  pääkaupunki.  Tämän  kaupungin  linnavuo- 
rena eli  akropoliina  oli  se  kumpu,  jonka  nimenä  tätä  nykyä  on  Hissarlik. 
Että  niin  oli  asian  laita,  sen  ovat  jo  aikoja  sitten  siltä  kummulta  löyde- 
tyt kreikkalaisten  ja  roomalaisten  rakennusten  jäännökset  sekä  kivikirjoituk- 
set  osottaneet,  eikä  siitä  ole  olemassa  vähintäkään  epäil3rstä.  —  Oliko  nyt 
sillä  Ilionilla  mitään  yhteyttä  sankariepoksen  Ilios-kaupungin  kanssa?  Sii- 
hen emme  voi  vastata  muuta  kuin  että  sen  asukasten  vakaumus  ja  yleensä 
antiikkisen  ajan  mielipide  oli,  että  se  oli  sama  kaupunki  ja  samalla  pai- 
kalla kuin  Homeeroksen  Ilios  eli  Troia.  Niin  uskottiin  persialaissotien  ai- 
koina yhtä  hyvin  kuin  Aleksanteri  suuren  ja  hänen  jälkeläistensä  aikakau- 
tena, niin  uskottiin  roomalais  vallan  aikana  antiikkisen  ajan  loppuun  saakka. 
Paikan  luonto :  jyrkkä,  ei  liian  korkea  kumpu,  joka  kohoaa  tasangolta,  jonka 
läpi  juoksee  kaksi  jokea,  soveltuu  pääpiirteiltään  varsin  hyvin  yhteen  san- 
kariepoksen kuvauksen  kanssa;  samoin  myös  sen  asema,  meren,  vuorten  ja 
yleensä  jrmpäröivien  paikallisuuksien  suhteen.  Saattaa  sanoa,  että  histo- 
riallisen ajan  Hion  oli  sillä  paikalla,  mistä  sankarirunouden  Ilios,  paikallis- 

tarua   lukuun    ottamattakin,    olisi    ollut   etsittävä.     Ja  se  paikka  on,  kuten 
sanottu,  nykyinen  Hissarlik. 

Yllä  esitetyistä  seikoista  huolimatta  ovat  kuitenkin  uudemman  ajan 
tutkijat  viimeisiin  vuosiin  asti  melkein  yksimielisesti  hylänneet  antiikkisen 
traditsioonin  ja  etsineet  Troiaa  muualta.  He  näet  ovat  —  harvat  poik- 
keukset poisluettuina  —  empimättä  luottaneet  yhden  antiikkisen  kirjailijan 
eriävään  mielipiteeseen.  Tunnettu  maantieteen  kirjoittaja  Straboon,  Au- 
gustuksen aikalainen,  on  näet  tuonut  esille  sen  väitteen,  ettei  silloinen 
Ilion  ollutkaan  muinaisen  Troian  paikalla,  vaan  että  tämä  oli  ollut  erään 
Uieoon  koome  nimisen  paikkakunnan  kohdalla,  jossa  tosin  ei  ollut  mui- 
naisraunioita ollenkaan.  Esittäessään  tätä  mielipidettä  hän  nojautuu  par- 
haasta päästä  niihin  perustelmiin,  jotka  eräs  Troaadin  Skeepsis  kaupun- 
gista kotosin  oleva  kirjailija  Deemeetrios  (2  vuosis.  e.  Kr.)  oli  esiintuo- 
nut; Deemeetrios  taas  nojautui  erääseen  Hestiaia  nimiseen  kirjailijattareen. 
Deemeetrioksen  perustelmat  ovat  kovin  löyhää  laatua,  eivätkä  siedä  tarkem- 
paa tarkastusta;  ne  perustuvat  väärään  teoriaan  suurista  muutoksista,  joi- 
den alaisena  Troian  tasanko  muka  oli  ollut,  sekä  aivan  epäkriitillisesti  kä- 
sitettyihin yksityisseikkoihin.  Näyttää  varsin  todennäköiseltä  että  Dee- 
metrioksen  väitteiden  varsinaisena  perustuksena  oli  Skeepsiläisten  kateus 
mainehikasta  naapurikaupunkia  kohtaan.  (Vrt.  Megaralaisten  kirjailijain  par- 
jauksia Ateenaa  vastaan).  Oli  miten  oli,  Straboonin  auktoriteetti  saattoi 
useimmat  tutkijat  jyrkästi  kieltämään  sitä  mahdollisuutta,  että  Homeeroksen 
Troia  oli  saattanut  olla  historiallisen  Uionin  paikalla.  Mutta,  omituista 
kyllä,  sama  auktoriteetti  ei  estänyt  heitä  hyväksymästä  varsin  yleisesti 
erästä  arvelua,  joka  yhtä  vähän  soveltui  yhteen  Straboonin  puolustaman 
paikanmääräyksen,  kuin  epoksen  ja  traditsioonin  kanssa.  Viime  vuosisadan 
loppupuolella  eräs  ranskalainen  matkustaja  Lechevalier  oli  luullut  löytä- 
vänsä muinaisen  Troian  paikan  eräältä  Balidagh  vuoren  kukkulalta,  joka 
on  noin  peninkulman  päässä  etelään  (eli  eteläkaakkoon)  päin  Hissarlikista ; 
tavallisesti  paikkaa  nimitetään  vuoren  juurella  olevan  Bunarbaschi  kylän 
nimellä.  Puheena  oleva  kukkula  muistuttaa  suuresti  semmoisia  paikkoja, 
jommoisiin  Euroopan  sotaiset  ylimykset  keskiajalla  mielellään  rakensivat 
vuorllinnansa:  se  on  korkea,  jyrkkä  kallio,  jonka  juuria  Skamandrosjoki 
vuolaana  huuhtoo  kolmella  puolella.  Se  ei  kohoa  tasangolta,  niinkuin 
Troia  sankarieposten  kuvauksen  mukaan,  vaan  on  keskellä  jylhää,  rotkoista 
vuoriseutua;  se  on  kovin  kaukana  mereltä;  sanalla  sanoen,  sen  asemaa  voi 

aiDoastaan  aivan  mielivaltaisen  kuvausvoiman  avulla  saada  soveltumaan  yh- 
teen Homeeroksen  kuvausten  yleisten  pääpiirteidenkään  kanssa.  Bali- 
daghin  kukkulalla  olevat  rauniot  ovat  kovin  vähäpätöiset,  eikä  sieltä  ole 
tietääkseni  löydetty  mitään,  jota  voisi  todistaa  historiantakaisen  aikojen 
jäännökseksi.  N.  s.  «Bunarbaschi-teorian»  parhaana  puolustuksena  näkyy- 
kin olleen  paikan  romantillisesti  jylhä  luonto.  Mutta  siitä  huolimatta  mai- 
nittu teoria  saavutti  hyvin  yleistä  hyväksymistä  oppineiden  kesken,  se 
otettiin  oppikirjoihin,  olipa  jo  muuttumaisillaan  dogmiksi. 

Sillä  kannalla  asia  oli,  kun  Schliemann  esiintyi  toteuttaaksensa  nuo- 
ruutensa rohkeat  unelmat.  Hänen  lähtökohtanaan  oli  Homeeros,  jonka 
kuvauksia  hän  piti  pääpiirteiltään  todenmukaisina;  ne  olivat  hänestä  varsi- 
naisia historiallisia  lähteitä.  Ne  viittaukset,  jotka  sankariepos  antoi  hä- 
nelle, johtivat  hänet  samaan  paikkaan,  johon  antiikkisen  ajan  yleinen  tra- 
ditsioonikin  viittasi,  Hissarlikin  kummulle. 

Hänen  ensimmäiset  kaivantonsa  eivät  juuri  näyttäneet  lupaavilta. 
Mutta  hän  pysyi  järkähtämättömästi  kiinni  vakaumuksessaan  ja  jatkoi  tut- 
kimistyötään.  Ja  vähitellen  hänen  uskonsa  ja  kestäväisyytensä  saavuttivat 
ansaitun  palkkansa.  Kaivaessaan  niitten  suunnattomien  sorakerrosten  läpi, 
joihin  makedonialaisen  ja  roomalaisen  ajan  Hion  oli  ollut  rakennettu,  hän 
löysi  useiden  eri  asumusten  jäännöksiä,  asumusten,  jotka  olivat  syntyneet 
toinen  toisensa  perästä,  kukin  edelläkävijänsä  murenneille  raunioille.  Hän 
laski  7  semmoista  asumusta,  makedonilais-roomalainen  siihen  luettuna. 
Vanhin  oli  itse  kallioperällä,  paikoittain  lähes  16  metrin  syvyydessä  roo- 
malaisen Diumin  maanpinnan  alla!  Se  näkyy  olleen  jotensakin  vähäpä- 
töinen asumus.  Kaikin  puolin  suurenlaisempi  oli  useista  merkeistä  päät- 
täen eräs  toinen  asumus,  jota  melkoinen  maakerros  erotti  edellämainitusta. 
Sen  ympäri  oli  jykevä,  vaikka  tosin  jotensakin  pienistä  kivistä  rakennettu 
linnamuuri  portteineen,  torneineen.  Näiden  rakennustapa  samoin  kuin  nii- 
den tasalta  ja  lähmnä  ylemmistäkin  kerroksista  löydetyt  esineet,  koristuk- 
set, vaskiset  aseet,  saviastiat  y.  m.  todistivat  että  se  asumus  jota  ne  oli- 
vat suojelleet  oli  vanhempi  kuin  mitkään  muut  helleeniläiseltä  kulttuuri- 
alueelta siihen  asti  löydetyt  muinaisjäännökset  ja  siis  ulottui  kauvas  histo- 
riantakaisiin  aikakausiin,  jopa  sankariepoksenkin  syntymäaikojen  taakse. 
Vuonna  1873  löydetty  suunnaton  kokoelma  kultaisia  (ja  osaksi  hopeaisia) 
koristuksia,  pöytäastioita  y.  m.  («Priamoksen  aarre»)  sekä  sittemminkin 
alinomaa   löydetyt  jalometaUiset  esineet  todistivat  että  paikkakunnassa  oli 

niioä  aikoina  vallinDut  mahtava,  rikkaudessa  ja  ylellisyydessä  elävä  hallit- 
sijasuku.  —  Useista  merkeistä  saattoi  varmasti  päättää,  että  puheenaoleva 
asumus  oli  saanut  aivan  äkillisen  lopun;  tuhka,  hiilet,  savuttuneet  kivet, 
osaksi  lasistuneet  tiilet  sekä  yleensä  raunioiden  koko  laatu  osottivat  sel- 
västi että  se  oli  hävinnyt  hirveän  tulipalon  liekkeihin. 

Asia  oli  Schliemannin  mielestä  ratkaistu;  riemuiten  ilmoitti  hän 
mailmalle  suuren  uutisensa:  Troia  on  löydetty,  Homeeroksen  Troia! 

Schliemannin  kaivantojen  tulokset  hämmästyttivät  kaikkia,  oppimat- 
tomia ja  oppineita.  Kaikkien  täytyy  myöntää,  että  ne  olivat  erinomaisen 
tärkeät  muinaistieteelle.  Mutta  Schliemannin  riemuun  Troian  löytämisestä 
oppineet  eivät  ottaneet  yhtyäksensä.  Schliemannin  työtapa  oli  ollut  kovin 
epämctodillinen,  ja  hänen  kertomuksensakaan  eivät  herättäneet  luottamusta 
hänen  päätöksiinsä.  Enimmin  arvelutti  se  seikka  että  ne  asuntojen  perus- 
tukset jotka  oli  paljastettu  noiden  mainittujen  linnamuurien  sisäpuolelta, 
olivat  varsin  pienten,  vähäpätöisien  hökkelien  jäännöksiä;  kun  Schliemann 
isoimmalle  antoi  nimen  «Priamoksen  palatsi»,  niin  se  vaan  herätti  pilkkaa. 
Pidettiin  kiinni  siitä  että  nuo  hökkelit  eivät  ollenkaan  soveltuneet  yhteen 
Homeeroksen  kuvauksien  kanssa,  ja  katsottiin  aivan  epätodennäköiseksi  että 
troialaistaru  oli  ollut  missäkään  yhteydessä  niiden  olemassa  olon  ja  hä- 
viön kanssa. 

Tällä  kannalla  asia  oli  «Trojanische  alterthiimer»  nimisen  teoksen  il- 
mestymisen jälkeen  (1873),  ja  pääasiallisesti  samalla  kannalla  se  pysyi 
1882  vuoden  kaivantoihin  asti.  Tosin  Hissarlikin  kummulla  jatketut  kai- 
vannot yhä  tuottivat  muinaistieteelle  runsaita  uusia  aineksia;  Schliemannin 
rautainen  kestävyys  ja  hänen  rajaton  uhraavaisuutensa  tieteen  hyväksi  sekä 
ne  loistavat  tulokset,  jotka  hän  Mykeenassa  saavutti,  vähensivät  sitä  epä- 
luuloa, joka  häntä  ensin  oli  kohdannut.  Muutamat  tutkijatkin,  etenkin 
Virchow,  joka  v.  1879  oli  muassa  hänen  kaivostöissään  Trooadissa,  oli- 
vat antaneet  hänen  aatteillensa  arvokasta  tuetta.  Schliemannin  suuri  v. 
1881  ilmestynyt  «Uios»  niminen  teos  todisti  että  hänen  työtapansa  oli 
suuresti  edistynyt  ja  hänen  tieteellinen  kantansa  kohonnut.  —  Mutta,  ku- 
ten sanottu,  Troialainen  kysymys  pysyi  pääasiallisesti  yhä  vielä  entisellä 
kannallaan. 

Ei  kuitenkaan  enää  kauvan.  1882  vuoden  tutkimukset  kerrassaan 
muuttivat  asianlaidan.  Niiden  vähäpätöisten  asuinrakennusten  jäännösten 
alta,  jotka  oli  pidetty  samanaikuisina  linnamuurien  ja  kulta-aarteiden  kanssa, 

kaivettiin  näkyviin  toiset,  vanhemmat  jäännökset,  jotka  selvästi  nähtiin  ole- 
vankin sen  asumuksen  jätteitä,  jonka  suojelukseksi  linnamuurit  olivat  ra- 
kennetut. Ja  nämä  jäännökset,  n.  s.  «toisen  kaupungin»  jäännökset  oli- 
vat aivan  toisenlaisia,  paljon  suuremmanlaisia  kuin  ennen  paljast(*tut  «kol- 
mannen kaupungin»  rauniot.  Se  asumus,  jota  linnamuurit  olivat  suojel- 
leet ja  jonka  tuli  oli  hävittänyt,  ci  ollutkaan  ollut  mikään  vähäpätöinen 
kylä;  siinä  oli  ollut  vaan  muutamia  rakennuksia,  mutta  ne  olivat  suuria, 
monumentaalisia;  se  oli  ollut  muinaisen  kaupungin  linnavuori,  sen  akro- 
polis;  itse  kaupunki  oli  etsittävä  kaakkosesta,  linnamuurien  ulkopuolelta. 
Kun  asianlaita  oli  todistettu  semmoiseksi,  niin  se  epäsuhde,  joka  oli  sitä 
ennen  ollut  olemassa  sankarirunouden  kuvausten  ja  Hissarlikin  raunioiden 
välillä,  oli  samalla  hävinnyt. 

Mikä  nyt  tiedetään  Hissarlikin  historiantakaisista  asumuksista,  on  pää- 
piirteiltään seuraava.  Hissarlikin  kummulla  on  ikivanhoista  ajoista  asti  ol- 
lut ihmisasunnoita.  Pitkiä  aikoja  ensimmäisen,  itse  kallion  pinnalla  ole- 
van asumuksen  jälkeen,  vaan  yhä  vielä  kaukaisina  historiantakaisina  ai- 
koina, rakennettiin,  kummulle  komea  linna.  Sen  muurit  olivat  alipuolel- 
taan  laaditut  hyvin  alkuperäisellä  tavalla  pienenlaisista  (ulkopinnalta  2  5  X  45 
centim.)  kivistä,  ylipuolelta  polttamattomista  tiileistä.  Kivialusta,  joka  oli 
hynn  kalteva,  kohosi  paikoittain  lähes  8  metrin  korkeuteen  ja  oli  yli[)in- 
naltaan  noin  4  metriä  [)aksu.  Sen  päällä  oleva  tiilimuuri  taas  oli  pysty- 
suora; se  oli  lähes  4  metriä  paksu;  sen  korkeus  on  laskettu  ainakin  4 
metriksi  (1890  Schlicmann  laski  sen  8:ksi  metriksi);  tätä  nykyä  sitä  on 
korkeimmalla  paikalla  säilynyt  2  72  metriä;  enimmäkseen  se  on  kuitenkin 
tykkönään  hävinnyt  tai  murennut  soraksi.  Portit  olivat  käytävinecn  raken- 
netut jykeviin  torneihin;  toisia  pienempiä  torneja  oli  hiiden  välillä.  Että 
linna  on  ollut  olemassa  i)itkiä  aikakausia  voipi  päättää  siitä  että  linnoi- 
tuksia on  aikojen  kuluessa  laajennettu  ja  muutettu  toisen  linnoitusjärjestel- 
män  mukaisiksi;  1890  vuoden  tutkimukset  (josta  Schiiemannin  kuoleman 
jälkeen  on  julaistu  kertomus:  «Hciicht  iibcr  die  Ausgrubungen  in  Troja 
im  Jahre  1890»)  ovat  osottancet,  että  on  olemassa  kolmen  eri  muurilin- 
jan  jäännöksiä! 

Muurikehän  sisällä  olevat  rakennukset  ovat  rakennetut  sille  paksulle 
sora-  ja  multakerrokselle,  joka  silloin  jo  peitti  «ensimmäisen  kaupungin» 
rauniot;  uutta  asumusta  varten  sitä  jossakin  määrin  tasoitettiin.  Linnan- 
porteista  tultiin  etumaiseen  linnanpihaan;  jotensakin  vastapäätä  linnan  kaak- 

koisporttia  oli  pienempi  porttirakennus,  josta  päästiin  sisäpihaan.  Siinä 
oli  1882  nähtävänä  kaksi  isoa  aivan  vierekkäin  olevaa  rakennusta;  toisen, 
isomman  päätypuoli  oli  jotensakin  (ei  aivan)  tarkkaan  vastapäätä  mainittua 
sisäpihan  porttia.  Isompi  rakennus  oli  noin  33  metriä  pitkä  ja  noin  13 
m.  leveä,  ja  jakaantui  kahteen  osaan :  neliönmuotoiseen,  pihan  puolelle  ai- 
van avonaiseen  etusuojamaan,  ja  suureen  pitkulaiseen  pääsuojamaan ;  vii- 
meksimainitun keskikohdalla  oli  iso  matala  liesi.  Toinen  rakennus  oli 
melkoisesti  pienempi  ja  suhteiltaan  kapeampi;  silläkin  oli  avonainen  etu- 
suojama,  mutta  sen  peräosa  jakaantui  kahteen  peräkkäin  olevaan  huonee- 
seen. Seinien  jäännökset  (missä  ei  niitä  ole  edellisinä  kaivantokausina  hä- 
vitetty) seisovat  vielä  pystyssä  noin  i  ^/2  metrin  korkeuteen.  Ne  ovat 
lähes  puolitoista  metriä  paksut  (pienemmässä  rakennuksessa  vähä  kapeam- 
mat), rakennetut  polttamattomista  tiileistä  matalalle  kivijalalle.  Niiden  ra- 
kennustavassa on  useita  omituisuuksia.  Tiiliseinissä  on  säännöllisten  vä- 
lien päässä  avonaisia  lomia,  toisia  pitkittäin  pitkin  koko  seinien  pituutta, 
toisia  poikittain  seinän  lävitse.  Kuinka  ne  ovat  selitettävät?  Schliemann 
ja  hänen  arkkitehtinsä  keksivät  ensin  hyvin  omituisen  selityksen.  Arveli- 
vat näet  että  polttamattomista  tiileistä  saviruukilla  rakennettuja  muuria  oli, 
sitten  kun  ne  jo  seisoivat  valmiina,  koetettu  koventaa  tulella.  Siksi  oli 
muka  niiden  kummallekin  puolelle  sytytetty  suunnattomia  puurovioita.  Ja 
jotta  kuumuus  tunkisi  muurin  sisäänkin  oli  muka  jätetty  nuo  lomat.  Itse 
asiassa  olikin  helppo  nähdä  että  muurit  olivat  pinnaltaan  ja  noiden  lomien 
kohdilta  punaisiksi  poltetut.  Niin  asiaa  selitettiin  Hissarlikissa  ollessani  ja 
vielä  Schliemannin  1884  ilmestyneessä  «Troja»  nimisessä  teoksessa.  Sit- 
temmin on  kuitenkin  saatu  selville  että  noissa  muurein  aukoissa  olikin  ol- 
lut puuhirsiä,  jotka  muodostivat  tukevan  kehyksen;  semmoinen  saattoi  olla 
tarpeen  kun  korkeita  muuria  rakennettiin  hauraista  polttamattomista  tiileistä 
ja  saviruukista.  Muureja  oli  sitten  osittain  punaiseksi  polttanut  se  tuli, 
joka  hävitti  koko  linnan.  —  SamaUa  tavoin  näyttää  muuten  myös  linna- 
muurien  yläosa  olleen  rakennettu. 

Kuten  jo  olen  maininnut,  linnan  päärakennuksien  etusuoja  oli  edeltä, 
pihaa  vasten,  aivan  avoinna;  sivuseinät  muodostivat  siis  ulkonevia  anteja, 
parastadeja.  Näiden  kapean  etupinnan  päällyksenä  ja  tukena  oli  ollut 
pystysuorat  puupalkit,  joiden  hiiltyneet  alipäät  ovat  vielä  säilyneet;  ne  oli 
sovitettu  erityisiin  sitä  varten  hakattuihin  aluskiviin.  Yleensä  saattaa  sa- 
noa että  ulkonevat  parastadi-seinät  aluskivineen  ovat  olleet  Hissarlikin  «toi- 

sen  kaupungin»  rakennustavan  huomattavimpia  omituisuuksia;  niin  runsaasti 
OD  niitä  löydetty.  Katot  ovat  nähtävästi  olleet  hirsistä ;  näyttää  siltä  kuin 
ne  olisivat  olleet  litteät  ja  peitetyt  paksulla  savikerroksella.  Kun  tuli  hä- 
vitti kaupungin,  niin  katto  ja  tiiliseinien  koko  ylipuoli  romahti  alas  ja 
peitti  seinien  alimmat  kerrokset,  joten  nämät  säilyivät.  Vuosisatojen  ja 
vuosituhansien  kuluessa  kaikki  tyyni,  sekä  säilyneet  tiilikerrokset  että  ne 
hiiltensekaiset  savi-  ja  tiilikasat,  jotka  niitä  ympäröivät  ja  peittävät,  on 
murennut  ja  pusertunut  jotensakin  yhdennäköiseksi,  yhdenkovuiseksi  aineeksi. 
Siten  on  helposti  ymmärrettävää  että  kaivantojen  ensi  aikoina,  jolloin  vaan 
pyrittiin  nopeasti  pääsemään  kallioperään  asti,  pahoja  erehdyksiä  saattoi 
tapahtua,  ja  että  m.  m.  suurimman  ja  tärkeimmän  rakennuksen  takaseinä 
kokonaan  ja  sen  lounainen  sivuseinä  suurimmaksi  osaksi  hävitettiin  «isoa 
pohjoiskaivosta»  kaivettaessa.  Tapahtuipa  vielä  niinä  päivinä,  jolloin  minä 
olin  kaivantoja  katselemassa,  että  joku  työmies  piikkikuokallaan  hakkasi 
suuren  loven  erääseen  tärkeään  muuriin,  ennenkuin  arkkitehdit  huomasivat 
erehdyksen.  — 

Mikä  nyt  oli  linnan  suurten  päärakennusten  tarkoitus?  Olen  jo  huo- 
mauttanut että  ne  —  varsinkin  suurin  —  pohjakaavaltaan  suuresti  muis- 
tuttavat klassillisen  ajan  kreikkalaisia  parastadi-temppelejä  {fitemfila  in  an/isn). 
Alussa  niitä  pidettiinkin  temppeleinä;  semmoisiksi  niitä  selitetään  vielä 
«Troja»  kirjassa  (1884).  Mutta  vuosina  1884  ja  1885  Schliemann  pal- 
jasti Tirynsin  kuuluisalla  kalliolla  muinaislinnan  rauniot,  jotka  aivan  häm- 
mästyttävässä määrin  enensivät  tietomme  Helleeniläisen  sivistyspiirin  his- 
toriantakaisista  oloista.  Kaivannot  siellä  johti  Dörpfeld,  ja  ne  toimitettiin 
heti  alusta  sen  tarkan,  varovaisen  järjestelmän  mukaan,  joka  vasta  1882 
oli  tullut  käytäntöön  Hissarlikissa.  Seuraus  siitä  oli  ettei  mitään  hävitetty, 
ja  että  historiantakaisen  linnan  pohjapiirros  ja  sen  rakennustapa  nyt  on  ai- 
van selvänä  asetettu  silmiemme  eteen.  Ja  ne  ovat  pääpiirteiltään  samat 
kuin  ne,  jotka  esiintyvät  Hissarlikin  2:n  kaupungin  jäännöksissä,  vaikkei 
niitä,  näiden  jäännösten  hajanaisen  tilan  vuoksi,  ennen  oltu  voitu  saada 
selville.  Ne  kaivannot,  jotka  Schliemann  v.  1890  pani  toimeen  Hissar- 
likissa, paljastivat  useita  rakennuksia  samaa  laatua  kuin  1882  löydetyt  ja 
ovat  siten  vielä  suuresti  selvittäneet  sekä  rakennustapaa  että  pohjapiirrosta. 
Saatamme  sanoa  että  nyt  tunnemme  sen  suunnitelman,  jonka  mukaan  His- 
sarlikin 2:n  kaupungin  rakennukset  ovat  laaditut;  me  voimme  selittää  sen, 
mikä    on    hämärää,    täydentää   sen,  mikä  on  hävinnyt.     Ja  nyt  tiedämme 

että  Hissarlikin  2:n  kaupungin  suuret,  monumentaaliset  rakennukset  eivät 
olleet  temppelejä,  vaan  olivat  hallitsijain  palatsin  osia.  Tiedämme  kuinka 
tämä  palatsi  oli  pääpiirteiltään  laadittu  käytävinccn,  propylaioincen,  pihoi- 
neen, suurine  pääsalineen  («mcgaronineen»)  ja  sivurakennuksineen.  Mutta 
kävisi  pitkäksi,  jos  ryhtyisin  sitä  tarkemmin  kuvaamaan.  Siinä  kyllin,  että 
siinä  palatsissa  muinoin  asui  se  mahtava  ruhtinassuku,  joka  hallitsi  linna- 
vuoren alla  olevaa  kaupunkia  ja  luultavasti  koko  seutua,  ja  jonka  äveriäi- 
syyttä  Schliemannin  löytämät  kulta  aarteet  vielä  vuosituhansien  kuluttua 
ovat  todistaneet. 

Sillä  paikalla,  jolla  antiikkisella  aikakaudella  oli  nimi  Hion,  ja  jota 
antiikkisen  ajan  traditsiooni  katsoi  sankariepoksen  Troian  paikaksi,  ja  jonka 
asema  on  kaikin  puolin  yhtäpitävä  sankariepoksen  kuvausten  kanssa,  oli 
siis  historian  ja  sankariepoksenkin  takaisina  aikoina  mahtava  linna.  Se  ci 
ollut  suuri  pinta-alaltaan,  vaan  se  oli  rakennettu  kalliolle,  joka  kohosi  jyr- 
kästi tasangolta  noin  i8  metrin  (lähes  60  jalan)  korkeuteen;  kaakkoispuo- 
lelta se  oli  yhteydessä  alempana  olevan  kaupungin  kanssa;  muilta  puolin 
sitä  ympäröi  aukea  tasanko.  Siinä  asui  isoissa,  komean  suunnitelman  mu- 
kaan laadituissa  rakennuksissa  erinomaisen  rikas  ruhtinassuku,  eikä  voi 
epäilläkään  että  tämän  valta  ulottui  ympäröiviin  seutuihin,  merelle  saakka. 
Jo  kaukaisina  historiantakaisina  aikoina  linna  äkkiä  hukkui  suuren  tulipa- 
lon liekkeihin.  Vallan  autioksi  paikka  ei  kuitenkaan  jäänyt;  jotensakin 
pian  linnan  häviön  jälkeen  oli  sen  raunioilla  ja  sen  jykevien  muurien  suo- 
jassa pienenlainen  asumus,  Schliemannin  «kolmas  kaupunki».  Vuosisato- 
jen kuluessa  sitten  toinen  vähäpätöinen  asumus  seuraa  toista;  niiden  rau- 
nioista muinaisen  mahtavan  linnan  sorapcite  kasvoi  yhä  paksummaksi, 
kunnes  sen  pinnalla  antiikkisen  ajan  loppupuolella  taas  oli  melkoisen  kau- 
pungin akropolis.  Sitten  sekin  muuttui  soraksi,  ja  Hissarlikin  kumpu  oli 
autiona.  Mutta  nyt,  kun  rauniokummun  salaisuus  on  tullut  ilmi,  ci  ole 
enään  liian  rohkeata  päättää  että  tuon  mahtavan,  historiantakaisina 
aikoina  hävinneen  linnan  ryske  jälkikaikuna  on  kuuluvana, 
sen  liekkien  hohde  jälkiloistcena  nähtävänä  Homcerokscn 
iäti  vanhcnemattomassa  epoksessa. 

Olisi  hauskaa  ulotuttaa  sankariepoksen  kuvaamien  olojen  ja  Hissarli- 
kin jäännösten  vertailua  erityisiin  yksityiskohtiin  ja  siten  koettaa  tarkemmin 
määrätä    niiden    keskenäistä    suhdetta,    mutta    silloin    täytyisi  ottaa  lukuun 

Tirynsin  jäännökset  yhtä  paljon  kuin  Hissarlikin  ja  siten  poikettaisiin  liian 
kaiivaksi  niistä  matkamuistelmista,  jotka  olen  ottanut  kertoakseni. 

Edellä  lausutun  lisäksi  tahdon  vaan  huomauttaa  että  lukuun  ottamat- 
takin sitä  yhteyttä,  joka  näkyy  olevan  olemassa  Homccroksen  Troiau  ja 
Hissarlikin  raunioiden  välillä,  Schliemannin  tutkimukset  Hissarlikin  kummulla 
ovat  luoneet  aivan  uutta  valoa  Välimerenkansojen  aikaisimpaan  sivistyshis- 
toriaan jopa  saaneet  aikaan  käännekohdan  sen  tutkimisessa. 

Ei  ole  kummaa  että  meistä,  matkatoveristani  ja  minusta,  päivät  ku- 
luivat nopeasti  ollessamme  paikassa,  jossa  meillä  oli  niin  paljo  uutta  opit- 
tavana ja  jossa  saimme  nähdä  suuren  tieteellisen  työn,  aikamme  voittorik- 
kaimpia  mainetöitä;  pontevasti  ^edistyvän  silmiemme  edessä.  Ja  hauskaa 
oli  tietysti  myös  jokapäiväisen  seurustelun  kautta  tutustua  mieheen,  jonka 
into  ja  äly,  tarmo  ja  uhraa  vaisuus  panivat  koko  työn  liikkeelle. 

Hänen  uutteruutensa  oli  erinomainen.  Joka  aamu  hän  oli  ennen  päi- 
vän nousua  työpaikalla;  sitä  ennen  hän  oli  jo  pimeässä,  parin  santarmin 
seurassa,  ratsastanut  tunnin  matkan  Hellespontin  rannalle,  virkistääksensä 
voimansa  mcrenkylvyllä.     Ja  sitten  hän  oli  koko  päivän  työssä. 

Se  rakkaus  Hellaan  suuria  n^uistoja  ja  etenkin  sen  sankarirunoutta 
kohtaan,  joka  hänen  nuoruudestaan  asti  oli  palanut  hänen  sydämessään  ja 
joka  sitten,  kun  köyhästä  puotipojasta  oli  tullut  miljoonia  omistava  asia- 
mies, pakotti  häntä  antautumaan  tykkönään  tuon  muinaisuuden  tutkimiseen 
ja  yhä  hänen  elämänsä  loppuun  asti  innostutti  häntä  tieteellisiin  mainetöi- 
hin,  —  se  rakkaus  ilmaantui  jokapäiväisessä  elämässä  monina  omituisina, 
naiivisina  piirteinä. 

Niinpä  hän  hyvin  mielellään  puhui  kreikkaa,  mutta  ei  nykyajan  elä- 
vää kieltä;  muinaiskreikkaa  piti  oleman.  Hyvin  sujuvasti  se  kävi.  Kovin 
omituista  oli  kuitenkin  kuulla  sankariepoksen  komeita  sanoja  ja  käänteitä, 
kun  oli  puhetta  nykyajan  jokapäiväisistä  asioista  ja  askareista.  Mutta  pahin 
kaikesta  oli  että  Schliemann  äänsi  tuota  muinaiskieltä  uuskreikan  ääntämis- 
tavan mukaan;  hän  ei  näet  tunnustanut  mitään  varsinaista  eroitusta  nykyi- 
sen ja  vanhan  kreikan  välillä.  Tottumaton  kun  olin  semmoiseen  sekakie- 
Icen,  jouduin  usein  hämilleni.  Joskus  turvauduin  nykyiseen  kreikankieleen  — 
sen  verran  kuin  sitä  osasin.  Silloin  Schliemannin  ja  hänen  rouvansa  kas- 
voista ilmaantui  jonkimmoinen  ystävällinen  alentuvaisuus:  kuinka  tieteelli- 
sesti sivistynyt  ihminen  saattoikaan  puhua  tuota  halpaa,  turmeltunutta  rah- 
vaan murretta?! 

Toinenkin  oikku  osotti  kuinka  Schliemann  halusi  itselleen  elähyttää 
tuota  rakastettua  muinaisuutta.  Hän  näet  nimitti  talonväkeänsä  muinaisten 
tarusankarien  ja  -sankarittarien  nimillä.  Hänen  uskottu  palvelijansa,  oikea 
factotum,  oli  « Oidipus  «>  (äännelty  Idhiipus);  keittäjä  —  ja  oivaa  ruokaa 
hän  keittikin  —  oli  «lokaste»;  yksi  alapäällysmies  oli  «lilos»,  toinen  «Laao- 
medoon».  Lasten  opettajatar,  kultakutrinen  saksalainen  neiti,  «Fräulein 
Danae».  Portinvartijana  siinä  komeassa  palatsissa  («Ilionin  megaronissa»), 
jonka  Schliemann  on  rakennuttanut  itselleen  Ateenassa,  oli  «Bellerophoon». 
—  Nämät  nimet  olivat  tavallaan  tilapäistä  laatua  (vaikkei  Schliemann  itse 
muita  käyttänyt).  Mutta  pysyväisempiä  hän  saattoi  antaa  lapsillensa:  hä- 
nen tyttärensä  ristimänimi  on  Andromakhe,  pojan  Aganxemnoon. 

Ne  hetket,  jotka  Scliliemann  uhrasi  seurustelulle,  olivat  lyhyitä  lepo- 
hetkiä;  varsin  luonnollista  on  etteivät  hänen  suuret  lahjansa  saattaneet  hä- 
nen puheissaan  ilmaantua  niin.  kuin  hänen  töissään.  Kuitenkin  yksin  hänen 
kielentaitonsakin  ilmaisi  että  hänessä  oli  omituista  henkistä  kykyä.  Hän 
puhui  ja  kirjoitti  sujuvasti  kaikki  suuret  kulttuurikielet  ja  lisäksi  kaikkia 
niitä  kieliä  jotka  Levantissa  saattavat  olla  tarpeen^  niinkuin  Italian,  Turkin, 
Arapian  kielet;  kreikasta  on  jo  ollut  puhetta;  Tschanak-kalessin  espanja- 
laisten juutalaisten  kanssa  hän  puhui  Espanjan  kieltä.  Minua  hän  puhut- 
teli Suomeksi;  kun  hän  näet  oli  kauppiaana  Pietarissa,  niin  hänen  omai- 
sensa (hän  oli  nainut  venakon,  jonka  sittemmin  hylkäsi)  olivat  asuneet  jon- 
kun kesän  Viipurissa  tai  sen  läheisyydessä,  ja  hän  oli  itse  käynyt  heitä 
katsomassa;  silloin  hän  oli  oppinut  muutamia  suomalaisia  sananparsia. 
Ruotsiksi  taas  hän  tuli  toimeen  aivan  välttävästi.  Venättä  hän  oli  oppinut 
ollessaan  köyhänä  kauppapalvelijana  Amsterdamissa.  Hän  opiskeli  sitä  ai- 
van omin  päin,  ilman  opettajaa.  Koska  hänestä  puheluharjoitukset  sujui- 
vat paremmin  jos  joku  kuulija  oli  läsnä,  niin  hän  palkkasi  köyhän  juuta- 
laisen tulemaan  iltasin  hänen  luoksensa;  sanaakaan  ymmärtämättä  tämä  sai 
kuunnella  kun  hän  laski  venättä  minkä  vaan  ennätti.  Oppimetodi  oli 
omituinen,  mutta  sen  avulla  hän  pääsi  niin  pitkälle,  että  häntä  voitiin  pian 
lähettää  asiamiehenä  Venäjälle,  jossa  hän  sitten  lyhyessä  ajassa  tuli  rik- 
kaaksi mieheksi.  —  Nähtävästi  Schliemann  oli  ylpeä  kielentaidostaan;  hän 
osotti  sitä  mielellään,  ja  hän  käänsi  usein  puheen  kielenopetuksen  puoleen. 
Nojautuen  omiin  kokemuksiinsa  hänellä  oli  siitä  asiasta  hyvin  varmat  mieli- 
piteet, jotka  menivät  samaan  suuntaan  kuin  nykyisten  «uudistajain»  vaati- 
mukset. 

Olen  jo  mainiDOut  ettei  Schliemann  juuri  lausunut  mielipiteitään 
paraikaa  tekeillä  olevien  kaivantojen  tuloksista.  Kun  hän  joskus  aamiais- 
tai  päivällispöydän  ääressä  otti  kaivantonsa  puheeksi,  niin  siihen  tavalli- 
sesti antoivat  aihetta  turkkilaiset  tarkastusmiehet.  Olipa  niistä  herroista 
vastusta!  Niiden  luulevaisuudella  ei  ollut  rajoja,  ja  ne  olivat  saaneet  puo- 
leensa ne  II  sotamiestä,  jotka  Schliemann  oli  hankkinut  työsiirtolan  suo- 
jelukseksi rosvoja  vastaan.  Ankara  vakoomisjärjestelmä  pantiin  toimeen. 
Kun  arkkitehdit  rupesivat  maanmittauskaluilla  mittaamaan  rauniokumpua, 
niin  toinen  tarkastusmies  sai  päähänsä  että  tarkoituksena  olikin  mittaella 
Kum-kalehin  linnanvaruksia.  Huomautettiin  hänelle  että  Kum-kaleh  on  pe- 
ninkulman päässä  Hissarlikista,  ja  ettei  sen  valleja  voi  Hissarlikista  edes 
nähdä.  Mutta  ei  auttanut.  Tarkastusmies  ilmoitti  asian  korkeille  viran- 
omaisille, ja  saikin  aikaan  sen,  että  ankarasti  kiellettiin  tekemästä  minkään- 
laisia mittauksia.  Mutta  ei  siinä  kyllin.  Tarkustusmies  ja  sotamiehet  eivät 
muka  voineet  erottaa  kirjoittamista  ja  piirustusta  mittaamisesta.  Siksi  edellä- 
mainittu omin  päin  kielsi  muistoonpanojenkin  kirjoittamista  kaivantoalueella! 
Koko  kaivantokauden  kuluessa,  heinäkuun  loppuun  asti,  koetettiin  turhaan 
diplomaattista  tietä  hankkia  Konstantinopolista  lupaa  mittauksen  tekemiseen ; 
se  onnistui  vasta  myöhään  syksyllä,  jolloin  Dörpfeld  matkusti  uudestaan 
Hissarlikiin  ja  laati  sen  pohjapiirroksen,  joka  on  painettuna  «Troja»  kir- 
jassa. Ei  siis  ollut  kummaa,  jos  Schliemannin  mieli  joutui  kuohuksiin, 
kun  hän  vaan  ajattelikaan  turkkDaisia  kaitsijoitansa.  Mutta,  se  täytyy  myön- 
tää, asialla  oli  kyllä  toinenkin  puoli.  Turkkilaisten  virkamiesten  luulevai- 
suus  meni  järjettömyyteen  asti,  mutta  kyllä  Schliemann  olikin  antanut  ja 
yhä  antoi  epäluuloon  aihetta.  Olen  jo  kertonut  siitä  mitenkähän  v.  I873 
rouvansa  avulla  korjasi  salaa  pois  suuren  kulta-aarteen,  «Priomoksen  aar- 
teen», vaikka  Turkkilainen  hallitus  oli  oikeutettu  saamaan  puolet  kaikista 
löydöistä.  Sen  vuoden  kaivantoja  seurasi  oikeudenkäynti,  ja  Schliemann 
tuomittiin  maksamaan  korkealle  Portille  10,000  Frcs.  Schliemann  lähetti 
10,000  asemesta  50,000  Frcs  käytettäviksi  Konstantinopolin  muscen  hy- 
väksi, ja  toivoi  sillä  lepyttäneensä  Turkkilaiset.  Mutta  epäluulo  ci  vaan 
haihtunut.  1882  vuoden  kaivantokautena  löydöt  olivat  jaettavat  niin  että 
Turkin  hallitus,  maan  omistajana,  saisi  73)  Schliemann,  joka  yksinään 
kantoi  kaikki  kustannukset,  vaan  Ys!  siksi  kunnes  lopullinen  jako  voitaisiin 
tehdä,  olivat  kaikki  löydetyt  esineet  säilytettävät  varastohuoneessa,  jonka 
ovea    pidettiin    suljettuna    turkkilaisen    tarkaUusmiehen  virallisella  sinetillä. 

Nähtävästi  Schliemann  teki  kaikki  mitä  vaan  voi,  estääksensä  tärkeämpiä 
muinaiskaluja  joutumasta  siihen  makasiiniin  sekä  yleensä  pettääksensä  tar- 
kastusmiehiä.  Seuraavat  esimerkit  kuvaavat  varsin  selvästi  hänen  menetys- 
tapaansa.  Hissarlikin  suurimman  rakennuksen  hiiltyneistä  hirsistä  oli  löy- 
detty vaskinen  naula,  joka  suunnattoman  suuruutensa  (pituus  noin  8  tuu- 
maa, pään  leveys  3^/2  tuumaa)  ja  omituisen  valmistustapansa  takia  herätti 
erityistä  huomiota  ja  jonka  katsottiin  voivan  suuresti  valaista  muinaista 
rakennustapaa  (sittemmin  niitä  on  löydetty  useampia;  yksi  on  kuvattu 
«Troja»  kirjassa^  siv.  98).  Kun  tarkastusmies  vaati  sen  makasiiniinsa,  niin 
tehtiin  verukkeita;  se  oli  muka  ensin  kuvattava.  Sillaikaa  kuin  muka  pii- 
rustus tehtiin,  hankittiin  jostakin  iso  ruostunut  rautanaula;  jonkim  särky- 
neen saviastian  pyöreään  pohjaan  tehtiin  reikä,  johon  naula  pujottiin;  tuon 
saviastian  palasen  piti  näet  oleman  löydetyn  naulan  komea  pää.  Sillä 
tavoin  kyhätty  kalu  sitten  annettiin  tarkastusmiehen  tallettavaksi  erinomai- 
sen tärkeänä  muinaisuuden  jäännöksenä.  Virkamies  huomasi  petoksen  ja 
oli  raivoissaan;  mutta  ei  auttanut;  oikea  naula  pysyi  kuin  pysyikin  Schlie- 
männin  hallussa.  Ja  erinomaisen  tyytyväinen  tämä  oli,  kun  hänen  keppo- 
sensa oli  onnistunut  niin  mainiosti.  —  Vähä  eriävää  laatua  on  toinen  esi- 
merkki. Tietysti  tulokkaiden,  rouva  Schliemannin,  kotiopettajattaren,  mat- 
katoverini ja  minun  piti  saada  nähdä  niitä  esineitä  jotka  olivat  makasii- 
nissa. Ennen  käyntiämme  Schliemann  varoitti  meitä  olemaan  lausumatta 
mitään  niistä  esineistä,  joilla  näkyi  olevan  suurta  tieteellistä  arvoa;  sitä 
vastoin  olisi  suotavaa  että  olisimme  suuresti  ihailevinamme  semmoisia  esi- 
neitä, joita  kaipauksetta  voisi  jättää  turkkilaisille;  etenkin  sopisi  ylistää 
erästä  roomalaista  marmorikuvapatsasta,  jotta  sen  arvoa  sittemmin  saalista 
jaettaessa  laskettaisiin  niin  suureksi  kuin  mahdollista.  No  niin,  seurue  me- 
nee muscescen  arkkitehdit  oppaina.  Juron  ja  luulcvaisen  näköisenä  Boder 
Eddin  P^.fTcndi  murtaa  sinetin  ovesta,  ja  pääsemme  sisään.  On  tietysti 
paljo  katsottavaa,  suuriarvoista  ja  väliempiarvoista ;  tarkempiin  tutkimuksiin 
ci  ole  aikaa  eikä  tilaisuutta.  Eräällä  hyllyllä  komeilee  ruosteinen  rauta- 
naula saviruukun  pohjincen  ....  Saksaa  enimmäkseen  puhumme  keske- 
nämme, mutta  se  mikä  on  aiottu  vaikuttamaan  tarkastusmieheen,  lausutaan 
ranskaksi;  sitä  kieltä  hän  näet  ymmärtää.  Tulemme  selällään  olevan  mar- 
moripatsaan luo.  Silloinpa  ihaclulla  ci  ole  rajoja.  Makasiini  kaikuu  ihas- 
tnshuudoista:  «Oh,  que  c'est  charmant!  Quel  ouvrage  magnifique!  Qiiel 
art!»  j.  n.  e,  —  kuvapatsas  oli  Rooman  keisarin-ajan  ponnettomia  tusina- 


Käynti  Hissarlikissa  Schlicmannin  luona,  371 


töitä,  tieteelle  arvoton !  —  Oli  kyllä  hupaista  nähdä  kuinka  mainiosti  eten- 
kin naiset  näyttelivät  rooliansa.  Mutta  meitä,  matkakumppaliani  ja  minua, 
hävetti,  emmekä  saaneet  sanaakaan  suustamme.  Epäilevin  silmin  turkki- 
lainen virkamies  katseli  seuruetta,  toista  toisen  jälkeen;  lieneekö  asian  lai- 
taa älynnyt,  sitä  en  tiedä.  Enkä  myöskään  tiedä  kertoa  kuinka  monta  ar- 
vokasta esinettä  tuo  marmorikuva  lopullisessa  jaossa  sai  vastata.  -  Pian 
olimme  käyneet  makasinin  läpi;  sinetti  painettiin  jälleen  oveen,  ja  kukin 
piti  ajatuksensa  itsekseen. 

Niin,  Schlicmannin  luonteessa  oli  omituisia  vastakohtia;  jalojen  omi- 
naisuuksien rinnalla  siinä  oli  toisia,  jotka  tuntuvat  vastenmielisiltä,  epäilyt- 
täviltä. Vaan  vaikka  hänen  heikkoja  puolia  arvosteltaisiinkin  kuinka  anka- 
rasti tahansa,  niin  emme  voi  kuitenkaan  olla  kunnioittamatta  sitä  vilpitöntä 
ja  tehokasta  rakkautta,  joka  saattoi  hänet  uhraamaan  kaikki  voimansa  ihan- 
teellisen päämäärän,  tieteellisen  totuuden,  saavuttamiseksi.  Tämä  rakkaus- 
han ilmaantui  koko  hänen  väsymättömässä  työssään;  se  osottihe  myöskin 
niissä  suunnattomissa  rahasummissa,  jotka  hän  arvelematta  uhrasi  tutkimuk- 
siinsa. Viiden  kuukauden  kaivantokauden  kuluessa,  semmoisen  kuin  esim. 
1882  vuoden  työkausi  Troiassa  oli,  meni  yksin  varsinaisten  työmiesten 
päiväpalkkoihin  yhteensä  35,000  ä  40,000  Suomen  markkaa;  siihen  tuli 
vielä  lisäksi  kaikki  muut  kustannukset:  rakennuksista,  työkaluista,  apumie- 
histä ja  työnjohtajista,  kaivamisluvan  hankkimisesta  j.  n.  e.,  ja  nämät  kus- 
tannukset tuskin  olivat  ensinmainittuja  pienemmät.  Ja  kaikki  meni  yhden 
yksityisen  miehen  taskusta.  Henkistä  arvoa  ei  tietysti  käy  mittaaminen 
rahasummien  mitalla,  mutta  kyllä  ne  summat,  jotka  Schliemann  20  vuo- 
den kuluessa  uhrasi  tieteen  hyväksi,  puhuvat,  nekin  puolestansa,  selvää 
kieltä  hänen  harrastuksensa  vakavuudesta. 

Pian  ne  päivät,  jotka  olivat  käytettävinämme  Troian  matkaamme 
varten,  lähenivät  loppuaan.  Mutta  emmehän  voineet  lähteä  Trooadista 
käymättä  katsomassa  sitäkin  paikkaa,  joka  viime  vuosisadan  loppupuolella 
anasti  Troian  muistojen  kunnian  ja  sai  pitää  sen  jotensakin  hätyyttämättö- 
mänä  lähes  sata  vuotta;  tarkoitan  Bunarbaschia  (eli  oikeastaan  sen  lähei- 
syydessä olevaa  Balidaghin  kukkulaa),  f^räänä  aamuna  siis  kiipesimme 
ylös  korkcihin  satuloihimme  ja  ratsastimme  ulos  Trooadiin;  jalkapatikassa 
seurasi  meitä  agojaattimme  sekä  yksi  kovin  sotaisan  näköinen  zapti^  eli 
santarmi,  pistolit  vyöllä  ja  hirveän  pitkä  pyssy  olalla.  Niin  oli  isäntämme 
määrännyt;    en    varmaan  tiedä  oliko  siihen  aikaan  todella  rosvoja  pelättä- 

väuä,  vai  vaatiko  eurooppalais teD  arvo  etteivät  retkeilisi  maaseuduilla  aivan 
ilman  sotaista  seuruetta.  Matkamme  menee  eteläkaakkoon  päin  pitkin  erästä 
Skamandros-jocn  entistä  uomaa.  Parin  tunnin  päässä  hevosemme  kahlaa- 
vat joen  nykyisen,  jotensakin  vuolaan,  päähaaran  poikki.  Seutu  muuttuu 
vuoriseksi.  Bunarbaschin  turkkilaiskylän,  sen  puutarhojen  ja  sen  kuuluisain 
40  lähteensilmän  ohitse  ratsastamme  ylös  Balidaghin  rinnettä.  Loppuosa 
matkaa  täytyy  kulkea  Jalkasin.  Pian  ollaan  kukkulalla  siinä  paikassa  jossa 
Lechevalier  arveli  niuinaisen  Troian  olleen.  Kalliohuipun  jylhä  luonto  kyllä 
valtaa  meidänkin  mielemme.  Kolmella  puolella  sen  rinteet  kohoavat  ko- 
vin jyrkkinä  syvästä  solasta,  jonka  pohjassa  Skamandros  (nyk.  Mendere) 
kohisee  kapeassa  uomassa;  solan  toisella  puolen  kohoo  samanlaisia  jyrkän- 
nettä. Kaikki  tämä  on  kaunista,  mutta  siinä  ei  ole  mielestäni  mitään,  joka 
muistuttaisi  sankariepoksen  kuvaamaa  Troian  asemaa.  Ja  muinaisjäännökset 
ovat  vähäpätöisiä.  Käyntiäni  en  suinkaan  sentähden  katunut;  sillä  juuri 
vertailun  kautta  kävi  minulle  eilistä  selvemmäksi  kuinka  suuressa  määrin 
Homeeroksen  kuvauksen  pääpiirteet  todella  soveltuvat  Hissarlikiin. 

Tultuamme  takasin  tasangolle  emme  vielä  palanneet  Hissarlikiin,  vaan 
ratsastimme  ensin  parin  tunnin  matkan  länteen  päin,  suuren,  kaukaa  näky- 
vän Ydshek-tepe '")  nimisen  hautakummun  luo.  Tämä  on  suurin  kaikista 
niistä  suurista  kartiomaisista  kummuista,  joita  Hellespontin  tienoilla  on  niin 
monta,  ja  jotka  ikivanhoista  ajoista  asti  ovat  vetäneet  ohitse  purjehtivien 
huomion  puoleensa.  Ydshek-tepe  on  433  jalkaa  leveä  kannaltaan  ja  83 
jalkaa  korkea.  Koska  se  on  korkealla  paikallakin,  niin  se  näkyy  kauvas 
merelle,  ja  sen  huipulta  on  laaja  näköala.  Schliemann  on  erittäin  huo- 
lellisesti tutkinut  tämän  kummun;  hänen  kaivamansa  suuren  tunnelin  kautta 
pääsee  sen  sisäosiin;  siksi  kävimmekin  sitä  katsomassa.  Sen  keskusksena 
eli  ytimenä  on  kivinen  torni;  tämän  rakennustavasta  sekä  eräistä  muista 
seikoista  on  Schliemann  päättänyt  ettei  kumpu  olekaan  mikään  historian- 
takaisten  aikojen  muistomerkki,  niinkuin  muut  Hellespontin  tienojen  hauta- 
kummut, vaan  paljoa  nuorempi.  Eräs  historioitsija  Heeroodianos  kertoo 
näet  että  kun  roomalainen  keisari  Caracalla  kävi  Trooadissa  ja  siellä  kat- 
seli m.  m.  «Akhilleun  hautaa»,  niin  hänen  juolahti  mieleen  panna  toimeen 


*)  Näitä  muistelmia  kirjoittaessani  minulla  ei  ole  tilaisuutta  ottaa  tarkempaa  sel- 
koa turkkilaisten  nimien  oikokirjoitukscsta ;  on  siis  mahdollista  että  ne  esiintyvät  hy- 
vinkin kirjavina. 

hautajaiset,  jotka  olivat  järjestettävät  kaikin  puolin  samalla  tavoin,  kuin 
Akhilleus  muinoin  oli  haudattanut  ystävänsä  Patrokloksen.  Päähän  pistä- 
nyt ajatus  pantiinkin  heti  toimeen,  tarkkaan  noudattamalla  Diadin  23  kir- 
jassa kuvattua  ohjelmaa.  Patrokloksekseen  keisari  valitsi  erään  Festuksen, 
jota  hän  suuresti  rakasti.  Toisten  kertomusten  mukaan  tämä  Festus  oli 
kuollut  johonkin  sairauteen;  toiset  taas  tiesivät  kertoa  että  tuo  uusi  Pat- 
roklos,  joka  oli  niin  komeasti  haudattava,  olikin  elossa;  mutta  helposti  oli 
siitä  pulasta  päästy:  Caracalla  myrkytti  ystävänsä,  voidaksensa  kunnioittaa 
häntä  noilla  epoksen  kuvaamilla  suurenlaisilla  hautajaismenoilla !  Näin  Hee- 
roodianos.  Ja  koska  Iliadissa,  puheena  olevassa  paikassa,  mainitaan  myös 
hautakummun  luominen,  niin  Schliemann  arvelee  että  Caracalla  oli  rak- 
kaan Fcstuksensa  muistoksi  rakennuttanut  Ydshek-tepen  kummun,  niiden 
hautakumpujen  mallin  mukaan,  jotka  ammoisista  ajoista  pidettiin  Akhilleun 
ja  Patrokloksen  hautoina.  —  Tuli  sitten  se  päivä  jolloin  täytyi  jättää  His- 
sarlikin  rauniokumpu  ja  sen  innokkaat  tutkijat  hyvästi  ja  lähteä  takasin 
Tshanakkalessiin.  Matkaa  ei  suunnitettu  suoraan  Renkiöitä  kohti,  vaan 
tehtiin  pitkä  mutka  meren  rannalle,  Sigeionin  niemen  luo.  Tahdoimme 
näet  vielä  nähdä  läheltä  niitä  suuria,  kuuluisia  hautakumpuja,  jotka  ovat 
siellä,  aivan  lähellä  HcUespontin  suuta.  Niitä  on  siellä  kolme ;  Straboon 
sanoo  ne  Akhilleun,  Patrokloksen  ja  Antilokhokscn  haudoiksi.  Suurin  ja 
merkillisin  niistä  on  pohjoisin,  joka  on  korkeassa,  kauvas  näkyvässä  pai- 
kassa aivan  lähellä  jyrkkää  merenrantaa.  Mahdotonta  on  uskoa  ettei  e[)il- 
linen  laulaja  sitä  tarkoittanut,  laulaessaan  Odysseian  24  kirjassa  suuresta 
hautakummusta,  jonka  Arginein  sotajoukko  loi  Akhilleun  ja  Patrokloksen 
tuhkan  yli,  «ulkonevalle  niemelle,  leveän  Hellespontin  partaalle,  jotta  se 
olisi  kaukaa  mereltä  näkyvä  miehille,  sekä  nyt  eläville  että  niille  jotka 
tulevina  aikoina  ovat  olemassa».  —  Onko  kumpu  koskaan  peittänyt 
Akhilleun  tuhkaa,  sitä  emme  tiedä;  emmekä  tiedä,  onko  Akhillcusta 
edes  ollut  olemassakaan;  päinvastoin  näyttää  siltä  kuin  hän  olisi  al- 
kuaan kotosin  jumalaistaruston  valoisasta  mailmasta.  Mutta  ovathan  kan- 
san usko,  sen  mielikuvitelmat,  sen  runous  historiallisia  tosiasioita,  suurempi- 
arvoisia, kuin  monet,  monituiset  asiakirjojen  varmimmista  tiedonannoista. 
—  Kauvan  seisoimme  tuon  korkean  kummun  huipulla;  ei  kumpainenkaan 
virkkanut  sanaa.  Sinisinä  hohtivat  edessämme  Hellespontin  ja  Aigaion 
meren  aallot;  purppuranvärinä  nousivat  luoteisessa  Imbroksen  kalliot  me- 
restä;   kaukana  niiden  takaa  kohosivat  Samothraaken  vuorihuiput  tumman- 

sinertävinä  näkyviin  ...  Ja  sielun  silmien  ohitse  kulki  kuva  toisensa  pe- 
rästä, valoisia  kuvia  Hellaan  kansan  elämästä  ja  runoudesta. 

—  Mutta  täytyy  temmata  itsensä  irti  haaveiluista.  Matkaa  jatketaan. 
Seuraavan  päivän  aamupuolella  matkatoverukset  eroavat,  tosin  vaan  muu- 
tamaksi viikoksi.  Toinen  ystävä  lähtee  koilliseen  päin,  Marmara-mcrta 
myöten  Konstantinopoliin,  toinen,  näiden  muistelmien  kirjoittaja,  lounaaseen 
päin,  Atheenaan. 

Pian  Akhilleun  ja  Patrokloksen  hautakummut  haihtuvat  silmistäni, 
Ydshek-tepe  niinikään.  Vihdoin  Idan  lumihuiputkin  ovat  vaipuneet  tai- 
vaanrannan alle. 

o.  E.  Tudeer. 


4I> 


Kotimaan  kirjallisuutia. 


A,  E,  Törnebohm  Lyhyt  oppikirja  mineralogiian  ja  petrografiian  ensimmAisissH  alkeissa. 
Suomentanut  G.  \V.  Levander.  Suom.  kirja!!,  seuran  toimituksia.  73  osa. 
Helsingissä   i8<X'.     121   siv.  8:o.     Hinta  2:   75. 

E,  Erdmann,  Kansantajuinen  geologiia  (ynnä  mineralogiin).  Mukailemalla  suomenta- 
nut A.  J.  Waren  ja  (1.  \V.  Imevän  der.  Suom.  kirjall.  seuran  toimituksia. 
74  osa.     Helsingissä   1890.     121  siv.  8:o.     Hinta  \\\  — . 

Kun  kysymys  opetuskielestä  Mustialan  maanviljelysopiston  yläosas- 
tolla vihdoinkin  ratkaistiin  päättämällä,  että  järjestettäisiin  vuorotellen  suo- 
malaisia ja  ruotsalaisia  vuosikursseja,  niin  asianomaiset  opettajat  laativat 
pitkän  luettelon  oppikirjoista,  joiden  suomentamista  pidettiin  välttämättö- 
mänä ennenkuin  voisi  alkaa  opetusta  suomenkielellä.  Oliko  noiden  kaik- 
kien teoksien  suomentaminen  todellakin  niin  välttämätöntä,  se  jääköön 
tässä  sanomatta.  Yleisistä  varoista  myönnettiin  kuitenkin  Suomalaisen  Kir- 
jallisuuden Seuralle  melkoinen  summa  tähän  tarkoitukseen  ja  Seura  rupesi 
kiitettävällä  kiireellä  toimiin  tehtävän  toteuttamiseksi.  Kun  ensimmäinen 
suomalainen  vuosikurssi  alkoi  viime  syksynä,  oli  osa  mainituista  oppikir- 
joista jo  suomalaisessa  asussa  painettuna.  Näihin  kuuluvat  nuo  kaksi 
edellämainittua  teosta.  Toinen  on  pääasiallisesti  mineralogiian  oppikirja, 
toinen    taaskin    sisältää  etenkin  geologiiaa,  mutta  koska  edellinen  myöskin 

käsittelee  petrografiiaa  ja  siinä  sitten  selitetään  tärkeimpiä  mineraaleja, 
niin  puhutaan  molemmissa  kirjoissa  osittain  samoista  asioista.  Törne- 
bohmin  o[)pikirja  on  aivan  tieteellisesti  systemaattinen,  Erdmannin  kirja 
taaskin  on  kansantajuisempi.  Viimeksimainitussa  ei  esim.  mainita  mitään 
kemiallisia  kaavoja,  vaan  mineraalin  yhdistys  selitetään  prosenttimäärissä. 
Molemmat  kirjat  ovat  muutoin  oivallisia  lajiaan,  ja  niiden  liittäminen  kyl- 
läkin köyhään  suomenkieliseen  luonnontieteelliseen  kirjallisuuteen  on  tie- 
tysti omiaan  herättämään  tyytyväisyyttä. 

Maanviljelysopistojen  opintoja  varten  nämä  kirjat  eivät  ole  erittäin 
sovitettuja.  Niitä  suomennettaessa  olisi  kuitenkin  voinut  ottaa  huomioon, 
että  meillä  ne  etupäässä  ovat  aiotut  tulevien  maanviljelijäin  käytettäviksi. 
Niissä  ei  esim.  ole  mainittu  Stasslurthin  suoloja  ja  chilisalpeteria  ja  muita 
luonnossa  ilmaantuvia  mineraalisia  aineita,  joita  käytetään  maanviljelyk- 
sessä. Geologiiassa  on  tosin  muutamia  viittauksia  ja  sovituksia  maanviljc- 
lysoloihin,  mutta  niitä  olisi  voinut  olla  vielä  useampia.  Rapaantumis- 
ilmiöitä  ja  pehmeiden  maakerrosten  kemiallista  yhdistystä  olisi  ansainnut 
enemmän  tarkata. 

Samoin  kuin  useissa  muissa,  myöskin  uusissa,  mineralogiian  oppikir- 
joissa, käytetään  Törnebohminkin  teoksessa  dualistisia  kaavoja  osottamassa 
mineraalin  yhdistystä.  On  suuresti  epäiltävää,  ovatko  nämä  selvempiä  ja 
helpompia  pitää  muistissa  kuin  unitaariset,  kuten  tekijä  väittää.  Että  esim. 
kipsin  kaava  HgO,  2CaO,  2SO3  olisi  tarkoituksenmukaisempi  kuin  2Ca  SO4 
H2O  ci  arv.  voi  huomata.  Ja  vaikkapa  dualistiset  kaavat  olisivatkin  jos- 
sakin määrin  mukavampia,  monimutkaisempia  silikaatteja  merkittäessä,  niin 
on  niiden  perustuksena  kuitenkin  katsantokanta,  joka  on  näyttäytynyt  vää- 
räksi ja  niiden  käyttäminen  oppikirjoissa  voi  helposti  pettää  taikka  viedä 
harhaan  kehittymättömiä  oppilaita. 

Se  seikka,  että  suomentajat  ovat  sovittaneet  edellä  mainitut  teokset 
oman  maan  mineraloogisiin  ja  geoloogisiin  oloihin,  lisää  suuressa  mää- 
rässä niiden  käytännöllisyyttä  ja  arvoa  suomalaisille  lukijoille.  Suomenta- 
jat ovat  sitä  tehdessään  saaneet  neuvoja  ja  apua  taitavilta  kotimaisilta 
asiantuntijoilta  (prof.  J.  J.  VViikiltä  ja  valtiogeoloogi  J.  Sederholmilta). 
Mincralogiiassa  ja  petrografiiassa  mainitaan  tärkeimmät  löytö[)aikat  Suo- 
messa; graniitin  ja  gneissin  selitys  liittyy  niihin  tietoihin,  joita  omassa 
maassa  on  koottu  näistä  vuorilajeista;  järvi-  ja  suomalmin  esiintymisestä 
meidän  maassa  huomautetaan;  kullan  löydöistä  Suomen  Lapissa  kerrotaan; 
malmi-  ja  metallituote  Suomessa  määrätään  numeroilla,  y.  m.  Geologiian 
oppikirjassa,  viidennessä  luvussa,  sivulla  28  kerrotaan  Suomen  geoloogi- 
sista  oloista. 

Suomennos  on  huolellisesti  tehty.  Tieteellisiä  termejä  on  suomenta- 
jäin  täytynyt  osittain  itse  luoda.  Arv.  ei  voi  tässä  varmuudella  päät- 
tää, kuinka    hyvin    he  ovat  tässä  onnistuneet,  mutta  ainakaan  en  ole  huo- 

mannut  syytä  tärkeämpiin  muistutuksiin.  Se  seikka,  etteivät  he  ole  käyt- 
täneet sellaisten  termien  suomeunosmuotoja  kuin:  mineraali  (kivennäinen), 
kristallografiia,  goniomeetteri  (kulmamittari),  asymmetrinen,  amorfinen  j.  n.  e. 
on  heille  luettava  ansioksi.  Uusimmissa  kemian  oppikirjoissa  käytettyä 
terminologiiaa  ovat  suomentajatkin  ylipäänsä  käyttäneet.  Eriäväisyyksistä 
mainittakoon  nimitykset  hohde  merkitsemässä  ruotsalaista  sanaa  «glans»  ja 
välke  merkitsemässä  «blende»  sanaa,  sen  sijaan  kuin  ennen  on  käytetty 
edellisessä  tapauksessa  kiilky  jälkimmäisessä  hohde,  «Jämglans»  on  siten 
käännetty  rautahohde  ja  aZinkblende»  sinkkivälke.  Kumpaankin  teokseen 
on  liitetty  luettelo  niissä  käytetyistä  tieteellisistä  ja  teknillisistä  termeistä 
suomeksi  ja  ruotsiksi. 

Edv.  Hjelt. 


s.  Almqvist,  Knsvitieteen  oppikirja.  Julkisten  oppilaitosten  ylempiä  luokkia  varten. 
Suomennos  toisesta  painoksesta.  Suom.  kirjall.  seuran  toimituksia.  75  osa. 
Helsingissä   1890.     16C)  siv.  8:o.     Hinta  4:  bd. 

y.  Bnmchörst,  T5rkeimm.1t  kasvitaudit.  Maamiehia.  mets.^nhoitajia  ja  puutarhureita 
varten.  Tekstissä  47  puupiirrosta.  Suomennos  tekijän  tarkastamasta  ja  lisää- 
mästä laitoksesta.  Suom.  kirjall.  seuran  toimituksia.  77  osa.  Helsingissä  1891. 
244  siv.  8:o.     Hinta  4:   — . 

Aug,  Emil  Uoltngren,  Tavallisimmat  pellon  tuhohyönteiset.  61:llä  värikuvalla  varus- 
tettu. (Alkuteos  Ruotsin  Kunink.  Patriot.  Seuralta  palkinnon  saanut).  Suomen- 
nos. Suom.  kirjall.  seuran  toimituksia.  72  osa.  Helsingissä  1B9C).  '  76  siv. 
8:0.     Hinta  l:  40. 

Yllämainitut  kolme  teosta  kuuluvat  samaan  sarjaan  kuin  Töme- 
bohmin  mineralogiia  ja  Erdmannin  geologiia,  eli  toisin  sanoen,  nämätkin 
ovat  ilmestyneet  käännöksinä  Suomalaisen  kirjallisuuden  seuran  toimesta 
sekä  aiotut  suomalaisia  oppikursseja  varten  Mustialan  maanviljelysopistossa. 

Mutta  samalla  kuin  Suom.  kirjall.  seura  näitten  käännättämisellä  niin 
sanoaksemme  maksoi  veronsa  isänmaalliselle  kehitystyölle  maanviljelysopin 
alalla,  antoi  se  myöskin  ensimmäisessä  näistä  teoksista  meille  arvokkaan 
oppikirjan  muitakin  opetusaloja  varten.  Sillä  voisipa  melkein  luulla,  että 
Almqvistin  oppikirja  milt'ei  paremminkin  soveltuisi,  kuten  nimityksessä  sa- 
notaan, «julkisten  oppilaitosten  ylempiä  luokkia  varten»  kuin  maanviljelys- 
opetukselle.  Tämän  ilmaisee  näet  heti  esitystapakin,  sillä  kirjassa  selite- 
tään esim.  kasviheimoista  sekä  maanviljelykselle  tärkeät  että  tarpeettomat- 
kin samalla  tarkkuudella  ja  esitellessä  tarkataan  etupäässä  kasvien  «tieteel- 
lisiä» tunnusmerkkejä,  niinkuin  kehä-  ja  siitoslehtien  lukua  ja  rakennusta 
y.  m.  s.  Sitävastoin  on  kasvikunnan  tarkastaminen  maamiehen  silmillä, 
niinkuin  kasvien  suurempi  tahi  vähempi  merkitys  rehuina  ja  puutarhakas- 
veina,   niitten    riippuvaisuus  maanalasta  sekä  kasvupaikoista  j.  n.  e.  milt'ei 

tykkänänsä  laiminlyöty.  Vaan  luultavasti  saavat -maanviljelysopistojcmme 
oppilaat  viimenaainituita  tietoja  muista  lähteistä,  joko  kirjallisista  tahi  käy- 
tännöllisistä. Ja  luultavasti  on  jo  ennen  käytetty  tämän  kirjan  ruotsalaista 
alkuteosta  Mustialan  ruotsinkielisissä  oppikursseissa  sekä  huomattu  niissä 
soveliaaksi  antamaan  oppilaille  selkoa  kasviopin  tieteellisestä  puolesta. 

Puheena  oleva  oppikirja  on  jaettu  neljään  osaan,  jotka  käsittelevät 
fanerogamisten  kasvien  systeemin,  morfologiian,  fysiologiian  ja  biologiian 
sekä  lyhykäisen  katsauksen  kryptogamisten  kasvien  systeemiin. 

Mitä  ensimmäiseen  osaan  eli  korkeampien  kasvien  systematiikaan  tu- 
lee, on  tekijä  koettanut,  niinkuin  hän  esipuheessa  sanoo,  atehdä  systeemin 
yksinkertaisemmaksi;  joka  tapahtuu  siten,  että  sekä  heimoja  että  suurem- 
pia ryhmiä  käsitellään  niin  kollektiivisesti  kuin  mahdollista».  Sentähden 
jaetaankin  fanerogamiset  kasvit  ainoastaan  neljään  pääryhmään:  yhdisteräi- 
set  dikotyledoonit,  eriteräiset  dikotyledoonit,  monokotyledoonit  ja  paljas- 
siemeniset.  Kullakin  kolmesta  ensimmäisestä  ryhmästä  on  sitten  lo- 
pussa pieni  yleiskatsahdus,  jossa  käsitellään  sen  jakautumista  alaryhmiin 
sekä  tehdään  lyhyt  luettelo  tärkeimmistä  kehitysmuodoista,  joissa  kasvin 
pääosat  esiintyvät  puheena  olevan  ryhmän  heimoissa.  Täten  sulaa  lo- 
pussa joka  ryhmä  erityisine  heimoineen  kokonaisuudeksi.  Muutoin  ovat 
heimot  esitetyt  systemaatisesti  riippumattomina  toisistansa.  Kunkin  hei- 
mon lopussa  on  pieni  katsaus  siihen  kokonaisuutena,  sen  levenemissuh- 
teisiin  j.  n.  e.  Jokaisen  tärkeämmän  heimon  alussa  on  sulkumerkkien  si- 
sässä mainittu,  mitkä  suomalaiset  kasvit  etenkin  sopivat  sen  tutkimisainek- 
siksi  —  seikka,  joka  suuressa  määrin  enentää  kirjan  soveliaisuutta  varsin- 
kin opettajalle. 

Toinen  eli  morfolooginen  osa  on  lyhyt  ja  selvä  sekä  varustettu  niin- 
kuin edellinenkin  osa,  varsin  kelvollisilla  ja  valaisevilla  kuvilla.  Kasvi- 
osien  eri  muodoista  puhuessa  viitataan  aina  sulkumerkkien  sisällä  edelli- 
sestä luvusta  tuttuihin  heimoihin,  sukuihin  j.  n.  e.,  jossa  tämä  muoto  ta- 
vattiin. Täten  tulee  morfoloogisessa  osassa  systemaattinen  aineisto  uudes- 
taan kerrotuksi. 

Viimeksi  mainitut  sanat  voi  sanoa  teoksen  kolmannestakin  luvusta, 
joka  käsittelee  fanerogamisten  kasvien  fysiologiiaa  ja  biologiiaa.  Siten 
saadaan  tässä  osassa  selville  esim.  mitkä  muodot  eli  elin-ilmiöt  ovat  ke- 
hittyneet kasveissa  suojeluskeinoina,  mitkä  siemenen  leviämistä  varten  j. 
n.  e.  Tietysti  luo  tällainen  esitystapa  systematiikalle  ja  morfologiialle 
aivan  uuden  ja  hauskemman  valon.  Sentähden  onkin  näitten  seikkojen  la- 
veampi ja  pcrinpohjaisempi  selitys  luettava  tämän  kirjan  erityiseksi  an- 
sioksi, varsinkin  kuin  ne  ennen  ovat  koulukirjoissa  tavallisesti  suuressa 
määrin  laiminlyöty.  Mutta  niinhän  tuleekin  tekijän  ajatuksen  mukaan  «kasvi- 
tieteen   opetuksen   päätarkoituksena  yläluokilla  olla  kasvin  muodon  ja  elä- 

mänsuhtciden  oppiminen:  morfologiia  ja  biologiia»>  —  tietysti  systenmatii- 
kin  ja  elävien  kasvien  tutkimisen  perusteella! 

Oppikirjan  viimeinen  luku  sisältää  kryptogamisten  kasvien  systeemin. 
Näistä  viime  aikoina  sekä  kehitykseltään  että  rakennukseltaan  niin  moni- 
muotoisista ja  sekasortoisista  kasveista  näkyy  hyvällä  tajulla  esitetyn  tär- 
keimmät ja  valaisevimmat  kohdat.  Ratkaisevissa  paikoissa  on  meidän 
nähden  jotakuinkin  noudatettu  tieteen  nykyaikaista  katsantotapaa.  Siten 
ovat  esim.  jäkälät  luettu  sienien  Ascomycctes-ryhmään.  Muutoin  on  tä- 
mäkin osa  varustettu  hyvillä  kuvilla  tyypillisistä  kasveista  itiöpesäkkeineen 
sekä  lopullisella  vertailevalla  ylciskatsahduksclla. 

Mitä  kirjan  tarkkuuteen  tulee,  näyttää  se  tieteellisessä  suhteessa  aivan 
luotettavalta  —  siitä  takaa  sitäpaitsi  teoksen  ruotsalaisen  alkuperän  varsin 
liyvä  mainekin.  Mutta  tätä  mainetta  ei  kirjan  suomalainen  muotokaan  tule 
vähentämään.  Päinvastoin  näyttää  sen  kieli  sangen  sujuvalta,  sekä  nimi- 
tykset että  termit  varsin  onnistuneilta.  Mitä  arvokkain  seikka  on  myöskin 
kirjan  lopussa  löytyvä  liite,  jossa  luetellaan  tärkeimmät  suomalaiset  tiede- 
sanat  vastaavine  ruotsalaisine  merkityksineen.  Täten  tulee  näet  teos  mah- 
dolliseksi suomenkieleen  vähemmänkin  perehtyneille  lukijoille  —  seikka, 
joka  olisi  huomioon  otettava  monen  muunkin  yleisemmän  teoksen  suo- 
mennoksessa. Tästä  sekä  kirjan  sujuvasta  kielestä  ylipäänsä  tulee  meidän 
kiittää  sen  kääntäjää  maisteri  Emil  Malmbergiä  sekä  Suom.  kirjall.  seuran 
sihteeriä,  maisteri  F.  V.  Rothstönia. 

Lopuksi  on  toivottava,  että  tämä  ansiokas  teos  saavuttaa  suuren  lu- 
kiakunnan  varsinkin  maamme  koulunopcttajissa,  mutta  myöskin  ylioppi- 
laissa, joitten  tutkimuksille  kasvitieteen  alkuasteilla  se  ei  suinkaan  ole 
haitaksi. 

Brunchorstin  ja  Holmgrenin  teokset  näyttävät  sitävastoin  olevan  teh- 
dyt pääasiallisesti  maamiehiä  varten.  Ne  ovat  tärkeitä  käsikirjoja  pellon, 
metsän  ja  puutarhan  viljelijälle,  sillä  niistä  hän  oi)pii  tuntemaan  vaarat, 
jotka  tautien  eli  muitten  vihollisten  muodossa  voivat  kohdata  hänen  kas- 
vejansa, sekä  tietämään  keinot,  millä  hän  nämät  voi  välttää. 

Edellisessä  teoksessa  puhutaan,  kuten  nimikin  jo  osoltaa,  kasvien  tau- 
deista. Se  alkaa  sangen  selvällä  ja  opettavaisella  selityksellä  kasvin  ra- 
kennuksesta ja  ravitsemistoiminnasta.  Sitten  luetellaan  tautien  syyt  elot- 
tomassa luonnossa,  niinkuin  hallan  ja  säännöttömän  lämmön  tahi  myrkyl- 
listen kaasujen  haitallinen  vaikutus  kasveihin.  Tämän  jälestä  seuraa  kat- 
saus tauteihin,  joihin  toiset  kasvit  ovat  syynä.  Näistä  ottavat  tietysti  lois- 
sienet  etusijan,  ja  niitten  käsittelemiseen  meneekin  suurin  osa  teoksesta. 
Kussakin  taudissa  mainitaan  ensin  sieni,  joka  on  sen  syynä.  Tämän  ra- 
kennuksesta annetaan  lyhykäinen  selitys  tavallisesti  vieroen  liitetyn  kuvan 
nojalla.  Sitten  seuraa  taudin  tunnusmerkit  ja  vihdoin  neuvoja  sen  välttfi- 
misecn    ja    [)arantamisecn.     Yleiset    kasvitaudit,    kuten    esim.  perunarutto. 

polttotaudit  viljassa  sekä  muutamat  ruostesienien  aikaansaamat  taudit  ovat 
hyvin  laveasti  ja  selvästi  käsitellyt.  Vihdoin  ovat  myöskin  tärkeimmät 
kasvitautien  lähteet  eläinkunnasta,  kuten  lierokkaat,  viljakärpäset  y.  m., 
saaneet  erityisen  lukunsa. 

Kolmas  tässä  luetelluista  teoksista,  nim.  «Pellon  hyönteiset»  on 
pieni,  mutta  paljon  tärkeitä  seikkoja  sisältävä  kirja.  Siinä  luetellaan  syste- 
maatisessa  järjestyksessä  ne  hyönteiset,  jotka  voivat  viljelykasveille  tehdä 
suurempaa  tuhoa.  Samalla  mainitaan  myöskin  tärkeimmät  tunnetuista  suo- 
jeluskeinoista.  Kirjan  lopussa  taas  ovat  samat  hyönteiset  jäljestetyt  ra- 
vintokasviensa  mukaan.  Siten  näet  voi  huomata,  miltä  hyönteisittä  kukin 
viljelykasvi  on  suojattava.  —  Tällainen  laitos  ei  olisi  ollut  tiellä 
Brunchorstinkaan  kirjassa!  —  Hyönteisten  tuntemista  varten  löytyy  teok- 
sessa neljä  värikuvilla  varustettua  taulua. 

Mitä  tieteelliseen  tarkkuuteen  tulee,  ovat  molemmatkin  viimemaini- 
tut teokset  täysin  luotettavat.  Saman  voi  sanoa  myöskin  niitten  kielestä 
—  edellinen  näistäkin  on  maisteri  Malmbergin  kääntämä.  Muutoin  ovat 
virheet,  jos  semmoisista  voi  puhuakaan,  niin  vähäpätöisiä,  etteivät  tässä 
kannata  mainitsemista.  Suljemme  siis  molemmat  nämätkin  teokset  arvoi- 
san lukijakunnan  suosioon.  Etenkin  pitäisi  Brunchorstin  «Kasvitaudit» 
löytyä  jokaisen  sivistyneen  maanviljelijän  kirjastossa.  Ja  toivottava  on, 
että  samassa  määrin  kuin  tämä  teos  ja  sen  neuvot  yleisössä  leviävät,  sa- 
massa määrin  poistuvat  myöskin  kasvitaudit  pelloiltamme. 

D.  A.  "VV. 


K,  E.  F,  Ignatius,  Suomen  Maantiede  kansalaisille.  I.  Yleinen  katsaus  maahan  ja  kan- 
saan. Kolmas  vihko.  Helsingissa  1891,  G.  W.  Edlund.  Siv.  431— JS87.  8:0. 
Hinta  3:  — . 

Vihdoinkin  —  vuosikymmen  ensimmäisen  vihkon  ilmestymisen  jälkeen 
—  on  yleisö  saanut  kolmannen  vihkon  tätä  ansiokasta  ja  Suomen  kansalaiselle 
tärkeää  teosta.  Ensimmäinen,  yleinen  osa  on  nyt  valmiina,  sillä  tämfi 
kolmas  vihko  on  täydennyksenä  edellisille.  Samoja  ansioita,  joita  mainit- 
tiin jo  edellisiä  vihkoja  arvostellessa  (V^alvoja  1890,  siv.  19  ja  scurr.) 
näemme  tässäkin  vihkossa.  Selvä  ja  helppotajuinen  esitystapa  tekee  sen 
mahdolliseksi  useimman  kansalaisen  lukea,  vertaukset  edellisiin  aikoihin 
sekä  silloin  tällöin  myöskin  naapuri-  ja  muitten  kansojen  oloihin  lisäävät 
teoksen  arvoa  ja  viehättävät  lukijaa.  Mutta  kumminkin  täytyy  lausua,  että 
tämä  loppupuoli  teosta  ei  ole  yhtä  eheä,  ei  herätä  lukijassa  yhtä  suurta 
luottamusta  ja  tyydytystä,  kuin  edellinen  osa.  Tämä  koskee  etenkin  teok- 
sen kymmenettä  lukua  (Suomen  asutuksesta),  joka  lienee  vähimmin  onnis- 

tunut  koko  teoksessa,  mikä  seikka  tuntuu  hyvin  kummalta,  kun  tietää  että 
tekijä  alkujaan  on  ollut  historian  tutkija.  Syynä  siihen,  että  tämä  osa  ei 
ole  tullut  yhtä  eheäksi,  kuin  edelliset,  lienee  se,  että  tekijä  ei  ole  tutus- 
tunut viime  aikojen  tutkimuksiin  eikä  tyytynyt  tyyneesti  refereeraamaan  rii- 
danalaisia ja  vielä  tutkimukselta  ratkaisematta  jääneitä  kysymyksiä  maam- 
nie  asutuksesta  y.  m.,  vaan  lausuu  osaksi  uusia  jyrkkiä  väitteitä,  joille  hän 
ei  voi  tuoda  kylliksi  todistuksia.  Niin  ovat  esim.  muinaistieteen  tutkiam- 
me tähän  saakka  väittäneet,  että  Suomalaiset  ja  Lappalaiset  eivät  olisi 
maamme  ensimmäiset  asukkaat,  vaan  että  täällä  ennen  heitä  luultavasti 
on  asunut  Gotilaisia.  Hra  Ignatius  ei  ota  tätä  uskoakseen,  vaan  sanoo, 
että  suomalaiset  muka  olisivat  ensimmäiset  Suomen  viljelijät.  Tueksi  tälle 
väitteelleen  hän  etupäässä  tuopi  sen  lauseen,  «ettei  Suomessa  ole  kiinteitä 
muinaisjäännöksiä  Skandinavian  myöhemmältä  rautakaudelta»  (sivv.  436  ja 
438).  Asian  todellinen  laita  on  kumminkin  se,  että  noita  kiinteitä  mui- 
naisjäännöksiä on  yleensä  vielä  liian  vähän  tutkittu,  jotta  niistä  voisimme 
aivan  varmuudella  päättää  sitä  tahi  tätä.  Mutta  tähänastisen  tutkimuksen 
kannalta  asiantuntijat  ainakin  voivat  todistaa,  että  osalla  meidän  muinais- 
jäännöksistämme  ei  ole  minkäänlaisia  vastakohtia  muitten  suomensukuisten 
kansojen  muinaisjätteiden  kanssa,  vaan  että  ne  ovat  lähinnä  Gotilaisia 
muinaisjätteitä.  (Esim.  kiinteät  muinaisjäännökset  Pohjanmaalla  ja  Gott- 
landissa  ovat  hyvin  toistensa  kaltaiset). 

Niinikään  lausuu  tekijä,  että  «täydellä  syyllä  sopii  otaksua»,  että 
Lappalaiset  eivät  ole  Suomessa  asuneet  etelämpänä  kuin  niistä  on  löydetty 
jälkiä  Ruotsissakaan.  Tämäkin  on  asia,  josta  tutkimus  ei  vielä  ole  niin 
varmana,  kuin  herra  Ignatius.  Ainakaan  ei  seuraava  sjry,  jonka  hän  tuopi 
väitteelleen  tueksi,  pidä  paikkaansa:  «Sukunimi  Lappalainen  —  sanoo  hän 
siv.  444  —  on  sekin  Suomalaisten  kesken  hyvin  yleiseen  käytetty,  ilman 
että  sitä  nimeä  kantavat  henkilöt  olisivat  lappalaista  sukuperää».  Allekir- 
joittanut on  useassa  paikkakunnassa  Savossa  tavannut  nimen  Lappalainen 
ja  seurannut  sitä  verokirjoissa  niin  kauas  kuin  niitä  on  olemassa  (1500- 
luvulle)  ja  huomannut,  että  Lappalainen-suvun  csiisät  todellakin  olivat  lap- 
palaisia. 

Kun  tekijä  siv.  457  puhuu  Lappalaisten  väistymisestä  Suomen  sisä- 
osista, niin  hän  mainitsee  esimerkkinä  heidän  myöhäisestä  siirtymisestään 
sen,  että  niitä  vielä  tavattiin  v.  1562  yksi  Rautalammilla  ja  6  Tavisal- 
mella,  eikä  näy  tietävän  siitä  mitään,  että  niitä  v.  1554  tavattiin  vielä 
niinkin  alhaalla  kuin  Mikkelin  eteläpuolella. 

Siv.  450  määrittelee  tekijä  Ruotsalaisten  muuttamisen  ajan  sekä  Var- 
sinais-Suomeen  että  Uudellemaalle,  Satakuntaan  ja  Pohjanmaalle  «noin  v. 
i2  5o:ksi».  Tätäkään  ei  ole  mitenkään  todistettu,  vaan  on  päinvastoin 
ehkä  enemmän  syytä  olettaa,  että  tämä  muutto  on  tapahtunut  paljoa  en- 
nemmin. 

Siv.  452  sanotaan  että  «seuraavina  aikoina  (jälkeen  1323)  supistui 
Karjalaisten  alue  vielä  enemmän  sen  kautta,  että  Hämäläiset  alkoivat  vä- 
hitellen levittää  asuntojansa  Saimaan  vesistön  ympärille».  Aivan  päin- 
vastoin kumminkin  tiedetään,  että  esim.  Kaarlo  Knuutinpojan  raja  Hämeen 
ja  Savon  välillä  on  vähitellen  siirretty  länttä  kohti  ja  että  Savolaiset  tun- 
kivat tieltääJi  Hämäläisiä  niin  hyvin  Pohjois-Savosta  kuin  myös  Oulunjär- 
veltä  ja  Pohjois-Hämeestäkin.  Savolaisia  näet  on  tähän  asti  totuttu  pitä- 
mään itäsuomalaisena  heimona,  vaikka  tekijä  ilmoittaa  meille,  että  he  muka 
«polveutuvat  Hämäläisistä  ja  Karjalaisista,  ollen  kuitenkin  historiallisessa 
ja  valtiollisessa  katsannossa  lähempänä  edellistä  heimoa»  (siv.  453). 

Maanteistä  x  500-luvulla  ei  tekijä  näy  tuntevan  muita  kuin  ne,  jotka 
olivat  Turun,  Hämeenlinnan  ja  Viipurin  välillä  (siv.  460).  Uusimman 
tutkimuksen  mukaan  teitä  kyllä  on  samoihin  aikoihin  ollut  olemassa  myös- 
kin Savonlinnasta  Hämeenlinnaan  ja  Viipuriin,  mutta  minkälaisessa  kun- 
nossa nämä  tiet  olivat,  ei  tiedetä  paremmin  kuin  edellisistäkään. 

Enin  hämmästystä  on  kuitenkin  herättänyt  se  tekijän  väite,  että  koko 
Oulun  läänissä  «ei  ollut  ennen  uskonpuhdistuksen  toimeenpanemista  ainoa- 
takaan ku-kkoa»!  (siv.  454).  Mihin  lääniin  lukee  siis  tekijä  Kemin  ja  Sa- 
lon kirkot,  jotka  jo  1300-luvun  alulla  mainitaan  aikakirjoissamme? 

Lienee  jo  kyllin  tässä  todisteita  sanoilleni,  että  kymmenes  luku  ei 
ole  teoksen  arvoinen. 

Mutta  ennenkuin  jätämme  tämän  luvun,  täyt)7  vielä  kummastella, 
että  kulkuneuvoja  esiteltäessä  maamme  kanavista  ei  puhuta  mitään,  syystä 
että  niihin  on  ennen  sivumennen  kosketeltu  ja  rautatieverkkomme  selite- 
tään puolellakymmenellä  rivillä.  Tämä  tuntuu  hyvinkin  suurelta  epätasai- 
suudelta tässä  teoksessa,  joka  muuten  on  kokenut  olla  täydellinen  ja  pe- 
rinpohjainen. 

Seuraavassa  eli  yhdenncssätoista  luvussa  on  tekijä,  niinkuin  tunnettu, 
täydellisesti  omalla  alallaan,  sillä  siinä  hän  esittää  väestön  muutoksia  Suo- 
messa eri  ajoilla.  Tämän  hän  tekeekin  laajasti  ja  jokseenkin  perinpohjai- 
sesti, suureksi  osaksi  käyttämällä  hyväkseen  entisiä  julkaisujaan,  ollessaan 
Tilastollisen  Päätoimisten  johtajana.  Hauskaksi  suurelle  yleisölle  käypi 
tämä  esitys  niitten  vertailujen  kautta,  joita  hän  tekee  muihin  maihin, 
niitten  karttojen  kautta,  jotka  hän  hän  tähän  liittää  osottamaan  väentiheyttä 
Suomessa  1800  ja  i88o,  sekä  synty väisyyttä  ja  kuolevaisuutta  1880 — 
1886.  Olisimme  vaan  suoneet,  että  tähän,  eli  ehkä  ennemmin  edelliseen 
lukuun,  olisi  koetettu  tehdä  karttoja,  jotka  valaisisivat  asutuksen  levene- 
mistä, eli  väenm uutoksia  edellisillä  vuosisadoilla. 

Mitä  maan  asukasluvun  vertaamiseen  sen  pinta-alaan  tulee  (esim.  siv. 
475),  niin  täytynee  pitää  vääränä  lukea  pinta-alaan  myöskin  sisäiset  vesis- 
töt, jotka  etenkin  meidän  maassamme  tekevät  tuommoiset  vertaukset  hy- 
vin erehdyttäviksi.     Ajatelkaamme    esim.  Kajaanin  ja  Sälöisten  kihlakuntia 

Pohjanmaalla,  joista  toisen  pintaalaa  lienee  melkein  puolet  vettä,  jälkim- 
mäisessä taas  vesiä  ei  ole  paljo  ollenkaan.  Niinikään  tulee  vertaus  esim. 
Mikkelin  ja  Turun-Porin  läänien  välillä  hyvin  ontuvaksi,  jos  pintaalasta 
ei  lueta  vesiä  pois.  Tämän  lienee  tekijä  itsekin  huomannut  väentiheyden 
karttoja  tehdessään,  sillä  niissä  kyllä  on  pintaalasta  luettu  vesistöt  pois 
(siv.  476). 

Siv.  491  tekijä  tilastotieteen  avulla  näyttää,  miten  ylimalkaan  Itä- 
Suomessa  kotokunnassa  syntyneitä  sisäänmuuttaneihin  nähden  on  paljoa 
enempi  kuin  Länsi-Suomessa.  Tästä  hän  vetää  sen  johtopäätöksen,  että 
itäsuomalainen  (s.  o.  karjalainen)  muka  olisi  «konservatiivisempi  katsanto- 
kannaltaan», kuin  länsisuomalainen  (s.  o.  hämäläinen)  (!).  Tässä  siis  taas 
tekijä  tuopi  meille  uuden  tiedon,  jota  emme  voi  uskoa.  Että  karjalainen 
on  ollut  vähemmän  taipuvainen  maanviljelystään,  karjanhoitoaan  y.  m.  pa- 
rantamaan, sen  ei  tarvitse  tulla  vanhoillaolijaisuudesta,  niinkuin  tekijä  väit- 
tää, vaan  on  siihen  aivan  luonnolliset  syyt  Itä«Suomen  historiassa. 

Kahdestoista  ja  kolmastoista  luku  liittyvät  aivan  toisiinsa,  niissä  esi- 
tetään edellisessä  maamme  «luonnontuotteet  ja  niihin  perustuvat  elinkei- 
not» ja  jälkimmäisessä  «teollisuus,  kauppa  ja  merenkulku». 

Näitä  lukuja  vastaan  täytyy  tehdä  se  yleismuistutus,  etteivät  ne  ole 
tehdyt  hetikään  sillä  perinpohjaisuudella,  kuin  teos  yleensä.  Useinkin  te^ 
kijä  näkyy  aivan  lyhyesti,  1889-vuoden  tilastollisen  vuosikirjan  mukaan, 
luettelevan,  millaiset  olot  olivat  v.  1887,  huolimatta  ollenkaan  esittää  niit- 
ten kehitystä  edellisiltä  ajoilta.  Ja  täten  ovat  vielä  nuo  tiedot,  samaten 
kuin  osaksi  myös  edellisessäkin  luvussa  annetut  tiedot,  jääneet  vähän  van- 
hoiksi. Merkillistä  on  näet,  että  matkailijakäsikirjassa  «La  Finlande», 
jonka  Matkailijayhdistys  julkaisi  v.  i8{}0^  saamme  useilta  aloilta  tuoreem- 
pia tietoja  (vuosilta  1889  ja  1890),  kuin  tässä  kirjassa,  joka  ilmestyi 
V.  i8gi. 

Yksityismuistutuksilla  emme  tahdo  enää  rasittaa  Valvojan  lukijakun- 
taa, vaikka  niitä  ehkä  vieläkin  voisi  luetella. 

Sanotustakin  voinemme  jo  ikäväksemme  nähdä,  että  tämä  osa  «Suo- 
men maantiedettä»  ei  ole  niin  hyvä  kuin  sitä  oli  toivottu  tekijältään. 
Mutta  syyt  tähän  ovat  kyllä  selvät.  Tekijän  nykyiset  toimet  ovat  tietysti 
vaatineet  miehen  koko  työvoiman;  sen  on  hän  itsekin  tuntenut  ja  mainit- 
seekin sen  «jälkilauseessaan»  lukijalle,  jossa  hän  lopuksi  jättää  tämän 
teoksen  toisen  osan  toimittamisen  ikäänkuin  perinnöksi  Suomen  Maantie- 
teelliselle Seuralle,  jonka  perustajia  hän  on  ja  jolle  hän  myös  on  jättänyt  ne 
runsaat  kokoelmat  Suomen  Maantiedettä  varten,  jotka  hän  aikojen  kuluessa 
on  tehnyt.  Hän  on  siis  ollut  maantieteemme  tutkimuksen  tienraivaajana 
ja  herättäjänä  ja  siinä  on  hänellä  suuri  ansio  kotimaisen  tieteen  alalla.  — 
«Suomen  Maantieteen»  toinen  osa  on  aiottu  topografiseksi,  s.  o.  siinä 
tulee  esiteltäväksi  laveammin  ja  pcrinpohjaisemmin  eri  paikkakuntien  omi- 

naisuudet,  ja  siinä  on  sitä  paitse  aiottu  esittää  kansamme  henkistä  sivis- 
tystä, maamme  hallinnoUisia,  valtiollisia  ja  rahallisia  oloja,  kansan  asu- 
muksia, pukuja,  elantoa,  tapoja  y.  m.  Näemme  siis  tästä  suunnitelmasta, 
että  se  suurimmaksi  osaksi  on  ihan  sama,  kuin  se,  mikä  Matkailijayhdistyk* 
sellä  on  olemassa  lähimpää  tulevaisuutta  varten.  Eivätkö  senvuoksi  niin 
hyvin  Matkailijayhdistys  kuin  myöskin  MaantieteeUinen  yhdistys,  työvoimain 
hajoittamisen  välttämiseksi,  voisi  alistua  jonkunlaisiksi  scktsiooneiksi  Maan- 
tieteellisen Seuran  alle?  Ainakin  olisi  toivottavaa,  että  nämä  kaikki  seu- 
rat tätä  työtä  varten  koettaisivat  saada  aikaan  järjestettyä  yhdysvaikutusta. 
Siitä  ei  voisi  olla  muuta  kuin  hyvää  itse  työlle  ja  samalla  se  jouduttaisi- 
kin  sitä. 

Hannes  Cebhard. 


Guy  de  Maupassant,  Veljekset.     Suomentanut  F.   A.  C.     Helsingissä  1891,  G.  W.  Ed- 
lund.    Hinta  1:  — . 

Käsillämme  on  pieni  lisäke  käännöskirjallisuuteemme;  arvokas  lisäke 
se  on,  jommoisia  valitettavasti  ei  joka  päivä  näe  meillä  ilmestyvän.  Ila- 
huttavaa  on,  että  suomenkielinen  yleisö  täten  hiukan  tutustuu  kiljailijaan, 
jonka  maine  on  miltei  yleiseurooppalainen,  ja  joka  ehkä  parahimmin  edus- 
taa nykyjään  niin  paljon  viljeltyä  varsinaista  novellikirjallisuutta. 

Maupassant  ei  huomaa  elämässä  löytyviä  valokohtia,  vaan  kaivelee 
esille  ja  asettaa  päivän  valoon  sen  lukuisat  varjopuolet.  Niin  hän  tässä- 
kin pienessä  kertomuksessaan  kuvailee  mitenkä  onnellinen  perheelämä  äk- 
kiä muuttuu  helvetiksi,  jossa  epäilys,  ylenkatse,  viha  ja  eripuraisuus  tuot- 
tavat alituista  kärsimistä.  Tuon  kauhean  muutoksen  syynä  on  perheenäiti, 
joka  avioliittonsa  ensimmäisinä  vuosina  oli  rikkonut  pyhimpiä  velvollisuuk- 
siaan miestä  ja  poikaansa  kohtaan.  Asia  pysyi  salassa  ja  poika,  rikoksen 
hedelmä,  kasvatettiin  perheessä  vanhemman  pojan  veljenä.  Siten  perhe 
jatkoi  onnellista,  rauhallista  kotielämäänsä  kunnes  pojat  olivat  kasvaneet 
aikamiehiksi.  Silloin  kuolee  äkkiä  eräs  perheen  vanha  ystävä  ja  tekee 
nuoremman  pojan  perillisekseen.  Siitä  vanhempi  poika  epäilemään  äitinsä 
entisyyttä.  Epäilys  kasvaa  kasvamistaan  kunnes  äiti  sen  huomaa  ja  ää- 
neti, aralla  käytöksellään,  punastumisellaan,  suunnattomalla  pelollaan  ja 
vähitellen  riutumisellaan  tunnustaa  sen  todeksi.  Tämä  mykkä  taistelu, 
jossa  poika  on  syyttäjänä,  äiti  syyllisenä,  muodostaa  kertomuksen  juonen 
ja  ytimen.  Ja  tätä  toivotonta  kamppailua,  joka  jokikinen  päivä  alkaa  en- 
tiseen tapaansa  ja  alati  tuottaa  sekä  äidille  että  pojalle  uutta  tuskaa,  uu- 
sia kärsimyksiä  —  sitä    tekijä  kuvaa  niin  mestarillisesti,  niin  elävästi,  että 

lukijasta  tuntuu  ikäänkuin  hän  itse  ottaisi  osaa  siihen.  Kirjan  luettua 
lukijan  täytynee  myöntää,  että  sen  tekijä  on  harvinainen  ihmisluonteen  ja 
elämän  tuntija  ja  kuvaaja,  samassa  kuin  hän,  kirjoitustapaansa  nähden,  on 
aikamme  parahimpia  kirjailijoita. 


H.  A~n. 


G.   Toppeliusy   Är   en    kungsväg  tili  vctande  möjHg?     Helsingissä   1891,  G.  W.  Edlund. 
90  siv.     Hinta  1:  50. 

Lienee  tunnettu  asia,  että  eräät  mystilliset  ajan  hengen  virtaukset 
ovat  viime  aikoina  löytäneet  tien  Suomeenkin  ja  herättäneet  muutamissa 
piireissä  huomiota.  Erittäinkin  on  n.  s.  teosofia  kiinnittänyt  mieliä.  Mutta 
meidän  maassamme  monet  tuon  mystillisyyden  suosijat  nähtävästi  sekoitta- 
vat aivan  eri  opit  ja  asiat  yhteen.  Teosofia,  spiritismi,  hypnoottiset  ilmiöt 
y.  m.  sulavat  toisiinsa  epäselväksi  kokonaisuudeksi,  jossa  haaveellisuutecn 
taipuvaiset  henkilöt  hakevat  mielentyydytystä.  Väitetäänpä  että  paikoittain 
tämä  mystiikka  asettuu  ystävälliseen  yhteyteen  kristillisen  herännäisyyden 
kanssa,  —  vaikka  todenteossa  ainakin  teosofia  nimenomaan  opettaa  uskon- 
oppia, joka  ci  ole  todellista  kristinuskoa. 

Yllänimitctty  kirjanen  liittyy  tuohon  aatevirtaukseen.  Se  kertoo  erään 
merkillisen  amerikkalaisen  spiritistin  eli  ^spiritualistin»  Andrew  Jackson 
Dav/Ycn  elämäkerran,  —  henkilön,  joka  on  «yksinomaan  selvänäköisyy- 
den  avulla»,  ilman  nauttimatta  säännöllistä  opetusta,  saavuttanut  inhimilli- 
sen tietämisen  eri  aloilla  «mitä  laajimpia  ja  etevimpiä  tietoja,  joita  hän 
on  esittänyt  useissa  laveissa  teoksissa».  lyin  vuoden  ikäisenä  D.  ensi 
kertaa  hypnotiseerattiin  (v.  1843),  j^  kohta  astui  hänessä  esiin  hämmäs- 
tyttävä sclvänäköisjrys.  Vaikka  hän  oli  aivan  sivistymätön,  kykeni  hän 
pian  hypnootisessa  tilassa  selvittämään  tieteellisiä  kysymyksiä,  ja  osottau- 
tui  esim,  täysin  perehtyneeksi  lääketieteeseen,  vieläpä  sen  tieteelliseen  ter- 
minologiaankin. Hän  rupesi  sen  jälkeen  ensiksi  parantamaan  paljon  sai- 
raita, siten  että  sclvänäköisyyden  tilassa  ollessaan  määräsi  heille  parannus- 
keinoja. Sittemmin  hän  selvänäköisenä  saneli  laveita  teoksia,  jotka  jul- 
kaistiin. Niissä  hän  kertoo  sekä  tämän  mailman  asioista  että  yliaistillisesta 
mailmasta  paljon,  erittäinkin  semmoista,  jota  ei  voida  suoranaisesta  koke- 
muksesta tietää  eikä  myöskään  osottaa  vääräksi. 

Hra  Toppclius  on  sitä  mieltä,  että  D:n  teokset  sisällyksensä  puo- 
lesta ovat  erinomaisen  etevät;  että  ne  ovat  ilmoittaneet  ihmiskunnalle  tie- 
teellisiä, filosoofisia  ja  uskonnollisia  totuuksia,  joilla  olisi  suuri  merkitys 
mailmankäsityksellemme.  Mitkä  nämä  merkilliset  uudet  totuudet  oikeas- 
taan ovat,  jotka  D.  olisi  tuonut  esiin,  siitä  ei  saa  tosiaan  hra  T:n  kirjasta 

mitään  käsitystä.  Viittaukset  siihen  suuntaan  ovat  kovin  hämärät  ja  kat- 
konaiset ja  se  epäilys  herää,  että  D:n  oma  esitys  lienee  epäselvä.  Toden- 
teossa kuuluvatkin  aatteet  D:n  teoksissa  olevan  hyvinkin  kirjavia  ja  joten- 
kin sekavia,  mutta  osottavan  kieltämätöntä  teräväjärkisyyttä  ja  kekseliäi- 
syyttä. 

Aivan  varmana  asiana  hra  T,  kertoo,  että  D.  on  monesti  nähnyt  ta- 
pahtumia, jotka  paraikaa  tapahtuivat  kymmenien  ja  satojen  peninkulmien 
päässä,  ennustanut  semmoista,  mikä  sitten  kävi  toteen,  y.  m.  s.  — 
Selvänäköisyyden  tilaan  D.  joutui  ensi  aikoina  siten,  että  toinen  henkilö 
hänet  hypnotiseerasi ;  sittemmin  hän  ei  enää  tarvinnut  hypnotisööriä,  vaan 
kykeni,  milloin  vaan  itse  tahtoi,  siirtymään  tuohon  korkeampaan,  selvänä- 
köiseen  hengentilaansa.     Hän    elää  vielä  lääkärinä  Amerikassa,  Bostonissa. 

Hra  Toppeliuksen  esitystapaa  haittaa  paikoittain  epäselvyys  ja  pai- 
koittain tavataan  pahempia  stilistisiä  tai  kielellisiä  virheitä.  —  Puolestani 
olen  vakuutettu  siitä,  että  mitä  ihmeellistä  D:n  elämässä  on  saattanutkin 
tapahtua,  niin  se  todenteossa  supistuu  ainakin  paljoa  vähemmäksi  kuin  hra 
T.  luulee.  Valppaalla  ja  ankaralla  kritiikillä  pitää  hänen  kertomustansa 
sekä  hänen  väitteitänsä  ja  johtopäätöksiänsä  arvostella.  Mutta  kirja  saat- 
taa huvittaa  monta  lukijaa. 

Ar.  Gr. 


E.   T,  Gestrin,    Die  Rechtfertigungslehre  der  Professoren  der  Theologie  Johannes  To- 
bias   Beck,    O.    F.    Myrberg   und    A.    W.   Ingman,  gepröft  und  beleuchtet  von 

raehreren    evangelischen   Theologen  und  von .     Uebersetzung.     Berlin 

1891,  Wiegandt  &  Grieben.     127  siv.  8:0. 

Lavian  provasti  herra  £.  T.  Gestrin  on  tunnettu  innokkaaksi  van- 
hurskauttamisopin tutkijaksi.  Aikaisemmin  on  hän  ruotsiksi  julkaissut  useam- 
pia kirjasia  tästä  aineesta  ja  nyt  on  häneltä  Saksaksi  ilmestynyt  se  teos, 
jonka  nimi  on  ylempänä  luettavana  ja  joka  meistä  näyttää  olevan  ikään- 
kuin yhteenveto  hra  Gestrinin  edellisistä  julkaisuista  ja  päätulos  niistä  tut- 
kimuksista, joita  hän  on  tehnyt.  Koska  hiljakkoin  ilmoittaessamme  hra 
Gestrinin  viimeistä  ruotsiksi  ilmestynyttä  kirjaa  (ks.  Valvoja  1890,  siv.  250) 
lyhyesti  teimme  selkoa  niiden  eri  oppisuuntien  mielipiteistä,  joihin  luteri- 
lainen kirkkomme  vanhurskauttamisopissa  jakaantuu,  niin  ei  tällä  kertaa  ole 
tarvis  muuta  kuin  muistuttaa,  että  hra  Gestrin  kuuluu  niihin,  jotka  ovat 
ankarasti  puhdasoppisia  ja  kokonaan  hylkäävät  n.  k.  Beckiläisyyden.  Me- 
necpä  hän  toisinaan  (esim.  kun  hän  siv.  10  etevistä  jumaluusoppineista 
puhuessaan  sanoo:  «kukin  antaa  Raamatulle  sen  käsityksen  kuin  hän  itse 
tahtoo,  ollenkaan  huolimatta  kristillisen  kirkon  mielipiteestä»)  niinkin  pit- 
källe, että  näyttää  melkein  siltä  kuin  hänen  mielestään  Raamattua  ei  saisi 

käsittää  muulla  tavoin  kuin  kristillinen  kirkko  sitä  nyt  käsittää.  Ja  kuiten- 
kaan ei  kirkkomme  itsekään  kiellä  ketään  tunnollisesti  tutkimasta  Raamat- 
tua, eikä  myöskään  tuomitse  häntä,  jos  hän  jonkun  kohdan  käsittää  toisin 
kuin  kirkko. 

Mitä  kirjan  sisällykseen  tulee,  niin  on  siinä  ensiksikin  johdatus,  jossa 
tekijä  lyhyesti  esittää  eri  oppisuuntien  etevimmät  edustajat  ja  heidän  kan- 
tansa, siirtyäkseen  sitte  toisessa  osassa  «Raamatun  valossa  tutkimaan  Bckki- 
läistä  koulua».  Sen  jälkeen  tekijä  valaisee  ja  «todistaa»  väitteitään  Lutherin 
ja  useiden  etevien  vanhempien  sekä  uudempien  jumaluusoppineitten  lau- 
sunnoilla, l^opuksi  pyytää  hra  G.,  että  Saksanmaan  «kunnioitettavat  ja 
laajamaineiset  teoloogit»  arvostelisivat  tätä  hänen  teostaan. 

H.  H. 


-f-^-l- 


HttlaingUBsä,  Saom*l&U«B  KiijaUlBaaden  Seuran  kizjapalnoBsa,  1891. 

Hjalmar  Appelgren.,  Suomen  muinaislinnat.     Kertonut  ja  kuvannut .     Helsingissä 

1891.     Akat.  väitöskirja.     LXXV  +  223  siv.  8:0,   166  kuvan  kanssa. 

A,  V.  Forsnian,  Tutkimuksia  Suomen  kansan  persoonallisen  nimisten  alalla.  I.  Pa- 
kanuuden-aikainen nimistö.  Johdanto.  Helsingissä  1891.  Akat.  väitöskirja. 
253  siv.  8:0. 

y.  K.  Yrj6'Koikimn^  Suomalaisten  heimojen  yhteiskunta-järjestyksestä  pakanuuden 
loppu-aikoi  ia.     Jyväskylässä  1890.     Akat  väitöskirja.     184  siv.  8:0. 

TJannes  Gebhard,  Savonlinnan  läänin  oloista  vuoteen  1571.  Helsingissä  1889.  Akat. 
väitöskirja.     IH  +  LXHI  siv.  8:0,  kartan  kanssa. 

J.  S.  Pafula,  Suomen  kirkon  tilasta  liturgisen  riidan  aikoina.  Hämeenlinnassa  1891. 
Akat.  väitöskirja.     285  siv.  8:0. 

Petrus  Nordmann,  Finname  i  mellersta  Sverige.  Helsingissä  1888.  Akat.  väitöskirja. 
195  -h  XLVIII  siv.  8:0. 

Santeri  Ingman^  Tutkimuksia  Pohjoissuomen  historiassa  vuosilta  1595 — 1635.  Hel- 
singissä 1890.     Akat.  väitöskirja.     149  siv.  8:0. 

O.  A,  Forsström,  Kuvaus  Inkerinmaan  olobta  Ruotsinvallan  aikoina.  I.  Sortavalassa 
1890.     Akat.  väitöskirja.     143  siv.  8:0. 

Rafael  Hertzberg,  Vidskepelsen  i  Finland  pä  1600  talet.  Helsingissä  1889.  Akat.  väi- 
töskirja.    155  siv.  8:0. 

K.  O.  Lindeqvist^  Pikku  vihan  aika  Suomessa.  Hämeenlinnassa  1889.  65  +  XXIV  siv.  8:0. 

Historiakiijallisuutemme  on  viime  vuosina  huomattavassa  määrässä 
rikastunut.  Miten  nykyisyys  on  entisyydestä  esi-isäimme  työn  kautta  kas- 
vanut, minkä  vaiheitten  kautta  suomalainen  valtiolaitos  Ja  suomalainen  si- 
vistys on  entisillä  vuosisadoilla  varttunut  siksi,  minä  se  tällä  hetkellä  on, 
tulee  yhä  täydellisemmin  valaistuksi:  se  onkin  sopiva  vastaus  niille  kateille 
hyökkäilijöille,    jotka    nykyään  mielellään  tahtoisivat  tämän  kaiken  kieltää. 

Mitä  vuosisataiD  työllä  on  kansan  omaksi  tullut,  sitä  ei  voi  tehdä  olematto- 
maksi. Vaan  isänmaan  historiantutkimuksen  —  niinkuin  muittenkin  tieteit- 
ten —  tulosten  täytyy  tulla  koko  sivistyneelle  yleisölle  tutuiksi,  jotta  täysi 
hyöty  niistä  olisi.  Sentähden  Valvoja  tällä  kertaa  koettaa  korjata  yhtä 
takapajulle  jäänyttä  velvollisuuttansa,  esittäessään  yleisöllensä  muutamia 
viime  vuosien  tärkeimpiä  tutkimuksia  tällä  alalla. 

Sanottakoon  mitä  tahansa  akatemiallisesta  väitöstavasta,  varmaa  on 
kuitenkin,  että  sen  suojassa  ilmestyy  suurin  ja  varsin  arvokas  osa  niistä  uusista 
tutkimuksista,  jotka  isänmaan  menneitä  vaiheita  valaisevat.  Ylempänä  lue- 
telluista teoksista  ovatkin  kaikki,  paitsi  viimeinen,  akatemiallisia  väitöskir- 
joja. Mikä  ensiksikin  pistää  silmään  tuota  luetteloa  tarkastaessa  on,  että 
kolme  tutkimusta  koskee  niitä  hämäriä  aikoja,  joita  historian  soihtu  ainoas- 
taan vilaukselta  valaisee  ja  joiden  polvuille  historiantutkimus  astuu  toisten 
tieteitten,  muinaistieteen,  kielitutkimuksen  ja  yhteiskuntatieteen  (sociologian) 
seurassa. 

Hra  Appelgrenin  arkeolooginen  tutkimus  «Suomen  muinaislinnat»  on 
alallansa  perustavaa  laatua.  En  epäile,  että  tekijä  on  aivan  oikeassa  kun 
sanoo:  «puheita  historiantakaisista  linnoista  maassamme  on  monella  ta- 
holla vielä  meidänkin  päivinämme  kuunneltu  epäluotettavina  juttuina,  tahi 
vanhempain  muinaisuuden  ihailijain  mielikuvituksen  tuotteina».  Tekijän 
ansio  on,  että  hän  on  lopullisesti  osottanut  kuinka  Suomessa  löytyy  melkoinen 
joukko,  ainakin  noin  70,  pakanuuden  aikuisia  linnoja.  Nämä  linnat  tosin 
eivät  ole  aivan  sitä  kuin  nykyään  tavallisesti  tarkoitetaan,  kun  puhutaan 
linnoista.  Ne  ovat  enimmiten  vain  jyrkkiä  mäkiä,  jotka  jo  luonto  on  tehnyt 
ylöspääsemättömiksi  parilta  sivulta  ja  joiden  toiset  sivut  on  varustettu  irtonai- 
sista kivistä  ilman  laastitta  rakennetulla,  matalalla,  miehenkorkuisella  vallilla. 
Vaan  juuri  tämmöistä  varustukseksi  kelpaavaa  paikkaa  arvattavasti  linna- 
sana  alkuansa  merkitsi,  niinkuin  tekijä  koettaa  näyttää  vastoin  Ahlqvistin 
mielipidettä,  että  linna  alkuansa  on  merkinnyt  tavallista  vuorta  ja  mäkeä. 
Linnamäkien  päällys  on  tavallisesti  laaja-alainen,  180 — 160  metriä  ris- 
tiinsä, ja  on  siis  tarjonnut  sijaa  lukuisalle  väkijoukolle.  Mitään  suurta  ra- 
kennus- tahi  sotataitoa  eivät  nuo  linnat  todista.  Yksi  omituinen  seikka, 
jolla  on  koetettu  tehdä  nuo  yksinkertaiset  linnavarustukset  vahvemmiksi, 
on  kuitenkin  huomioon  pantava.  Linnan  porttia,  joka,  ollen  arvattavasti 
puusta,  oli  linnan  heikoin  kohta,  on  usein  koeteltu  suojella  siten,  että  val- 
lin   päätteet   sen    kohdalla  joko  on  muuta  muuria  leveämmiksi  rakennettu 

taikkapa  kääntyvät  sisäänpäio.  Kummassakin  tapauksessa  saivat  linnan  puo- 
lustajat tilaisuutta  sivulta  ahdistaa  sitä,  joka  mahdollisesti  tahtoi  hyökätä 
portista  sisään.  Ulkovarustuksia  tavataan  suomalaisissa  linnoissa  jotenkin 
harvoin. 

Kuinka  näitä  linnoja  käytettiin?  Olivatko  ne  jonkun  ylimyksen,  «kuh- 
mun» eli  «kupiaan»,  asunto,  josta  hän  hallitsi  ympäristöä,  vai  kansan 
asuntopaikkoja,  vai  mitä?  Että  pari  linnavuorta  on  ollut  vakinaisesti  asut- 
tuna, osottavat  asuinsijojen  jäännökset  niillä.  Useimmat  linnat  eivät  kui- 
tenkaan ole  sellaisia.  Ne  ovat  nähtävästi  olleet  vain  väliaikaisesti  käytet- 
tyjä pakopaikkoja,  johon  seudun  asukkaat,  vaaran  tullen,  vetäytyivät.  Ja 
se  linnojen  paljous,  joka  nähdään  tiheämmin  asutuilla  seuduilla^  näyttää 
minusta  tekevän  luultavaksi,  että  jokaisella  suku-  eli  kyläkunnalla  oli  lin- 
nansa, jossa  se  vihollisen  ahdistaessa  etsi  turvaa. 

Mitä  linnojen  ikään  koskee,  tulee  hra  Appelgren  siihen  päätökseen, 
että  useimmat  linnat  ovat  pakanuuden  viimeiseltä  aikakaudelta.  Pari  kivi- 
kalua  on  tosin  linnamäistä  löydetty,  ja  yksi  pronssitikari,  mutta  useat  löy- 
döt ja  seikat  ovat  todistuksena  myöhemmästä  rauta-ajasta.  Linnat  ovat 
siis  syntyneet  niillä  vuosisadoilla  (6 — 12  vuosisadalla),  jolloin  suomalaiset 
ennen  kristinuskon  tuloa  oleskelivat  nykyisessä  asuinmaassansa.  Paitsi 
Botbyn  linnaa  (Helsingin  pitäjässä),  jonka  «styyli»  on  selvästi  sisämaan 
linnoista  eriävä  ja  yhdenpitävä  Ruotsin  linnojen  kanssa,  ja  Ahvenanmaan 
paria  linnaa,  päättää  tekijä  muut  tutkimansa  linnat  suomalaisten  rakenta- 
miksi. Jonkunmoisena  lisätodistuksena,  jota  tekijä  ei  erittäin  huomauta, 
voisi  mainita  että  linnoja  tavataankin  ainoastaan  sillä  alueella,  jonka  tiede- 
tään pakanuuden  aikana  olleen  suomalaisten  asumana,  eteläpuolella  sisä- 
maan vesiä  ja  Kokemäenjokea,  ja  etupäässä  kolmessa  suuressa  ryhmässä 
suomalaisten  kolmen  pääheimon,  Karjalaisten,  Hämäläisten  ja  Varsinais- 
suomalaisten, vanhoilla  pesämailla:  Laatokan  luoteisrannalla,  Etelä-Hä- 
meessä ja  Varsinais-Suomessa  (pari  yksinäistä  linnaa  Savossa  Mikkelin  seu- 
duilla)* 

Pakanuuden  ja  keskiajan  raja-ajoilta  on  pari  linnaa,  niinkuin  Vanha- 
linna Liedossa,  Hakostaron  linna  Uskelassa  ja  Hakoisten  linna  Janakka- 
lassa. Vanhalinna  on  hra  Appelgrenin  mielestä  varsin  luultavasti  se  linna, 
jonka  Eerikki  kuningas  ensimmäisen  ristiretken  aikana  Suomeen  perusti,  ja 
linnan  syntyyn  juuri  siihen  aikaan  viittaavat  selvästi  ne  viisi  ruotsalaista 
rahaa  vuosilta  1130—38,  jotka  hän  kaivettaessa  on  linnasta  löytänyt.  Ha- 

kostaron  linna  on  muuten  pakanuuden  aikuisten  linnojen  kaltainen,  mutta 
muurissa  on  laastia  käytetty.  Emme  erehtyne,  jos  sen,  samoin  kuin  Ha- 
koistcn  linnan,  nimessä  näemme  jälkeä  germaanilaisesta  sanasta  Haga^  Hack^ 
jota  keskiajan  alussa  juuri  käytettiin  linnoituksista.  Vielä  on  näitten  keski- 
ajallakin  käytettyjen  linnojen  joukkoon  luettava  Räisälän  Tiurin  liona, 
josta  on  viime  vuosina  ilmi  saatu  varsin  kallisarvoisia  löytöjä  ja  jolla  oli 
kunnia  1400-luvulla  tulla  mainituksi  Nougorodin  «sivukaupunkien»  joukossa, 
nimellä  Tiverski,  mutta  jonka  juuret  ulottunevat  pakanuuteen  asti. 

Niinkuin  ylläolevasta  näkyy,  valaisee  teos  «Suomen  muinaislinnat» 
sangen  suuressa  määrässä  Suomen  kansan  entisiä  sivistysoloja  ja  ansaitsee 
hyvin  sijansa  historiallisessa  kirjallisuudessamme. 

Moni  on  varmaankin  oudoksuva,  että  historialliseen  kirjallisuuteen 
olen  lukenut  myöskin  hra  Forsmanin  «Tutkimuksia  Suomen  kansan  persoo- 
nallisen nimistön  alalla».  Mutta  mielestäni  teos  sisältää  sen  verran  histo- 
riaamme kuuluvata,  että  tekisin  väärin,  jos  en  mainitsisi  siitä  muutamalla 
sanalla.  Niin  esim.  tutkii  tekijä  kysymystä  oliko  lapsen  nimittäminen  ja 
kastaminen  käytännössä  suomalaisilla  kansoilla  jo  pakanuuden  aikana,  ja 
tulee  siihen  päätökseen,  että  niin  on  ollut.  Tahtoisin  kuitenkin  puolestani 
epäillä  tuota  pakanuudenaikuista  «kastetta».  On  tosin  tietoja  että  paka- 
nalliset lappalaiset  ovat  kastemenoja  käyttäneet,  mutta,  niinkuin  hra  Fors- 
mankin myöntää,  ovat  ne  nähtävästi  kristinuskosta  lainatut,  vaikka  hän  tah- 
too heille  pelastaa  «kasteaatteen».  Yleensä  näyttää  minusta  siltä  kuin  te- 
kijä joskus  tekisi  päätöksensä  liian  vapaasti,  esim.  kun  hän  tietää  senkin, 
että  kaste  muinaissuomalaisilla  tapahtui  toisena  tai  kolmantena  vuorokau- 
tena syntymisen  jälkeen,  —  koska  runossa  kastettavasta  Marjatan  pojasta 
sanotaan:  «puhui  poika  kolmiöinen,  kaksipäiväinen  Kaleva». 

Mutta  myöskin  hra  Forsmanin  itse  pääaine  koskettelee  historiaa,  sillä 
kotimainen  persoona-nimistö  on  muinaisten  elanto- olojen  ja  kansallisluonteen 
ilmaisijana.  Ja  sen  on  hra  Forsman  teoksellaan  saanut  todistetuksi,  että 
muinaissuomalaisilla  heimoilla  on  ollut  varsin  rikas  persoonallinen  nimistö. 
Tämä  nimistö  on  ollut  kahta  laatua:  i)  nähtävästi  alkuperäisempi  yksi- 
vartaloinen  nimistö,  esim.  Ania,  Mielikki,  Toivottu;  2)  kaksivartaloinen 
nimijärjestelmä,  ehkä  syntynyt  germaanilaisen  vaikutuksen  kautta,  sillä  ger- 
maanilaisilla kansoilla  oli  tänkaltaiset  henkilönimet;    semmoisia  nimiä  ovat 

esim.  Kaukomieli,  Mielikirja  j.  n.  e.  *).  Kotimaisten  nimien  häviäminen 
on  samanaikuinen  kristinuskon  voiton  kanssa,  joka  niiden  sijaail  asettaa  py- 
häin-nimistönsä. Länsi-Suomessa  tämä  tapahtuu  jo  keskiajan  ensi  vuosi- 
sadoilla; syrjäisillä  seuduilla  niinkuin  Lapin  perillä  ja  osaksi  Savossakin 
kotimaisia    nimiä  käytetään  yleisesti  vielä  1500-luvulla   uuden  ajan  alussa. 

Seemiläiset  kansat,  niinkuin  juutalaiset,  käyttivät  etupäässä  uskonnol- 
lisia ibmisnimiä,  jotka  lausuivat  hurskaan  rukouksen,  kiitoksen,  luottamuk- 
sen tai  toivomuksen  Jumalan  puoleen.  Roomalaisten  nimet  osottavat  hei- 
dän rakkauttansa  maanviljelykseen  ja  järjestettyyn  yhteiskuntalaitoksoen. 
Muinaissaksalaisten  nimet  ovat  enimmiten  sotaista  laatua  ja  osottavat  mi- 
ten heille  miehen  ihanne  oli  sotasankari;  jopa  naistenkin  nimissä  tuo  so- 
taisuus tulee  esiin.  Miten  valitsivat  sitten  muinaissuomalaiset  nimensä? 
Useat  nimet  merkitsevät  arvossa  pidettyjä  ominaisuuksia,  niinkuin  Neuvo, 
Hyvän,  Hyvälempi.  Ilo  y.  m.  Poikaa  toivottiin  «isän  polulle»,  sen  vuoksi 
annettiin  semmoisia  nimiä  kuin  Seppä,  Kalamies  y.  m.  Muutamat  nimet 
osottavat  arvonantoa  heimoa  ja  sen  päämiehiä,  vanhimpia,  kohtaan,  niin- 
kuin Ikäheimo,  Äijä,  Kupias.  Lukuisa  nimiryhmä  näyttää  miten  perillistä 
toivottiin  ja  ikävöittiin:  Mielikki,  Toivottu,  Anopoika,  Lemmitty  j.  n.  e. 
Mutta  lukuisimmat  nimensä  ovat  muinaissuomalaiset  kuitenkin  ottaneet  heitä 
ympäröivästä  luonnosta  ja  siten  tulee  nimissäkin  näkyviin  tuo  luonnon 
ihailu,  joka  on  heidän  perusominaisuuksiansa.  Niin  eläinmailmasta :  esim. 
Kontio,  Härkä,  Kokko,  Joukahainen;  kasvimailmasta :  Tammi,  Honka, 
Omena;  kuolleesta  luonnosta:  Hopea,  Paaso;  jopa  luonnon  ilmiöistäkin, 
niinkuin  Ilmari,  Päiviö,  Talvi  j.  n.  e.  Täten  saamme  persoonallisen  ni- 
mistön avulla  ikäänkuin  luoda  silmämme  csi-isäimmc  henkielämään  muinai- 
sina aikoina. 

Kolmas  historiamme  muinaisuudessa  liikkuva  väitöskirja  on  hra  Y.  K. 
Yrjö-Koskisen  «Suomalaisten  heimojen  yhteiskunta-järjestyksestä  pakanuuden 

*)  Tekijä  koettaa  (s.  66)  todistaa,  että  nimi  Kauppi,  Kauppo,  jota  minä  (juhla- 
lehti  Koitar  18"/,  91)  olen  pitänyt  alkuperäisenä,  on  lainattuja  väännös  Jakobista, 
Tätä  mielipidettä  vastaan  tahtoisin  huomauttaa,  että  liiviläinen  päällikkö  Kaupo,  joka 
oli  ensimmäisiä  kastettuja,  asui  talossaan  «Cubesele"  1.  Kauposela,  niinkuin  sitä  taval- 
lisesti selitetään ;  jos  tämä  selitys  on  oikea,  niin  on  jotenkin  vaikea  pitää  Kaupo-nimeä 
lainattuna.  Tosin  löytyy  hSmärä  kertomus  eräästä  Liivinmaan  edellisestä  kristittämi- 
sestä  Tanskasta  päin  jo  Ihnnen  vuosisadan  lopulla,  mutta  sittenkin  tuntuu  vähän  luul- 
tavalta, että  nimi  lainattuna  oUsi  voinut  synnyttää  Kauposela-nimen. 


392  Kustavi  Grotenfelt, 


loppuaikoina».  Vertailevan  sociologian  perustuksella  koettaa  hän  päästä 
aineensa  perille.  Ensin  esitetään  mitenkä  yhteiskunnan  kehitys  on  likim- 
mässä  yhteydessä  kansan  elantotavan  kanssa,  mitenkä  oikeuden  ja  omistuk- 
sen  aate  on  eri  lailla  kehittynyt  mctsäläis-,  paimentolais-  ja  maata  viljele- 
vässä kansassa.  Sen  jälkeen  kuvataan  «alku-yhteiskunta»  suomalais-ugrilai- 
silla  kansoilla  yleensä.  Kaikilla  ovat  säännölliset  sukulaisuussuhteet  ole- 
massa ja  yhteiselämän  pohjana.  Mutta  ovatpa  yhteiskuntamuodot  kehitty- 
neet paljasta  sukulaisuussuhdetta  edemmäs.  Sekä  voguuleilla  että  ostja- 
keilla ovat  perheet  liittyneet  suuriksi  suvuiksi  eli  kyläkunniksi,  joista  kukin 
katsoi  itsensä  ikäänkuin  suureksi  perheeksi,  vaikka  voikin  sisältää  satoja, 
jopa  tuhansiakin  perheitä,  jotka  eivät  mitenkään  voineet  tehdä  selkoa  kes- 
kinäisestä sukulaisuudestansa.  Ostjakeilla  useat  lähellä  toisiaan  oleskelevat 
suvut  vielä  yhtyivät  suuremmaksi  yhteydeksi  yhteisen  «ruhtidaan»  alaisena, 
jolla  oli  korkein  käsky-  ja  tuomiovalta.  Myöskin  lappalaisilla  olivat  per- 
heet, siihen  aikaan  kuin  vieras  valta  1500-Iuvun  lopulla  rupesi  leviämään 
sinne,  laajentuneina  suvuiksi  ja  kyläkunniksi,  jotka  muodostivat  jonkunlai- 
sen uskonnollisen  kokonaisuuden,  joilla  oli  tarkoin  määrätyt  alueensa  y.  m. 
Tekijä  koettaa,  muun  muassa  sundae-s2Si^,^x\  nojautuen,  todistaa  että  suvun 
päämiehellä  myöskin  on  ollut  hallinto-  ja  tuomarivalta.  Volgan  seuduilla 
elävillä  maataviljelevillä  suomalaisilla  kansoilla,  votjakeilla,  tsheremis- 
seillä ja  mordvalaisilla,  tavataan  samoin  jälkiä  jostain  kansallisesta  hal- 
lintojärjestyksestä.  Mitä  mordvalaisiin  tulee  jättää  tekijä  mainitsematta, 
että  sekä  venäläisissä  että  muissa  lähteissä  puhutaan  «Mordvan  valtakun- 
nasta»; jo  arapialaiset  (v.  900  paik.)  puhuvat  siitä  (Ersän  kuninkaista). 
Olisi  voinut  odottaa  että  tekijä  olisi  koettanut  määrätä  mitenkä  tämä  oi- 
kein on  käsitettävä  ja  missä  määrin  se  oli  kotimaisella  pohjalla  kasvanut. 
Samalla  lailla  on  tekijä  kokonaan  jättänyt  sikseen  magyarit.  Meillä  on 
kuitenkin  säilynyt  pari  tietoa  heistä  jo  heidän  oleskellessaan  Venäjän 
aroilla  (825 — 875)  ennenkuin  tulivat  nyk}'isille  asuinsijoillensa.  Näistä 
näkyy  etteivät  he  ainoastaan  eläneet  yhdistyneinä  sukuihin  ja  heimoihin, 
vaan  vieläpä  että  jonkunlainen  hallitsija-,  ruhtinasvalta  jo  silloin  heillä  oli 
kehkeytynyt. 

Viimeksi  ryhtyy  tekijä  esittämään  oloja  niissä  kahdessa  kansassa, 
virolaisissa  ja  liiviläisissä,  jotka  kaikista  seisovat  meitä  suomalaisia  li- 
kinnä  ja  joista  myöskin  jo  vanhemmalta  ajalta  löytyvät  laajimmat  tiedot, 
jos    kohta  nekin  kovin  puuttuvaisia.     Kiitos  niistä  tiedoista  tulee,  niinkuin 

tunnetta,  Henrikki  Lättiläiselle,  joka  jo  samaan  aikaan  kun  kristinuskoa 
heille  tulella  ja  miekalla  saarnattiin,  siis  1200-luvun  alussa,  kirjoitti  tuon 
taistelun  historian.  Tästä  nähdään  että  virolaiset  (ja  liiviläiset)  elivät 
maata  viljelevänä  kansana  kylä-  ja  kihlakuntiin  jakaantuneina  vanhimpainsa 
(seniorein)  johdon  alla.  Vaan  useat  kihlakunnat  yhdistyivät  jälleen  suu- 
remmaksi yhteiskunnaksi,  maakunnaksi,  ja  näitten  maakuntien  päämiehinä 
voimme  pitää  semmoisia  miehiä,  kuin  urhoollinen  Lemmitty,  jonka  Hen- 
rikki Lättiläinen  nimittää  virolaisten  «ruhtinaaksi»  (prlnceps  ac  senior) 
ja  Kaupo,  jonka  hän  sanoo  olleen  ikäänkuin  Liiviläisten  kuningas  (qvasi 
rex  et  senior  Livonum).  Myöskin  hän  puhuu  yhteisistä  «kansain»  kerä- 
jistä  Raigelassa  Harjumaalla  keskellä  Viroa  *).  Näemme  siis  kuinka  ruh- 
tinasvalta  juuri  tähän  aikaan  oli  kehittymäisillään  virolaisiUa  ja  liiviläi- 
sillä, ja  jäljellä  olevaa  askelta  jonkunmoisen  valtiolaitoksen  syntymiseen  ei 
voi  pitää  niin  kovin  suurena.  Myöskin  tuomarivaltaa  on  tekijän  mielestä 
ollut  vanhimmilla,  mikä  seikka  kuitenkin  tuntuu  epäiltävältä  Henrikki  Lät- 
tiläisen nimenomaisen  todistuksen  rinnalla  ettei  liiviläisillä  ollut  minkään- 
laisia tuomareita. 

Kun  vihdoin  käännytään  suomalaisten  puoleen  astuu  peloittava  tyh- 
jyys lähteistä  eteemme.  Näyttää  tosin  a  priori  luultavalta,  ettei  erotus 
Suomen  lahden  molemmilla  puolin  elävien  suomalaisten  heimojen  välillä 
voinut  olla  aivan  suuri  pakanuuden  loppuaikoina.  Mutta  hra  Vrjö-Koski- 
sen  mielestä  on  kuitenkin  väärin  ilman  muuta  sovittaa  Henrikki  Lättiläisen 
kertomusta  virolaisten  tavoista  suomalaisiin,  ja  hän  ryhtyy  sentähden  tut- 
kimaan mitä  voimme  näistä  tietää.  Vanhimmissa  keskiaikaisissa  todistus- 
kappaleissamme nähdään  maanviljelyksen  meidän  maassa  jo  olevan  niin 
kehittyneellä  kannalla,  että  täytyy  päättää  sen  olleen  elinkeinona  jo  paka- 
nuuden aikana.  Tekijän  todistukseen  tässä  suhteessa  voisi  lisätä  että  sem- 
moiset sanat  kuin  pelto^  aura  y.  m.  silminnähtävästi  ovat  yhteistä  lainaa 
virolaisille  ja  suomalaisille  ja  siis  ajoitta,  jolloin  vielä  elivät  yhdessä 
taikka  ainakin  olivat  hyvin  vilkkaassa  yhteiskäynnissä.  Mutta  tekijän  pää- 
todistus  on  kuitenkin  siinä,  että  hän  koettaa  todistaa  n.  s.  koukkulaskun 
olevan    kotimaista    alkua  ja  siis  määrättyä  yksityistä  maaomaisuutta  löyty- 


♦)  Myöskin  Liiviläisillä  oli  yhteiset  kansan  keräjät.  V:lta  1 199  kertoo  Henrikki 
Lättiläinen  kuinka  .collecta  Livonum  universitas  d^cernit,  ut  quicunque  clericus  in 
terra  maneat  post  Pascha,  capite  puniatur*. 

neen  jo  ennen  pyhän  Eerikin  ristiretkeä.  Ne  todistukset,  jotka  esiintuo- 
daan, ovat  myöskin  mielestäni  sitovat.  (Jos  mahdollisesti  koukkulasku 
olisikin  laina  slaavilaisilta,  niinkuin  useat  seikat  minusta  näyttävät  viittaa- 
van, niin  on  se  pakanuudenaikainen  laina.  Jonka  länsisuomalaiset  heimot 
ovat  tehneet  vielä  yhdessä  eläessään  Väinäjoen  seuduilla).  Koska  siis 
oikeudenkanta  jo  oli  näin  monipuoliseksi,  maanviljelys-yhteiskunta  jo  niin 
täydelliseksi  kehittynyt,  niin  oli  varmaankin  jo  olemassa  yhteiskunnan 
harjoittama  tuomarivalta,  nähtävästi  kyläkunnan,  kihlakunnan  ja  heimon 
kokouksissa.  Silloin  käyvät  myöskin  ymmärrettäviksi  nuo  maakuntakokouk- 
set,  joista  vanhimmat  asiakirjamme  1300-luvun  alulta  tietävät  mainita:  ne 
olivat  ainoastaan  pakanunden  ajalla  syntyneitten  keräjäin  jatkoa. 

Hra  Yrjö-Koskisen  kirja  selvittelee,  niinkuin  ylläolevasta  näkyy,  mitä 
tärkeintä,  tähän  saakka  melkein  tutkimatonta  seikkaa  muinaishistoriassamme, 
ja  vetää  niin  puoleensa  kaikkein  historiantutkijain  huomiota.  Aineen  laa- 
tuun kuuluu,  että  yksityiskohdissa  voipi  olla  tekijän  kanssa  eri  mieliä. 

Aina  pakanuuden  aikoihin  saakka  ulottuu  myöskin  hra  Hannes  Geb- 
hardin  tutkimus  «Savonlinnan  läänin  oloista  vuoteen  157 1**  HraGebhard 
on  tiennyt  valita  varsin  intressantin  aineen,  tutkiessaan  Savon  asutusta,  ja 
hän  suorittaa  tämän  tutkimuksen  taitavalla  tavalla.  Asutuksen  leviämistä 
vanhempina  aikoina  selvittäessään  käyttää  hän  menestyksellä  uutta  tutki- 
muskeinoa:  paikannimien  ja  sukunimien  vertailua.  Keski-Savon  (Mikkelin 
seutujen)  asutus  on,  niinkuin  m.  m.  vuonna  1885  ilmi  saadut  muinaislöy- 
döt Tuukkalassa  todistavat,  tapahtunut  jo  aikaisemmin  kuin  on  oltu  tai- 
puvaisia luulemaan,  ehkä  11  vuosisadalla.  (Tämän  päätelmän  vahvis- 
taa sattuvalla  tavalla  edellä  mainittu  vaan  myöhemmin  ilmestynyt  hra  Ap- 
pelgrenin  väitöskirja,  joka  osottaa  että  pakanuuden  aikuisia  linnoja  löytyy 
näillä  seuduilla).  Mistä  silloin  asukkaat  tänne  tulivat?  Nähtävästi  kaa- 
kosta päin,  Jääskestä  ja,  niinkuin  nimien  vertailu  näyttää  osottavan,  varsin- 
kin Muolasta.  Hyviä  viittauksia  siitä,  miten  asutus  on  tapahtunut,  antaa 
myöskin  maan  vanha  hallinnollinen  jako.  Savo  jakaantui  1500-luvun  keski- 
vaiheilla kuuteen  nimismiehen-pitäjään:  Rantasalmi,  Liistensaari  (Sääminki), 
Juva,  Pellosniemi,  Visulahti  ja  1550-luvulla  syntynyt  Tavinsalmi  (Kuopio). 
Jokainen  näistä  oli  jaettuna  neljään  neljänneskuntaan,  paitsi  että  Tavinsal- 
messa  oli  niitä  ainoastaan  kaksi,  ja  kukin  neljänneskunta  jälleen  kuuteen 
kymmeneskuntaan.  Useat  näistä  pitäjistä,  niinkuin  Visulahti,  Juva  ja  Tavin- 
salmi,  samoin  kuin  useat  neljännes- ja  kymmeneskunnista,  todistavat  myöskin 

pitkän  soikealla  muodollaan  asutuksen  leviämisestä  etelästä  pohjoiseen  tai 
oikeammin  eteläkaakosta  luodepohjaan.  Pohjois-Savon  (Tavinsalmen)  asut- 
tamista eteläisemmistä  seuduista  voimme  voutien  säilyneitten  tilikirjain  no- 
jalla seurata  melkeinpä  askel  askeleelta,  ja  asutuksen  tapahtuminen  täällä 
voipi  meille  näyttää  mitenkä  yleensä  ennen  viljelemättömät  seudut  joutu- 
vat viljelyksen  alaisiksi.  Viimeksi  koettaa  tekijä  määrätä  väkiluvun  Savon- 
linnan läänissä  V.  1 571  ja  saapi  sen  26,700  hengeksi,  lukien  seitsemän 
henkeä  verotilallisen  perheeseen. 

Myöskin  ovat  tiedot  mitenkä  maanomistus  tapahtui  ja  sen  laadusta 
tähän  aikaan  varsin  kuvaavia.  Vasta  uuden  ajan  alulla  yksityismaanomis- 
tus,  talonpaikan  ympäristön  ulkopuolella,  rupesi  näillä  seuduilla  tulemaan 
tavaksi.  Maanviljelys  oli  Savolaisilla  ollut  etupäässä  kaskenpolttoa,  ja  erä- 
maat ja  takamaat  ovat  kyläkuntien  tai  pitäjien  yhteismaata.  Tuommoista 
likekkäin  asuvaa  kyläkuntaa  merkitsi  nähtävästi  vanhoina  aikoina  sana  kansa 
ja  siitä  muodostuivat  myöhemmin  kymmeneskunnat,  niinkuin  semmoiset  ni- 
met kuin  Järvikansa,  Uusikansa,  Vesikansa  osottavat.  Paitsi  varsinaisia 
verotalollisia  löytyi  vielä  alhaisempi  laji  maanviljelijöitä:  kirvesmiehet  eli 
«liuskamiehet»,  miksi  niitä  ajan  asiakirjoissa  mainitaan.  He  olivat,  niin- 
kuin eräässä  muistoonpanossa  sanotaan,  «köyhiä  talonpoikia,  jotka  viljele- 
vät maata  veroa  maksavien  toveriensa  rinnalla  ...  ja  he  maksavat  jokai- 
nen kirvesveroa,  eikä  mitään  muuta». 

Verotus  ja  hallinto  olivat  uuden  ajan  alussa  varsin  monimutkaisia, 
ja  vaatisivat  kyllä  erity istutkij an,  eikä  hra  Gebhardin  ole  onnistunut  yhtä 
perinpohjin  selvitellä  tätä  sekavaa  vyyhtiä,  kuin  kysymystä  asutuksesta. 
Huomattava  huomautus  on,  mitenkä  nimismiehet,  neljännes-  ja  kymmenes- 
miehet  tähän  aikaan  veronkannossa  olivat  kruunun  urakkamiehiä  s.  o.  kan- 
toivat vissin  veron  määrättyä  taksaa  vastaan;  ne  olivat  siis  samassa  ase- 
massa kuin  publikaanit  muinaisessa  Rooman  valtakunnassa.  Noita  kaikkia 
eri  veroja:  pääveroa,  nimismiesveroa  eli  niinkuin  Suomalaiset  sanoivat 
ruokaruotsi-veroa,  [nähtävästi  kansan  johdannainen  alkuperäisestä  xuokaj^ossi- 
( =  ratsu)-v.]  j.  n.  e.,  joita  maksettiin  kymmenissä  eri  tavaralajeissa,  en  voi 
ottaa  tässä  luetellakseni.  Se  oli  juuri  tuo  monimutkaisuus  ja  sekavuus, 
joka  helpotti  voutien  ja  veronkantajain  petoksia  ja  kiskomisia.  Myös- 
kään «elinkeinoja  ja  varallisuutta»  en  voi  ryhtyä  nyt  lähemmälti  tarkasta- 
maan. Olkoon  vaan  huomautettu  mitenkä  selvästi  näkyy,  että  ohra  oli  tär- 
kein viljalaji :  kruunim  tuloista  eri  viljalajeissa  oli  tähän  aikaan  Savonlinnan 

läänissä  (eri  vuosina)  ohria  59 — 68  %,  kauroja  19 — 24  ®/o  ja  rukiita  ai- 
noastaan 12—17  %.  Rautateollisuudesta  tekijä  ei  mitään  mainitse ;  kui- 
tenkin osottaa  raudan  maksaminen  veroparselina,  että  sitä  oli  jossain  mää- 
rin olemassa,  ja  Ruotsin  kamariarkistossa  säilyneissä  tileissä  mainitaankin 
eräs  «rautamaja»  Savonlinnan  läänissä  jo  v.   1540. 

Hra  Pajulan  väitöskirjaa  vastaan  «Suomen  kirkon  tilasta  Liturgisen  rii- 
dan aikoina»  voipi  muistuttaa,  ettei  nimi  täydellisesti  vastaa  sisällystä. 
Tässä  kuvataan  näet  kirkon  tilaa  aina  Juhana  III:n  ajasta  alkaen  piispa 
Sorolaisen  kuolemaan  asti  v.  1625,  mutta  «Liturginen  riita «  loppui  varsi- 
naisesti jo  Juhana  kuninkaan  kuolemaan,  niinkuin  tekijä  itsekin  lausuu: 
«Juhana  kuoli  marraskuun  17  P^»  v.  1592  ja  puoli  vuotta  tämän  jälkeen 
käytettiin  liturgiaa  ainoastaan  leskikuningattaren  kappelissa,  joka  selvään 
näyttää  mikä  mieli  liturgian  suhteen  ylimalkaan  vallitsi».  Vaan  esitys  itse 
liturgia-riidasta  on  vähin  osa  väitöskirjasta.  Tosin  taistelua  sittemminkin 
jatkui,  vaan  se  oli  lutherilaisuuden  ja  katolisuuden,  osaksi  myöskin  kalvi- 
nismin, välillä,  jos  kohta  tämäkin  pääasiassa  päättyi  Kaarlo  IX:n  aikaan. 
Vaan  vähän  nimistä !  Uskonnollinen  taistelu  se  olikin  ratkaistava  pääky- 
symys maassamme  Juhanan,  Sigismundin  ja  Kaarlon  aikoina,  ja  se  joka 
näitä  asioita  esittää,  koskettelee  senaikuisen  historian  ydinkohtaa. 

Kirjan  hauskimpia  kohtia  ovat  esitykset  suomalaisista  oppilaista  je- 
suiittaseminaareissa  ja  1602  vuoden  raamatunkomitean  työstä,  josta  edel- 
lisestä seikasta  prof.  K.  G.  Leinberg  samaan  aikaan  on  julkaissut  kirjoi- 
tuksen *).  Katolisen  reaktsioonin  laajuutta  1500-luvulla  ja  merkitystä,  var- 
sinkin Pohjoismaiden,  myöskin  Suomen,  historiassa,  epäilemättä  ei  ole  tä- 
hän asti  yleensä  kylläksi  huomioon  otettu.  Kaikkialle  se  ulotutti  oksiansa, 
pyrkien  jälleen  suojaansa  saamaan  niitä  maita  ja  kansoja,  jotka  olivat  ka- 
tolisesta kirkosta  luopuneet.  Etenkin  jesuiittamunkisto  osotti  tässä  suh- 
teessa väsymätöntä  harrastusta.  Erittäin  Pohjoismaiden  lähetystä  ja  jäl- 
leenkäännyttämistä  varten  perustettiin  firaunsbergin  seminaari  (Itä-Preussin 
maakuntaan)  ja  myöskin  Olmutziir  ja  Rooman  seminaareissa  kasvatettiin  Poh- 
joismaista kotosin  olevia  nuorukaisia.  Viimeisten  tutkimusten  mukaan  tunne- 
taan 13  suomalaista  oppilasta  (johon  vielä  voi  lisätä  i  lappalaisen)  näissä 
jesuiittaseminaareissa  ja  niiden  joukossa  kahden  lutherilaisen  piispan  poi- 
kia: sekä  yksi  Paavali  Juustenin  että  Eerikki  Eerikinpoika  Sorolaisen  poika 


*)  Om  finska  studerande  i  Jesuitcollegier.     Histor.  Arkiston  XLnnessä  osassa. 

päätyi  jesuiittaio  oppilaitoksiin  ja  -  katolisen  kirkon  helmaan.  Merkillisin 
näistä  suomalaisista  jesuiitoista  näyttää  kuitenkin  olleen  Johannes  Jusoila 
(erästä  raumalaista  porvarissukua),  jonka  kolme  nuorempaa  veljeä  myös- 
kin oleskeli  jesuiittakouluissa.  Hän  tuli  v.  1578  22  vuotisena  Brauns- 
bergiin.  V.  1585  tavataan  hän  Vesteräsissa  ja  lutherilainen  papisto  välit- 
taa  että  hän  kovasti  saarnaa  heitä  vastaan  ja  häiritsee  heidän  tointansa. 
Samaan  aikaan  hän  pääsi  Sigismundin  saarnaajaksi,  jossa  virassa  tavataan 
vielä  1596,  mutta  tuli  pian  sen  jälkeen  Pemaun  kirkkoherraksi  Liivin- 
maalle.  V.  1600  joutui  hän  täällä  Kaarlo  herttuan  vangiksi  ja  Messe- 
niuksen  kertomuksen  mukaan  kidutettiin  häntä  katolisen  uskontonsa  tähden, 
mutta  hän  pysyi  siinä  lujana  Hänen  viimeisiä  vaiheitansa  ei  nykyään 
tunneta. 

1602  v:n  raamatunsuomennos* komitean  suhteen  tulee  hra  Pajula  sa- 
maan mielipiteeseen,  jonka  t:ri  Melander  on  lausunut  (Hist.  Arkisto  X), 
että  komitea  todellakin  oli  valmistanut  täydellisen  raamatunkäännöksen  tai 
kumminkin  suurimman  osan  siitä.  Entisten  todistusten  lisäksi  esiintuo  hän 
Eerikki  Eerikinpojan  postillasta  seuraavan  paikan:  «Mutta  nyt  coco  F.  Ra- 
mattu  Jumalan  avun  cautta  caiciUa  kielillä  ymbäri  Christicunnan  on  wlgos- 
tulkittu  nijn  että  itsecukin  maacunda  taida  lukia  ia  cwlla  Jumalan  sana 
hänen  kielelläns».  Niin  ei  suomalainen  piispa  olisi  voinut  suomalaisille 
puhua,  jos  ei  koko  Raamattu  olisi  ollut  suomeksi  käännettynä!  Toisen 
todistuksen  saapi  hra  Pajula  vertaamalla  Soroldisen  kirjoissa  tavattavia  raa- 
matunlauseita Agricolaan  ja  1642  vuoden  Raamattuun,  jolloin  nähdään 
että  Sorolainen  siteeraa  Agricolassakin  löytyviä  omassa  käännöksessään, 
jota  tuskin  uskoisi  hänen  tehneen  jos  ei  hänellä  ollut  toista  käännöstä  val- 
miina edessään.  Mutta  lisäksi  vakuuttaa  tekijä:  «useissa  paikoin  näkee  sel- 
vään, että  V.  1638  komitean  jäsenet  ovat  tunteneet  v.  1602  komitean 
käännöksen;  sellaisia  paikkoja  ovat  esim.  5  Mos.  k.  28:  65 — 67  ja  2 
Sam.  k.  7:  12 — 14».  Mielellään  olisi  nähnyt  että  tekijä  olisi  siteerannut 
juuri  nämät  paikat,  mutta  sitä  hän  ei  tee,  vaikka  kyllä  toisia  näytteeksi 
esiintuodaan  *).  Varmana  voinee  siis  nyt,  huolimatta  muutamain  tutkijain 
vastaväitteistä,  pitää  sitä  mielipidettä  että  1602  v:n  komitea  todellakin  suo- 
ritti työnsä.    Ja  epäilemättä  tulee  kiitos  siitä  etupäässä  piispa  Sorolaiselle. 


*)    Samaan  aikaan  kun  hra  Pajula  on  my(^skin  prof.  Elmgrcn  saraallaisclla  tut- 
kimustavalla tullut  samallaisiin  pÄätftksiin  ja  Hist.  Seurassa  lukenut  esitelmänsä. 

Olen  ottanut  ylempänä  mainitut  kaksi  kohtaa  esimerkiksi  niistä  tär- 
keistä ja  huvittavista  seikoista,  joita  esityksessä  «liturgisesta  riidasta»  kos- 
ketellaan, ja  viittaan  täydellisempää  tutustumista  varten  itse  kirjaan.  Osaksi 
tuntuu  tosin  hra  Pajulan  kirja  ainekokoelmalta,  jolta  viimeinen  järjestely 
puuttuu;  samoja  asioita  joskus  toistellaan,  ja  joskus  taas  pari  lausetta  ei 
tahdo  oikein  käydä  yhteen;  mutta  tämmöisenä  ainekokoelmana  se  epäile- 
mättä sisältää  paljon  valaisevaa. 

Hra  Nordmannin  väitöskirja  vie  meidät  ulkopuolelle  oman  maan  ra- 
joja. «Suomalaiset  Keski-Ruotsissa»,  joiden  ainoat  nyt  enää  jäljellä  ole- 
vat jälkeläiset  ovat  Vermlannin  suomalaiset,  tulivat,  niinkuin  tunnettu,  noille 
asuinsijoillensa  etupäässä  Rautalammilta  ja  Savosta  L6oo-luvun  alkupuo- 
lella. Tarkemmin  tarkastettaviksi  on  hra  Nordmann  väitöskirjassaan  ot- 
tanut heidän  asutuksensa  ja  olonsa  siellä  ja  koonnut  yhteen  ne  tiedot, 
jotka  on  heistä  voinut  saada.  Myöskin  tämä  teos  tuntuu  jossain  määrin 
kokoelmalta,  joka  sisältää  paljon  valaisevia  yksityistietoja,  mutta  jossa  ai- 
neen lopullista  esitystä  ei  vielä  ole  saavutettu.  Luokaamme  nyt  kirjante- 
kijän  avulla  lyhyt  silmäys  lioiden  häviämään  määrättyjen  kansalaistemme 
asettumiseen  ja  vaiheisiin  Ruotsissa. 

Hra  Nordmann  näyttää  ensi  alussa  että  suomalaisten  asutus  ci,  niin- 
kuin on  luultu,  alkanut  vasta  nuijasodan  aikoina,  vaan  jo  1580-luvulla,  jolloin 
Kaarlo  herttua  herttuäkuntaansa  rupesi  kutsumaan  suomalaisia  *}.  Suoma- 
laisia silloin  ei  asettunut  ainoastaan  Vermlantiin,  vaan  tavataan  heitä  Kaarlon 
herttuakunnassa  myöskin  Södermanlannissa  ja  Nerikessä.  Kuinka  paljon 
näitä  uutisasukkaita  oli,  ei  voi  tarkemmin  määrätä,  mutta  aivan  vähän 
niitä  ei  ollut.  Suurin  osa  tuli  kuitenkin  vasta  j  600-luvulla  Kaarlo  IX: n 
tultua  kuninkaaksi  sekä  Kustavi  Aadolfin,  Kristiinan  ja  vielä  Kaarlo  XI:nncn- 
kin  aikoina.  No  alueet,  jotka  täten  joutuivat  sisäänmuuttaneitten  suoma- 
laisten käsiin,  olivat:  Vermlannin  keski-  ja  pohjoisosat,  useat  metsäseudut 
Taalainmaalla  ja   Orsan    «suomalaismetsä»  Helsinglannissa.     Kuinka  suuri 


*)  Luultavasti  oli  suomalaisten  asutus  Keski-Ruotsissa  vielä  vanhempi.  Jo 
Kustavi  Vaasan  aikoina  (v.  1556)  loylyi  Mälarin  seuduilla  niin  paljon  suomalaisia, 
etupäässä  kai  irtainta  väkeä,  mutta  arvattavasti  myöskin  siellä  asettuneita,  että  kunin- 
gas arveli  muutamista  ^venäläisistä"  (s.  o.  karjalaisista)  vangeista  Upsalassa  „koska  he 
osaavat  suomea,  pääsevät  he  helposti  pakoon,  jos  vaan  saavat  semmoisia  vaatteita 
kuin  täällä  Ruotsissa  käytetään".  (Ks.  minun  väitöskirjaani  „ Suomen  kaupasta"  etc 
Siv.   13V). 

suomalaisten  luku  oli,  on  tietojen  puutteesta  vaikea  tarkoin  sanoa.  V.  1644 
kun  Vermlannin  väestö  nostettiin  aseihin  Tanskalaisia  vastaan  mainitaan 
nostoväessä  olleen  «muutamia  satoja  suomalaisia».  Tekijä  arvelee,  että 
Gottlundin  ilmoitus  että  tämän  vuosisadan  alussa  Vermlannissa  oli  12,000 
suomalaista,  on  jotenkin  todennäköinen,  mutta  sen  ajan  jälkeen  on  sulau- 
tuminen   ruotsalaisiin  ollut  nopea  ja  nyt  on  vain  häviävä  jäännös  jäljellä. 

Ensi  alussa  otettiin  suomalaisia  uutisasukkaita  mielihyvällä  vastaan, 
mutta  kun  metsäseudut  rupesivat  tulemaan  enemmän  asutuiksi,  tuli  toinen 
ääni  kelloon.  Kaarlo  herttua  oli  v.  1587  kovalla  rangaistuksella  käske- 
nyt uuHsasukkaita  kaskia  kaatamaan;  myöhemmin  tuli  juuri  tämä  seikka 
tärkeimmäksi  syytökseksi  heitä  vastaan.  V.  1636  julkaisivat  Kristiinan 
holhojat  ankaran  kirjeen  suomalaisia  uutisasukkaita  vastaan.  Koska  Suo- 
men Suuriruhtinaanmaasta,  sanotaan  siinä,  suuri  joukko  kansaa,  niin  naineita 
kuin  naimattomia,  karkaa  kodeistaan  ja  lähtee  Ruotsiin,  jossa  metsän  ja 
metsänriistan  kaatamisella  tekevät  paljon  vahinkoa,  niin  käsketään  maa- 
herroja etsimään  ja  vangitsemaan  sekä  linnaan  kruununtyöhön  lähettämään 
kaikki  semmoiset  irtolaiset.  Tämän  jälkeen  alkoi  suomalaisille  kova  vai- 
non aika.  Heidän  ruotsalaiset  naapurinsa  karkoittivat  heidät  niistä  mökin- 
ja  talonpaikoista,  joita  heidän  isänsä  ja  isoisänsä  hiellä  ja  vaivalla  olivat 
metsiin  raataneet:  ei  kuitenkaan  aina,  sillä  usein  panivat  suomalaiset  väki- 
valtaa väkivaltaa  vastaan  ja  monet  olivat  ne  murhakohtaukset,  joita  tässä 
taistelussa  tapahtui  Ruotsin  metsissä.  V.  1641  ilmestyi  tuo  barbaarinen 
käsky,  että  «kaikilta  suomalaisilta  ja  torppareilta,  jotka  eivät  käytä  vuori- 
työtä  eikä  peltoa  ja  niittyä  vaan  kaatavat  metsää,  ovat  heidän  rakennuk- 
sensa ja  rukiinsa  poltettavalla.  Uudessa  metsäasetuksessa  v.  1647  uudiste- 
taan tämä  määräys :  suomalaiset,  jotka  eivät  vakinaista  peltoa  viljele  taikka 
«joiden  tilat  muuten  ovat  maalle  esteeksi»,  ovat  vangittavat,  heidän  ra- 
kennuksensa poltettavat  ja  viljansa  pois  otettava.  Merkillistä  on,  etteivät 
tänlaatuiset  säädökset  kokonaan  voineet  ehkäistä  suomalaisten  siirtymistä. 

Ettei  suomalaisten  henkisistä  ja  hengellisistä  oloista  pidetty  paljon 
huolta,  voipi  helposti  arvata.  Harvoin  heille  pidettiin  edes  jumalanpal- 
velusta, useimmissa  paikoin  ei  koskaan.  Suhde  ruotsalaisiin  oli,  niinkuin 
edellisestäkin  on  käynyt  selväksi,  enimmiten  vihollinen;  suomalaiset  elivät 
erikseen  entisissä  tavoissaan  ja  entisessä  pimeydessään  säilyttäen  vanhoja 
satujaan,  taikojaan  ja  loitsujaan.  Naimisliittoja  ruotsalaisten  kanssa  tehtiin 
harvoin.     Tällä    kannalla  olivat  asiat  vielä  kun  Kaarlo  Aksel  Gottlund  tä- 

män  vuosisadan  alussa  rupesi  'heidän  asianajajaksensa.  Gottlundin  vaikutus 
Vermlannin  (ja  Norjan)  suomalaisten  kesken  on  aina  luettava  hänelle  kii- 
tokseksi. Tila  ei  kuitenkaan  myönnä  tässä  siitä  likemmältä  kertoa.  Hä' 
nen  toimensa  kautta  tuli  heidän  tilansa  vähän  paremmaksi,  mutta  merkil- 
listä on  nähdä  mitenkä  samalla  heidän  vastustamisvoimansa  ruotsalaistu- 
mistä  vastaan  hävisi  ja  ruotsalaistuminen  on  sen  jälkeen  käynyt  jättiläis- 
askelin  eteenpäin. 

Hra  Ingmannin  tutkimus  Pohjois-Suomen  oloista  vv.  1595  — 1635 
sisältää  ensin  katsauksen  Täyssinän  rauhanteon  rajankäyntiin  Pohjanmaalla 
ja  Lapissa  ja  sotayrityksiin  venäjänpuolisilla  rajoilla  1609 — 1612  sekä  tä- 
män jälkeen  laajemman  esityksen  niin  hyvin  asutuksesta  ja  elinkeinoista 
kuin  myöskin  hallinnosta  Pohjanmaalla.  Täyssinän  rauhan  pohjoisin  rajan- 
käynti ei  olekkaan  ilman  merkitystä  meidän  historiassa.  Tuossa  rauhan- 
teossa olivat  näet  venäläiset  tunnustaneet  Suomen  Lapin  ulottuvaksi  aina 
Jäämereen  asti  ja  raja  määrättiin  käymään  niin  että  se  päättyi  Varangin 
ja  Näytämön  vuonojen  väliin.  (Mielellään  olisi  Kaarlo  herttua  lisäksi  ot- 
tanut koko  Turjanniemenkin)  mutta  sitä  hänen  ei  onnistunut  saada).  Ilo  tästä 
valtakunnan  laajennuksesta  pohjoiseen  päin  ei  kuitenkaan  tullut  pitkälliseksi. 
Venäläiset  tekivät  yhä  jälkeenpäinkin  verukkeita,  mutta  varsinkin  kiihtyi 
riita  Tanskan  (Norjan)  kanssa,  joka  myöskin  vaati  itsellensä  noita  seutuja 
ja  lopuksi  koijasikin  haltuunsa  riitaomenan  —  epäilemättä  suureksi  vahin- 
goksi Suomelle.  Minkätähden  tekijä  koskettelee  ainoastaan  venäjänpuolisia 
sovitteluja  ja  meteleitä  näinä  aikoina,  ei  voi  ymmärtää,  sillä  myöskin  rii- 
dat norjalaisten  kanssa  koskivat  Suomen  Lappia  ja  kuuluvat  samalla  oiken- 
della  kuin  venäjänpuolisetkin  Pohjois-Suomen  historiaan  mainitulla  ajalla. 
Esitys  jääkin  tämän  tähden  puolinaiseksi,  ja  muutenkin  tuntuu  tekijä  pai- 
koittain vähemmän  tarkasti  ja  liiaksi  «runoilijan  vapaudella»  esittävän  ai- 
nettansa. 

Esitystä  sisällisistä  oloista  Pohjan  kolkoilla  perillä  tähän  aikaan  ei 
ole  tässä  paikka  likemmälti  seurata.  Yleensä  kuva  ei  ollut  valoisa.  Asu- 
tus oli  harvanlainen ;  köyhyys  vallitsi;  voudit  olivat  petollisia;  tuli  lisäksi 
kato,  joka  esim.  i6ooluvun  ensi  vuosina  oli  niin  kova,  että  niinkuin 
Ljungo  Tuomaanpoika  lainsuomennoksensa  esipuheessa  todistaa:  «sen  cal- 
taista  nälkä  ei  ole  ikänäns  yhdenkän  inhimisen  muistohon  ennen  ollut». 

Saamme  nyt  siirtyä  Suomenmaan  pohjoisimmasta  kolkasta  sen  eteläi- 
siin  ja    kaakkoisiin    rajaseutuihin,  kun  tulemme  hra  Forsströmin  «Kuvauk- 

seen  Inkerinmaan  oloista  Ruotsinvallan  aikana».  Tärkeän  ja  tähän  saakka 
huomaamatta  jääneen  aineen  on  hra  Forsström  tässä  ottanut  esiin.  Inke- 
rinmaan vanhimmat  asukkaat  olivat  suomalaista  sukua,  vatjalaiset.  Vaan 
eräs  toinenkin  suomalainen  heimo  on  jo  aikaisin,  nähtävästi  jo  pakanuuden- 
aikana,  asettunut  Inkeriin,  nimittäin  n.  s.  inkeroiset,  jotka  ovat  karjalaisia 
ja  pohjoisesta  päin  tulleita.  Kun  Nougorodin  valta  sittemmin  levisi  Inke- 
riin, käännettiin  nuo  molemmat  heimot  kreikkalaisvenäläiseen  uskontoon, 
jota  he  vieläkin  tunnustavat.  Silloin  rupesi  myöskin  venäläisiä  asettumaan 
maahan.  Mutta  Inkerissä  asuu  nykyään  myöskin  kaksi  suomalaista  heimoa, 
jotka  tunnustavat  lutherinuskoa:  äyrämöiset  ja  savakot.  Näiden  muutto 
Inkeriin  on  suurimmaksi  osaksi  tapahtunut  vasta  uudella  ajalla,  i  öoo-luvulla 
sittenkun  Ruotsi  oli  valloittanut  Inkerinmaan,  jos  kohta  äyrämöisten  muutto 
lienee  alkanut  jo  keskiajan  lopussa,  jolloin  Äyräpää  vielä  oli  jonakuna  maa- 
kuntanimenä  koko  Viipurin  läänin  eteläiselle  osalle.  Ensimmäiset  savakot 
olivat  taas  peräisin  Savosta,  mutta  niihin  on  seuraavina  aikoina  yhtynyt 
paljon  muitakin  siirtolaisia,  Virosta  y.  m.  Inkerinmaan  oloissa  i6oo-lu- 
vuUa,  sanoo  tekijä,  oli  jotain  Sipirian  tai  Amerikan  Lännen  kaltaista.  Tämä 
kuvautuu  selvästi  maakunnan  väkiluvun  tilastossa,  miesten  ja  naisten  luku- 
määrien suhteessa  toisiinsa.  Miehiä  oli  näet,  niinkuin  voi  päättää  henki- 
luetteloista,  täällä  noin  10  prosenttia  enemmän  kuin  naisia.  Väen  puute 
vallitsi,  ja  Suomen  likeisistä  osista  houkuteltiin  tänne  kaikin  keinoin  siirto- 
laisia. Ja  näistä  oli  «suurin  osa  karannut  kotimaastaan  Inkerinmaalle,  joko 
välttääkseen  rangaistusta  lainrikoksista,  tai  lähteäkseen  sotaväenottoa  pa- 
koon». Silläaikaa  kuin  lutherilaisia  uutisasukkaita  näin  muutti  maahan,  har- 
veni vanha  kreikanuskoinen  väestö.  Syyt  tähän  poismuuttoon,  «karkaami- 
seen», olivat  etupäässä  uskonnollista  laatua,  välttääkseen  sitä  pakkoa,  jolla 
Ruotsin  hallitus  koetti  käännyttää  kreikanuskoisia  alamaisiaan;  osaksi  kai 
myöskin  toivottiin  Venäjän  puolella  päästävän  vähemmällä  verolla.  Var- 
sinkin sota  VV.  1656 — 58  tuli  kreikanuskoisille  turmiolliseksi;  silloin  he 
näet  sodan  alussa  yhtyivät  venäläisiin,  ja  kun  onni  taas  kääntyi  toiselle 
puolelle,  täytyi  heidän  joukottain  paeta  välttääksensä  lutherilaisten  kansa- 
laistensa kostoa.  Mitä  Inkerinmaan  väkiluvun  summaan  tulee,  niin  laskee 
tekijä  sen  v.  1641  noin  38,800  ja  v.   1696  noin  62,400  hengeksi. 

Kun  Inkeri  v.  1617  joutui  Ruotsin  valtakunnalle,  niin  haUitus  suu- 
reksi osaksi  säilytti  sen  entisen  hallinnon.  Inkerinmaa  muodosti  Nougorodin 
vallassa  n.  s.  «Vatjan  viidenneksen»  (Votskaja  pjatina)  ja  jaettiin /^^^fAViv, 

jotka  yhtäaikaa  olivat  kirkkopitäjiä  ja  hallinnollisia  alueita.  Pogostat  yh- 
distyivät suuremmiksi  piireiksi  perustettujen  linnojen  alle,  jotka  olivat  liva- 
nanlinna,  Kaprio,  Jaama  ja  Pähkinälinna  (ja  Käkisalmi).  Ruotsin  vallan 
aikana  syntyy  nyt  pogostain  rinnalle  lutherilaisia  seurakuntia,  siksi  kun  ne 
vihdoinkin  tulevat  kameraalisiksi  piireiksi  ja  syrjäyttävät  vanhan  pogosta- 
jaon.  V.  1 642  tehtiin  Inkerinmaasta  ja  Käkisalmen  läänistä  yksi  kenraali- 
kuvernöörikunta,  ja  sen  ensimmäiseksi  kenraalikuvernööriksi  tuli  Eerikki 
Gyllcnstierna.  Seuraavista  kenraalikuvernööreistä  on  merkillisin  Yrjö  Sper- 
ling  (1684 — 91),  joka  ensin  Länsi-Pohjan  maaherrana  ollessaan  oli  koet- 
tanut siellä  olevia  suomalaisia  ruotsalaistuttaa,  mutta  nyt  Inkerinmaalian 
tultuaan  samalla  innolla  koetti  suomalaisia  uutisasukkaita  asettaa  venäläis- 
ten ja  kreikanuskoisten  sijaan. 

Mitä  verotukseen  tulee  niin  oli  Inkerinmaalla  jo  Venäjän  vallan  ai- 
kana  ja  pysyi  sittemmin  verotusalueen  yksikkönä  obs)ia  1.  obsi  («uncus», 
«Heckenland»),  joka  suuruudeltaan  vastasi  yhtä  liiviläistä  koukkua.  Me 
tapaamme  siis  tässä  tuon  koukkulaskun,  jota  hra  Yrjö-Koskinen  pitää  alku- 
peräisenä suomalaisena  maanomistuksen  laskuna  (ks.  ylempänä).  Inkerin- 
maan kapitulatsiooni-säännössä  määrättiin  obsi  30  tynnyrinalaksi  peltomaata, 
mutta  myöhemmin  ruvettiin  ottamaan  lukuun  peltomaan  hyvyys  ynnä 
muita  tilan  etuja.  Niistä  eri  veroista,  joita  suoritettiin  ja  joista  tärkein  oli 
arviovero,  saapi  halullinen  lukija  tietoja  itse  kirjasta. 

Hra  Forsströmin  tutkimus  esittää,  niinkuin  ylläolevasta  näkyy,  varsin 
tärkeitä  asioita  ja  näyttää  olevan  perinpohjaisella  ja  luotettavalla  tavalla 
suoritettuna.  Ensimmäisenä  ollen  tutkimusalaltaan  tarjoo  se  paljon  uusia 
tärkeitä  tietoja  ja  on  pysyvä  perustuksena  tuleville  tutkijoille. 

Hra  Hertzberg  antaa  «Taikauskosta  Suomessa  1600-luvulla»  hauskan 
esityksen,  joka  voi  suurta  yleisöäkin  huvittaa.  Sitä  vastoin  esitys  tuntuu 
vähän  keveältä  akatemiallisena  väitöskirjana.  Teos  on  etupäässä  ainekokoel- 
mana,  johon  tekijä  on  eri  rubriikkein  alle  yhdistänyt  löytämänsä  hajanai- 
set tiedot.  Kerrotaan  «mitä  luultiin  että  noitaukot  ja  noita-akat  voivat 
tehdä»,  löytyvistä  taikauskoisista  tavoista,  taikuudesta  ihmisten  ja  eläinten, 
pellon  ja  niityn  vahingoittamiseksi,  taioista  ja  loitsuista  suomen  ja  ruotsin 
kielillä,  ja  lopuksi  noista  surkeista  noitatutkinnoista  («bläkulla» -matkat)  Ah- 
venanmaalla ja  varsinkin  Pohjanmaalla  1660 — 8o-luvuilla.  Arvokkain  löytö, 
jonka  hra  Hertzberg  on  tehnyt,  on  epäilemättä  ne  katkelmat  suomenkieli- 
sistä   loitsurunoista,   jotka    hän  on  löytänyt  1600-luvun  oikeuden-pöytäkir- 

joista,  joihin  ne  on  otettu  todistusten  mukaan  corpus  delicti'nä.  Näitten 
runokatkclmain  luku  on  18,  useimmat  tosin  lyhyitä,  mutta  muutamat  pi- 
tempiäkin, esim.  yksi  52  säettä  sisältävä.  Näissä  on  meille  säilynyt  milfei 
vanhimmat  vanhojen  runojemme  muistoonpanot.  Olkoon  tässä  esimerk- 
kinä raudan  synty,  jota  luettiin  raudan  tekemiä  haavoja  vastaan,  Isonkyrön 
tuomiokirjasta  v:lta  1658  (oikeinkirjoitus  nykyaikaisena  ja  pari  lisättyä  sa- 
naa sulkumerkeissä): 


O  sinuas  rauta  raukka, 
Et  silloin  kovana  ollut, 
Koskas  (olit)  neitoisen  nisässä. 
Vaimon  karskin  kainalossa. 
Lypsi  neljä  neitoista, 
(Lypsi)  maahan  maitoansa, 
Niittuhun  nisuksiansa, 
Peltohon  pesuksiansa, 
Maahan  mättShittömähän, 


Kantohon  vesattomahan, 
Puuhun  juurittomahan. 
Yksi  lypsi  (mellon)  raudan, 
Toinen  raudan  karkiuden, 
Kolmansi  terän  teräksi, 
Neljänsi  kuparivasken. 
Vaapsoi  ilman  lintuhinen 
Itki  rautahan  (viha)n$a, 
Karvastansa  karkiahan  j.  n.  e. 


Vereksintä  aikakautta  ajan  puolesta  on  hra  Lindeqvist  ottanut  kuva- 
taksensa,  esittäessään  «Pikku  vihan»  aikaa  vv.  17 41 — 43.  Uudestaan 
näytetään  meille  se  puolustamaton  kevytmielisyys,  jolla  hattu-hallitus 
Ruotsissa  alottaessaan  sotaa  jätti  maamme  viholliselle  alttiiksi.  Mitään 
varustuksia  ei  oltu  tehty;  makasiineja  ei  löytynyt;  olipa  koko  hallinto  niin 
kurjalla  kannalla,  ettei  ollut  kuka  ottaisi  vastaan  käskettyjä  sotaveroja! 
Ainoa  joka  toimeliaisuutta  osotti  oli  Kymenkartanon  maaherra  Stiernstedt, 
jonka  ansioksi  Savon  ja  Karjalan  urhoollinen  puolustus,  ainoa  valokohta 
tässä  sodassa,  on  luettava.  Ja  mielellään  talonpoikainen  kansa  panikin, 
muistaen  venäläisten  entisiä  julmuuksia,  viimeiset  voimansa  ponnistuksiin, 
niinkuin  Stiernstedt  itsekin  todistaa:  «Ilman  suurinta  vaikeutta»,  sanoo  hän, 
«eivät  he  voineet  varaväkeänsä  asettaa,  mutta  mielihyvällä  ovat  he  sen 
tehneet  niin  kauvan  kun  suinkin  ovat  voineet,  vaikka  suuri  osa  on  ollut 
pakotettuna  kurjaa  elämätänsä  kotona  ylläpitämään  puun  kuorilla,  juurilla 
ja  pieniksi  survotuilla  oljilla,  joita  sekoittavat  ja  valmistavat  leiväksi».  Simo 
Sallinen,  Lauri  Roivas,  Olli  Haapalainen  y.  m.  tulivat  tässä  sodassa  tun- 
netuiksi talonpoikain  johtajina.  Näin  suomalainen  itse,  niin  kauvan  kuin 
mahdollista  oli,  «yksin  miekallansa  esti  vihollisen  maastansa».  Ei  kansan 
alttiiksiantavaisuutta  puuttunut.  Vaan  venäläisten  viha  tästä  vain  yltyi,  ja 
Itä-Suomessa    he    nytkin    osotti vat   samaa  raakuutta  ja  julmuutta  kuin  ison 

vihan  aikana:  talot  ja  kylät  poltettiin;  ihmiset,  vaimotkin  ja  lapset,  kidu- 
tettiin ja  murhattiin;  kymmenittäin  ja  sadottain  ajettiin  heitä  rakennuk- 
siin ja  poltettiin  niissä  elävältä  y.  m.  s. 

Muussa  Suomessa  oli  kohtelu  leppeämpi,  jos  kohta  sielläkin  kova, 
niinkuin  sodan  aikana  aina.  «Venäläis vallan  aikana»,  sanovat  Pohjanmaan 
kaupunkien  edustajat,  «oli  tuska  leipänämme,  kyyneleet  juomanamme  ja 
ahdinko  asuntonamme».  Koska  venäläiset  toivoivat  saavansa  Suomenmaan, 
niin  hallitus  käski  kohdella  asukkaita  kohtuudella  ja  ilman  väkivaltaa. 
Päälliköt  de  Lacy  ja  Keith  ja  sittemmin  siviili-kenraalikuvernööriksi  ase- 
tettu Campenhausen  koettivat  myöskin  seurata  tätä  hallituksen  ohjetta, 
mutta  siellä,  mihin  ylipäällikköin  katse  ei  ulottunut,  tapahtui  kyllä  nytkin 
paljon  vääryyttä.  Varsinkin  oli  komentaja  Haminassa,  Bradke,  raaka  ja 
väkivaltainen  mies.  Rasituksia  oli  kyllä  muutenkin.  Talonpoika  ei  saanut 
tilaisuutta  viljellä  peltoansa  eikä  toimittaa  muita  askareitansa,  mutta  run- 
saita sotaveroja  vaadittiin  sittenkin  yhä.  Asukkaat  sentähden  lopuksi  pa- 
kenivat tuskissaan  metsiin,  vaikka  se  oli  kovasti  kielletty.  Sydämessään 
pysyi  kansa  Ruotsin  puolella.  Se  tuli  varsinkin  esiin  venäläis  vallan  lopulla, 
kun  rauha  jo  oli  tekeillä.  Venäläiset  rupesivat  silloin  suuremmalla  kovuu- 
della kuin  ennen  vaatimaan  kaikki  verot  maksettaviksi,  mutta  kansa  ja  itse 
vouditkin  viivyttelivät  kaikin  mokomin  niiden  maksamista,  säilyttääkseen 
niitä  Ruotsille.  Kapinan  enteitä  tapahtui  paikoittain  pikku  vihan  lopulla, 
ja  kertomuksen  mukaan  oli  yliopiston  apulainen  Iisakki  Ross  tehnyt  suun- 
nitelman yleiseksi  kapinaksi  rannikkoseuduilla. 

Vihdoin  tuli  rauha.  Suurin  osa  Suomesta  annettiin  vielä  takaisin 
Ruotsin  valtakunnalle,  mutta  kuitenkin  lohkaistiin  nytkin  pala  isänmaasta  ja  se 
tuli  Venäjän  vallan  alle.  Jälleen  oli  tullut  näkyviin,  että  Ruotsi  ci  voinut 
Suomea  suojella.  Venäjän  hallitus  epäilemättä  ei  jättänyt  toivoa  tulevai- 
suudesta; se  tahtoi  maahamme  jättää  niin  hyvän  muiston  kuin  mahdollista 
itsestään,  ja  sentähden  antoi  Campenhausen  viimeksi  toimekseen  julistuk- 
sen, jossa  hän  vakuutti  «kaikkia  asukkaita  yhteisesti  ja  jokaista  erikseen 
koko  Suomen  Suuriruhtinaskunnassa»  Venäjän  hallituksen  puhtaista  ja  hy- 
väntahtoisista aikomuksista. 

Hra  Lindeqvistin  tutkimus  on  huomioon  otettava  lisä  ja  sisältää  uu- 
sia valaisevia  kohtia  meidän  maamme  historiaan  viime  vuosisadalla.  Enti- 
syydessä ovat  tulevaisuuden  juuret. 

Kustavi  Grotenfelt. 

Aikaisimmat  tiedot  Virolaisten  kielestä,  tavoista  ja  uskonnosta  meillä 
on  XIII  vuosisadalta.  Ne  ovat  säilyneet  Henrik  Lättiläisen  toimitta- 
massa kronikassa  «Origines  Livoniae  sacrae  et  civilis»,  joka  kuvaa  kris- 
tinuskon  tuomista  Viron-  ja  Liivinmaalle.  Sen  jälkeen  tapaa  virolaisen 
kansanelämän  alalta,  etupäässä  taikauskoa  koskevia  tietoja  vasta  XVII 
vuosisadalta.  Pakanallisen  pimeyden  jäljet  vielä  silloin  olivat  silmäänpis- 
täviä,  joskus  kammottaviakin:  vielä  palveltiin  joitakuita  pyhiä  jokia,  vielä 
käännyttiin  Pitkäisen  (Pitkne)  puoleen  rukouksilla,  uhrattiinpa  sille,  vaikka 
harvemmin,  lapsiakin.  Eräs  pappi  y.  6^f^A^  kuuli  v.  1644  salaa  tuol- 
laisen Pitkäisenrukouksen  ja  kirjoitti  sen  muistiin.  Julkaisipa  hän  samana 
vuonna  kansan  taikauskoa  käsittelevän  kirjankin:  «Kurtzer  Bericht  und  Un- 
terricht  von  der  Falsch-heilig  genandten  Bäche  in  LiefTland  Wöhhanda», 
jonka  tarkoituksena  oli  tutustuttaa  pappeja  ja  muitakin  ymmärtäväisempiä 
kansan  harhaluuloihin,  jotta  sitä  paremmin  tietäisivät  niitä  kansasta  pois- 
taa. Gutslaffm  tarkoitus  oivallettiinkin  hyvin  ja  hänen  jälkiään  seurattiin. 
V.  1685  ilmestyi  nimittäin  samalta  alalta  ja  samassa  tarkoituksessa/.  IV, 
Boeclerm  nimessä  «Der  einfaltigen  Ehsten  abergläubische  Gobräuche, 
VVeisen  und  Gewohnheiten»,  joka  kuitenkin  oikeastaan  on  maisteri  J,  For- 
selhiksen  työtä.  Kirja  tuli  erityisistä  syistä  kielletyksi,  niin  ettei  sitä  enää 
ole  muuta  kuin  pari  kappaletta  jäljellä.  Löytyy  vielä  XVII  vuosisadalta 
kansan  taikauskosta  muutamia  yksityisiä  tietoja  Ä  Goesekenm  viron  kieli- 
opissa (v.   1660). 

Vähää  myöhemmin  kuin  Forseliuksen  kokoamat  tiedot  Virolaisten 
vanhoista  taikatavoista  ilmestyivät,  tavataan  painettuna  ensimmäinen  viro- 
lainen kansanruno,  eräs  rakkauslaulu,  Chr.  Kelchin  kronikassa  «Liefländische 
Historia»  (v.  1695).  Ensimmäiset  sananlaskut  ja  arvoitukset  keräsi  kirkko- 
herra A,  Thor  Helle^  joka  ne  on  kielennäytteinä  pannut  kielioppiinsa 
«Kiurtzgefasste  Anweisung  zur  Ehstnischen  Sprache»  (v.  1732  painettu  E, 
Guttsleffm  toimesta).  Paitsi  näitä  muistiinpanoja  Helle  on  koonnut  jou- 
kon tietoja  merkkipäivistä  y.  m.  s.,  niin  että  häntä  oikeastaan  voinee  pi- 
tää   ensimmäisenä    virolaisen    kansanrunouden    kerääjänä.     Hänen   kirjansa 

ilmestymisen  jälkeen  kului  taas  pitkät  ajat  ilman  että  tältä  alalta  mitään 
painosta  ilmaantui.  Vasta  v.  1780  tienoilla  tapaa  taas  muutamia  lisiä. 
Niin  löytyy  toht.  A,  IV.  Hupehvk  kieliopissa  (v.  1780)  ja  «Topografiselle 
Nachrichten»  nimisen  kirjan  II:ssa  osassa  muutamia  kansanrunoja,  jälkim- 
mäisessä myös  selityksiä  kansan  elämästä  ja  tavoista.  Sitä  paitsi  oli  Hu- 
pel  antanut  saksaksi  käännettynä  7  keräämäänsä  virolaista  kansanrunoa 
Herderille,  joka  ne  painatti  kirjaansa  «Stimmen  der  Volker  in  Liedern» 
(v.  1778).  V.  1782  ilmestyi  Fr.  ^.  von  l^iUtnannxn  toimittama  kansan- 
kirja  «Juttud  ja  Moistatused»,  jossa  on  lopussa  124  arvoitusta  «kauniiksi 
ajan  vietteeksi»,  ja  vuosisadan  lopussa  tuli  vielä  kansan  taikauskosta  Chr. 
Fr.  Scherunnzkyn  kirja  c£twas  iibor  die  Esten,  besonders  uber  ihren 
Aberglauben»,  joka  on  jonkunlainen  yhteenveto  Gutslaffin  ja  Forseliuksen 
töistä  sillä  alalla. 

Runsaamman  kansanrunouden  keräämisen  voi  sanoa  Virossa  alkaneen 
kuitenkin  vasta  meidän  vuosisadallamme.  Virolaisten  orjien  vapauttaminen 
jalomielisen  Aleksanteri  I:sen  kautta  v.  181 9  sai  saksalaisen  papiston  har- 
rastamaan heidän  henkistäkin  vapauttamistaan.  Mutta  pappien  oli,  voidak- 
seen kansaa  valistaa,  tutustuminen  sen  kieleen  ja  tapoihin,  ja  se  saattoi 
heidät  kääntämään  huomionsa  myös  kansanrunouteen,  jopa  panemaan  sitä 
muistiinkin.  Yhteisenä  säilytyspaikkana  heidän  saamillensa  keräyksille  oli 
Pärnun  kirkkoherran  J.  H.  RosenplänUraa  toimittama  aikakauskirja  «Beiträge 
zur  genaueren  Kenntniss  der  esthnischen  Sprache»,  jota  vuosien  1813  ja 
1832  välillä  ilmestyi  20  vihkoa  ja  jossa  kansanrunous  on  hyvin  monipuo- 
lisesti edustettuna.  Siinä  on  aina  muiden  kirjoitusten  ohella  runoja,  sa- 
nanlaskuja, arvoituksia,  satuja,  taikoja  y.  m.  niin  runsaasti,  että  se  vieläkin 
on  virolaisen  kansanrunouden  paraita  kokoelmia.  Rosenplänter  itsekin 
on  tehnyt  useita  muistiinpanoja.  Mutta  kerääjänä  on  ennen  kaikkia  muis- 
tettava Katriinan  pitäjän  kirkkoherra  A.  Fr.  J,  Knilpffer^  joka  on  koon- 
nut, paraasta  päästä  omasta  seurakunnastaan,  noin  600  runoa,  niiden  jou- 
kossa kuuluisan  Salmerunon  ja  tunnetun  runon  tammesta,  mitkä  kumpikin 
ovat  painettuina  Beiträge^ssä.  Uutterana  aputoimittajana  on  myös  mainit- 
tava pappi,  lääkäri  ja  tuomari  Saarenmaalla  J,  W.  Z.  von  Luce^  joka  on 
mainittuun  aikakauskirjaan  antanut  joukon  Saarenmaan  sananlaskuja  ja  ar- 
voituksia. Sitä  paitsi  on  hän  Kotzebuen  kuukauslehdessä  («Monatschrift  fiir 
Geist  und  Herz»)  kuvannut  Saarenmaalaisten  ristiäis-  ja  häätapoja  sekä 
hautausmenoja.     Huomattava   lienee    vielä    tässä    yhteydessä,    että  Rosen- 

plänterin  aikakauskirjassa  on  muun  muassa  julaistu  saksalainen  käännös 
Gananderin  Suomen  Mythologiasta.  Sen  on  tehnyt  eräs  nuorena  kuollut 
ylioppilas  ^.  /.  Peterson,  Käännökseensä  hän  on  pannut  muutamia  ar- 
vokkaita lisiä  virolaisesta  jumalaistarustosta. 

Useimmat  yllämainituista  kerääjistä  eivät  kuitenkaan  oikein  käsittä- 
neet kansan  hengen  tuotteiden  merkitystä,  he  julkaisivat  niitä  tavallisesti 
vaan  kielennäytteinä,  harvemmin  muussa  tarkoituksessa.  Tämän  jälkeen 
ruvetaan  jo  kansanrunouden  arvoa  semmoisenaankin  käsittämään,  ja  siitä 
sen  kerääminen  pian  sai  paremman  vauhdin.  Kun  v.  1838  Tartossa  pe- 
rustettiin seura  «Die  gelehrte  Ehstnische  Gesellschaft»,  jonka  päätarkoituk- 
sena oli  Viron  kansan  kielen,  kirjallisuuden  ja  historian  tutkiminen,  niin 
sen  toimipiiriin  tuli  myöskin  kuulumaan  virolaisen  kansanrunouden  kerää- 
minen. Kaksi  miestä,  kumpikin  Seuran  ensimmäisiä  ja  innokkaimpia  jä- 
seniä, lääkäriä  molemmat :  Fr.  R.  Fählmann  ja  Fr,  R.  Kreutzivaldy  tuli- 
vatkin sitten  virolaisessa  kansanrunoudessa  piilevän  henkisen  terävyyden 
ensimmäisiksi  ilmisaattajiksi.  Edellinen  heistä  julkaisi  arvokkaita  tuotteita 
tältä  alalta  Seuran  toimituksissa  (Verhandlungen  der  gel.  Ehstn.  Ges.) 
sekä  Inland  nimisessä  tieteellisessä  aikakauskirjassa.  Erittäinkin  on  tun- 
nettu hänen  muistiinpanemansa  ihana  taru  Koitosta  ja  Hämäriköstä  (Koit 
ja  Ämarik).  Nuorempi  mainituista  miehistä,  Kreutzwald,  joutui  lääkäriksi 
VVorun  kaupunkiin,  likelle  Pihkovan  kuvernementin  rajaa,  missä  kreikan- 
uskoisia  Virolaisia,  n.  s.  Setukaisia  (Setukad)  asuu.  Nuorempanakin  oli 
hän  kotipaikallaan  kansanrunoutta  muistiin  pannut,  ja  nyt  kun  joutui  sellai- , 
sille  tienoiUe,  missä  kansan  vanhat  muistot  vielä  paremmin  olivat  säily- 
neet, hän  jatkoi  uutterasti  keräystä,  niin  että  hänellä  kaikkiansa  oli  muu- 
tamia satoja  runoja  koossa.  Eräs  entinen  koulunopettaja  A.  H.  Neus^ 
joka  jo  vuosien  1839  ja  1841  välillä  oli  Inlandissa  julaissut  joukon  viro- 
laisia kansanrunoja  saksankielelle  käännettyinä,  sai  sitten  käyttää  hyväkseen 
näitä  Kreutzwaldin  muistiinpanoja  kootessaan  yhteen  suuremman  jou- 
kon valittuja  vanhoja  runoja.  Nämä  hän  vuosien  1850  ja  1852  välillä 
saksankielisellä  käännöksellä  varustettuina  julkaisi  kolmena  vihkona,  ni- 
mellä: «Ehstnische  Volkslieder».  Paitsi  Kreutzwaldin  muistiinpanoista  oli 
Neus  saanut  runoja  muistakin  kokoelmista,  muun  muassa  suuren  joukon 
edellämainitun  Knlipferin  runsaista  keräelmistä.  Vielä  hän  sitten,  yhdessä 
Kreutzwaldin  kanssa,  v.  1854  julkaisi  kertoma-  ja  loitsurunoja  sisältävän 
pienen  kokoelman  «Mythische  und  magische  Lieder  der  Ehsten».   Samana 


408  Vihtori  Forsberg. 


vuonna  Kreutzwa]d  myös  toimitti  painosta  Hocclcrin  ennen  mainitun  kir- 
jan, varustettuna  arvokkailla  selityksillä  sekä  lisäyksillä  nykyisempiin  aikoi- 
hin säilyneistä  virolaisista  taikatavoista. 

Jo  Fählmann  oli  miettinyt  virolaisten  runojen  kokoonpanemista  yh- 
tenäiseksi epilliseksi  runoelmaksi,  joka  kuvaisi  Kalevinpojan  elämää  ja 
urotöitä,  mutta  ainesten  vaillinaisuuden  tähden  hän  ei  voinut  siihen  toden- 
teolla ryhtyä;  hänen  oli  aikomus  vielä  tehdä  keräysmatka  läpi  Viron-  ja 
Liivinmaan  lisäaineksia  saadakseen,  mutta  kuolema  tuli  väliin  v.  1850  ja 
teki  hänen  aikeensa  tyhjiksi.  Ajatus  ei  kuitenkaan  siihen  kuollut  Sen  to- 
teutti, vaikka  kohta  vajanaisia  aineksia  käyttäen,  Kreutzwald.  Vuosien 
1^57  jä  iS^i  välillä  ilmestyi  vihkottain  die  gelehrte  Ehstnische  Gcsell- 
schaflin  kustantiuksella  arvokkain  kaikista  sen  toimituksista:  Kalewipoeg^ 
20  runoon  jaettu  ja  noin  19,000  säettä  sisältävä  vironkielinen  sankari- 
epos,  saksalaisella  käännöksellä  varustettuna  *). 

Elias  Lönnrotin  kokoonpanema  Kalevala  on  Kreutzwaldilla  nähtävästi 
esikuvana  ollut.  Kuitenkin  on  erotus  toimitustavassa  hyvinkin  suivi.  Lönn- 
rotilla oli  aineksina  käytettävänä  tavattoman  suuri  joukko  pitkiä  ja  täydel- 
lisiä kansanrunoja,  jotka  sitä  paitsi  olivat  parasten  suomenkielen  tuntijoi- 
den kirjaan  panemia,  niin  että  hänen  ei  tarvinnut  omasta  päästään  ruveta 
lisäilemään  paljo  mitään.  Toista  oli  Kreutzwaldin.  Hänellä  oli  käytet- 
tävänä, toisintoineen  päivineen  noin  2000  runoa,  mutta  enimmiten  vailli- 
naisia ja  usein  virheeUiscstikin  muistiin  pantuja  katkelmia.  Ne  olivat  näet 
saksankielisten  sivistyneiden  keräämiä,  joiden  oli  ollut  vaikea  saavuttaa 
niin  suurta  luottamusta  epäluuloisessa  kansassa,  että  se  heille  olisi  kaikki 
tietonsa  uskonut;  sen  lisäksi  oli  kerääjien  puutteellinen  vironkielen  taito 
ollut  asialle  haitaksi.  Näin  ollen  Krcutzwaldin  täytyi  omilla  lisäyksillä 
koettaa  saada  aikaan  kokonaisuutta,  vieläpä  hän  —  taiderunoilijan  lah- 
joilla varustettu  kun  oli  —  pitenteli  kansanrunon  muotoakin,  jopa  joskus 
siten  venytteli  sitä  liiemmaksikin.  Eikä  vielä  siinä  kyllä.  Riittävien  ai- 
nesten puutteessa  hän  runomitalle  sovitti  koko  joukon  suorasanaisia  kerto- 
muksia, varsinkin  satuja  piruista  ja  jättiläisistä,  joissa  Viron  kansalla  usein 
oli  pirua  pettelevä  mies  Kalevin  pojaksi  ristitty. 


*)  Kooltaan  tämä  ensimmäinen  painos  oli,  käännöksen  vuoksi,  iso  ja  hinta  kal- 
lis, niin  että  kirjasta  toimitettiin  yksistään  vironkielisenä  uusi  painos  (Kuopiossa  v. 
1862).     Tartossa  sitä  vielä  annettiin  ulos  kolmaskin  painos,  v.  1873. 

Vähäksi  ei  ole  siis  arvattava  se  työ,  mikä  virolaisen  epoksen  kokooD- 
panoon  on  uhrattu.  Mutta  ei  ole  sittenkään  odotettava,  ettei  jo  semmoi- 
sen teoksen  muodossakin  muistuttamisen  aihetta  olisi.  £sityksen  pitkäve- 
teisyyttä valitetaan,  syystä  kyllä,  ja  vanhaa  runomittaa  Kreutzwald  ei  ol- 
lenkaan näy  käsittäneen.  Virolaiset  vielä  huomaavat  siinä  kielivirheitäkin. 
Vaan  kuitenki,  kaikitenki  Kalevipoeg  on  Viron  kansan  kalliin  aarre,  ja  suo- 
malainenkin veljellisnä  sydämestään  yhtyy  erään  virolaisen  isänmaanystä- 
vän kehottaviin  sanoihin:  «Eestlane,  pea  mis  suli  onl»  *). 

Itsessäänkin  Kalevipoeg  oli  jonkunmoinen  herätyshuuto  Virolaisille, 
samalla  kun  se  ilmi  toi  Viron  kansan  hengen  odottamattomia  tuotteita. 
Mutta  se  on  vanha  sana:  ei  pidä  ensimmäisestä  hyvästä  ihastua.  Nyt  kun 
juuri  olisi  toivonut  saksalaisten  sivistyneiden  antavan  suurempaa  arvoa  vi- 
rolaiselle kansallisuudelle,  huomataan  sen  sijaan  aivan  päinvastaista  suun- 
taa ruvettavan  pyrkimään.  Sama  seura,  jonka  ensimmäiset  innokkaimmat 
jäsenet  niin  alttiisti  Viron  kansan  hyväksi  voimiaan  uhrasivat,  se  tähän  ai- 
kaan antoi  harrastuksilleen  uuden,  virolaisuutta  masentavan  suunnan.  Vielä 
se  tosin  virolaisen  kansanrunouden  alalta  v.  1863  kirjelmissään  (Schriilen 
der  gel.  Ehstn.  Ges.)  julkaisi  nuoren  ylioppilaan  /.  Hurfin  tutkimuksen : 
«Bciträge  zur  Kenntniss  estnischen  Sagen  und  Uberlieferungen.  Aus  dom 
Kirchspiel  Pölwc.»  Mutta  pian  sen  entisen  ohjelman,  virolaisen  kansalli- 
suuden kehittämisen  sijaan  tuli  pyrinnöksi  Viron  kansan  saksalaistuttami- 
nen.  Myöhemmin  sekin  harrastus  sentään  laimeni;  mutta  virolaisen  kan- 
sanelämän tutkiminen  ei  kaikessa  tapauksessa  enää  ole  Seuran  pää- 
tehtäviä. 

Hankaluutta  saivatkin  nyt  virolaiset  pian  pyrinnöissään  yhdessä  tai 
toisessa  kohdassa  kokea.  Niinpä  kun  Kreutzwald  v.  1866  sai  valmiiksi 
kokoelman  virolaisia  satuja  ja  tarinoita:  «Eesti  rahwa  enne  muistesed  ju 
tud»,  ei  saatu  kustantajaa  sille  omassa  maassa,  vaan  täytyi  kääntyä  Suo* 
malaisen  Kirjallisuuden  Seuran  puoleen,  joka  sen  sitten  toimi ttikin  pai 
noon.  Kirja,  joka  tavallansa  vastaa  Eero  Salmelaisen  toimittamia  Suomen 
kansan  Satuja  ja  Tarinoita,  on  hauska  kyllä,  mutta  pikkusen  pilattu  sillä, 
että  on  raitista  ja  sulavaa  kansankieltä  ruvettu  muka  somistelemaan  ja  si- 
ten vaan  saatu  sen  muoto  paljoa  jäykemmäksi.  Ovat  saksalaiset  käännök- 
setkin,   nimellä:  «Estnische  Märchen»  (I,  II;  1869,   1881)  näistä  saduista 


*)  Virolainen,  pidä  se  mikä  sinulla  on. 

Saksanmaalla  prof.  F,  Löwen  toimesta  ilmestyneet,  siis  ulkomaalla  saaneet 
suuremman  suosion  osakseen  kuin  kotimaan  sivistyneiltä. 

Mutta:  ei  ensimmäisestä  pahastakaan  huoli  peljästyä,  jatkaa  edellä 
mainitsemani  sananlasku  lohdullisesti.  Niinpä  Virossakin,  saksalaisten  si- 
vistyneiden kannatuksen  puutteessa,  ruvettiin  vetoamaan  niihin  omiin  niuk- 
koihin voimiin,  mitä  virolaisella  kansallisuudella  käytettävissä  oli.  Kansan 
keskuudesta  oli  jo  onneksi  noussut  koko  joukko  kansakoulunopettajia  ja 
joku  kymmenkunta  kansallismielisiä  ylioppilaita,  joilta  kumpäisiltakaan  ei 
isänmaallista  innostusta  puuttunut.  Heidän  harrastuksiinsa  nojaten  ja  hei- 
dän kannatustaan  toivoen  muutamat  virolaiset  papit,  kimnaasinopettajat  ja 
sanomalehtimiehet  v.  187 1  perustivat  virolaisen  kirjallisuuden  edistämistä 
varten  uuden  seuran,  nimellä:  «Eesti  Kirjameeste  Selts».  Sen  esimieheksi 
valittiin  silloinen  kimnaasinopettaja  J,  Hurt^  joka  heti  otti  puheeksi  kan- 
sanrunouden keräämisen  ja  etenkin  jo  häviämäisillään  olevien  vanhojen  ru- 
nojen pelastamisen.  Hän  laati  keräysohjelmankin,  ja  Seura  sitten  yleisesti 
kehotti  kaikkia  jäseniään  ja  ystäviään  kansanrunouden  keräykseen,  pyytäen 
lähettämään  kokoelmat  Seuralle  talletettaviksi. 

Tämä  Hurtin  ehdotus  sai  tavattoman  suurta  kannatusta.  Kerääjiä 
ilmestyi  yllin  kyllin.  Tosin  Seura  niukoista  tuloistaan  ainoastaan  silloin 
tällöin  voi  saada  sen  verran  liikenemään,  että  se  jonkun  heistä  taisi  pie- 
nellä matkarahalla  varustaa,  ja  muutenkin  se  ani  harvoin  saattoi  palkita 
saapuneita  lähetyksiä.  Mutta  kokoelmia  tuli  ehtimiseen;  mitä  varoissa 
puuttui,  sen  korvasi  keräilijäin  oma  harrastus  ja  hyvä  tahto. 

Näin  karttui  kymmenessä  vuodessa  (187 1  — 1880)  Seuralle,  paitsi 
muuta  kansanrunoutta,  päälle  7300  numeron  vanhoja  runoja,  cli  lähes 
neljä  sen  vertaa  kuin  koko  vuosisadalla  sitä  ennen.  Mutta  syy  olikin 
luonnollinen :  nyt  olivat  kerääjät  kaikki  synnynnäisiä  Virolaisia,  joille  kansa, 
niinkuin  omille  lapsilleen  ainakin,  halukkaasti  tietonsa  jakeli.  Seuran  ete- 
vin ja  enin  käytetty  stipendiaatti  oli  vironkielen  lehtori  Tarton  yliopistossa 
toht.  M.  IVeske^  joka  on  kirjaan  pannut  yli  1300  runon,  niistä  likemmäs 
700  yhdeltä  ainoalta  naiselta,  £pp  Vasar'alta,  Paistun  pitäjästä.  Muista 
kerääjöistä  mainittakoon  ylioppilas  O.  Kallas^  joka  Saarenmaalla  on  ke- 
rännyt ja  keräyttänyt  noin  600  runoa,  kansakoulunopettajat  J.  Peet  ja  J. 
M.  Sommer^  jotka  ovat  niitä  saaneet  kokoon  noin  500  ja  450  numeroa, 
sekä  kansakoulunopettaja  H,  Kricktnan  ja  ylioppilas  J.  Bergman^  jotka 
kumpikin  ovat  yli  300  runoa  Seuralle  lähettäneet. 


Virolaisen  kansanrunouden  keräyksestä.  4I 1 


Jotenkin  pian  ryhtyi  Hurt  näitä  niooaarteita  painosta  julkaisemaan. 
V.  1875  ilmestyi,  3:nteoa  Eesti  Kirjameeste  Seltsin  toimituksista,  ensim- 
mäisen osan  ensimmäinen  vihko  «Vana  kannel,  Alte  Harfe»  nimistä,  pitä- 
jittäin  järjestettyä  runokokoelmaa,  joka  täydellisenä  tulee  sisältämään  kaikki 
aikaisemmin  ja  myöhemmin  kerätyt  virolaiset  kansanrunot.  Toinen  vihko 
tätä  ilmestyi  seuraavana  vuonna,  mutta  kolmas  ehti  painosta  vasta  v.  1886. 
Tässä  ensimmäisessä  osassa  on  Hurtin  kotipitäjän  Pölwen  runot,  joita  hän 
jo  vuodesta  1860  alkaen  ylioppilaana  ollessaan  ja  myöhemmin  sukulais- 
tensa kautta  oli  saanut  tuhat  määrän  kootuksi.  Vuosina  1884  ja  1886  il- 
mestyi toinenkin  osa  Vanhaa  kannelta  neljänä  vihkona,  sisältäen  Kolga 
Jaanoin  pitäjän  runoja.  Niitä  olivat  keränneet  ylioppilas  J.  Bergman^  se- 
minaarilainen y.  Orgussaar  ja  kansakoulunopett.  Kr.  Grau. 

Muidenkin  julkaisuista  kansanrunouden  alalla  lienee  tässä  paikassa  pa- 
ras mainita. 

Kielellisiä  muistiinpanoja  tehdessään  oli  akateemikko  F.  J,  IViede- 
mann  saanut  kokoon  suuren  joukon  aineksia  kansanrunoudenkin  alalta. 
Järjestettyään  ne,  hän  v.  1876  julkaisi  ne  painosta  nimellä:  «Aus  dem 
inneren  und  äusseren  Lcben  der  Esten».  Tässä  noin  500  sivua  sisältä- 
vässä kirjassa  on  hyvin  runsaasti  kaikenlaisia  n.  s.  taikoja,  sen  lisäksi  suuri 
joukko  sananlaskuja  ja  arvoituksia,  häärunoja,  leikkejä  y.  m.;  se  onkin  viro- 
laisesta kansanrunoudesta  paraimpia  kokoelmia.  —  Arvokas  tavallaan  on 
myös  opettaja  y.  B,  Holzmayerm  v.  1873  Osiliana  nimellä  die  gel.  Ehstn. 
GescUschaflin  toimituksissa  julkaisemat  tiedot  Saarenmaalaisten  taikatavoista 
ja  taikauskoisista  pitämyksistä.  On  näet  otettu  huomioon  kaikki  mitä  Saa- 
i^enmaalla  niistä  asioista  on  voitu  saada,  niin  että  nämät  tiedonannot  muo- 
dostavat jonkunmoisen  täydellisen  paikkakunnallisen  kokoelman.  —  V. 
1879  toi  opettaja  J*  Jung  «Kodumaalt»  nimisessä  sanomalehdessään  ilmi 
asiallisia  tietoja  kansan  entisistä  pitämyksistä,  tavoista  ja  tarinoista.  Sa- 
mana vuonna  toht.  M.  IVeske  julkaisi  ensimmäisen  vihkon  pientä  runo- 
kokoelmaansa «Eesti  rahwalaulud»,  josta  toinen  vihko  tuli  v.  1883.  Pas- 
tori M.  J.  Bisen  toimitti  myös  näihin  aikoihin  kaksi  kirjasta:  aEsiwane- 
mate  warandus»  (v.  1882),  joka  sisältää  paikallistarinoita,  ja  «Endise 
polwe  pärandus»  (v.  1883).  Samantapaisia  ovat  sanomalehdentoimittajan 
y.  Körtmn  v.  1881  julkaisemat  «Eesti  rahwa  muistejutud  ja  wanad  koned 
I».  Saarenmaalainen  F.  Sildda  on  kyhännyt  kirjan  «Saaremaa  wägimecs 
Suur    Toll»    (v.    1883),  joka  aineksinaan  sisältää  jonkunmoisia  pirujuttuja. 

Kirjan  tekijä  on  tosin  tahtonut  verrata  Toiriänsä  Kalevin  poikaan,  mutta 
sitä  se  ei  ansaitse.  Satujen  ja  tarinoiden  alalta  antoi  vielä  useampikin  pai- 
nosta yhtä  ja  toista»  mutta  tavallisesti  ne  olivat  vaan  vähänarvoisia  kirja- 
sia. Paras  ja  miellyttävin  on  /.  Kunderin  v.  1885  toimittama  o  Eesti 
Muinaisjutu4»t  Sansmlaskqista  laittoi  V.  /  Stein  kirjasen,  joka  sisältää 
toista  tuhatta  kappaletta. 

Kaikki  nämät  julkaisut  olivat  paraasta  päästä  edellä  mainitun  kym- 
menvuotisen keräysjakson  hedelmiä.  Vuoden  1881  jälkeen  on  äkillinen 
seisahdus  Eesti  Kirjameeste  Seltsin  keräystyössä  huomattavana.  Syynä  tä- 
hän oli  arvattavasti  se,  että  Hurt  oli  sinä  vuonna  joutunut  Pietarin  viro- 
laisen seurakunnan  papiksi  ja  eronnut  Tartossa  kokoontuvan  Seuran  esimie- 
hyydestä,  joten  innostava  keräyksen  johtaja  oli  poissa.  Kuitenkin  hän  itse 
vielä  vuodesta  1883  alkaen  taas  muutamien  tuttaviensa  kanssa  jatkoi  ke- 
räyksiään.  Kävipä  hän  Pietarin  keisarillisen  tiedeakatemian  kustannuksella 
keräysmatkalla  Setukaistenkin  luona,  joilta  sai  erittäin  arvokkaita  lisiä  ko- 
koelmiinsa. Näin  hänelle  ^vuoden  1887  loppuun  oli  karttunut  1350  ru- 
noa sekä  joukko  muuta  kansanrunoutta. 

Helmikuussa  v.  1888  Hurt  taas  julkaisi  yleisen  kehotuksen,  pyytäen 
kaikenlaista  kansanrunoutta  ympäri  maata  keräämään  ja  hänelle  *)  talletet- 
tavaksi ja  järjestettäväksi  lähettämään.  Yksityisenä  miehenä  hän  tietysti 
ci  voinut  muuta  kerääjille  vaivojen  palkkioksi  luvata  kuin  —  nöyrät  kiitok- 
set. Mutta  uhraavaisia  voimia  ei  Viron  kansalta  nytkään  puuttunut.  Ke- 
hotusta noudatti  jo  ensimmäisen  keräysvuoden  kuluessa  {i%'^^I^ZZ  — 
18^^389)  339  virolaista,  jotka  ovat  lähettäneet  enemmän  kuin  puolen  tu- 
hatta kokoelmaa  Lähettäjät  ovat  suurimmalta  osalta  talonpoikaista  väkeä, 
yksinkertaista  maakansaa,  joku  osa  on  maalaiskoulujen  opettajia.  Kaupun- 
kilaisia lähettäjiä  on  ani  vähän  ja  korkeamman  oppikoulun  käyneitä  ainoas- 
taan kymmenkunta.  Edustettuina  näissä  uusissa  kokoelmissa  ovat  melkein 
kaikki  Viron-  ja  Liivinmaan  vironkieliset  pitäjät.  Paitsi  sitä  on  lähetyksiä 
tullut  Venäjällä  hajallaan  asuvista  virolaisista  siirtokunnistakin:  Inkerin- 
maalta, Pihkovan  ja  VVitebskin  kuvernementeista,  vieläpä  kauempaakin. 
Helsingin  virolainen  sotamiesseurakunta  on  myös  edustettuna. 

Kansanrunouden  eri  lajeja  oli  tämän,  yhden  vuoden  kuluessa  kerään- 
tynyt: vanhoja  nmoja  8532,  satuja  ja  tarinoita  1131,  sananlaskuja  7963,  ar- 


*)  Seura  oli  jo  ennen  uskonut  kansanrunouskokoeloiansa  kaikki  hänen  haltuunsa. 

voituksia  8457,  sekä  sen  lisäksi  joiikottain  loitsulukuja,  taikoja,  kertomuksia 
kansan  tavoista  y.  m.,  joiden  määrää  on  numeroilla  vaikeampi  osottaa. 
Kokoelmien  yhteinen  arkkiluku  nousi  1329  kirjoituspaperi-  ja  897  postl- 
paperiarkkiin. 

Vertauksen  vuoksi  mainittakoon,  että  Suomalaisen  Kirjallisuuden 
Seura  aivan  saman  ajan  kuluessa  (iS^VaSS— 18^/39 1)  keräytti  88  eri  hen- 
kilöllä runoja,  loitsuja,  taikoja  ja  leikkejä  yhteensä  5477,  satuja  ja  tari- 
noita 1603,  sananlaskuja  8725,  arvoituksia  2428  eli  kaikkiaan  18233  nu- 
meroa 1240  kirjoituspaperiarkillc  kirjoitettuna.  Niinkuin  tästä  näemme, 
voittavat  Hurtin  kokoelmat  sekä  numerolukunsa  puolesta,  jota  tttskin  saat- 
tanee 30,000  alemmaksi  arvata,  että  myös  arkkilukuun  *)  katsoen ;  keräili- 
jäin lukumäärää  ei  voi  verratakaan.  Ja  kuitenkin  oli  Suomalaisen  Kirjal- 
lisuuden Seura  jaellut  palkintoja  keräilijöillensä,  yhteensä  noin  4000  mark- 
kaa osaksi  rahassa  osaksi  kirjoina.  Hurtilla  sinä  vuonna  ei  ollut  käytettä- 
vänä enempää  kuin  100  ruplaa,  jotka  eräs  yksit3rinen  kansalainen  oli  lah- 
joittanut kolmen  ylioppilaan  keräysmatkaa  varten;  hänen  omia  vähäisiä  va- 
rojansa kysyi  kylliksi  alinomaisten  lähetysten  tuottama  laaja  kirjevaihto. 

Sen  minkä  ensimmäinen  suuri  keräysvuosi  lupasi  ovat  seuraavatkin 
pitäneet.  Viimeksi  kuluneen  kahden  ja  puolen  vuoden  aikana  ovat  Hurtin 
kokoelmat  lisääntyneet  noin  12,000  runolla,  lähes  2000  sadulla,  10,000 
sananlaskulla  ja  11,000  arvoituksella,  muusta  kansanrunoudesta  puhumatta. 
Kokoelmien  arkkiluku  on  noussut  enemmäUä  kuin  2000  kirjoituspaperi-  ja 
1000  postipaperiarkilla.  Kun  näitä  numeroita  vertaamme  ensimmäisen 
vuoden  tuloksiin,  niin  muistakaamme  samalla,  kuinka  paljoa  vaikeampi  on 
pitemmän  ajan  kuluessa  pitää  vireillä  harrastusta  kun  sitä  hetkeksi  herättää. 

Suurimmaksi  osaksi  on  tohtori  Hurt  jo  ehtinyt  saada  kokoelmansa 
mukavaan  järjestykseen  yhdistämällä  aina  samoilta  paikkakunnilta  saadut, 
yhtä  suurta  kokoa  (8:0  tai  4:0)  olevat  yhteen  nidokseen.  Arvokkaimman 
osan  kaikista  tekevät  varmaan  ne  ainekset,  mitkä  Hurt  itse  v.  1888  toi- 
sella Pietarin  Tiedeakatemian  kustantamalla  matkalla  Setukaisilta  Pihkovan 
kuverncmentistä  kokosi.  Muista  kerääjistä  ovat  uutterimmat  olleet  ylioppi- 
laat Jos.  Hurt^  O.  Kallas  ja  M.  Ostrov^  sanomalehdentoimittaja  H.  Prants^ 


*)  Kuitenkin  on  huomattava,  että  Seuran  kokoelmien  arkkilukua  määrätessä 
tyhjiä  sivuja  ei  ole  luettu.  Valvojan  lukijoille  tuskin  tarvinnee  mainita,  että  Seuran 
kokoelmille  ei  muualla  mailmassa  vertoja  ole. 

räätäli  V.  Klaas  (Haljalan  pitäjästä),  talonisäntä  P.  Paurmann  (Jöhwin 
pit.)  ja  neiti  Helena  Mosen  (Palaniuksen  pit.).  Viimeksi  mainittu  yksin 
on  lähettänyt  26  kokoelmaa.  Elokuun  17  p.,  jolloin  allekirjoittaneen  oli 
tilaisuus  nähdä  tohtori  Hurtin  kokoelmat,  oli  niitä  tullut  kaikkiansa  633 
eri  henkilöltä  *). 

Vihtori  Forsberg. 


Taistelu  väkijuomia  vastaan. 

Pari  vuotta  sitten  suotiin  allekirjoittaneelle  tilaisuus  esittää  Val- 
vojan palstoissa  alkoholikysymystä  sen  yhteiskunnalliseen  tärkeyteen  näh- 
den. Kirjoituksen  tarkoituksena  oli  näyttää,  että  nykyajan  on  vaikea  sel- 
vitä kaikista  suurista  tehtävistään  yhteiskunnallisten  parannusten  alalla 
omistamatta  täydellä  todella  huolta  ja  työtä  tämän  kysymyksen  ratkaise- 
miselle. Mahdollisesti  huvittanee  tällä  kertaa  edes  joitakuita  Valvojan  lu- 
kijoista silmäyksen  luominen  siihen  taisteluun,  jota  jo  on  käyty  kokonai- 
nen vuosisata  alkoholipahetta  vastaan.  Mitään  täydellistä  esitystä  asiasta 
en  luonnollisesti  kykene  tässä  tarjoamaan,  vaan  aion  tyytyä  muutamiin 
ulkopiirteisiin,  jotka  tavalla  tahi  toisella  valaisevat  tämän  taistelun  omituista 
kehitystä  ja  nykyistä  kantaa. 

Uskallan  näet  toivoa,  että  nämäkin  miltei  hajanaiset  piirteet  voivat  olla 
opettavaisia,  varsinkin  niille  —  ja  niitä  on  vielä  epäilemättä  monta,  — 
jotka  pitävät  raittiusliikkeen  nykyistä  ohjelmaa  ja  vaikutustapaa  epäkäytän- 
nöllisen kamariviisauden  tuotteena,  jota  valmistettaessa  tosielämän  moni- 
mutkaisia oloja  ja  vaatimuksia  ci  ole  otettu  kylliksi  lukuun.  Ne  toivoak- 
seni   osottavat,  että  juuri  näissä  riennoissa,  jos  missään,  on  «työ  tekijänsä 


*)  Lähteinä  olen  käyttänyt:  Kaarle  Krohn,  Le  tradionnisnie  en  Esthonie  (il- 
mestyy Suomalais-iigrilaisen  Seuran  aikakauskirjassa  X)  suomenkielisenä  alkukirjoituk- 
sena;  K  Reiman,  Kullakaewajad  (Eesti  Qliöplaste  seltsi  album  I)  sekä  kahta  tohtori 
Hurtin  julkaisemaa  kertomusta  uusimmista  keräyksistänsft. 

neuvonut»,  että  työhön  ryhdyttäessä  oltiin  juuri  sillä  kannalla,  kuin  suuri 
yleisö  nykyänsä  on,  ja  että  vasta  monen  tyhjiin  rauenneen  yrityksen  ja 
katkeran  kokemuksen  kautta  vähin  erin  ja  askel  askeleelta  on  tultu  siihen 
ohjelmaan,  jonka  raittiusliike  tätä  nykyä  on  itselleen  luonut.  — 

Raittiusliikkeen  alku  luetaan  nykyään  tavallisesti  vuodesta  1785,  jol- 
loin lääkäri  Benjamin  Rush  Filadelfiasta  julkaisi  kirjoituksen  nimeltä  «Ef- 
fects  of  ardent  spirits  on  the  human  mind  and  body»  (Väkijuomain  vai- 
kutukset ihmisen  sieluun  ja  ruumiiseen).  Siinä  näet,  sen  verran  kuin  tie- 
detään ensi  kerran,  huomiota  herättävällä  tavalla  ja  tieteen  perustuksella 
vastustettiin  väkijuomain  käyttämistä.  «Väkijuomilla»  tässä  kuitenkin  tar- 
koitettiin ainoastaan  poltettuja  alkoholijuomia,  siis  ei  mallasjuomia  eikä 
viinejä,  joiden  vastustamista  ei  tähän  aikaan  vielä  ajateltu. 

Rushin  kirja  teki  suuren  vaikutuksen  hänen  aikalaisiinsa.  Alkoholi- 
kysymystä ruvettiin  punnitsemaan  ja  aprikoimaan  laajoissa  piireissä.  Siellä 
täällä  esiintjri  «raittiusmiehiä»,  jotka  innokkaasti  kannattivat  sitä  mielipi- 
dettä, että  poltetut  väkijuomat  olivat  turmiollisina  käytännöstä  hyljättävät. 
Mutta  kaikki  aatteet  tarvitsevat  kypsymisaikansa,  ja  niin  tämäkin.  i8:sta 
vuosisata  ehti  kulua  loppuun  ja  iQista  alkaa,  ennenkun  sanasta  käytiin 
suuremmassa  määrässä  työhön. 

Vasta  vuonna  1808  tavataan  ensimmäinen  yhdistys  olemassa,  jonka 
tarkoituksena  oli  poltettujen  väkijuomain  vastustaminen.  Tämä  ensimmäi- 
nen raittius-  tahi  oikeammin  kohtuusseura  syntyi  Saratogassa  New- Yorkin 
valtiossa.  Mutta  hitaasti  edistyi  liike  vielä  nytkin.  Toinen  samanlainen 
seura  syntyi  tosin  vähitellen  toisensa  perästä,  mutta  vasta  1826  oli  niitä 
siksi  monta,  että  eritjrinen  järjestelmä  tuli  tarpeelliseksi  yhteisvaikutuksen 
aikaansaamiseksi.  Vastamainittuna  vuonna  perustettiin  näet  ensimmäinen 
laajempi  seura,  johon  kuului  paikallisyhdistyksiä  useammassa  eri  seudussa. 
Tämän  seuran  nimi  oli  «The  American  Society  for  the  promotion  of 
temperance» ;  sen  keskus  oli  Massachusettsin  valtiossa,  mutta  seuraa  tar- 
koitettiin yhteiseksi  koko  Yhdysvaltain  liittokunnalle. 

l'ämä  tapaus  on  erittäin  merkillinen  amerikkalaisen  raittiusliikkeen 
kehityksessä,  sillä  tästä  alkaen  nipesi  liike  oikeastaan  saamaan  vauhtia  ja 
tulemaan  tunnetuksi,  niin  että  moni  on  tahtonut  lukea  sen  kokonaan  alka- 
neeksi vastamainitusta  vuodesta.  Sen  leviäminen  tämän  vuoden  jälkeen, 
sittenkim  se  oli  40  vuotta  hiljaisuudessa  voimia  koonnut,  oli  todella  erin- 
omaisen nopea.     Jo  v.  1833  luettiin  raittiusyhdistyksiä  Amerikassa  olevan 

5000  ja  niiden  yhteisen  jäsenluvun  arvattiin  nousevan  koko  joukon  yli  yh- 
den mUjoonan. 

Melkein  samaan  aikaan  levisi  liike  myöskin  Eurooppaan.  Vuoden 
1830  vaiheilla  alkoi  se  jotenkin  samanaikuisesli  Suur- Britannian  eri  maissa. 
Sen  alkuunpanijoina  mainitaan  Irlannissa  pappi  John  Edgar ^  Skotlannissa 
sittemmin  raittiusliikkeen  alalla  hyvin  toimekas  John  Dunlop  ja  Englan- 
nissa Henry  Forbes.  Herätys  tuli  kaikkiin  näihin  maihin  välillisesti  tahi 
välittömästi  Amerikasta  ja  näyttää  joutuneen  kiitolliseen  maanalaan. 
Jo  ensimmäisessä  vuosikertomuksessaan  ilmoittaa  Skotlannin  Raittiusseura 
paikallisyhdistystensä  luvun  i3o:ksi  ja  niiden  yhteenlasketun  jäsenluvun 
2  5,478:ksi.  Irlannissa  oli  senaikaisten  ilmoitusten  mukaan  v.  1831  15,000 
raittiusseuran  jäsentä,  Englannissa  10,000.  V.  1834  oli  koko  Suur-Britan- 
niassa arviolta  yhteensä  150,000  seuran  jäsentä  ja  tämän  vuoden  jäl- 
keen näyttää  liike  edistyneen  vieläkin  nopeammin.  Sen  ajan  ehkä  etevin 
raittiusmies  Englannissa,  parlamentin  jäsen  James  Buckingham,  lausui  v. 
1835:  «Raittiusasia  on  edistynyt  viime  vuonna  Britanniassa  enemmän  kuin 
kymmenessä  sitä  ennen.  Seurojen  luku  on  kasvanut  melkein  kahdenker- 
taiseksi ja  jäsenten  luku  on  lisääntynyt  vielä  suuremmassa  määrässä». 

Saksaan  tuli  raittiusliike  välittömästi  Amerikasta  ja  jotenkin  merkilli- 
sellä tavalla.  Eräs  amerikkalainen  kohtuuden  harrastaja,  tohtori  Edwards, 
kirjoitti  v.  1835  Preussin  kuninkaalle  Fredrik  Wilhelm  III:lle  kertomuksen 
raittiusliikkeestä  kotimaassaan  ja  koetti  herättää  tässä  hyväntahtoisessa  hal- 
litsijassa halua  panemaan  alkuun  samanlaisia  pyrintöjä  omassa  maassaan. 
Se  onnistuikin,  kuningas  pyysi  kohta  tarkempia  tietoja,  ja  v.  1837  matkusti 
amerikkalainen  raittiuden  apostoli  —  jos  sitä  nimitystä  saamme  käyttää  ^— 
Robert  Baird  Saksaan  niitä  antamaan.  Täällä  sai  hän  kuninkaalta  toi- 
meksi kääntää  saksankielelle  tekemänsä  amerikkalaisen  raittiusliikkeen  his- 
torian. Tätä  teosta  painettiin  30,000  kappaletta  ja  sitä  levitettiin  halli- 
tuksen toimesta  ympäri  maata,  virkakuntiin,  tuomiokapituleihin  ja  koulujen 
johtokuntiin.  Sitä  seurasi  kirjoitus,  jossa  kehotettiin  asianomaisia  ryhty- 
mään paloviinan  käytäntöä  vastustamaan.  Samaan  aikaan  teki  Robert  Baird 
luentomatkan  ympäri  Pohjois-Saksaa  pitäen  esitelmiä  useimmissa  sen  suu- 
rissa kaupungeissa. 

Raikki  tämä  sai  aikaan  yleisen  innostuksen,  ja  suuret  joukot  kaikista 
säädyistä  liittyivät  näihin  uusiin  pyrintöihin.  «Der  König  rief,  und  Alle, 
Alle    kamen»    —  sanottiin  silloin  samoin  kuin  v.   18 13  vapautussodan  ai- 

kana.  Ennen  pitkää  oli  maassa  seuroja  sadottain  ja  niiden  jäsentä  sadoin 
tuhansin.  V.  1845  oli  Saksassa  832  yhdistystä  olemassa  ja  12  kohtaus- 
lehteä  ilmestymässä. 

Skandinaaviaan  oli  kohtuusliike  tavallaan  tullut  jo  aikaisemmin  kuin 
Saksaan.  Ottamatta  lukuun  sitä  pientä  yhdistystä,  jonka  sittemmin  niin 
mainio  raittiusmies  Pietari  Wieselgren  jo  v.  1819  ollessaan  VVeksiön  gym- 
naasissa  oppilaana  perusti  muiden  koulutoveriensa  kanssa,  on  Ruotsin 
ensimmäisenä  kohtuusseurana  mainittava  kuuluisan  tiedemiehen  *Anders 
Retziuksen  Tukholmassa  v.  1831  perustama  seura.  Myöskin  hän  oli  saa- 
nut ensimmäisen  herätyksen  Amerikasta.  Myöhemmin  kävi  mainittu  Ro- 
bert Baird  Tanskassa  ja  Ruotsissa  levittämässä  tietoja  ja  harrastusta.  V. 
1837  perustettiin  «Svenska  Mittlighetssällskapet»,  jonka  paikallisyhdistys- 
ten luku  kymmenen  vuoden  kuluttua  mainitaan  noin  4oo:ksi  ja  yhteinen 
jäsenluku  liki  ioo,ooo:ksi. 

Myöskin  meidän  kaukaiseen  maahamme  ehti  muudan  lainehdus  tästä 
liikkeestä.  Siihen  on  näet  luettava  Henrik  Renqvisfm  toimet  kohtuuden 
edistämiseksi  Itä-Suomessa  1830-luvulIa,  Jyväskylän  y.  m.  pienten  yhdis- 
tysten ilmestyminen  1840-luvulla  ja  vihdoin  tuon  tunnetun  komitean  ai- 
kaan saanti,  joka  Stef.  Baranoffskin  johdolla  rupesi  1853  julkaisemaan 
raittiuskirjallisuutta,  ja  josta  sittemmin  v.  1860  Kohtuuden  Ystäväin  seura 
muodostui.  — 

Kuten  jo  on  mainittu,  tarkoitti  tämä  aikaisempi  raittiusliike,  jota  ehkä 
oikeammin  olisi  kutsuttava  kohtuusliikkeeksi,  yksinomaan  poltettujen  alko- 
holijuomain  vastustamista.  Miedompien  väkijuomain  käytäntöä  ci  vastus- 
tettu, kun  vain  niitä  ei  nautittu  päihtymiseen  asti.  Niitä  päinvastoin  suo- 
sittiin vastapainona  noille  peräti  turmiollisina  pidetyille  poltetuille  juomille. 
Senaikuisten  raittiusyhdistysten  säännöissä  mallasjuomista  ei  mainittu  mi- 
tään. Niin  säädettiin  esim.  v.  1808  syntyneessä,  siis  kaikista  aikaisimmassa 
yhdistyksessä  seuraavasti:  «Jäsen  on  kielletty  juomasta  rommia,  geneveriä 
(gin),  paloviinaa,  viiniä  ja  kaikkia  poltettuja  väkijuomia  sekä  niistä  tehtyjä  se- 
koituksia muuten  kuin  lääkärin  neuvosta  tahi  todellisessa  taudintapauksessa; 
viiniä  juotakoon  kuitenkin  yleisissä  päivällisissä,  ja  tämän  pykälän  määräyk- 
set eivät  ollenkaan  ulotu  mihinkään  uskonnollisiin  menoihin».  Myöhem- 
min jäi  yhdistysten  säännöissä  viinikin  kokonaan  mainitsematta,  ja  jäsenet 
sitoutuivat  ehdottomaan  raittiuteen  ainoastaan  poltettuihin  juomiin  nähden. 

Täydellistä    luopumista   myöskin  miedommista  alkoholijuomista  eivät 

nämä  ensimmäiset  raittiadenharrastajat  näytä  voineen  ajatella  edes  mah- 
dolliseksi. «Minä  pitäisin  sitä  vallan  ymmärtämättömänä  ja  ,Don  Quixote- 
maiscnaS  jos  joku  seura  vaatisi  täydellistä  kieltäytymistä  miedommistakin 
väkijuomista «,  lausui  eräs  tämänaikuinen  raittiusliikkeen  johtaja,  joka  tosin 
vähän  myöhemmin  —  olkoon  se  sivumennen  sanottu  —  tavataan  juuri 
niiden  joukossa,  jotka  mainittua  ankarampaa  menctystapaa  harrastivat.  Sil- 
loisia oloja  kuvaava  on  sekin  seikka,  että  muutamat  Bostonin  ensimmäisen 
raittlusyHdistyksen  etevimmät  jäsenet  perustivat  uuden  olutpanimon  kaupun- 
kiin siten  muka  raittiutta  edistääkseen. 

Tapaamme  siis  tässä  aivan  saman  katsantotavan,  joka  vielä  tänäkin 
päivänä  on  yleinen  ulkopuolella  varsinaisia  raittiuspiirejä.  Sen  verran  ero- 
tusta mahdollisesti  on,  että  suuri  yleisö  nykyään  ei  pidä  täydellistä  luopu- 
mista edes  poltetuista  juomista  tarpeellisena,  vaan  pitää  kohtuullisuutta  kai- 
kessa ainoana  terveen  järjen  viittaamana  tienä.  Tämä  erotus  voi  periaat- 
teellisesti olla  suuri  kyllä,  mutta  käytännössä  ei  se  paljon  tunnu,  koska 
kumpikin  mielipide  johtaa  siihen,  että  alkoholin  nautintoa  kohtuullisessa 
määrässä  ei  voi  pitää  hyljättävänä. 

Minkä  arvoinen  tämä  käsitystapa  on  todellisessa  raittiustyössä,  sen 
osottaa  raittiusliikkeen  myöhempi  historia  hyvin  valaisevalla  tavalla.  Tus- 
kin oli  liike  päässyt  siihen  suureen  vauhtiin,  johon  olemme  ylempänä  viit- 
taelleet,  ennenkun  jo  rupesi  kuulumaan  katkerasti  valittavia  ääniä.  En- 
simmäiset semmoiset  tulivat  Englannin  rikkailta  humalaa  viljeleviltä  tasan- 
goilta, joilla  oluen  juonti  oli  ikivanha  tapa.  Bradfordista  kertoi  siihen  ai- 
kaan eräs  asianharrastaja:  «Täällä  perustettiin  Englannin  ensimmäinen  rait- 
tiusseura,  ja  täällä  ei  puuttunut  intoa  eikä  kykyä,  ei  hurskautta  eikä  rak- 
kautta lähimmäisiin,  vaan  kuitenkaan  ei  meidän  viiteen  vuoteen  onnistunut 
parantaa  ainoaakaan  juoppoa».  Presto nin  seurasta,  joka  myöskin  oli  ai- 
kaisimpia  Englannissa,  kerrottiin:  «Kun  käytiin  seuran  jäsenten  kodeissa, 
tavattiin  moni  heistä  juovuksissa  —  ei  poltetuista  väkijuomista,  vaan  mal- 
lasjuomista». 

Monessa  muussa  paikassa  näyttää  asianlaita  olleen  sama.  Amerikasta 
kirjoitettiin:  «Mitä  surkeimpia  lankeemuksia  tapahtuu  joka  osassa  Yhdys- 
valtoja, ja  raittiusliikkeen  vastustajat  sanovat,  kun  näkevät  jonkun  tavatto- 
masti juopuneena:  «Kas,  tuossakin  on  raittiusscuran  jäsen».  Ainoastaan 
Skotlannissa,  jossa  paloviina  oli  ollut  sitä  ennen  tavallisin  alkoholijuoma, 
saavutettiin  näinä  aikoina  parempia  tuloksia. 

Nämä  ikävät  kokemukset  eivät  olleet  omiansa  pitämään  innostusta 
vireillä  ja  kehottamaan  työn  jatkamiseen.  Selvältä  näytti,  että  joko  oli 
asia  jätettävä  sikseen,  tahi  oli  uusi  keino  keksittävä.  Anglosaksien  tarmo- 
kas rotu  valitsi  jälkimmäisen  ehdon.  Jo  v.  1832  —  siis  vain  pari  vuotta 
liikkeen  alkamisen  jälkeen  Englannissa  —  tuotiin  vastamainitussa  IVestonin 
raittiusseurassa  ensi  kerran  esille  lupauskaavan  ehdotus,  joka  sitoi  ehdotto- 
maan luopumiseen  myöskin  miedommista  väkijuomista,  viineistä,  oluesta  ja 
porterista.  Sen  esitti  kuusi  käsityöläistä,  joiden  joukosta  Joseph  Liwesey 
on  ehkä  enimmin  tunnettu.  Ehdotus  herätti  alussa  vastarintaa,  mutta  kaava 
sallittiin  kuitenkin  koetteena  käytettäväksi  vanhan  lupauskaayan  rinnalla. 
Pian  kävi  selväksi,  että  uuden  kaavan  miehet  olivat  osanneet  oikeaan,  sillä 
ehdottomassa  osastossa  oli  kohta  enemmän  jäseniä  kuin  toisessa.  Eikä 
kestänyt  kauvan  enneiikun  kohtuuden  osasto  tästä  seurasta  kokonaan  hävisi. 
Ehdoton  kaava  rupesi  tämän  jälkeen  esiintymään  toisessa  seurassa  toisensa 
perästä  ja  pääsi  melkein  kaikkialla  voitolle  huolimatta  siitä  ankarasta  vas- 
tustuksesta, jota  se  ensimmältä  melkein  kaikkialla  kohtasi.  Uusi  keskus- 
seura, «The  British  Teetotal  Temperance  Society»,  perustettiin,  kokosi 
ympärilleen  ehdottomat  paikallisseurat  ja  syrjäytti  ennen  pitkää  entisen 
kohtuuden  kannalla  pysyvän  keskusseuran.  V.  1838  oli  jo  uuden  seuran 
jäsenluku  400,000;  ja  niiden  joukossa  mainitaan  400  pappia  eri  kirkkokun- 
nista. Vanha  seura  «The  British  and  Foreign  Temp.  Soc.»  lakastui  la- 
kastumistaan,  kunnes  se  juuri  kenenkään  huomaamatta  hajosi  virallisestikin 
V.   1849. 

Melkein  yhtä  nopeasti  levisi  ehdottomuuden  aate  Amerikassakin.  V. 
1833  lausuttiin  jo  yleisessä  raittiuskokouksessa  toivottavaksi,  että  tätä  peri- 
aatetta ruvettaisiin  yleisemmästi  noudattamaan.  Tästä  ei  tosin  vielä  näky- 
nyt huomattavampia  seurauksia,  mutta  asia  otettiin  uudestaan  esille  saman- 
laisessa kokouksessa.  1837,  ja  sama  toivomus  lausuttiin  taas  vielä  suurem- 
malla painolla.  Mielipiteet  olivat  tällä  aikaa  ehtineet  kypsyä,  ja  nyt  seu- 
rasi muutos  nopeasti.  Ennen  tämän  vuosikymmenen  loppua  olivat  vanhat 
kohtuuden  seurat  muuttuneet  ehdottomiksi  tahi  hävinecet,  ja  uusin  voimin 
edistyi  raittiusasia  taasen  mahtavasti  ensimmäisessä  kotimaassaan. 

Epäilemättä  oli  kohtuusseurojen  vaikutuksen  hedelmättömyys  ensim- 
mäinen ja  enimmin  vaikuttava  syy  ehdottoman  raittiusliikkeen  nopeaan 
voittoon.  Mutta  lukuunottamatta  ei  kuitenkaan  saa  jäädä  eräs  toinen  ylei- 
semi)i  kokemus,  joka  samaan  aikaan  saavutettiin  Englannissa   väkeviin  juo- 

miin  nähden.  Tarkoitamme  n.  k.  H^elUngtonin  olutlakia  v:lta  1830  jäsen 
seurauksia.  Tämä  laki  säädettiin  raittiusmielisessä  tarkoituksessa  aivan  sen 
ajan  hengessä:  helpottamalla  oluen  valmistusta  ja  kauppaa  piti  kansa  to- 
tutettaman  pois  väkevien  alkoholijuomien  nautinnosta.  Tämä  sittemmin 
niin  monesti  uudistettu  erehdys  väkijuomaliikkeen  järjestämisessä  näytti 
kohta  seurauksensa.  Oluen  menekki  maassa  lisääntyi  10  vuodessa  2  8:11a 
prosentilla,  mutta  sen  ohessa  lisääntyi  poltettujen  väkijuomain  menekki 
32  ^/o:lla.  Juoppous  levisi  yli  maan  kuin  rutto,  ja  joka  taholta  tuli  vali- 
tuksia olutpanimoiden  ja  olutmyymälöiden  turmiollisuudesta.  Niin  hyvin 
kirkolliset  kokoukset  ja  parlamentin  tutkijakomiteat  kuin  sanomalehdistö  to- 
distivat yksimielisesti  samaa.  Lord  Brougham,  tuo  tunnettu  kansankasva- 
tuksen  ystävä,  lausui  parlamentissa  ankarin  sanoin  hylkäämistuomionsa  koko 
aatteesta  ja  järjestelmästä.  —  Arvattava  on,  että  myöskin  nämä  seikat  vai- 
kuttivat puolestansa  Englannissa  ja  mahdollisesti  myöskin  Amerikassa  sii- 
hen suuntaan,  että  raittiudenharrastajain  mielipiteet  kallistuivat  mallasjuo- 
mia vastustamaan. 

Yhtä  opettavainen  kuin  Englannissa  ja  Amerikassa  oli  raittiusliikkeen 
kehitys  myöskin  Saksassa  ja  Pohjoismaissa,  —  vaikka  päinvastaiseen  suuntaan. 
Saksassa  ei  päästy  ehdottomuuden  kannalle  ja  jo  vuosikymmenen  kuluttua  oli 
raittiusliikkeen  loistoaika  loppunut  tässä  maassa ;  vallankumousvuosi  1848,  joka 
toi  ihmisille  niin  paljo  uutta  ajateltavaa,  näyttää  lakaisseen  sen  useimmat  elon- 
ilmiöt  pois.  Elämään  jäi  vain  muutamia  hajanaisia  jäännöksiä,  joiden  vaikutuk- 
sesta moneen  kymmeneen  vuoteen  lienee  tuskin  mitään  sanomista.  Vasta 
aivan  viimeisinä  aikoina  (v:sta  1883)  ovat  nämä  jäännökset  taas  yhtyneet 
nimellä  a  Central- Vcrband  der  Evangelisch-christlichen  Enthaltsamkeits veroine 
in  Deutschland  zur  Bekämpfung  der  Trunksucht»  ja  siten  näyttäneet  virke- 
nevän  toiminnan  merkkejä.  Viime  vuosikymmenenä  on  pari  muutakin  juop- 
poutta vastustavaa  seuraa  saanut  jalansijaa  Saksassa,  mutta  niidenkin  vaiku- 
tus on  ollut  vallan  vähäinen.  Mitä  suureen  yleisöön  tulee,  voinee  sanoa 
vielä  nytkin  miltei  täydellisen  pimeyden  vallitsevan  tässä  maassa  raittius- 
liikkeeseen nähden. 

Ruotsissa  ja  Suomessa  oli  tosin  tämän  liikkeen  kohtalo  koko  joukon 
erilainen.  Se  näet  jatkui  innolla  ja  menestyksellä,  kunnes  saavutti  niin 
merkilliset  tulokset  kuin  kotitarpeen  viinanpolton  lakkauttamisen  Ruotsissa 
V.  1855  ja  Suomessa  vuoden  1863  valtiopäivillä.  Tämä  seikka  saanee 
selityksensä    siitä,    että    näissä  maissa  —  samoin  kuin  äsken  mainitsimme 

Skotlannista  —  mallasjuomat  siihen  aikaan  olivat  verraten  vähän  käytän- 
nössä ja  paloviina  yleinen  juovutusaine.  Siihen  viittaa  mielestämme  hyvin 
selvästi  sekin  asianlaita,  että  kohta  sen  jälkeen,  kun  viinan  vaara  kotipol- 
ton lakkauttamisen  kautta  oli  vähennyt  ja  mallasjuomat  rupesivat  käymään 
yleisemmiksi,  myöskin  raittiusliike  kadotti  voimansa  ja  lakastui  eikä  kyen- 
nyt virkoamaan,  ennenkun  se  istutettiin  samalle  ehdottomuuden  pohjalle, 
jolla  se  anglosaksilaismailmassa  oli  niin  voimakkaasti  versonut. 

Jos  historian  lehdiltä  yleensä  saapi  mitään  lukea  opiksi  tulevaisuutta 
varten,  on  semmoinen  opetus  nähdäkseni  tässä  selvästi  kirjoitettuna.  Ajatel- 
kaamme vain,  missä  asemassa  alkava  taistelu  väkijuomia  vastaan  oli  Saksassa, 
jossa  maan  mahtavimmat,  ylhäisimmät  ja  sivistyneimmät  piirit  panivat  sen 
alkuun  ja  kannattivat  sitä,  ja  verratkaamme  siihen  niitä  apuneuvoja,  joita 
oli  tarjona  noilla  kuudella  Prestonin  työmiehellä,  jotka  ensiksi  julistivat 
ehdottoman  luopumisen  aatteen!  Verratkaamme  näitä  alkuja  ynnä  niitä 
seuraavaa  kehitystä  molemmin  puolin  toisiinsa  ja  päättäkäämme  sitten  ta- 
sapuolisesti, minkä  suunnan  eduksi  historia  on  tuomionsa  langettanut!  — 

Mutta  palatkaamme  raittiusliikkeen  kehitykseen  Britanniassa  ja  Ame- 
rikassa. Täällä  oli  seuraava  aika  rikas  suurista  herätyksistä,  mahtavista 
kansanliikkeistä,  jotka  tuuliaispäidcn  tavoin  panivat  hetkeksi  kaiken  liik- 
keelle, mikä  niiden  eteen  tuli,  mutta  pian  kyllä  tasaantuivat  tavalliseen  tyy- 
neen kulkuunsa  jättäen  jalolleen  paljon  pettyneitä  liian  rohkeita  toiveita, 
mutta  myöskin  paljon  uusia  kokemuksia  ja  terveellisiä  opetuksia.  Näistä 
voimme  vaan  sivumennen  mainita  tärkeimmät. 

Merkillisin  oli  epäilemättä  n.  k.  ^Father'Mathe7V'\i\\iGii^  joka  sai  al- 
kunsa Irlannissa  v.  i84o:n  paikoilla  ja  sieltä  levisi  Englantiin  ja  vieläpä 
Amerikkaankin.  «Father  Mathew»  oli  katolinen  pappi,  jonka  jalossa, 
kristillisen  rakkauden  läpitunkemassa  persoonallisuudessa  näyttää  asuneen 
harvinainen  lumousvoima,  mikä  vaikutti  kaikkiin,  joiden  kanssa  hän  tuli  yh- 
teyteen. Missä  ikinä  hän  liikkui  julistamassa  pelastusta  väkijuomien  orjuu- 
desta, siinä  valtasi  täydellinen  innostus  kaikki  kuulijat.  Eivät  mitkään  huoneet 
riittäneet  hänen  kuulijakunnilleen,  vaan  toreilla  ja  laajoilla  kentillä  kaupunkien 
ulkopuolella  puhui  hän  likeltä  ja  kaukaa  tulvanneillc  väkijoukoille  ja  luki 
heille  lupauskaavansa,  joihin  nämät  polvillaan  maaten  hartaasti  yhtyivät. 
Varsinkin  Irlannin  kansaan  oli  hänen  vaikutuksensa  niin  laaja,  että  se  aina- 
kin muutamaksi  vuodeksi  loi  sen  niskoilta  juoppouden  ikeen. 

Samaa  laatua  oli  IVashingtonilais-liike^  joka  viidennellä  vuosikymme- 
nellä oli  vallalla  Amerikassa.  Sen  panivat  alkuun  muutamat  työmiehet 
Baltimoressa,  Jotka  ahkerista  kapakankävijöistä  olivat  muuttuneet  raittiuden 
harrastajoiksi.  Elävillä  kertomuksilla  omista  katkerista  kokemuksistaan  saa- 
vuttivat nämä  erinomaisen  vaikutuksen  omaan  kansanluokkaansa.  Joukottain 
kääntyivät  kuulijat  heidän  puheestaan  raittiuteen  ja  tulivat  vuorostaan  kukin 
tahollansa  liikkeen  välittäjiksi.  Kaikille  herätysliikkeille  omituisella  tenho- 
voimalle  levisi  VVashingtonilaisuus  Yhdysvaltojen  kaikkiin  osiin,  niin  että 
neljän  vuoden  kuluessa  arviolta  noin  3  milj.  henkeä  oli  sen  vaikutuksesta 
tehnyt  raittiuslupauksen. 

Luonnollisena  seurauksena  näiden  vaikutusten  laadusta  oli  kuiten- 
kin se,  että  omiin  turviinsa  jätetyt  raittiuslupauksen  tekijät  monesti 
taas  luopuivat  päätöksestään  ja  unhottivat  sen.  Tämä  oli  arvattavasti  pää- 
syynä siihen,  että  kohta  mainittujen  liikkeiden  jälkeen  raittiustyön  alalla 
ilmestyy  seuroja  ja  liittoja,  jotka  lujan,  tarkasti  määrätyn  järjestyksensä, 
ankaran  kurinsa  ja  erityisen,  jäsentensä  parasta  tarkoittavan  huolenpidon 
kautta  antoivat  uutta  tukea  tälle  liikkeelle,  samalla  kun  ne  salaperäisillä 
juhlamenoillaan  koettivat  lisätä  seurusteluelämänsä  viehätystä.  Nämät  oli- 
vat n.  k.  ordokunnat  Enimmin  tunnettu  näistä  on  Good  Templaricn 
ordokunta,  joka  vaatii  jäseniltänsä  elinkautisen  raittiuslupauksen  ja  ehkä 
suurimmassa  määrässä  on  kehittänyt  tuota  salaperäistä,  tarkasti  säännöiteltyä 
seuraelämää,  joka  on  sen  vaikutukselle  antanut  omituisen,  sivistyneelle  ehkä 
vähän  vastenmielisen  leiman.  Tämä  ordokunta  syntyi  v.  1851  Amerikassa 
ja  levisi  pian  kaikkiin  niihin  maihin,  joissa  englanninkieltä  puhutaan,  ja 
sitä  paitsi  varsinkin  Skandinaaviaan.  Se  sulki  suurimman  mahtavuutensa 
aikana  yhteensä  noin  Vi  miljonaa  jäsentä  lukuisiin  ja  hyvin  järjestettyihin 
«looscihinsa».  —  Tämän  ordokunnan  rinnalla  ansainnee  mainitsemista 
Rechabiolaisten  liitto,  joka  perustettiin  jo  vuonna  1835  ja  herätti  eloon  sen 
aatteen,  että  raittiusliittojen  tulisi  koettaa  vetää  puoleensa  yleisöä  tarjoa* 
maila  niille  osallisuutta  sitä  varten  perustettaviin  apurahastoihin.  Tämän 
aatteen  toteutti  kuitenkin  suuremmassa  laajuudessa  vasta  ^Sons  of  Tem- 
perancen  niminen  ordokunta,  joka  sai  alkunsa  v.  1842.  Tämä  vaikutus- 
tapa on  sittemmin  levinnyt  suuressa  määrässä  muihinkin  raittiustyön  alalla 
toimiviin  seuroihin.   — 

Että  raittiustyötä  tällä  aikakaudella  tehtiin  verrattain  hyvällä  menes- 
tyksellä ja  että  monta  kaunista  hedelmää  siitä  kypsyi,  sen  todistaa  parhai- 

ten  se  virkeys  ja  into,  jolla  sitä  jatkettiin  ja  jolla  yhä  uusia  työntekijöitä 
uusin  apuneuvoin  sen  vainiolle  ilmestyi.  Erehtyisimme  kuitenkin  suuresti, 
jos  luulisimme  sen  olleen  nytkään  kaikin  puolin  tyydyttävän.  Puhumatta 
siitä,  että  vaihtelevaisuus  seurojen  jäsenistössä  oli  arveluttavan  suuri,  jäi 
yhä  vielä  niiden  vaikutuksen  ulkopuolelle  suurin  osa  sitäkin  yleisöä,  joka 
enimmin  olisi  niiden  apua  tarvinnut.  Sen  nieli  kapakkaliikkeen  ja  vanhan 
tottumuksen  vastustamaton  pyörre  kitaansa. 

Kuta  enemmän  aika  kului  ja  kuta  tuntuvampaa  muutosta  kansan  elä- 
mässä raittiustyön  vaikutuksesta  ruvettiin  odottamaan,  sitä  katkerammaksi  kävi 
tämä  seikka  niiden  mielelle,  jotka  tälle  työlle  omistivat  aikansa  ja  voimansa. 
Ja  vähitellen  kypsjri  vastuksien  kohdatessa  raittiuden  harrastajoissa  uusi  näkö- 
kanta, joka  aluksi  oli  ollut  heille  aivan  vieras :  se,  ettei  väkijuomien  turmiol- 
lista vaikutusta  ehkäisemään  riittänyt  mikään  yksityinen  hyväntekeväisyys, 
mikään  pelkkä  raittiusseurain  työ,  niin  kauvan  kun  nämä  juomat  saivat  va- 
paasti ja  runsaasti  tul  vailla  yli  kaiken  maan.  Heidän  edessänsä  ^oli  — 
käyttääksemme  usein  käytettyä  vertausta  —  tyhjennettävänä  säiliö  vettä, 
jota  siihen  vuoti  auki  ammottavasta  torvesta.  Tähän  asti  olivat  he  ot- 
sansa hiessä  ammentaneet  pois  tätä  vettä,  mutta  uutta  ,oli  lakkaamatta  tul- 
lut sijaan.  Nyt  käsittivät  he,  että  torvi  oli  ennen  kaikkea  suljettava,  sitten 
olisi  muu  työ  helppo. 

Ne,  jotka  vieläkin  arvelevat  raittiustyön  osuneen  väärälle  polulle,  — 
niinkuin  esim.  meillä  muutama  vuosi  sitten  eräs  pääkaupungin  päivälehti 
tilausilmoituksessaan  julisti  —  kun  se  ei  ole  tyytynyt  vaikuttamaan  yksi- 
tyisten kesken,  vaan  sekaantunut  lainsäädäntöön  ja  siten  valtiollisiin  asioi- 
hin, ne  tekisivät  varmaankin  hyvin,  jos  he  vähänkin  viivähtäisivät  ajatte- 
lemaan, miltä  tuommoisen  yhä  täyttyvän  säiliön  tyhjentäminen  heistä  it- 
sestänsä tuntuisi. 

Jo  V.  1833  lausuttiin  samassa  yleisessä  raittiuskokouksessa,  jossa  eh- 
dottoman luopumisen  aate  tuli  ensikerran  Amerikassa  esille,  yksimielisesti 
myöskin  se  mielipide,  että  väkijuomien  myynti  nautinto-  ja  ravintoaineeksi 
oli  siveellisesti  väärä  ja  olisi  yleisen  lain  kautta  kiellettävä.  Mutta  nel- 
jännellä vuosikymmenellä  ja  viidennen  alkupuolella  ei  tästä  mielipiteestä 
kuitenkaan  näkynyt  muuta  vaikutusta,  kuin  että  yksityiset  kunnat  muuta- 
missa valtioissa  käyttivät  oikeuttaan  kieltää  väkijuomain  kaupan  alueellaan. 
Suuremman    merkityksen    saivat    nämä    lainsäädäntöpuuhat  vasta  vuodesta 

1846,  jolloin  kokonainen  valtio  ensi  kerran  jyrkästi  kielsi  väkijuomateolli- 
suuden  ja  kaupan  alallansa.     Tämä  kielto  oli  kuuluisa  Maine^laki. 

Mainevaltion  antamalla  esimerkillä  oli  laajempi  ja  nopeampi  vaiku- 
tus, kuin  kukaan  olisi  voinut  aavistaa.  Verrattain  lyhyessä  ajassa  seu- 
rasi sitä  koko  14  liittokunnan  suurimpaa  ja  mahtavimpaa  valtiota:  De- 
laware  1847,  New  Hampshire  1848,  VVisconsin  1849,  Michigan  1850, 
Ohio  185 1,  Minnesota,  Rhode  Island,  Massachusetts  ja  Vermont  1852, 
Connecticut  1853,  New  York  1854,  Indiana,  Ohio  ja  Nebraska  1855. 
Nämä  voitot  olivat  kuitenkin  liian  nopeasti  voitetut  jäädäkseen  pysy- 
viksi. Monessa  valtiossa  julisti  ne  korkein  oikeusto  perustuslakia  louk- 
kaaviksi ;  toisissa  olivat  ne  määräy ksissänsä  niin  yleiset,  että  ne  käytännössä 
kierrettiin  suuremmalla  tai  vähemmällä  menestyksellä.  Ja  niissäkin,  joissa 
ne  todenperäiscsti  tulivat  käytäntöön,  herättivät  ne  tuiman  vihan  ja  vas- 
tuksen vastapuolueessa,  joka  ensimmäisiin  äkillisiin  hyökkäyksiin  valmis- 
tumattomana vasta  nyt  ehti  koota  voimansa  ja  järjestää  vastarintansa. 
Useimmat  nämä  kieltolait  lakkautettiin  sentähden  melkein  yhtä  pian  kuin 
ne  oli  säädetty.  Muutamissa  vaihteli  useampain  vuosien  kuluessa  kielto- 
laki ja  verotettu  väkijuomakauppa,  mutta  tavallisesti  joutui  kieltolaki  ala- 
kynteen. Vuoden  1875  jälkeisinä  aikoina  tapaamme  kieltolain  ainoastaan 
Maincssa,  Vermontissa  ja  New  Hampshiressa,  ja  niistäkin  ainoastaan  en- 
siksi mainitussa  täydessä  voimassa.  Tälle  valtiolle  tulee  siis  kunnia  niin 
hyvin  kieltolain  ensimmäisestä  säätämisestä  kuin  sen  ainoasta  todenperäi- 
scstä  koetteelle  panemisesta. 

Tähän  ei  kuitenkaan  taistelu  kieltolaista  päättynyt,  vaan  alkoi  kohta 
uudelleen  edelliseltä  ajalta  saadun  kokemuksen  nojalla.  Ne  kieltolait, 
joista  nyt  on  ollut  puhe,  olivat  näet  kaikki  säädetyt  tavallisten  hallitusasc- 
tusten  tapaan  vuotuisesti  tahi  joka  toinen  vuosi  uudestaan  valittavan  edustaja- 
kunnan  toimesta.  Edellisen  edustajakunnan  säätämän  lain  saattoi  sentähden 
seuraava  jo  vuoden  perästä  muuttaa.  Sitä  paitsi  oli  valtiollisen  elämän  johto 
yhä  enemmän  joutunut  ammattipolitikkojen  tunnottomiin  käsiin,  ja  nämä  ru- 
pesivat yhä  enemmän  vaaleissa  nojaumaan  suurivaltaiscen  viinapuoluecseen, 
jos  sitä  nimitystä  saamme  käyttää.  Poistaaksensa  näitä  epäkohtia  koetti- 
vat nyt  raittiusmielisct  säätää  kieltolakinsa  perustuslain  muotoon,  joten  ne 
tulisivat  riippuviksi  suoranaisesta  kansanäänestyksestä  ja  saisivat  paljon  py- 
syvämmän luonteen.  V.  1880  tehtiin  ensimmäinen  yritys  tähän  suuntaan 
Kansasin    valtiossa,   ja    se  onnistui  täydellisesti.     Seuraavana  vuonna  sää- 

dettiio  samanlainen  perustuslain  pykälä  Jcnvassa  ja  v.  1884  muutettiin 
Mainen)Eai  laki  —  jota  aikojen  kuluessa  oli  korjattu  ankarammaksi  —  val- 
taavalla enemmistöllä  perustuslaiksi.  Se  oli  Mainen  kansan  lausunto  kielto- 
laista liki  40  vuotisen  kokemuksen  perästä! 

Kaikissa  näissä  valtioissa  on  kieltolaki  säädetty  ja  pantu  toimeen 
täydellä  todella,  jopa  suurella  ankaruudellakin,  ja  se  näyttää  voittavan  yhä 
enemmän  suosiota.  V.  1885  astui  Rhode  Islandin  valtio  kielto  valtioiden 
joukkoon,  ja  sen  jälkeen  on  kysymys  taas  ollut  vireillä  ympäri  maata. 
Teksasissa,  Kentuckyssä,  Michiganissa  ja  Länsi- Virginiassa  on  se  ollut  kan- 
sanäänestyksen alaisena,  vaan  tullut  pienellä  enemmistöllä  hyljätyksi.  Nuo- 
ressa Dakotan  valtiossa  on  se  sitä  vastoin  aivan  viimeisinä  aikoina  saanut 
voiton.  Sitä  paitsi  ovat  jo  ennen  mainittujen  paikkakunnallisten  asetusten 
kautta  laajat  alat  eri  valtioissa  joutuneet  kiellon  alaisiksi. 

Myöskin  Euroopassa  on  raittiuskysymys  pyrkinyt  valtiolliseksi  kysy- 
mykseksi, vaikka  ei  täällä  siinä  kohden  ole  saatu  vielä  läheskään  niin  pal- 
jon aikaan  kuin  toisella  puolen  Atlantin.  Britanniassa,  missä  raittiusliike 
muutoin  on  niin  erittäin  voimakas,  on  se  jo  vuosikymmeniä  saanut  pon- 
nistella voimiansa  hankkiakseen  yksityisille  paikkakunnille  oikeuden  kiellon 
säätämiseen  omalla  alueellaan.  Tämän  lakiehdotuksen  toi  ensi  kerran 
esille  nimellä  «The  permissive  Local  Option  Bill»  Sir  H^ilfred  Lawson  v. 
1864  ja  hän  on  sen  sittemmin  uudistanut  melkein  joka  vuosi.  V.  1880 
onnistui  hänen  saada  periaatteelleen  enemmistö,  mutta  mitään  sanottavaa 
siitä  johtuvaa  lainsäädöstä  ei  ole  vielä  seurannut.  Tosin  nykyinen  Sa- 
lisburyn  ministeristö  muutama  vuosi  sitten  esitti  lakiehdotuksen  tähän  suun- 
taan, mutta  tämä  oli  niin  selvään  nähtävästi  pitänyt  väkijuomaliikkeen  etuja 
silmällä  ja  herätti  niin  kiivasta  vastustusta,  että  hallituksen  täytyi  jättää 
koko  asia  sikseen. 

Suurin  askel  kieltolakiin  päin,  joka  Euroopassa  tähän  saakka  on 
otettu,  on  epäilemättä  Ruotsissa  ja  Suomessa  voimassa  oleva,  jos  kohta 
epätäydeUinen  yksityisten  kuntain  kielto-oikeus.  Se  on  ollut  meille  mo- 
nessa suhteessa  äärettömän  tärkeä  eikä  vähimmin  siinä,  että  se  on  selvästi 
todistanut  kieltolain  aatteen  käytännöllisyyden  ja  hyödyn  niillä  paikoilla, 
joissa  se  on  voimassa  ollut. 

Tämä  periaatteellinen  voitto,  että  kieltolaki  on  näytetty  mahdolli- 
seksi ja  hyödylliseksi,  lieneekin  pidettävä  tärkeimpänä  tuloksena  kaikista 
raittiusmielisten    yrityksistä    lainsäädännön    alalla.     Sillä    niin   tärkeät  kuin 

käytännölliset  tulokset  ovat  olleetkin  niissä  paikoin,  joissa  semmoinen  laki 
on  olemassa,  ovat  kuitenkin  verrattain  niin  rajoitetut  alat  vielä  joutuneet 
sen  vaikutuksen  alaisiksi,  ettei  tuo  käytännöllinen  voitto  suuresti  tunnu 
nykyisessä    yli    puolen   mailmaa  ulottuvassa  taistelussa  väkijuomia  vastaan. 

Jos  raittiusmielisct  olivat  toivoneet  voivansa  lainsäädännön  avulla  vä- 
hässä ajassa  kukistaa  väkijuomaliikkeen,  olivat  he  pettyneet.  Elleivät  tah- 
toneet antaa  asian  raueta  tyhjiin,  piti  heidän  yhä  vielä  etsiä  uusia  apu- 
keinoja, yhä  vielä  panna  uusia  voimia  liikkeelle.  Ja  mihin  suuntaan 
nyt  oli  hyökkäys  tehtävä,  se  huomattiin  pian.  Se  voima,  joka  ennen  kaik- 
kea oli  tehnyt  lainsäädännön  yritykset  tyhjiksi,  joka  enemmän  kuin  varsi- 
naisten väkijuomaliikkeen  edustajain  vimmattu  vastustus  oli  menestyksen 
ehkäissyt,  se  oli  suuren  yleisön  vastenmielisyys  luopumaan  näiden  juomain 
tottumuksen  kautta  rakkaaksi  käyneestä  nautinnosta.  Ei  mikään  vakuutus 
niiden  tarpeettomuudesta,  ei  mikään  niiden  kohtalon  sääliminen,  jotka  väkijuo* 
main  vapaan  nautinnon  kautta  joutuivat  perikatoon,  ei  mikään  huolenpito 
yhteiskunnan  yleisestä  menestyksestä  voinut  tätä  tottumuksen  rautavaltaa 
murtaa.  Jos  mieli  päästä  eteenpäin,  ei  ollut  muuta  neuvoa,  kuin  koettaa 
estää  tätä  tottumusta  syntymästä,  —  ja  siten  oli  raittiustyön  kasvatukselli- 
nen tehtävä  saatu  silmälle.  «Formation  is  better  than  reformation»,  — 
se  tuli  kasvatuksellisen  raittiustyön  tunnussanaksi. 

Tämä  työ  on  esiintynyt  pääasiallisesti  kahdessa  eri  muodossa,  joista 
toinen  on  enemmän  omituinen  Englannille,  toinen  Amerikalle.  Englan- 
nissa ovat  raittiuden  harrastajat  perustaneet  erityisiä  lasten  raittiusseuroja, 
«Bands  of  Hope».  Liike  sai  alkunsa  jo  v.  1847  ja  oli  v.  1876  kehitty- 
nyt niin,  että  se  johtokunnan  ilmoituksen  mukaan  oli  muodostanut  6000 
yhdistystä,  joihin  yhteensä  kuului  810,000  lasta.  Amerikassa  on  kasvatus- 
liikkeen  synty  myöhempi  ja  pääpaino  on  pantu  väkijuomain  vaikutuksia 
koskevaan  opetukseen  yleisissä  kouluissa.  Tätä  on  harrastanut  ennen  muita 
tuo  hyvin  järjestetty  ja  innokas  «Naisten  Kaittiusseura».  Tämän  seuran 
vaikutuksesta  on  jo  ainakin  14  valtiossa  säädetty  laki,  jossa  määrätääQ  kai- 
kissa kouluissa  opetettavaksi  terveysoppia  pitämäUä  erityisesti  silmällä  väki- 
juomain vaikutuksia  ihmisruumiiseen. 

Missä  määrin  kasvatuksellisen  raittiustyön  on  sallittu  lopullista  voit- 
toa jouduttaa,  sen  saapi  tulevaisuus  osottaa.  Varmaa  on  vain  se,  että 
taistelu    tulee  jatkumaan  kaikissa  niissä  muodoissa,  joissa  se  on  mahdolli- 


Vallankumouksellinen  pedagoogu  427 


ncD,  kunnes  tämä  voitto  on  käsissä.  Sillä  missä  oikeus  ja  rakkaus  taiste- 
lee vääryyttä  ja  itsekkäisyyttä  vastaan,  siinä  ei  lopullinen  päätös  saata  olla 
epätietoinen  *). 


Mikael  Johnsson. 


■e  )t(  V 


Vallankumouksellinen  pedagoogi. 

Pikakuva  Amerikasta. 

—  Eversti  Parker,  Cook  Countyn  mallikoulun  rehtori. 

Suuri  verevä  mies  pudisti  kättäni.  Että  hän  oli  eversti  ei  minua 
ihmetyttänyt,  sillä  hänen  liikkeissään  oli  jotain  sotaisen  reipasta.  Mutta 
kukaan  ei  olisi  hänen  ulkomuodostaan  voinut  aavistaakaan  että  hän  oli  pe- 
dagoogi. 

—  Tervetuloa  kouluumme,  '—  lausui  ääni,  niin  luja  ja  selkeä,  että 
se  tuntui  täyttävän  koko  tuon  suuren  kouluhuoneen.  —  Mutta  kuinka  us- 
kalsitte tulla  tänne?  Eikö  minusta  ole  puhuttu  kauhean  pahaa  teille  ?  Hän 
nauroi  ja  hykersi  käsiään  yhtä  tyytyväisenä  kuin  jos  olisi  sanonut :  —  eikö 
minua  ole  tavattomasti  ylistetty  teille? 

—  Tehän  tulette  opettajakokouksesta  San  Fransiscosta  ja  teiltähän 
ei  ole  saattanut  jäädä  kuulematta  minun  syntiluetteloni.  Dear  me^  nepä 
minut  mielellään  surmaisivat,  jos  voisivat. 

Nuo  pienet  syvällä  olevat  silmät  loistivat  tyytyväisyydestä  ja  hän 
nauroi  taas.  Sitten  hän  hitaasti  alkoi  kävellä  suuren,  valoisan  korridoorin 
ovea  kohti,  josta  alinomaa  virtasi  sisään  koululapsia,  samalla  hän  viittasi 
minulle  seuraamaan  mukana. 

—  Älkää  sanoko,  että  minä  panettelen  itseäni.  Enpä  niinkään, 
minä  tiedän  varsin  hyvin  mitä  pedagoogit  sanovat  minusta.  Ne  surmaisi- 
vat minut  jos  voisivat,  koska  minä  olen  siirtänyt  kouluja  vastaan  lausuttu- 
jen moitteiden  painon  opettajain  niskoille.  Jos  opettaja  on  hyvä,  on 
koulu  hyvä.  Jos  opettaja  on  hyvä,  ovat  oppilaat  hyviä.  Kaikki  tuo 
puhe  «kilteistä    lapsista»  ja  «hyvistä  oppilaista»  on  lorua.     Ei  löydy  vai- 


*)   Lähteinä   on  käytetty  IJistory  of  the  Tempcrance  Movement  by  Samuel  Con- 
ling,  Tempcrance  llistory  by  Davjson  Burns» 

lattomia    lapsia    eikä    huonoja    oppilaita.     Jos  lapset  ovat  laiskoja,  on  se 
opettajan  syy. 

Hän  lienee  nähnyt  hämmästyksen  kuvautuvan  kasvoilleni,  sillä  hän 
sanoi  taas:  te  pidätte  minua  hulluna!  Eikö  niin?  Mutta  tulkaapa  tänne 
hetkiseksi,  niin  selitän  mitä  tarkoitan.  Me  astuimme  luokkahuoneeseen, 
missä  muuan  nuori,  vaalea,  hirveän  saamattoman  näköinen  opettajatar 
juuri  oli  alkanut  maantieteen  oppitunnin  luokalla,  jossa  oli  lo— ii  vuo- 
tiaita pienokaisia.  Se  kävi  surkean  huonosti.  Lapset  haukottelivat,  ojen- 
telivat itseään,  kuiskuttelivat  toisilleen,  olivat  tarkkaamattomia  ja  tekivät 
senkin  tuhansia  pikku  ilveitä,  opettajattaren  turhaan  koettaessa  saada  heitä 
tottelemaan.  Neljännestunnin  perästä  —  jonka  kuluessa  eversti  Parker 
pari  kertaa  kärsimättömästi  oli  liikehtinyt  tuolillaan  —  lähdimme  huoneesta. 

—  Oi  Jumalani  —  sanoi  hän  ja  pyyhki  kädellään  päätänsä  —  hän 
turmelee  minun  luokkani,  minun  pienen,  virkeän,  elokkaan,  suloisen  luok- 
kani! Ettekö  Däe,  että  se  on  hänen  syynsä^  että  he  ovat  unisia  ja  tark- 
kaamattomia? Minä  olen  johtanut  samaa  luokkaa.  Minä  tiedän,  että  he 
voivat  istua  liikahtamatta,  imien  opettajan  sanoja  kuin  pienet,  janoiset  ku- 
kat —  niitä  ne  juuri  ovatkin,  Jumala  heitä  siunatkoon!  Mutta  hän,  tuo 
armoton  olento,  tuo  hirviö  .  .  .  opettajatarta  tarkoitan,  hän  seisoo  siellä 
ja  antaa  heille  vesivelliä  teelusikallisen  joka  toinen  tunti,  sen  sijaan,  että 
hänen  tulisi  antaa  heille  täysi  määrä  oikeata,  voimakasta  ravintoa  .... 
Tulkaa,  täällä  saatte  nähdä  joUin  toista. 

Hän    aukasi    erään    toisen  luokkahuoneen  oveni,  siellä  muuan  nuori, 
reipas,  vilkassilmäinen  tyttö  opetti  luokalle  «kirjoituslukemista». 
Ruusu  lehtineen  oli  piirustettuna  mustalle  taululle. 

—  No,  Johnny!  —  sanoi  opettajatar  —  mitä  näet  taululla?  (Kolme- 
kymmentä pientä  kätöstä  viittasi  kärsimättömästi)  Johnny :  minä  näen  ruusun. 

—  Mitä  näkee  Maria? 

Maria  ilmoitti  hänkin  näkevänsä  ruusun. 

—  Mitä  tiedämme  ruusuista?     Cora  .  .  .  Arthur  .  .  .  Anny  .  .  . 

Nämät  kaikki  kertoivat  sitten  vuoroonsa,  «että  löytyy  punaisia,  val- 
koisia ja  keltaisia  ruusuja»,  «että  ruusuilla  on  piikkejä»,  «että  ruusut  tuok- 
suvat»,  «että  ruusut  kasvavat  pensaissa»  j.  n.  e. 

—  Kuka  osaa  kirjoittaa  sanan  «ruusu»?  kysyi  opettajatar. 

Pari  kolme  luokan  parhaita  ilmoittautui  ja  sai  koettaa  onneansa. 
Kolmekymmentä  silmäparia  seurasi  hartaalla  innolla  noita  pieniä,  pyöreitä 

sormia,  jotka  liitupalaa  pitivät  ni[)istcttynä.  Kun  sitten  vielä  hetkinen  oli 
puhuttu  ruususta,  kirjoitti  opettajatar  taululle  —  yhä  kysellen  lapsilta  — 
muutamia  lyhyitä  lauseita,  jotka  lyhyesti  sisälsivät  sen,  mistä  oli  keskus- 
teltu: «Ruusu.  Punainen  ruusu.  Johnny  antaa  Annylle  ruusun.  Ruusut 
tuoksuvat»  j.  n.  e.     Sitten  alettiin  kirjoittaa  vihkoihin. 

Kieltämättä  oU  jotain  miellyttävää  opettajattaren  esiintymisessä.  Hän 
oli  samalla  vakava,  vilkas,  asiaan  kiintynyt.  Hän  ainakin  näytti  niin  suurta 
mieltymystä  lasten  vastauksiin,  ettei  dllut  ihmeteltävää  näiden  halu  saada 
vastata  hänen  kysymyksiinsä.  Eversti  Parker  vei  minut  pois  huoneesta. 
Hänen  silmänsä  loistivat. 

—  Katsokaapas  tuossa  on  semmoinen,  joka  ymmärtää  minun  me- 
toodini!  Hän  antaa  lapsille  mitä  niiden  on  oikeus  vaatia:  tarpeeksi  ra- 
vintoa niiden  tiedonhalulle.  Me  näännytämme  lapsemme  nälkään.  Ne- 
hän eivät  pyydä  muuta,  nuo  pienet  raukat,  kuin  että  me  annamme  ruokaa 
niiden  avoimiin  suihin,  niinkuin  lintujen  emotkin  antavat  ravintoa  poikasil- 
leen.    Mutta  —  kuinka  moni  opettaja  ymmärtää  tämän? 

Me  kävelimme  taas  edes  takaisin  korridoorissa. 

—  Se  puoli  minun  metoodissani,  johon  enin  vimmastutaan  —  jat- 
koi Parker  —  on  vihani  kaikkea  kurinpitoa  vastaan.  Oi,  ei  tiedetä  kuinka 
vaikeata  minun  on  ollut  luopua  siitä.  Minä  olen  vanha  sotilas.  Tiedän 
hyvin  mitä  kurinpito  on.  Ja  voisin  saada  toimeen  loistavan  kurin  koulus- 
sani. —  Hän  oikaisi  ruumistaan  ja  hymyili  ylpeästi.  —  Mutta  kuri  on  yk- 
silöisyyden  katkerin  vihollinen,  ja  minä  olen  —  verta  vuotavin  sydämin 
—  pyyhkinyt  sen  pois  ohjelmastani.  Vapaus  on  —  kehitystä,  pakko  — 
seisahdusta  —  se  on  minun  vakaumukseni.  Jos  koulu  vaatii  ankaraa  ku- 
ria, niin  se  kasvattaa  hyviä  sotilaita,  vaan  ei  kansalaisia.  On  huomau- 
tettu, että  minä  en  koskaan  rankaise  poikaa,  joka  ei  tule  säännöllisesti 
kouluun.  Se  on  totta.  Minä  arvelen  näin:  jollei  koulua  tehdä  pojalle 
niin  viehättäväksi,  että  hän  mieluummin  nousee  ylös  klo  7  ja  tulee  sinne 
lumessa  kahlaten  tai  kesän  helteessä,  kuin  laiminlyö  tämän,  niin  on  tur- 
haa vaivaa  pakottaa  häntä  koulussa  käymään.  Hänellä  ei  jälkimmäisessä 
tapauksessa  ole  mitään  hyötyä  koulunkäynnistään  •  .  .  Tiedän  että  olen 
radikaali,  mutta  minä  luotan  sokeasti  tähän  radikalismiin.  Nähkääs,  minä 
olen  täydestä  sydämestäni  demokraatti.  Minä  tahdon,  että  koko  kansa 
hallitsee,  eikä  vaan  jotkut  harvat.  Sen  vuoksi  on  kansalaisten,  miesten  ja 
naisten,  oppiminen  itseään  hallitsemaan,  siliä  se  on  ensimmäinen  ehto  va- 

paassa  maaasa.  Mutta  sitä  he  eivät  koskaan  opi,  jollei  koulu  heitä  opeta. 
Minä  tiedän,  että  meillä  on  paljon  turmelusta  valtiollisissa  piireissä.  Se 
tulee  siitä,  että  me  olemme  vasta  itsehallinnon  ensimmäisellä  asteella. 
Me  tulemme  kaikkialla  monta  kertaa  kaataneeksi  kuorman,  enncnkun  kansa 
oppii  hallitsemaan.  Mutta  kerran  se  on  oppiva  ja  tähän  pyrkiminen  on 
kaikkein  meidän  velvollisuutemme.  Sen  vuoksi  tahdon  opettaa  tyttöni  ja 
poikani  hallitsemaan  itseään.  Senvuoksi  en  tahdo  kuria  .  .  •  Mutta  nyt 
saatte  nähdä  minun  tyttöni,  minun  oivat  tyttöseni  opettajatarluokalla. 

Me  menimme  ylös  kolmanteen  huonekertaan  ja  astuimme  saliin,  jo- 
hon näytti  mahtuvan  200  ä  300  henkeä.  Se  oli  nyt  melkein  täynnä  nuo- 
ria tyttöjä,  jotka  vihot  kädessä  istuivat  odottamassa  «the  colonel»ia.  Omi- 
tuisempaa pedagogiikan  oppituntia,  kuin  se,  mitä  nyt  sain  kuunnella,  tus- 
kin saattaa  ajatella.  Ilman  konseptia,  ainakaan  ei  ollut  mitään  semmoista 
näkyvissä,  ilman  havaintokalustoa,  nähtävästi  ilman  mitään  tarkkaan  seu- 
rattua suunnitelmaa,  viehätti  tämä  omituinen  opettaja  meitä  ikäänkuin  noita- 
voimalla.  Nopeasti  seurasivat  kysymykset  ja  vastaukset  toisiaan,  ja  voi  sitä 
joka  sotkeutui  epäselvyyksiin  tai  fraaseihin!  Tukasta  vedettiin  hän  esille, 
kuvallisesti  puhuakseni,  ja  joutui  yleisen  pilkan  esineeksi,  samalla  kun 
opettajan  punaiset,  rumat  kasvot  säteilivät  hänelle  kateederista  kuin  hy- 
vänsävyisyyden  aurinko.  Paremmin  sanoen  cstraadilta,  sillä  tuo  merkilli- 
nen mies  halveksi  nousta  juhlalliseen  kateederiin.  Hän  istui  pienen  pöy- 
dän ääressä,  jonka  mustaksi  maalattuun  pintaan  hän  nojasi  käsivarsiaan 
leikkien  lyijykytiällä. 

Kun  tunti  oli  päättynyt,  nousi  hän  seisoallccn,  kuivasi  otsaansa  ja 
vastasi  luokan  jäähy väisiin  pienellä  kumarruksella.  Seuraavassa  silmän- 
räpäyksessä kaikui  hänen  äänensä  voittaen  monesta  sadasta  äänestä  synty- 
neen melun:  ladies,  the  demonstration  lessons  are  glven  to  day  in  the 
B-room,  third  story  I  (Hyvät  naiset,  havainto-opetustunti  on  tänään  B-huo-  • 
neessa,  kolmannessa  kerrassa).     —      —     —     —     —     —     —      —     — 

Francis  VVayland  Parker  syntyi  1837  Bedfordissa  New  Hampshirossä. 
Kahdeksan  vuoden  vanhana  joutui  hän  erään  farmerin  luo  toimittamaan 
renkipojan  tehtäviä,  näin  saadakseen  elatuksensa.  Mutta  13-vuotiaana  al- 
koi tupa  tuntua  hänestä  ahtaalta  ja  hän  lähti  ilman  rahaa,  ilman  ystäviä 
ja  ilman  auttajia  lähimpään  kouluun,  jossa  hänen  koko  kouluajan  onnistui 
elättää  itseään  tilapäisellä  työllä.  Viidentoista  vanhana  alkoi  hän  jo  an- 
taa   opetusta  ja    vähitellen  kasvoi  maine  hänen  erinomaisista  opettajalah- 

joistaan  siihen  määrään,  että  hän  heti  koulunkäynnin  päätyttyä  sai  useita 
tarjouksia.  Kun  sota  syttyi  keväällä  186 1,  oli  hän  erään  koulun  johta- 
jana Illinoisissa.  Kouluneuvosto  vaati  häntä  tunnustamaan  kuuluvansa 
etelävaltojen  puolueeseen,  mutta  kun  hän  koko  sydämestään  inhosi  or- 
juutta, luopui  hän  paikastaan  ja  rupesi  sotilaaksi  pohjoisvaltojcn  armei- 
jaan. Siinä  hän  kohosi  korkeaan  arvoon,  tuli  haavoitetuksi  ja  otettiin 
Magnolian  luona  vangiksi. 

Sodan  loputtua  otti  hän  eron  virastaan  ja  palasi  pedagogiikan 
alalle.  Kaksi  vuotta  opiskeltuaan  Saksan  yliopistoissa,  kutsuttiin  hän  koulu- 
superintendenttinä  tarkastamaan  Quincyn  kouluja.  Hänen  sikäläisen  vaiku- 
tuksensa tulokset  herättivät  tavatonta  huomiota  niiden  uutten,  rohkeiden  ja 
omituisten  metoodien  tähden,  joita  hän  pani  toimeen  ja  puolusti  puheis- 
saan sekä  kirjoituksissaan.  Innostuneita  oppilasryhmiä  liittyi  häneen  ja 
toiselta  puolen  syntyi  lujia  vihollisjoukkoja.  Kaikkialla  tahdottiin  nähdä 
ja  kuulla  häntä,  oltiinpa  sitten  hänen  puolellaan  tai  häntä  vastaan. 

Aina  siitä  asti  on  hän  eri  paikoissa  vaikuttanut  käytännöllisenä  peda- 
googina.  Hänen  intohimonsa  on  opettaminen.  Hän  syntyi  opettajaksi  ja 
tahtoo  kuolla  opettajana.  Mutta  mikään  ei  saata  hänen  mieltänsä  niin 
kuohuksiin  kuin  huono  opetus.  Jo  pienenä,  9-vuotiaana  koulupoikana  hän 
kerran  nousi  luokalla  ja  sanoi  opettajalle,  että  tämä  «ei  osannut  opettaa». 
Ei  sodassakaan  hän  voinut  unhottaa  mielitointaan,  vaan  kirjoitti,  vapaahet- 
ken  tultua,  teltassa  tai  leiritulen  ääressä  jonkun  uuden  lisäyksen  niihin  me- 
toodeihin,  joita  hän  siihen  aikaan  valmisteli  «päässään»,  ja  jotka  sittem- 
min tekivät  hänet  kuuluisaksi. 

Mutta  tähän  asti  käytyjä  pedagoogisia  valtateitä  vastaan  hän  sotii, 
ja  hänen  nähtävästi  liian  pitkälle  mennyt  vastenmielisyytensä  kuria  vastaan 
on  hankkinut  hänelle  monta  vastustajaa.  Näyttää  myös  siltä,  kuin  tämä 
kohta  olisi  heikoin  hänen  järjestelmässään.  Sillä  se  edellyttää,  että  kaikki 
koulut  voivat  kustantaa  itselleen  ideaaliopettajia.  Se  vaatii  niin  mahdotto- 
man paljon  kasvattajalta,  että  vaan  harvat  voivat  saavuttaa  päämäärän. 
Sitä  paitsi  saattaa  epäillä  onko  se  oikea  periaate,  että  velvollisuuden  täyt- 
tämistä vaaditaan  lapsilta  ainoastaan  silloin  kun  he  sitä  pitävät  hauskana. 
Heitähän  kasvatetaan  elämää  varten  ja  tämä  ei  ole  leikintekoa,  kun  on  vel- 
vollisuus kysymyksessä,  olkoonpa  se  sitten  meistä  hauska  tai  ei.  Eversti 
Parkerin  omassa  koulussa  näytti,  ainakin  sellaisesta  joka  ei  ole  pedagoogi, 
vallitsevan    aivan    ihastuttavan    hyvä   järjestys    sen   viikon  kuluessa,  minkä 

minä  olin  sitä  katsomassa.  Mutta  suuri  henki  voi  luoda  ja  koossa  pitää 
paljon  semmoista,  joka  huonommin  johdettaessa  raukee  tyhjään. 

Francis  Parker  on  niin  innostunut  opettajatoimeen,  ettei  hän  edes 
sunnuntaisin  suo  itselleen  lepoa.  SDloin  hän  nimittäin  johtaa  eräällä  luo- 
kalla raamatunkeskustelua  sen  seurakunnan  kirkossa  mihin  hän  kuuluu  (Uni- 
tariaaniseurakunta  £ngelwoodissa).  Nämät  tunnit  ovat  kylläkin  realistisia 
ollakseen  uskontotunteja.  Opettaja  istuu,  koko  joukko  nuoria  miehiä  ym- 
pärillään, hymyilee,  kyselee  ja  tekee  huomautuksia  tavallisella,  äkkinäisellä, 
vilkastuttavalla  tavallaan.  Tuntuu  siltä  kuin  voisi  hän  puhua  hengen  ki- 
veenkin.  Kuitenkaan  ei  mikään  voi  olla  todellisempaa,  ei  mikään  liikut- 
tavammin  vakaista  kuin  hänen  esityksensä  kristinopista.  Moni  nuori  mies, 
jonka  joku  mahtipontinen  pappi  on  pelottanut  tiehensä,  on  eversti  Par- 
kerin  kautta  saanut  halun  panna  huomiota  elämän  vakavimpaan  kysy- 
mykseen. 

Hänen  olemuksensa  tekee  miellyttävän  vaikutuksen.  Vaikka  hän 
koko  ajan  puhuu,  kun  on  hänen  seurassaan,  ei  kuitenkaan  väsy  häntä  kuu- 
lemaan. Tuossa  lujassa,  sointuvassa  äänessä  on  yhtä  paljon  eri  vivahduk- 
sia, kuin  hänen  henkensä  uhkuu  uusia  aatteita. 

Kasvava  sukupolvi  on  hänen  kallein,  rakkahin,  hellimmin  hoidettu 
aarteensa. 

Hän  lopettaa  teoksensa  «The  art  of  teaching»  (Opettamisen  taito) 
seuraavilla  sanoilla:  «kaikkeen  siihen  mitä  tässä  olen  sanonut  ja  kaikkiin 
niihin  erehdyksiin,  joita  olen  tehnyt  sekä  ajattelemisessa  että  ajatusteni 
lausumisessa,  on  ollut  ainoastaan  yksi  vaikutin  sydämessäni,  ja  se  on,  että 
lapset,  tämän  maan  armaat  lapsukaiset,  meidän,  opettajain,  avulla  saataisiin 
kehittymään  henkiseen,  siveelliseen  voimakkuuteen,  joka  on  heitä  auttava 
taistelemaan  elämän  taistelua,  —  että  heistä  tulisi  tunnokkaita,  ajattelevia 
kansalaisia  ja  että  heitä  valmistettaisiin  siihen,  mikä  seuraa  tämän  elämän 
jälkeen». 

Eräs  hänen  entisistä  oppilaistaan  sanoi  hänestä:  «kun  Francis  Parker 
kerran  eroaa  elämästä,  kadottavat  Amerikan  lapset  parhaan  ystävänsä,  vii- 
saimman  hyväntekijänsä  ja  taitavimman  puolustajansa». 

Aarne. 

Kansanopetus  Ranskassa  ja  Suomessa. 

Vastaus  hra  B.  Boxstr5niille. 

«Vartijan»,  maamme  kirkollisen  kuukauslchden,  Toukokuun  vihossa 
tältä  vuodelta  on  historian  ja  kasvatusopin  lehtori  Sortavalan  seminaarissa 
hra  Boxström  ottanut  puheeksi  Valvojassa  julkaisemani  kirjoituksen  kansa- 
koululaitoksesta Ranskassa.  Että  hänen  ja  minun  arvosteluni  tästä  aineesta, 
niinkuin  ylipäänsä  historiallisista  ja  kulttuurikysymyksistä,  melkoisesti  eroa- 
vat toisistaan,  sen  saatoin  ennalta  arvata^  mutta  mitä  en  laisinkaan  aavis- 
tanut oli  se,  että  minun  tulisi  täytymys  panna  vastalause  hra  B:n  kirjoitusta 
vastaan  sentähden,  että  siinä  kauttaaltaan  oletetaan  minun  kannattamikseni 
ajatuksia,  joita  en  tunnusta  omikseni. 

Uskonnottomuus  on,  niin  sanoo  hra  B.,  Ranskan  uuden  valtiokoulun 
päätunöusmerkki.  Ja  kun  minä  kirjoituksessani  olin  maininnut  sitä  kat- 
santotapaa, josta  Ranskan  kansanopetuksen  uudistus  on  lähtenyt,  «yleväksi, 
suuria  tavoittelevaksi»,  ja  kun  sen  lisäksi  olin  sanonut  Suomen  kansakoulu- 
laitosta, verrattuna  samaan  laitokseen  Ranskassa,  «keskeneräiseksi»,  niin  hra 
B.  muitta  mutkitta  luulottelee,  ja  näkyy  itse  luulevan,  että  minä  tahdon 
Suomenkin  kansakoulua  uskonnottomaksi  ja  että  sitä  hra  Paimenin  ja 
minun  pyyntöcsitykseni  viime  valtiopäivillä  kuntien  velvoittamisesta  kansa- 
koulujen perustamiseen  oikeastaan  lie  tarkoittanutkin!  Siinähän  se  nyt  on 
koko  salainen  juonemme  paljastettu! 

Paha  vaan,  että  lausuntoni  valtiopäivillä  ovat  jyrkässä  ristiriidassa 
tuollaisiin  selityksiin.  Ja  olinhan  sen  lisäksi  puheena  olevassa  kirjoitukses- 
sani kysynyt:  «Onko  täälläkin  —  protestanttisessa  maassa,  jossa  kansan- 
opetus vanhastaan  on  ollut  kirkon  päätehtäviä  —  se  käsitys  väkisin  juur- 
rutettava kansaan,  että  yhteistyö  kirkon  ja  koulun  välillä  on  mahdoton?» 
Tämä  kysymys  tietää  kaiketi,  että  «lopputarkoituksena»  tavoittelen  uskon- 
non poistamista  Suomen  kansakoulun  oppiohjelmasta?! 

Asianlaita  on  se,  etten  lausunut  hyväksyväni  uskonnon  opetuksen  poista- 
mista edes  Ranskankaan  kouluista.  Koedn  näyttää,  mitkä  asianhaarat  siinä 
maassa  vaikuttivat  tämän  poistamisen.  Sanoin,  että  «koulun  ja  kirkon 
erottaminen    on   tasavallan  puolelta  ollut  oman  olemisen  suojelemista»,  ja 


434  y*  -^*  Daniehon, 


mainitsin  erään  protestanttisen  papin,  professori  Lichtenbergerin,  mielipi- 
teen, että  koulujen  maallistuttaminen  on  omantunnon  vapauden  ainoa  turva 
maassa,  joka  siihen  määrään  kuin  Ranska  on  uskonnollisten  riitojen  rikki- 
repimä.  Mutta  tämän  ohessa  huomautin  myöskin,  että  itsensä  puolustus 
oli  vuoroonsa  muuttunut  vainoksi,  ja  että  moni  Ranskan  nykyisen  oppi- 
pakon  etevimmistä  harrastajista,  niinkuin  esim.  Jules  Simon,  ei  mitenkään 
hyväksynyt  koulun  ja  kirkon  ehdotonta  eroa.  Niinikään  näkivät  Valvojan 
lukijat  kirjoituksestani,  että  yksin  Lichtenbergerkin  tahtoo  tavallaan  palaut- 
taa uskonnon  opetuksen  kouluun,  vaikka  hän  hyväksyy,  että  se  on  siirretty 
maallikko-opettajilta  kunkin  uskokunnan  papiston  haltuun.  Asetin  eri  mieli- 
piteet rinnan,  yrittämättä  itse  ratkaista,  missä  tasavallan  olisi  pitänyt  py- 
sähtyä puolustustoimissaan  katolisen  kirkon  anastuksia  vastaan.  Syynä 
tähän  varovaisuuteeni  oli  yksinkertaisesti  vaan  se  erehtymisen  vaara,  joka 
tuollaisessa  arvostelussa  on  liian  lähellä.  Mutta  tätä  vaaraa  hra  B.  ei  näy 
aavistavankaan.  Tuo  vaitioloni  on  hänestä  riittävä  todistus,  että  nyt  muka 
yritetään  Suomessakin  tehdä  kansakoulut  pakanuuden  pesiksi.  Ja  kokonaan 
haltijoissaan  huudahtaa  hän :  «emme  tahdo,  että  Herra  Jumala  karkoitctaan 
meidän  kouluistamme,  ei  millään  ehdolla,  ei  missään  nimessä,  ei  vapau- 
denkaan ja  rauhan,  kuten  on  tapahtunut  Franskassa» ! ! 

Entisen  pakollisen  uskonnon  opetuksen  sijaan  on  Ranskassa  asetettu  kan- 
sakouluihin  pakollinen  moraalin  opetus.  Hra  B.  ilmoittaa  lukijoilleen: 
«hra  Danielson  kiittää  omasta  puolestaan  tuota  yritystä  opettaa  moraalia  il- 
man uskontoa».  Tämä  väite  on  —  perätön.  Siteerasin  Jules  Ferryn  ja 
professori  Marionin  kiittäviä  lauseita  moraalin  opetuksesta,  «täysin  ymmär- 
tääksemmeyt,  niin  kuuluivat  sanani,  «heidän  tarkoituksensa  ja  toiveensa». 
Marion  esim.  lausuu:  «Siunattu  se  päivä,  jolloin  koulusta,  jossa  se  jo  itää, 
on  levinnyt  koko  kansaan  käsitys,  että  yläpuolella  puolueita  on  isänmaa  ja 
riippumattomana  uskonnollisesta  käsityksestämme  kaikkein  meidän  ensim- 
mäinen ja  yhteinen  velvollisuutemme  olla  rehellisiä  ihmisiä  ja  kunnon  kan- 
salaisia». Tällaiset  lauseet  silmäin  edessä  nimitin  tuota  yritystä  opettaa 
velvollisuuksien  täyttämistä  kanssaihmisiä  ja  isänmaata  kohtaan  aivan  eri- 
tyisenä oppiaineena  todistukseksi  siitä  i^innostuksestar^^  jolla  Ranskan  tasa- 
vallan johtavat  miehet  siveellisen  tunnon  vahvistamisesta  ja  jalostuttami- 
sesta  hakevat  isänmaalleen  apua.  Tämä  ei  vielä,  hyvä  hra  B.,  tiedä  sitä, 
että  «hra  D.  kiittää  omasta  puolestaan  tuota  yritystä  opettaa  moraalia  il- 
man   uskontoa»,    ja  vielä  vähemmän  tietää  se,  että  muka  tahtoisin  uskon- 

notonta.  moraaliD  opetusta  meidänkin  kansakouluissamme  uskonnon  opetuksen 
sijaan.  Olinpa  vielä  päätteeksi  lievässä  muodossa  lausunut  epäilykseni 
Ranskassa  koetetun  yrityksen  onnistumisesta  («Kuinka  se  päättyneekin, 
aina  on  se  toki  —  — »).  Luulin  tuon  riittävän  kysymyksessä,  jossa  jär- 
jellinen ihminen  tuskin  saattaa  ajatellakaan  Ranskan  esimerkin  noudatta- 
mista meidänkin  maassamme.  Mutta  unohdin,  että  heikkohermoisuus  on 
aikamme  tauteja  ja  että  monikin  sen  vallassa  näkee  aaveita  keskellä  päivää. 

Hra  B.  moittii  minua  siitä,  että  vaan  vähän  olen  puhunut  Ranskan 
uuden  kansakoululaitoksen  hedelmistä.  Hän  on  oikeassa,  niistä  olen  tahal- 
lani puhunut  aivan  vähän.  Muistettakoon,  että  vielä  on  tuskin  vuosikym- 
menkään kulunut  tärkeimpien  kansakoululakien  säätämisestä,  jotka  lait  sitä 
paitsi  eivät  suinkaan  kaikki  koko  laajuudessaan  heti  astuneet  voimaan. 
Niinpä  esim.  ei  koulujen  laicisatsioonia  vielä  ole  kokonaan  toteutettu.  Tä- 
män vuoden  loppuun  asti  on  kuntien  oikeus  määrätyillä  ehdoilla  käyttää  poika- 
kouluissa  hengellisiä  opettajia,  ja  tyttökouluissa  jatkuu  tämä  oikeus  vielä 
kauemminkin.  Mutta  opettajahan  koulun  tekee  ja  sen  hengen  määrää. 
Kun  sitä  paitsi  koulunkäynti  on  seitsenvuotinen,  on  selvää,  ettei  vielä  mo- 
nessakaan paikassa  ole  aivan  suuria  lapsimääriä,  jotka  ovat  saaneet  koko 
kouluopetuksensa  uusien  lakien  hengessä  ja  niiden  määräysten  mukaisesti. 
Mutta  niin  ollen  on  tietysti  ennenaikaista  varmuudella  puhua  näiden  lakien 
hedelmistä  nousevan  nuorison  siveelliseen  käytökseen  nähden  ja  siinä  koh- 
den viitata  muka  jo  saavutettuun  kokemukseen.  Joka  niistä  puhuu,  hän 
piankin  vastoin  tahtoaan  rakentaa  arvostelunsa,  ei  kokemukseen,  vaan  sii- 
hen ajatukseen,  joka  jo  a  priori  on  hänellä  Ranskan  uuden  koululainsää- 
dännön vaikutuksista.  Ja  jos  ulkomaalainen,  esim.  Sortavalassa,  ryhtyy 
mainituita  hedelmiä  pohtimaan,  kohtaa  häntä  vielä  sekin  vaikeus,  että  hä- 
nen useimmissa  tapauksissa  on  mahdoton  ratkaista,  mikä  on  totta,  mikä 
valhetta  niissä  jutuissa,  joilla  jesuiitat  ja  muut  kiihkokatoliset  koettavat 
kuvata  Ranskan  nykyisiä  kouluoloja  mustaa  mustemmiksi. 

Hra  B.  ajattelee  tässäkin  kohden  toisin.  Onhan^  Vapahtajamme 
«opettanut  meitä  myöskin  tuomitsemaan  hedelmistä».  Kun  en  minä  tuota 
käskyä  noudattanut,  lähtee  hra  B.  valaisemaan  Ranskan  uuden  koululain- 
säädännön tuloksia  ja  toivoo  minunkin  myöntävän  hänen  esintuomilleen 
todistuskappaleille  jotakin  todistavaa  arvoa.  Sitä  en  niiltä  kielläkään,  mutta 
mikä    minun    täytyy  sanoa,  on  että  se  metoodi,  jolla  hän  lähteitä  käytte- 

lee,  ja  ne  johtopäätökset,  joihin  hän  niiden  nojalla  tulee,  ovat  kerrassaan 
arvottomia. 

Hra  B.  turvautuu  ensiksikin  professori  Lichtenbergerin  yllä  mainitse- 
maani kirjaseen.  Se  sisältää  suuren  joukon  otteita  virallisista,  etupäässä 
koulutarkastajien,  lausunnoista,  joissa  tehdään  selkoa  moraaliopetuksen  ny- 
kyisestä tilasta  Ranskassa.  Puheena  olevat  lausunnot,  niin  huomauttaa 
Lichtenberger,  ovat  kovin  erilaisia»  «On  pessimistejä  ja  optimisteja,  usein 
samassa  departementissa  ja  vieläpä  samassa  koulupiirissäkin,  aina  sen  mu- 
kaan, minkälainen  on  kertojan  oma  luonne  ja  omat  persoonalliset  koke- 
mukset. Siitä  ovat  kuitenkin  kaikki  nämä  lausunnot  yksimielisiä,  että  1882 
vuoden,  laki  [joka  määräsi  moraaliopetuksen  kansakouluun]  on  vasta  niin 
lyhyen  ajan  ollut  käytännössä,  ettei  vielä  voi  todenteolla  ratkaista,  mitä 
hedelmiä  se  on  kantanut».  Siis  sama  huomautus,  jonka  vastikään  tein 
Ranskan  uudesta  koululainsäädännöstä  kokonaisuudessaan.  Lausunnot  to- 
distavat, että  moraalin  opetus,  niinkuin  arvata  saattoikin,  on  niin  vaikea 
suoritettava,  etteivät  useimmat  kansakoulunopettajista  ensi  alussa  ole  siihen 
täysin  pystyneet.  Melkoinen  määrä  opettajia  on  vielä  seminaarin  käymät- 
tömiä, ja  juuri  he  etenkin  ovat  kykenemättömiä  muodostamaan  opetuk- 
sensa lainsäätäjän  tarkoitusten  mukaiseksi.  On  lausuntoja,  joista  selvästi 
huomaa,  ettei  niiden  antaja  toivo  moraalin  opetuksesta  vastedeskään  mi- 
tään sanottavaa  hyötyä.     Mutta  ne  tuntuvat  kuitenkin  poikkeuksilta. 

Kirjansa  8:ssa  ja  9:ssä  luvussa  tutkii  Lichtenberger  erittäinkin  juuri 
kysymystä,  onko  moraalin  opetus  jo  huomattavasti  vaikuttanut  jotakin  oppi- 
laitten käytökseen  ja  luonteeseen.  Oman  käsityksensä,  jonka  lausuntojen 
lukeminen  hänessä  synnytti,  lausuu  hän  sanoilla:  «melkein  joka  paikassa 
voidaan  huomata  todellista  edistystä».  Jääköön  ratkaisematta,  eikö  hra 
L.  tässä  liioittele  ja  eikö  hänenkin  olisi  ollut  syytä  olla  päätöksessään  va- 
rovampi, mutta  totta  on,  että  erittäin  monessa  hänen  käyttämässään  ker- 
tomuksessa kehutaan  moraalin  opetuksen  ja  yleensä  Ranskan  uuden  kan- 
sanopetuksen vaikutusta  koulunuorison  tapoihin.  Oppilasten  rehellisyys  on 
päivä  päivältä  kasvamassa,  vakuutetaan  eräässä  lausunnossa,  ja  samaa  sa- 
notaan, toisilla  sanoilla,  monessa  muussakin.  Erittäinkin  ilmoitetaan,  että 
moraalin  opetus  on  suuresti  elvyttänyt  nuorison  isänmaallista  harrastusta. 

Kun  näemme,  miten  hra  B.  käyttää  näitä  lausuntoja  hyväkseen,  en 
tosiaankaan  —  puhuakseni  hänen  omilla  sanoillaan  —  tiedä  mitä  ajatella. 
Liekö  hän  lukenut  Lichtenbergerin  kirjan,  vai  tunteeko  hän  sen  ainoastaan 

jostakin  puolueellisesta  referaatista?  Hän  latelee  lukijan  eteen  koko  jou- 
kon epäedullisia  kohtia  ja  väittää,  että  niiden  rinnalla  ovat  kiittävät  lau- 
sunnot muka  harvalukuiset!  Ja  näistäkin  pääsee  hän  sillä,  että  huomaut- 
taa niiden  lähteneen  radikaalisista  paikkakunnista!  Tosiaankin  mukava  to- 
distustapa, mutta  cui  bono?  Ja  tokko  hra  B.  niin  varmaan  tietää,  mitkä 
kaikki  seudut  Ranskassa  ovat  radikaalisia,  mitkä  ei?  Esim.  Coulommiers, 
Dax,  Brioude,  Gaillac.  Mont^limar,  Quimper,  Parthenay,  Annecy,  Prades 
y.  m.  paikkakunnat,  joista  on  lähetetty  kiittäviä  lausuntoja? 

Hra  B:n  muut  todistelut  ovat  nekin  kovin  omituisia.  Hän  luettelee 
pari  sanomalehtikirjoitusta,  joissa  uskonnotonta  moraaliopetusta  moititaan. 
Näitä  voisi  löytää  tuhansia.  Hän  mainitsee  Nantesin  kouluneuvoston  toi- 
vomuksen, että  uskonnon  opetus  jälleen  pantaisiin  opetuksen  ja  kasvatuk- 
sen perustukseksi  valtion  oppilaitoksissa.  Tämähän  osottaa,  ettei  kaikki 
tuossa  «radikaalisessa»  kaupungissa  ole  niin  mädännyttä  kuin  hra  B.  luu- 
lottelee koko  Ranskasta.  Erään  hra  Guillotin  mukaan  ilmoittaa  hän,  että 
lasten  rikokset  ovat  20  vuodessa  kasvaneet  Pariisissa  nelinkertaisesti.  «Pää- 
syynä», niin  kuuluu  Guillot  julistavan,  «on  uskonnoton  opetus  kansakou- 
luissa». Sallittakoon  meidän  kuitenkin  hiukan  epäillä  tämän  väitteen  perus- 
teellisuutta, kunnes  hrat  Guillot  ja  Boxström  todistavat,  että  tuo  lisäys  on 
tapahtunut  yksinomaisesti  tahi  edes  etupäässä  viime  vuosina  ja  juuri  niissä 
lapsissa,  jotka  ovat  nauttineet  moraalin  opetusta.  —  Todistuksena  muitten 
mukana  siitä,  että  muka  Ranskan  uusi  kansakoulu  tärvelee  nuorison,  kertoo 
hra  B.,  että  Pariisin  läheisyydessä  pantiin  äsken  viralta  pois  eräs  pormestari, 
(tarkoitetaan  arvattavasti  kunnan  esimiestä)  joka  oli  antanut  jakaa  nuorison 
keskuuteen  erään  kirjan  vapaasta  rakkaudesta.  Luuleeko  sitten  hra  B., 
että  tuo  «pormestari»  oli  vasta  näinä  vuosina  käynyt  koulua,  ja  tottahan 
hänen  virasta  erottamisensa  puolestaan  todistaa,  että  Ranskankin  valtio  koet- 
taa suojella  siveellisestä  turmeluksesta  opiskelevaa  nuorisoa? 

Hra  B.  sanoo  odottaneensa,  että  olisin  täydellisemmin  ja  monipuoli- 
semmin kuvannut  Ranskan  oloja.  Hän  on  ehkä  oikeassa:  laajempi  esitys 
olisi  mahdollisesti  paikoittain  väärinkäsityksen  välttämiseksi  ollut  tarpeen. 
Mutta  jos  minun  esitykseni  on  vaillinainen,  on  hra  B:n  kuvaus  suorastaan 
olojen  irvikuva.  Niin  esim.  täytyy  lukijan  hänen  kertomuksestaan  tulla  sii- 
hen päätökseen,  että  Ranskan  hallitus  tahtoo  estää  koulunuorisolta  uskon- 
non opetuksen.  Hra  B.  ei  sanallakaan  ilmoita,  että  laki  määrää,  paitsi 
sunnuntain,  vielä  toisenkin  päivän  viikossa  koulutöistä  vapaaksi,  juuri  siinä 

tarkoituksessa,  että  vanhemmilla  täten  olisi  tilaisuus  toimittaa  lapsilleen 
sitä  uskonnon  opetusta,  jonka  he  parhaimmaksi  katsovat. 

Älköön  minua  väärin  käsitettäkö!  Minä  en  suinkaan  ole  Ranskan 
olojen  ehdoton  ihailija.  Siellä  on  aina  ollut,  ja  on  nykyään  ehkä  enem- 
män kuin  koskaan  ennen,  suurten  ja  jalojen  harrastusten  rinnalla  paljon 
huonoa  ja  saastaista.  Niin  on  kansanopetuksenkin  alalla,  ja  sen  minä  sel- 
vin sanoin  myönsinkin  kirjoituksessani  «Kansakoululaitoksesta  Ranskassa». 
Mutta  varjopuolien  tähden  ei  saa  olla  näkemättä  ja  tunnustamatta,  että 
Ranskassa  tapahtuu  tätä  nykyä  juuri  kansan  sivistämisessä  jättiläistyö.  Vai 
eikö  se  ole  siksi  mainittava,  että  maassa,  jossa  kansan  suuri  enemmistö  tä« 
hän  saakka  on  ollut  lukuun  pystymätön,  seitsenvuotinen  koulunkäynti  sää- 
detään pakolliseksi  ja  satoja  miljoonia  käytetään  täten  säädetyn  oppipa- 
kon  toteuttamiseksi?  Ja  tämä  tapahtuu,  niinkuin  tiedämme,  sen  jälkeen 
kun  Ranskan  kansa  on  taistelutantereilla  kärsinyt  äärettömät  tappiot  ja  ai- 
kana, jolloin  se  sotavarustuksissaan  kantaa  suurempaa  kuormaa  kuin  mikään 
muu  Euroopan  kansoista. 

Olin  kirjoituksessani  sanonut,  että  «tuskin  mikään  kelpaa  sieltä  (Rans- 
kasta) meidän  maahamme  suorastaan  lainattavaksi».  Mutta  tärkeänä  nou* 
datettavana  esimerkkinä  olin  maininnut  sen  auliuden  ja  voimain  ponnistuk- 
sen, jolla  Ranskaa  tasavalta  koettaa  kohottaa  yhteisen  kansan  sivistystä. 
Hra  B:n  mielestä  on  tämäkin  puhe  «sopimatonta  ja  surettavaa».  «Emme 
voi  pitää  Franskan  tasavallan  auliuttakaan  ja  tavatonta  voimain  ponnistusta 
yhteisen  kansan  sivistyksen  kohottamiseksi  meille  sopivana  esimerkkinä». 
Hämmästyksellä  kysymme,  minkätäbden  ei,  ja  vastauksena  on  tuo  jo  sitee- 
raamaamme vakuutus:  «emme  tahdo,  että  Herra  Jumala  karkoitetaan  mei- 
dän kouluistamme,  ei  miUään  ehdolla,  ei  missään  nimessä».  Siis:  jos  me 
suomalaiset  oman  kansakoululaitoksemme  kehittämisessä  osotamme  samaa 
auliutta  ja  samassa  määrin  ponnistamme  voimiamme  kuin  ranskalaiset,  kar- 
koitamme  sillä  Jumalan  meidän  kouluistamme  I  Onko  tällaisissa  purkauk- 
sissa mitään  järkeä? 

Vaan  onpa  hra  B:llä  vieläkin  syy,  minkätähden  hän  kaikessa  kam- 
moo  Ranskan  esimerkkiä.  Ranskan  kansakoulu  kantaa  vihan  leimaa.  «Se 
on  viha,  eikä  rakkaus,  joka  on  saattanut  Franskalaiset  niin  hyvin  sotalai- 
toksen ja  teoUisuuden  kuin  koulujen  ja  kasvatuksenkin  alalla  ponnistamaan 
voimiansa  viimeisiin  asti».  Ja  sentähden  muka  kaikki,  mikä  Ranskasta 
lähtee,    ranskalaisten   uutteruuskin  ja  uhraavaisuus,  heidän  aikaan  saamansa 

parannukset  elämän  eri  aloilla,  pitäisi  jättää  Suomessa  ikäänkuin  olematto- 
maksi, esimerkkinä  kelpaamattomaksi!  Mutta  sitä  paitsi:  kuka  meistä  rat- 
kaisee, missä  oikeutettu  rakkaus  onnettomaan  isänmaahan  on  lakannut  ole- 
masta vaikuttavana  liikevoimana,  missä  liikevoimana  on  vaan  viha  ja  kos- 
ton halu?  Ja  elämmekö  me  suomalaiset  tosiaan  tätä  nykyä  sellaisissa 
oloissa,  ettemme  ymmärtäisi,  kuinka  helposti  isänmaanrakkauteen  yhtyy 
moitittavaa  katkeruutta? 

Kirjoituksensa  lopussa  lausuu  hra  B.:  «Pitäisi  toki  meilläkin  olla  va- 
roillansa. Pitäisi  muistaa,  että  Suomen  kansalle  on  annettu  evankeliumi. 
Franskan  kansalla  sitä  ei  ole.  Mutta  evankeliumi  on  Jumalan  voima.  Sitä 
voimaa  kyllä  sopisi  kulttuurihistorioitsijan  ja  politikonkin  varteen  ottaa. 
Sillä  evankeliumi  on  sittenkin  päätekijä  kaikissa  kulttuurihistoriallisissa  las- 
kuissa ja  arvosteluissa.  Ilman  sitä  tekijää  ei  kukaan  ikinä  voi  saada  las- 
kujaan menemään  lukkoon». 

Kirkollisella  taholla  on  viime  aikoina  useinkin  puhuttu  kielDlä,  joita 
me  maallikot  emme  oikein  pysty  ymmärtämään.  Hra  B.,  vaikka  ei  ole- 
kaan pappi,  on  hänkin  saanut  tuosta  lahjasta  osansa.  Väitteellään,  ettei 
Ranskan  kansalla  ole  evankeliumia,  ei  Jumalan  voimaa,  —  tarkoittaneeko 
hän  sillä,  ettei  Jumala  olekaan  lahjoittanut  sanaansa  Ranskan  kansalle,  vaan 
on  tämän  kansan  hyljännyt?  Jos  niin  on  hra  B:n  ajatus,  ja  muuta  hänen 
sanoistaan  tuskin  voi  päättää,  on  siinä  pelottava  ilmaus  siitä  hengestä, 
jolla  Laatokan  rannalla  arvostellaan  katolista  kristikuntaa. 

Tuohon  letkaukseen,  että  historioitsijan  sopisi  ottaa  varteen  historian 
päätekijä  kaikissa  historiallisissa  laskuissa,  sopisi  minun  ehkä  vastata  huo- 
mauttamalla yhtä  ja  toista,  mitä  sopii  odottaa  mieheltä,  jonka  tehtävänä 
on  kansamme  vastaisten  opettajien  tutustuttaminen  ihmiskunnan  kehitykseen 
ja  kasvatusopin  sääntöihin.  Mutta  tuollaisista  syrjäiskuista  tuskin  kumpai- 
nenkaan  mitään  kostumme.  Lausun  sentähden  lopuksi  vaan  sen  toivomuksen, 
että  kun  hra  B.  vastedes  astuu  vastustamaan  minun  tahi  muiden  kirjoituk- 
sia, hän  sitä  ennen  tarkemmin  kuin  tällä  kertaa  ottaisi  perehtyäkseen  nii- 
den sisällykseen,  muuten  voi  uudelleen  tapahtua,  että  hän  aivan  suotta 
lähtee  partioretkelle  ja  panee  alkuun  kynäsodan,  josta  ei  kenelläkään  ole 
hyötyä. 

J.  R.  Danielson. 

Faflrens  rnst.     Helsingissä   1891,  Otava.     101  siv.   12:o.     Hinta   1:  50,  kans.  2:  25. 
Isien  ääni.     Helsingissä    1891,    Otava.     101   siv.   12:o.     Hinta   1:  — ,  hienommalla  pa- 
perilla 1:  50,  kans.  2:  25. 

Näyttää  siltä  kuin  valtiopäivien  tärkeät  työt  olisivat  viime  keväänä 
niin  yksinomaisesti  vetäneet  yleisön  mielen  puoleensa,  ettei  yllä  mainitun 
merkillisen  teoksen  ilmestyminen  voinut  herättää  sitä  huomiota,  jota  se 
ansaitsee.  Isien  ääni  ei  ole  mikään  tavallinen  antologia  («kukkaspoi- 
minta»),  jommoisia  on  olemassa  monenlaisia  kaikilla  mailman  kielillä  ja 
joilla  yleensä  on  se  vika,  että  ne  ovat  kovin  ikäviä;  vaikka  tosin  niihin 
saattaa  olla  poimittuina  kauniimpiakin  «kukkasia»  nerokkaimpain  kirjailijain 
teoksista,  niin  niistä  tavallisesti  on  tullut  vaan  kuivia  herbarioita,  hajanai- 
sia, tuoksuttomia,  värittömiä.  Mutta  niin  ei  ole  Isien  äänen  laita.  Vaikka 
sekin  on  valikoima  irtonaisia  lauselmia,  niin  siitä  on  syntynyt  eheä,  hen- 
kevä kokonaisuus.  Ken  sitä  lukee,  aSuomen  hän  edessään  näkee,  kylmän, 
peitetyn,  köyhän,  tuon  pyhän  syntymämaan»  .  .  .;  hän  näkee  siinä  ne  vai- 
heet, jotka  Suomen  kansa  on  tämän  vuosisadan  kuluessa  saanut  kokea. 
Ulkonaisia  tapauksia  siinä  tietysti  ei  ole  esitetty;  vaan  siinä  kuvautuu  se 
henki,  joka  on  kansan  vaiheiden  juurena,  sen  kehityksen  ponnistimcna : 
siinä  kuvautuu  Suomen  kansan  henki,  semmoisena  kuin  se  on  ilmaantunut 
sen  jaloimmissa  edustajissa,  niissä  miehissä,  jotka  ovat  kasvattaneet  tämän 
kansan  siksi  mikä  se  nyt  on. 

Näiden  miesten  lauselmia  on  valittu  ja  järjestetty  sillä  tavoin,  että 
eri  aikakausien  luonteet,  niiden  tuskat,  toiveet  ja  riennot,  tulevat  selvästi 
näkyviin.  Ja  kussakin  aikakaudessa  ilmaantuvat  seuraavan  enteet;  muitten 
lauselmien  välissä  on  näet  siellä  täällä  joku  tietäjänsana  —  tavallisesti  ru- 
noilijan lausuma  —  joka  viittaa  tulevaisuuteen,  varoittamalla,  kun  ajat  ovat 
valoisat,  lohduttamalla  ja  rohkaisemalla,  kun  ne  ovat  synkät. 

Siten  tästä  antologiasta  on,  niinkuin  sanottu,  syntynyt  eheä  kokonaisuus. 
Johtavana  aatteena  siinä  on  isänmaa,  iloinen  alttiiksiantavaisuus  tämän  hy- 
väksi, luottamus  valon  voittoon  ja  järkähtämätön  vakaumus  että  oikeus 
maan  perii. 

Että  tämä  on  ollut  johtavana  aatteena  meidän  suurten  miestemme 
elämäntyössä,  sen  olemme  kyllä  ennenkin  tietäneet.  Vaan  että  sitä  on 
niin  johdonmukaisesti  ja  syvämietteisesti  perusteltu,  niin  valtaavan  nerok- 
kaasti lausuttu,  siitä  varmaan  moni  on  vasta  tämän  kokoelman  avulla  saa- 

nut  selvän  käsityksen.  Etenkin  lukija  oppii  entistä  selvemmin  oivaltamaan 
Snellmanin  neroa.  —  Se  kansa,  joka  on  synnyttänyt  niin  suuria  ja  jaloja 
henkisiä  voimia,  on  elinvoimainen  kansa. 

Kun  ne  synkät  pilvet,  jotka  peittävät  isänmaan  tulevaisuuden,  ras- 
kaasti painavat  mieltäsi,  kun  epätoivo  on  iskeä  kyntensä  sydämeesi,  ota 
silloin  «Isien  ääni»  hyllyltäsi.  Et  ole  kauvan  kuunnellut  sen  sointua,  cn- 
ncnkun  tuska  hellittää  ja  epätoivo  poistuu,  ja  luottamus  ja  toivo  vahvista- 
vat jälleen  mielesi  työhön. 

Tämän  niin  suuriar voisen,  niin  taidokkaasti  sommitellun  kokoelman 
alkuunpanija  ja  toimittaja  on  herra  E,  Nervander,  Suomenkielinen  painos 
on  —  luonnollisista  syistä  —  suurimmaksi  osaksi  käännöstä  ruotsista.  Jos- 
sakin sanomalehdessä  olen  nähnyt  suomennosta  moitittavan  kankeaksi;  esi- 
merkkinä tuotiin  esille  joku  Snellmanin  lauselma.  Moitetta  en  saata  katsoa 
oikeutetuksi.  Päinvastoin  on  suomenkielisen  laitoksen  toimittajan,  herra 
O.  Relanderin,  onnistunut  erittäin  luontevasti  ja  sujuvasti  suomentaa  sekä 
Snellmanin  että  muiden  kirjailijoiden  sanat.  Jos  joku  Snellmanin  lauselma 
tuntuu  raskaanlaiselta,  niin  kyllä  se  on  alkukielellä  ainakin  yhtä  raskas. 
Snellmanin  syvät  aatteet  eivät  aina  taipuneet  lausuttaviksi  yhtä  helppo- 
taju! sesti,  kuin  tavalliset  sanomalehtien  aprikoimiset.  —  Ne  runo-otteet, 
jotka  eivät  ennen  olleet  suomennetut,  on  hra  E.  Tamminen  kääntänyt. 
Hänkin  on  yleensä  suorittanut  arkaluontoisen  tehtävänsä  varsin  hyvin;  To- 
peliuksen runojen  välkkyviä  värivivahduksia  ja  hienoa  tuoksua  näkyy  kui- 
tenkin olevan  sangen  vaikea  kääntäessä  säilyttää. 

o.  E.  Tudeer. 


L.  BusemauH,  Kansantajuinen  Fysiikka.  I— III  osa.  Mukailemalla  saksasta  suomenta- 
nut Ludvig  Kiljander,  Semin.  lehtori.  Jyväskylässä  18W,  K.  J.  Gummerus. 
768  siv.  8:0.     Hinta  6:  40. 

Yllämainittu  teos,  josta  nyt  voimme  ilmoittaa  kolme  ensimmäistä 
osaa,  tulee  ilmestymään  noin  neljässäkymmenessä  kolmen  painoarkin  ko- 
koisessa vihossa,  ä  40  penniä  vihko.  Kirja  tulee  siis  jotensakin  laveaksi 
ja  kokoonsa  katsoen  verrattain  helppohintaiseksi.  Koska  kirjallisuutemme 
etenkin  luonnontieteen  alalla  on  varsin  köyhä,  on  tämä  kirja  omansa  pois- 
tamaan erittäin  tuntuvan  puutteen.  Samassa,  kun  me  nyt  lausumme  ilom- 
me kirjan  ilmestymisen  johdosta,  tahdomme  myös  kohta  myöntää,  että 
teos  suomenkielisessä  muodossaan  yleensä  vastaa  jotensakin  hyvin  tar- 
koitustaan, vaikka  yksityiskohdissa  saattaa  olla  yhtä  ja  toista  muistutettavaa. 

Alkaen  aivan  yksinkertaisista  ja  yleisesti  tunnetuista  luonnonilmiöistä 
johtaa  kirja  lukijansa  yhä  monimutkaisempiin  ja  mahtavimpiin  ilmiöihin, 
näyttäen    että    samat   järkähtämättömät    luonnonlait,  jotka  me  kohtaamme 

jokapäiväisessä  elämässämme,  myösidD  määräävät  taivaankappaleitteq  ku- 
lun ja  vaikutuksen  toisiinsa.  Että  kirjantekijä  tässä  luonnonlain  kuuliaisuu- 
dessa näkee  Kaikkivaltiaan  viisautta  ja  johtoa  luemme  me  ansioksi. 
Jos  kohta  tämä  näkökanta  on  tavaton  nykyajan  luonnontieteellisissä  kir- 
joissa, todistaa  se  kuitenkin,  että  tekijä  tuntee  sen  kansan  katsantotavan, 
jonka  luettavaksi  kirja  on  aiottu.  Kirjan  ansioksi  täytyy  vielä  lukea,  että 
kirjoitustapa  on  hauska,  välistä  leikillinenkin,  ja  että  se  selvyys,  millä 
luonnonlakeja  ja  niitten  vaikutusta  ylipäänsä  esitetään,  todellakin  tekee  kir- 
jan niin  kansantajuiseksi,  ettei  erityisiä  ennakkotietoja  tarvita  sen  ymmärtä- 
miseen. Kuvat,  joita  kirjassa  on  runsaasti,  ovat  enimmäkseen  hyviä  ja 
valaisevia. 

Saadaksensa  yksinkertaisia  esimerkkejä  luonnonlakien  vaikutuksesta, 
siirtyy  tekijä  usein  fysiikan  ulkopuolelle,  etenkin  mieluisasti  eläin-  ja  kasvi- 
tieteen alalle.  Tätä  me  emme  pidä  millään  lailla  sopimattomana  niin 
kauvan  kun  se  tapahtuu  yllämainitussa  tarkoituksessa,  sillä  onhan  kaikilla 
luonnontieteillä  yhdyssiteitä,  jotka  tekevät,  että  ilmiöitä  toisen  alalla  par- 
haimmiten  voi  selittää  toisen  tieteen  avulla.  Me  emme  sentähden  tahdo 
ankarasti  tuomita  noita  kertomuksia  esim.  sammakon  «pyrstöntapaisesta 
hännästä»  (siv.  399)  ynnä  muista  elävien  ja  kasvien  elämänvaiheista,  vaikka 
ne  eivät  sovi  fysiikan  tavallisiin  rajoihin.  Onpa  näitä  rajoja  laajennettu 
vieläkin  hämmästyttävämmin.  Saamme  näet  keskellä  fysiikkaa  lukea  pi- 
temmän asevelvollisuuden  hyötyä  ja  haittaa  koskevan  esityksen  ja  sen  jäl- 
keen seuraavan  makukappaleen  (siv.  419):  «Tuskin  voineekaan  epäillä, 
että  monet  selkärangan  koukistukset,  olkapäiden  vinoudet  ja  muut  senkal- 
taiset viat  ovat  koulussa  hankitut,  eivätkä  synnynnäisiä.  Ja  kumminkin  tah- 
dotaan vielä  laittaa  tytöillekin  kahdeksanluokkaisia  lyseoita,  vaikka  ne  ta- 
vallisissakin tyttökouluissa  jo  tulevat  kyllin  vinoiksi,  ja  nuo  paljon  kestä- 
vämmät  pojatkin  kevätlukukauden  lopussa  ovat  melkoisen  kalpeaksi  käy- 
neet. Mutta  onhan  se  ajan  henki,  ja  kukapa  sille  silloin  voi  mitään. 
Täytyy  aina  saada  koettaa,  ennenkun  uskoo».  —  Vähentämättä  kirjan  ar- 
voa kansantajuisena  fysiikkana  olisi  aivan  hyvin  voinut  jättää  pois  sem- 
moisetkin kohdat  kuin  (siv.  428):  «Tilatkaa  siis  ,Duodecim ^-seuran  ulos- 
antama  ,Terveydenhoitolehti' ;  se  on  hyvin  huokeahintainen»,  tahi  sivulla 
447  lausuttu  koulujamme  koskeva  jotensakin  ankara  moite  y.  m.  tämän- 
kaltaiset paikat. 

Suureksi  hyödyksi  olisi  sen  sijaan  ollut,  jos  tekijä  jo  kirjan  alussa 
olisi  omistanut  yhden  luvun  metrilliselle  mittajärjestelmälle  (joka  jo  tule- 
vana vuonna  tulee  yleisesti  käytäntöön)  ja  sitten  johdonmukaisesti  olisi 
käyttänyt  tätä  järjestelmää  ja  muita  tieteessä  käytettyjä  yksikköjä.  Ikävän 
vaikutuksen  tekee  näet  lukijaan  tuo  tapa  käyttää  välistä  vanhaa  välistä 
taas  metrijärjestelmää  ja  vuorotellen  (esim.  siv.  99 — lol)  Rdaumurin  ja 
Celsiuksen  lämpöasteikkoja  numeroarvoja  ilmoittaessa. 

Asiallisista  erehdyksistä  tahdomme  vaan  mainita  seuraavat.  Siv.  274 
luetaan:  «Me  täällä  Suomessa  olemme  jo  60 — 70  leveysasteen  matkalla 
tasaajasta,  ja  kun  aurinko  syksyllä  ja  keväällä  tasaajan  seuduilla  seisoo 
kohtisuorasti  taivaalla,  siis  semmoisessa  asennossa,  että  sen  säteet  maan- 
pinnan kanssa  muodostavat  suoran  kulman,  on  se  meillä  niin  alhainen ,  että 
sen  säteet  ainoastaan  tekevät  kolmannen  osan  samanlaisesta  kulmasta  eli 
30 ^  Kaksi  kolmatta  osaa*)  auriugonlämmöstä  menee  siten  meiltä 
hukkaan».  Tämä  ei  kuitenkaan  ole  oikein,  sillä  lämmön  vaikutus  on  ver- 
rannollinen sen  kulman  siniin,  jonka  säteet  muodostavat  lämmitettävän 
pinnan  kanssa.  Jos  nyt,  niinkuin  kirjassa  tehdään,  ainoastaan  tämä  kulma 
otetaan  lukuun,  niin  menee  kysymyksessä  olevassa  tapauksessa,  jolloin 
kulma  on  30®,  ainoastaan  puolet  auringonlämmöstä  meiltä  hukkaan,  sillä 
sin.  30®  =  ^/a.  —  Luonnottomalta  tuntuu  myöskin  kirjan  isobaarikarttaa 
(sivulla  356)  koskeva  selitys,  jossa  kerrotaan,  että  «Ranskassa  ja  Eng- 
lannin kanavassa  on  myrskyllä*)  siis  suurin  voimansa»  vaikka  minimin 
keskikohdassa  ilman  paino  on  ainoastaan  2  ^j^  millimetriä  alhaisempi  kuin 
sen  kehällä.  Tekijä  on  tässä  kohdassa  varmaankin  erehtynyt  luullessaan, 
että  ensimmäinen  numero  ilman  paineen  arvoa  ilmoittavasta  luvusta  ly- 
hyyden vuoksi  on  pois  jätetty.  Kartassa  olevat  numerot  tarkoittavat,  niin- 
kuin tavallisesti  käytetään,  sentimetrejä,  eikä  millimetrejä.  Ainoastaan  ne 
isobaarit,  jotka  yhdistävät  paikkoja,  joissa  ilman  paine  on  sama  tasainen 
sentimetriluku,  ovat  kartassa  numeroilla  merkityt.  Välillä  olevat  numerot- 
tomat isobaarit  vastaavat  puolia  sentimetrejä.  Jos  tältä  kannalta  arvoste- 
lemme kartassa  kuvattua  ilman  paineen  tilaa,  tulemme  todellakin  siihen 
päätökseen,  että  tämä  2  Y?  sentimetrin  (=25  mm.)  minimi  on  kylliksi 
suiuri  voidaksensa  vaikuttaa  myrskyä  Ranskassa  ja  Englannin  kanavassa: 
Tämä  muistutus  koskee  myöskin  seuraavia  isobaarikarttoja.  —  Siv.  713 
selittää  tekijä,  kuinka  termometrien  kiehumapiste  on  määrättävä.  Vaikka 
kirjassa  ennen  on  laveasti  selitetty,  että  veden  kiehumapiste  vaihtelee  il- 
man paineen  kanssa,  ei  tekijä  tässä  sanallakaan  mainitse,  että  ilman  paine 
on  välttämättömästi  huomioon  otettava  termometrin  kiehumapistettä  mää- 
rätessä. 

Kirjan  sisältämät  tiedonannot  eri  suureiden  numeroarvoista  ovat  vä- 
listä vaillinaiset.  Niin  on  (sivv.  80  —  81)  lause:  ««Jos  nyt  ruunu,  joka 
painaa  20  naulaa,  on  puhdasta  kultaa»,  ajatteli  Archimedes,  «niin  täytyy 
sen  veteen  upotettuna  menettää  ^^ji^  eli  i  ^/jg  painostaan»»,  mahdoton 
ymmärtää.  Lauseen  loppuosan  täytyy  luonnollisesti  kuulua:  —  — ,  niin 
täytyy  sen  veteen  upotettuna  menettää  ^^19  ®  ®1^  '  ^/i9  ^  painostaan. 
Samaten  on  siv.  203  esiintuotu  numeroita  mainitsematta  mitä  ne  merkitse- 
vät.    Sivulla  673  luetaan:    «Terve  ihminen  ulostaa  näkymättömän  hiestä- 


♦)  Meidän  harventania. 

misen  kautta  ruumiistansa  900  gr.»,  mutta  missä  ajassa  (=  päivässä) 
tämä  määrä  ulostetaan,  sutä  jää  aivan  epätietoiseksi.  —  Lapselliselta  tuntuu 
taas  tuo  luku  15^654  R  (siv.  99)  kun  kymmenes  osatkin  lienevät  jotensa- 
kin epävarmat. 

Omituisia  lauseparsia  ovat  esim.  (siv.  132  viimeinen  rivi)  «vcsikaasu 
on  yhdistys  vedestä  ja  lämmöstä»;  (siv.  157,  10  riv.  alhaalta)  —  —  — 
«vuoria,  jotka  vesikaasut  jäähdyttävät»  (lue:  vuoria,  jotka  jäähdyttävät 
vesikaasut);  (siv.  164,  6  riv.  ylhäältä)  «Jäät  pysyvät  siinä  tapauksessa 
koko  talven  heikkoina  ja  ihmiset  pudottelevat  hevosiansa  vähän  väliin». 

Ne  harvat  painovirheet,  jotka  me  olemme  löytäneet,  eivät  ole  ereh- 
dyttävää laatua.  Näistä  tahdomme  kuitenkin  mainita  seuraavat:  siv.  689 
riv.  6  ylhäältä  on  i®  lue  o®;  siv.  730  ja  749  on  muutamassa  pai- 
kassa —  merkki  jäänyt  pois  o®  astetta  alhaisempien  astelukujen  edestä; 
siv.  251  on  selityksessä  kuvaan  61,  että  h-torveen  keräytyy  happea  ja 
o-torveen  vetyä,  vaikka  kuvassa  näky\'istä  kaasu voly meistä  päättäen  asian 
laita  olisi  päinvastainen. 

Jos  vielä  lisäämme,  että  muutamat  osat  niinkuin  esim.  aaltoliikkeen 
ja  kiihtyvän  liikunnon  selitykset  olisivat  kuvia  käyttämällä  voineet  tulla 
vielä  helppotajuisemmiksi  sekä  että  muutamat  meteoroloogiset  kartat  voi- 
sivat olla  selvemmät  ja  enemmän  opettavaiset,  niin  luulemme  mainin- 
neemme tärkeimmät  muistutukset,  mitkä  kirjaa  vastaan  voi  tehdä. 

Vaikka  kysymyksessä  olevassa  kirjassa  löytyy  muutamia  erehdyksiä, 
niinkuin  yllä  olemme  osottaneet,  eivät  nämät  suuresti  vähennä  kirjan  ar- 
voa kansantajuisena  fysiikkana.  Joka  tapauksessa  on  tämä  teos  sekä  hyö- 
dyllinen cttU  erittäin  huvittava  ja  täyttää  suuren  aukon  meidän  kirjallisuu- 
dessamme. Täydestä  syystä  voimme  siis  sulkea  tämän  «Kansantajuisen 
fysiikan»  suomalaisen  yleisön  suosioon. 

K.  M-r. 


Valfrid    Vaseniusj  Ruotsinkielen  Alkeiskurssi.     Edellinen   osa.     Helsingissä   18^M,  Kus- 
tannusosakeyhtiö Otava.     100  siv.  8:0.     Hinta   1:  50. 

Hra  Vaseniuksen  alkeiskurssi  eroaa  tavallisista  samanlaatuisista  kir- 
joista varsinkin  kahdessa  kohdassa:  ensiksi  on  tekijä  antanut  geneettisen 
metoodin  käsitteelle  luonnollisemman  merkityksen  kuin  sillä  on  ollut  ja  tai- 
dokkaasti rakentanut  oppikirjansa  sen  mukaiseksi ;  toiseksi  on  hän  suuremmassa 
määrässä  kuin  hänen  edeltäjänsä  koettanut  käyttää  opetuksen  hyväksi  oppi- 
lasten omatakeista  toimintaa,  ciloa,  jota  ihminen,  niin  suuri  kuin  pieni,  tun- 
tee siitä,  että  osaa  löytää^  muodostaa  ja  luoda  jotakin«« 

Geneettinen  metoodi  on  käsitteensä  mukaan  se,  joka  esittää  aineen 
siinä  järjestyksessä,  kuin  se  on  syntynyt  ja  kehittynyt.  Missä  järjestyksessä 
kielen  eri  ainekset  ovat  alkuperäisesti  syntyneet  ja  kehittyneet,  sitä  on  tus- 
kin tiedekkään  vielä  tarkoin  saanut  selville,  saatikka  on  tätä  järjestystä 
voitu  noudattaa  oppikirjoissa,  joissa  muitakin  kuin  tieteellisiä  vaatimuksia 
tulee  pitää  silmällä.  Oppikirjan  metoodia  on  sentähden  sanottu  geneetti- 
seksi, kun  siinä  vain  on  ollut  vähänkin  merkkiä  tällaisesta  pyrinnöstä,  esim. 
jos  verbien  yksinkertaiset  ajanmuodot  on  esitetty  ennenkun  johdetut.  Muu- 
tamat ankarammat  metoodimiehet  ovat  kyllä  koettaneet  mennä  kauem- 
maksi ja  esim.  välttää  yhdistettyjen  ja  johdettujen  sanojen  opettamista  en- 
nenkuin alkusana  on  opittu,  mutta  ymmärrettävästi  on  tästä  syntynyt  käy- 
tännöllisiä hankaluuksia,  jonka  tähden  tätä  tapaa  ei  ole  voitukaan  johdon- 
mukaisesti noudattaa. 

Se  on  epäilemättä  pidettävä  onnistuneena  ajatuksena,  että  hra  Vasenius 
oppikirjassaan  on  jättänyt  tavoittelematta  kielen  esittämistä  sen  alkuperäisen 
kehityksen  mukaan  ja  sen  sijaan  ottanut  silmämääräkseen  sellaisen  kehityksen, 
jonka  mukaan  kielen  voi  ajatella  luonnollisesti  syntyvän  meidänaikaisissa 
lasten  keskuudessa  tavallisissa  oloissa.  Siten  saavutetaan  näet  se  etu,  että 
eri  muodot  loogillisella  tavalla  käyvät  esiin  niiden  olosuhteiden  välttä- 
mättömänä ilmaisuna,  joista  on  puhe.  Kerrotaan  jotakin  pojasta:  siihen  on 
nominien  perusmuoto  ja  verbien  preesensi  tarpeellinen.  Kerrotaan  vielä 
jotakin  muuta  samasta  pojasta:  siinä  tulee  personaalipronomini  luonnollisella 
tavalla  esiin.  Tytöstä  kerrottaessa  tarvitaan  tämän  pronominin  feminiini- 
muoto; heistä  molemmista  yhdessä  puhuttaessa  sen  pluraali;  heidän 
keskusteluissaan  irsen  ja  2:sen  personan  pronomineja,  heidän  vaatteistaan, 
kirjoistaan  ja  asuistaan  puhuttaessa  genetiiviä  j.  n.  e.  Kun  he  tapaavat 
tovereita  syksyllä,  kertovat  he,  mitä  kesällä  ovat  tehneet  ja  käyttävät  — 
perfektiä.  Sitten  puhuvat  he  siitä,  mitä  aikovat  talven  kuluessa  toimittaa  ja 
käyttävät  —  futuuria  j.  n.  e. 

Tällainen  menettely  tuottaa  samalla  toisenkin  tärkeän  edun,  jota  suu- 
remmalla tahi  vähemmällä  menestyksellä  kaikki  uudemmat  alkeiskurssien  te- 
kijät tavottelevat:  sen,  että  lukukappalten  sisällyskin  tulee  oppilaille  jonkiu- 
arvoiseksi.  Kun  kirja  kohta  alussa  tutustuttaa  heidät  ikäänkuin  tovereihin 
heidän  omasta  piiristänsä,  joiden  oloja,  töitä  ja  huvituksia  sitten  pitkin 
matkaa  esitetään,  niin  ei  ainoastaan  jokainen  yksityinen  kappale  muodostu 
yhdcnjaksoiseksi,  vaan  on  kirja  kokonaisuudessaan  yhdenjaksoinen  kertomus. 
Täten  kiinnitetään  oppilaiden  mieli  itse  asioihin,  joista  on  puhe,  eikä  tyh- 
jiin kielimuotoihin.  Että  tästä  on  opetukselle  suuri  hyöty,  koska  asiat  pa- 
remmin kiintyvät  mieleen  kuin  sisällyksettömät  muodot,  ja  toiselta  puolen 
se  kielellinen  puku,  jossa  mieltä  valtaava  ajatus  on  otettu  vastaan,  ikään- 
kuin itsestään  liittyy  tähän  ajatukseen:  —  se  on  pedagoöginen  totuus, 
josta  ei  ole  tarvis  sen  enempää  puhua, 

Tosin  on  ruuohevon  tässä  työssä  liikkaminen  «rautaisissa  kengissä«. 
niinkuin  tekijä  sanoo,  eikä  siltä  saa  suuria  vaatia.  Hra  V:n  pegaso  on 
kuitenkin  tässä  kohden  saanut  aikaan  enemmän  kuin  tietääksemme  kenen- 
kään muun  alkeiskurssin  tekijän  maassamme.  Ja  vieläkin  parempi  olisi 
tulos  epäilemättä  voinut  olla,  jollei  mielestämme  tarpeettoman  varovai- 
sesti olisi  vältetty  semmoisten  muotojen  käyttämistä,  joita  ei  kohta 
ole  voitu  kieliopillisesti  selittää.  Siitä  ei  varmaankaan  olisi  ollut  mitään 
haittaa,  jos  olisi  jätetty  enemmän  tilaa  tuolle  oman  selvän  tietoisuuden 
ulkopuolella  tapahtuvalle  oppimiselle,  joka  ilmestyy  esim.  äidinkieltä  opit- 
taisssa  ja  jolle  viime  aikoina  syystä  on  ruvettu  panemaan  paljon  arvoa  vie* 
raidenkin  kielten  opetuksessa. 

Kirjan  tekijä  ei  muutoin  tyydy  yksin  siihen,  että  oppilaat  omistavat 
itselleen  kirjan  kielivarat,  vaan  tahtoo  totuttaa  heidät  uuttakin  luomaan, 
opittavan  kielen  alalla  itsenäisesti  liikkumaan.  Sitä  varten  on  keksitty  yhtä 
ja  toista  uutta.  Merkillisimmät  ovat  n.  k.  jonot  eli  sarjat,  joihin  uusia  jäseniä' 
on  muodostettava  analogiian  mukaan,  kun  vain  alku  ja  menettelytapa  on  opittu. 
Jaksavatko  oppilaat  ilman  vaikeutta  suorittaa  tämän  kaksinkertaisen  ajatus- 
työn —  asiallisen  ja  kielellisen  virheellisyyden  välttämisen  —  sitä  emme 
uskalla  edeltäkäsin  päättää.  Mutta  varmaa  on,  että  nämä  harjoitukset, 
jos  ne  onnistuvat,  ovat  omiansa  lisäämään  paljo  elävyyttä  ja  hauskuutta 
opetukseen,  samalla  kun  ne  monipuolisesti  edistävät  kielen  taitoa. 

Kirjan  tekijän  vaatimukset  oppilaiden  kykyyn  nähden  eivät  ylipäänsä 
näytä  olevan  aivan  vähäisiä,  ja  pelkäämme  että  tässä  on  kirjan  heikoin 
puoli.  Kun  ajattelee,  että  ruotsi  kouluissamme  on  ensimmäinen  vieras 
kieli  ja  että  oppilaiden  kieliopilliset  käsitteet  sitä  alotettaessa  ovat  hyvin 
kehittymättömät,  näyttää  paikoittain  sääntöjä  olevan  liian  tiheässä  ja  liian 
monta  kerrallaan.  Osittain  näyttävät  ne  myös  siihen  nähden  vaikeilta,, 
että  ne  edellyttävät  yleisiä  tietoja,  joita  äidinkielen  opettaja  tuskin  on  sil- 
loin vielä  ehtinyt  antaa.  Niin  puhutaan  esim.  infinitiivistä  jo  yissä  kappa- 
leessa. —  Myöskin  sääntöjen  ruotsinkielinen  puku  on  meissä  herättänyt 
epäilyksiä,  mutta  sen  kohdan  voi  opettaja  helposti  korjata.  — 

Olemme  voineet  tässä  kosketella  vain  muutamia  puolia  tässä  erino- 
maisen itsenäisesti  ja  monessa  suhteessa  nerokkaasti  toimitetussa  kirjassa. 
Sen  periaatteiden  oikeudesta  olemme  tekijän  kanssa  samaa  mieltä;  missä 
määrin  se  yksityisissä  kohdissa  mahdollisesti  tarvitsee  tasoituksia,  sen  voi 
vasta  kokemus  ratkaisevasti  osottaa.  Joka  tapauksessa  on  tässä  hiihdetty 
uusi  latu,  joka  meidän  oloissamme  ansaitsee  suurtakin  huomiota  ja  jota 
on  verraten  helppo  myöhemmin  parannella. 

M.  j. 

A'.  Brekke,  Englanninkielen  oppikirja  vasta-alkaville.  Tekijän  luvalla  suomentanut 
Hanna  Andersin,  Helsingissä  1891,  Kustannusosakeyhtiö  Otava.  VHI  + 
245  Siv.  8».    Hinta  3:  50. 

Brekken  oppikirja  on  tavattoman  hyvä  opas  englanninkielen  käytän- 
nölliseen tuntemiseen.  Sijlä  on  pääansiona  täydellisyys,  esitystavan  selvyys 
ja  tarkkuus  sekä  aineen  tarkoituksenmukainen  järjestäminen.  Tekijä  on  nou- 
dattanut uudenaikaisia  vaatimuksia  siinä  suhteessa,  että  ääntenmukaista  kir- 
joitusta on  käytetty  ääntämisopissa  ja  liitetty  sanojen  selityksiin,  sekä  siinä, 
että  oppikirjassa  käytetty  kieli  perustuu  puhekieleen.  Vanhasta  metoodista 
on  hän  säilyttänyt  käännöksen  äidinkielestä;  sitä  varten  kirjaan  pantuihin 
harjoituksiin  ei  kuitenkaan  pitäisi  ryhtyä  ennenkun  ennen  opittua  kerratessa* 
Käytännöllisiä  harjoituksia  ja  lukukappaleita  seuraa  lyhyt  kielioppi.  Mai- 
niolla taidolla  on  tekijä  siinä  ymmärtänyt  supistetussa  muodossa  esittää 
kieliopilliset  pääkohdat,  joita  aina  seuraa  valaisevia  esimerkkejä,  myöskin 
äänteenmukaiseen  kirjoitukseen  transskribeerattuina. 

Koulussa  sekä  itsekseen  oppimisessa  näyttää  meistä  Brekken  oppi- 
kirja voivan  yhtä  suurella  menestyksellä  tulla  käytetyksi.  Siitä  onkin  Nor- 
jassa jo  ilmestynyt  kolme  painosta;  kaikissa  arvosteluissa,  olivatpa  ne  sitten 
lähteneet  mistä  kasvatusopillisesta  puolueesta  tahansa,  on  sitä  mainioksi 
kiitetty. 

Kieliopetuksellemme  on  siis  tietysti  iso  voitto,  että  tämä  kirja  on 
ilmestynyt  myöskin  suomalaisessa  puvussa.  l'unnetulla  kyvyllä  on  sen  neiti 
Andersin  « suomentanut «.  Mielestämme  vaan  tämä  sana  on  liian  vaa- 
timaton, sillä  neiti  A.  ei  ol6  ainoastaan  kirjaa  suomentanut,  vaan  myöskin 
lisännyt  omiaan  melkoisesti.  Ensiksikin  on  näet  ääntämisoppi  muutettu 
voidakseen  soveltua  suomalaisiin  äänteisiin,  mikä  on  vaatinut  ankarata  työtä 
sekä  edellyttänyt  tutkimuksia  myös  suomalaisessa  fonetiikassa.  Toiseksi  on 
koko  lauseoppi  »suomentajan  tekemä «.  Me  emme  tosin  vielä  ole  olleet 
tilaisuudessa  vertaamaan  sitä  muihin  samanlaatuisiin  englanninkielen  lause- 
oppeihin vaan  silmäillessä  tuntuu  se  täydelliseltä  sekä  hyvällä  aistilla  ko- 
koon sovitetulta.  Perinpohjaisesti  on  neiti  A:n  onnistunut  sulattaa  oma 
esitystapansa  Brekken  kirjoitustapaan,  niin  että  tämä  jakso  ei  siinä  suhteessa 
millään  tavalla  eroa  kirjan  muista  osista. 

Olemme  vakuutettu  siitä,  että  tämä  kaikinpuolin  etevästi  tehty  suo- 
malainen mukailema  Brekken  mainiosta  kirjasta  tulee  voimakkaasti  edistä- 
mään englanninkielen  oppimista  maassamme. 

w.  s. 

P,    Nordman^    Historisk    skolbok.     Gamla    tiden.     Toinen    painos.     Helsingissa    1891. 
G.  W.  Edlund.     105  siv.  8:o.     Hinta  1:  50. 

Tämä  «koulukirja*  on  varsinkin  muutamissa  osissa  melkoisesti  muut- 
tunut siitä  asusta,  mikä  sillä  oli  ensimäisessä  painoksessaan  (katso  Valvoja 
i888,  siv.  147).  Ja  mielihyvällä  voi  lausua  että  muutokset  ovat  olleet 
yleensä  hyviä.  Useat  joutavat  kaskut  ovat  poissa  ja  niiden  sijaan  on 
otettu  sivistyshistoriallisia  aineksia,  joitten  vuoksi  kirjaa  on  jonkin  verran 
laajennettukin  (ensimm.  painos  oli  95  siv.)  Sitä  paitse  ovat  vielä  useat 
erehdyttävät  lauseet  ja  arvostelut  korjatut.  Yleensä  voi  siis  sanoa  että 
«Historisk  skolbok «  on  ottanut  hyvän  askeleen  parempaan  päin. 

Hannes  Gebhard. 


Edvard  Favorin,    Uppsatser  i  sedlighetsfrAgan.     Helsingissä   18W,  P.  H.  Beijer  (levit- 
täjänä).    49  siv.  8:0.     Hinta  75:  — . 

Eräs  kansalainen,  joka  ei  liene  ennen  esiintynyt  kirjailijana,  näyttää 
tunteneen  mielessään  tarpeen  lausua  julki  ajatuksiaan  muutamista  ihmiskun- 
nan elinkysymyksistä.  Yllämainitussa  kirjasessa,  joka  on  jaettu  15  ly- 
hyeen lukuun,  hän  tarkastaa  siveellisyyskysymystä  ynnä  useita  muita  asioita, 
jotka  ovat  sen  kanssa  lähemmässä  tai  kaukaisemmassa  yhteydessä,  niinkuin 
naisemansipatsioonia,  kasvatusta  ja  kouluoloja,  työväenkysymystä  ja  eri  sää- 
tyjen suhdetta  toisiinsa^  uskonnon  tärkeyttä  ihmiselle  y.  m. 

Lyhyesti  ja  yksinkertaisesti  tekijä  esittää  ja  perustelee  mielipiteitään. 
Hänen  esittämänsä  näkökohdat  ovat  tosin  useimmissa  kohdin  jotenkin  sa- 
mat, joita  useat,  kenties  useimmat,  hänen  kirjansa  lukijat  ovat  jo  ennen  it- 
sekseen ajatelleet;  mutta  hän  on  asioita  vakaisesti  miettinyt,  ja  sen  vuoksi 
on  monin  kohdin  aivan  miellyttävää  tutustua  hänen  aatteisiinsa.  Kuitenkin 
tavataan  perusteluissa  heikkouksiakin.  Voipi  epäilemättä  sanoa,  että  hän 
tarkoittaa  hyvää.  Mutta  onhan  näissäkin  asioissa  eri  mieliä  siitä,  mikä  on 
hyvä,  ja  minä  puolestani  arvelen,  että  tekijä  sittenkin  paikoittain  esittää 
asioita  väärässä,  yksipuolisessa  valossa,  joka  on  omansa  viemään  löyhään 
katsantotapaan  (erittäin  s.  12—14).  Muutamissa  kohdin  hän  huomauttaa 
ja  selvittelee  etupäässä  vaan  ulkonaisia,  aineellisia  syitä  ja  perusteita,  vaan 
näyttää  huomaavan  verrattain  vähän  korkeampia,  ideaalisia  näkökohtia. 

Kun  hra  F.  noin  vähässä  alassa  ottaa  tuodakseen  julkisuuteen  aja- 
tuksensa myöskin  muista  suurista  kysymyksistä,  niin  niiden  käsittely  ei  ole 
voinut  tulla  riittävän  perusteelliseksi.  Monet  hänen  lausuntonsa  naisasiasta 
ja  naisista  ovat    mielestäni  pintapuoliset  ja  perusteettomat.  —  Kirja  osot- 

taa  kunnioitettavaa  harrastusta  tekijässä.  Se  on  mielestäni  omansa  vaikut- 
tamaan julkisuudessa  pikemmin  hyvää  kuin  pahaa,  jos  tosin  vaikutus  huo- 
noonkin suuntaan  muutamissa  lukijoissa  ei  ole  aivan  mahdoton.  Katson 
siis  puolestani  kirjan  ilmestymisen  hyödylliseksi. 

Ar.  Gr. 


KLirjallinen  katsaus. 


Uusi  lapin  kielioppi.  Äskettäin  on  ilmestynyt  Tukholmassa  ^Laul- 
una Formenlehre  der  Lule-lappischen  Dialekte  von  K.  B.  fVikluntln.  VI  + 
279  siv.  8:0. 

Teos  on  tuloksena  kahdesta  matkasta,  jotka  nuori  ruotsalainen  tekijä 
teki  Luulajan  Lappiin  vv.  1885 — 86  sekä  1888.  Näiden  matkojen  saa- 
liina ilmestyi  jo  viime  vuonna  «Lule-lappisches  wörterbuch»  Suomalais- 
ugrilaisen seuran  toimituksissa,  joka  seura  oli  matkarahalla  kannattanut  hra 
VViklundin  toista  matkaa;  viime  elokuussa  valmistui  yllä  mainittu  teos,  jota 
tekijä  on  monen  vuoden  kuluessa  valmistellut  ja  yhä  uudestaan  pa- 
rannellut. 

Herra  VViklundilla  on  se  suuri  etu  meidän  suomalaisten  tutkijain  rin- 
nalla, että  hän  heti  ensi  tutkimuksessaan,  niin  nuori  kuin  hän  onkin,  saat- 
taa esiintyä  täysivalmiina,  nykyaikuisessa  tutkimuksessa  tarpeellisen  metoo- 
disen  koulutuksen  saaneena.  Hänellä  on  Upsalan  yliopistossa  ollut  sem- 
moisia opettajia  kuin  Noreen  ja  Lundell,  joiden  johdolla  hän  jo  alusta  ai- 
kain on  oppinut  oikealla  tavalla  katsomaan  kielenkehityksen  kulkua,  oppinut 
sitä  vakavaa  tapaa,  jolla  elävien  kielten  murteiden  tutkimusta  juuri  Ruot- 
sissa harjoitetaan.  Paitsi  yleistä  metoodillista  etua,  on  hänellä  yliopistol- 
lisista opinnoistaan  ollut  suoranaistakin  hyötyä,  niinkuin  hänen  teoksensa 
kyllin  osottaa.  Vanhat  skandinaavilaiset  lainasanat  ovat  nimittäin  lapin 
kielen  historian  tärkeimpänä  lähteenä;  ja  juuri  tämän  puolen  silmällä  pi- 
täminen on  katsottava  hra  VViklundin  suurimmaksi  ansioksi. 

Liian    pitkälle   joutuisimme,    jos   tässä  katsauksessa  ryhtyisimme  eri- 

koisseikkoihio.  Erittäin  tahdon  vain  huomauttaa  lukua  «Die  quantitäts- 
gesetze»  (siv.  15  ja  seurr.),  jossa  pääasiallisesti  käsitellään  n.  s.  «konso- 
nantinpehmennystä».  Tekijä  katsoo,  epäilemättä  täydellä  syyllä,  konso* 
nantin  pehmennys-ilmiöitä  korko-  ja  laajuussuhteista  riippuvaksi  seikaksi  Cn. 
s.  Vernerin  lain  tapaiseksi).  Jotakin  samantapaista  minäkin  olen  ajatellut, 
jos  kohta  mielipiteeni  muutamissa  kohdin,  ja  erittäinkin  äänneilmiön  kro- 
nologian suhteen,  eroavat  tekijän  käsityksestä;  toisessa  paikassa  («Äänne- 
historian» 3:nnessa  vihossa)  minulla  on  tilaisuutta  tästä  asiasta  laveam- 
malta puhua.  Seikoista,  jotka  suomalaiselle  tutkijalle  ovat  hauskat,  mai- 
nittakoon /t-päätteiset  prolatiivit  (s.  199),  jotka  tekevät  suomalaisen  ^-päät- 
teiscn  prolatiivin  entistä  varmemmaksi  {maitse  <  maitse-k^  niinkuin  vielä  sano- 
taan inkeroismurteessa).  Komitatiivista  huomauttaa  tekijä  että  lapissa  yk- 
sikön komitatiivilla  on  päätteenä  ina  (=  suom.  ine)^  jota  vastoin  moni- 
kossa komitatiivia  toimitetaan  genitiivillä  ja  postpositsioonilla ;  ehdottomasti 
täytyy  tästä  tekijän  kanssa  tulla  siihen  päätökseen  eitä  komitatiivin  ine  alkujaan 
on  yksiköllinen  pääte.  Tahdon  tässä  huomauttaa,  että  myöskin  suo- 
men instruktiivi,  joka  epäilemättä,  ainakin  osittain,  on  sama  sija  kuin  ko- 
mitatiivi, on  suureksi  osaksi  käsitettävä  toisin,  kuin  mitä  tähän  asti  on  tehty. 

Yleensä  tekee  koko  teoksen  tieteellinen  asu  sen  vaikutuksen,  että 
siinä  on  tunnollista  ja  tarkkaa  työtä  tehty,  että  tekijällä  on  terävä  ja  hieno 
huomiokyky  ja  että  tekijä  samalla  on  hyvin  perehtynyt  fonetiikkaan  ja  uu- 
teen kielitieteelliseen  kirjallisuuteen  ylipäänsä.  Luonnollista  on,  ettei  te- 
kijä ole  voinut  antaa  vastausta  kaikkiin  esiintuleviin  kysymyksiin,  vaan  että 
suuri  osa  teosta  sisältää  vain  aineksia  vastaiselle  tutkimukselle;  yhtä 
luonnollista  on  myös,  että  erityiset  kohdat  saattavat  lukijasta  tuntua  epäi- 
lyttäviltä. Minun  mielestäni  on  teoksen  suurin  vaillinaisuus  se,  että  suo- 
men ja  lapin  keskinäistä  suhdetta  on  verraten  vähän  valaistu.  On  kyllä 
myönnettävä,  että  tämä  kysymys  tätä  nykyä  on  äärettömän  vaikea,  mutta 
sen  mukaan,  mitä  tutkimuksen  nykyisellä  kannalla  voidaan  päättää,  tuntuu 
minusta  yleensä  siltä,  kuin  ei  tekijän  käsitys  suomen  ja  lapin  suhteesta 
olisi  aivan  oikeutettu,  s.  o.  että  hän  tahtoo  viedä  suomea  ja  lappia  liian 
läheiseen  alkuyhteyteen.  Toivottava  on,  että  hra  Wiklund  kerran,  kun  hän 
on  saanut  paikalla  tutustua  yhä  useampiin  lappalaisiin  murteihin,  on  vielä 
ottava  tuon  tärkeän  suomalais-lappalaisen  kysymyksen  harkintansa  alaiseksi. 

Samalla  kuin  suljen  kirjan  suomalais-ugrilaista  kielitiedettä  harrasta- 
vien suosioon,    toivotan  tekijälle  menestystä  niissä  uusissa  ahkerissa  lapin- 

kielen  tutkimuksissa  itse  lappalaisalueella,  joissa  hän  on  koko  tämän  vuoden 
työskennellyt  ja  joita  hän  aikoo  vielä  koko  ensi  talven  kuluessa  jatkaa. 


^Unkarilaisten  murteiden  jaoitus  ja  tunnusmerkit^  («A  magyar  nyelv- 
jdrdsok  osztälyozäsa  6s  jellemzdse»,  150  siv.)  on  nimeltään  teos,  jonka  toht. 
Jose/  Balassa  on  julkaissut  Unkarin  Tiedeakatemian  kustannuksella.  Toht. 
Balassa  on  miltei  ainoa  unkarilainen,  joka  suuremmassa  määrässä  on  har- 
rastanut fonetiikkaa;  jo  v.  1886  hän  julkaisi  fonetiikan  alkeita  esittävän 
käsikirjan  («A  phonetika  elemci»)  ja  v.  1889  Techmcrin  «Internationale 
Zeitschrift»in  IV:nnessä  niteesä  lyhyen,  mutta  hyvän  esityksen  unkarin  kie- 
len fonetiikasta  (ilmestynyt  myös  unkariksi  unkarilaisessa  kielitieteellisessä 
aikakauskirjassa  «Nyelvtudomänyi  Közlem^nyek»).  Nyt  julkaistun  teoksen 
tarkoituksena  on  tehdä  selkoa  unkarilaisten  murteiden  jaoituksesta,  alueista 
sekä  tärkeimmistä  ominaisuuksista. 

Ensimmäisen  luvun  päällekirjoituksena  on  «yleinen  jaoitus»,  jossa  te- 
kijä yleistajuisella  tavalla  tekee  selkoa  niistä  syistä,  jotka  vaikuttavat  mur- 
teiden syntymisen,  murteiden  kielitieteellisestä  arvosta,  entisistä  unkarilais- 
ten murteiden  jaoituksista  y.  m.,  torjuen  muun  muassa  sitä  täydellä  todella 
esiintuotua  järjetöntä  väitöstä,  ettei  unkarin  kielessä  muka  murteita  ensin- 
kään ole  olemassa.  Toisessa  luvussa  esitetään  «yksityiset  murteet»  pää- 
ominaisuuksineen  tekijän  oman  jaoituksen  mukaisessa  järjestyksessä.  Kol- 
mas luku  käsittelee  «unkarilaisten  murteiden  tärkeimpiä  ominaisuuksia» ; 
siinä  esitetään  niitä  tärkeimpiä  äänne-  ja  muoto-opillisia  seikkoja,  joissa 
eri  murteet  eroavat  toisistaan.  Liitteessä  annetaan  ohjeita  niille,  jotka  tah- 
tovat tehdä  havainnoita  eri  murteista,  neuvotaan,  mitä  tulee  huomioon  ot- 
taa, miten  merkitä  eri  äänteitä  j.  n.  e.  Vihdoin  on  teokseen  liitetty  va- 
laiseva kartta,  johon  on  eri  väreillä  merkitty  ne  murteet,  jotka  tekijä  un- 
karinkielessä  erottaa  *). 

Tästä  sisällyksen  esityksestä  näkyy  siis  että  hra  Balassa  on  ottanut 
suuren  ja  kiitettävän  tehtävän  suorittaakseen.  Jos  kysytään,  millä  tavalla 
suoritus  on   onnistunut,  niin  vastaus  tietysti  riippuu  siitä,  mitä  vaatimuksia 


*)  Minun  mielestäni  olisivat  valaise  vimmat  murrekartat  semmoiset,  joissa  olisi 
osotettu  eri  äänneominainiutten  maatieteelliset  alat.  Täten  kyllä  tarvittaisiin  useampia 
karttoja,  mutta  semmoiset  olisivat  historialliselle  kielentutkimukselle  erittäin  arvokkaat. 

f) 

tehdään.  Tekijän  pääasiallisina  lähteinä  ovat  ne  tiedot  unkarilaisten  mur- 
teiden ominaisuuksista,  joita  on  vuosien  kuluessa  julkaistu  «Magyar  nyel- 
vör»  (Unkarin  kielenvartia)  nimisessä  aikakauskirjassa;  sitä  paitsi  hän  on 
lähettänyt  ympäri  maata  kysymysarkkeja,  jotka  on  täytettyinä,  vastauksilla 
varustettuina  tekijälle  lähetetty  takaisin.  Koska  täten  havainnoita  ovat  teh- 
neet monet  sekä  enemmän  että  vähemmän  tarkat  havaitsijat,  joista  useim- 
milla ei  ole  ollut  varsinaisia  foneettisia  esitietoja,  niin  voipi  arvata  että 
tekijän  käytettävänä  olleet  ainekset  ovat  olleet  jotenkin  kirjavat.  £n  ni- 
mittäin saata  yhtyä  siihen  tekijän  mielipiteeseen,  että  «ainesten  keräykseen 
saattaa  ryhtyä  jokainen,  joka  kansan  kieltä  ja  sielunelämää  harrastaa»,  sillä 
ci  varmaan  kuka  hyvänsä  ole  «kykenevä  näkemiänsä  ja  kuulemiansa  tar- 
koin ja  totuudenmukaisesti  merkitsemään».  Fonetiikkaa  ja  kielitiedettä  tun- 
tematon voipi  kyllä  antaa  karkeita  tiedonantoja,  voipi  kenties  joskus  tehdä 
hienojakin  huomioita,  mutta  ei  hän  saata  huomaamillensa  seikoille  antaa 
niiden  oikeata  nimeä,  ei  selvästi  kuvata,  mitä  hän  on  huomannut.  Tällä 
en  suinkaan  tahdo  ensinkään  vähentää  karkeampain  havainnoiden  merki- 
tystä, vaan  ne  tietysti,  paremman  puutteessa,  ovat  tutkimukselle  arvaamat- 
toman tärkeät,  ja  tietysti  tulee  myöntää  ettei  tekijän  vallassa  ole  ollut  ker- 
rassaan parantaa  puutteellisia  esitöitä.  Hra  Balassa  on  tehnyt  kielentutki- 
mukselle erittäin  suuren  palveluksen  yhteen  paikkaan  kootessaan  kaikki  un- 
karilaisia murteita  koskevat  tiedot  ja  hankkiessaan  lisätietoja  ennen  tuntemat- 
tomista murteista.  Kun  arvostelemme  kirjaa  siltä  kannalta  kuin  tekijä  itse 
on  tarkoittanut,  nimittäin  että  sen  tehtävänä  on  kehottaa  unkarilaisia  mur- 
teita tarkemmin  tutkimaan  ja  olla  tälle  tutkimukselle  oppaana,  niin  tulee 
tunnustaa  että  hän,  mikäli  se  hänestä  on  riippunut,  on  tehtävässään  onnis- 
tunut ja  että  hän  työstänsä  ansaitsee  kiitosta  suomalais-ugrilaisten  tutkijain 
puolelta  *). 

E.  N.  Setälä. 

*)  En  tietysti  saata  Valvojan  lukijakunnalle  ryhtyä  esittämään  niitä  erityisseik- 
koja, joissa  tekijä  mielestäni  on  onnistunut  hyvin,  yhtä  vähän  myös  niitä,  jotka  minua 
epäilyttävät.  Sivumennen  mainitsen  tässä,  etten  luulisi  tekijän  esityksen  Debrecz^nin 
0:n,  o:n,  C:n  äilntämisestä  olevan  oikean.  Tekijän  mukaan  ne  ääntyvät  ^'o,  «"o,  'L 
ja  olisivat  siis  kohouvia  diftongeja.  Sen  mukaan  kuin  minä  niitä  Debreczenissä  olles- 
sani saatoin  huomata  (samantapaisia  äänteitä  kuulin  myös  parilta  szökelyiltä),  ne  oli- 
vat selvään  laskeuvia  diftongeja,  joiden  alkukomponenttina  oli  avoimenlainen  o,  ö,  e 
ja  loppuäänteenä  hyvin  suljetut  äänteet,  jotka  olivat  lähellä  tt:ta,  w:tä,  i:tä. 

Rembrandt  als  Erzieher,  Von  einem  Deutschen,  Leipzig  1890, 
Hirscbfeld.     329  siv.  8:0. 

Harvoin  on  filosoofisella  teoksella  ollut  suurempaa  menestystä  kuin 
yllä  nimitetyllä.  Vuoden  kuluessa  on  sitä  ilmestynyt  yli  30  painosta  ja 
aina  kuukauden  parin  perästä  tulee  taas  uusi.  Tämä  on  sitä  ihmeteltä- 
vämpää,  kun  teos  julkisuudessa  ei  ole  ollut  "kovinkaan  suuren  keskustelun 
alaisena.  Lieneepä  sentähden  syytä  lyhyesti  tehdä  selkoa  teoksen  sisäl- 
lyksestä. 

Kirjan  nimestä  «Rembrandt  kasvattajana»  on  vaikea  sen  sisältöä  aa- 
vistaa. Siinä  ei  suinkaan  tuon  kuuluisan  hollantilaisen  maalarin  elämää 
eikä  elämäntyötä  kuvata;  hänestä  saamme  vain  siellä  täällä  teoksessa  tie- 
tää, että  hän  tekijän  mielestä  on  esikuva  ihmisenä  ja  taiteilijana  Saksan 
kansalle.  Missä  määrin  hän  on  oikein  ymmärtänyt  Rembrandtin  merkityk- 
sen, se  on  eri  kysymys;  ainakin  hänen  mielipiteitänsä  tässä  suhteessa  on 
vastustettu.  Eikä  teoksen  nimestä  saata  arvata,  että  siinä  tahdotaan  esittää 
uutta  katsantokantaa,  jonka  avulla  mailma  on  parannettava. 

Teos  alkaa  ankaralla,  pessimistisellä  arvostelulla  meidän  aikakautem- 
me sivistyksestä.  Se  on  tekijän  mielestä  varsinkin  Saksassa  kokonaan  rap- 
peutumistilassa. Tiede  on  joka  suunnalla  joutunut  onnettomaan  spesialis- 
miin,  ajattelevissa  ja  runoilijoissa  ei  ole  itsenäisiä  henkilöitä,  taiteelta  puut- 
tuu suuruutta,  musikantteja  on  joukottain,  musikerejä  harvoin  tapaa.  Sanalla 
sanoen  koko  sivistyssuunta  pyrkii  koulumaisuuteen,  muodollisuuteen  ja  spc- 
sialismiin.  «Epäilemättä  osottautuu  kaikessa  tässä  meidän  vuosisatamme 
demokratiseeraava,  nivelleerava,  atomiseeraava  henki». 

Tätä  henkeä  vastaan^  joka  on  Saksan  kansan  luonteelle  ihan  vierasta, 
tahtoo  tekijä  taistella.  Kansan  on  palaaminen  omaan  alkuperäiseen  hen- 
keensä.  Saksalaiset  (=  germaanit)  ovat  kaikista  kansoista  enin  omituista 
ja  omaperäistä  kansaa.  Individualismi  on  taas  kaiken  taiteen  ehto  ja  juuri. 
Saksalaiset  ovat  siis  alkuperäiseltä  luonteeltaan  taiteellista  eivätkä  suinkaan 
tieteellistä  kansaa.  Nykyinen  oppinut  ja  materiaalinen  suunta  sivistyksessä 
on  sentähden  väliasteena  pidettävä ;  saksalaisten  korkein  sivistyskanta  voipi 
ainoastaan  olla  taiteellinen.  Sillä  kansan  korkeimman  sivistyskannan  täy- 
tyy perustua  sen  sisimpään  luonteeseen,  «und  die  trcibende  Grund-  und 
Uhrkrafl  alles  Deutschthums  heisst  Individualismus». 

Individualismin  etevin  edustaja  on  germaaneilla  Rembrandt.     Hän  c^i 

seuraa  taiteessaan  traditsiooneja,  vaan  omaa  luonnettansa,  häneen  eivät 
minkääolaiset  aiuodot  eivätkä  kaavat  sovi,  hän  on  itsenäisin  ja  saksalaisin 
kaikista  taiteilijoista,  ja  sentähden  hän  on  nostettava  Saksan  kansan  kas- 
vattajaksi. 

Niinkuin  näkyy  yhtyy  tekijäkin  niihin,  jotka  vaativat  yksilölle  ja  hä- 
nen luonteensa  omituisuuksille  suurempaa  vapautta.  Tekijän  käsityskanta 
tässä  asiassa  käypi  selville  seuraavista  otteista:  « —  —  Beethovenin  pää- 
kallo on  siihen  määrään  ruma,  ettei  kukaan  sen  kuoren  sisältä  osaisi  ha- 
kea hänen  jaloa,  ylevää  henkeänsä»,  lausui  nykyisin  eräs  anatoomi.  Mutta 
se  mitä  tieteen  mies  sanoo  «rumaksi»  on  juuri  Rembrandtin,  alkuperäisen 
saksalaisen  ja  individuaalisen  käsityksen  mukaan  «kaunista» :  nimittäin  suuri 
määrä  säännöttömyyttä  ja  omaperäisyyttä.  Niin  näyttää  puolueettomasti 
arvostelevasta  Beethovenin  kallo  kokonaan  olevan  sopusoinnussa  hänen  mu- 
siikkinsa kansa.  Selvjryttä,  tasaisuutta  ja  säännöllisyyttä  puuttuu  molemmilta; 
mutta  rohkeutta,  voimaa^  rikkautta  muodoissa  ja  sisällyksessä  on  molem- 
milla. Tässäkin  viepi  luonto  professoria  vastaan  voiton;  taikka  paremmin 
viimemainittu  tuntee  luontoa  vain  puolittain:  Rafaelin  kallo  ja  taide  liikku- 
vat säännöllisissä,  Beethovenin  säännöttömissä  muodoissa.  Mutta  säännöttö- 
mät muodot  eivät  ole  rumia  muotoja.  Ei  ole  minkäänlaista  syytä  sem- 
moisenaan asettaa  toista  toisen  edelle;  Rafael,  umbrilainen,  on  kreikkalai- 
sille sukua;  Beethoven  oli  saksalainen.  Ja  Saksalle  on  nyt  kerran  saksalai- 
nen kallonmuoto  paras,  korkein,  hedelmällisin;  ja  samaa  voipi  sanoa  Rem- 
brandtin taiteensuunnasta  verrattuna  Rafaelin  suuntaan.  Vanhan  taidelain 
mukaan  on  vielä  harmonia,  joka  disharmoniasta  kehittyy,  korkeammaksi  ar- 
vattava kuin  semmoinen,  joka  harmoniasta  itsestä  kehittyy; op[)ikoon 

näiltä  molemmilta  sankareilta  (Beethoven,  Rembrandt)  jokainen  saksalainen 
taiteilija  seuraamaan,  ei  vieraita  sääntöjä,  vaan  omaa  sisällistä  lakiansa». 

Että  tämän  oman  «nokkansa»  seuraaminen  tulisi  helpommaksi,  vaa- 
tii tekijä  suurelta  yleisöltä  suvaitsevaisuutta  muista  poikkeaville  henkilöille, 
«originaaleille».  «Eihän  ole  jokaiselle  lahjoja  annettu  erottaa  vääriä  profeet- 
toja oikeista;  sitä  varovaisemmat  oltakoon  arvostelussa;  sitä  rehellisemmät 
tutkimisessa.  Kansa,  joka  ei  oman  henkensä  edustajoita  kunnioita,  kadot- 
taa helposti  oman  kunniansa;  —  — ».  Tekijä  ei  siis,  niinkuin  monet 
muut  individualismin  edustajat,  Ibsen  etupäässä,  joudu  yleismailmallisuu- 
teen,  kosmopolitismiin.  Päin  vastoin  hän  asettaa  rakkauden  omaan  maa- 
han   ja    kansaan    kaiken    edistyksen   ehdoksi.     Eikä  hän  siihenkään  tyydy; 


Kirjallinen  katsaus,  455 


hän  puolustaa  lisäksi,  ollen  individualismissaan  johdonmukainen,  paikalli- 
suuttakin noudatettavaksi.  «Saksalaisen  taide-elämän  terve  ja  oikein  levin- 
nyt kehitys  on  vasta  silloin  odotettava,  kun  se  jakautuu  mitä  useampiin  ja 
mitä  jyrkimmin  toisistansa  eroaviin  maatieteellisiin,  maakunnallisiin  ja  pai- 
kallisiin taidekouluihin». 

Olkoon  näissä  otteissa  kylläksi.  Niistä  voipi  jo  saada  jonkunlaisen 
käsityksen  tekijän  omituisesta  kirjoitus-  ja  ajatustavasta.  Ja  muuta  tämä 
kirjan  ilmoitus  ei  voi  tarkoittaakkaan.  Sillä  ei  ole  helppo  tehdä  lyhyessä 
ilmoituksessa  selkoa  yli  300  sivun  paksuisesta  teoksesta,  jossa  ei  ole  min- 
käänlaisia lukuja  eikä  jakoja;  tekijä  esittää  ajatuksensa  yhteen  jaksoon,  poi- 
keten asiasta  toiseen  ja  käsitellen  mitä  erilaisimpia  aineita.  Teoksen  alussa 
on  kuitenkin  sisällysluettelo,  joka  jakautuu  viiteen  osaan:  saksalainen  taide, 
saksalainen  tiede,  saksalainen  politiikki,  saksalainen  sivistys  ja  vihdoin  saksa- 
lainen ihmisyys.  Kaikilla  näillä  aloilla  tekijä  yrittää  toteuttamaan  individua- 
lista  käsitystään.  Varsinkin  nykyajan  materiaalista  tiedettä  (luonnontieteitä) 
vastaan  käypi  hän  ankaraa  sotaa.  Pois  näistä  oi]jektivismi,  ja  subjektivismi 
sijaan !  Sillä  tavoin  hän  toivoo  saavansa  tieteistäkin  taiteita.  Miten  hän  tässä 
onnistuu  ratkaiskoon,  ken  itse  tahtoo  teokseen  tutustua.  Ja  tutustua  siihen  kyllä 
kannattaa.  Vaikka  teos  viliseekin  ristiriitaisuuksia,  vaikka  usein  sitä  lukiessa 
tekee  mieli  huudahtaa:  onko  ihminen  täysijärkinen,  niin  toiselta  puolen  se 
sisältää  joukon  uusia,  kokonaan  itsenäisiä  ja  hauskasti  esitetyitä  ajatuksia. 
Ja  teoksen  päätarkoitus:  vaatia  ja  puolustaa  niin  yksityisten  ihmisten  kuin 
kokonaisten  kansojenkin  oikeutta  saada  häiritsemättä  elää  omaa,  itsenäistä 
kansallista  elämäänsä,  on  varsinkin  pienille  kansoille  tervetullut.  Tekijän 
oma  isänmaanrakkaus  ja  se  tapa,  jolla  hän  isänmaanrakkautta  puolustaa, 
on  verraton. 

H.  B. 

Valvojassa  löytyvä  Suomen  Maantieteen  kansalaisille  kolmannen  vi- 
hon ilmoitus  antaa  minulle  aihetta  lyhyeen  selitykseen,  parhaasta  päästä 
ikävän  korrehtuurivirheen  tähden,  jonka  vastamainitun  ilmoituksen  kautta 
tulin  huomanneeksi. 

Teokseni  siv.  454  sanotaan  eräässä  välilauseessa :  «puhumattakaan 
suunnattoman  laajasta  Oulun  läänistä».  Alkuperäinen  teksti  kuului:  «pu- 
humattakaan suunnattoman  laajasta  alueesta  Oulun  läänissä».  —  Sen,  että 
tässä  on  kysymys  ainoastaan  sisämaasta  eikä  rannikosta,  pitäisi  käymän 
selville  niin  hyvin  yhteydestä,  jossa  tämä  on  mainittu,  kuin  myöskin  sitä 
seuraavasta  lauseesta,  joka  alkaa  sanoilla:  «Tämä  lähes  kahden  tuhannen 
maantieteellisen  neliöpeninkulman  laajuinen  ala  sisämaata».  Kuitenkin  voi 
teksti  nykyisessä  muodossaan  antaa  aihetta  siihen  väärinkäsitykseen,  että 
se  sisältäisi  väitteen,  «ettei  koko  Oulun  läänissä  ollut  ennen  uskonpuhdis- 
tuksen toimeenpanemista  ainoatakaan  kirkkoa».  Valvojan  ilmoitushan  on 
siihen  todistuksena  *). 

Tämän  kanssa  yhteydessä  tahdon  ilmoittajan  lausunnon  johdosta, 
etten  «olisi  tutustunut  viimeaikojen  tutkimuksiin»,  mainita  että  maantieteen 
kymmenes  luku  oli  kirjoitettu  ennenkun  «Savonlinnan  läänin  oloista  vuo- 
teen 157 1,  kirjoittanut  Hannes  Gebhard»  ilmestyi  painosta.  Minä  silmäi- 
lin kuitenkin  tämän  väitöskirjan  läpi,  vaan  katsoin  ne  asialliset  tiedot,  jotka 
siinä  löytyvät,  sellaisiksi,  etteivät  ne  varsinaisesti  vaikuttaisi  esitykseeni 
Suomen  asutuksesta.  Enkä  vieläkään  voi  havaita,  että  ilmoittajan  sieltä 
ottamat  uutiset  olisivat  mitään  oikaisuja  omaan  esitykseeni. 

Mitä  ensinnäkin  tulee  muistutukseen  koskeva  sukunimeä  Lappalainen 
niin  en  ole  koskaan  väittänyt,  ettei  tätä  nimeä  ole  kantaneet  ja  voi  kan- 
taa lappalaista  syntyperää  olevat  henkilöt**).  Keskiaikana  oli  hyvin  taval- 
lista, että  syntyperä  antoi  aihetta  sukunimeen,  nk.  Henrik  Tyske,  John 
Skotte  j.  n.  e.,  mutta  se,  että  päinvastoin  tällä  perustuksella  väittää  suku- 
nimien ja  erittäin  nykyaikaisten  sukunimien  (Ruotsi,  Ruotsalainen,  Lappa- 
lainen, Finne  y.  m.)  olevan  syntyperän  todistuksena,  ei  ole  loogillista  eikä 
useimmissa  tapauksissa  historiallistakaan. 


•)  Sivumennen  oikaisen  tässä  toisenkin  painovirheen.  Siv,  568  on  nimittäin: 
vuonna  1871),  lue  1887. 

*•)  Ilmoittaja  ei  näy  muuten  panevan  huomiota  siihen,  että  mainitut  sanat  oli- 
vat siteeratut,  sekä  että  minä  olin  ilmoittanut  lähteen. 

Esimerkkinä  Lappalaisten  myöhäisestä  siirtymisestä  pohjoiseen  olen 
muun  muassa  maininnut,  että  vielä  vuonna  1562  löytyi  yksi  lappalainen 
Rautalammdla.  Tätä  asianlaitaa  ei  suinkaan  oikaise  se,  että  kaksi  lappa- 
laista kahdeksan  vuotta  aikaisemmin  mainitaan  oleskelleen  eteläisemmässä 
pitäjässä.  Toisin  olisi  asianlaita  ollut,  jos  ne  olisivat  löytyneet  siellä  kah- 
deksan vuotta  myöhemmin. 

Ilmoittajan  väitettä,  etten  minä  näy  tuntevan  muita  teitä  Suomessa 
1500-luvulla  kuin  ne,  jotka  olivat  Turun,  Hämeenlinnan  ja  Viipurin  vä- 
lillä, ei  voida  johdattaa  siitä,  mitä  olen  kirjoittanut.  Etten  ole  mainin- 
nut ilmoittajan  huomauttamia  ja  hänen  yllämainitussa  väitöskirjassaan  (siv. 
106  ja  107)  mainitsemia  kauppateitä  Mikkelin  läänissä,  siihen  on  syynä, 
ettei  niitä  voi  lukea  varsinaisten  maantierakennusten  joukkoon,  josta  edellä- 
mainitussa luvussa  on  kysymys.  Sellaisten  kauppateiden  olemassa  olo  eri 
osissa  maata  jo  kauvan  ennen  15  00 -lukua  ei  muuten  ole  mikään  uudem- 
man ajan  tutkimuksen  hedelmä. 

Huolimatta  siitä  mitä  nyt  olen  maininnut  tahdon  mieleUäni  tunnus- 
taa, että  olisin  epäilemättä  tullut  käyttäneeksi  ansiokasta  tutkimusta  Savon- 
linnan läänin  oloista  samoin  kuin  muita  lähteitä  ellei  luku  Suomen  asu- 
tuksesta, niinkuin  jo  sanottu  on,  olisi  ollut  kirjoitettu  kauvan  aikaa  ennen, 
kuin  mainittu  tutkimus  ilmestyi.  Sitävastoin  en  saata  myöntää,  että  tämä 
lähde,  vaikka  onkin  muutamassa  kohdassa  valaiseva,  olisi  mitenkään  ollut 
tärkeä  työlleni. 

Sen  verran  muistutuksista,  jotka  ilmoittaja  niin  sanoakseni  on  otta- 
nut omasta  varushuoneestaan.  Muut  lukuisat  muistutukset,  joiden  suurem- 
paan osaan  ilmoittaja  ei  ole  esiintuonut  mitään  perusteita,  ovat  minussa 
vain  herättäneet  epäilystä  siitä,  tokkohan  hän  todellakin  lienee  perehtynyt 
niihin  aineisiin,  joita  hän  sellaisella  varmuudella  on  kosketellut,  sekä  sen 
lisäksi  vielä  epäilystä  siitä,  lieköhän  hän  kunnollisesti  lukenut  sen,  minkä 
hän  on  ottanut  arvostellakseen. 

K.  F.  Ignatius. 


Vähän   vastausta. 

Siihen,  mitä  ylempänä  on  asiassa  esiintuotu,  pyydän  saada  vastata 
seuraavaa : 

Sukunimestä  Lappalainen  sanoo  «Suomen  Maantieteen»  tekijä  siv. 
444:  «Sukimimi  Lappalainen  on  sekin  Suomalaisten  kesken  hyvin  yleiseen 
käytetty,  ilman  että  sitä  nimeä  kantavat  henkilöt  olisivat  lappalaista  suku- 
perää».    Näistä  sanoista  ei  voi  tulla  muuhun  käsitykseen,  kuin  että  tekijä 

on  tarkoittanut,  että  mainittua  sukunimeä  kantavat  henkilöt  ylimalkaan  ei- 
vät olisi  lappalaista  sukuperää.  Mutta  kun  hän  nyt  ylempänä  selittää, 
että  hän  «ei  ole  koskaan  väittänyt,  ettei  tätä  nimeä  ole  kantaneet  ja  voi 
kantaa  lappalaista  syntyperää  olevat  henkilöt»,  niin  täytyy  sanoa,  että 
«Suomen  Maantieteessä»  olevat  sanat  ainakin  ovat  epäselvät.  Oli  miten 
oli,  kysymystä  on  mielestäni  tähän  saakka  vielä  aivan  vähän  tutkittu, 
mutta  sen  verran  kuin  on  tutkittu,  on  saatu  selville,  että  sukunimeä  Lap- 
palainen kantavat  henkilöt  todellakin  ovat  olleet  lappalaista  syntyperää. 

Puhuessaan  Lappalaisten  myöhäisestä  siirtymisestä  pohjoiseen  tekijä  pa- 
nee enemmän  arvoa  sille,  että  Lappalaisia  on  tavattu  i  Rantasalmella  ja 
6  Tavisalmella  8  vuotta  myöhemmin  kuin  niitä  oli  2  PellosniemcUä.  Mi- 
nun mielestäni  tuo  pieni  erotus  ajassa  on  kysymykselle  vähemmästä  ar- 
vosta, kuin  se,  että  saman  vuosikymmenen  kuluessa  Lappalaisia  on  tavattu 
veroa  maksavina  asukkaina  melkein  kokonainen  leveysaste  etelämpänä 
sekä  jo  aikaiseen  ja  tiheään  asutussa  seudussa,  sen  sijaan  että  niitä  muu- 
tamia vuosia  myöhemmin  nähdään  Ranta-  ja  Tavisalmen  harvaan  asutuilla 
ja  vastikään  Suomalaisten  anastamilla  rajamailla. 

Suomen  aikaisemmista  maanteistä  pyydän  huomauttaa,  että  samassa 
asiakirjassa  15-luvulta  mainitaan  tie  Turusta  Hämeenlinnaan  kuin  sen  jatko- 
kin Hämeenlinnasta  Savonlinnaan,  ilman  että  toista  sanottaisiin  «maantie- 
rakennukseksi»  toista  ainoastaan  «kauppatieksi».  Kuinka  hyvä  edellinen 
oli  siihen  aikaan  ja  kuinka  huono  jälkimmäinen,  siitä  eivät  tähän  saakka 
tunnetut  lähteet  anna  tietoja. 

Muun  osan  ylempänä  olevasta  selityksestä  jätän  arvoonsa,  koska 
siinä  ei  tuoda  esiin  asiallisia  muistutuksia. 

Hannes  Gobhard. 


HelHiiiKiflHä,  HnomalaiNen  KirjalliRUiidon  Seuran  kirjapainonpa,  1891. 


Vilh.  Thomsenin  tutkimukset  suomalaisen  kieli- 
historian alalla. 


Vilh,  Tkomsen,  Den  gotiske  sprogklasses  indflydelse  pä  den  finske.  En  sproghistorisk 
undersegelse.  Kobenhavn  1869  (saks. :  Uber  den  einfluss  der  germanischen 
sprachen  auf  die  finnisch-lappischen.  Aus  dem  dänischen  Qbersetzt  von  E.  Sie- 
vers  und  vom  verfasser  durchgesehen.     Halle  1870). 

—  —  Berftringer  mellem  de  finske  og  de  baliiske  (litauisk-lettiske)  Sprog.  En  sprog- 
historisk Undersogelse.     Kebenhavn   1890.     308  siv.,  4:o. 

Monipuolinen  saksalainen  nero  Leibniz  on  jo  aikoinaan  lausunut 
sen  ajatuksen,  että  kielten  vertailu  on  omansa  luomaan  valoa  kansojen  van- 
himpaan historiaan  («nihil  maiorem  ad  antiquas  populorum  origines  inda- 
gandas  lucem  praebere  quam  coUationem  linguanim»).  Tämän  ajatuksen 
totuuden  on  kuitenkin  vasta  yhdeksännentoista  vuosisadan  tutkimus  täysin 
osottanut.  Puhumatta  siitä,  että  kielten  vertailu  on  todistanut  suurten  kieli- 
ja  kansayhteytten,  nk.  indoeurooppalaisen,  semiläisen,  suomalaisugrilaisen, 
olemassaolon,  on  kielellisten  ainesten  avulla  myöskin  ryhdytty  valaisemaan 
historiantakaisten  aikojen  kulttuurin  kehitystä  ja  eri  kulttuurivirtausten  suun- 
tia. Tämmöisen  a  kielitieteellisen  paleontologian»  esineenä  ovat  läpi  vuosi- 
tuhansien jossakin  muodossa  säilyneet  sanat,  samalla  tavoin  kuin  mui- 
naistieteen  aineksina  ovat  maan  povesta  esiin  kaivetut  muinaisajan  esinei- 
den jäännökset. 

«Kielitieteellisen  paleontologian»  varsinaisena  perustajana  on  pidet- 
tävä Gen^veläinen  oppinut  Adolphe  Pictet,  joka  vv.  1859— 63  julkaisi 
suurta  huomiota  herättäneen,  mutta  suuressa  määrin  epäkriitillisen  kirjansa 
«Les  origines  Indo-europöennes».  Nykyjään  on  tämän  tieteenhaaran  ete- 
vimpana  edustajana  indoeurooppalaisella  alalla  saksalainen  O.  Schrader, 
jonka  tähän  kuuluvista  teoksista  ovat  huomattavimmat  «Sprachvergleichung 

und  Urgeschichte»  (i  painos  1883,  2  painos  1890)  ja  «Linguistisch-histo- 
rische  Forschungen  zur  Handelsgeschichte  und  VVarenkunde»  (1886).  Suo- 
malaisella alalla  tuli  tämänlaatuinen  tutkimus  yleisesti  tunnetuksi  Au  g. 
Ahlqvistin  «Länsisuomalaisten  kielten  sivistyssanojen»  kautta  (ruots.  187 1, 
saks.  1875),  joka  teos  myöskin  antoi  aihetta  unkarilaiseUe  H.  Vämb^rylle 
sovelluttamaan  samanlaatuista  tutkimustapaa  turkkilaiskieliin  teoksessa  «Die 
primitive  Cultur  des  Turko-tatarischen  Volkes  (1879). 

Ahlqvistin  teos  —  jäädäksemme  suomalaiselle  alalle  —  lähtee,  niin- 
kuin tunnettu,  siitä  periaatteesta,  että  jos  jonkun  sivistysesineen  nimi  on 
alkuperäinen,  niin  se  todistaa  itse  esineen  alkuperäisyyttä;  jos  sitä  vas- 
toin nimi  on  lainattu,  niin  se  osottaa  että  itse  esinekkin  on  lainattu  ja 
nimi  vain  seurannut  esineen  mukana.  Jos  ajattelee  että  kansat  ovat  vä- 
listä toisiltaan  lainanneet  ruumiinosain  tai  lähimpäin  sukulaisuussuhteiden 
nimityksiä,  niin  huomaa  ett^ei  tämä  periaate  semmoisenaan  suinkaan  saata 
olla  ehdottomasti  oikea.  Epäilemättä  se  olisikin  paljoa  suuremmassa  mää- 
rässä vienyt  Ahlqvistia  harhaan,  joirei  hänen  terävä  havaitsijansilmänsä 
olisi  käytännössä  osittain  saattanut  torjua  itse  periaatteen  vaaroja.  Paitsi 
sitä  virheellisyyttä,  joka  oli  itse  periaatteessa,  on  Ahlqvistin  kielihistorialli- 
sella metoodillakin  heikot  puolensa.  Kieltämättä  hänellä  tavataan  useita  ne- 
rokkaita yhdistyksiä,  mutta  hänen  havaintonsa  ovat  enimmitcn  niin  sanoak- 
seni vaistomaisia,  ilman  kielihistoriallista  perustelua. 

Jo  ennenkuin  Ahlqvistin  « sivistyssanat»  olivat  kokonaisuudessaan  il- 
mestyneet *),  oli  tanskalainen  kielentutkija  Vii  h.  Thomsen  julkaissut 
teoksen,  jolla  tosin  kyllä  oli  toisenlainen  tarkoitus  kuin  Ahlqvistin  kirjalla, 
mutta  kuitenkin  hyvin  monta  yhtymäkohtaa  sen  kanssa.  Koska  tämä  teos, 
v.Den  goiiske  sprogklasses  indflydelse  pä  den  finske^^^  joka  kielihistoriallisen 
metoodinsa  puolesta  on  Ahlqvistin  «Sivistyssanoja»  suuressa  määrin  ete- 
vämpi, on  meillä  paljoa  vähemmin  tunnettu  kuin  mitä  se  ansaitsee,  tah- 
don muutamilla  sanoilla  mainita  sen  sisällystä,  ennenkuin  ryhdyn  kerto- 
maan Thomsenin  viimeksi  ilmestyneestä  teoksesta. 

Teos  alkaa  johdatuksella,  jossa  aluksi  tehdään  selkoa  suomensukuis- 
ten kielten  suhteesta  indoeurooppalaisiin  (eli  «japhetilaisiin»)  kieliin  sekä 
tätä  seikkaa  koskevista  aikaisemmista  tutkimuksista.  Thomsenin  edeltäjistä 
mainittakoon    tässä    erittäin    Marburgin    professori   F.  Dietrich,  joka  v. 


*)  Kaksi  lukua  oli  aikaisemmin  ilmestynyt  1866  vuoden  Suomi-kirjassa. 

185 1  oli  julkaissut  kirjoituksen  «Zeugnisse  eines  vorhistorischen  standes 
des  schwedischen  und  ciner  gothischen  gestalt  des  altnordischen  aus  dem 
lappischen  und  finnischen».  Tässä  kirjoituksessa  oli  jo  lausuttu  tuo  aivan 
oikea  ajatus,  että  «lapin  kieli  on  luettava  germaanilaisten  kielten  tuntemi- 
sen vanhimpien  lähteiden  joukkoon» ;  aineen  suoritus  oli  kuitenkin  monessa 
suhteessa  suuresti  puutteellinen.  —  Johdatuksensa  toisessa  osassa  Thomsen 
luopi  katsauksen  «suomalaiseen  kansaluokkaan»  ja  suomalaisten  lähimpiin 
skandinaavilaisiin  naapureihin,  joka  katsaus  sisältää  monta  hyvää  historial' 
lista  huomautusta.  Lopuksi  johdatus  sisältää  «suomalaisen  kieliluokan 
äännesuhteiden  pääpiirteet».  Tämä  lyhyt  esitys  on  erittäin  huomattava 
siinä  esiintyvän  historiallisen  katsantotavan  vuoksi,  joka  suomalaisella  alalla 
oli  ollut  hyvinkin  outoa.  Erittäinkin  ovat  mictinnönaihetta  antavat  ne  viit- 
taukset, jotka  tekijä  on  antanut  n.  s.  konsonantinheikennyksestä,  käsittäen 
tähän  kuuluvat  ilmiöt  pääasiassa  vahvennusilmiöiksi  ja  lausuen  sen  mieli- 
piteen, että  ne  kuuluvat  yhteissuomalaiseen  aikaan.  Myös  tekijän  käsitys 
suomenkielen  konsonanttivartaloista,  vaikka  tässä  teoksessa  liian  jyrkästi 
lausuttuna,  ansaitsee  huomioon  ottamista*).  Mainittava  on  myös  esitys 
lapin  ja  suomen  äännesuhteiden  vastaavaisuudesta,  joka  osottaa  että  tekijä 
oli  tälläkin  alalla  tehnyt  tarkkoja  tutkimuksia. 

Johdatuksen  jälkeen  seuraa  itse  teoksen  pääosa,  esitys  «goottilaisen 
kieliluokan  vaikutuksesta  suomalaiseen».  Huomautettuansa  että  vaikutuksen 
suunta  yleensä  on  kulkenut  germaanilaisista  kielistä  suomalaisiin,  jota  vas- 
toin päinvastainen  virtaus  on  rajoittunut  hyvin  ahtaalle  alalle,  hän  ryhtyy 
tarkastamaan  miten  suomalaisissa  kielissä  tavattavat  lainasanat  kuvastavat 
germaanilaisia  äänteitä,  sekä  miten  eri  germaanilaisia  pääteryhmiä  on  suo- 
malaisiin kieliin  lainoja  tehtäessä  käsitelty.  Käymättä  esittämään  niitä  eri- 
tyisiä tuloksia  sekä  germaanilaiselle  että  suomalaiselle  kielentutkimukselle, 
joita  tämä  teoksen  osa  sisältää,  mainittakoon  ainoastaan,  että  jo  yksinään 
niin  monen  sanan  germaanilaisen  alkuperän  osottaminen  oli  suomalaiselle 
kielentutkimukselle  erittäin  tärkeä,  puhumatta  suomalais-germaanilaisten  suh- 


*)  Mainittakoon  tässä  että  Thomsen  huomauttaa  semmoisissa  tapauksissa  kuin 
palja(h)an  j:n  muuttuneen  Ä:ksi  ( ^*pal/asen),  eikä  päinvastoin  h\\\  j:ksi,  niinkuin 
meillä  oli  ennen  oletettu.  —  «Konsonantinheikennyksen"  suhteen  huomauttaa  Thomsen 
Agricolan  ghm  ja  dh\n  mahdollisesti  osottavan  spiranttista  ääntämistä. 

teiden    selvittämisen  yleisestä  kielihistoriallisesta  merkityksestä,  johon  vielä 
palaamme.  *) 

Jälkikatsauksessa  tekijä  esittää  ne  historialliset  tulokset,  joihin  hän 
tutkimuksessaan  on  tullut  ja  joista  tässä  mainittakoon  pääkohdat.  Ger- 
maanilainen vaikutus  suomalaisiin  kieliin  on  tapahtunut  vuosisatojen  ku- 
luessa ja  kuvastaa  kokonaisen  sarjan  germaanilaisten  kielten  eri  kehitys* 
asteita,  jotka  voidaan  jakaa  kahteen  pääkerrokseen :  nuorempaan  ja 
vanhempaan.  Nuorempaa,  s.  o.  historiallisena  aikana  tapahtunutta  ger- 
maanilaista vaikutusta  tavataan  lapissa,  jossa  sen  päälähteenä  on  ollut  nor- 
jan kieli,  ja  suomessa  (etenkin  länsisuomessa),  jossa  vaikutus  pääasiassa 
on  kotoisin  Suomenmaan  ruotsalaisista  murteista,  osottaen  muutamia  van- 
hempaa kielikantaa  edustavia  piirteitä.  Lapissa  ja  suomessa  tavattavat  nuo- 
remman kerroksen  lainat  ovat  tietysti  ilman  mitään  keskinäistä  yhteyttä. 
Lainasanojen  vanhempi  ryhmä  eroaa  useissa  suhteissa  edellisestä,  jos  kohta 
tarkan  rajan  vetäminen  erityisissä  tapauksissa  on  vaikea.  Ensinnäkin  tämä 
lainakerros  viittaa  takaisin  semmoiseen  kielimuotoon,  joka  on  yhtä  van- 
halla kannalla  kuin  gootin  kieli,  osittain  vielä  vanhemmalla.  Sitä  paitsi 
tavataan  tämmöisestä  lähteestä  tullut  vaikutus  samaan  tapaan  kaikissa  suo- 
malaisissa eli  länsisuomalaisissa  **)  kielissä.  Suuri  määrä  samoja  ja  sa- 
manlaista kielimuotoa  edustavia  lainoja  tavataan  myös  lapin  kielessä,  mutta 
sen  ohessa  on  kuitenkin  eroavaisuuksia,  sekä  sanojen  käsittelyssä  että  var- 
sinkin sanavarastossa,  niin  ett'ei  suinkaan  saata  käsittää  näiden  lainojen 
viittaavan  «yhteiseen  suomalaislappalaiseen  alkukieleen»,  vaan  perustuvan 
rinnakkain  tapahtuneesen  vaikutukseen.  Lapissa  tavattavien  lainojen  alku- 
lähteenä on  skandinaavilainen  kielimuoto,  joka  pitää  yhtä  vanhimpien, 
3:nnelta  ja  lähinnä  seuraavilta  vuosisadoilta  olevien  riimukirjoitusten  kanssa. 
Suomalaisissa  kielissä  tavattava  vanha  lainakerros  kuvastaa  kielimuotoa, 
joka  on  yhtä  vanha  tai  vanhempikin  kuin  se,  joka  on  lappalaisissa  lai- 
noissa edeUytettävä.  Koska  nämät  lainat  ovat  levinneet  kaikkiin  suoma- 
laisiin kieliin  ja  koska  suomalaiset  kansat  yleensä  vasta  noin  8:nnella  vuosi- 


*)  Sivumennen  sopinee  mainita,  että  Thomsen  on  tässä  osassa  ensikerran  huo- 
mauttanut suomen  (ja  vepsän)  ^'-loppuisten  sanojen  jakaumista  kahteen  eri  jaksoon  (s. 
85,  alimuist.). 

**)  „ Suomalaisilla  kielillä"  tarkoitamme  seuraavassa  aina  n.  s.  länsisuomalaisia 
kieliä  (suomi,  karjala,  vepsä,  vatja,  viro,  liivi). 

sadalla  ovat  tulleet  nykyisiUe  olo  pai  koilleen,  täytyy  päättää  että  suomalai- 
set kansat  siihen  aikaan,  jolloin  puheenalainen  vaikutus  tapahtui,  s.  o.  nnei- 
dän  ajanlaskunanne  ensimmäisinä  vuosisatoina,  eivät  vielä  olleet  jakautu- 
neet tai  ainakin  olivat  hyvin  läheisessä  keskinäisessä  yhteydessä.  Näiden 
yhteisten  olopaikköjen  oletti  Thomsen  tässä  teobessaan  olleen  itäpuo- 
lella Suomen  lahtea  olevissa  seuduissa. 

Suomalaisissa  kielissä  tavattavat  germaanilaiset  lainat  edustavat  useita 
eri  käsiteryhmiä.  Niiden  joukossa  on  sanoja,  jotka  merkitsevät  valtio- 
ja  oikeusoloihin  kuuluvia  käsitteitä,  nk.  kuningas,  ruhtinas,  valta,  hal- 
lita, tuomita,  laina,  kihla,  sakko,  vuokra,  airut,  vartia;  aseita,  nk.  huotra, 
keihäs,  miekka;  vaatteita,  nk.  hame,  kauto,  paita,  vantut;  työkaluja, 
nk.  ansas,  antura,  kaide,  kaira,  naula,  neula,  kattila,  palje,  rengas,  tanko, 
satula,  airo,  keula,  teljo,  nuotta;  ihmisiä,  nk.  aljo,  varas;  ruumiinosia, 
nk.  hartio,  lantio,  paarmas;  eläimiä,  nk.  haikara,  havukka,  kauris,  lam- 
maS;  valas,  turska;  kasveja  ja  maanviljelystä,  nk.  akana,  humala, 
kaura,  laukka,  ruis,  aura,  pelto,  leipä;  metalleja  ja  muita  luonnonesi- 
neitä,  nk.  kulta,  rauta,  tina,  multa,  kaltio,  ranta,  aalto,  luode,  rauma; 
abstraktisia  suhteita  ja  ominaisuuksia,  nk.  kiusa,  tarve,  vaiva,  armas, 
autio,  autuas,  harras,  hurskas,  kaunis,  sairas,  viisas  y.  m.  m.  On  siis  il- 
meistä, että  näin  monipuolinen  vaikutus  edellyttää  läheistä  naapuruutta 
suomalaisten  ja  germaanien  välillä,  ja  että  siis  se  germaanilainen  kansa, 
jonka  puolelta  vaikutus  on  lähtenyt,  on  asunut  suomalaisten  yhteisten  olopaik- 
köjen vieressä,  joko  Keski- Venäjällä  tai  nykyisissä  Itämerenmaakunnissa.  Sen 
germaanilaisen  kansan  tarkempi  määrääminen,  jolta  lainat  ovat  lähteneet, 
tekee  vaikeuksia,  koska  lainojen  kielelliset  ominaisuudet  eivät  yleensä  viit- 
taa mihinkään  varmaan  germaanilaiseen  murteeseen,  vaan  semmoiseen  van- 
haan kielikantaan,  joka  lienee  kerran  ollut  yhteinen  gootin  kielelle  ja  skan- 
dinaavilaisille  kielille.  Koska  kuitenkin  on  muutamia  jälkiä,  jotka  viittaa- 
vat nimenomaan  goottilaiseen  kielimuotoon,  ja  toiselta  puolen  taas  sem- 
moisia, jotka  pikemmin  pitävät  yhtä  skandinaavilaisen  kielimuodon  kanssa, 
niin  Thomsen  päättää,  että  suomalaisiin  kieliin  kaksituhatta  tai  puolitoista 
tuhatta  vuotta  sitten  on  vaikuttanut  sekä  gootin  kieli,  joka  kuitenkin  lienee 
ollut  vanhemmalla  kannalla  kun  Vulfilan  kieli,  että  myös  skandinaavilai- 
nen  kieli. 

Lopuksi  seuraa  sanaluettelo,  joka  sisältää  tärkeimmät  tekijän  oletta- 
mat germaanilaiset  lainat  suomessa  ja  lapissa. 

Siitä,  mitä  yllä  on  esitetty,  näkynee  jo  selvästi,  kuinka  suuri  merkitys 
Thomsenin  teoksella  on.  Germaanilaiselle  kielentutkimukselle  se  avasi  uu- 
den lähteen,  antoi  varmoja  tietoja  vanhemmasta  kielenmuodosta,  kuin  mikä 
missään  kirjallisessa  lähteessä  oli  nähtävänä.  Suomalaisellekin  kielentutki- 
mukselle oli  suomalaisten  ja  germaanilaisten  kielten  suhteen  valaisemisella 
paljoa  suurempi  merkitys  kuin  vain  se,  että  useiden  sanojen  etymologia 
täten  selvitettiin.  Koska  lainasanojen  germaanilainen  alkumuoto  yleensä 
saatetaan  tarkoin  määrätä,  tarjoavat  nämä  lainat  tärkeitä  tukikohtia  suoma- 
laiselle äännehistorialle,  jolta  suoranaisia  kirjoitettuja  muistomerkkejä  puut- 
tuu, ja  samalla  ne  osottavat,  että  suomen  kieli  parin  vuosituhannen  ku- 
luessa on  verrattain  sangen  vähän  muuttunut,  joten  siis  suomen  kielelle 
vakuutetaan  tärkeä  asema  vertailevassa  suomalais -ugrilaisessa  tutkimuksessa. 
Niinkuin  jo  yllä  on  huomautettu,  voidaan  näiden  lainojen  johdosta  tehdä 
muutamia  päätöksiä  suomalaisten  ja  germaanilaisten  kansojen  historiantakai- 
sista  asuinpaikoista.  Myös  kulttuurihistoria  saattaa  tästä  lähteestä  saada 
tärkeitä  lisiä;  tämän  puolen  valaisemista  ei  Thomscn  tässä  teoksessaan  ole 
kuitenkaan  ottanut  varsinaiseksi  tehtäväkseen. 

Germaanilaisten  tutkijain  piirissä  Thomsenin  teos  heti  herätti  suurta 
ja  ansaittua  huomiota.  Se  ilmestyi  seuraavana  vuonna  (1870)  saksaksi  E. 
Sieversin  kääntämänä,  ja  germaanilaiset  tutkijat  riensivät  tieteensä  hyväksi 
käyttämään  sen  tuloksia.  Suomalaisella  alalla  sitä  vastoin  Thomsenin 
teosta  perin  vähäisen  huomattiin.  Ja  tuskin  mitään  oppia  ottivat  suoma- 
laiset tutkijat  tämän  teoksen  historiallisesta  katsantotavasta  ja  metoodista, 
jossa  tekijä  osotti  niin  suurta  varovaisuutta  ja  järkevyyttä,  ett^ei  hänen 
teoksensa  vielä  tänä  päivänä  ole  menettänyt  mitään  arvostaan,  vaikka  kieli- 
tieteessä on  tapahtunut  perinpohjainen  mullistus  ja  vaikka  käsitys  erinäisistä 
teoksen  yksityiskohdista  onkin  muuttunut. 

Varsinaisen  aineensa  ohessa  oli  Thomsen  jo  tässä  teoksessaan  huo- 
mauttanut että  suomalaisissa  kielissä  tavataan  myöskin  joukko  lainoja  n.  s. 
baltilaisista  eli  liettualaislättiläisistä  *)  kielistä.  Katsoen  siihen,  että 
nämät    lainat    ovat    yhtäläisesti    levinneet   kaikkiin  suomalaisiin  kieliin,  oli 

*)  Baltilaisia  kieliä  ovat  lätin  kieli,  jota  puhutaan  eteläisellä  Liivinmaalla, 
Kuurinmaalla  ja  Vitebskin  kuvernementin  luoteisosassa,  sekä  liettuan  kieli,  joka  on 
paljoa  vanhemmalla  kannalla  kuin  lätin  kieli  ja  jota  puhutaan  koillisessa  Preussissa  ja 
rajakkain  olevassa  Venäjän  luoteisosassa  (Grodnon  ja  Kuurinmaan  rajan  välillä).  Ne 
kuuluvat  indoeurooppalaiseen  kieliheimoon,  ollen  lähinnä  slaavilaisia  kieliä. 

Thomsen  päättänyt  että  niiden  täytyi  olla  samanaikuisia  kuin  vanhimpain 
germaanilaisista  kielistä  tulleiden.  Myöskin  Ahlqvist  oli  sivistyssanateok- 
sessaan  olettanut  usean  suomalaisen  sanan  olevan  liettualaista  tai  lättiläistä 
alkuperää;  hän  näyttää  kuitenkin  luulleen  että  liettualaislättiläiset  lainat 
olivat  suomeen  yleensä  kulkeneet  liivin  ja  viron  kielen  välityksellä,  joten 
ne  siis  olisivat  olleet  verraten  uusia.  Thomsenin  ja  'Ahlqvistin  viittauksiin 
nojautuen  koetti  O.  Donner  ottaa  tätä  kysymystä  erikseen  käsi  teli  äksensä 
kirjoituksessa:  «Uber  den  Einfluss  des  Littauischen  auf  die  finnischen 
Sprachen»  (Techmerin  Internationale  Zeitschrift  I,  s.  257  seur.).  Kosk*ei 
kuitenkaan  Donnerin  kirjoitus,  sekä  kielihistoriallisen  metoodin  että  aineiden 
luotettavuuden  puutteen  vuoksi  saattanut  tätä  erittäin  tärkeätä  kysymystä 
ratkaista,  odotettiin  suurella  mielenkiinnolla  Thomsenin  baltilaissuomalai- 
sia  suhteita  koskevien  monivuotisten  tutkimusten  ilmautumista. 

Viime  syksynä  ilmestyi  vihdoin  Thomsenin  suuri  teos,  viBeröringer 
tnellem  de  finske  og  de  baltiske  Sprogi^^  jonka  painattaminen  tekijän  sairau- 
den vuoksi  oli  ollut  kauvan  keskeytyneenä.  Se  sisältää  aluksi  lavean  joh- 
datuksen, jossa  tekijä  ensinnä  esittää  ja  arvostelee  aikaisempia  tutkimuksia 
samalla  alalla  sekä  antaa  yleiskatsauksen  baltilaisiin  ja  suomalaisugrilaisiin 
kieliin  sekä  myös  niihin  historiallisiin  oloihin,  jotka  ovat  edellytettävät  näi- 
den kansojen  keskinäisten  kosketuksien  taustaksi.  Suomalaisten  kielten  ja 
lapin  kielen  suhdetta  koskevassa  riitakysymyksessä  tekijä  lausuu  että  lappi 
on  katsottava  eri  kieleksi,  jonka  asemaa  suomalais-ugrilaisten  kielten  jou- 
kossa ei  tätä  nykyä  saateta  tarkemmin  määrätä  ja  että  kielitieteessä  tulee 
lakata  puhumasta  «lappalaissuomalaisesta  yhteiskannasta».  Samalla  Thom- 
sen perinpohjaisesti  osottaa  sen  olettamuksen  perättömyyden,  että  muka 
on  olemassa  yhteisiä  germaanilaisia  («goottilaisia»)  lainoja  lapissa  ja  suo- 
messa. Sitä  vastoin  tekijä  puoltaa  sitä  mielipidettä,  että  kaikista  suoma- 
lais-ugrilaisista  kielistä  mordvan  kieli  on  suomalaisia  kieliä  lähinnä. 

Tämä  läheinen  sukulaisuus  suomalaisten  ja  mordvalaisten  välillä  on 
antanut  tekijälle  aihetta  luopumaan  siitä  yleisesti  vallinneesta  mielipiteestä, 
joka  hänelläkin  aikaisemmin  oli  ollut,  että  suomalaiset  olivat  tulleet  nykyisille 
asuinsijoilleen  koillisesta  tai  idästä  päin,  Laatokan  ja  Äänisen  pohjoispuolella 
tai  näiden  järvien  ja  Volgan  välillä  olevilta  seuduilta.  Suomalaisilla  ja  mord- 
valaisilla, joiden  läheinen  sukulaisuus  ehdottomasti  edellyttää  aikaisempaa 
naapuruutta,  on  yhteisiä  nimiä  esim.  semmoisille  puille  kuin  tammelle  ja 
vaahteralle.    Mutta  tammen  (ja  samoin  johonkin  määrin  vaahteran)  pohjois- 

raja  kulkee,  leikattuaan  Suomen  eteläisen  osan,  Suomen  lahden  pohjukasta* 
kaakkoon  ja  sen  jälkeen  edelleen  itään  tai  itäkaakkoon  päin,  Jaroslavin, 
Kostroman  ja  Vjatkan  y.  m.  kuvernementtien  eteläosan  kautta.  Tämä 
osottaa  siis,  että  suomalaiset  ennen  asettumistaan  Suomeen  ja  sen  rajaseu- 
tuihin, yhdessä  Volgan  kansojen  kanssa  ovat  asuneet  mainitun  rajaviivan 
eteläpuolella,  semmoisissa  seuduissa,  joissa  tammi  on  tavattavana. 

Lisävalaistusta  suomalaisten  esihistoriaan  antavat  suomalaisten  yhty- 
miset germaanilaisten  ja  baltilaisten  kansojen  kanssa.  Tekijä  osottaa  ettei 
germaanilaisten  kielten  vaikutusta  ole  tavattavana  mordvan  kielessä  ja  tä- 
män johdosta  on  varma  asia,  että  suomalaisten  ja  mordvalaisten  läheinen 
yhteys  jo  oli  keskeytynyt  siihen  aikaan,  kun  suomalaiset  olivat  germaani- 
laisen vaikutuksen  alaisina.  Sinä  aikana,  jolloin  vanhin  germaanilainen  vai- 
kutus suomalaisiin  kieliin  tapahtui,  olivat  suomalaisten  asuinsijat  tekijän  ny- 
kyisen mielipiteen  mukaan  Suomen  lahden  eteläpuolella;  niinkuin  ennen 
mainittiin,  oli  Thomsen .  aikaisemmin,  lähtien  siitä  vanhemmasta  käsityk- 
sestä, jonka  mukaan  suomalaiset  olivat  tulleet  idästä  tai  koillisesta,  oletta- 
nut, että  suomalaiset  siihen  aikaan  asuivat  idässä  päin  Suomen  lahdesta. 
Vanhaa  germaanilaista  vaikutusta  tavataan  myös  liettuan  ja  lätin  kielissä ;  se 
näyttää  olevan  samanaikuinen  kuin  suomalaisissa  kielissä  ja  peräisin  jostakin 
itägermaanilaisesta  kielestä,  luultavasti  gootin  kielestä  (esim.  liett.  katilas^  ku- 
fitgaSj  runa^  siuba^  jotka  myös  tavataan  suomessa:  kattila^  kuningas,  runo^ 
tufä).  Erittäin  ottaen  huomioon  suomalaisten  ja  baltilaisten  kansojen  kos- 
ketukset, Thomsen  tekee  sen  johtopäätöksen,  että  suomalaiset  vielä  mei- 
dän ajanlaskumme  ensimmäisinä  vuosisatoina  ovat  asuneet  välittömästi  joko 
pohjois-  tai  pikemmin  koillispuolella  baltilaisia  kansoja,  joiden  välitse  tä- 
hän aikaan  itägermaanit  (etenkin  gootit)  yhdestä  tai  useammasta  kohdasta 
tunkeutuivat  aina  suomalaisiin  asti.  Toiselta  puolen  olivat  varmaan  balti- 
laiset  levinneinä  niin  kauvaksi  itäänpäin,  että  he  kokonaan  erottivat  slaa- 
vilaiset ja  suomalaiset  toisistaan.  Suomalaisten  yhteiset  asuinsijat  tämän 
mukaan  olivat  itäänpäin  nykyisestä  Liivin-  ja  Vironmaasta,  siis  sillä  alueella, 
joka  Suomen  lahdesta  ja  Laatokasta  ulottuu  Väinäjokeen  etelässä. 

Johdantoa  seuraa  erityinen  «Exkurs»,  jossa  tekijä  kielihistorialliselta 
kannalta  erinomaisen  ansiokkaalla  tavalla  valaisee  useita  huvittavia  kohtia 
liivin  kielen  äänteenkehityksessä  (vokalismissa).  Valitettavasti  on  tekijällä 
ollut  käytettävänä  vain  Sjögren-VViedemannin  puutteelliset  ainekset.  Ai- 
noastaan 4— 5:n  tunnin  kuluessa»  sen  jälkeen  kuin  «Exkurs»  jo  oli  painettu. 

oli  Thomsenilla  ollut  KöpeDhaminassa  tilaisuutta  kuulla  liivinkieltä  eräältä 
syntyperäiseltä  liiviläiseltä.  Tänä  lyhyenä  aikana  Thomsen  teki  muutaniia 
tärkeitä  huomioita;  niin  hän  esim.  tanskalaisella  korvallaan  heti  huomasi 
liiviläisessä  puheessa  n.  s.  katkoäänen,  joka  on  erittäin  tärkeä  muutamille 
liiviläisen  äännehistorian  osille*). 

Tekijä  ryhtyy  tämän  jälkeen  esittämään  suomalaisten  ja  baltilaisten 
kielten  kosketusten  laatua.  Hän  huomauttaa  ensinnä  että  on  olemassa 
kaksi  eri  kosketuskerrosta,  jotka  ovat  tykkänään  eriikäisiä.  Suomalaisista 
kansoista  ovat  liiviläiset  ja  virolaiset  uusimpiin  aikoihin  asti  olleet  lätti- 
läisten naapureina.  Erittäinkin  liivin  kieleen  on  lättiläinen  vaikutus  ollut 
valtaava;  sitä  ei  tavata  yksinään  sanavarastossa,  josta  melkein  puolet  on 
lättiläistä  alkuperää,  vaan  myös  sanojen  merkityksissä,  lauseopissa  ja  vie- 
läpä muodoissakin.  Virossa  sitä  vastoin  eivät  nuoremmat  lättiläiset  ainek- 
set ole  kovin  lukuisat;  Toiselta  puolen  on  myöskin  lätin  kielessä  koko 
joukko  sanoja,  varsinkin  merenkulkualaan  kuuluvia,  jotka  ovat  peräisin  lii- 
vistä ja  virosta.  Mutta  näiden  verrattain  nuorten  kosketusten  rinnalla  ta- 
vataan suomalaisissa  kielissä  tuntuvia  jälkiä  vanhemmasta  baltilaisesta  vai- 
kutuksesta, jossa  kuvastuu  alkuperäisempi,  pääasiassa  liettuan  kielen  äänne- 
kannalla  oleva  kielimuoto  ja  joka  on  johonkin  määrin  yhtäläisesti  levinnyt 
kaikkiin  suomalaisiin  kieliin,  ulottuen  vielä  Volgan  kieliin  (mutta  ei 
lappiin).  Sitä  vastoin  on  tekijän  mielipide,  ettei  baltilaisissa  kielissä  ole 
tavattavana  mitään  varmaa  jälkeä  [)äinvastaisesta  vaikutuksesta  suomalai- 
selta taholta. 

Siinä  esityksessä,  jossa  kerrotaan  baltilaisten  äänteiden  ja  päätteiden 
käsittelystä  suomalaisissa  kielissä,  on  useita  sekä  baltiiaiselle  että  suoma- 
laiselle äännehistorialle  tärkeitä  kohtia.  SuomalaiseUe  äännehistorialle  tär- 
keä seikka  on,  että  liettualaiset  lainasanat  ovat  osallisena  siinä  ti\ii  muut- 
tumisessa xi:ksi,  joka  on  yhteissuomessa  tapahtunut,  esim.  morsian  =  liett. 
martl^  niisi  =  liett.  nytis.  Sitä  vastoin  ei  tämmöistä  muutosta  ole  milloinkaan 
tapahtunut  germaanilaisissa  lainoissa  (huom.  esim.  tauti  =  muin.  skand.  dauöi). 


*)  Katkoääni  syntyy  äänijänteiden  sulkeumisesta  keskellä  äänensointia.  Tämä 
ominaisuus  tavataan  tanskassa  ja  myös  lätin  kielessä;  Kuurinmaalla  ollessani  kuulin  sen 
myös  sikäläisessä  saksalaisessa  puhekielessä.  Se  näyttää  tulleen  lätin  kielestä  liivin 
kieleen;  huomattava  kuitenkin  on,  että  se  liivin  kielessä  esiintyy  paljoa  säännöllisem- 
min kuin  lätin  kielessä. 

Toinen  yhtä  tärkeä  asia  on,  että  liettualaista  Jir:aa  (=  ^^:ää),  l:tä  vastaa 
suonnessa  A,  esim.  halla  =:  liett.  szalnä^  hammas  (aik.  *hamdas)  =  liett. 
iämbas.  Liettualaisen  vaikutuksen  aikana  oli  suomessa  nykyisen  A:n  si- 
jalla useissa  tapauksissa  varmaan  s^  niinkuin  tekijä  epäillen  olettaa;  asia 
saatetaan  monen  muunkin  seikan  nojalla  todistaa  *).  Sitä  vastoin  ei  sii- 
hen aikaan  yleissuomessa  varmaankaan  ollut  olemassa  ^:ta,  joka  kuitenkin 
jo  aikaisin  esiintyy  germaanilaisissa  lainoissa.  Vielä  mainittakoon  että 
puheäänettömät  k^  /,  /  käsitellään  liettualaisissa  lainoissa  samoin  kuin 
puheäänelliset  g^  b^  //,  mikä  ei  ole  tavallista  germaanilaisissa  lainoissa. 

Se  baltilainen  kielimuoto,  joka  näissä  lainoissa  kuvastuu,  osottaa 
useita  vanhoja  piirteitä.  Siinä  oli  liettualainen  e  ( =:  ie)  diftongin  asemesta 
vielä  alkuperäisempi  ai^  (esim.  paimen  =  liett.  pemhn-^  taivas  =  liett.  de'vas). 
Siinä  ei  luultavasti  ollut  tapahtunut  alkuperäisen  lyhyen  vokaalin  pitene- 
mistä keskiarvoiseksi  (esim.  kakla^  kaula  =  liett.  kaklas^  tarha  =  liett. 
darzas).  Siinä  näkyy  olleen  päätteen  alkuperäinen  a  tallessa  semmoisissa 
sanoissa  kuin  liett.  ungurys  (*angurias)  =  ankerias^  liett.  vägis  =  vaq/a 
«[  *vag)a).  Muutamissa  tapauksissa  näyttää  tavatun  oivk  tapaista  ääntä- 
mistä nykyisen  a:x\  sijalla  (esim.  olut  =  liett.  aliis^  lohi  =  liett.  läszis) ; 
niin  myös  alkuperäisempi  e  nuoremman  ö:n  sijalla  {härmä  =  liett.  szarma 
<C  *szermd).  Siinä  näyttää  olleen  alkuperäisiä  ^-loppuisia  neutreja,  jotka 
myöhemmin  ovat  kokonaan  sekauneet  maskuliineihin  (suom.  kela  —  preuss. 
kela-n  pyörä,  vrt.  slaav.  kolo^  heinä  =  liett.  szenas,  vrt.  slaav.  seno).  Sa- 
nalla sanoen,  suomalaiset  lainat  tarjoavat  tietoja  semmoisesta  baltilaisesta 
kielimuodosta,  joka  on  vanhemmalla  kannalla  kuin  mikään  muistomerkeissä 
tavattava  kielimuoto. 

Loppukatsauksessa  tekijä  kokoo  ne  tulokset,  jotka  ovat  johtuneet  hä- 
nen tutkimuksistaan  ja  valaisee  niitä  historiallisessa  suhteessa. 

Ensinnä  puhutaan  siitä  vaikutuksesta,  joka  liivin  (ja  viron)  kielellä 
on  ollut  lätin  kieleen.  Lainasanojen  laadusta  päättäen  (esim.  laulat  vih- 
kiä =  laulaa,  pestit  vapahtaa  =  päästää)  ei  tämä  vaikutus  saata  olla  van- 
hempi kuin  kristinuskon  tuominen  nykyisiin  Itämerenmaakuntiin.  Kaiken 
todennäköisyyden  mukaan  vaikutus  on  tapahtunut  keskiaikana,  siihen  aikaan 
kuin  liiviläisillä  oli  kokonaan  toinen  asema  Liivin-  ja  Kuurinmaalla  kuin 
nykyjään.     Tuntuvin    on  liiviläinen  vaikutus  luoteiskuurilaisessa  elikkä  «ta- 

*)  Ks.  Setälä,  Yhteissuomalainen  äännehistoria  sivv.  264—323.  s.  359. 

milaisessa»  lättiläismurteessa,  joka  varmaankin  osittain  on  kehittynyt  van- 
halla liiviläisellä  pohjalla.  Vanhempaa  vaikutusta  suomalaisista  kielistä 
baltilaisiin  ei  tekijä  myönnä  yleensä  todistettavaksi ;  on  ainoastaan  pari  sa- 
naa {kinnas  ja  kantele)^  jotka  kenties  voisivat  olla  kulkeneet  yhteissuo- 
mesta  baltilaisiin  kieliin. 

Nuoremman  liivin  kieleen  tapahtuneen  lättiläisen  vaikutuksen  lähteeksi 
osottaa  tekijä  osittain  lättiläisen  koulu-  ja  kirkkokielen,  osittain  puhutut  lätti- 
läiset murteet.  Ne  ainekset,  jotka  ovat  tulleet  viimeksi  mainituista,  ovat  siltä 
ajalta,  jolloin  liiviläiset  olivat  levinneet  laajemmalle  kuin  nykyjään,  ja  osotta- 
vat  toisinaan  piirteitä  vanhemmasta,  enemmän  liettuanmukaisesta  lättiläisestä 
kielimuodosta  (esim.  liiv.  pakCnfhks  kyyhkynen  :=  liett  balandis^  lätt.  öaludis). 

Paljoa  merkillisemmät  ovat  kuitenkin  vanhimmat  baltilaiset  lainat, 
jotka  ovat  tulleet  suomalaisiin  kieliin  semmoisena  aikana,  jolloin  nämät 
vielä  muodostivat  kielellisen  yhteyden  ja  jotka  kuvastavat  vanhempaa  bal- 
tilaista  kielimuotoa,  kuin  mikä  tähän  asti  on  oUut  tunnettuna.  Oliko  tämän 
vaikutuksen  lähteenä  ollut  liettuan  kieli  vai  itälätti,  vai  mahdollisesti  eri- 
tyinen nykyjään  kuollut  murre,  ei  saata  varmuudella  ratkaista;  tekijä  puo- 
lestaan kallistuu  täksi  lähteeksi  olettamaan  itälättiä. 

Niistä  käsiteryhmistä.  joita  vanhimmat  baltilaiset  lainat  edustavat, 
mainittakoon  seuraavia:  perhettä,  taloudellisia  toimia  merkitseviä  sa- 
noja: morsian,  ncpaa,  sisar,  tytär,  heimo,  talkoo,  malka,  seinä,  pirtti,  sei- 
väs, silta,  tarha,  tupa,  kauha,  ratas,  vaaja,  kirves,  niisi,  olut;  ruumiin- 
osia: hammas,  kaula,  napa,  reisi;  metsäoloja,  metsästystä  j.  n.  e.: 
salo,  kataja,  hara,  terva,  tuohi,  takiainen,  ansa,  hirvi,  hanhi,  harakka,  käki, 
rastas,  teeri,  käärme,  herhiläinen,  vapsahainen;  karjanhoitoa:  jäärä,  oi- 
nas, porsas,  vuohi,  halli,  laukki,  rieska,  harja,  karva,  hihna,  villa,  paimen, 
torvi,  heinä,  kulo,  luhta,  vihvilä;  pellonviljelystä:  hara,  herne,  jyvä, 
pelut,  siemen;  kalastusta:  lohi,  ankerias,  tuulas,  ahingas;  luonnoncsi- 
neitä  ja  -oloja:  halla,  härmä,  keb',  routa,  taivas,  perkele;  abstrakti - 
käsitteitä,  ominaisuuksia,  pikkusanoja:  kerta,  tapa,  halea  (vir.  hal- 
jas),  kelta,  laiska,  märkä,  tuhat,  vielä  j.  n.  e. 

Jos  vertaa  näitä  ryhmiä  germaanilaisista  kielistä  lainattuihin  sanoihin 
(ks.  yllä  s.  463),  niin  huomaa  heti,  että  baltilaiset  lainat  edustavat  harvempia 
käsitealoja  kuin  germaanilaiset  ja  että  niiden  joukossa  on  paljoa  vähem- 
män varsinaisia  sivistyssanoja.  Niissä  ei  ole  minkään  metallin  eikä  min- 
kään   suuren    kulttuurikasvin   nimeä,  ei  myöskään  käsitteitä,  jotka  kuuluvat 

kehittyneetnpien  yhteiskunnallisten  olojen  alalle.  Sen  sijaan,  että  germaa- 
nit näkyvät  olleen  suomalaisia  etevämpi  kansa,  on  erotus  baltilaisten  ja 
suomalaisten  sivistj^skannan  välillä  ollut  paljoa  vähäisempi.  Se  kuva,  jonka 
lainasanat  antavat  suomalaisten  ja  baltilaisten  keskinäisistä  suhteista^  osot- 
taa  meille  suomalaiset  baltilaisten  rauhallisina  naapureina,  vieläpä  osittain 
avioliittosuhteissa  heidän  kanssaan,  ollen  pääasiassa  metsästystä,  kalastusta 
ja  jonkinmoista  alkuperäistä  maanviljelystä  harjoittavana  kansana.  Suoma- 
laiset ovat  varmaan  yhtä  ja  toista,  esim.  työkalujen  ja  rakennuksen  alalla, 
oppineet  baltilaisilta,  mutta  tekijä  terottaa  nimenomaan  mieleen,  että  te- 
kisi suuren  virheen,  jos  kaikkien  sanojen  johdosta  katsoisi  olevansa  oikeu- 
tettu tekemään  kulttuurihistoriallisia  johtopäätöksiä.  Useita  lainasanoja  ci 
saata  katsoa  uusien  käsitteiden  nimiksi,  vaan  ainoastaan  uusiksi  nimiksi  en- 
nen tutuille  esineille,  joiden  vanhat  alkuperäiset  suomalaiset  nimet  unoh- 
tuivat tai  saivat  toisen  merkityksen.  Selviä  esimerkkejä  tästä  ovat  sem- 
moiset lainat  kuin  kaula^  hammas^  sisar ^  tytär;  tämän  johdosta  voidaan 
päättää,  että  samanlaista  vieraan  sanan  ottamista  oman  sanan  sijaan  on 
saattanut  tapahtua  muillakin  aloilla. 

Siitä  paikasta,  jossa  suomalaisten  ja  baltitaisten  yhtyminen  on  tapah- 
tunut, eivät  lainat  anna  mitään  varmaa  tietoa,  sillä  niiden  kuvastama  luonto 
ei  ole  karakteristinen  millekään  määrätylle  paikkakunnalle.  Se  kuitenkin 
niistä  näkyy,  ettei  yhtyminen  ole  tapahtunut  meren  välittömässä  läheisyy- 
dessä; joka  tapauksessa  on  varma,  että  lainasanat  pikemmin  puoltavat  kuin 
vastustavat  tekijän  olettamia  suomalaisten  yhteisiä  asuinpaikkoja  (ks.  yllä  s. 
466).  Mitä  kosketusten  aikaan  tulee,  niin  eivät  baltilaiset  lainat  yksinään  anna 
mitään  ratkaisua,  koska  baltilaisten  kielten  vanhempi  historia  on  tuntema- 
ton. Tukikohdan  ajan  määrämiselle  antaa  kuitenkin  baltilaisen  ja  germaa- 
nilaisen vaikutuksen  iän  suhde.  Thomsen  oli  varhemmin  olettanut  että 
nämät  vaikutukset  olivat  jotenkin  samanaikuiset.  Uusien  tutkimustensa 
kautta  hän  on  selvästi  osottanut,  että  balti  lainen  vaikutus  on  germaanilaista 
vanhempi,  niinkuin  näkyy  ilmeisesti  sekä  siitä  alkuperäisemmästä  kulttuu- 
rista, jota  baltilainen  vaikutus  kuvastaa,  että  muutamista  kohdista  baltilais- 
ten lainojen  äänteiden  käsittelyssä  (ks.  niitä  seikkoja,  joista  puhuttiin  yllä 
s.  467,  468).  Koska  vanhin  germaanilainen  vaikutus  on  tapahtunut  meidän 
ajanlaskumme  ensimmäisinä  vuosisatoina,  niin  ei  liettualainen  vaikutus  ole 
saattanut  alkaa  myöhemmin  kuin  meidän  ajanlukumme  alussa,  pikemmin 
jonkun  verran  aikaisemmin. 

Kauvempana  kuin  varsinaisissa  suomalaisissa  kielissä  tavataan  myös- 
kin jälkiä  baltilaisten  kielten  välillisestä  tai  välittömästä  vaikutuksesta.  La- 
pissa tavattavista  liettualaisperäisistä  sanoista  ei  yksikään  ole  tullut 
suorastaan,  vaan  suomen  kielen  kautta,  ja  ne  viittaavat  takaisin  vanhem- 
paan suomalaiseen  kielikantaan.  Sitä  paitsi  on  joku  määrä  liettualai- 
sia sanoja  suomen  kautta  siirtynyt  mordvaan  ja  tsheremissiin,  joka 
seikka  osottaa,  ettei  suomalaisten  ja  heidän  itäisten  naapuriensa  mordva- 
laisten ja  tsheremissien  yhteys  liettualaisen  vaikutuksen  kestäessä  vielä  ol- 
lut kokonaan  keskeytynyt.  Baltilaisten  ja  mordvalaisten  välillä  näkyy  kui- 
tenkin olleen  myöskin  suoranainen  yhteys  olemassa;  sitä  vastoin  ovat 
kaikki  tsheremississä  tavattavat  baltilaiset  lainat  kulkeneet  joko  suomen  tai 
mordvan  kautta. 

Lopuksi  seuraavat  laveat  sanaluettelot:  ensinnä  luettelo  suomalai- 
siin kieliin  lainatuista  baltilaisista  sanoista  (sivv.  156  —  251,  sisältää  kol- 
matta sataa  sana-artikkelia),  sekä  sen  jälkeen  luettelo  lätin  (liettuan) 
kieleen  lainatuista  suomalaisista  sanoista  (sivv.  252 — 288,  sisältää  noin  180 
artikkelia).  Nämät  luettelot  sisältävät  perinpohjaisia  tutkimuksia  erityisten 
sanojen  historiasta  ja  luovat  uutta  valoa  useiden  sekä  suomalaisten  että 
baltilaisten  sanojen  etymologioihin. 

Olen  edellisessä  rajoittunut  vain  Thomsenin  uuden  teoksen  sisällyk- 
sen kertomiseen,  liittyen  niin  paljon  kuin  mahdollista  tekijän  omaan  esi- 
tykseen. Vaikka  on  epäilemätöntä,  että  tekijän  esittämä  käsitys  on  kai- 
kissa pääasioissa  aivan  kieltämättömän  selvästi  todistettu,  on  tietysti  luon- 
nollista, että  joistakuista  erityiskohdista  saattaa  toistaiseksi  olla  eri  mieltä. 
Useat  sanavertailut  tekijä  itsekkin  merkitsee  epävarmoiksi;  mahdollisesti 
saattaa  epäillä  joitakuita  muitakin  sekä  toiselta  puolen  joitakuita  vertailuja 
lisätä.  Koska  en  kuitenkaan  saata  edellyttää  yksityisseikkoihin  menemisen 
huvittavan  tämän  aikakauskirjan  lukijoita,  eikä  tilakaan  sitä  salli,  jätän 
omat  vaatimattomat  arveluni  tällä  kertaa  sikseen  *). 


*)  Eriävän  käsitykseni  muutamista  seikoista  olen  lausunut  ^Yhteissuomalaisessa 
äännehistoriassani",  nk.  esim.  d/\n  mahdolliseksi  oletetusta  muuttumisesta  /iriksi  (ks. 
Äännehistoria,  s.  155),  ^//-loppuisista  sanoista  (ks.  sivv.  308—320).  Konsonantinhei- 
kennyksestä  vrt.  Äännehistoria,  s.  123  ja  seur.  Muutamista  erityisistä  sanoista  on  sa- 
massa teoksessa  puhuttu,  nk,  kataja  s.  59,  inerre  s.  64,  hara,  kaara  s.  254 — 258  y,  m. 
Liivin  kielen  oloja  koskettelen  erittäin  vielä  painamattomassa  Äännehistorian  3:nnessa 
osassa. 

Kaikesta  siitä,  mitä  yllä  on  esitetty  Thoinscnin  teoksen  sisällyksestä, 
lienee  jo  tämän  teoksen  monipuolinen  merkitys  käynyt  täydelleen  sel- 
ville. Sen  tulokset  ovat  tärkeät  suomalaisten  ja  balti laisten  esihistorialle 
sekä  niiden  vanhemman  kulttuurin  kehityksen  käsittämiselle.  Se  sisältää 
kielihistoriallista  ainetta  sekä  baltilaisen  että  suomalaisen  kielentutkimuksen 
varalle.  Ja  koska  suomalaisista  kielistä  ei  ole  mitään  vanhempia  tietoja 
olemassa,  ovat  baltilaiset  lainat  suomalaiselle  kielihistorialle  sitä  tärkeäm- 
mät, kiui  ne  tarjoavat  tälle  tutkimukselle  muutamia  kronologisia  tukikoh- 
tia, joita  suomalaisen  tutkimuksen  tulee  ottaa  varteen.  Sitä  paitsi  se  va- 
laisee kummankin  kieliryhmän  sanojen  etymologiaa. 

Se  tapa,  jolla  tehtävä  on  suoritettu,  on  kokonaan  yläpuolella  mei- 
dän kiitostamme.  Prof.  Thomsen  on  täydellisesti  perehtynyt  suomalaisiin 
kieliin  ja  niiden  sukukieliin.  Lukuisat  sitaatit  (m.  m.  esim.  Suomi-kirjasta, 
Valvojasta,  Virittäjästä  y.  m.)  osottavat  ettei  pieninkään  teoksen  alaa  kos-. 
keva  kirjoitus  tältä  haaralta  ole  häneltä  jäänyt  huomaamatta^  Kun  lisäksi 
tiedämme  että  tekijä  perinpohjaisesti  tuntee  germaanilaiset,  baltilaiset  ja 
slaavilaiset  kielet*),  ollen  kenties  koko  Euroopan  monipuolisin  kielinero, 
niin  voimme  ymmärtää,  kuinka  monelta  taholta  hän  on  voinut  valaista 
niitä  kysymyksiä,  joita  hän  on  ottanut  käsitelläkseen.  Tekijän  tarkkuus  on 
kerrassaan  ihmeteltävä,  ja  yhtä  suurta  ihailua  ansaitsee  hänen  varovaisuu- 
tensa ja  järkevyytensä  johtopäätöksiä  tehdessä  sekä  hänen  metoodinsa, 
joka  on  nykyaikuisen  kielihistoriallisen  tutkimuksen  korkeimmalla  asteella. 
Esityksen  muoto  ja  tyyli  on  mallikelpoinen:  selvä,  helposti  käsitettävä  ja 
milf  ei  taiteellisen  huolellinen. 

Rohkenen  lausua  sen  toivomuksen,  että  prof.  Tiiomsen  vast'edeskin 
pysyisi  uskollisena  ensimmäiselle  tieteelliselle  rakkaudellensa,  vielä  vast^ 
edeskin  ulotuttaisi  tutkimuksensa  suomalaiseen  kielihistoriaan,  johon  hän 
on  luonut  enemmän  valoa  kuin  kukaan  muu  tutkija  ennen  häntä,  ja  että 
hänen  teoksensa  voimakkaasti,  opettavasU  vaikuttaisi  suomalaisten  kielten 
tutkimuksen  suuntaan  meidänkin  maassamme. 

H.  N.  Setälä. 


♦)  Prof.  Thomsen  on  kirjoittanut  myös  erittäin  huomattavia  ja  huomatulta  kir- 
joituksia romaanilaisen  kielitieteen  alalla. 


~^~ 

Kulttuurin  uusimmasta  voittomaasta. 

Jaapanin  tilastollisen  vuosikirjan  johdosta. 
I. 

Kun  tahdomme  tutustua  ihmishengen  aikaisimpiin  voittoihin  ja  löy- 
tää nykyisen  sivistyksemme  siemeniä  ja  ituja,  saamme  enimmiten  kääntyä 
Aasian  historiaan;  tämä  maanosa  on,  kuten  jokainen  tietää,  inhimillisen 
kulttuurin  varsinainen  kehto.  Siellä  on  jo  tuhansia  vuosia  sitten  tehty  keksin- 
töjä, jotka  moninaisesti  parannettuina  yhä  vielä  ovat  meille  välttämättö- 
miä, —  mainitsemme  ainoastaan  yhden  esimerkin:  metallien  käyttämisen; 
siellä  on  saatu  selville  tosiasioita,  jotka  ovat  tieteen  ja  tutkimisen  varsi- 
naisia peruskiviä;  siellä  ovat  eläneet  sellaiset  uskonnonperustajat  kuin 
Zoroaster,  Lao-tse,  Konfutse,  Sakjamuni  eli  Buddha,  jotka  opilla  ja  esi- 
merkillä ovat  vuosituhansiksi  muodostaneet  kansojen  maailman-  ja  siveyden - 
käsitteet,  tyydyttäen  ihmishengen  korkeimpia  tarpeita.  Näitten  kulttuurin 
ladunhiihtäjien  ja  tienraivaajien  nimet  ja  vaiheet  ovat  kyllä  usein  kätkey- 
tyneet kaukaisimman  muinaisuuden  hämärään,  mutta  heidän  työnsä  hedel- 
mät ovat  jääneet  ihmiskunnan  pysyväiseksi  perinnöksi. 

Mutta  kansakunnat,  jos  heillä  onkin  paljon  pitempi  ikä  kuin  yksityi- 
sillä, eivät  voi  vapautua  kehityksen  ja  katoavaisuuden  ikuisten  lakien  val- 
lasta. Nuoruuden  uhkuva  voima  ja  yritteliäisyys  ei  kestä  alituisesti;  vuosi- 
tuhannen kuluessa  ehtii  monikin  kansa  kuolla  tahi  vanheta.  Aasian  man- 
nermaa on  täynnä  muistomerkkejä  kansoista,  jotka  ovat  eläneet  aikansa 
ja  sitten  kukistuneet  taistellen  väkevämpää  vastaan  tahi  sortuneet  omiin 
paheisiinsa.  Ja  niissä  kansoissa,  jotka  ovat  jaksaneet  ylläpitää  asemaansa 
meidän  aikoihimme  asti,  huomaa  monesti  vanhentumisen  selviä  merkkejä: 
kehitys  on  pysähtynyt,  elämä  on  jähmettynyt  jäykkiin  ulkomuotoihin,  jotka 
kenties  ajaksi  olivat  edistymisen  takeita,  mutta  jotka  nykyjään  ovat  kah- 
leena ja  kehittymisen  esteenä. 

Kiina,  «Kesken»  suuri  valtaktinta,  antanee  paraan  todistuksen,  miten 
suurikin  kansa  voipi  ransistua  ja  saada  ikävaivoja. 

Erehdyttävä  lienee  tosin  tuo  monesti  kuultu  arvelu,  että  Kiinan  kan- 
sallisessa   elämässä    muka    vallitsisi  «kivettymiseen»  asti  menevää  muuttu- 

mattomuutta.  Kiinan  olojen  tutkijat  vakuuttavat  päinvastoin,  että  viimeis- 
tenkin vuosisatojen  aikana  paljon  on  toisellaiseksi  muodostunut  sen  kansan 
sisäUisessä  elämässä,  vaikka  muutokset  ovat  tapahtuneet  vähitellen.  Mutta 
kieltää  ei  sittenkään  voine,  että  mainitussa  maassa  edistymisen  jakso  omi- 
tuisella lailla  on  jäänyt  puolitiehen.  Aikaiseen  saavutettuihin  tuloksiin  on 
tyydytty;  ainakaan  ei  ole  tahdottu  pyrkiä  edemmäksi  muitten  kansojen 
avulla.  Sulkeutumisjärjestelmän  sekä  aineellisten  ja  henkisten  suojelusmuu- 
rien  avulla  on  Kiinan  kansa  koettanut  varjella  itseään  ulkoapäin  tulevilta 
vaikutuksilta.  Samassa  on  myös  suljettu  niitä  lähteitä,  joista  uutta  voimaa 
olisi  voinut  valua  kansakunnan  puutuneisiin  jäseniin. 

Moni  seikka  todistaa,  kuinka  kiinalaiset  täten  omaan  itseensä  luottaen 
ovat  ehkäisseet  edistymisen  työtä.  He  ovat  tehneet  ylen  tärkeitä  keksin- 
töjä, vaan  eivät  ole  voineet  niitä  hyväksensä  käyttää,  kuinka  suuresti  muu- 
ten pitävätkin  juuri  käytännöllisestä  hyödystä  lukua. 

Mainitkaamme  muutamia  esimerkkejä,  jotka  siinä  kohden  helposti 
pistävät  silmään. 

Vuosisatoja  sitten  kiinalaiset  kehittivät  itselleen  omaa  kirjoitustaitoa, 
mutta  äänien  merkitsemiseen  eivät  jaksaneet  tulla,  vaan  tyytyivät  tavuu- 
merkkeihin,  joten  kirjoitus  tuli  kovin  puutteelliseksi,  mahdolliseksi  oppi- 
neelle, mutta  hyvin  hankalaksi  yleisölle.  Kirjapainotaito  niinikään  heillä 
keksittiin,  mutta  sekin  puoleksi  vaan:  merkkien  irroittamiseen  toisistaan  ei 
päästy,  joka  juuri  on  Gutenbergin  keksinnön  ydinkohta.  Magneetinkin 
kiinalaiset  ovat  tunteneet  ammoisista  ajoista  asti,  mutta  kykenemättä  sen 
avulla  kehittämään  laivakulkuansa ;  kruutia  he  kauankin  ovat  tietäneet  valmis- 
taa, mutta  pyssyä  eivät  keksineet;  taivaankappalten  kulkua  olivat  jo  vuosi- 
tuhansia sitten  tähystelleet,  vaan  niittenkään  havaintojen  käyttäminen  ei 
ole  maailmanhistoriassa  heidän,  vaan  on  kaldealaisten  ansioksi  jäänyt. 

Niinpä  Kiinan  jättiläisvaltakunta  on  jäänyt  aivan  syrjälle,  takapajulle 
ihmiskunnan  yhteisissä  riennoissa.  Vaikka  se  väkiluvullaan  ja  aineellisella 
voimallaan  voittaa  minkä  suurvallan  hyvänsä,  jopa  useatkin  yhtäaikaa,  niin 
se  politiikissa  merkitsee  peräti  vähän;  ja  vaikka  Kiinan  asukkaat  yksityi- 
sinä ovat  taidokkaita,  ahkeroita  ja  kestäviä  siihen  määrään  asti,  etteivät 
käytännölliset  amerikkalaiset  luule  mitenkään  voivansa  kilpailua  heidän 
kanssansa  kestää,  niin  tuo  viidettäsataa  miljoonaa  oleva  kansa  ci  ole  rau- 
hankaan toimissa  voinut  johtavaa  asemaa  saavuttaa.  Varmaankaan  asian 
laita    ei    voi  muuttuakaan,  jolleivät  kiinalaiset  lakkaa  halveksimasta  Euroo- 

pan    «punahiuksisia    raakalaisia»,  joihin  he  nykyänsä  katsovat  samallaisella 
ylenkatseella  kuin  muinaiset  klassilliset  kansat  «barbareihin». 

Itäisessä  Aasiassa  löytyy  toinenkin  kansakunta,  joka  tässä  johtuu  mie- 
leen. Läpi  vuosisatoja  se  seisoi  Kiinan  esimerkin  ja  vaikutusten  alaisena, 
ollen  samassa  mitä  ankarimmalla  tavalla  suljettu  muitten  kansojen  yhtey- 
destä, —  ajattelemme  idän  suurta  saarivaltakuntaa,  Jaapania.  Mutta  viime 
aikoina  tämän  valtion  asukkaat  ovat  kokonaan  vapautuneet  Kiinan  esimer- 
kistä, ja  siitä  lähin  Jaapanin  kehitys  onkin  kyllin  merkillinen  ansaitakseen 
huomiota  kaikkialla,  semminkin  koska  se  antaa  viittauksen,  miten  Kiinalle- 
kin voi  käydä,  jos  sielläkin  ruvettaisiin  käymään  uusia  uria. 

Pikainen  katsaus  Jaapanin  historiaan  lienee  ensiksi  tarpeen  esityksem- 
me perustukseksi. 

Portugalin  yritteliäät  kauppiaat  löysivät  1540-luvulla  tien  Jaapaniin, 
ja  heidän  jälkeensä  seurasivat  milt^ei  paikalla  jesuiitat,  jotka  niin  erinomai- 
sella valppaudella  ja  rohkeudella  valvoivat  katolisen  kirkon  etua.  Edelli- 
set rupesivat  käymään  kauppaa,  jälkimmäiset  rupesivat  lähetystoimeen,  ja 
olivat  jo  saaneet  kristillisen  seurakunnan  kohoamaan  pariin  sataan  tuhan- 
teen henkeen,  kun  1600-luvun  alussa  yhteys  Euroopan  kanssa  kerrassaan 
ja  väki  voimalla  katkaistiin.  Sittemmin  ainoastaan  Nagasakin  satama  pysyi 
avoinna  yhdelle  kansalle,  hollantilaisille,  jotka  tätä  suuriarvoista  etua  säi- 
lyttääksensä  kuuluvat  ottaneen  tavaksi  Jaapanissa  kieltää  kristinuskon  ja 
polkea  ristiä.  Pitkään  aikaan  ei  sitten  mikadon  valtakuntaan  päässyt  tuu- 
lahdustakaan Euroopan  maista;  hengen  uhalla  oli  joka  jaapanilaiselta  kiel- 
*  letty  jättää  isänmaansa.  Niin  ankara  vanhoillaanolo  vallitsi,  että  se  voitti 
Kiinassakin  noudatetun  järjestelmän.  ' 

Mutta  tämän  vuosisadan  keskipaikoilla  tuo  asian  laita  muuttui,  vie- 
läpä täydellisesti.  Mitä  vähemmin  sitä  ennen  oli  muista  maista  lukua  pi- 
detty, sitä  enemmän  meidän  maanosamme  ja  Amerikka  siitä  lähin  tulivat 
jaapanilaisille  esikuvaksi.  Maailmanhistoria  ei  tietääksemme  tarjoo  toista 
niin  merkillistä  ja  jyrkkää  käännöstä  suuren  kansan  sisällisessä  elämässä. 
Uudistusten  alku  oli  siinä,  että  Amerikan  Yhdysvallat  v.  1854  mel- 
kein väkisin  ja  useat  muut  valtiot  perästäpäin  rauhallista  tietä  saivat 
kauppasopimuksia  tehdyksi  Jaapanin  kanssa.  Kieltoa  ulkomaanmatkoja 
vastaan  ei  tietysti  sitten  enää  voitu  ylläpitää;  v.  1860  kävi  jo  jaapanilai- 
nen  virallinen  lähetystö  Amerikassa,  v.  1862  toinen  Lontoon  maailman- 
näyttelyssä.    Nykyänsä  pari  sataa  jaapanilaista  säännöllisesti  oleskelee  Eu- 

roopassa  oppimatkoillaan.  Ensin  oli  Ranska  mutta  nykyään  on  Saksa  eninnä 
suosittu,  ja  Amerikan  Yhdysvalloissa  on  säännöllisesti  tuhatmäärä  oppi- 
matkalla. 

Tämä  suuri  ja  syvästi  vaikuttava  muutos  ei  kuitenkaan  ole  tapahtu- 
nut ilman  sisällisiä  riitoja.  Moniaalla  otettiin  uudistuksia  vastaan  mitä  kat- 
kerimmalla  mielipahalla,  ja  kuten  tuoreet  esimerkit  osottavat  löytyy  Jaapa- 
nissa  yhä  vieläkin  niitä,  jotka  sydämmensä  pohjasta  vihaavat  kaikkea,  mikä 
vaan  haiskahtaa  eurooppalaiselle.  Vähemmistä  levottomuuksista  puhumatta, 
joitten  uhriksi  useat  muukalaiset  ovat  tulleet,  sellaisetkin,  jotka  ovat  olleet 
virallisesti  Euroopan  maita  edustamassa,  raivosi  maassa  suuri  sisällinen 
sota  VV.  1865 — 68.  Sen  ja  koko  uudistustyön  seuraukseksi  tuli,  että  valtio- 
muoto kukistui,  niinkuin  lahonnut  puu  myrskyn  raivotessa  romahtaa  maahan. 

Vanhemmissa  maantieteen  oppikirjoissa  luimme,  että  Jaapanissa  yh- 
teiskunnallinen valta  oli  niin  jaettu,  että  mikado  oli  hengellinen  ja  nimel- 
linen hallitsija,  mutta  että  iaikun  eli  sjogun  oikeastaan  valtakuntaa  hoiti. 
Mainittiinpa  sen  lisäksi,  että  löytyi  korkea  feodaaliaateli,  n.  k.  daimiot^  jotka 
sukuperänsä  johdosta  olivat  oikeutetut  kukin  maakunnassaan  hallitsemaan 
aivan  kuin  korkeat  vasallit  keskiaikana  Euroopassa.  Tämmöinen  onkin 
asian  laita  ollut  puolikolmatta  sataa  vuotta. 

Kun  uudistusten  aika  tuli,  oli  tietysti  mainittu  ylimystö  ennen  muita 
maan  eurooppalaistumista  vastustelemassa,  se  kun  siitä  etupäässä  sai  va- 
hinkoa. Taistelun  katkeruutta  kuvailee,  että  joku  taikun  lienee  tullut  myr- 
kyllä murhatuksi,  toinen  taisi  saada  surmansa  n.  k.  harakirin  eli  pakolli- 
sen itsemurhan  kautta  j.  n.  e.  V.  1867  nousi  valtaistuimelle  nuori  ja  nero- ' 
kas  Mutsu-Hito^  joka  nykyänsä  i2  2:ntena  mikadona  maata  hallitsee;  samaan 
aikaan  kykenevä  Stotsbashi  oli  taikunina.  Molemmat  he  olivat  uudistusten 
harrastajia,  mutta  nähtävästi  yhden  hallitsijan  tarve  tuli  yhä  tuntuvam- 
maksi; Stotsbashi  jo  kerran  luopuikin  vallastaan  mikadon  hyväksi,  vaan 
tarttui  sitten  uudestaan  aseihin.  Mutsu-Hito  pääsi  kuitenkin  lopullisesti 
voitolle  ja  rauhan  saatuansa  hän  1869  kutsui  daimiot  neuvotteluun;  silloin 
he  kadottivat  muutamia  oikeuksia  ja  heidän  pieni  ryhmänsä  yhdistettiin 
hoviaatelin  kanssa  yhteisellä  nimellä  kvasoku.  Tämä  ei  kuitenkaan  ollut 
kuin  suiu-emman  muutoksen  valmistusta;  v.  187 1  riistettiin  varsinaisen  val- 
lankumouksen kautta  daimioilta  sekin  valta,  joka  edellisellä  kerralla  oli 
jätetty  koskettamatta,  ja  sitten  uudistusten  aika  vasta  on  täydellä  todella 
alkanut.     Koko  hallinto  ja  maan  hallinnollinen  jako  on  tullut  uudistetuksi, 

virastot  ja  useat  lait  samoin.  Miltä  puolen  esikuvaa  etsittiin,  käy  muuta- 
mista esimerkeistä  selville:  v.  1873  ruvettiin  gregoriolaista  ajanlaskua  käyt- 
tämään; V.  187 1  otettiin  dollari  rahayksiköksi  nimellä  j/<f;»,  ja  v.  1876 
annettiin  pankkilaki,  joka  pääasiassa  on  yhtäpitävä  Amerikan  yhdysvalto- 
jen vastaavan  lain  kanssa.  Vaikka  mikadon  valta  ei  ole  rajoitettu,  löytyy 
vuodesta  1875  Jaapanissa  parlamentti;  v.  1877  valtakunta  liittyi  maailman- 
posti-yhdistykseen,  V.   1879  hyväksyttiin  asevelvollisuuslaki,  j.  n.  e. 

Lähellä  on  tietysti  arvelu,  että  nämä  äkilliset  ja  jyrkät  muutokset 
eivät  olisi  muuta  kuin  paperilla  olemassa  ja  helposti  voisivat  mennä  ku- 
moon. Ovathan  useat '  rohkeat  maailmanuudistajat,  Pietari  suuri,  Josef  II, 
Pombal,  Struensee  y.  m.  antaneet  kylläkin  selviä  todistuksia,  ettei  rajat- 
tomallakaan vallalla  varustettu  hallitsija  voi  oikkunsa  mukaan  saada  kansan 
laitoksia  uuteen  muotoon  valetuiksi;  hetkellisen  voiton  perästä  voipi  seu- 
rata yhtä  täydellinen  vastavaikutus. 

Mitä  Jaapaniin  tulee,  ei  tarvinne  kuitenkaan  sellaista  muutosta  odot- 
taa. Taantumisriennot  voivat  kyllä  ajaksi  uudelleen  päästä  voitolle,  mutta 
vanhoja  oloja,  semmoisina  kuin  olivat  tämän  vuosisadan  edellisellä  puo- 
liskolla, ei  kuuna  päivänä  voine  eloon  herättää.  Itsessään  ne  olivat  ai- 
van luonnottomia,  eikä  nykyinen  kehitys  Jaapanissa  sitä  paitsi  olisikaan 
ollut  mahdollinen,  jollei  itse  kansa  olisi  ollut  sitä  kannattamassa.  Aasian 
asukkaat  eivät  yleensä  osota  taipumusta  ottamaan  vastaan  sivistyksen  sie- 
meniä muilta  kansoilta,  mutta  jaapanilaiset,  joitten  rinnalla  melkein  kaikki 
muut  kansat  ovat  sekarotuisia,  osottavat  harvinaista  halua  ja  kykyä  ulkoa- 
päin annettujen  opetusten  ja  esimerkkien  seuraamiseen. 

Edessämme  on  omituinen  ja  selvä  todistus,  joka  osottaa,  kuinka  sy- 
välle eurooppalaisen  kulttuurin  juuret  jo  ovat  tunkeneet  itäisen  Aasian  suu- 
ressa saarivaltakunnassa.  Jaapanissa  löytyy  tilastollinen  virasto,  joka  ko- 
koilee samallaisia  tietoja  maansa  ja  kansansa  olojen  valaisemiseksi,  kuin 
vastaavat  virastot  muussa  sivistyneessä  maailmassa.  Tuloksena  siitä  on 
muun  muassa  Jaapanin  valtakunnan  tilastollinen  vuosikirja  eli  Nippon 
Teikoku  tokei  nenkan^  jota  jo  yhdeksäs  vuosikerta  on  toimitettu,  —  Saksan 
valtakunnan  Statistisches  Jahrbuch  tältä  vuodelta  on  i2:s  vuosikerta,  Suo- 
menmaan samoin.  Ja  niiden  varalle,  jotka  eivät  lue  tahi  ymmärrä  Jaapa- 
nin kieltä,  toimitetaan  sen  lisäksi  jaapanin-  ja  ranskankielinen  Risumi  sta- 
tistique  de  r empire  du  Japon^  jonka  viides  osa  on  painettu  Tokion  kau- 
pungissa nykyisen  mikadon   24:nä  hallitusvuotena  eli   189 1,  ja  sisältää  tie- 

toja  vuosilta  iS88  ja  1889  sekä  vertauksen  vuoksi  myöskin  edellisiltä 
ajoilta.  Jaapanin  Tilastollisen  viraston  esimies,  herra  S,  Ishibashi  on  lä- 
hettänyt kappaleen  tätä  teosta  Suomen  tilastollisen  viraston  entiselle  esi- 
miehelle, nykyiselle  senaattorille  K,  E.  F,  Ignatiukselk^  jonka  ystävyyttä 
meidän  tulee  kiittää  siitä,  että  olemme  tästä  merkillisestä  kirjasta  saaneet 
tietoa  ja  voineet  siihen  tutustua. 

Koska  tilastolliset  numerot  enimmältään  ovat  varsin  vaikeat  sulattaa, 
jollei  tarjoudu  vertauskohtia,  olemme  edempänä  ottaneet  säännöksi  asettaa 
Jaapanista  saadut  tiedot  piiden  kanssa  rinnan,  jotka  valasevat  nykyisiä  oloja 
Suomessa  ja  Saksassa.  Pinta-alaltaan  Jaapanin  valtakunta  on  jotakuinkin 
yhtä  suuri  kuin  Suomi  (382,447  neliökilometriä  :  373,604),  mutta  puolet 
siitä  on  jylhää  vuoristoa,  joka  ei  kelpaa  asuttavaksi,  joten  Jaapanin  lukuun- 
otettava  asumusala  ei  vastaa  kuin  kolmatta  osaa  nykyisestä  Saksan  valta- 
kunnasta. Maantieteellinen  asema  tämän  erilaisuuden  tasoittaa,  koska  Jaa- 
pani  on  paljon  etelämpänä.  Jos  Kurilien  vähäarvoiset  saaret  jätetään  sil- 
leen, on  valtakunnan  pohjoisin  osa  noin  Krimin  leveysasteella,  siis  ete- 
lämpänä kuin  mikään  paikka  Saksan  valtakunnassa,  ja  Jaapanin  eteläisin 
osa  on  noin  Jerusalemin  tahi  Aleksandrian  leveysasteella. 

Tämän  mukainen  on  myöskin  ilmanala,  paitsi  että  se  Jaapanissa,  ku- 
ten yleensä  Aasiassa,  tarjoo  jyrkempiä  vastakohtia  kuin  Eurooppa.  Pohjois- 
osassa valtakuntaa  voi  olla  paljonkin  lunta  ja  jäätä,  etelässä  lämpömittari 
kesällä  nousee  35 — 37®  Cels.  Eläimistö  ja  kasvisto  kuvastavat  tätä  vaih- 
televaisuutta. Pohjoisessa  osassa  viihtyvät  karhu,  susi  ja  repo,  eteläisessä 
apinat  ja  antiloopit,  ja  aivan  rajojen  ulkopuolella  tavataan  pohjoisessa 
peura,  etelässä  tiikeri.  Jaapanin  kasvistoon  kuuluvat  muitten  muassa  so- 
keri- ja  bamburuoko,  silkkiäispuu,  pumpuli-,  tee-  ja  kanvertipensaat  j.  n.  e. 
Lisäämme  vielä,  että  Jaapanissa  löytyy  paljonkin  yhä  vielä  pelättäviä  tuli- 
vuoria sekä  että  hävittävät  maanjäristykset  ovat  tavallinen  ilmiö,  ja  lie- 
nemme jo  tälläkin  antaneet  tarpeeksi  viittauksia,  kuinka  suuresti  Jaapanin 
historialliset  ja  luonnolliset  olot  eroavat  niistä,  jotka  tavataan  Euroopassa. 

Sitä  omituisempaa  on  nähdä  tilastollisten  numerojen  valossa,  miten 
kehitys  Jaapanissa  nipeaa  käymään  samaan  suuntaan  kuin  meidän  maan- 
osassamme, joten  todellakin  olemme  oikeutetut  kutsumaan  Itä-Aasian  suurta 
saarivaltakuntaa  eurooppalaisen  kulttuurin  uusimmaksi  voittomaaksi. 

n. 

Jaapanin  väkiluku  teki  1889  vuoden  viime  päivänä  40,072,020  hen- 
keä, siis  lähemmäs  20  kertaa  enemmän  kuin  Suomen,  ja  noin  9^/2  mil- 
joonaa vähemmän  kuin  Saksan  väkiluku.  Kymmenessä  vuodessa  se  silloin 
oli  kasvanut  noin  3,700,000  hengellä;  keskimääräinen  vuotuinen  lisäys  teki 
siis  1,1  %  vuodessa,  joka  lähimmiten  vastaa  Euroopassa  tavallista  lisään- 
tymisprosenttia. 

Muutamat  tärkeät  kysymykset  ovat  läheisessä  yhteydessä  tämän 
kanssa.     Ensiksikin  sukupuolten  keskinäinen  asema. 

Tilastotiede  on  osottanut,  että  tavallisten  olojen  vallitessa  poikalap- 
sia syntyy  enemmän  kuin  tyttöjä,  mutta  että  jälkimmäiset  ennen  pitkää 
saavuttavat  voiton  miesten  suuremman  kuolevaisuuden  tähden.  Erittäin 
omituista  on  nähdä,  mitä  poikkeuksia  Jaapani  tässä  kohden  tarjoo  verrat- 
tuna Euroopan  oloihin. 

Suomessa  ja  Saksassa  vv.  1888  ja  1889  syntyneistä  lapsista  oli  104,1 
ja  105,8  poikaa  100  tyttölasta  kohti.  Samallainen  on  asianlaita  Jaapanis- 
sakin;  siellä  syntyi  mainittuina  vuosina  104,6  poikalasta  100  tyttöä  kohti. 
Mutta  kuolevaisuus  osottaa  erilaisuutta:  Saksassa  kun  v.  1889  kuoli  108,2 
sekä  Suomessa  vv.  1878 — 88  niinikään  108,2  miestä  100  naista  kohti, 
niin  Jaapanissa  ei  kuollut  kuin  104,9.  Sukupuolten  keskinäinen  suhta  eri 
ikäluokissa  muodostuukin  tämän  johdosta  aivan  eri  lailla  Jaapanissa  kuin 
meillä.  V.  1888  meillä  tehdyn  väenlaskun  mukaan  naiset  joka  ikäluokassa 
olivat  enemmistönä  2  6:sta  ikävuodesta  eteenpäin,  vieläpä  yhdeksässä  nuo- 
remmassakin luokassa;  Ruotsissa  naisten  enemmyys  alkaa  2o:stä  ikävuo- 
desta, johon  myöskin  on  syynä  etupäässä  miesten  rivejä  harventava  Ame- 
rikkaan siirto.  Jaapanissa  sitä  vastoin  miehet  paljoa  kauemmin  pysyvät 
enemmistönä.  Aina  s6:ccn  ikävuoteen  asti  heitä  kussakin  vuosiluvussa  on 
enemmän,  vaikka  erotus  tosin  vähenee  vähenemistään,  mutta  siitä  eteen- 
päin he  yhden  vuoden  poikkeuksella  ovat  vähemmistönä. 

Syntymä-  ja  kuolemantapausten  verrannollinen  lukuisuus  tuottaa  toi- 
senkin seurauksen,  josta  suuressa  määrin  riippuu  kunkin  kansakunnan  fyysil- 
linen  voima  ja  taloudellinen  toimeentulo :  tarkoitamme  väestön  jakautumista 
ikäluokkiin.  Arvellaan,  että  se  osa  väestöä,  joka  on  alle  15  ja  yli  70 
vuoden,    ci    yleensä   voi  omalla  työllään  palkita  sitä,  mitä  elanto  maksaa, 

mutta  että  mainittujen  ikävuosien  välillä  olevat  luokat  sitä  vastoin  ovat 
työkykyiseen  väestöön  luettavat.  Missä  on  lapsia  enemmän,  siellä  on  run- 
saammin kuluttajia,  jotka  kuitenkin  aikoinaan  palkitsevat  tämän  kustannuk- 
sen väestön  lisääntymisen  kautta;  kansan  pitkäikäisyys  sitä  paitsi  tuopi  mu- 
kanaan, että  on  enemmän  eläkkeennauttijoita,  mutta  tämä  suurempi  elon- 
voima  on  epäilemättä  vielä  suuremmassa  määrässä  ollut  vaikuttamassa  en- 
nen 70  vuoden  ikää  eli  varsinaisen  tuotannon  aikana. 

Saksa  ja  Ranska  tässä,  kuten  monessa  muussa  kohden,  ovat  vastakoh- 
tia: edellisessä  paljon,  jälkimmäisessä  vähän  lapsia,  ja  työhön  kykeneviä 
päinvastaisessa  suhteessa.  Tuhannesta  hengestä  on  Saksassa  alle  15  vuotta 
356,  Ranskassa  267;  Suomessa  on  346  ja  Ruotsissa  326.  Jaapani  pysyy 
tässä  kohden  keskivälissä;  tuhannesta  asukkaasta  on  339  alaikäisyyden 
ijässä.  Työkykyisessä  eli  tuottavassa  ijässä  on  Ranskassa  685,  Ruotsissa  641, 
Suomessa  633,  Jaapanissa  630,  Saksassa  619;  yli-ikäisiä  on  Ranskassa  48, 
Ruotsissa  33,  Jaapanissa  30,  Saksassa  25  ja  Suomessa  21,  —  kaikki  tu- 
hannesta asukkaasta.  Jaapanissa  mainitaankin  v.  1889  löytyneen  84,  jotka 
olivat  täyttäneet  100  vuotta,  mikä  myöskin  osottaa  kansan  kestävyyttä. 
Kttä  siirto  Amerikkaan  muuttaa  näitä  numeroja  esim.  Ruotsissa,  Saksassa 
ja  Suomessa,  se  kun  viepi  pois  väkeä  parhaassa  työijässä,  olkoon  vaan 
sivumennen  sanottu. 

Suurin  osa  Jaapanin  väestöä  cli  lähes  77  %  asuu  Niponin  saaressa, 
joka  on  alueesen  nähden  59,25  %  koko  valtakunnasta.  Siellä  tavataan 
myös  valtakunnan  suurimmat  kaupungit :  Tokio,  jolla  oli  v.  1889  1,389,684 
asukasta,  Osaka  (476,271  asukasta),  Kioto  (279,792  asuk.),  Nagoya,  Kobd 
ja  Yokohama,  kullakin  toista  sataa  tuhatta  asukasta  j.  n.  e.  Kaupungeissa 
ja  maalla  asu  vain  keskinäistä  suhtaa  emme  tästä  vuosikirjasta  saa  tietää. 

Väentiheys  on  erilainen :  Yeson  eli  Hokkaidon  vuorisella  saarella, 
joka  on  noin  neljännes  koko  valtakuntaa,  ci  keskimäärä  asukkaita  nouse 
neliökilometriä  kohti  3  korkeammaksi,  kun  meillä  esim.  Uudellamaalla  on 
20,  Vaasan  läänissä  10  ja  Kuopion  läänissä  lähes  8  asukasta  neliökilo- 
metrillä. Niponin  saaressa  sitä  vastaan  keskimääräinen  väkiluku  tekee  136 
asukasta  neliökilometrillä,  kaupungit  siihen  luettuna.  Kuinka  tuntuvasti 
kaupungit  tulokseen  vaikuttavat  näkyy  siitä,  että  Tokion  piirissä  on  1,415, 
Osakan  piirissä  674  asukasta  neliökilometrillä.  Koko  Jaapanin  keskimää- 
räinen väentiheys  noliökilometrillä  on  105  asukasta;  Saksassa  vastaava 
summa  on  91. 

Jaapanin  yhteiskunnallisten  luokkien  keskinäistä  suhtaa  valasee  vuosi- 
kirja muutamilla  huomattavilla  numeroilla*  Aateli  eli  kvasoku  ei  tehnyt 
1889  vuoden  lopussa  kuin  593  perheenisää  ja  3,232  perheenjäsentä,  siis 
vähän  enemmän  kuin  mitä  meillä  on  aatelia!  Täytyy  kuitenkin  ottaa  lu- 
kuun, että  entinen  sotilasluokka,  sisoku  eli  samurai  nousi  i »993)637  hen- 
keen ja  se  osaksi  vastannee  meidän  virkamiesaatelia.  Mutta  toiselta  puo- 
len on  muistettava,  että  kvasoku  on  syntynyt  kahden  luokan  yhdistämi- 
sestä, daimiot  ja  kuges  eli  hoviaateli  on  siihen  yhtynyt.  Varsinaiset  yli- 
mykset eli  daimiot  tämän  vuosisadan  keskipalkoilla  olivat  noin  250,  joista 
ainoastaan  18  omisti  ikivanhoja  oikeuksia;  ei  siis  kumma,  että  tämän  pi- 
vollisen  oli  vaikea  ajan  pitkään  valtaansa  säilyttää.  Heimin  luokka,  johon 
kuuluvat  kaikki  muut  kansalaiset,  tekee  95  %  koko  kansasta.  Tarkempaa 
asukasten  luokitusta  heidän  ammattinsa  mukaan  emme  tapaa  esillä  olevassa 
kirjassa. 

Toinen  puute,  joka  näyttää  yhtä  omituiselta  on  se,  ettei  missään  an- 
neta tietoja  aviottomain  lasten  suhteesta  aviolapsiin,  joka  muuten  on  si- 
veyden tärkeimpiä  tunnusmerkkejä.  Selitys  on  kuitenkin  lähellä :  Jaapa- 
nissa  vallitsevat  käsitteet  ovat  tässä  kohden  aivan  toisellaiset  kuin  ne,  jotka 
kristinuskoisissa  maissa  oikeiksi  tunnustetaan.  Aasiassa  on  löytynyt  uskon- 
toja, joitten  mukaan  haureuden  harjoittaminen  on  ollut  pyhänä  velvolli- 
suutena naisille,  —  muistettakoon  vaan  Mylitta  ja  Astarte  nimisten  epä- 
jumalien palvelusta  —  eikä  tämä  käsitys  liene  meidänkään  päivinämme 
Jaapanin  kansalle  vieras.  Prostitutsiooni  on  siellä  kokonaan  tapojen  ja 
lain  suojassa;  ei  mikään  häpeä  tartu  sen  harjoittajiin,  joista  usein  tulee 
kunniassa  pidetyt  aviovaimot.  Paitsi  laillista  puolisoansa  saapi  mies  pitää 
jalkavaimoja  mielin  määrin. 

Näin  ollen  ei  tietysti  merkitse  paljon,  jos  avioliittojen  summa  on 
suuri.  V.  1889  solmittiin  Jaapanissa  10,000  asukasta  kohti  85  aviota, 
mikä  on  vähän  korkeampi  kuin  Euroopan  kansojen  keskimäärä,  mutta  sa- 
malle asukasmäärälle  tuli  samana  vuotena  purettuja  avioliittoja  koko  26,8, 
kun  sitä  vastoin  Euroopassa  avioerot  eivät  ole  kuin  0,12 — 1,30  10,000 
asukasta  kohti.  Mainitun  vuoden  numerot  eivät  poikkea  siitä,  mitä  Jaa- 
panissa on  sääntönä,  josta  kylläkin  selvästi  näkyy,  ettei  perhe-elämä  siellä 
ole  laisinkaan  kiitettävällä  kannalla. 

Tämän  johdosta  muistuu  mieleen  kysymys  jaapanilaisten  uskonnosta. 

Siinä  kohden  lienee  tarpeen  ensiksi  alustella  tilastollisen  vuosikirjan  nume- 
roja muista  lähteistä  saaduilla  tiedoilla. 

Enimmin  levinneenä  on  Jaapanissa  Shinto  eli  kami  uskonto,  jonka 
mukaan  taivas,  erinäiset  taivaankappaleet  sekä  muutamien  vainajien  sielut 
ovat  palveluksen  esineenä.  Shinto-temppelit  ovat  hyvin  yksinkertaisia; 
kirkkaaksi  hiottu  metallipeili  ja  tukku  valkoisia  paperiliuskoja  ovat  niissä 
huomattavimmat  esineet,  joitten  tulee  muistuttaa,  että  sielun-  ja  elämänpuh- 
taus  on  ihmisten  korkein  velvollisuus.  Mitään  siveysoppia  ei  Shinto  si- 
sällä. Toisena  uskontona  on  Buddhaismi,  ei  kuitenkaan  siinä  puhtaassa 
muodossa,  jossa  Buddha  sen  esitti,  vaan  suuresti  turmeltuneena.  Loista- 
villa temppeleillään  ja  komealla  jumalanpalveluksella  se  vaikuttaa  suuresti, 
vaikkei  se  1874  vuoden  alusta  enää  ole  valtionuskontona.  Löytyy  vih- 
doin Konfutsen  moraalifilosofian  tunnustajia  vähäinen  määrä,  siitä  puhu- 
matta, että  muitakin  uskontoja  saa  vapaasti  harjoittaa  sitten  kun  täydellinen 
uskonnonvapaus  on  tullut  myönnetyksi. 

Tilastollinen  vuosikirja  ei  puhu  muista  kuin  Shinton  ja  Buddhaismin 
uskonnoista.  Lukuun  ottamatta  8  tahi  9  «lahkokunnan  esimiestä»  (chefs 
administratits  des  sectes),  edellisellä  on  papistona  (pretres  precheurs) 
kylläkin  suuret  joukot  saarnamiehiä:  vv.  1884—88  on  sellaisia  löytynyt 
16,092,  33,781,  44,882,  54,850  ja  63,519.  «Papin  oppilaita»  on  sa- 
moina vuosina  löytynyt  1,363,  1,761,  1,949,  860,  965;  niistä  melkoinen 
määrä  tyttöjä,  v.  1888  koko  128.  Toisessa  taulussa  mainitaan  kirkkojen 
ja  niihin  kuuluvan  papiston  lukumäärä.  Valtion  ylläpitämiä  suiu-empia 
temppeleitä  eli  kokuhckha  oli  1888  156,  xa\x\X.2k  fukencha  eli  suuria  piiri- 
temppeleitä  ja  alemman  arvon  kirkkoja  löytyi  192,875.  Niissä  palvelevia 
pappeja  mainitaan  olleen   14,548. 

Buddhaismin  papisto  näkyy  olevan  jaettu  useampiin  luokkiin.  En- 
siksi lahkokuntien  hallinnollisia  esimiehiä  (piispoja?)  37,  sitten  saarnaa- 
joita  52,293  ja  alempia  pappeja  39,673.  Viimemainitut  ryhmät  luettiin 
1884  vuoden  tilastossa  yhteen  joukkoon.  Tämänkin  uskonnon  «papin  op- 
pilaat» näyttävät  lukumäärältään  vähenevän:  v.  1884  25,080,  v.  1888 
13,642.  Tyttöjä  oli  mainittuina  vuosina  «papin  opissa»  1,586  ja  390. 
Buddhaismin  temppeleitä  oli  71,973,  joissa  palveli  50,707  miespuolista 
ja  670  naispuolista  ylipappia  (grands-pretres  et  grandcs-pretresses). 

Tekisi  mieli  näistä  numeroista  vetää  jonkunmoisia  yleisiä  johtopää- 
töksiä   Jaapanin    kansan  uskonnollisen  elämän  valasemiseksi :  onhan  jo  sii- 

näkin  tärkeä  piirre  kansan  sivistyskannan  kuvaamiseksi,  kun  tietää  miten 
paljon  se  uhraa  hengellisten  tarpeiden  tyydyttämiseksi.  Lienee  kuitenkin 
varovampaa  olla  tässä  kohden  päätöksiä  tekemättä,  sillä  ensiksi  voipi  eri 
lailla  käsittää  yllämainittuja  numeroja,  ja  toiseksi  Jaapanin  olot  tässä  koh- 
den ovat  meille  tunnetuista  oloista  niin  suuresti  poikkeavia,  että  päätösten 
tekeminen  kenties  veisi  kokonaan  harhateille.  Emme  edes  voi  varmuu- 
della sanoa,  mainitaanko  edellämainituissa,  kolmesta  eri  taulusta  poimi- 
tuissa numeroissa  muutamia  ryhmiä  kahdesti.  Siitä  riippuu,  tekeekö  Jaa- 
panin palveluksessa  olevan  papiston  yhteenlaskettu  henkilöluku  221,418 
vai  155,393.  Vielä  enemmän  merkitsee  kuitenkin  se  seikka,  ettemme  voi 
arvostella  elpyvän  shinton  tahi  paraikaa  rappeutuvan  buddhaismin  keski- 
näistä suhtaa  siveyden  kohottajina,  siitä  puhumatta,  että  kristinuskon  kas- 
vava merkitys  ei  ole  tilastollisista  lähteistä  nähtävänä.  Jätettäköön  siis 
kaikki  päätökset  tässä  kysymyksessä  sikseen.  Löytyy  runsaasti  toisia  aloja, 
joista  voimme  paremmin  tulla  totuuden  perille. 

Suomenmaan  tilastolle  on  viime  aikoina  tullut  tärkeäksi  saada  ilmi, 
paljonko  kansalaisia  vuotuisesti  ottaa  passin  Amerikkaan  lähteäksensä.  Jaa- 
panin tilasto  valasee  eri  tauluilla  kuinka  monta  lupakirjaa  ulkomaanmatkaa 
varten  on  annettu  sekä  paljonko  jaapanilaisia  oleskelee  maan  rajojen  ulko- 
puolella, ja  kuinka  monta  muukalaista  Jaapanissa.  Nämä  numerot  osotta- 
vat  nopeata  ja  säännöllistä  nousua:  v.  1884  annettiin  1,554,  ^*  '^^9 
7,772  passia  ulkomaanmatkaa  varten.  Useimmat  lähtevät  Sandwich  saa- 
ristoon ja  Koreaan,  mutta  sen  jälkeen  Amerikan  yhdysvallat  ja  Eurooppa 
tulevat  vuoroon.  Edellisissä  oleskeli  v.  1889  1,767,  —  niistä  varmaan- 
kin melkoinen  osa  työansiolla,  —  mutta  Euroopassa  kuudetta  sataa. 
Jaapanissa  oleskeli  v.  1884  7,117  muukalaista,  1889  9,062,  joista  185 
oli  valtion  palveluksessa,  580  yksityisten  palveluksessa ;  kauppaa  tahi  muuta 
elinkeinoa  harjoittavia  oli  8,207.  Valtion  palveluksessa  oli  64  englanti- 
laista, 42  saksalaista,  39  amerikkalaista,   11  ranskalaista  j.  n.  e. 

Opetustoimesta,  Jaapanin  taloudellisista  oloista,  sen  oikeudenhoidosta, 
kulkuneuvoista,  sotavoimasta  ja  hallinnosta  annamme  toiste  tietoja. 

E.  G.  Palmön. 

Silmäys  syksyn  kuluessa  ilmestyneisiin  oppikirjoi- 
hin kieliopetusta  varten. 


BerlitZf  Havaintometoodi.  Käytännöllinen  oppikirja:  Ranskan  kielessä,  2  osaa.  98-4-149 
siv.  8:0;  Saksan  kielessä,  2  osaa.  98  +  174siv.;  Englannin  kielessä,  2  osaa.  94  4- 
156  siv.     Porvoossa  1891,  Werner  Söderström.    Hinta  4:  50  jokaiselta  kirjalta. 

K,  Brekke,  Englanninkielen  oppikirja  vasta-alkaville.  Tekijän  lavalla  suomentanut 
Hanna  Andersin.     Helsingissä   1891,  Otava.     245  siv.  8:0.     Hinta  3:  5(>. 

C.  Plfxtz,  Ny  elementarkurs  i  PVanska  spräket.  II.  Systematisk  spriklära  pä  svenska 
utgifven  af  C  M.  Lindfors.  1  häftet:  Ljud'  och  Ordlära.  Toinen  paran- 
nettu painos.     Helsingissä  1891,  G.  W.  Edlund.     171  siv.  8:0.     Hinta  3:  50. 

C.  G,  Swan,  Englannin  Kieli-oppi  ja  Harjoituskirja.  1  vihko.  (Suomalaisen  Kirjalli- 
suuden Seuran  Toimituksia,  78  osa).  Helsingissä  1891,  144-1-329  siv.  8:0. 
Hinta  4:  — . 

W,  Söderhjelm  ja  iV.  Tötterntan,  Ranskankielen  Alkeiskirja.  I.  Lukukirja.  Kokoon- 
pantu Bierbaum'in  y.  m.  mukaan.  Suomalainen  ja  ruotsalainen  painos.  Hel- 
singissä 1891,  Otava.     VII -h  262  siv.  8.0.     Hinta  3:  5(J. 

Valfrid  Vasemm,  Ruotsinkielen  Alkeiskurssi.  I  osa.  Helsingissä  1891,  Otava.  100 
siv.  8:0.     Hinta  1:  50. 

Jo  muutamia  vuosia  sitten  alkoi  maassamme  elävien  kielten  opetus 
kääntyä  uudelle  uralle.  Käsitettiin  mikä  oli  aikamme  tehtävä  tälläkin 
alalla  ja  pyrittiin  kaikin  voimin  toteuttamaan  luomiamme  tahi  muualta 
maailmasta  saamiamme  periaatteita.  Työtä  tehtiin  ahkerasti,  tietä  raivat- 
tiin väsymättä  uusille  aatteille.  Mutta  ei  aina  saavutettu  sitä  päämaalia, 
johon,  toivoa  täynnä,  katseet  oltiin  luotu.  Mikä  lienee  siihen  syynä  ollut? 
Puuttuiko  kykyä,  puuttuiko  kokemusta?  Eikö  työhön  ruvetessa  oltu  otettu 
huomioon  kaikkia  niitä  vaikeuksia,  jotka  suuremmassa  tahi  vähemmässä 
määrässä  saattoivat  työn  edistymistä  estää?  Epäilemättä  oli  kokemuksen 
puute  syvin  syy  siihen,  etteivät  työmme  tuottamat  hedelmät  täydellisesti 
vastanneet  sitä  kuvaa,  jonka  mielikuvituksessamme  olimme  niistä  luo- 
neet. Sillä  olihan  koko  tuo  uusi  suunta  vielä  jonkunmoinen  «terra  in- 
cognita»,  tuollainen  tuntematon  epätasainen  ja  viljelemätön  maa,  jota  as- 
tuessa  jalkamme    saattoi    horjua   ja  jossa  emme  helposti  perille  päässeet. 

Mutta  suurena  esteenä  työssämme  oli  niinikään  sopivien  oppikirjojen 
puute. 

Väitetään  kyllä,  —  ja  oikeutetuksi  täytynee  moista  väitettä  myöntää 
—  että  opettajan  pitää  oleman  oppikirjan  herra,  eikä  sen  orja.  Hä- 
nen tulee  siis,  oman  vakuutuksensa  mukaan,  osata  vapaasti  käyttää  oppi- 
kirjaa, antamatta  siinä  käytetyn  metoodin  sitoa  itseänsä,  ellei  hän  nim. 
hyväksy  mainittua  metoödia.  Asiain  näin  ollen  —  väittänee  joku  —  lie- 
nee yhdentekevä,  mitä  oppikirjaa  opettaja  käyttää;  ainakaan  oppikirja  ci 
voine  sanottavasti  estää  opettajan,  eikä  niin  muodoin  oppilaankaan  työtä. 
Mutta  se,  joka  opettajan  vaivaloista  tointa  on  hoitanut,  hän  vasta  täydelli- 
sesti käsittää  mitenkä  suuressa  määrin  oppilaan  edistyminen  riippuu  käy- 
tettävän oppikirjan  laadusta.  Hän  tietää  mitenkä  vaivaloiseksi  käy  työ, 
jos  opettaja,  joka  harrastaa  elävän,  jokapäiväisessä  puheessa  käytetyn  kie- 
len oppimista,  on  sidottu  vanhan  tavan  mukaan  kyhättyyn  oppikirjaan, 
joka  perustuu  noin  vuosisata  (ehkäpä  joskus  pari  vuosisataa)  takaperin  käy- 
tännössä olevaan  kieleen.  Opettaja  tahtoo  antaa  oppilaalle  henkistä  ra- 
vintoa opettamalla  häntä  tuntemaan  sen  kansan  luonnetta,  elämää,  histo- 
riaa ja  kirjallisuutta,  jonka  kieltä  hän  oppii;  —  ja  oppikirja  ei  sisällä 
muuta  kuin  sisällyksen  ja  muodon  puolesta  köyhiä  ja  kurjia  irtonaisia  lau- 
seita, joista  hakemalla  hakee  vieraan  kansan  ja  kielen  henkeä,  sitä  löytä- 
mättä. Opettaja,  olkoonpa  hän  sitten  nero,  ei  sellaista  oppikirjaa  käyttä- 
mällä koskaan  saavuta  sitä  päämäärää,  johon  hän  pyrkii,  nim.  vieraan 
kansanhengen  ja  elävän  vieraan  kielen  tuntemista.  Hyviä,  asianmukaisia 
oppikirjoja  siis  tarvitsemme,  jotta  työstämme  saataisiin  huomattavia  ja  py- 
syväisiä tuloja. 

Että  Suomessakin  ollaan  ruvettu  käsittämään  mitenkä  tärkeätä  on 
asianmukaisen  oppikirjan  käyttäminen,  sen  todistavat  syksyn  alussa  ilmesty- 
neet lukuisat  oppikirjat  eri  kielissä.  Sopii  sanoa,  että  tämä  syksy  1891 
on  tavattoman  merkillinen  vieraitten  kielten  oppimiselle  maassamme,  juuri 
sentähden,  että  se  on  antanut  opettajalle  tilaisuutta  opetuksessa  käyttää 
hyviä  ja  ajan  vaatimusten  mukaan  kokoonpantuja  oppikirjoja.  Sillä  emme 
kuitenkaan  tahdo  väittää,  että  kaikki  syksyn  alussa  painetut  tuotteet  tällä 
alalla  olisivat  mallikelpoisia,  eikä  edes  kokonaan  uudemman  metoodin  mu- 
kaan järjestetyt.  Tarkastakaamme  missä  määrin  kukin  näistä  uusista  oppi- 
kirjoista joko  noudattaa  nykyaikaisen  kicliopetuksen  vaatimuksia  tahi  lai- 
minlyö ne. 

Valvojan  Huhtikuun  numerossa  1890  teimme  selkoa  niistä  vaatimuk- 
sista, jotka  uudemman  metoodin  harrastajat  asettavat  kieliopetuksecn.  Lie- 
nee siis  tarpeetonta  ruveta  tässä  uudestaan  selittämään  mainittua  metoodia 
sen  yksityiskohdissa.  Koska  kuitenkin  tarkoituksemme  on  tutkia  uusia  oppi- 
kirjoja sen  mukaan,  miten  he  toteuttavat  uudenaikaisella  kannalla  olevan 
opettajan  ihannetta,  niin  sopinee  tässä  luetella  ne  pääkohdat,  joihin  uusi 
metoodi  perustuu. 

Kieliopetuksen  uudistajat  vaativat  että: 

1)  opetus  on  alkava  äänteestä  eikä  kirjaimesta;  se  on  turvautuva 
fonetiikkaan ; 

2)  kieltä  ei  ole  opetettava  yksityisistä  sanoista  tahi  irtonaisista  lau- 
seista, vaan  henkisessä  yhteydessään  lukemisen  kautta; 

3)  kieltä  ei  ole  opetettava  käännöksillä  toisesta  kielestä  toiseen; 

4)  kieliopilla  on  oleva  opetuksessa  vaan  alistettu  merkitys;  muoto- 
oppi  olkoon  lauseopin  palveluksessa. 

I.  Ensimmäisenä  vaatimuksena  on  siis  se,  että  opetus  on  alkava 
äänteestä  eikäkirjaimesta.  Sillä  opimmehan  vierasta  kieltä  muun  muassa 
voidaksemme  sitä  tarvittaessa  käyttää  erittäinkin  puheessa.  Tärkeätä  on 
siis  meidän  aikanamme,  jolloin  niin  usein  tulemme  kanssakäymiseen  muu- 
kalaisten kanssa,  että  opimme  heidän  kieltänsä  oikein  ääntämään.  Hyvä 
ääntäminen  helpottaa  keskenäistä  kanssakäymistämme,  koska  se  tekee  meille 
vieraan  puheen  ymmärtämisen  helpommaksi,  samalla  kuin  se  estää  muu- 
kalaisia väärin  käsittämästä  meidän  puhettamme.  Hyvän,  sujuvan  ääntä- 
misen opettaminen  on  tietysti  ensi  sijassa  opettajan  tehtävänä.  Mutta 
tässä  hänen  vaivaloisessa  työssään  on  hänellä  hyvänä  apukeinona  oppi- 
kirja, joka  mainitsee  tärkeimmät  kohdat,  joissa  opittavan  kielen  ja  äidin- 
kielen äänteet  eriävät  toisistaan.  Velvollisuus  antaa  oppilaalle  tilaisuutta 
todellakin  alkaa  äänteestä  eikä  kirjaimesta  ei  siis  mielestämme  ole  yksin- 
omaisesti uskottava  opettajalle,  vaan  myöskin  oppikirjan  tekijälle,  jonka 
tulee  pitää  huolta  siitä,  että  kirja  sisältää  lyhyen,  yksinkertainen  äänneopin. 
Tämän  äänneopin  kokoonpanosta  ja  laajuudesta  ollaan  mahdollisesti  eri 
mieltä.  Mielestämme  voi  tyytyä  siihen,  että  oppilasta  huomauttaa  niistä 
äänteistä,  jotka  ovat  hänelle  outoja,  sentähden  ettei  hän  niitä  tapaa  äidin- 
kielessään. Jos  lyhyellä,  helppotajuisella  selityksellä  voi  saada  oppilasta 
helpommin  muodostamai^n  jotakin  vierasta  äännettä,  ei  moinen  apukeino 
olisi  halveksittava. 

Tutkittavistamme  oppikirjoista  *)  V.  Vascniuksen  « Ruotsinkielen  Al- 
keiskurssi» ja  kaikki  Berlitzin  havaintometoodin  mukaan  kokoonpannut 
oppikirjat  ovat  äänneoppia  vailla.  Tohtori  Vasenius  on  nähtävästi  arvel- 
lut, että  ruotsinkieli,  ollen  toinen  kotimainen  kieli  maassamme,  on  ääntä- 
misensä puolesta  oppilaillemme  niin  tuttu,  ett^ei  sen  äänneomituisuuksista 
tarvitse  erittäin  huomauttaa  oppikirjassa.  Niin  kai  lienee  yleensä  asian 
laita  pääkaupungissamme.  Mutta  maaseudun  suomalaisten  koulujen  oppi- 
laille, joista  niin  monet  ovat  umpisuomalaisia,  ruotsinkieli  on  miltei  vento- 
vieras. Koska  lisäksi  tämä  kieli,  myöskin  ääntämisen  puolesta,  suuresti 
eroaa  suomenkielestä,  ei  mielestämme  olisi  liiallista,  jos  « Alkeiskurssin >> 
tekijä  huomauttaisi  vaikkapa  vaan  tärkeimmistäkin  ruotsinkielen  omituisuuk- 
sista, niinkuin  esim.  vokaaliäänteistä  ^,  2/,  ö^  e  (sanoissa:  bo,  fru,  dö,  de) 
ja  konsonanttiäänteistä  sh^  tj^  b  (sanoissa:  skörd,  tjära),  jotka  kokonaan 
puuttuvat  suomenkieleltä.  —  Ett'ei  Berlitzin  oppikirjoissa  ole  äänneoppia 
on  mielestämme  tuntuvampi  puute,  sillä  jos  suomalaisen  oppilaan  on  vai- 
kea oppia  hyvin  ääntämään  ruotsinkieltä,  jota  hän  kuitenkin  usein  saa 
kuulla  puhuttavan,  niin  hänen  on  vielä  vaikeampi  oppia  ääntämään  esim. 
ranskankieltä  ja  erittäinkin  englanninkieltä,  jonka  oppiminen  ei  ruotsinkie- 
liselle oppilaallekaan  käy  helpoksi. 

Olisi  siis  suotava,  että  oppikirjassa  löytyisi  lyhyt  äänneoppi.  Entäs 
jos  tämä  äänneoppi  on  huono!  — -  Niin,  silloin  olisi  kai  parempi,  ett'ei 
sitä  olisi  olemassa.  Sillä  jos  opettaja  ei  voi  nojautua  äänneoppiin, 
niin  hän  on  pakotettu  ottamaan  selkoa  ääntämisestä  ja  pitämään  huolta 
siitä;  ja  sen  hän  tekee  enemmän  tai  vähemmän  huolellisesti.  Mutta  jos 
kirjassa  on  huono  äänneoppi,  niin  voi  tapahtua,  että  opettaja,  joka  ei 
ole  kokonaan  perehtynyt  kielen  ääntämiseen,  luottaa  kirjan  sääntöihin,  eikä 
lähemmin  tutki  niitä,  vaan  opettaa  oppilailleen  huonoa  ääntämistä.  — 
Jotta  Plötz-Lindforssin  äänneoppi  vastaisi  nykyajan  vaatimuksiin,  olisi 
se  muutettava.  Ensiksi  se  alusta  loppuun  sotii  tuota  tärkeätä  päävaati- 
musta  vastaan:  «ensin  äänteet,  sitten  kirjaimet».  Plötz  alkaa  kirjaimista, 
ja    opettaa    mitenkä    niitä    äännetään;  hänelle  siis  kuollut  kirjain  on  pää- 


*)  Sftdcrhjclm-Töttermanin  «Ranskankielen  Alkeiskirja"  ei  tässä  voi  tulla  kysy- 
n^ykseeFi,  siitä  syystä,  etfei  se  vielä  ole  ilniestynyt  täydellisessä  muodossaan.  Var- 
malta taholta  tiedämme  kuitenkin,  että  tekijät  kirjan  toiseen  osaan,  joka  tulee  sisältä- 
mään kieliopin,  aikovat  painattaa  uusimpiin  tutkimuksiin  perustuvan  äänneopin. 

asia,  kuuluva  äänne  sivuseikka.  Muutoinkin  hänen  äänneoi)i)insa  sisäl- 
tää monta  kohtaa,  jotka  tekevät  sen  aikamme  vaatimuksiin  nähden  hei- 
koksi. Mainitsemme  tässä  vaan  muutamia  esimerkkejä.  Vaikeata  on  kä- 
sitää  miksi  a  sanotaan  avonaiseksi  sellaisissa  sanoissa,  kuin  esim.  da  m  e, 
ja  suljetuiksi  sanoissa  äme,  base  y.  m.  samankaltaisissa.  Ranskankielen 
fonetiikka  opettaa  päinvastoin^  että  a  jälkimmäisissä  esimerkeissä  on  avo- 
naisempi  edellisessä  esimerkissä  mainittua  a-äännettä.  Sanoissa  le,  me 
j.  n.  e.  sanotaan  olevan  ^-äänne  (siis  sama  kuin  ruotsalaisessa  sanassa 
d  ö),  vaikka  tiedetäänkin,  ett^ei  näissä  sanoissa  oleva  vokaaliäänne  lainkaan 
ole  sama  kuin  ruotsalainen.  Plötz  väittää  sanan  loppuvokaalin  olevan 
pitkän  (esim.  nocud,  eux),  vaikka  yksi  ranskankielen  omituisuuksia  on 
se,  että  loppuvokaali  on  lyhyt.  Hän  puhuu  pehmeästä  /-stä  (esim.  fille) 
jos  kohta  nykyään  tavallisesti  tämän  /:n  asemesta  äännetään  /.  Hän  merkitsee 
ranskalaista  nenävokaalia  »:llä  ja  pienellä  ^:llä  (esim.  Caen,  kan^);  tämä 
vaikuttaa  sen,  että  oppilas  ranskalaisen  nenävokaalin  asemesta  ääntää  ng^ 
joka  on  aivan  väärin.  Tällaisten  virheitten  luettelemista  voisi  melkoisesti 
pitkittää.  Mitä  muutoin  äänneopin  kokoonpanoon  tulee,  niin  Plötziä  täs- 
säkin vaivaa  hänen  tunnettu  systematiseeraamishalunsa,  joka  saattaa  hänen 
mainitsemaan  kaikki  vähäpätöiset  poikkeukset.  Usein  ne  löytyvät  sanoissa, 
joita  oppilas  tuskin  kouluajallaan  tulee  oppineeksi.  Esimerkkinä  mainit- 
semme seuraavan  jakson  sanoja:  questeur,  questure,  dquestre,  dqui- 
tation,  Quintilien,  Quirinal.  —  Huomattava  on,  että  tässä  vaan 
otamme  puheeksi  sen  osan  äänneoppia,  joka  löytyy  meidän  tarkastetta- 
vassamme Plötzin  oppikirjan  Il.-ssa  osassa.  Ohimennen  mainittakoon,  että 
varsinaisen  kieliopin  johdantona  oleva  äänneoppi  (I:ssä  osassa),  jossa  eri 
äänteiden  ääntämistapaa  selitetään,  on  kokonaan  vanhalla  kannalla,  eikä 
siis  millään  muotoa  II:n  osan  äänneoppia  etevämpi  —  vaan  päinvastoin. 

K.  Brekken  «Englanninkielen  oppikirjan»  alussa  oleva  äänneoppi 
on  tietääksemme  ensimmäinen  laatuaan,  joka  tarjotaan  suomenkieliselle 
yleisölle.  Se  perustuu  uusimpiin  tutkimuksiin,  vieläpä  niin  uusiin,  että  se 
monessa  kohden  maassamme  saattaa  herättää  vastarintaa.  Olemme  kuiten- 
kin vakuutetut  siitä,  että  se  aikaa  voittaen  tulee  saamaan  yhä  enemmän 
kannatusta,  koska  se  enemmän  kuin  mikään  muu  maassamme  ilmestynyt 
teos  samaa  laatua  vastaa  uudemman  metoodin  vaatimuksiin.  Sillä  on  sitä 
paitsi  pohjana  nykyajan  etevimmän  englantilaisen  foneetikon  Sweetin  tut- 
kimukset, jotka  jo  muualla  Pohjoismaissa  niinkuin  myös  Saksassa  [)idetään 

parahimpana  lähteenä  nykyaikaisen  englanninkielen  ääntämiseen.  Selvällä, 
helppotajuisella  tavalla  selittää  Brekke  molemmissa  kielissä  tavattavia 
äänne-erilaisuuksia,  ja  antaa  yleensä  yksinkertaisia  ohjeita  outojen  ääntei- 
den muodostamiseen.  Suurella  taidolla  on  hän  valinnut  tärkeimmät  koh- 
dat englanninkielen  monimutkaisesta  ääntämis-  ja  kirjoitusopista,  jättäen 
sivuseikat  opittaviksi,  sitä  myöten  kuin  ne  ilmaantuvat  tekstissä. 

C.  G.  Swanin  «Englannin  Kieli-oppija  Harjoituskirja»,  jonka  edelli- 
nen 473:n  sivun  kokoinen  vihko  ilmestyi  painosta  tämän  kuun  keskipaikoilla, 
ei  näy  seuraavan  samoja  periaatteita  kuin  Brekken  oppikirja.  Puhukaamme 
tässä  vaan  äänneopista.  Se  sisältää  40  sivua  suurimmaksi  osaksi  niin  hienoa 
pränttiä,  että  sen  lukeminen  käy  jotensakin  hankalaksi.  Kirja  alkaa  äänteistä; 
vokaaleja  luetellaan  —  28;  onpa  merikoulujemme  oppilailla  siinä  oppi- 
mista ennenkuin  hyvin  erottavat  nuo  28  vokaalia  toisistaan!  Lueteltuaan 
kirjaimet,  alkaa  tekijä  varsinaisen  äänneopin,  jonka,  siitä  päättäen,  että  äänteet 
lueteltiin  ennen  kirjaimia,  luulisi  perustuvan  äänteisiin  eikä  kirjaimiin.  Ett'ei 
kuitenkaan  niin  ole,  sen  huomaamme  jo  heti  alussa.  Sanotaan  esim.  /:stä 
puhuttaessa:  «/  on  suljetussakin  tavussa  pitkä,  jos  sitä  seuraa  gh,  ght, 
g  n  samassa  tavussa,  esim.  high  [hai],  night  [nait]»  j.  n.  e.  Tässähän  ei 
voi  olla  /-äänteestä  puhettakaan,  koska  äänne  tässä  on  <7/-diilongi,  jota  vastoin 
i  on  pelkkä  kirjain.  Samaa  tapaa  on  pitkin  äänneoppia  käytetty;  aina  vaan 
sanotaan,  että  kirjainta  äännetään  niin  tai  niin  —  niinkuin  muuta  kuin  ään- 
nettä voisi  ääntää!  —  kun  pitäisi  sanoa  että  se  ja  se  kirjain  merkitsee 
sitä  tai  sitä  äännettä.  —  Tekijä  on  siellä  täällä  antanut  ohjeita  eri  äänteiden 
muodostamiseen.  Mutta  nämät  selitykset  eivät  suinkaan  perustu  uudempaan 
fonetiikkaan,  vaan  ovat  enemmän  tai  vähemmän  epäiltäviä.  Heti  alussa 
olisi  pitänyt  tehdä  selkoa  tuosta  tärkeän  tärkeästä  erotuksesta,  joka  on 
olemassa  eri  äänteiden  välillä :  toiset  ovat  puheäänellisiä,  toiset  taas  ilman 
puheääntä  muodostuneita,  siis  puheäänettömiä.  Siten  olisi  voitu  vält- 
tää noita  epäselviä  selityksiä  pehmeistä  ja  kovista  äänteistä.  Sen  sijasta, 
että  sanotaan:  «^  on  pehmeämpi  kuin/»,  tulisi  sanoa:  b  on  puheäänel- 
linen,  /  sitä  vastoin  puheäänetön  konsonantti.  Jos  tätä  periaatetta  seu- 
raisi, niin  ei  myöskään  tulisi  sanoneeksi  täten:  ^g  on  kova,  mutta  peh- 
meämpi kuin  ^».  Muista  selityksistä  mainitsemme  esim.  sen,  jonka  mu- 
kaan //-äännettä  olisi  äännettävä:  «^  on  paksumpi  kuin  suomenkielessä  ja 
äännetään  hammasten  välillä  vienolla  hengähdyksellä  eli  h:n  yrityksellä», 
—    tahi  /-äännettä:    «Tämä  äänne  muodostetaan  kielenkärjen  nostamisella 

kitalakeen».  Tosiasia  on,  että  ^:tä  ja  /:ää  muodostaessa  kielenkärki  aset- 
tuu samalle  paikalle  kuin  /,  n^  r:ää  äännettäessä,  nim.  ylihampaitten  ike- 
niä vastaan.  —  käänne  sanotaan  ääntyvän  «kovalla  värähdykselJä». 
Mutta  aivan  yleistä  on,  että  englantilaiset  ääntävät  mainittua  äännettä 
niin,  että  tärähteleminen  on  paljoa  vähempi  kuin  suomalaista  äännettä 
muodostaessa.  Etelä-Englanninkielessähän  tuo  tärähteleminen  kokonaan 
katoaa.  —  Yleensä  voinee  sanoa  Swanin  äänne-  ja  oikeinkirjoitus-opista, 
että  se  on  täydellinen  (ei  sen  puolesta,  että  selitykset  olisivat  oikeita 
ja  asianmukaisia)  siihen  nähden  nim.  että  se  mainitsee  kaikki  vähä- 
pätöisimmätkin  poikkeukset.  Mutta  oppikirjassa,  joka  on  aiottu  merikouluissa 
käytettäväksi,  täysikasvaneitten  miesten  oppaaksi,  joille  puhuttu  kieli  on 
pääasia,  on  se  ainakin  neljä  kertaa  liian  laaja.  Eiväthän  merimiehemme  tar- 
vitse tietää  englantilaisesta  korosta  niin  paljon  kuin  3:11a  sivulla  on  siitä 
sanottu.  Tietäväthän  he  äidinkielestäänkin,  että  lauseen  tai  runosäkeen 
ensimmäinen  sana  on  suurella  alkukirjaimella  kirjoitettava.  Ovathan  he 
niinikään  jo  kouluajallaan  oppineet  koska  sopii  käyttää  pistettä,  puolipis- 
tettä, kaksoispistettä  y.  m.  lukumerkkejä.  Jos  täänlaatuiset  seikat,  kuten 
myös  kaikki  vähäpätöiset  poikkeukset  olisi  jätetty  pois,  olisi  äänneoppi 
varmaankin  tuntunut  hauskemmalta  ja  helpommalta. 

2.  Kieltä  ei  ole  opetettava  yksityisistä  sanoista  tahi  irto- 
naisista lauseista,  vaan  henkisessä  yhteydessään  lukemisen  ja 
puhumisen  kautta.  Tämä  vaatimus,  nim.  tekstin  asettaminen  koko 
kieliopetuksen  keskukseksi,  on  uuden  metoodin  oikea  ydin.  Vieraita 
kieliä  on  harjoitettava  niin,  että  niiden  kirjallisuus  tulee  oppilaan  henki- 
seksi omaisuudeksi,  ja  että  hän  sen  kautta  tutustuu  vieraaseen  kansaan,  sen 
luonteeseen,  sen  historiaan  sekä  sen  elämään.  Ainoastaan  sillä  tavoin  ai- 
kaansaadaan henkinen  vuorovaikutus  eri  kansojen  välillä.  Ne  edut,  jotka 
hyvin  valittu  teksti  tarjoo,  ovat  sentähden  sangen  suuria  ja  luonnollisia. 
Sen  lisäksi  yhdenjaksoinen  kertomus  herättää  ja  kartuttaa  oppilaan  halua 
vieraan  kielen  oppimiseen  ja  synnyttää  oppilaassa  lujan  kieliaistin,  jotta 
kielen  hallitseminen  tulee  hänelle  mahdolliseksi.  Mitä  oppikirjassa  käytet- 
tävän tekstin  valitsemiseen  tulee,  niin  siitä  saattaa  olla  eri  mielipiteitä. 
Toiset  arvelevat,  että  heti  alusta  asti  on  käytettävä  lukukirja,  joka,  men- 
nen helpommasta  vaikeampaan,  sisältää  kertomuksia,  leikkejä,  tarinoita,  ru- 
noja y.  m.,  joista  kieliopin  pääpiirteet  ovat  opittavat.  Toiset  taas  ovat 
sitä    mieltä,    että  yhdenjaksoisten  kappalten  pitää  oleman  sitä  laatua,  että 

ne  tarjoovat  hyvin  lukuisia  esimerkkejä  siihen  kieliopilliseen  kohtaan,  jota 
niiden  tulee  valaista.  Tätä  jälkimmäistä  mielipidettä  edustavat  kaikki  tässä 
mainitut  oppikirjat;  niiden  tekijöistä  ovat  kuitenkin  toiset  olleet  vaalissaan 
enemmän  sidotut  tähän  periaatteesen,  jota  vastoin  toiset  ovat  osanneet  va- 
paammin liikkua  ja  käyttää  hyväkseen  sekä  toista  että  toista  suuntaa.  Mieles- 
tämme Söderhjelm -Töttermanin  «Ranskankielen  Alkeiskirjan»  parahimmin 
onnistuu  vastata  niihin  vaatimuksiin,  joita  asetamme  mallikelpoiseen  oppikir- 
jaan. Sen  suurimpana  ansiona  on  se,  että  se  on  niin  monipuolinen.  Ja  koska 
se  sisälly ksensä  puolesta  on  niin  vaihteleva,  niin  opettaja  ei  kolmen  tahi  nel- 
jän vuoden  kuluessa  tarvitse  sen  ohessa  käyttää  opetuksessa  mitään  muuta 
apukeinoa.  Sitä  voi  käyttää  harjoituskirjana  kieliopin  säännöille,  sillä  se  sisäl- 
tää joukon  yhdenjaksoisia  kappaleita,  jotka  ovat  kokoonpannut  kieliopin  eri 
ilmiöitten  valaisemiseksi.  Mutta  sitä  voi  myöskin  käyttää  varsinaisena  luku- 
kirjana, koska  se  mainittujen  kieliopillisten  kappalten  ohessa'  sisältää  suu- 
ren joukon  vaihtelevia  yhdenjaksoisia  kappaleita  ja  runoja,  joita  lukiessaan 
oppilas  liikkuu  monella  eri  alalla.  Tällaisia  kappaleita  on,  paitsi  run- 
saasti kieliopillisten  kappalten  välillä,  myöskin  yhdessä  jaksossa,  nim.  yksi- 
toista kirjan  alussa  ja  kaksikymmentä  sen  lopussa.  Tekijäin  on  yleensä 
hyvin  onnistunut  kirjan  kokoonpanossa  noudattaa  tuota  hyvää  vanhaa  sään- 
töä, joka  neuvoo  menemään  helpommasta  vaikeampaan,  tunnetusta  outoon. 
Siten  kuvataan  ensimmäisissä  kappaleissa  sitä  ahdasta  piiriä,  jossa  nuo- 
rempi koululapsi  liikkuu:  niissä  puhutaan  koulusta,  koululasten  elämästä, 
ruumiin  eri  osista,  kodista  y.  m.  Sitten  siirrytään  ympäröivän  luonnon 
kuvaamiseen,  kerrotaan  tälle  ijälle  tutuista  ja  rakkaista  huveista  ja  toimista 
sekä  hauskoista  ja  opettavaisista  tapahtuneista.  Kun  siten  ympäröivät  olot 
ja  paikat  ovat  oppilaalle  tunnetut,  tarjotaan  hänelle  kappaleita,  joita  lu- 
kiessaan hän  tutustuu  Ranskan  oloihin,  sen  maantieteesen,  sen  kansaan, 
sen  jokapäiväiseen  elämään,  sen  historiaan  ja  kirjallisuuteen.  Yleensä  luku- 
kappaleet ovat  uudenaikaisten  kirjailijain  kirjoittamia,  mikä  seikka  on  kir- 
jalle ansioksi  luettava.  Uudenaikaista  kirjallisuutta  lukiessaan  oppilas  näet 
vähitellen  tottuu  nykyään  käytettyyn  kieleen,  eikä  —  niinkuin  parikymmentä 
vuotta  takaperin,  jolloin  hänelle  tarjottiin  parhaasta  päästä  klassillista  kir- 
jallisuutta, —  XVII:nnen  vuosisadan  kieleen. 

Ne  yhdenjaksoiset  kappaleet,  jotka  ovat  kielioppia  varten  kokoon- 
pannut, ovat  suurimmaksi  osaksi  otetut  saksalaisen  J.  Bierbaumin  «Lehr- 
buch    der    französischen    Sprache»    nimisestä  kirjasta.     Niitä  kuitenkaan  ei 

ole  lainattu  aivan  alkuperäisessä  muodossaan,  vaan  niitä  on  melkoisesti  ly- 
hennetty ja  —  parannettu.  Bierbaum  näet  on  saksalainen;  ja  saksalaisena 
ollen  hänen  on  vaikea  kappaleissaan  kokonaan  omistaa  ranskalaista  henkeä. 
Sitä  paitsi  on  hänen  pyrintönsä  saada  kaikille  säännöille  esimerkkejä  pai- 
koin vienyt  hänet  liiallisuuksiin,  jotka  välistä  pilaavat  koko  kappaleen. 
Niin  esim.  on  hän  täyttänyt  koko  pitkän  kappaleen  esimerkeillä  subjunktii- 
vin  imperfektin  käyttämisestä;  se  kappale  on  ranskalaiselle  korvalle  suo- 
rastaan hirvittävä.  Tämän  kappaleen  ovat  «Alkeiskirjan»  tekijät  jättäneet 
pois  sillä  perustuksella,  että  ranskankieli  yhä  enemmän  rupeaa  luopumaan 
näiden  rumien  muotojen  käyttämisestä.  Yleensä  voimme  onnitella  heitä 
siitä,  että  ovat  hienolla  aistilla  hyväkseen  käyttäneet  Bierbaumin  kappa- 
leita, omistaen  niistä  sen,  mikä  todellakin  on  hyvää  ja  ranskalaista,  ja  hy- 
läten sen,  mikä  liian  tuntuvasti  osottaa  niiden  germaanilaista  alkuperää. 
Paikoin  tapaa  kenties  vielä  germaanilaisuuksia  tahi  jäykkiä  käänteitä ;  mutta 
täytyy  muistaa,  että  kappaleeseen,  joka  kokoonpannaan  jonkun  kieliopillisen 
ilmiön  valaisemista  varten,  on  äärettömän  vaikeata  saada  runsaasti  esimerk- 
kejä, ilman  että  joskus  kappale  kokonaisuutena  siitä  kärsii,  tahi  ajatuksen 
luonnollinen  kehitys  estyy.  —  Kieliopillisten  ainesten  järjestäminen  tuntuu 
yleensä  olevan  hyvin  ja  asianmukaisesti  suoritettu.  Mahdollisesti  olisi 
voitu  yhdistää  yhteen  kappaleeseen  kaikki  ne  -er  päätteiset  verbit,  joilla 
on  se  yhteinen  ominaisuus,  että  vartalon  viimeinen  vokaali  muuttuu  avo- 
naiseksi ^:ksi  kaikissa  muodoissa,  joissa  se  sattuu  suljettuun  tavuun.  Niille 
on  nyt  uhrattu  kolme  kappaletta  (kp.  loi,  103,  105).  Toivomme  kui- 
tenkin, että  jokainen  opettaja,  näitä  eri  kappaleita  opettaessaan,  esittää 
niissä  harjoitettavat  muodot  silmällä  pitäen  tuota  yhteistä  jo  mainittua 
äännelakia,  jonka  mukaan  ^-äänteen  suljetussa  tavussa  tulee  olla  avonainen 
eikä  suljettu  tahi  esim.  le  sanassa  esiintyvä  äänne.  Suurena  etuna  on 
se,  että  tavallisessa  puheessa  usein  käytettyjä  muotoja  on  käsitelty  ennen 
muita  harvemmin  käytettyjä.  Niin  on  esim.  Pass^  ind^fini^n  laita,  jonka 
muissa  oppikirjoissa  tavallisesti  tapaa  vasta  Pass^  d^iini'n  jäljestä,  mutta 
joka  «Alkeiskirjassa»  seuraa  preesensiä.  Tämä  muoto  tulee  näet,  lähinnä 
preesensiä,  enimmin  käytäntöön  jokapäiväisessä  puheessa.  Tämän  peri- 
aatteen mukaan  olisimme  suoneet,  että  imperatiivia  olisi  käsitelty  pree- 
sensin jälkeen  eikä  vasta  avoir  ja  etre  verbien  subjunktiivin  imperfektin 
jälkeen.  Sillä  sen  ohessa,  että  sitä  hyvin  paljon  käytetään,  on  se  muodon 
puolesta  preesensin  kaltainen. 

Plötz-Lindforssin  oppikirja  on  nfiyöskin  rakennettu  sille  periaatteelle, 
että  kielioppi  on  opittava  yhdenjaksoisesta  tekstistä.  Mutta  tätä  periaatetta 
ei  valitettavasti  ole  seurattu  kirjan  alusta.  Sen  kahdeksan  ensimmäistä  lu- 
kua, joissa  harjoitetaan  ääntämistä,  sisältää  paitsi  ääntämisesimerkkejä 
joukon  sanoja  «ulkoa  opittaviksi»!  Näitten  sanojen  ohessa  opetetaan 
artikkelit,  sekä  säännöllinen  että  säännötön  monikko,  posscssiiviset  ja  de- 
monstratiiviset  pronominit  sekä  substantiivin  edellä  ja  jäljessä  käytetyt  ad- 
jektiivit. Ja  tämä  joukko  kieliopillisia  seikkoja  esitetään  ennenkuin  oppi- 
las on  kuullut  ainoatakaan  lausetta!  Sanoja  vaan  hänelle  tarjotaan  ulkoa 
opittaviksi;  —  ja  mitä  sanoja!  Luettelemme  niistä  muutamia  osoit- 
taaksemme miten  Plötz  käsittää  sen  vaatimuksen,  jonka  mukaan  kielen  oppi- 
mista alkavalle  oppilaalle  on  puhuttava  vaan  häntä  ympäröivästä  ja  hänelle 
tutusta  maailmasta.  Hän  lukee  ulkoa  i:ssä  luvussa  muitten  tavallisten  sa- 
nain ohessa:  le  pape,  le  harpiste,  la  Vistule,  l'Italie,  TArabie  j. 
n.  e.;  2:ssa  luvussa:  TE  up  hr  a  te,  TAsie-Mineure  ja  muita  samankal- 
taisia. —  9:nen  kappaleen  jälkeen  hän  siirtyy  lauseisiin,  jotka  keske- 
nänsä muodostavat  yhdenjsksoisia  kappaleita.  Nämät  eivät  kuitenkaan  si- 
sällyksensä  puolesta  ole  läheskään  yhtä  vaihtelevia  kuin  kappaleet  Söder- 
hjelm-Töttermanin  alkeiskirjassa,  koska  useimmat  aineet  ovat  historian 
alalta.  Jo  i3:ssa  luvussa  saamme  tutustua  vanhain  germaanilaisten  ja  nor- 
mannien elämään  ja  tapoihin.  Kirjan  alkuosassa  tapaamme  kuitenkin  ver- 
rattain enemmän  dialoogeja,  joissa  puhutaan  jokapäiväisistä  asioista,  mutta 
kuta  kauvemmaksi  tullaan,  sitä  syvemmin  hukumme  historiaan,  ei  ainoas- 
taan Ranskan,  vaan  myöskin  muitten  maitten.  Jo  i9:ssä  luvussa  ker- 
rotaan jotensakin  laveasti  Pietari  suuresta,  myöhemmin  Zenobiasta,  Pal- 
myran  kuningattaresta  ynnä  muista,  yhdeksän-  tai  kymmenvuotiaalle  op- 
pilaalle yhtä  tunnetuista  ja  heidän  kasvatukselleen  tärkeistä  henkilöistä! 
Tämä  jokseenkin  yksipuolinen  sisällys  tekee  kirjan  ikäväksi  eikä  suinkaan 
voine  evätä  tuota  joku  aika  sitten  sangen  tavallista  väitettä,  että  kieli- 
opetus  on  ikävää,  jopa  kuolettavaakin.  —  Kieliopillista  ainevarastoa  järjes- 
täessään on  tekijä  mielestämme  liian  vähän  ajatellut  lauseopillisia  vaikeuk- 
sia. Niin  opettaa  hän  esim.  jo  i3:ssa  luvussa  imperfektin  ohessa  sub- 
junktiivia,  tuota  muukalaiselle  niin  sanomattoman  vaikeata  moodia.  Esi- 
merkkinä, miten  vähän  yleensä  on  pidetty  huolta  siitä,  että  oppi- 
laalle opetettaisiin  eri  muodot  sen  mukaan  kuin  ne  esiintyvät  jokapäiväi- 
sessä   puheessa,    mainittakoon,  että  Pass(5  ind6fini'stä  ei  puhuta  edes  vielä 

2  7:ssä  luvussa,  vaikka  muiden  oudompien  yhdistettyjen  ajanmuotojen  käyt- 
täminen mainitussa  luvussa  esimerkeillä  valaistaan. 

C.  G.  Swan  lausuu  kirjansa  esipuheessa,  että  «kielen  lukeminen  ja 
harjoittaminen  on  kieliopetuksessa  pääasia».  Tästä  päättäen  sisältäisi  hä- 
nen  oppikirjansa  ainakin  etupäässä  yhdenjaksoisia  kappaleita,  jotka  oppilas 
saisi  lukea  ja  oppia,  ja  joissa  hän  saisi  kieltä  harjoittaa.  Tätä  periaatetta 
hän  näkyy  seuraavan  n.  s.  «Valmistavissa  Harjoituksissa»,  joissa  kieliopin 
pääkohdat  valaistaan.  Välistä  kuitenkin  häneltä  unehtuu  tuo  periaate  ja 
hän  tekee  aika  hyppäyksen  toisesta  toiseen.  6  kapp.  hän  esim.,  puhuttuaan 
kukkaistarhasta^  äkkiarvaamatta  alkaa  puhua  viivottimista  ja  vihoista.  Vä- 
listä taas  hänen  kappaleensa  .eivät  pidä  sitä,  mitä  päällekirjoitus  lupaa. 
14  kapp.  sanotaan  valaisevan  have  verbin  imperfektiä  ja  perfektiä;  mutta 
koko  pitkässä  kappaleessa  löytyy  vaan  3  esimerkkiä  prefektiin  ja  yksi  ai- 
noa imperfektiin.  Seuraavassa  kappaleessa,  jonka  tehtävänä  on  harjoittaa 
be  verbin  perfektiä  ja  imperfektiä,  on  edellinen  ajanmuoto  saanut  4  esi- 
merkkiä, mutta  jälkimmäinen  —  ei  ainoatakaan.  Mielestämme  on  yleensä 
turhaa  laatia  eri  kappaleita  näitä  muotoja  vart^,  koska  ne  ovat  hyvin  yk« 
sinkertaisia  ja  muodostuvat  samoin  kuin  suomenkielen  vastaavat  muodot. 
Voisihan  tyytyä  asettamaan  niitä  näytteeksi  kappaleeseen,  jossa  jotakin  muuta 
seikkaa  valaistaan. 

Olemme  aivan  yhtä  mieltä  Swanin  kanssa  siinä,  että  merikoulujen 
(ja  myöskin  kaikkien  maamme  koulujen)  oppilaat  nämät  valmistavat  harjoi- 
tukset läpikäytyään,  voisivat  siirtyä  kirjan  kolmanteen  osaan  eli  varsinai- 
siin lukukappaleisiin.  Kieliopin  pääkohdat  ovat  silloin  heille  tutut  ja  lause- 
opilliset omituisuudet  oppivat  he  parahiten  ja  luonnoUisimmin  tekstistä. 
Mutta  onhan  siis  koko  toinen  osa  kieliopiUisia  harjoituksia  (miltei  vaan 
irtonaisia  lauseita)  aivan  liikaa,  kosk'ei  se  tule  käytäntöön  niissä  kouluissa, 
joita  varten  kirja  on  toimitettu!  Tekijähän  itse  lausuu  esipuheessaan,  etfei 
sitä  osaa  tarvitse  merikouluissa  käyttää.  Omituiselta  todellakin  tuntuu  tuon 
toisen,  1 4  (!)  arkin  pituisen  haijoitusosan  painattaminen  kirjaan,  joka  on  aiottu 
koulujen  eikä  sen  yksityishenkilön  tarpeeksi,  jonka  päähän  pistää  oppia 
englanninkieltä  perinpohjin  suomalaisesta  oppikirjasta,  vaikka  hän  helposti 
voisi  hankkia  itselleen  hyviä  englantilaisia  lähteitä. 

V.  Vaseniuksen  ja  K.  Brekken  oppikirjat  ovat  rakennetut  samoiUe 
prinsiipeille  kuin  edelliset;  ne  opettavat  siis  kielioppia  ydenjaksoisesta,  tätä 
tarkoitusta  varten  kokoonpannusta  tekstistä.     Tätä  tekstiä  laatiessa  molem- 

mat  tekijät  ovat  suurella  taidolla  osanneet  käyttää  hyväkseen  niitä  aineita, 
joita  oppilasta  lähinnä  ympäröivä  maailma  tarjoo.  Molemmat  ovat  mie- 
lestämme hyvin  osanneet  asettua  nuorempain  koululasten  kannalle,  ja  heidän 
kirjansa  ovat  sentähden  todisteena  siitä,  mitenkä  voi  huvittaa  oppilaita  samalla 
kuin  heitä  opettaa.  Brekken  kieliopilliset  kappaleet  ovat  kaikki  dialoogjn 
muodossa.  Englanninkielen  oppikirjassa  sopii  tämä  menettelytapa  erittäin 
hyvin,  koska  oppilas  parahimmin  kysymyksen  ja  vastauksen  —  siis  dialoogin 
—  kautta  oppii  tuota  niin  vaikeata  englantilaista  kysymys*  ja  kieltomuotoa. 
Kieliopillisten  kappalten  väliin  on  tekijä  asettanut  pieniä  kertomuksia,  joissa 
ei  mitään  erityistä  kieliopillista  kohtaa  valaista.  Näiden  kappalten  sisäl- 
lys, jos  kohta  se  onkin  omansa  huvittamaan  koulunuorisoa,  ei  kuitenkaan 
ole  niin  monipuolinen  kuin  Söderhjelm -Töttermanin  oppikirjassa  löytyväin 
kappalten.  Se  sisältää  nim.  parhaasta  päästä  hauskoja  satuja  ja  seikkai- 
luja. Muutoin  englanninideli  niissä,  kuten  myöskin  dialoogeissa  on  erin- 
omaisen hyvää  ja  alkuperäistä.  —  V.  Vaseniuksen  kirja  on  tietääksemme 
kaikista  viime  aikoina  maassamme  ilmestyneistä  kieliopetusta  varten  toimi- 
tetuista kirjoista  alkuperäisin  ja  itsenäisin  —  mikä  ei  suinkaan  liene  sen 
vähin  ansio.  Teksti  tässä  kirjassa  on  niin  yhdenjaksoinen,  että  koko  kirja 
muodostaa  yhden  kertomuksen.  Sen  «sankarit»  ovat  poika  ja  tyttö,  jotka 
jos  jollakin  tavalla  kertovat  toimistaan  ja  huveistaan.  Ihmetellä  täytyy 
niitä  ttsituatsiooneja»,  joita  tekijä  keksii,  saadakseen  asiat  eri  henkilöiden 
kerrottaviksi,  ja  eri  aikamuotoja  käytetyiksi.  Epäilemättä  kertomuksessa 
käytetyt  sanat  täten  paremmin  painuvat  oppilaan  mieleen,  samassa  kuin 
hän  tottuu  niitä  käyttämään  luonnollisella  tavalla  eri  muodoissa.  Saattaa 
olla,  että  tämän  menettelytavan  seurauksena  oleva  saman  asian  uudestaan 
ja  uudestaan  kertominen  joskus  tuntuu  oppilaasta  hiukan  ikävältä.  Toiselta 
puolen  taas  tämä  menettelytapa  sallii  hänen  rientää  nopeammin  eteen- 
päin, koska  hänen  ei  tarvitse  oppia  suurta  määrää  uusia  sanoja.  Että  kir- 
jassa on  käytetty  n.  s.  «ramsoja»  (sanasarjoja)  lienee  myöskin  yksi  sen 
suurimmista  eduista.  Sillä  mikään  ei  niin  huvita  pientä  oppilasta,  kuin 
jos  hän  itse  huomaa  voivansa  ajattelemalla  lisätä  jotakin  uutta  opettajan 
alkamaan  sanajonoon. 

Berlitzin  oppikirjat  perustuvat  havaintometoodiin ;  niiden  tarkoituk- 
sena on  opettaa  kieltä  samalla  tavoin,  kuin  luonto  opettaa  lapselle  äidin- 
kieltä, nim.  havainnon  kautta.  Luonnollisesti  opetus  alkaa  oppilasta  ym- 
päröivien   esineitten    osottamisesta  ja  nimittämisestä,  siis  luokkahuoneesta. 

KuD  oppilaat  osaavat  esineiden  nimet,  opetetaan  heitä  sanomaan  jotakin 
mainituista  esineistä,  joten  he  oppivat  joukon  adjektiiveja.  Verrataan  sit- 
ten esineitä  toisiinsa:  oppilas  siten  oppii  vieraan  kielen  vertailumuodon. 
Vähitellen  siirrytään  luokkahuonetta  kauemmaksi,  ja  opitaan  tuntemaan 
omaa  ruumista,  kotielämää,  leikkejä,  luontoa  j.  n.  e.,  samalla  kuin  opitaan 
kieliopin  pääkohdat.  Kuten  huomaamme,  niin  nämätkin  oppikirjat  vastaa- 
vat nykyajan  vaatimuksia.  Mielestämme  ne  kuitenkin  ehkä  liian  paljon 
sitovat  opettajaa,  pakottamalla  häntä  seuraamaan  niissä  käytettyä  metoo- 
dia.  Tähän  metoodiin  kuuluu  muun  muassa  se,  että  opettajan  ensimmäi- 
sestä tunnista  saakka  tulee  yksinomaisesti  puhua  vierasta  kieltä.  Vaikka 
olemmekin  vakuutetut  siitä,  että  vierasta  kieltä  voi  koulussa  oppia  puhu- 
maan ainoastaan  jos  sitä  paljon  käytetään  opetuksessa,  niin  luulemme  kui- 
tenkin, ett^ei  jsen  tarvitse  olla  ainoana  kielenä,  jota  alkuopetuksessa  käytetään. 
Luulemme  nim.  kielen  oppimista  alkavan  oppilaan  paremmin  käsittävän  asioita, 
jos  ne  selitetään  hänelle  äidinkielellä,  kuin  jos  ne  heti  puetaan  muukalai- 
seen pukuun.  Antaahan  sitä  paitsi  nykyään  käytetty  yhdenjaksoinen  teksti 
kyllin  aihetta  kysymyksen  ja  vastauksen  muodossa  käyttää  vierasta  kieltä. 
Kuta  korkeammalle  luokalle  siirrytään,  sitä  vähemmän  tietysti  tarvitaan 
äidinkieltä,  kunnes  yliluokilla  sitä  voi  kokonaan  jättää  käyttämättä.  — 
Berlitzin  kirjoissa  löytyvät  lukuisat  harjoitukset  kappalten  johdosta  sitovat 
niinikään  opettajan  vapaata  toimintaa,  ja  synnyttävät  oppilaassa,  kun  hän 
niitä  edeltäkäsin  silmäilee,  vastenmielisyyttä  koko  opittavaan  kappaleeseen. 
Hän  huomaa  näet  noita  monenlaatuisia  harjoituksia  (niinkuin  myös  kappa- 
leen kursiivilla  painettuja  muotoja)  nähdessään,  että  tuo  kappale  on  ole- 
massa opettaakseen  hänelle  jotakin  uutta  kieliopillista  kohtaa;  ja  kokemuk- 
sensa nojalla  hän  voi  päättää,  etteivät  nuo  harjoitukset  tule  olemaan  haus- 
koja. Söderhjelm-Töttermanin  kirja  tuntuu  meistä  (myöskin  aineitten  run- 
sauteen ja  monipuolisuuteen  nähden)  sen  puolesta  hauskemmalta  kuin  Ber- 
litzin oppikirjat,  että  se  antaa  opettajalle  täyden  vapauden  opetuksessa 
käyttää  mitä  metoodia  hyvänsä.  Se  jättää  nimittäin  kunkin  opettajan  pää- 
tettäväksi mitä  harjoituksia  saattaa  lukukappalten  johdosta  tehdä.  Oppilas 
oppii  kirjasta  jonkun  kertomuksen  lainkaan  tietämättä,  että  se  valaisee  jo- 
takin kieliopillista  sääntöä.  Vasta  sen  opittuaan  hän  opettajan  johdolla 
tulee  huomaamaan,  että  se  soveltuu  toisen  tai  toisen  kieliopillisen  säännön 
valaisemiseksi.  —  Myöntää  täytyy  kuitenkin,  että  Berlitzin  kirjat  yleensä 
ovat    käytännöllisiä    oppaita    vieraitten  kielten  oppimisessa,  koska  ne  pää- 

piirteissään    täyttävät    nykyajaD    vaatimukset  ja  liikkuvat  jokapäiväisen  elä- 
män alalla. 

3.  Kieltä  ei  ole  opetettava  käännöksillä  toisesta  kielestä 
toiseen. 

Tämä  vaatimus  on  vuosi  vuodelta  saanut  yhä  enemmän  puolustajia. 
Niin  on  Suomessakin  käynyt.  Todistuksena  siitä  ovat  tässä  mainitut  kirjat. 
Yksi  Berlitzin  metoodin  pääominaisuuksia  on  juuri  kaikkien  käännösten 
välttäminen;  —  siinä  myöskin  yksi  tämän  metoodin  hyviä  puolia.  Sen 
puolustajat  arvelevat  nimittäin,  että  sen,  joka  kääntämällä  oppii  kieltä,  on 
mahdoton  kokonaan  omistaa  vieraan  kielen  henkeä.  Hän  tottuu  kääntäes- 
sään perustamaan  kaiken,  minkä  hän  sanoo,  siihen,  mitä  hän  samassa  ti- 
laisuudessa sanoisi  äidinkielellään.  Hän  ajattelee  äidinkielellään  ja  pilaa 
vieraan  puhetavan  sekä  sanojensa  valitsemisen  että  lauseittensa  muodon 
kautta.  £i  hän  ikinä  käännösten  kautta  perehdy  vieraan  kielen  lukuisiin 
omituisiin  lausetapoihin  ja  käänteisiin,  joita  ainoastaan  hyvin  valittu  ja  tar- 
koin tutkittu  teksti  voi  hänelle  opettaa.  Näillä  perustuksilla  Berlitzin,  ku- 
ten useimmat  muutkin  tässä  mainitut  oppikirjat  tarjoovat  ainoastaan  vieras- 
kielistä tekstiä. 

Plötz-Lindforss,  Swan  ja  Brekke  ovat  vielä  laatineet  käännöskappa- 
leita  äidinkielestä  vieraaseen  kieleen.  Viimemainittu  on  kuitenkin  pannut 
ne  muun  tekstin  jälkeen;  sitä  paitsi  on  hän  parhaasta  päästä  käyttänyt  sa- 
maa sanavarastoa  kuin  vastaavissa  englantilaisissa  kappaleissa.  Hänen  tar- 
koituksensa on,  että  jonkun  ajan  kuluttua  näistä  kappaleista  kerrottaisiin 
joku  englantilaisten  kappalten  johdolla  läpikäyty  oppimäärä.  —  Plötz-Lind- 
forss sitä  vastoin  käyttää  io:stä  luvusta  alkaen  käännöskappaleita  koko  kir- 
jan läpeensä.  Nämät  kappaleet  ovat  suhteellisesti  vaikeita,  erittäinkin  koska 
niissä  käytetään  parhaasta  päästä  oppilaalle  tuntemattomia  sanoja,  jotka 
hänen  siis  tulee  oppia  ennenkuin  hän  kääntää  kappaleen.  Kun  ajattelee, 
että  nämät  kappaleet  ovat  monen  lo-vuotiaan  käännettäviä,  niin  ei  voi 
muuta  kuin  toivoa,  että  niitä  olisi  paljoa  vähemmän  —  ell^ei  ne  jäisi  ko- 
konaan pois! 

Swan  on  pysynyt  vieläkin  uskollisempana  vanhalle  käännösmetoo- 
dille  kuin  Plötz-Lindforss.  Ensimmäisestä  luvusta  alkaen  viimeiseen  asti, 
on  englantilaisen  kappaleen  ohessa  suomalainen  käännöskappale.  Alussa 
ne  ovat  yhdenjaksoisia,  mutta  koko  toisessa  osassa  harjoituskirjaa  parhaasta 

päästä  irtonaisia,  tuollaisia  hauskoja  opettavaisia  lauseita  perätysten  kuin 
esim.  seuraavat  (kapp.  51):  «Hanhien  jalat  sopivat  paremmin  uimiseen, 
kuin  käymiseen.  Naiset,  sanoo  sukkelamielinen  kirjailija,  ovat  hyviä 
emäntiä  Saksassa,  kuninkaita  Englannissa,  j.  n.  c.  Härkiä  käytetään 
sekä  muualla  että  I^nsi-Suomessakin  peltotöihin.  Surkuttelen  miehiä, 
naisia  ja  lapsia,  jotka  ovat  pakoitetut  elämään  tehtaissa*».  Niin  — 
ja  meidän  tekisi  mieli  surkutella  naisia,  jotka  herra  Swan  yllämaini- 
tussa kappaleessa  niin  mukavasti  on  asettanut  hanhien  ja  härkien 
joukkoon ! 

4.  Kieliopilla  olkoon  opetuksessa  vaan  alistettu  merki- 
tys; muoto-oppi  olkoon  lauseopin  palveluksessa. 

Tätäkin  periaatetta  noudattavat  kaikki  tässä  mainitut  oppikirjat,  joissa 
on  vaan  yhdenjaksoisia  kappaleita.  Sillä  ainoastaan  tällainen  teksti  sal- 
lii opettajan  ja  oppilaan  vapautua  kieliopin  yliherruudesta.  —  Koska 
siis  kieliopilla  on  opetuksessa  vaan  alistettu  merkitys,  niin  tulee  uhrata 
tekstin  lukemiseen  suuri  osa  sitä  aikaa,  joka  muinoin  kului  kieliopin  moni- 
mutkaisten sääntöjen  oppimiseen.  Mutta  samassa  määrässä  kuin  kieliopin 
oppimiseen  käytetty  aika  vähenee,  pitää  kieliopillisten  sääntöjen  luvun 
vähenemän.  Kieliopillinen  aine  on  siis  rajoitettava  siten,  että  pääkoh- 
dat säilytetään  ja  sivuseikat  hyljätään.  Mitenkä  oppikirjojemme  tekijät 
ovat  tässä  rajoittamistyössään  onnistuneet,  sitä  tulee  meidän  seuraavassa 
tarkastaa. 

Berlitzin,  Plötz-Lindforssin  ja  Söderhjelm-Töttermanin  oppikirjat, 
ollen  vaan  harjoituskirjoja,  eivät  sisällä  mitään  varsinaista  kielioppia. 
Voimme  siis  ainoastaan  kappaleissa  harjoitetuista  kieliopillisista  kohdista 
huomata  ovatko  tekijät  todellakin  rajoittaneet  kieliopillista  ainetta.  Myöntää 
täytyy,  että  he  kaikki  ovat  sen  tehneet ;  vaikka  kuitenkin  mielestämme  vii- 
meksimainitun kirjan  tekijäin  parahimmin  on  onnistunut  oppilailta  salata  mikä 
kieliopillinen  kohta  on  kussakin  kappaleessa  harjoitettava.  Mainitsimme  jo  toi- 
sella paikalla,  että  Berlitzin  kirjoissa  olevat  harjoitukset  kappalten  johdosta, 
kuten  myös  kursiivisesti  painetut  kieliopilliset  muodot  liian  paljon  muistut- 
tavat oppilasta  kieliopista  ja  harjoitettavista  säännöistä.  Plötz-Lindforssin 
kappaleet  kursiivine  muotoineen  maistuvat  niinikään  enemmän  kieliopilta 
kuin     Söderhjelm-Töttermanin    harjoituskappaleet.      Muutoin     on     kaikilla 

näillä    kirjoilla    se    hyvä    puoli,    että  ne  valaisevat   ainoastaan   tärkeimpiä 
sääntöjä  *). 

C.  G.  Swan  lausuu  esipuheessaan :  «Kirjan  tarkoitus  on,  mitä  lause- 
oppiin tulee,  asettanut  rajoja,  joitten  sisään  ei  sitä  ole  paljon  mahtunut. 
—  Ainoastaan  modiopin  olen  siis  ehkä  voinut  jossakin  määrin,  kielen 
omalla  johdolla,  täydellisemmin  kuin  tätä  ennen,  käsittää.  Lyhyyden  ta- 
voittelun pelkään  kuitenkin  tehneen  senkin  epäselväksi».  Tekijä  on  siis 
päättänyt  antaa  merimiehillemme  vaan  vähän  sääntöjä,  mikä  periaate  erin- 
omaisen hyvin  soveltuu  rakennukseltaan  niin  helpolle  kielelle  kuin  englan- 
ninkielelle. Mutta  voiko  seUaista  kielioppia  sanoa  lyhyeksi,  joka  on  yli 
ioo:n  sivun  kokoinen?  Eipä  pränttikään  aina  ole  niinkään  suurta,  päin- 
vastoin on  muutamilla  sivuilla  yli  50  (I)  riviä.  Aivan  varmaan  merimiehem- 
me  tulisivat  toimeen  vähemmällä.  Niin  esim.  suomalaisen  ei  tarvitse  tie- 
tää minkälaisten  sanojen  edellä  käytetään  artikkelia.  Hän  voi  tyytyä  sii- 
hen, että  hän  oppii  artikkelin  käyttämisen  yleisenä  sääntönä,  ja  että  tä- 
män pääsäännön  ohessa  lyhyesti  hänelle  luetellaan  missä  tapauksessa  ar- 
tikkelia ei  käytetä.  Tilan  niukkuuden  tähden  emme  voi  tässä  luetella 
niitä  kohtia,  joiden  oppiminen  ei  sanottavasti  hyödytä  merikoulujen  op- 
pilaita. Luulemme  puolestamme,  että  lyhyen  oppikirjan  tukeena  olevan 
kieliopin  tulee  olla  niin  lyhyt,  että  se  mainitsee  ainoastaan  ne  tärkeimmät 
vieraan  kielen  omituisuudet,  jotka  erottavat  sen  äidinkielestä.  C.  G. 
Swanilla  on  nähtävästi  toinen  periaate:  hän  näkyy  pitävän  systemaatista, 
yhtäläisyyksiä  ja  erilaisuuksia  yhtä  suuressa  määrin  sisältävää  kielioppia  tar- 
peellisena myöskin  alkuopetuksessa.  Mutta  senlainen  kielioppi  ei  ikinä  voi 
tulla  lyhyeksi;  eikä  se  niinmuodoin  vastaa  nykyajan  vaatimuksia* 

V.  Vascniusen  ja  K.  Brekke*n  alkeiskirjoihin  painettu  lyhyt  kieli- 
opillinen puoli  todistaa,  että  kieliopillista  ainetta  käy  melkoisesti  rajoitta- 
minen. Suurella  taidolla  ovat  molemmat  yllämainitut  tekijät  osanneet  rik- 
kaasta varasta  valita  tärkeimmän,  jättäen  vähemmän  tärkeän  kehittyneem- 
män ijän  opittavaksi.  Jos  vertaa  heidän  kirjojansa  muihin  samalla  alalla 
ilmestyneisiin,  niin  täytynee  myöntää,  että  niissä  astutaan  pitkä  askel  eteen- 
päin lyhyyteen  ja  käytännöllisyyteen.  Missä  toiset  kieliopin  tekijät  tarjoo- 
'  vat   joukon  yhtä  kohtaa  koskevia  sääntöjä  ynnä  lukuisia  poikkeuksia,  siinä 


*)    Tätä   ei    voi    sanoa    PIfttz-Lindforssin    kieliopi:>ta,   josta   sopisi  pyhkiä  pois 
yhtä  ja  toista. 

tulevat  Vasenius  ^a  Brekke  toimeen  muutamilla  pääsäännöillä.  Iloitsemme 
sentähden  suuresti  niitten  oppilaitten  puolesta,  jotka  näitä  kirjoja  lukies- 
saan eivät  ole  pakoitetut  oppimaan  noita  lukuisia  sääntöjä  ja  vielä  lukui- 
sempia  poikkeuksia,  joiden  opettaminen  noin  parikymmentä  vuotta  sitten 
näkyi  olevan  kieliopettajiemme  päätehtävä. 

Lopuksi  sananen  siitä  puvusta,  jolla  kukin  kustantaja  on  varustanut 
kustantamansa  oppikirjat.  Komeimmilta  näyttävät  Berlitzin  kirjat  puna- 
sissa,  vaaleanruskeissa  y.  m.  vaatekansissaan.  Niitä  käy  melkein  sääli 
kun  .ajattelee,  että  nuo  kauniit  kannet  ehkä  joutuvat  koululasten  käytettä- 
viksi. Painos  on  jotensakin  selvää,  paitsi  useissa  harjoitus-  ja  kyselykappa- 
leissa,  joissa  se  on  niin  pientä,  ettei  nuorempi  oppilas  voi  sitä  helposti 
lukea.  Ikävää  on,  että  kirjoja  sidottaessa  nähtävästi  on  käytetty  jonkun- 
moista pahalta  haisevaa  liisteriä,  sillä  se  haju,  joka  leviää  kirjasta,  kun  sen 
avaa,  on  kaikkea  muuta  kuin  hyvä.  Hinnan  suhteen  ei  myöskään  voi  olla 
tyytyväinen.  Kaikki  nuo  kirjat  ovat  näet  alusta  loppuun  jälkipainoksia 
(paitsi  kustantajan  kaksi  sivua  pitkä  alkulause)  ulkomaalla  ilmestyneistä 
Berlitzin  oppikirjoista.  Siihen  nähden,  ettei  kustantajan  ole  tarvinnut  mak- 
saa mitään  tekijäpalkkaa,  on  hinta  4:  50,  kahdesta  osasta,  jotka  yhdessä 
sisältävät  noin  16  arkkia  jotensakin  pientä  kokoa,  aivan  liian  korkea.  — 
PlötzLindforssin  oppikirja  tuntuu  ulkonaisen  asun  puolesta  yleensä  vas- 
taavan  tarkoitustaan.  Ruotsalaiset  harjoituskappaleet  ovat  kuitenkin  joten- 
sakin hienolla  präntillä  painetut.  —  Swanin  «Englannin  Kielioppia»  pai- 
nettaessa on  käytetty  niin  monta  erilaista  tyyppiä,  että  kirja  tulee  ikäväksi 
ja  tekee  silmäämme  hyvinkin  levottoman  vaikutuksen.  Sitä  paitsi  on,  niin- 
kuin jo  edellisessä  mainitsimme,  hyvin  usein  käytetty  ylen  pientä  ja  ti- 
heätä pränttiä,  joka  suuresti  rasittaa  lukijan  silmiä.  Mutta  pakkona  oli  kai 
tuon  hienon  präntin  käyttäminen,  jott^ei  kirja  tulisi  kahta  vertaa  isommaksi. 
Siihen  nähden,  että  se  sisältää  lähes  500  sivua,  sen  hinta  4  Smk.,  ei  ole 
korkea.  —  Otavan  kustantamista  oppikirjoista  on  Söderhjelm-Töttermanin 
«Alkeiskirja»  ulkomuotonsa  puolesta  parahiten  onnistunut.  Kannet  näyt- 
tävät lujilta  ja  siisteiltä,  paperi  on  hyvää  ja  painos  selvää  ja  kyllin  isoa. 
Jos  jättää  lukuun  ottamatta  siellä  täällä  tavattavia  painovirheitä,  on  tämä 
kirja  todellakin  kaikin  puolin  kaunis  ja  tarkoituksenmukainen  lisäke  koulu- 
kirjallisuuteemme.  Huomautamme  erittäinkin  siitä,  että  kirja  maksaa  vaan 
3:  50,  vaikka  se  sisältää  16  arkkia  jotensakin  isoa  kokoa.  —  Vaseniusen 
ja    Brekken    oppikirjat    eivät    hinnan    puolesta    anna  aihetta  muistutuksiin. 

Edellisessä  on  niinikään  erittäin  selvää  ja  tarpeeksi  suurta  pränttiä;  jälki- 
mäinen on  myöskin  yleensä  siisti,  vaikka  paperi  olisikin  voinut  olla  parem- 
paa. Mitä  kansiin  tulee,  luulemme,  että  joku  toisenvärinen  paperi  olisi 
edullisempaa  kuin  harmaa.  Uusina  ollessaan  kirjat  kyUä  nykyisessäkin  pu- 
vussaan ovat  hauskan  näköisiä,  mutta  parin  viikon  päästä,  oppilaitten  kä- 
sissä oltuaan,  ne  eivät  suinkaan  näytä  siisteiltä. 

Hanna  Andersin. 


Epäluulo. 

Kirj.    Minna   Canth. 


Emmin  mies  oli  kauppias.  Viisi  vuotta  he  olivat  olleet  naimisessa 
ja  heidän  onnensa  oli  vaan  kasvanut  päivä  päivältä.  Kaksi  tervettä,  iloista 
poikaa  heillä  oli,  vanhempi  Herman,  isän  kaima,  nuorempaa,  joka  vasta 
oli  täyttänyt  kaksi  vuotta,  sanottiin  Pojuksi,  vaikka  Vilhelmiksi  hän  oikeas- 
taan oli  ristitty. 

Herman  oli  kaunis,  komea  mies.  Kasvot  vilkkaat,  vartalo  ja  ryhti 
senlainen,  ettei  monella  moista.  Hänessä  oli  sekä  voimaa  että  tarmoa,  ja 
häntä  pidettiinkin  yleensä  toimeliaana  ja  yrittelevänä  miehenä,  jolla  sitä 
paitse  oli  tavallista  enemmän  kykyä.  Sillä  hän  oli  sukkelatuumainen  ja 
uskalias,  ja  suoriutui  ihmeteltävän  helposti  pahimmistakin  vaikeuksista,  joi- 
hin hänen  liiallinen  toimintahalunsa  usein  kyllä  hänet  saattoi. 

Ei  voinut  ajatella  hellempää  isää  ja  aviomiestä  kuin  mitä  Herman 
oli.  Kesken  kiircimpiä  töitään  hän  saattoi  tulla  peuhaamaan  poikainsa 
kanssa,  kantoi  pikku  Hermania  olallaan  ja  keikutteli  Pojua  ylös  ja  alas 
semmoista  vauhtia,  että  tämä  kirkui  ja  nauroi,  vaikka  päätä  huimasi  ja 
välistä  vähän  pelottikin. 

Leikki  loppui  tavallisesti  siihen,  että  hän  äkkiä  heitti  pojat  ja  sulki 
Emmin  syliinsä.  Suuteli  ja  hyväili  aina  rajusti,  eikä  pitänyt  lukua  jos  toi- 
nen vaikeroitsi kin  hänen  käsissään. 

«Se  on  vaan  lemmen  myrskyä»,  hän  sanoi. 

Kun  hän  vihdoinkin  heitti  hänet  irti,  täytyi  Emmin  aina  kammata 
hiuksiaan  ja  korjata  pukuaan,  sillä  Hermanin  «lemmen  myrsky»  sai  ne 
joka  kerran  epäkuntoon. 

«Kas  nyt  taas,  minkälaiseksi  minut  laitoit»,  hän  oli  riitelevinään 
siellä  peilin  edessä.     «Ihme  ja  kumma,  milloinkahan  sinä  tasaannut!» 

Mutta  Herman  kyllä  tiesi,  ettei  Emmi  sitä  tasaantumista  ollenkaan 
toivonut.  Tämähän  se .  juuri  oli  hänen  onneaan,  sen  näki  jo  silmienkin 
säikkeestä  ja  kasvojen  hohteesta.  Ja  suu  oli  hymyssä,  vaikka  hän  koetti 
nuhdella  ja  oli  olevinaan  niin  verrattoman  rauhallinen. 

Sitten  Herman  meni  takaisin  konttuoriinsa. 

Kun  Emmi  istui  käsityön  ääreen,  tunsi  hän  itsensä  todella  niin  täy- 
dellisesti onnelliseksi,  ettei  tiennyt  enää  mitään  enempää  toivovansa. 
Mutta  tämä  hänessä  usein  herätti  kummallista  aavistavaa  pelkoa.  Kuinka 
kauvan  tätä  kestäisi?  Eikö  joku  salaperäinen,  kamala  onnettomuus  väijy- 
nyt jossain  läheisyydessä?  Saattaisihan  tapahtua,  että  kuolema  äkkiä  tem- 
paisi Hermanin  hänen  luotaan? 

Tuo  viimeinen  ajatus  oli  niin  tuskallinen,  että  hän  torjui  sen  pois 
kuin  pahan  vihollisen  ikään.  Mutta  uhalla  se  yhä  koetti  tunkeutua  hänen 
mieleensä  ja  vaikkei  hän  sitä  koskaan  loppuun  asti  ajatellut,  sai  se  kum- 
minkin kyyneleet  hänen  silmiinsä. 

«Hupsu,  mikä  olen»,  hän  kiivasteli  itselleen,  pyyhki  kyyneleet  ja 
päätti  olla  semmoisia  kuvittelematta. 

Ei  aikaakaan,  hän  löysi  itsensä  taas  niissä  kiinni. 

Semmoisista  lapsellisuuksista  hän  ei  milloinkaan  Hermanille  puhu- 
nut. Jos  tämä  sattui  tulemaan  sisään,  katseli  hän  alas  työhönsä  ja  tekey- 
tyi iloiseksi,  ettei  kosteat  silmät  herättäisi  mitään  epäluuloa.  Kaiketi 
Herman  olisikin  hänelle  aika  lailla  nauranut,  jos  olisi  tietänyt  kuinka  hän 
suri  onnettomuutta,  joka  ei  vielä  ollut  tapahtunut.  Ja  tavallisesti  ne  aina 
haihtui vatkin  heti,  kun  Herman  terveyttä  ja  voimaa  uhkuvana  tuli  sisään. 
Ei  totta  tosiaan  ollut  mitään  järjellistä  syytä  pelätä  hänen  kuolemataan. 

Välistä  kuitenkin  sattui,  että  Herman  oli  hiukan  hajamielinen.  Sil- 
loin häneltä  sai  kysyä  monet  kerrat  samaa  asiaa  ennenkuin  hän  tajusi, 
eikä  häntä  lapsetkaan  semmoisina  hetkinä  voineet  houkutella  telmimään 
kanssaan,  vaikka  millä  tavalla  olisivat  koettaneet.  Hän  vaan  katseli  epä- 
määräisesti eteensä  ja  torjui  heitä  sivumennen  luotaan.     Jos  hän  seisahtui 

tai  istui,  jäi  hän  merkillisen  liikkumattomaksi,  ikäänkuin  olisi  vaipunut  jo- 
honkin syvään  miettimiseen.  Pari  syvää  ryppyä  ilmestyi  semmoisina  het- 
kinä usein  hänen  silmäkulmiinsa. 

Emmi  arvasi,  että  häntä  silloin  vaivasi  joku  huoli  kauppa-asiain  täh- 
den. Ja  hän  tuli  levottomaksi,  varsinkin  kun  ei  tiennyt,  mitä  se  oikeas- 
taan oli.  Ensimmältä  hän  koetti  kysyä,  mutta  Herman  ei  antaantunut  se- 
lityksiin. Sanoi  vaan  joko:  «eihän  minua  mikään  vaivaa»,  taikka:  «elä  ole 
utelias»,  «mitäpä  sinä  sillä  tiedolla  teet»,  «et  sinä  niitä  seikkoja  kuiten- 
kaan ymmärrä»  j.  n.  e. 

Emmi  herkesi  kyselemästä,  tarkkasi  vaan  hänen  olentoaan  ja  koetti 
sen  mukaan  arvata  millä  kannalla  asiat  olivat.  Ei  hän  oikeastaan  köy- 
hyyttä peljännyt  eikä  konkurssia,  sillä  hän  luotti  täydellisesti  Hermanin 
hyvään  älyyn.  Mutta  tuo  epätieto  vaivasi  häntä.  Sitä  tavallisesti  kui- 
tenkin kesti  vaan  muutamia  päiviä,  korkeintaan  viikon  tai  pari.  Sitten  oli 
Herman  vapaa  ja  avosydäminen  taas  niinkuin  ennenkin.  Eikä  Emmikään 
sen  pitemmältä  muistellut  koko  asiaa. 

Mutta  tänä  syksynä  oli  Herman  tavallista  levottomampi.  Hän  kä- 
veli edestakaisin,  meni  alas  konttuoriin,  joka  oli  puotirakennuksessa,  pihan 
toisella  puolen,  tuli  samaa  päätä  takaisin,  pyyhki  otsaansa,  seisahtui  ikku- 
nan eteen  ja  vaipui  ajatuksiin.  Eikä  hän  enää  ollenkaan  ruvennut  leikki- 
mään lasten  kanssa.  Jos  joskus  tarttuikin  heihin  kiinni  ja  aikoi  ikäänkuin 
nostaa  heitä  syliinsä,  näytti  jotain  taas  juohtuvan  hänen  mieleensä  ja  sil- 
loin hän  samaa  päätä  työnsi  heidät  takaisin. 

Toisen  vuoron  hän  taas  hajamielisenä  saattoi  heittääntyä  sohvaan 
Emmin  viereen,  ei  kuullut  eikä  tajunnut,  jos  Emmi  hänelle  jotain  puhui 
ja  vastasi  useimmiten  päin  mäntyyn,  jos  ylipään  ollenkaan  vastasi. 

Eihän  tämä  ollut  mitään  niin  tavatonta,  eikä  Emmi  ensi  alussa  siitä 
ollut  millänsäkään.  Ajatteli  vaan,  että  kaiketi  se  menee  ohitse  niinkuin 
ennenkin,  ja  sitten  hän  on  taas  kahta  iloisempi. 

Mutta  sepä  ei  nyt  menn3rtkään  yhtä  pian  ohitse.  Hänen  rauhatto- 
muutensa vaan  lisääntyi  päivä  päivältä.  Öisin  hän  heitteli  itseään  vuo- 
teella, valitti  kuumuutta  eikä  nukkunut  ennenkuin  aamupuoleen. 

«Mikä  sinua  huolettaa?»  kysyi  Emmi  taaskin  kerran.  Hän  ei  malt- 
tanut enää  vaieta. 

«Ei  mikään.     Kuinka  niin?» 

«Jokin  sinua  vaivaa,  kun  olet  niin  levoton.» 


504  Minna  Canth. 


Ei  vastausta.     Herman  kohautti  vaan  olkapäitään  ja  läksi  tiehensä. 

Emmi  koetti  toista  keinoa. 

«Ei  se  minusta  olisi  niin  kauheata,  jos  kohta  sinun  täytyisi  tehdä 
konkurssikin»,  hän  sanoi  eräänä  päivänä. 

Herman  kavahti  ylös. 

«Mitä  sinä  puhut?» 

«Niin,  minä  vaan  ajattelin,  että  sitä  sinä  ehkä  pelkäät,  kun  olet  niin 
mietteissäsi  alinomaa.» 

«Elä  ennustele  semmoisia.» 

«Enhän  minä  ennustele.  Sanon  vaan,  ettei  se  niin  kauheata  olisi, 
jos  siksi  kävisikin.     Onhan  se  tapahtunut  muillekin   —  —   » 

«Ole  jo  vaiti,  minä  en  kärsi  kuulla  enempää.» 

Hän  oli  kiivas,  Emmi  tuskin  uskalsi  puhua  enää  mitään. 

«Pidätkö  sitä  niin  suurena  häpeänä»,  hän  kuitenkin  sopersi  epäillen. 

«Kuule,  mitä  sanon:  minä  en  tee  konkurssia.  Ennemmin  vaik- 
ka   » 

«Vaikka  mitä?» 

Emmi  pelkäsi  vastausta. 

Mutta  sitä  ei  tullut.  Hän  otti  lakkinsa  ja  läksi  ulos  huoneesta.  Em- 
min rintaa  pikkuisen  ahdisti,  vaikkei  hän  tätä  vielä  voinut  niin  vaaralli- 
sena pitää. 

Seuraavana  yönä  Herman  taaskin  väänteli  ja  käänteli  itseään  sän- 
gyssä. 

«Etkö  saa  unta?» 

«Täällä  on  kuuma.» 

«Ei  ole  kuin  kahdeksantoista  pykälää.» 

«Nukuhan  sinä.  Minä  menen  ulos  kävelemään  ja  sitten  heittäyn 
oman  kammarini  sohvalle.» 

«Et  sinä  minua  häiritse,  vaikka  tulet  tännekin.» 

Pari  tuntia  hän  viipyi  ulkona.  Emmi  valvoi  koko  ajan  ja  katsoi 
kelloa  vähän  väliä.  Pojat  nukkuivat  makeasti  samassa  huoneessa,  eivät 
tietäneet  murheesta  mitään. 

Sitten  sattui  monasti,  että  Herman  keskellä  yötä  nousi  vuoteeltaan 
ja  läksi  ulos  kävelemään.  Emmi  ei  silloin  silmiään  ummistanut.  Yöt 
olivat  niin  pimeät,  koko  talo  nukkui,  ympärillä  oli  kaikki  hiljaista.  Hän 
vaan    valvoi   ja    kuunteli,    milloin  Herman  astuisi  portaita  ylös.     Kuvitteli 

kaikenmoisia  mahdollisia  ja  mahdottomia  asioita,  nousi  joskus  ylöskin,  kävi 
ikkunasta  ikkunaan  ja  katseli  pimeään  yöhön.  Ruumista  värisytti  pelosta, 
tuskasta  ja  vilusta.  Välistä  taas  hänen  aivojaan  merkillisesti  painoi  ja  sil- 
loin hän  kesken  odotustaan  vaipui  niin  raskaaseen  uneen,  ettei  tiennyt,  mil- 
loin Herman  oli  palannut.  Vasta  aamulla  heräsi  ja  näki  hänet  ilokseen 
vuoteella  nukkuneena. 

Oli  myöhäinen  lokakuun  ilta.  Lapset  olivat  jo  levolla,  Emmi  lo- 
petteli pöytäliinan  ompelusta.     Herman  astui  edes  takaisin  lattialla. 

«Emmekö  lähde  makuulle  mekin?»  hän  ehdotteli. 

Emmi  ei  oikein  olisi  malttanut,  hän  oli  ajatellut  saada  työnsä  sinä 
iltana  valmiiksi.     Mutta  hän  laski  sen  nyt  kuitenkin  pois  kädestään. 

Ei  kuulunut  luiskahdustakaan  Hermanin  vuoteelta  ja  Emmi  siitä  mie- 
lissään nukkui  tuota  pikaa.     Puolen  yön  aikaan  hän  havahti  äkkiä. 

Joku  seisoi  huoneessa. 

«Rouva,  rouva,  nouskaa  ylös!»  kuului  säikähtynyt  ääni  hänen  kor- 
vissaan. 

Ja  samassa  pamahtivat  kellot  soimaan. 

«Missä  se  on?» 

«Puoti  palaa.» 

«Hyvä  Jumala!     Herman!» 

Ei  vastausta. 

«Herman,  Herman!» 

Oliko  hän  jo  noussut  ja  lähtenyt  hätään?  Heitä  herättämättä,  vaikka 
tuli  oli  juuri  heillä  irti? 

«Pankaa  lasten  päälle!» 

Hän  sieppasi  kynttilän  ja  läksi  salin  kautta  miehensä  huonetta  kohti. 

Siellä  hän  olikin  omassa  kammarissaan.     Tuli  ovella  vastaan. 

Kynttilästä  lankesi  valo  hänen  kasvoilleen.  Ne  olivat  harmaan  kal- 
vakat ja  oudot.     Häntä  tuskin  olisi  voinut  tuntea. 

Ne  painuivat  semmoisina  Emmin  mieleen. 

«Herman,  puoti  palaa!» 

«Vie  lapset  pois.» 

Muuta  hän  ei  sanonut,  vaan  meni  hänen  ohitsensa  ulos.  Ulkona 
humisi  tuli^  Pihaan  ajettiin  vesitiinuja;  komentosanoja,  huutoa  ja  räiskettä 
kuului.  Lapset  itkivät,  palvelijat  siunailivat  ja  juoksivat  päättöminä  ym- 
päri.    Vieraita    ihmisiä    töyttäsi    sisään,    sohistivat  kiiruusti  vaatteita  lasten 

päälle,    sieppasivat    ne    syliinsä  ja   lennättivät  pois.     Emmi  seurasi  heitä 
melkein  tajuttomana. 


* 


Porona  oli  puotirakennus,  pari  hiiltynyttä  seinää  seisoi  vaan  enää 
pystyssä.  Kirjat,  varastot,  kaikki  olivat  palaneet.  Kitkerä  katku  levisi  ym- 
pärille. 

Emmi  itki,  kun  seuraavana  aamuna  katseli  hävityksen  surkeutta. 
Mutta  asuinrakennus  oli  säilynyt. 

Sieltä  hän  löysi  Hermanin,  joka  toimitteli  huonekaluja  takaisin  pai- 
koilleen. 

«Voi,  Hennan,  Herman!» 

Hän  kietoi  käsivarsiaan  Hermanin  kaulaan. 

«Eläs  nyt,  minä  en  jouda.» 

Herman  sysäsi  hänet  hiljaa  luotaan;  kaappia  kannettiin  huoneeseen 
ja  Emmi  väistyi  syrjään  tieitä. 

Odotti,  että  Herman  kääntyisi  häneen,  kun  olivat  saaneet  sen  si- 
joilleen. 

Mutta  silloin  jo  tuotiin  pöytiä,  tuolia  ja  muita  tavaroita.  Hän  sei- 
soi siinä  neuvottomana,  ei  osannut  käydä  käsiksi  mihinkään,  joutui  vaan 
aina  muiden  tielle. 

«Etköhän  menisi  sinne  lasten  luoksi  siksi  kun  saamme  täällä  järjes- 
tykseen», sanoi  Herman. 

Ja  hänen  täytyi  lähteä  ilman  että  sai  Hermania  sen  enempää  pu- 
hutella. 

Kadulla  hänen  edellään  käveli  miehiä.  He  tuntuivat  keskustelevan 
tulipalosta. 

«Kuinka  lienee  päässyt  irti?» 

«Tietymätöntä.» 

«Kuuluu  olleen  korkeasta  vakuutettu.» 

«Varasto  sadasta  viidestäkymmenestä  tuhannesta.» 

Nuo  lauseet  hän  kuuli  ohimennessään. 

Äkkiä  muistui  hänelle  mieleen  Hermanin  oudot,  harmaan  kalvakat 
kasvot  viime  yöstä.  Ja  samalla  nousi  joku  epäselvä,  tuskallinen  tunne  hä- 
nen poveensa. 

c£i,  varjele  taivas!» 

Hän  kiirehti  askeleitaan  ikäänkuin  {^akoon  päästäkseen.  Tuli  ystä- 
viensä luokse,  sai  lapset  syliinsä,  syleili  ja  suuteli  heitä,  ja  rauhoittui. 

«Kaikkea  voi  mieleen  juohtuakin!» 

Hän  soimasi  itseään  ja  pyysi  sydämessään  Hermanilta  anteeksi. 

Parin  tunnin  kuluttua  tuli  Herman  hakemaan  heitä  kotiin.  Siellä 
oli  jo  kaikki  entisessä  järjestyksessä,  hänen  tietensä  ei  ollut  mitään  vikaan- 
tunut eikä  kadonnut.     Mutta  kiire  hänellä  vaan  oli. 

«Lähtekää  nyt  vaan  heti,  että  pääsen  toimittamaan  asioita.» 

Pojat  olivat  ihmeissään,  kun  näkivät  puodin  kohdalla  mustat,  hiilty- 
neet hirret.  Herman  tahtoi  jäädä  sinne  katselemaan  ja  Poju,  jota  isä  kan- 
toi käsivarrellaan,  alkoi  huutaa,  kun  vietiin  sisään,  eikä  tauonnut  ennenkuin 
Herman  tuotiin  jäljestä  ja  äiti  heidät  asetti  molemmat  ruokasalin  ikkunaan, 
joka  oli  pihan  puolelle. 

£mminkin  silmät  kiintyivät  tuohon  surkeaan  häviöön.  Kuinka  oli 
tuli  päässyt  irti?     Puodistako,  vai  liiteristä,  joka  oli  puodin  vieressä? 

Hän  kääntyi  Hermaniin,  joka  juuri  seisahtui  heidän  taakseen.  Ajat- 
teli tiedustella,  mitä  hän  siitä  arveli. 

Mutta  kun  hän  katsoi  Hermania  kasvoihin,  alkoi  sydän  sykkiä  niin 
rajusti,  ettei  hän  saanutkaan  kysytyksi.  Ei  hän  uskaltanut,  sillä  ääni  olisi 
vavissut  ja  hänen  silmänsä  olisivat  ilmaisseet  sen  kauhean  epäluulon,  joka 
taas  väkisen  tahtoi  hänet  vallata. 

Päästäkseen  siitä  erilleen  ja  haihduttaakseen  pois  kaikki  semmoiset 
ajatukset  mielestään,  meni  hän  kyökkiin  toimittamaan  ruokaa  joukolle. 
Hellassa  paloi  jo  tuli. 

Se  teki  häneen  pahaa,  ei  hän  voinut  sitä  katsoa,  täytyi  kääntyä  pois. 
Mutta  humina  kuului  hänen  korviinsa  ja  ne  siitä  vaivaantuivat. 

Jospa  hän  vaan  olisi  tietänyt,  että  Herman  oli  syytön! 

Palvelijat  kantoivat  vesikorvoa  sisään. 

«Sinne  tuli  viskaali»,  sanoi  heistä  toinen. 

«Viskaali?     Mitä  hän  täällä?» 

Emmin  polvet  vapisivat.  Hän  putosi  tuolille  istumaan.  Silmät  tui- 
jottivat kyökkipiikaan.     Niissä  oli  kauhua  ja  pelkoa. 

Mutta  sitä  eivät  palvelijat  huomanneet. 

«Eikö  lie  tullut  pitämään  poliisitutkintoa.» 

«Poliisitutkintoa?     Ei  suinkaan.     Eihän  se  ollut  sytytetty». 

«Pidetään  se  yhtä  kaikki  aina  tulipalon  jälkeen»,  tiesi  lapsenpiika 
kertoa. 

«Pitäkööt  minun  puolestani»,  sanoi  kyökkipiika.  «Ei  ole  minun 
kauttani  päässyt  tuli  irti,  vaikka  valalle  vietäisiin». 

Hänen  puheensa  kuului  kuin  jostain  etäältä.  Emmi  ei  sitä  tajunnut, 
eikä  hän  välittänytkään  tajuta.  Mitä  ne  siinä  häärivät  hänen  ympäriUään  ? 
Olisivat  menneet  pois  ja  jättäneet  hänet  rauhaan. 

Mitäkö  laittaisivat  ruuaksi?  Sama  se.  Mitä  hyvänsä.  Ei  hänellä 
ollut  nälkä.     Eikä  suinkaan  muillakaan. 

«Täytyy  kai  sitä  syödä.  Ei  suinkaan  tässä  auta  suremaan  ruveta. 
Ei  se  siitä  kumminkaan  parane»,  tuumaili  kyökkipiika  ammentaessaan  vettä 
kattilaan. 

«Jos  lihasoppaa?» 

Hän  katsoi  kysyväisesti  Emmiin. 

«Jumala  ~-  hän  tulee  tänne ?« 

«Kuka?» 

«Viskaali.» 

«Ei  se  ole  kuin  kauppias.» 

Herman  aukaisi  ovea. 

«Tulkaa  kaikki  tänne!» 

Emmi  otti  pöydän  laidasta  kiinni  ja  veti  itsensä  seisoalleen. 

«Joutuun,  joutuun»,  kiirehti  Herman.     Hän  oli  jo  menossa. 

Emmi  seurasi.     Hervottomana,  mutta  pystyssä  kuitenkin. 

Kyökkipiika  pyyhki  käsiään,  korjasi  esiliinaansa  ja  meni  yhtä  rintaa 
toisen  palvelijan  kanssa  sisään,  aina  saliin  asti. 

Viskaali  oli  noussut  tervehtimään  Emmiä.  Kohteliaasti,  niinkuin  en- 
nenkin. Ja  samalla  katseella  kuin  ennenkin.  Antoi  kättä,  kysyi  mitä 
kuului. 

Huomasiko  hän,  että  käsi  oli  kylmän  kostea?  Ja  tekikö  hän  siitä 
mitään  johtopäätöstä? 

Mitä  liikkui  Hermanin  mielessä? 

Tuossa  hän  seisoi  suorana  ja  ryhdikkäänä,  kasvoissa  terveyttä  ja  eloi- 
suutta.    Mutta  mitä  liikkui  hänellä  mielessä? 

Mitä,  jos  täytyisi  nähdä  hänet  vanginvaatteissa  ja  raudoissa?  Nuoko 
kädet  raudoissa  ja  nuo  jalat? 

«Etkö  kuule,  mitä  viskaali  sanoo?» 

Herman  katsoi  häneen  hymyillen. 

Emmi  säpsähti. 

«En  kuullut  — » 

Josko  oli  pahasti  säikähtänyt. 

«Ei  niin  varsin  pahasti  — » 

Hänen  tuli  kait  näjrttäytyä  levollisena. 

«En  minä  pahasti  säikähtänyt.» 

«Olette  niin  huonon  näköinen.» 

Siinä  se  n3rt  oli.     Kasvot  sen  ilmaisivat. 

«Kun  olen  sairas.     Päätä  kivistää.» 

«Onko  pääsi  kipeä?     Etkä  ole  mitään  puhunut.» 

Herman  katsoi  häneen  kummastellen. 

Kuinka  hänen  äänensä  oli  levollinen.  Ja  kuinka  lämmintä  osanottoa 
hänen  silmissään  ilmestyi. 

Jospa  hän  kuitenkin  oli  syytön.  Jos  tämä  kauhea  epäluulo  oli  pe- 
rätöntä vallan,  ja  hän  turhanpäin,  syyttä  aikojaan  tätä  tuskaa  kärsi? 

Mistä  se  onneton  ajatus  oli  hänen  päähänsä  tullutkaan?  Herman 
oli  ylhäällä  silloin  yöllä.  Mutta  niinpä  hän  oli  ollut  monena  muunakin 
yönä.  Eikä  sitä  liioin  voinut  ihmetellä,  että  hän  oli  ollut  niin  kamalan 
näköinen.     Säikähdys  sen  saattoi  vaikuttaa. 

Hän  oli  vaan  kuvitellut  turhia.  Niin,  sen  hän  varmaankin  oli  teh- 
nyt.    Nyt    hän  ei  enää  sitä  uskoisi, —  ei,  ennenkuin  Herman  itse 

hänelle  sen  sanoisi. 

Salaman  tavoin  risteili vät  nämä  ajatukset  hänen  päässään.  Mieli 
muuttui  äkkiä  melkein  kevyeksi;  nyt  hänen  oli  oikein  hyvä  olla.  Hän  oli 
päässyt  raskaan  taakan  painosta. 

Palvelijoita  kuulusteltiin. 

«Minä  tosin  tyhjensin  eilen  porot  hellasta.  Mutta  minä  ne  panin 
rautaiseen  poroastiaan,  niinkuin  ennenkin,  sen  voi  palvelustoveritkin  todis- 
taa, ja  liiteriin  kun  vein,  panin  vielä  kannenkin  päälle  ja  siitä  ei  tuli  mi- 
hinkään mennyt  — »,  toimitti  kyökkipiika. 

Ja  toinen  kysymättäkin  vakuutti  hänen  sanojaan  todeksi.  Oli  omin 
silmin  nähnyt  porot  rautaisessa  astiassa. 

Muuta  he  eivät  tienneet  kumpikaan. 

«Eivätktf  epäilleet  murhapolttoa?» 

Emmi  kiinnitti  silmänsä  Hermaniin. 

Ei  muun  tähden,  mutta  päästäkseen  kaikesta  epäilyksen  varjostakin 
ainaiseksi  vapaaksi. 

Hän  teroitti  katseensa,  koetti  tunkea  lävitse  tuon  kuulean  otsan,  noi- 
den verevien,  levollistee  kasvojen. 

Hän  huomasi  pienimmätkin  liikkeet.  Näki  että  käsi  hiukan  vavahti 
ja  hartiat  nytkähtivät,  vaikka  muodossa  ei  mitään  muutosta  ilmestynyt. 
Ryppy  silmäkulmien  välissä  kumminkin  syventyi,  ja  luomet  rävähtivät  pari 
kertaa.     Merkillisesti  hän  myöskin  kiirehti  vastaamaan. 

«Minulla  ei  ole  mitään  syytä  semmoiseen  epäluuloon.» 

Niin  hän  sanoi. 

Levolliset,  tyyneet  sanat.  Mutta  ääni  oli  outo  ja  kumea.  Vai  pet- 
tivätkö hänen  korvansa? 

Eikö  viskaali  mitään  huomannut? 

Ei,  koska  kääntyi  palvelijoihin. 

Josko  olivat  nähneet  yöllä  jonkun  liikkuvan  kartanoUa?  Eikö  edel- 
lisinäkään öinä? 

«Niin  — »  kyökkipiika  katsoi  epäillen  Hermaniin. 

Nytkö  se  tulisi  ilmil  Emmi  puristi  koko  voimallaan  nojatuolin 
karmia. 

«Sanokaa  pois?     Elkää  epäilkö.     Sanokaa  kaikki  mitä  tiedätte!» 

Emmi  ei  enää  hengittänyt.     Käsi  vaan  puristi  tuolin  karmia. 

Lyhyt,  hiljainen  hetki  seurasi,  syvä  kuin  ijankaikkisuus. 

Tyttö  ei  oikein  tiennyt,  puhuisi ko,  vai  ei. 

«Mitä  se  oli,  jota  äsken  yrititte  sanomaan?» 

«Niin  —  että  —  hän  hymyili  ja  katsoi  taaskin  Hermaniin  —  kaup- 
pias itse  on  jolloinkulloin  kävellyt  ulkona.» 

«Olenhan  minä  — » 

«Etkö  ole  silloin  mitään  erinomaisempaa  huomannut?» 

«En  mitään  » 

Emmi  pyyhki  kylmää  hikeä  otsaltaan.  Viskaali  kumartui  alas  ja  kir- 
joitti Jotain  muistiinpanoa  paperiin.  Kaikki  olivat  äänettöminä.  Kynä  vaan 
rapisi  yhtä  mittaa. 

Mitä  kaikkea  hän  sinne  kirjoittikaan  ? 

Tytöt  seisoivat  rinnan  ovensuussa  ja  näyttivät  vaivaantuneilta.  Pu- 
naiset, turpeat  kädet  riippuivat  toisella  pitkin  kupeita,  toitaen  taas  katsoi 
sopivaksi  pitää  niitä  yhdessä  vyötäisten  kohdalla. 

Herman  vaan  luonnollisen  levollisena  nojautui  tuolin  karmiin  ja  odot- 
teli milloin  viskaali  lopettaisi  kirjoituksensa. 

Olisiko  hän  sittenkin  syytön?  Hän  ei  edes  sävähtänyt,  kun  kerrot- 
tiin, että  hän  öisin  oli  liikkunut  ulkona.  Voisikohan  siihen  määrään  tees- 
kennellä? 

Mitä  piileili  tuon  rehellisen  muodon  takana? 

Ja  onnistuisiko  tämä  salaaminen? 

Viskaali  ei  näyttänyt  vielä  mitään  epäilevän.  Hän  taukosi  kirjoitta- 
masta, pisti  kynän  taskuunsa  ja  kokosi  paperinsa.  Emmille  hän  sanoi  jää- 
hyväiset ja  kääntyi  sitten  Hermaniin. 

«Mennäänpä  me  katselemaan  sinne  — ». 

He   poistuivat  yhdessä.     Tytöt  pääsivät  lähtemään  takaisin  kyökkiin. 

«Eipähän  ruvennut  viskaali  ollenkaan  epäilemäänkään,  etten  olisi  pan- 
nut poroja  rauta-astiaan,  niinkuin  sanoin»,  kerskaili  kyökkipiika  mennessään. 

Yksin  oli  Emmi  .  nyt  Jiuoneessa.  Tuossa  samassa  huoneessa,  jossa 
hän  lasten  ja  Hermanin  kanssa  oli  niin  monet  hauskat  hetket  viettän3rt. 
Huonekalut  olivat  samat,  seinät  samat,  ikkunat,  ovet,  matot,  uutimet,  tau- 
lut, kaikki,  mitä  hän  ympärillään  näki,  oli  muuttumatta  entisellä  paikal- 
laan. Ja  eilen  illalla  hän  vielä  istui  tuossa  sohvan  nurkassa  niin  rauhalli- 
sena ja  neuloi  pöytäliinaa.     Ei  aavistanut  silloin,  mitä  tapahtui. 

Epäilikö  heistä  kukaan  murhapolttoa,  oli  viskaali  kysynyt. 

Siihen  muut  kaikki  vastasivat  kieltävästi,  hän  ei  virkkanut  mitään. 
Mutta  viskaali  ei  sitä  nimenomaan  häneltä  kysynytkään.  Eihän  hänen  sil- 
loin tarvinnut  ruveta  puhumaan. 

Vai  olisiko  hänen  kumminkin  pitänyt?  Vaikkei  hän  mitään  var- 
masti tiennyt? 

«Epäilikö  — »,  niin  hän  vaan  oli  kysynytkin.  Varmaa  tietoa  hän  ei 
tahtonut,  kysyi  vaan,  jos  joku  epäili  murhapolttoa. 

Mutta,  hyvä  Jumala,  saattoiko  hän  omaa  miestään  kohtaan  tehdä 
semmoista  syytöstä?  Eihän  kukaan  ihminen  voinut  sitä  häneltä  vaatia. 
Eikä  hyvä,  armollinen  Jumalakaan,  joka  tiesi,  että  se  oli  hänelle  mahdo- 
tonta, ettei  hän  voinut. 

«Joka  rikoksen  salaa,  on  samaan  rikokseen  velkapää.» 

Missä  hän  oli  kuullut  tuon  lauseen  ?  Vai  oliko  hän  sen  lukenut  raa- 
matusta? 

Olisiko  hän  sitten  myöskin  murhapolttoon  syyllinen? 

Ei,  ei!  Eihän  hän  uskonut  Hermania  murhapolttajaksi.  Ei  epäil- 
lytkään semmoista,  ei  vähääkään! 

Hän  katsoi  ylös  taivasta  kohti,  ikäänkuin  vakuuttaakseen  Jumalaakin 
siitä,  ettei  hän  todenperään  mitään  epäillyt.  Hän  oli  tänä  päivänä  heikko 
ja  säikähdyksestä  sekaisin,  huomenna  olisi  kaikki  toisin,  huomenna  hän 
nauraisi  tänpäiväiselle  tuskalleen  ja  ihmettelisi,  että  oli  voinut  olla  niin 
lapsellinen. 

Ja  sitten  hän  kenties  voisi  kertoa  sen  jo  Hermanillekin  ja  yhdessä 
sitten  kummastelisivat  kuinka  voi  semmoista  päähän  iskeä,  ilman  syytä,  ai- 
van kuin  tuulesta. 

Olihan  Herman  tosin  ollut  levoton  viime  aikoina,  oli  kärsinyt  unet- 
tomuutta, usein  noussut  ylös  keskellä  yötä  ja  lähtenyt  ulos  kävelemään. 
Mutta  eihän  siitä  vielä  voinut  semmoista  kauheata  tekoa  päättää.  Ei  ol- 
lut järjellistä  syytä  epäilykseen. 

Viskaali  olisi  varmaan  luullut  häntä  hulluksi,  jos  hän  olisi  ruvennut 
semmoista  puhumaan.     Ja  kaupungille  olisi  levinnyt  kummallisia  huhuja. 

Onni  vaan,  ettei  hän  sanonut  sanaakaan. 

Ei  hän  ollut  murhapolttoon  syyllinen.  Ei  ollut  mitään  salannut,  sillä 
ei  hän  mitään  epäillytkään.  Sairaudesta  ne  ajatukset  olivat  tulleet,  hänen 
päätänsä  todellakin  kivisti  ja  näkipä  hänen  kasvoistaankin,  ettei  hän  terve 
ollut.     Tuo  valvominen  ja  tuo  rauhattomuus  —  ne  sen  olivat  vaikuttaneet. 

Hän  katsoi  peiliin,  joka  oli  salin  seinällä.  Silmät  olivat  kuopalla, 
mustat  renkaat  ympärillä,  posket  harmaat,  piirteet  hervottomat.  Se  ikään- 
kuin lohdutti  häntä.  Tiesihän  sen  Jumalakin,  ettei  hän  oikeastaan  epäil- 
lyt Hermania  murhapoltosta,  ei  voinut  vaatia,  että  hän  heikkouden  syn- 
nyttämiä ajatuksia  ilmitoisi. 

Hän  puristi  molemmin  käsin  ohavuksiaan. 

vKun  voisin  olla  ajattelematta,  hyvä,  rakas  Jumala,  kun  voisin  olla 
ajattelematta»,  hän  kuiskaamaUa  puheli  itsekseen. 

Työhön  hän  päätti  ryhtyä.  Muisti,  että  liinavaatteet  olivat  vakoissa 
viellä  yölliseltä.     Ne  olivat  järjestettävät  kaappiin. 

Hän  meni  sänkykammariin,  jossa  vaatteet  olivat.  Ruokasalista  juoksi 
pikku  Herman  häntä  vastaan  avosylin.  Viatonta  iloa  loisti  hänen  kasvois- 
taan.    Lapsiraukka ! 

«Elä  tule,  elä  tule!»  huusi  Emmi  ja  koetti  karttaa,  ettei  hän  ottaisi 
hänestä  kiinni. 

Hermanin  kädet  putosi  alas,  suuret  silmät  katsoivat  äitiin  ja  suu  ru- 
pesi hommailemaan.     Mistä  syystä  oli  äiti  hänelle  vihanen? 

«Elä  itke,  lapsi,  elä.  Mene  Liisan  luokse,  Liisa  ottaa  sinut  syliin. 
Sano,  eitä  äiti  käski.  Liisa  on  niin  hyvä  ja  rehellinen  ihminen.  Hänestä 
ei  tartu  lapseen  mitään  pahaa.     Mene  sinne.     Äidillä  on  toimia,  mene.» 

Ja  itse  hän  syöksyi  pois  pakoon. 

Heittääntyi  sänkyyn  suulleen,  painoi  kahdella  nyrkillä  otsaansa  ja 
puhkesi  itkuun.     Raivosaan  itkuun,  joka  pani  koko  ruumiin  vavahtelemaan. 

a  Mutta  olenko  minä  hassu,  olenko  minä  ihan,  ihan  hassu?  Mitä 
minä  itken  oikeastaan?» 

Hän  painoi  vielä  enemmän  nyrkillä  otsaansa.  Painoi  niin  paljon 
kuin  jaksoi.     Ja  sitten  päälakea.     Siellähän  tuska  enimmin  tuntuikin. 

Ei  auttanut.     Itkeä  hänen  täytyi.     Yhä  kovemmin  ja  herkeämättä. 

Hän  kierteli  itseään  sängyssä,  laidasta  toiseen,  käsivarret  alkoivat 
piekseä  tyynyä  ja  täkkiä,  hän  ei  voinut  niitä  estää.  Ja  ääneen  hän  voi- 
votteli. 

«Murhapolttaja  isä,  äiti  salaliitossa  hänen  kanssaan.  Niin  juuri,  niin. 
Salaliitossa.     Voi,  lapsiraukkojani.     Voi,  viattomia  lapsiani.» 

Vaikeroiminen  yleni  huudoksi  ja  kuului  toisiin  huoneisiin. 

Hilma,  sisäpiika,  aukaisi  ovea,  kuulosteli,  astui  lattian  poikki  ja  ko' 
hotti  uutimia. 

«Herra  Jumala,  mikä  rouvaa  vaivaa?» 

Ei  vastausta.  Valitus  kuitenkin  kävi  hiljaisemmaksi  ja  käsien  piek- 
seminen taukosi. 

«Mikä  teille  on  tullut?     Oletteko  kipeä?» 

«Olen  —  kovasti  kipeä.» 

«Hyvänen  aika    —  mitä  minä  osaisin  antaa?     Jos  konjakkia?» 

«Tuokaa  konjakkia.» 

Hän  tyhjensi  yhdellä  nielauksella  pienen  lasin. 

«Ehkä  se  auttaa.» 

«Ehkä.» 

«Koettakaa  nukkua.     Minä  tuon  viltin  ja  peitän  teidät  hyvästi.» 

Kuinka  hän  oli  ystävällinen.  Olisiko  hoitanut  häntä  näin,  jos  olisi 
tietänyt,  mikä  hän  oikeastaan  oli.  Murhapolttajan  vaimo  —  joka  tiesi 
miehensä  rikoksen  ja  koetti  sitä  salata  .  .  . 

«Ei,  ei.     Ei  se  ole  totta.     Varjele  Jumala  järkeäni!» 

Hänelle  tuli  lämmin  vilttien  alla«  Eikä  häntä  enää  niin  pahasti 
puistuttanut.  Kyyneleet  vielä  vierivät  silmistä,  noin  vaan  niinkuin  itses- 
tään, valuivat  alas  ja  kastelivat  tyynyn  märäksi.  Hän  kohotti  päätään 
kuivemmalle  paikalle.  Aivoissa  niin  kummasti  pihisi  ja  esineet  ympärillä 
näyttivät  oudoilta.  Hän  katsoi  tarkempaan.  Sänkykammarissa  hän  oli, 
omassa  huoneessaan.     Hilma  seisoi  vuoteen  alipäässä  ja  katseli  häntä. 

«Tuntuuko  paremmalta?» 

«Tuntuu.» 

«Sitten  minä  menen  pois,  että  rouva  pääsee  nukkumaan.» 

Hän  astui  hiljaa  varpaillaan  toiseen  huoneeseen  ja  painoi  oven  kiinni. 

Hiljaista  oli,  mutta  se  hiljaisuus  pihisi.  Jäsenissä  tuntui  raukeutta, 
vuode  hänestä  heilui.  Välistä  hän  luuli  putoavansa.  Mutta  ei  hän  sitä 
pelännyt.  Ei  hän  pelännyt  mitään  muuta  kuin  kamalia,  pahoja  ajatuksia. 
Niistä  jos  hän  vaan  pääsisi  lepoon! 

Koettaisiko  hän  nukkua?  Sitte  kun  heräisi,  ne  ehkä  olisivat  poissa 
ainaiseksi. 

Hän  ummisti  silmänsä. 

Hiljaa  vaan.     Pois  ajatukset,  pois,  pois,  että  uni  tulisi  .  •  . 

Kauvanpa  viipyi  Herman  siellä  ulkona.  Katselivatko  siellä  tulen 
jälkiä?    Vai  —? 

Eihän  vaan  liene  viskaali  sittenkin  huomannut,  kuinka  asian  laita  oli 
ja  sentähden  vienyt  häntä  erilleen  tutkittavaksi? 

Emmi  unohti  päätöksensä.  Hän  viskasi  peitteet  pois.  Silmät  oli- 
vat seljallaan,  uni  haihtui  äkkiä  kauvas. 

Hän  sieppasi  päällyshuivin  hartioilleen  ja  syöksi  ulos. 

Eipä  näkynyt  ketään  pihan  puolella  ainakaan.  Oliko  viskaali  vienyt 
hänet  poliisikammariin  taikka  linnaan  suorastaan? 

Hän  seisoi  portailla  ja  tähysteli.  Tuuli  viuhtoi  hänen  päällyshui- 
viaan  ja  hameen  helmoja.     Hermania  ei  näkynyt  eikä  kuulunut. 

Kyllä  kaiketi  hänet  oli  viety  poliisikamariin.  Viskaali  ei  hänen  täh- 
tensä ollut  mitään  epäile vinään  tuonoin  sisässä,  kutsui  vaan  Hermania  mu- 
kaansa, katselemaan  muka  palaneita  paikkoja.  Ettei  hän  jo  silloin  huo- 
mannut, mikä  oikeastaan  oli  tarkoituksena! 

Portilta  sopi  nähdä  pitkän  matkan  poliisikammarille  päin.  Hän 
juoksi  sinne,  niin  kiireesti,  kuin  heikot  voimat  myönsivät. 

HermaD  puheli  viskaalin  kanssa  porttikäytävässä,  kuD  Emmi  äkkiä 
ilmestyi  heidän  eteensä,  hätääntyneenä,  kalpeana. 

«Mikäs  nyt?»  kysyi  Herman  ja  Emmi  luuli  ymmärtävänsä,  ettei  hä- 
nen millään  lailla  pitäisi  osottaa  minkäänlaista  levottomuutta. 

«Lapsia  minä  —  pelkäsin  että  jos  Herman  on  mennyt  kadulle.» 

«Herman?     Eikö  hän  ole  sisässä?» 

«Ei  —  en  luule   —  » 

«On  kaiketikin.     Katsoitko  kaikista  huoneista?» 

«Enhän  minä  ihan  kaikista.» 

«Siinäpä  se.  Kyllä  hän  on  siellä  jossain.  Ei  hän  karkuun  ole 
mennyt.» 

Viskaali  katseli  häntä.  Olisiko  huomannut,  että  hän  valehteli,  ja 
että  hän  peitteli  hirveätä,  salaista  rikosta?  Jos  hänessä  nyt  vasta  syntyi- 
kin epäluulo?     Täytyi  koettaa  sitä  haihduttaa  .  .  . 

«Minä  olen  vallan  sekaisin.  Mutta  eihän  se  kumma,  semmoinen  säi- 
kähdys ...» 

Viskaali  vaan  katsoi  häneen. 

«Säikähtäähän  tulipaloa  muutenkin,  mitä  sitten  kun  se  on  omassa 
talossa.  Olin  aivan  pyörtyä,  kun  niin  pelästyin.  Enkä  ole  siitä  tointunut 
vieläkään.» 

«Menisit  nyt  levolle  että  rauhoittuisit»,  sanoi  Herman.  «Taikka 
menisinkö  minä  hakemaan  lääkäriä?» 

«Ei  lääkäriä,  ei  millään  lailla!     Elä  hae  lääkäriä.» 

Emmi  tiesi,  että  lääkärillä  on  tarkka  silmä  huomaamaan  erityiset 
mielenliikkeet. 

«Olenhan  minä  ihan  terve,  mitä  minä  lääkärillä.» 

«Mutta  ellet  saa  unta,  kun  näytät  olevan  niin  levoton.» 

«Minäkö  levoton?  Suuri  erehdys.  Minä  päinvastoin  en  ole  vähää- 
kään levoton.» 

«Mene  nyt  kumminkin  sisään,  sinä  täällä  tuulessa  kylmetyt.» 

Viskaali  yhä  tarkasteli  häntä.  Ei  kääntänyt  hetkeksikään  silmiään 
muuanne.  Emmi  ei  voinut  lähteä,  viskaalin  katse  häntä  kauhistutti  ja 
kiinnitti  samalla. 

«Ei  minulla  ole  kylmä  ensinkään.     Ei  ensinkään.» 

«Vaikka  ihan  väriset.     Tottele  nyt,  Emmi,  ja  mene  sisään.» 

Herman    varmaan    pelkäsi,    että    viskaali    rupeisi    häntä    tutkimaan 

Mutta  hän  kyllä  osaisi  asettaa  sanansa.  Ja  ennen  kaikkea  oli  viskaalista 
saatava  pois  epäluulo,  jos  se  hänessä  jo  oli  herännyt. 

«Eikö  viskaalikin  tahtoisi  tulla  sisään?     Tarjoisin  lasin  viiniä  — » 

Voi,  montakin  lasia  hän  tarjoisi.  Ja  parasta  sherryä,  mitä  kellarissa 
olisi.     Kumma,  ettei  Herman  huomannut  sitä  tehdä. 

«Tulkaa,  olkaa  niin  hyvä.     Lasi  viiniä,  se  lämmittäisi  teitä.» 

Hän  ei  tiennyt,  millä  parhaiten  olisi  häntä  hyvittänyt.  Mutta  vis- 
kaali kiitti  ja  sanoi,  ettei  hänellä  tällä  kertaa  olisi  aikaa.  Otti  jäähyväiset 
ja  meni. 

«Lähde,  lähde  sisään  aika  kyytiä»,  sanoi  Herman  vielä  kerran. 

He  menivät  yhdessä,  Herman  huoneeseensa  ja  hän  omalle  puolelleen. 

Sänkykammarissa  ei  ollut  ketään.  Hän  avasi  kaapin  ovet,  veti  esiin 
vaatevakat.  Kun  hän  ensin  väsyttäisi  itsensä  työllä,  saisi  hän  ehken  pa- 
remmin untakin. 

Vaikka  väsynyt  hän  kyllä  oli  nytkin.  Jalat  olivat  niin  hervottomat, 
ettei  tahtonut  jaksaa  tuolille  nousta  ylettääkseen  ylemmille  hyllyille.  Pää 
tuntui  heikolta,  maailma  musteni  silmissä,  ja  koko  ruumista  viepotti  niin, 
että  hän  pelkäsi  putoavansa.  Hän  tarttui  molemmin  käsin  hyllyyn  kiinni 
ja  nojautui  kaappia  vasten.  Kun  hän  vähän  aikaa  oli  sillä  tavoin  seiso- 
nut, meni  kohtaus  ohitse. 

Hän  alkoi  järjestää  vaatteita  kaappiin.  Nyt  ci  auttanut  ajatella  mi- 
tään, tehdä  työtä  vaan,  työtä,  niin  kauvan  kuin  pystyssä  pysyisi. 

Pyöreissä  kääreissä  olevat  lakanat  hän  lateli  ylimmälle  hyllylle  niin- 
kuin- ennenkin,  toiselle  pöytäliinat. 

Kuinka  hän  ennen  tätä  työtä  tehdessään  oli  nauttinut.  Niiden  jär- 
jestämisestä ensiksikin  ja  sitten  katsellessaan  noita  valkoisia,  tasaisia  liina- 
vaate-riviä, joissa  aina  itsekussakin  pakassa  oli  täydet  tusinat  yhdennä- 
köisiä  ja  yhdenkokoisia  sekä  täsmälleen  samalla  tavalla  taitetuita  kappa- 
leita lajiaan. 

Miksi  ei  hän  nyt  nauttinut?  Kädet  ikäänkuin  tottumuksesta  laitteli- 
vat kääreet  entisille  paikoille,  mutta  sielu  ei  ottanut  osaa  työhön  ollen- 
kaan. Hän  oli  kuin  laiva,  joka  entisestä  voimasta  vielä  jatkoi  kulkuaan, 
vaikka  kone  oli  herennyt  käymästä. 

Missä  oli  hänen  sielunsa?  Oliko  se  lähtenyt  pois  hänen  ruu- 
miistaan ? 

Hän  oli  ilmao  sielua.  Tiesikö  kukaan  ihminen,  kuinka  onnetonta 
oli  sieluton  elämä? 

Saisiko  hän  koskaan  sielunsa  takaisin? 

Jos  lähtisi  kävelemään,  ulos,  raittiisen  ilmaan,  ehkä  hän  siellä  vir- 
kistyisi ja  tulisi  entiselleen. 

Hän  mattasi  vaatteet  alemmille  hyllyille,  ei  välittänyt  enää  järjes- 
tyksestä, kun  vaan  sai  vakat  tyhjennetyiksi. 

Ja  sitten  ulos!  Nopeasti,  ettei  kukaan  näkisi.  Ei  saisi  kukaan  huo- 
mata, ettei  hänellä  ollut  sielua. 

Hän  puki  päälleen  etehisessä  ja  pääsi  ketään  tapaamatta  kadulle. 
Alas  rantaan  päin  kääntyi.  Katuvierustalla  tuli  pieni,  ryysyinen  poika  avo- 
jaloin häntä  vastaan.  Hän  puhalteli  punaisia  käsiään  ja  värisi  vilusta. 
Mutta  Emmi  kadehti  häntä.  Hänellä  oli  sielu,  mitä  siitä,  jos  ruumista 
palelsi.     Kuinka  mielellään  hän  olisi  vaihtanut  elämää  tuon  pojan  kanssa! 

Rannalla  lastasivat  työmiehet  tavaroita  laivaan.  Siellä  oli  liikettä  ja 
tointa.  Tervettä,  reipasta  väkeä.  Miekkoiset!  Heillä  oli  kaikilla  sielu 
mukanaan  työssä.  Eivät  tienneet,  kuinka  onneton  hän  oli,  joka  silkkitur- 
kissa  hiivelteli  heidän  ohitsensa.  Mitäs  hän  täällä  tekikään  ihmisten  Il- 
moilla! Pois  puistoon  hänen  oli  meneminen,  siellä  oli  hiljaista  ja  yk- 
sinäistä. 

Hän  poikkesi  syrjäkadulle,  joka  vei  niemelle  päin.  Se  oli  hänelle 
vallan  outo,  ei  muistanut  sitä  koskaan  ennen  kulkeneensa.  Mäkinen,  epä- 
tasainen katu,  ilman  katuvierustaa,  ja  tavattoman  paljon  lokaa.  Koira 
haukkui  erään  talon  portilla.  Häntäkö?  .  Ei,  poliisi  siellä  käveli,  koira 
läksi  hänen  jäljessään  ja  haukkui  yhä  raivokkaammin. 

Kun  ei  vaan  kääntyisi  katsomaan  taakseen  ja  älyäisi  häntä.  Emmi 
hiljensi  askeleitaan,  kunnes  poliisi  kääntyi  poikkikadulle. 

Puiston  penkille  hän  vajosi  istumaan.  Olipa  hän  tosiaankin  väsy- 
nyt! Hän  antoi  päänsä  kallistua  taaksepäin  selkäkarmin  laidalle  ja  um- 
misti silmänsä. 

Tuuli  pieksi  puiden  paljaita  oksia.  Aallot  kohisivat  ja  paiskasivat 
vaahtoista  vettä  ylös  kiviseen  rantaan.  Kellastuneet  lehdet  lentelivät  hä- 
nen ympärillään. 

Täällä  oli  hiljaista  ja  yksinäistä,  kunpa  olisi  saanut  kuolla  tähän. 
Vaipua  ikuiseen  uneen,  eikä  enää  koskaan,  koskaan  aukaista  silmiään! 

Mitäpä  hänellä  euää  oli  maailmassa  tehtävää?  Sillä  hänestä  ei 
enää  olisi  äidiksi  eikä  vaimoksi.     Lapsiraukat!     Ja  Herman? 

Hän  näki  Hermanin  edessään  voimakkaana,  tarmokkaana  ja  iloisena 
niinkuin  ennen.  Kuinka  voi  olla  mahdollista,  että  sama  Herman  olisi 
saattanut  sytyttää  puotinsa  tuleen? 

Hänen  asiansa  olivat  sotkuisin,  hän  pelkäsi  käyvän  hullusti,  siitä 
kait  se  onneton  ajatus  hänessä  heräsi.  Se  ei  antanut  hänelle  rauhaa,  siksi 
hän  niin  useasti  viime  aikoina  nousi  ylös  keskellä  yötä  ja  lähti  ulos. 
Kierteli  kaiketi  puodin  ympärillä  ja  hautoi  kamalaa  aikomustaan,  kunnes 
viimein  sen  teki.  Ja  onnistui  niin  hyvin,  ettei  kenessäkään  mitään  epä- 
luuloa herännyt,  ei  kenessäkään  muussa  paitsi  hänessä.  Ja  hänen  suunsa 
oli  lukittu.  Eihän  hän  voinut  antaa  ilmi  omaa  miestään.  Ei  —  vaikka 
Jumalan  ja  ihmisten  edessä  sen  kautta  tulisikin  osalliseksi  samaan  ri- 
kokseen. 

Entä  jos  heidät  molemmat  sitten  vietäisiin  vankeuteen  jonakuna  päi- 
vänä? Mihinkä  joutuisivat  lapsiraukat,  heidän  pienet,  viattomat  lapsensa, 
jotka  eivät  vielä  edes  ymmärtäisi,  minkätähden  isä  ja  äiti  on  pantu  lin- 
naan? Kuka  pitäisi  heistä  huolta,  murhapolttajien  lapsista?  Lohduttaisiko 
heitä  kukaan,  kun  itkivät  ikävissään? 

Ja  sitten,  kun  he  kasvavat  suuriksi  ja  saavat  tietää,  että  heillä  on 
rikokselliset  vanhemmat? 

Ooh,  kuinka  pahasti  se  ajatus  kouristi  hänen^  sydäntään !  Hänen 
täytyi  nostaa  päänsä  pystyyn,  nähdäkseen,  oliko  tuonoinen  poliisi  lähi- 
tienoilla. 

Eipä  ollut,  ei  näkynyt  eikä  kuulunut  ketään. 

Tuuli  vaan  humisi,  puut  ja  oksat  heiluivat,  varisseet  lehdet  lenteli- 
vät pitkin  tietä.  Ja  järvi  paisui  mustana  ja  kohisi,  vesi  räiskähteli  rannan 
kivHn.  Se  oli  luonnon  musiikkia.  Eivätkö  laineet  kutsuneet  häntä  luok- 
seen ja  luvanneet  lepoa? 

Varjele  taivas  —  itsemurhanko  hän  tekisi?  Pois  semmoiset  miet- 
teet, pois! 

Hänen  päänsä  vaipui  taaskin  selkälaudalle.  Jospa  armias  kuolema 
hänet  muutenkin  tapaisi,  kun  hän  hiljaa  sitä  tässä  odotteleisi  .  .  . 

Miksi  hän  juuri  pelkäsi  vankeutta?  Ei  viskaali  vielä  mitään  epäil- 
lyt. Hän  puhui  salissa  murhapoltosta,  mutta  Hermania  hän  ei  aavistanut 
syylliseksi.     Eikä  suinkaan  hän  sen  jälkeenkään  — 

Mutta  kuinkas  olikaan?  Eikö  hän  puhunut  ristiin?  Eikö  hän  por- 
tilla puhunut  vallan  toista  kuin  sisässä  sitä  ennen? 

Hänelle  valahti  mieleen  äkkiä  jok'ainoa  sana«  Salissa  hän  oli  valit- 
tanut kipeyttään,  portilla  taas  vakuuttanut  olevansa  aivan  terve.  Ja  salissa 
hän  sanoi,  ettei  hän  mainittavasti  ollut  tulipaloa  säikähtänyt,  portilla  ihan 
päinvastoin. 

Senpä  vuoksi  viskaali  häneen  niin  kummasti  katsoikin.  Ja  sen  vuoksi 
hän  niin  kiireesti  Iäksi.  Luultavasti  huomasi  —  niin,  tietysti  hän  huomasi 
ja  meni  ehkä  antamaan  käskyn  poliisille,  että  tulisi  panemaan  hänet  kiinni. 

Kuinkas  olikaan  — ?  Taas  hän  nosti  päänsä  pystyyn.  Pantiinko 
ihmisiä  kiinni  heti?     Eikö  heitä  ensin  tutkittu? 

Hän  muisti  nähneensä  markkinoilla  kerran,  kun  kaksi  poliisia  kuljetti 
erästä  miestä,  joka  vannoi,  ettei  hän  ollut  mitään  varastanut.  Eivätkä  ne 
päästäneet  häntä  irti,  veivät  vaan  väkisin. 

Ehkä  olivat  jo  siellä  kotona  häntä  hakemassa.  Ja  ehkäpä  oli  kui- 
tenkin tuo  äskeinen  poliisi  hänet  älynnyt  ja  neuvoi  nyt  toisille,  mihin  hän 
oli  mennyt. 

Askeleita  kadulta?  Ei  —  se  oli  vaan  työmies,  joka  käveli  siellä 
rautakanki  olalla.  Ei  tullut  tänne  päin.  Mutta  saattoihan  minä  hetkenä 
hyvänsä  joukko  poliisia  ilmestyä  kadun  kulmaan  ja  silloin  he  varmaan  pai- 
kalla älyäisivät  hänet  täältä  penkiltä.     Niillä  oli  silmät  kuin  havukoilla  — 

Hän  hyppäsi  ylös  ja  pakeni  pois  suorinta  tietä  niemen  kaukaisim- 
paan ja  yksinäisimpään  kärkeen.  Astui  kiireesti,  ja  ehätti  ennen  pitkää 
sinne,  josta  tiesi,  etteivät  häntä  hevillä  löytäisi,  ei  varsinkaan,  jos  hän 
vielä  piiloutuisi  tuon  huvihuoneen  taakse.  Hän  livahti  nurkan  toiselle  puo- 
lelle ja  kyyristyi  alas  maahan.  Sieltä  hänen  sopi  salaa  aina  vilkaista 
tielle,  jos  kuuli  askeleita,  ilman  että  häntä  älyäisivät.  Nyt  ei  siellä  ke- 
tään näkynyt,  ei  koko  tiellä.  Hän  sai  rauhassa  levähtää  hiukan.  Olikin 
niin  väsynyt  juoksustaan,  että  värisi.  Hän  nojasi  kämmentään  kylmään, 
hiekkaiseen  maahan  ja  selkää  huvihuoneen  seinään. 

Pää  jymisi  ja  sydän  paukutti,  ja  kaikki  suonet  paukuttivat.  Ei  hän 
saattanut  edes  kuunnella,  jos  tiellä  ilmestyisi  mitään  epäiltävää.  Täytyi 
väijyä  silmillään  ja  varoa,  ettei  pää  pistäisi  liiaksi  esille  nurkan  takaa. 

Kuinka  oli  häti  näin  peräti  onnettomaksi  joutunut  1  Eilen  vielä  oli 
kaikki  toisin.  Mutta  hän  ei  enää  ollut  sama  ihminen.  Epäluulo  oli  hä- 
net vallannut.     Hän  ei  ollut  enää  oma  herransa,  ei  hallinnut  omia  ajatuk- 


520  Minna  Canth,     Epäluulo, 


siaan*  Ne  risteilivät  omavaltaisesti  hänen  aivoissaan,  ne  jymisivät  hänen 
päässään,  tempoivat  ja  kiskoivat  ja  veivät  voiton.  Ei  se  ollut  hän  itse, 
joka  epäili  Hermania,  joku  vieras,  outo  henki  oli  tunkenut  hänen  sisäänsä 
ja  karkoittanut  pois  hänen  oman  sielunsa. 

«Herman,  Herman,  pelasta  minut»,  hän  vaikeroitsi. 

Tuliko  siellä  nyt  joku?  Kuuluihan  kolinaa?  Hän  teroitti  silmiään 
ja  koetti  katsoa  tien  viimeiseen  kolkkaan.  Eihän  siellä  näkynyt  ketään. 
Mutta  mistä  kuului  kolina? 

Hän  vilkasi  taakseen.  Sieltä  se  oli,  järveltä.  Suuri  proomu  kulki 
ohitse,  jonkun  matkan  päässä,  ja  perässä  oli  kaksi  miestä.  Ne  varmaan 
olivat  älynneet  hänet  siellä  lymyilevänä,  ja  arvanneet  hänet  pahanteki- 
jäksi. Tuota  pikaa  he  joutuisivat  kaupungin  rantaan  ja  silloin  hän  oli 
hukassa.     He  arvatenkin  heti  ilmoittaisivat  hänet  poliisille. 

Pois  tästä  paikasta,  pois!  Toiselle  puolelle  niemeä,  etteivät  proo- 
musta voisi  häntä  kauvemmin  nähdä.  Hän  ei  kävellyt  enää,  hän  juoksi. 
Läähättävänä  hän  pääsi  toiselle  puolelle  niemeä,  sinne  missä  jyrkkä  kal- 
lio laskeusi  rantaan. 

Proomua  ei  hän  enää  erottanut,  airojen  jyskekin  eteni. 

Mutta  järvi  kohisi  hänen  edessään  mustana  ja  mahtavana.  Aallot 
vyörivat  kaukaa  häntä  kohden  toinen  toistaan  ajaen.  Ja  toinen  toisensa 
jälkeen  paiskautuivat  ne  kallion  seinään  ja  viskasivat  vaahtoista  harjaansa 
ylös  ikäänkuin  häntä  tavottaakseen. 

Ne  hänen  tuskansa  lopettaisivat  pian. 

Kuinka  voimakkaina  ne  vyörivat.  Laskivat  syvälle  alas,  kohosivat 
jälleen  ylös  lähempänä,  yhä  lähempänä. 

Lakkaamaton  vyöryvä  liike  pani  kaikki  aaltoilemaan  hänen  silmissään. 
Metsä  aaltoili  järven  toisella  puolella,  taivas  aaltoili  ja  kalliokin  hänen  al- 
laan nousi  ja  laski  samaan  tapaan. 

Eikä  tauonnut  humina  hänen  korvissaan. 

Mitäpä  hän  suri!     Tuolla  alhaalla  on  lepoa. 

Hän  kohotti  käsivartensa  pään  yli,  kumartui  eteenpäin  ja  heittäy- 
tyi alas. 

Valahti  vielä  kerran  hänen  eteensä  lempeä  näky:  Herman  miehek- 
käänä ja  terveenä,  ja  lapset  salin  lattialla  iloisesti  leikkivinä. 

Siihen  loppui  kaikki.    Kylmä  aalto  loiskahti  ja  särkyi,  silkkinen  turkki 

heilahti    auki,    mutta    paiuui    sitten  mukana  alas.     Toinen  aalto  seurasi  ja 
vyöri  eheänä  sen  kohdan  ylitse. 

Ja  tuuli  humisi  yhä,  pilvet  raskaasti  ajelehtivat  taivaalla,  järvi  kohisi 
mustanpuhuvana  ja  lakastuneet  lehdet  lentelivät  sihisten  ilmassa.  Ei  nä- 
kynyt elävää  olentoa  missään. 


"^" 

ftikani  Aho,    Lastuja.     Kertomuksia   ja    kuvauksia.     Porvoossa  1891,    Werner  SAder- 
strftm.     270  siv.  8:o.     Hinta  3:  25. 

Liekö  koskaan  meillä  mikään  kirja  herättänyt  niin  paljon  huomiota, 
niin  paljon  väittelyä  ja  saanut  osakseen  niin  erilaisia  arvosteluja,  kuin  Ju- 
hani Ahon  kirja  «Yksin».  Toiset  tuomitsivat  sen  maatakin  alemmaksi, 
sanoivat  sen  «pornografiaan»  kuuluvaksi,  toiset  «hienoksi  rakkauden  ylistys- 
virreksi». Ja  kun  viime  valtiopäivillä  käsiteltiin  kysymystä  kirjailijapalk- 
kiolsta,  joutui  tämä  kirja  Talonpoikais-  ja  Pappissäädyssä  oikein  ristituleen. 
Siinä  arvostelussa,  joka  säädyissä  sen  osaksi  lankesi,  lie  ollut  paljon  liial- 
lista, ja  etenkin  oli  väärin  yhdestä  tapauksesta  johtaa  niin  kovia  johtopää- 
töksiä, tuomita  koko  nykyistä  kirjallista  suuntaa  ja  kieltää  kaikelta  kauno- 
kirjallisuudelta apua  ja  kannatusta.  Mutta  joku  arvo  sille  on  kuitenkin  an- 
nettava. Se  oli  reaktsiooni,  joka  puhkesi  ilmoille.  Tässä  kirjassa  oli  jotain 
uutta  meidän  kirjallisuudessamme,  joka  oli  loukannut  monta  lukijaa,  niin 
etteivät  he  kyenneet  näkemään  kirjan  hyviä  puolia,  ja  joka  sai  arvostelijana 
esiintymään  monen  siihen  toimeen  kokonaan  tottumattoman. 

Samaan  aikaan,  samoina  päivinä,  kuin  Juhani  Ahon  «Yksin»  oli  ko* 
vimman  arvostelun  alaisena,  lähetti  hän  maailmalle  uuden  kirjan:  «Las- 
tuja». Omituista  oli  Talonpoikaissäädyssä,  kun  toinen  puhuja  juuri  oli 
pahanpäiväisesti  tuominnut  Juhani  Ahon  kirjailijana  kelvottomaksi,  kuulla  toi- 
sen puhujan,  joka  piteh  kädessään  uutta  kirjaa  «Lastuja»,  sanovan,  että 
jos>  minä  tästä  voisin  teille  lukea  kohtia,  niin  varmaankin  monenkin  mieli 
muuttuisi*  —  Ja  oikein  hän  lie  puhunutkin.  Luulen,  että  nämä  «lastut» 
ovat  monen  mielen  muuttaneet,  ovat  sovittaneet  paljon,  mitä  edellinen  kirja 
oli  rikkonut. 

Lastuiksi  kutsuu  tekijä  näitä  pieniä  kuvauksiaan ;  ne  ovat  kirjoituspöy- 
dältä pudonneet  ja  siihen  paikkaan  kähertyneet.  Mutta  hän  ei  ole  hen- 
nonnut   niitä    tuleenkaan  heittää,  vaan  on  jättänyt  ne  niiden  poimittaviksi, 

jotka  siitä  kenties  ovat  huvitetut.  Mutta  yhtä  hyvin  niitä  helmiksi  voisi 
kutsua.  Sillä  kauneita,  huolellisesti  kirkastettuja  helmiä  ne  ovat,  jotka  ei- 
vät suinkaan  jouda  lasten  leikitellä  ja  vielä  vähemmin  tuleen  heitettäviksi, 
vaan  ovat  kirjallisuutemme  parahimpina  kaunistuksina  säilytettävät. 

Juhani  Aho  on^  yhä  enemmän  kehittynyt  omaan  omituiseen  suun- 
taansa. Edellisessä  kirjassaan  hän  kuvaa  yhtä  suurta  voimakasta  tunnetta, 
sen  kehitystä,  sen  hienoimpiakin  vivahduksia.  Mielentilojen  kuvaaminen 
on  nytkin  hänen  päätehtävänään.  Useimmissa  kuvauksissa  esiintyy  joku  eri- 
tyinen mielentila  niin  elävästi  ja  todellisesti,  että  lukija  väkisinkin  painuu 
samaan  iloisuuteen  tai  surumielisyyteen,  toivoon  tai  pelkoon,  kuin  mikä  te- 
kijänkin ön  täyttänyt.  Ja  muoto  on  yhä  entisestään  täydellisemmäksi  käy- 
nyt. Unohtaa  kokonaan  keinon  tarkoituksen  vuoksi  ja  taas  vuorostaan  tar- 
koituksen välikappaleen  täydellisyyden  vuoksi.  Kieli  on  mehevää  ja  luon- 
tevaa ja  perin  suomalaista.  Usein  tekijä  muutamalla  sattuvalla,  rohkealla 
yhdistyksellä  ja  käänteellä  saa  sanotuksi  hyvin  paljon,  osaa  ytimeen.  Esi- 
merkkeinä tuommoisista  sattuvista,  tyhjentävistä  sanoista  mainittakoon : 
Suomen  kansan  katajuus;  Kurjalan  rannalla. 

«Yksin»  kirjan  sankari  suri  oman  yksityisen  elämänsä  vastoinkäymi- 
siä, omaa  suurta  suruaan.  Hän  herätti  meidän  myötätäntoisuuttamme, 
mutta  synnytti  samalla  meissä  tyhjyyden  tunteen.  Tässä  kirjassa  on  pal- 
jon samaa  katsojan,  sivullisen  alakuloisuutta.  Mutta  se  alakuloisuus,  joka 
tekijän  täyttää,  ei  aina  ole  yksin  tekijän,  se  on  koko  meidän  kansamme. 
Koko  meidän  kansallemme  on  tullut  surun  ja  pelon  ja  huolen  aika.  Se 
on  pakotettu  odottamaan,  katselemaan,  voimatta  mitään  tehdä,  toivomaan 
ja  pelkäämään.  Ja  tämä  yhteinen  pelon  ja  toivon  sekainen  mielentila  on 
myöskin  tekijän  täyttänyt.  Useissa  ja  paraimmissa  tekijän  «lastuista»  ku- 
vastuvat nämä  timteet.  «Idän  halla»  on  tulossa,  se  on  tulossa  tuhojaan 
tekemään.     Surullisena  istuu  isäntä  ulkoporstuan  penkillä.  —  — 

«Alakuloisena  hän  istui  siinä  ja  hänen  surullisten  kasvojensa  ulko- 
piirteet  kuvastuivai  mustina  ja  synkkinä  idän  taivasta  vastaan,  jonka  kal- 
pealla, kylmällä  rannalla  piipotti  jäykkä  matala  kuusimetsä». 

«En  osannut  häntä  lohduttaa  ja  mitä  se  olisi  auttanutkaan,  sillä 
yöksi  lakkasi  tuulemasta,  itäsuo  teki  tehtävänsä  ja  pani  sen,  mikä  kesäisiltä 
halloilta  oli  panematta  jäänyt». 

Mutta  ei  vielä  saa  epätoivoon  joutua.  Meidän  «kansamme  katajuu- 
teen»  meidän  täytyy  turvautua.  Kovaa  on  koettu  ennenkin,  sotaratsun  ja 
kanuunavaunun  rattaitten  alta  on  kataja  pystyyn  kohonnut.  Ja  kaikkein 
vähimmin  saamme  toimettomiksi  jäädä.  «Kävihän  miten  kävikään,  kylvöt 
ovat  kylvettävät,  niitti  sitten  kuka  niittikään».  ~  Ja  jos  kävikin  niinkuin 
«Uudisasukkaan»,  jos  halla  tekee  tuhonsa,  into  sammuu  ja  luottamus  it- 
seensä katoaa,  niin  voimmehan  aina  sillä  lohduttaa  itseämme,  että  «korpi 
on  tullut  kosketetuksi  ja  edistyksen  etuvartijatyö  tehdyksi». 

Nämä  pienet,  eheät  kuvaukset,  jotka  isänmaan  huolestuttavan  tilan 
synnyttämä  mieliala  on  luonut,  ovat  parasta  mitä  Juhani  Aho  on  kirjoit- 
tanut. No  ovat  pieniä  kuvia  kansan  elämästä,  sen  suruista  ja  huolista,  ja 
semmoisinaan  jo  ovat  ne  mestarillisia,  tyypillisiä  kuvia.  Mutta  samalla 
ovat  ne  suuremmoisia  allegoriioja,  ne  avaavat  laajoja  näköaloja,  saavat  sy- 
vimmät tunteet  väräjämään. 

Ilokseen  näkee,  ettei  tekijä  ole  sen  enempää  vieraita  aineita  ottanut 
kuvattavakseen,  vaikka  hän  pitemmän  aikaa  on  oleskellut  ulkomailla.  Ko- 
koelmassa on  vain  yksi  ainoa  «Mi-car^me»,  johon  aihe  on  otettu  muualta, 
Parisista.  Päinvastoin  on  tekijän  mieli  sieltäkin  palannut  «kotiin».  Hän 
on  tottunut  näkemään  kotirantaa,  vaikka  se  olisi  Kurjalankin  ranta.  Ja 
vaikka  kaikki  ensin  tuntuu  pieneltä  ja  vähäpätöiseltä,  niin,  kun  tietää,  että 
kaikki  on  omaa  ja  lujatekoista,  ja  kun  näkee  taas  päänsä  päällä  tuon  rau- 
hallisen, haaleansinisen  taivaanlaen,  niin  silloin  ei  Suomi  tunnu  heikom- 
malta eikä  sen  tila  toivottomammalta  kuin  muunkaan  maailman.  —  Ja 
pääkaupungista  mieli  vetää  «maan.sydämmeen*,  ja  siellä  sydän  lämpiää 
ja  kaikki  verhoutuu  suloiseen,  rauhalliseen  loistoon. 

Sydänmaan  luontoa,  sen  jylhää  kauneutta,  vesien  välkkyvää  viehä- 
tystä on  Juhani  Aho  tässä  teoksessaan  kuvaillut  oivallisesti.  Ken  on  itse 
metsiä  samoillut  ja  purressaan  kellunut  sinisillä  aalloilla,  se  on  samaa  tun- 
tenut, samoja  mielialoja  elänyt.  ~  Ei  lie  Juhani  Aho  ainoa,  joka  meidän 
metsiämme  samoiltuaan  tuntee  mielensä  kevenevän,  raitistuvan  ja  puhdis- 
tuvan ja  jolle  illan  tullen  ystävällisessä  salomaan  talossa,  tuoksuaviUa  hei- 
nillä viruessaan  on  tehnyt  mieli  siihen  ainiaaksi  jäädä,  tekeytyä  taloksi, 
tulla  talonpojaksi,  tuumia  heidän  tuumiaan  ja  katsoa  kaikkea  heidän  kan- 
naltaan. 

Meidän  kansanlaulujemme  sävelet  ovat  surumielisen  kauneita.  Se 
on  meidän  maamme  luonto^  suuret  metsämme,  joka  ne  on  semmoisiksi 
soinnuttanut.  Jos  ken  tahtoo  kuulla  kuinka  kansanlaulu  syntyy,  lukekoon 
seuraavat  rivit: 

«Oli  kuin  olisi  punoutunut  hienoja  lankoja  sisässäni,  joita  sujutteli, 
soinnutteli  ja  kiinnitti  kuin  kanteleen  kieliä  joku  tuntematon  käsi.  Ja  sitä 
mukaa  kuin  ne  virisivät,  alkoi  syntyä  uusia  täyteläisiä  sointuja.  Se  oli  ym- 
päristön ja  oman  olemukseni  hiljaista  riemua.  Se  ei  päässyt  purkautu- 
maan, mutta  se  jäi  sinne  lämmittämään  ja  lievittämään.  Pala  palaltaan 
sulivat  kovettuneen  mielen  nystyrät,  ja  maailma  oli  kaunis,  ihmiskunta  hyvä 
ja  hellä  ja  minä  itse  —  alakuloisen  onnellinen». 

Alakuloisuus  on  omituinen  suomalaiselle  luonnolle  ja  suomalaiselle 
luonteelle.  Onnellisenakin  ollessaan  saattaa  suomalainen  olla  alakuloinen. 
Ja  tämä  alakuloisuus  saattaa  tuottaa  suuren  nautinnon,  soinnuttaa  mielen 
viehkeäksi.  «Alakuloisuuden  ylistyksessä»  Juhani  Aho  kuvaa  sitä.  —  Mutta 
alakuloisuus  ja  sen  rakastaminen  saattaa  helposti  saada  liian  suuren  vallan, 

kehittyä  väärääo  suuntaan.  Se  lamauttaa  toimintakyvyn,  panee  kaikkea  kat- 
selemaan sivulta,  ikävöimään  jo  saavutettua,  ikävöimään  jotain  uutta.  Tämä 
alakuloisuus  saattaa  helposti  myöskin  muuttua  välinpitämättömyydeksi,  ^bla- 
seerautumiseksi»,  ja  silloin  se  on  väärällä  tolalla.  Tätä  «blaseerattua» 
henkeä  on  enimmin  tekijän  rakkaudenkuvauksissa.  Tosin  hän  yhdessä  ku- 
vaelmassa, «Kaksin»,  on  kuvannut  onnea  sen  ylimmillään  ollessa,  elämän 
onnellisinta  hetkeä,  «mielialojen  täydellisintä  sulautumista  ja  tunteiden  hie- 
nointa pianissimosointua».  Mutta  tämä  kuvaus  tuntuu  oudommalta,  se  on 
poikkeus.  Rakastettua  hän  ikävöi  yksin  ollessaan,  silloin  saisi  hän  tulla, 
että  hän  voisi  antautua  hänelle  kokonaan,  kertoa  hänelle  kaikki.  Mutta 
saavutettu  onni  pian  väsyttää.  Pari  vuotta  naimisissa,  pari  vuotta  kihloissa 
oltua  täytyy  sitä  keinotekoisesti  ylläpitää.  Ja  jos  rakkauden  esineenä  on 
vaikka  purjevene,  niin  kestää  sitä  vain  yksi  kesä.  «Ensi  vuonna  on  siinä 
—  albumissa  veneen  kuvan  rinnalla  —  ehkä  taas  uusi  naben  kuva,  ken- 
ties ei  ole  muuta  kuin  juoksijahevoneu,  mahdollisesti  myöskin  kaunis 
jahtikoira.     Voi  olla  myöskin,  ettei  ole  mitään  —  —  — ». 

Monessa  muussakin  kuvautuu  tämä  Juhani  Ahon  passiivinen,  sivulta- 
katsojan  luonne.  «Ihminen  on  usein  mielentilojensa  heiteltävänä.  Ne  tu- 
levat nuo  hänen  tuulensa  puhaltaen  milloin  sieltä,  milloin  täältä.  Ne  me- 
nevät samaa  tietä,  jatkaen  matkaansa,  ja  ainoa,  minkä  heistä  saa  selville, 
on  heidän  humunsa».  Tämä  sama  luonne  tekee  hänet  myöskin  suvaitse- 
vaiseksi. Hänestä  ovat  riidat  eri  katsantotapojen  välillä  turhia.  Ihmisen 
pitää  nähdä  ulkopuolelle  oman,  hetkellisen  mielialansa  rajoja.  Realismilla 
ja  klassillisuudella  on  kummallakin  oma  viehätyksensä.  Ihmisellä  «on  ar- 
kipäivän hyörinä  ja  tuulinen  taivas,  mutta  —  hänellä  myöskin  on  sunnun- 
tain mietityttävä  rauha  ja  päänsä  päällä  sen  totinen,  tyyni  sinilaki». 

Nämä  mietteet  heräävät  tekijässä,  kun  hän,  teaatterissa  nähtyään  Calde- 
ronin  näytelmän  «Elämä  on  unelma»,  palaa  kotiinsa. 

Juhani  Aho  on  ensimmäisistä  teoksistaan  jo  tunnettu  tarkaksi  havain- 
tojen tekijäksi.  Hauskoja  ovat  sen  vuoksi  nekin  kuvaukset,  joissa  hän 
enemmän  poikkeaa  oman  mielentilansa  kuvaamisesta.  Erittäin  huvittava 
on  «Kohtaus  oikeuden  edessä».     Vähimmin  onnistunut  on  «Taikuri». 

Niinkuin  jo  kerran  siteerasin,  sanoo  Juhani  Aho  ihmisen  olevan  usein 
mielentilojensa  heiteltävänä.  Mutta  jos  vertaamme  niitä  eri  mielentiloja, 
jotka  henkivät  hänen  eri  kuvauksissaan,  niin  huomaamme,  etteivät  ne  niin 
erilaisia  ole,  eivätkä  suinkaan  vastakkaisia,  vaan  päinvastoin,  että  niissä 
kaikissa  on  sama  perussävel,  joka  ulkoa  tulevien  vaikuttimien  kautta  saa 
eri  vivahduksia.  Tämä  perussävel  on  tuntehikas,  hiukan  alakuloinen  ja 
surumielinen.  Mutta  siinä  on  vielä  paljon  nuoruutta,  raittiutta  ja  toivoa. 
Ja  kotimaan  luonnon  ja  isänmaanrakkauden  vaikutuksesta  on  se  paraimmat 
ja  kauneimmat  sointunsa  synnyttänyt. 

o.  Relander. 

Shakespeartn  Dramoja.  IX.  Kesäyön  uDelm<i.  Suomentanut  P.  Cajander  (Suoma- 
laisen Kirjallisuuden  Seuran  toimituksia.  60  osa.  IX.)  Helsingissä  1891.  81 
siv.  8  o.     Hinta  2:  — . 

Shakespearen  draamojen  taitava  suomentaja,  herra  P.  Cajander,  on 
jälleen  liittänyt  kirkkaasti  heloittavan  helmen  toimittamaansa  näytelmäsar- 
jaan; «Kesäyön  unelma»,  tuon  suuren  mestarin  ihana  satumaailman  ku- 
vaus, on  ilmestynyt  suomalaisessa  puvussa.  Tämä  draama  on  Shakespearen 
omituisimpia;  sen  runollista,  vienon  romantista  väritystä  on  aina  ihaeltu. 
Shakespeare  seisoo  ikäänkuin  kukkulalla  kahden  suuren,  katsantotavaltaan 
erilaisen  aikakauden  välillä,  kooten  entisyyden  kajastelevat  säteet  ja  sa- 
malla luoden  silmänsä  kauas  tulevaisuuteen.  Hän  on  enemmän  kuin  mi- 
kään muu  runoilija  tuonut  esiin  uuden  ajan  itsetajuisuutta,  vapaan  tahdon 
voimaa,  näyttäessään,  kuinka  ihminen  toiminnallaan  muodostaa  kohtaloansa. 
Mutta  ihmiselämän  toistakin  puolta  hän  ottaa  kuvataksensa.  Eihän  ihmi- 
sen onni  tai  onnettomuus  ole  ainoastaan  hänen  sclvätajuisten  tekojensa  seu- 
rauksena; se  on  myöskin  noiden  hämäräin  voimien  vallassa,  jotka  luon- 
nollisina vietteinä  ja  vaistomaisina  tunteina  sieluelämää  hallitsevat.  Tätä 
olevaisuuden  puolta  keskiaika  yritteli  kuvaiUa  siinä  satumaisessa  ihmemaail- 
massa, jota  se  tarinoissansa  niin  mielellään  esitteli.  Tähän  keskiajan  ro- 
mantiseen  maailmankäsitykseen,  joka  Shakespearen  aikana  vielä  tuoreena 
eli  Englannin  kansan  mielikuvituksessa,  nojautuu  «Kesäyön  unelma».  Lei- 
killiset, osittain  suosiolliset,  osittain  ilkastelevat  haltijat,  noiden  salaisten 
voimien  edustajat,  koettavat  ohjata  ihmisten  kohtaloa  tai  tekevät  pilaa  hei- 
dän aikeistaan ;  heidän  toimestaan  vaihtuvat  ihmisten  tunteet  ja  mielipiteet, 
ja  syntyypä  siitä  paljonkin  häiriötä;  mutta  kaikki  ristiriidat  sulautuvat  vih- 
doin kauniiseen  sopusointuun.  Huomattava  on  myöskin  draaman  hauska 
humoristinen  puoli,  joka  ilmaantuu  Puckin  kepposissa  ja  käsityöläisten  juhla- 
näytelmässä. 

«Kesäyön  unelmassa»  on  runoilija  yhdistänyt  vanhan  kertomuksen 
Theseun  ja  Hippolytan  häistä,  jota  jo  keskiaikainen  runoilija  Chaucer  oli 
käsitellyt,  erääseen  kahta  rakastavaa  paria  koskevaan  lemmentarinaan,  ja 
näiden  molempien  keskellä  pyörivät  keijukaisten  huolettomat  parvet.  Näyt- 
tääpä siltä,  kuin  Shakespeare  tässä  teoksessaan  ensiksi  olisi  antanut  kei- 
jukaisille sen  viehättävän,  yhfaikaa  vallattoman  ja  hyvänsävyisen  luon- 
teen, joka  sittemmin  niiden  varsinaisena  tunnusmerkkinä  on  säilynyt  maail- 
man runoudessa.  Ennen  sitä,  germaanilaisten  ja  keltiläisten  kansojen  van- 
hoissa saduissa,  he  esiintyivät  ivallisina,  pahanilkisinä  olentoina,  jotka 
tekivät  kaikenlaisia  häijyjä  kujeita  ja  houkuttelivat  ihmisiä  luokseen  heidän 
turmiokseen. 

Puheena  oleva  näytelmä  ei  liene  helpoimpia  kääntää.  Sen  monen- 
laiset, tarunomaiset  aiheet  ja  taajaan  käytetyt  loppusoinnut,  jotka  hyvin  so- 
veltuvat sen  lyyrillis-romantiseen  luontoon,  vaikeuttavat  suomentajan  työtä. 

Mutta  kokenut  kääntäjä  on  vanhastaan  tunnetulla  taidollaan  vastukset  voit- 
tanut. Keveästi  sujuen,  niinkuin  etenkin  tänlaatuinen  runoelma  vaatii,  soi- 
vat sekä  puheenvaihtelut  että  keijukaislaulut. 

Nimistä,  niin  ihmisten  kuin  haltijain,  ovat  useat  varsin  omituisia;  nii- 
denkin suomentaminen  on  onnistunut.  Mitä  historiallisiin  nimiin  tulee,  sal- 
littakoon meidän  kuitenkin  huomauttaa,  että  sellainen  nimi  kuin  Theseus 
(kreikkalainen  ^»f-päätteinen)  on  taivutettava  Theseun  j.  n.  e.  (taikka,  jos 
niin  tahtoo,  Theseuksen)  eikä  Theseon.  Mainittakoon  myös  muutamia  pai- 
novirheitä. «Dtf /monina»  siv.  i8  on  tietysti  luettava:  Dmnonina.  Siv.  29 
on:  «kieroinko  p/>likään  (=  pelikään).  Siv.  60  on  kahdesti  «Tfaessali^» 
pro  Thessalion. 

Suomalainen  yleisö  on  tottunut  melkein  joka  vuosi  herra  Cajanderin 
kädestä  saamaan  jonkun  Shakespearen  näytelmistä,  jota  se  aina  mielihy- 
vällä tervehtii ;  iloisilla  toiveilla  se  yhä  eteenkin  päin  odottaa  häneltä  näitä 
kauniita  lahjoja. 

B.  F.  G. 


A,  Palmberg^  Altman  helsovärdsUra  pä  grund  af  dess  tillämpning  i  oHka  Under.    1  — 12 
häftet.     Porvoossa  1888.   VVerner  Söderström.   936  siv.  8:0    Hinta  1:  50  viholta. 

Valvojan  Maaliskuun  vihossa  v.  1889  olen  jo  lausunut  muutaman 
sanan  teoksen  viiden  ensi  vihon  johdosta,  eikä  minulla  juuri  koko  teoksen 
ilmaannuttua  ole  näihin  mitään  lisättävää.  Tahtoisin  kuitenkin  huomauttaa 
yhtä  seikkaa,  jonka  suhteen  olen  pettynyt  silloin  lausumissani  toiveissa. 
Tekijä  näet  on  mitä  huolellisimmin  koonnut  eri  maitten  terveydenhoitoa 
koskevat  lainmääräykset  ja  asetukset  sekä  tarkoin  kertonut  mihin  toimen- 
piteisiin eri  paikoissa  näitten  johdosta  on  ryhdytty.  Mutta  aivan  yhtä  huo- 
lellisesti on  hän  jättänyt  kertomatta,  mitkä  asianhaarat  ovat  pakoittaneet 
juuri  tällaisia  asetuksia  hyväksymään  ja  minkälaisia  kokemuksia  niitten 
avulla  on  tehty.  Tämän  puutteellisuuden  takia  ei  teos  ole  hetikään  niin 
suuriarvoinen  kuin  aineeseensa  perinpohjaisesti  perehtyneen  tekijän  kynästä 
olin  toivonut  lähtevän. 

Mutta  kuinka  lieneekin,  teos  on  kaikissa  tapauksissa  hyödyllinen  ja 
tarpeellinen  opas  asianomaisille,  jotka  varmaankin  kiitollisuudella  panevat 
huomioonsa  sen  erinomaisen  auliuden,  jolla  kustantaja  on  tämän  verrattain 
vähän  kaupaksi  menevän  teoksen  niin  siististi,  tekisipä  melkein  mieli  sa- 
noa, komeasti  varustanut. 

Theodor  Löretröm. 


HftUiDgiBsI,  Suomalaisen  KirjaUiauadan  Seuran  kixjapainoaaa,  1891. 


Eräs  Aasian  ja  Egyptin  välinen  kirjeenvaihto  vii- 
denneltätoista vuosisadalta  e.  Kr. 


Lähes  neljä  vuotta  on  kulunut  siitä,  kuin  Eurooppaan  saapui  huhu, 
että  Egyptissä  oli  löydetty  joukko  savesta  tehtyjä  nuolenpääkirjoitusta  si- 
sältäviä tauluja.  Huhun  mainitsema  löytöpaikka  Egypti  oudostutti  alussa, 
koskei  sieltä  ennen  oltu  nuolenpääkirjoituksia  löydetty.  Muutamat  Ber- 
liiniin lähetetyt  kipsijäljennökset  eivät  antaneet  paljon  mitään  selvitystä  saa- 
tikka sitten  varmuutta.  Niistä  vaan  nähtiin,  että  kirjoituksen  muoto  oli 
tähän  saakka  tunnetuista  poikkeavaa,  oudonlaista.  Kun  sittemmin  alkupe- 
räisiäkin kirjatauluja  saatiin  nähtäväksi,  luettiin  eräässä  m.  m.  Egyptin 
assyyriankielinen  nimi.  Ei  enää  tuntu uut  mahdottomalta,  että  löytöpaikka 
todellakin  olisi  Egypti.  Tiedettiinhän  Assyyrian  ja  Egyptin  historiasta, 
että  jonkinmoinen  yhteys  oli  ollut  olemassa  näitten  maitten  välillä.  Oli- 
vathan assyyrialaiset  tehneet  sotaretkiäkin  Egyptiin.  Ensimmäinen  Assyy- 
rian kuningas,  jonka  tiedetään  Egyptissä  käyneen,  oli  Asarhaddon,  Sanhe- 
ribin  kuuluisa  poika,  joka  mainitaan  raamatussakin  (2  Kun.  19,  37).  Hän 
oli  Assyyrian  ja  Baabelin  kuninkaana  v.  681  —  668  e.  Kr.  ja  teki  halki 
kukistetun  Syyrian  voittoisan  sotaretken  Egyptiin,  jonka  kuninkaaksi  eräs 
nuolenpääkirjoitus  hänet  mainitsee.  Tämän  johdosta  pidettiin  varmana, 
etteivät  nuo  löydetyt  taulut  voineet  olla  vanhemmalta  aikakaudelta  kuin 
enintään  tämän  kuninkaan  ajoilta. 

Sillä  välin  hierottiin  Egyptissä  kauppaa  niitten  arabialaisten  talon- 
poikain kanssa,  jotka  olivat  taulut  löytäneet.  Toiset  joutuivat  Bulaqin  mu- 
seoon, toiset  British  Museumiin.  Muutamat  tulivat  yksityistenkin  muinais- 
kalujen-ystävien  haltuun.  Mutta  suurin  osa,  yhteensä  noin  175  taulua,  ostet- 
tiin Berliinin  museota  varten,  jossa  ne  nyt  säilytetään  tämän  museon  «  Vor- 
derasiatische  Altertilmerr»   nimisen   osaston  ehkä  huomattavimpina  esineinä. 

Kun  saatiin  tilaisuus  tarkastaa  useampaa  taulua,  ei  kirjoituksen  outo 
muotokaan  enää  kauvan  voinut  estää  luotettavien  selvitysten  saamista  itse 
löydöstä.  Muutamat  taulut,  jotka  heti  vetivät  huomiota  puoleensa  sekä 
suuruutensa  että  kauniin  kirjoituksen  vuoksi,  havaittiin  kirjeiksi  eräältä 
Burraburiash-Vixmx^^i^  kuninkaalta  Babylooniasta  Egyptin  kuninkaalle  Nap- 
/lururialLe.  Toiset  olivat  kuninkaalta  TusAratlaltsL  toiselle  Egyptin  kunin- 
kaalle nimeltä  Nimmuria.  Nämät  molemmat  kuninkaannimet,  Nimmuria 
ja  Naphururia,  havaittiin  samoiksi  kuin  hicroglyyfeistä  tunnetut  Nb-moFt-RF 
ja  Nfr-hprV'RP^  jotka  olivat  .historiasta  tunnettujen  kuningasten  Amen- 
hothep  IIImx  ja  Amenhothep  IVva  viralliset  nimitykset.  Että  todellakin 
näitä  kuninkaita  kirjeissä  tarkoitetaan,  todistaa  vielä  lisäksi,  että  niissä 
mainitaan  Naphururian  äitinä  ja  Nimmurian  puolisona  eräs  kuningatar  TiV. 
Tämä  ei  voi  olla  kukaan  muu  kuin  hieroglyyfien  mainitsema  Naphururian 
kuuluisa  äiti  Tee'e\ 

Sopi  siis  varmana  pitää,  että  löydetyt  taulut  ovat  näitten  kuningas- 
ten ajoilta,  kuuluivat  heidän  arkistoonsa.  Samassa  täytyi  muuttaa  mieli- 
pide taulujen  iästä.  Silminnähtävästi  ne  ovat  paljoa  vanhemmat  kuin 
Asarhaddonin  ajalta.  Nimmuria  ja  Naphururia  kuuluivat  Egyptin  kahdek- 
santeentoista hallitsijasukuun,  joka  muukalaiset  (Hyksos)  karkoitettuaan  pe> 
rusti  n.  k.  «uuden  valtakunnan»  noin  v.  1600  e.  Kr.  Tämän  kanssa  so- 
pii erinomaisesti  se,  mikä  tiedetään  paikasta,  jossa  taulut  löydettiin.  Tämä 
paikka  on  el^Amarna  keski-Egyptissä  Kairosta  eteläänpäin.  Tässä  oli 
mainittu  Naphururia-Amenhothep  IV,  joka  kaikin  voimin  koetti  Egyptissä 
panna  toimeen  monoteistisen  auringon-jumalanpalveluksen,  rakentanut  ko- 
mean kaupungin  (Hutateh)^  jonka  hän  teki  puuhaamansa  uskonpuhdistuksen 
pääpesäksi  ja  hallintonsa  keskipisteeksi.  Siirtäessään  residenssin  uuteen 
kaupunkiin  vei  hän  sinne  mukanaan  oman  ja  edelläkävijänsä  arkiston. 
Luultavasti  kuljetettiin  arkiston  taulut  saviastioissa,  jotka  olivat  varustetut 
pienempään  alabasterilevyyn  kirjoitetulla  päällekirjoituksella.  Muutamat 
taulut  löydettiin  nimittäin  saviastiasta,  jonka  ohessa  tänkaltainen  alabasteri- 
levy  tuli  näkyviin.  Levyssä  on  hieroglyyfeillä  kirjoitettu  Nimmuria-Amen- 
hothepin  nimi.  Mutta  jälkimmäinen  nimi  on  tässä  samoin  kuin  muualla- 
kin soennettu.  Kun  näet  Amenhothep  IV  muutti  uskontonsa,  hävitti  hän 
jumalannimen  Ammonin,  missä  se  vaan  löytyi,  ja  muutti  samasta  syystä 
oman  nimensäkin.  Uusi  kaupunki  el-Amamassa  ei  kumminkaan  menesty- 
nyt.    Amenhothep   rV:n   seuraaja,  joka  palasi  takaisin  vanhaan  uskontoon, 

muutti  pois  Hutatenista  ja  hävitti  tämän  kerettiläisyyden  pesän.  On  siis 
selvä,  etteivät  el-Amarnassa  löydetyt  taulut  voi  olla  nuorempia  kuin  mai- 
nitun Amenhothepin  ajalta,  s.  o.  15 -vuosisadalta  e.  Kr.,  niinkuin  itse  sisäl- 
löstäkin on  päätetty. 

Tämä  korkea  ikä  hankki  ennen  pitkää  el-Amamassa  löydetyille  kirja- 
tauluille  mitä  vilkkaimpaa  huomiota.  Pienempiä  kirjoituksia,  jotka  eri 
kannalta  käsittelivät  näitten  taulujen  merkitystä,  ilmestyi  useampaan  aika- 
kauskirjaan, ja  viime  orientalistikongressissa  Tukholmassa  tehtiin  niitten 
johdosta  tiedonantoja.  Tärkein  on  kumminkin,  että  uuttera  assyyrioloogi 
Hugo  VVincklervv.  1889  —  90  julkaisi  teoksen,  joka  antaa  kopian  kai- 
kista Berliinin  ja  Bulaqin  museoissa  säilytetyistä  el-Amama-tauluista.  Tämä 
teos,  joka  paitsi  muutamia  valokuvia  sisältää  240  nuolenpääkirjoitusta,  an- 
taa parhaimman  tilaisuuden  tutustua  näihin  vanhoihin  tauluihin  ja  esittää 
niitten  erinomaisen  arvon. 

Tahdon  seuraavilla  riveillä  antaa  lukijalle  jonkun  käsityksen  el- 
Amamassa  löydettyjen  taulujen  sisällyksestä  ja  merkityksestä,  minkä  verran 
tämä  nimittäin  jo  käy  päinsä.  Sillä  huomattava  on,  että  näitä  tauluja  lu- 
kuisuuden ja  laajuuden  vuoksi  sekä  oudon  kirjoitustavan  ja  kielen  tähden 
ei  vielä  ole  ehditty  perin  juurin  tutkia. 

JVtfnmuriaUGj  s.  o.  Amenhothep  Ulille,  on  eräs  tähän  saakka  timte- 
maton  Babyloonian  kuningas  Ktsh-takullima-Sin  lähettänyt  kolme  kirjettä. 
Nämät  ovat  valitettavasti  pahoin  turmeltuneet.  Sen  verran  nähdään,  että 
niissä  on  kysymys  naimisesta.  Babyloonian  kuningas  muun  muassa  kir- 
joittaa: 

„mitä  siihen  tulee,  että  olet  pyytänyt  tyttäreni  Suhartin  vaimoksesi,  niin  hfln  on 
täysikasvuinen  ja  niieskuntoinen.     Lähetä  ottamaan  hänet!" 

Luultavasti  nai  siis  Nimmuria  babyloonialaisen  kuninkaan  tyttären.  Rish- 
takullima-Sin  yritti  vielä  likeisempää  sukulaisuutta  Nimmurian  kanssa  ja 
pyysi  hänen  tyttärensä  vaimoksi.  Mutta  egyptiläinen  ei  ollutkaan  taipuisa 
antamaan  tytärtään  vaan  kieltäytyi,  antamalla  ylpeän  selityksen,  «ettei 
Egyptin  kuninkaan  tytärtä  koskaan  ole  kellekään  annettu».  Tähän  huo- 
mautti Rish-takullima-Sin : 

»olet    kuningas,    voit    tehdä    miten   mielit.     Jos   annat  tyttäresi,  ken  voi  siihen 
mitään  sanoa?" 

Mutta    kuD    ei    hän   sittenkään  saanut  mitä  tahtoi,  helpotti  hän  pyyntönsä 
ja  pyysi  jotakin  toista  egyptiläistä  naista,  sanoen : 

^löytyyhän    täysikasvuisia   tyttäriä  ja  sieviä  naisia.     Jos  sinulla  on  joku  kaunis 
nainen,  lähetä  hänet  minulle !    Ken  voi  sanoa :  hän  ei  olekaan  kuninkaan  tytär  ?* 

Toiset  Nimmurialle  lähetetyt  kirjeet  ovat  Mitannm  kuninkaalta  Tush- 
raäaltsi,  Mitannin  maa  mainitaan  sekä  assyyrialaisissa  että  egyptiläisissä 
kirjoituksissa,  mutta  tähän  saakka  ei  varmaan  tiedetty,  missä  se  löytyi. 
Selityksen  antaa  muistutus,  jonka  joku  egyptiläinen  kirjuri,  luultavasti  ar- 
kiston hoitaja,  hieraatti-hieroglyyfeiUä,  mustalla  läkillä  on  kirjoittanut  muu- 
taman taulun  kylkeen:  «kun  lähettiläs  .  .  .  saapui  Nä/iarmastsii> .  Mitanni 
on  siis  «kaksoisvirran  maa»  (Naharina),  s.  o.  seutu  Eufratin  ja  sen  va- 
semmanpuolisen lisäjoen  Balichin  välillä  Karkemishin  ja  Eragizan  kaupun- 
geista itäänpäin. 

Mitannista  tulleissa  kirjeissä  on  itse  kirjoitus  hyvin  kaunis  ja  taita- 
vasti tehty.  Tämä  todistaa,  että  Mitannissa  nuolenpääkirjoitusta  ahkerasti 
viljeltiin.  Kirjoitusmerkit  ovat  ylipäänsä  samanlaiset  kuin  ii:ltä  vuosi- 
sadalta tunnetut  assyyrialaiset.  Hyvin  hauska  on  havaita  tavuumerkkien 
taipumus  muuttua  yksinkertaisiksi  äännemerkeiksi  (kirjaimiksi).  Tästä  voi 
päättää,  että  nuolenpääkirjoitus  Mitannissa  oli  ollut  kauvan  käytännössä. 

Mitanni-kirjeet  ovat  laaditut  kahdella  eri  kielellä.  Toinen  on  tuttu 
babyloonialais-assyyrialainen  kieli,  toinen  on  vielä  tuntematon.  Tällä  tun- 
temattomalla kielellä  on  eräs  hyvin  laaja,  alkujaan  noin  600  riviä  sisäl- 
tävä kirje  kirjoitettu  savitaululle,  joka  ehkä  on  suurin,  mikä  koskaan  on 
löydetty  (0,43  X  0,25).  Hyvin  tärkeä  tieteelle  on  tämän  oudon  kielen  mää- 
rääminen. Se  poikkeaa  sekä  semiläisten  että  indoeurooppalaisten  kielten 
rakennuksesta  ja  muistuttaa  osaksi  muinais-armeenilaista,  osaksi  n.  k.  su- 
meerilaista  kieltä.  Mitä  me  siitä  tiedämme  on  etupäässä  luettava  Strass- 
burgin  yliopiston  dosentin  Petrus  Jensenin  ansioksi.  Substantiivit  ja 
verbit  taivutetaan  eri  tavalla  suffiksien  avulla.  Verbillä  on  m.  m.  muoto, 
joka  melkein  vastaa  suomen  toisen  infinitiivin  inessiiviä.  Löytyy  prono- 
mina  suffixa,  nim.  -/'  =  «minun»,  -«  =  «sinun»  ja  postpositsiooneja.  Ge- 
netiivi seisoo  ainakin  joskus  substantiivin  edellä.  Tunnetuista  sanoista 
mainittakoon  umina  «maa»,  hiaruha  «kulta»,  ipri  {ivrt)  «kuningas»  (vrt. 
armeen.  evri  «herra»),  shala  «tytär»,  shinipi  «veli»  y.  m.  Koska  Mi- 
tannin   maa    oli     hetiläisten    valtakunnan    läheisyydessä,     on    mahdollista, 

että  näitten  kielet  ovat  yhtä  sakua.  Siinä  tapauksessa  on  mitanninkielen 
tuntemisella  mitä  suurin  merkitys  hetiläisen  salaperäisen  sivistyskansan 
syntyperän  selvittämisellekin. 

Yhteydessä  tämän  Mitanni-taulun  kanssa  tulee  mainita  toinen  Nim- 
murialle  lähetetty  kirje,  jossa  niinikään  on  ihan  tuntematon  kieli.  Tämä 
kirje  on  Tarhundaradu  kuninkaan  lähettämä  Arsapistz,  joka  mahdollisesti 
on  sama  kuin  raamatussa  mainittu  kaupunki  Reseph.  Nimessä  Tarhun- 
daradu on  ensimmäinen  osa  jumalannimi  Tarhu.  Tämä  tunnetaan  mo- 
nesta muustakin  pohjoissyyrialaisesta  nimestä  ja  on  ehkä  sama  kuin  Abra- 
hamin isän  nimi  Tarah. 

Palaamme  takaisin  Mitanni-kiijeisiin.  Mainitussa  oatokielisessä  kir- 
jeessä on  alkujohdatus  laadittu  assyyriankielellä.  Tämä  seikka  todistaa 
sekin  Assyyrian  suurta  vaikutusta  ja  sen  kielen  yleistä  käytäntöä.  Täy- 
dennettynä muitten  Mitanni-kirjeitten  mukaan  kuuluu  kirjeen  alku: 

nNimmurialle,  suurkuoinkaalle,  Egyptin  kuninkaalle,  veljelleni,  vävylleni, 
joka  minua  rakastaa  ja  jota  minä  rakastan,  sano :  minä  Tushratta,  suurkunin- 
gas, appesi,  joka  sinua  rakastaa,  Mitannin  kuningas,  veljesi,  voin  hjrvin.  Voi- 
kaa Tekin  hyvin,  sinä,  sinun  huoneesi,  sisareni  ja  muut  vaimosi,  poikasi,  vau- 
nusi, hevosesi,  ruhtinaasi,  maasi  ja  tavarasi!     Voikaa  sangen,  sangen  hyvin!" 

Tämä  kirjeen  johdatus  eriää  sangen  huomattavasti  siitä  muodosta, 
joka  on  tavallinen  esim.  Nebukadrezarin  aikana  babyloonialaisten  kesken 
vaihdetuissa  kirjeissä.  Erittäinkin  kummastuttaa  käskysana  «sano!».  Ketä 
tämä  käsky  tarkoittaa?  Vastauksen  antaa  eräs  kirje  Mitannista,  jossa  mai- 
nitaan, että  kirjeen  mukana  Egyptin  kuninkaan  luo  lähetettiin  targumänu 
niminen  mies,  siis  tulkki.  Tätä  tulkkia  tarkoittaa  käsky  «sano»,  hänen 
piti  kirjeen  lähettäjän  puolesta  lausua  kirjeen  saajalle  sen  sisällys  kääntä- 
mällä sen  sanasta  sanaan.  Nämät  kirjeet  saivat  siis  tämän  oudon  muo- 
don siitä  syystä,  ettei  kirjeen  saaja,  muukalainen  kun  oli,  itse  saattanut 
sitä  lukea,  vaan  kirjeen  tuoja  esitti  sen  suullisesti,  ja  itse  kirje  oli  lähetti- 
läälle elikkä  tulkille  annettu  opetukseksi  miten  hänen  piti  puhua. 

Tästä  kirjeestä  näemme,  että  Egyptin  kuningas  Nimmuria-Amen- 
hothep  III  oli  naimisissa  Tushrattan  sisaren  kanssa.  Toisessa  paikassa  sa- 
notaan nimenomaan: 

„kun    isäsi  lähetti  minun  bäni  Shuttarfum  luo  ja  pyysi  isäni  tytärtä,  minun  si- 
sartani, antoi  hän  hänet  pakosta.** 

Samasta  naimisesta  on  muissakin  kirjeissä  paljon  puhetta.  Se  antoi 
aihetta  ystävyyteen  langosten  välillä  ja  kirjeitten  sekä  lahjojen  vaihtoon. 
Eräs  assyyriankielinen  Mitanni-kirje  kuuluu: 

«Ystävyyttä,  jonka  jo  sinun  vanhempasi  minun  vanhempani  kanssa 
vahvasti  rakensivat,  olet  sinä  nykyään  vahvistanut,  kun  isäni  kanssa  sangen 
lujaan  liittoon  rupesit.  Nyt  kun  me  ystävyyttä  pidämme,  se  on  kymmen- 
kertaisesti lujempi  kuin  isäni  kanssa.  Jumalat  suokoot  ystävyydellemme 
menestystä  I  Teshshup,  herra,  ja  Ammon  suosikoot  sitä  vastedes  niinkuin 
tähän  saakka! 

«Kun  veljeni  lähettiläs  Mane  saapui  pyynnöllä:  ,oi  veljeni,  tulkoon 
tyttäresi  vaimokseni,  Egyptin  hallitsijattarcksi!',  niin  en  minä  veljeni  sy- 
däntä pahoittanut  vaan  puhuin  kaikin  puolin  mieleesi.  Ja  niinkuin  veljeni 
tahtoi,  toin  hänet  (sisareni)  lähettilään  nähtäväksi.  Ja  hän  näki  hänet  ja 
nähtyään  sangen  suuresti  iloitsi.  Toivon,  että  hän  nyt  on  terveenä  vel- 
jeni maassa:  Ishtar  ja  Ammon  antakoot  hänen  olla  veljeni  sydämelle 
mieluisa ! 

«Lähettilääni  Gilia  toi  minidle  veljeni  sanoman.  Tämän  hyväksi  kuul- 
tuani tulin  sangen  iloiseksi  ja  sanoin:  ,vaikka  kaikki  olisi  purattu,  mikä 
meidän  välillämme  on,  mikä  meille  yhteistä  on,  mikä  meidät  ystäviksi  te- 
kee, niin  minusta,  yksin  näitten  sanain  johdosta,  rupeisimme  ikuisiksi  ys- 
täviksi'. 

«Kun  lähetin  veljeni  luo  ja  sanoin:  ,minun  puolestani  tahdomme  lu- 
jaa liittoa  tehdä  ja  keskenämme  ystävyyttä  pitää  I^  sanoin  samassa  veljel- 
leni: ,kymmenkertaisesti  lujemmin  kuin  isäni  kanssa  vahvistakoon  veljeni 
(ystävyytemme)*.  Ja  pyysin  vcljeltäni  paljon  kultaa  sanoen:  ,enemmän 
kuin  isälleni  lähettäköön  veljeni  minulle!  Kuitenkin  isälleni  jo  lähetit  pal- 
jon kultaa:  kullalla  runsaasti  koristetun  uhrikulhon  sekä  kattilan  ja  minua 
varten  kultaisen  lipittu  (esineen)  .  .  .* 

«Kun  lähetin  veljeni  luo  lähettilääni  Gilian  ja  pyysin  paljon  kultaa 
sanoen:  ,minulle  suvaitkoon  veljeni  antaa  enemmän  kuin  isälleni  ja  lähet- 
täköön minulle  paljon  kultaa,  ilman  määrää,  paljon  enemmän  kuin  isäl- 
leni!* niin  tahdoin  ilmoittaa  veljelleni:  ,niinkuin  isoisäsi  sinulle  sotatarpeita 
on  valmistanut,  tahdon  minäkin  samoin  hankkia  sinulle  mitä  tarvitset*  ja 
lisäsin  vielä:  ,kulta,  jonka  veljeni  lähettää,  lähettäköön  hän  niinkuin  myö- 
täjäisten puolesta!* 

«Kun  nyt  veljeni  lähettää  minulle  kultaa  ja  minä  kysyn:  ,onko  sitä 
paljonkin?*,  on  sitä  yltäkyllin,  ja  kun  sanon:  ,onko  sitä  paljon  ja  tarpeeksi?*, 
niin  on  sitä  määrää  runsaammin,  ja  minä  olen  siitä  hyvin  iloissani.  Ja 
mitä  hyvänsä  veljeni  lähettää,  olen  siitä  hyvin  iloissani. 

«Nyt  siis  lähetän  veljeni  luo,  ja  veljeni  tehköön  lujempaa  ystävyyttä 
minun  kanssani  kuin  isäni  kanssa.  Pyydän  veljeltäni  kultaa.  Ja  kultaa, 
jota  pyydän,  pyydän  kahdesta  syystä:  ensinkin  sotatarpeiden  vuoksi  ja  toi- 
seksi myötäjäisten  tahdon. 

«Siis  veljeni:  kultaa!  paljon,  runsaasti,  ilman  määrää  lähettäköön  vel- 
jeni minulle!  Ja  enemmän  kultaa  kuin  isälleni  lähettäköön  veljeni!  Onhan 
kultaa  veljeni  maassa  niinkuin  multaa! 

«Suokoot  jumalat,  että  veljeni  maassa  löytyisi  kultaa  runsaasti  niinkuin 
tähän  saakka!  Löytyköön  kultaa  kymmenkertaisesti  enemmän  kuin  nyt! 
Mutta  kulta,  jota  pyydän,  älköön  se  pahoittako  veljeni  sydäntä,  niinkuin  ei 
veljenikään  minun  sydäntäni  suututtako,  vaan  lähettäkööi}  veljeni  kultaa 
paljon,  runsaasti,  ilman  määrää.  Mitä  veljeni  vaan  tahtoo,  lähettäköön  hän 
noutamaan;  ja  mitä  hyvänsä  veljeni  haluaa,  minä  annan.  Tämä  minun 
maani,  se  on  veljeni  maa,  ja  huoneeni  on  veljeni  huone. 

«Nyt  lähetän  lähettilääni  Gilian  veljeni  luo.  Ei  veljeni  pidä  pidä- 
tellä häntä  vaan  päästää  hänet  joutuisasti  lähtemään.  Niinkuin  nyt,  kuul- 
lessani veljeni  lahjasta,  saan  aihetta  iloon,  suotakoon  minulle  aina  tulevai- 
suudessakin kuulla  veljeni  antamista  lahjoista.  Ja  näille  sanoille,  jotka 
olemme  toisillemme  kirjoittaneet,  antakoot  Teshshup  ja  Ammon  hyvää 
menestystä,  että  ne  tarkoittamansa  saavuttavat  ja  niinkuin  tähän  asti  edel- 
leenkin pysyvät.  Niinkuin  nyt  olemme  ystävät,  pysykäämme  kaikessa  tu- 
levaisuudessakin!» —  —  — 

Sen  verran  tätä  pitkäveteistä  tyhjämielistä  kirjettä,  jonka  sananrun- 
saus  pitää  yhden  ainoan  ajatuksen  vireillä:  «anna  kultaa!»,  ja  jossa  liu- 
kasteleva kohteliaisuus  turhaan  koetta  peittää  kirjeentekijän  ahneutta. 

Kirjeen  lopussa  luetellaan  lahjoja,  joita  Tushratta  lähettää  langol- 
lensa. Näitten  joukossa  huomataan  10  paria  täysin  varustettuja  hevosia 
ja  viisi  vaunua.  Myös  Babyloonian  kuninkaan  Burraburiashin  kirjeissä  pu- 
hutaan hevosista,  joita  hän  lahjoitti  Egyptin  kuninkaalle.  Tämä  seikka  on 
hauska  sentähden,  että  se  antaa  kuvan  hevosen  siirtymisestä  Egyptiin. 
Tässä    maassa    oli    hevonen    alkuaan    ihan  tuntematon,  joka  sopii  päättää 

siitä,  ettei  vanhan  eikä  keskimäisen  valtakunnan  muistomerkeissä  eikä  kir- 
joituksissa hevosta  koskaan  ole  kuvattu  eikä  mainittu.  Vasta  i8  ja  i9:n 
hallitsijasuvun  aikana  tuli  hevonen  Egyptissä  tunnetuksi.  Hevosta  seurasi 
sotavaunut.  Molemmat  yhdessä  aikaansaivat  mullistuksen  egyptiläisten  so- 
dankäymisessä  ja  välittivät  niitä  onnellisia  sotaretkiä,  joilla  i8:n  hallitsija- 
suvun  ensimmäiset  kuninkaat  valloittivat  suuremman  osan  Länsi-Aasiaa. 
Tämä  hevosen  siirtyminen  Egyptiin  tapahtui  juuri  sen  vilkkaan  kanssakäy- 
misen kautta,  jota  näitten  kirjeitten  mukaan  mainittu  hallitsijasuku  piti  Länsi- 
Aasian  kansojen  kanssa,  jotka  vanhastaan  tunsivat  ja  pitivät  hevosta. 
Lahjaksi  annettiin  tietysti  kustakin  maasta  semmoista  tavaraa,  joka  oli  sille 
maalle  omituista  ja  muualla  outoa.  Kansainvälinen  kauppa  noudatti  luon- 
nollisesti samaa  sääntöä.  Tarkastamalla  näissä  kirjeissä  mainittuja  eri  ta- 
hoilta lähetettyjä  lahjoja  saamme  siis  käsityksen  senaikuisista  kauppaolois- 
takin.  Tärkeäarvoinen  on  tässä  suhteessa  pitkä  luettelo  esineitä,  jotka  muo- 
dostivat Tushrattan  sisaren  myötäjäiset. 

NaphururiaUt  s.  o.  Amenhothep  IV:lle  lähetetyistä  kirjeistä  ovat 
useimmat  Babylooniasta  (=  Karduniash),  Tapaamme  näissä  kirjeissä  sa- 
manlaisia suhteita  kuin  ne,  joihin  tutustuimme  Mitanni-kirjeissä :  ystävällistä 
kanssakäymistä,  joka  ilmaantuu  naimiskaupassa,  valtiollisessa  liitossa  ja  ta- 
varain vaihtamisessa.  Babyloonian  kuningas  Burraburiash  on  naimisissa 
egyptiläisen  kuninkaan  tyttären  kanssa  ja  siten  jatketaan  jo  isien  perustamaa 
ystävyyttä  kuningasten  välillä.     Burraburiash  m.  m.  kirjoittaa: 

, isäni  KurigaUuTi  aikana  lähettivät  kaikki  kanaanilaiset  {fCunakhaiu)  hänen 
luoksensa  sanoman:  ,aiomme  tehdä  sotaretken  Kaniskatiin  ja  pyydämme  sinua 
mukaan'.  Mutta  isäni  vastasi  heille :  .älkää  toivoko  minua  liittolaiseksenne  ! 
Vaan  jos  rupeette  sotaan  minun  veljeäni,  Egyptin  kuningasta  vastaan  ja  teette 
liiton  jonkun  muun  kanssa,  niin  varmaan  lähden  ryöstämään  —  tcilä." 

Babyloonian  kuningas  ei  rikkonut  liittoa  egyptiläisen  kanssa  vaan  lä- 
hetti häneUe  sanan  vihollisten  aikeista.  Tästä  isänsä  hyvästä  käytöksestä 
pyytää  Burraburiash  hyväntekijäisiksi  kultaa  —  «enemmän  kuin  isänsä  oli 
saanut».  Ja  kun  mainitut  kanaanilaiset  ovat  tappaneet  muutaman  Burra- 
buriashin  lähettiläistä,  kun  he  matkalla  Egyptiin  kulkivat  Kanaanin  läpi, 
vaatii  hän  Egyptin  kuningasta  rankaisemaan  murhaajia,  sillä  «Kanaani  on 
sinun  maasi»,  sanoo  hän.  —  Jotta  lukija  käsittäisi,  kuinka  tärkeät  nämät 
kirjeet    ovat   jo    senkin    vuoksi,    että  Kanaanin  maa  ja  kanaanilaiset  niissä 

mainitaan,  huomautamme,  ettei  näitä  nimiä  tähän  saakka  ole  löydetty  nuo- 
lenpääkirjoituksista eikä  liioin  egyptiläisten  hieroglyyfikirjoituksista. 

Assyyriankin  kanssa  oli  Burraburiash  liitossa.  Tämän  todistaa  kirje, 
jonka  AshshurubalUt  lähetti  Egyptin  kuninkaalle.  Siinä  myös  mainitaan,  että 
hänen  isänsäkin  Ashshur-nadin-ahi  oli  pitänyt  ystävyyttä  Egyptin  kanssa. 

Kaikissa  tähän  saakka  mainituissa  kirjeissä  puhutellaan  Egyptin  ku- 
ningasta lähettäjän  «veljeksi».  Sama  on  muutamien  Alashiasid^  lähetetty- 
jen kirjeitten  laita.  Yhteen  kirjeeseen  on  joku  egyptiläinen  kirjoittanut: 
•kirje  ^rsu  kuninkaalta»,  josta  siis  nähdään,  että  Alashian  maa  oli  sama 
kuin  egyptiläisten  ^rs  (syyr.  /  =  egypt.  r). 

Enimmät  el-Amamassa  löydetyt  kirjeet  ovat  Egyptin  kuninkaan  ala- 
maisten, maaherrain  ja  vasallien,  lähettämät  eri  osista  Palestiinaa.  Näistä 
kirjeistä  on  ainoastaan  osa  kuninkaalle  lähetetty.  Useamman  kirjeen  saa- 
jana mainitaan  erityisiä  ylhäisiä  henkilöitä  Egyptin  hovissa.  Kaikissa  näissä 
kirjeissä  on  tietysti  alkutervehdys  toisenlainen  kuin  kuninkaitten  lähettä- 
missä kirjeissä.  Eib-Addi  esim.  Gubla^Xa.  (=  Byblos)  alottaa  kirjeensä  seu- 
raavilla sanoilla: 

^kuninkaalle  herralleni,  auringolleni,  sano:  ,Ril)-Addi,  palvelijasi,  heittäytyy 
seitsemästi  seitsemän  kertaa  herrani,  aurinkoni  jalkain  juureen.** 

Vielä  nöyristelevämpi  on  seuraava  tervehdys: 

.^kuninkaalle  herralleni,  jumalalleni,  auringolleni,  taivaan  auringolle :  Pitia  Aska- 
limisia^  sinun  palvelijasi,  sinun  jalkapohjasi  sotkema  tomu,  sinun  hevospalveii- 
jasi  (?),  heittäytyy  seitsemästi  seitsemän  kertaa  kuninkaan,  minun  herrani,  jal- 
kain juureen." 

Palestiinasta  lähetetyt  kirjeet  antavat  meille  joksikin  selvän  kuvan  si- 
käläisistä oloista  viidennellätoista  vuosisadalla.  Palestiina  on  vielä  Egyp- 
tin vallan  alaisena.  Mutta  tämä  valta  horjuu  jo  päivä  päivältä  yhä  enem- 
män. Syjmä  tähän  oli  etupäässä  heäläisten  idästä  länteenpäin  paisuva 
valta,  joka  Palestiinassakin  yritti  anastaa  johtajan  asemaa.  Erityiset  pikku- 
valtijat  Palestiinassa  pitivät  salaa  hetiläisten  puolta.  Toiset  olivat  egypti- 
läisille uskolliset  ja  ilmoittivat  toisten  salavehkeet.  Kirjeet  Palestiinasta 
sisältävät  sentähden  joukon  syytöksiä  valtakunnan  pettämisestä  ja  syytösten 
torjumisyrityksiä. 

Näistä  kirjeistä  on  edellämainittu  ^i^-^/iiE// Byblosista  kirjoittanut  enem- 
män kuin  neljäkymmentä  kappaletta.     Nämät  ovat  niinkuin  yleensä  kirjeet 

Palestiinasta  hyvin  epäselvästi  ja  virheellisesti  kirjoitetut,  joka  seikka  tekee 
niitten  lukemisen  varsin  hankalaksi.  Kun  tämän  lisäksi  ei  yksikään  ole 
vallan  eheänä  säilynyt»  niin  niitten  sisällön  arvosteleminen  on  jokseenkin 
vaikea.  Usein  Rib-Addi  syyttää  erästä  toista  Abd-AshirH  nimistä  vasallia 
siitä,  että  hän  vastustaa  Egyptin  valtaa  ja  käy  hetiläisten  asioilla.  Hän 
py}'tää  pyytämistään  Egyptin  kuningasta  lähettämään  apuväkeä,  jotta  voi- 
taisiin karkoittaa  vihollinen  maasta  ja  ottaa  anastetut  kaupungit  takaisin. 

Sillä  aikaa  kun  hetiläiset  idästä  ahdistivat  Egyptin  valtaa  Palestii- 
nassa ja  kapinoitsijat  anastivat  Phoinikian  rantakaupunkeja,  lähestyi  toinen 
vihollinen  etelästä.  Tätä  etelästä  tunkevaa  vihollista  nimitetään  Habiri- 
kansaksi.  Erityisellä  mielenkiinnolla  luemme  tästä  kansasta.  SiUä  on  mel- 
kein varma,  että  tällä  nimellä  tarkoitetaan  hebrealaisia  {=z  ^ibArfm).*) 
Nämät  kirjeet  antavat  siis  uusia  hyvin  tervetulleita  tietoja  ajasta,  jolloin 
hebrealaiset  saapuivat  Kanaaninmaahan,  ja  tavasta,  millä  tämä  maa  valloi- 
tettiin.    Niissä  saamme  oivan  selityksen  esim.  Josuan  kirjalle. 

Habiri-hebrealaisten  päävastustajana  esiintyy  eräs  Abdi-täba.  Hän 
on  kirjoittanut  ainakin  viisi  kirjettä  kaupungista,  jonka  paljas  nimi  pakoit- 
taa  meidät  uuteen  mielenkiintoon.  Tämä  nimi  on  Urusalim  s.  o.  i)yhä 
kaupunki  Jerusalem.  Ainoastaan  yhden  kerran,  nimittäin  kuningas  Sanheribin 
kirjoituksissa,  on  Jerusalemin  nimi  tätä  ennen  tunnetuissa  nuolenpääkirjoi- 
tuksissa tavattu.  Odottamatonta  oli,  kun  tämä  nimi  nyt  toistamiseen  löy- 
dettiin nuolenpääkirjoituksista  erittäinkin  kun  ne  ovat  näin  vanhalla  ajalta. 
Sillä  sen  mukaan,  mitä  raamattu  Jerusalemin  muinaisuudesta  kertoo,  olisi 
tällä  kaupungilla  viidennellätoista  vuosisadalla  vielä  pitänyt  olla  vanha  ni- 
mensä Jebus.  Sanotaanhan  Tuomarien  kirjan  ipissä  luvussa,  että  «siihen 
aikaan  kun  ei  vielä  ollut  kuningasta  Israelissa»,  oli  Jerusalemin  nimi 
Jebus  (vv.   1,1  o). 

Abdi-täba  sanoo  asemastansa  Jerusalemissa  m.  m.: 

n  ei   isäni   eikä  äitini  ole  asettanut  minua  tähän  asemaan.     Mahtavan  kuninkaan 

käsi  on  saattanut  minut  isäni  huoneeseen.** 


♦)  Hebrean  kurkkuääni  cain  (=f)  ei  löydy  Assyyrian  kielessä.  Se  on  siinä 
yhtä  kuin  spiriius  Imis  (  ^),  eikä  sillä  siis  löydy  erityistä  nuolenpää  kirjoitusmerkkiä. 
Näille  Palestiina-kirjeille  on  omituista,  että  niissä  hebrealainen  ^  merkitään  niinkuin 
assyyrialainen  A-ääni.  Voisi  esiintuoda  monta  esimerkkiä  tästä  menettelystä.  Sen 
mukaan  on  //ti^fW-sana  käsitettävä- 

Sitten  hän  väittää  valheeksi,  mitä  kuninkaalle  on  kerrottu  hänen  muka 
juonittelcmisostaan  egyptiläisiä  vastaan,  ja  koettaa  kaikin  mokomin  todistaa 
uskoUisuutensa.     Habiri-kansan  rynnäköstä  hän  sanoo: 

«kuDinkaani  maat  irtaantuvat.  Kaikki  päälliköt  ovat  paenneet.  Ei  ole  herral- 
lani enään  yhtäkään  pftällikkAS.  KäSntäkA6n  siis  kuningas  kasvonsa  varustus- 
väen  puoleen  ja  lähettäköön  lisäväkeä.  Kuninkaani  maat  ovat  hukassa.  Uabiri- 
kansa  ryöstää  kuninkaan  maat"  j.  n.  e. 

Vielä  on  mainitseminen  niitä  kirjeitä  Palestiinasta,  jotka  eivät  ole 
lähetetyt  kuninkaalle  vaan  korkeille  herroille  Egyptin  hovissa.  Eräs  up- 
seeri Aziri  on  useasti  kirjoittanut  aisallensa»  ZHukilleja.  «veljellensä»  ffaille. 
M.  m.  hän  kerta,  kun  on  tullut  tehneeksi  jonkun  pulman,  pyytää  heitä 
puhumaan  hänen  puolestaan  kuninkaalle. 

Vihdoin  löytyy  kokoelmassa  kirjeitä  naisiltakin,  jopa  semmoisia,  jotka 
käsittävät  valtiollisia  asioita.  Niin  esim.  eräs  nimeltään  tuntematon  nainen 
kirjoittaa  kuninkaalle: 

„tiedä,  herra  kuningas,  että  nyt  on  tehty  kapina  maassa,  ja  kuninkaani  koko 
maa  on  irtaantunut,  ryöstäjäin  vallassa.  Ja  tiedä,  hen-a  kuningas,  että  ryöstä- 
jät ovat  lähettäneet  Ajjaloomxxi  ja  Saraan,  eikä  ole  turvaa**  j.  n.  e. 

Paitsi  jo  mainittuja  kaupunkeja  esiintyy  näissä  kirjeissä  koko  joukko 
paikannimiä,  jotka  löytyvät  raamatussakin.  Semmoiset  ovat  Sidon^  Akka^ 
Askalon^  Lakish^  Saphoon^  Lebaot^  Gaza^  MegiddOy  Hasor^  T^rus,  Beirut, 
Arka,  Arados,  Simyra  y.  m.  Tästä  selvästi  huomaa,  mikä  suurcnlainen 
merkitys  näillä  kirjeillä  on  vanhalle  maantieteellekin. 

Omituista  on,  että  Palestiinasta  lähetetyissä  kirjeissä  assyyrialaisia 
sanoja  usein  selitetään  viereen  asetetuilla  kanaanilaisilla,  esim.  ass.  tnaia  = 
kinata  (s.  o.  hebr.  cenai  «minun  silmäni»,  ass.  huharu  —  kilubu  (s.  o. 
hebr.  kflHbh  Jer.  5,27  «linnunhäkki»)  y.  m.  «Kanaanilaisuus»  ilmaantuu 
siinäkin,  että  ensimmäisen  persoonan  pronominin  assyyrialaisen  anäku-muo- 
don  asemasta  kirjoitetaan  anuki  (s.  o.  hebr.  anökt).  Nähdään  että  ka- 
naanilaisilla sanoilla  yleensä  on  sama  muoto  kuin  vastaavilla  hebrealaisilla. 
Tämä  seikka  todistaa  siis  sen  arvelun,  joka  jo  aikoja  sitten  on  tehty  Pa- 
^  lestiinan  alkuasujamien  kanaanilaisten  kielestä,  että  se  oli  sama  kuin  maahan 
sittemmin  tulleitten  hebrealaisten  kieli. 

Paitsi  kirjeet,  joista  edellisessä  on  ollut  puhe,  löytyy  el-Amama-ko- 
koelmassa  kaksi  katkonaista  taulua,  jotka  sisältävät  mytoloogisen  kertomuk- 

sen  Adapa  nimisen  henkilön  seikkailuista.  Tätä  kertomusta  on  joku  egyp- 
tiläinen kirjuri  käyttänyt  lukuharjoitukseksi.  Hän  on  punaisilla  ja  mustilla 
pisteillä  merkinnyt  sananpäätteet.  Näistä  pilkuista  päättäen,  hänen  kä- 
sityksensä luetusta  on  ollut  hyvinkin  väärä. 

On  vielä  mahdoton  sanoa,  mihinkä  kaikkiin  suhteisiin  tämän  kirje- 
kokoelman merkitys  ulottuu.  Mitenkä  se  valaisee  erityisiä  historiallisia, 
maan-  ja  kielitieteellisiä  kohtia,  käynee  edellisestä  selville.  Suurin  on  kui- 
tenkin näitten  kirjeitten  sivistyshistoriallincn  merkitys.  Huomautan  tässä 
suhteessa  vielä  ainoastaan  yhden  seikan.  Sangen  merkillistä  on,  että  ba- 
byloonialainen  kieli  ja  nuolenpääkirjoitus  viidennellätoista  vuosisadalla  e. 
Kr.  olivat  kansainvälisen  kirjeenvaihdon  välikappaleina.  Eivätkä  niitä 
käyttäneet  ainoastaan  semmoiset  kansat,  jotka  olivat  Assyyrian  alamaisia, 
vaan  vapaat  itsenäiset  kansat.  Ja  mikä  on  kaikista  omituisinta,  Egyptin 
vallan  omat  alamaiset  eivät  käyttäneet  egyptinkieltä  eivätkä  hieroglyyfejä, 
joka  olisi  ollut  luonnollisinta.  He  laativat  kirjeet  egyptiläisille  herroillen- 
sakin  assy3aiankielellä  ja  nuolenpääkirjoitusmerkeillä.  Tämä  seikka  todis- 
taa selvästi,  että  vaikka  maallinen  valta  Länsi- Aasiassa  tähän  aikaan  olikin 
egyptiläisten  käsissä,  vaikutti  siellä  kuitenkin  paljon  suuremmalla  vallalla 
assyyrialainen  henki  ja  sivistys.  Se  pakotti  kanaanilaiset  käyttämään  As- 
syyrian kieltä  ja  kirjoitusta,  joka  tapahtui  suurella  vaivalla,  niinkuin  Pales- 
tiinasta tulleet  kirjeet  selvästi  näyttävät.  Kanaanilaiset  selittivät  tuon  tuos- 
takin assyyrialaisia  sanoja  äidinkielellään.  He  olivat  näissä  selityksissään 
ja  muutenkin  kotimaisten  nimien  kirjoittamisessa  pakoitetut  osottamaan  ko- 
timaisia äänteitään  kirjoitusmerkeillä,  jotka  eivät  lainkaan  sovellu  näitten 
äänteiden  ilmaisijoiksi  (vrt.  s.  536).  Ja  vihdoin  osasivat  kanaanilaiset  vain 
varsin  huonosti  kirjoittaa  nuolenpääkirjoitusta.  Kun  tämän  lisäksi  vielä 
tulee,  etteivät  egyptiläiset  herrat  kumminkaan  itse  saattaneet  lukea  noita 
nuolenpääkirjeitä  eivätkä  liioin  ymmärtäneet  kanaanilaisten  assyyriaksi  so- 
pertamista, vaan  ehkä,  kuten  nuo  selitykset  näyttävät  todistavan,  paremmin 
tajusivat  kanaanilaista  kieltä,  niin  sopii  syystä  kysyä:  mikseivät  kanaanilai- 
set käyttäneet  omaa  kieltään?  Mikseivät  käyttäneet  puustavikirjoitusta, 
jonka  merkit  nimenomaan  heidän  kieliäänteensä  ilmaisevat?  Täytyy  ky- 
syä: eivätkö  semiläiset  kirjaimet  15 -vuosisadalla  olleet  Kanaanissa  tunnetut? 

Luulen,  että  tähän  kysymykseen  on  kieltävästi  vastaaminen. 

Olemme  täten  tulleet  koskeneeksi  kysymykseen  semiläisen  kirjaimis- 
ton alkuperästä  ja  synnynajasta.    Ja  koska  juiu-i  puheena  oleva  el-Amarna- 

löytö    aDtaa   siihen  aihetta,  sallittakoon  minun  tässä  lyhyesti  esittää  tämän 
kysymyksen  nykyistä  kantaa. 

Ennen  tavallisesti  oletettiin,  että  kirjaimet  ovat  muodostetut  hiero- 
glyyfien  hieraattimerkeistä  (01  sh  au  s  en,  de  Rougd,  Hal^vy,  Taylor). 
Egyptistä  olisivat  sitten  joko  foinikilaiset  taikka  vasta  Israelin  lapset  läh- 
tiessään Egyptistä  tuoneet  kirjainkirjoitustaidon  Aasiaan.  Nämät  teoriiat 
ovat  kerrassaan  hylättävät.  Sillä  kirjainten  nimitykset  selvästi  osottavat, 
että  ne  ovat  nomaadikansan  keksimät  eikä  semmoisten  kaupunginasukasten, 
kuin  foinikilaiset  olivat.  Kirjainten  muoto  ei  muistuta  hieroglyyfejä  enem- 
män eikä  niinkään  paljon  kuin  esim.  nuolenpääkirjoituksen  merkkejä.  Ja 
vihdoin  ovat  vanhimmat  tunnetut  äsken  löydetyt  kirjainkirjoitukset  kotoisin 
Arabian  erämaasta.     Ne  ovat  kirjoitetut  noin  1500  e.  Kr. 

Luotettavin  teoriia  kirjainten  synnystä  on  seuraava,  jonka  suurella 
pontevuudella  on  esittänyt  etupäässä  Fritz  Homme  1.  Syyrialais-arabia- 
laisessa  erämaassa  kuljeksiva  nomaadikansa  on  keksinyt  semiläiset  alkukir- 
jaimet laatimalla  ne  Babylooniassa  näkemiensä  nuolen pääkirjoitnsmerkkien 
mallin  mukaan.  Tämän  teoriian  puolustukseksi  voi  esiintuoda  useita  seik- 
koja. Kirjainten  nimet  todistavat  ne  nomaadien  keksimiksi.  Vanhimmat 
kirjainkirjoitukset  johtavat  meidät  mainittuun  erämaahan.  Niillä  tienoin  elävät 
kansat  olivat  ammoisista  ajoista  olleet  likeisessä  tekemisessä  babyloonialais- 
assyyrialaisten  kanssa.  Vihdoin  voidaan  semiläisten  kirjainten  muotoja  se- 
littää vanhemmista  nuolenpääkirjoitusmerkeistä. 

Tästä  päättäen  sopii  meidän  varmana  pitää,  että  nomaadikansat  Me- 
sopotamian ja  Palestiinan  välillä  keksivät  ja  ensin  käyttivät  kirjaimia.  Tämä 
tapahtui  noin  2000—1500  e.  Kr. 

Jos  niin  on,  kysymme  uudestaan;  miten  on  selitettävissä,  etteivät 
kanaanilaiset  vielä  15 -vuosisadalla  tunteneet  tuota  keksintöä?  Luulen 
syyksi  sen  seikan,  että  kanaanilaiset  viettivät  kiinteätä  elämää  kaupun- 
geissa ja  maanviljelijöinä  eivätkä  paljon  olleet  tekemisissä  erämaissa  liik- 
kuvien nomaadikansojen  kanssa.  Näitten  kirjoitustaito  ei  ollut  vielä  ehti- 
nyt Palestiinaan.  Vanhin  todistus  kirjainkirjoitustaidon  tuntemisesta  Pales- 
tiinassa on  Moabin  kuninkaan  Meshan  kivikirjoitus  yhdeksännen  vuosisadan 
alulta.  Viimeinen  aika,  jolloin  tämä  taito  vielä  oli  Palestiinassa  tuntema- 
ton, näkyy  el-Amarna-löydön  mukaan  olleen  15:8  vuosisata.  Siis  tuotiin 
kirjainkirjoitustaito  tähän  maahan  noin  v.  1500  ja  900  välillä,  ehkä  noin 
V.   1400.     Juuri  tähän  aikaan,  jolloin  suurin  osa  Israelin  lapsia  vielä  viih- 

tyi  Egyptin  Gosenissa,  tunkeusivat  el-Amarna  löydön  ja  Raamatunkin 
makaan  Israelin  etujoukot,  Habiri-hebrealaiset,  syyrialais-arabialaisesta  erä- 
maasta Palestiinaan.  Rohkenen  siis  arvella,  että  vasta  he  mukanaan  toi- 
vat kirjainten  tuntemisen  Palestiinaan. 

K.  U.  Tallqvist. 


Kirjailijain  muotokuvia. 

XXII. 

Pontus  Wlkner. 

I. 

Hamasta  siitä  ajasta  asti,  jolloin  apostoli  Paavali  epistolassaan  Ko- 
lossilaisiUe  antoi  tuon  varoituksen:  «Katsokaat  ett^ei  joku  teitä  viettele 
Philosophian  ja  turhain  jaaritusten  kautta»  (Rol.  2,  8)  on  se  käsitys  ollut  var- 
sin yleinen,  että  nuot  ominaisuudet  ^«harras  kristitty»  ja  «filosoofi»  eivät  ker- 
naasti yhdy  samassa  henkilössä.  Ja  jota  enemmän  filosofia  on  kehittynyt 
itsenäisellä  oman  olemuksensa  määräämällä  tavalla,  sitä  enemmän  se  on  näyt- 
tänyt antavan  syytä  mielipiteelle,  ettei  sitä  käy  yhdistäminen  ainakaan  sen 
kanssa,  mitä  tavallisesti  pidetään  kristillisyytenä.  Varsinkin  on  tämä  juopa 
meidän  päivinämme  laajennut  enemmän  kuin  milloinkaan.  Sitä  omitui- 
sempi ilmiö  on  sentähden  meidän  aikanamme  mies,  joka  omistaen  tava- 
tonta filosoofista  terävyyttä  ja  uhraten  koko  elämänsä  tälle  tieteelle,  kui- 
tenkin alati  pysyy  raamattuun  perustuvan  kristinopin  kannalla  siten,  ettei 
tämä  ainoastaan  ole  hänen  teoreetisen  harrastuksensa  esineenä  vaan  koko 
hänen  personallisuuttaan  elähyttävänä  voimana  ja  myös  koko  hänen  filo- 
soofisen  kehityksensä  sisinnä  vaikutteena  kaikissa  sen  monissa  vaiheissa. 
Tämä  ilmiö  ei  ole  ainoastaan  omituinen,  vaan  myös  opettavainen  ja  mer- 
killinen sekä  yleensä  että  erittäinkin  hengelliseen  elämään  katsoen  siinä 
maassa,  missä  hän  eli  ja  toimi.  Mies,  jota  tarkoitamme,  on  tuo  neljättä 
vuotta  sitten  manalle  mennyt  ruotsalainen  ajattelija  Carl  Pontus  Wikner, 
Olemme  luulleet,  että  tämän  aikakauskirjan  lukijoita  huvittaisi  tutustua  hä- 
neen, varsinkin  koska  hän  meidän  maamme  yleisölle  tähän  asti  lienee  vaan 

vähäD  tunnettu,  ruotsia  lukeville  kenties  parista  hengellisestä  kirjasta  ja 
muutamista  novelleista,  suomea  lukeville  ei  ensinkään.  Esitettäessä  Wik- 
neriä  ajattelijana  tarjoutuu  myös  aihe  katsaukseen  filosofian  vaiheisiin  Ruot- 
sissa viime  vuosikymmeninä,  jotka  vaiheet  tietemme  ovat  maamme  suu- 
relle yleisölle  terra  incognita. 

Sellaisen  henkilön  esiintyminen  kuin  Pontus  Wikner  osottaa,  että 
tuo  useinkin  kuultu  väite,  jonka  mukaan  sivistyksen  kukkuloilla  seisova  ih- 
minen ei  enää  meidän  päivinämme  saata  täysin  vilpittömästi  omistaa  raa- 
matun uskoa,  ei  pidä  paikkaansa.  Sillä  juuri  vilpittömyys,  ankara  totuu- 
denharrastus,  on  se  ominaisuus,  minkä  kaikista  vähimmin  voi  sanoa  Wik- 
neriltä  puuttuneen.  Hänkään  tosin  ei  ollut  oikeauskoinen  siinä  merkityk- 
sessä, että  olisi  muuttamatonna  ottanut  kirkon  muodostaman  opin  omak- 
seen. Päinvastoin  hän,  koettaessaan  ajatuksellansa  selvittää  sitä  uskonsisäl- 
lystä,  jota  hän  koko  sielunsa  lämpim3rydellä  harrasti,  on  eri  kohdissa  poi- 
kennut kirkon  oppijärjestelmästä.  Juuri  sen  kautta  hänen  uskonnollinen 
mietiskelynsä  onkin  laadultaan  alkuperäinen  ja  eroaa  tykkänään  tuosta  ta- 
vanmukaisesta «apologetiikasta»,  joka  kulunein  asein  koettaa  puolustaa 
kerran  asetettuja  opinkappaleita.  Ja  niille,  joiden  mielestä  kristinusko  yhä 
edelleen,  vaikkapa  muodoissa,  jotka  paremmin  kuin  vanhat  mukautuvat  uu- 
siin kultuurikantoihin,  on  oleva  ihmiskunnan  hengellisen  olemisen  oleelli- 
sena vaikuttimena,  pitäisi  se  yhtä  itsenäinen  kuin  terävä  tapa,  jolla  VVikner 
tulkitsee  kristillisen  uskonsisällyksen,  olla  suuriarvoinen.  Vielä  toisessakin 
suhteessa  on  VViknerin  ajattelija-ura  opettavainen.  Lähtien  filosoofisen  jär- 
jestelmän kannalta,  joka  vaatii  itselleen  ankarimman  idealismin  ja  ra- 
tionalismin nimeä,  luuli  hän  aluksi  juuri  tässä  filosofiassa  löytävänsä, 
mitä  etsi,  —  vankan  pohjan  sovinnon  aikaansaamiselle  kristinuskon  ja  filo- 
sofian välillä.  Mutta  vihdoin  huomasi  hän  erehtyneensä  ja  pääasiallisesti 
juuri  uskonnollisen  tarpeensa  pakosta  hylkäsi  hän  tuon  filosofian  —  Bo- 
strömin —  jota  niin  kauvan  oli  harrastanut,  ryhtyäkseen  uuden  itsenäisen 
järjestelmän  luomiseen,  jonka  pääsuimta  on  ilmeisesti  empiirinen  ja 
realistinen.  Valitettavasti  hänen  elämänsä  lanka  katkaistiin,  kun  hän 
oli  ehtinyt  laskea  vaan  ensimmäiset  peruskivet  tälle  uudelle  oppirakennuk- 
selle;  mutta  mikä  joutui  valmiiksi  riittää  todistamaan,  että  VVikneriinkin 
oli  tarttunut  tuo  suuri  realistinen  liike,  joka  käy  koko  aikamme  läpi,  ja 
että  —  mikä  tässä  on  merkillisintä  —  tämä  ei  tai)ahtunut  siitä  syystä, 
että    hän    olisi  luopunut  uskonnollisista  ihanteistaan,  vaan  päinvastoin  sen- 


542  Th.  Rein. 

tähdeD,  että  hän  huomasi  ainoastaan  tällä  tavoin  voivansa  ne  pelastaa. 
Hänen  esimerkkinsä  todistaa,  ettei  ainakaan  kaikenlainen  idealismi  ole  us- 
konnolle suotuisa  eikä  kaikenlainen  realismi  sille  vihamielinen. 

Wikner  syntyi  Dalslandin  maakunnassa  Ruotsin  länsirannikolla*). 
Kuten  moni  muukin  etevä  mies  pohjoismaissa  polveutui  hän  rahvaan  ri- 
veistä. Isänsä,  talonpehtori  Peter  Wikner  oli  nimittäin  torpan  poika  ja 
äitikin  oli  talonpoikaista  sukua.  Heidän  poikansa,  viidestä  sisaruksesta 
nuorin,  eli  alkuaikansa  sangen  puutteenalaisissa  oloissa,  jotta,  kuten  kerro- 
taan, «lumi  ja  myrsky  pääsivät  pienokaisen  kätkyeen  asti».  Sittemmin 
perheen  toimeentulo  kyllä  parani,  mutta  epäedulliset  olosuhteet  nuoren 
Pontuksen  aikaisempina  elinvuosina  olivat,  niin  arvellaan,  saattaneet  alulle 
sen  kivuUoisuuden,  joka  sittemmin  seurasi  häntä  koko  hänen  ikänsä. 

Aikaisin  ilmaisi  poikanen  tavattomia  lahjoja  ja  kirjatietonsa  oppi  hän 
aluksi  omin  päin  tai  kuultelemalla  vanhempia  siskojansa  opetettavan.  Seit- 
senvuotiaana rupesi  hän  lukemaan  saksaa,  joka  kävi  siten  että  isä,  joka 
nuorempana  oli  saanut  jonkinmoisen  koulusivistyksen,  mutta  ei  joutanut 
paljon  askaroimaan  lapsien  kanssa,  pani  hänen  käteensä  saksalaisen  raa- 
matunhistorian ja  sanakirjan,  antaen  hänen  omin  neuvoin  tulla  toimeen  — 
jonka  hän  tekikin.  Jo  lapsuudessa  oli  uneksivainen  ja  itseensäkään- 
tyvä  luonne  hänen  ominaisuuksiaan;  itse  on  hän  kertonut  kahdeksanvuo- 
tiaana poikana  odottaneensa  ilmalaivan  ilmestymistä,  joka  tulisi  viemään 
hänen  pois  ylimaailmallisiin  seutuihin;  ettei  se  tullutkaan,  antoi  aihetta  hä- 
nen ensimmäiseen  katkeraan  elämänsuruunsa.  Ennen  kaikkea  uskonnolli- 
nen harrastus  aikaisin  pyrki  hänessä  vallalle.  Kuinka  Jumala  vaatii  ihmi- 
seltä täydellistä  pyhyyttä  ja  sydämen  puhtautta,  sepä  kaikessa  ankaruudes- 
saan näyttäytyi  pojan  sielulle,  ja  hän  ponnisti  voimansa  saadakseen  itses- 
tään juurineen  häviämään  ei  ainoastaan  jokaisen  saastaisen  himon,  vaan  myös 
jokaisen  siihen  suuntaan  käyvän  ajatuksen.  Ettei  tämä  ottanut  onnistuak- 
seen on  yhtä  ymmärrettävää  kuin  sekin,  että  kokemus  tästä  saattoi  hä- 
neUe  katkeria  kärsimyksiä  ja  teki  silloin  lo,  ii  vuoden  vanhasta  pojasta, 
kuten  hän  itse  myöhemmin  lausuu,  «lain  orjan».  Vihdoin  avautui  kuiten- 
kin  hänen   silmänsä  huomaamaan  evankeliumin  armolupaukset,  joka  seikka 


*)  Wiknerin  elSmää  esittSessftmme  olemme  lähteinä  kftyttftneet  etupSässä  kaksi 
kirjaa:  C.  P.  IVikner,  hans  lejnad  och  läror  af  L,  //.  Äberg,  Tukholma  1889;  sekä 
C.  P,    IVikner,  Minnesblad  af  en  tacksam  vän,  Upsala   1888. 

antoi  hänelle  lohdullisemman  käsityksen  omasta  suhteestaan  Jumalaan. 
Mutta  sielun  puhtautta  hän  kuitenkin  edelleen  koko  elinikänsä  vaati  itsel- 
tään ja  onnistui  myös,  sen  mukaan  mitä  hänen  lähimmät  seurakumppaninsa 
todistavat,  harvinaisessa  mitassa  tätä  vaatimusta  täyttämään. 

Noin  1 2-vuotiaana  hän  lähetettiin  Göteporiin,  jonka  oppilaitoksen 
hän  kunnialla  kävi  läpi,  ja  suoritti  sitten  ylioppilastutkinnon  Upsalassa  1856. 
Taloudelliset  vaikeudet,  joiden  kanssa  hän  aikaisemmin  oli  saanut  taistella, 
huojenivat  nyt,  koska  eräs  varakas,  vanhanpuoleinen  mies,  kruununnimismies 
Nordberg,  jonka  tilalla  isä  oli  pehtorina,  otti  häntä  auttaakseen.  Tätä 
Nordbergia  kuvataan  mieheksi,  jossa  oli  monta  omituisuutta  ja  paljon  kar- 
keutta, mutta  pohjimpana  hyväntahtoisuutta,  ja  vaikka  VVikner  saikin  toisi- 
naan hänen  äreätä  luonnettaan  kokea,  hän  kuitenkin  alati  lämpimällä  kii- 
tollisuudella muisteli  tätä  hyväntekijäänsä.  Jo  Göteporissa  oli  hänen  uskon- 
nollinen mielenlaatunsa  saanut  uutta  ravintoa  osittain  Schartauilaisen  he- 
rännäisyyden, osittain  n.  s.  uus^evankeelisen  suunnan  kautta.  Wiknerissä 
näin  tavoin  vallalle  päässyt  ajatustapa  oli  syynä  siihen,  että  hän,  filosoofi- 
sesta  taipumuksestaan  huolimatta,  ensimmäisiä  vuosia  Upsalassa  oleskelles- 
saan ei  ottanut  tutustuakseen  siellä  silloin  yksinvaltaiseen  Boströmiläiseen 
filosofiaan,  jota  tämän  järjestelmän  oma  luoja  vielä  siihen  aikaan  filosofian 
kateederista  esitti  ja  lukuisa  oppilasjoukko  innostuksella  harrasti.  Mutta 
hurskasten  piireissä  oli  tämä  filosofia  pahassa  maineessa. 

Vasta  vuoden  1860  vaiheilla  alkoi  W.  tätä  opiskella  ja  jo  ensim- 
mäinen tutustuminen  vaikutti  valtaavasti.  Vihdoinkin  hän  luuli  löytäneensä 
keinon,  jolla  voisi  ajatukseksi  kypsyttää,  mitä  niin  kauvan  oli  ainoastaan 
tunteen  muodossa  omistanut.  Boströmin  filosofian  perusaate,  jonka  mu- 
kaan ainoa,  mikä  oikeastaan  on  todellista,  on  Jumala  ja  hänen  aatteensa, 
jotka  viimemainitut  muodostavat  joukon  ikuisia,  vaikka  itsekukin  puoles- 
taan äärellisiä  personallisuuksia,  ja  näkyväinen,  ajallinen  mailma  ainoas- 
taan on  ikäisen  personallisuusmaailman  kuvastus  äärellisen  personallisuuden 
tajunnassa  —  tämä  perusaate  näytti  hänestä  aluksi  olevan  oivallisessa  sopu- 
soinnussa kristinuskon  kanssa,  joka  myös  osottaa  yliaistillisen  todellisuuden 
ihmisen  oikeaksi  isänmaaksi.  Mutta  VVikner  oli  liiaksi  itsenäinen  voidak- 
seen tyytyä  toisen  miehen  luoman  fUosoofisen  järjestelmän  matkimiseen. 
Pian  kyllä  hän  huomasi  olevansa  pakoitettu  mestarin  opista  johtamaan 
osittain    toisia   päätöksiä  kuin  tämä  itse;  myöhemmin  hän  luopui  siitä  ko- 

konaan.  KnitenkiD  Boströmin  filosofia  jäi  lähtökanoaksi  hänen  omalle  mie- 
tiskelylleen, silloinkin  kun  hän  asettui  edellämainittuun  vastustajan  asemaan. 

Julkaistuaan  väitöskirjan  «Om  enhet  och  mängfald»  (Yhteydestä  ja 
moninaisuudesta)  1863,  tuli  W.  filosofian  dosentiksi  Upsalan  yliopistoon. 
Tässä  toimessaan  hän  pian  tuli  huomatuksi  luentojensa  sekä  tavattoman 
kirjallisen  tuotantovoimansa  kautta.  Niiden  koUeegiojen  ohella,  jotka  kuu- 
luivat hänen  tehtäväänsä  yliopiston  opettajana,  piti  hän  useinkin  luentoja 
suuremmalle  yleisölle  tieteellisistä  aineista,  osittain  Upsalassa,  osittain  Tuk- 
holmassa, kuin  myös  saarnoja  ja  hengellisiä  esitelmiä.  Hänen  kirjalliset 
tuotteensa  ovat  osaksi  kaunokirjallista  laatua,  osaksi  ne  käsittelevät  enem- 
män tai  vähemmän  helppotajuisessa  muodossa  filosoofisia  tai  uskonnollisia 
aineita,  osaksi  ovat  ne  sisällykseltään  puhtaasti  filosoofisia.  Mutta  W.  ei 
vaikuttanut  ainoastaan  luennonpitäjänä  ja  kirjailijana,  vaan  myös  yksityi- 
sissä keskuuksissa  etevällä  personallisuudellaan.  Hänen  runsaat  älylahjansa 
ja  lämminsydämminen  olentonsa,  joka  ei  suinkaan  ollut  seurustelu-ilolle  vie- 
ras, teki  hänet  akatemian  piireissä  suosituksi  ja  erittäinkin  se  tuotti  hänelle 
kannatusta  yliopistonuorison  puolelta,  jonka  tunteita  hän  monessa  juhla- 
tilaisuudessa etevänä  puhujana  toi  ilmi.  Eräs  biograafi  kertoo  Wiknerin 
asemasta  Upsalan  seuraelämässä:  «Ei  kokoontunut  sitä  kirjallista  piiriä, 
jossa  Wiknerin  ei  olisi  pitänyt  ensimmäisenä  olla  mukana,  ei  mikään  juh- 
liminen, tai  huviretki  luonnon  helmaan,  tai  iloiset  kestit  tai  juhla-illalliset 
voineet  oikein  onnistua  ilman  häntä.  Hän  oli  sieluna  kaikessa.  Jo  tähän 
aikaan»  (i86o-luvun  alulla)  «ruvettiin  hänestä  puhumaan  etäällä  Upsalasta 
olevissa  seuduissa,  jolloin  huhu  ylisti  hänen  useita  ja  suuria  ansioitaan;  se 
mainitsi  hänen  myöskin  tuon  suuren  ajattelijan  Boströmin  etevimmäksi  op- 
pilaaksi, jonka  Boström  oli  valinnut  jälkeisekseen  filosofian  valtaistuimelle». 
—  Sitä  rajatonta  luottamusta,  jota  VVikner  nuorisossa  nautti,  todistaa  se 
seikka,  että  monikin  nuorukainen  uskonnon  ja  omantunnon  arveluissa  kään- 
tyi häneen  saadakseen  valoa  ja  ohjausta,  eikä  tällaisissa  tapauksissa  ku- 
kaan milloinkaan  mennyt  hänen  luotaan  saamatta  ystävällistä  sanaa,  hyvää 
neuvoa. 

VViknerin  melkoiseen  kirjalliseen  toimintaan  oli  ainakin  osaksi  syynä 
se,  että  hän  oli  pakoitettu  kartuttamaan  tulojansa,  varsinkin  sitten  kun  hän 
V.  187 1  oli  mennyt  naimisiin  Ida  IVienber^  kanssa.  Tuntiessa  hänen 
ajatuskantansa  voipi  kummastella,  ettei  hän  valinnut  papin  uraa,  jolla 
piankin,  olisi  ollut  tarjona  turvattu  toimeentulo  ja  vastaisuudessa  arvatenkin 

paikka  kirkon  korkeimpain  arvomiesten  joukossa.  Häntä  todella  useammin 
kuin  yhden  kerran  kehotettiin  tälle  alalle  antautumaan,  mutta  turhaan, 
sillä  W.  tahtoi  pysyä  uskollisena  sille  toimelle,  jonka  hän  huomasi  elä- 
mänsä varsinaiseksi  kutsumukseksi.  Erääseen  tällaiseen  kehotukseen  vas- 
tasi hän:  «...  minä  en  tunne  korkeampaa  kutsumusta  mailmassa  kuin 
todistaa  Kristuksesta  ja  siitä  mikä  hänen  kauttansa  on  mailman  omaisuu- 
deksi tullut Mutta  luulenpa,  että  samoin  kuin  kristinusko  on  niin 

monta  muuta  voimaa  palvelukseensa  valloittanut,  niin  on  se  myös  valloit- 
tava inhimillisen  ajatuksen.  Se  käypi  vitkaan,  mutta  se  käy  kuitenkin. 
Tässäkin  suhteessa  luotan  kristinuskon  voittavaan  voimaan  ja  katson  siuna- 
tuksi jokaisen  pienimmänkin  askeleen,  mikä  viepi  aatemaailman  ikuista  to- 
tuutta lähemmäs.  Siihen  suuntaan  työskentelee  rehellinen  tiedemies.  Jos 
varmaan  tietäisin,  etten  ole  tiedemieheksi  kutsuttu,  niin  minua  ei  silmän- 
räpäystäkään epäilyttäisi  ruveta  käytöUiseksi  sielunpaimeneksi.  Nytpä  en 
ole  siitä  varma;  ja  niin  kauvan  kuin  tämä  varmuus  minulta  puuttuu,  pi- 
dän velvollisuutenani  pysyä  uralla,  jolle  olen  astunut,  tai  oikeammin  työs- 
kennellä päästäkseni  sillä  edemmäs.»  Sen  sijaan  hän  haki  ja  saikin  v. 
1873  uskonnonlehtorin  toimen  Upsalan  yleisessä  oppilaitoksessa,  jota 
tointa  hän  sittemmin  monta  vuotta  peräkkäin  hoiti  dosentin  virkansa 
ohella. 

Pitkään  aikaan  ei  W:lle  näyttänyt  ilmaantuvan  toivoa  päästä  filoso- 
fian professoriksi  yliopistoon,  jossa  toimessa  hän  olisi  ollut  oikealla  pai- 
kallaan. Teoreetisen  filosofian  professorinviran  hoitaja  Upsalassa,  S,  Ribbingy 
pysyi  itsepäisesti  paikallaan  vielä  kauvan  sen  jälkeen  kuin  olisi  ollut 
oikeutettu  täysinpalvelleena  eroamaan  saaden  täyden  eläkkeen.  —  Onpa 
väitetty  —  vaikka  Boströmiläiset  ovat  sen  kieltäneet  —  tämän  menettelyn 
varsinaiseksi  syyksi,  ettei  tahdottu  suoda  Wiknerille  professorinvirkaa,  sitten 
kun  hänen  poikkeamisensa  Boströmin  filosofiasta  oli  tullut  ilmeiseksi. 
Boströmin  elinaikana  oli  W.  jättänyt  julkaisematta  epäilyksensä  järjestel- 
mää vastaan,  säästääkseen  «vanhusta»^  joka  oli  hänestä  toivonut  järjestel- 
mänsä tulevaisuuden  tukea,  ja  jota  hän  rakasti  ja  kunnioitti.  Boströmin 
kuoltua  tähän  arastelemiseen  ei  enää  ollut  syytä.  Kuitenkin  W.  oikeas- 
taan vasta  v.  1880  julkaisemallaan  terävällä  väitöksellä  «Ominaisuudesta» 
(om  Egenskapen)  suorastaan  luopui  järjestelmän  itse  perusopeista.  Tämä 
teos  synnytti  vilkkaan  kirjallisen  sodan  W:n  ja  Boströmiläisten  välillä,  joiden 
joukossa  varsinkin  dosentti  Z.  H,  Äberg^  myöhemmin  W:n  elämänkertoja. 

esiiDtyi  hänen  vastustajanaan.  Olkoonpa  niin,  että  nämät  seikat  sulkivat 
VVikneriltä  tien  professorin  istuimelle  taikka  ei,  varma  vaan  on,  että  sen 
haltija  pysyi  paikallaan  ja  W.  sai  tyytyä  jo  saavuttamaansa  asemaan,  vaikka 
hän  jo  sekä  opettajana  että  kirjailijana  oli  saattanut  itsensä  tunnetuksi  har- 
vinaisen kyvykkäänä  ajattelijana.  Muutamat  nuoremmat  yliopiston  miehet 
ja  opiskelevan  nuorison  jäsenet  julkaisivat  silloin  kehotuksen,  että  kansal- 
liskeräyksellä  koottaisiin  varoja  mieskohtaiseen  professorinvirkaan  VVikneriä 
varten.  Melkoinen  osa  tarvittavasta  määrästä  oli  jo  kirjoitettu,  kun  filo- 
sofian professorinvirka  Kristianian  yliopistossa  tuli  avonaiseksi  ja  tarjottiin 
W:lle.  Vähäsen  epäiltyään,  pitikö  hänen  erota  Upsalasta  ja  isänmaasta, 
päätti  hän  suostua  tarjoumukseen  ja  tuli  virkaan  nimitetyksi  v.  1884. 

Norjaan  tullessaan  W.  otettiin  joka  taholla  hyvänsuopuisuudella  vas- 
taan eikä  tämä  sittemmin  hänen  siellä  oleskellessaan  vähentynyt,  johon 
oli  yhtenä  syynä  se,  että  VVikner,  joka  yleensä  ei  erittäin  lämpimästi  har- 
rastanut politiikkaa,  pysyttäytyi  erillään  Norjan  kiihkeistä,  valtiollisista  tais- 
teluista. Kristianiassa  hänen  personallisuutensa  voitti  opiskelevan  nuorison 
suosion  samoin-  kuin  Upsalassakin,  ja  hänen  asemansa  olisi  ollut  kaikin 
puolin  mieluinen,  eirei  sikäläinen  ilmanala  olisi  huonontanut  hänen  alati 
epävakaista  terveyttään.  Kun  sentähden  teoreetisen  filosofian  professorin- 
virka Upsalassa  vihdoinkin  (1885)  oli  tullut  avonaiseksi,  haki  hän  sitä  ja 
pääsi  ehdolle  ensimmäiseen  sijaan.  Mutta  ennenkuin  virka  oli  ehditty 
täyttää,  sai  hän  korkeamman  kutsumuksen,  sillä  taudin  pahennuttua  kuoli 
hän  Kristianiassa  15  p.  Maaliskuuta  1888.  Hänen  ruumiinsa  kuljetettiin 
Upsalaan,  missä  se  äärettömän  suuren,  surevan  kansanjoukon  läsnäollessa 
kätkettiin  isänmaan  poveen. 

Niinkuin  edelläolevasta  voipi  nähdä,  VViknerin  ulkonaiset  elämänvai- 
heet eivät  olleet  erittäin  merkilliset  Tuo  väite,  että  filosofin  historia  ei 
ole  historia  hänen  elämänvaiheistaan  vaan  hänen  ajatuksistaan,  pitää  W:n 
suhteen  täysin  paikkansa.  Hänen  sisällinen  elämänsä  oli  rikas  ajatuk- 
sista ja  tunteista.  Sitä  todistavat  hänen  lukuisat  kirjansa  jälkimaailmalle- 
kin ja  niille,  jotka  eivät  milloinkaan  personallisesti  häntä  tunteneet.  Hä- 
nen älynsä  luonne  osottautuu  tunteellisuuden  ja  teräväjärkisyyden  yhdistyk- 
seksi. Toiselta  puolen  hän  oli  taipuvainen  mystikon  tavalla  vajoamaan 
tunteen  äärettömyyteen,  toiselta  puolen  hän  piteli  ajatuksen  leikkausveiscä 
semmoisella  tarkkuudella,  joka  välistä  tuntuu  viisastelemiselta  ja  loogillis- 
ten   ekvilibristintemppujen    haijottamiselta.     Tämän    mystiikin  ja  aatetaita- 

vuudeD  yhtymioen  todella  ei  ole  niin  harvinainen,  kuin  ehkä  luullaan;  sen 
useat  esimerkit  filosofian  ja  teologian  historiasta  osottavat.  Sitävastoin 
VV.  ei  ollut  toiminnan  mies,  päinvastoin  oli  hänen  hienohermoinen,  vie- 
nonlainen  luonteensa  liian  arka  ulkonaisille,  karkealuontoisille  vaikutuksille, 
jotta  hän  mielellään  olisi  antautunut  käytöllisen  elämän  koviin  otteluihin. 
Hän  sukelsi  oman  itsensä  syvyyksiin,  omiin  tunteisiinsa  ja  mielialoihinsa 
tavalla,  jota  moni  sanoisi  «kivulloiseksi»,  mutta  joka  on  kaikkien  hartaasti 
uskonnollisten  luontojen  tunnusmerkki.  Ennenkuin  häntä  moititaan  tästä 
arkuudesta  ja  maailmanpakenemisesta  on  muistettava,  että  lahjat  ovat  mo- 
nenlaiset ja  että  joskin  ihmisissä  on  niin  sanoaksemme  paksunahkaisia  hen- 
gellisessä suhteessa,  joiden  luonteenmuodostus  sallii  heidän  haitatta  tun- 
geskella maailmanmarkkinoilla,  näiden  individualisuus  kuitenkaan  ei  ole 
muille  malliksi  määrätty.  Löytyypä  toisia  —  eikä  suinkaan  huonolahjai- 
sia  —  joiden  luonto  käskee  heidän  supistamaan  kosketuksen  ulkomaailman 
kanssa  vähimpään  mahdolliseen,  voidakseen  vapaasti  kehittyä.  Näihin 
kuului  VViknerkin.  Teoissaan  osotti  hän  ylen  suurta  tunnollisuutta  ja  hänen 
elämänsäkertojat  esittävät  hänen  siveellistä  luonnettaan  ihanteellisessa  va- 
lossa. Yksi  näistä  lausuu*):  «että  tämä  mies,  niinkuin  kaikki  muutkin 
ihmiset,  oli  vaivainen,  syntinen  ihminen,  kukapa  sitä  tahtoisi  kieltää?  .  .  . 
Mutta  jos  meiltä  kysytään,  mitä  vikoja  VViknerillä  oikeastaan  oli,  niin  em- 
me voi  sitä  sanoa.  Hän  oli  todella  pyhitetty  personallisuus,  hänen  elä- 
mänsä pyhitetty  elämä». 


VViknerin  kirjalliset  tuotteet  ovat  sisällykseltään  osittain  kaunokirjal- 
lista, osittain  uskonnollista,  osittain  filosoofista  laatua.  Kaunokirjallisista 
teoksista  on  W:n  kuoltua  hänen  ystävänsä  Karl  IVarburg  julkaissut  vali- 
koiman, nimellä  «Vittra  skrifler»,  joka  sisältää  pääasiallisesti  noveUeja  ja 
sen  ohessa  muutamia  runomittaan  sepitettyjä  kappaleita  sekä  puheita  ja 
otteita  kirjeistä.  Novellit  ilmaisevat,  että  tekijään  nähtävästi  on  vai- 
kuttanut Viktor  Rydberg^  jonka  «viimeinen  Ateenalainen»  valtaavasti  koski 
Wikneriin.  Tosin  W:n  novellit  eivät  voi  vetää  vertoja  Rydbergin  nerok- 
kaalle teokseUe,  sillä  niiltä  puuttuu  kekseliäisyyttä  ja  mielikuvituksen  plas- 
tillista   voimaa.     VV.  on  liiaksi  subjektiivinen,  liiaksi  lyyrillinen  voidakseen 

mielikuvituksellaan  luoda  yksilöitä,  jotka  elävät  omaa  elämäänsä.  Hä- 
nen novelleinsa  vahvoja  puolia  on  syvämietteinen  aate,  sekä  klassilli- 
sesti  puhdas,  ihana  muoto,  kuin  myös  erittäin  huolellinen,  selvä  kirjoi- 
tustapa, joka  muistuttaa  Rydbergiä.  Henkilöt  ovat  symboolisia,  sillä  oi- 
keastaan W.  niiden  kautta  kuvailee  omaa  sielunelämäänsä  sisällisine  taiste- 
luineen, valiten  usein  kertomuksilleen  aineen  Kreikan  muinaisuudesta  ja 
varsinkin  helleeniläisyyden  ja  kristinuskon  murrosajasta.  Nykyaikaisen  n.  s. 
realistisen  novcUikirjallisuuden  kanssa  ei  W:llä  ollut  vähintäkään  yh- 
teyttä. Tuo  äärettömän  pitkälle  venytetty  erityiskohtain  maalaileminen, 
tuo  pienimpiin  pikkuseikkoihin  asd  ulottuva  ulkonaisten  ilmiöiden  tarkkaa- 
minen, joille  ilmiöille  semmoisinaan  vaaditaan  lukijan  huomiota,  vähät  siitä 
oli  niissä  aatetta  tai  ei  ~-  se  ei  voinut  olla  VViknerin  tehtävä,  sillä  häntä 
ilmiöt  ylimalkaan  huvittivat  ainoastaan  mikäli  niitä  käypi  katseleminen  «sub 
aeternitatis  specie»   (ikuisuuden  kannalta). 

Novelleista  vanhin  on  eräs  viehättävä  skitsi  ^.Filosofens  ungdoms- 
drömmarii  (1863),  jossa  tekijä  kertoo,  kuinka  nuori  Plato  uhrasi  nuoruu- 
tensa rakkauden  ja  runoustaiteen,  jolle  hän  alkuaan  oli  aikonut  antautua, 
pyhittääkseen  elämänsä  filosofialle.  Tässä  \V.  oikeastaan  kuvailee  omaa 
itseänsä  siihen  aikaan  elämästään,  jolloin  kutsumuksensa  hänelle  selvisi. 
ikMin  moders  testamentein  (1869)  nimisen  novellin  aine  on  siltä  ajalta,  jol- 
loin kristinusko  levisi  pakanamaailmaan.  Klreikkalaincn  nuorukainen  Adei- 
mantos  luopuu  lemmitystään  ruvetakseen  palvelemaan  ehdotonta  puhtautta, 
jonka  kän  luulee  näkevänsä  Artemis-jumalattaren  haamussa.  Hän  on  suu- 
ren filosoofin  ApoUoniuksen  rakkahin  oppilas  ja  toivoo  kerran  saavansa 
filosofian  valon  kirkkaasti  loistamaan  ihmiskunnalle.  Mutta  hänen  kristityn 
äitinsä  testamentti,  s.  o.  muutamat  pergamenttikaistaleelle  piirretyt  sanat, 
jotka  vasta  pitkän  ajan  perästä  äidin  kuoltua  joutuvat  hänen  käsiinsä,  saat- 
tavat nuorukaisen  toisiin  ajatuksiin  ja  valmistavat  hänen  mieltänsä  kristin- 
uskoa vastaanottamaan.  Sallimuksesta  hän  eräässä  haaksirikossa  tulee  vis- 
katuksi Pathmossaaren  rannalle,  missä  hän  kohtaa  apostoli  Johanneksen. 
Entisestä  filosoofista  tulee  nyt  uuden  uskon  tunnustaja,  joka  vihdoin  kuo- 
lee marttiiran  kuoleman  Efesuksessa  ja  «joka  ei  milloinkaan  saanut  sijaa 
ihmiskunnan  suurten  ajattelijain  riveissä».  Vahinko  vaan,  että  itse  kerto- 
mus päättyy  juuri  ratkaisevan  käännekohdan  sattuessa  s.  o.  Adeimantoksen 
kohdatessa  Johanneksen,  jotta  lukija  ei  saa  lähempää  tietoa  siitä,  millä 
tavalla   kääntymys    tapahtuu.    —    Mantegnas  engel  (1877),  jota  muutamat 

pitävät  VV:d  paraimpana  novellina,  od  oikeastaan  kokoonpantu  kahdesta 
kertomuksesta,  josta  etevämpi  liikkuu  Kristuksen  ajalla;  sekin  käsittelee 
kreikkalaisen  pakanan  kääntymyshistoriaa.  —  Novellissa  a  Den  hcderliga 
väfvarcn  frän  Korinth^  (1878)  on  W.  koetellut  voimiaan  satiirisella  alalla. 
Kertomuksen  aiheena  on  näet  muutamat  «Samtiden»  nimisessä  C.  F. 
Bergstedtin  aikakauskirjassa  julkaistut  arvostelut  W:n  kirjoista,  joita  varsin 
ankarasti  moititaan  turhanpäiväisestä  saivartelemisesta,  «dialektisesta  puur 
jalkahypystä»  y.  m.  VVikneria  ei  ole,  niin  sanoo  «Samtiden»,  yleinen  tut- 
kimus koskettanut ;  hän  vaan  hämähäkin  tavoin  lapaa  omasta  itsestään  kai- 
kellaista,  joka  ei  lämmitä  eikä  valaise.  Nämät  syytökset  näkyvät  loukan- 
neen W:ia,  päättäen  tuosta  satiirisesta  vastineesta,  joka  kuitenkin  on  san- 
gen lauhkeata  laatua.  Itsensä  hän  esittelee  rehellisenä  kankurina,  jonka 
kudoksella  on  kuten  keisarin  uusilla  vaatteilla  se  ominaisuus,  ettei  sitä  voi 
nähdä,  ja  vihdoin  hän  muuntuu  hämähäkiksi.  Muutamia  sivuiskuja  kyllä 
myös  saapi  «Herra  Criticus»,  matta  yleensä  pilkan  kärld,  jos  siinä  kärkeä  on, 
melkein  enemmän  tavoittelee  tekijää  itseä  kuin  hänen  vastapuoltansa.  W:n 
pelko  saattaa  toiselle  vääryyttä  teki  hänen,  vaikka  kylläkin  älysi  koomilli- 
suuden,  vähemmän  taipuvaksi  käyttämään  tuota  pistävää  pilkkaa,  joka  edel- 
lyttää tarpeellisen  määrän  ilkeyttä.  Onnistuneemmalta  tuntuu  meistä  no- 
velli ^Ett  sfycke  textkritikii  (1878),  jonka  toiminnan  pohjana  on  nykyaika. 
Päähenkilö  Axel  Bille,  joka  jo  kouluaikanaan  ja  sitten  yhä  edespäinkin  on 
pakoitettu  kulkemaan  tiensä  elämän  läpi  yksinäisenä  ja  väärinkäsitettynä, 
sentähden  ettei  hän  voi  luopua  siitä,  mitä  pitää  oikeana,  on  varsin  hyvin 
sommiteltu,  samoin  kuin  toiselta  puolen  hänen  ystävänsä,  tuo  heikko, 
omantuntonsa  kanssa  tinkivä  Klas  Hallstedt.  Sivuhenkilöt  ovat  runsaalla 
huumorilla  kuvatut. 

Kokoelmaan  «Vittra  skrifter»  on  otettu  myöskin  kaksi  helppotajuista 
filosoofista  esitelmää,  molemmat  aaterikkaat  ja  huomiota  ansaitsevat:  Nar- 
kissossagan  och  Flatonismen  (1879)  sekä  KuUurens  offcrväsen  (1880). 
Edellisessä  tulkitsee  W.  kreikkalaista  tarua  Narkissoksesta,  joka  rakastuu 
omaan  kuvaansa  lähteessä  ja  sitä  katsellessaan  kutistuu  kukaksi,  joka  hä- 
nestä on  saanut  nimensä.  W:sta  sopii  tämä  vertauskuvaksi  kreikkalaiselle 
kansanhengelle,  joka  on  kohonnut  tajuamaan  ihmisihanteen  ja  rakastunut 
siihen,  mutta  koska  tämä  ihanne  oikeastaan  oli  vaan  kuvastus  siitä  it- 
sestään, ei  ole  voinut  pysyttää  sitä  ja  saada  siitä  tyydytystä.  Ihmisen 
Narkissostuska   on    se,  että  juuri  kun  luulee  saavuttavansa  ja  voivansa  py- 

syttää  ihanteen,  niin  tämä  haihtuu,  koska  oikeastaan  silloin  pitääkin  kiinni 
omasta  itsestään.  Tästä  tuskasta  vapautuu  vasta  nähdessään  ihmisihanteen 
toteutuvan  oman  itsensä  ulkopuolella  todellisessa  personallisuudessa,  jota 
voipi  rakastaa  saattamatta  sitä  haihtumaan.  Epäilemättä  VV.  oli  saanut 
tähän  tulkitukseen  aiheita  muistoistaan  omasta  sisällisestä  kehityksestään  siltä 
ajalta,  jolloin  hän  elävästi  oli  tuntenut  kuinka  ihminen  tarvitsee  ei  ainoas- 
taan ajateltua  tai  mielessä  kuviteltua  Kristusta,  vaan  Kristuksen,  joka  on 
historiallinen  todellisuus.  —  Kertomuksessa  iKuUurens  offerväseny*  (1880) 
näyttää  hän  kuinka  jokainen  kultuurin  edistysaskel,  yksityisihmisessä  tahi 
ihmiskunnassa  kokonaisuudessaan,  vaatii  uhrinsa.  Toinen  kansanluokka  on 
pakoitettu  ankaaraan  ruumiilliseen  työhön,  jotta  toinen  voisi  viettää  elä- 
mänsä hienoutuneissa  nautinnoissa.  Sivistys  kartuttaa  tarpeet  useinkin  no- 
peammin kuin  keinoja  niiden  tyydyttämiseen,  josta  syntyy  moninaisia  kär- 
simyksiä. Niinpä  esim.  korkealla  kultuurin  kannalla  vaaditaan  avioliiton 
rakentamiseen  niin  paljon,  että  tämä  vasta  edistyneemmällä  ijällä  käypi 
mahdolliseksi.  Näin  tavoin  ktdtuurin  synnyttämät  tarpeet  joutuvat  ristirii- 
taan luonnontarpeiden  kanssa.  W.  huomauttaa,  mitä  kaikkea  pahaa  tämä 
aikaansaapi  —  rupeamatta  kuitenkaan  tutkimaan,  kuinka  se  voitaisiin  pois- 
taa. Kirjoituksen  arvo  olisi  luuUaksemme  kohonnut,  jos  tekijä  olisi  aina- 
kin koettannt  selittää  tosi-  ja  valekultuurin  eroitusta  sekä  osottaa,  missä 
määrin  nuo  uhraukset  ovat  välttämättömän  tarpeelliset,  missä  määrin  taas 
ne  riippuvat  semmoisista  oloista,  joita  voisi  poistaa.  Kultuurin  harhasuun- 
nat  eivät  ole  samaa  kuin  kultuun.  Monta  puolta  tuosta  laajasta  aineesta 
koskettelee  W.  liian  pintapuolisesti,  esim.  kysymystä,  onko  rauutamain 
kansankerrosten  yhteiskunnallinen  kurjuus  välttämätön  seuraus  siitä  työn- 
jaosta ihmisten  kesken,  joka  tekee  korkeamman  henkisen  sivistyksen  mah- 
dolliseksi, tai  voidaanko  kurjuus  poistaa  saattamatta  ihmiskunnan  korkeam- 
pia harrastuksia,  esim.  tieteen  ja  taiteen  alalla,  vaaranalaisiksi.  Mitä  hän 
avioliitosta  lausuu,  siihen  oli  lähinnä  syynä  n.  s.  Wicksellin  riita.  Silloi- 
nen fil.  kand.  Knut  IVtcksell  (sama  joka  noin  vuosi  takaperin  kävi  Helsin- 
gissä) oli  näet  vähän  aikaisemmin  esittänyt  uus^malthusiaaniset  teoriansa 
liiallisesta  väenlisääntymisestä  sekä  sen  estämisestä  ja  niillä  aikaansaanut 
suurta  levottomuutta.  Muutamilta  tahoilta  Wikneriä  syytettiin  yksimielisyy- 
destä Wicksellin  kanssa,  mutta  siinä  hänelle  tehtiin  väärin;  sitä^vastaan 
W.    myöhemmin    itsekin    pani    vastalauseen.     Kuitenkin  hän  lausuntojensa 

epämääräisyydellä    voidaan    sanoa   antaneen   jotakin    aihetta  tähän  väärin- 
käsitykseen. 

Vaikka  Wikner  ei  milloinkaan  ruvennut  papiksi,  oli  hänellä  kuitenkin 
aina  harras  halu  saarnatoimeen.  Jo  lapsena  ollessa  ilmaantui  hänessä  tä- 
mä taipumus;  vielä  on  säilyssä  saama,  jonka  nuori  W.  oli  sepittänyt  Pit- 
känäperjantaina V.  1847  aineesta  «Jumala  on  rakkaus»  ja  joka  ilmaisee 
niin  nuoressa  pojassa  tavatonta  edistyskantaa.  Vanhempana  hän  usein 
esiintyi  saarnamiehenä,  milloin  Upsalan  alkeisoppilaitoksen  nuorisoa  varten 
toimeenpannuissa  jumalanpalveluksissa,  milloin  muissakin  tilaisuuksissa.  Nä- 
mät  saarnat,  jotka  sittemmin  painettuina  julkaistiin,  poikkeavat  sekä  väri- 
tykseltään että  kirjoitustavaltaan  tavallisista  saamaesitelmistä.  Oikeastaan 
ne  ovat  uskonnonfilosofillista  laatua,  mutta  osottavat  samalla  tekijänsä  har- 
rasta kristillistä  mieltä  ja  runsasta  kokemusta  uskonelämän  salaisuuksista. 
Niitä  esitelmiä,  mitkä  tekijä  piti  koulunuorisolle,  tuskin  muut  kuin  vanhem- 
mat ja  edistyneemmät  oppilaat  lienevät  oikein  käsittäneet,  mutta  mahtoi- 
vat ne  heihin  tehdä  sitä  syvemmän  vaikutuksen.  W:n  muut  uskonnolliset 
kirjat  kuuluvat  yhteen  filosoofisten  kanssa,  jotka  kaikki  suoranaisemmin 
tai  välillisemmin  koskettelevat  uskonnollista  probleemia. 


Olemme  jo  maininneet,  että  tutustuminen  Boströmin  filosofiaan  teki 
Wikneriin  mitä  tehokkaimman  vaikutuksen.  Koko  hänen  filosoofinen  mie- 
tiskelynsä edellyttää  tätä  järjestelmää,  jota  hän  aluksi  kannatti,  sittemmin 
osittain  muodosteli  ja  vihdoin  suorastaan  vastusti.  Ymmärtääksemme  W:ia 
ajattelijana  on  siis  välttämätöntä  jossakin  määrin  tutustua  tähän  järjes- 
telmään. 

Christoffer  Jacob  Boström^  syntyn)rt  1797,  professori  käytöllisessä 
filosofiassa  Upsalassa  1842 — 63,  kuollut  1866,  oli  luonut  filosoofisen  jär- 
jestelmän, jota  hän  opetti  pääasiallisisesti  suullisten  esitelmien  ja  ai- 
noastaan vähemmän  kirjojen  kautta.  Sovittelemalla  yhteen,  mitä  hän  itse 
on  julkaissut,  sen  kanssa  mitä  hänen  oppilaansa  ovat  saattaneet  tietoom- 
me, käypi  kuitenkin  mahdolliseksi  tutustua  puheena  olevaan  oppiin*). 


*)  Yleiskatsaus  Boströmin  järjestelmään  on  luettava  filosoofin  omatekoisessa 
elämäkerrassa  nSvenskt  Biografiskt  lexikon^issa.  —  Lyhyen  ja  sangen  selvän  esityksen 
samasta  opista  on  myös  Wikner  antanut  kirjassaan  „0m  den  svenske  tänkaren  Bo- 
ström", Kristianiassa,  1886. 

BoströmiD  filosofia  voitaneen  helpoioioiin  käsittää  katsellessa  sitä  sen 
suhteessa  Hegelin  oppiin,  jonka  kanssa  se  on  läheisessä  yhteydessä,  Bo- 
ström kun  etenkin  asettuu  Hegelin  vastakohdaksi.  Hegelin  mukaan  kaikki 
todellinen  on  vastakohdan  yhteys.  Boström  hylkää  tämän  opin,  koska 
muka  se,  mikä  on  vastakohdan  yhteys,  on  ristiriitaista,  ja  ristiriitainen  rik- 
koo ajatuksen  ensimmäisen  lain.  Siis  todellista  ei  voi  myöntää  vastakoh- 
dan yhteydeksi.  Kuitenkin  Hegelin  väite  pitää  paikkansa  tähän  ajalliseen 
maailmaan  katsoen:  tämä  todella  on  täynnänsä  ristiriitabuutta  ja  puutetta. 
Jos  tämä  maailma  olisi  ainoa,  niin  Hegel  olisi  oikeassa.  Mutta  koska  to- 
dellista ei  voida  myöntää  vastakohdan  yhteydeksi,  niin  seuraa  siitä,  Bo- 
strömm  mielestä,  ettei  tämä  maailma  ole  tositodellisuutta;  se  on  timiö* 
maailma.  Sentähden,  koska  joka  tapauksessa  täytyy  löytyä  tositodelli- 
suutta (sillä  muutenhan  ei  edes  ilmiömaailmaa  voi  olla  olemassa),  olemme 
pakoitetut  otaksumaan  tämän  aistillisen,  ajallisen  maailman  perustukseksi 
toisellaista  maailmaa,  yliaistillista  ajatonta  maailmaa,  jolla  on  tositodel- 
lisuuden  ominaisuus.  Tässä  on  Boström  yhtä  mieltä  kreikkalaisen  muinai- 
suuden suuren  ajattelijan  Hatan  kanssa,  joka  myös  piti  aisteilla  havaitta- 
via olioita  todellisten  katoamattomien  olioiden,  aatteiden  (ideain),  varjoina. 
Sikäli  on  Boströmiä  syystä  sanottu  «Ruotsin  Platoksi».  Kuitenkin  eroaa 
hän  Platosta  siinä,  että  jälkimmäinen  pitää  ikuisia  olioita  ainoastaan 
ideoina,  edellinen  sitä  vastoin  personallisuuksina. 

Boströmin  mielestä  on  näet  todellisuus  samaa  kuin  elämä  ja  elämä 
samaa  kuin  itsetieto  eli  personallisuus.  Itsetieto  on  ikäänkuin  se  aine, 
josta  kaikki  oikeastaan  on  tehty.  Täydellisimmässä  merkityksessä  todelli- 
linen  on  täydellisin  itsetieto;  tämä  on  ehdoton  personallisuus  =  Jumala. 
Jumala  on  täydellisesti  s.  o.  täysin  selvästi  itsetietoinen,  äärelliset  oliot 
sitä  vastoin  ovat  epätäydcllisesti  (enemmän  tai  vähemmän  hämärästi)  itse- 
tietoiset. 

Äärelliset  oliot  ovat  tosimuodossaan  katsottuina  Jumalan  ajatuksia 
tai,  kuten  Boström  sanoo,  «tajuamia»  (fömimmelser),  mutta  semmoisina 
itse  personallisia  olentoja.  Niiden  todellinen  oleminen  on  juuri  samaa 
kuin  että  ovat  Jumalan  tajuamat:  ne  ovat  sikäli  olemassa  näkymät- 
tömällä, ajasta  ja  paikasta  vapautuneella  tavalla.  Sillä  oleminen  on 
yleensä  samaa  kuin  olla  tajuttu  («vara»  är  =  «fömimmas»,  tämä  on 
yksi    Boströmin    pääväitteitä  ja  sen  kautta  on  hänen  filosofiansa  «idealis- 

miav);  tosioleminen  on  samaa  kuin  olla  täydellisesti  tajuttu,  s.  o.  Juma- 
lan tajunnan  esineenä. 

Äärelliset  personallisuudet  muodostavat  Jumalassa  ja  toistensa  yhtey- 
dessä systemaatillisen  kokonaisuuden,  henkimaailman,  Jumalan  valtakunnan. 
Näihin  personallisuuksiin  eivät  kuulu  yksistään  yksilölliset,  inhimilliset  per- 
sonallisuudet (katsottuina  tosiolossaan),  vaan  myös  kollektiiviset  personalli- 
suudet. Boström  näet  nimittää  myös  perheitä,  valtioita,  vieläpä  eri 
säätyjä  ja  yhdyskuntia  valtiossa  «personallisuuksiksi»,  ei  ainoastaan  kuval- 
lisessa vaan  varsinaisessa  merkityksessä  sekä  semmoisina  myös  Jumalan 
tajuntaan  sisältyneinä.  Jokainen  korkeampi  personallisuus  sisältää  kaikki 
alhaisemmat,  niinkuin  suurempi  luku  sisältää  kaikki  pienemmät,  ja  jokai- 
nen personallisuus  sisältyy  korkeampaansa  samoin  kuin  pienempi  luku 
isompaan.  Jumalaa  voipi  verrata  korkeimpaan  lukuun,  joka  sisältää  kaikki 
muut,  mutta  joka  itse  ei  sisälly  mihinkään  muuhun. 

Koska  nyt  jokainen  äärellinen  personallisuus  on  toisiin  siinä  suh- 
teessa, että  se  osaksi  sisältää  ne,  osaksi  sisältyy  niihin,  niin  äärellisen  per- 
sonallisuuden  itsetietoisena  täytyy  myös  tajuta  muut.  Mutta  mikäli  jokai- 
nen äärellinen  personallisuus  kuitenkin  on  jotakin  erinäistä,  muista  eroitet- 
tua  (sillä  muutenhan  ne  eivät  olisi  luvultaan  useampia  vaan  yhtyisivät), 
sikäli  tajuaa  se  toisia  epätäydellisellä  tavalla.  Tämän  epätäydellisen  tajua- 
misen kautta  juuri  aistillinen  aika-  ja  paikkamaailma  syntyy.  Aistillisen 
maailman  oleminen  ei  ole  muuta  kuin:  olla  äärellisten  personallisuuksien 
epätäydellisen  tajunnan  esineenä.  Luonto  on  siis  olemassa  ainoastaan  ää- 
rellisten personallisuuksien  tajuamisen  kautta;  mitään  olemassaoloa  sen  ul- 
kopuolella luonnolla  ei  semmoisenaan  ole;  toisin  sanoin  luonto'  on  vaan 
ilmiömaailma,  s.  o.  kullakin  äärellisellä  olennolla  on  oma  ilmiömaail- 
mansa. Että  kuitenkin  luonnossa  löytyy  järjestystä  ja  lainmukaisuutta  ja 
että  eri  äärellisten  personallisuuksien  ilmiömaailmain  välillä  vallitsee  jon- 
kunmoinen sopusointu,  tulee  siitä,  että  kuitenkin  saman  ikuisen  yliaistilli- 
sen maailman  epätäydellinen  kuvastus  itsekussakin  äärellisessä  personalli- 
suudessa  muodostaa  hänen  ilmiömaailmansa.  Tähän  ilmiömaailmaan  kuu- 
luu myös  itsekunkin  empiirinen  minuus,  s.  o.  hänen  minuutensa  ruumiiseen 
sidottuna  ja  ajassa  olevana;  jokainen  sellainen  minuus  on  tosin  äärellisen, 
mutta  kuitenkin  ikuisen,  ajattoman  minuuden  ilmiö. 

Jumala  on  siis  alkuperusteena  äärellisille  olennoille,  välittömästi  nii- 
den tosiololle  (=  niiden  puhtaalle  henkisyydelle),  mutta  välillisesti  niiden 

olemiselle  aistillisessa  maailmassa.  Mitään  luontokappaleiden,  esim.  kas- 
vien ja  eläinten,  tajuamisia  ei  ole  Jumalassa  itsessään.  Ihminen  ei  ole 
sielun  ja  ruumiin  yhdistys,  koska  hän  oikeastaan  on  pelkkä  henki,  ja  ruu- 
mis ainoastaan  on  hengen  ilmiöllinen  muoto.  Ihmisessä  ovat  järki  ja  ais- 
tillisuus vastakkain;  hän  on  järjellinen  mikäli  hän  tajuaa  tositodellisuutta 
semmoisenaan,  aistillinen  taas  mikäli  hän  tajuaa  ilmiöUisen  maailman.  Yksi 
hänen  järkensä  ilmauksia  on  filosofia,  jossa  ihminen  teoreetisesti  katselee 
olioita  ikiolossaan  (sub  aeternitatis  specie). 

Siveysoppi  katselee  ihmistä  vapaasti  toimivana  ilmiömaailmassaan  to- 
teuttaakseen omaa  tosiolentoansa  sekä  ikuista  suhdettaan  yhteiskuntaan  ja 
Jumalaan.  Erityisellä  mieltymyksellä  on  Boström  käsitellyt  valtio-oppia, 
koska,  kuten  hän  sanoo,  siinä  on  ollut  enimmin  uudestaan  tehtävätä.  Jo- 
kainen valtio  on  B:n  mielestä,  niinkuin  muutkin  yhteiskunnat,  tosiolemuk- 
seltaan  (Jumalan  silmissä)  personallisuus,  joka  sisältää  yksilölliset  ihmis- 
personallisuudet  eliminänsä  ja  jolla  on  oma  ilmiömaailmansa  erillään  siitä, 
mikä  sen  yksityisillä  jäsenillä  on  itsetiedossaan.  Boström  menee  niinkin 
pitkäUe,  että  väittää  kullakin  silloisen  Ruotsin  valtion  neljällä  säädyllä, 
aatelilla,  papeilla,  porvareilla  ja  talonpojilla  olevan  pohjanaan  ikuisen,  per- 
sonallisen  olennon.  Aistillisesti  olemassa  oleva  valtio  on  ikuisen  valtion 
ilmiö  ja  semmoisena  välttämättömästi  yksinvaltainen;  yksinvaltias  on  ikään- 
kuin näkymättömän  valtiopersonallisuuden  haltija  ja  hänen  käskyjensä  vas- 
taanottaja, joita  hän  sittemmin  antaa  valtion  muille  jäsenille.  Oikeastaan 
Boström  pitää  ainoana  todella  järjellisenä  valtiolaitoksena  sitä,  joka  Ruot- 
sissa vallitsi  hänen  aikanaan  s.  o.  vuodesta  1809  vuoteen  1866,  sillä  se 
eduskunnanmuutos,  joka  viimeksi  mainittuna  vuonna  lakkautti  nelikamari- 
järjestelmän,  oli  Boströmin  mielestä  pelkkää  järjettömyyttä,  ja  hän  pelkäsi, 
että  se  veisi  Ruotsin  perikatoon. 

Tämmöiset  ovat,  aivan  yleisin  piirtein  kuvattuina,  perusaatteet  Bo- 
strömin järjestelmästä,  joka  oikeastaan  vaatisi  paljoa  laajemman  selvityk- 
sen kuin  mihin  tässä  on  tilaisuus.  Jokapäiväiselle  käsityskannalle  tietysti 
sellainen  oppi,  että  aistilliset,  näkyväiset,  käsin  tunnettavat  kappaleet  ovat 
«tositodellisuutta»  vailla,  tuntuu  eriskummalliselta  paradoksilta.  Mutta 
tässä  katsannossa  kaikki  filosofia  on  eriskummallinen.  Kaikki  filosofia  koet- 
taa oikaista  tavallista  käsitystä  todellisuudesta,  ja  ellei  sitä  tekisi  niin  olisi 
filosofia  joutavinta  maailmassa.  Tältä  kannalta  siis  ei  voi  Boströmin  filo- 
sofiaa   vastaan    mitään    muistuttaa.     Mutta    tärkeämpiäkin    muistutuksia  on 

tehty.  Varsinkin  on  Boströmin  valtio-oppi  vanhoillisen  ja  yksinvaltai- 
sen suuntansa  tähden  saanut  kotimaassa  paljon  moitetta  vapaamielisiltä 
sanomalehdiltä.  Tähän  moitteeseen  on  syytäkin  —  ei  kuitenkaan  sentäh- 
den  että  filosofia  olisi  velvollinen  valtio-opissa  yksipuolisesti  kannatta- 
maan liberaalisia  ja  tasavaltaisia  aatteita,  vaan  koska  syystä  voi  filo- 
sofialta vaatia  kantaa,  joka  on  näitä  vastakohtia,  «vanhoillisuutta»  ja  «li- 
beraalisuutta» y.  m.  ylempänä  ja  jolta  se  saattaa  korkeammaksi  yhtey- 
deksi yhdistää,  mitä  suhteellisesti  oikeutettua  voipi  löytyä  näissä  yksipuo- 
lisissa käsityksissä,  joihin  jokapäiväinen  tajunta  on  piintynyt.  Kysymystä 
eri  valtiomuotojen,  esim.  yksinvallan  ja  tasavallan  etevämmyydestä  ei  voi, 
niinkuin  Boström  yrittää,  yleisten  järjenperusteiden  nojalla,  vaan  ainoastaan 
soveliaisuusnäkökohtain  mukaan  ratkaista,  jonka  vuoksi  siihen  on  annettava 
eri  vastaus  eri  aikain  ja  maiden  olojen  mukaan.  Paljon  pahastusta  on 
Boström  myöskin  herättänyt  opillaan,  että  yhteiskunnat  ja  vieläpä  eri  sää- 
dytkin varsinaiselta  olemukseltaan  ovat  ikuisia  personallisuuksia.  Tuntuu 
siltä  kuin  lukisi  luvun  Kabbalasta^  jossa  tavataan  kokonainen  joukko  ylem- 
piä ja  alempia  yliaistillisia  olentoja,  enkeleitä,  ylienkeleitä,  kerubeja  ja  se- 
rafeja Jumalan  ja  ihmisen  välinä.  Kieltämättä  tuntuu  hiukan  koomil]i3elta 
ajatella  noita  «yliaistillisia  personallisuuksia»,  kuten  Ranskan  valtio,  Sak- 
san valtio,  Ruotsin  valtio  ja  viimemainitun  sisällä  nuo  4  säätyä,  aateli, 
papit,  porvarit  ja  talonpojat,  joiden  ailmiöUisillä  ilmestyksillä»  Ruotsi  oli 
siunattu  vuoteen  1866  asti  ja  meidän  maamme  on  vielä  tänä  päivänä. 
Mikä  suhde  on  ajateltava  vallitsevaksi  näiden  yliaistillisten  olentojen  ja 
heidän  aistillisten  kuvainsa  väliUä?  Eihän  liene  tarkoitus,  että  Saksan 
ja  Ranskan  sotiessa  toistensa  kanssa  tositodellisuudessa  serafi  «Saksa» 
käypi  sotaa  serafi  «Ranskaa»  vastaan,  taikka  että  porvarien  ja  talonpoikain 
kiistellessä  valtiopäivillämme,  ikuisuuden  kannalta  katsoen,  kerubi  «Por- 
varissääty»  on  tukkanuottaisilla  kerubi  «Talonpoikaissäädyn»  kanssa.  Mutta 
missä  suhteessa  sanottujen  yliaistillisten  personallisuuksien  olettaminen  te- 
kee maalliset  olomme  vähintäkään  käsitettävämmiksi ;  ja  mitä  hyötyä  on 
näin  ollen  koko  oletuksesta? 

Onpa  Boströmin  järjestelmä  ollut  ankarain  hyökkäysten  esineenä  toi- 
seltakin taholta,  nimittäin  kirkon  puolelta.  Boströmin  oppi  voidaan  tosin 
sanoa  uskonnolliseksi  luonteeltaan,  se  kun  panee  huomiota  ikuiseen  tosi- 
todellisuuteen  ja  personallisuuden  merkitykseen,  mutta  poikkee  kuitenkin 
melkoisesti    voimassa    olevasta    kristinopista.     Se  kieltää  kolminaisuusopin, 

Kristuksen  jumaluudeo  ja  hänen  täydentekevän  vanhurskautensa.  Koska 
Jumala  ehdottomana  on  ikuinen  ja  muuttumaton,  niin  ei  jumalalliseen 
maailmanhallitukseen  saa  ajatella  sisältyväksi  erityisiä  ja  erinomaisia  sovi- 
tustöitä. Jumala  itsessään  ei  toimi  mitään;  ainoastaan  meidän  nähdäk- 
semme cli  meidän  käsittääksemme  hän  toimii.  Selvää  on,  etteivät  kirkon 
miehet  voineet  tällaisia  väitteitä  hyväksyä.  Lisäksi  oli  Boström  tehnyt 
hyökkäyksen  erästä  erityistä  kirkon  oppia  vastaan  julkaisemalla  lentokirjan 
9.0m  helvetesstraffen^  vdra  teologer  och  prester  aUvarligen  aU  förehdUa^^ 
jossa  hän  koettaa  todistaa  tuon  opin  järjettömäksi.  Tämä  lentokirja  saat- 
toi hänen  ankaraan  riitaan  teoloogisten  vastustajain  kanssa. 

Nämät  hyökkäykset,  jotka  eivät  tapahtuneet  filosoofien  puolelta  ei- 
vätkä kohdanneet  järjestelmän  itse  perustuksia,  tuskin  voivat  suurestikaan 
tieteellisissä  piireissä  sen  arvoa  halventaa.  Suurempi  vaara  näkyi  koituvan 
eräästä  hyökkäyksestä,  jonka  teki  fiilosoofinen  vastustaja.  Lehtori  Johan 
Jakob  BoreUus  Kalmarista  julkaisi  näet  1859  laajan  arvostelun  Boströmin 
filosofiasta.  Borelius,  joka  vakaumukseltaan  oli  Hegeliläinen,  tahtoi  ku- 
mota muun  muassa  Boströmin  opin,  että  olla  on  samaa  kuin  tulla  taju- 
tuksi, koska  siitä  muun  ohessa  olisi  seurauksena,  ettei  mitään  erehdyksiä 
ja  epätosia  arvostelmia  löytyisi,  sillä  kaikkihan  silloin  olisi,  mikäli  se  ta- 
jutaan ja  niinkuin  se  tajutaan.  Boreliuksen  arvostelu,  joka  monessa  koh- 
din on  sattuva,  olisi  ainakin  ansainnut  parempaa  kohtelua  kuin  mitä  Bo- 
ström sille  osotti.  Hän  näet  antoi  vastineen,  jossa  vastustajaa  mieskoh- 
taisesti  parjattiin  mitä  törkeimmin  sanoio.  Jo  nimikin  n^Den  spekulaUva 
filosofen  Johan  Jakob  BoreUus  i  Calmari^  antaa  esimaun  sisällyksestä,  joka 
tuottaa  Boströmille  kaikkea  muuta  kuin  kunniaa.  Tätä  vastaan  Borelius 
sitten  jälleen  julkaisi  kirjoituksen,  onnistumatta  sanottavammin  järkähyttää 
vastapuolensa  vankkaa  arvoa,  joka  pysyi  sittenkin  kun  Borelius  itse  oli 
päässyt  filosofian  professoriksi  Lundiin  (1866).  Boströmin  filosofia  pysyi 
jotenkin  yksinvaltaisena  filosofiaa  harrastavissa  piireissä  Ruotsissa  — vaikka 
se  tämän  maan  ulkopuolella  ei  tieten  ole  saanut  ainoatakaan  kannattajaa. 
Useammat  Boströmin  oppilaista  —  professorit  Ribbing^  Nybiaeus^  Sahän^ 
Leander  sekä  suuri  joukko  dosentteja  —  ovat  istuneet  tai  istuvat  vielä  fi- 
losofian opetusistuimilla  Upsalassa  ja  Lundissa.  Muutamat  runsaslahjaiset 
nuoret  miehet,  jotka  ovat  kannattaneet  samaa  oppia,  ovat  aikaisen  kuole- 
man kautta  tulleet  estetyiksi  täyttämästä  heihin  kiinnitettyjä  suuria  toiveita, 
esim.  Kr.  Claeson  ja  D.  Klockhoff. 

Selityksenä,  miksi  Boströmin  filosofia  synnyinmaassaan  on  saavutta- 
nut niin  saurta  kannatusta,  on  mainittu,  että  se  muka  on  ruotsalaiskansal- 
Unen  luonteeltaan,  joka  ominaisuus  etenkin  osottautuu  sen  suuressa  selvyy- 
dessä ja  yksinkertaisuudessa  sekä  siinä,  että  se  (Kaarle  Xll:n  tavoin)  uska- 
liaasti  lyö  poikki  probleemin  aistillisen  mailman  olemassaolon  perustuk- 
sesta. Kieltää  ei  voi,  että  järjestelmä  on  verrattain  yksinkertainen  ja 
helppo  kauttaaltaan  käsittää,  mutta  tämä  riippuu  sen  abstraktisuudesta,  joka 
ilmaupi  siinä,  että  se  rajoittuu  kaikkein  yleisimpiin  metafyysillisiin  määräyk- 
siin. Ylipään  se  laiminlyö  sovelluttaa  näitä  empiiriseen  olemassaoloon; 
kun  B.  taas  yrittää  semmoista  sovelluttamista,  niinkuin  valtio-opissa,  sil- 
loin hän  syöksee  päistikkaa  erityisseikkoihin,  vaatien  semmoiselle  ohimene- 
välle aikailmiölle,  kuin  Ruotsin  valtiolaitokselle  vuosina  1809 — 1866  ikuisen 
pätevyyden  arvoa.  VVikner  lausuu  selittääkseen  miksi  Boströmin  filosofia 
on  saanut  niin  laajaa  kannatusta  Ruotsissa:  «Ruotsalaisen  luonteessa  on 
pyrkimys  selvyyteen,  joka  kernaasti  luopuu  erityisseikoista,  kunhan  vaan 
kokonaisuus  tulee  tarpeeksi  valaistuksi  ja  jota  sentähden  sanomattomasti 
viehättää  pilvetön  talvipäivä  kaikessa  ylevässä  yksitoikkoisuudessaan.»  — 
Meistä  näyttää  kuitenkin  siltä  kuin  voisi  paremmalla  syyllä  sanoa  tätä  jär- 
jestelmää «Upsalalaiseksi»  kuin  «Ruotsalaiseksi»  ilmiöksi.  Upsalan  ja  Tuk- 
holman välillä  on  kauvan  aikaa  ollut  olemassa  jonkunlainen  henkinen  vas- 
takkaisuus, mikä  on  syvästi  vaikuttanut  Ruotsin  sivist3rsoloihin.  Olisipa 
liian  pintapuolista  katsoa  sitä  ainoastaan  vanhallaolijaisuuden  ja  vapaamie- 
lisyyden vastakohdaksi;  pikemmin  voisi  sitä  ehkä  sanoa  syvyyden  ja  ke- 
veyden ristiriidaksi,  jotka  ominaisuudet  kumpikin  löytyvät  ruotsalaisten 
luonteessa,  kuten  Tegndrkin  huomauttaa: 

«Emellan  Fransmans  fjäderlätta  sinne 
Och  Tyskens  allvar,  grundeligt  men  tungt. 
Det  svenska  lynnet  häller  midteln  inne»  j.  n.  e. 
(Ranskalaisen    höyhenen    kevyisen   mielen  ja  saksalaisen  perinpohjai- 
sen   mutta  raskaan  totisuuden  keskivälillä  on  ruotsalaisen  luonne»  j.  n.  e.) 

Tukholman  henki  edustaa  ranskalaista  ainesta  ruotsalaisten  luon- 
teessa, joka  on  antanut  heille  nimen  «Pohjan  ranskalaisiset».  Upsa- 
lan henki  edustaa  germaanilaisuutta  ruotsalaisluonteessa,  sillä  ovathan  ne 
sentään    pohjoisgermaanejakin.     Boströmin    filosofia   on    tämän  jälkimmäi- 

sen  hengen  tuote,  eikä  siltä  suinkaan  puutu  ansioita,  etenkin  siinä,  että 
se  antaa  niin  suurta  arvoa  personallisuudelle.  Mutta  mitä  tuohon  kiitet- 
tyyn selvyyteen  tulee,  niin  se  ei  suinkaan  estä,  että  järjestelmää  tarkemmin 
tutkiessa  pian  huomaa  monta  hämärää  kohtaa ;  .  sen  VViknerkin  sai  kyl- 
läksi  kokea.  Se  nuoriso,  jota  Boström  oppi-isänä  Upsalassa  kasvatti,  eli 
sieUä  henkisessä  katsannossa  ikäänkuin  ulkomaailman  hälinältä  suljetussa 
paikassa,  väliäpitämättömänä  ajan  polttavista  kysymyksistä.  Sillä  Bo- 
strömin opin  päävikoja  on  juuri,  että  se  perusaatteittensa  ylen  suuren  ab- 
straktisuuden takia  ei  voi  tarjota  mitään  selitystä  aistillisen  maailman  (luon- 
non ja  historian)  laadusta,  eli  siitä,  minkätähden  tämä  on  sellainen  kuin 
se  on.  Tämmöinen  selitys  on  kuitenkin  filosofian  varsinainen  tehtävä. 
Boströmin  filosofiassa  ei  mikään  silta  vie  ajattomasta  maailmasta  ajalli- 
seen. Vika  on  juuri  siinä,  että  sen  mukaan  filosofialla  on  tekemistä  ai- 
noastaan ajattoman  olevaisuuden  kanssa.  Mutta  filosofialla  on  tekemista 
ajallisenkin  kanssa,  niin  pitkälle  ja  siinä  määrin  kuin  käy  osottaminen  sen 
yhteyttä  korkeimpien  perussyiden  kanssa;  sillä  onhan  semmoista  yhteyttä 
toki  olemassa.  Koska  luonto  ja  historia  B:n  opissa  eivät  ole  missään  to- 
dellisessa yhteydessä  korkeimpien  perussyiden  kanssa,  niin  tämän  opin  on 
mahdotonta  tehdä  niistä  selkoa.  Boströmillä  sen  tähden  ei  ole  mitään 
luonnonfilosofiaa  eikä  historian  filosofiaa,  ei  mitään  estetiikkaa  tahi  kasva- 
tusoppia; tässä  kohden  hänen  oppinsa  ei  vedä  vertoja  Kaniin^  Schellingiu^ 
Hcgehn  ja  Herbarfm  järjestelmille,  ne  kun  ainakin  ajaksi  ovat  suuresti 
vaikuttaneet  eri  tieteisiin,  esim.  luonnontieteisiin,  historiaan,  teologiaan, 
lakitieteeseen,  taidetieteeseen  y.  m.  Kummako  siis,  että  mainittu  oppi, 
vaikka  se  niin  kauvan  on  ollut  yliopistoissa  vallitsevana,  kuitenkin  on  nii- 
den ulkopuolella  vaikuttanut  verrattain  vähän  Ruotsin  sivistysoloihin. 

Qatk.) 

Th.  Rein. 

Kulttuurin  uusimmasta  voittomaasta. 

Jaapanin  tilastollisen  vuosikirjan  johdosta. 

in. 

Opetustoimi  eli  Instruction  publique  käsittää  yhdeksännen  osaston 
Jaapanin  tilastollisessa  vuosikirjassa,  ja  siihen  kuuluu  16  taulua  ynnä  toi- 
nen niistä  diagrammeista,  jotka  ovat  kirjaan  liitetyt.  Tämä  osasto  on  pu- 
heena olevan  kirjan  merkillisimpiä  osia,  koska  se  varsinkin  on  opetustoi- 
men kautta  kuin  Jaapanin  kansa  pyrkii  eteenpäin  Euroopan  sivistyneitten 
kansojen  esimerkin  mukaan. 

Ensiksi  annetaan  yleisessä  taulussa  tietoja  erilaisten  opetuslaitosten 
sekä  niiden  opettajain  ja  oppilaitten  lukumäärästä.  Tämän  taulun  nume- 
rot eroavat  muutamissa  kohdin  erityistaulujen  numeroista,  vaan  poikkeuk- 
set, joitten  syyt  osaksi  ovat  selitetytkin,  saanevat  tässä  jäädä  sikseen,  koska 
eivät  vaikuta  pääasiaan. 

V.  1888  oli  Jaapanissa  yhteensä  27,946  opetuslaitosta,  siitä  2,463 
yksityistä  (privdes);  muista  25,444  oli  julkisia  (publiques)  ja  39  maini- 
taan valtion  ylläpitämiksi  (de  TEtat).  Kokonainen  lukumäärä  ei  ole  pal- 
joa suurempi  kuin  mitä  se  oli  v.  187 1,  jolloin  löytyi  27,672  opetuslai- 
tosta; V.  1883  teki  lukumäärä  31,792,  jonka  jälkeen  se  on  alentunut. 

Opettajiston  lukumäärä  on  samalla  tavoin  vaihdellut,  tehden  v.  1878 
68,683  ja  1888  69,817  henkeä,  (niistä  Vao  naisia),  väliajalla  summa  oli 
jo  suurempikin.  Oppilaitten  määrä,  joka  v.  1878  oli  2,325,639,  teki  v. 
1888  3,055,380,  (niistä  enemmän  kuin  Vd  naisia).  Vuosina  1882—85 
mainitaan  oppilaita  olleen  enemmänkin  kuin  v.  1888,  mutta  tilasto  silloin 
ei  ollut  täydelleen  luotettava;  lukuun  oli  otettu  myöskin  sisäänkiijoitettuja 
oppilaita,  jotka  eivät  käyneet  koulussa.  Myöhempinä  vuosina  on  jätetty 
pois  näitä  olemattomia  oppilaita,  eikä  vähennys  siis  itse  asiassa  ole  ollut 
muuta  kuin  näennäinen. 

Erityistaulut  osottavat  tarkemmin,  miten  yleinen  koulunkäynti  on  Jaa- 
panissa. Kouluijässä  olevia  lapsia  löytyi  viime  päivänä  joulukuuta  1888 
6,920,345,    joista    lähemmäs    puolet    eli    3,277,489    kävi  kansakouluissa; 

3,114,857  ei  ensinkään  ollut  kansakoulussa;  527,999  oli  niistä  eron- 
nut suorittannatta  täydellistä  kurssia.  Miten  koulutetut  ja  koulua  käymät- 
tömät suhteutuvat  toisiinsa  nähdään  seiu'aavista  numeroista,  joissa  myöskin 
on  tehty  eroa  sukupuolten  välillä.  Tuhatta  lasta  kohti  oli  koulua  käyviä 
ja  käymättömiä 

Poikia        Tyttöjä 
Koulussa  käyviä   ....       630  302 

»         käymättömiä   .     .       370 698 

Yhteensä    1,000  1,000. 

Tästä  näkyy,  että  oppia  paljon  vähemmässä  määrässä  annetaan  tytöDle 
kuin  pojille.  Omituista  kyllä  viime  vuosiviisikön  tilasto  näyttää  osattavan 
että  suhde  koululasten  ja  koulua  käymättömien  välillä  on  huononemaan 
päin.     Vuonna  1883  oli  näet  Jaapanissa 

Poikia        Tyttöjä 
Koulussa  käyviä  ....       693  355 

»         käymättömiä   .     .       307 645 

Yhteensä    1,000  1,000. 

Lieneeköhän  tämä  aleneminen  pysyväisempää  laatua  vai  sellaista 
ohimenevää  taantumista,  joka  tavallisesti  seuraa  suurempain  aineellisten 
tahi  henkisten  ponnistusten  jälkeen,  sitä  meidän  ei  ole  mahdollinen  ratkaista. 

Joka  tapauksessa  Jaapanissa  saadut  tulokset  ovat  erinomaisia  verrat- 
tuina esim.  siihen,  mitä  Suomessa  nähdään.  Sillä  jollemme  lue  sunnuntai- 
ja  kiertokoulujen  oppilaita  koulutettujen  lukuun,  —  ja  jokainen  tietää,  että 
niiden  saavuttama  oppi  on  kovin  vaillinainen  —  niin  kouluijässä  olevasta 
tuhannesta  lapsesta  ainoastaan  noin  150  meiUä  nauttii  opetusta  kansakou- 
lussa, joka  on  arveluttavan  vähän.  Täytyy  lisätä,  että  Jaapanin  tilastossa 
on  kouluijäksi  luettu  6 — 14,  Suomessa  7 — 16  ikävuosien  väliaika. 

Opettajia  on  Jaapanin  julkisissa  kouluissa  ja  yksityisissä  kansakou- 
luissa paljon:  25,953  koululla  on  yhteensä  62,516  opettajaa,  toisin  sa- 
noen tulee  keskimäärin  lähes  kolme  opettajaa  koululle,  kun  Suomen  1,010 
vakinaisella  kansakoululla  samana  vuotena  oli  opettajia  1,332.  Jaapanin 
kansakouluissa  onkin  paljon  enemmän  oppilaita,  keskimäärin  113  koulua 
kohti.  Meillä  on  opettajattaria  enemmän  kuin  opettajia  (711  :62i)  mutta 
Jaapanissa    miesopettajat    olivat   valtaavana    enemmistönä   59,5 11  :  3}Oo5. 

Vuodesta  1883  opettajain  lukumäärä  on  suuresti  vähentynyt:  se  teld  sil* 
loin  87,549  miestä  ja  4,087  naista;  vähennys  tekee  siis  tämän  ajan  ku- 
luessa 28,038  mies-  ja  1,082  naisopettajaa. 

Edessämme  olevan  vuosikirjan  avulla  voimme  myöskin  taloudelli- 
selta puolelta  arvostella  Jaapanin  kansakoulun  asemaa.  Mainitun  valtakun- 
nan menot  opetustointa  varten  tekivät  v.  1888  yhteensä  9  ^j^  miljoonaa 
yen^iä  eli  49,232,800  markkaa,  ja  suurin  osa  siitä  eli  lähemmäs  41  V2  tnil- 
joonaa  meni  kansakoulujen  ylläpitämiseksi.  Enemmän  kuin  puolet  mak- 
settiin opettajiston  palkkaamiseksi;  keskimäärin  tulee  jokaisen  opettajan 
osaksi  noin  396  markkaa.  Mitä  kunnat  sen  lisäksi  maksavat  emme  saa- 
neet käsillä  olevasta  lähteestä  selville. 

Lähinnä  kansakouluja  otamme  lukuun  erilaiset  oppikoulut,  niin  kut- 
sutut dcoles  moyennes  ordinaires,  dcolcs  normales  ordinaires,  dcoles  spd- 
ciales,  ^coles  sup<5rieures  des  filles  ja  dcoles  diverses,  joita  vastannee  suo- 
malaiset nimitykset  reali-  ja  alkeisopistot,  ammattikoulut,  tyttökoulut  sekä 
kaikellaiset  opistot.  Mahdollista  on,  että  yksityiskohdissa  erehtyy  käyttämällä 
näitä  meille  tunnettuja  nimityksiä;  tilastolliset  taulut  eivät  tässä  kohden 
anna  riittävää  ohjetta;  joka  tapauksessa  ci  muuta  kuin  suurimmalla  varo- 
vaisuudella voi  tässä  kohden  verrata  Jaapanin  ja  Euroopan  oloja. 

Eri  opistojen  merkitystä  voi  johonkin  määrin  arvostella  niiden  luku- 
määrän sekä  opettajien  ja  oppilasten  luvun  mukaan.  Lopussa  vuotta 
1888  löytyi 

Tavallisissa  keskikouluissa,  joita  oli  48,  opettajia  593  ja  oppilaita  10,386. 
Tavallisissa  oppikouluissa,       »»       46,       »  578»         »         51078. 

Ammattikouluissa,  »      »       65,       »  503  »         »       iiii3S- 

Tyttökouluissa,  »»       18,       »  169»         »         2,444. 

Kaikellaisissa  opistoissa,         »      *ii777}       ^       4fii7'^         '       87,867. 

Edellisten  vuosien  tiedoista  näkyy,  että  tyttökoulujen  ja  kaikellaisten 
opistojen  luku  ja  oppilasmäärä  on  ripeästi  kasvanut  vuodesta  1884.  Eri 
tauluissa  osotetaan,  miten  ammattikoulut  ja  kaikellaiset  opistot  ovat  ope- 
tusaineen mukaan  luokitettavat.  Ammattikouluista  15  tarkoittaa  matema- 
tiikan, 10  kaupan,  8  lakitieteen,  7  lääkeopin,  6  maanviljelyksen,  3  eläin- 
lääkäritieteen,  3  piirustuksen,  3  navigatsioonin  opettamista  j.  n.  e.  Oppi- 
laita oli  5,532  lakitieteen,  1,546  lääketieteen,  1,136  kaupan,  1,012  ma- 
tematiikan   opettamista'  varten  perustetuissa   opistoissa;  muissa  vähemmin. 

Kaikellaisten  opistojen  ryhmä,  opetusaineitten  mukaan  järjestettynä,  osot- 
taa,  että  useimmat  ovat  kieliopetusta  varten  perustetut,  —  koko  744  opis- 
toa, joissa  käy  29,606  oppilasta,  tarkoittaa  jaapanin  ja  kiinan  kielen  ope- 
tusta; englanninkielen  opettamista  varten  löytyy  356  opistoa,  joitten  op- 
pilasluku nousee  27,135;  siihen  tulee  vielä  84  kiinan  ja  englannin  kielten 
sekä  aritmetiikan  opettamista  varten  perustettua  koulua,  sekä  saksan  ja 
ranskankielten  opettamista  varten  15  ja  8.  Käsityökouluja  on  226,  joissa 
käy  6,504  oppilasta;  matematiikan  opetusta  tarkoittaa  tässä  ryhmässä  121 
oppilaitosta,  j.  n.  e.  Opettajapalkat  eivät  ole  suuria:  keskimäärä  tekee 
eri  ryhmissä  172 — 439  yen^iä,  siis  noin  890—2,250  markkaa,  vähimmin 
kaikeUaisissa  opistoissa,  enimmin  tavallisissa  oppikouluissa. 

Erittäin  valaiseva  on  taulu,  joka  luettelee  valtion  ylläpitämiä  opetus- 
laitoksia. 

Siinä  on  Tokion  yliopisto  ylinnä  128  opettajineen,  joista  18  on 
muukalaisia.  Oppilaista  nauttii  stipendiä  177,  maksuja  suorittavia  on 
561,  yhteensä  738.  Muista  opistoista,  jotka  ovat  valistuksen  ministerin 
valvonnan  alaisina  ja  joita  emme  vielä  ole  erikseen  maininneet,  huomatta- 
koon opistot  taiteita,  musiikkia  ja  kuuromykkiä  varten.  Keisarillisen  huo- 
neen ministerin  alle  kuuluu  kaksi  koulua  aatelisia  varten,  toinen  poika-, 
toinen  tyttökoulu.  Sota-  ja  laivastoministerien  valvottavina  ovat  upseerien 
kasvattamista  tarkoittavat  opistot,  joitten  oppilaat  melkein  kaikki  nauttivat 
stipendiä.  Sellaisia  oli  2,460  ja  509,  kun  maksavien  luku  ei  tehn3rt  enem- 
pää kuin  55  ja  43.  Valtion  kustannukset  ylläpitämistään  opistoista  ovat 
hämmästyttävän  vähäiset:  kaikki  valistuksenministerin  hoidettavat  opistot, 
yliopisto  siihen  luettuna,  eivät  vuotena  1888 — 89  maksaneet  valtiolle  kuin 
3,700,000  markkaa. 

Yhteydessä  koulutilaston  kanssa  annetaan  myöskin  tilastoUisia  tietoja 
kirjallisuudesta.  Jaapanissa  ilmestyi  v.  1888  345  sanomalehteä  ja  aika- 
kauskirjaa; sen  lisäksi  koko  305  saman  vuoden  kuluessa  oli  lakannut  il- 
mestymästä (!).  Verrattuna  Suomen  oloihin  tämä  on  ylen  köyhä  sanoma- 
lehdistö ;  meillä  kolmatta  miljoonaa  ylläpitää  toista  sataa  sanomalehteä  ja 
aikakauskirjaa.  Kirjoja  ilmestyi  Jaapanissa  v.  1888  11,273  teosta;  siitä 
551  oli  vanhojen  teosten  uusia  painoksia  ja  456  oli  käännöksiä.  Alku- 
peräisistä kotimaisista  teoksista  saavuttavat  kaikellaiset  kuvateokset  (gra- 
vure,  dcriture  et  peinture)  ensi  sijan;  niitä  ilmestjd  2,590;  sitten  tulevat 
järjestyksessä  romaanit  ja  novellit  (861)  ja  lakitiede  (71 0-     Kaunokirjalli- 


Kuähturin  uusimmasta  voittamaasta,  563 

suuteen  kuuluvat  myös  ruuoteokset,  Joita  ilmestyi  jaapaniDkielellä  377  ja 
kiinankieleUä  82 ;  jälkimmäinen  kieli  siis  yhä  vielä  säilyttää  osan  sitä  val- 
taa, jota  sillä  niin  kauvan  on  ollut  Jaapanissa.  Emme  voi  päättää,  ovatko 
kirjallisuuden  eri  ryhmät  merkitykseltään  kohoamassa  vai  alenemassa, 
meillä  kun  ei  ole  vastaavia  tietoja  edellisiltä  vuosilta.  Muut  tieteet  ovat 
edustetut  vähemmällä  määrällä  teoksia:  maanviljelys  541,  kasvatusoppi 
540,  maantiede  514,  uskonto  488,  matematiikka  420,  musiikki  403,  vai- 
tioelämä  342,  lääketiede  308  j.  n.  e. 

Kääntykäänfime  tämän  jälkeen  Jaapanin  kansan  taloudeUiseen  elä- 
mään.    Siinäkin  kohden  tilastollinen  vuosikirja  antaa  runsaasti  tietoja. 

Jaapanin  viljelty  alue  ei  ole  suhteellisesti  suuri,  mutta  täyttää  kui- 
tenkin varsin  hyvin  kansan  tarpeen,  josta  kiitos  osaksi  tulee  maan  edulli- 
selle ilmanalalle.  Suuressa  osassa  valtakuntaa  ehtii  saada  kaksi,  eteläisim- 
mässä kolmekin  satoa  yhtenä  vuotena  samasta  maasta.  Riisi  on  tärkein 
viljakasvi:  sekä  alueeseen  että  satoon  nähden  se  voittaa  muut  samallaiset 
viljelyskasvit,  ruldin,  vehnän  ja  ohran  yhteensä.  Riisiviljelykseen  käytetty 
ala  oli  noin  2,700,000  hektaaria,  ja  siitä  saatiin  v.  1889  lähimmiten  60 
miljoonaa  hektolitraa,  vaikka  sato  mainittuna  vuotena  oli  noin  10  miljoo- 
naa hektolitraa  vähempi  kuin  tavallisesti,  sen  tähden,  että  kova  myrsky  oli 
häirinnyt  riisin  kukkimista.  Keskimäärin  tulee  Jaapanissa  korjattua  viljaa 
(riisiä,  vehnää,  ruista  ja  ohraa)  noin  30  hektolitraa  henkeä  kohti,  mutta 
Suomessa  ainoastaan  7 — 8  hektolitraa,  herneet,  perunat  ja  nauriit  siihen 
luettuna,  ja  tämä  paraiten  osottaa,  kuinka  erilaisissa  oloissa  mainitut  kan- 
sat elävät.  Mainitkaamme  vielä,  että  Jaapanissa  säännöllisesti  viljellään 
teetä  niin  suuressa  määrin,  että  vuotuisesti  viedään  noin  27  miljoonaa 
kilogrammaa  ulkomaille.  Kuinka  paljon  kotona  kulutettu  tee  tekee,  sitä  ei 
voida  tilastollisesti  määrätä,  mutta  se  summa  on  hyvin  suuri,  koska  kaikki 
kansanluokat  yleisesti  nauttivat  tätä  juomaa. 

Hevosia  ja  karjaa  pidetään  sitä  vastoin  suhteeUisesti  vähemmän  Jaa- 
panissa kuin  meillä.  Jaapanin  hevosto  nousee  puoleentoista  miljoonaan, 
Suomen  254,526,  ja  karja  siellä  ei  ole  paljoa  lukuisampi  kuin  meillä: 
1,011,261  :  966,511.  Varsoja  ja  nuorta  karjaa  arvattavasti  ei  ole  otettu 
lukuun  Jaapanin  tilastossa,  ja  me  olemme  sentähden  jättäneet  ne  pois 
Suomeen  katsoen.  Jos  pitää  ottaa  nekin  lukuun,  kallistuu  vertaus  vielä 
enemmän  Suomen  puoleen. 

Meidän  viinanpolttoa  vastaa  Jaapanin  sakki  valmistus,  joka  vuosina 
1883—89  yhä  on  noussut.  Viime  mainittuna  vuotena  oli  tätä  tavaraa 
ja  viinaa  valmistavia  tehtaita  15,708  (Suomessa  48),  ja  sitä  paitsi  löytyi 
Jaapanissa  912,544  tehtailijaa,  jotka  valmistivat  sakata  kotitarvetta  varten. 
Jälkimmäisten  valmistamaa  määrää  ei  ole  mainittu;  tehtaissa  valmistettiin 
688  miljoonaa  litraa  tavallista  sakata  ja  sitä  paitsi  25  miljoonaa  litraa 
viinaa  tahi  erityisiä  sak^-lajeja,  (meillä  7,054,060  litraa).  Tämä  tekee 
henkeä  kohti  Jaapanissa  17,  mutta  Suomessa  lähes  3  litraa.  Luultavasti 
sakd  ei  ole  läheskään  niin  väkevää  kuin  viina,  mutta  kun  vielä  ottaa  lu- 
kuun kotitarvevalmistuksen,  näkee  helposti  että  tavaranmenekki  yleensä  on 
hyvin  suuri,  ja  arvattavasti  myös  vahingollinen. 

Seuraavista  tauluista  näkee  selvästi,  miten  ripeästi  teollisuus  kehittyy 
Jaapanissa.  Kankaita  valmistettiin  v.  1885  62,353,000  markan,  mutta  v. 
1888  1 57,252,000  markan  arvosta.  Näitä  tavaroita  erotetaan  kahteen 
luokkaan:  Hssus  pour  vStement  ja  tissus  pour  ceinture;  edellisen  ryhmän 
merkitys  on  paljoa  suurempi.  Silkkiä  valmistetaan  Jaapanissa  suuressa 
määrässä  ja  puhtaasta  silkistä  valmistetut  tavarat  jo  yksistään  tekevät  ar- 
voltaan 36  prosenttia  koko  summasta. 

Paraiten  käypi  kuitenkin  kaupasta  ja  merenkulusta  näkyviin,  miten 
suurenmoinen  Jaapanin  taloudellinen  kehitys  on  ollut  viime  vuosikymme- 
nen aikana.  Viennin  arvo  on  vv.  1880—89  noussut  151  miljoonasta 
361  V2  miljoonaan,  ja  tuonnin  211  miljoonasta  342  miljoonaan,  —  kaikki 
Suomen  markoissa  luettuna.  Varsin  omituista  on  nähdä,  miten  eri  lailla 
tämä  vienti  ja  tuonti  jakautuu  eri  maitten  suhteen.  T3rydymme  mainitse- 
maan sellaisia  summia,  jotka  nousevat  yli  2  miljoonaa  yen^iä  (=  10  ^/s 
milj.  markkaa). 

Jaapanin  vienti  v.  1889  edustaa  seuraavia  arvoja: 

Amerikan  yhdysvaltoihin  .     .134  miljoonaa  markkaa 

Ranskaan 72  »  » 

Kiinaan 66  »  » 

Englantiin 39  ^/a     '  ^ 

jonka  ohessa  vietiin  puhdasta  rahaa  tahi  jaloja  metalleja  Jaapanista  In- 
diaan  ja  Siamiin  18^/2  ja  Kiinaan  6  miljoonan  arvosta.  Tuontiin  katsoen 
mainitut  maat  sitä  vastoin  tulevat  aivan  toiseen  järjestykseen,  niistä  kun 
tuotiin  tavaroita  Jaapaniin: 

EDglapnista 134  miljoonan  arvosta 

Kiinasta 68  »  » 

Indiasta  ja  Siamista     ...     58  »  » 

Amerikan  yhdysvalloista    .     .     31  »  » 

Saksasta 25  »  » 

Ranskasta 17  »  » 

Puhdasta  rahaa  tahi  jaloja  metalleja  tuotiin  sen  lisäksi  Yhdysvalloista  ja 
Englannista  Jaapaniin  34  ja  32  ^j^  miljoonan  arvosta. 

Viennissä  edustavat  silkki  ja  silkkitavarat  yksistään  noin  164  miljoo- 
nan arvoa,  riisi  38  miljoonaa,  tee  31,  kalatavarat  12  miljoonaa  j.  n.  e. 
Tärkeimmät  tuontitavarat  ovat  sitä  vastoin  raaka  pumpuli  ja  pumpulival- 
misteet  zi8  miljoonan  arvosta;  kaikeUaiset  kankaat  edustavat  38  miljoo- 
naa, rauta  ja  raudanvalmisteet  24  miljoonaa,  petroleumi  23  V2  miljoonaa, 
tieteelliset  koneet  22  miljoonaa  j.  n.  e. 

Merenkulussa  ulkomaalaiset  laivat  suuresti  voittavat  jaapanilaiset:  v. 
1889  lähti  Jaapanin  satamista  786  ja  tuli  sinne  796  ulkomaalaista  höyry- 
laivaa, kun  vastaavat  summat  kotimaisille  höyrylaivoille  tekivät  ainoastaan 
275  ja  283.  Erotus  on  yhtä  tuntuva  laivojen  kantavuuteen  nähden;  sitä 
vastoin  purjelaivojen  suurempi  luku  on  jaapanilaisten  puolella. 

Mitä  lähimmässä  yhteydessä  taloudellisen  kehityksen  kanssa  ovat 
posti-  ja  telegraafilaitokset,  kulkuneuvot  ja  pankit.  Niistäkin  antaa  edes- 
sämme oleva  teos  paljon  tietoja. 

PostDaitoksen  kehitys  on  selvimpiä  tunnusmerkkejä,  miten  pitkälle 
kansa  on  ehtinyt  sivistyksen  tiellä.  Jaapani  ei  tässä  kohden  ole  pitkälle 
päässyt,  sillä  tuhatta  asukasta  kohti  ei  tule  kuin  3,95  postilähetystä  eli  vähä 
enemmän  kuin  Suomeen  katsoen  tulee  jokaista  henkeä  kohti  I  Saksassa 
tulee  kutakin  asukasta  kohti  vastaanotettuja  postilähetyksiä  lähes  31,  Eng- 
lannissa vielä  enemmän.  Edistymistä  vallitsee  kuitenkin  Jaapanissa  tällä- 
kin alalla;  v.  1879  ei  vielä  tullut  kuin  1,57  lähetystä  tuhanneUe  jaapani- 
laiselle.  Lähemmäs  puolet  lähetyksistä  ovat  Suomessa  sanomalehtiä  ja 
aikakauskirjoja,  mutta  Jaapanissa  painotuotteet  eivät  vielä  tee  kuin  seitse- 
männen osan  koko  lukumäärästä.  Omituista  kyllä  on  postilaitosten  luku 
Jaapanissa  viime  aikana  vähentynyt,  tehden  v.  1883  5,3731  mutta  nyt  ai- 
noastaan 3,710;  Suomessa  niitä  on  340  ja  uusia  tulee  lisään  joka  vuosi.  Suu- 
rin osa  Jaapanin  ulkomaalaisesta  postista  tulee  Amerikan  yhdysvaltojen  ja 

Kiinan  osaksi;  Venäjän  kanssa  Jaapanin  postiyhdistys  sitä  vastoin,  naapu- 
ruudesta huolimatta,  on  mitättömän  vähäinen.  Sähkösanomia  tulee  vuo- 
tuisesti Jaapanissa  7,  Saksassa  44  sataa  henkeä  kohti. 

Rautateihin  on  Jaapanin  valtio  pannut  noin  178  ja  yksityiset  yhtiöt 
393  miljoonaa,  yhteensä  571  miljoonaa^  kaikki  markoissa  luettuna;  rauta- 
teitten  pituus  tekee  1,940  kilometriä.  Tästä  näkee,  että  rakennuskustan- 
nukset ovat  olleet  hyvin  suuret,  keskimäärin  noin  294,000  markkaa  kilo- 
metriltä. Suomella  on  melkein  sama  pituus  (1,875  k<^0  rautateitä  ja  se  on 
niistä  maksanut  —  jos  myöhemmin  tehdyt  lisätyötkin  otetaan  lukuun  — 
143  miljoonaa,  eli  keskimäärin  79,000  markkaa  kilometriltä.  Niinpä  tu- 
leekin Suomessa  7,87  kilometriä,  Jaapanissa  vaan  0,3  kilometriä  rautatietä 
10,000  asukasta  kohti.  Rautateitten  tulojen  ja  menojen  erotus  eli  käyttä- 
misvoitto  tekee  Jaapanissa  uusimpain  tietojen  mukaan  13  miljoonaa,  Suo- 
messa 4,668,000  markkaa.  Tässä  kohden  edistys  kuitenkin  käy  suurin 
askelin;  v.  1883  puheenalainen  voitto  ei  ollut  Jaapanissa  kuin  5  miljoo- 
naa, V.  1885  se  teki  3  Y2  miljoonaa  markkaa. 

Pankkiliike  Jaapanissa  on  kehittynyt;  pankkeja  on  137,  sen  lisäksi 
152  filiaalia  eli  «succursales» ;  niitten  kantarahastot  nousevat  31679  ^^' 
Joonaan  markkaan,  vararahastot  sen  L'säksi  noin  73  V2  ™m*  Pankkien 
ulosantama  setelimäärä  on  473  V2  miljoonaa;  niiden  voitto  teki  v.  1888 
59  miljoonaa.  Viime  vuosikymmenen  kehityksen  hedelmiä  nähdään  tässä- 
kin; V.  1879  pankkien  kantarahastot  eivät  vielä  tehneet  kuin  206  miljoo- 
naa, vaikka  pankkeja  silloin  oli  enemmän.  Talletukset  tekivät  1888  vuo- 
den lopussa  388  ja  pankkien  antamat  lainat  443  ^4  miljoonaa. 

Eri  taulussa  ilmoitetaan,  miten  pankin  osakkeet  jakautuvat  eri  kan- 
sanluokkien välillä.  Aateli  eli  kvasoku  omistaa  37  %,  entinen  sotilas- 
luokka  eli  samurai  10  ®/o,  helmin  luokka  kaikki  muut  osakkeet,  kauppiaat 
yksinänsä  25  %•  Samurai-luokan  varallisuus  nähtävästi  on  heikolla  kan- 
nalla, sillä  sen  omistama  osakemäärä  on  vähenemään  päin;  muitten 
kohoaa. 

Löytyy  sitä  paitsi  lukuisasti  maanviljelystä,  kauppaa  tahi  teollisuutta 
tarkoittavia  yhtiöitä,  joitten  kantarahastot  tekevät  608  miljoonaa.  Rauta- 
tieyhtiöt tulevat  ensiksi  noin  175  miljoonan  pääomalla;  sen  lisäksi  löytyy 
yhtiöitä  vesikulkuneuvojen  käyttämiseksi  (77  milj.);  kauppayhtiöillä  on  kanta- 
rahastona  noin  77  nuljoonaa,  kaikellaiset  teollisuuden  yhtiöt  melkein  saman 
määrän.     Silkkiteollisuus  tässäkin  kohden  saavuttaa  etevän  sijan. 

Postisäästöpankki  00  jo  saanut  suuren  merkityksen  Jaapanissa:  kas- 
soja on  3,071,  sisäänpanijoita  786,000  ja  niiden  saatavat  tekivät  1888 
vuoden  lopussa  noin  100  miljoonaa  markkaa.  Postisäästöpankki  perustettiin 
Jaapanissa  v.  1875. 


lY. 

Emme  tietysti  voi  muuta  kuin  vähimmäksi  osaksi  esittää  niitä  run- 
saita ja  monipuolisia  tietoja,  jotka  Jaapanin  tilastollinen  vuosikirja  159 
sivulla  ja  numerojen  supistuneessa  muodossa  antaa  sikäläisten  olojen  valai- 
semiseksi. Niinpä  olemmekin  jättäneet  useat  erityistaulut  kerrassaan  sik- 
seen, puhumatta  detaljeista,  jotka  ovat  valaisevia,  mutta  veisivät  liian  pit- 
källe yksityisseikkoihin.  On  kuitenkin  jälellä  kokonainen  osaisto,  joka  vält- 
tämättömästi  on  huomioon  otettava,  se  näet,  joka  valaisee  Jaapanin  valtion 
sisällistä  järjestelyä.  Valtion  kulunkiarviot  ja  päättyneet  tilit  kuvaavat  näet 
mitä  selvimmällä  tavalla  itäisen  Aasian  saarikansan  sisällistä  elämää. 

Katselkaamme  ensiksi  kulunkiarvion  debet-puolta,  ja  me  huomaamme 
että  valtio  saapi  tarpeelliset  tulonsa  seuraavista  lähteistä: 

Maavero  (impöt  foncier)  antaa  vuotuisesti     .     .204  miljoonaa. 

Vero  sakdn  valmistamisesta 78  » 

Tulosuostuntavero    .     .     , 5  » 

Tupakkivero 9  V2  * 

Karttapaperivero 3  » 

Pankkien  ja  yhtiöitten  suorittamat  maksut      .     .       2  » 

Muut  sisälliset  verot 18  » 

Tulli 2 1  Va  » 

Erilaiset  lupakirjat,  sisäänkirjoitusmaksut  y.  m.   .       9  » 

Tulot  valtion  laitoksista  ja  omaisuudesta  ...  42  » 

Yhdessä  kaikellaisten  tulojen  ja  korkojen  kanssa  Jaapanin  valtiotulot 
tilivuotena  1890—91  nousivat  noin  403  miljoonaan  markkaan.  Sen  li- 
säksi vielä  lainoja,  myydystä  valtionomaisuudesta  saadut  tulot  j.  n.  e.  noin 
35  miljoonaa  markkaa. 

Menoista  tulevat  ensiksi  huomioon  valtion  lainojen  korot  ja  kuole- 
tukset, 108  miljoonaa,  suurin  osa   maksettavia  korkoja.     Valtion  velka  te- 

keekin  1,318  miljoonaa,  puhumatta  206  miljoonasta  liikkeessä  olevia  val- 
tiokassansitoamaksia.  Veloistaan  Jaapani  maksaa  korkoa  4,  5,  6,  7  ja  7  V2 
prosenttia;  ulkomaalaisista  veloista  7  ^/o.  Valtiokassaositoumusten  arvo, 
joka  vielä  1881  nousi  546  miljoonaan,  on  vähin  erin  saatu  laskeutumaan 
206  miljoonaksi,  toisin  sanoen  tämä  vaihteleva  velka  on  osaksi  muutettu 
pysyväiseksi  korkoa  kantavaksi  velaksi.  Liikkeessä  olevan  paperi-  ja  metalli- 
rahan arvellaan  nousevan  748  miljoonan  markan  arvoiseksi. 

Toiseen  sijaan  menojen  puolella  tulee  tietysti  armeijan  ja  laivaston 
kustannukset.  Armeijaan  menee  lähes  61  miljoonaa  vuotuisesti,  laivastoon 
noin  31  miljoonaa,  sekä  sen  lisäksi  molempiin  yhteisesti  ylimääräisiä  me- 
noja lähes  34  miljoonaa.  Siis  126  miljoonaa  puolustuslaitokseen,  vaikka 
Jaapani  silloin  ei  ollut  sodassa  kenenkään  kanssa,  ja  vaikka  valtakunta  on 
siinä  onnellisessa  asemassa,  ettei  sen  todellakaan  tarvinne  sotaa  pelätä. 
Sotaväkeä  saadaan  asevelvollisuuslain  perustuksella;  armeijan  miesluku  te- 
kee 230,000  miestä;  laivastossa,  johon  kuuluu  32  sotalaivaa,  palvelee 
14,185  miestä.  Keskimäärin  kustannukset  siis,  jos  tykistöt,  laivat  y.  m. 
jätetään  sikseen,  tekevät  noin  510  markkaa  miehestä,  kun  sitä  vastoin  Sak- 
sassa tulee  keskimäärin  miestä  kohti  1,140  markkaa.  Mutta  tässä  kohden 
vertaukset  varsinkaan  eivät  pitäne  paikkaansa  sen  erilaisuuden  tähden,  joka 
mainittujen  maitten  ja  niiden  laitosten  välillä  on  olema  ssl. 

Edellämainittujen  ministeristöjen  jälkeen  muistuu  mieleen  se,  joka 
edustaa  kulkuneuvoja.  Se  kuluttaa  tarpeisiinsa  vuotuisesti  22  V4  miljoo- 
naa; sitä  paitsi  10  miljoonaa  jokien  parantamiseen  y.  m. 

Sisäasiain  ministeristön  osaksi  ei  tule  kuin  lähes  5  miljoonaa,  mutta 
maakuntien  hallinnon  kustannukset  nousevat  26  ^/j  miljoonaan,  ja  poliisilaitos 
lähemmäs  2  miljoonine  kustannuksineen  on  niinikään  tähän  osastoon  luettava. 

Finanssiministeristö  maksaa  vuotuisesti  lähes  22  miljoonaa,  kun  sii- 
hen lukee  myös  revisioonioikeuden   (cour  des  comptes). 

Oikeudenhoito  maksaa  noin  20  miljoonaa  vuodessa.  Tätä  asiaa 
varten  perustetun  ministeristön  ohessa  löytyy  yksi  korkein  oikeus,  7  oi- 
keutta vedottuja  asioita  varten,  99  alioikeutta  sekä  194  rauhantuomaria. 
Tuomarien  yhteenlaskettu  lukumäärä  on  675,  virallisten  asianajajain  90, 
sen  lisäksi  5,429  alempaa  virkamiestä.  Siviiliasioista  tulevat  kaikissa  oi- 
keuksissa ensimmäiseen  sijaan  rahoista  nostetut  riidat  (affaires  relatives  aux 
monnaies);  alioikeuksissa  oli  niitä  85,  appellatsiooni-oikeuksissa  71  ja 
korkeimmassa  oikeudessa  53  %  kaikista  asioista.  Kriminaaliasiain  joukossa 

huomataan  ensiksi  rikokset  toisen  omaisuutta  vastaan  (72  %),  sitten  rikok- 
set yleistä  ja  yksityistä  turvallisuutta  vastaan  (crimes  et  dölits  contrc  la 
paix  publique,  &  contre  la  personne)  14  ja  7,5  Vo-  Siveyttä  koskevia 
rikoksia  emme  kummassakaan  ryhmässä  tapaa,  ja  selitys  siihen  oli  jo  edel- 
lisessä kirjoituksessamme  luettavana. 

Minisleristö  maanviljelystä  ja  kauppaliikettä  varten  tarvitsee  vuotui- 
sesti vähän  yli  5  miljoonaa;  sen  lisäksi  löytyy  erinäinen  virasto  Yeson  eli 
Hokkaidon  asuttamista  varten,  jolla  vuotuisesti  on  käytettävänä  noin  1 1  1/2 
miljoonaa. 

Opetusasiain  ministeristön  määrärahat  eivät  tee  kuin  5  miljoonaa; 
ulkomaanasiain  ministeristön  ei  täydelleen  sitäkään. 

Mainitsemme  vihdoin  hallitsijan  määrärahat,  keisarillisen  neuvoston 
ynnä  lakkautetun  di^te  imperiale'n  kustannukset  y.  m.  jotka  nousevat  20 
miljoonaan,  ja  olemme  luetelleet  kaikki  suuremmat  erät  Jaapanin  valtion 
menoarviossa. 

Vielä  on  pari  tilastollista  taulua,  jotka  ansaitsevat  huomiota  ennen- 
kuin me  jätämme  tämän  aineen. 

Viimeinen  osa  tilastollista  vuosikirjaa,  koskeva  hallintoa  ja  valtioelä- 
mää,  antaa  muun  muassa  tietoja,  miten  Jaapanin  kansanedustus  on  kokoon- 
pantu, ja  vaikka  kyllä  eduskunnalla  ei  voine  oUa  suurta  valtaa  maassa, 
jossa  hallitsija  on  yksinvaltainen,  ovat  nuo  kansallisen  itsehallinnon  idut- 
kin niin  tärkeät,  ettei  niitä  tässä  voi  jättää  sikseen.  Hokkaido  eli  Veso 
ja  eräs  piiri  Kiu-Siun  saaressa  eivät  vielä  ole  saaneet  oikeutta  valita  edus- 
miehiä,  emme  tiedä  mistä  syystä. 

Voidakseen  tulla  valitsijaksi  täytyy  jaapanilaisen  olla  vähintäin  25 
vuotta,  suorittaa  välittömässä  verossa  15  yen'iä(=  77  markkaa  40  penniä), 
ja  pitää  hänen  sitä  ennen  olla  vuoden  aikaa  vakinaisesti  asuvana  piirissä. 
Ollakseen  vaalikelpoinen  edustajakamariin,  täytyy  olla  vähintään  30  vuotta 
ja  suorittaa  valtioUe  suoranaista  veroa  15  yenMä.  Keisarillisen  huoneen  mi- 
nisteristön virkamiehet,  erilaiset  tuomarit,  veronkantomiehet,  poliisimiehet, 
papit  y.  m.  eivät  saa  tulla  valituiksi.  Armeijassa  ja  laivastossa  palvelevat 
henkilöt,  kvasoku- sukujen  päämiehet,  vararikkoiset  ja  kansalaisoikeutensa 
menettäneet  eivät  saa  valita  eivätkä  tulla  valituiksi. 

Vuonna  1890  tapahtuneissa  vaaleissa  oli  valittujen  luku  lain  mukaan 
300;  vaalipiirejä  (circonscriptions  ^lectorales)  oli  257.  Valitsijamiehiä  oli 
453,895,  joista  32,689  ei  saapunut  ääntänsä  antamaan. 

Paitsi  tätä  edustajakammaria  löjrtyy  maakunnallinen  kansanedustus 
conseiU  giniraux^  jonka  asia  on  keskustella  ja  äänestää  muutamista  ku- 
lungeista sen  mukaan  kuin  paikalliset  suostunnat  sen  myOntävät  *). 

Nämä  conseils  gdn^raux  kokoontuvat  vuotuisesti,  ja  siihen  voi  tulla 
valituksi  25  vuotta  täyttäneet  jaapanilaiset,  jotka  enemmän  kuin  3  vuotta 
ovat  asuneet  piirikunnassaan  sekä  maksavat  maaveroa  enemmän  kuin  10 
yen^iä  (=51  markkaa  60  penniä).  Poikkeuksen  tekevät  virkamiehet,  papisto 
sekä  sellaiset,  jotka  ovat  tuomitut  vuoden  vankeuteen.  Valitsemaan  on 
jokainen  oikeutettu,  joka  on  täyttänyt  20  vuotta,  vakinaisesti  asuu  piirissä 
sekä  suorittaa  maaveroa  5  yenMä  (35  markkaa  80  penniä)  eikä  ole  van- 
keuteen tuomittu.  Vaalissa  osallisina  olemaan  oli  v.  1888  1)505,183  jaa- 
panilaista  oikeutettuna;  valittaviksi  kelpasi  samana  vuotena  803,795  kansa- 
laista; valittuja  oli  2,054,  jotka  jakautuivat  45  piiriin. 

Voipi  kyllä  puutteita  ja  vaiUinaisuubia  löytää  siinä  valtioelämässä, 
jonka  pääpiirteet  tulevat  Jaapanin  tilastollisessa  vuosikirjassa  näkyviin, 
mutta  kieltämätöntä  on,  että  uusi  ja  toivorikas  elämä  on  alkamaisillaan 
Jaapanin  kansalle.  Jos  Euroopan  mallin  mukaan  tehdyt  lait  ja  laitokset 
jo  kahdenkin  vuosikymmenen  kuluessa  ovat  ehtineet  pysyväisesti  saada  ja- 
lansijaa mikadojen  vanhassa,  läpi  vuosisatoja  muilta  kansoilta  suljetussa 
valtakunnassa,  niin  on  täydelleen  oikeutettu  odottaa,  että  Aasian  ikivanhan 
ja  Euroopan  uusimman  kulttuurin  yhdistymisestä  on  syntyvä  runsaita  ja 
hämmästyttäviä  hedelmiä.  Koko  historiassa  yksinäisenä  näytelmänä  on 
tämä  kokonaisen  kansan  perinpohjainen  kääntyminen  uusille  uriUe  sitä  paitsi 
niin  merkillinen,  että  se  kaikkialla  ansaitsee  huomiota,  vaikkei  ottaisikaan 
lukuun,  mitä  seurauksia  tämä  mullistus  voi  tuoda  mukanaan  Aasian  ja  sa- 
massa koko  maailman  oloille. 

E.  G.  Palman. 

*)  Tässä,  kuten  useassa  paikassa,  ei  ole  aivan  helppo  tarkasti  kääntää  niitä  su- 
pistuneita muistutuksia,  jotka  tilastollinen  vuosikirja  antaa;  Ranskaksi  muistutus  kuu- 
luu: »Les  Conseils  g^n^raux  sont  institu^s  pour  discuter  et  voter  Ie  budget  de  d^pen- 
ses  k  faire  d*aprös  Tcs  fonds  fournis  par  Ies  taxes  locales  et  Tordre  de  leur  perception". 
Että  monessa  kohden  olemme  käyttäneet  meillä  tunnettua  nimeä,  esim.  tulosuostunta- 
vero,  revisioonioikeus  j.  n.  e.,  tarkoittamatta  Suomen  ja  Jaapanin  olojen  täydellistä 
vastaavaisuutta,  lienee  itsestäänkin  selvä 

Muuri  seisoo  vauhdissa  virran  vankka, 
Syöksyn  särkee,  kuohu  se  käypi  sankka, 
Haapasalmen  asuja,  amtnon  varhain 
Maan  mi  puolti  vartija  ollen  parhain 
Aikana  harhain. 

Täällä  hellii  Luonnotar  vettä,  rantaa: 
Tuhat  tummaa  Pihlaja  saarta  kantaa, 
Haapaselkään  Päivätär  säteet  sarjoo, 
Lahdet  helmin  läikkyvät,  suUe  tarjoo 
Tunturit  varjoo. 

Astu  linnaan,  muistele  maasi  aamut! 
Siellä  vastaan  astuvat  isäin  haamut: 
Nuorukainen,  kohtalo  kansan  armaan 
Työsi  tahtoo:  vertoja  ootko  varmaan 
Oolavin  harmaan? 

Päätät  silloin  puolesta  maasi  seistä, 
Sankar^innoin  muuriksi  käyt  sen  eistä; 
Voitot  aikain  saakohot  jalon  hinnan: 
Maasi  suojaks'  vankemman  tarjot  rinnan, 
Kuin  Savonlinnan. 

Mutta  voimas  miekanko  on  ja  muurin? 
Hengen  voima  voimista  ompi  suurin. 
Suomalainen,  kansasi  päivä  koittaa, 
Työhön,  toimeen,  valohon  Väinö  soittaa, 
Valoon,  mi  voittaa! 


-##- 

Viimeinen  neuvo. 


Kai  nyt,  kuo  laotasi  läksin, 
He  kertovat  lapsestas, 
Ja  kaiketi  monta  kertaa 
On  katkera  kuulemas. 

Kentiesi  jo  tänään  kuulet 
Mun  lietona  langenneen, 
Ja  huomenna  ehk'  on  lapses 
Jo  horjunut  uudelleen. 

Kentiesi  he  kertovat  sulien 
Kurjuutta  ja  vaivaa  vain 
Ja  kyynelkylpyjä  paljon 
Mun  maailmanmatkaltain. 

Mutt'  totuudesta  jos  kerran 
Mun  kertovat  poikenneen, 
Ett'  astelen  vilpin  tietä 
Ja  unhotan  oikeuden, 

Oi  silloin  älkösi  usko, 
On  valhetta  kuulemasi 
Näin  viime  neuvosi,  äiti, 
Ei  unhotu  lapsekas. 


Severi. 

E.  V.  Wildenbruch :  Leivonen.  —  V.  Sardou :  Voimakkaita  naisia.  —  L.  Fulda :  Työ- 
lakko. —  Moliere:  Luulosairas.  —  M.  Vuori:  Ihmisten  tähden.  —  G.  v.  Nu- 
mers:  Elinan  surma.  —  Shakespeare:  Kesäyön  unelma. 

Huomattava  ja  arvokas  on  suomalaisen  teaatterin  tänsyksyinen  näy- 
täntökausi ollut.  Paitse  useita  ennestään  tunnettuja  kappaleita,  joiden  jou- 
kossa klassillisiakin,  on  teaatteri  yleisölleen  tarjonnut  kaksi  kotimaista  ja 
kolme  ulkomaista  todellista  «premieeriäi»  antaen  meille  täten  mitä  selvim- 
mät todistukset  omasta  työinnostaan  sekä  kotimaisen  näytelmätaiteen  el- 
pymisestä. 

Mutta  onkinpa  meillä  kansallisen  näyttämön  johtajana  sellainen  mies 
kuin  t:ri  Bergbom,  ja  näyttelijöitä  sellaisia  kuin  rouva  Aalberg-Kivekäs. 
Näiden  molempain  ansioksi  se  on  luettava,  että  hra  v.  Numersin  mahtava 
kappale  «Elinan  surma»  on  saavuttanut  suosion  ja  menestyksen,  joka  on 
merkillisyytenä  mainittava  vastaisuudessa  kirjoitettavan  nä3rtelmätaiteemme 
historiassa. 

Mutta  alkakaamme  alusta.  Kuten  usein  ennenkin  alkoi  teaatteri  tä- 
näkin syksynä  näytäntösarjansa  antamalla  kansannäytäntöjä  alennettuihin 
hintoihin.  Niinpä  esitettiin  «Papin  perhe»,  «Elämä  on  unelma»  y.  m. 
Virallisesti  on  näytäntökausi  sentään  luettava  alkaneeksi  vasta  16  p:nä 
Syyskuuta,  jolloin  «premieerinä»  näyteltiin  meillä  näihin  saakka  tuntemat- 
toman E,  V,  IVildenbruchm  «Haubenlerche»  s.  o.  leivonen. 

On  todellakin  sangen  hauskaa,  että  suomalainen  teaatteri  on  ottanut 
tehtäväkseen  tutustuttaa  meitä  n.  k.  nuoren  Saksan  näytelmäkirjailijoihin. 
Etevin  heistä  on  epäilemättä  Herman  Sudermann,  joka  «Kunnia»  nimisen 
kappaleensa  kautta  on  voittanut  melkeinpä  eurooppalaisen  maineen.  Vaikka 
Sudermann  tosin  ei  olekkaan  vielä  vanha  saksalaisella  näyttämöllä  ja  vaikka 
hän  vasta  onkin  ehtinyt  luoda  ainoastaan  pari  kolme  näyttelykelpoista  kap- 
paletta, on  hänellä  sentään  jo  sellainen  nimi  ja  maine,  että  hän  syystä 
kyllä  voi  alkaa  sarjan.  Suoraan  alenevassa  polvessa  olisi  sitten  kai  tullut 
nuori    (29    vuotias)    Gerhard    Hauptmann,    joka    realistisilla  näytelmillään 

«Vor  Sonnenaufgang»  *),  «Das  Friedensfest»  ja  «Einsame  Menschen»  on 
herättänyt  suurta  melua  ja  huomiota  kotimaassaan.  Mutta  koska  nuo  sa- 
maiset kappaleet  enimmäkseen  käsittelevät  kauttaaltaan  paikallisia  oloja, 
joka  seikka  suuresti  vaikeuttaa  niiden  ansionmukaista  levenemistä  ja  käsi- 
tettäväisyyttä,  niin  lienee  kansallisen  teaatterimme  johtaja  pitänyt  niitä  so- 
pimattomina täällä  esitettäviksi. 

Vaan  jos  kerran  luemme  pois  Sudermannin  ja  Hauptmannin,  niin  on 
Ermt  V,  IVildenöruch  epäilemättä  huomattavin  Saksan  realistisen  näytelmä- 
taiteen  edustajista.  Ikänsä,  tuotteliaisuutensa  ja  kirjallisen  toimintansa  mo- 
nipuolisuuden suhteen  hän  taas  jättää  ammattitoverinsa  kerrassaan  j alelle. 
Hra  V.  VVildenbruch,  joka  nyt  on  46  vuotias  mies  ja  istuu  legatsioonineu- 
voksena  Saksan  ulkoasiain  ministeristössä,  on  jo  ainakin  parikymmentä 
vuotta  työskennellyt  kirjallisella  alalla,  vaikka  hänen  ensimmäinen  vuosi- 
kymmenensä useine  tuotteineen  on  jäänytkin  melkeinpä  kokonaan  huomaa- 
matta. Että  tähän  kohtaloon  on  syytäkin  ollut,  sen  huomaa  piankin,  jos 
ottaa  vaivakseen  selailla  näitä  VV:n  aikaisempia  kyhäyksiä.  Kieli  on  hä- 
nellä kyllä  aina  soinnukasta  ja  huolellista,  mutta  kovin  selvästi  pistää  par- 
haimmissakin  paikoin  Schillerin  jäljitteleminen  silmiin;  ja  Schillerin  runol- 
lista aatteen  lentoa  ja  jaloa  mahtavuutta  hän  kuitenkin  puuttuu.  Siitä  huo- 
limatta on  Wildenbruchilla  suuri  ansionsa  kansallisen  näytelmätuotannon  ja 
kirjaUisen  elämän  virkistäjänä  ja  nuorison  innostuttajana.  Kotimaisilla  ai- 
heillaan johti  hän  nuorison  havainto-  ja  luomiskyvyn  oikealle  tolalle  ja 
vaikk^ei  hän  itse  kyennytkään  johtamaan  taajenevaa  joukkoa,  oli  hän  sen- 
tään  ollut  sen  ensimmäinen  herättäjä  ja  elähyttäjä.  VVildenbruch  käsitteli 
melkeinpä  aina  historiallisia  aiheita  ja  teki  sen  vanhaan  tapaan  juhlallisissa 
iambeissa.  Hänen  tekniikkansa  ei  tosin  ollut  vielä  saavuttanut  kehityksensä 
kärkeä,  mutta  se  oli  ylipäänsä  jotenkin  taitava  ja  varma,  jopa  muutamissa 
realbtisissa  kohtauskuvauksissa,  joissa  mietitty  vuoropuhelu  tuntuvasti  enensi 
vaikutusta,  ihan  mallikelpoinenkin.  V:sta  1881  lähtein,  jolloin  hän  «Ka- 
rolingilaiset»  nimisellä  kappaleellaan  mursi  yleisen  väliäpitämättömyyden 
jään,  on  hän  julkaissut  yhden  teoksen  kunakin  vuonna.  Mutta  teosten 
lukumäärän  kanssa  ei  hänen  maineensa  kuitenkaan  jaksanut  kasvaa.  Preus- 
sissa häntä  kyllä  näyteltiin  silloin  tällöin,  mutta  laajemmalle  eivät  hänen 
preussilaista  historiaa  käsittelevät  näytelmänsä  juuri  ottaneet  levetäkseen. 


*)  Katso  Kasimir  Leino,  Berliinin  teaatterioloista,  Valvoja   18^,  siv.  98, 

Jos  häD  todella  halusi  voittaa  mainetta  ulkopuolella  ylistelemiensä 
HohenzoUernein  maata,  täytyi  hänen  siis  ryhtyä  yleisempiin  aineisiin  kä- 
siksi. Siihen  yllytti  häntä  vielä  sekin  houkutteleva  menestys,  jonka  äkkiä 
ilmestynyt  kilpailija  Sudermann  vasta  oli  Kunnial\daj\  saavuttanut.  Ja  niin 
rohkaisi  hän  itsensä,  tämä  historiallisten  sotatapausten  kuvailija  ja  Hohen- 
zoUernsuvun  ylistystorventoitottaja,  ja  sukeltausi  hänkin  nykyaikaiseen  elä- 
mään, mistä  uusimman  kappaleensa  Leivosen  esille  loitsi.  Se,  joka  VVil- 
denbruchiin  tutustuu  ainoastaan  tämän  näytelmän  kautta,  voi  siis  helposti 
tehdä  ihan  harhaan  vieviä  johtopäätöksiä  hänen  kirjallisen  toimintansa  laa- 
dusta ja  luonteesta.  Ja  juuri  sen  vuoksi  olemmekin  tahtoneet  muutamin 
sanoin  häntä  luonnostella. 

«Leivonen»  esitettiin  ensi  kertaa  24  p.  viime  Tammikuuta  Munchenin 
Gärtnerteaatterissa  ja  saavutti,  paikallismurteelle  sovitettuna,  yhdeltä  taholta 
jotenkin  lämmintä  suosiota,  jota  vastoin  sitä  toisaalta  moitittiin  epäsiveel- 
liseksi ja  säädyttömäksi.  Ja  olikinhan  se  hiukan  outoa  ja  rohkeata  tuoda 
näyttämölle  nuoren  tytön  viettely-yritys  häpeällisintä  laatua. 

Pääpiirteissään  oli  nimittäin  sisällys  seuraava:  «Leivonen»  on  nuori, 
iloinen  ja  turmeltumaton  tyttö,  joka  juoksentelee  keveänä  ja  veikeänä  nai- 
mattoman tehtailijan,  August  Langenthalin,  tiluksilla  aavistamatta  ensinkään 
että  hän  iloisella,  viattomalla  esiytymisellään  on  herättänyt  lemmettäret 
valveille  sekä  vakavaluontoisessa,  työväkensä  parasta  harrastavassa  «Au- 
kusti herrassa»  että  myöskin  tämän  huikentelevassa  alaikäisessä  veljessä 
Hermanissa.  Leivonen  —  Leena  hänen  nimensä  muuten  on  —  asuu  teh- 
taalla jalkapöhöä  sairastavan  äitinsä  luona,  missä  paperitehtaan  nuori  mitta- 
mestari  Ilefeld  käy  häntä  ahkerasti  ja  nähtävästi  menestyksellä  kosiskele- 
massa. Nämä  kolme  ne  nyt  miehissä  tuota  viatonta  sirkkusta  pyydyskele- 
vät,  Aukusti  herra  ja  Ilefeld  rehellisissä  ja  luvallisissa,  hulivili  Herman 
taas  peräti  lihallisissa  ja  luvattomissa  aikeissa.  Ilefeldiä  tyttö  rakastaa, 
Hermanin  kanssa  hän  mielellään  laskee  leikkiä,  mutta  synkkämielistä  Au- 
kustia hän  kunnioittaa  ja  —  pelkää.  Mutta  kun  tämä  tytön  taipumuksesta 
tietämätönnä  äkkiä  ilmestyy  Leenan  äidin  köyhään  majaan  pyytämään 
«leivosta»  kunnialliseksi  avio  vaimokseen,  silloin  hän  kuitenkin  antaa  myön- 
tävän vastauksen  äitinsä  vuoksi,  sillä  Aukusti  herra  lupaa  toimittaa  hänet 
jälleen  terveeksi.  Ja  niin  jää  Ilefeld  suruunsa,  mutta  Leena  muuttaa  teh- 
taanomistajan hienoihin  suojiin  saadakseen  Aukusti  herran  serkun,  neiti  Ju- 
lianen,  johdolla   valmistavaa  kasvatusta  hänen  tulevaa  säätyään  vastaavissa 

hyvissä  tavoissa.  Mutta  täälläpä  on  hänellä  toinenkin  ja  vaarallinen  kas- 
vattaja, nimittäin  tuo  joutilaana  vetelehtivä  hulivili  Herman,  joka,  löyhistä 
periaatteistaan  huolimatta,  pitää  mokomaa  aviopuuhaa  julkisena  «skandaa- 
lina». Mokomaa  letukkaa  ei  herrasmies  ota  aviopuolisokseen,  vaan  — 
leikkikalukseen,  miettii  hän,  toivoen  kaikesta  sielustaan,  että  hän  voisi  saada 
koko  jutun  raukeamaan  tyhjään.  Tähän  tarjoupikin  hyvä  tilaisuus,  kun 
Leena  hädissään  anoo  hänen  apuansa  päästäkseen  pakenemaan  tehtaasta 
eronneen  Ilefeldin  luo.  Herman  on  tietysti  heti  valmis  auttamaan,  mutta 
palkakseen  tuumaa  hän  ryöstää  tytöltä  kunnian  ja  viattomuuden.  Karkaa- 
mista ehdottaen  houkuttelee  hän  Leena  rukan  yöllä  kammariinsa,  missä 
sitten  näytelmän  oikea  clou  eli  pääkohtaus  tapahtuu.  Mitä  tarkimmin  mie- 
tityllä ja  iljcttävimmällä  tavalla,  rahoja  ja  juomia  apukeinoinaan  käyttä- 
mällä koettaa  hän  nimittäin  saada  Leenaa  lankeamaan  ja  antautumaan  hä- 
nelle. Mutta  juuri  vaarallisimpana  hetkenä  herää  Leenassa  vaistomaisesti 
tajunta  turmiosta  ja  hän  nostaa  sellaisen  metelin,  että  talonväki  hypähtää 
jalkeille  ja  tunkee  viettelijän  asuntoon.  Ankara  kohtaus  veljien  välillä, 
jonka  jälkeen  paatunut  Herman  vihellellen  poistuu  ja  Leena  tunnustaa  Au- 
kusti herralle  rakastavansa  ja  rakastaneensa  ainoastaan  Ilefeldiä.  Jaloluon- 
toinen  Aukusti  antaa  hänelle  vapauden  ja  lupaa  sittenkin  pitää  huolen  ki- 
peästä äidistä. 

Semmoinen  on  kappaleen  juoni,  joka  selvästi  muistuttaa  Suder- 
mannin  «Kunniaa».  Tässäkin  ylä-  ja  alapiha  vastatusten,  tässäkin  eri  sääty- 
luokkain  katsantotavat  ja  käsitteet  ristiriidassa.  Ja  kuten  Sudermanninkin 
näytelmässä  tunnustetaan  tässäkin  vihdoin,  etteivät  ne  ota  sulautuakseen 
yhteen.  Leena  ei  voi  perehtyä  rikkaan  isäntäväen  kankeihin  tapoihin, 
vaan  haluaa  vertaistensa  keskuuteen,  jonne  hän  kuuluu.  Ja  samaten  kun 
Robert  Heinecke  esiytyy  August  Langenthal  jonkunlaisena  Don  Quixotena, 
naiivina,  ihmisluonteita  käsittämättömänä  ja  sen  vuoksi  epäonnistuneena 
maailmanparantajana.  Jos  tarkemmin  katsastaa,  löytää  useita  muitakin  Su- 
dermannin  henkilöitä  vastaavia  persoonia;  niinpä  on  Heinecken  rouva  an- 
tanut aihetta  Leenan  äitiin,  vanha  Heinecke  sosialistiseen  enoon  .'Vie  Schma- 
lenbachiin  j.  n.  e.  Kokeneelle  Trast  kreiville  ei  löydy  muuta  vastakoh- 
taa kuin  tuo  huikenteleva  nulikka  Herman,  joka  illusioonin  riistämisen  ja 
todellisuuden  paljastamisen  suhteen  kuitenkin  toimittaa  samaa  virkaa. 

Taiteellisessa  suhteessa  jää  hra  W:n  kappale  tuntuvasti  alapuolelle 
Sudermannin   «Kunniasta»,  missä  teknillinen  suoritus  on  todenmukaisempaa 

ja  varsinkin  alapihan  kohtaukset  voimakkaampia.  Ja  vaikka  myöntää  täy- 
tyykin, että  hra  W;llakin  on  omat  hyvät  puolensa,  (mietitty,  sattuva  vuoro- 
puhelu, selvä  lauserakennus  ja  melkoinen  määrä  suorituksen  taitavuutta  eri 
kohtauksissa),  niin  on  sentään  huomattava,  ettei  pelkillä  «paisuvilla  pu- 
heenparsilla» voi  näytöksiä  täyttää. 

Mitä  «Leivosen»  esitykseen  tulee,  oli  se  ylipäänsä  jotenkin  tasaista 
ja  sopusointuista.  Neiti  Finnen  luoma  kuva  nimihenkilöstä  oli  oikein  kä- 
sitetty, mutta  ehkä  hän  sentään  hiukan  liioitteli  vallattomuutta  alussa  ja 
raivoa  lopussa.  Hra  Rautio  sosialistina  oli  taas  omalla  alallaan  ja  silloin 
hän  tietysti  aina  onnistuu.  Nuo  useat  hauskat  kamppaukset  esiytyivät  hy- 
vinä luonteen  selittäjinä  ja  koko  henkilö  painautui  kokonaisena  katselijan 
mieleen.  Ainoa  muistutuksemme  on  se,  että  hän  ja  vielä  enemmän  hra 
Hemmo  Kallio  (Ilefeld)  herrastalon  ödustalla  riidellessään  esiytyvät  liian 
äänekkäästi.  Muuten  suoriusi  viimemainittukin  aika  hyvin  tehtävästään. 
Hra  Sala  Aukusti  herrana  sai  kyllä  esille  tämän  hyvää  tarkoittavan  mie- 
hen mietiskeleväisyyden  ja  kiihkeän  rakkauden.  Hra  Salassa  huomaa  usein 
jotakin  määrää  miehuuden  puutetta;  tässäkin  roolissa  tämä  omituisuus  tuli 
näkyviin,  vaan  se  soveltui  siinä  varsin  hyvin  tuon  idealistisen  haaveksijan 
luonteenkuvaukseen.  Hra  Veckman  (Hermanina)  kuvasi  sangen  vilkkaasti 
ja  sattuvasti  nuoren  bonvivantin  käytöstapaa.  Neiti  Stenberg  Leenan  äi- 
tinä oli  niinikään  jotenkin  moitteeton,  ellei  tahdo  ottaa  huomioon  jonkun- 
laista maneerimaisuutta,  joka  hänessä  tahtoo  ilmaantua. 

Viisi  kuusi  kertaa  lienee  tätä  Wildenbruchin  kappaletta  näytetty  enem- 
män tai  vähemmän  täyteläisille  huoneille.  Sitten  otettiin  jälleen  ohjel- 
maan Sardoun  hullunkurinen  huvinäytelmä  v.  Voimakkaita  naisiani  ^  jota  vii- 
me keväänä  ehdittiin  antaa  vain  muutamia  kertoja.  Kuten  tunnettu,  on 
tämä  ilveily  taiteellisessa  suhteessa  jotenkin  ala-arvoinen  ja  useimmat  hen- 
kilöt ovat  pelkkiä  irvikuvia.  Mutta  luonteiden  pääpiirteet  ovat  sentään  to- 
dellisia ja  hullunkurisuushan  se  onkin  ilveilyssä  pääasiana. 

Kappale  esitetään  muuten  suomalaisessa  teaatterissa  huomattavalla 
elävyydellä  ja  «schwungilla».  Hrat  Rautio^  Veekman  ja  Pesonen  ovat  tuiki 
onnistuneita,  eivätkä  anna  heille  perään  neidit  Finne^  Stenberg^  Stenbäck 
ja  Sainio\i2AVi^  jossa  teaatteri  näkyy  saaneen  reippaan  ja  luontevan  esittä- 
jän iloisemmille  tyttöosDle,  joilla  ei  ole  syvempää  tunnetta. 

Jatkona  aljetulle  nuorta  Saksaa  edustavalle  näytelmäsarjalle  seurasi 
sitten    3   p.    Lokak.  Ludivig  Fuldan  3 -näytöksinen  kappale  «Das  verlorene 

Paradies»,   jolle    suomentaja    «runoilijan    vapaudella»  on  uudistetussa  kas- 
teessa antanut  nimeksi  Työlakko, 

Ludwig  Fulda  ei  tietääkseni  ole  mikään  ensi  luokan  kirjailija,  vaikka 
hän  jonkunlaisella  teaatteritottumuksellaan  on  voinutkin  välistä  saavuttaa 
melkoisia  menestyksiä.  Ettei  hän  sentään  tekniikkansakaan  suhteen  vielä 
hetikään  ole  valmis,  sen  osottaa  selvästi  tämä  hänen  «Työlakkonsa».  Ku- 
ten jo  nimestäkin  voi  päättää,  tämä  kappale  käsittelee  työväenasian  kanssa 
läheisiä  oloja.  Kuitenkin  muodostaa  työväenkysymys  tässä  ainoastaan  jyl- 
hän taustan,  jota  vasten  selkkaukset  rahapöhatan  kodissa  sitä  selvemmin 
esiytyvät. 

Julius  Bernardi  on  rikas  konetehtaan  omistaja,  joka  on  todellinen 
«self  made  man»  ja  pyrkii  pyrkimällä  ylöspäin  yhteiskunnan  asteikkoa. 
Koko  elämänsä  on  hän  vaimonsa  kanssa  pyhittänyt  ainoan  lapsensa  Edithin 
hyväksi  ja  koko  hänen  toimintansa  keskittyy  nyt  siihen  ainoaan  ajatukseen, 
että  saada  tytär  hyyiin,  se  on,  ylhäisiin  naimisiin.  Edith  on  ibsenimäisyy- 
delta  hajahtava  teräväjärkinen,  korkeimman  naissivistyksen  saanut  neito, 
joka  joutilaaseen  ja  tyhjään  elämäänsä  kyllästyneenä  etsii  uusia  viehkeäm- 
piä  puolia  elämältä  ja  luulee  voivansa  saada  halunsa  ja  kunnianhimonsa 
tyydytetyksi  ottamalla  puolisokseen  erään  rahoja  persoilevan  hienon  herran 
Richard  v.  Ottendorfin.  Täten  hän  näet  toivoo  voivansa  päästä  Berliinin 
hienoimpaan  ylimysseutaan,  jonne  häneltä  tähän  saakka  tie  on  ollut  sul- 
jettuna. Kauvan  kestää  kaupan  hieromista  apen  ja  vävyn  välillä,  ankarat 
ja  kohtuuttomat  ovat  vävypojan  rahavaatimukset  (puolet  tuloista),  mutta 
vihdoin  sovitaan  kuitenkin  ja  kontrahti  on  tehty.  Juuri  kun  kaikki  näyttää 
rupeavan  sujumaan,  tulee  tehtaan  monivuotinen  ja  taitava  johtaja  ilmoitta- 
maan isännälleen,  että  työväki  vaatii  palkankorotusta;  ellei  sitä  myönnetä, 
aikovat  tehdä  työlakon.  Nytkös  hätä  käteen  tehtailijalle!  Jos  hän  suos- 
tuu työväen  vaatimuksiin,  niin  ei  hän  voi  maksaa  vävypojalleen  sitä  sum- 
maa, minkä  tämä  ehdottomasti  vaatii.  Eikä  hän  suostukaan,  sillä  «hän 
rakastaa  lastaan  ja  haluaa  tyttärensä  onnelliseksi».  Vaan  silloinpa  on  työ- 
lakkokin valmis  ja  kova  ja  vaikuttava  on  se  näytös,  jossa  työmiesten  vaa- 
timukset (lähetystön  kautta)  ja  vävypojan  vaatimukset  sattuvat  vastakkain. 
Röyhkeällä  käytöksellään  ärsyttää  näet  talon  tuleva  vävypoika  työmiehiä 
niin,  että  muudan  jo  yrittää  raivoissaan  hänen  kimppuunsa  käymään.  Kap- 
pale loppuu  sentään  sillä,  että  Edith,  naimiskaupan  rahallisista  ehdoista 
vihiä  saatuaan,  huomaakin  ostaneensa  näiden  raukkain  toimeentulon  kustan- 

nuksella  ylhäisen  mieheD,  ja  niin  hän  purkaa  kaupat.  Hra  v.  Ottendorf 
menee  kopeana  ja  loukkaantuneena  rukkasineen  matkaansa,  työmiehet  saa- 
vat vaatimuksensa  myönnetyiksi,  pois  aikova  johtaja  insinööri  Amdt  jää 
paikoilleen  ja  nähtävästi  tulee  hänestä  vävypoika  Bernardille. 

Johtopäätökset  ja  opetukset  tämmöisestä  näytelmästä  tekeytyvät  it- 
sestään, eikä  meidän  tarvinne  ruveta  niitä  esille  onkimaan.  Teknilliseltä 
kannalta  tahdomme  vain  muistuttaa,  että  tekijä  on  liian  pitkäksi  venyttä- 
nyt kappaleessa  löytyviä  periaatteellisia  keskusteluja  ja  että  koko  ensi  näy- 
tös on  höllille  perusteille  sommiteltu.  Intohimon  puute  ja  vaikuttavien 
ainesten  yhtäläisyys  ja  ^sinäisyys  vähentää  aina  tehovoimaa.  Ja  niin 
juuri  tuossa  mainitsemassamme  näytöksessä.  Vasta  seuraavassa,  missä 
vuoropuhelu  ja  toiminta  vilkastuu  ja  vastakohtain  avulla  käy  monivärisem- 
maksi  ja  täyteläisemmäksi,  vasta  tässä  elää  katsoja  oikein  mukana.  Viimeinen 
näytös  on .  heikompi,  sillä  silloin  katselija  jo  arvaa  päätöksen. 

Suomalaista  teaatteria  vastaan  on  usein  muistutettu,  ettei  se  tahdo 
saada  oikein  luonnistumaan  ylhäistä  ja  hienostunutta  maailmaa  kuvaavia 
kohtauksia.  Ja  siinä  moitteessa  on  perää,  vaikkei  samassa  määrin  kuin 
ennen  aikaan.  Jonkunlainen  kankeus  ja  outous  vaivaa  näitä  näytöksiä  mel- 
kein aina  ja  jos  jonkun  onnistuukin  saavuttamaan  oikea  maneeri,  niin  se 
sitä  huomattavammin  erkanee  ympäristöstä.  Tällä  kertaa  oli  sentään  syy- 
täkin siihen,  että  hra  Lindforsm  (v.  Ottendorfin)  käytöstapa  oli  elegantimpi 
kuin  muiden,  sillä  onhan  hän  ylhäisen  jeunesse  dorden  edustaja.  Tarkkaa 
ja  tunnollista  työtä  tämä  ahkeroiva  ja  edistyvä  näyttelijä  aina  tekee,  sen 
huomaa.  Kikä  hän  minkäänlaista  tehtävää  pilaa.  Mutta  lahjakkaisuuspa 
se  juuri  velvoittaakin  ja  Lindforsin  laisen  miehen  ei  pidä  välille  pysähtyä. 
Hänen  antamansa  kuva  Ottendorfista  oli  mietitty  ja  valikoitu,  ja  hillitty 
hermostuminen  oli  paikallaan.  Mutta  kuulti  vielä  kovin  selvästi  läpi 
että  tuo  oli  mietittyä,  tehtyä;  siinä  kai  syy,  miksi  keikarimaisuus  välistä 
vivahti  nousukkaan  narrimaisuuteen.  Vasta  silloin  on  näytelmätaide  huip- 
puunsa kehittynyttä,  kun  se  on  luonteeseen  sulautunutta,  luontoa,  niin  että 
tuo  hra  L;n  ajoittainen  eleganssi  esim.  joka  liikkeessä  ilmestyy  eheänä  ja 
luontevana.  —  Hra  Leino  oli  myötätuntoisuutta  herättävä  vanha  herra, 
jonka  hellyys  tytärtä  kohtaan  tuli  hyvin  näkyviin.  —  Hra  Ahlberg  oli  pal- 
jon parantunut  paatostaudistaan,  mutta  vielä  hänessä  sitä  sittenkin  on  liiaksi, 
jos  muistamme,  että  hän  esittää  käytännöllistä  koneinsinööriä.  —  Neiti 
Kunnas^    joka    muuten    tahtoo    olla    yksi-ilmeinen,    suoriusi  vaikeani aisesta 

tehtävästään  (Edith)  jotenkin  hyvin.  Alassa  hän  haparoi  pääsäveltä  ja 
kaipasi  varmuutta  ja  sisällystä,  mutta  sitäpä  ei  juuri  luonteessakaan  ollut; 
sittemmin  hän  lämpeni  tehtävänsä  kanssa,  kasvot  vilkastuivat  ja  ääneen  il- 
mausi  joku  määrä  oudompaa  tunteen  väriä.  —  Näyttämöllinen  kuntoon- 
pano oli  taaskin  sangen  huolellista  ja  teki  tuo  käynnissä  oleva  tehdas  erit- 
täin hauskan  vaikutuksen. 

Ennenkuin  pääsen  käsiksi  molempiin  kotimaisiin  alkuteoksiin,  on  mi- 
nun vielä  lausuttava  pari  sanaa  Moli^ren  ^Luulosatraany»  esittämisestä. 
Moli^rc-tyyppien  esittäjänä  on  hra  Lindfors  meille  vanha  tuttu  eikä  hänen 
luulosairaansakaan  ole  ehtinyt  muistostamme  pois  syöpyä.  Tosin  on  ny- 
kyajan arvostelevan  järkiihmisen  hiukan  vaikea  sulattaa  noita  Moli6ren  ai- 
kuisia puhetapoja,  karkeuksia  ja  teknillisiä  kömpelyyksiä  eikä  hänen  liene 
kovinkaan  helppo  saada  mitään  todellista  illusioonia  näyttämön  tapahtu- 
mista. Mutta  nuo  karrikeeratut  henkilöt  ne  sisältävät  sentään  siksi  paljo 
inhimillisyyttä,  että  ne  taitavan  esittäjän  käsissä  voivat  pitää  meitä  hyvällä 
ja  pirteällä  tuulella. 

Ja  sellainenpa  esittäjä  hra  Lindfors  juuri  onkin.  Pieninkin  liike  ja 
äänenväre  on  tarkasti  mietitty,  että  se  luonnetta  oikein  tulkitsisi.  Kaikki 
on  nähtävästi  ranskalaisten  esikuvain  mukaan  tutkittu,  vaan  sentään  on 
siinä  joku  määrä  omaperäisyyttä.  Muutaman  muistutuksen  tahtoisimme  hä- 
nelle sentään  tehdä  siinä  varmassa  vakaumuksessa,  että  aiheet  siihen  ovat  kor- 
jattavissa. Parhaimpien  ja  luonteenomaisimpien  kasvojen  ilmausten  jälkeen 
seuraa  hänellä  usein  huomattava  voipumus  eli  herpoutuminen,  jonka  ai- 
kana näyttelijä  hervahtaa  tehtävästään  takaisin  Lindforsiksi.  Tätä  ei  saisi 
tapahtua  ja  varmaankin  on  hra  L.  kykenevä  voittamaan  senkin  vaikeuden. 
Muuten  suoritettiin  kappale  jotenkin  hyvin. 

Tulemme  sitten  kotimaisiin  «premieereihin»,  joita  suomalainen  teaat- 
tcri  viime  lokakuun  jälkimmäisellä  puoliskolla  tarjosi  oikein  kaksittain. 
Vaikkapa  nämä  uudet  «kotimaiset  alkuteokset»  eivät  aina  olisikaan  par- 
hainta tavaraa,  niin  on  se  sentään  ilahduttavaa  isänmaan  ja  suomalaisen 
taiteen  ystäville  huomata,  miten  toiminta  tälläkin  alalla  on  viime  vuosina 
hämmästyttävästi  vilkastunut.  Varsinkin  tulee  vuosi  1891  pysymään  tuiki 
merkillisenä  ja  unohtumattomana  kotimaisen  taiteen  historiassa.  Tämän 
vuoden  kuluessa  on  näet  kaksi  sellaista  näytelmää  kuin  Minna  Canthin 
«Papin  perhe»  ja  G.  v.  Numersin  «Elinan  surma»  ensi  kertaa  esitetty. 
Hiukkastakaan    liioittelematta  voi    otaksua,  että  nämä  molemmat  kap[)aleet 

tulevat  ainaisesti  jäämään  kansallisen  näyttämömme  repertoaariin  ja  varsin- 
kin  on  jälkimmäinen  niistä  ijät  kaiket  kuuluva  Suomen  klassillisiin  näytel- 
mätuotteihin.  Sillä  nimellä  voimme  nimittäin  jo  täydellä  syyllä  kutsua 
semmoisia  näytelmiä  kuin  Kiven  «Nummisuutarit»,  \Vecksellin  «Daniel 
Hjort»,  Z.  Topeliuksen  «Regina  von  Emmeritz»  ja  G.  v.  Numersin  «Kuo- 
pion takana». 

Tällaisten  teosten  rinnalla  hupenevat  tuiki  vähäisiksi  kaikki  kolman- 
nen ja  neljännen  luokan  tuotteet,  joihin  kuuluu  m.  m.  Matti  Vuoren  vasta 
esitetty  3-näytöksinen  näytelmä  ^Ihmisten  tähden-u.  Kotimaisena  alkuteok- 
sena se  meille  tarjottiin  ja  kantoikinhan  tekijä  suomalaista  nimeä,  kaikui- 
han  näyttämöltä  vastaamme  rakas  äidinkielemme  ja  luimmehan  ohjelmassa 
tapahtumain  olevan  helsinkiläisiä.  Ja  kuitenkin  oli  se  vierasta,  vierasta  itse 
tapahtumain  puolesta  ja  vierasta  niiden  käsittelykin.  Katselija  istui  siinä 
mietiskellen,  että  missä  mailmassa  olikaan  hän  tuon  ja  tuonkin  piirteen 
tai  luonteen  ennen  nähnyt.  Ja  siinä  kun  aikansa  oli  tuumaillut,  niin  sel- 
visi se  hänelle,  ettei  hän  ollut  noita  henkilöitä  juuri  tuollaisina  nähnyt, 
kaikessa  oli  rahtunen  omaa,  mutta  paljo  vanhaa,  muukalaista.  Koko  teos 
tuntui  olevan  nähtyjen  ja  luettujen  näytelmätuotteiden  perustukselle  valmis- 
tettu laitos. 

Sen  päätarkoitus  on  näyttää  meille,  kuinka  kurjasti  käy,  jos  «ihmis- 
ten tähden»  yli  varojemme  elämme.  Ja  tämän  tarkoitusperän  saavuttami- 
seksi täytyy  tekijän  koota  yhteen  latinkiin  kaikissa  io:ssä  käskysanassa 
mainitut  synnit,  jotka  vihdoin  korvia  särkevällä  melulla  räjähtävät  oikeaksi 
häikäiseväksi  loppuponneksi.  Asessori  Raunio  on  nainut  kauniin,  mutta  ke- 
vytmielisen ja  ylelliseen  elämään  tottuneen  tytön  köyhtyneestä  aatelisper- 
heestä.  Jo  avioliiton  ensi  vuosina  on  tämä  vaimo  ollut  miehelleen  usko- 
ton, mutta  sittemmin  on  jatkunut  sellainen  modus  vivendi,  että  rouva  saa 
tuhlata  ja  hallita  kuin  itse  tahtoo,  jota  vastoin  asessori  parka  tekee  työtä 
kuin  kuormarenki  voidakseen  ansaita  elintarpeiksi.  Jos  hän  joskus  yrittää 
napisemaan,  saa  hän  vaimoltaan  kerskan  vastauksen,  että  asemansa  ja  «ih- 
misten tähden»  muka  ollaan  pakoitettuja  pulskasti  elämään.  Sitä  paitse 
on  vieläkin  eräs  tärkeä  syy  olemassa.  Avioliitosta  on  näet  syntynyt  ty- 
tär, Ella,  joka  tapahtumain  alkaessa  jo  on  naimaiässä.  Hänelle  on  so- 
piva mies  hankittava  ja  nuo  hyvät  miehet  ne  maksavat  rahaa  nykyaikana. 
Ja  kasvatushan  se  vasta  maksaakin.  Luonnollisesti  eivät  asessorin  tulot 
riitä   ja    sen   vuoksi  lainataan.     Mutta  pian  on  sekin  tulolähde  käytetty  ja 

silloin  seistään  vararikon  partaalla.  Hyvät  ystävät  vielä  kerran  auttavat. 
Mutta  kauvaksi  ci  sittenkään  päästä.  Entistä  elämää  kun  on  jatkettu,  tir- 
kistää konkurssi  taas  oven  raosta.  Eikä  nyt  asessorikaan  enää  millään  eh- 
dolla suostu  lainaamaan.  Mutta  silloin  pitää  rouva  omat  neuvonsa  ja  alen- 
taa itsensä  pyytämään  rahaa  tungettelevalta  rakastajaltaan,  kamreeri  La- 
gerilta, joka  Ellan  kosijan  nimellä  juoksee  talossa.  Tämä  nautinnonhalui- 
uen  vanha  elostelija  toimittaakin  rahat,  mutta  varastaa  ne  huostassaan  ole- 
vasta kassasta.  Sillä  aikaa  jatkuu  hellä  suhde  hänen  ja  asessorin  rouvan 
välillä,  kunnes  asessori  heidät  tapaa  mitä  hellimmässä  teU-ä-iitess^  ja  ajaa 
viettelijän  talostaan.  Kohta  tulee  kassanvaillinki  ilmi.  Vaan  silloin  on 
sen  hoitaja  kadonnut  (Ameriikkaan).  Hänen  papereistaan  löydetään  kum- 
minkin asessorin  nimimerkillä  varustettu  suuremman  summan  velkakirja, 
jonka  petturivaimo  on  rakastajalleen  väärentänyt.  Epätoivoissaan  ei  ases- 
sori raukka  tiedä  muuta  kuin  turvautua  revolveriin  ja  rouvan  pyörtyessä 
lopettaa  päivänsä. 

Peräti  vailla  teaattcrinomaista  son^mittelukykyä  ja  teknillisiä  avuja  ei 
hra  V.  kyllä  ole.  Joskus  onnistuu  hän  saamaan  hyvänkin  ja  todellakin 
vaikuttavan  kohtauskuvauksen  ja  onpa  joku  luonnekin  elävämpi  ja  selvempi. 
Mutta  häneltä  puuttuu  alkuperäisyyttä,  omatakeisuutta.  Ja  siinäkin  on  jo 
pahanlainen  puute,  vai  mitä  arvelette?  Eikä  ole  asessorinrouva  Raunio- 
kaan kyllin  selvästi  esitetty.  Emme  saa  tietää  antautuuko  hän  oman  nau- 
tinnonhalunsa vaiko  vain  kiitollisuuden  velan  vuoksi.  Sietämättömiä  pitkä- 
veteisyyksiä ja  heikkouksia  toiminnassa  löytyy  myöskin  ja  erittäinkin  oli 
meistä  ensi  näytös  alkuvirityksenäkin  kovin  köyhä. 

Kappale  esitettiin  muuten  hyvin  ja  on  tästä  tuleva  kiitos  jaettava 
jotenkin  tasapuolisesti  hra  Leinon  (asessorin)  ja  rva  Raution  (asessorinrou- 
van)  välillä.  Jälkimmäinen  kuvasi  erittäin  sattuvasti  ja  hienosti  sitä  nais- 
tyyppiä, jota  asessorin  rouva  edustaa.  Luonteenkuvaukseen  hän  ci  tosin 
saanut  mitään  yksilöllistä  leimaa,  mutta  syy  siihen  oli  tekijän  hämäryy- 
dessä. Hra  L.  taas  osotti  ilahduttavassa  määrässä  edistystyvänsä  hillityssä 
ja  syvemmässä  näyttelemisessä.  Hra  Ahlberg  oli  rakastclijana  kyllä  heh- 
kuva, mutta  vähän  maneerinomainen ;  naamioiminen  oli  epäonnistunut. 
Neiti  Finne  oli  näppärä  ja  näsäviisas  hemmoteltuna  tyttöletukkana. 

Mitäs  sanoisin  sitten  «Elinan  surmasta»  ?  Sen  ovat  luullakseni  jo 
kaikki  pääkaupunkilaiset  nähneet  ja  varmaankin  ovat  maaseutulaisetkin  lu- 
keneet   siitä    helsinkiläisissä    tai    paikallislehdissään.     Vaan    sittenkin    siitä 

mielellään  kirjoittaa,  sillä  siitä  voi  ja  kannattaa  todellakin  kirjoittaa.  Vä- 
hintään kymmenen  kertaa  on  «Elinan  surma»  nyt  annettu  täpötäysille  huo- 
neille ja  tavatonta  on  yleisön  ihastus  aina  ollut.  Ja  suuresti  on  meitä 
suomenmielisiä  myöskin  ilahduttanut  kuulla,  kuinka  koko  sanomalehdistö 
on  ollut  yksimielinen  tämän  näytelmän  arvosta  ja  kuinka  usea  ruotsinmie- 
linenkin jo  alkaa  myöntää,  että  suomalainen  teaatteri  se  sittenkin  on  mei- 
dän ainoa  etevä  ja  tosikansallinen  nä3rttämömme.  Eikä  voi  jokainen  suu- 
rempikaan kansa  ylpeillä  sellaisesta  taiteilijanerosta  kuin  me  suomalaiset. 
Sillä  meidän  on  Iida  Aalberg,  jota  paitse  koko  «Elinan  surma»  arvatta- 
vasti olisi  ollut  mahdoton  Arkaadiassa  esitettäväksi.  Kirstin  esittäjän  puut- 
teessa olisi  näytelmä  ollut  pantava  ad  acta^  sillä  Kirsti  on  koko  teoksen 
ydin  ja  sielu. 

Jokainen  meistä  tuntee  Kantelettareen  otetun  kansanlaulun  «Klaus 
Kurjesta  ja  Elina  rouvasta».  Yksinkertaisen  liikuttavalla  ja  runollisen  hie- 
nolla tavalla  kuvaa  laulaja  tässä  sitä  historiallisesti  varmistettua  tosiasiaa, 
jonka  mukaan  Laukon  ylhäinen  ja  ylpeä  herra  Klaus  Kurki  perusteetto- 
man mustasukkaisuutensa  raivossa  poltti  nuoren  ja  kauniin  rouvansa  sekä 
vastasyntyneen  lapsensa. 

Tämä  lyhkäinen  tarina  se  on  antanut  aiheen  hra  v.  Numersin  laaja- 
peräiseen näytelmään,  jonka  onnistuneesta  suorituksesta  saanemme  t:ri 
Bergbomiakin  suuresti  kiittää.  Miten  liekin  tämän  yhteistyön  laita,  nykyi- 
sessä muodossaan  on  kappale  todellakin  mestariteos,  johon  kaikkien  on 
velvollisuus  tutustua.  Päähenkilöinä  tapaamme  kappaleessa  samat  kuin 
laulukin  mainitsee:  siellä  on  uljas  ja  raivoisa  Klaus  herra,  siellä  Laukon 
ilkeä  Kirsti  ja  Suomelan  ihana  Elina,  siellä  Uolevit,  kerjäläiset  ja  muut. 
Mutta  sittenkin  on  runoilija  useissa  kohdin  poikennut  legendasta  ja  histo- 
riasta ja  tehnytkin  tämän  todellisella  draamallisen  kirjailijan  aistilla.  His- 
torian, legendan  ja  näytelmän  mukaan  oli  Klaus  kahdesti  naimisissa.  Mutta 
historian  mukaan  oli  ensimmäinen  vaimo,  Kaarina  (f  1466),  Flemingejä 
syntyisin,  jota  vastoin  toinen,  Elina,  oli  sukuisin  Stenbock;  myöskin  oli 
Klaulla  ensimmäisestä  liitosta  kaksi  lasta,  joista  toinen  piispa  Arvid  Kurki. 
Hra  V.  Numers  on  nähnyt  paremmaksi  olettaa  Klaun  olleen  lapsettoman 
mennessään  toisiin  naimisiin  Elinan  kanssa,  jonka  hän  antaa  kuulua  Fincken 
halpa-arvoisempaan  aatelissukuun.  Kirstin  luonteen  luomisessa  on  tekijä 
varsinkin  osottanut  omaavansa  todellista  traagikon  älyä  ja  sielutieteellistä 
syvyyttä.     Tarun    mukaan  oli  ilkeä  Kirsti  Laukon  halpa  emäntäpiika,  joka 

kateudesta  ja  valtansa  menettämistä  peljäten  alkoi  vehkeillä  nuorta  käski- 
jätärtänsä  vastaan.  Tästä  tuskin  kukaan  olisi  voinut  täysin  tyydyttävää 
traagillista  henkilöä  saada.  Senpä  juuri  on  «Elinan  surman*  kirjoittajakin 
tajunnut  ja  sen  vuoksi  on  hän  runoilijan  vapautta  apukeinonaan  käyttänyt. 
Ja  niin  teki  hän  Kirstistään  Kaarina- vainajan  sisaren,  jalosyntyisen  Fle- 
mingin, joka  hentoluontoisen  siskonsa  sairauden  aikana  oli  muka  tullut 
Laukon  taloutta  hoitamaan.  Jo  sisarensa  eläessä  hän  lankoonsa  rakastui 
ja  rakastuikin  intohimoisen  luonteensa  koko  lujuudella  ja  sokeudella.  Ja 
niin  pitkälle  kehittyivät  asiat,  että  Klaus  Kurki  ärsyttävän  ja  houkuttavan 
daimooninsa  sekä  eläimellisen  voimakkaan  intohimonsa  vallassa  lopettaa 
kivulloisen  vaimonsa  saadakseen  rauhassa  elää  yhdessä  tulisen  ja  himok- 
kaan Kirstin  kanssa.  Ja  tämä  yhteinen  rikos  se  vie  heidät  ensin  yhä  lä- 
hemmäksi toisiansa.  Tavattoman  älykkäästi  mietityillä  ärsytyksillään  osaa 
Kirsti  pitää  nukuksissa  Klaun  omaatuntoa  jotenkin  kauvan.  Mutta  vähitel- 
len alkaa  murhateko  sielunrauhaa  häiritä,  lempeän  Kaarina- vainajan  kalpea 
haamu  ilmestyy  sekä  öisin  että  päivin  hänen  taikauskoisten  silmäinsä  eteen 
ja  ennen  pitkää  on  hänen  elämänilonsa  kerrassaan  mennyt.  Silloin  sattu- 
vat hänen  katseensa  naapuritalon  Suomelan  ihanaan  Elinaan,  ja  Kirstin  tie- 
tämättä alkaa  hän  miettiä  tätä  vaimokseen.  Sillä  tuollainen  viaton  ja 
hempeä  olento  yksin  se  voisi  saada  hänet  unohtamaan  tekonsa  ja  sovitta- 
maan syntinsä.  Vihdoin  hän  päättää  kuin  päättääkin  kysyä  Elina  Finckeä 
aviopuolisokseen  ja  karkoittaa  Kirstin  luotaan.  Mutta  ennenkuin  hän  us- 
kaltaa tähän  ryhtyä,  tahtoo  hän  puhdistua  synneistään  ja  ostaa  päästökir- 
jan.  Ja  niin  hän  ilmoittautuu  ripille,  jossa  hän  luettelee  joukon  julmuuk- 
sia ;  päärikosta,  murhaa  ja  sukurutsausta  ei  selvin  sanoin  mainita ;  mutta 
sekin  saadaan  rahalla  sovitetuksi.  Tämä  näytös  kirkon  sakaristossa  on 
muuten  drastillisimpia  mitä  koskaan  on  näyttämöllä  kuvattu.  Sen  aikuinen 
kirkko  ja  turmeltunut  aneoppi  esiytyy  siinä  kaikessa  muussa  kuin  edulli- 
sessa valossa,  sillä  raha,  raha  ja  raha  on  provastille  kaikki,  muu  on  sen 
rinnalla  pelkkää  korupuhetta.  Sen  huomaamme  etenkin  siitä  hävyttömän 
varmasta  ja  pöyhkeästä  tavasta,  millä  Kirsti  uskaltaa  kohdella  vanhaa  ja 
valkohapsista  kirkonpalvelijaa.  Katua  syntiä  en  tahdo,  sanoo  hän  suoraan, 
mutta  saa  rahoillaan  sentään  anckirjan.  Kulkevan  kerjäläissaarnaajan  sanat 
häneen  kuitenkin  vaikuttavat  jossakin  määrin. 

Vielä  voimakkaampi  kuin  tämä  kohtaus  on  rva  Aalbergin  esittämänä 
tätä    seuraava    näytös,    jonka    kuluessa    Klaus    ilmoittaa   Kirstille  aikeensa 

erota  jalkavaimostaan  ja  mennä  kunniallisiin  naimisiin  Elinan  kanssa.  Tässä 
tilaisuudessa  näet  koettaa  Kirsti  käyttää  kaikki  mahdolliset  himojen  ärsyt- 
tämiskeinonsa  pidättääkseen  Klaun  hallussaan,  mutta  Klaus  tyrkkää  hänet 
kylmästi  luotaan  ja  ojentaa  känelle  suudeltavaksi  Kaarina-vainajan  ristin. 
—  Sitten  tapaamme  molemmat  sukuhaureuden  harjoittajat  Suomelassa 
Klaun  ja  Elinan  häissä,  joihin  Kirstikin,  ylimysnaisena  kiireestä  kantapää- 
hän asti,  ihan  odottamatta  ilmestyy.  Koko  tämä  näytös  on,  niin  valaiseva 
ja  kuvaava  tapakuvaus  kuin  se  onkin,  oikeastaan  jotenkin  höllässä  yhtey- 
dessä juonen  kehityksen  kanssa,  jota  viidennessä  kuvaelmassa  sentään  taas 
yhtäjaksoisesti  jatkuu.  Kirsti  on  muuttanut  Laukosta  nuoren  rouvan  tieltä 
perintötilalleen  Vääksyyn,  jonne  hän  on  voudikseen  kutsunut  Elinan  lap- 
suudenystävän Uolevin.  Kummallisen  oikulliseksi  hän  on  käynyt:  mil- 
loin hillittömään  riemuun  remahtaa,  milloin  itkee  kuin  lapsi,  milloin  on 
kylmä  kuin  jää.  Vanha  imettäjä  tuntee  oireet  ja  selittää  Kirstin  olevan 
siunatussa  tilassa.  Hän  äidiksi  ja  äidiksi  Klaus  Kurjen  pojalle?  huudah- 
taa riemuiten  hyljätty  Kirsti  raukka.  Mutta  sitten  juolahtaa  hänen  mie- 
leensä, että  äpärähän  tästä  vain  syntyykin.  Äpärällä  taas  ei  ole  oikeutta 
perintöön,  ei  nimeen,  ei  valtaan  eikä  kunniaan.  Eikä  hän  voi  Vääksyä- 
kään antaa,  sillä  senkin  sukulaiset  vievät.  Hänen  lapsensa  syntyisi  siis 
kurjuuteen  ja  köyhyyteen.  Mutta  sitä  hän  ei  salli  tapahtuvaksi,  siihen  hä- 
nellä edes  ei  ole  oikeutta.  Ja  onhan  hänellä  aikaisemman  äiteyden  oi- 
keus Klaus  Kurkeen  ja  hänen  nimeensä.  Lapsensa  vuoksi  on  hänen  siis 
taistelu  alettava  ja  siihen  hän  ryhtyy  sitä  innokkaammin  koska  hänen  lou- 
kattu rakkautensakaan  ei  vielä  ole  tykkönään  sammunut.  Ja  tässäpä  juuri 
onkin  mitä  parhain  motiveeraus  jännittävälle  ja  syvästi  inhimilliselle  sielu- 
tieteelliselle  konfliktille.  Jo  Kirstin  ennen  kuvattu  yksivaltias  intohimo  ja 
rakkaus  miesihanteeseensa  Klauhun,  joka  edustaa  voimaa  ja  uljuutta,  on 
tarpeeksi  tekemään  hänet  traagilliscksi  ja  jossakin  määrin  myötätunteiseksi. 
Kuinka  runsaassa  määrin  hän  sitten  kumpaisiakin  onkaan,  kun  yllämainitun 
passioonin  lisäksi  tulee  taistelu  lapsensa  oikeuksien  vuoksi!  Kuinka  in- 
himillisenä nyt  Kirstin  pirullisuuskin  esiytyy  ja  kuinka  hänen  vehkeilynsä 
hyvin  käsittää  tuollaisessa  tilassa  olevan  naisen  epätoivoiseksi  kamppailuk- 
seksi!  Kukistaa  hän  nimittäin  päättää  Elinan  ja  itse  anastaa  sen,  mikä 
hänelle  oikeastaan  kuuluu.  Mutta  toisaalta  on  hän  tämän  oikeutensa  jos- 
sakin määrin  menettänyt  sen  sisarmurhan  kautta,  johon  hän  ainakin  yllyt- 
täjänä   on    tehnyt    itsensä   syypääksi.     Ja  onhan  Elinallakin  oikeus  asettua 


586  Kasitnir  Leino, 


vastarintaaD,  sillä  ensistäänkin  on  hän  äidiksi  tulossa,  joten  hänenkin  siis 
on  pidettävä  huoli  lapsensa  onnesta,  ja  sitä  paitse  on  hänellä,  niin 
kauvau  kuin  hän  todella  rakastaa  miestään,  tähän  sekä  laillinen  että  siveel- 
linen oikeus.  Tästä  siis  täytyy  syntyä  konflikti,  joka  aiheittensa  ja  motii- 
viensa laadun  mukaan  kehittyy  sangen  traagilliseksi.  Verta  ei  Kirsti  tahdo 
ja  Elinan  rakkauden  hän  myöskin  ymmärtää.  Mutta  hänpä  tahtoo  saada 
kilpailijansa  uskottomaksi  molempain  yhteiselle  rakastetidle,  tätenhän  näet 
tämä  kadottaisi  kaikki  oikeutensa  Klauhun.  Ja  sen  vuoksi  koettaa  hän 
saada  jälleen  lämpenemään  Uolevin  ja  Elinan  väliä.  Mutta  kun  hän  huo- 
maa, ettei  Elina  yhtä  vähän  kuin  Uolevikaan  ole  taipuva  hänen  tuumiinsa, 
silloin  vasta  hän  todenteolla  ryhtyy  vehkeilyyn,  valheisiin  ja  panetteluun. 
Ensin  panettelee  hän  Elinalle  Klauta,  sitten  alkaa  hän  uskotella  tuolle  luu- 
levaisuuteen  ja  mustasukkaisuuteen  taipuvalle  Klaulle,  että  Elina  muka  on 
ollut  hänelle  uskoton  ja  että  se  lapsenalku,  jota  Elina  kohdussaan  kantaa, 
onkin  Uolevin.  Muutamat  ulkonaiset  seikat  antavat  tälle  väitteelle  hiukan 
perustuksen  näköistä  eikä  Klaus  parka  paljo  sy>'tä  tarvitsekaan,  ennenkuin 
hän  vimmastuu  ja  saa  perityn  raivotautinsa  kohtauksen,  josta  hän  tosin 
tointuu,  mutta  synkkänä  kuin  ukkosilman  taivas.  Hän  päättää  noutaa  pa- 
pin vielä  samana  iltana,  ja  jos  Elina  ei  uskalla  tälle  valan  kautta  puhdis- 
tautua, silloin  hylkää  hän  hänet  ja  nai  Kirstin.  Viimeisessä  kuvaelmassa 
istuvat  rivaalit  kahden  kesken  ja  odottelevat  Klauta  tuiskuyön  pimeästä. 
Koko  tämä  näytös  on  kamala  ja  tärisyttävä.  Ensinkin  vinkuva  jumalan - 
ilma,  Kirstin  ja  Elinan  keskustelut  murhista,  aaveista  ja  Kaarinan  haa- 
musta, heidän  epätoivoinen  ja  hillittömän  hurja  sananvaihtonsa  Klaun  omis- 
tamisesta, sitten  Klaun  äkillinen  kotiintulo  ja  raivoisat  murhateot  sekä  lo- 
puksi Laukon  ylpeän  herran  mielipuoleksi  tulo  ja  kerjäläissaarnaajan  en- 
nustava kirous.  Ihmeteltävän  hyvällä  draamallisella  aistilla  ja  johdonmu- 
kaisuudella on  tässä  traagillisen  konfliktin  ja  ulkonaisten  tapahtumain  kehi- 
tys johdettu  mitä  tärisyttävimmäksi  loppukatastroofiksi.  Syyttömänä  sortuu 
uskollinen  Elina  ja  sortuupa  vielä  juuri  sillä  hetkellä,  jolloin  hän  luim- 
min  puolustaa  oikeuttaan  mieheensä.  Niinikään  Uolevikin^  jolla  myöskään 
tuskin  on  syyn  varjoa.  Tällaiset  teot  vaativat  rangaistusta  tekijöilleen  ja 
rangaistus  tuleekin.  Klaus  saa  tietää  olleensa  valheellisen  vehkeil3m  esi- 
neenä ja  ryntää  kalpa  kädessä  Kirstin  kimppuun,  mutta  estetään  kolman- 
nesta murhasta.  Että  Kirsti  jää  eloon  voidakseen  katuvaisella  elämällä 
jossakin    määrin    sovittaa    rikoksensa,  se  on  minusta  aivan  oikein  mietitty. 

Vaan  että  Klaus  jää  eloon  mielipuolena^  se  ehkä  on  liiallista  efifektin  ha- 
kemista. Onhan  hän  tietämättään  ja  toisen  valheiden  johdosta  luontaisen 
raivonsa  uhriksi  joutunut  eikä  hän  siis  ansaitsisi  niin  kovaonnista  kohtaloa. 
Olisi  ehkä  parempi  seurata  runoa  tässäkin  kohden  ja  antaa  Klaun  lopettaa 
jollakin  lailla  päivänsä.  Mitä  taas  kerjäläissaamaajan  viimeiseen  esiytymi- 
seen  tulee,  niin  on  se  samoin  kuin  rovastinkin  ilmestyminen  oikein  mie- 
titty ja  tarpeeksi  motiveerattu.  Kuitenkin  antaa  tekijä  hänelle  liian  lavean 
puhevallan,  sillä  pitkäksi  venytetty  vuoropuhelu  itse  katastroofin  tapahdut- 
tua vähentää  aina  tuntuvasti  sen  tehovoimaa,  eikä  se  sitä  paitse  tässä 
muutenkaan  ole  välttämätöntä. 

«Ainahan  hakeva  syitä  löytää»,  sanotaan  ja  hakemalla  saa  niitä  to- 
dellakin etsiä  tästä  Numersin  mestariteoksesta,  sillä  vähän  se  muistutuk- 
sille aihetta  antaa.  Jos  ensi  kuvaelma  onkin  köyhänlainen  ja  neljäs  taas 
melkein  liiaksi  höllästi  sommiteltu,  niin  on  toinen,  kolmas,  viides,  kuudes 
ja  seitsemäs  kuvaelma  suoritettu  ihan  mallikelpoisen  keskittyneesti  ja  voi- 
makkaasti sekä  tarkalla  ja  syvällä  sielutieteilijän  taidolla,  jonka  ei  tarvitse 
väistyä  maailmanmainioidenkaan  kirjailijain  tieltä.  «Elinan  surma»  on  in- 
himillisten ja  mahtavasti  vaikuttavien  motiiviensa,  historiallisen  taustansa 
ja  vilkkaan  toimintansa  kautta  pysyvä  iäti  tuoreena.  Mutta  kuinka  kauvan 
sitä  voidaan  näytellä  kansallisella  näyttämöllämme,  se  kai  riippunee  siit^, 
kuinka  kauvan  meillä  on  onni  nähdä  Kirstin  osan  esittäjänä  rouva  Iida 
Aalberg. 

Sillä  häntä  varten  on  koko  rooli  kirjoitettu  ja  hänen  taiteilijaluon- 
teensa  mukaan  se  myöskin  lienee  yksityisseikkoihin  ulottuvasti  sovitettu. 
Kun  näkee  rouva  Aalbergin  kolmannessa  ja  kahdessa  viimeisessä  kuvael- 
massa, niin  tuleepa  todellakin  ajatelleeksi,  että  näitä  näytöksiä  tuskin  voi- 
taneenkaan  toisin  esittää.  Kuinka  kiihkeästi  hän  tuohon  mieheen  imeypi 
kiinni,  kuinka  ihmeteltävällä  daimoonin  varmuudella  hän  koskettelee  kaik- 
kia niitä  kieliä  rakkautensa  esineessä,  joihin  hän  entisistä  kokemuksistaan 
tietää  voivansa  vaikuttaa!  Mikä  rajaton  intohimo,  alttius  ja  helljrys  hä« 
nessä  vaihtelee,  millä  luontevalla  notkeudella  hän  toisesta  mielentilasta  toi- 
seen heittäytyy  ja  kuinka  kamalasti  hänen  haudankolkot  vastauksensa  Eli- 
nalle (viimeisessä  kuvaelmassa)  vaikuttavat!  Rouva  Aalberg  on  Kirstissään 
taas  luonut  niin  eheän,  inhimillisen,  syvästi  traagillisen  ja  taiteellisen  luon- 
teen,  että  tämä  hänen  luomansa  on  luettava  yhdeksi  hänen  kauniin  ja  kal- 
lisarvoisen helmivyön  ihanimmaksi  helmeksi. 

Rouva  Aalbergin  rinnalla  joutuvat  suurellakin  työllä  ja  melkoisella  tai- 
dollakin suoritetut  osat  varjoon.  Työtä  ei  hänen  vastanäyttelijänsä  rouva 
RauHo  ollutkaan  säästänyt,  sen  kyllä  kohta  huomasi,  eikä  hän  myöskään 
ole  ilman  kykyä,  sen  on  hän  osottanut  jo  usein  ennen.  Hän  onkin  suo- 
mal.  teaatterissa  ainoa,  joka  soveltuu  Elinan  pehmoisen  hempcään  tehtä- 
vään; mutta  aikaapa  hänkin  sentään  olla  liian  kehittynyt  ja  markeerattu 
kasvonjuonteiltaan.  Vartaloltaan  on  hän  myöskin  kovin  vanttera,  varsinkin 
ensimmäisiin  näytöksiin.  Mutta  tällaisille  ulkonaisille  seikoillehan  ei  kukaan 
mitään  mahda.  Itse  näytteleminen  oli  osaavasti  ajateltu  ja  vieno  ääni 
avusti  illusioonia.  Riiteleminen  näytelmän  lopussa  ehkä  tuntui  hiukan  teh- 
dyltä, mutta  onkinhan  se  vierasta  Elinan  hennolle  luonteelle. 

Hra  Ahlberg  osasi  Klaus  Kurjelle  antaa  tarpeellisen  synkkyyden  ja 
luule  vaisuuden  leiman,  jonka  alla  kuulti  intohimoa,  uhkarohkeutta  ja  voi- 
maa. Myöskin  oli  hän  tehnyt  mitä  voi  vanhan  teaatterimaneerinsa  voitta- 
miseksi ja  suoriutuikin  ylipäänsä  hyvin  tehtävästään.  Raivotaudin  koh- 
tausta esim.  tuskin  voidaan  vaikuttavammin  esittää.  Kolmannessa  näytök- 
sessä hän  myöskin  säesti  sangen  onnistuneesti  Kirstin  kiihkeätä  hyväilyä. 
—  Hra  Lindfors  loi  aikansa  turmeleman  kirkonpalvelijasta  karakteristisen 
kuvan,  joka  on  välttämättä  ajateltava  sen  aikuiseen  historialliseen  ympäris- 
töön, jos  mieli  häntä  oikein  käsittää.  Olemme  kuulleet,  että  sakarikoh- 
taus  oli  loukannut  katoolisten  katsojain  uskonnollista  tunnetta.  Heissä  lie- 
nee sentään  liiallista  arkatuntoisuutta,  sillä  täytyneehän  kaikkien  myöntää, 
etteivät  olot  siihen  aikaan  juuri  parempia  olleet.  Ja  ettei  tekijän  suinkaan 
ole  ollut  tarkoitus  loukata  itse  uskontoa,  sen  huomaamme  siitä,  että  hän 
rovastin  vastapainoksi  on  asettanut  kerjäläissaarnaajan,  poltetun  Hussin  sie- 
lunheimolaisen.  Tästä  kerjäläisestä  antoi  hra  Leino  (Munkaczyn  esittä- 
mässä ja  legendaan  perustuvassa  Kristusnaamarissa)  läpeensä  jalostuneen 
ja  hienosti  tunnetun  kuvan,  jossa  todellakin  tuntui  olevan  jotakin  marttii- 
ran  riemuvoittoista  vakaumusta  ja  kirkastusta.  Hyviä  ja  luonteensa  mu- 
kaisia olivat  hra  Latiu  lukkarina  ja  neiti  Stenberg  imettäjänä  eikä  hra 
Feckmanin  Uolevikaan  ollut  pahoin  ajateltu,  vaikka  esitykseen  mielestäni 
olisi  voinutkin  tulla  joku  määrä  ritarillisuutta  lisäksi  ja  saman  verran  teaat- 
terimaisuutta  jäädä  pois. 

NäyttämöUinen  kuntoonpano  oli  loistava,  paikoin  ehkä  liiankin  lois- 
tava, ja  ylipäänsä  yksityiskohdissakin  historiallinen.  Että  suuri  liesiuuni 
oli    joutunut    peittämään    osan    oviholvausta   ja   että  joku  vaakuna  oli  eri 

sukuhaaraa  edustava,  sitä  tuskin  moni  huomasikaan.  Tekijä  samoin  kuin 
yleisökin  voi  todellakin  täydellä  syyllä  olla  kiitollinen  t:ri  Bergbomille 
siitä  tunnoUisuudesta  ja  taidosta,  jolla  kappale  ulkonaisestikin  esitettiin. 

Jos  näyttämöllinen  ja  dekoratiivinen  puoli  ylipäänsäkin  on  teaatte- 
rissa  sangen  tärkeä,  niin  voi  se  muutamille  kappaleille  olla  kerrassaan  elä- 
mänehto. Sellainen  kappale  on  Shakespearen  Kesäyön  unelma^  jonka  suo- 
malainen teaatteri  tämän  näytäntökautensa  loistavaksi  lopuksi  antoi.  Yli- 
päänsä ei  voine  sanoa,  että  suomenkielinen  yleisömme  juuri  olisi  tottunut 
tällaisiin-  oopperantapaisiin  näytelmiin,  joissa  musiikki,  dekoratsioonit,  ba- 
letti, laulu  y.  m.  s.  vievät  ehdottoman  voiton  itse  juonesta.  On  mieles- 
täni tarpeetonta  ruveta  tekemään  selkoa  «Kesäyön  unelman»  toiminnan 
juonesta,  sillä  sitä  siinä  on  tuskin  siteeksi.  Mutta  senpä  sijaan  siinä  on 
lyyrillisiä  kanneuksia,  häikäiseviä  ryhmityksiä,  ihanaa  Mendelsohnin  soittoa, 
kööri-  ja  soololaulua,  pehmeällä  notkeudella  suoritettuja  balettiesityksiä  ja 
naurattavan  hullunkurisia  kohtauksia.  Tämä  burleskimaisuus,  jota  Shake- 
speare kyllä  tarkoittikin,  tunnustaa  tosin  joskus  vivahtavan  hieman  sir- 
kusmaisuuteenkin,  mutta  ehkäpä  se  onkin  tarpeelliseksi  vastakohdaksi 
otollista. 

Mitä  näyttelyyn  tulee,  suoritettiin  se  ylipäänsä  tasaisesti,  vaikkei  ehkä 
ihan  moitteettomalla  hienoudella.  Tällainen  näytelmä  vaatii  mielestäni 
erittäin  hienosti  mietittyä  näyttelyä,  jottei  esim.  sellaiset  ilmiöt  kuin  Puck 
(neiti  Finne)  ja  nuo  ylhäiset  ateenalaiset  tunnu  naurettavilta  unirakkauk- 
sinensa. 

Kasimir  Leino. 


Kotimaan  kirjallisuutta. 


(Maiti   Varonen)^  Suomen  kansan  muinaisia  taikoja.    I.   Metsästystaikoja.    (Suomalaisen 
Kirjallisuuden  Seuran  toimituksia.    76  osa,  I).     Helsingissä  1891.     Hinta  4:  — . 

Me  i9:nnen  vuosisadan  kasvatit  olemme  tottuneet  pitämään  kansan 
taikauskoa  jonkunlaisena  lapsellisuutena  tai  leikintekona,  jolle  korkeintaan 
kannattaa    vähän    hymyillä.     Meidän  on  miltei  mahdoton  käsittää  sitä  kii- 

vauta  ja  katkeruutta,  jolla  edellisten  vuosisatojen  sivist3myt  sääty,  etupäässä 
papibto,  on  käynyt  sotaa  kansan  taikatapoja  vastaan.  Ja  kuitenkin  on  ai- 
noasti  tämä  taistelu  tehnyt  mahdollisesti  valistuksen  tunkeutumisen  kaikkiin 
kansankerroksiin. 

Itselleni  on  kauvan  ollut  arvoituksena  se  ilmiö,  että  protestanttisesta 
uskonnosta  huolimatta,  joka  kaikilta  tunnustajiltaan  vaatii  lukutaitoa  ja  aja- 
tuskykyä, kansanvalistus  meidän  maassamme  vasta  viimeisinä  vuosikymme- 
ninä on  päässyt  oikeaan  vauhtiinsa.  Tämä  arvoitus  minulle  selveni  eräällä 
matkallani,  viimeisellä,  jolle  kansanrunouden  keräystä  varten  olin  lähtenyt. 
Satujen  saaUs  oli  käynyt  yhä  niukemmaksi,  mitä  enemmän  niitä  jo  oli  ker- 
tynyt ja  mitä  vähemmän  uutta  oli  toivottavissa.  Käänsin  siitä  syystä  huo- 
mioni taikojen  keräämiseen  ja  sainkin  niitä,  läpikäytyäni  toistakymmentä 
pitäjää,  kerätyksi  enemmän  kuin  puolenkymmentä  tuhatta.  Näiden  taiko- 
jen jokapäiväinen  ja  alinomainen  kuunteleminen  vaikutti  tietysti  sen,  etten 
enää  kyennyt  nauttimaan  niiden  lystillistä,  naurettavaa  puolta.  Mutta  enpä 
olisi  voinutkaan  niille  enää  hymyillä,  sillä  niiden  ääretön  paljous  masensi 
mieltäni.  Minä  aloin  aavistaa,  ettei  edessäni  ollut  enää  mikään  leikinteko, 
vaan  kamala  todellisuus,  syvälle  juurtunut  ja  laajalle  ulottuva  mielen  pi- 
meys ja  raakuus.  Rupesin  käsittämään,  ettei  ollut  ainoatakaan  pitäjää  koko 
maassamme,  josta  ei  näitä  taikoja  saisi  runsain  määrin  kootuksi,  eikä  yk- 
sistään muistelmina  entisiltä  ajoilta,  vaan  elävänä  uskona  ja  käytäntönä. 
Eihän  siitä  ole  pitkä  aika  kuin  tämä  usko  on  ollut  niin  elinvoimainen, 
että  se  on  voinut  uusiakin  tapoja  luoda.  Sillä  kovin  vanhoja  eivät  voi 
olla  ainakaan  ne  taiat,  joita  käytetään  viinaa  keittäessä,  viinahullua  paran- 
taessa tai  viinahulluksi  pilatessa.  Yhtä  uudenaikuiset  lienevät  nuo  luke- 
mattomat temput  lukutaidon  saavuttamiseksi,  esim.  papin  partakarvojen 
syöttäminen  lapselle.  Niin  likelle  luterilaisen  papin  partaa  —  parratto- 
masta katolilaisesta  ei  voine  olla  puhetta  —  on  siis  taikausko  kansassam- 
me ulottunut  I  Ja  kuka  ei  tuntisi  niitä  taikatapoja,  joita  sivistyneenkin  seura- 
elämän menoissa  piilee?  Kuuluuhan  nimenomaan  kohteliaisuuden  vaati- 
muksiin, ettei  saa  antaa  kättä  kynnyksen  yli  eikä  samaan  ruokapöytään  pyy- 
tää 13  henkeä.  Mitäpä  vihdoin  sanomme  ulkomaitten,  esim.  Ranskanmaan 
taioista,  joita  on  saatu  niinkin  nykyaikaiselta  ja  proosalliselta  alalta  kuin 
rautatieteollisuuden  ? 

Näitä  miettiessäni  tuntui  siltä,  kuin  raskas  sumu  vielä  painaisi  sitäkin 
osaa  ihmiskunnasta,  joka  ylpeilee  kristillisyydestään  ja  valistuksestaan,  ja 
estäisi  totuuden  säteiden  tunkeutumasta  jokaiseen  sydämeen  ja  jokaiseen 
sydämensopukkaan.  Tulin  silloin  ajatelleeksi,  eikö  sivistyneen  säätyluokan 
velvollisuus  olisi  täydelleen  vapautua  taikauskoisten  tapojen  hienoimmista- 
kin  muodoista,  etteivät  ainakaan  esimerkillänsä  kannattaisi  kansassa  tätä 
taipumusta?  Eikö  sen  tulisi  lapsiensa  kasvatuksessa  tarkasti  valvoa,  ettei- 
vät   mitkään    kummitusjutut   ja    unien   aavistukset  pääsisi  heidän  herkkään 

mielikuvitukseensa  juurtumaan?  Eikö  sen  pitäisi  ryhtyä  johonkin  toimiin 
taikauskon  poistamiseksi  oman  kansansa  keskuudesta,  koska  tämäkin  yllä- 
pitää raakuutta  ja  on  siinä  kohden  asetettava  juoppouden,  epäsiveellisyy- 
den  ynnä  muiden  valistuksen  esteiden  rinnalle? 

Joka  pitää  mietelmiäni  liioiteltuna,  lukekoon  otsakkeessa  ilmoittamani 
kiijan.  Hän  on  löytävä  siitä  kylliksi  todistuskappaleita  kauhistuttavasta 
raakuudesta  sekä  uskonnollisissa,  että  siveellisissä  käsitteissä.  Ja  kuitenkin 
voi  metsästystaioista,  joita  nyt  ilmestynyt  ensimmäinen  osa  sisältää,  yleensä 
sanoa,  että  ne  muihin  taikoihin  katsoen  ovat  kuin  raikas  metsäntuoksu  pir- 
tin ummehtuneesen  ilmaan  verraten. 

Voitaneen  siis  kysyä,  mitä  varten  Suomalaisen  Kirjallisuuden  Seura 
ollenkaan  on  ryhtynyt  kansamme  taikojen  julkaisemiseen.  Ettei  sillä  ole 
tarkoituksena  niistä  tehdä  kansankirjaa^  näkee  jo  hinnasta,  joka  kustannuk- 
siin ja  vähäiseen  painokseen  nähden  ei  sittenkään  ole  korkea.  Teos  on 
toimitettu  osaksi  kansanvalistuksen  ystäviä  varten,  joille  kaikkiin  heidän 
työtänsä  vaikeuttaviin  harhaluuloihin  tutustuminen  ei  suinkaan  ole  vähästä 
arvosta.  Mutta  paraasta  päästä  se  tietysti  on  aiottu  niitä  tieteenharrastajia 
varten,  jotka  Suomen  kansan  historiaa,  etnografiaa  ja  mythologiaa  tutkivat 
ja  joille  synkkien  varjopuolien  tunteminen  kansan  elämässä  on  välttämätön 
täydellisen  käsityksen  saavuttamiseksi. 

Suomalaisen  kansatieteen  alalla  on  tämä  taikakokoelma  jotain  aivan 
uutta.  Tuntuu  siltä  kuin  suomalaisten  loitsulukujen  runsaus,  jolle  ei  mis- 
sään maailmassa  ole  vertaa^  olisi  siinä  määrin  kiinnittänyt  tutkijain  ja  ke- 
räilijäin huomion  puoleensa,  että  niitä  seuraavat  käsi  temput  ovat  jääneet 
kokonaan  huomioon  ottamatta.  Merkillistä  ainakin  on,  että  vaikka  Por- 
thanin kaikkialle  ulottuva  nero  oli  huomannut  taikojenkin  merkityksen  his- 
torialliselle tutkimukselle  ja  siitä  erittäin  huomauttanut.  Seuran  hallussa 
olevissa  vanhemmissa  kokoelmissa  taikoja  löytää  tuskin  yhtä  monta  kym- 
mentä kuin  loitsuja  tuhansia.  Vielä  paremmin  kuvaa  sitä  halveksimista, 
jota  taioille  osotettiin,  se  seikka,  että  ensimmäinen  varsinainen  keräilijä 
tällä  alalla  oli  oppimaton  seppä  Heikki  Meriläinen.  Milt^ei  yksinomaan 
hänen  suuriin  kokoelmiinsa  perustuu  vielä  1885  ilmestynyt  O.  F.  Musto- 
sen (Lönnbohm)  toimittama  taikanuolta,  jonka  avulla  nykyiset  keräilijät 
ovat  tilaisuudessa  kalastelemaan  taikoja  kansan  muistista. 

Pääansio  Suomen  kansan  taikojen  julkaisemisesta  tulee  tietysti  niiden 
taitavalle  toimittajalle,  maisteri  Varoselle.  Pitkällistä  ja  vaivaloista  työtä 
on  erittäin  niiden  järjestäminen  kysynyt,  jossa  on  täytynyt  silmällä  pitää 
kahta  eri  tarkoitusta.  Yleiskatsauksen  helpoittamiseksi  on  koetettu  saada 
yksityiset  tiedot  muodostamaan  kokonaiskuvia,  jotka  yhtämittaisessa  järjes- 
tyksessä toisiansa  seuraavat.  Siitä  syystä  on  saman  taian  toisinnoista  aina 
valittu   tekstiin  enimmän  kuvaavat,  muut  painatettu  pienemmillä  kirjaimilla 

jälkDiittcesccD.  Toiselta  puolen  on  koetettu  kaikin  tavoin  helpottaa  eri 
asioiden  löytämistä  niiden  lukennattomien  pikkutietojen  joukosta,  joita  kirja 
sisältää.  Sitä  varten  on  käytetty  monenlaisia  jakoja  ja  alajakoja,  ja  lop- 
puun vielä  liitetty  erityinen  sana-  ja  asialuettelo.  Kaikki  tämä  on  suori- 
tettu tavalla,  joka  lukijalle  antaa  hyvän  käsityksen  toimittajan  huolellisuu- 
desta ja  tieteellisestä  järjestämisen  kyvystä.  Ja  kun  otamme  lukuun,  että 
järjestelytapa  tässä  teoksessa  on  aivan  itsenäinen  ja  riippumaton  muualla 
ilmentyneiden  taikakokoelroien  epäkäytännöllisistä  jaotteluista,  niin  emme 
kummeksine,  jos  suomalaisten  taikojen  kokoelma  jo  toimitustapansa  puo- 
lesta on  herättänyt  huomiota  ulkomailla. 

Myöskin  runsaittcn  aineksiensa  puolesta  tulevat  Suomen  kansan  taiat 
epäilemättä  kansainvälisen  tutkimuksen  esineeksi.  Suomalaisen  Kirjallisuu- 
den Seuran  kokoelmille  eivät  tälläkään  alalla  minkään  muun  seuran  tai 
yksityisen  keräelemät  vedä  vertoja,  viimeisen  kymmenen  vuoden  keräystyö 
on  siinä  määrin  korvannut  aikaisemman  puutteen.  Mitä  erittäin  metsästys- 
taikoihin  tulee,  niin  ne  tarjoavat  jotain  aivan  uutta  kansanrunoustieteelle, 
sillä  Länsi-Euroopassa,  jossa  talonpoikien  metsästys  jo  aikaisin  tuli  rajoite- 
tuksi, on  metsästykseen  kuuluvista  taioista  ainoasti  vähäisiä  jälkiä,  semmoi- 
sia kuin  esim.  Freischutz  nimisessä  ooperassa. 

Täysin  ansaittuna  täytyy  niinmuodoin  pitää  sitä  lausuntoa,  jonka  Up- 
salan professori  /.  A.  Lundell  Finsk  Tidskrift'issä  on  julkaissut  (Heinä- 
kuun numerossa  1891),  että  «Suomalaisen  Kirjallisuuden  Seura  on  yhä  li- 
sännyt sitä  kiitollisuuden  velkaa,  jossa  kansanrunoustiede  jo  ennestänsä  on 
Seuralle».  Sopii  ainoasti  toivoa,  että  kalastustaiatkin,  joita  parast^aikaa  pai- 
netaan, piakkoin  ilmestyisivät,  ja  että  Seuran  olisi  tilaisuus  käyttää  nykyi- 
sen toimittajan  kokemusta  ja  kykyä  tämän  suuren  kansallisteoksen  jatka- 
miseen. 

K.  Krohn. 


A.   L,    O.   E,,    Makkabeiläisten    vapautussota.     Kääntänyt    N.  N.    Jyväskylässä  1889 
K.  J.  Gummerus.     (Ylipainos  1889  vuoden  Kyläkirjastosta). 

Paratiisi,  kertomus.     Suomennos.     (Kyläkirjasto   IS<A),  N:ot  2,  3). 

A.  IhU,  Sokea  viulunsoittaja.     Suom.  Elna.     (Kyläkirjasto   I8<>0,  N:o  4). 

Kertomus  «Makkabeiläisten  vapautussota»  vie  meidät  takaisin  siihen 
aikaan,  jolloin  hirmuvaltias  Antiochus  Epifanes  oli  valloittanut  Jerusalemin 
ja  koetti  levittää  valtaansa  yli  koko  Palcstinan.  Tunnettu  on,  miten  tämä 
hallitsija  vainosi  juutalaisten  uskontoa,  kuinka  hän  ryösti  ja  häväisi  Jeru- 
salemin temppelin  ja  asetti  Jupiterin  kuvan  kaikkein  pyhimpään,  esiripun 
sisäpuolelle,  jossa  tähän  saakka  ainoastaan  ylimmäinen  pappi  kerran  vuo- 
dessa oli  saanut  palvella  Herra  Zebaothia.  Väkivallalla  koetti  hirmuval- 
tias 3a^da  Juutalaiset  palvelemaan  epäjumalia,  ja   moni  heikko  ^ntoikip  it- 


Kotimaan  kirjallisuutta,  593 


sensä  siihen  houkutella;  mutta  yleensä  pysyi  Herran  valittu  kansa  uskolli- 
sesti kiinni  esi-isiensä  uskonnossa,  ja  kun  olot  kotomaassa  kävivät  aivan 
kärsimättömiksi,  ryhtyivät  he  innolla  ja  voimalla  sotaan  hirmuvaltiasta  vas- 
taan.    Kertomuksemme  kuvailee  tätä  juutalaisten  taistelua. 

Taitavasti  on  kirjailija  osannut  tuoda  esiin  juutalaisten  vahvimman, 
jaloimman  puolen,  heidän  luottamuksensa  Jumalaan.  Hän  näyttää,  kuinka 
tämä  kansa  nyt,  niinkuin  monta  kertaa  ennenkin,  uskonsa  kautta  pääsee 
voitolle.  Herra  oli  heidän  kanssansa;  sillä  he  taistelivat  korkean  aatteen, 
uskontonsa  ja  vapautensa  puolesta.  Jalot  ja  kauniit  ovat  kirjan  miespuo- 
liset päähenkilöt,  ja  naisluonteet  hienot  ja  viehättävät.  Ajankuvaus  tuntuu 
luonnolliselta.  Lämpimästi  suljemme  tämän  kirjan  kansan  suosioon.  Se 
sopii  erittäin  hyvin  kansankirjastoihin.  Käännös  on  yleensä  sujuva.  Muu- 
tamia pieniä  muistutuksia  pyydämme  kuitenkin  saada  esiintuoda.  Sivulla 
50  sanotaan:  «kunhan  vaan  olet  kansalaisillesi  hyvänä  kuvana*^  pitäisi 
olla:  esikuvana.     Sivulla  55:  «poisottaa  sanaakaan  siitää  jäähy väispuheesta, 

jonka  historia  on  säilyttänyt  tältä  jalolta  mieheltä» ;  parempi  olisi : 

—  sanaakaan  tämän  jalon  miehen  jäähyväispuheesta,  jonka  historia  on  säi- 
lyttänyt. Samalla  sivulla:  «Abraham  kiusattiin  ja  löyttiin  vakavaksi  uskossa» 
=  ja  huomattiin  vakavaksi  uskossa;  samaten:  «niin  te  löydätte^  että  kaikki 
— —  pysyvät  vahvana»   =  niin  te  huomaatte  j.  n.  e. 

1890  vuoden  Kyläkirjaston  2:nen,  3:3  ja  4:s  vihko  sisältävät  kaksi 
kertomusta;  toinen  niistä  on  A.  L.  O.  £:n  kirjoittama  «Paratiisi»  ja  toi- 
nen Annette  Ihle'n  «Sokea  viulunsoittaja».  Nimimerkki  A.  L.  O.  £.  on 
jo  takeena  siitä,  että  kertomus  Paratiisi  arvelematta  sopii  laskea  kansan 
käteen.  Kertomus  tosin  ei  ole  aivan  taiteellista  laatua:  tapaukset  eivät 
aina  luonnollisesti  kehity  toinen  toisestaan  eikä  luonteiden  kuvauskaan  ole 
sattuva  ja  psykolooginen ;  mutta  kirjan  kristillissiveellinen  henki  antaa  sille 
kuitenkin  arvoa.  Sentähden  olemme  vakuutetut  siitä,  että  moni  mielihy- 
vällä on  lukeva  tämän  pienen  novellin. 

«Sokea  viulunsoittaja»  on  pieni  vaatimaton  kertomus,  jonka  tarkoitus 
on  näyttää,  mihinkä  kurjuuteen  juopumus  vie  ja  miten  siitä  jälleen  voi 
päästä.  Kertomus  olisi  meidän  mielestämme  ollut  todenmukaisempi  ja 
myöskin  hauskempi,  onnistuneempi,  jos  kirjoittaja  olisi  antanut  päähenki- 
lön kauvemmin,  ankarammin  taistella  parannuksensa  puolesta.  Niinkuin  se 
nyt  on,  kohosi  hän  liian  äkisti  lankeemuksen  syvästä  kuilusta.  Ihminen, 
jonka  ruumis  ja  sielu  juomisesta  ovat  veltostuneet,  voi  kyllä  selvänä  het- 
kenä tehdä  hyviä  päätöksiä;  mutta  voiko  hän  niitä  pitää,  se  on  toinen 
kys3rmys.  Äkkinäiseen  parannukseen  tarvitaan  voimakas,  luja  tahto  ja  terve 
sielu.     Kertomuksen  tarkoitus  on  kaikissa  tapauksissa  hyvä. 

Viimeksi  mainittujen  kirjojen  kieli  on  sujuvaa,  vaikka  se  antaisi  ai- 
hetta muutamiin  muistutuksiin,  joilla  emme  kuitenkaan  tahdo  lukijaa  vaivata. 

I.  o. 

y,  R.  Pallin^  Keskiajan  historian  oppikirja.  Lisäyksillä  varustettu  suomennos.  Por- 
voossa 1890,  Werner  SflderstrOm.     115  siv.  8;o.     Hinta  sid.  2:  — . 

G,  Pira,  Yleinen  historia.  Kansakouluille.  Tarkastamalla  suomennettu.  Kuvilla  varus- 
tettu.    Porvoossa   1890,  Werner  S5derstrflm.    78  siv.  pieni  8:o.    Hinta  sid.  — .  85. 

J.  K.  PaUinin  keskiajan  historian  suomennosta  voinee  pitää  jatkona 
saman  kääntäjän,  F.  O.  Rapolan  suomeksi  toimittamaan  G.  V.  Schotteo 
vanhan  ajan  historian  oppikirjaan,  jonka  ennen  olen  ilmoittanut  Valvojan 
lukijoille  (1889,  siv.  380,  381).  Se  on  myöskin  kirjoitettu  samaan  suun- 
taan, kuin  tämä.  Koetetaan  tulla  toimeen  vähemmällä  nimien  ja  vuosi- 
lukujen luettelemisella,  kuin  meillä  nykyään  tavallisesti  käytetyissä  oppi- 
kirjoissa, jonka  sijaan  tahdotaan  paremmin  esittää  ja  seurata  yhteiskunnan 
ja  sivistyksen  kehitystä.  Tarkoitus  on  siis  kaikin  puolin  kiitettävä,  niin- 
kuin myöskin  oppikirjain  muodostus  tähän  suuntaan  koulunopettaja-kokouk- 
sessa  Helsingissä  kesällä  1890  voitti  historianopettajain  yksimielisen  suos- 
tumuksen. Yleensä  on  nimien  ja  vuosilukujen  harventaminen  varsin  hyvin 
onnistunut,  jos  kohta  jostain  yksityisseikasta  voikin  olla  eri  mieltä.  Pai- 
koittain on  kuitenkin  minusta  tarpeettomain  vuosilukujen  ja  niaiien  ohessa 
jätetty  pois,  tarpeettomasti,  aikoja  tai  paikkoja  kuvaavia  piirteitä,  ja  esitys 
tulee  sen  kautta  tuntumaan  mehuttomalta,  melkein  yhtä  kuivalta  luettelolta 
kuin  moititut  entiset  oppikirjat.  Että  Klodovig  puolisonsa -kautta  taivutet- 
tiin kristinuskoon,  että  ristiretkeläiset  olivat  nälkään  nääntymäisillään,  kun 
Antiokian  valloittivat,  tai  että  Huss  poltettiin  vastoin  keisarin  turvakirjaa, 
mainitakseni  pari  esimerkkiä,  ne  ovat  tapauksia,  jotka  ansaitsisivat  mainit- 
semista, ja  jotka  eivät  suinkaan  vaikeuttaisi  muistoa,  vaan  päinvastoin  sitä 
helpottaisivat.  Juuri  tämmöiset  itse  elämästä  otetut  piirteet  herättävät 
intressiä  oppilaissa.  Oppikirja  tuntuu  edellyttävän  lukukirjaa,  jota  kuitenldn 
nykyisissä  oloissa  on  peräti  vaikea  käyttää  puuttuvan  ajan  vuoksi. 

Puute  on  minusta,  ettei  esityksessä  keskiajan  runoudesta  mainita 
mitään  kansanrunoudesta  ja  sen  vaikutuksesta  ritarirunouteen,  esim.  Niebe- 
Inngen  Liedestä.  Ansaitsisivatpa  minusta  mainitsemista  runot  Artus  kunin- 
kaasta, Rolandista,  jopa  vielä  Reinike  Vos*istakin.  Mitään  suoranaisia  vir- 
heitä en  ole  kirjassa  tavannut,  ellen  lue  tuota  omituista  tietoa,  että  Jeanne 
d'Arc  oli  ^/^/äfranskalainen  paimentyttö.  Suomennokseen  lisätystä  tohtori 
V.  Tavaststjernan  kirjoittamasta  Pohjoismaiden  historiasta  en  tarvitse  muuta 
lisätä,  kuin  että  siinä,  samoin  kuin  muussa  teoksessa,  on  onnistuttu  hyvin 
valikoida  mainittavat  seikat,  mutta  on  tehty  esitys  liian  luettclontapaiseksi* 

Nämä  tehdyt  muistutukset  ovat  kaikki  semmoisia,  että  opettaja  ne 
helposti  korjaa.  Onpa  esityksen  tekeminen  vilkkaaksi  ja  eläväksi  asia,  joka 
kaikissa  tapauksissa  viime  sijassa  riippuu  opettajasta,  ja  jota  mikä  oppikirja 
tahansa  ei  voi  sitä  ilman  aikaansaada,  vaikka  katsookin  suotavaksi,  että 
myöskin  oppikirja  mahdollisuuden  mukaan  täyttää  tuon  vaatimuksen.  Pal- 
linin  keskiajan  historia  vetää  hyvästi  vertoja  muille  meillä  käytetyille  oppi- 

kirjoille,   ja   voittaa   ne    mooessa  suhteessa,  eokä  siis  voi  muuta  kulo  toi- 
voa, että  se  tulisi  käytäntöön  kouluissamme. 

G.  Piran  Yleinen  historia  kansakouluille  koettaa  muutamissa  lyhyissä 
kuvauksissa  antaa  oppilaalle  käsityksen  maailmanhistorian  kulusta.  Niin 
esitetään  esim.  roomalaisten  koko  historia  ainoastaan  kertomalla  seuraavista 
henkilöistä:  Romulus,  Fabricius,  Hannibal,  Julius  Csesar,  Augustus,  Kon- 
stantinus  suuri.  En  luulekkaan  että  kansakouluissa  juuri  ennättäisi  enem- 
pää oppilaille  opettaa,  mutta  tietysti  on  vaikea  tämmöiseen  tilaan  saada 
supistetuksi  esitystä  ihmiskunnan  koko  kehityksestä.  Niinkuin  jo  ylempä- 
näkin  on  huomautettu,  niin  ei  laajempi  oppikirja  aina  välttämättömästi  laa- 
juutensa takia  ole  lyhyempää  vaikeampi.  Luulen  että  kansakoulunkin  op- 
pikirjassa suurempi,  ehkä  kaksinkertainenkin  laajuus  esityksessä  ollenkaan 
lisäämättä  oppimäärää  olisi  voinut  tehdä  esityksen  selvemmäksi  ja  eläväm- 
mäksi, ja  sen  kautta  päinvastoin  oppilaalle  helpommaksi.  Varsinkin  keski- 
ajan historian  esitys  tuntuu  kärsivän  liiallisen  supistuksen  takia.  1'osin 
löytyy  kuvauksia  m.  m.  läänitysherroista  ja  vasalleista  ^/a  sivua,  ja  paavi 
Gregorius  VII:noestä  i  ^/s  sivua,  mutta  epäilen,  että  oppilaat  näin  ly- 
hyen esityksen  kautta  ollenkaan  voivat  saada  mitään  käsitystä  läänityslai- 
toksesta  ja  paavinvallasta,  niistä  kahdesta  ilmiöstä,  jotka  painoivat  leimansa 
keskiajan  koko  luonteeseen.  £ikö  olisi  kannattanut  myöskin  mainita  pari 
sanaa  jostain  hengen  suurmiehestä,  Homerosta,  Dantesta,  Shakespearesta, 
Kopernikosta  tai  Newtonista?  Väärin  on  sanoa,  että  Apis  luetaan  Aappis, 
Sparta  Spartta  j«  n»  e.;  totta  on,  että  konsonanttiäänne  niissä  on  vähän  pi- 
tempi kuin  lyhyt  konsonanttiäänne  suomessa,  mutta  ei  sittenkään  pitkän 
veroinen.     Esitys  niistä  henkilöistä,  joista  kerrotaan,  on  yleensä  oikea,  jos 

kohta  supistettu. 

G— t. 


Kirje  Helsingistä. 


Suomen  taiteilijain  näyttely.  —  Suomenkielen  professorinviran  jako. 

Syksyn  hämärä   peittää  maan  ja  taivaan  harmaaseen  verhoonsa,  syn- 
kät huolet  yrittävät  painua  ihmisten  sydämiin 

näillä  raukoilla  rajoilla, 
poloisilla  pohjan  mailla. 

Mutta  ci  pääse  pimeys  eikä  jäätävä  murhe  voitolle.  Tuntuu  päinvastoin 
siltä  kuin  keskellä  syyshämärää  ja  syyskylmää  Suomen  kansan  sydämissä 
olisi  kevät.  Kaikilla  kansallisen  elämän  aloilla  pulppuaa  esille  kirkkaat 
hetteet,  jotka  todistavat  lämpöä,  virke3rttä,  toivoa.  Semmoisia  lähteensil- 
miä on  se  taidenäyttely  ollut,  jossa  Suomen  taiteilijat  tänä  syksynä,  ylei- 
sön iloiseksi  hämmästykseksi,  ovat  osottaneet,  mille  kannalle  kuvaamatai- 
teet ovat  meidän  maassa  edistyneet. 

Kuvaamataiteilla  on  ollut  kovia  vastuksia  voitettavina,  voidaksensa 
kotiutua  täällä.  Suomen  kansa  on  umpimielinen,  sisäänpäin  kääntynyt; 
eivätkä  ulkomailman  ilmiöiden  piirteet  ja  värivivahdukset  täällä  Pimento- 
lan  pientarilla  vedä  ihmisten  silmiä  puoleensa  samalla  vastustamattomalla 
voimalla  kuin  etelän  kirkkaan  taivaan  alla.  Mutta  nä3rttää  siltä  kuin  jo- 
kaiseen elinvoimaiseen  kansayksilöön  olisi  juurtuneena  kuvaamataiteen  tarve: 
kaipuu  —  alussa  tajuamaton  — ,  joka  ainoastaan  kuvaamataiteessa  saapi 
tyydytystä,  kyky,  joka  ainoastaan  kuvaamataiteessa  pääsee  kehittymään  ja 
ilmestymään.  Niin  Suomessakin.  Täälläkin  on  aikojen  kuluessa  syntynyt 
henkilöitä,  jotka  havaitsivat  kirkkaammin,  voimakkaammin  kuin  muut, 
ihastuivat  havaitsemiinsa  ja  vastustamattoman  halun  kiihottamina  pyrkivät 
niitä  kuvaamaan  muittenkin  silmien  nähtäviksi,  omaksi  ja  kansalaistensa 
iloksi.  Mutta  kauvan  pysyi  maa  karuna,  ilma  kolkkona  taiteen  taimille; 
enimmät  jäivät  kitukasvuisiksi;  paleltua  kuoliaaksi,  se  oli,  kuten  Topelius 
kerran  on  lausunut,  taitelijan  luonnollinen  kuolema.  Ainoastaan  semmoi- 
nen suuri  nero  kuin  Werner  Holmberg  kykeni  voittamaan  epäsuotuisat  olot 
ja  osottamaan  että  taide  voi  täälläkin  elää,  että  se  voi  juurtua  Suomen 
maaperään  ja  siitä  imeä  voimia,  että  se  voi  täälläkin  kantaa  ihania,  ka* 
toamattomia  hedelmiä. 

Tuli  sitten  toinen  aika,  jolloin  kaikki  kansamme  voimat  elpyivät  ri- 
peään edistymistyöhön.  Maa  muheni,  ilmat  lauhtuivat.  Taiteilijat  saivat 
yhä  parempaa  tilaisuutta  oppimiseen  ja  kehittymiseen;  yhä  laajempi  kan- 
salaispiiri seurasi  myötätuntoisena,  jopa  ihastuneena,  heidän  edistymistänsä. 
Poikkeuksena,  kamalana  poikkeuksena  oli  että  Takanen  jätettiin  kuolemaan 
«taiteilijan  luonnollinen  kuolema».  —  —  Elpynyt  taiteenharrastus  ei  jää- 
nyt hedelmättömäksi.  Taiteilijamme  oppivat  ja  edistyivät,  he  saivat  hy- 
viä, jopa  suuriakin  aikaan.  Innostuneina  he  toinen  toisensa  perästä  yhtyi- 
vät siihen  mahtavaan  virtaukseen,  joka  tuolla  ulkona  suuressa  maailmassa 
on  viime  vuosikymmeninä  määrännyt  taiteen  suuntaa  ja  jonka  päämääränä 
on:  luonto,  totuus.  Heidän  teoksensa  olivat  tervehdyksiä  taiteen  suurilta 
työpaikoilta,  Euroopan  valoisilta  rintamailta.    Ja  ilolla  yleisö  otti  ne  vastaan. 

Mutta  jos  olisi  kysytty:  onko  kuvaamataide  siis  nyt  täysin  kotiutunut 
kotimaahamme?  ilmaantuuko  tässä  taiteessa  semmoinen  luonne,  joka  sel- 
västi todistaa  sen  meidän  omaksemme,  jonkun  meidän  sisäisen  tarpeemme 
vaatimaksi?    —    niin  vastausta  ei  olisi  ollut  niinkään  helppo  antaa.     Sillä 

—  mutttatnia  harvoja  poikkeuksia  lukuun  ottamatta  —  tuntui  siltä,  kuin  ei 
ainoastansa  esitystavassa,  vaan  myöskin  havaitsemis-  ja  käsittämistavassa 
olisi  ollut  kovin  paljo  ulkoa  opittua.  Ja  missä  oltiin  ennätetty  siihen, 
ettei  oppi  enään  tullut  näkyviin,  vaan  täysin  kypsynyt  mestari  aivan  va- 
paasti ja  itsenäisesti  käsitteli  taiteen  kaikkia  äänikertoja,  tuntui  kuitenkin 
välistä  siltä  kuin  taiteilija  tahtoisi  etupäässä  osottaa  kuinka  ihmeen  taita- 
vasti hän  voitti  suurimmatkin  teknilliset  vaikeudet,  kuinka  ihmeen  tarkasti 
hän  osasi  havaita  ja  pidättää  satunnaisintakin,  hämmästyttävintäkin  valon 
leikkiä.  Esiintyi  tosin  toisinaan  teoksia,  joita  katseltaessa  taiturin  taitavuus 
unohtui  ja  nerokkaan  taiteilijan  luoma  kuva  semmoisenaan  tenhosi  katseli- 
jan silmät  ja  imeytyi  hänen  mieleensä.  Mutta  nekään  teokset  tuskin  oli- 
sivat riittäneet  ratkaisemaan  varmasti  sitä  kysymjrstä,  joka  yllä  esitettiin. 

Mutta  nyt  on  asian  laita  toisin.  Se  näyttely,  jonka  Suomen  taiteili- 
jat Lokakuun  24  p*  aukaisivat  Ateneumin  juhlasalissa,  on  kerrassaan  haih- 
duttanut epäilykset.  Se  iloinen  ja  samalla  juhlallinen  tunne,  joka  näytte- 
lyn avajaisissa  valtasi  läsnäolijain  mielet  ja  yhdisti  toisiinsa  näytteellepani- 
jat  ja  katselijat,  se  oli  jotakin,  jonka  vertaista  ei  meidän  maassa  oltu  kos- 
kaan ennen  havaittu  missään  senlaatuisessa  tilaisuudessa.  £ikä  se  mieliala 
haihtunut  kun  tuo  juhlapäivä  kemuineen  meni  mailleen ;  se  on  pysynyt  ja 
yhä  pysyy  yhtä  vireänä.  Osaksi  tämä  tulos  epäilemättä  perustuu  siihen 
seikkaan  että  meilläkin,  samoin  kuin  useissa  muissa  maissa,  taiteilijat  ovat 
murtaneet  ahtaaksi  käyneen  ja  jäykistyneen  vanhan  järjestelmän,  jonka  edus- 
tajana täällä  taideyhdistys  on  oUut,  kuten  muualla  akatemiat.  Hyljäten 
taideyhdistyksen  välitystoimen,  taiteilijat  ryhtyivät  itse  esittämään  teoksensa 
yleisön  katseltaviksi.  Näyttelyn  järjestämisessä  noudatettiin  menetystapaa, 
joka  meillä  oli  uutta.  Mikäli  vaan  oli  mahdollista  kunkin  taiteilijan  teok- 
set yhdistettiin  yhdeksi  ryhmäksi;  siten  yleisö  vapautettiin  siitä  vaivaloi- 
sesta etsimisestä,  joka  muuten  taidenäyttelyissä  niin  pian  väsyttää  katseli- 
jaa ja  tylsistyttää  hänen  havaintokykyään.  Myöskin  oli  koetettu  pitää 
huolta  siitä,  että  jokaisen  taiteilijan  ja  jokaisen  teoksen  osaksi  tulisi  niin 
hyvä  valo  ja  niin  mukava  paikka,  kuin  näyttelysalissa  suinkin  voitiin  saada 
aikaan.  Kauniit  oviverhot  ja  muut  draperiat,  joiden  kuosit,  nekin  puoles- 
tansa, todistivat  Suomen  kansan  itsenäistä  kauneudenaistia,  kasvit,  mukavat 
istuimet  j.  n.  e.  vaikuttivat  lämpöisyyden  ja  kodikkaisuuden  tunnetta,  joka 
näyttelyissä  on  harvinainen.  —  Mutta  kaikki  nämät  seikat,  joilla  kyllä  on 
merkityksensä,  ovat  kuitenkin  katsottavat  vaan  seurauksiksi  siitä,  mikä  on 
antanut  tälle  näyttelylle  sen  varsinaisen  merkillisyyden.  Tällä  näyttelyllä 
taiteilijamme  eivät  ainoastaan  ole  julistaneet  itsensä  riippumattomiksi  taide- 
yhdistyksen holhoojatoimesta;  ei,  tämä  näyttely  on  Suomen  taiteen  täysi- 
ikäisyyden  ja  itsenäisyyden  julistus.  Tällä  en  tarkoita  yksinomaan  sitä, 
että  näyttely  on  osottanut  taide-elämän  olevan  meillä  tätä  nykyä  vireäm- 
män,   edistymisen  olevan  ripeämmän  kuin  mitä  rohkeinkaan  on  uskaltanut 

toivoa.  Tarkoitan  sitä  omitaista  luonnetta,  Jonka  nyt  näemme  vallitsevan 
koko  tuossa  viereässä  taide-elämässä.  Sitä  ei  ole  aivan  helppo  määritellä; 
mutta  harva  näyttelyssä  kävijä  luullakseni  on  ollut  sitä  tuntematta.  Ja 
moni  on  varmaan  itsekseen  selvittänyt  tunteensa  näin :  «K.as  tämähän  on 
lihaa  meidän  lihastamme,  verta  meidän  verestämme».  Se  totuuden  ta- 
voitteleminen, Joka  on  nykyajan  taiteen  tunnusm«lcki,  ei  esiinny  tässä  enään 
sinä  abstraktisena  prinsiippinä,  Jolle  on  aivan  ykdentekevää  mikä  se  esine 
on,  jonka  pinnalla  valonsäteet  leikkivät  kirjavaa  leikkiänsä.  Totuuden  har- 
rastukseen on  nyt  yhtynyt  rakkaus,  oman  kansan,  oman  maan  rakkaus. 
Tällä  en  suinkaan  tahdo  väittää  ettei  Suomen  taiteilijoissa  ennenkin  olisi 
ollut  isänmaanrakkautta,  enkä  myöskään,  ettei  sitä  ole  ilmaantunut  heidän 
teoksissaan.  Kaukana  siitä.  Mutta  se  ei  ole  koskaan  siinä  määrässä  kuin 
nyt  ilmestynyt  taide-elämänkin  varsinaisena  elinilmana.  Tämän  syksyn 
taidenäyttelystä  huokuu  samaa  henkeä,  Joka  elää  nuoressa  kiijallisuudes- 
samme,  innokkabsa  sivistyspyrinnöissämme  Ja  niin  monella  muulla  kansal- 
lisen elämämme  alalla. 

Niin  luontevana,  niin  ihka  elävänä  kuin  Suomen  kansan  tyyppi  esiin- 
tyy esim.  Järnefeltin  kaskenpolttajissa,  Gallonin  «Iltarauhassa»  Ja  Halosen 
«Niittomiehessä»,  sitä  tuskin  on  tätä  ennen  nähty  kuvattuna.  Ne  ovat  tark- 
kaan todenmukaisia,  mutta  niitä  ei  ole  kuvattu  tiedonhaluisen  etnografin 
objektiivisuudella;  niissä  on  jotakin  Joka  ilmaisee,  että  taiteilijat  ovat  noissa 
yksinkertaisissa,  köyhissä  rahvaan  miehissä  tunteneet  ja  oivaltaneet  oman 
olentonsa  perusluonnetta.  —  Ja  maisemat  sitten!  Niin  syvälle  ei,  totta 
tosiaan,  olisi  voitu  tunkeutua  Suomen  luonnon  sisimpiin  omituituuksiin,  Jollei 
rakkaus  olisi  ollut  silmää  terottamassa,  kättä  Johtamassa.  En  voi  olla 
huomauttamatta  erittäin  hra  Halosen  kuvia.  Niissä  —  «harjoitelmissa* 
yhä  hyvin  kuin  täysin  suoritetuissa  tauluissakin  —  Suomen  sydänmaan 
luonto  teeskentelemättömässä  neitsyeellisyydessään  esiintyy  niin  syvästi,  niin 
iniUmisesä  käsitettynä  ja  kuvattuna,  että  tuskin  on  sen  vertoja  nähty.  Ja 
tämä  taiteilija  on  vallan  nuori,  näyttelyn  ensikertalaisia !  —  Toisen  puolen 
Suomen  luontoa  on  hra  Järnefelt  ottanut  kuvataksensa.  Useissa  tauluissa 
ja  etenkin  suuressa  kilpailutaulussaan  hän  on  kuvannut  karua  maata,  kivik- 
koa, kurjaa  torppaa,  jonka  Jokainen  viiva  osottaa  mikä  kova  taistelu  sen 
asukkaiden  on  ollut  taisteleminen  luonnon  ynseyttä  vastaan.  Mutta  tätä 
kaikkea  syleilee  ilma,  niin  ihmeen  luontoperäinen,  että  katsdija  luulee  voi- 
vansa sitä  hengittää;  valo  luopi  siihen  runoutta;  näköalan  syvjrys  sekä 
kaukaisen  takalikon  Jalot  piirteet  antavat  sille  suuruutta;  Ja  kuta  kauvem- 
min  sitä  katselemme,  sitä  elävämpänä  seisoo  edessämme  Suomi,  äitimme 
kurja  Ja  kallis. 

Ja  useiden  muidenkin  taiteilijain  teoksista  käy  sama  tuulahdus.  Omi- 
tuista on  nähdä,  mitenkä  se  itsenäinen  suomalainen  henki,  Joka  nyt  käypi 
läpi    taide-elämämme,  oo   ollut  kylliksi  vojmi^ka?  vaikuttaaksensa  ruotsalai- 

seenkin  maalariiD,  kreivi  Sparreen,  joka  on  liittynyt  Suomen  taiteilijoihin. 
Muuten  voipi  ehkä  siitä  erinomaisesta  raikkaudesta,  joka  ilmaantuu  Ruot- 
sissa asuvan  kansalaisemme  hra  Lindholmin  merimaisemissa,  tehdä  sen 
johtopäätöksen  että  vanhan  veljesmaankin  taide-oloissa  uusi,  vireä  henki  on 
ruvennut  puhaltamaan.  —  Hyvin  omituinen  on  tässä  näyttelyssä  Suomen 
suurimman  taiteilijan,  herra  Edelfeltin,  asema.  Hänen  enimmät  taulunsa 
ovat  tervehdyksiä  Välimeren  rantamailta,  auringonvaloisia,  ihania.  Niissä 
on  runoutta  yhtä  hyvin  kuin  teknillistä  mestaruutta,  ja  ne  osottavat  ettei 
taiteilija  suinkaan  vielä  aio  pysähtyä  loistavalla  urallaan.  Mutta  ne  kuvat, 
joissa  hän  esittää  suomalaisia  aiheita,  tekevät  —  ainakin  useat  niistä  — 
vieraan  vaikutuksen.  Niitä  olisi  etevä  ulkomaalainenkin  maalari,  jolla  olisi 
tarkka  silmä  havaitaksensa  etnografillisia  omituisuuksia,  varsin  hyvin  voinut 
tehdä.  Vertaus  niiden  ja  muiden  kotimaisten  taiteilijain  teosten  välillä 
ehkä  selvimmin  osottaa,  että  taiteemme  todella  on  ruvennut  astumaan  uu- 
sia polkuja. 

Olisi  ollut  hauskaa  puhua  tarkemmin  eri  taiteilijoista,  huomauttaa 
toisten  edistymistä,  toisten  antamia  hyviä  lupauksia,  sekä  koettaa  kuvata 
heidän  eri  taiteilijaluonteitaan.  Niinikään  olisin  mielelläni  ottanut  puheeksi 
ne  harvalukuiset  mutta  osaksi  sangen  merkilliset  teokset,  jotka  näyttelyssä 
edustavat  kuvanveistotaidetta.  Mutta  siihen  tässä  kirjeessä  ei  ole  riittävää 
tilaa,  ja  siksi  minun  on  täytynyt  tyytyä  siihen  että  olen  koettanut  muuta- 
min piirtein  kuvata  näyttelyn  yleistä  luonnetta  ja  merkitystä. 

o.  E.  Tudeer. 


Yliopiston  konsistoorissa  on  näinä  päivinä  ollut  ratkaistavana  asia,  joka 
suuremmassa  määrässä  kuin  tavallisesti  vetää  puoleensa  koko  sivistyneen 
yleisön  huomion.  Se  on  kysymys  suomenkielen  professorinviran  jakami- 
sesta kahdeksi,  joista  toinen  edustaisi  suomenkielen  ja  kirjallisuuden  ja  toi- 
nen vertailevan  suomalais-ugrilaisen  kielitieteen  tutkimusta. 

Kysymyksen  saattoi,  niinkuin  muistettaneen,  hereille  Suomalais -ugri- 
lainen seura  keväällä  1890,  jättäen  yliopiston  konsistooriin  ehdotuksen 
mainittuun  suuntaan.  Konsistoorin  pyynnöstä  antoi  historiallis-kielitieteelli- 
nen  osasto  vielä  samana  keväänä  asiasta  lausunnon,  jossa  se  (5  äänellä  4 
vastaan)  puolusti  ehdotusta.  Siitä  asti  on  kysymys  levännyt,  siksi  kuin 
se  muutamia  päiviä  sitten  otettiin  konsistoorissa  ratkaistavaksi,  ja  ehdotus 
18  äänellä  6  vastaan  läsnäolevista  professoreista  tuli  hyväksytyksi. 

Viidettäkymmentä  vuotta  on  nykyään  kulunut  Suomenkielen  ja  kirjalli- 
suuden professorinviranfperustamisesta  ja  siitä  muistettavasta  hetkestä,  jolloin 
perintöruhtinas  Aleksanteri,  sittemmin  keisari  Aleksanteri  II,  omalla  kädellä 
antoi  Mathias  Aleksanteri  Castrenille  valtakirjan  olla  ensimmäisenä  suomen- 

kielen  professorina  Suomen  yliopistossa.  Tuo  aika  ei  ole  niin  lyhyt,  ettei  se 
näyttäisi  mitään  tulosta.  Ja  tuloksena  on,  ettei  minkään  tieteen  tutkimus 
yliopistossamme,  paitse  ehkä  Suomen  historiantutkimusta,  ole  sillä  ajalla 
yhtä  kauniita  hedelmiä  kantanut.  Ei  yksikään  toinen  professorinvirka  voi 
peräkkäin  pitäjinänsä  mainita  kolmea  semmoista  nimeä  kuin :  Castren,  Lönn- 
rot, Ahlqvist.  Mutta  nämä  tieteen  suurmiehet  eivät  ole  jääneet  yksin ; 
heidän  ympärilleen  on  kohonnut  koko  joukko  nuorempia  voimia.  Syy 
suomalaisen  kielentutkimuksen  kukoistukseen  onkin  selvä:  ainoastaan  isän- 
maallisissa tieteissä  voipi  meidän  pieni  kansamme  menestyksellä  kilpailla 
suurempien  kansojen  kanssa  ja  viedä  tutkimuksen  eteenpäin.  Mutta  sen- 
tähden  on  myöskin  velvollisuutemme  tässä  suhteessa  suurempi. 

Tahtoneeko  kukaan  nykyään  väittää,  ettei  Suomenkielen  professorin- 
viran perustaminen  v.  1851  oDut  tarpeen  vaatima?  Tuskin.  Mutta  jos 
katsoo  suomalaisen  kielitieteen  tilaa  ja  tutkimuksen  mahdollisuutta  v.  1851 
ja  1891,  ei  voi  epäilläkkään,  että  jos  siinä  edellisenä  vuonna  oli  työtä 
yhdelle^  siinä  nykyään  riittäisi  yltäkyllin  kahdelle,  vaikkapa  kolmellekin, 
vakinaiselle  tieteen  edustajalle.  Suomalaisugrilainen  kieliheimo  käsittää  kie- 
liä, jotka  ovat  toistensa  kanssa  yhtä  kaukaista  sukua  kuin  esim.  saksa  ja 
ranska.  Sen  lisäksi  ne  ovat  vähän  tunnettuja  ja  vähän  tutkittuja.  Vertai- 
leva kielentutkimus  tällä  alalla,  jonka  ainekset  nyt  vähitellen  rupeavat  ke- 
räytymään, vaatii  kyllä  kokonaan  oman  miehensä.  Mutta  tietysti  ei  voi 
tulla  kysymykseenkään,  että  Suomenkieli  ja  kirjallisuus,  ja  varsinkin  rikas 
kansanrunouden  ala,  enää  meidän  yliopistossa  jäisi  ilman  edustajatta.  Ettei 
yksi  mies  voi  yhtäaikaa  täyttää  näitä  eri  tehtäviä,  todistaa,  niinkuin  Suo- 
malais-ugrilainen  seura  kirjoituksessaan  huomauttaa,  kokemus.  Castren  vai- 
kutti etupäässä  vertailevassa  altailaisessa  kielentutkimuksessa,  jonka  tieteen 
hän  loi,  ja  ainoastaan  ohimennen,  niinkuin  mytologiassaan,  hän  liikkui  su- 
peammalla  nimenomaan  suomalaisella  alalla.  Hänelle  ja  hänen  ajallensa 
ilmestyi  koko  ural-altailainen  kansansuku  suomalaisena;  se  etäisyys,  joka 
erottaa  eri  ural-altailaiset  kansat  ja  kielet  toisistaan  ci  heille  näkynyt. 
Lönnrot  valitsi  melkein  yksistään  suomenkielen  tutkimusalaksensa.  Ahlqvist 
jossain  määrin  koetti  molempia  tehtäviä  yhdistää;  vaan  ei  voine  kieltää, 
että,  niin  suuria  kuin  hän  saikin  aikaan,  juuri  tämä  alan  laajuus  esti  Ahlqvistia 
niin  täydellisesti  kuin  olisi  ollut  suotavaa,  seuraamasta  kaikkia  tieteen  uusia 
tuloksia.     Ahlqvist  myöskin  itse  lausui  professorinviran  jaon  suotavaksi. 

Unkarilaiset  ja  suomalaiset  ovat  ainoina  sivistyneinä  kansoina  kan- 
sansuvussaan  ne,  joiden  ennen  muita  tulee  edustaa  suomalaista  kielentutki- 
musta. Budapestin  yliopistossa  on  tällä  alalla  kolme  vakinaista  profes- 
sorinvirkaa: Unkarin  kieli.  Unkarin  kirjallisuus,  vertaileva  altailainen  kieli- 
tiede. Ja  myöskin  Kolozsvärin  pienellä  yliopistolla  on  Unkarin  kielen  ja 
kirjallisuuden  professorinvirka  jo  kahtia  jaettu.  Mutta  Suomen  yliopisto 
on    jäänyt   jäljelle,    kumminkin    virallisesti.     Vaan   että    täälläkin    suoma- 

laisella  kielentutkimuksella  on  voimia  yht'aikaa  tehdä  työtä  sekä  Suo- 
menkielen ja  kirjalUsuuden  että  vertailevan  suomalaisugrilaisen  tieteen 
aloilla,  on  kyllä  tuUut  ilmi.  Ahlqvistin  professorina  oUessa  kutsui  yliopisto 
ylimääräiseksi  professoriksi  Suomenkielessä  ja  kirjallisuudessa  Julius  Krohnin, 
joka  erittäin  oli  ottanut  alaksensa  Suomen  kirjallisuuden  ja  kansanrunouden 
tutkimuksen.  Nyt  molempain  mainittujen  tiedemiesten  kuoltua  on  histo- 
rialliskielitieteellinen  osasto  yksimielisesti  katsonut,  nimitetyn  professorin 
ohella,  toisen  tutkijan  löytyvän,  joka  olisi  yliopistoon  kiinnitettävä  suoma- 
lais-ugrilaisen  kielitieteen  opettajana.  Näkyy  siis,  kuinka  itse  olot  ovat  kyp- 
syneet professorinviran  kahtia  jakoa  varten. 

Suomen  yliopisto  on  asian  ratkaisun  kautta  kauniilla  tavalla  osottanut 
pysyvänsä  isänmaallisen  tieteen  ja  sivistyksen  edistäjänä.  Ettei  päätöstä 
tehty  yksimielisesti,  voipi  valittaa,  mutta  sitä  tuskin  voitiin  toivoakkaan.  His- 
torialliskieli  tie  teellisen  osaston  ruotsinmieliset  jäsenet  jäivät  ilman  mainit- 
tavaa kannatusta.  Heidän  esiintuomansa  syyt  jakoa  vastaan  olivatkin  sem- 
moisia, että  tuntuivat  «parantumattomain  esteiltä».  Ainoa  mainittava  oli, 
että  muka  toisen  vakinaisen  opettajapaikan  perustaminen  ei  mitenkään  hel- 
pottaisi Suomen  kielen  ja  kirjallisuuden  professorin  virkatyötä,  koska  sit- 
tenkin kaikki  tutkinnot  suoritettaisiin  hänen  aineessansa.  Tämä  on  kuiten- 
kin erehdystä.  Vertailevan  suomalaisen  kielitieteen  professioonia  ei  suinkaan 
saa  pitää  ainoastaan  olemassa  tiedemiehiä  varten.  Päinvastoin  on  katsot- 
tava kummankin  professioonin  jossain  määrin  ulottuvan  toisenkin  alalle,  ja 
tutkintovaatimukset  ovat  asetettavat  sillä  lailla,  että  esim.  tuleva  koulun- 
opettaja  voi  suorittaa  tutkintonsa  kummankin  professorin  edessä.  Itse 
asiassa  onkin  tämä  järjestys  nykyäänkin  olemassa,  ja  vaatimukset  tutkintoon 
Suomenkielessä  jaettuna  kahteen  haaraan,  etupäässä  kirjalliseen  ja  etupäässä 
kielitieteelliseen.  Helpotusta  näin  epäilemättä  saadaan  aikaan  Suomenkie- 
len professorin  nykyään  kovin  raskaassa  tutkintovelvollisuudessa. 

Asia  on  siten  tieteellisten  viranomaisten  puolelta  saanut  ratkaisunsa, 
ja  sen  lopullinen  kohtalo  riippuu  nyt  maamme  hallituksesta.  Meidän  kan- 
samme on  tottunut  innolla  seuraamaan  kaikkia  toimia,  jotka  tähtäävät  sen 
kielen  edistämistä,  ja  on  tämänkin  asian  ratkaisemisessa  näkevä  todistuksen 
siitä  mielialasta,  joka  hallituksessa  vallitsee  sen  sivistyspy rintoja  kohtaan. 
Toivomme  on,  että  se  on  saava  onnellisen  päätöksen,  ja  että  siis  pian 
saamme  nähdä  suomalaisen  kielitieteen  edustettuna  Suomen  yliopistossa 
kahden  vakinaisen  professorin  kautta. 

G-t. 

Valvoja  i8p2. 


Valvojan  kahdestoista  vuosikerta  ilmoitetaan  tä- 
ten tilattavaksi. 

Saatuaan  useita  uusia  voimia  lisäksi  toimitus  toivoo 
voivansa  yhä  laajemmilla  aloilla  seurata  aikamme  vi- 
reätä henkistä  työtä. 

Hinta  ja  ulkoasu  pysyvät  edelleen  muuttumattomina. 

Valvojaa  voipi  tilata  Helsingrissä  G.  W^.  Edlundin, 
^^asenluksen  ja  TVlckstPömln  ja  K:n  kirjakau- 
poissa sekä  O.  V.  Laurentin  ja  K:n  luona,  Turussa 
A.  V.  Jahnssonin,  Viipurissa  Cloubergrln  ja  K:n, 
Tampereella  H.  T.  Bärlundin  ja  Porissa  Satakun- 
nan kirjakaupassa  sekä  kaikissa  maamme  postilaitoksissa. 

Hinta  on  lO  markkaa  koko  vuosikerralta  ja  5 
markkaa  60  penniä  puolelta ;  maaseudulla  sen  lisäksi 
tavalliset  postimaksut. 

Ven^ijäUä  voipi  Valvojaa  tilata  A.  Llndebergrln 
kautta  Pietarissa  tahi  suoraan  toimitukselta,  jolloin 
numerot  laitetaan  perille  ristisiteessä.  Venäjän  rahassa 
hinta  on  4  ruplaa  50  kop.  koko  vuosikerralta,  2  ruplaa 
50  kop.  puolelta. 

0.  E.  Tudeer.  Hanna  Andersin.  Hannes  Sebhard. 

Vastaava  toimittaja. 

Kust.  Crotenfelt.    Mikael  Johnsson.    Kasimir  Lonnbohm.    E.  G.  Palmin. 
Th.  Rein.    0.  Relander.    E.  N.  Setilä.    0.  A.  HVikström. 

Kansantaloudellista  kritiikkiä. 


Paul  Leroy-Beaulieu,    Yleisen    kansantalouden  pääpiirteet.     Suoment    Te  kla  H  u  Uin. 
Porvoossa   1891,  Werner  Söderström,     XI -h  467  siv.     Hinta  4:  50. 

«Kansantalous  on  tieteenä  syntynyt  jokseenkin  myöhään»,  sanoo 
Leroy-Beaulieu  Yleisen  kansantalouden  pääpiirteissä.  Itse  asiassa  ei  tämä 
totuus  ole  ehkä  milloinkaan  näyttäytynyt  minulle  niin  selvänä  kuin  juuri 
tätä  tekijän  kirjaa,  lukiessani. 

Tosin  olivat  jo  fysiokraatit  koettaneet  taloudellisen  tieteen  nimellä 
määritellä  muutamia  luonnonlakeja  yhteiskunnallisessa  elämässä  yleensä. 
Adam  Smith  oli  sulkenut  pois  moraali-,  oikeus-  ja  politilliset  kysymykset 
ja  rajoittunut  tutkimaan  kansojen  rikkauden  luontoa  ja  syitä.  J.  B.  Say 
oli  koettanut  esittää  tätä  uutta  tiedettä  selvästi  ja  systemaattisessa  muo- 
dossa, Ricardo  tarkasti  muodostaa  sen  abstraktisia  lakeja.  Mutta  kuitenkaan 
uudenaikaisten  kansantaloustieteilijäin  enemmistö  ei  näy  vielä  löytäneen 
taloustieteelle  selvää  päämäärää,  ei  lujaa  rajaa  eikä  myöskään  systemaat- 
tista kokonaisuutta  taikka  järkähtämättömiä  lakeja. 

Meillä  ei  ole  syytä  kummeksia  tätä  vähäpätöistä  edistymistä.  Sillä 
aina  viimeisiin  aikoihin  saakka  taloustieteilijät  ovat  etsineet  lakeja  ihmisten 
pyrinnöille  ja  arvostelleet  näiden  tuloksien  merkitystä  itse  pyrintöjen  ai- 
kaansaajille tutkimatta  ensin  tarkkaan  ihmisen  psyykillistä  luontoa,  josta 
nämä  pyrinnöt  ovat  alkujaan  ja  josta  voi  niille  täydellisen  selityksen  saada. 
Himmeä  ja  häilyvä  vaisto  määräsi  tieteen  rajat  ja  enemmän  tai  vähem- 
män empiiriset  puolitotuudet  loistivat  muka  lakien  arvoisina. 

Paul  Leroy-Beaulieu,  tuo  kuuluisa  tiedemies  ja  TEconomiste  fran- 
gaisMn  toimittaja  on  lyhyissä  piirteissä  tahtonut  esittää  taloustieteen  peri- 
aatteet.    Valitettavasti    hän    ei   näy  tietävän,  että  kansantaloutta  paraiUaan 

rakeDnetaan  uudestaan  kestävämmille  perusteille,  että  sen,  joka  nyt  tahtoo 
kirjoittaa  sen  teoriian,  etupäässä  tulee  tutkia  meidän  taloudellisen  arvoste- 
lumme subjektiivisia  periaatteita,  ennenkuin  hän  rupeaa  selittämään  talou- 
dellisia tosiasioita  näiden  lakien  nojalla. 

Tutkimus  arvon  määräämisestä  on  saanut  paikkansa  kirjan  keskessä 
rikkauksien  jakaantumis-  ja  rikkauksien  kiertokulkuopin  välillä.  Arvo  kä- 
sitetään vaihtoarvona,  sanotaan,  että  se  on  «esineen  kyky  vaihtua  vissiin 
määrään  muita  esineitä».  Kuinka  tämä  kyky  syntyy?  «Jotta  esine  olisi 
jonkun  arvoinen»,  sanoo  Leroy-Beaulieu,  «vaaditaan  välttämättömästi  kolme 
ehtoa:  ensiksi,  että  se  vastaa  jotakin  ihmisen  mielentekoa,  toiseksi,  että 
sen  hankkiminen  vaatii  jonkun  verran  työtä,  ja  lopuksi,  että  toinen  hen- 
kilö voi  siirtää  sen  käytettäväksi  toiselle.»  Mutta  täten  tunnemme  vielä 
ainoastaan  ulkonaiset  ehdot  eli  suhteet,  joiden  käsillä  ollessa  esine  voi 
saada  vaihtoarvoa,  me  emme  tiedä  kuinka  itse  vaihtumiskyky  syntyy,  kuinka 
arvon  määrääminen  tapahtuu.  Sillä  «kyky  vaihtua  vissiin  määrään  muita  esi- 
neitä» ei  ole  mikään  esineen  ominaisuus;  esineen  arvo  riippuu,  kuten  Lcroy- 
Beaulieu  itse  vähän  etempänä  sanoo  (siv.  232),  «siitä,  miten  mikin  pitää 
niitä  haluttavina»  («du  jugement  que  porte  Tesprit  de  chacun  sur  leur 
degr^  de  ddsirabilittf»)*  Arvon  määräys  on  siis  subjektiivinen,  psyykilli- 
nen  toimitus.  Vielä  on  selitettävä,  kuinka  tämä  arvosteleminen  tapahtuu, 
minkä  periaatteiden  mukaan  subjekti  ottaa  huomioon  ulkonaisia  vaikutti- 
mia, esineiden  hyötyä  ja  niiden  hankkimisen  vaikeutta,  määrätessään  esi- 
neiden arvon,  niiden  merkityksen  subjektin  menestymiselle. 

Tätä  Leroy-Beaulieu  ei  ole  tehnyt.  Hän  ei  ole  koettanut  selittää 
taloudellista  elämää  sen  juuresta  alkaen.  Mutta  siitä  syystä  hän  ei  myös- 
kään voi  määrätä  taloudellisten  ilmiöiden  olentoa,  eikä  erottaa  niitä  maista 
eikä  rajoittaa  niiden  piiriä.  Siitä  syystä  haemmekin  turhaan  hänen  oppi- 
kirjassaan tarkkaan  seurattua  järjestystä,  yhtenäistä  tieteellistä  systeemiä. 
Siitä  syystä  tapaamme  tässä  kausaalisten  lakien  sijassa  ainoastaan  kokemus- 
sääntöjä,  joiden  perisyyt  ja  pätevyys  jäävät  meille  tuntemattomiksi. 

Hänen  selittäessään  vaihtoarvojen  muutoksia,  saamme  tyytyä  tuohon 
vanhaan,  häilyvään  kaavaan:  tarve  ja  tarjous,  vaan  hän  jättää  tutkimatta, 
mitkä  vaikuttimet  siinä  ovat  huomioon  otettavat.  Sellaisista  tavaroista, 
jotka  voivat  mielivaltaisesti  enentyä,  sanotaan,  että  niiden  hinnat  pysytte- 
leiksevät  valmistuskustannuksien  eli  valmistushintojen  paikoilla.  Mutta  mikä 
sitten  määrää  nämät  valmistuskustannukset,  työn  hinnan,  pääoman  ja  maan 

käytäntöoikeuden  hinnat  sekä  työnkäyttäjäin  voiton,  jotka  yhteensä  muo- 
dostavat valmistuskustannukset?  Se  se  juuri  olisi  vielä  selitettävä.  Leroy- 
Beaulieu  sanoo  tosin,  että  palkat  «pyrkivät  suhtautumaan  työnteon  tuotta- 
vaisuuden  mukaan»  (siv.  199),  että  sama  tuottavaisuus  on  aineksena  ko- 
ron suuruutta  määrättäessä  j.  n.  e.  (siv.  169).  Mutta  koska  työn  tuotta- 
vaisuus pääasiallisesti  ei  ole  mitään  muuta  kuin  sen  kyky  synnyttää  vaihto- 
arvoa, niin  tekijä  siten  joutuu  ympyrätä  kiertämään,  josta  on  mahdoton 
pelastua.  Sillä  jos  valmistuskustannukset  määräävät  tuotteen  vaihtoarvon, 
niin  tuotteen  arvo  ei  voi  määrätä  valmistuskustannuksia.  Ja  kaikessa  ta- 
pauksessa Leroy-Beaulieu  selittää  hintoja,  ikäänkuin  ne  olisivat  ulkonaisten 
koneellisten  voimien  vaikuttamia;  hän  sanoo  meille  minkä  ulkonaisten  suh- 
teiden vallitessa  ne  kohoavat  ja  laskeutuvat,  kuinka  suuriksi  ne  tavallisesti 
ja  ajan  pitkään  pyrkivät  tulemaan.  Hän  ei  sano  meille,  kuinka  hinnat 
ylipäänsä  syntyvät,  mikä  missäkin  tapauksessa  määrää  niiden  suuruuden. 

Oppi  arvosta  ja  liinnasta  sekä  kiertokulusta  on  Leroy-Beaulieun 
kirjassa  rikkauksien  jakaantumis-opin  jälkeen,  ja  kuitenkin  voi  maankoron, 
pääomakoron,  työnkäyttäjän  voiton  ja  työpalkan  lakeja  käsittää  ainoastaan 
yleisten  hintalakien  eri  kohtina.  Ellemme  tunne  arvoa  ja  hintaa,  jäävät 
ne  meille  käsittämättömiksi  ilmiöiksi.  Mutta  Leroy-Beaulieu  ei  ole  millän- 
säkään tästä  muutetusta  järjestyksestä,  tästä  systeemin  puutteesta.  Hän 
puhuu  maankorko-laista  vaan  väitelläkseen  Ricardon  mielipiteitä  vastaan 
historiallisesta  järjestyksestä  eri-hedelmällisiä  maankaistaleita  viljeltäessä 
sekä  niitä  johtopäätöksiä  vastaan,  jotka  sosialistit  ovat  löytäneet  Ricardon 
opissa  ja  joiden  nojalla  he  vaativat  yksityisen  maanomistusoikeuden  pois- 
tamista. Leroy-Beaulieu  jättää  vallan  tutkimatta,  niin,  hän  ei  edes  sanal- 
lakaan mainitse,  että  huolimatta  mistään  historiallisesta  järjestyksestä  maan 
joutumisessa  jonkun  omaksi  sekä  viljelyksen  alaiseksi,  maankorko  —  sana 
ei  ole  juuri  kovin  kuvaava  — ,  että  ylimääräinen  voitto  eli  palkinto 
aina  tulee  sen  osaksi,  jolla  on  parempi  tahi  suotuisammin  sijaitseva  maa, 
mikäli  hän  toimii  etuisemmilla  tuotannon  ehdoilla;  niin,  että  huolimattakin 
mistään  sellaisesta  luonnollisesta  eroavaisuudesta,  hintojen  kohotessa  maan- 
omistajat yleensä  voisivat  saada  suuremman  voiton  kuin  muissa  liikkeissä 
on  tavallista,  ja  siten  arentiarvo  syntyä. 

Enin  silmäänpistävästi  huomaamme  kuitenkin  tuon  takaperoisen  jär- 
jestyksen silloin,  kun  on  puhe  pääoman  omistajain  osuudesta  rikkauksien 
jakautumisessa,  eli  korosta.    Kuinka  voi  ajateUakaan  Leroy-Beaulieun  tavoin 

koettaa  selittää  korkolaioaD  luonnetta  («la  nature  du  pr6t  ä  int^r^t»),  en- 
nenkuin on  opittu  tuntemaan  krediitin  luontoa,  josta  puhutaan  paljoa  myö- 
hemmin rikkauksien  kiertokulkuopissa  ?  Eikö  laina  korkoa  vastaan  ole 
eräs  krediittioperatsioonin  muoto?  Onko  mahdollista  keksiä  koron  lakeja, 
elleivät  ensin  ole  selvillä  luoton  eli  krediitin  lait?  Leroy-Beaulieu  selit- 
tää koron  olevan  palkkion  siitä  hyödystä,  jonka  pääoma  tuottaa  velan  ot- 
tajalle, ja  jota  hyötyä  velan  antajan  on  täytynyt  kaivata.  Tästä  näyttää 
ikäänkuin  krediittioperatsiooni  voisi  jakautua  kahteen  eri  toimitukseen,  ni- 
mittäin seuraaviin:  ensiksi  pääoman  vaihto  vastaiseen  saman  pääoman  ta- 
kasin saamiseen,  toiseksi  pääoman  hyödyn  vaihto  korkoon.  Mutta  voiko 
yleensä  pääoman  taloudellista  vaihdosta  erottaa  sen  hyödyn  vaihdoksesta, 
voiko  pääoman  omistusoikeuden  siirtäminen  toiselle  merkitä  mitään  muuta 
kuin  sen  hyödyn  omistusoikeuden  siirtämistä?  Voisiko  siis  koron  maksa- 
minen palkkiona  pääoman  tuottamasta  hyödystä  vapauttaa  meitä  itse  pää- 
oman takaisin  maksamisesta?  Tietysti  ei.  Mutta  mikä  korko  siis  on,  ja 
kuinka  se  krediittioperatsioonissa  syntyy?  Minä  tyydyn  vaan  tähän  kysy- 
mykseen, enkä  tahdo  tässä  ruveta  asiaa  tarkemmin  tutkimaan. 

Tuo  puutteellinen  arvonmääräys  on  joka  paikassa  tiellä  Leroy-Beau- 
lieun  teoksessa.  Se  ei  salli  hänen  löytää  taloudellisten  ilmiöiden  luontoa 
eikä  niiden  yhteyttä. 

Jos  uskoisimme  Leroy-Beaulieutä,  olisi  kansantaloudessa  sijaa  mo- 
nenlaisille erilaatuisille  ja  varsinkin  luonnontieteellisille  tiedon  aineksille. 

«Kansantalous»,  sanoo  Leroy-Beaulieu,  «on  tiede,  joka  havainnon 
kautta  kokoo  ne  yleiset  säännöt,  joita  rikkauksien  tuotanto,  jako,  kierto- 
kulku ja  kuluttaminen  noudattavat.  Nämä  lait,  joita  kansantalous  käsitte- 
lee, eivät  ole  missään  yhteydessä  teknologiian  ja  teoUisuusopin  kanssa 
—  __  „  _-  —  _  ne  koskevat  ylevämpiä,  vähemmän  muuttuvaisia  ja 
yleisempiä  sääntöjä»  (siv.   i  ja  2), 

Tässä  on  lausuttu  vallan  oikeutettu  erotus  kansantalouden  ja  teolli- 
suusopin  välillä,  mutta  on  ilmoitettu  väärin,  missä  tämä  erotus  on,  ja 
väärin  käsitetty  kansantalouden  tehtävä  sekä  sen  lakien  laatu. 

Taloudelliset  säännöt  eivät  eriä  minkäänlaisessa  arvojärjestyksessä 
teoUisuusopin  säännöistä.  Ne  kokemussäännöt,  joitten  mukaan  työpalkat 
ylenevät  tahi  alenevat,  liikevoitto  kasvaa  tahi  supistuu  j.  n.  e.  eivät  ole 
missään  suhteessa  «ylevämpiä,  vähemmän  muuttuvaisia  ja  yleisempiä»  kuin 
ne    säännöt,   jotka    opettavat  «miten  jyviä  kylvetään  tahi  rautaa  valmiste- 

taan,  kuinka  kauppatavaroita  kuljetetaan  tahi  muodostetaan».  Kansantalou- 
den tarkat  (eksaktiset)  lait  eivät  ole  enemmän  ylt'yleisiä  kuin  ne  tarkat 
luonnonlait,  joiden  tuntemiseen  teknologiia  perustuu.  Kaikissa  tapauksissa 
ei  voi  asettaa  relatiivista  ja  mielivaltaisesti  määrättyä  rajaa  tieteellisen 
jaon  perustukseksi. 

Teknilliset  ja  taloudelliset  lait  ovat  vallan  eri  luonnetta,  ne  tarkoit- 
tavat aivan  eri  aloja.  Teknilliset  tieteet  opettavat  meille,  miten  meidän 
tulee  hallita  luontoa  toteuttaaksemme  tiettyjä  tarkoituksia,  ne  antavat  meille 
käytännöllisiä  sääntöjä  saavuttaaksemme  määrättyjä  tuloksia;  taloudellinen 
teoriia  taaskin  esittää  meille  ne  säännöt,  joiden  mukaan  me  arvostelemme 
teknillisen  toiminnan  ja  sen  tuloksien  merkitystä  meidän  menestymisel- 
lemme; jos  se  näitä  ulkonaisia  ilmiöitä,  tutkii,  niin  se  sen  tekee  ainoas- 
taan arvostellakseen  niitä,  määrätäkseen  niitten  arvon.  Teknilliset  tieteet 
perustuvat  luonnonlakeihin,  taloudelliset  tieteet  lakeihin,  jotka  ovat  psyy- 
killistä  luontoa. 

Jos  siis  kansantaloustiede  tutkii  tuotantoa,  niin  se  ei  sitä  tutki  ulko- 
naisena toimintana,  ei  rikkauksien  tuotantona,  niinkuin  Leroy-Beaulieu  väit- 
tää, tarkoittaen  rikkauksilla  (richesses)  määrättyjä  esineitä,  «kaluja,  jotka 
ovat  joko  välttämättömän  tarpeellisia  hänen  (ihmisen)  toimeentulolleen 
tahi  muutoin  hänen  mielitekojensa  mukaisia» ;  se  ei  hae  tämän  tuottamisen 
lakeja.  Se  otaksuu  päinvastoin,  että  kaikki  tämä,  että  itse  tuotantotoiminta 
on  jo  ennestään  tunnettu,  ja  arvostelee  ainoastaan  tuotantoa  taloudellisesti, 
s.  o.  tutkii  syntyykö  siten  arvoja.  Se  tutkii  arvojen  tuotantoa  eikä  rik- 
kauksien tuotantoa. 

Tätä  arvojen  tuotantoa  ei  ole  määräämässä  kolme  vaikuttavaa  voi- 
maa («les  trois  agents  de  la  production»)  luonto,  työnteko  ja  pääoma. 
Kaikki  kolme  yhteensä  eivät  voi  itsestään  synnyttää  arvoa.  Arvonmää- 
rääminen  on  psyykillinen  toimitus;  luonto,  työnteko  ja  pääoma  tuottavat 
arvoa  ainoastaan  niiden  lakien  nojalla,  joiden  mukaan  subjekti  pitää  niitä 
välikappaleina  sellaisen  edun  hankkimiseksi,  jota  subjektin  muutoin  täytyisi 
kaivata. 

Kaikki  mitä  Leroy-Beaulieu  lausuu  ilmanalan,  aseman,  maan  hedel- 
mällisyyden y.  m.  vaikutuksesta  tuotantoon,  sopii  luonnontieteelliseen  esi- 
telmään. Koko  toinen  luku  ensimmäisessä  osastossa,  nim.  «luonnon  ja 
luonnonvoimien  osanotto  tuotantoon»,  ei  semmoisenaan  ole  mikään  kan- 
santalouden oppikirjaan  sopiva  luku. 

Yhtä  vähän  on  meidän  kansantaloudessa  tutkittava  työnteon  olentoa 
luonnontoimintana,  selitettävä  erotusta  ruumiillisen  ja  henkisen  työn  välillä 
sekä  esittää  josko,  millä  lailla  ja  missä  määrässä  toinen  tahi  toinen  työn- 
laji  aikaansaa  hyötyä;  väittely  aineettoman  työn  tuotannosta  tässä  merki- 
tyksessä ci  kuulu  kansantalouteen.  Kaiken  tämän  otaksumme  jo  ennestään 
tutuksi  ja  kysymme  ainoastaan,  minkä  sääntöjen  mukaan  me  päätämme, 
mikä  merkitys  määrätyllä  työllä  on  meidän  menestymisellemme,  missä 
määrässä  se  synnyttää  arvoa.  Me  tutkimme  yhä,  emme  ulkonaista  toi- 
mintaa semmoisenaan,  vaan  suhteessa  sisäiseen  psyykilliseen  toimintaan. 

Tuotannon  kolmantena  tekijänä  Leroy-Beaulieu  mainitsee  pääoman. 
Kuitenkin  on  jo  kauvan  tunnustettu,  ettei  pääomaa  voi  asettaa  luonnon  ja 
työnteon  tasalle  tuotannon  tekijänä.  Sillä  pääoma  on  itse  luonnon  ja  työn 
tuote  ja  edellyttää  niiden  olemassa  olon. 

Samoin  kuin  maata  ja  työntekoa,  samoin  pääomaakaan  ei  tarkasteta 
kansantaloudessa  sen  fyysilliseen  luontoon,  mekaanilliseen  tahi  kemialliseen 
vaikutustapaan  nähden,  ei  siihen  tapaan  nähden,  jolla  se  tyydyttää  meidän 
tarpeitamme.  Kansantaloudelle  on  semmoisenaan  yhdentekevätä  minkä 
laatuinen  pääoma  ulkonaisen  muodon  puolesta  on,  olkoonpa  se  sitten  vaan 
yksinkertainen  ase  tahi  monimutkainen  kone,  jolla  on  yksi  hevosvoima  tahi 
tuhannen.  Kaikki  tämä  käy  jonkun  arvoiseksi  ainoastaan  siten,  että  me 
asetamme  sen  määrättyyn  yhteyteen  harrastuksiemme  kanssa,  ainoastaan 
silloin  kun  tiedämme,  että  se  on  välttämättömänä  ehtona  voidaksemme 
saavuttaa  jonkun  edun,  jota  emme  muutoin  olisi  saavuttaneet,  ainoastaan 
siinä  määrässä  kuin  ymmärrämme  sillä  olevan  arvoa. 

En  tahdo  jatkaa  tätä  tutkimusta  sen  enemmän.  Minä  luulen  tar- 
peeksi todistaneeni,  että  se,  joka  pyrkii  syvemmin  ymmärtämään  taloudel- 
listen ilmiöiden  olentoa,  joka  tieteessä  hakee  jotain  muuta  kuin  aforismil* 
lisiä  opinkappaleita  esitettyinä  enemmän  tai  vähemmän  mielivaltaisessa  jär- 
jestyksessä, se  ei  tunne  tyydytystä  lukiessaan  Leroy-Beaulieun  kirjaa.  Se, 
joka  taas  tyytyy  siihen  johtoon,  jota  kokenut  ja  asiauymmärtävä  hen- 
kilö voi  antaa  uudenaikaisia  taloudellisia  kysymyksiä  arvostellessa,  ei  ehkä 
voi  löytää  sopivampaa  ohjaajaa.  Hän  on  Leroy-Beaulieun  kirjassa  kek- 
sivä kulta-aarteen  selvää  järkeä,  sattuvia  käytännöllisiä  huomautuksia,  joita 
on  esitetty  niin  selvästi,  että  lukija  tuskin  voi  aavistaakaan  mitä  vaikeuk- 
sia on  ollut  voitettavana. 

Leroy-Beaulieu  kuuluu  siihen  taloustieteen  vapaamieliseen  suuntaan, 
joka  luulee  että  yksilön  vapaa  kehittyminen  on  kaiken  edistymisen  perus- 
teena. Kuten  tämä  suunta  ylipäänsä,  niinpä  hänkin  on  taipuisa  näkemään 
kaikkia  valoisalta  puolelta.  «Ne  lait»,  hän  sanoo,  «jotka  hallisevat  pääomaa, 
työpalkkoja  ja  rikkauksien  jakoa  ovat  yhtä  hyödylliset  kuin  järkähtämättö- 
mät» (siv.  466).  Tämä  optimismi  ei  kuitenkaan  estä  häntä  näkemästä 
useita  nykyajan  yhteiskunnan  puutteita.  Hän  ei  esim.  ollenkaan  ole  kovin 
haltioissaan,  kuten  monet  muut  nykyjään,  tuotannon  nopeasta  edistymisestä 
meidän  aikoinamme.  Hän  esittää  sattuvasti  haavekuvat  noissa  laskuissa, 
joilla  määrätään  kuinka  monta  hevosvoimaa  on  nykyajan  tuotannon  palve- 
luksessa, eikä  ajatella,  että  moni  hyöty  lasketaan  kaksi  kertaa,  eikä  huo- 
mata, että  useimpia  koneita  käytetään  ainoastaan  tavaroiden  kuljetukseen, 
että  jälellä  olevista  koneista  vaan  pienen  pientä  osaa  käytetään  maanvilje- 
lyksen hyväksi.  Hän  moittii  vilkkaasti  tuota  tarpeetonta  välikauppiaitten 
paljoutta,  joka  kallistuttaa  useiden  tavarain  ^hintoja  j.  n.  e. 

Leroy-Beaulieu  ei  ole  ollenkaan  vapaamielisen  suunnan  oppien  mat- 
kija vaan.  Me  emme  missään  hänen  kirjassaan  löydä  tuota  tyhjänpäiväistä 
sanapauhua,  jota  joskus  tapaamme  hänen  puoluelaisissaan.  Kaikkialla  huo- 
maamme asiallisia  toteennäytteitä,  vaikka  kohta  usein  yksipuolisia,  mutta 
aina  kuitenkin  sattuvia.  Muutamissa  paikoin,  kuten  esim.  rikkauksien  jako- 
opissa,  hän  esittää  omanlaatuisiakin  näkökohtia  lukijalle.  Esitys  valtion 
luonnosta  ja  tehtävästä,  niistä  vaikuttimista,  jotka  vaativat  valtiota  osotta- 
maan  sävyä  ja  kohtuutta  («motifs  de  modestie  qui  doivent  s^imposer  k 
r^tat»),  on  sellainen  luku,  jota  meidän  aikoinamme,  jolloin  valtioholhoo- 
mis-aatteet  ovat  vallalla,  kaikkien  pitäisi  ottaa  varteen. 


Teoksen  suomennos  —  sen  verran  kuin  minä  kykenen  sitä  arvoste- 
lemaan —  näyttää  olevan  huolellisesti  tehty.  Siinä  on  varmaan  ollut 
monta  vaikeutta  suomentajalla  voitettavana,  varsinkin  koska  monella  talou- 
dellisella käsitteellä  suomenkielessä  ei  vielä  ole  vakaantunutta  nimitystä. 
Yleisön  tulee  olla  hänelle  kiitollinen  siitä  huolesta,  jolla  hän  teosta  on 
valmistanut. 

Suomentaja  ei  sitä  vastoin  minun  mielestäni  ole  yhtä  hyvin  onnistu- 
nut niissä  pienissä  selityksissä  ja  huomautuksissa,  joita  hän  on  pannut  sinne 
tänne  suomalaiseen  painokseen. 

Sivulla  iio  suomentaja  ilmoittaa  meille  seuraavan  seikan.  «Malthus 
s.  1766  f  1834  julkaisi  v.  1798  .An  essay  on  the  principle  of  popula- 
tion^  nimisessä  teoksessaan  tuon  surkean  oppinsa,  että  ihmiskunta  lisääntyy 
geometrisessä  sarjassa,  elatusaineet  sitävastoin  vaan  aritmeetisessa  sarjassa.» 
Malthus  ei  ole  milloinkaan,  ei  edes  tässä  tuon  kuuluisan  teoksensa  ensim- 
mäisessä painoksessakaan  lausunut  mitään  tuonlaisla,  jonka  mahdottomuus 
ajattelevalle  lukijalle  on  paikalla  päivän  selvää.  Hän  on  ainoastaan  sano- 
nut —  oikeenko  vai  väärin,  se  jääköön  sikseen  —  että  väkiluvuUa  on 
taipumus  lisääntyä  nopeammin  kuin  elatustavarat.  Vielä  ikävämmäksi  käy 
tämä  väärä  huomautus  siitä  syystä,  että  suomentaja  tässä,  kuten  monessa 
muussakin  kohdassa,  ei  ole  maininnut,  kuka  huomautuksen  on  tehnyt. 
Asiaan  perehtymätön  lukija  voi  siten  helposti  syyttää  Leroy-Beaulieuta 
tästä  väärästä  tiedonannosta. 

Hyvin  vähän  selittävä  on  myöskin  tuon  saman  huomautuksen  loppu- 
puoli, jossa  sanotaan,  että  Malthuksen  aikalainen  «Ricardo  ja  myöhem- 
mällä ajalla  tunnettu  ajattelija  ja  ekonomisti  Stuart  Mill  ovat  kannattaneet 
hänen  mielipidettään».  Meidän  päivinämme  useimmat  taloustieteilijät  tun- 
nustavat, että  Malthuksen  opissa  on  tärkeä  pohjatotuus  muutamien  virhei- 
den ohessa.  Itse  Leroy-Beaulieukin,  joka  kiivaasti  moittii  Malthuksen  väki- 
lukuoppia,  myöntää  kuitenkin,  että  väkiluku  voi  lisääntyä  liian  nopeasti 
pääomien  ja  teollisuustuotteiden  menekin  lisääntymiseen  verraten  (siv.  398). 

Yhtä  vähän  on  onnistunut  suomentaja  sivulla  150,  jossa  hän  esittää 
erään  Leroy-Beaulieun  huomautuksen  omana  lausuntonaan.  «LeroyBeau- 
lieu»,  hän  sanoo,  »on  teoksissaan  ,Essai  sur  la  rdpartition  des  richesses* 
ja  ,Collectivisme'  laveammin  esittänyt  Ricardon  opin  maankorosta  ja  yksi- 
tyisseikoissakin  todistanut  sen  vääräksi.»  Sillä  syystä  voi  arvella,  että 
Leroy-Beaulieu  erittäin  juuri  näissä  teoksissa,  kritiseeratessaan  maankorko- 
teoriiaa  ja  Malthuksen  väestönlisääntymisoppia,  on  historiallisten  tahi  osa- 
puolisten erehdysten  tähden  ollut  huomioon  ottamatta,  että  ne  kuitenkin 
sisältävät  jotain  enemmän  kuin,  kuten  hän  sanoo,  satunnaisia  ja  katoavia 
totuuksia,  jotka  soveltuvat  määrättyihin  aikoihin  ja  määrättyihin  maihin 
(«des  vdritds  contingentes  et  passageres  propres  ä  certains  temps  et  ä 
certains  pays».    —  Essai  sur  la  r^partition  des  richesses,     Siv.   ij. 

Lukuun  «Pankit»  suomentaja  on  liittänyt  lyhyen  selityksen  Suomen 
pankista  ja  rahaliikkeestä  sekä  niiden  historian.  Lukija  on  varmaan  pa- 
neva arvoa  tälle  lisäykselle.  Kuitenkin  on  tässä  pari  erehdystä,  jotka  voi- 
vat hairahduttaa  lukijata. 

Sivulla  293  mainitaan,  että  tuon  vuonna  181 1  perustetun  n.  s. 
Vaihto-,  laina-  ja  talletuskonttorin  kantarahasto  «määrättiin  yhdeksi  miljoo- 
naksi hopearuplaksi».  Erehdyksen  välttämiseksi  olisi  pitänyt  lisätä,  että 
tästä  summasta  ainoastaan  puolet  vähitellen  maksettiin  pankkiin.  Vielä 
erehdyttävämpi  on  huomautus,  että;  «Uuden  laitoksen  vaatimaton  nimitys 
ei  kumminkaan  estänyt  sitä  toimimasta  varsinaisen  pankin  tavalla,  kuten 
sen  ohjesääntö  tarkoittikin.  Sen  nimi  muutettiin  jo  vuonna  181 7  ,Suo- 
men  Suuriruhtinasmaan  vaihto-,  talletus-  ja  lainapankiksi*»  (siv.  293).  To- 
dellinen asianlaita  oli  kuitenkin  se,  että  jo  tuo  alkuperäinen  nimitys  «Vaihto-, 
laina-  ja  talletu5'VoiA\.or\i^  oli  siinä  suhteessa  liian  vaatelias,  että  pankki 
aina  vuoteen  1840  asti  ainoastaan  muutamia  harvoja  kertoja  vastaanotti 
talletuksia  yksityisten  puolesta  ja  silloinkin  vaan  pieniä  summia  maksamatta 
niistä  mitään  korkoa.  Pankki  nykyisessä  merkityksessä  se  oli  enemmän 
nimeksi  kuin  hyötyyn  nähden.  Sillä,  kuten  sanoimme,  se  ei  vastaanotta- 
nut rahoja  korkoa  vastaan,  eikä  myöskään  ulosantanut,  kuten  meidän  päi- 
vinämme, omia  setelejä  velkasitoumuksia  vastaan,  vaan  ainoastaan  vaih- 
dossa pankkiassignatsiooneja  vastaan,  joista  osa  sittemmin  voitiin  antaa  lai- 
naksi; pankilla  ei  myöskään  ollut  oikeutta  diskontata  velkasitoumuksia,  jota 
toimitusta  Leroy-Beaulieu  samassa  luvussa  (siv.  281)  selittää  «pankkien 
päätehtäväksi»;  puhumattakaan  noista  kaikista  transaktsiooncista,  joilla  pan- 
kit meidän  päivinämme  «siirtävät  pääomat  paikasta  toiseen»,  «toimittavat 
heidän  (ihmisten)  puolesta  maksunsuorituksia  ja  kuittaavat  eri  henkilöiden 
välillä  heidän  keskenäiset  saatavansa»  (siv.  274),  mutta  joista  toimituk- 
sista tässä  pankissa  ei  huomata  jälkeäkään   i84o-luvulle  saakka. 

Vihdoin  sallittakoon  minun  huomauttaa  erästä  ristiriitaisuutta,  johon 
suomentaja  tahtomatta  on.  ollut  syynä  puhuessaan  vaihtokurssin  muutok- 
sista. Hän  sanoo  (siv.  294),  että  kun  Venäjän  ruplaseteleitä  Krimin  so- 
dan aikana  lakattiin  lunastamasta,  niiden  arvo  «kävi  epävarmaksi  (s.  o. 
aleni)  ja  vaihtokurssit  laskivat».  Tätä  vastaan  ei  olisi  mitään  muistutta- 
mista, jos  yhtäpitävästi  silloisen  pankintavan  kanssa  ja  kuten  vieläkin  on 
Pietarissa  tapana,  pidämme  ruplaa  kiinteänä  arvona  eli  toisin  sanoin  pi- 
dämme   ruplaa    yksikkönä    verratessamme;    siinä    tapauksessa    vaihtokurssi 

osottaa  ruplan  kykyä  vaihtua  vieraaseen  rahaan,  ja  vaihtokurssi  laskee,  kun 
ruplan  arvo  alenee.  Mutta  hiukan  myöhemmin  (siv.  332)  Leroy-Beaulieu 
selittää  meille  aivan  päinvastoin  edelliseen  katsantokantaan,  että  «Vaihto- 
kurssiksi sanotaan  hintaa,  josta  määrätyllä  kauppapaikalla  ostetaan  vissi 
määrä  metalli-  tai  setelirahaa,  joka  toisessa  paikassa  saadaan  käteen». 
Tämän  käsityksen  mukaan  vaihtokurssista,  joka  käsitys  nykyjään  on  taval- 
linen ja  joka  myöskin  on  Suomen  pankin  kurssin  määräysten  perusteena, 
kotimaisen  rahan  arvon  alentuminen  ei  voi  vaikuttaa  vaihtokurssien  laskeu- 
tumista vaan  niiden  ylenemistä. 

Mutta  jo  on  aika  lopettaa.  Minä  neuvon  lukijaa  itse  ensin  tutkit- 
tuaan arvostelemaan  Leroy-Beaulieun  kirjaa-  Jos  hän  lukee  sitä  tarkkaa- 
vasti,  huomannee  ehkä,  kuten  allekirjoittanut,  siinä  monta  puutetta;  paljoa 
varmempaa  on,  että  hän  siinä  löytää  sangen  paljon  oppimista  ja  mietti- 
misen aihetta. 

J.  V.  Tallqvist. 

II. 
Erftftn  katolisen  loitsun  levl&minen  Suomessa. 

Ensimmäisiä  vertailevia  yksityistutkimuksia  suomalaisten  runojen  alalla 
lienee  se  tutkimus  niukahdusloitsusta,  jonka  prof.  O,  Donner  v.  1866  jul- 
kaisi kirjoituksessaan  «Kalevipoeg  jumalaistanilliselta  ja  historialliselta  kan- 
nalta» ^).  Aivan  oikein  on  hän  osottanut  tämän  loitsun  tulleen  Skandinaa- 
viasta  Suomeen  ja  Viroon  katolisella  aikakaudella.  Mitä  tietä  sen  leviä- 
minen on  tapahtunut,  ei  hän  kuitenkaan  ole  voinut  tarkemmin  määrätä  ai- 
nesten vähyyden  tähden.  Suomalaisen  kansanrunouden  rikkaat  aarteet  oli- 
vat silloin  vielä  Lönnrotin  takana  ja  aineen  mukaan  järjestämättä,  niin  että 
hänen  itsensäkin  oli  vaikea  pyydettäessä  löytää  muuta  kuin  minkä  sattu- 
malta sai  käsiinsä. 

*)  Suomi  II.  5.  SS.  195—202. 

Nykyänsä  on  niukahdusloitsuD  suomalaisia  toisintoja  käytettävänä 
enemmän  kuin  puoli  sataa.  Ne  löytyvät  eri  vihkona  siinä  runokopioiden 
kokoelmassa,  josta  isävainajani  ennätti  saada  kertovaiset  ja  loitsurunot  jär- 
jestetyksi. Vihkosen  päällyslehdelle  on  merkitty  kaikki  ne  irtanaiset  kap- 
paleet, joita  se  sisältää,  ja  yläkulmaan  kirjoitettu  sanat:  katsottu,  tutkittu. 
Isäni  jälkeenjääneiden  paperien  joukossa  olenkin  löytänyt  tutkimuksen  tästä 
loitsusta  alkuunpantuna.  Mutta  se  on  nähtävästi  kirjoitettu  ennen,  kuin 
bän  oli  jäxjestämäänsä  toisintokokoelmaa  yksityiskohtia  myöten  tarkasta- 
nut. Työ  oli  minun  siis  osaksi  uudestaan  tehtävä,  mutta  se  oli  verrattain 
vähässä  ajassa  suoritettu,  kun  minulla  oli  koossa  kaikki  ainekset  ja  ohjee- 
nani jo  vakaantunut  tutkimustapa. 

Skandinaavilaisia  niukahdusloitsun  toisintoja  katolisuuden  ajalta  oli 
prof.  DonnenRz.  käytettävänä  ainoasti  yksi  norjalainen.  Siinä  kerrotaan, 
mitenkä  Jesus  ratsastaa  kankaalla,  ja  kun  varsan  jalka  niukahtaa,  astuu  alas 
ratsahilta.  Parantaminen  tapahtuu  siten,  että  liitetään  ydin  ytimeen,  luu 
luuhun  ja  liha  lihaan.  Toisessa  norjalaisessa  kappaleessa,  jonka  nykyänsä 
prof.  Bugge  on  julkaissut  ^),  Jesus  ja  Santti  Pietari  ratsastavat  varsalla  le- 
veän sillan  ylL  Samoin  ratsastavat  parissa  ruotsalaisessa  toisinnossa  ^)  Je- 
sus (tai  Maria)  ja  Pietari  sillan  yli  hevosella.  Eräässä  kolmannessa^)  Je- 
sus ja  Pietari  ratsastavat  hevosella  tietä  pitkin,  ja  neljännessä  Ruotsista 
saadussa  ^)  Jesus  ja  Maria  ajavat  aasilla  veräjän  läpi,  jossa  aasin  jalka 
niukahtaa. 

Jos  nyt  siirrymme  Suomenkielen  alalle,  niin  tapaamme  ensinnäkin 
joukon  toisintoja  Länsi-Suomesta,  Uudeltamaalta  ja  Etelä-Hämeestä  sekä 
Etelä-Pohjanmaalta,  joissa  ruotsalainen  asutus  on  suorastansa  voinut  vai- 
kuttaa suomalaiseen.  Tällä  länsimurteen  alueella  kirjaanpannut  kappaleet 
ovat  kaikki  lyhyet  ja  hyvin  toistensa  kaltaiset.  Yksinkertaisin  on  eräs  Ikaa- 
lisista saatu  %  jossa  varsinainen  kertomus  sisältyy  viiteen  säkeeseen  ilman 
ainoatakaan  kertosäettä. 

yesus  ajoi  hevosella. 
Hevosella  hiirikolla. 
Kivisellä  kirkkotiellä; 

*)  Studier  over  de  nordiske  Gude-  og  Heltesagiis  Oprindelse  I.  s.  550.  — 
*)  s.  548,  550.  —  *)  s.  549.  —  *)  s.  550.  Veräjän  läpi  mustalla  varsalla  ajetaan 
myös  eräässä  norjalaisessa  kappaleessa,  mutta  ajajana  on  tuo  nimetön  minä  (Kuhn, 
Zeitschrift  fUr  vergl.  Sprachforsch.  XIII.  s.  52).    -  »)  Paldani,  vihko  7,  n:o  29. 

IHvtUyi  hevosen  jalka  ^ 
ytsus  maahan  raUahilta 
Suonia  sovittamahan, 
Lihoja  liittelemähSn, 
Suuret  suonet  suutasuin. 
Pienet  suonet  päStipftin    —  — 

Ensimmäinen  säkeistä  kuuluu  tavallisesti: 

Jesus  ajoi  kirkkökoH  ^) 
eli 

Jesus  kirkkohon  ajeli  *). 

Toisella  säkeellä  on  useimmiten  kaksi  kertosäettä: 

Kalahauven  karvaisella, 
Lohen  mustan  muotoisella. 

Niillä  on   nähtävästi  koetettu  tehdä  havainnolliseksi  tuo  hiirenkarvai- 
nen  eli  harmaa  hevonen,  Joka  ei  voine  tarkoittaa  muuta  kuin  aasia  >). 
Kolmannen  säkeen  paikka  on  oikeastansa  neljännen  jäljessä. 
Viides  säe  kuuluu  toisinaan: 

Lfthde  Maaria  maahan! 

Yhdessä  kappaleessa  käy  sen  edellä  vielä  säe: 
Neitsy  Maaria  selflssfi  ^). 

Siitä  selviää,  että  Maarian  on  ajateltu  olevan  samassa  matkassa.  Je- 
suksen  esiintyminen  ilman  Maariaa  onkin  harvinaista  länsimurteen  alueella, 
jota  vastoin  Maariaa  monesti  mainitaan  yksin  sekä  tässä  että  ensimmäi- 
sessä säkeessä.  Aivan  epäilemättömäksi  tekee  asian  eräs  todistuskappale 
Jalasjärveltä  %  joka  alkaa : 

Jesus  meni  kirkkohon, 
Maalian  kanssa  messuhun. 

Samanlainen  kertosäe  ensimmäiselle  säkeelle  tavataan  yleisenä  savo- 
laisen murteen  alueella:    SdV^ossa,  Pohjois-Hämeessä,  Keski-  ja  Itä- Pohjan- 

*)  esim.  Pald.,  n:o  78  a.  —  *)  N:o  78  b.  —  •)  Kun  tämä  jo  oli  kirjoitettu, 
löysin  sattumalta  Suomal.  Kirjall.  Seuran  uudemmissa  kokoelmissa  toisinnon  Lopelta 
(K.  F.  Andersson,  n:o  28),  joka  alkaa:  Jesus  ajaa  aasilla^  HiirikoUa  hevosella.  — 
*)  Paldani.  n:o  78  c,  Karvialta.  —  *)  Brandt,  n:o  419. 


Erään  katolisen  loitsun  leviäminen  Suotuessa,  615 


maalla  sekä  Vermlaooissa.  Myöskin  kolmannelle,  neljännelle  ja  viiden- 
dennelle  säkeelle  on  siellä  säilynyt  kertosäkeitä,  joten  laajennettuna  runo 
kuuluisi: 

Jesus  kirkkohon  ajavi.  Taittui  varsan  säärivarsi 

Maaria  messuhun  matavi  Kivisellä  kirkkotiellä. 

Hevosella  hiirikoUa,  Vahaisella  vaioioUa; 

KalahauveD  karvaisella,  Maaria  maahan  ratsahiita, 

Lohen  mustan  muotobella.  Jesus  harjalta  hevosen. 
Hiveltyi  hevosen  jalka, 

Tähän  tapaan  täydellisillä  kertosäkeillä  varustettuna  lienee  tutkitta- 
vamme runo  jo  Savoon  siirtyessään  ollut.  Sitä  todistaa  esim.  sana  vaha^ 
joka  merkityksessä  kivi  on  länsimurteeseen  kuuluva  ^).  Säe  «vahaisella 
vainiolla»  onkin  ainoasti  yhdessä  savolaisessa  kappaleessa  ')  säilynyt,  toi- 
sessa ^)  se  on  väännetty  muotoon  ^vaskisella  vainiolla».  Muissa  toisin- 
noissa tavataan  sen  asemella:  ^karisella  kankahalla^  tai  ^savisella  maa- 
perällä^ *).  Savolaisissa  runonkappaleissa  löytyy  paitsi  sitä  vielä  pari 
säettä,  joita  voisi  pitää  alkuperäisinä.     Ajaminen  tapahtuu  niissä  usein: 

Sivussa  sinisen  sillan, 
Päässä  portahan  punaisen  *). 

Silta  ja  porras  vastaavat  näet  täydellisesti  ratsastettavaa  porrassiltaa  skan- 
dinaavilaisessa  loitsussa,  niiden  nimittäminen  siniseksi  ja  punaiseksi  on 
tietysti  suomalaisen  runomitan  ja  alkusoinnun  vaatimaa  täydennystä.  Var- 
maa ainakin  on,  että  tämäkin  säepari  on  kuulunut  savolaiseen  runonmuo- 
dostukseen  jo  1500-luvulla,  koska  se  ei  ole  tuntematon  Vermlanninkaan 
suomalaisille. 

Sitä  vastoin  on  myöhäisempänä  lisäyksenä  pidettävä  toinen  säe- 
pari, joka  savolaisen  asutuksen  läntiseltä  ja  eteläiseltä  rqjalta  ^)  alkaen  on 
tavattavana  murteen  koko  alueella,  vaan  ei  Vermlannissa. 

Pyy  pyrähti,  maa  järähti, 
Jesuksen  syän  särähti. 


*)  Se  on  yleinen  Hämeen  paikallisnimissä  jo  1400-luvulla.  —  *>  Arvidsson,  V, 
s.  30.  —  •)  Petterson.  n:o  16  Sotkamosta.  —  *)  Kts.  Lftnnrot,  A,  II,  8,  n:o  18,  ja 
Aminoff,  Suomi  II,  11,  s.  240  Vennlannista.  —  »)  Petäjävedeltä  (Rcgnell,  v.  Z,  n:o  1) 
ja  Nastolasta  (Silfvenius,  n:o  11). 

Nämä  säkeet  kuujuvat  nimittäiD  satuun  pyystä,  joka  ennen  vanhaan  oli 
vetohärän  kokoinen,  mutta  Vapahtajan  säikähdyttämisestä  tuomittiin  yhä 
pienenemään  maailman  loppuun  asti.  Yhdessä  savolaisessa  niukahdusluvun 
kappaleessa  ^)  onkin  koko  satu  suorasanaisena  selityksenä  niukahdusloitsuun 
liitetty.  Muita  myöhäisempiä  muunnoksia,  joista  myös  näkee,  että  runo  ei 
ole  Savossa  syntynyt,  mainittakoon  ylfyleinen  väännös  ^kirvisellä  hevo- 
seilaa ^  joskus  «ihiiliselläj»  ^)^  alkuperäisen  ^hiiriselläi^  asemesta,  joka  vielä 
Vermlannissa  tavataan  ^).  Samoin  on  astuminen  maahan  rattahiUa  savo- 
laisissa kappaleissa,  silminnähtävästi  väärinkäsitys,  johon  on  antanut  aihetta 
/f:n  muuttuminen  //^ksi  länsimurteen  alalla.  Ratsahilta  kuuluisi  näet  Etelä* 
Savossa  rassahilta  ja  Pohjois  Savossa  rahtailta  ^).  Länsisuomalaisen  muo- 
don käyttäminen  tässä  kohden  selvästi  todistaa  runon  siirtyneen  län- 
nestä itään. 

Kaikki  nämät  savolaiset  omituisuudet,  jotka  vermlantilaisesta  laulu- 
tavasta päättäen  eivät  liene  i5oo:n  loppupuolta  aikaisemmat,  tavataan  Laa- 
tokan länsi-  ja  pohjoisrannikolla  niukahdiisloitsun  karjalaisissa  toisinnoissa. 
Ja  tuskin  muutenkaan  on  luultavaa,  että  katolinen  loitsuluku  olisi  voinut 
levitä  yli  valtakunnan  rajan  Käkisalmen  lääniin  ennen  valloitusta.  Mutta 
toiselta  puolen  on  varmaa,  että  läänin  alkuperäiset  kreikanuskoiset  asuk- 
kaat sen  olivat  oppineet  luterilaisilta  siirtolaisilta  jo  alkupuoliskolla  1600 
lukua.  Niukahdusloitsu  on  niitä  harvoja  suomalaisia  runoja,  joita  on  ta- 
vattu Tverin  lääniin  vv.  1656  ja  1657  muuttaneilta  karjalaisilta.  Mer- 
killisyytensä vuoksi  painatan  sen  tähän  kokonaisuudessaan  '). 

Läksi  Kienone(!)  kirikköh  Istuitsih  Kienone  kivelle, 

KiirakoIla(!)  konilla.  Otti  jallan  polven  piälle, 

Hirvisellft  hebosella.  Sido  nivelet,  slosji  suonet, 

Luuhisella  sadulalla.  Nivelet  piäksekkSh. 

Pyy  pyrfthti,  mua  järähti,  Suonet  suuksekkah, 

Koni  pAUästy.  Alta  viattomaks, 

Langei  rab  Bosjei*)  Davida  Siämeltä  kivuttomaks, 

Konilda  sellästä,  Piälitse  tuntumattomaks. 
Hiveldy  häneldä  jalga. 

M  Gottlund,  nro  362.  —  •)  Nro  75Q.  --  »)  Myftskin  Savossa  se  on  toisinaan 
säilynyt.  —  *)  Yhdessä  toisinnoista  tavataan  väännfls:  rahkeista  (Gottlund,  n:o  "59). 
—  •)  Kuropaeus,  v.  3,  nro  9.  —  •)  =  Jumalan  palvelija.  Tavataan  venäläisen  niukah- 
dusluvun rukouksentapaisissa  alkusanoissa  (Kuhn  t.  p.  s.  151) 

Kienone  tässä  runon  kappaleessa  tietysti  ei  ole  muu  kuin  väännös 
Savossa  ja  Karjalassa  toisinaan  tavattavasta  Kiesus  muodosta,  joka  alku- 
soinnun  puolesta  hyvin  soveltuu  yhteen  kirkko  sanan  kanssa.  Sanoista 
kiirakolla  (1=  hiirakoUa)  ja  kirvisellä  näemme,  mitenkä  sama  säe  on  voi- 
nut sekä  alkuperäisessä  että  muuntuneessa  muodossaan  Savon  kautta  Kar- 
jalaan joutua.  Säe  luuhisella  sadulalla  kuuluu  Salmin  kihlakunnassa  sadu- 
lalla  sarvisella  ^)  ja  tämä  taas  ei  ole  muuta  kuin  väännös  eräästä  Mouhi- 
järvellä    Satakunnassa^)    tavatusta,    ja    nähtävästi    alkuperäisestä  runon  sä- 

keestä : 

Saprakalla  •)  satulalla. 

Hevosen  pelästyminen  on  luonnollisena  seurauksena  ajateltu  pyyn  pyräh- 
tämisestä,  mutta  nimenomaan  lausuttuna,  niinkuin  tässä,  se  löytyy  Suo- 
messa ainoasti  yhdessä  Hiitolan  runossa  ^).  Toisessa  Hiitolasta  läheltä 
Käkisalmea  saadussa  kappaleessa  ^)  nähdään  kivelle  istautuminen^  myös 
jalan  käteensä  ottaminen  on  eräässä  Suomen  Karjalan  toisinnossa  tavattu  ^). 
Kaikissa  yllä  mainituissa  yksityiskohdissa  liittyy  siis  Tverin  Karjalan  kap- 
pale niukahdusloitsua  mitä  likeisimmin  niihin  toisintoihin,  joita  entisestä 
Käkisalmen  läänistä  on  saatu,  ja  todistaa  siis  omasta  puolestansa  Karja- 
laisten siirtymisen  l^aatokan  rannikoilta  Venäjän  sisäosiin. 

Myöskin  Inkerin  laulutapa  on  silminnähtävästi  saanut  alkunsa  itäsuo- 
malaisesta ja  nimenomaan  karjalaisesta  runonmuodostuksesta.  Siitä  päät- 
täen näkyy  niukahdusloitsu  tulleen  Inkeriin  vasta  1600  luvulla  luterilaisten 
Äyrämöisten  mukana.  Inkerissä  sen  ovat  omistaneet  kreikanuskoisetkin 
Karjalaiset,  jotka  sitä  sitten  ovat  paraiten  säilyttäneet,  vieläpä  kehittäneet- 
kin enemmän  kuin  missään  muualla.  Näytteeksi  panen  erään  kappaleen, 
joka  on  saatu  Hevaalta  Länsi-Inkeristä  ''). 

Läksi  Luoja  Uikkehelle,  Porttiloja  sulkiessa. 

Jumala  jalalle  noubi  Pyy  pyrähti,  maa  järfthti, 

Illoin  tulta  ottaessa  *),  Niin  järähti  järven  ranta. 

Pärettä  virettäessä,  Niin  komahti  korven  ranta  •) ; 

Ikkunoja  pantaessa,  Kuohtui  Kiesuksen  heponen. 


*)  Esim.  Krohn,  n:o  5603.  —  *)  Järvinen,  n:o  53  b.  —  *)  Sapra  «=  saura, 
heinäsuova.  —  *)  Meron,  v.  3,  n:o  16.  —  *)  Nro  4.  —  •)  Laitinen,  I.,  n:o  24.  — 
')  Porkka,  n:o  39.  —  •)  Toisin;  R'ukko  lauloi,  kiesus  kenkii  (Groundstroem,  n:o  86). 
—  ")  Toisin;   Tetri  metsässä  tremahti,  Karva/aikainen  karahti  (Porkka,  n:o  40). 

Niukahtui  heposen  jalka.  Maan  selältä  mahtajaista, 

Tuo  kun  meijän  Luojuemme  Lukulangan  laulajaista. 

Etsi  tieltä  tietäjä istä.  Itse  istuikse  kivelle, 

Tietäjaistä,  taitajaista,  Kävi  itse  tietäjäksi. 

Maan  selältä  mahtajaista.  Tietäjäksi,  taitajaksi, 

Lukulangan  laulajaista;  Maan  selällä  mahtajaksi. 

Ei  saanut  tieltä  tietäjaistä,  Lukulangan  laulajaksi. 

Tietäjaistä,  taitajaista. 

Seuratessamme  niukahdusloitsun  siirtymistä  paikasta  toiseen  olemme 
sen  löytäneet  kaikkialta,  missä  vaan  suomalaisia  runoja  lauletaan.  Tuskin 
löytyneekään  toista  runoa,  jota  olisi  niin  ylt^yleisesti  levinneenä  tavattu. 
Mutta,  kumma  kyllä,  on  se  runojemme  rikkaimmassa  löytöpaikassa,  Venäjän 
Karjalassa,  minun  tietääkseni,  ainoasti  kahdella  kappaleella  edustettu,  jotka 
kumpikin  vasta  pari  vuotta  sitten  Heikki  Meriläisen  kautta  ovat  tulleet  ilmi. 

Toinen  ^)  näistä  on  hyvin  omituisella  tavalla  muodostunut. 

Itse  ilmoinen  Jumala,  Reki  on  kaksikaplahinen. 

Itse  henki  Herra  Jesus,  Hevonen  hiirenkarvallinen. 

Valjasteli  varsoansa.  Siitä  reutoikse  rekehen, 

Liitti  liinaharjoansa  Istui  korjahan  kovasti, 

Korjan  kultaisen  etehen,  Jopa  taittui  jalka  tuossa, 

Rekehen  epäpätfthön ;  Jäsen  järkähti  urohon.  •)  —  — 

Toisesta  ^)  löytyy  ainoasti  alku  kirjaan  pantuna. 

Jesus  kirkkohon  ajavi, 
Maria  ma'attelevi. 
Korealla  korjallansa, 
Punaisella  purrellansa. 

Anainen  pursi  tässä  jälkimmäisessä  lienee  väännös  punaisesta  por- 
takasta^  joka  savolaisissa  toisinnoissa  sinisen  sillan  ohella  tavataan,  ja  kä- 
sitykseen korjalla  eli  reellä  ajamisesta  on  antanut  aihetta  rattahista  sa- 
nan väärinymmärrys,  runon  siirtyessä  läntisestä  Suomesta  Savon  murteen 
alueelle.  Runon  laulaja  on  itse  tunnustanut  sen  kuulleensa  Muhoksessa 
Pohjanmaalla.  Muutenkin  olisi  sen  siirtyminen  Oulun  läänistä  Vienan  lääniin 
epäilemätön,  sillä  Sotkamosta  ^)  on  saatu  kappale,  jossa  kaikki  neljä  runon 

»)  Meriläinen,  II,  n:o  82  Katoslammen  kylästä.  —  ')  Vrt.  Tverin  Karjalan  toi- 
sintoa, jossa  my(^skin  ajajan  oma  jalka  niukahtaa.  —  ^)  Meriläinen,  II,  n:o  112  Tiiron 
kylästä.  —  *)  Lönnrot,  A,  II,  8,  no  16. 

alkusäettä  aivan  samassa  muodossa  ilmaantuvat.  Viimeksi  mainitussa  on 
niukahdusloitsu  yhdistynyt  siihen  runoon,  jossa  Väinämöinen  ammutaan  ja 
luo  maailmaan.  Siitä  taas  on  ollut  seurauksena,  että  Väinämöinen  Venä- 
jän Karjalan  luomisrunossa  ajelee  pitkin  merta 

Hevosella  hirvisellä, 
Kalahauin  karvaisella, 
Lohen  mustan  muotoisella. 

Tietysti  vienalaisilla  runolaulajilla  ei  ole  ollut  aavistustakaan  siitä,  että 
he  ovat  ottaneet  katolisen  loitsunsipaleen  koristukseksi  Kalevalan  runostoon ! 

Aivan  epäilemätöntä  näet  on,  ett^ei  niukahdusluku  ole  Suomessa  ol- 
lut tunnettu  muussa  kuin  katolisessa  muodossaan.  Tosin  Savossa  joskus 
ilmaantuu  säkeen  «kivisellä  kirkkotiellä»  ohella  ^.Osmon pellon penkereelläy*  i) 
ja  tämän  yhteydessä  taas  Karjalassa  (^ Kalevalan  kankahillai»  *),  mutta  edel- 
linen säe  on  jostain  muualta  eksynyt  ja  samoin  jälkimmäinenkin,  jollei  se 
tässä  kohden  vaan  liene  väännös  säkeestä  ^.karisella  kankahallan.  Yhtä 
satunnaista  on  myös  ukon  {Ukon f)  ilmaantuminen  ajajana  yhdessä  Käki- 
salmen puolisista  toisinnoista  ^). 

Niukahdusloitsu  on  niinmuodoin  vasta  katolisella  ajalla  Suomeen  tul- 
lut. Että  se  on  tullut  Ruotsista  ja  lähinnä  länsimurteen  alueelle,  luulen 
jo  kylliksi  todistetun.  Vaikeampi  on  virolaisista  toisinnoista  sanoa,  ovatko 
ne  sinne  tulleet  suoraan  Ruotsista  vai  Suomen  kautta.  Tällä  hetkellä  on 
minulla  ainoasti  puolikymmentä  runon  kappaletta  tiedossani.  Ne,  jotka 
prof.  Donner  Kreutzwaldin  mukaan  on  julaissut  *)  sisältävät  juuri  niitä 
ja  ainoasti  niitä  säkeitä,  joita  yksinkertaisemmissa  länsisuomalaisissa  toisin- 
noissa tavataan.     Muutamien  säkeiden  vääntynyt  muoto,  esim. 

Lohe  musta  raooruselle 

ja 

Maa  musta  mudasella, 

jotka  kampikin  vastaavat  säettä: 

Lohen  mustan  muotoisella, 

vielä    vahvistaa    sitä    arvelua,  että  virolaiset  ovat  pohjoispuolella  Suomen- 
lahtea opissa  käyneet.     Sitä  vastoin  ei  niissä  näy  vähintäkään  jälkeä  Inke- 


*)    Esim.    Gottlund,    n:o  480  b.  —  *)  Polen,  v.  T.  no  53.  —  ')  Meron.  v.  3, 
n:o   16.  —  ♦)  S.   195—6. 

rin  ja  Viron  välisestä  yhteydestä.  —  Ne  taas,  jotka  akateemikko  VViede- 
mann  teoksessaan  «Aus  dem  inoeren  ood  äusserem  Leben  der  EbstenB  ^) 
tuo  esiin,  edellyttäisivät  suoranaista  lainaa  Ruotsalaisilta,  arvattavasti  niiltä, 
jotka  Viron  rannikolla  asuvat.  Näissä  näet  ilmaantuvat  Jesus  sekä  Pietari  ') 
ratsastaen  aasilla  tai  varsalla.  Ajaminen  tapahtuu  siltaa  tai  mäkeä  myö- 
ten, mutta  myöskin  niinkuin  Suomessa  kirkkotietä  pitkin.  Toistaiseksi  täy- 
tyy meidän  siis  ottaa  lukuun  molemmat  mahdollisuudet,  ainakin  siksi  kun- 
nes tohtori  Hurtin  suurista  kokoelmista  on  saatu  riittävä  määrä  todistus- 
kappaleita. Se  vaan  lienee  varmaa,  että  niukahdusluku  on  katolisessa  muo- 
dossansa virolaisillekin  tullut. 

Mutta  onko  se  Ruotsiinkin  vasta  katolisuuden  ajalla  ilmaantunut  ja 
onko  se  ylimalkain  vasta  katolisella  ajalla  syntynyt  loitsu?  Tämä  kysy- 
mys on  liian  viehättävä,  että  voisin  olla  siihen  koskettamatta,  vaikka  mi- 
nun toiselta  puolen  täytyy  tunnustaa,  etten  ole  mikään  asiantuntija  ger- 
manilaisella  alalla.  Minun  on  siitä  syystä  täytymys  jo  ennakolta  pyytää 
anteeksi  rohkeuteni,  jos  uskallan  asettua  sitä  vanhaa,  juurtunutta  katsanto- 
tapaa vastaan,  että  aina  pakanalliset  nimet  edustavat  vanhempaa  tarinan 
muotoa,  kristilliset  nuorempaa. 

Niinkuin  Kuhn  ^)  on  osottanut,  voi  niukahdusloitsussa  erottaa  kaksi 
osaa,  kertovaisen  ja  loitsevaisen.  Jälkimmäinen,  loitsevainen  osa  on  näh- 
tävästi pakanallista  alkuperää.  Se  tavataan  Intialaisilla,  Slaavilaisilla  ja 
Gerraaneilla ^)  ja  sen  sisällys  on  kaikkialla  yhtäläinen:  «ydin  ytimeen,  luu 
luuhun,  suoni  suoneen,  liha  lihaan,  jäsen  jäseneeni»  Tästä  yksitoikkoi- 
sesta muodosta  se  kuitenkin  heti  Suomeen  siirryttyänsä  poikkeaa  suoma- 
laisen runomitan  pakoituksesta.  Savon  murteen  alueella  tavataan  siitä  ke- 
hittynyt, pitkä  ja  täydellinen  säejakso,  jossa  kuitenkin  alkuperäinen  ajatus 
vielä  selvästi  läpi  kuultaa. 

Mist*  on  luita  luikahtanut,  Siihen  jäsen  järkähytä; 

Siihen  luita  luikahuta;  Mist'  on  liutunut  lihoa, 

Mist'  on  jäsen  järkähtänyt,  Siihen  liittäOs  lihon; 


*)  S.  402.  —  *)  Tosin  yhdessä  karjalaisessakin  toisinnossa  tavataan  säkeet: 
Jesus  istuikse  kivelle,  Sang  Pietari  savelle  (Meron,  n:o  4).  Mutta  sana  savi^  joka 
my6s  ilmaantuu  savolaisessa  säkeessä  „satfisella  maaperällä'^,  tekee  mahdolliseksi  olet- 
taa, että  Santti  F.  on  voinut  muista  runoista  tähän  sekaantua  alkusoinnun  vaatimuk- 
sesta. —  ■)  T.  p.  s.  57.  —  ♦)  Myftskiii  Lättiläbillä. 

Mist'  on  suonet  sortununna,  Mi&t*  on  kalvo  katkennunna, 

Siihen  suonta  solmiele ;  Siihen  kalvo  kasvattele !  ') 

EdelliDen,  kertovainen  osa  on  tuntematoo  kaikille  indoeurooppalai- 
sille kansoille,  paitse  germanilaisille.  Ja  kosica  se  on  löytynyt  useimmissa 
germanilaisissa  maissa,  Ruotsissa,  Norjassa,  Tanskassa,  Saksassa,  Englan- 
nissa ja  Skotlannissa,  vieläpä  Shetlannin  ja  Orkneyn  saarilla  ^),  niin  sen 
germanilainen  alkuperä  lienee  epäilemätön.  Mutta  sillä  ei  vielä  ole  sa- 
nottu, että  se  on  pakanuuden  aikuinen.  Kaikissa  germanilaisissa  toisin- 
noissa, samoin  kuin  suomalaisissa  ja  virolaisissa,  vallitsee  aivan  katolinen 
henki.  Ratsastajana  on  melkein  aina  Jesus  eli  «meidän  Herra»,  joko  yk« 
sin  tai  pyhimysten  seurassa,  harvoin  pelkästänsä  pyhimyksiä*  Yhdessä 
englantilaisessa  toisinnossa  tapahtuu  ratsastaminen  Jerusalemiin^  johon  myös 
aasin  ja  varsan  käyttäminen  sekä  ruotsalaisissa  että  suomalais-virolaisissa 
toisinnoissa  viittaa.  En  voi  siis  muuta  nähdä,  kuin  että  pakanuudenaikoi- 
seen  indoeurooppalaiseen  loitsuun  on  sekaantunut  katolisella  ajalla  kristilli- 
nen adventtiruno. 

Ruotsissa  tosin  tavataan  pari  toisintoa,  jotka  tätä  olettamusta  näen- 
näisesti vastustavat.  Toisessa  Oäen  ratsastaa  yli  kivien  ja  kallioiden,  rat- 
sastaa hevosella  parantaakseen  sitä  niukahduksesta.  Toisessa  Oden  seisoo 
vuorella  varsan  haiussa,  jonka  jalka  on  niukahtaout.  Löytyypä  vielä  kol- 
mas katkelmantapainen,  jossa  Frygge  kyselee,  mitenkä  niukahdusta  on  pa- 
rannettava. Mutta  miicä  oikeuttaa  meitä  olettamaan,  että  Odin  näissä  raot- 
salaisissa  kappaleissa  on  aikaisempi  ilmiö  kuin  Jesuksen  sijalla  ilmaantuva 
Ukko  yhdessä  suomalaisista?  Paitsi  sitä,  niinkuin  Kuhn  huomauttaa,  on 
hyvin  epäiltävää,  ovatko  ne  ollenkaan  tänne  kuuluvia.  Niistä  näet  puut- 
tuu loitsun  kertovaisen  osan  perusaate,  samankaltaisen  tapahtuman  mainit- 
seminen esillä  olevan  seikan  selvittämiseksi.  Ja  juuri  tämän  perusaatteen 
germanilaisissa  loitsuissa  yleensä  pitäisin  katolisena,  enkä  pakanuuden  ai- 
kuisena. 

Entä  Merseburgin  toisinto,  joka  on  ollut  germanilaisen  mythologian 
kuuluisimpia  löytöjä,  eikö  sekään  todista  mitään?  Minun  täytyy  suoraan 
sanoa,  että  juuri  tämä  vanha  ranokatkelma  ja  Buggen  siihen  antamat  se- 
litykset ovat  saattaneet  minut  epäilemään  erikoisgermanilaisen  loitsulajin 
olemassa  oloa  pakanuuden  aikana. 


*)  Esim.  Arvidsson,  VI,  B.  s    14  ja  V.  s.  30.  —  •)  Kuhn,  t.  p.  s.  63—54. 

Merseburgissa  talletettu  käsakirjoitus  on  loioneltä  vuosisadalta  ja  siinä 
löydetty  loitsu  kuuluu :  JFbl  eli  Bohl  ^)  ja  Vuodan  ajoivat  metsään,  jolloin 
Balderin  varsalta  jalka  niukahti.  Silloin  loitsi  Sintbgunt  (kuu?),  Sunna  (au* 
linko)  hänen  sisarensa;  silloin  loitsi  Friia  (Frigg),  Volla  (Pulla)  hänen  si* 
sarensa;  silloin  loitsi  Vuodan^  niinkuin  hän  hyvin  taisi,  sekä  luun  että  ve- 
ren ja  jäsenen  hivellystä:  «luu  luuhun,  veri  vereen,  jäsen  jäseneen,  niin- 
kuin olisivat  kiinni  liimatut!» 

y.  Grimm  ^)  huomauttaa,  että  Sachsenissa,  jossa  jo  9:nnen  vuosi- 
sadan alussa  oli  käännytty  kristinuskoon,  io:nnellä  vuosisadalla  pakanuus 
oli  kokonaan  kukistettu.  Jos  siis,  kulen  hän  väittää,  kysymyksessä  oleva 
loitsu  on  puhtaasti  pakanallinen,  niin  se  epäilemättä  on  ollut  olemassa  jo 
8:nnella  vuosisadalla.  Mutta  nyt  Bugge  koettaa  todistaa,  ettei  se  ole  puh- 
taasti pakanallinen.  Nimen  Bol  hän  selittää  olevan  Paulus  ja  Balder  ^) 
sanalla  osottaa  hän  olleen  ainoasti  appellatiivison  merkityksen  «herra».  Ja 
koska  tätä  nimitystä  «herra»  juuri  kristittyjen  Jumalasta  on  käytetty,  eikä 
Vuodanin  nimittämisestä  «herraksi»  muuta  todistuskappaletta  kuin  tämä 
liene,  säilynyt,  niin  kukaties  rohkenen  lausua  sen  arvelun,  että  Vuodan  on 
tässä  pantu  Jesus  nimen  sijaan.  Syynä  semmoiseen  menettelyyn  olettaisin 
joko  sen,  että  katolinen  kirjoittaja  on  tahtonut  välttää  Jumalan  nimen  vää- 
rinkäytöstä, taikka  sen,  että  kristillinen  kertomus  on  yhdistynyt  pakanalli- 
seen  loitsulukuun  vielä  puolipakanallisella  ajalla  ja  siitä  saanut  värityksensä. 
Semmoisten  sivuhenkilöjen  mainitseminen,  kuin  Kuuttaren  ja  Päivättären, 
joilla  oikeastansa  ei  ole  mitään  tekemistä,  saattaa  hyvin  olla  myöhempää 
lisäkoristusta,  samoin  kuin  esim.  kuulta  ja  auringolta  tiedusteleminen  suo- 
malaisissa Luojan  virren  toisinnoissa.  Merseburgilainen  runon  kappale  ei 
ainakaan  voi  kumota  sitä .  väitettä,  että  niukahdusloitsnn  germanilaisiin 
toisintoihin  kiintynyt  kertoväinen  osa  on  katolista  alkuperää. 

Nykyaikaisen  kansanrunoustieteen  päätehtäviä  tulee  olemaan  pesäjaon 
suorittaminen  täyden  pakanuuden  ja  sen  puolipakanallisen  hämärän  välillä, 
jossa  pakanuus  on  pimeytenä  ja  valon  säteinä  kristillisyys.  Siitä  kauneu- 
desta,  joka    aamuruskossa    meitä   viehättää,  on  vähempi  osa  pimeyden  ja 


»)  h  on  päälle  kirjoitettu.  —  ')  Kleinere  Schriften,  II,  s.  25.  —  ■)  BaUer-yx- 
mala  on  saksalaisille  aivan  tuntematon  ja  Skandinaavilaisiliakin  se  on  ainoasti  Kristuk- 
sen puolipf^kanaliinen  vastine. 

suurempi  valon  säteiden.  Ja  niin  luullakseni  myöskin  se  runollisuus,  jota 
Kalevalassa  ja  Eddassa  ihastelemme,  on  tosin  osaksi  pakanallisen  lap- 
sellisuuden, mutta  suureksi  osaksi  myös  siinä  välähtelevien  kristillisten  aja- 
tuksien aikaan  saama. 

KafiFle  Kroh  n . . 


Kirjailijain  muotokuvia. 

XXII. 

Pontns  Wlkiier, 

II. 

Luotuamme  edellisessä  kirjoituksessa  katsauksen  Boströmin  filosofiaan, 
joka  niin  syvästi  vaikutti  Wikneriin  ajattelijana,  esitämme  tässä  hänen  oman 
filosoofisen  uransa  pääpiirteet.  Siinä  voimme  erottaa  monta  eri  jaksoa  — 
W:n  biograafi  L.  H.  Äberg  luettelee  niitä  neljä;  mutta  varsinaisena  käytevoi- 
mana,  joka  on  vaikuttanut  siirtymisen  toisesta  kannasta  toiseen,  esiintyy 
aina  kristillisuskonnollinen  harrastus,  joka  VViknerlssä  kaikissa  vaihteluissa 
alati  pysyi  vallitsevana.  Eräässä  aikaisemmassa  filosoofisessa  kirjoitukses- 
saan, Kan  filosofin  bringOr  ndgon  välsignelse  ät  tnensklighcten  (1864),  selit- 
tää hän  filosofian  tehtäväksi  antaa  selvän,  ristiriitaisuuksbta  vapaan  käsityk- 
sen Jumalasta.  Onpa  kuvaavaa  VViknerille,  että  hän  näin  tavoin  supistaa 
filosofian  tehtävän  tähän  sen  keskipisteeseen,  syrjäyttämällä  sen  tarkoitusta 
antaa  meille  selvän  käsityksen  maailmastakin.  Kuitenkaan  ei  VV.  tee  ai- 
noastaan Jumalan  olemusta  semmoisenaan  oman  mietiskelynsä  esineeksi 
vaan  Jumalan  ja  ihmisen  keskinäisen  suhteenkin.  Juuri  tämän  suhteen  hän 
moninaisilla  ajatuksenkäänteillä  koettaa  saattaa  selville  sillä  tavoin,  että  Ju- 
mala ja  ihminen  kumpainenkin  saapi  itsenäisen  personallisen  todellisuuden. 
Tämä  synnyttää  hänelle  paljon  hankaluutta,  sillä  milloin  Jumalan  perso- 
nallisuus  on  todentekoa,  näyttää  äärellisten  olentojen  itsenäinen  personalli- 
suus  olevan  haihtumaisiUaan,  ja  päinvastoin,  kun  ihmisolennon  itseolo  on 
todentekoa,    niin    sen    riippuvaisuus    Jumalan   kaikki  vallasta  ja  samalla  itse 

Jumalan  ehdottomuus  näkyy  icatoavan.     Mutta  silloinpa  juuri  on  vaara  tar- 
jona, että  tuo  varsinaisesti  uskonnollinen  suhde  haihtuu. 

Sitä  vastoin  on  VVikner  lukuisissa  teoksissaan  ani  harvoin  ja  silloin 
vaan  sivumennen  kosketellut  ajan  suuria  yhteiskunnallisia,  valtiollisia  ja  kir- 
jallisia kysymyksiä.  Kummastuksekseen  näkee,  ettei  uskonnollinen  elämä- 
kään, mikäli  se  ulkonaisesti  toteutuu  uskonnollisten  yhdyskuntain  muodossa 
ja  täten  joutuu  muiden  yhteiskunnallisten  piirien  ja  valtion  kanssa  suhtei- 
sun,  jaksa  Wiknerin  harrastusta  virittää.  Eipä  hän  myöskään  ole  kuin  vaan 
sivumennen  kääntänyt  huomiotaan  kristilliseen  siveysoppiin ;  eikä  näe  hä- 
nen puuttuvan  uudenaikaiseen  pipliantutkimukseenkaan,  joka  kuitenkin  niin  lä- 
heisesti koskee  kristinuskon  itse  ydinhohtaa,  nimittäin  kysymystä  Kristuksen 
personan  merkityksestä.  Erityisellä  rakkaudella  hän  uskonnoUisfilosoofisissa 
tutkimuksissaan  kääntyy  metafyysillisiin,  kokemuksen  maailman  ulkopuolelle 
ulottuviin  seikkoihin,  osottautuen  tässä  Boströmin  todelliseksi  oppilaaksi, 
jonka  mukaan  ainoastaan  ikiolo,  mutta  ei  ajallinen  oleminen,  voipi  olla 
varman  tiedon  esineenä.  Kieltämättä  VViknerin  tutkimus  tämän  kautta  on 
menettänyt  melkoisen  osan  sitä  arvoa,  mikä  sillä  muuten  olisi  voinut  olla. 
Tosin  W.  vilpittömän  totuudenharrastuksen  ohella  ilmaisee  suurta  muodol- 
lista ajatuksen  terävyyttä  ja  tarkkuutta  käsitteiden  erottamisessa.  Mutta 
nämät  ominaisuudet  eivät  nähdäksemme  kuitenkaan  ole  pelastaneet  hänen 
mietiskelyään  moninaisista  harhauksista ;  sillä  mietiskely  mikä  tahansa,  joka 
tykkönään  jättää  kokemuksen  jalansijan,  on  välttämättömästi  käyvä  har- 
haan ajafuimahdottisuuksien  äärettömässä  labyrintissa.  Älköön  väitettäkö, 
että  uskontofilosofian  luonne  välttämättömästi  vaatii  hylkäämään  kokemuk- 
sen jalansijan.  Meistä  Sehleiermacher  on  todistanut,  että  uskontofilosofial- 
lakin voi  olla  empiirinen  lähtökanta,  hän  kun  opettaa,  että  se  on  oleva 
niiden  tosiasiain  analyysiä,  mitkä  sisällinen  uskonelämä  ja  uskonnollinen 
tajunta  tarjoo.  Täten  on  hän  osottanut  uskontofilosofialle  tien,  jota  sen 
on  astuminen,  ollakseen  jotakin  parempaa  kuin  vaan  ilmassa  häilyvä  mie- 
tiskely mahdollisuuksista,  joiden  todellisuutta  mikään  ei  takaa.  Todella 
ovat  myös  VViknerin  uskontofilosofiaa  esittävät  kirjat  eniten  opettavia  ja 
mieltä  virittäviä,  missä  hän,  jättäen  sikseen  «ajattoman»  todellisuuden  ava- 
rttudet,  käsittelee  sisälliselle  kokemukselle  esiintyvää  subjektiivista  uskon- 
elämää, sillä  tässä  on  hänellä  runsas,  eletty  kokemus  tarjona.  Juuri  tä- 
mä seikka  antaa  W:n  uskonnollisfilosoofisille  teoksille  todellisen  arvon. 
Missä    hän    taasen    vaan    tuumittelee    nojaumatta  mihinkään  kokemukseen, 

hänen  ajatuksensa  sitä  helpommin  joutuu  sTrjäteille  kuin  hän,  varsinkin  ai- 
kaisemmilla kehitysasteilla  useinkin  tekee  itsensä  syypääksi  muutamiin, 
Boströmin  filosofian  metoodia  haittaaviin  harhauksiin,  esim*  luullessaan  voi- 
vansa pelkällä  mim^/miäärittelyUä  saada  selville  jonkun  esineen  todellista 
olemusta.  Silloin  toiselta  puolen  määritelmän  tueksi  vedotaan  epävakai- 
seen puhetapaan,  toiselta  puolen  nimenmäärittelyyn  pujahtaa  kaikenmoisia 
edellytyksiä  esineestä,  jotka  itse  teossa  ennakolta  määräävät  tuloksen,  jotta 
tämä  ainoastaan  näennäisesti  käypi  itse  tutkistelusta  selville.  Myöskin  luu- 
lee W.,  löytäessään  positiivisen  määräyksen  jollekin  esineeUe,  sillä  pitem- 
mittä mutkitta  todistaneensa  esineen  todelliseksi  —  niinkuin  esim.  «lohi- 
käärme» olisi  todelliseksi  todistettu,  kun  sille  annetaan  tuo  positiivinen 
määräys  «satueläin»!  Nämät  virheet  ovat  kuitenkin  Wikncrin  aikaisem- 
missa kirjoituksissa  huomattavammat  kuin  myöhemmissä,  joissa  hän  yhä 
enemmän  vapautuu  Boströmin  vaikutuksesta.  Ylipään  hänen  myöhemmät 
filosoofiset  teoksensa  kaikin  puolin  ilmaisevat  verrattomasti  suurempaa 
kypsyyttä. 

Tutustuttuaan  Boströmin  filosofiaan  W.  alussa  hylkäsi  oikeauskoisen 
kantansa  ja  muodosteli  sitä  tavalla,  jota  hän  itse  vanhempana  piti  todelli- 
sena «lankeemuksena».  Niinpä  häiriytyi  hänen  käsityksensä  Kristuksen 
personasta,  joka  seikka  maksoi  hänelle  monta  sisällistä  taistelua.  Hän  oli 
huomaavinaan,  että  kirkon  dogmaatinen  kristusoppi,  vaikka  olikin  aikanansa 
paras  mahdollinen  ilme  siitä,  mitä  Kristus  todella  oli,  nyt  ei  enää  voi 
tyydyttää.  Ominaisuus  olla  Jumala  ja  olla  ihminen  on  nykyisin  saava  toi- 
sen merkityksen  kuin  siihen  aikaan,  jona  dogmit  mViodostettiin.  Hänen' 
mielestään  kirkkoisät  olivat  halkaisseet  Kristuksen  personan  kahtia  ja  me- 
kaanisella tavalla  liittäneet  molemmat  puoliskot  toisiinsa,  niin  että  vaikka 
no  vakuutetaankin  irtaumattomasti  ja  eroamattomasti  toisiinsa  yhdistetyiksi, 
kuitenkin  käypi  mahdottomaksi  yhtäaikaa  pysyttää  molemmat.  Koska  hän 
ei  kuitenkaan  voinut  eikä  tahtonut  heittää  Kristusta,  luuli  hän,  kirkon- 
opista  ja  myös  Boströmin  filosofiasta  poiketen,  löytävänsä  todellisen  Mes- 
siaksen  joka  ihmisen  ikipersonassa,  Jumalan  tajuamassa  ihmisen  aatteessa, 
jonka  olemassaolosta  Boström  oli  häntä  vakuuttanut.  Ja  haaveilevalla  har- 
taudella hän  ihaili  tätä  empiirisen  minuutensa  ikuista  perikuvaa,  tai  niin 
sanoaksemme,  tuota  jumaluuden  kipinää  omassa  itsessään,  jonka  kanssa 
Uuden  Testamentin  kirjailijat  muka  olivat  sekoittaneet  Nazarethin  Jesuksen 
historiallisen  personan. 

Mutta  myös  tämä  Kristuksen  kuva  haihtui  vähitellen,  kun  W.  edel- 
leen käytellessään  Boströmin  filosofiaa  luuli  tarpeelliseksi  muodostaa  sitä 
uudestaan  puhtaasti  panUisHseen  suuntaan.  Suhteessa  jumaluuden  ja  ihmi- 
syyden väliUäf  jonka  selvittäminen  ajatukselle  oli  hänen  pääpyrintönään, 
pääsi  jumaluus  joksikin  aikaa  voitolle  tavalla,  joka  saattoi  inhimillisen  per- 
sonallisuuden  itse-olon  haihtumaan  tyhjäksi  varjoksi.  Tässä  hän  luuli  myös 
löytävänsä  ainoan  mahdollisen  ratkaisun  probleemille,  joka  hänen  oman 
ilmoituksensa  mukaan  nuoruudesta  asti  oli  häntä  kiusannut,  nimittäin  sille 
probleemille,  kuinka  ihminen,  joka  on  velkapää  Jumalata  rajattomasti  ra- 
kastamaan, voipi  lähimmäiselleen  rajatonta  rakkautta  osottaa.  Eräässä  kir- 
jeessä 17  p:ltä  Tammikuuta  1864  lausuu  hän  tästä:  «Tosin  tämä»  —  Ju- 
malaa käsittävän  rajattoman  rakkauden  yhdistyminen  lähimmäistä  tarkoitta- 
van rakkauden  kanssa  ~  «näyttää  suurelta  ristiriitaisuudelta.  MinuUe  se  on 
maksanut  vuosikausien  tuskia  ja  olisi  maksanut  järkenikin,  ellei  filosofia  oikeaan 
aikaan  olisi  minua  pelastanut.  Filosofia  soi  minun  silmäillä  idealismin  maail- 
maan ja  sielläpä  selvisi  vaikeus  .  .  .  Idealismi  osottaa,  että  olen  persona 
ainoastaan  olemalla  yhtä  Jumalan  kanssa.  Jumala  on  persona,  mutta  mitä 
Jumala  on,  sitä  hän  on  täydellisesti  eli  toisin  sanoen  hän  on  kaikki  perso- 
nallisuus.  Kaikki  personallisuus  on  hänen  personallisuuttaan.  Minun  per- 
sonallisuuteni  on  siis  myös  hänen  personallisuuttaan.  Omaa  personallisuutta 
on  tapana  nimittiiä  sanalla:  minä;  ja  Jumalan  personallisuushan  on  Jumala. 
Sentähden  on  minulla  oikeus  sanoa  minä  olen  Jumala  /»  —  Kukin  ää- 
rellinen personallisuus  on  Jumala,  ja  rakastaessani  Jumalaa  rakastan  siis 
myöskin  äärellisiä  pbrsonallisuuksia.  Vastakohta  Jumalan,  rajatonta  rakkautta 
vaativan  personallisuuden,  ja  ihmisen  personallisuuden  välillä  häviää  sen 
kautta,  että  jälkimmäinen  katsotaan  täydellisesti  sisältyvän  edelliseen. 

Tätä  panteismiä  on  W.  kehittänyt  erittäin  eräässä  kokoelmassa  teko- 
kirjeitä,  nimeltä  Filosofiska  bref  frän  Edgar  äll  Roderich^  joita  hän  ei 
kuitenkaan  julkaissut,  arvatenkin  siitä  sjrystä,  että  pian  kyllä  muutti  mie- 
lensä, ja  joita  tähän  saakka  ei  ole  julkaistu.  Otteita  niistä  sisältyy  kuiten- 
kin L.  H.  Abergin  julkaisemaan  elämäkertaan.  W.  osottaa  näissä,  kuinka 
Jumala  on  kaiken  perustuksena.  Koska  perustus  on  se,  jonka  kautta  joku 
toinen  (seuraus)  saapi  todellisuutta  (realiteettia),  niin  perustuksen  täytyy  si- 
sältää kaikki  se  todellisuus,  mikä  seurauksessa  ompi  ja  vielä  vähän  aiem- 
mankin, jota  vastaan  seurauksella  ei  voi  olla  semmoista  todellisuutta,  joka 
perustukselta    puuttuu.     Jumalan,   joka   on  kaiken  alkuperusteena  eikä  sen- 

tähden  voi  olla  muuta  kuin  yksi,  täytyy  siis  sisältää  kaikki  todellisuus, 
jotta  mikään  muu  ei  saata  omistaa  jotakin  todellisuutta  tai  positiivista  mää- 
räystä, joka  häneltä  puuttuu.  Jumalassa  eli  «ehdottomassa»  on  sentähden 
kaikki-todellisuus  siinä  merkityksessä,  ettei  tätä  paitsi  mikään  itse  teossa 
ole  olemassa.  Mutta  kaikki-todellisuus  \Viknerin  mielestä  välttämättömästi 
sulkee  pois  todellisuuden  puutteen,  sillä  mistä  jotakin  puuttuu,  siinähän  ei 
ole  kaikkea.  Toisin  sanoin,  «ehdottomassa»  ei  voi  olla  mitään  kieltä- 
mystä  (negatsioonia),  se  ei  voi  olla  tai  sisältää  mitään  toisen  taikka  toisen 
olemattomuutta.  Tästä  johtuu,  että  ehdoton  on  puhdas  yhteys  ilman  mo- 
ninaisuutta, sillä  ominaisuutta  on  vaan  siellä  missä  kieltämystäkin,  s.  o. 
missä  toinen  kieltää  tai  sulkee  toisen  pois. 

Mikä  etu,  kysyy  VV.  vielä,  voi  saada  ihmistä  pysyttämään  oppia  mo- 
ninaisuudesta Jumalassa?  Tämä  ei  voi  tarkoittaa  muuta  kuin  olemukselli- 
suuden  säilyttämistä  inhimilliselle  yksilöllisyydelle.  Mutta  eipä  ole  suu- 
renkaan arvoinen  se  yksilöllisyys,  joka  erottaa  minut  Jumalasta.  «Mikä 
kallisarvoioen  kapine  onkaan  tuo  yksilöllisyys,  jota  niin  usein  mainitaan, 
koska  sitä  tahdotaan  rauhoittaa  ei  ainoastaan  ihmisiltä,  eläimiltä  ja  muilta 
äärellisiltä  olennoilta  vaan  myös  säilyttää  sitä  Jumalalta?  Muuten  kai  ta- 
vallisesti myönnetään,  että  kun  hänestä  on  puhe,  niin  on  ihmisen  velvol- 
lisuus ja  ainoa  mahdollinen  menetystäpä  aukaista  hänelle  olentonsa  kaikki 
sisimmätkin  komerot.  Myönnetään,  ettei  ole  ainoatakaan  sopukkaa  ihmi- 
sen uiko-  tai  sisäpuolella,  jonne  ihminen,  käyttäköönpä  vaikka  salaman 
taikka,  mikä  on  vieläkin  suurempi,  ajatuksen  nopeutta,  voisi  ehtiä  löytä- 
mättä siellä  ennen  itseänsä  Jumalan». 

Sillä  kannalla,  jolle  VVikner  siis  on  asettunut  ja  jota  hän  nyt  katsoi 
Boströmin  filosofian  välttämättömäksi  johtopäätökseksi,  esiintyi  hänelle  kui- 
tenkin sama  poistamaton  vastus  kuin  aikaisemmillekin  tutkijoille,  jotka  ovat 
kannattaneet  mielipidettä,  että  Jumala  on  puhdas  yhteys  ilman  moninai- 
suutta. Tämä  vastus  osottautuu  siinä,  että  on  mahdotonta  selittää,  kuinka 
sellainen  erotukseton  yhteys  voipi  olla  alkuperustuksena  moninaisuudelle, 
semmoiselle  kuin  aika-  ja  paikallissuhteissa  esiintyvä,  joka  ainakin  meidän 
epätäydellisessä  käsityksessämme  on  olemassa.  Tähän  kysymykseen  W:]lä 
ei  ole  muuta  vastausta  annettavana  kuin  tämä:  äärellisyys  on  negatiivi- 
suutta, s.  o.  todellisuuden  puutetta,  joka  välttämättömästi  esiintyy  moni- 
naisuuden muodossa.  Mutta  mistä  tulee  tämä  negatiivisuus?  Miksikä  on 
äärellistä  ollenkaan  olemassa?     Jos  ehdottomuus  sulkee  pois  kaiken  nega- 

tiivisuuden,  niin  tätä  ci  ollenkaan  pitäisi  löytyä.  Tähän  sanoo  VV.  vaan: 
löytyy  ehdoton  näkökanta  ja  relatiivinen  näkökanta  katsantoa  varten.  Eh- 
dottomalta näkökannalta  katsoen  ei  ole  olemassa  muuta  kuin  Jumala  itse; 
me  kyllä  myös  olemme  olemassa,  mutta  identisinä  toistemme  ja  Jumalan 
kanssa.  Relatiivinen  näkökanta  on  sama  kuin  ehdoton,  vähennettynä.  Tästä 
vähennyksestä  eli  «minuksesta»  johtuu  olentojen  eroavaisuus.  Kuten  hel- 
posti huomaa,  tämä  «minusB  ->-  joka  vaan  on  kieltämyksen  toinen  nimi 
—  esiintyy  VViknerin  panteismissä  varsinaisena  maailman  luojana  —  pla- 
tonisena «demiurgina»,  joka  antaa  olemassaololle  määrätyn  muodon,  «kor- 
keimman Jumalan»  osottautuessa  tähän  toimeen  kykenemättömäksi. 

Kuitenkin  koko  tämä  panteistinen  katsantotapa,  tämä  inhimillisen  yksi- 
löllisyyden itsenäisen  merkityksen  halvaksi  arvaaminen  ehdottomuuden  rin- 
nalla, oli  liian  huutavassa  ristiriidassa  Wiknerin  sisimmän  mielialan  kanssa, 
jotta  se  kauvemman  aikaa  olisi  voinut  häntä  tyydyttää.  Todellinen  elä- 
mänyhteys  Jumalan  ja  ihmisen  välillä,  jommoista  uskonnollinen  mieli  vaa- 
tii, edellyttää  molempain  todellista  eikä  vaan  ilmiöUistä  olemassaoloa. 
Tuskallisten  sisällisten  kamppailujen  perästä,  joissa  VV.,  kuten  itse  lausuu, 
«kitui  panteisminsä  kuoliaaksi»,  palasi  hän  sellaiseen  käsitykseen  näistä  sei- 
koista, joka  oli  hänen  alkuperäistä  uskonnollista  kantaansa  lähempänä.  Per- 
sonalliset  kokemukset,  niiden  joukossa  eräs  itsemurhakin,  joka  tapahtui 
siinä  toveripiirissä,  mihin  hän  kuului,  sanotaan  osaltaan  vaikuttaneen  tä- 
hän suuntaan  ja  saattaneen  hänen  vakuutetuksi  panteistisen  opin  vääryy- 
destä, joka,  kuten  hän  sittemmin  sanoo,  oli  muuttanut  hänen  Isänsä  liuo- 
neen  taikalinnaksi,  missä  mikään  ei  pysynyt  rajoissaan  toista  kohtaan,  mi- 
kään ei  oUut  omaa  itseään.  Teoreetisessa  suhteessa  VVikner  nyt  panteis- 
miä vastaan  asetti  väitteen,  että  itsenäisyys  on  itsensä  antamista  eli  jakele- 
mista^ se  on  itsenäisyyden  antamista.  Jumalan  ehdoton  itsenäisyys  käsittää 
näet,  että  hän  olettaa  muita  myöskin  itsenäisiä  olentoja.  Tämä  saapi 
W:n  mukaan  selityksensä  siitä,  että  se  toimi,  jonka  kautta  äärelliset  olen- 
not oletetaan,  ei  ole  ainoastaan  teoreetinen  (ei  pelkkää  «tajuamista»  niin- 
kuin Boström  otaksuu)  vaan  myös  tahtomista.  Tämä  tahtominen  on  Ju- 
malan rakkauden  toimintaa  ja  luopi  semmoisenaan  jotakin  itseoloista.  Sivu- 
mennen sanoen  tämä  oppi  likeisesti  muistuttaa  sitä  tapaa,  jolla  kuulu  suo- 
malainen teoloogimme  A.  F,  Granfelt  «Kristillisessä  dogmatiikassaan»  se- 
littää maailmanluomisen.  Mitä  tulee  Kristuksen  personaan  hän  nyt  huo- 
masi pi[)lian  Kristuksen  ainoaksi,  joka  yhdisti  aatteellisuuden  ja  todellisuu- 

den,  jota  vastoin  nämät  muuten  kaikkialla  eriävät.  Kirkon  opinkappaleita  hän 
tosin  ei  nytkään  voinut  muuttumattomina  hyväksyä,  mutta  hän  moitti  itseään 
siitä,  ettei  ollut  pysynyt  uskossa  Kristuksen  jumaliseen  ihanuuteen,  huoli- 
malta siitä,  että  kuva,  minkä  kirkon  järjestelmä  antoi,  ei  hänestä  enää 
näyttänyt  yhtenäiseltä.  Hän  vertasi  Kristuksen  personan  ja  oman  iki- 
minuutensa  identifieeraamista  Narkissokseen,  joka  rakastui  omaan  kuvaansa 
lähteessä.     Kristusta    koskeva   probleemi  jäi  edelleen  hänen  tutkimuksensa 


Nyt  alkava  VViknerin  filosoofisen  kehityksen  aikakausi  ulottuu  lähes 
vuoteen  i88o.  Tänä  aikana  hän  pääasiallisesti  seisoo  Boströmin  kannalla, 
mutta  rupee  vähitellen  valmistamaan  luopumistaan  Boströmiläisyydestä, 
jonka  hän  julkisesti  ilmaisi  äskenmainittuna  vuonna.  Antaaksemme  lukijan 
katsastaa  W:n  mielipiteisiin  tänä  hänen  filosoofisen  uransa  toisena  jaksona, 
viivymme  hetkisen  tarkastellen  muutamia  tärkeämpiä  niistä  ylen  lukuisista 
teoksista,  mitkä  hän  tänä  aikana  kirjoitti.  Ne  osottavat  meistä,  että  hän 
edelleen  oli  edistymässä. 

Aikaisemmissa  ilmaupi  vielä  paljon  tuota  viisastelevaa,  omaan  it- 
seensä takertuvaa  mietiskelemistä,  jonka  jo  olemme  W:n  viaksi  maininneet. 
Niin  esim.  kirjassa  fi Natur em  förbannelse*  (1866).  Se  on  filosoofillis- 
teolooginen  dialoogi,  joka  nähtävästi  on  kirjoitettu  Platon  dialoogien  esi- 
kuvan mukaan,  se  kun  ulkonaiseen  sommitteluun,  henkilöjen  luonteiden  ku- 
vaukseen ja  mallikelpoisesti  huoliteltuun  kirjoitustapaan  nähden  muistuttaa 
näitä.  Aineena  on  tuo  mystillinen  oppi  kirouksesta,  kärsimyksestä,  joka 
ihmisen  syntiinlankeemuksen  takia  haittaa  koko  luontoa.  Tätä  mielipidettä, 
joka  on  jo  muinaiskristillisen  katsantotavan  oma,  ovat  vanhempain  ja  nu- 
dempain  aikain  teoloogit  usein  käsitelleet,  «ja  on  se  lyyrilliselle  runoudel- 
lekin ainetta  antanut.  Esimerkkinä  mainittakoon  ainoastaan  Stagneäuksen 
synkästi  uljas  runoelma  «Luontokappalten  huokaus»  sekä  Lars  Stenbäcfan 
samanniminen  kappale.  Boströmiä  avukseen  käyttäen  koettaa  W.  maini- 
tussa kirjassa  saavuttaa  puheenalaiselle  opille  kotopaikkaoikeuden  filosofias- 
sakin. Neljä  nuorta  miestä  keskustelee  kysymystä,  tokko  epävapaata  maail- 
maakin on  kohdannut  kh-ous  s.  o.  «synnin  tuottama  pahuus».  Niiden  jou- 
kossa on  nuori  filosoofi  (=  Boströmiläinen) .  nimeltä  Georg,  jonka  suun 
kautta  tekijä  puhuu  omat  ajatuksensa  ja  joka  sentähden  voitokkaalla  dia- 
lektiikillä  saattaa  vastustajat  vaikenemaan,  sekä  luonnontutkija  Richard  ja 
J^ijbkoisa  oik^uskoinen  pappi  Erhard,     Valitettavasti  haittaa  kuitenkin  tätä 

dialoogia  sama  virhe,  mistä  Platonkaan  eivät  ole  aivan  vapaat,  se  nimittäin, 
että  voitto  on  tehty  liian  huokeaksi  tekijän  omalle  mielipiteelle,  jota  vas- 
toin vastustajat  ovat  heikkoja  perusteluissaan  ja  liian  helposti  peräytyvät. 
Joka  on  tottunut  luonnontutkijan  silmällä  katselemaan  asioita,  tuskin  käsit- 
tänee, kuinka  kukaan  on  voinut  täydellä  todella  puolustaa  väitettä,  että 
ihmisen  synti  on  luontoon  ja  lähinnä  eläinmaailmaan  saattanut  fyysillisen 
pahan,  s.  o.  kärsimyksen  ja  kuoleman  —  sillä  minkään  muun  pahan  ei 
voida  ajatella  epävapaata  maailmaa  kohdanneen.  Geologian  mukaanhan 
jo  ennen  ihmissuvun  esiintymistä  maan  päällä  lukemattomat  sukupolvet 
eläviä  olentoja  olivat  täällä  eläneet  ja  kuolleet.  Olisjkohan  näiden  olo 
ollut  tykkänään  kärsimyksestä  vapaa?  Korkeammat  niistä  olivat  maatuma- 
löytöjen  todisteen  mukaan  varustetut  elimistöllä,  jossa  on  täytynyt  olla 
tuntohermojakin,  ja  tästä  voipi  päättää,  että  määrätyt  vaikutukset  synnytti- 
vät heissä  tuskaakin.  Suuri  osa  ennen  ihmisen  aikaa  eläneistä  eläimistä 
söi  toisia  eläimiä.  Kun  esim.  joku  noita  suuren  suoria  kalasisiliskoja  tai 
muita  raatelevaisia,  jotka  uiskentelivat  alkuajan  merissä,  elääkseen  nieles- 
kelivät  tuhansittain  kaloja,  niin  se  tuskin  lienee  tapahtunut  kaloille  tuskaa 
tuottamatta.  Mutta  siveellinen  paha  ei  ole  voinut  ihmissuvussa  syntyä, 
ennenkuin  ihmissukua  oli  olemassa.  Kuinka  siis  «syntiinlankeemus»  olisi 
voinut  aikaansaada  fyysillistä  pahaa  eläinmaailmassa,  muussa  merkityksessä 
kuin  että  ihmisten  pahuus,  heidän  itsekkäisyytensä  ja  ajattelemattomuutensa 
on  ollut  syynä  paljoon  lisätuskaan  eläinkunnassa  ja  —  jos  niin  tahtoo  — 
paljoon  tarkoituksettomaan  hävitykseen  kasvikunnassakin.  Mutta  kuinka 
syntiinlankeemus  saattaisi  olla  alkusyynä  kaikkeen  fyysilliseen  pahaan  luon- 
nossa? Miten  ajassa  myöhäisempi  voisi  olla  syynä  ajassa  aikaisempaan? 
Kuinka  Wikner  nyt  suoriutuu  todistaessaan,  että  näin  kuitenkin  on 
ollut  laita?  Antamalla  «Georgin»  tuoda  esiin  BosUömin  väitteen,  että 
aika-  ja  paikallissuhteissa  esiintyvä  maailma  ei  ole  tositodellisuutta,  ja  että 
tositodellisuus  on  Jumalassa  olevat  äärelliset  personallisuudet.  Ilmiöiden 
ajanjärjestys  ilmiömaailmassa  ei  ole  missään  tekemisissä  yhtenäisyyden 
kanssa  siinä,  mikä  tositodellisuudessa  vastaa  niitä.  Luonto  on  ole- 
massa ainoastaan  äärellisten  personallisuoksien  tajunnassa.  Synti  on:  per- 
sonallisuuden  epätäydellisyys  eli  toisin  sanoin  personallisuutta  haittaava 
«kieltämys».  Mutta  synti  on  vielä  personallisuuden  täydellisin  kieltämys, 
josta  muka  seuraa,  että  se  sisältää  personallisuuden  kaikki  vähemmät  epä- 
täydellisyydet   eli    kieltämykset,    niin    monta    kuin    sellaisia  voipi  ajatella. 

Synti  on  siis  tnyös  kaiken,  äJLrellisen  personallisuuden  tajunnassa  esiinty- 
vän, luontoa  haittaavan  epätäydellisyyden  perustuksena.  —  Jos  tämä  pe- 
rustelu ei  lukijan  mielestä  tunnu  sitovalta  eikä  selvältä,  niin  emme  aio 
tässä  kohden  häntä  vastustaa. 

Tyhjänpäiväinen  muodollisuus  näyttää  meistä  haittaavan  myös  niitä 
esitelmiä  nimeltä  Kultur  och  filosofia  jotka  W.  piti  Tukholmassa  vuonna 
1868.  Ne  ovat,  samoin  kuin  «Naturens  förbannelse»  painettuina  eräässä 
W:n  kuoleman  jälkeen  julkaistussa  kokoelmassa  helppotajuisia  filosoofisia 
kirjoituksia,  jolla  on  nimenä  /  menskUghctens  lifsfrägor.  VVikner  koettaa 
selvittää  kultuurin  ja  filosofian  suhdetta '  tarkasti  seulomalla  näiden  sanain 
merkitystä.  Saapi  tietää,  että  akultuurilla»  tarkoitetaan  «useille,  järjelli- 
sellä tavalla  toimiville  ihmisille  yhteistä  maallisessa  elämässä  tapahtuvaa 
siirtymistä  alhaisemmasta  järjellisyydestä  korkeampaan».  Filosofiaa  taasen 
pidetään  yhtenä  kultuurin  puolena,  se  kun  muka  on  semmoista  edistymistä 
korkeampaan  järjellisyyteen,  mikä  tulee  selvään  ja  itsenäiseen  tietoon. 
Tällä  käsitteiden  määräämisellä  voipi  olla  arvonsa;  puutteelta  näyttää 
meistä  kuitenkin,  ettei  tekijä  ainettaan  valaistaksensa  missään  viittaa  histo- 
riaan ja  sen  opetuksiin  kultuurin  ja  filosofian  välisestä  suhteesta. 

Jos  VV.  olisi  pääpiirteiltään  esittänyt  kulttuurin  (s.  o.  yhteiskuntalai- 
toksen,  kirjallisuuden,  taiteen,  uskonnon)  ja  filosofian  keskinäisen  vaihevai- 
kutuksen  niissä  kansoissa,  joilla  on  ollut  molemmat,  olisi  hän  varmaankin 
antanut  paljoa  oikeamman  käsityksen  asianlaidasta  kuin  pelkillä  käsitteen 
määrittelyillä,  olivatpa  kuinka  hienosti  sepitettyjä  tahansa.  Sanallakaan  ei 
kosketella,  kuinka  suunnattomasti  esim.  filosoofinen  oikeusoppi  semmois- 
ten miesten  kuin  Macchiavellin,  Hugo  Grotiuksen,  Locken  ja  Montes- 
quieun  edustamana  on  vaikuttanut  uudenaikaisten  yhteiskuntain  uudestaan 
muodostamiseen,  milloin  hiljainen  reformi,  milloin  väkivaltainen  vallan- 
kumous välikappaleena.  Eikä  myös  mainita  ainoallakaan  sanalla,  kuinka 
filosofia  aina  on  pyrkinyt  positiivisia  uskonoppeja  hajoittamaan.  W:in  mie- 
lestä vallitsee  muka  ihanin  sopusointu  filosofian  ja  uskonnon  välillä.  Tie- 
tysti W.  tässä  kohden  ajattelee  molempia  semmoisiksi  kuin  tosiolemuksel- 
taan  ovat.  Mutta  relatiivinen  vastakkaisuus  molempain  välillä  ilmautuu 
kuitenkin  liian  usein  «aikatodellisuudessa»,  missä  filosofia  alituisesti  vaikut- 
taa niinkuin  syövä  tuliöljy  vallitseviin  uskonnonmuotoihin,  jotta  vastakkai- 
suutta voisi  pitää  niiden  «tosi» -olemukselle  outona. 

Kristillinen  teologia  katsoo,  sanoo  W.,  raamattua  «uskonnon  suureksi 
facit-kirjaksi»,  johon  voipi  luottaa  itse  suorittamatta  laskuja.  Mutta  filo- 
soofikin  toisinaan  «verratkoon  facit-kizjan  vastausta  niihin  tuloksiin,  joita 
itse  on  saavuttanut  ...  ja  iloitkoon,  kun  hän  facit-kirjaan  luottaen  näkee 
että  omat  laskunsa  pitävät  yhtä».  Mutta  entä  jos  filosoofi  saapi  tuloksen, 
joka  on  ristiriidassa  «facitkirjan»  kanssa?  Tästä  sanoo  W.:  «Ketään  ei 
voi  moittia  siitä,  että  hän  johdonmukaisella  ajattelulla  saavuttaa  toisen  tai 
toisen  tuloksen;  mutta  moitteeseen  on  syytä,  jos  hän  päättää  tyytyä  tulokseen, 
johon  hän  siveellisenä  ja  uskonnollisena  ihmisenä  ei  saa  tjrytyä».  Ja  VV. 
vaatii,  että  filosoofiin,  ellei  hän  voi  parempaa  tulosta  saavuttaa,  tulee  ihmi- 
senä luopua  järjestelmästään,  joka  niin  muodoin  on  onnisturoaton  aate- 
rakennus.  Mutta  eikö  näin  tavoin  vaadita  enempää  kuin  mihin  filosofian 
sopii  suostua?  Sillä  kukapa  ratkaisee  mihin  tuloksiin  siveellinen  ja  uskon- 
nollinen ihminen  saapi  tyytyä?  Raamatun  mukaanko  tämä  on  arvostel- 
tava? Mutta  filosoofin  tutkimushan  saattaa  johtaa  hänet  siihen  päätökseen, 
ettei  hän  saa  tunnustaa  tätä  auktoriteettiä  luotettavaksi.  Vallitsevain  si- 
veellisten käsitteidenkö  mukaan  on  arvosteltava,  mihin  tuloksiin  filosoofi 
siveyden  olemusta  tutkiessaan  on  tyytyvä?  Eikö  hänen  tutkimuksensa  voi 
saattaa  häntä  vaatimaan  juuri  vallitsevia  siveellisiä  käsitteitä  toisessa  tai 
toisessa  suhteessa  oikaistavaksi?  Jos  hän  tutkiessaan  on  saavuttanut  tulok- 
sen, joka  on  ristiriidassa  sen  uskonnon  tai  siveellisen  katsantotavan  kanssa, 
jossa  hän  on  kasvatettu,  niin  tämän  kyllä  pitää  olla  filosoofille  kehoituk- 
scna,  ettei  vakaannuttaisi  mieltään  näissä  kysymyksissä,  ennenkuin  on  niitä 
harkinnut  niin  perinpohjaisesti  kuin  suinkin  voipi.  Ja  se  seikka,  että  hän 
kuitenkin  voi  erehtyä,  pitäisi  saattaa  hänet  varovaiseksi  mielipiteidensä  julki- 
lausumisessa.  Mutta  jos  filosoofi  luulee  «ihmisenä»  ansainneensa  moitetta 
tyytyessään  tulokseen,  joka  poikkeaa  ennalta  valmiista,  kaikkien  käytettä- 
västä facitMsta,  niin  hän  ajattelussaan  ei  voi  liikkua  sillä  vapaudella,  mikä 
yksinään  voipi  taata  tulosten  tieteellisen  luotettavuuden.  Hän  tuskin  voi 
päästä  tulemasta  skolastiäiseksi  s.  o.  taipuvaksi  sovelluttamaan  tutkimustaan 
päteväksi  edellytetyn  dogmijärjestelmän  mukaan.  Kieltämättä  oli  VVikner 
yllämainittuja  sanoja  lausuessaan  joutunut  viettävälle  tasolle,  joka  helposti 
voi  johtaa  siveelliseen  ja  uskonnolliseen  suvaitsemattomuuteen. 

Pajjon  tyydyttävämpi  kuin  viimeksi  mainitut  kaksi  kirjaa  on  se  sarja 
esitelmiä  JYatast^^  minkä  W.  piti  Tukholmassa  vuonna  1867,  mutta  joka 
vasta  hänen  kuoltuaan  ilmaantui  painosta.    Wiknerin  erinomainen  esittämis- 

taito,  hänen  sauri  kykynsä  selvittää  esiteltävä  aine,  milloin  hän  ei  anna 
valtaa  saivartelemisbaluUeen,  takaavat  näiden  esitelmäin  suurta  arvoa. 
Platon  filosofia,  joka  on  niiden  esineenä,  tarjoaa  paljon  viehätystä  ja  se 
hartaus,  jolla  W.  sitä  käsittelee,  elähyttää  esitystä,  tarttuen  lukijaankin. 
Platon  suurenmoinen  käsitys  filosofian  tehtävästä,  että  sen  tulee  pyrkiä  tie- 
dolla saavuttamaan  ja  toimella  toteuttamaan  sitä,  mikä  on  ikuisesti  pysy- 
vätä,  joten  se  siis  on  oleva  inhimillistä  elämää  täydellisintä  laatua,  tämä 
käsitys,  joka  oikeastaan  tekee  filosofian  ja  uskonnon  yhdeksi,  ei  voinut  olla 
VViknerin  luontoista  miestä  viehättämättä.  Näissä  esitelmissä  Platon  filo- 
sofian luonteesta  tapaa  monta  hienoa  ja  sattuvaa  havaintoa;  niinpä  esim. 
sen  monet  yhtymäkohdat  kristinopin  kanssa,  jonka  historiallisiin  edellytyk- 
siin tämä  filosofia  kieltämättä  kuuluu. 

Vuonna  1867  joutui  W.  kynäsotaan  meidänkin  maassamme  tunnetun 
Carl  von  Bergemu  kanssa,  joka  alkuaan  myös  oli  kuulunut  Boströmin  op- 
pilaisiin. Tämän  aiheena  oli  v.  Bergenin  ja  U.  L.  Ullmamn  välillä  syn- 
tynyt riita  koskeva  oikeata  käsitystä  Kristuksen  personasta  ja  Saksassa  esiin- 
tyneen n.  s.  kriiHlUsen  koulun  mielipiteitä  siitä.  VV.  sekaantui  riitaan  sa- 
nomalehtikirjoituksilla,  jotka  julkaistiin  Upsala  FoslernssA,  Näissä  hän  koet- 
taa todistaa,  että  Kristus  haluunsa  nähden  eroaa  muista  ihmisistä  ja  on 
heitä  korkeampi,  kuin  myös  että  tämän  oikeaksi  myöntäminen  on  kris- 
.  tinuskolle  välttämätöntä.  Kristus  on  sekä  Jumala  että  ihminen,  jumalalli- 
sen ja  inhimillisen  olemuksen  yhteys  yhdessä  yksilössä.  Tässä  kohden  jäi 
kuitenkin  hieman  epäselväksi,  tahtoiko  W.  tätä  ymmärrettäväksi  samalla 
tavoin  kuin  kirkon  tunnustuskirjain  mukaan  nuo  molemmat  luonnot  ovat 
toisiinsa  yhdistettyinä.  C.  v.  Bergenin  pyytäessä  lähempää  selitystä,  W. 
kieltäytyi  sitä  antamasta,  koska  hän  muka  vielä  ei  ollut  saanut  mielipidet- 
tään valmiiksi;  «hänen  aseensa  eivät  vielä  olleet  taottuina»,  mutta  hän 
toivoi  niiden  kerran  valmistuvan.  W.  tarkoittaa  tällä  kristinoppia  koskevia 
tutkimuksia,  joita  hän  silloin  par^aikaa  harjoitti  ja  joiden  kypsimmät  he- 
delmät hän  sittemmin  esitti  kirjassa  Tankar  och  frägor  inför  men- 
mskones  son. 

Sitä  ennen  hänen  uuttera  kynänsä  oli  ehtinyt  saattaa  loppuun  monta 
muuta  teosta,  joiden  seassa  varsinkin  mainittakoon  Undersökningar  an- 
gäende  dtn  materiaUsHska  verldsdskddningen  (1870).  Tämä  kääntyy  etu- 
päässä Z.  Biichnerm  tunnettua  materialistista  kirjaa  vastaan,  «voimasta  ja 
mateeriasta»,  mutta  esittää  sen  ohessa  tekijän  positiiviset  filosoofisct  mieli- 

piteet  tähän  aikaan.  Hän  koettaa  tässä  muun  ohessa  selventää  ikuisen  ja 
ajallisen  maailman  suhdetta  kuvaamalla,  kuinka  puhdas  valo  prismassa  tait- 
tuessaan synnyttää  moninaisia  värejä.  Ihmissielusta  lausuu  W.  sen  ajatuk- 
sen, että  se  ajallisesta  elämästä  kuolon  kautta  erotessaan  ei  välittömästi 
joudu  ijankaikkisuuteen  vaan  välitystilaan,  joka  on  onnellisuuden  tai  tuskan 
tila,  riippuen  siitä,  tunteeko  sielu  suhteensa  tositodellisuuteen  sopu-  tai  epä- 
sointuiseksi.  Paha  ihminen  tuntisi  jo  tässä  maailmassa  olevansa  helvetissä 
ja  hyvä  taivaassa,  jos  molemmat  voisivat  tä3rsin  selvästi  käsittää  oman 
asemansa  ikitodeUisuuteen.  Siirtyminen  maallisesta  elämästä  välitilaan  on 
luonnonpakon  vaikuttama,  jota  vastoin  siirtyminen  välitilasta  ijankaikkisuu- 
teen riippuu  vapaudesta.  Asian  laatuun  nähden  ei  voi  tietysti  odottaakaan 
että  \V.  todistaisi  nämät  hypoteessinsä.  Ylipään  on  hänen  kantansa  pu- 
heenalaisessa kirjassa  edelleen  Boströmiläinen,  jonka  tähden  meidän  ei  ole 
tarvis  sitä  laveammin  kosketella. 

Kääntäkäämme  sen  sijaan  huomiomme  jo  mainittuun  kirjaan,  Tankar 
och  frdgor  inför  menmskones  son  (1872),  joka  ilmaisee  suurempaa  alku- 
peräisyyttä ja  on  W:n  etevin  uskontotiedettä  koskeva  teos. 

Muoto  on  omituinen  siinä,  että  tekijä  läpeensä  puhuttelee  Kristusta. 
Syyn  tähän  ilmoittaa  W.  seuraavin  sanoin:  «Näin  teen  koska  pelkään  ih- 
misiä ja  itseäni.  Kaikessa  ihmisellisyydessään  ovat  ihmiset  kuitenkin  san- 
gen pelottavia.  He  langettavat  äkkipikaan  tuomioita,  jotka  koskevat  hen- 
gellistä elämää  ja  hengellistä  kuolemaa  ....  Kun  ihmiset  tuomitsevat 
minua,  niin  minuun  koskee  syvästi  ja  mieleni  horjuu ;  sillä  oma  sydämeni, 
joka  myös  on  valmis  minua  tuomitsemaan,  varoilee  tilaisuutta  yhtyäkseen 
niiden  huutoon,  jotka  sanovat,  etten  ole  sinun  Isäsi  lapsia.  Tiedän  kyllä, 
että  sinä  tarpeen  tullen  voit  ja  tahdot  vahvistaa  minua,  jotta  voin  pysyä 
pystyssä  minkä  maallisen  tuomioistuimen  edessä  tahansa;  mutta  ihmisluon- 
toni kammoksuu  jokaista  sellaista  4ietkeä  ja  välttää  sitä  niin  pitkältä  kuin 
voi.  Vieläkin  olen  ajatellut,  että  jos  toisin  ne,  jotka  minua  kuulevat  ja 
tuomitsevat,  mukanani  sinun  omain  kasvojesi  eteen  ja  puhuisin  heidän 
kanssaan  siten,  että  samalla  puhuisin  sinulle,  niin  heidän  johtuisi  mie- 
leensä, että  he  minun  rinnallani  ovat  hänen  edessään,  jolle  Isä  on  kaiken 
tuomion  antanut,  ja  silloin  he  kenties  ajattelisivat,  että  heidän  oikeastaan 
pitäisi  jättää  tuomitseminen  sinulle  ....  Mutta  myös  oman  itseni  pelko 
saattaa  minut  puhumaan  omain  kasvojesi  edessä.  Olen  usein  ennen  puhu- 
nut ihmisten  kanssa  sinusta^  vaan  en  ole   aina  puhunut  niin,  kuin  puhuisin 

sinun  edessäsi  .  .  .  Oleo  ajatellut,  että  kun  puheellani  käännyn  välittömästi 
sinuun,   se  auttaisi  minua  puhumaan  nöyryydellä  ja  kuitenkin  ilman  pelkoa». 

Kirja  alkaa  itsetunnustuksella,  joka  ei  kuvaile  tekijän  ulkonaista  elä- 
mää, vaan  hänen  henkistä  kehitystänsä.  Tämä  kyllä  ei  ole  vähääkään 
niiden  vaihtelevain,  värikkäiden  kuvain  kaltainen,  jotka  avautuvat  eteemme 
Rousseaun  «tunnustuksissa»  tai  Göthen  kertoelmissa  omasta  nuoruuden- 
ajastaan.  Mutta  emme  epäile,  että  monikin  uskonnollisuuteen  taipuvainen 
henkilö  on  VViknerin  tunnustuksista  löytävä  lukuisia  kohtia,  joihin  hänen 
omat  kokemuksensa  liittyvät,  joten  ne  voivat  olla  sekä  herättäviä  että 
opettavia.  W.  kertoo  kuinka  hän  ajan  hengen  vaikutuksesta  oli  joksikin 
aikoa  luopunut  nuoruutensa  uskosta  ja  silloin  myös  käynyt  kylmäksi  Kris- 
tusta kohtaan,  jonka  hän  kuitenkin  nuoruudessaan  oli  oppinut  pitämään  so- 
vittajanaan. Sitten  oli  hän  niinkuin  tuhlaajapoika,  syötyään  rapaa  vieraassa 
maassa,  palannut  Isänsä  asuinsijalle  ja  siellä  löytänyt  myös  veljensä  Kris- 
tuksenkin. Näiden  personallisten  kokemustensa  nojalla  käy  W.  puhumaan 
siitä,  kuinka  ihmiset  tarvitsevat  pelastajaa  ja  missä  merkityksessä  Kristus 
tarjoutuu  sellaiseksi. 

Kaikkialla  maailmassa  vallitsee  taistelua,  mutta  kaikki  pyrkii  sopu- 
sointuun ja  rauhaan.  Ihminenkin  pyrkii  rauhaan  ja  tarvitsee  sentähden  tu- 
kevaa kohtaa,  johon  nojautuisi  ja  joka  ei  itse  ole  taisteluun  ja  rauhatto- 
muuteen sekaantuneena.  Tämän  tukevan  kohdan  hän  löytää  Jumalassa. 
Jumalan  tahto  kannattaa  maailman  tapahtumain  juoksua  samoin  kuin  joen 
vankka  pohja  kannattaa  päällitse  vierivää  virtaa.  Ihmisen  täytyy  löytääk- 
seen rauhaa,  jota  tarvitsee,  päästä  sopusointuun  Jumalan  kanssa,  joka  mer- 
kitsee, että  hänen  oma  tahtonsa  on  oleva  pyhä.  Siihen  käypi  tie  Kristuk- 
sen kautta.  Kuva,  minkä  evankeliumien  kertomukset  hänestä  antavat,  on 
yksilöllisyyteensä  nähden  liian  selväpiirteinen  voidaksensa  olla  keksitty. 
Ne  kuvaavat  häntä  synnistä  vapaaksi,  vanhurskaaksi,  pyhäksi.  Täten  hän 
on  meille  esikuva  ja  samalla  opettaja.  Kuitenkaan  hän  ei  ole  ainoastaan 
tätä;  yhteytemme  hänen  kanssaan  täytyy  olla  paljoa  hartaampi  ja  perso- 
nallisempi.  Tosin  Kristus  ei  ole  tahtonut  asettua  Isän  sijaan  tai  estää 
häntä  näkymästä;  mutta  hän  on  kuitenkin  sanonut:  «ei  kenkään  tule  Isän 
tykö  vaan  minun  kauttani».  Hän  on  sovittajamme;  mutta  kuinka  on  tämä 
ymmärrettävä? 

VViknerin  mielestä  tuo  tavallinen  sovitusoppi,  jonka  mukaan  Kristus 
thmistcn  sijassa  alistuu  synninrangaistukselle  ja  täyttää  lain,  ci  ilmaise  tätä 

suhdetta  täydellisesti  ja  oikein,  jonka  tähden  oppi  on  laitettava  uuteen 
muotoon.  Tuo  tavallinen  oppi  tosin  vetoo  raamattuun  (erittäinkin  muuta- 
miin apostoli  Paavalin  lauseisiin),  mutta  jotta  raamatun  todistuksia  oikein 
käsitettäisiin,  sanoo  VV.,  on  niitä  valmisteltava,  joka  toimi  ei  ole  käsittävä 
yksistään  niiden  asettamista  järjestelmälliseen  yhteyteen.  Niinpä  ei  myös- 
kään ole  sanain  mukaan  käsitettävä  mitä  raamattu  lausuu  sijaissovituk- 
sesta.  Kun  ansiotyöt  ja  viat  ovat  kysymyksessä,  niin  toinen  henkilö 
ei  voi  asettua  toisen  sijaan.  Semmoinen  käsitys  uskonnollisesta  suh- 
teesta on  löyhä,  sillä  jos  toinen  henkilö  tässä  voi  astua  toisen  sijaan, 
niin  täytyy  otaksua,  ettei  Isä  ole  kullekin  erityiselle  yksilölle  asettanut 
erikoisesti  määrättyä  tehtävää,  vaan  että  se  johonkin  määrään  on  hä- 
nelle yhdentekevää  kuka  täyttää  määrätyn  tehtävän,  kunhan  se  vaan  tu- 
lee täytetyksi.  Kristuksen  sijaiskärsimyksestä  voi  puhua  ainoastaan  siinä 
merkityksessä,  että  hän,  jossa  mitään  pahaa  ei  ollut,  maallisen  elä- 
mänsä aikana  joutui  tekemisiin  pahuuden  kanssa  maailmassa,  joka  tuotti 
hänelle  sekä  ulkonaista  että  sisällistä  kärsimystä.  Hänen  ulkonainen  kär- 
simyksensä nousi  ylimmilleen  tuskissa  ja  kuolossa  ristinpuulla;  hänen  sisäl- 
linen kärsimyksensä  johtui  siitä,  että  hän  näki  takaperoisuuden  maailmassa 
ja  että  tämä  johdatti  häntä  kiusaukseen,  joka  pyhälle  mielelle  tuottaa  kär- 
simystä. Tämä  kiusaus  oli  korkeimmillaan,  kun  hän  huutaessaan  ristin- 
puulla: «minun  Jumalani,  minun  Jumalani,  miksis  minun  ylönannoit»  het- 
keksi luuli  Jumalan  hänen  hyljänneen,  s.  o.  epäili  Messias-kutsumus- 
taan.  Mutta  hän  voitti  tämän  kiusauksen,  jota  suurempaan  ei  voi  ajatella 
cpäabsoluuttisen  olennon  joutuvan.  Se  oli  koskenut  ainoastaan  hänen  päät- 
televään ajatusvoimaansa,  hän  kun  hetkeksi  erehtyi  ajatellessaan  itseään  ja 
suhdettansa  Jumalaan,  mutta  se  ei  ollut  koskenut  hänen  tahtoansa;  johan 
siitäkin,  että  hän  käytti  sanoja:  ^minun  Jumalani»,  voi  päättää,  että  hän 
pcrsonallisella  tahdollaan  riippui  Jumalassa,  vaikka  luulikin  itseään  Juma- 
lan hylkäämäksi.  Kristus  kantoi  siis  kaiken  sen  synnin  kirouksen,  joka  ei 
edellytä  syntistä  tahtoa  itse  kirouksen  kohtaamassa  henkilössä.  Mutta  koska 
synti  ci  kyennyt  voittamaan  hänen  tahtoaan,  niin  on  hän  tullut  synnin 
voittajaksi.  Kristus  on  siis  kärsinyt  ihmisten  synnin  tähden,  ei  siten,  että 
muiden  synti  olisi  luettu  hänen  viakseen  ja  häntä  olisi  siitä  rangaistu,  vaan 
siten,  että  muiden  synti  on  tuottanut  hänelle  kärsimystä  ja  kiusauksia.  Ja 
yhtä  vähän  kuin  muiden  syntejä  voidaan  lukea  hänen  omakseen,  yhtä  vähän 
h«'inon  hurskautensa  voidaan  tehdä  muiden  omaksi.    Niin  toinen  kuin  toinen- 

kin  olisi  ristiriidassa  Jumalan  oikeuden  kanssa,  mutta  Jumalan  oikeus  ja 
armo  eivät  saata  olla  ristiriidassa  keskenään.  Sitä  vastoin  tulemme  Kris- 
tuksen kautta  vanhurskaiksi  siten,  että  hänen  pyhä  tahtonsa,  joka  koko 
maailmassa  on  ainoa  kohta,  mihin  syuti  ei  ole  koskenut,  tuottaa  ihmisille 
pelastuksen,  kun  he  uskolla  s.  o.  lujalla  luottamuksella  liittyvät  Kristuk- 
seen ja  pyrkivät  elävään  yhteyteen  hänen  kanssansa.  Silloin  hän  ottaa 
heidät  omakseen  ja  yhteyteensä  ja  he  pääsevät  siten  hänen  vanhurskau- 
destaan osallisiksi. 

Mutta  jos  Kristus  vaan  olisi  kerran  elänyt  maan  päällä,  niin  em- 
mepä voisi  varsinaisessa  merkityksessä  sanoa  olevamme  hänen  yhteyteensä 
otetut.  VVikncr  viittaa  sentähdcn  siihen,  että  Kristus  ei  ^  ole  ainoastaan 
historiallinen  henkilö  vaan  elää  ijankaikkista  elämää.  Juuri  ikipersoonana 
hän  ottaa  meidät  yhteyteensä  ja  tulee  täten  välittäjäksi  Jumalan  ja  ihmi- 
sen välillä.  Ijankaikkisuudessa  on  Kristus  Jumalan  täydeUinen  jälkikuva 
ja  ijankaikkisuudessa  Kristuksen  yhteyteen  otetut  henget  ovat  hänen  kal- 
taisiaan. Kun  tässä  elämässä  usko  herää  ihmisessä,  niin  merkitsee  tämä 
että  hän  löytää  oman  ikuisen,  täydellisen  todellisuutensa,  jonka  hän  syn- 
nin kautta  oli  hukannut.  «Uskossani»  —  sanoo  W.  —  «sinun  kauttasi 
saavutettuun  vanhurskauteen  on  tosin  itse  uskomiseni  jotakin  ajassa  tapah- 
tuvaa; mutta  uskoni  sisällys  on  ikuista  ja  täydellistä  sinun  ijankaikkista  elä- 
määsi Isässäsi  ja  sinussa».  «Mikä  on  todella  omaa  itseäni,  se  on  Her- 
rani Kristuksen  kautta  otettu  Jumalan  yhteyteen  ja  on  sen  kautta  yhtä  täy- 
dellisesti paikallaan  kuin  Isä  Jumala  on  paikallansa  ja  Herra  Kristuskin  on 
paikallansa,  joten  tämä  siis  on  aivan  niinkuin  pitää  ja  tuleekin».  Maal- 
lista elämää,  sanoo  VVikner,  voipi  verrata  uimiseen;  uijalla  pitää  olla  ruu- 
mis vedessä  (ajallinen  oleminen),  mutta  pää  niin  paljon  veden  pinnasta 
ylhäällä,  attä  hän  voi  hengittää  ylitsensä  kaareuvan  ilmakehän  ilmaa.  Sa- 
malla tavoin  uskovainen  jo  täällä  hengittää  ijäisyyden  elämänilmaa,  mutta 
vasta  maalle  noustuaan  (ajasta  erottuaan)  on  hän  kokonaan  ijankaikkisuu- 
tecn  siirtynyt.  Ijäisyys  ei  ole  ajan  jatkumista,  silloinhan  sekin  olisi  aikaa, 
vaan  se  käsittää  ajan.  —  Tässä  ilmaupi  jälleen  VViknerin  boströmiläisyys. 
Lukiessa  tätä  ja  muitakin  paikkoja  tuntuu  siltä  kuin  pitäisi  Wikner  synti- 
syyttä ainoastaan  ajalliseen  elämään  eli  ilmiölliseen  olemiseen  kuuluvana. 
Mutta  silloinhan  syntisyys  katoaa  itsestään  ihmishengen  astuessa  ijäisyyteen,  ja 
täydellisyyden  sekä  ikuisen  autuuden  pitäisi  aina  välttämättömästi  seurata.  Mutta 
sitcnhän  ikuisen  autuuden  saavuttaminen  olisi  liian  huokea  asia;    —   siihen 

ci  tarvitsisi  muuta  kuin  vaan  varrota  maallisen  elämän  loppua,  tai  jos  var- 
toomincn  kävisi  liian  pitkäksi,  hirttäytyä  pellinnuoraan.  Tämä  tietysti  ei 
ole  \V:n  tarkoitus.  Mutta  silloin  jääpi  taaskin  epäselväksi,  kuinka  ajalli- 
sessa minuudessa  alkunsa  saanut  syntisyys  seurauksineen  voipi  siirtyä  iki- 
personaan.  Tämä  on  yksi  niitä  monia  vastuksia,  joihin  W.  takertuu  niin 
kauvan  kuin  pysyy  Boströmin  opissa  ikiminuudesta,  joka  on  oleva  aika- 
minuuden  perustuksena. 

Kristuksen  personasta  sanoo  W.  puheenaolevassa  kirjassa,  että  hän 
on  Jumalan  ainokainen  poika,  Isästä  ijankaikkisuudessa  syntynyt  ja  Isän 
tahdon  täydellinen  ja  itsenäinen  ilmaus.  Tosin  ei  Kristuksella  yksinään 
ole  tuota  ominaisuutta  —  olla  Isästä  syntynyt  — ,  sillä  jokaisesta  muusta- 
kin, mikäli  hän  kuuluu  ijäisyyteen,  sanotaan  syyllä,  että  hän  on  Jumalasta 
syntynyt.  Mutta  välittömästi  syntyneenä  on  Kristus  «ainokainen»,  jota  vas- 
toin muilla  on  Isä  perustuksenaan  ainoastaan  välillisesti  Kristuksen  kautta. 
Siis  otaksuu  VV.  kuitenkin  Kristuksen  Isän  alle  alistuneeksi;  ainoastaan  jäl- 
kimmäinen on  «ehdottomasti»  oleva,  Kristuksella  sitä  vastoin  on  perustuk- 
senaan yksinomaan  Isä,  eikä  mikään  muu.  Mutta  Kristuksen  täytyi  esiintyä 
ajassa  eikä  niinkuin  Isä  pitää  ijäisyyttä  ainoana  olomuotonaan.  Tämä  on 
\V:n  mielestä  ominaisuus,  joka  hänellä  on  yhteinen  jokaisen  yksilöllisen 
subjektin  kanssa,  paitsi  itse  «absoluuttisen».  Ja  koska  Kristuksen  toimi 
ijäisyydessä  on  välittää  Jumalan  ja  meidän  välillämme,  niin  täytyi  hä- 
nen maallisen  olonsakin  pukeutua  meidän  lähdemme  tapahtuvan  lähetyksen 
muotoon. 

Onko  siis  Kristus,  kysyy  W.  vielä.  Jumala  vaiko  ihminen?  Jos  ainoas- 
taan «ehdottomalle»  antaa  nimen  «Jumala»,  niin  se  ei  sovellu  muuta  kuin 
Isälle.  Niihin  aikoihin,  joina  Kristus  vaelsi  maan  päällä,  jumalankäsit- 
teellä  ei  vielä  ollut  niin  suppea  merkitys  kuin  sittemmin  (niinkuin  näkyy 
m.  m.  Joh.  10,  34).  Kristus  ei  ole  kaiken  tietävä  eikä  kaikkivaltias. 
Mutta  hän  on  kaikki,  mitä  hänen  tarvitseekin,  voidakseen  välittää  Isän  Ju- 
malan ja  ihmisten  välillä;  tähän  hän  tarvitsee  ja  hänellä  siis  myös  on 
kaikki  se  täydellisyys,  minkä  saattaa  omistaa  sellainen  olento,  joka  ei  ole 
oman  itsensä  perustus,  s.  o.  joka  ei  ole  ehdoton  (absoluuttinen).  Kristus 
on  yksi  ainoa  ja  jakaumaton  henkilö,  mutta  ei  kaksoisolento  muussa  mer- 
kityksessä kuin  jokainen  muukin,  jolla  on  sija  ijäisyydessä  ja  sen  ohessa 
myös  aj ässäkin.  Jumala  ja  ihminen  hän  voi  olla  yhtäaikaa  ainoastaan  si- 
ten,   että    inhimillisyys   ja   jumalisuus  käsitetään  merkityksessä,  joka  antaa 

molemmille    käsitteille    osittain  saman  piirin,  ja  että  siis  määrätyllä  alalla 
on  samaa  oUa  Jumala  ja  olla  ihminen. 

Mitä  tulee  ihmeellisyyteen  Kristuksen  maallisessa  esiintymisessä,  niin 
on  W.  vakuutettu  siitä,  ettei  hänen  elämässään  tapahtunut  mitään,  joka 
olisi  kumonnut  todellisia  luonnonlakeja,  nämät  kun  ovat  ainoastaan  Juma- 
lan tahdon  abstraktinen  ilmaus  luontoon  nähden.  Mutta  näitä  lakeja  em- 
me täydellisesti  tunne  ja  W.  luulee  niiden  myöntävän  paljoa  laajemman 
alan  yksityishenkilön,  varsinkin  Jumalan  lähettämän  henkilön  vallalle  luon- 
non yli  kuin  mitä  luonnontiede  vielä  arvelee  mahdolliseksi.  £]lei  Kris- 
tuksen ruumiillinen  elämä  olisikaan  syntynyt  muilla  edellytyksillä  kuin 
niillä,  jotka  jokaisen  muun  ihmisen  syntyessä  ovat  olemassa,  niin  tämä  ci 
vähentäisi  hänen  arvoaan  pelastajana  ja  Jumalan  ainokaisena  poikana.  Sillä 
yksikään  ihminen  ei  kuitenkaan  itse  personallisuuteensa  nähden  olo  maalli- 
sen isänsä  poika;  maallinen  isä  on  vaan  ollut  yhtenä  ehtona  elämän  syn- 
tymiselle, mutta  itse  elämää  hän  ei  suinkaan  ole  antanut.  Elämä  johtuu 
korkeammasta  lähteestä.  Mitä  raamattuun  tulee,  ei  W:iä  tyydytä  tuo  vanha 
inspiratsioonikäsite.  Vanhan  ja  uuden  testamentin  välillä  on  olemassa 
suuri  erotus,  samoin  kuin  eri  kirjain  ja  paikkainkin  välillä  jälkimmäisessä. 
Myös  Kristuksen  personaa  kuvattaessa  on  vapautta  muutamissa  suhteissa 
käytetty  ja  noudatettu  ajan  katsantotapaa.  Raamattu  on  verrattava  muoto- 
kuva-albumiin, missä  joka  lehti  jollakin  tavoin  kuvaa  maailman  lunastajaa. 
Jota  pitemmälle  joutuu,  sitä  selvemmäksi  käy  tämä  kuva,  niin  että  vaikka 
alussa  näkee  vaan  epämääräisen  haahmon,  vähitellen  saapi  kuvan,  joka 
on  tarkka  pienimpään  piirteeseen  asti. 

Olemme  laajalta  tehneet  selkoa  tästä  kirjasta,  joka  mielestämme  on 
varsin  suuresta  arvosta.  Nähdäksemme  on  W.  tässä  käsittänyt  muutamia 
kristinopin  peruskäsitteitä  syvällisemmin  ja  oikeammin  kuin  tavallinen  oppi. 
Arvostelu  VViknerin  tässä  teoksessa  lausumista  mielipiteistä  riippuu  tietysti 
arvostelijan  uskonnollisesta  kannasta.  Muutamain  lukijain  silmissä  hän  epäi- 
lemättä on  harhateille  joutunut  joka  kerta  kun  vähäsenkin  poikkcc  voi- 
massa olevista  opinkappaleista.  Toisten  mielestä  taasen  —  ja  me  tun- 
nustamme kuuluvamme  niihin  —  on  valitettavaa,  ettei  hän  olo  mennyt 
vieläkin  pitemmälle  yrittäessään  luoda  kristologian,  joka  olisi  sopusoinnussa 
nykyajan  tietoperäisten  ja  uskonnollisten  tarpeiden  kanssa.  VV.  on  vielä 
liiaksi  kiinni  kirkoUis-dogmatillisessa  katsantotavassa  voidakseen  semmoista 
tehtävää  täydellisesti  suorittaa.     Hän  ei  koetakaan  käsittää  Kristusta  histo- 

rialliscna  ilmiönä  ja  historiallisossa  yhteydessään,  ja  kuitenkaan  ei  mik.län 
kristologia  nykyään  enää  voi  tyydyttää  tätä  ehtoa  täyttämättä.  Hän  lai- 
minlyö asettua  määrätylle  kannalle  tieteellisen  pipliantutkinnon  suhteen, 
jonka  tulokset  kuitenkin  ovat  sen  arvoiset,  ettei  kukaan  voi  luoda  kristo- 
loogista  teoriaa,  tekemättä  selkoa  siitä,  mitä  hän  näistä  tuloksista  hyväk- 
syy tai  hylkää,  ja  mistä  syystä  se  tapahtuu.  Koska  W.  laiminlyö  määrätä 
kantansa  tässä  suhteessa,  tulee  hänen  teoksensa  pikemmin  hartauskirjan 
kuin  tieteellisen  teoksen  kaltaiseksi.  Kuitenkin  on  hän,  kuten  jo  olemme 
myöntäneet,  alkuperäisellä  tavalla  koettanut  selittää  muutamia  kristinuskon 
perusopeista,  ja  se  ajatustyö,  minkä  hän  niihin  on  pannut,  ei  voi  olla  nii- 
den edemroälle  kehitykselle  hyödytön. 


Viimeksi  mainitun  kirjan  ilmestyttyä  kului  muutamia  vuosia,  en- 
nenkuin VV.  julkaisi  suurempaa  uutta  teosta.  Tänä  aikana  hän  kuitenkin 
ahkerasti  harjoitti  filosoofista  mietiskelyä  ja  tulokset  esitti  hän  kirjassa,  ni- 
meltä Om  egenskapen  (ominaisuudesta,  1880),  jossa  VV.,  kuten  ennen 
olemme  maininneet,  ilmeisesti  luopuu  Boströmiläisy7destä.  Alkulauseessa 
sanoo  hän  itse,  että  teos  on  monivuotisen,  yksivakaisen  punnitsemisen  tuote, 
ja  ettei  hän  tässä  ole  lähtenyt  minkään  tuloksen  edellytyksestä,  jonka  hän 
haluaa  saavuttaa.  Itse  teossa  onkin  hän  tässä  [)aljoa  paremmin  kuin  ai- 
kaisemmissa kirjoissaan  välttänyt  kaikkea  senlaista  sekaantumista.  Vielä 
hän  nimenomaan  ilmoittaa  luopuneensa  Boströmin  opista,  josta  hän  ei  kui- 
tenkaan toivo  saavansa  suurtakaan  kiitosta,  sillä  «kirjoittaminen  Boströmiä 
vastaan  Ruotsin  filosofiassa  on  yhtä  vaarallista  kuin  kirjoittaminen  Ruot- 
sin historiassa  Kaarle  Xllista  vastaan».  Edelliset  filosoofisct  kirjansa  hän 
nyt  sanoo  kaikki  tyyni  vaan  esiopinnoiksi  ja  osittain  vanhentuneiksi.  Tä- 
män kirjan  sisällys  on  liian  abstraktista  ja  vaikeaa  huvittaaksecn  muita  kuin 
niitä,  joilla  filosofia  on  ammattina,  jonka  tähden  Valvojan  lukijoita  sääs- 
tääksemme  jätämme  sen  tässä  kertomatta.  Olkoon  siinä  kylliksi  sanottu, 
että  kirjassa  tutkistellaan  mitä  nuo  yleisimmät  käsitteet  eli  n.  s.  «kate- 
goriat», niinkuin  ominaisuus  ja  olio,  perustus  ja  seuraus,  sjy  ja  vaikutus 
y.  m.  oikeastaan  merkitsevät.  Mutta  näitä  käsitteitä  tarkastellessaan  VV. 
osittain  suoranaisesti,  osittain  välillisesti  asettuu  sotakannallc  Boströmin 
filosofian  perusoppeja  vastaan,  esim.  että  se,  mikä  kaikessa  on  varsinaisesti 

olcvata,  on  enemmän  tai  vähemmän  selvä  itsetieto  ja  että  oleminen  on 
—  tulla  tajutuksi.  Boströmin  järjestelmän  pääasiallisimpia  vikoja  on,  että 
se  useinkin  mietiskelee  asioita,  joista  mikään  tieto  ei  ole  mahdollinen,  että 
se  pyrkii  pelkällä  abstraktisella  ajattelemisella  ja  määrittelyillä,  kokemuk- 
seen nojaumatta,  päättämään  mitä  asiat  ovat.  Ja  näihin  vikoihin  on  var- 
sinaisena syynä  se,  ettei  Boström  ole  perinpohjaisesti  tutkinut  kysymystä 
tiedon  olemuksesta  ja  millä  ehdoilla  tieto  on  mahdollinen.  Niin  kauvan 
kuin  VVikner  oli  pääasiallisesti  Boströmin  kannalla,  teki  hän  itsensä  syy- 
pääksi samoihin  virheisiin.  Vasta  kirjassa  «Om  egenskapen»  antautuu  VV. 
lähemmin  tutkimaan  tietoprobleemia,  mutta  ei  nytkään  sitä  täydellisesti 
ratkaise.  Olioilla  on,  niin  hän  opettaa,  ominaisuutensa  suhteissansa  muu- 
hun, mutta  ei  näiden  suhteiden  kautta.  Myös  suhteessansa  tajuavan  olen- 
non tajuamiseen  on  niillä  määrättyjä  ominaisuuksia,  mutta  ei  tämän  suh- 
teen kautta.  Ne  eivät  ole  olemassa  eivätkä  ole,  mitä  ovat,  sen  kautta 
että  niitä  tajutaan;  niillä  on  olemassaolonsa  ja  ominaisuutensa  riippumatta 
tästä  suhteesta.  Ilmiömaailma  ei  ole  epätodellinen.  Ilmiömaailma  on 
tositodellismitta,  mikäli  sitä  tajutaan  (ei  väärällä,  vaan)  epätäydellisellä  ta- 
valla. Tästä  käsityksen  epätäydellisyydestä  johtuu,  että  se  näyttäytyy  vaih- 
televaiscksi  ajassa  ja  ulottuvaiseksi  avaruudessa.  Ilmiömaailman  perustuk- 
sena on  todellisuus,  joka  itsessään  on  ikuista,  s.  o.  muuttumatonta,  aja- 
tonta ja  paikatonta. 

Mutta  muuttuvainen  todellisuus  on  suhteessa  ijäiseen  todellisuuteen. 
Voidaanko  todella  tätä  suhdetta  ajatella  saattamatta  muuttuvaisuutta  jossa- 
kin määrin  tarttumaan  ijäiseen  todellisuuteenkin?  Tämä  probleemi  on 
tästä  lähtein  VViknerin  huomion  esineenä  ja  viepi  hänet  edemmäksi  sitä 
kantaa,  jolle  hän  asettui  kirjassa  «Om  egenskapen»,  ja  vieläkin  kauvcm- 
mas  Boströmistä.  Uutta  kantaansa  perustelee  hän  viimeisessä  filosoofiscssa 
teoksessaan  ^Tidsexistensens  apologirt  (ajallisen  olevaisuuden  puolustus), 
joka  hänen  kuoltuaan  ilmestyi  Aberg\x\  toimesta  1888.  Tässä  hän  myön- 
tää, että  muuttuminen  ja  aika  ovat  olemassa  kaikelle  todellisuudelle.  Koska 
ikuinen  on  todellisessa  suhteessa  muuttuvaiseen,  niin  ikuisen  täytyy  itse 
joutua  vaihteleviin  suhteisiin  ja  niissä  ilmaista  vaihtelevia  ominaisuuksia. 
Sikäli  se  on  muuttuvaista.  Jumala  itse,  ollen  suhteessa  muuttuvaiseen 
maailmaan,  toimii,  ja  on  siis  muuttuvainen.  Tämä  ci  saa  estää  hänen 
täydellisyyttään;  päinvastoin  on  semmoisen  Jumalan  ajatteleminen,  joka 
vaan  on  muuttumaton  eikä  ensinkään  toimi,  ja  jonka  olc^miscssa  ci  mitään 

tapahdu,  elävälle  olennolle  kammottavaa  ja  jähmetyttävää.  Myös  luopuu 
VV.  nyt  aikaisemmasta  mielipiteestään,  että  ajaton  minuus  olisi  empiirisen 
aikaminuuden  perustuksena.  Ajaton  minuus,  sanoo  VV.  nyt,  olisi  vaiheeton 
ja  siis  tiedoton  —  se  ei  olisi  mikään  minuus.  Vihdoin  lausuu  VV.  tuon 
aivan  oikean  väitteen,  että  jos  jollakin  tiedonesineellä  on  muuttuvaisuus 
ominaisuutena,  niin  se  ei  estä,  että  tieto  siitä  voipi  olla  tosi.  Tällä  hän 
myöntää,  että  tositietoa  empiirisestä  maailmasta  voipi  olla  olemassa ;  esim. 
meillä  on  tositieto  aistillisten  olioiden  muutoksista,  kun  voimme  näitä  se< 
littää  määrätyistä  laeista.  Tidsexistensens  apologi  on  sisällykseltään  yhtä 
abstraktinen  ja  suurelle  yleisölle  käsittämätön  kuin  edellinenkin  kirja,  jooka 
tähden  emme  tässä  rupea  siitä  tarkempaa  selkoa  tekemään;  muistutamme 
vaan,  että  tähän  viimeiseenkin  käänteeseen  VViknerin  mietiskelyssä,  niinkuin 
edellisiinkin,  epäilemättä  oli  sisimpänä  syynä  hänen  uskonnollinen  tar- 
peensa. Ainoastaan  se  Jumala,  joka  itse  ajassa  jotain  vaikuttaa,  voi  olla 
semmoisessa  personallisessa  suhteessa  ajassa  elävään,  ajassa  syntiä  tekevään 
ja  ajassa  vapautusta  tarvitsevaan  ihmiseen,  jota  kristinusko  vaatii. 

Näissä  kahdessa  viimeisessä  teoksessaan  on  VVikncr  niin  sanoaksemme 
koonnut  aluskiviä  uuteen  filosoofisecn  järjestelmään,  joka,  jos  se  olisi  val- 
mistunut, arvattavasti  olisi  johdattanut  Ruotsin  filosofian  paremmalle  tielle, 
kuin  se,  jolle  Boström  oli  sen  vienyt.  Valitettavasti  kuolema  esti  häntä 
saamasta  sitä  valmiiksi.  Tuleva  tutkimus  on  luullaksemme  tässä  löytävä 
paljon  käyttökelpoista  ainesta.  Myöskin  hänen  uskonnolliset  kirjoituksensa 
sisältävät  osaksi  aatteita,  jotka  ovat  omiansa  rikastuttamaan  uskonnon- 
tiedettä.  Näin  muodoin  on  VViknerin  työ  kantanut  hedelmiä  tieteelle, 
vaikka  paha  kyllä  Boströmin  filosofian  mutkikkaat  verkot  liian  kauvan  piti- 
vät häntä  vankina.  Mutta  VVikner  on  hyödyttänyt  jälkimaailmaa  myöskin 
esimerkkinsä  kautta,  osottautucssaan  jaloksi  henkilöksi,  joka  kautta  koko  elä- 
mänsä todellakin  ihmeteltävällä,  lakkaamattomalla  ahkeruudella  teki  työtä 
saavuttaakseen  sitä,  joka  hänestä  näytti  korkeimmalta  hyvältä:  selvä  käsi- 
tys siitä,  mikä  todellakin,  eikä  ainoastaan  näennäisesti,  on  olemassa. 

Th.  Rein. 

John  Stuart   MUU    Vapaudesta.     Englantilaisesta    ykänsä  n  painoksesta"   suom.    Niilo 
Liakka.     Hels.  1891,  Otava.     188  s.   12:o,  hinta  2:  — . 

Tämä  pienellainen  kirja  «Vapaudesta»  (vrt.  Valvoja  1890,  erittäin 
SS.  460 — 461),  jonka  Mill  itse  asetti  tärkeimpien  joukkoon  lukuisista  teok- 
sistaan ja  joka  nyt  on  suomeksi  ilmestynyt,  yrittää  perusteellisesti  selvitellä 
ysteiskunnallisen  vapauden  ja  vapaamielisyyden  käsitettä  ja  perusteita. 

Lyhyemmän  johdattavan  luvun  jälkeen  seuraa  kirjan  laajin  luku  (s. 
24 —  88),  joka  puhuu  vi ajattelemisen  ja  keskustelemisen  vapaudesta^.  Te- 
kijä ottaa  ensiksi  puhuakseen  tästä  rajoitetusta  alasta,  koska  siihen  katsoen 
vapauden  periaate  on  jotenkin  laajassa  määrässä  yleisen  mielipiteen  tun- 
nustama; mutta  sen  perusteet  ansaitsevat  tähänkin  alaan  katsoen  selvitystä, 
ja  hänen  arvelunsa  mukaan  näitä  perusteita  voipi,  kun  ne  oikein  ymmärre- 
tään, sovittaa  vapauden  kysymykseen  koko  sen  laajuudessa.  Hän  koettaa 
tässä  luvussa  osottaa,  että  yhteiskunnassa  on  myönnettävä  täydellinen  va- 
paus ajatella  ja  lausua  semmobiakin  aatteita,  joita  yhteiskunnan  enemmistö 
pitää  väärinä  ja  turmiollisinakin.  Vapaa  keskustelu  ja  väärien  mielipiteiden 
kumoominen  järkisyillä  on  aina  ainoa  oikea  ja  todellisesti  hyödyllinen  keino 
vastustaa  niitä.  Ainoastaan  silloin  kun  semmoiset  mielipiteet  lausutaan 
suorana  yllytyksenä  rikolliseen,  toisen  ihmisen  oikeutettua  etua  loukkaavaan 
tekoon,  saa  niiden  lausumista  pitää  rikoksena.  «Mielipiteen,  että  viljan- 
kauppiaat  ovat  köyhäin  näännyttäjiä  eli  että  yksityisomaisuus  on  varkautta, 
tulee  saada  olla  koskematta,  kuin  sitä  suoraan  vaan  levitetään  sanomaleh- 
dissä, mutta  voi  syystä  kyllä  tuottaa  rangaistuksen,  kuin  se  suullisesti  lau- 
sutaan kiihtyneelle,  viljankauppiaan  talon  edustalle  kokoontuneelle  roisto- 
joukolle.»  (s.  89 — 90). 

Pääperustukset,  joita  Mill  lavealta  ja  monessa  kohdin  hyvin  sattuvasti 
selvittelee,  ovat  seuraavat.  Ensiksikin:  se  mielipide,  joka  ulkonaisella  val- 
lalla pakotetaan  vaikenemaan,  saattaa  olla  tosi,  ja  silloin  ihmiskunnalta  me- 
nee hukkaan  arvokas  sen  edistyttämiscn  aines.  Toiseksi,  joskin  vaijistettu 
mielipide  on  pääasiassa  erehdystä,  niin  siinä  hyvin  usein  sisältyy  joku 
määrä  totuutta,  ja  ihmiskunnan  edistys  totuuteen  päin  paraiten  tapahtuu 
vastaisten  mielipiteiden  yhtcensattumisen  kautta  vapaassa  keskustelussa.  Ja 
kolmanneksi,  joskin  poikkeeva  mielipide  olisi  kerrassaan  väärä  ja  enemmis- 
tön mielipide  eli  perinnäinen  mielipide  koko  totuus,  niin  jälkimpaäinen,  jollei 
jallita  sitä  voimakkaasti  ja    vakavasti  vastustaa  ja  jollei  todella  sitä  tehdä- 

kin,  muuttuu  kannattajoissaan  paljaaksi  ennakkoluuloksi.  Useimmat,  jotka  sen 
perivät,  kannattavat  sitä  sitten  ennakkoluulon  tavalla,  vähän  käsittäen  ja  tun- 
tien sen  järkiperusteita;  «totuus  täten  säilytettynä  on  vaan  yksi  taikaluiilo  li- 
sää, sattumalta  yhdistettynä  sanoihin,  jotka  ilmoittavat  totuutta»  (s.  57).  Ja 
itse  perinnäisen  vakaumuksen  sisällyskin  on  silloin  vaarassa  joutua  hukkaan 
ja  menettää  elävän  vaikutuksensa  ihmisten  luonteeseen  ja  käytökseen.  Siis 
viimemainitussakin  tapauksessa  poikkeevan  vastus tusmielipiteen  olemassaolo 
on  todelliseksi  hyödyksi.  Aina  ja  joka  tapauksessa  «mielipiteitten  yhtäläi- 
syys, jollei  se  ole  tuloksena  vastaisten  mielipiteitten  aivan  täydellisesti  ja 
vapaasti  vertailemisesta  keskenänsä,  ei  ole  suotava  eikä  niiden  erilaisuus 
paha,  vaan  hyvä,  kunnes  ihmiset  tulevat  paljon  kykenevämmiksi  kuin  ny- 
kyään keksimään  totuuden  kaikki  puolet»  (s.  90). 

Mainitessaan  esimerkkejä  Mill  monesti  palaa  kysymykseen  uskonnolli- 
sista erimielisyyksistä.  Niin  miellyttävä  kuin  hänen  ponteva,  vilkas  ja  sy- 
vää vakaumusta  uhkuava  esityksensä  yleensä  on,  niin  minun  mielestäni  sen 
miellyttäväisyys  useimmiten  lakkaa,  kun  hän  koskee  uskontoon.  Kieltämä- 
tön on  minusta  että,  niin  innokkaasti  kuin  hän  vast'ikään  on  puhunut  kaik- 
kea «erehtymättömyyden  luulettelemista»  vastaan,  niin  hän  näissä  kohdin 
itse  lankee  samaan  virheeseen.  Hän  edellyttää  ett'ci  kukaan,  Joka  on  val- 
litsevan uskon  kannalla,  ajattele  vapaasti  (esim.  52 — 53);  hän  syyttää  kii- 
vaasti uskonnollista  ajatussuuntaa  ulkokultaisuudesta  (49),  katsoo  tarpeelli- 
seksi pistää  välilauseina  sisään  semmoisia  hyökkäyksiä  kuin:  nykyänsä  ei 
luultavasti  kukaan  enää  tee  sitä  huomautusta,  että  kristityt  rakastavat  toisi- 
ansa (67),  y.  m.  semm.  Mielestäni  hän  niissä  kohdin  unhottaa  oikeata  su- 
vaitsevaisuutta toisten  mielipiteitä  kohtaan. 

On  hyvin  tavallinen  ajatus,  että  on  sallittava  vapaa  keskustelu  kai- 
kissa asioissa,  kun  se  vaan  pysyy  rehellisen  keskustelun  rajoissa,  mutta  se 
on  ehkäistävä  ja  rangaistava,  kun  se  ei  ole  rehellinen  taikka  muuttuu  her- 
jaukseksi ja  häväistykseksi.  Tähän  katsoen  Mill  puolestansa  päättyy  siihen 
mielipiteeseen,  että  vapaata  keskustelua  ei  voi  siinäkään  kohdin  ulkonaisella 
vallalla  ehkäistä  eikä  rajoittaa,  ilman  tuottamatta  enempää  vahinkoa  kuin 
hyötyä.  Hän  väittää  nimittäin  että,  jos  yhteiskunta  semmoiseen  valvomis- 
toimeen  ryhtyy,  niin  se  vie  aina  puolueellisuuksiin  vallitsevien  mielipiteiden 
eli  enemmistön  mielipiteiden  eduksi  (s.  84 — 87). 

Kolmas  luku  puhuu  <^individualisuudesta  yhtenä  menestyksen  ainek- 
sena». Tässä  siirrytään  kysymykseen  ihmisen  teoista^  ihmisen  toimimisvd.' 
paudcsta.  Siitä  syystä  että  yleinen  ajatussuunta  ei  ole  erehtymätön,  ynnä 
muista  yllä  esitetyistä  syistä  on  myös  hyödyllistä,  että  tehdään  erilaisia 
elämiskokeita.  Tekiä  koettaa  osottaa  kuinka  erinomaisen  tärkeätä  ihmis- 
kunnan onnelle  on,  että  kunkin  yksilön  omatakciselle  luonteelle,  hänen 
omituisuuksilleen  ja  hänen  itsenäiselle  initsiatiivilleen  suodaan  niin  täydelli- 
nen   tilaisuus  varttua  voimallisiksi,  kuin  suinkin  mahdollista  on.    Millin  syv^ 

ja  elävä  vakaumus  on,  että  yleisen  mielipiteen  tasoittava  paino  nykyaikana 
liiaksi  hävittää  eroovaisuudet  ihmisten  välillä,  vieläpä  että  siinä  seikassa 
piilee  suurin  vaara  Europan  nykyiselle  sivistykselle.  Nerokkaat  henkilöt, 
jotka  kykenevät  viemään  ihmiskuntaa  eteenpäin,  ovat  enemmän  individua- 
lisia  kuin  muut  ihmiset.  He  voivat  sen  vuoksi  ainoastaan  vapauden  ilman- 
alassa, missä  suvaitaan  omituisuuksia  elämis-  ja  toimimis-tavassa,  esteettö- 
mästi  kehittyä  sekä  päästä  vaikuttamaan  ympäristöönsä.  Sentähden  Mill 
surkuttelee,  että  yleisen  mielipiteen  sortovalta  pyrkii  tekemään  kaikkea  ck- 
sentrisyyttä,  epätavallista  käytöstä  viaksi.  «Tähän  aikaan  paljas  eriäväi- 
syyden  esimerkki,  paljas  kielto  notkistamasta  polveansa  tavalle,  on  jo  se- 
kin hyödyksi»  (s.  108). 

Neljännessä  luvussa  (s.  121  — 152)  hän  kehittää,  edellisen  esityksen 
perustuksella,  kaantaansa  varsinaisen  yleisen  periaatteen  muotoon.  Ja  vii- 
dennessä hän  edelleen  selvittää  tätä  periaatettaan,  tuomalla  esiin  muuta- 
mia sen  «sovellutuksia».  —  Mitkä  ovat  oikeat  rajat  yksilön  herruudelle 
oman  itsensä  yli  ja  yhteiskunnan  vallalle  hänen  ylitsensä?  Perusväite,  joka 
lausutaan  jo  johdattavassa  ensimmäisessä  luvussa,  on :  Ainoa  tarkoitus,  jota 
varten  yhteiskunta  oikeudella  voipi  käyttää  valtaa  jonkun  sivistyneen  yhteis- 
kunnan jäsenen  yli  vastoin  hänen  tahtoansa,  on  tarkoitus  estää  muiden  va- 
hinkoa. Hänen  oma  fyysillinen  tai  moraalinen  etunsa  ei  ole  riittävä  syy. 
«Ainoa  osa  ihmisen  käytöstä,  josta  hän  on  vastuunalainen  yhteiskunnalle, 
on  se,  joka  koskee  muita.  Siinä  osassa,  joka  koskee  häntä  itseänsä,  on 
hänen  vapautensa  oikeudella  ehdoton.  Itsensä  ylitse,  oman  ruumiinsa  ja 
sielunsa  ylitse  on  ihminen  itsevaltias»  (s-  15).  Katsoen  ihmisen  itsekoh- 
taisiin  tekoihin  on  muilla  ainoastaan  oikeus  häntä  varoittaa,  neuvoa,  kes- 
kustella hänen  kanssaan,  siten  taivutella  häntä  viisaampaan  menettelyyn, 
joka  tekisi  häntä  itseään  onnellisemmaksi,  -  tai  olkoonpa  oikeampaan 
menettelyyn ;  mutta  yhteiskunta  älköön  ryhtykö  häntä  pakottamaan,  ja  muut 
ihmiset  älkööt  etsikö  häntä  millään  pahalla,  jos  hän  toimii  neuvoja  vas- 
taan. Tosin  on  luonnollista,  että  ihmisen  itsekohtaiset  ominaisuudet,  hänen 
luonteensa  siihen  kuuluvat  etevyydet  tahi  puutteellisuudet  vaikuttavat  tois- 
ten arvosteluun  hänestä.  Ne  saattavat  saada  aikaan,  että  toiset  häntä  ihai- 
levat, tai  pitävät  etevänä,  tai  vähäpätöisenä,  tai  narrina,  tai  mahdollisesti 
eläimentapaisena  olentona.  Minä  käytän  ainoastaan  omaa  vapausoikeuttani, 
jos  sellaisten  syiden  johdosta  haen  jonkun  ihmisen  seuraa  tahi  vältän  sitä, 
—  vaikk'ei  minulla  ole  oikeutta  semmoisesta  väittelemisestä  melua  pitää 
(s.  126).  On  siis  kumminkin  aivan  luonnollista,  ja  on  suotavakin,  että  ih- 
minen siten  saa  tuntea  toisten  hyväksymistä  tahi  paheksumista.  Mutta  Mill 
väittää  (s.  126—127):  ne  tämmöiset  ikävyydet,  jotka  suoraan  seuraavat  mui- 
den cpäsuopeasta  arvostelusta,  luonnollisina  ja  ikäänkuin  välttämättöminä 
seurauksina  itse  ihmisen  virheistä,  ne  ovatkin  ainoat,  joiden  alaiseksi  häntä 
3aisi    koskaan   saattaa  5en  ogan   tähden  hänen  käytöstänsä  ju  luonnettansa, 

joka  koskee  ainoastaan  hänen  omaa  hyväänsä.  Mutta  emme  saa  sen  takia 
pitää  asianamme  ikävystyttää  hänen  elämäänsä,  sälyttää  hänen  päällensä 
ikävyyksiä  rangaistaksemme  häntä!  —  Sitä  vastoin  toisia  ihmisiä  sortavat 
teot  vaativat  aivan  toisellaista  kohtelua.  Niitä  yhteiskunnan  ja  yleisen  mie- 
lipiteen tietysti  on  julistaminen  vääriksi,  estäminen  sekä  rankaiseminen  so- 
pivilla keinoilla. 

Tästä  periaatteesta  johtuvat  useat  merkilliset  johtopäätökset,  jotka 
saattavat  meitä  arveluttaa  itse  periaatteen  pätevyyteen  nähden.  £i  saisi 
rangaista  tekoja,  joita  yhteiskunnan  enemmistö  katsoo  epäsiveellisiksi,  jos  ne 
eivät  vahingoita  muita;  ei  myöskään  esim.  hasardipeliä  (vrt.  s.  162  —  163), 
ei  juoppoutta  semmoisenaan  (s.  133,  159);  supistukset  oikeudessa  myydä 
myrkyllisiä  aineita  ovat  Millin  mielestä  menneet  liiallisuuteen  ja  kaipaavat 
muodostelua  (156  —  159);  ja  pyrinnöt  viinankielto-lain  aikaansaamiseksi  ovat 
erityisenä  hänen  paheksumisensa  esineenä  (144  ss.),  vaikka  hän  myöntää 
eräitä  supistavia  toimia  siinäkin  oikeutetuiksi  (163  — 165). 

Sanottaneen:  ihmisen  toiminta  vaikuttaa  aina  välillisesti  muihin,  esim. 
kun  hän  laiminlyö  hyödyllistä  toimintaa  ja  tekee  itsensä  lopulta  kykene- 
mättömäksi semmoiseen,  sekä  esimerkin  kautta.  Mill  vastaa:  kun  ihminen 
semmoisen  käytöksen  kautta  «tulee  loukanneeksi  selvää  velvollisuuttansa 
yhtä  tahi  useampaa  muuta  kohtaan^  niin  se  seikka  ei  kuulukaan  itsekohtai- 
siin  asioihin  ja  joutuu  siveellisen  paheksumisen  alaiseksi,  sanan  oikeassa 
merkityksessä»  (s.  132}.  Esim.  jos  mies  juoppoutensa  tahi  hurjuutensa 
kautta  tulee  kykenemättömäksi  maksamaan  velkojansa,  tahi  perheenisä  vai- 
puu samoihin  paheisiin.  Mutta  kun  ihmisen  teot  ainoastaan  varsin  välilli- 
sesti vaikuttavat  muihin,  ja  lähinnä  ainoastaan  häneen  itseensä,  niin  Millin 
mielestä  yhteiskunnan  pitää  ottaa  kärsiäkseen  sitä  vähäistä,  välillistä  vaRin- 
koa,  mikä  niistä  sattuu  viime  kädessä  yhteiskuntaankin,  tuon  suuremman 
hyvän,  ihmisvapauden  tähden.  Mitä  tulee  pahaan  esimerkkiin,  jonka  hai- 
pamielinen  ihminen  antaa,  niin  yhdyttäneen  siihen,  että  tämmöisissä  tapauk- 
sissa esimerkki  tuskin  voi  olla  muuta  kuin  pelottava. 

Tässä  on  tietysti  ollut  puhe  ainoastaan  täysikasvancista  yhteiskunnan 
jäsenistä.  Ihmisen  alaikäisyyden  aikana  yhteiskunnalla  on  täysi  valta  hänen 
ylitsensä,  silloin  se  kasvattakoon  häntä  niin,  että  hän  sittemmin  toimii  kai- 
kin kohdin  järkevästi.  —  Muuten  Mill  arvelee,  että  kysymyksessä  kasvatuk- 
sesta moni  taipuu  aivan  väärällä  tavalla  käsittämään  ja  sovittamaan  vapau- 
den periaatetta.  Yleinen  mielipide  on  erinomaisen  närkäs  vähimmästäkin 
lain  sekaumisesta  vanhempien  ehdottomaan  ja  yksinomaiseen  valtaan  lasten 
yli.  Mill  vastustaa  sitä,  että  vanhemmiUe  olisi  myönnettävä  ehdoton  valta 
siinä  kohdin.     (S.   1 70-— 176). 

Kaikkein  tärkein  syy  yleisön  sekaumista  vastaan  puhtaasti  personal- 
liscen  käytökseen  on  se,  että  todenmukaisesti  sellainen  sekauminen  useim- 
min   tapahtuu  aivan  väärällä   tavalla  ja  paikalla,  eikä  lainkaan  supistu  eh- 

käisemään  semmoista  käytöstä,  joka  tosiaan  on  turmiollinen.  Yhteiskun- 
nan enemmistö  on  aina  ollut  taipuvainen  tekemään  esim.  omia  vastenmie- 
lisyyksiä pakolliseksi  laiksi  maassa  asuville  vähemmistöillekin,  myöskin  yk- 
sityisen puhtaasti  itsekohtaisissa  asioissa.  Mill  mainitsee  seuraavat  esimer- 
kit tämäntapaisista  vastenmielisyyksistä,  jotka  ovat  levinneet  jossakin  kan- 
sassa tahi  kansanluokassa  ja  joita  helposti  kyllä  ollaan  taipuvaiset  tekemään 
pakollisiksi  (ss.  138  —  152):  muhamettilaisten  inho  sianlihan  syömistä  vas- 
taan; katolisten  kansain  inho  naineita  pappeja  vastaan;  ankara  huvituksien 
kielto  sunnuntaisin;  demokraattisen  yhteiskunnan  vastenmielisyys  henkilöitä 
vastaan,  joiden  elämäntavat  osottavat  heidän  omistavan  suuret  rikkaudet; 
taitamattomien  työmiesten  hyvinkin  tavallinen  mielipide,  että  taitamattoman 
pitäisi  saada  sama  palkka  kuin  taitavankin,  joka  mielipide  muutamissa  teol- 
lisuuden haaroissa  on  niin  valtaava,  että  taitavammat  miehet  tuskin  uskal- 
tavat, kappaletyöllä  tahi  muulla  keinon,  ansaita  enempää  kuin  muut;  vii- 
nankielto-laki ;  mitenkä  tältä  kannalta  on  kohdeltava  mormonisuuden  kum- 
mallista liikettä. 

Kuten  näkyy  niin  joudutaan  pitkälle  meneviin  johtopäätöksiin.  — 
Kieltämättä  on  erinomaisen  paljon  sattuvaa  ja  totuutta  Millin  väitteissä  va- 
pauden ja  yksilöllisyyden  suuresta  merkityksestä.  Mutta  allekirjoittaja  puo- 
lestansa ei  kumminkaan  usko,  että  sitä  periaatetta,  jonka  Mill  luuli  löy- 
täneensä enemmistön  määrääjävallan  rajoittamiseksi,  voisi  semmoisenaan 
hyväksyä  ja  ylläpitää,  —  yhtä  vähän  kuin  luulen  kenenkään  muun  onnis- 
tuneen löytämään  varmaa  semmoista  periaatetta.  Ei  voida  edes  vetää 
määrättyä  rajaa  niiden  tekojen  välille,  jotka  koskevat  yksilöön,  ja  niiden, 
jotka  koskevat  muihinkin.  Sen  vuoksi  luullakseni  ollaan  yhä  edelleen  ja 
välttämättömästi  sillä  kannalla,  että  enemmistön  täytyy  itse  päättää  kussa- 
kin epäiltävässä  kysymyksessä,  kuinka  pitkälle  sen  sopii  mennä  lakia  säätä- 
essään, paraan  ymmärryksensä  ja  oikeudenkäsityksensä  mukaan  sekä  otta- 
malla huomioon  erityisesti  sitäkin,  että  yksilöllisyyden  voimakas  kehitys  on 
mitä  tärkein  asia.  Enemmistön  täytyy  siten  erityiskysymykseen  katsoen 
punnita,  onko  oikein  ja  onko  todelliseksi  hyödyksi,  että  se  esim.  ryhtyy 
lain  pakolla  tai  yleisen  mielipiteen  ankaralla  paheksumisella  kieltämään 
eräitä  epäsiveellisiksi  tai  turmiollisiksi  katsottuja  tekoja,  jotka  lähinnä  sattu- 
vat itse  tekijään  ja  ainoastaan  välillisesti  muihin. 

En  usko  siis  Millin  periaatteeseen.  Mutta  kieltämättä  teos  sisältää 
erinomaisen  monta  opettavaista  ja  mieleen  pantavaa  näkökohtaa  sekä  antaa 
paljon  miettimisen  aihetta.  Toivotan  sille  sen  vuoksi  laajaa  leviämistä  suo- 
menkielisessäkin muodossa. 

Millin  tarkoitus  ei  ole  ollut  tässä  teoksessa  johdonmukaisesti  sovel- 
luttaa periaatettaan  kaikkiin  hallinnon  ja  siveysopin  eri  aloihin.  Hän  ei 
ole  yrittänyt  täydellisesti  tutkia,  missä  kaikissa  kohdin  nykyinen  lainsäädäntö 
ja    moraalinen    katsantotapa  poikkcc    hänen    puolustamastaan  periaatteesta. 

Ainoastaan  esimerkin  vuoksi,  itse  periaatetta  valaistakseen,  on  hän  koske- 
tellut muutamia  sen  sovellutuksia.  Teoksen  tarkoitus  on  muodostaa  itse 
periaate  selväksi  ja  asettaa  se  keskustelun  alaiseksi. 

Kirjan  alkuun  on  Mill  pannut  lyhyen  esipuheen,  jossa  hän  lausuu  sy- 
vän ja  katkeran  surunsa  vaimonsa,  kirjallisen  työtoverinsa,  kuolemasta.  Tämä 
teos  oli  ensimmäinen,  minkä  Mill  julkaisi  vaimonsa  kuoleman  jälkeen. 

Suomennos  on  tehty  sekä  huolella  että  suurella  suomen  kielen  tai- 
dolla. Tekee  kuitenkin  mieli  muistuttaa  eräitä  omituisuuksia  vastaan,  jotka 
suomentaja  on  nähtävästi  täydellä  aikomuksella  siihen  pannut.  Käännös 
on  kovin  tarkka,  säilyttäen  monesti  konstikkaasti  rakennettuja  lauseita,  jotka 
suomessa  tuntuvat  hyvinkin  raskailta.  Sen  ohessa  suomentaja  jonkunmoi- 
sella itsepäisyydellä  viljelee  muutamia  oudoksuttavia  lausemuodostuksia,  sem- 
moisia kuin:  «vainoomiset  painovapautta»  (s.  24),  «tarkasteluille  hänen 
mielipiteitänsä  ja  käytöstänsä»  (s.  32),  olla  «vastuussa  tekeytymästään  ereh- 
tymättömäksi mielipiteitten  tuomariksi»  (s.  36). 

Ar.  Gr. 


Juuso    Hedberg^    Uuden    Testamentin    kreikkalais-suomalainen  sanakirja.     Jyväskylässä 
1890,  K.  J.  Gummerus.     628  siv.  4:o.     Hinta  20:  — ,  tilaajille  16:  —. 

Protestanttisuuden  tärkeimpiä  perusaatteita  on,  ettei  millään  käännök- 
sellä ole.  auktoriteettia  raamatun  alkutekstin  rinnalla  eikä  siis  todistusvoi- 
maa raamattua  selitettäessä.  Tästä  seuraa  että  jokaisen,  joka  vakinaiseksi 
elintoimekseen  onTvalinnut  seurakunnan  opettajan  ja  henkisen  johtajan  teh- 
tävän, täytyy  voida  tutkia  raamatun  kirjat  niiden  alkukielillä.  Tämä  johto- 
päätös näyttää  niin  selvältä,  että  tuskin  luulisi  eri  ajatuksia  siitä  asiasta 
voivan  olla  olemassakaan,  jollei  eräs  äskeinen  tapaus  olisi  osottanut  että 
Suomen  luterilaisen  papiston  riveissä  on  niitä,  joilla  on  toinen  mielipide, 
ainakin  mitä  tulee  Vanhan  Testamentin  kieleen.  Tarkoitan  sitä  tunnettua 
omituista  ehdotusta,  jota  muutamalta  taholta  nostettiin  Mikkelin  pappein- 
kokouksessa viime  Elokuulla.  Papistollemme  on  kunniaksi,  ettei  ehdotus 
saanut  sanottavaa  kannatusta.  Mitä  erittäin  tulee  Uuteen  Testamenttiin, 
niin  tuskin  kukaan  kieltänee,  että  protestanttisen  papin  täytyy  hakea  va- 
kaumuksensa ja  opetuksensa  perusteet  sen  kreikkalaisesta  alkutekstistä. 

Siihen  on  tietysti,  paitsi  muita  apukeinoja,  hyvä  erityissanakirja  vält- 
tätnättömän  tarpeellinen.  Tähän  asti  mitään  krcikkalais-suomalaista  sana- 
kirjaa Uutta  Testamenttia  varten  ei  ole  ollut  olemassa.  Tosin  voipi  papilta 
vaatia  sen  verran  opillista  sivistystä,  että  hän  voi  tulla  toimeen  vieraskie- 
lisilläkin selityksillä;  onhan  olemassa  oivallisia  Uuden  Testamentin  sana- 
kirjoja, varsinkin  kreikkalais-latinaisia  ja  kreikkalais -saksalaisia.  Mutta  nii- 
den   käyttäminen    vaatii    ehkä  kuitenkin  monelta  siksi  paljon  aikaa  ja  vai- 

vaa,  ettei  niihin  turvauduta  niin  usein  kuin  suotavaa  olisi.  Ja  onhan  muu- 
tenkin suuri  etu,  jos  voipi  saada  selitykset  omalla  kielellä,  samalla  jolla 
opetuskin  on  annettava.  —  Suuresti  ovat  etenkin  jumaluusopin  oppivaiset 
kaivanneet  suomenkielistä  sanakirjaa. 

Hra  J.  Hedberg  on  siis,  toimittamalla  Uudeo  Testamentin  kreikka- 
lais-suomalaisen  sanakirjan,  poistanut  sangen  tuntuvan  puutteen.  —  Vaikka 
onkin  ollut  hyviä  lähteitä  ja  esikuvia  käytettävinä,  niin  on  kuitenkin  628 
kaksipalstaisen  qvarttosivun  suuruisen  sanakirjan  laatiminen  vaatinut  suurta 
ja  vaivaloista  työtä.  Eikä  tekijä  näy  vaivaa  säästäneen  saadaksensa  kun- 
nollista sanakirjaa  aikaan.  —  Luonnollista  on,  että  kun  —  jo  hinnankin 
vuoksi  —  on  täytynyt  supistaa  niitä  tietoja,  jotka  löytyvät  suuremmissa 
sanakirjoissa,  paikoittain  on  saattanut  syntyä  joku  epätasaisuus.  Siellä  täällä 
joku  käsikirjoitusten  (ja  editsioonien)  eriäväisyys,  joka  olisi  ansainnut  huo- 
miota, on  jäänyt  mainitsematta.  Joskus  on  selitysten  joukkoon  pujahtanut 
joku  vähän  epätarkka  sana,  —  ja  missä  vaan  semmoista  on  löydettävissä 
kyllä  oppivaiset  saavat  sen  onkeensa!  —  Olisi  ollyt  suotavaa,  että  niiden 
sitaattien  joukkoon,  jotka  valaisevat  sanojen  merkitysten  eri  vivahduksia, 
obsi  otettu  kaikki  semmoiset  paikat,  joiden  merkityksestä  aloittelijan  on 
vaikea  päästä  selville,  vaan  joita  jo  semmoinen  sitaatti  suuresti  valaisisi. 
Mitä  kielitieteellisiin  seikkoihin  ja  etenkin  sanojen  johtoon  (etymolo- 
giaan) tulee,  sanakirja  osottaa  vanhentunutta  kantaa.  Olisi  ollut  parempi 
jättää  tykkönään  pois  etymologiat,  kuin  luetella  olemattomia  muotoja  (esim. 
sXAoa^  Xcfifit)  tai  tuoda  esille  etymologioja,  jotka  tiede  jo  aikoja  sitten  on 
hyljännyt  (esim.  Zavg  <]  ^aa>,  J^sm),  Koska  tämänlaatuiset  virheet  eivät 
kuitenkaan  näy  vaikuttaneen  sanottavasti  itse  sanojen  selityksiin,  niin  nii- 
den aikaansaamaa  haittaa  ei  juuri  voi  katsoa  aivan  suureksi,  niin  pahasti  kun 
ne  loukkaavatkin  kielimiehen  silmää. 

Vaikka  siis  hra  Hedbergin  teoksessa  onkin  seikkoja,  jotka  antavat  ai- 
hetta muistutuksiin,  niin  ne  eivät  ole  sitä  laatua,  että  ne  tähdellisesti  vä- 
hentäisivät sen  arvoa.  Kirjassa  olevat  runsaat  tiedot  ovat  (jolPemme  ota 
lukuun  sanojen  johtoa  koskevia)  ammennetut  hyvistä,  luotettavista  lähteistä; 
niiden  valikoiminen  osottaa  hyvää  tajua;  niitä  sovitettaessa  suomalaiseen 
pukuun  on  yleensä  taitavasti  käytetty  Suomenkielen  runsaita  varoja.  Ja  työ 
on,  mikäli  näiden  rivien  kirjoittaja  on  voinut  huomata,  suoritettu  t3rydyttä- 
vän  tarkasti. 

Hra  Hedbergin  laatima  sanakirja  täyttää  siis  tarkoitustansa  sangen 
hyvin.  Toivottavaa  vaan  on,  ettei  sen  käyttäminen  rajoittuisi  varsinaisiin 
opintovuosiin,  vaan  että  se  niiden  kuluttuakin  pysyisi  suomalaisen  papin 
vade-mecumindi. 

o.  E.  Tudeep. 

saavutetun  kokemuksen  nojalla  on  sittemmin   tehty  melkoisia  muutoksia  — 
epäilemättä  oikea  tapa  saada  hyvää  oppikirjaa  aikaan. 

Ilmoituksemme  tarkoituksena  on  ollut  sulkea  kirja  latinan  opettajain 
suosioon  lausuen  samalla  sen  toivomuksen,  että  uusien  periaatteiden  sovit- 
taminen latinan  opetukseen  merkitsisi  näiden  periaatteiden  lopullista  voittoa 
kielenopetuksessa. 

E.  N.  SetÄlä. 


La  France  moderne.     Contes,  nouvclles  et  cxlraits,  choisis  t*t  annotes  par  Hanna  An- 
dersin. Helsingissä,  1891.  Kustanmisosnkeyhtio  Otava.  270siv.  12:o.  Hinta  3:  5(). 

Esipuheessaan  —  jonka  kielensä  puolesta  ei  tarvitse  hävetä  varsinai- 
sen sisällön  rinnalla  —  selittää  neiti  Andersin  minkä  tähden  ja  millä  ta- 
valla hän  on  kokoelmansa  toimeenpannut.  Koulujen  ylimmäisillä  luokilla 
sekä  jatko-opistoissa  käytetään  nykyjään  miltei  yksinomaan  sellaisia  lukukir- 
joja, joissa  isoimmaksi  osaksi  on  klassikkojen  kirjoittamia  kappaleita,  se  on 
kielinäytteitä  kauvan  kuluneilta  ajoilta,  vaan  hyvin  vähän  uusimman  kirjalli- 
suuden tuotteita.  Teosta,  jossa  ainoastaan  tahi  pääasiallisesti  löytyisi  täl- 
laisia, ei  ole  olemassa. 

Tämä  on  todellakin  ollut  kipeä  kohta  ranskankielen  opetuksessa 
meillä.  Kun  aikaa  voittaen  se  periaate  on  yhä  Icvcnemistään  levinnyt,  että 
kieliopetukscn  aineena  ensi  sijassa  on  pidettävä  elävä  kieli^  niin  seuraa  siitä, 
että  1 7  :nnen  ja  1 8  :nnen  vuosisadan  kirjallisuuden  lukeminen  kouluissa  on 
kaikkea  muuta  kuin  tarkoituksenmukaista.  Joka  sivulla  tapaa  lauseita  ja  sanoja, 
joita  ei  enää  käytetä,  vaan  joita  kuitenkin  täytyy  oppilailleen  selittää.  Eikä 
kirjallinen  sisältökään  voi  tarjoa  yhtä  paljon  hauskaa  ja  kiinnittävää  kuin 
tarjoovat  sellaiset  kappaleet,  joissa  aiheitten  käsittely  paremmin  vastaa 
uudenaikaista  käsitystapaa.  Antamalla  meille  kokoelman  Ranskan  parhaim- 
mista uusimmista  kirjailijoista  on  neiti  Andersin  siis  ansainnut  meidän  kaik- 
kien, jotka  olemme  tähän  asti  olleet  pakoitetut  seuraamaan  VinetMn  kres- 
tomatiaa  ja  muita  samanlaisia  paksuja  ja  kalliita  teoksia,  sulimmat  kiitok- 
semme. 

Melkein  yhtä  ehdottomasti  kuin  itse  periaatetta,  voi  myöskin  kiittää 
valikoimaa.  Kun  tiedetään,  kuinka  vaikeata  on  Ranskan  nykyisessä  novcl- 
likirjalli.suudcssa  löytää  kappaleita,  joita  huoletta  voi  antaa  nuorten  tyttöjen 
luettaviksi,  niin  ymmärtää,  kuinka  vaikea  on  ollut  neiti  A;n  tehtävä.  Että 
hän  ylimalkaan  on  niin  hyvästi  onnistunut,  se  riippuu  etupäässä  kahdesta 
seikasta:  laveasta  kirjallisuuden  tuntemisesta  ja  hyvästä,  sekä  kirjallisesta 
että  pcdagoogillisesta  aistista.  Parhaimmat  tyylin  taiteilijat,  Maupassant^ 
Daudet^  Loti^  Theuriet^  ovat  niinmuodoin  hyvästi  edustetut  eikä  nuoren 
Ranskan    kuuluisinkaan    nimi    puutu      -    '/.ohi.     Yksilyiskohdissa   vof  joskus 


KoHmaan  kirjallisuutta,  653 


olla  kokoilijan  kanssa  eri  mieltä,  vaan  eihän  rajoitettuun  ryhmään  ole  voitu 
kaikkea  sovittaa.  Tahdon  ainoastaan  huomauttaa,  että  Victor  Hugo  sekä 
ikänsä  että  suuntansa  puolesta  tuntuu  vähäisen  oudolta  tässä  kokoelmassa, 
että  Coppie^  vaikka  onkin  naisten  lemmikki-kirjailija  olisi  voinut  tyytyä 
olemaan  vähemmin  runsaasti  edustettuna  (sen  sijaan  olisi  sopinut  antaa  ote 
jostakusta  Flaubertm  romaanista  tahi  hänen  päiväkirjastaan),  että  Maupas" 
santin  kertomus  Za  Con/ession,  ollen  sangen  epäluonnollinen  —  kahden- 
toista vuotinen  tyttö  tappaa  mustasukkaisuudesta  siskonsa  sulhasen  —  olisi 
voinut  antaa  tilaa  jollekulle  muulle  kappaleelle,  esim.  mainion  hienolle 
Solitude-nimiselle.  ~  Kokonaisemman  vaikutuksen  olisi  kirja  ehkä,  teh- 
nyt, jos  olisi  sisältänyt  ainoastaan  suorasanaisia  novelleja.  Hugon  ja 
Copp^en  runot  —  yhteensä  neljä  —  eivät  ole  mitään  eksponentteja  Rans- 
kan nykyisestä  lyriikistä. 

Erästä  periaatteellista  kohtaa  vastaan  täytyy  minun  panna  vastalause. 
Neiti  A.  on  —  oman  tunnustuksensa  mukaan  —  yhdestä  kertomuksesta 
jättänyt  melkoisesti  paljon,  toisista  vähemmin  pois.  Jos  tekijät  olisivat 
suostuneet  tällaiseen  yhdystyöhön,  niin  siitä  ei  olisi  mitään  sanottavaa. 
Vaan  kun  niin  ci  liene  asian  laita,  on  tuollainen  menetystäpä  kerrassaan 
hyljättävä.  Se  käy  laatuun,  jos  harjoituskirjoja  kouluja  varten  valmistaessa 
muilta  otettuja  harjoituskappaleita  tarpeensa  mukaan  supistaa.  Vaan  kun 
kirjalla  on  vaatimus  esiintyä  kirjallisena  näytekokoelmana  ja  kun  kappalei- 
den sepittäjät  ovat  siksi  tunnettuja  ja  eteviä,  että  he  voivat  vastata  siitä, 
mitä  ovat  kirjoittaneet,  niin  heidän  tuotteitaan  ei  sovi  ruveta  korjailemaan. 
Jos  ne  pituutensa  tähden  tahi  muusta  syystä  eivät  ole  kirjan  suunnitelmaan 
sopivia,  niin  jätettäköön  ne  sitten  ennemmin  pois. 

Epäilemättä  on  neiti  Andersinin  kirja  oleva  tervetullut  myös  koulu- 
jen ulkopuolella.  Ranskan  kieltä  harjoittelevat  saavat  siinä  hyvän  tilaisuu- 
den tutustumaan  mestarilliseen  uuteen  ranskalaiseen  kirjoitustapaan. 

VV.  Söderhjelm. 


-^ — t—Of    Tv&  finskors  Iiistvandringar  i  Europa  ocli  Afrika.     ITelsingissä   1886,  G.  W. 

Tvilund.     232  siv.  8:0.     Hinfa  2:  75. 
—  —  Tv&    finskors    Iiislvandringar    II.     Kesor    i  Oricnteii.     Mflsingissii    18^0,  G.   \V. 

Kdlurnl.     173  siv.  8:0.     Hinta  2:  75. 

Ki  ole  edessämme  olevien  matkamuistelmien  kirjoittajalla  ollut  suu- 
ria vaatimuksia  ryhtyessänsä  niitä  julkaisemaan.  Niiden  ainoana  tarkoituk- 
sena sanoo  hän  olevan  olla  pienenä  ajanviettona  jonakuna  joutohetkenä 
taikka  helppotajuisena  lukemisena  ehtoolampun  ympärille  kokoontuneelle 
ystäväpiirille.     Tämän    tarkoituksen    kirja  hyvinkin  täyttää.     Jopa  suurem- 

mankin.  Se  joutobetki,  jonka  me  olemme  sitä  lukiessa  viettäneet,  ei  ole 
kulunut  ainoastaan  hauskasti,  vaan  myöskin  opettavaisesti  ja  hyödyllisesti. 
Kirjoittajan  vilkkaan  havaintokyvyn  ja  kirjoitustavan  kautta  saamme  pu- 
heena olevista  maista  ja  paikkakunnista  sekä  niiden  asukkaista  ja  olosuh- 
teista selvemmän  ja  elävämmän  käsityksen  kuin  usein  saadaan  tieteellisiä 
teoksia  lukiessa.  Tosin  seuraa  kaupan  päälliseksi  virheitä  ja  vääriä  tietoja, 
mutta  tieteellisesti  oppinut  lukija  korjaa  ne  itse  ja  tietämättömämpään  ne 
eivät  tehne  suurta  vaikutusta.  A — i— an  kirjaa  voisi  kenties  verrata  maan- 
tieteelliseen tai  historialliseen  romaaniin.  Niiden  kanssa  sillä  näet  on  yh- 
teistä ne  kaksi  seikkaa,  ettei  tosiasioihin  ole  varmaa  luottamista  varsinkin 
sjnjäseikkoihin  katsoen,  ja  että  se  kuitenkin  antaa  selvän  ja  elävän  kuvauk- 
sen aineestansa.  Luonnollista  sentään  on,  että  suurempi  tieteellinen  tark- 
kuus paljon  lisäisi  kirjan  arvoa.  Muutoinkin  lukija  kaipaa  A— i— an  kir- 
jassa suurempaa  vakavuutta.  Tarkoitan  erittäin  sitä  tapaa,  jolla  hän  jos- 
kus mainitsee  raamatun  lauseita  ja  muita  kunnioitusta  vaativia  asioita.  Tyh- 
jänpäiväisiä kokkapuheita,  joitten  ainoana  sukkeluutena  on  uskon  esineitten 
häväiseminen  ja  vääristeleminen,  ei  luulisi  tarvittavan  tavata  kirjailijassa, 
joka  toisen  kerran  niin  lämpimästi  kuvaa  tämän  saman  uskon  voittoa  ar- 
meliaisuuden alalla  sekä  niin  hellällä  hartaudella  katselee  niitä  paikkoja, 
joissa  tämän  uskon  perustaja  on  elänyt,  kärsinyt  ja  kuollut. 

Muistettava  on  vielä,  ettei  kirja  ole  kielellisessä  ja  loogillisessa  suh- 
teessa aivan  virheetön.  Siellä  tavataan  osim.  lauseita  sellaisia  kuin:  «Ti- 
volis  anor  gä  längt  tillbaka  tili  den  graastc  iorntid  och  bcboddes  af  flyk- 
tingar»  — ,  «solen  rullade  fram  —  mcd  hastighetcn  nastan  af  ett  väl 
kastadt  klot  i  dcssa  kiimat»,  -  «vi  kastade  derunder  vördnadsfulla  blickar 
upp  tiu  Hans  Höghct  Vesuvius  mcd  hotfullt  utseende  och  tänd  cigarr  i 
munnen».  Joskus  käytetään  vääriä  taivutuksia,  niinkuin  tuota  meidän 
maassa  niin  tavallista,  mutta  ainakin  kirjakielessä  vältettävää,  kieliopillisesti 
väärää  ja  ruotsalaisten  korvissa  ylen  naurettavaa  imperfektin  muotoa  sofde^ 
kun  pitäisi  olla  sof.  Mutta  olkoon  tässä  kylliksi  kirjan  varjopuolista.  Valo- 
puoliin verrattuna  niitä  ei  ole  monta. 

Näistä  valopuolista  viehättävin  on  se  nuorekas,  raitis  ja  tuntehikas 
mieliala,  joka  on  A—i— an  luonteen  tunnuksena  ja  joka  tämänkin  teoksen 
joka  sivulla  ilmautuu.  Hänen  silmänsä  ovat  aina  auki  näkemään  mitä  iha- 
naa ja  suurta  hänen  matkoillansa  häntä  kohtaa,  olkoon  tämä  sitten  luon- 
non tai  ihmiselämän  alalla.  Hauskaa  on  myöskin  nähdä  sitä  väsymättö- 
myyttä  ja  iloista  mieltä,  jolla  hän  kestää  kaikki  matkan  vaivaloisuudet  ja 
vastukset,  ja  niitä  tietysti  on  Afrikassa  ja  Aasiassa  matkustavaisella  koko 
joukko.  Kun  hän  esim.  on  kertonut  menostansa  pieneen  vuoristolla  ole- 
vaan arapialaiskylään,  kuinka  hän  oli  kiivennyt  ylös  polkua,  joka  näytti 
olevan  aiotun  enemmän  vuohia  kuin  ihmisiä  varten,  ja  repinyt  kätensä  ja 
hameensa    rikki  tiellä  olevissa  kaktus-,  ruusu-  ja  ohdakepensaissa,  niin  bä- 

nen  ainoa  valituksensa  on  «vi  tröttna  smatt»,  —  vähän  väsymme  I  Het- 
ken levättyänsä  on  hän  taas  valmis  jatkamaan  matkaansa.  Hänen  intonsa 
saada  nähdä  ja  kuulla  kaikkea,  mikä  nähtävää  ja  kuultavaa  on,  on  niin 
suuri,  että  hän  esim.  päästäksensä  paavin,  Pio  Nonon,  pariin,  väittää  ole- 
vansa katoolilainen  ja  matkakumppaninsa  äiti,  jolla  viekkaudella  —  ajatel- 
takoon siitä  muuten  mitä  hyvänsä  —  hän  todellakin  voittaa  tarkoituksensa. 
Toisen  kerran  pujahtavat  meidän  matkustajat  raolle  jääneestä  veräjästä 
suorastaan  Vatikaanin  puutarhaan,  johon  tietävät  pääsön  kielletyksi,  ja  pää- 
sevät ainoastaan  sillä  tavoin  sieltä  ulos,  että  juhlallisella  ja  tyynellä  käy- 
töksellään saattavat  pappeja  ja  porttivahtia  uskomaan  heitä  katuvaisiksi  us- 
kovaisiksi, jotka  ehkä  juuri  olivat  ollet  paavin  luona  syntiänsä  anteeksi 
saamassa.  Hyvin  huvittava  on  kertomus  A—i— an  käynnistä  maurilaisessa 
kodissa,  jossa  nuori  nainen  Tiima  niin  mieltyy  häneen,  että  hän  kaikin 
mokomin  tahtoo  ruveta  toimittamaan  hänelle  miestä.  A — i — a  ei  sano 
vieläkään  ymmärtävänsä  tätä  hänen  intoansa,  varsinkin  kun  hän  jätti  hä- 
nen   nuoren    matkatoverinsa    aivan   sikseen,  mutta  arvelee  sjryksi  sen,  että 

hän  piti  asian  erittäin  kiireisenä  A  — i — an  suhteen. 

o.  E. 


A,  E>  Brehm,    Pohjoisnavalta    pt1iv5ntasaajalle.     Suomensi  Aatto  S.     Valaistu  clevilin 

piirtäjien    tekemillä    kuvilla.     Porvoossa    1891,    Werner   Söderstrftm.     435   siv. 

8:0.     Hinta  8:  50. 
A,  y,  Mela^  Zoologia  kansalaisille.     Pääasiallisesti  A.  E.  BrehmHn  „ Eläinten  elämän" 

mukaan    toimittanut  ja    ihmiskuntaa  .koskevalla    alkuosalla    lisännyt    ....     I. 

Imettäväiset.     Vihkot    I— IV.     Helsingissä    1891,    K.  E.  Holm.     194  siv.     4:o. 

Hinta  viholta:   1:  25. 

Hahuttavimpia  tämän  vuoden  ilmiöistä  meidän  kirjallisuudessamme  on 
epäilemättä  A.  E.  Brehm*in  teosten  esiintyminen  suomalaisessa  puvussa* 
Tosin  on  ainoastaan  alku  tehty  niitten  suomentamiseen,  sillä  vasta  ensimäi- 
ncn  sarja  «Zoologiasta  kansalaisille 9  (imettäväiset)  on  ilmoitettu  varmaan 
esiintyväksi,  mutta  toivottava  on,  että  työ  ei  tähän  seisahdu,  että  päinvas- 
toin seivaavatkin  osat  (linnut  ja  kylmäveriset  luurankoiset  ynnä  luurangot- 
tomat  eläimet)  pysähdyksettä  ilmestyvät.  Suomenkielinen  kirjallisuus  on 
näet  luonnontieteellisellä  alalla  vielä  niin  köyhän  köyhää,  että,  jollei  sen 
tarpeet  pian  tule  korvatuiksi,  moinen  pitkällinen  odotusaika  voipi  tulla  sille 
suorastaan  vahingolliseksi.  Samalla  kuin  siis  täytyy  toivoa  onnellista  ja  pi- 
kaista jatkoa  tälle  hyvälle  yritykselle  on  myöskin  kiittäminen  asianomaisia 
siitä,  että  he  juuri  ovat  valinneet  Brehm^in  teokset  ensimmäisiksi.  Sillä  jos 
mitkään,  ovat  juuri  nämät  omiansa  kodeissa  ja  kouluissa  herättämään  rak- 
kautta eläinmaailmaan  ja  harrastusta  sen  tutkimiseen  sekä  kylvämään  niitä 
siemeniä,  joista  todelliset  luonnontieteelliset  tutkimukset  itävät. 

Mitä  ensimmäiseeD  yllämainituista  teoksista  talee,  koskee  se  yhtäpaljon 
maantiedettä  kuin  eläintiedettäkin.  «Pohjoisnavalta  päiväntasaajalle»  sisäl- 
tää näet  tuon  kuuluisan  luonnontutkijan  matkamuistelmat.  Sen  eri  luvut 
ovat  oikeastaan  esitelmiä,  joita  Hrehm  itse  piti,  ja  kirjan  muodossa  esiin- 
tyivät ne  Saksassakin  vasta  keväällä  1891,  siis  tekijän  kuoleman  jälkeen. 
Tämä  on  myös  viimeinen  Brehm'in  teoksista.  Kirja  sisältää  seuraavat  lu- 
vut: Lintuvuoret  Pohjolassa,  Tundra  ja  sen  eläinmaailma,  Aasian  aro  ja 
sen  eläimet,  Siperian  metsät  ja  metsänriista  sekä  metsästys  siellä,  Sisä-Af- 
rikan  aro  ja  sen  eläinkanta,  Sisä-Afrikan  aarniometsät  ja  niiden  eläimet,  Ni- 
säkästen vaellukset.  Lintujen  rakkaus  ja  aviot^  Apinat,  Karavaanit  ja  aavik- 
komatkat.  Maa  ja  asujamet  Niilin  koskien  välillä.  Matka  Siperiassa,  Pakana- 
Ostjakit,  Aron  vaeltelevat  paimenet  ja  laumat.  Kirgiisein  kansan-  ja  perhe- 
elämä,  Siperian  asukkaat  ja  pahantekijä-siirtolaiset.  Tutkimusmatkoja  To- 
navalla. 

Näissä  seitsemässätoista  luvussa  tarjotaan  lukijalle,  kuten  päällekirjoi- 
tuksistakin näkyy,  joukko  eläin-  ja  maisema-kuvauksia  vanhan  maailman  eri 
osista,  Nordkapista  aina  Saharan  polttaville  tasangoille.  —  Mitä  ensinnäkin 
kertomuksiin  eläimistä  ja  niitten  elintavoista  tulee,  ovat  ne  lyhyesti  sanoen 
erinomaisia  kuten  Brehmiltä  voi  odottaakin.  Mutta  myöskin  maiseman  ku- 
vaajana on  tekijä  kerrassaan  mestarillinen.  Maisemat,  niiden  asujamet  ja 
eläinmaailma,  kaikki  sulavat  yhdeksi  kokonaiseksi  ja  viehättäväksi  kuvaksi, 
Ja  millä  nerolla  ovat  nämät  kaikki  kuvatut!  Useissa  paikoin  muuttuu  tut- 
kija täydeksi  taiteilijaksi,  joka  tunteellisella  aistillansa  käsittää  kaikki  hienoim- 
mat, muilta  salatut  kauneudet  yksitoikkoisimmallakin  kentällä,  joka  väririk- 
kaalla,  voisi  sanoa  runoUisella,  kertomustavallansa  saapi  lukijan  mieltymään 
ja  ihastumaan  itse  Siperiankin  erämaihin. 

Sisältönsä  puolesta  on  siis  tämä  teos  mitä  sopivimpia  ja  opettavai- 
simpiä  kirjoja  sekä  nuorisolle  että  vanhemmallekin  lukijakunnalle,  sekä  kou- 
lupojalle että  opettajalle.  Se  soveltuu  lukukirjaksi  sekä  kodin  helmassa 
että  koulun  luokalla,  ja  luultava  onkin,  että  se  saavuttaa  suuren  ja  lavean 
lukijapiirin. 

Mutta  teoksesta,  jolla  on  tällaiset  edellytykset,  täytyy  tietysti  vaatia 
että  se  kaikinpuolin  esiintyisi  niin  oivallisena  kuin  käännös  ylipäänsä  voi. 
Eikä  puheena  oleva  kirjakaan  ulkoasuun  katsoen  jätä  juuri  mitään  muuta 
toivottavaksi.  Se  on  varustettu  lukuisilla  ja  ylipäänsä  hyvillä  i)uupiirrok- 
silla  (m.  m.  myös  Brehmin  muotokuvalla).  Pa[)cri  ja  pränttikin  ovat  moit- 
teettomat. Mutta  toisin  käy,  paha  kyllä,  jos  tarkastaa  kirjan  kielellistä 
puolta,  jonka  kuitenkin  pitäisi  olla  milt^ei  pääasiana  tällaisessa  teoksessa. 
Käännös  on  näet  niin  orjallisesti,  tahi  oikeammin  sanoen,  huolettomasti 
tehty,  että  kirjan  ansiot  tämän  tähden  monessa  paikoin  himmenevät.  Niinpä 
olisi  kääntäjä  useissa  kohdin  voinut  aivan  helposti  selventää  ja  asettaa 
toisin   nuot   pitkät  ja  monimutkaiset  saksalaiset  lauseet,  tekemättä  sisällyk- 

selle  mitään  vahinkoa.  Tällainen  asettelu  olisi  ollut  teokselle  lukukirjana 
suurimmasta  merkityksestä.  Mutta  tästä  heikkoudesta  puhumattakaan  koh- 
taa lukija  suomalaisessa  käännöksessä  ylt'ympärinsä  huolimattomuuksia  sekä 
termeissä  että  lauserakennuksessa,  ja  usein  näyttää  siltä  kuin  olisivat  sanat 
ladotut  yksi  toisensa  jälkeen  saksalaisen  tekstin  mukaan,  pitämättä  väliä, 
tuleeko  siitä  suomeksi  lukukelpoista  vai  ei.  Monista  esimerkeistä  mainitta- 
koon vaan:  «Heti,  kuin  se  (tuli)  on  ainakin  osaksi  puhdistanut  maan,  al- 
kaa kasvielämä  sitä  voimakkaammin  liikkua  (!)»  —  sekä  apinoista:  «Hän- 
nän lakkaamattoman,  ihan  poikkeuksetta  ainaisen  käyttämisen  tähden  ei  sen 
kantaja  koskaan  joudukaan  tasapainon  kadottamisen  eikä  turvallisesta  kor- 
keudesta putoamisen  turmiolliseen  vaaraan,  vaan  juuri  samasta  syystä  hän 
ei  myöskään  voi  tehdä  mitään  vapaita  eikä  korkeita  liikkeitä».  —  Mikä 
tällaiseen  hutiloimiseen  lienee  ollut  syynä  on  tietysti  vaikea  arvata,  mutta 
kolmannen  vihkon  kannessa  löytyvästä  oikaisusta  päättäen,  näyttää  melkein 
siltä,  kuin  yksi  vaikuttimista  olisi  ollut  liiallinen  kiire  «jouduttaa  suomalai- 
nen painos  pian  valmiiksi».  Mutta  jos  luulomme  on  tosi,  olisi  varmaan- 
kin ollut  edullisempi,  sekä  lukijalle  että  kustantajalle,  jos  tällaista  teosta 
käännettäissä  olisi  ensi  sijassa  pidetty  silmällä,  että  kirjan  suomalainen 
puku  kaikin  puolin  vastaisi  teoksen  arvokasta  sisällystä,  eikä  sitä,  ilmes- 
tyykö se  kuukausi  ennemmin  tahi  myöhemmin.  —  £i  hoppu  hyväksi  eikä 
kiire  kunniaksi! 

«Zoologia  kansalaisille»  on,  kuten  nimestäkin  näkyy,  mukaelma  eikä 
paljas  käännös  Brchm^in  «Eläinten  elämästä».  Tämän  muodon  on  kirja 
saanut  luultavasti  siitä  syystä,  että  Brehm'in  alkuperäinen  «Thierleben»  on 
melkein  liian  lavea.  Sitäpaitsi  on  tähän  suomennokseen  lisätty  esittely  ih- 
miskunnasta ja  sen  eri  roduista.  Teoksesta  on  vasta  esiintynyt  neljä  ensim- 
mäistä vihkoa.  Kaikkiansa  tulee  imettäväisiä  eläimiä  käsittävä  jakso  sisäl- 
tämään noin  16   vihkoa  (ä   i   m.  25  p.  vihko). 

Koska  siis  teos  on  vasta  aikeilla,  emme  voi  tässä  ryhtyä  sitä  likcm- 
min  tarkastelemaan.  Mainittakoon  vaan,  että  nämät  neljä  alku  vihkoa  an- 
tavat mitä  paraimpia  toiveita  tästä  teoksesta.  Ulkoasu  ja  sangen  lukuisat 
sekä  hyvällä  aistilla  valitut  kuvat  ovat  täydellisyytensä  puolesta  paraimpia, 
mitä  meidän  maassamme  on  aikaan  saatu.  Teksti,  joka  kolmessa  ensimmäi- 
sessä, ihmisrotuja  käsittelevässä  vihkossa  on  toimittajan  omaa  työtä,  seu- 
raavassa sitä  vastoin  käännöstä,  on  sisällykseltään  tarkka  ja  muodoltaan 
täydellinen.  Kaikinpuolin  näyttää  siis  tämä  teos  esiintyvän  siinä  muodossa, 
että  se  on  vastaava  suurta  saksalaista  esikuvaansa,  ja  toivottava  on,  että 
se  jo  vihko  vihkolta  leviää  jokaiseen  kouluun  ja  jokaiseen  kotiinkin,  missä 
vaan  varat  riittävät  sen  hankkimiseen. 

D    A.  w. 

Santeri  Ingman^  Iltapuhteeksi.     Kokoelma  pieniä  kertomuksia.     Porvoossa  1891,  Wer- 
ner Söderström.     288  siv.  8:0.     Hinta  3:  25. 

Me  elämme  höyryn  aikakaudessa  sanottiin  joku  aika  sitten,  nyt  mc 
jo  elämme  sähkön  aikakautta.  Ja  tälle  meidän  sähkön  aikakaudellemme 
on  kiireinen  työ  omituinen.  Vanhempi  estetiikka  kertoo  meille  taideteok- 
sen syntyvän  siten,  että  kun  moninaiset  ulkonaiset  ilmiöt  vaikuttavat  taitei- 
lijaan, saattavat  ne  hänen  sisällisen  olentonsa  ikäänkuin  kuohumaan,  suun* 
niltaan.  Tämän  prosessin  läpikäytyään  todellisen  elämän  ilmiöt  tulevat 
takaisin  ihmisten  ilmoille  jalostuneina,  puhdistuneina  ja  yhdeksi  eheäksi  ko- 
konaisuudeksi sulautuneina,  mutta  tekijän  oman  hengen  elähyttäminä.  Mei- 
dän kiireisenä  aikana  ei  sentään  taiteilija  aina  jouda  huomioitaan  niin  kau- 
van  säilyttämään  kunnes  ne  sulautuvat  ja  muodostuvat,  vaan  rientää  anta- 
maan ne  pois  semmoisenaan  kun  hän  on  ne  nähnyt  tai  luullut  nähneensä. 
Kun  hän  milloin  itsessään  tai  muissa  on  huomannut  syvemmän  perussäve- 
len  väräjävän  elämäntaistelun  hyörinässä,  niin  hän  koittaa  tämän  hetkisen 
syvemmän  soinnun  säilyttää.  Ja  kun  hän  milloin  tämän  maailman  hullu- 
tuksille nauraa  sovittavan  naurun,  kertoo  hän  sen  muille,  ja  kun  hän  su- 
ree, tahtoo  hän  muitakin  suremaan  kanssaan.  Mutta  kun  hänen  mielensä 
katkeroituu,  kertoo  hän  tätä  katkeruutta  muillekin.  —  Mutta  tähän  uuteen 
suuntaansa  saattaa  runoilija  mieltyä,  hän  ^attaa  sen  kehittää  ja  jalostaa. 
Kuinka  korkealle  tässä  suunnassa  saattaa  kohota  on  Juhani  Aho  äskettäin 
osottanut  «Lastuissaan».  —  Joku  kuukausi  niitten  jälkeen  ilmestyi  tämä 
tarkasteltavanamme  oleva  teos:  Santeri  Ingmanin  kokoelma  Iltapuhteeksi, 

Tämäkin  kokoelma  käsittää  kolmattakymmentä  pikkukertomusta,  joissa 
kussakin  kuvataan  jotain  pientä  tapahtumaa  tai  mielentilaa.  Vaikka  ne 
ovat  ilmestyneet  myöhemmin  kuin  Lastut,  eivät  nämä  ole  olleet  niillä  esi- 
kuvana, sillä  useimmat  niistä  ovat  jo  ennen  Lastujen  ilmestymistä  olleet 
sanomalehdissä  ja  aikakauskirjoissa.  Mutta  kuitenkaan  ei  niitä  väkisenkään 
voi  olla  Lastuihin  vertaamatta  ja  ovat  yleisön  vaatimukset  Juhani  Ahon 
teoksen  kautta  suurentuneet  ja  arvostelu  käynyt  ankarammaksi. 

Mitkä  ovat  ne  ilmiöt,  jotka  Santeri  Ingmanin  huomion  ovat  puo- 
leensa vetäneet?  Ne  ovat  aina  ihmiset,  jotka  hänet  saavat  kirjailemaan, 
luonnon  kuvauksia  hänellä  tuskin  on  ollenkaan  ja  missä  niitä  on,  ovat  ne 
sivuasiana.  —  Paraimpia  kokoelmassa  ovat  «Tulo  kotiin»,  «Kunnia  olkoon» 
ja  ttHuonemies»;  niissä  kaikissa  asuu  vakava  hieno  tunteellisuus,  niissä,  kai- 
kissa kuvataan  hetkiä,  jolloin  tekijän  sydäntä  on  jalo  ja  hyvä  tunne  läm- 
mittänyt, ja  tämän  mielentilan  on  hän  onnistunut  tallettamaan  saattaak- 
seen lukijankin  siihen  lämpenemään.  —  Mutta  tekijän  vahvin  puoli  on  sit- 
tenkin ihmisten  heikkouksien  ja  elämän  naurettavien  puolien  leikkisä  ku- 
vaaminen. Ja  niin  kauvan  kuin  hän  jaksaa  niille  nauraa  hyväntahtoista 
naurua    niin    hän    onnistuu,    mutta   jos   katkeruus  pääsee  vallalle,  niinkuin 

«Mesenaatti»  nimisessä,  niin  poikkeaa  hän  syrjätielle.  «Ruiskahvi»,  «Hän- 
nätön  vasikka»  ja  «Ystäväni  ulkolainen»  ovat  tämänlajisista  hauskimpia  ja 
eheimpiä.  —  Sitten  on  koko  joukko  pieniä  kuvaelmia,  joissa  tekijä  kertoo 
mitä  hän  siellä  täällä  on  huomannut.  Joku  henkilö  on  hänen  huomionsa 
puoleensa  vetänyt,  hän  on  sitä  tarkastanut  ja  ikäänkuin  hetkeksi  onnistunut 
näkemään  hänen  sisäänsä,  sitten  kertoo  lukijalle  näitä  näkemiään.  Mitään 
kokonaisuutta  ei  niissä  ole,  mutta  semmoistahan  se  elämässäkin  usein  on, 
että  silloin  tällöin  vain  hetkeksi  onnistuu  syvemmälle  toisen  sieluun  katsas- 
tamaan. Näitä  tämmöisiä  ovat  a  Sillalla»,  «Nuku  rauhassa»  y.  m.  m.  — 
«Vanha  juttu»  nimisessä  uhkuu  Suomen  kesäistä  raikkautta,  vanha  juttuhan 
siinä  kerrotaan,  mutta  lukee  sen  mielellään  uudestaan. 

Ne  henkilöt,  jotka  tavallisesti  ovat  vetäneet  tekijän  huomiota  puo- 
leensa ovat  nuoria  enimmäkseen,  tyttöjä  useinkin,  naisiksi  varttumaisillaan 
olevia,  joilla  uudet  tunteet  alkavat  herätä,  ja  joilla  nämä  tunteet  vielä  ovat 
epäsuhtaisia,  tasaantumattomia.  Myös  pikkukaupungin  ahtaat  ja  pienet  olot 
usein  saavat  tekijän  ivailemaan.  Kansanelämää  tekijä  harvemmin  kuvaa. 
—  Yleensä  täytyy  sanoa,  ettei  tekijän  oma  kanta  tunnu  vakaantuneelta; 
ehkä  sekin  vaikuttaa,  etteivät  tekijän  kuvaelmat  tee  sitä  eheätä  vaikutusta 
kuin  Juhani  Ahdn  «Lastut». 

Kertomistapa  on  tekijällä  yleensä  hauska,  kieli  rikasta  ja  mehevätä. 
Tekijää  on  ennen  moitittu  huolimattomasta  kielestä,  ja  syytä  onkin  ollut 
jonkun  verran  tähän  moitteeseen.  Tällä  kerralla  on  tekijä  ollut  entistään 
paljon  huolellisempi.  Sitä  muodon  eheyttä,  joka  on  Juhani  Aholla,  ei  te- 
kijä ole  saavuttanut.  Myös  täytyy  sanoa,  että  tekijä  usein  käsittelee  ai- 
nettaan hiukan  pintapuolisesti,  mutta  joka  tapauksessa  on  hänen  kertomuk- 
sista iltapuhteeksi  ja  toiseksikin. 

Kustantajaa  vastaan  tekisi  mieli  muistuttaa,  että  aikaa  voittaen  tuon 
paljon  tyhjän  paperin  ostaminen  alkaa  tuntua  vähän  turhalta.  Tässäkin 
kirjassa  on  yli  50  tyhjää  sivua. 

o.  Relander. 


Jae.    Ahrenberg,    Anor  och  Ungilom.     Tvä  berältelser.     Helsingissä   1891,  Söderström 
&  C:o.     251   Siv.   8:0.     Hinta  3:  75. 

Herra  Ahrenberg  on  itäsuomalaisilla  kuvauksillaan  ja  «Hihhulaisil- 
laan»  jo  saavuttanut  pysyvän  sijan  uudemmassa  kotimaisessa  kirjallisuudes- 
samme. Vilkkaalla  esitystavallaan  sekä  olojen  monipuolisella  ja  enimmäk- 
seen todenmukaisella  käsittelyllä  on  hän  osannut  antaa  oikean  valaistuksen 
kuvauksilleen  itäisen  vartiajoukkomme  huomiota  ansaitsevasta  elämästä. 
Puolueettomasti  ja  myötätuntoisesti  käsitteli  hän  myöskin  tuota  arkaluon- 
toista kysymystä  laestadiolaisuudesta,  joka  hänen  ylempänä  mainitussa  te- 

oksessaan  on  vallitsevana  taustana.  Hra  Ahrenbergia  vastaan  voidaan  kyllä 
tehdä  se  ylimalkainen  muistutus,  että  hän  esittää  kuvattavansa  hiukan  ha- 
janaisesti toisiinsa  liitetyissä  tauluissa  ja  että  hän  joskus  antaa  sivuepisoodin 
paisua  joutavan  laajaksi.  Mutta  hänelle  ominainen  vilkkaus  ja  esityksen 
ulkonainen  pirteys  vie  sentään  lukijan  mukanaan,  niin  ett^ei  hän  huomaa 
koko  syrjä-hyppyjä  ennen  kuin  hän  tekijän  kanssa  jo  on  sen  tehnyt. 

Nyt  jouluksi  julkaisemassaan  kirjassa  «Anor  ooh  ungdom»  liikkuu 
hän  ihan  toisellaisella  alalla.  Kansan  elämä,  Itä-suomen  olot  ja  uskon- 
nolliset kysymykset  ovat  väistyneet  syrjään  ja  me  joudumme  ihan  äkkiä 
mitä  hienoimman  sukuaatelin  seuraan,  jossa  tuoksuavat  «ambra,  eau-de-Iuce 
ja  myski».  Ja  mikä  omituisempaa,  meidät  viedään  60  ä  70  vuotta  ta'a- 
päin  ajan  kuluessa  ja  me  saamme  tutustua  senaikuisen  aateliston  katsanto- 
kantaan ja  elämään  niin  elävällä,  todennäköisellä  ja  yksityiskohtiin  ulottu- 
valla tavalla,  että  meistä  melkein  tuntuu  kuin  kärsisimme  heidän  huoliaan 
ja  iloitsisimme  heidän  ilojaan.  Esitysmuodoksi  on  tekijä  valinnut  kirjeen- 
vaihdon, joka  muka  on  säilynyt  niin  täydellisenä  jälkimaailmalle,  että  hän 
siitä  ilman  suurempia  vaivoja  on  voinut  kokoonpanna  tämän  historiallisen 
tapakuvauksensa.  Mikäli  olemme  kuulleet  perustuu  ainakin  joku  osa  ku- 
vauksista todeUakin  vanhoihin  autenttisiin  kirjeisiin,  joiden '  nojalla  ja  avulla 
tekijä  on  muut  samaan  tapaan  sommitellut.  Ja  ylipäänsä  tuntuukin  sivis- 
tyshistoriaamme tarkempaan  perehtymättömästä  siltä  kuin  olisi  hän  tämän 
sommittelunsa  todennäköisesti  suorittanut.  Sen  aikuinen  huolellinen  ja 
korrekti  kirjoitustapa  lukuisine  ranskalaisuuksineen  ja  vieraskielisine  värssyi- 
neen  näyttää  olevan  ansiokkaalla  tavalla  suggereerattu  ja  esitetty.  Ja  niin- 
ikään tunnustaa  tuo  yhä  harvenevan  vanhanaikaisen  sukuaatelin  tavallansa 
traagillincn  edustaja  «kenraalitar  ja  vapaaherratar  Marie  Louise  Stjernstedt, 
syntyisin  kreivinna  Feychting»  sangen  todennäköiseltä  ilmiöltä  siinä  ilma- 
kehässä, jossa  hän  on  syntynyt  ja  kasvanut.  Hän  ja  hänen  pojanpoikansa 
Carl  Alexander  no  ovat  tämän  kirjeromaanin  päähenkilöinä. 

Vapaaherratar  Stjernstcdt'illä  ci  ole  ollut  kuin  yksi  poika,  Gösta, 
joka  kapteeniksi  palveltuaan  antautui  maanviljelijäksi  ja  otti  huostaansa 
sukukartanonsa  Karttulan.  Vastoin  rutiaristokraattisen  äitinsä  tahtoa  nai 
tämä  sukunsa  ainoa  miespuolinen  edustaja  tavallisen  kappalaisen  tyttären, 
joka  tosin  oli  saanut  hyvän  kasvatuksen,  vaan  jonka  isänisä  oli  ollut  — 
tynnyriseppä!  Tällaista  «häväistystä»  ei  kreivinna  Feychting,  jonka  suvussa 
ei  vielä  koskaan  ollut  mitään  mesalliance^.  tapahtunut,  tietysti  voinut  kär- 
siä. Hän  muutti  pois  kotoaan  Karttulasta,  sillä  hän  oi  voinut  asua  saman 
katon  alla  tynnyrisepän  tyttärentyttären  kanssa.  Eikä  hän  pitkinä  vuosina 
astu  jalallaan  poikansa  asuntoon.  Vasta  sitten  kuin  tämä  itsemurhan 
kautta  lopettaa  päivänsä  jättäen  jälkeensä  lesken  ja  piskuisen  poikalapsen 
Carl  Alexanderin,  vasta  sitten  lauhtuu  ylpeä  kreivinna  ja  muuttaa  takaisin 
sukutaloonsa,    missä    hän    nyt    emännän    ohjakset  itselleen  valtaa.     Surun 

murtamana  ei  lempeä*  ja  taipuvaluontoinen  leskiparka  yritäkään  vastarin- 
taan; kreivinna  saa  hallita  ja  vallita  talossa  mielensä  mukaan.  Mutta  ta- 
loudelliseen puoleen  ei  tämä  sentään  tyydykään.  Hän  valloittaa  itselleen 
myöskin  tuon  parooninalun,  jonka  hän  tahtoo  kasvattaa  omien  ylimystel- 
listen  periaatteittensa  mukaan.  Ja  siihenkin  saa  hiljainen  äiti  suostua; 
mutta  katkerasti  tämä  lastansa  suree  ja  suruunsa  ennen  pitkää  suistuu. 

Ja  niin  on  isoäiti  ainoana  määräjänä  ja  tietysti  tahtoo  hän  Carl 
Alexanderistaan  upseerin.  Ensio  koettaa  hän  saada  tälle  sijaa  Ruotsin 
upseerikoulussa,  mutta  se  kun  ci  onnistu,  kääntyy  hän  Haminaan  perustetun 
sotakoulun  johtajan  puoleen,  joka  on  hänen  serkkunsa.  Ja  sinne  hän  ote- 
taankin «valmistuakseen  johonkin  maamme  johtavista  viroista»  ja  saadak- 
seen turvaa  «niiltä  jakobilaisilta  aatteilta,  jotka  yhäti  raskauttavat  ilmaii, 
sekä  tuolta  hirveältä  sofismilta,  jonka  tanskan  vallankumous  on  heittänyt 
maailmaan  kolmiyhteydellään:  yhdenarvoisuus,  veljellisyys  ja  vapaus»,  jotka 
sekä  kreivinnan  että  hänen  serkkunsa  silmissä  ovat  hurjinta,  mitä  ajatella 
voi.  Ja  niin  tulee  pikku  paroonista  kadetti,  joka  ensin  tosin  huomataan 
tunteelliseksi  ja  hentoluontoiseksi  (vek  ooh  blöd)  äitinsä  mukaan,  vaan  josta 
sotakasvatuksella  tehdään  kylmäverinen  taistelusankari.  Äiti  vainajaltaan 
saa  hän  kyllä  mitä  inhimillisimpiä  ja  sydämellisimpiä  neuvoja,  mutta  iso- 
äidin aristokraattiset  «maksiimit  ja  prinsiipit»  näyttävät  vievän  voiton. 
Mutta  eipäs  sentään.  Carl  Alexander,  paroonillisen  sukunsa  \iimeinen 
edustaja,  kihlaa  hänkin  aatelittoman  naisen,  pormestari  Nyströmin  ihanan 
tyttären.  Vaan  tätä  ei  vanha  leskiparoonitar  voi  sietää.  Hänen  pyyn- 
tönsä johdosta  lähetetään  poika  tunteitaan  tuulottclemaan  parast^aikaa  ka- 
pinoitsevaan  Puolaan.  Ja  siellä  saa  hän  todenteolla  tutustua  sodan  hirmui- 
simpiin  kauhuihin,  joihin  hän  sentään  pian  tottuu.  Puolan  kukistuksen 
jälkeen  komennetaan  hän  Kaukaasiaan.  Mutta  sielläkin  säilyttää  hän  muis- 
tossaan kihlattunsa  kuvan,  kunnes  isoäiti  taas  hcittäypi  väliin  juoruten  po- 
janpojalleen, että  morsian  muka  on  ollut  hänelle  uskoton.  Silloin  pur- 
kaupi  kihlaus,  vaan  isoäitinsä  ehdottamiin  naimisiin  ei  Carl  Alexander  siltä  ^ 
suostu.  Hän  käy  edelleen  sotaa  Kaukaasiassa,  tunne  tylsistyy  ja  ihmisyys 
kuivettuu,  kunnes  hänestä  tulee  sellainen  tirannimainen  rojalisti,  joka  Un- 
karin vapautusjoukkojakin  vastaan  marssi  innokkaana  «sortamattomain  mo- 
narkkisten oikeuksien»  puolustajana  ja  joka  Siebenbiirgenissä  poisti  ilman 
muita  mutkia  maan  perustuslait,  vaalioikeuden  ja  etuoikeudet,  antaen  sille 
sijaan  uuden  monarkkisen  hallitusmuodon.  «Hallitseminen  käy  kuin  tanssi. 
Ei  löydy  vasemmistoa  eikä  vastustuspuoluetta.  Hallitus  hallitseekin  nyt 
itse.  Eikä  nyt  kysytä  neuvoja  tietämättömiltä  talonpojilta  ja  porvareilta 
koulujen  ja  sotakysymysten  suhteen»,  kirjoittelee  hän  matkoiltaan.  Kerran 
käväisee  hän  pikimmiltään  ja  1 7  vuoden  poissaolon  perästä  kotimaassa,  mutta 
sitten    hän    taas   rientää    Puolaan  ja  Unkariin,  missä  hän  vihdoin  eräässä 


662  KoHmaan  kirjallisuutta. 


lemmenseikkailaista  syntyneessä  kaksintaistelussa  kuolee  entisen  morsiamensa 
Caroline  Nyströmin  nimi  huulillaan. 

Tämä  surusanoma  on  kuoleman  isku  tuolle  parantumattomalle  aris- 
tokraattiselle vanhusparalle.  Nyt  on  hänen  maljansa  täysi  ja  katkeruutensa 
kukkuran  saanut,  sillä  koko  hänen  elämäntyönsä  on  hukkaan  hävinnyt. 
Hän  ei  kuitenkaan  itke  eikä  vaikeroi,  siihen  on  hän  liian  ylpeä.  Mutta 
kylmä  jäähile  on  laskeunut  hänen  sydämensä  ympärille:  hän  odottaa  vain 
kuolemaa  pelastajakseen.  Ja  hänen  kanssaan  kuolee  koko  Stjernstedtin 
vapaaherrasuku  sokeine  ylimyksellisine  näkökantoineen.  Älykäs,  lahjakas  ja 
korska  hän  oli  ollut,  kreivinna  Stjernstedt,  mutta  kasvatustavassaan  hän 
sentään  täydelleen  erehtyi,  a  Ei  menestys,  vaan  siveellinen  arvo  on  elon 
päämaali.  Ja  tämä  Carl  Alexander  taas,  hän  oli  kaikkine  lahjoineen  Wie- 
nin kongressin  ja  taantumisvallan  arvelematon  kätyri,  joka  varmaankin  olisi 
tuottanut  isänmaalleen  paljo  vahinkoa.» 

Tähän  lopettaa  tekijä  hauskan  tapakuvauksensa.  Tavallisen  romaanin 
kannalta  ei  tätä  kyhäystä  mielestäni  saa  tuomita;  sellaiseksi  on  se  liian 
hajanainen,  vaillinainen  ja  paikkulainen.  Mutta  kun  mielikuvituksensa  avulla 
saa  itsensä  johonkin  määrin  vakuutetuksi  siitä,  että  tapahtumat  ovat  osa- 
puilleen tosia,  niin  lukee  hra  Ahrenbergin  teosta  suurella  nautinnolla,  sillä 
siellä  löytää  paljo  kaikellaisia  kulttuurikuvia.  Niinpä  mabitaan  siellä  m. 
m.  suomalaisuuden  liikekin,  joista  tämä  hienostunut  ylimystö  puhuu  kuin 
jostakin  hullutuksesta  ja  paradoksista.  «Sivumennen  voin  mainita,  että  tuo 
nuori  mies  (maisteri  Särön)  on  herättänyt  suurta  naurua  paikkakunnalla 
hullunkurisilla  mietteillään  suomenkielen  saattamisesta  keskustelukieleksi 
hienompaankin  maailmaan.  —  —  —  Minä  olen  häneltä  ivallisesti  kysynyt 
luuleeko  hän  ruotsalaisten  panevan  toimeen  tällaisen  kielirevolutsioonin, 
sillä  suomalaisilla  ei  siihen  ainakaan  ollut  sivistystä,  ei  kykyä  eikä  ha- 
lua. Ja  kun  hän  todellakin  luuli  niin  tapahtuvan,  osotin  minä  hänelle, 
etteivät  sellaiset,  jotka  kerran  omaavat  jonkun  etuoikeutetun  aseman,  ett^- 
eivät  he  koskaan  siitä  hyvällä  luovu.  Vaan  hän  pysyy  vain  edelleen  väit- 
teessään. 

Ja  siinä  teki  hän  todellakin  ihan  oikein.  Sillä  niin  on  jo  suureksi 
osaksi  käynyt  ja  tulevaisuus  on  vielä  loputkin  toteuttava.  Tuon  «ivallisen 
kysyjän»  luonne  esiytyy  muuten  läpeensä  johdonmukaisena  ja  selvänä,  jota 
vastoin  hänen  poikansa  poika  Carl  Alexander  paikoin  tunnustaa  vaillinai- 
selta. Kaikissa  tapauksissa  on  hänenkin  kehityksensä  tunteellisuudesta  vä- 
linpitämättömyyteen, välinpitämättömyydestä  jäykkyyteen  ja  tirannimaiseen 
itsevaltiuteen  kylläksi  näkyvillä  piirteillä  osoteltu. 

Toinen  kertomus  «Nuoruus»  on  ihan  «toista  maata».  Siinä  liikumme 
keskellä  Tukholman  ja  Pariisin  taidemaailmoita,  joissa  meitä  jo  niin  moni 
kirjailija  on  ennenkin  opastellut.  Uusia  ne  eivät  juuri  ole  nuo  eri  tyypit 
tästä    kirjavasta    ihmiskunnasta,  jossa  toisiaan  arvelematta  arvostellaan,  ka- 

dehditaan  ja  ylistetään,  ja  missä  hienoimman  keikarin  vieressä  usein  istuu 
kaikista  ulkonaisista  seikoista  huolimaton  hulivili.  Uusia  aloja  ja  oloja  ei 
oppaallamme  tosin  olo  näytettävänä,  mutta  tunnetulla  vilkkaudellaan  koet- 
taa hän  kuitenkin  esittää  ne  meille  joltakin  vähemmän  huomatulta  puolelta. 
Luulotellen  itselleen,  ettei  todellisuus  muka  tarpeeksi  asti  jaksa  jännittää 
mieliämme,  laskee  hän  omiaan  ja  tekee  sen  vielä  jonkunlaiseUa  romanttikon 
kombinatsioonilla  aikaansaadakseen  tarpeellista  vaikutusta.  Mutta  se  toden- 
näköisyyden harso,  jolla  hän  nämä  itse  keksimänsä  tapaukset  verhoo,  on 
sentään  usein  niin  ohut,  että  nuo  tosihenkilöinä  esitetyt  tyypit  ja  luonteet 
näyttävät  olevan  enemmän  mielikuvituksen  luomia  kuin  ihmisiä  luusta  ja 
lihasta. 

Lyhykäisyydessä  on  juttu  seuraava.  Nuori  suomalainen  maalari, 
Erik  Malm,  opiskelee  Tukholmassa  hyvällä  menestyksellä  ja  valmistelee 
parast^aikaa  erästä  suurta  taulua,  jolla  hän  luulee  saavansa  ensi  palkinnon 
näyttelyssä  ja  miettii  jo  Pariisiin  lähtöänsä.  Yksi  päähenkilöistä  häneltä 
kuitenkin  vielä  puuttuu.  Sitä  hän  etsii  ja  sattumalta  näkeekin  ihanan  ja 
tarumaisella  tenholla  vaikuttavan  tytön,  joka  tosin  joskus  on  istunut  mal- 
lina vanhemmille  taiteilijoille,  vaan  joka  kuitenkin  pysyy  kietoutuneena  sa- 
laperäisyyden puhkaisemattomaan  huntuun.  Näyttelyaika  lähenee,  taulu  ei 
valmistu ;  Malm  etsii  yhä  tuota  ihanaa  malliaan.  Viimein  hän  sen  löytää, 
mutta  silloin  on  jo  myöhäistä:  toinen  vie  häneltä  palkinnon.  Vaan  hänpä 
saa  palkinnoksi  unelmainsa  esineen,  tuon  salaperäisen  olennon,  joka  nyt 
antaupi  hänelle  sieluineen  ruumiineen.  Hän  on  kummallinen  olento  tämä 
Alice  ja  oudollainen  on  hänen  syntyperänsäkin :  isä,  kaunis  mies,  elää 
maUina  seisomalla  ja  äiti  vainaja  taas  on  ollut  tunnettu  balettitanssijatar. 
Nurinpuolisen  kasvatuksen  kautta  on  Alicesta  tullut  jonkunlainen  pelilaa- 
tikko.  Hän  on  ahminut  sielunsa  täyteen  romanttisia  runoelmia  ja  näitä 
hän  aina  laususkelee,  eri  tilaisuuksien  vaatimusten  mukaan.  Hänessä  ei  ole 
hituakaan  luontoa  ja  omaperäistä,  kaikki  on  opittua  ulkoläksyä  vain.  Pian 
häneen  Malmkin  kyllästyy  ja  toimittaa  hänet  takaisin  äitipuolen  haltuun. 
Mutta  synti  ei  seurauksitta  tapahdu.  Eräänä  synkkänä  syysiltana  palaa 
Alice  takaisin  ja  selittää  olevansa  siunatussa  tilassa.  Hän  synnyttääkin 
ennen  pitkää  lapsen,  mutta  se  kuolee  heti  ja  hautajaisten  jälkeen  matkus- 
taa Malm  Pariisiin.  Täällä  hän  menestyy  niin  hyvin,  että  jo  ensi  näytte- 
lyssä voittaa  palkintomitalin.  Sitten  tapaamme  hänen  kotimatkalla  vanhan 
gööteporilaisen  ystävänsä  ja  hyväntekijänsä,  kauppias  Nordbergin  kanssa. 
Matkalla,  joka  muuten  kerrotaan  suhteettoman  ja  tarpeettoman  laveasti, 
purkavat  ystävykset  toisilleen  sydämensä  surut  ja  silloin  tulee  selville,  että 
Nordberg  on  muudan  vuosi  sitten  mennyt  naimisiin  juuri  samaisen  Alicen 
kanssa,  jonka  entisyys  hänelle  tietysti  oli  tuntematon.  Häitten  jälkeen  hän 
saa  tietää  asian  laidan,  mutta  ei  kuitenkaan  sitä,  kuka  on  rikollinen.  Erään 
sattuman    kautta    selviää  hänelle  nyt  matkalla,  että  hänen  paras  ystävänsä 

Malm  juuri  onkin  syyllinen.  Hän  katoaa  äkkiä  tiehensä  ja  vasta  vuosia 
myöhemmin  saa  Malm  tietää,  että  hän  on  lahjoittanut  omaisuutensa  rou- 
vallorn,  mutta  itso  tietämättömiin  hävinnyt. 

Semmoinen  on  tämän  romanttisen  taiteilijaromaanin  pääjuoni.  Sanon 
tahallani  romanttisen,  sillä  vaikka  tekijä  ylipäänsä  liikkuukin  realistisella 
tekniikalla  ja  todennäköisyyden  rajojen  sisäpuolella,  on  hän  tässä  kuitenkin 
kovin  vapaasti  ainettaan  käsitellyt.  £n  tahdo  sanoa,  että  se  mitä  hän 
kuvaa,  olisi  ihan  mahdotonta.  Mutta  jos  hän  mielii  saada  kuvauksensa 
uskottavaksi,  täytyy  hänen  motiveerata  ne  paremmin  ja  suorittaa  ne  tasai- 
semmin. Nyt  löyt3ry  kertomuksessa  pitkiä,  juonen  kehitykselle  tarpeettomia 
esityksiä  (esim.  VIII  kap.)  ja  suhteellisesti  leveähköjä  cpisoodcja,  jota  vas- 
toin itse  kehityksen  juoksu  vain  lyhyillä  lauseilla  viitataan.  Tämä  antaa 
mielestäni  koko  jutulle  jonkun  kypsymättömyyden  ja  valmistamattomuuden 
leiman,  joka  melkein  oikeuttaa  meitä  pitämään  sitä  vain  luonnoksena. 
Sitä  paitse  tuntuvat  itse  tapahtumatkin  joko  kovin  tutuilta  tai  haetuilta. 

Kokonaisuutena  katsottuna  on  hra  Ahrenbergin  uusi  kirja  kuitenkin 
kyllin  ansiokas  päästclkseen  ei  ainoastaan  joulupöydille,  vaan  myöskin  kir- 
jastomme hyllylle.  Sillä  edellinen  kc^rtomus  «Anor»  on  todellakin  intres- 
santti  kyhäys  ja  mitä  jälkimm<'us<*en  taas  tulee,  lukee  sitä  vilkkaan  koseria- 
stiilinsä  vuoksi  sangen  mielellään.  Kansilehden  on  tekijä,  joka  myöskin 
on  taidemaalaaja  ja  arkkitehti,  somistanut  sisällystä  vastaavalla  sirotekoi- 
sclla  kuvaryhmällä. 

Kabiniir  Leino. 


Kirjallinen  katsaus. 

y.  A,  Lundell,  Sta  kristeiidom  ock  kultur  i  strid  med  hvarandr.i?  Upsalassa  18M1.    26 
siv,  8:0.     Hinta  35  äyriä. 

Sangen  suuri  erotus  näkyy  olevan  olemassa  Helsingin  ja  Upsalan 
yliopistojen  henkisen  elämän  välillä.  Täällä  nopeasti  kehittyvä  ja  toimin- 
taan kiiruhtava  nuoriso,  jota  milloin  tiede,  milloin  kansanvalistaminen,  mil- 
loin uudet  yritykset  käytännöllisellä  alalla  kutsuvat  täyteen  «vakinaiseen 
asevelvollisuuteen»,  Upsalassa  taas  verraten  paremmissa  varoissa  oleva, 
aristokraattiscmpi  sukupolvi,  josta  moni,  antautuneena  tieteellisiin  harras- 
tuksiin, jäapi  pitkiksi  ajoiksi  yliopistoon.    Tästä  seuraa  hyvin  luonnollisesti. 

ettei  meillä  voida  uhrata  pitkiä  aikoja  teoreettisten  ihmiselämälle  tärkeit- 
tenkin  kysymysten  miettimiseen.  Me  joko  pysymme  siivosti  perityssä  kat- 
santokannassa, taikka  selitämme,  niinkuin  eräs  omalla  alallaan  hyvinkin  pit- 
källe ehtinyt  nuori  tiedemies  äskettäin  vastasi,  ettei  «minulla  ole  varoja 
hankkiakseni  itselleni  mielipidettä  tässä  kysymyksessä».  Mutta  jos  selittä- 
misen tarve  meissä  väliin  käypi  vastustamattomaksi,  niin  tuo  selvitys  nä- 
kyy täällä  useinkin  tapahtuvan  jo  verrattain  nuorella  iällä  ja  ylipäänsä  suo- 
riutuvan pian,  niinkuin  muukin  kehitys.  —  En  tällä  tahdo  sanoa,  että  tä- 
mä olisi  eduksi  personalliselle  kehkeytymisellemme,  tahi  maamme  yleis- 
sivistykselle, mutta  historialliset  olomme  näyttävät  sitä  vaativan. 

Näin  ei  ole  asianlaita  Upsalassa.  Sen  todistaa  m.  m.  se  julkinen 
kcskustelukokous,  joka  pidettiin  siellä  viime  kuun  17  päivänä  kysymyksestä 
«Ovatko  kristinusko  ja  sivistys  toistensa  kanssa  riidassa?».  Kokouksen  ko- 
koonkutsujien joukossa  oli  joku  maalarimestari,  tilanomistaja  ja  virkamies, 
mutta  suurimmaksi  osaksi  olivat  ne  nuoria  yliopiston  opettajia,  kielitieteit- 
tcn,  historian,  filosofian  ja  luonnontieteitten  edustajia.  Läsnä  oli  noin  800 
henkilöä  ja  sama  määrä  oli  saanut  palata  ovelta,  kuin  huone  jo  oli  täynnä. 
Siellä  oli  ijältään  vanhaa  ja  nuorta,  siellä  oli  mielipiteiltään  hurjia  ma- 
terialisteja ja  lämpimiä  kristinopin  tunnustajia.  Nähtiin  näet  ja  kuultiin 
vuorotellen  puhuvan  miehiä  semmoisia  kuin  meilläkin  ainakin  nimeltään 
tunnettu  utilisti  l^nnstrand  ja  vanha,  arvossa  pidetty  jumaluustieteen  pro- 
fessori Rudin,  josta  eräs  aivan  vastaisella  kannalla  oleva  Upsalan  kandi- 
daatti kerran  vakuutti,  että  Rudin  oli  ainoa  ihminen,  minkä  hän  tunsi  sem- 
moiseksi, jota  täydellä  syyllä  voisi  sanoa  «Kristuksen  seuraajaksi».  Mutta 
kumminkin  voi  puheenjohtaja  kokouksen  loputtua  vakuuttaa,  että  «keskus- 
telu hänen  mielipiteensä  mukaan  oli  käynyt  tavalla,  joka  (yhdellä  poik- 
keuksella) oli  ollut  paikan  ja  aineen  arvon  mukainen». 

Tässäkin  siis  erotus  Helsingin  ja  Upsalan  välillä.  Sillä  milt^ei  joka- 
päiväinen kokemushan  todistaa,  ettei  meillä  voida  tärkeimmissä  kysymyk- 
sissä julkisesti  lausua  mielipiteitään,  ilman  että  puolelta  tahi  toiselta  saa- 
daan kuulla  joko  katkeria  syytöksiä  tahi  mahtipontisia  tuomion  sanoja, 
joita  suuri,  meluava  yleisö  monin  tuhansin  äänin  kaiuttaa  ja  lisääpä  vielä 
«ristiinnaulitse,  ristiinnaulitse ! » 

Samasta  korkeasta  sivistyksestä,  kuin  keskustelu,  on  myöskin  se  mi- 
lentyyneyttä  ja  mitä  herttaisinta  suvaitsevaisuutta  todistava  esitelmä  lähte- 
nyt,   jolla    nuori    kielitieteen    professori   J.    A.  Lundell  alusti  keskustelua. 

Esitelmä  on  myöhemmin  ilmestynyt  painosta  ja  on  sen  otsakirjoitus  luet- 
tava tämän  tiedonannon  alussa.  Kehoitamme  itsekutakin,  joka  täänkaltai- 
sia  kysymyksiä  harrastaa,  itse  tutustumaan  pieneen  vihkoseen.  Valaistak- 
semme  tekijän  kantaa  tahdomme  tässä  lyhyesti  mainita  hänen  johtopää- 
töksiään: 

Uskonto  on  olennoUinen  ominaisuus  ihmisessä; 

se  on  sivistyksen  vaikutuksen  alainen. 

Mitä  kristinusko  olennoltaan  on,  sen  osottaa  ainoastaan  Uusi  Testa- 
mentti, ja  meillä  ei  ole  oikeutta  empimättä  asettaa  valtiokirkon  kristin- 
uskoa Uuden  Testamentin  kristinuskon  sijaan  (ne  voisivat  mahdollisesti  olla 
eri  asioita); 

Uutta  Testamenttia,  samoin  kuin  vanhaakin,  on  selitettävä  samojen 
perusteiden  mukaan  kuin  muita  kirjoja;  ja 

Uudessa  Testamentissa,  samoin  kuin  vanhassakin,  on  paljo,  jolla  ei 
ole  uskonnollista  merkitystä. 

Kristinuskolla  ei  ole  minkäänlaista  välitöntä  yhteyttä  meidän  aikam- 
me teknillisen  sivistyksen  eikä  maallisten  tieteitten  kanssa; 

se  ei  ole  riidassa  taiteen  (eikä  kirjallisuuden)  kanssa,  muuta  kuin 
mahdollisesti  semmoisten  taiteen  (ja  kirjallisuuden)  ilmausten  kanssa,  jotka 
seisovat  alemmalla  asteella,  kuin  se,  jota  aikamme  kritiikki  pitää  omanaan. 

Kristinusko  on  riidassa  nykyajan  siveellisen,  valtiollisen  ja  yhteiskun- 
nallisen elämän  kanssa  siinä  suhteessa,  ettemme  tällä  alalla  vielä  ole  eh- 
tineet kohota  kristinuskon  kannalle. 

Jo  nämä  pienet  otteet  näyttävät,  että  kirjassa  olisi  ajattelemisen  ai- 
hetta usealle  semmoisellekin,  joka  jo  luulee  omistavansa  varman  kannan, 
kuulukoonpa  hän  mihin  «leiriin»  tahansa. 

Hnnnes  Gebhnrd. 


Bidrag  HU  svenska  Uiurgiens  historia.  Tällä  nimellä  on  Ruotsissa 
Upsalan  yliopiston  dosentin  Quenselin  toimittamana  alkanut  ilmestyä 
teos,  joka  läheisesti  koskee  myöskin  Suomen  kirkon  ja  erittäinkin  sen  li- 
turgian historiaa,  ja  joka  siis  meilläkin  ansaitsee  huomiota  kaikkien  puo- 
lelta, jotka  näihin  aineisiin  lähemmin  tahtovat  tutustua. 

Teoksen  ensimmäisessä  osassa,  joka  ilmestyi  jo  viime  vuonna,  tekijä 
historialliselta   kannalta    tarkastelee    Olaus    Petrin  toimittamaa,  Ruotsin  en- 

simmäistä  luterilaista  käsikirjaa  v:lta  1529,  painattaen  sen  tähän  koko- 
naan, oikeiDkirjoitustakin  tarkoin  noudattamalla,  ja  verraten  sen  säännöksiä 
sekä  aikaisemmin  Ruotsissa  ja  Suomessa  voimassa  olleisiin  että  myöskin 
vastaaviin  ulkomailla  tavattaviin;  aseissa  kohdin  on  tärkeämpien  tapojen 
alkuperäinen  merkitys  selitetty.  Kuten  tästä  vertailusta  näkyy,  säilytti 
Olaus  Petri  kyllä  paljon  vanhojakin  menoja  —  useita  sellaisia,  joita  ta- 
paamme Manuale  Adoensessa,  v:lta  1522  ja  Manuale  Linc4>pensessOi  v:lta 
1825  — ,  mutta  kuitenkin  hän  käsikirjansa  laati  aivan  itsenäisesti  luteri- 
laisessa hengessä.  Lisäksi  tulee  tekijä  siihen  johtopäätökseen,  että  tämä 
oli  koko  luterilaisessa  kirkossa  ensimmäinen  täydellinen  käskiirja.  —  Liit- 
teissä on  tähän  ensimmäiseen  painokseen  verrattu  niitä  käsikirjan  painok* 
sia,  jotka  sittemmin  saman  vuosisadan  kuluessa  Ruotsissa  ilmestyivät. 
Rajavuodeksi,  johon  hra  Quenselin  tutkimus  ulottuu,  on  siten  tullut  v.  16 14. 

Teoksen  toinen  osa  sisältää  yhteisen  jumalanpalveluksen  historian 
myöskin  vuoteen  161 4.  Ensimmäinen  vihko,  joka  tästä  osasta  vasta  on 
ilmestynyt,  käsittelee  ensiksi  jumalanpalvelusta  katoolisena  aikana,  niinkuin 
sitä  vietettiin  Upsalan,  Turun  ja  Strengnäsin  missaleiden  y.  m.  mukaan. 
Tältä  perustukselta  rupeaa  tekijä  sitte  tarkastelemaan  luterilaisen  ajan 
messukiijoja   —  tässä  vihkossa  pääasiallisesti  v.  1 531  ja  153 1  ilmestyneitä. 

Kauttaaltansa  näkyy,  että  tekijä  on  tarkoin  tutustunut  aineeseensa  — 
meillä  on  ollut  erittäin  tilaisuus  huomata  sitä  mitä  tulee  missale  ja  ma- 
nuale Aboenset.ii,     Esitystapa  on  objektiivinen  ja  hauska. 


H.  H. 


Uusi  läytö  muinaiskreikkalaisen  kirjallisuuden  alalla.  Vuosi  ei  ole 
vielä  kulunut  siitä,  kun  Aristoteleen  teos  Ateenan  valtiolaitoksesta,  oltuansa 
1000  vuotta  kateissa,  saatettiin  jälleen  päivän  valoon  (katso  tämän  vuoden 
Valvojaa,  siv.  247  seur.),  ja  nyt  on  jo  taas  —  niinikään  British  Museumin 
toimesta  —  julaistu  uusi  merkillinen  löytö,  kokoelma  erään  tähän  asti 
melkein  tuntenaattoman  Heeroodas  nimisen  kirjailijan  runoja,  ^ä  löyde- 
tyt mnot  todella  ovat  tämän  kirjailijan  tekoa  (hänen  nimensä  esiintyy  eri 
lähteissä  eri  muodoissa:  Heeroondos^  Heeroodas^  Heeroodes)^  on  voitu  var- 
masti päättää  muutamista  ennen  tunnetuista  sitaateista.  Käsikirjoitus  on, 
samoin  kuin  Aristoteleenkin  käsikirjoitus,  löydetty  Egyptistä.  Se  on  pa- 
pyruskääry,  joka  on  ollut  haudattuna  jonkun  kuolleen  mukana  Epyptin  kui- 

vaan  hiekicaan.  Kääry  on  äskettäin  joutunut  British  Museutnin  haltuun,  ja 
Museumin  johtokunta  on  jo  toimittanut  siinä  olevan  tekstin  painosta,  kir- 
jassa jonka  otsakirjoitus  on :  Ciassical  texts  fr  am  papyri  in  the  British 
Museum^  incbuUng  the  newfy  discovered  poems  of  Herodas,  Bdited  by 
F.  G.  Kenyon.  IVith  autofype  facsimiUs  of  Mss,  Siinä  se  on  painettu 
aivan  samanlaisena  kuin  se  on  käsikirjoituksessa;  sanat  vaan  on  erotettu 
toisistaan.  Miltä  ajalta  käsikirjoitus  on,  ei  ole  voitu  tarkkaan  määrätä; 
ror.  Renyon  arvelee  sen  kirjoitetuksi  2—3  vuosis.  Kr.  j.  Mitä  itse  runoi- 
lijaan tulee,  niin  hänenkään  iästä  ei  ole  tähän  asti  ollut  varmoja  tietoja; 
jotensakin  yleisesti  meidän  ajan  tutkijat  ovat  lukeneet  hänet  Aleksandreia- 
laisen  aikakauden  kirjailijoihin,  ja  sen  arvelun  nyt  löydetyt  runoelmat  näyt- 
tävät vahvistavan.  —  On  jo  ennen  tiedetty  että  Heeroodas  oli  miimiam' 
^<7X-runojen  kirjoittaja.  MutU  mitä  tämä  nimi,  joka  silloin  tällöin  tulee 
näkyviin  kirjallishistoriallisten  tiedonantojen  joukossa,  oikeastaan  merkitsee, 
siitä  ei  ole  ollut  varmaa  tietoa;  ne  katkelmat,  jotka  olivat  säilyneet  si- 
taatteina, olivat  niin  lyhyet,  ettei  niistä  vditu  varmuudella  päättää  sinne 
eikä  tänne.  Nyt  tiedämme  mitä  miimiambos-runot  olivat;  äsken  julaistu 
löytö  on  sen  asian  ratkaissut.  Heeroodaan  miimiambos-runot  ovat  näet 
dialoogin  muotoon  puettuja  kuvauksia  jokapäiväisestä  elämästä;  runomitta 
on  n.  s.  kholiambi. 

Kokoelmassa  on  7  runoelmaa  ja  8:nnen  alkurivit;  käsikirjoitus  on 
loppupuolelta  turmeltunut,  niin  ettei  tiedetä  kuinka  monta  runoa  siinä  al- 
kuaan on  ollut.  Kukin  runoelma  on  noin  100  värsyn  pituinen.  Ne  ovat 
täynnä  outoja  ja  harvinaisia  sanoja  jokapäiväisen  elämän  alalta,  ja  kun 
vielä  lisäksi  tulee,  että  papyruskääry  on  paikoittain  pilalle  syöpynyt,  niin 
puheenaolevaa  runokokoelmaa  ei  juuri  ole  aivan  fadppo  lukea.  Useim- 
pien runojen  sisällyksestä  saa  kuitenkin  jotensakin  täydellisesti  selkoa. 

Ensimmäisessä  on  hyvin  eloisasti  kuvattu  eräs  naisväenvisiitti  ter- 
vehdyksineen, kohteliaisuuksineen,  pakinoineen;  nuhdellaan  harvoista  käyn- 
neistä, puolustellaan;  kun  sitten  puhelu  on  päässyt  hyvään  vauhtiin,  niin 
vieras,  vanhanpuolinen  rouva  Gyllis  tuopi  esille  oikean  asiansa,  joka  on 
sangen  arkaluontoista  laatua:  emäntä,  nuori  rouva  Meetrikhe,  tekee  muka 
hullusti  siinä,  että  istuu  ikävissään  kun  hänen  miehensä  viipyy  kaukaisella 
merimatkallaan ;  hänen  pitää  sallia  jonkun  toisen  miehen  lohduttaa  itseänsä; 
eihän  hänen  miehensäkään  muka  pysy  uskollisena  tuolla  kaukana,  Egyptin 
iloisessa  pääkaupungissa.     Onpa  Gyllis  rouvalla  jo  tarjona  halukas  lohdut- 

tajakiD,    komea    rikas    mies,  silmittömästi  rakastunut  Meetrikheen 

Mutta  rouva  Meetrikhe  onkin  siveJK,  uskollinen  vaimo;  hän  hylkää  vanlian 
rouvan  somat  neuvot  ja  nuhtelee  häntä  —  siivosti,  hyvin  siivosti.  Kon- 
venanssia,  hienoja  scurustelntapoja  ei  kummaltakaan  puolelta  loukata,  vaan 
visiitti  päättyy  tavallisim  kohteliaisuuksiin,  jommoisilla  se  oli  alkanutkin. 
Toisessa  miimiamboksessa  esitetään  hullunkurisen  mahtipontinen  puhe,  jota 
eräs  vääryyttä  ja  väkivaltaa  kärsinyt  —  porttolan  isäntä  pitää  oikeuden 
edessä.  Kolmannessa  kuvataan  mitenkä  äiti  viepi  pahankurisen  poikanuli- 
kan  opettajan  luo  ruoskittavaksi,  «kunnes  hänen  henkipahansa  on  vaan  huul- 
ten reunaUa».  Hauskin  kaikista  runoelofiista  on  neljäs,  jossa  kuvataan  mi- 
tenkä kaksi  naista  orjattarineen  tuo  votiivitaulunsa  ja  uhrinsa  Askleepios- 
jumalan  pyhäkköön  ja  ihmettelee  niitä  ihania  taideteoksia,  Praksitelccn 
poikien  veistokuvia,  Apelleen  maalauksia  j.  n.  e.,  jotka  kaunistavat  juma- 
lan pyhää  aluetta.  Muista  kappaleista  mainittakoon  seitsemäs,  jossa  hyvin 
luontevasti  ja  hupaisesti  kuvataan  muutamien  naisten  käynti  suutarin  luona. 

Nämät  viittaukset  jo  riittänevät  antamaan  jonkunmoista  käsitystä  Hee- 
roodaan  miimiambosronoelmien  luonteesta.  Sekä  sisällyksensä  että  esitys- 
tapansa puolesta  ne  jossakin  määrin  muistuttavat  l'heokritoksen  mainiota 
Adooniazuusai-runoelmaa;  epäilemättä  ne  samoin  kuin  tämäkin  runoelma 
edustavat  sitä  naturalismin  harrastusta,  joka  näkyy  olleen  niin  omituisesti 
sekaantuneena  Aleksandreialaisen  aikakauden  sovinnaiseen  tuntehikkaisuuteen. 
Vielä  enemmän  kuin  Theokritoksen  hienoa  runoelmaa  ne  tavallaan  muis- 
tuttavat niitä  karkean  naturalistisia,  osaksi  hullunkurisia  laatukuvia,  jotka 
sama  suunta  sai  aikaan  kuvanveistotaiteen  alalla.  —  Mitä  runoilijaneroon 
ja  käsityksen  hienouteen  tulee,  Heeroodasta  ei  käy  ollenkaan  vertaaminen 
Theokritokseen;  hänen  on  tyytyminen  paljoa  alhaisempaan  sijaan  runosep- 
pien  joukossa. 

Heeroodaan  runoelmien  merkitys  ei  ole  niiden  runollisessa  arvossa, 
vaan  siinä,  että  ne  eloisilla  kuvauksillaan  melkoisessa  määrin  täydentävät 
tiedomme  aleksandreialaisen  aikakauden  kulttuurioloista.  Vetrattuna  Aristo- 
teleen vuosi  sitten  löydettyyn  tärkeään  teokseen  tämä  uusin  löyty  on  vähä- 
arvoinen. Matta  sen  julkaisija  huomauttaa  syystä,  että  sen  suhteellinen 
vähäpätöisyyskin  on  omiaan  pitämään  vireillä  hyviä  toiveita:  jos  kirjailija, 
joka  vanhoina  aikoina  saavutti  niin  vähän  huomiota  ja  siis  luultavasti  ko- 
ploittiin  niin  harvoin  kuin  Heeroodas,  on  noussut  jälleen  päivän  valoon, 
niin  miksi  emme  voisi  toivoa,  että  aika  vielä  lahjoittaa  meille  takaisin  jon- 

kun  niitä  kreikan  suuria,  yleisesti  ihaeltuja  runoilijoita,  joita  tähän  asti 
olentme  katsoneet  kadonneiksi,  joko  Kratiinoksen  tai  Menandroksen  tai 
Diiphiloksen,  tat  itse  Sapphoon?  o.  b.  xudeer. 


Die  Tter-  und  Ij^anzemveä  des  Silsswassers,  EinfUhrung  in  das  Stu- 
dium  derselben.  Unter  niitwirkung  von  Dr.  Apstein,  Clessin,  Prof.  Forel, 
Prof.  Gruber,  Prof.  Kramer,  Prof.  Ludwig,  Dr.  Migula,  Dr,  Plate,  Dr. 
Schmidt-Schwedt,  Dr.  Seligs,  Dr.  Vosseler,  Dr.  VVeltner,  Prof.  Zschokke 
herausgegeben  von  Dr.  Otto  Zacharias.  I:r  Band.  Mit  79  Abbildungen. 
Leipzig  1891,  J.  J.  Weber.     Hinta  12  Rm. 

Jokainen  järvi,  lampi  tai  pieni  vesilätäkkö  sisältää  mikroskoopiUisen 
maailman,  jossa  vilkkaat  äyriäät,  sievät  infusooriot  ja  rataseläimet,  hidas* 
liikkeiset  juurijalkaiset,  taidokkaalla  piipanssarilla  varustetut  diatomac^levit 
ynnä  monet  muut  pikkuelimistöt  elävät  ihmeellistä  elämäänsä.  Koska  nii- 
den usein  on  tapana  esiintyä  lukemattomissa  määrissä,  ottavat  ne  yleiseen- 
kin luonnon  talouteen  vaikuttavalla  tavalla  osaa.  Ne  ovat  esim.  useitten 
kalalajien  pääasiallinen  ravinto  ja  suoranaisesti  tai  välillisesti  on  koko  muu 
luonto  noista  luomakunnan  pienimmistä  moninaisilla  siteillä  riippuvainen. 

T:ri  Zachariaan  kirja  koettaa  vasta-alkajaa  tutustuttaa  tähän  suolatto- 
main  vesien  eläin-  ja  kasvikuntaan.  Teos,  jonka  käsillä  oleva  ensimmäinen 
osa  sisältää  yhdeksän  eri  spesialistin  kirjoittamaa  lukua  käsitellen  eri  ve- 
dessä eläviä  eläin-  ja  kasviryhmiä,  ei  kuitenkaan  ole  sellainen,  että  sen 
johdolla  voisi  eri  lajeja  määrätä,  se  ei  sisällä  lajitunnusmerkkejä  —  jossa 
tapauksessa  kirjan  koko  olisi  paisunut  verrattomaksi  --  vaan  sen  tarkoitus 
on  mikroskoopin  käyttäjälle  tarjota  yleiskatsaus  vesieläinten  ja  -kasvien 
elämästä  ynnä  herättää  harrastusta  niiden  tieteelliseen,  käytännölliseen  tut- 
kimiseen. Siten  on  levien,  juurijalkaisten,  flagellaatein,  sieni-eläinten,  tur- 
bcllaarcin,  ratascläinten  ja  pikkuäyriäitten  rakennus  ja  elämä  hclppotajui- 
sesti  selitetty.  Kaksi  lukua  koskevat  järven  yleistä  biologiaa  ja  vedessä 
kasvavia  siemenkasveja. 

Meidän  oloissamme  kirjan  voisi  suositella  mielestäni  erittäinkin  niille 
luonnontiedettä  harrastaville  ylioppilaille,  jotka  kesälomalla  ovat  tilaisuu- 
dessa mikroskooppia  käyttämään,  ja  kenties  se  saattaisi  aiheuttaa  jonkun 
luonnontieteen  opettajan  puhdistamaan  usein  unohduksiin  jääneen  koulu- 
mikroskoopin  tomuiset  lasit  ja  tekemään  siitä  käytäntöä  huviksi  ja  hyö- 
dyksi itselleen  ja  oppilailleen.  k.  m.  l. 

Uusi  tutkimus  Kalntalasta.  Riennän  ilmoittamaan,  että  italialaisen 
professorin  Domenico  Comfarettin  teos  «Il  Kalevala  o  la  poesia  tradizio- 
nale  dei  Finni»  on  Roomassa  painosta  valmistunut.  Tämä  teos  on  mer- 
killinen sen  vuoksi,  että  se  osottaa,  mitenkä  Homeron  runoelmien  tutki- 
mus, jonka  etevimpiä  edustajoita  prof.  Comparetti  on,  alkaa  kääntyä  Ka- 
levalan puoleen  saadakseen  selvitystä  monessa  hämärässä  kysymyksessä. 
Vuosikausia  on  tekijä  uhrannut  Suomenkieltä  oppiaksensa  ja  suomalaiseen 
kansanrunoustieteeseen  tutustuaksensa.  Tuskin  löytyy  niin  pientä  kirjoitusta 
Valvojassa,  Kielettäressä,  ylioppilasalbumeissa  y.  m.,  jota  ei  tapaisi  hänen 
tutkimuksessansa  huomioon  otettuna,  niin  täydellinen  yleiskatsaus  on  hänen 
onnistunut  luoda  kaikesta  siitä,  mitä  Suomessa  on  tällä  alalla  tehtynä. 
Teos  on  jaettu  kahteen  osaan.  Ensimmäisen  on  tarkoitus  tutustuttaa  ulko- 
maista lukijaa  Suomen  kansan  runoihin  ja  niitä  koskeviin  kysymyksiin.  Sen 
ensi  luvussa  tehdään  selkoa  Kalevalan,  Kantelettaren  ja  Loitsurunojen  ke- 
räämisestä ja  julkaisemisesta.  Lyhyesti  selitetään  suomalaisen  runon  ra- 
kennusta ja  tapaa,  jolla  sitä  lauletaan.  Muiden  suomalais-ugrilaisten  kan- 
sojen runot,  erittäin  virolaisten  Kalevipoeg,  otetaan  samalla  puheeksi  ja 
tietysti  kosketellaan  myös  kysymystä  Kalevalan  Karjalaisuudesta*  Seiu-aa- 
vassa  luvussa  esitetään  Kalevalan  sisällys  ja  kolmannessa  Kalevalan  runo- 
jen kokoonpano  Lönnrotin  käden  kautta.  Toisenkin  osan  on  tekijä  jaka- 
nut kolmeen  lukuun,  jotka  hän  nimittää:  Jumalaistaru,  Sankaritarina  ja 
Runo.  Siinä  hän  ei  rajoitu  ainoasti  ennen  lausuttujen  ajatuksien  esiintuo- 
miseen, vaan  koettaa  saada  jotain  aivan  uutta  aikaan  suomalaisen  mytho- 
logian  ja  Kalevalantutkimuksen  alalla.  Erittäin  huomattava  on  hänen  mieli- 
piteensä, että  Suomalaisten  eepillinen  runous  on  Skandinaavilaisten  sankari- 
tärinäin  avulla  kehittynyt  aikaisemmasta  schamanilaisesta  loitsurunoude^ta. 
Toivon  vast^edes  saavani  tilaisuuden  ottaa  puheeksi  niitä  uusia  näkökohtia, 
joita  prof.  Comparettin  teos  niin  runsaassa  määrin  sisältää.  Olen  nyt  tah- 
tonut vaan  huomauttaa  arv.  Valvojan  lukijoita  siitä  suurenmoisesta  lahjasta, 
jonka  kansallinen  tieteemme  on  ulkomaalaiselta  saanut,  ja  samalla  ilmoit- 
taa, että  saksankielinen  käännös  on  odotettavissa. 

K.  K. 

P.  I^roy-BeaulieuD  «Prdcis  d'öconomie  politique»  nimisen  teoksen 
suomentajana  ei  tehtävänäni  ole  ollut  muuta  kuin  tekijän  mielipiteideo 
huolellinen  tulkitseminen  suomenkieleksi.  Selitykseni  ei  luonnollisesti  siitä 
syystä  voi  tarkoittaa  sitä  arvostelua,  joka  hra  T:n  puolelta  on  tullut  L.- 
B:n  esityksen  ja  teoriiojen  osaksi  vaan  koskee  ainoastaan  kirjoituksen  jäl- 
kimmäistä osaa. 

Arvostelija  on  suosiollisesti  arvostellut  itse  käännöstyötä,  mutta  ne 
lyhyet  muistutukset,  jotka  suomentaja  siellä  täällä  sivun  lopussa  on  liittä- 
nyt tekstiin,  eivät  yhtä  paljo  ole  saavuttaneet  hänen  hyväksymistään.  Va- 
littaen, ettei  suomentaja  ole  maininnut  lähteensä,  huomauttaa  hän,  että  kir- 
jan tekijä  sen  kautta  kokemattoman  lukijan  silmissä  ehkä  voi  saada  edes- 
vastauksen  niistä. 

Asian  todellinen  laita  on  kumminkin  se,  että  alkusanoissa  olen  huo- 
mautUnut,  että  siellä  täällä  on  lisätty  tekstin  alle  sen  verran,  jotta  suo- 
malainen lukija  voisi  pitää  teoksen  itseänsä  varten  kiijoitettuna. 

Lisäämäni  muistutukset  eivät  pyri  esiintymään  millään  vaatimuksilla. 
Ne  ovat  enimmäkseen  lyhykäisiä  biograafisia,  geograaösia  tai  oman  maan 
oloihin  viittaavia  tilastollisia  y.  m.  tietoja,  jotka  on  lisätty  jonkun  teks- 
tissä ilman  muitta  selityksittä  ilmaantuvan  henkilön*  tai  paikannimen  joh- 
dosta. Koska  tekijä  on  kirjoittanut  teoksensa  « suurta  yleisöä»  varten  ja 
nimenomaan  (ranskalaisen  alkuteoksen  esipuheessa)  sanoo  toivovansa  työ- 
kansaakin (hommes  de  labeur)  lukijoikseen,  arveli  hra  senaattori  Yrjö-Koski- 
nen, jonka  kanssa  asiasta  neuvottelin,  tällaisia  selityksiä  tarpeellisiksi. 
Yliopistonopettajallc  tosin  Papinin  ja  Lavvin  merkitys,  maaveron  suuruus 
Suomessa  taikka  Clos-Vougeotin  ja  Aveyronin  maantieteellinen  asema  on 
vallan  selvä,  vaan  samaa  ei  voitane  otaksua  vähemmin  oppineelta  luki- 
jalta. Käytän  tilaisuutta  mainitakseni,  että  biograafiset  ja  maantieteelliset 
tiedot  ovat  enimmäkseen  otetut  Brockhausin  suuresta  konversatsioonisana- 
kirjasta.     Suomea  koskevat  on  hra  Yrjö- Koskinen  hyväntahtoisesti  antanut. 

Ed  tiedä,  onko  arvostelija  löytänyt  puutteellisuuksia  muissakin  paitsi 
niissä  kolmessa,  neljässä  kohdassa,  jotka  hän  arvostelussa  mainitsee,  aina- 
kaan ei  hän  virka  siitä  mitään*  Esiintuomiinsa  pyytäisin  saada  huomaut- 
taa seuraavaa: 

«Sivulla  iio»,  sanoo  hän,  «antaa  suoment.  seuraavan  tiedon: 
Malthus  8.  1766  7  1834  julkaisi  v.  1798  «An  Essay  on  the  principle  of 
populatioD»  nimisessä  teoksessaan  tuon  surkean  oppinsa,  että  ihmiskunta 
lisäytyy  geometrisessä  sarjassa,  elatusaineet  sitä  vastoin  vaan  aritmeetti- 
sessa  sarjassa».  —  «Malthus  ei  ole  milloinkaan»,  sanoo  arv.,  «ei  edes 
tässä  tuon  kuuluisan  teoksensa  ensimmäisessä  painoksessa  lausunut  mitään 
tuonlaista,  jonka  mahdottomuus  ajattelevalle  lukijalle  on  paikalla  päivän 
selvää».  Samalla  valittaa  arv.  että  tämä  väärä  tiedonanto  saattaa  langeta 
L«-B:n  syyksi,  koska  suoment.  on  laiminlyönyt  mainita  muistutuksen  lähteen. 

Anteeksiantamatonta  olisi  tosiaan,  jos  täten  väärällä  tiedonannolla 
olisin  saattanut  kuuluisan  Leroy-Beaulieun  syntipukiksi  omille  tyhmyyksil- 
leni.  Toivon  kumminkin  voivani  rauhoittaa  sekä  itseni  että  hra  arvoste- 
jan.  Olen  nimittäin  ainoastaan  esiintuonut  —  L.'B:n  oman  käsityksen 
asiassa.  Edempänä  teoksessaan  (s.  394  suomal.  käännöksessä)  L.-B.  ni- 
menomaan lausuu  seuraavasti:  « —  —  tahtoen  pukea  johtopäätöksensä 
tarkkaan  ja  sattuvaan  muotoon,  Malthus  rohkeni  väittää,  että  väkiluku  kun- 
kin viidenkolmatta  vuoden  kuluessa  pyrkii  kasvamaan  kahdenkertaiseksi  ja 
että  se  ajanjaksottain  lisääntyy  geometrisessa  sarjassa,  kun  sitä  vastoin  ih- 
misten elatusvarat,  silloinkin  kun  ajat  ovat  maanviljelykselle  ja  teollisuu- 
delle edullisimmat,  ainoastaan  voivat  lisääntyä  aritmeettisessa  sarjassa.  — 
Mitä  hän  tarkoittaa  sanoilla  «geometrinen  sarja»  ja  «aritmeettinen  sarja» 
käy  selväksi  seuraavasta  kaavasta,  joka  muka*osottaa  kuinka  väkiluku  ja 
elatttsvarat  viidenkolmatta  vuoden  ajanjaksoina  rinnakkain  lisääntyvät  kah- 
den vuosisadan  kuluessa: 

Väkiluku  .     .     .     .   I,  2,  4,  8,   16,  32,  64,   128,  256. 
Elatusvarat    .     •     .  i,  2,  3,  4,    5,     6,     7,      8,       9.» 

Mitä  muistutuksen  loppuosaan  tulee,  jonka  arv.  pitää  «vähän  valai- 
sevana» tahdon  vaan  huomauttaa,  että  Ricardon  ja  Stuart  Millin  mainitsin 
sen  vaoksi,  että  ne  tekstissä  ovat  mainitut  rinnakkain  Malthuksen  kanssa. 
Mielestäni  ei  voinut  tulla  kysymykseenkään  esittää  mitä  mieltä  kaikki  muut 
taloustieteilijät  Malthuksen  ajoilta  aina  meidän  päiviin  saakka  ovat  olleet  hä- 

nen  oppiDsa  suhteen  eikä  arvostelukaan  ole  voinut  saattaa  minua  siinä  suh- 
teessa muuttamaan  mieltä. 

Yhtä  vähän  tyytymättömyyden  aihetta  saanee  Leroy-Beaulieu  siitä, 
että  siv.  150  olen  kääntänyt  hänen  muistutuksensa:  Dans  notre  Essai  sur 
la  r^rtiUon  des  richesses  et  dans  notre  ColUctivisme  nous  avons  donn^ 
un  expos^  plus  ample  et  une  r^futation  plus  ddtaill^e  de  la  thdorie  de 
Ricardo»  seuraavasti: 

«Leroy-Beaulieu  on  teoksissaan  Essai  sur  la  rdpartition  des  richesses 
ja  CoUectivisme  laveammin  esittänyt  Ricardon  opin  ja  yksityisseikoissakin 
todistanut  sen  vääräksi».  Tämä  käännös  vastaa  ainakin  tekijän  mielipidettä, 
jos  kohta  sen  ei  ole  onnistunut  tyydyttää  arvostelijaa. 

Mitä  vihdoin  tulee  siihen  liitteeseen,  joka  koskee  Suomen  pankkia, 
olen  jo  «alkusanoissa»  maininnut  saaneeni  nauttia  herra  senaattori  L. 
Mechelinin  arvokasta  apua. 

Arv.  moittii,  että  suonnentaja  on  v.  181 1  perustetusta  Vaihto-,  laina- 
ja  talletuskonttorista  lausunut,  että  «uuden  laitoksen  vaatimaton  nimitys  ei 
kumminkaan  estänyt  sitä  toimimasta  varsinaisen  pankin  tavalla  kuten  sen 
ohjesääntö  tarkoittikiii».  Epäilemättä  pankin  toiminta  ensimmäisinä  vuosi- 
kymmeninä oli  hyvin  vaatimaton,  etenkin  verrattuna  siihen  kehitykseen, 
minkä  pankkiliike  nykyänsä  on  saavuttanut  sekä  Suomessa  että  muissa 
maissa.  Mutta  koska  laitos  antoi  lainoja  kiinteimistön-  ja  tehtaanomista- 
jille, saattaa  kumminkin  täydellä  syyllä  sanoa,  että  n.  s.  konttori  vaikutti 
pankin  lailla.  Tilastollinen  esitys  pankin  liikkeestä  ei  olisi  soveltunut  kir- 
jan suunnitelmaan;  sellainen  olisi  lisäksi  ainoastaan  siinä  tapauksessa  var- 
sinaisesti valaiseva,  että  se  asetettaisiin  rinnan  kauppa-  ja  teollisuustilaston 
kanssa  samalta  ajalta. 

Kun  arv.  vielä  lausuu,  että  pankin  alkuperäinenkin  nimitys  oli  liian 
vaatelias,  koska  muka  «pankki  aina  v.  1840  saakka  ainoastaan  muutamia 
harvoja  kertoja  vastaanotti  talletuksia  yksityisten  puolelta  ja  silloinkin  vaan 
pieniä  summia  maksamatta  niistä  mitään  korkoa»,  jonka  vuoksi  se  oli 
«pankki  nykyisessä  merkityksessä  enemmän  nimeksi  kuin  hyötyyn  nähden», 
niin  voisi  luulla,  että  hän  katsoo  koron  myöntämistä  talletuksista  välttä- 
mättömäksi   ehdoksi,  jotta  rahalaitokselle  voitaisiin  tunnustaa  pankin  arvo. 

Olisikohan  todellakin  kunn.  arvostelijalta  jäänyt  huomaamatta,  ettei 
Suomen  pankki,  aina  siitä  asti  kuin  1875  vuoden  ohjesääntö  astui  voimaan, 
maksa    korkoa    yksityisten    talletuksista,    ja  että  Suomen  pankki  tässä  suh- 

teessä  seuraa  samaa  periaatetta  kuin  useat  muut  kansallispankit,  esim.  suu- 
rin kaikista,  Banque  de  Francea  Arvostelijan  yllä  lausumien  periaatteiden 
mukaan  tulee  välttämättä  siihen  päätökseen,  ettei  Suomen  pankki  arvoste- 
lijan mielestä  vielä  nytkään  ole  —  varsinainen  pankki. 

Tekla  Hultin. 


^" 


Kirje  Helsingistä. 


Yhteiskoulujen  pyytämän  valtioavun  kieltäminen.  —  Kansanopistot  ja  yhteis- 
kasvatus. 

Niiden  tapahtumien  joukkoon,  jotka  viime  aikoina  ovat  herättäneet 
mielipahaa  laajoissa  piireissä,  kuuluu  valtioavun  kieltäminen  kaikkien  yhteis- 
koulujen ylemmiltä  luokilta.  Avun  antamista  olivat  kouluylihaUitus  ja  se- 
naatin enemmistö  puoltaneet,  ja  sitä  paitsi  olivat  säädyt  ennen  asian  rat- 
kaisemista korkeimmassa  paikassa  päättäneet  tehdä  anomuksen  siihen  suun- 
taan, että  yhteiskoulut  valtioapuun  nähden  tehtäisiin  poikakoulujen  vertai- 
siksi. Tämä  asian  muodollinen  puoli  on  yksi  todistus  lisää  siitä,  ettei  edes 
puhtaasti  sisällisissä,  suhteitamme  Venäjään  aivan  koskemattomissakaan  ky- 
symyksissä tahdota  kuulla  kotimaisen  hallituksen  eikä  säätyjen  mieltä. 

Mahdollista  on,  että  olisi  voitu  saavuttaa  parempi  tulos,  jos  senaatti 
olisi  esiintynyt  yksimielisenä.  Mutta  valitettavasti  ei  niin  tapahtunut.  Se- 
naatissa kuuluu  olleen  vähälukuinen  vähemmistö,  joka  ei  katsonut  voivansa 
yhtyä  puoltavaan  lausuntoon. 

Mitä  itse  kysymykseen  tulee,  ovatko  yhteiskoulujen  ylemmät  luokat 
jo  nykyään  oikeutetut  saamaan  valtion  kannatusta,  niin  ovat  kuten  tiede- 
tään mielipiteet  siitä  vielä  hyvinkin  jakaantuneet,  jos  kohta  sekä  hallituk- 
sen että  säätyjen  enemmistö  ovat  olleet  asian  puolella.  Syynä  siihen  osit- 
tain hyvinkin  kiivaaseen  vastustukseen,  jota  avun  antaminen  on  kohdannut 
muutamilta  tahoilta,  lienee  m.  m.  ollut  se,  että  avunantokysymys  on  tehty 
liian  suuressa  määrässä  periaatteelliseksi  kysymykseksi.  Jos  valtio  voi  an- 
taa muutaman  ''tuhannen  markan  suuruisen  apurahan  oppilaitoksille,  jotka 
moitteettomasti  tekevät  tehtävänsä,  jotka  täyttävät  tuntuvan  sivistystarpeen 
paikkakunnallansa  ja  joiden  pystyssä  pysymisestä  satojen,  jopa  tuhansien 
oppilasten  tulevaisuus  jo  nykyjään  riippuu,  olisiko  tämmöisestä  avunteosta 
välttämättömästi  tehtävä  se  johtopäätös,  että  valtio  sen  kautta  olisi  otta- 
nut   edes  vastauksen    yhteiskoulujärjestelmän    onnistumisesta    omille  niskoil- 


676  Kirje  Helsingistä, 

leen?  Me  emme  sitä  luule.  Varsinkin  näinä  aikoina,  jolloin  kansallam- 
me ei  ole  varaa  tuhlaamaan  vähäisiäkään  henkisiä  voimia,  jolloin  sen  ole- 
massaolo yksimielisesti  myönnetään  riippuvan  siitä,  että  se  jännittää  vir- 
keään toimintaan  jok^ainoan  hermon  kansallisessa  ruumiissaan,  näyttäisi  se 
meistä  saattaneen  myöntää  yhteiskouluille  tuon  avun  suorastaan  ja  yksis- 
tään siitä  syystä,  että  sen  velvollisuus  on  yleistä  sivistystä  edistää.  Olisi- 
han se,  jos  sitä  olisi  tarpeellisena  pidetty,  vaikka  nimenomaan  voinut  il- 
moittaa tämän  kantansa  asiaan,  niinkuin  teki  Suom.  Kirj.  Seura  puolikym- 
mentä  vuotta  sitten  —  kuten  sanotaan,  esimiehensä,  senaatin  nykyisen  kir- 
kollis- ja  koulu  asiain  päällikön  ehdotuksesta  —  myöntäessään  Suom.  Yh- 
teiskoululle n.  s.  Stenbergin  rahaston  korot. 

Mutta  sitenhän  yhteiskouluaatetta  kuitenkin  olisi  autettu  valtion  va- 
roilla eteenpäin,  ennenkuin  se  on  näyttänyt,  mihinkä  se  kelpaa,  muistutta- 
nee tässä  joku.  Juuri  niin,  —  autettu  eteenpäin,  jotta  se  voisi  näyttää, 
mihinkä  se  kelpaa.  Ja  sehän  olisikin  ollut  aivan  paikallansa.  Kun  joku 
uusi  teollisuus-  eli  elinkeinohaara  on  kodistutettava  maahan,  antaa  valtio 
tavallisesti  yritykselle  kannatustaan,  ennenkuin  tietää,  onnistuuko  se  vai 
eikö.  Kun  on  tehtävä  joku  kalliimpi  tieteellinen  koe  kaukana  Lapinmaassa, 
kustantaa  sen  myöskin  valtio  tietämättä,  mitkä  sen  mahdolliset  tulokset 
ovat.  Miksi  se  ei  saattaisi  tehdä  samoin,  kun  on  puhe  mahdollisesta  pa- 
rannuksesta nuorison  kasvatuksessa?  —  Siksi,  vastataan  meille  arvattavasti, 
että  nuorison  kasvatus  on  liian  kallisarvoinen  joutuakseen  mahdollisten  pa- 
rannusten eksperimentti-alaksi.  Ikäänkuin  ei  kehityksen  pysähtymisellä  olisi 
vaaraansa!  Se  joka  ei  edisty,  se  varmaan  taantuu.  Ja  nuorison  kasvatus 
on  todellakin  liian  kallisarvoinen  joutuakseen  umpinaisen  vanhoillaolemisen 
kautta  siihen  huonontumiseen,  joka  kehityksen  lakkaamista  väittä  m  ättöm  asti 
seuraa. 

Ei,  eteenpäin  on .  pyrittävä,  kokeita  on  tehtävä  tälläkin  alalla,  ei  kui- 
tenkaan ajattelemattomasti,  ei  kevytmielisesti.  Sen  kyllä  myöntävät  yhteis- 
koulun harrastajatkin.  Mutta  eivätkö  heidän  työnsä  tähänastiset  hedelmät 
vähässäkään  määrässä  kelpaa  todistukseksi  siitä,  etteivät  he  ole  aivan  sil- 
mittömästi menetelleet  ? 


\Titeiskouluaatteen  toimeenpanemisesta  johtuu  ajatus  —  kansanopistoi- 
hin, jotka  nekin  ainakin  osaksi  näyttävät  valmistautuvan  tätä  aatetta  toteut- 
tamaan. Sen  verran "  kuin  tiedämme,  on  näet  ensimmäinen  ruotsalainen 
Porvoossa  oleva  kansanopisto,  antanut  opetusta  yhteisesti  nuorille  miehille 
ja  naisille.  Samalla  tavalla  lienee  aiottu  järjestää  opetus  Helsingin  kan- 
sanopistokursseissa.  Ja  myöskin  maaseudulla  on  ainakin  Kruununkylän  kan- 
sanopisto aiottu  yhteiskasvatuslaitokseksi.     Kuinka  suomalaiset  opistot  tule- 

vat  järjestettäviksi,  siitä  ei  vielä  liene  kaikkialla  tehty  tarkkaa  päätöstä. 
Hämäläiset  ovat  kuitenkin  pitäneet  sopivimpana  ainakin  aluksi  pitää  vuo- 
rotellen kursseja  miehille  ja  naisille. 

On  selvää,  että  yhteiskasvatusaate  näiden  toimenpiteiden  kautta  on 
astumaisillaan  uudelle  ja  varsin  tärkeälle  alalle,  oloihin,  jotka  ovat  toisen- 
laiset ja  —  sanokaamme  se  kohta  —  vaikeammat  kuin  muissa  yhteiskou- 
luissa. Tavalliset  yhteiskoulut  ottavat  vastaan  oppilaansa  aivan  nuorina  ja 
ovat  siten  tilaisuudessa  itse  vähitellen  kasvattamaan  koulun  hengen;  oppi- 
lailla on  määrätyt  työt  ja  tehtävät,  jotka  täyttävät  heidän  aikansa  sitä  tar- 
kemmin kuta  vanhemmiksi  he  tulevat,  jättäen  hyvin  vähä  tilaisuutta  jouta- 
vaan ajanviettoon;  ja  ennen  kaikkea:  heillä  on  koti,  joko  varsinainen  tai 
tilapäinen,  jossa  he  koko  kouluaikansa  ovat  ylipäänsä  huolellisen  valvon- 
nan alaisina.  Toista  on  kansanopistoissa.  Oppilaat  tulevat  sinne  melkein 
täysi-ikäisinä  tuoden  mukanansa  erilaisia  mahdollisesti  hyvinkin  puutteellisia 
käsityksiä  sopivaisuudesta  ja  säädyllisyydestä;  heillä  on  tilaisuutta  käyttää 
aikaansa  jotenkin  niinkuin  tahtovat,  todelliseen  työhön  tahi  huvituksiin,  ja 
kaikille  ei  liene  aiottu  tarjota  tilaisuutta  asua  varsinaisessa  kodissa,  vaan 
sijoitetaan  majataloihin,  jotka  tuskin  ottavat  tahi  edes  olisivat  omiansa  ot- 
tamaan heidän  käytöstänsä  tarkemmin  valvoakseen.  Kansanopistot  saavat 
siis  kieltämättä  paljon  suuremman  ja  vaikeamman  edesvastauksen  oppilait- 
tensa siveellisestä  käytöksestä  kuin  muut  meidän  maassa  olevat  yhteiskou- 
lut*). Kuinka  lieneekään,  jos  jotakin  ikävää  tapahtuisi,  ei  se  tuottaisi  va- 
hinkoa ainoastaan  asianomaisille  henkilöille  ja  sille  opistolle,  johon  he  kuu- 
luvat, vaan  koko  kansanopisto-  ja  vieläpä  yhteiskasvatusaatteelle. 

Näitä  vaikeuksia  emme  ole  osottaneet  sen  vuoksi,  että  arvelisimme 
yhteiskasvatusaatteen  olevan  kokonaan  jätettävän  kansanopistoihin  nähden 
siksensä.  Ikävää  todella  olisi,  jos  niin  täytyisi  tehdä.  Sillä  sama  etu, 
sama  puhdistava  ja  hienostuttava  vaikutus,  joka  kaikkialla  seuraa  sukupuol- 
ten yhteistä  osanottoa  jaloihin  henkisiin  harrastuksiin,  tekisi  itsensä  epäile- 
mättä tuntuvaksi  myöskin  näissä  oppilaitoksissa,  jos  sen  kerran  saisi  hy- 
vään alkuun.  Ja  niistä  se  voisi  vähitellen  levitä  kansaan  puhdistaen  ja 
hienostuttaen  myöskin  täällä  jokapäiväisessä  elämässä  sukupuolten  keski- 
näistä väliä,  joka  —  ikävä  sanoa  —  niin  monessa  paikoin  maatamme 
vielä  jättää  paljon  toivomisen  sijaa.  Kansanopistoilla  sentähden  ei  olisi 
niin  sanoaksemme  varaa  jättää  ohjelmastaan  pois  niin  tärkeätä  sivistysteh- 
tävää, kuin  yhteiskasvatus  itsessänsä  on.     Kysymys  sentähden  meidän  kan- 


*)  Nämft  vaikeudet  ovat  ehkä  suuremmat  maaseudulla,  kuin  kaupungeissa,  joissa 
on  helpompi  hcikea  sopivia  majataloja  ja  joissa  opistolaisten  elAmä  ja  olosuhteet  yli- 
pilansa  eivSt  poikkea  muiden  kaupunkilaisten  oloista.  Siellä  koulun  edesvastaus  enem- 
män supistuu  siihen  aikaan,  jolloin  oppilaat  ovat  sen  huostassa  ja  tämÄ  ei  tuottane 
mitään  vaikeuksia. 

naitamme  muodostuu  vain  siksi,  kuinka  olisi  mahdollista  järjestää  yhteis- 
kasvatus  kansanopistoissamme  niin,  että  sitä  seuraavat  vaarat  vältettäisiin, 
mutta  edut  voitettaisiin.  Tähän  kysymykseen  on  mielestämme  koetettava  saada 
tarkka  ja  huolellisesti  punnittu  vastaus,  ennenkuin  asiaa  ruvetaan  toteutta- 
maan. Tässä  kohti  ei  kuitenkaan  ole  tilaisuutta  mennä  yksityiskohtiin,  ja 
tämän  kirjoittaja  ei  siihen  kykenisikään.  Se  vaan  näyttäisi  toivottavalta 
ensi  sijassa,  että  oppilaat  niissä  opistoissa,  joissa  yhteiskasvatus  aiotaan 
panna  toimeen,  tulisivat  asumaan  likeisessä  yhteydessä  johtajan  ja  opetta- 
jien kanssa,  joko  sitten  niin,  että  opisto  järjestettäisiin  kokonaan  asuma- 
kouluksi,  tahi  jollakin  muulla  tavalla.  Ja  erittäin  tärkeätä  olisi  mielestäm- 
me sekin,  että  oppilaat  saisivat  tilaisuutta  avonaiseen  ja  vapaaseen  seurus- 
teluun myöskin  opetusajan  ulkopuolella.  Mainitsemista  tuskin  kaipaa  se 
seikka,  että  arvokas,  hienotunteinen,  vakava  ja  kokenut  johto  tämmöisessä 
oppilaitoksessa  on  vielä  tärkeämpi  kuin  muualla.  Mielestämme  naisjohtaja 
tämmöisessä  oppilaitoksessa  olisi  yhtä  tärkeä  kuin  miesjohtaja.  Jos  ei 
kaikkia  tarpeellisia  ehtoja  saataisi  kaikissa  kansanopistoissa  täytetyiksi,  olisi 
ehkä  syytä  aluksi  koettaa  yhteiskasvatusta  vain  siinä,  missä  ehdot  sitä  var- 
ten saataisiin  kaikin  puolin  edullisiksi. 

Mutta  jääkööt  nämä  ja  muut  yksityisseikat  niiden  punnittaviksi,  joilla 
on  enemmän  tietoa  ja  kokemusta  kansanopistojen  sisällisestä  järjestämi- 
sestä. Olemme  vain  tahtoneet  ottaa  asian  puheeksi  sen  periaatteellisen 
tärkeyden  vuoksi. 

M.  J. 

